
PRAEFATIO. 


C/uiii  nostris  temporibus  non  pauci  scriptores 
inveniantur ,'  qui  non  solum  falsa  quaedam  dog- 
mata in  vulgus  spargunt,  sed  ipsius  Religionis 
Christianae  et  praesertim  Ecclesiae  Catholicae 
fundamenta  impio  conatu  evertere  tentant,  maxi- 
mi profecto  aestimenda  est  ea  Theologiae  Catho- 
licae pars,  quae  Dogmatica  Generalis,  aut  (forte 
melius)  Theologia  Fundamentalis  nuncupatur,  et 
in  qua  non  solum  Religionis  Revelationisque  pos- 
sibilitas et  necessitas,  sed  etiam  factae  Revelatio- 
nis existentia,  i.  e.  Religionis  Christianae  veritas 
et  Ecclesiae  Catholicae  auctoritas  comprobantur. 
Haec  eadem  Theologiae  pars  caeteraruin  disci- 
plinarum theologicarum  basin  constituit,  qua  sub- 
lata et  istas  corruere  necesse  est.  Sapientissimo 
itaque  consilio  supremi  Studiorum  iri  Austria  Di- 
rectores jam  anno  1843  decreverant,  ut  Theo- 
logia Dogmatica  Generalis  a speciali  separaretur, 
et  statim  in  Theologiae  limine  traderetur.  Hac 
de  causa  etiam  optaverant,  ut  una  cum  Encyclo- 
paedia  theologica  Institutiones  Theologiae  Dog- 
maticae Generalis  exararentur,  quae  publicis  prae- 
lectionibus inservirent,  et  in  quibus  falsa  prae- 
cipue recentioris  Philosophiae  principia  refuta- 
rentur, illa  autem,  quae  in  aliis  disciplinis  theo- 
logicis pertractantur,  e.  g.  de  authenticitate  et 
integritate  S.  Bibliorum  eto.  omitterentur. 


X 


Quantum  mihi  futura  haec  iu  Studiis  theo- 
logicis innovatio  placuit,  tantum  mihi  etiam  per- 
suasum fuit,  ad  postulatum  ejusmodi  opus  elucu- 
brandum mihi  tum  tempus  tum  vires  deesse.  Sed 
a pluribus  excitatus,  et  ab  iis  quoque,  quibus 
obediendum  erat,  impulsus,  manum  operi  admovi. 
Omnis  conatus  meus  in  hac  elucubra  (io  ne  eo  te- 
tendit, ut  veritates  summi  momenti,  quae  per- 
tractandae erant,  tum  clare  proponerem , tum  so- 
lide probarem , tum  contra  praecipuas  adversa- 
riorum objectiones  strenue  vittdicarem.  — Ad  fi- 
nem hunc , quidquid  in  Theologis  tum  antiquio- 
ribus tum  recentioribus  boni  repereram,  colligere 
et  scriptis  meis  inserere  non  haesitavi.  Haud  ne- 
cessarium tamen  putavi,  omnes,  qui  circumferun- 
tur errores,  recensere,  cum  quotannis  novi  emer- 
gant; sed  persuasum  mihi  est,  in  ipsis  veritati- 
bus rite  declaratis  et  solide  probatis  optimum 
contra  omues  errores,  qui  proponi  possuut,  prae- 
sidium haberi. 

Tractationem  systematicam  quod  attinet,  elegi 
talem,  qualis  mihi  tum  indoli  tum  fini  pertrac- 
tandae scientiae  maxime  consentanea  videbatur. 
Nam  ad  Theologiam  Generalem  spectat,  tum  ne_ 
xum  bitor  Philosophiam  et  Theologiam  ostende- 
re, tum  Theologiae  positivae,  quae  in  varias  dis- 
ciplinas dispescitur,  prima  fundamenta  jacere. 
Quapropter  prima  Theologiae  Generalis  pars  est 
ratiotialis,  et  in  Theoria  rationis  de  Religione 
et  Revelatione  consistit.  Hac  absoluta  gressus 
fit  ad  Theologiam  positivam  , cujus  principium 
tum  constitutivum  tum  regulativum  evolvendum 
venit,  ut  appareat,  et  unde,  et  qua  ratione  veri- 

lates,  iu  Theologia  positiva  pertractaudas , hau- 
rire oporteat.  Principium  autem  constitutivum 
Theologiae  positivae  est  ipsa  Revelatio , cujus 
idcirco  existentia  probanda  est,  et  fontes  assig- 
nandi sunt,  quod  utrumque  in  secunda  parte  prae- 
statur. Principium  autem  regulatimm,  quod  ipsa 
Revelatione  duce  iuvestigandum  est,  duplex  di- 
stinguitur:  primarium , quod  est  Ecclesia,  et  se- 
cundarium, quod  est  Ratio.  De  utraque  tertia 
pars  agit.  Verum  quidem  est , quod  in  hoc  sy- 
stemate de  8.  Bibliorum  divina  iuspiratione  et 
Canone  agatur,  priusquam  infallibilis  Ecclesiae 
auctoritas  sit  comprobata;  sed  quia  Protestantes, 
quibuscum  nobis  praecipua  hisce  in  materiis 
controversia  est,  tum  Cauonem  8.  Bibliorum  tum 
divinam  eorundem  inspirationem  maxima  ex  parte 
admittant,  Traditionem  vero,  quae  pro  tractatu 
de  Ecclesia  summi  momenti  est,  ceu  fontem  Re-, 
velationis  uegaut:  adoptati  systeuintis  ratio  non 
videtur  esse  carpenda. 

De  caetero  Dogmatica:  Generalis  idioraate 
latino  exaranda  erat,  quo  idiomate  in  ditionibus 
Austriacis  pleraeque  disciplinae  theologicae  tradi 
consueverunt,  a qua  laudabili  consuetudine  eo 
minus  recedendum  mihi  videbatur,  cum  Reveren- 
dissimi 'Episcopi  Austriae,  Viennae  congregati, 
recentissime  decreverint,  ceu  linguam  Studiorum 
theologicorum  idioma  latinum  esse  retinendum. 
Et  merito ! Hoc  enim  idioma  ipsius  8.  Ecclesiae 
usu  quasi  sacratum  est  *,  in  eodem  per  multa  sae- 
cula institutiones  theologicae  tum  conscribi  tum 
tradi  consueverunt,  ita,  ut  Theologiae  Candidati 
nou  «ni  tantum  nationi,  sed  universis  quodam- 

modo  populis  inservire  potuerint.  Denique  ter- 
mini ad  reete  enuntiandas  theologicas  veritates 
in  idiomate  latino  magis  accurati  et  adaequati, 
et  ipsius  Ecclesiae  Catholicae  ac  Theologorum 
Catholicorum  auctoritate  approbati  inveniuntur, 
quibus  non  satis  concinno  modo  etiam  auctores 
Germanica  lingua  scribentes  ita  ac  toties  uti  so- 
lent, ut  latinae  linguae  ignarus  istorum  opera 
vix  aut  ne  vix  quidem  intelligere  valeat. 

Et  nunc,  cum  ea,  quae  jam  ante  tres  annos 
conscripseram , non  tam  ex  mea , quam  ex  meo- 
rum Superiorum  voluntate  typis  mandentur,  ver- 
bis utor  Theodoreti , qui  Praef.  in  Psalm.  scri- 
bit: „Quae  invenire  potuimus,  omnibus  sine  in- 
„vidia  proposuimus  , et  quae  a Patribus  nostris 
,, didicimus,  posteris  nostris  afferre  studuimus. 
„Hoc  unum  a lectoribus  postulamus,  ne  furti  nos 
„insimulent,  si  quid,  quod  a Patribus  dictum  sit, 
„hic  invenerint.  Hoc  enim  non  furtum  appellari 
„debet , sed  haereditas.  Laborem  suscepimus, 
„lectoribus,  ut  arbitror,  haud  inutilem;  quam 
„ob  rem  eos,  qui  sine  labore  laborum  nostrorum 
,, fructum  sunt  percepturi,  rogatos  volumus,  ut 
„nobis  pro  laboribus  nostris  orationes  impertiant 
,,suas.  Quod  si  minus  accurata  videbitur  expli- 
catio, laborem  saltem  boni  consulant,  et  quae 
„desunt , ipsi  doceant.“  — Quippe  non  vincimur, 
ait  S.  Cyprianus,  „quando  nobis  offeruntur  me- 
liora, sed  instruimur.  “ 

Romae  in  festo  Cathedrae  S.  Petri  Romanae, 
anno  1849. 

Auctor. 

INTRODUCTIO 


IN 

THEOLOGIAM. 


8-  L 

Cujuslibet  Scientiae  studium  suscipienti,  perutile  est, 
mox  ab  initio  exponere,  quid  ea  sit,  quibus  partibus  con- 
Btet,  quibus  scientiis  adjutricibus  nitatur,  et  quo  has  omnes 
ordine,  ac  modo  et  tradi  oporteat,  et  disci.  — Magnum 
idcirco  Theologiae  Candidato  emolumentum  praebet 

I.  Encyclopaedia , quae  notionem  Theologiae  evolvit, 
ejus  partes  declarat,  earumque  nexum  ostendit;  — atque 

II.  Melhodologia  quae  modum  exponit,  quo  disciplinae 
theologicae  tradendae  sunt. 

Si  vulgare  placeat  exemplum , ait  Cl.  Dobmayer,  ituro 
per  vastam  Theologiae  regionem  tironi  Encyclopaedia 
omnes  ejus  partes  veluti  in  tabula  geographica  uno  obtutu 
contemplandas  proponit,  Melhodologia  autem  viam  rectam, 
facilem,  et  securam  ostendit.  Syst.  Theol.  T.  I.  ,$*.  4. 


Caput  I. 

Encyclopaedia  theologica. 

§.  2. 

Ratio  nostra  in  ipsa  objectorum,  quae  considerat, 
multiplicitate  unitatem  videre  cupit,  et  de  agnita  partium 
Dogm.  gen.  1 


2 


harmonia  delectatur.  — Ut  igitur  gravissimum  Theologiae 
studium  amoenius  reddatur,  et  cum  majori  fervore,  et 
alacritate  suscipiatur,  convenientissimum  est,  variarum 
disciplinarum  theologicarum  nexum,  et  harmoniam  osten- 
dere. Id  praestat  Encyclopaedia,  dum  1)  genuinam 
Theologiae  notionem  evolvit,  2)  illiusque  divisiones  sic 
proponit,  ut  omnium  partium  intimus  nexus  appareat,  et 
3)  momentum  ostendatur. 


§•  3. 

Notio  Theologiae  etymologica. 

Theologia , si  nomen  spectetur,  est  sermo,  seu  scientia 
et  doctrina  de  Deo;  componitur  enim  ex  duplici  vocabulo 
graeco  Otos  <fc  Aoyos.  Haec  autem  vox  non  sermonem 
tantum  significat,  sed  et  rationem,  et  scientiam,  vel  etiam 
doctrinam,  seu  usum,  et  tractationem  dicendi. 

Not.  Nomen  Theologiae  in  vario  sensu  adhibitum  fuit:  f)  Jam 
apud  Gentiles  haec  vox  invenitur  ad  ipsorum  doctrinam  de 
diis,  eorum  natura,  et  historia  denotandam.  Sic  Pherecydes 
Syrus  librum  suum,  de  rebus  divinis  agentem,  teste  Josepho 
Flavio  (c.  Appion.  L.  t.  c.  2.)  hoc  nomine  insignivit.  Plato 
quoque  (Lib.  1.  de  Republ.j  et  Aristoteles  (L.  10.  Met.  c.  6.) 
Mctaphysicam,  quae  tractat  de  naturali  Dei  cognitione.  Theo- 
logiam appellabant.  Generatim  triplex  apud  Gentiles  celebratur 
Theologia,  fabulosa  Poetarum,  naturalis  Philosophorum, 
et  civilis  tum  sacerdotum,  tum  populi,  ut  ex  Varrone  tradit 
S.  Augustinus  (L.  6.  de  civ.  Dei  c.  5). 

2)  In  aevo  christiano  S.  Patres  Theologiae  nomen  sumpserunt  pro 
doctrina  de  sanctissima  Trinitate,  vel  de  divina  Christi  natura, 
cum  doctrinam  de  humana  Christi  natura,  seu  de  incarnatione 
Oeconomiam  appellarint.  Ideo  S.  Joannes  Evangelista,  et 
S.  Gregorius  Nazianzenus,  qui  de  divinitate  Christi  clarissime 
■ disseruerunt , per  Antonomasiam  Theqjogi  sunt  vocati.  Nonnulli 
autem  Christiani  doctores  Theologiam  in  sensu  jam  latiori  su- 
mentes, per  illam  intellexerunt  doctrinam,  Deum  verum, 

ejusque  cultum  spectantem  (Augustin.  de  civ.  DeiLih.  8.  c.  1.) 
vel  etiam  theoreticam  de  universa  Religione  institutionem. 
(Theodoret.  Quaesi,  in  Genes.  9.) 

3)  A saeculo  XI.  et  seq.  postquam  Scholastici  integram  Religionis 
christianae  doctrinam  amplissimis  voluminibus  tradere,  et  phi- 
losophice illustrare  coeperunt,  et  Abaelardus  Saec.  XII.  bre- 
viaram doctrinae  Religionis  Theologiam  Christianam  inscripserat, 
significatio  vocabuli  Theologiae  admodum  dilatata  est,  et  per 
illud  omnis  doctrina  de  Deo,  de  religione,  et  de  objectis 
cum  erudita,  et  solida  religionis  cognitione  proxime  connexis, 
systematice  coordinata , — designata  fuit , adhucque  designatur. 

§•  4. 

Notio  Theologiae  realis. 

Theologia,  in  sensu  reali  sumta  definiri  potest:  Scientia 
Dei , se , regnique  sui  moralis  constitutionem  nobis  mani- 
festantis. 

Not.  1.  Centrum,  ad  quod  lota  Theologia  collimat,  Deum  esse, 
ipsa  vox  iunuit.  Pulchre  Thomas  Aq.  dicit:  «Theologia  a 
Deo  docetur,  Deum  docet,  et  ad  Deum  ducit. “ (P.  I.  Q.  1. 
art.  7.)  Deus  autem  non  solummodo,  prout  est  in  se,  sed 
etiam  in  relationibps  moralibus  erga  nos,  ex  quibus  Religio 
exsurgit , cognoscendus  est.  Antiquiores  ideo  Theologi 
Theologiam  dixerunt  Habitum  scientificum  de  Deo,  rebusque 
ad  Detim  pertinentibus.  (Cf.  Wiest  T.  I.  §.  11.)  Recentiores 
illam  definiunt  ceu  complexum  veritatum  Religionis  ex  certis 
principiis  deductarum ; subjective  autem  sumtam  eandem  appel- 
lant Cognitionem  Religionis  eruditam,  (v.  Liebermann  T.  I. 
§.  1.)  Omnes  autem  relationes  morales,  et  universa,  quae 
Religionem,  et  Ecclesiam  a Deo  institutam  concernunt,  sub 
idea  regni  divini  moralis  comprehenduntur.  (Cf.  Galura  9Jeue|Ie 
Jfjeologie  T.  I.  Dobmayer  T.  I.  §.  10.) 

Not.  2.  Theologia  nomine  Scientiae  omni  jure  insignitur.  — Ex 
principiis  enim  certis,  et  immotis  per  legitimam  consequentiam 
propositiones  deducendi  habitus  Scientia  est  secundum  Philo- 
sophos. Theologiae  ergo  eo  magis  hoc  nomen  competit, 
quo  certiora  sunt  principia,  ex  quibus  veritates  theologicae 

deducuntur.  (Cf.  S.  Thom.  Aq.  Lib.  III.  Sent.  dist.  33. 
0.  1.  art.  2.) 


§•  5. 

Divisio  Theologiae  ratione  fontium. 

Deus  se,  sua  attributa,  sua  opera,  sua  consilia, 
regnique  sui  moralis  constitutionem  manifestat,  — vel  per 
rationem,  quam  ad  indagandas,  cognoscendasque  veritates 
nobis  concessit , vel  per  revelationem , qua  extraordinario, 
et  supcrnaturali  modo  nos  instruere  dignatur.  Scientia, 
quae  veritates  ad  Deum,  regnumque  ipsius  morale  spec- 
tantes ex  sola  ratione  evolvit,  Theologia  naturalis,  seu 
rationalis ; Scientia,  quae  easdem  veritates  ex  Revelatione 
haurit,  Theologia  positiva,  seu  revelata  nominatur. 

Not.  Cum  Deus  nos  per  duplex  medium,  nimirum  per  rationem, 
et  revelationem  ad  finem  nostrum  perducere  velit,  ideo  Theo- 
logia naturalis,  et  positiva  intime  cohaerent,  et  una  alteram 
exigit,  juvat,  atque  sustentat.  Theologia  naturalis  non  incon- 
grue dici  potest  Paedagogia  ad  revelationem  divinam,  quae 
ad  hanc  viam  sternit,  et  discentem  praeparat,  licet  de  reliquo, 
ut  suo  loco  dicetur,  valde  imperfecta  sit,  et  ad  salutem  sem- 
piternam consequendam  non  sufficiat.  (Cf.  Wiest.  §.  10.) 

§.  6. 

Divisio  Theologiae  ratione  ambitus. 

Theologia  pro  ambitu,  in  quem  extenditur,  recte  di- 
viditur in  generalem,  et  specialem.  Theologia  generalis 
veritates  a Deo  in  ordine  morali  manifestatas  pertractat, 
quae  ad  omnes  disciplinas  theologicas  referuntur , earumque 
fundamenta  constituunt,  quamobrem  non  incongrue  Theo- 
logia fundamentalis  appellari  potest.  Haec  enim  Theologia 
rationalem  Religionis,  et  Revelationis  theoriam  evolvit, 
Religionis  revelatae  exsistentiam  probat , et  non  solum  illius 
fontes  assignat,  sed  et  ejusdem  Interpretem,  et  Judicem 

authenticum , ac  infallibilem  ostendit,  ut  tuto,  et  sine  erroris 
periculo  salutares  doctrinae  ex  illa  erui  possint.  Hasce 
autem  saluberrimas  doctrinas  eruit,  et  pro  varietate  materiae 
in  variis  disciplinis  pertractat  Theologia  specialis . 

Not.  Si  liceat  totam  Religionem  revelatam  magnificae  domui  com- 
parare, Theologia  generalis  non  solum  oculis  viatoris  illam 
commonstrat,  sed  et  aditum  aperit,  et  ingressum  docet: 
Theologia  autem  specialis  varia  interna  cubicula  inspicienda 
praebet. 


§•  7. 

Divisio  Theologiae  specialis. 

Divisio  Theologiae  specialis  peti  commode  potest  ex 
forma,  et  materia  Revelationis.  — Per  formam  Revela- 
tionis intelligitur  modus,  quo  Deus  se,  suique  regni  moralis 
constitutionem  extraordinaria  via  nobis  manifestavit.  — 
Per  materiam  Revelationis  veniunt  ipsae  veritates  nobis 
divinitus  patefactae,  Deum,  ipsiusque  regni  moralis  con- 
stitutionem nobis  ostendentes.  •—  Ex  forma  Revelationis 
deducuntur  disciplinae  theologicae,  quae  totius  Theologiae 
subsidia  constituunt;  ex  materia  Revelationis  ipsae  paries 
Theologiae  specialis  desumuntur. 

t 

§■  8. 

A.  Subsidia  Theologiae. 

Deus,  ut  pro  sua  infinita  misericordia  doctrinam  sa- 
lutis nobis  patefaceret,  homines  sanctos  elegit,  qui  per 
divinam  inspirationem  ab  omni  errandi  periculo  immunes 
facti  libros  sacros  conscripserunt,  quorum  collectio  &.  Scrip- 
tura, seu  per  antonomasiam  Biblia  dicitur,  quam  ideo  recte 
cognoscere,  et  sedulo  scrutari  Theologum  decet.  — Solida 
autem  argumenta  probant,  non  totam  doctrinam  revelatam 
in  S.  Scriptura  inveniri , sed  multa,  quae  ad  fidem  spectant, 

oretenus  solam  tradita  fuisse,  qoae  postmodum  non  quidem 
ab  Auctoribus  hagiographis,  sed  ab  aliis  doctrina,  et  sanc- 
titate praestantibus  viris,  qui  ideo  Ecclesiae  Patres,  et  Doc- 
tores  jure  vocantur,  conscripta  sunt.  Constat  praeterea, 
ab  ipso  Revelationis  auctore  Ecclesiam  institutam  esse, 
quae,  omni  tempore  immota  persistens,  doctrinam  revela- 
tam ceu  bonum  depositum  custodit,  declarat,  et  fidelibus 
ad  credendum  proponit.  Quamobrem  ad  rectam  Theologi 
faciem  acquirendam,  praeter  Biblia  et  alia  monumenta  in- 
spicere, et  Ecclesiae  Historiam  probe  nosse  oportet.  — 
Licet  autem  Deus  nobis  per  Revelationem  subvenerit,  noluit 
tamen , ut  nos  prorsuB  abdicemus  usu  rationis , quae  sem- 
per  ceu  egregium  Creatoris  donum  consideranda  est,  et 
recte  adhibita  etiam  circa  Religionem  revelatam  inveniendam, 
illustrandam,  tradendam,  et  defendendam  multa  praestare 
potest,  et  debet.  Quare  necesse  est,  ut  Theologus  ratio- 
nem suam  excolat,  et  diligentem  Philosophiae  operan; 
navet.  — Sic  ex  considerata  Revelationis  forma  colligitur, 
tria  esse  praecipua  Theologiae  subsidia,  nimirum:  1)  stu- 
dium biblicum,  2)  studium  historicum,  et  3)  studium 
philosophicum. 

Not.  Varia  sunt,  quae  remote  Theologiam  juvant,  e.  g.  Studium 
linguae  latinae,  Philologia,  Historia  universalis,  Jurisprudentia, 
etc.  etc.  (Cf.  Wiest  T.  I.  Cap.  3.  Staudenmair  Encyclop 
T.  I.  §.  135  etc.)  Haec  autem  subsidia,  omnibus  scientiis 
communia,  stricte  non  spectant  ad  Encyclopaediam  theologi- 
cam, in  qua  sufficit  exponere  subsidia,  quae  propius,  et 
specialiter  ad  Studium  theologicum  requiruntur.  (Cf.  Dobmayer 
T.  I.  §.  48.) 

$•  9. 

I.  Studii  biblici 

A.  Notio.  Disciplina,  quae  non  solum  libros  divina 
inspiratione  conscriptos  cognoscendos  praebet,  sed  etiam 

eorundem  authentiam,  et  auctoritatem  probat,  rectamque 
interpretationem  docet,  studium  biblicum  appellatur. 

B.  Divisio.  Libri  sacri  tum  in  V.  tum  in  N.  Testa- 
mento conscripti  fuerunt,  et  exinde  ratione  objecti  fluit 
divisio  in  studium  biblicum  V.  et  N.  Fgederis. 

1.  Studium  biblicum  V.  F.  pertractat  libros  ab  auc- 
toribus hagiographis  israeliticis  conscriptos,  quibus  historia, 
et  doctrina  regni  moralis  usque  ad  Christum  continetur. 
Libri  isti  in  historicos,  propheticos , et  morales  dividi  solent. 

2.  Studium  biblicum  N.  F.  pertractat  libros  ab  auc- 
toribus hagiographis  christianis  profectos,  in  quibus  con- 
stitutio regni  moralis  a Christo  praescripta,  primaque  ejus 
historia  exponitur.  — Isti  comprehendunt  quatuor  Evan- 
gelia,  Acta  Apostolorum,  Epistolas  tum  Paulinas,  tum 
catholicas,  ac  tandem  Apocalypsin  S.  Joannis.  Circa  libros 
istos  divinos  variae  tractationes  dantur,  quae  eorundem 
vel  auctoritatem  probant,  vel  legitimam  interpretationem 
docent,  et  ideo  variae  disciplinae  biblicae  secernuntur, 
quae  vel  remote,  vel  proxime  finem  studii  biblici  promovent. 

Demote  id  praestant : 

1.  Archaeologia , quae  populi  israelitici  ritus , mores- 
que explanat,  quibus  cognitis  multae  locutiones,  phrases- 
que biblicae  facilius  intelliguntur. 

2.  Studium  linguarum  orientalium , praecipue  linguae 
hebraicae,  et  linguae  graecae,  ut  ex  ipso  textu  originali 
loca  biblica  dilucidari  possint. 

Proxime  in  finem  studii  biblici  conducunt: 

1.  Introductio , quae  a.)  functione  historica  de  origine 
Binguloruin  librorum,  de  collectione  eorum  in  unum  corpus, 
et  de  fatis  S.  textus  disserit;  b)  functione  autem  critica 
S.  Librorum  genuinitatero , integritatem,  et  auctoritatem 
tum  humanam  ex  ingenio,  et  charactere  scriptorum,  tum 
divinam  ex  peculiari  Dei  in  scriptionem  influxu  probat. 

2.  Hermeneutica  a)  Iheorelica  bcu  docens , quae  le- 
gitimae interpretationis  regulas  praescribit , et  b)  practica, 
seu  utens,  quae  regulas  in  ipsa  S.  Librorum  expositione 
applicat,  et  Exegesis  dici  solet. 

C.  Momentum.  Introductio , praecipue  quoad  func- 
tionem criticam,  summae  profecto  tum  utilitatis,  tum  ne- 
cessitatis est,  quia  argumenta,  quae  Theologia  generalis 
pro  veritate  factae  divinae  Revelationis  profert , genuinitati, 
integritati , et  auctoritati  S.  Librorum  innituntur.  — Magna 
quoque  sunt  Hermeneuticae  emolumenta.  Quia  enim  om- 
nis Scriptura  divinitus  inspirata  utilis  est  ad  docendum, 
ad  arguendam , ad  corripiendum , ad  erudiendum  in  ju- 
stitia, ut  perfectus  sit  homo  Dei  ad  omne  opus  bonum 
instructus , (II.  Tim.  3.)  ideo  cuivis  Christiano , et  prae- 
cipue Theologo  pergratae  debent  esse  disciplinae,  quae 
rectam  S.  Librorum  interpretationem  vel  remote , vel  pro- 
xime docent,  et  juvant.' 

Not.  Cavendum  tamen  est , ne  quis  putet , per  sola  subsidia  biblica 
S..  Scripturam  circa  ea,  quae  fidem  moresque  concernunt, 
recte  exponi  posse,  quod  tum  experientiae,  tum  dogmati  ca- 
tholico adversatur , quod  Ecclesiam  ceu  authenticum,  et  infalli- 
bilem verbi  divini  tum  scripti,  tum  traditi  interpretem  statuit. 

§.  10. 

II.  Studii  historici 

A.  Notio,  ac  Divisio.  Studium  historicum,  quod 
Theologiae  ceu  subsidium  inservit,  ex  duplici  fine  suscipi 
potest,  — vel  ut  Religionis  revelatae,  et  Ecclesiae  a Christo 
fundatae , fata  explorentur , vel  ut  ipsae  veritates  a Christo 
revelatae,  et  per  traditionem  ad  nos  transmissae  cogno- 
scantur. Indaganda  proinde  sunt  — tum  quae  in  Ecclesia 
christiana  peracta,  tum  quae  de  Religione  Christi  revelata 
conscripta  sunt. 

a)  Primum  praestat  Historia  ecclesiastica , quae  est 
enarratio  pragmatica,  et  sislematica  eventuum  memorabi- 
lium , qui  a tempore  Apostolorum  ad  nostram  usque  aeta- 
tem circa  Religionem , et  Ecclesiam  Christi  contigerunt.  — 
Historia  ecclesiastica  si  eventus  memorabiles  universe 
comprehendit,  universalis,  at  certo  ejusmodi  eventuum 
generi,  periodo  temporis,  aut  loco  alligata  particularis 
nominatur.  — Quod  si  ratio  temporis  habeatur,  Historia 
ecclesiastica  dividi  potest  in  historiam  primi  aevi  a saeculo 
primo  usque  ad  saeculum  octavum , seu  a Christo  usque 
ad  Carolum  Magnum,  medii  aevi  a saeculo  octavo  usque 
ad  saeculum  decimum  sextum,  seu  a Carolo  M.  usque  ad 
Reformationem , et  ultimi  aevi  a saeculo  decimo  sexto, 
seu  a Reformatione  usque  ad  tempora  nostra.  — Quodlibct 
aevum  in  varias  epochas  distinguere , et  in  qualibet  epocha 
de  fatis  Ecclesiae  prosperis,  et  adversis,  de  hierarchia, 
seu  regimine  sacro,  de  viris  doctrina,  et  pietate  illustribus, 
de  schismatibus,  et  haeresibus,  de  conciliis,  de  disciplina 
ecclesiastica,  de  nexu  cum  societatibus  civilibus  etc.  etc. 
disserere  oportet. 

b)  Ut  autem  veritates  a Christo  revelatae , et  per  tra- 
ditionem ad  nos  transmissae  cognoscantur,  antiqua  monu- 
menta inspicienda  sunt , nimirum  scripta  SS.  Patrum , acta 
Conciliorum,  symbola,  ritualia,  et  libri  sacramentales  Ec- 
clesiarum, atque  erudita  Theologorum  opera,  et  exinde 
variae  disciplinae  historico-theologicae  oriuntur,  videlicet: 

1.  Palrologia , quae  agit  de  biographia,  bibliographia, 
auctoritate,  lectione,  interpretatione,  ac  usu  SS.  Ecclesiae 
Patrum,  et  Doctorum. 

2.  Synodologia , quae  pertractat  historiam,  auctorita- 
tem, et  usum  Conciliorum  tum  generalium,  tum  particu- 
larium. 

3.  Symbolica , quae  praeprimi»  symbolorum  in  Ecclesia 

catholica  approbatorum  originem , auctoritatem , et  rectum 
sensum  ostendit,  ac  dein  heterodoxarum  Ecclesiarum  sym- 
bola recenset , et  dijudicat. 

4.  Arcliaeologia  N.  F.  quae  agit  de  antiquitatibus 
ecclesiasticis,  quo  nomine  veniunt  inBtituta,  ritus,  et  res, 
quibus  vetus  Ecclesia  in  cultu  divino  usa  est. 

5,  Historia  litteraria,  quae  non  solum  originem, 
progressus,  et  vicissitudines  disciplinarum  theologicarum 
describit,  sed  etiam  auctoreB  praecipuos,  et  libros  prae- 

, stantiores  recenset , quibus  in  qualibet  theologica  disciplina 
utendnm  est. 

B.  Momentum.  Studium  historicum  jam  in  genere 
magna  emolumenta  praebet.  „ Historia  enim , ait  Ludovi- 
cus  Vives  (1.  V.  de  trad.  disciplinis),  efficit,  ut  praete- 
ritis non  minus  videamur  interfuisse,  quam  praesen- 
tibus , iliisque  perinde  uti  posse  ac  nostris.  — Historia, 
si  adsit,  ex  pueris  facit  senes,  si  absit,  ex  senibus  pue- 
ros.“  Id  praecipue  dicendum  eBt  de  Historia  ecclesiastica, 
quae  facta  summi  pro  quovis  Christiano  momenti  enarrat, 
cum  omnibus  disciplinis  theologicis  intime  cohaeret,  et  ad 
illas  recte  tradendas  non  solum  utilis,  'sed  et  necessaria 
est.  (v.  Xav.  Gmeiner  Schema  Encycl.  theol.  §.  3'S  et  seq.) 
Recte  igitur  dicit  Melchior  Canus:  >,Mihi  quidem  non  Theo- 
logi solum , sed  nulli  satis  eruditi  videntur , quibus  res 
olim  gestae  ignotae  sunt.  Multa  enim  nobis  e thesauris 
suis  historia  suppeditat,  quibus  si  careamus  et  in  Theo- 
logia, et  in  quavis  fere  alia  facultate  inopes  saepenuraero,' 
et  indocti  reperiemur.  — Certe  quantum  historiae  cognitione 
Theologus  indigeat,  vel  illi  aliunde  magno  .argumento 
sunt , qui  ejus  ignoratione  sunt  in  varios  errores  lapsi.« 
(de  loc.  theol.  1.  11.  c.  2.)  — Summi  autem  momenti  pro 
Theologo  catholico  est  Fatrologia.  Patres  enim  sunt  ma- 
jores nostri,  viri  magni  verbo,  et  opere,  bene  meriti  de 

Religione,  Ecclesia,  ct  humanitate,  sunt  interpretes  S. 
Scripturae , testes , et  custodes  traditionis , doctores , et 
defensores  Religionis , sunt  duces , et  pastores  populi  Chri- 
stiani , statores  disciplinae  etc.  ad  quos  provocare  catholicis 
semper  solemne  fuit.  Ideo  studium , quod  eorundem  lec- 
tionem, et  usum  docet,  nunquam  satis  commendari  potest. 
— Equidem  ad  traditionem  cognoscendam  maximi  momenti 
sunt  etiam  Concilia,  Symbola,  instituta,  et  ritus  veteris 
Ecclesiae,  non  videtur  tamen  specialis  cathedra  Synodo- 
logiae,  Symbolicae , et  Archaeologiae  N.  F.  assignanda 
esse.  Pars  enim  historica  harum  disciplinarum  in  Histo- 
ria ecclesiastica,  et  pars  doctrinalis  in  Theologia  dogma- 
tica, et  in  aliis  disciplinis  theologicis  pertractatur.  Idem 
dicendum  est  de  historia  litteraria , quae  tirones  Theolo- 
giae docet,  ex  quibiis  potissimum  operibus  solidam  varia- 
rum disciplinarum  theologicarum  notitiam  haurire  possint, 
et  ideo  magnum  ipsis  emolumentum  affert.  Haec  enim 
partem  historiae  ecclesiasticae  constituit,  et  quae  desunt, 
in  prolegomenis  ad  quamlibet  disciplinam  theologicam  sup- 
pleri possunt.  \ 

$•  li- 
lii. Studii  philosophici 

A.  Notio ■ Ratio,  dum  non  solum  simpliciter  res  in- 
tuetur, sed  illarum  quoque  causam , et  naturam,  finem, 
et  leges,  nexumque  indagat,  philosophari  dicitur.  Recte 
ideo  Philosophia  delinitur  ceu  Scientia,  quae  operationis 
eorum,  quae  sunt,  et  fiunt,  causam,  et  naturam,  finem  et 
leges , nexumque  explorat , et  declarat. 

Not.  Notionem  hanc  Philosophiae  antiquissimam  esse,  testatur  M. 
T.  Cicero.  ^Philosophia , inquit  (I.  2.  de  offic.  c.  2.)  nec 
quidquam  aliud  est,  quam  studium  sapientiae.  Sapientia  autem 
est,  ut  a veteribus  Philosophis  definitum  est,  rerum  divinarum,  et 
humanarum,  causarumque,  quibus  hae  res  continentur,  scientia. 

B.  Divisio.  Philosophiae,  sen  amori  sapientiae  ma- 
xime congruum  est,  ca  potissimum  explorare,  et  declarare, 
quae  tum  intellectum,  tum  animum,  seu  cor  humanum 
excolere,  ac  perficere  valent.  Praecipua  exinde  Philosophiae 
divisio  fluit  in  theorelicam,  quae  veritates  naturales  per- 
tractat, quibus  intellectus  humanus  illustratur,  et  in  prae- 
ficam, quae  naturalia  jura,  et  officia  expendit,  quibus  cor 
humanum  excolitur. 

. Philosophia  theoretica  varias  partes,  seu  sibi  sub- 
ordinatas  scientias  complectitur,  nimirum: 

1.  Logicam,  quae  recte  cogitandi,  seu  veritatem  cog- 
noscendi regulas  praescribit,  illasque  applicare  docet; 
2.  Met  aphy  sicam , quae  in  Psychologia  de  spiritus  humani 
natura,  proprietatibus,  et  operationibus  scitu  necessaria 
tradit,  in  Ontologia  notiones,  veritatesque  primas  cogni- 
tionis humanae  exponit,  et  in  Theologia  naturali  Divini 
Numinis  existentiam , et  attributa  indagat;  3.  Physicam, 
quae  entium  materialium , seu  corporalium  qualitates,  vires, 
legesque,  juxta  quas  eorundem  activitas  dirigitur,  explanat. 

Not.  Ad  philosophiam  theorelicam  nonnulli  etiam  referunt  a) 
Aestheticam,  quae  in  natura,  et  in  liberalibus  disciplinis  pul- 
chra, et  sublimia  dijudicare  docet,  Philosophia  gustus  dicta, 
atque  b)  Mathesin,  quae  de  corporum  quantitate  i.  e.  nu- 
mero, et  magnitudine  agit. 

Philosophiae praclicae  praecipuae  partes  sunt  1.  Ethica , 
quae  ex  principiis  rationalibus  tum  summa  moralitatis  dic— 
tamina  tradit,  tum  officia  erga  Deum,  erga  alios  homines, 
ct  erga  se  evolvit , tum  virtutis  media  assignat ; 2.  Jus 
naturae,  quod  hominis  jura  tum  naturalia,  tum  socialia, 
ejusque  obligationes , ex  juribus  aliorum  dimanantes , per- 
tractat. 

C.  Momentum . Philosophia  Theologo  non  solum  utilis, 
sed  et  necessaria  est  dicenda.  Ope  enim  Philosophiae 

theoria  rationalis  de  Religione,  et  Revelatione  est  construenda, 
et  applicanda.  • Ope  regularum  criticarum , quae  in  Philo- 
sophia traduntnr,  tum  monumenta,  tum  facta,  quae  ad 
theologiam  spectant , sunt  dijudicanda.  Et  licet  in  Reli- 
gione revelata  multa  dentur,  quae  a mente  finita  perfecte 
comprehendi,  et  declarari  nequeunt,  negari  tamen  non  po- 
test, Philosophiam  ad  veritates  revelatas  tum  illustrandas, 
tum  tradendas , tum  defendendas  magna  emolumenta  prae- 
' stare.  Ideo  S.  Justinus  M.  dial.  c.  Tryph.  dicit:  «Est 
revera  Philosophia  maximum  bonum,  et  possessio,  et 
apud  Deum  venerabilis,  quae  nos  ad  Deum  ducit.«  Et  Cle- 
mens Alex.  1.  6.  Strom.  ait:  «Philosophia  utilia  est  ad  pie- 
tatem, necessario  praemittenda  ab  iis,  qui  fidem  ex  demon- 
stratione percipiunt.^  Cum  magna  idcirco  assiduitate  non 
spuriae,  sed  verae  Philosophiae  studio  est  incumbendum; 
nam  juxta  probatum  adagium  Philosophia  leviter  gustata 
a Deo  abducit,  sed  penitus  exhausta  ad  Deum  reducit. 

Not.  Sicut  una  est  veritas,  sic  una  tantum  vera  Philosophia  datur. 
Pro  varia  tamen  ingeniorum  cultura  varia  diversis  temporibus 
philosophica  systemata  exorta  sunt.  Haec  autem  et  antiquiora, 
et  recenliora  Theologum  cognoscere  decet,  tum  ut  opera  theo- 
logica, juxta  varias  philosophicas  formas  concinnata,  recte 
intelligere,  tum  ut  objectiones,  quae  ex  Philosophiae  abusu 
contra  Religionem  revelatam  proferuntur , debito  modo  solvere 
possit. 

§•  12- 

B.  Paries  Theologiae  specialis. 

Omnis  Religio  veritatibus  fidei,  et  officiis  pietatis  con- 
tinetur. Cum  autem  Religio  naturalis  insufficiens  sit,  ideo 
Deus  Religionem  revelatam  nobis  benignissime  concedens, 
tum  veritates  fidei,  quas  theoreticas  .vocant,  tum  officia 
pietatis  seu  veritates  practicas  manifestavit.  Ut  autem 
verilateB  fidei  purae  ab  omnibus  teneantur,  et  officia  pie- 

tatis  solerter  exerceantur , sapientissimus  Religionis  auctor 
ecclesiasticam  Hierarchiam  instituit,  seu  sacros  Ministros 
ordinavit,  qui  tum  imperent,  tum  doceant,  tum  cultum 
externum  dirigant.  — Spectata  ergo  Revelationis  materia 
Theologia  specialis  tribus  partibus  constat,  nimirum  1. 
Theologia  theoretica , 2.  Theologia  practica,  et  3.  Theo- 
■ logia  hierarchica. 

Not.  Sat  communis  est  divisio  veritatem  Religionis  in  fheoreticas, 
et  practicas;  illae  spectant  immediate  objecta  fldei,  sive  ob- 
jecta Religionis  credenda  ; haec  vero  spectant  immediate  oflicia 
Religionis , sive  determinant  exercitium  Religionis.  Veritates 
quidem  theoreticae  etiam  in  exercitium  Religionis  influunt,  et 
veritates  practicae  simul  etiam  objecta  fldei  existunt.  Quoniam 
autem  illae  proxime  cognitionem,  hae  vero  exercitium  Reli- 
gionis determinant,  ideo  illae  per  antonomasiam  veritates 
fidei,  seu  dogmata  credenda  dicuntur,  et  istae  sub  nomine 
officiorum  Religionis  veniunt.  Imo  cum  Deus  etiam  circa 
potestatem,  jura,  et  officia  ministrorum  Sacrorum  varia  reve- 
lare dignatus  sit,  ideo  in  Theologia  hierarchica  quoque  veri- 
tates theoreticas,  et  practicas  distinguere  licet.  (Cf.  Wiest. 
Tom  I.  §.  15.) 


S-  18. 

I.*  Theologiae  theoreticae 

A.  Notio.  Scientia,  quae  veritates  fidei,  seu  dogmata 
de  Deo , et  de  regni  ipsius  moralis  constitutione  credenda 
pertractat,  et  contra  oppositos  errores  defendit,  Theologia 
theoretica  appellatur. 

B.  Divisio  ex  ipsa  difinitione  fluit;  abit  enim  Theolo- 
gia theoretica  in  dogmaticam  et  polemicam. 

1.  Theologia  dogmatica  est  scientia,  quae  veritates 
Religionis  revelatae  theoreticas  colligit,  rite  disponit,  clare 
explicat,  et  solide  comprobat. 

2.  Theologia  polemica  est  scientia,  quae  errores  Re- 
ligioni oppositos  detegit,  ac  refellit,  atque  adversariorum 
objectfoneB  diluit. 

Not.  Theologia  dogmatica  a quibusdam  thetica,  seu  speculativa 
nominatur.  A Theologia  dogmatico-polemica  nonnulli  secer- 
nunt irenicam , quae  ad  pacem  inler  dissidentes  variarum  Re- 
ligionum caelus  conciliandam  tota  comparata  est.  Cmn  autem 
Theologia  polemica  non  litigandi  causa  suscipiatur , sed  ut  fideles 
ab  erroribus  praeserventur,  et  heterodoxi  ad  veritatis  agnitio- 
nem reducantur,  ideo  cum  irenica  convenire  videtur. 

C.  Momentum.  Si  quaevis  scientia  eo  nobilior  est, 
quo  praestantiores  in  illa  veritates  pertractantur,  quis  du- 
bitabit, Theologiam  dogmaticam  excellentissimam  esse, 
quae  veritates  maxime  sublimes  de  Deo,  regnique  ipsius 
moralis  constitutione  pertractat?  — Pro  quovis  Christiano 
summi  profecto  momenti  est  clara,  et  solida  cognitio 
theoreticarum  Religionis  veritatum,  quae  non  solum  omnium 
officiorum  fundamenta  constituunt,  sed  etiam  efficacissima 
moralitalis  motiva  in  Be  continent.  — ■ Demum  Theologia 
dogmatica  cum  reliquiB  disciplinis  theologicis  intime  co- 
haeret , ita , ut  carundem  vel  mater , vel  rectrix , vel  custos 
jure  appelletur.  — Nec  Theologia  polemica  suo  pretio 
caret,  quae  contra  varios  omni  tempore  gliscentes  errores 
firmum  praesidium  praebet,  quae  etiam  ex  ipsa  oppositorum 
consideratione  claritatem , et  soliditatem  cognitionum  auget, 
et  ad  rectum  characterem  theologicum  ducit , cujus  est  et 
adversarios  dogmatum  cognoscere,  atque  refellere,  et  rem 
ex  omni  parte  considerare.  Non  satis  ergo  Theologiae 
dograatico-polemicae  studium  ministro  sacro  commendari 
potcBt , quem  monet  Paulus , ut  potens  sit,,  exhortari  in 
doctrina  sana,  et  eos,  qui  contradicunt,  arguere . 
Tit.  - 1 , 9. 

Not.  Fuerunt  nonnulli,  qui  Theologiam  polemicam  separatim  a 
dogmatica  tradendam  censuerunt.  Sed  aegre,  aut  vix  potest 

ita  sejungi  Theologia  dogmatica  a polemica,  ut  dum  una  ar- 
gumenta sna  adcuratius  exponit,  in  campum  alterius  non  ex- 
currat. Sunt  enim  sententiae  orthodoxae  ita  colligatae,  ac 
implicitae  saepius  adversariorum  opinionibus,  ut  sine  his  expli- 
cari illae,  aut  plene  intelligi,  minime  possint.  Neque  fidei 
dogmata  rite,  ut  oportet,  aut  expedite  nosse  censendus  est, 
qui  praecipuas  adversariorum  objectiones  incognitas  habet, 
aut  quid  iis  respondendum  sit , oppido  ignorat.  Sapienti  igitur 
consilio,  juxta  systema  scholis  nostris  non  ita  pridem  prae- 
scriptum, ambae  conjunctae  sunt,  ac  ideo  convenientissimum 
esse  censetur,  ut  veritatibus  fidei  rite  comprobatis  illico  adver- 
sariorum sententiae  subjungantur,  ac  confutentur.  tFejer instit. 
Theol.  dogm.  T.  I.  §.  8.  Cf.  Licbermann  T.  I.  §.  4 n.  2.) 

8-  14. 

II.  Theologiae  practicae 

A.  Notio.  Scientia,  quae  officia  pietatis  pertractat, 
seu  quae  theoriam  de  Deo,  regnique  ipsius  moralis  con- 
stitutione .ad  normam  vivendi  applicat,  Theologia  praclica, 
seu  moralis  dicitur,  quae  omni  jure  cum  Cl.  Stapf  definiri  po- 
test — solida,  et  erudita  expositio  eorum,  quae  nos  juxta 
dictamina,  et  instituta  religionis  nostrae  agere  oportet, 
ut  finem  nostrum  ultimudi  feliciter  consequamur. 

B.  Divisio.  Theologia  moralis,  ut  munere  suo  rite  de- 
fungatur, non  tantum  solidam  officiorum  nostrorum  no- 
titiam, sed  aptam  quoque  methodum  exhibere  debet,  Chri- 
stianam perfectionem  feliciter  acquirendi.  Unde  sua  quasi 
sponte  in  duas  partes  abit,  1.  in  Ethicam,  seu  scientiam 
officiorum  homini  incumbentium,  et  2.  in  Ascesin,  seu 
artem,  qua  officiis  optime  satisfieri,  et  christiana  perfectio 
facillime  acquiri  possit.  — Ethica  in  generalem,  et  appli- 
catam dividitur:  illa  tum  de  ipsa  lege  morali,  tum  de 
nostra  ad  ipsam  relatione  universalia  principia  statuit;  ap- 
plicata vero  haec  eadem  principia  ad  singula  officia  deducit. 


-Digitized  by  Google 


Cum  Ethica  intime  cohaeret,  et  ab  illa,  si  clare,  et 
utiliter  tradi  debeat,  vix  separari  potest  Theologia  casui - 

slica,  quae  leges  morales  ad  certa  hominum  facta  applicat, 
atque  num  licita  sint,  an  minus,  honesta,  an  turpia  dis- 
quirit. — Ascesis  sublimior,  quae  singularem  cum  Deo 
unionem  docet,  et  vitam  non  solum  activam,  sed  et  con- 
templativam dirigit,  Theologia  mystica  appellari  consuevit. 

D.  Momentum.  Nihil  homini  utilius,  nihil  pro  ipsius 
tum  temporali,  tum  spirituali,  tum  aeterna  felicitate  magis 
necessarium  est,  quam  perfecta  moralitas.  Nam  pictas  ad 
omnia  utilis  est,  promissionem  habens  vitae , quae  nunc 
est,  et  futurae.  (1.  Tim.  4,  8.)  Scientia  ergo,  quae  rec- 
tam vivendi  normam  praescribit,  et  perfectam  moralitatem 
docet,  excellentissima  jure  censetur.  — Equidem  Philoso- 
phia quoque  practica  moralitatem  promovere  satagit.  Ast, 
praeterquam  quod  religio  naturalis  peccatores  cum  Deo 
reconciliare  nequeat,  moralis  christiana  longe  antecellit 
philosophiam  practicam  tum  principii  cognoscendi  auctori- 
tate, et  in  tantis  philosophorum  dissensionibus  securitate, 
tum  regularum  moralium  ambitu,  claritate,  et  perfectione, 
tum  incitamentorum  ad  moralem  perfectionem  numero  et 
efficacia,  tum  fructuum  inde  manantium  ubertate,  bonitate, 
et  praestantia.  (Cf.  M.  Schcnkl.  Ethic.  christ.  T.  I.  §.  24. 
A.  J.  Stapf.  Epitome  Th.  mor.  T.  J.  §.  14.) 

§.  15. 

III.  Theologiae  hierarchicae 

A.  Notio.  Scientia,  quae  ministrorum  sacrorum,  qui 
ad  Hierarchiam  ecclesiasticam  a Christo  institutam  spec- 
tant, tum  potestatem,  et  jura  ostendit,  tum  officia  exponit, 
rectumque  haec  exequendi  modum  docet,  aptissime  Theo- 
logia hierarchica  vocatur. 

B.  Divisio.  Haec  autem  duas  in  se  continet  discipli- 
nas , nimirum  Jus  canonicum,  et  Theologiam  pastoralem- 

1.  Jus  canonicum  ministrorum  sacrorum  potestatem, 
et  jura,  seu  imperium  sacrum  pertractat,  manantesque 
exinde  leges  ecclesiasticas  proponit.  Dividitur  vulgo  juxta 
analogiam  Juris  civilis  in  a)  publicum , quod  jura  totius 
Ecclesiae  communia  complectitur,  nexumque  imperantes  inter, 
et  subditos , qua  tales , in  Ecclesia  determinat , vel  b)  pri- 
vatum , quod  privatos , horumque  inter  se  causas  respicit. 
Jus  publicum  dividi  solet  in  internum , quod  statum  Ec- 
clesiae in  se  spectatae,  et  negotia  ejusdem  immanentia, 
ut  ajunt,  exponit;  et  in  externum,  quod  statum  Ecclesiae 
ad  alios  relatae,  inprimis  ejus  cum  civitate  nexura,  et  ne- 
gotia Ecclesiae,  quae  transeuntia  vocant,  explicat.  Haec 
tamen  divisio  non  adeo  communis  est,  ut  non  etiam  plures 
recentiores  Auctores  alias  divisiones  adoptaverint,  v.  g.  in  Jus 
Personarum,  Rerum,  et  Judiciorum  ecclesiasticorum  etc.  (Joan. 
Devoti  Inatitut.  Canon.  Lib.  I.  Tit.  I.  §.  1.)  Tum  jurium, 
tum  legum  Ecclesiae  erudita,  ac  solida  cognitio  Jurispru- 
dentia sacra  vel  ecclesiastica  appellari  consuevit.  (M.  Schenkl 
Instit.  jur.  eccl.  T.  I.  §.  52  et  seq.) 

2.  Disciplina,  quae  ministrorum  sacrorum,  curae  ani- 
marum addictorum  officia  praescribit,  optimumque  ea 
exequendi  modym  docet,  Theologia  pastoralis  vocatur. 
Haec  a recentioribus  dividi  solet  in  didadicam,  liturgicam, 
et  exemplaricam-  a)  Didaclica  de  institutione  publica, 
et  de  adhortatione  privata  agit,  et  sub  piori  respectu  di- 
stingui potest  in  condonat  oriam,  quae  leges  orationis 
continuae  religiosae  coram  integro  adultorum  coetu  habendae 
tradit;  in  homileticam,  quae  S.  Scripturam  ad  aedificationem 
populi  exponere  docet;  et  in  catecheticam , quae  homines 
religionis  notitia  nondum,  aut  minus  cultos,  praesertim 
pueros,  et  adolescentiores  in  christianae  religionis  funda- 

mentis , fidei , morumque  dogmatibus  recta  methodo  eru- 
diendi regulas  proponit.  b)  Liturgica  ministro  sacro 
ostendit,  quomodo  SS.  Sacrificium  celebrare,  Sacramenta 
administrare , et  reliquas  functiones  sacras  peragere  debeat, 
c)  Exemplarica  boni  exempli  officium,  quod  omnibus 
regni  moralis  civibus,  atque  pastori  maxime  proprium  est, 
suis  ex  rationibus  commendat,  modumque  ejus  praebendi 
negative,  ac  positive  determinat.  (Dobmayer  T.  I.  §.  45.) 

C.  Momentum,  a)  Tum  juriura,  tum  legum  ecclesia- 
sticarum recta  cognitio  summae  profecto  pro  sacris  prae- 
cipue ministris  et  utilitatis,  et  necessitatis  est.  Ad  legi- 
tima Ecclesiae  jura  defendenda  doctissimi,  et  piissimi 
dirissimas  persecutiones  sustinere,  imo  ipsam  mortem 
quoque  tolerare  non  dubitarunt.  Quanta  inordinatio  in 
Theologo  adesset,  Bi  legitima  Ecclesiae  jura  ignoraret, 
vel  temporum  praejudiciis  abreptus  in  illis  dijudicandis 
erraret?  — Leges  quoque  ecclesiasticas,  non  sine  assi- 
stentia Spiritus  S.  (Act.  15,  28)  in  bonum  Ecclesiae,  et 
salutem  fidelium  latas  ministrum  sacrum  accurate  nosse 
oportet,  qui  non  solum  illas  ipse  adimplere,  sed  et 
earundem  observantiam  in  commisso  sibi  grege  urgere 
debet.  — b)  De  pastoralis  Theologiae  praestantia  quis 
dubitabit,  cum  ipse  Spiritus  S.  in  epistolis  paulinis  ad 
Timotheum,  et  Titum  summa  illius  capita  revelare  dignatus 
sit?  — Ab  officiis  pastorum  rite  adimpletis  vel  maxime 
populi  fidelis  salus  , totiusque  Ecclesiae  bonum  dependet, 
ut  experientia  docet.  Si  autem  nulla  ars,  nisi  antea  rite 
discatur,  exerceri  perfecte  possit,  multo  magis  de  munere 
pastorali  id  dicendum  erit;  „ars  enim  est  artium  regimen 
an  imarum ,«  ut  ait  S.  Gregorius  M.  (Regul.  pastoral.  E.  I.  c.  1 .) 

Caput  II. 

Mcthodologia  theologica. 

§•  16. 

Religionis  a Deo  revelatae  cognitio  cuilibet  homini 
necessaria  est,  ut  juxta  illius  principia,  et  dictamina  vitam 
instituere , et  sic  salutem  suam  spiritualem , ac  aeternam 
consequi  possit.  Haec  autem  cognitio  major,  et  perfectior 
in  illis  requiritur,  quorum  munus,  et  officium  est,  aliis 
quoque  Religionis  revelatae  capita  tradere,  illamque  contra 
adversarios  vindicare.  Ut  gravissimo  huic  officio  satisfa- 
cere qaeant,  omnino  opus  est,  ut  habeant  Religionis  revelatae, 
et  eorum,  quae  ad  ipsam  propius  spectant,  cognitionem 
claram,  completam,  solidam , et  efficacem.  1.  Oportet 
enim,  ut  ipsi  clare  doctrinae  capita  quoad  omnes  notas 
essentiales  percipiant,  quae  si  ipsi  non  recte  intelligunt, 
quomodo  ea  aliis  debito  modo  communicabunt?  — Obscurae 
'cognitioni  proximus  est  error,  imo  circa  ipsam  doctrinam 
jam  aberrans  dici  potest,  qui  cum  illa  notas  sejungendas 
conjungit , vel  conjungendas  sejungit.  2.  Neque  sufficit, 
unum  vel  alterum  doctrinae  caput  nosse,  sed  necesse  est, 
ut  omnia,  saltem  praecipua  Religionis  revelatae  capita 
cognoscantur;  neque  enim  aliter  vita,  moresque  juxta  illius 
dictamina  institui  possent.  Quaecunque  scripta  sunt  ad 
nostram  doctrinam  scripta  sunt,  ut  per  patientiam,  et 
consolationem  Scripturarum  spem  habeamus.  (Rom  15,  4.) 
Omnes  disciplinae  theologicae  magni  momenti  stint,  et  in- 
time inter  se  cohaerent,  ita,  ut  qui  unam  negligit  vix  in 
altera  excellere  possit:  completa  ergo  Religionis  revelatae, 
et  eorum,  quae  propius  ad  illam  spectant,  cognitio  jure 
in  Theologo  requiritur.  3.  Maximi  autem  momenti  est, 
ut  eadem  cognitio  solida  sit,  firmisque  argumentis  innitatur, 
quaeintiroam  mentis  persuasionem,  et  inconcussum  assensum 

producant.  Haec  doctrinae  soliditas  nostris  praecipue 
temporibus  ministro  sacro  necessaria  est,  ut  contra  plu- 
rimos Religioni  verae  adversantes  errores  se,  aliosque 
communire  possit.  4.  Demum  Religionis  notitia  efficax 
quoque  sit  oportet,  quae  non  solum  in  intellectu  resideat, 
sed  etiam  voluntatem  moveat  ad  Religionis  divinae  dicta- 
mina  accurate  observanda.  Sterilis  enim  cognitio  hominem 
ad  finem  suum  non  perducit;  et  fides  sine  operibus  mor- 
tua est.  (Jac.  2,  26.)  In  Theologo  ideo  requiritur  agnitio 

veritatis , quae  secundum  pietatem  est.  (Tit.  1,  1.)  

Ut  autem  Revelatae  Religionis  cognitio  clara,  completa, 
solida,  et  efficax  obtineatur  1.  tum  docentes,  2.  tum  dis- 
centes cooperari,  et  rite  officia  sua  implere  debent,  in 
quibus  enucleandis  Methodologia  versatur. 

Not.  1.  Summi  momenti  est,  ut  disciplinae  theologicae  tali  ordine 
tradantur,  quo  una  alteri  facem  praeferat,  lucemque  affundat. 
Plurimi  quoque  interest,  ut  cuilibet  disciplinae  pro  materiae 
pertractandae  dignitate,  necessitate , et  ambitu  tempus  congruum, 
seu  conveniens  praelectionum  numerus  determinetur.  Quoniam 
autem  haec  omnia  non  a consilio  privato  dependent , sed  auc- 
toritate publica  statuuntur,  opus  haud  est,  ut  hac  de  re  in 
Methodologia  agatur. 

Not.  2.  Modum  recte  docendi , atque  discendi  jam  Logica  praescri- 
bit, cujus  regulae  in  praesenti  Methodologia  propius  ad  disci- 
plinas theologicas  applicandae  veniunt. 


§.  17. 


I.  Officia  docentium  Theologiam. 


Quo  gravius,  praestantiusque  studium  theologiae  jure 
censetur,  eo  majoris  momenti  est,  ut  illius  magister  non 
solum  ingenio,  scientia,  et  diligentia  polleat,  sedetvirtu-' 
tis  cultor  eximius  existat,  qui  non  verbis  tantum,  sed 
exemplis  etiam  juventutem  sibi  creditam  instituat.  (Lika- 
wetz  Syst.  Phil.  theor.  P.  I.  §.  369.)  Hisce  autem  dotibus 

insignitus  materiam  theologicam  suae  cathedrae  commissam  - 
1.  apte  disponere , 2.  clare  explicare , 3.  solide  compro- 
bare, et  4.  ad  finem  tum  hominis,  tum  Ecclesiae  pro- 
movendum applicare  debet ■ — 

1.  Sicut  in  scientiis  rationalibus,  ita  et  disciplinis 
theologicis  veritates  tali  ordine  collocandae,  et  connec- 
tendae  sunt,  ut  una  ex  altera  iluere  videatur,  una  alteram 
clariorem  reddat,  omnesque  simul  unum  quasi  corpus,  seu 
unum  totum  constituant.  Talem  rite  coordinatam , seu  sy- 
stematicam  disciplinarum  theologicarum  tractationem  ap- 
probat, et  exigit  a)  nisus  rationis,  quae  in  unitatem  tendit, 
et  harmonia  delectatur,  b)  Religionis  honor,  qui  magis 
defendi , et  finis , qui  efficacius  obtineri  methodo  systema- 
tica  potest,  c)  bonum  discentium,  quibus  disciplinae  taliter 
propositae  magis  perspicuae,  utiliores , jucundioresque  sunt, 
ac  firmius  memoriae  inprimuntur,  d)  genius  saeculi,  in 
quo  vivimus,  cui  chaos  informe  ac  fortuitum  adversum  est. 
(Cf.  Fejer  instit.  theol.  T.  I.  §.  6.)  — Methodus  syste- 
matica  distinguitur  in  analyticam , quae  a particularibus 
ad  universalia,  a conclusionibus  ad  principia  progreditur, 
et  in  syntheticam,  quae  ab  universalibus  ad  particularia, 
a principiis  ad  conclusiones  descendit:  illa  non  incongrue 
in  scientiis  applicatur,  in  quibus  rationis  ope  veritates  de- 
tegendae , et  determinandae  Bunt , haec  autem  pro  tradenda 
Religione  revelata  aptior  censetur,  in  qua  veritates  jam  a 
Deo  patefactae  explicandae , et  probandae  sunt ; neque  enim 
veritates  suprarationales , seu  mysteria  per  analysin  detegi 
et  determinari  possunt.  (Cf.  J.  PeiTone  Vol.  9.  P.  3.  S.  2.c.2.) 

2.  Cum  in  Theologia  veritates  pertractentur , quarum 
recta  cognitio  summi  momenti  est,  ideo  praeprimis  in  id 
intendere,  maximamque  adhibere  diligentiam  oportet,  ut 
efformentur  notiones  genuinae,  et,  quantum  fieri  potest, 
clarae  ac  diBtinctae.  Propositas  ergo  theologicas  veritates 

rite  explicare,  veramque  illarum  notionem  determinare, 
necesse  est.  Explicatio  autem  vel  est  verbalis,  quae  ter- 
minos, qui  adhibentur,  recte  interpretatur , vel  realis,  quae 
ipsas  res,  per  terminos  iudigitatas,  rite  explanat.  — Ter- 
mini biblici,  seu  ex  ipsa  S.  Scriptura  depromti,  exponi 
debent  juxta  generalis  hermeneuticae  S.  regulas,  aliaque  recta 
interpretationis  ejusdem  adminicula.  Termini  ecclesiastici, 
seu  ipsius  Ecclesiae  usu,  fidei  professionibus,  conciliorumve 
sanctionibus  civitate  donati,  suo  in  sensu  exponendi  ve- 
niunt ex  ipsius  Ecclesiae  annalibus,  actisque  synodorum. 
Termini  technici  ex  Philosophiae  pcnu , aut  a Doctoribus 
scholasticis  in  Theologiam  invecti,  explicari  debent  juxta 
principia  Philosophiae  , moremque  loquendi  Philosophorum, 
et  Theologorum  illius  aevi,  quo  illi  primum  in  Theologiam 
invehi  coeperunt.  — Res  autem,  seu  ipsae  veritates  per 
terminos  indigitatae  exponuntur , illustranturque  definitioni- 
' bus,  descriptionibus,  et  paraphrasibus,  tum  exemplis,  et 
similitudinibus,  quantum  rei  pertractandae  objectum,  et 
ratio,  et  summa  admittit.  — Fatendum  sane  est,  quod  in 
Theologicis  ubique  ideas  claras,  multo  minus  distinctas 
saltem  eo  modo,  prout  in  multis  veritatibus  rationalibus 
habemus,  efformare  non  possimus,  id  quod  luculentum 
est  in  mysteriis , quae  quoad  nexum  intrinsecum  rationis 
captum  Buperant.  In  his  ergo  nonnisi  stricte  divinae  re- 
velationi insistendum  est,  optimumque  censetur , Theologiae 
tirones  contra  oppositos  errores,  falsosque,  qui  immisceri 
possent,  conceptus,  praemunire.  Ex  ipsa  porro  opposito- 
rum cognitione  rem  ipsam  saepissime  clariorem  fieri,  cui- 
libet compertum  est.  (Cf.  Cl.  Wiest  Mcthod.  theol.  T.  I. 
P.  II.  Capt  III.) 

3.  Veritates  Religionis,  ut  cum  firma  persuasione 
suscipiantur,  teneantur,  ac  contra  aliter  sentientes  defen- 
dantur, idoneis  argumentis  probandae  sunt.  Haec  autem 

argumenta  esse  debent  a)  certa,  qaae  non  ex  fontibus  du- 
biis petuntur,  novasque  quaestiones,  et  lites  excitare  va- 
lent, b)  perspicua,  ut  vis  probandi  erudiendorum  animis 
clare  appareat,  quod  apto  argumentum  proponendi  modo 
promoveri  potest , c)  solida,  quae  rem  ex  integro  evincunt, 
firmamque  persuasionem  producunt.  Difficultates  vero,  ac 
dubia,  quae  ab  adversariis  ad  enervanda  etiam  firmissima 
argumenta  proponi  solent,  apte  solvere  oportet.  Licet 
porro  unicum  argumentum,  omni  exceptione  majus,  ad  ve- 
ritatem probandam  sufficiat,  communiter  tamen  haud  super- 
vacaneum censendum  est , plura  argumenta  adduxisse. 
Non  enim  quodlibet  argumentum  pro  cujuslibet  captu  aeque 
accommodatum  est;  persaepe  quoque  unum' argumentum  al- 
terum dilucidat,  atque  sustentat,  et  generatim  plures, 
diverseque  adductae  rationes  tum  eruditionem,  tum  persua- 
sionem promovere  solent. 

4.  Si  omnia  ad  finem  hominis  supremum,  nimirum 
ad  ipsius  moralitatem , et  felicitatem  tendere  debent , id 
praecipue  de  studio  theologico  dicendum  erit.  Veritates 
enim  theologicae  prae  caeteris  aptae  sunt,  non  solum  ad 
intellectum  excolendum,  Bed  etiam  ad  cor  animumque 
emendandum,  et  ad  veram  pietatem  perducendum.  Nexus 
autem  veritatum  theologicarum  cum  moralitate,  seu  usus 
practicus  junioribus  Theologiae  Candidatis  non  semper 
primo  intuitu  apparet,  et  ideo  a sagaciori  Theologiae  ma- 
gistro indigitari  debet.  Licet  enim  hujus  proximum  officium 
sit,  rerum  theologicarum,  sibi  demandatarum , cognitionem 
discipulis  suis  tradere , non  minor  ipsi  de  moribus , et 
pietate  cura  esse  debet,  ideoque  incorruptam  Religionis 
doctrinam  ubique  virtutum  praeceptis  quasi  condimento 
conspergit,  parum  reputans,  si  doctos  efficeret  discipulos, 
nisi  et  probos , et  sanctos  fingeret.  • (v.  Liebermann 
T.  I.  §.  6.)  Cum  porro,  qui  studiis  theologicis  ope- 

rara  navant,  ad  curam  animarum  destinari  soleant,  ideo 
ipsis  valde  proficuum  censetur,  si  veritates  theologicas  non 
ad  propriam  solum,  sed  et  ad  aliorum  emendationem,  ac 
* salutem  applicare  addiscant,  quod  quidem  fiet,  si' theoriae 
pertractatae  usus  tum  asceticus , tum  et  pastoralis  breviter 
insinuetur,  (v.  Dobmayer.  T.  I.  §.  39  et  seq.) 

. §■  18. 

II.  Officia  discentium  Theologiam. 

Disciplinas  theologicas,  qui  rite  addiscere  cupit,  ne- 
cesse  est,  ut  praeditus  sit  ingenio , scientiis  apto,  huma- 
nioribus litteris,  ac  Philosophia  exculto,  judicio  sano, 
quo  vera  a falsis  secernere,  et  oportunam  perceptarum 
veritatum  applicationem  facere  queat,  ac  demum  memoria 
fideli,  quae  veritates  saltem  praecipuas,  m&gisque  neces- 
sarias retinere , et  restaurare  possit.  — Hisce  dotibus  in- 
structus Theologiae  Candidatus  studium  theologicum  1.  ex 
recta  intentione  aggredi,  2.  cum  prudenti  diligentia 
prosequi,  ac  3.  cum  solida  pietate,  ac  morum  integri- 
tate conjungere  debet. 

1.  Qui  post  maturam  deliberationem  ad  excelsum 
statum  sacerdotalem  se  vocatum  cognoscit,  studio  theolo- 
gico incumbere  debet,  ut  divinae  obtemperet  voluntati,  ad 
gravissima  status  sui  futuri  munera  rite  adimplenda  se 
idoneum  reddat,  et  sic  Dei  gloriam , animarumque  salu- 
tem promovere  queat.  — Qui  non  ex  hoc  fine  studiis  sacris 
insudant,  non  tam  laudari,  quam  potius  reprehendi  me- 
rentur. Pulchre  in  hanc  rem  loquitur  8.  Bernardus : 
(Serm.  36  in  Cant.)  ,-Sunt,  ait,  qui  scire  volunt  eo  fine 
tantum,  ut  sciant,  et  turpis  curiositas  est;  et  sunt,  qui 
scire  volunt,  ut  sciantur  ipsi,  et  turpis  vanitas  est;  sunt 
item  qui  scire  volunt,  ut  scientiam  suam  vendant,  et  tur- 
pis quaestus  est.  Sed  sunt  quoque,  qui  scire  volunt,  ut 
'aedificent,  et  charitas  est;  et  item,  qui  scire  volunt,  ut 

aedificentur,  et  prudentia  est.  Horum  omnium  soli  ultimi 
duo  non  inveniuntur  in  abusione  scientiae,  quippe  qui  ad 
hoc  volunt  intelligere,  ut  bene  faciant.“  — 

2.  Quo  majoris  amplitudinis,  graviorisque  momenti* 
studium  theologicum  est,  eo  majorem  etiam  diligentiam 
exposcit,  sine  qua  ne  maxima  quidem  ingenia,  experientia 
teste , ad  perfectam  Theologiae  notitiam  pervenire  possunt. 
Diligentia  autem  a prudentia  regi,  et  ordinari  debet,  quae 
theologico  studio  incumbentibus  sequentes  praecipue  regulas 
praescribit.  — a)  Praeprimis  rectus  studiorum  ordo  ser- 
vandus est.  Nec  omnia  simul  sibi  discenda  proponant 
candidati,  nec  ad  unum  tantum  mentem  continenter  appli- 
cent; nimia  rerum  multitudine  mens  obruitur,  uni  autem 
longiori  tempore  affixa  hebescit  potius,  quam  acuitur,  b) 
Ad  publicas  praelectiones  sernper  accedant  praeparati,  illis 
attente  asBistant,  et  quae  pertractata  sunt,  posftnodura 
mente  retractent,  c)  Scriptioni  assueti  et  sernper  calamo 
quasi  armati,  annotent,  quae  audierunt  meliora,  excerpantque 
legendo,  d)  Legant  auctores  non  multos,  sed  optimos, 
et,  quae  in  his  sunt  optima,  sedula  lectione,  et  medita- 
tione digerant,  mentemque  nutriant  vitali  succo,  e)  Ca- 
veant a praejudicio  eorum , qui  vel  omnes  auctores  veteres 
contemnunt,  vel  de  omnibus  recentioribus  male  sentiunt, 
sed  omnia  probent,  et  quod  bonum  est,  teneant,  ut  ex 
thesauro  suo  proferant,  nova,  et  vetera.  ■ — f)  Diligentia, 
licet  assidua  sit  oportet,  non  tamen  ita  limites  transcen- 
dere debet,  ut  grave  nocumentum  sanitati  inferatur,  qua 
deficiente  ipsa  scientia  inutilis  reddi  solet,  vel  ut  Religio- 
nis exercitia,  cuilibet  Christiano  convenientia  impediantur, 
quae  ad  majus  honum  diriguntur.  (Cf.  Liebermann.  T.  I. 
Proleg.  cap.  3 art.  2 et  Cl.  WiestT.  I.Method.  Cap.  V.  et  VI.) 

3.  Summi  profecto  momenti  est , ut  qui  studio  theolo- 
gico incumbunt,  veram  pietatem  sectentur,  et  ad  moralem 

perfectionem  tendant.  Frustra  namque  ad  scientiam  ingenio, 
labore,  industria  nitimur,  nisi  animum  afferamus- a vitiis, 
et  pravis  affectibus  vacuum,  pleno  autem  Dei,  et  virtutum 
amore.  «Errat,  aitiS.  Augustinus  (I,.  de  agon.  ch.  c.  13.) 
quisquis  putat,  veritatem  se  posse  cognoscere,  cum  adhuc 
nequiter  vivet;  nam  in  malevolam  animam  non  introibit 
sapientia-‘(  (Sap.  14.)  Ita  enim  ardissime  connexa  sunt 
studia  virtutis,  et  scientiae,  ut  si  fortassis  sine  virtute 
haberi  possit  umbra  aliqua  doctrinae,  ipsa  doctrina,  qualis 
ea  in  theologo  esse  debet , sana , et  sancta  haberi  profecto 
neutiquam  possit.  Porro  Theologi  est,  etiam  alios  docere 
Religionem,  atque  exemplum  docentis  doctrinae  ejus  ma- 
ximum pondus  addit,  maximumque  robur,  et  e contrario, 
si  vita  doctrinae  non  respondeat,  facile  continget,  ut  exi- 
stiment quam  plurimi,  Religionis  doctorem  rem  serio  non 
agere,  adeoque  verbis  ejus  fidem  non  habeant.  (Cf.  Cl. 
Staudenmaier:  (Sitjpflopdbie — Smlettuttg  §.  I20etc.) 

THEOLOGIA  GENERALIS. 


$■  19- 


Theologiae  generalis  notio. , 


Theologia  generalis  veritates  a Deo  in  ordine  morali 
manifestatas  pertractat,  quae  ad  omnes  disciplinas  theolo- 
gicas referuntur,  earumque  fundamenta  constituunt.  — 
Quaevis  sane  scientia,  ut  rite  construatur,  solido  funda- 
mento indiget.  Cognoscere  nimirum  oportet  inprimis  illius 
tum  principium  constitutivum,  seu  fontem,  ex  quo,  tum 
principium  regulativum , «eu  modum,  quo  veritates  per- 
tractandae hauriri  debeant.  — Si  autem  de  disciplinis  aga- 
tur, quae  Theologiae  specialis  partes  efficiunt,  harum 
principium  constitutivum  est  ipsa  Revelatio  divina,  prin- 
cipium autem  regulativum  primarium  est  infallibilis  Ec- 
clesiae auctoritas,  et  secundarium  est  ratio  humana.  De 
hoc  duplici  principio  agendum  venit  in  Theologia  generali, 
quae  ideo  etiam  dici  potest  Scientia , theologicarum  disci- 
plinarum principium  tum  constitutivum,  tum  regulativum 
pertractans. 


Not.  Quae  ad  Theologiam  generalem  pertinent,  hucusque  in  Theo- 
logia dogmatica  pertractata  sunt,  quae  ideo  in  generalem,  et 
specialem  dividi  consuevit.  Sed  cum  jam  illa  ab  hac  separa- 
tim  tractatur,  sub  nomine  Theologiae  generalis , seu  fun- 
damentalis a reliquis  Theologiae  specialis  partibus  satis 
secernitur. 

§.  20. 

Theologiae  generalis  divisio. 

Theologia  generalis  tribus  partibus  constat: 

I.  Pars,  rationalem  de  Religione , et  Revelatione 
theoriam  evolvit,  per  quam  ad  Religionem  divinitus  reve- 
latam et  agnoscendam , et  recipiendam  praeparamur. 

II.  Pars,  quae  principium  Theologiae  constitutivum 
pertractandum  assumit,  de  ipsa  nobis  a Deo  0.  M.  be- 
nignissime facta  Revelatione  agit,  cujus  a)  tum  veram 
existentiam  probat,  b)  tum  fontes  assignat,  in  quibus 
saluberrima  doctrina,  divinitus  patefacta  continetur. 

III.  Pars,  quae  principium  Theologiae  regulativum  tum 
primarium,  tum  secundarium  explanat,  — a)  authenticum, 
et  infallibilem  Revelationis  interpretem,  ac  fidei  controver- 
siarum Judicem  in  Ecclesia,  a Christo  instituta,  exhibet, 
quam  recte  cognoscere,  et  ab  omni  alia  Ecclesia  falsa 
secernere  docet,  b)  atque  praeterea  principia,  et  regulas 
proponit  pro  recto  rationis  usu  in  Religionis , ac  Theo- 
logiae negotio,  circa  quod  rationi  jura  quidem  concedenda, 
sed  et  limites  praescribendi  sunt. 

Not.  Prima  pars,  quae  philosophica  est,  Atheos,  Panlheistas, 
Naturalislas  etc.  oppugnat.  Secunda  pars,  quae  veritatem 
Religionis  Christianae  probat.  Ethnicos,  Judeos,  Mahu- 
medanos,  et  omnis  generis  infideles  refutat.  Tertia  pars,  quae 
veritatem  Ecclesiae  catholicae  defendit,  contra  omnes 
haereticos,  seu  spuriae  Ecclesiae  asseclas  dirigitur. 

§•  21. 

Theologiae  generalis  momentum. 

1.  Summi  pro  quovis  homine  momenti  est,. ut  veram 
Religionem,  divinitus  revelatam,  cognoscat,  Ecclesiamque 
sciat,  quae  illius  doctrinam  integram,  et  inviolatam  tenet, 
et  tradit.  Hanc  enim  non  solum  credendo,  Bed  etiam  ob- 

servando  finem  suum  consequi , seu  salutem  operari  potest. 
Ut  autem  juxta  Religionis  revelatae  dictamina  mores  insti- 
tuantur, solida  cognitio,  et  firma  persuasio  de  illius  veri- 
tate requiritur.  — Quis  igitur  non  videt,  Theologiam 
generalem  pro  quovis  homine  summi  momenti  esse? 

2.  Majoris  autem  et  utilitatis,  et  necessitatis  est  Theo- 
logia generalis  pro  Theologo . Omnes  enim  disciplinae 
theologicae  illi  ceu  fundamento  incumbunt , quo  sublato  non 
solum  titubant,  sed  et  corruunt.  Quodsi  singulae  magnum 
in  se  pretium  habent,  quanti  pretii,  quantique  momenti 
dicendum  erit  illarum  fundamentum ! 

3.  Maxime  autem  solida  Theologiae  generalis  pertrac- 
tatio necessaria  fit  ex  tristi  conditione  temporis  nostri, 
quo  plurimi  Religioni  revelatae,  et  Ecclesiae,  a Christo 
institutae  adversantes  errores  circumferuntur,  subdolis  so- 
phismatibus propugnantur,  et  sub  larva  Philosophiae  ven- 
ditantur, ita,  ut  indocti,  et  incauti  facili  modo  decipiantur. 
Valde  ideo  necessarium  est,  ut  in  Theologia  generali  non 
solum  firma  pro  Religionis  revelatae,  et  Ecclesiae,  a 
Christo  institutae,  argumenta  proponantur,  sed  et  errores 
oppositi  solide  refellantiir, 

THEOLOGIAE  GENERALIS 

PARS  I. 

Theoria  rationis  de  Religione,  et  Revelatione. 


Sectio  E. 

Theoria  rationis  de  Religione. 

§.  22. 

Ordo  dicendorum. 

Ut  haec  theoria  systematjce,  et  solide  proponatur, 
a)  praeprimis  genuina  Religionis  notio  evolvenda,  et 
divisio  declaranda  est,  b)  dein  de  Deo,  Religionis  auc- 
tore, et  c)  de  homine,  Religionis  subjecto  disserendum 
venit,  ut  exinde  Religionis,  d)  tum  possibilitas , tum  ne- 
• cessitas  eruatur.  — Porro  verae  Religionis  c)  rectus  Spi- 
ritus ostendendus,  f)  praestantia,  ac  utilitas  propugnanda, 
et  g)  universalitas  exhibenda  est,  ex  qua  Regnum  divinum 
morale  exsurgit. 

Not.  Haec  omnia  contra  Atheos,  et  Pantheistas,  qui  uti  veram 
Deum  ita  et  veram  Religionem  negant,  contra  Scepticos,  qui 
de  omnibus  dubitant,  et  contra  Indifferentistas , qui  de  Religione 
curandum  non  esse,  autumant,  diriguntur.  Istorum  etenim  er- 
rores, sicut  ex  falsis  rationis  principiis  deduci  solent,  ita  per 
recta  rationis  principia  confutandi  sunt. 


Digitized  by  Google 


32 


Caput  I. 

Religionis  nolio,  ac  divisio. 

/ 

§•  23- 

1.  Religio  est  conjunctio  moralis  hominis  cum  Deo. 
Dicitur  conjunctio  moralis,  ut  distinguatur  a relatione 
physica,  qua  creaturae  omnes,  rationales  aeque,  ac  ratio- 
nis expertes,  a suo  creatore,  et  gubernatore  pendent. 
Conjunctio  moralis  ea  est,  qua  creaturae  ratione,  ac  liber- 
tate praeditae  Deo  ceu  Legislatori  suo  sancto,  et  Judici 
justo  subjiciuntur.  Haec  relatio  veritatibus  per  intellectum 
cognoscendis  innititur,  et  officiis  libere  adimplendis  ab- 
solvitur. 

Not.  Religionis  etymon,  licet  a variis  varie  explicetur,  optime 
tamen  a verbo  religare  derivatur.  Lactantius  de  religione 
disserens  ait:  „Hoc  vinculo  pietatis  obstricti,  Deo  religati 
sumus,  unde  ipsa  religio  nomen  accepit,  non  ut  Cicero  inter- 
pretatus est,  a relegendo.  — Diximus,  nomen  Religionis  a 
vinculo  pietatis  esse  deductum,  quod  hominem  sibi  Deus  reli- 
gaverit, et  pietate  constrinxerit,  quia  servire  nos  ei,  ut  Do- 
mino, et  obsequi,  ut  patri  necesse  est.a  (Inst.  div.  1.  4.  c. 28.) 
Adstipulantur  Lactantio  Hieronymus  in  Amos  c.  9 et  Augu- 
stinus 1.  1.  Retract.  c.  13.  dicens:  „uni  Deo  religantes  animas 
nostras,  unde  religio  dicta  creditur. u — Caeterum,  quidquid 
sit  de  hujus  etymologia  vocis,  adductam  Religionis  notionem 
tum  antiquiores,  tum  fecentiores  viri  cordati  commendant, 
(v.  J.  M.  Sailer,  ©runbtefiren  ber  Dieligion:  jioeite  unb  britte 
SBorlefung.  Cf.  fltee,  fatf>.  Dogmatif  T.  I.  c.  2.  ®tau« 
benmaier  Snjbflopabie  ber  tljeoiog.  SBijTenftfiaften  erfler 
Xfieil  §.  202.) 

\ 

2.  Religio  — objective , prout  est  in  se,  — et  sub- 
jective, prout  residet  in  homine,  considerari  potest.  Ob- 
jective sumta  Religio  est  Summa  veritatum,  et  officiorum 
relationes  morales  Deum  inter,  et  homines  determinantium. 

Subjective  Religio  est  virtus  residens  in  homine-relationes 
istas  et  agnoscente,  ct  perficiente.  — Religio  objectiva  a) 
ceu  summa  veritatum,  quae  relationes  inter  Deum,  et  ho- 
mines clare,  et  accurate  determinant,  Religio  theoretica , 
b)  ceu  summa  officiorum,  quae  ex  relationibus  praefatis 
deducuntur,  et  adimplenda  praescribuntur,  Religio  practica 
nominatur.  — Subjectiva  Religio  1)  quatenus  internis  men- 
tis nostrae  actibus  constat,  inlerna,  2)  quatenus  externis 
signis  exprimitur,  ct  promovetur,  externa  vocatur.  — De- 
mum si  summa  veritatum,  et  officiorum,  relationes  morales 
Deum  inter,  ct  homincB  determinantium  a)  ex  sola  humana 
ratione  hauriatur-,  Religio  naturalis  prodit,  b)  si  autem 
a Deo  ipso  extraordinario  modo  manifestatur,  Religio  re- 
velata 'dicitur. 


§.  24. 

Censura  aliarum  Religionis  definitionum. 

Ad  traditam  Religionis  notionem  uberius  firmandam 
alias  notiones  examinare  oportet , quas  recentiores  tum 
Philosophi , tum  Theologi,  de  Religione  proponunt.  , 

I.  Recentiores  Philosophi  varie  Religionem  definiunt, 
a)  Kant  Religionem  esse  dicit  cognitionem  nostrorum  of- 
ficiorum ceu  mandatorum  divinorum.  — Ast  1)  haec  defi- 
nitio nec  objectivae  Religioni,  ad  quam  non  pertinet  cog- 
nitio, nec  subjectivae,  cui  non  sufficit  cognitio  convenit. 
2)  In  hac  definitione  pars  theoretica  omittitur , sine  qua 
practica  non  consistit,  quoniam  officia  determinare  non  pos- 
sumus nisi  juxta  cognitas  relationes.  3)  Ipsa  etiam  pars 
practica  haud  debito  modo  proponitur,  quia  solummodo  in- 
nuitur, officia  nostra  consideranda  esse  ceu  mandata  divi- 
na, non  autem  affirmatur,  illa  actualitcr  esse  mandata  di- 
vina, et  a Deo,  summo  legislatore  descendere,  qui  prout  in 
physicis,  ita  et  in  moralibus  Bemper  ut  causa  prima  statui 
Dogm.  gen.  3 

debet,  (v.  Frint  T.  I.  §.  99  et  seq.) — b)  Fichle  Rejigio- 
nctn  reponit  in  libera,  et  activa  agnitione  ordinis  moralis 
mundi.  — Sed  1)  quae  contra  Kant  dicta  sunt,  contra  hanc 
quoque  notionem  valent.  2)  Fichto  merito  de  Atheismo,  vel 
potius  Autotheismo  suspectus  fuit;  licet  enim  ordinem  mundi 
moralem  Deum,  seu  divinitatem  dixerit,  illum  tamen  non- 
nisi pro  effectu  rationis  humanae  praclicae,  seu  pro  to  Ego 
exaltato  habuit.  Keipsa  transcendentalem  idealismum  do- 
cens, juxta  quem  omnia  in  hominum  ideis  existunt,  et  ab 
illis  ordinantur,  Deum  ceu  ens  supremum  extra  hominem 
realiter,  et  personaliter  existens  negavit,  et  ideo  omnem  ad 
ipsum  relationem  moralem,  seu  religionem  de  medio  sus- 
tulit. (v.  Fejer  inst.  dogm.  T.  I.  §.  45.)  c)  Schelling  as- 
serit, Religionem  esse  intellectualem  inluilionem  Absoluti 
(i.  e.  Dei)  et  ortum  exinde  nisum , ad  majorem  scmpcr 
cum  eodem  similitudinem  perveniendi.  — Haec  definitio  primo 
aspectu  non  repudianda  esse,  sed  cum  illa  convenire  vide- 
tur, quae  Religionem  in  agnitionem,  et  cultum  Dei  reponit. 
At  si  theoria  Schellingii  melius  inspiciatur,  maximum  sta- 
tim  discrimen  apparet.  Nam  1)  cum  Schelling  absolutam 
identitatem  doceat,  in  qua  Omnia  sunt  Unum,  et  Unum 
Omnia,  vix  inteliigi  potest,  quommodo  non  intuitio  Abso- 
luti ad  cognitionem  uaturae,  vel  suiipsius  reducatur.  2) 
Schelling  enim  naturam  ceu  primum  (sat  obscurum ) prin- 
cipium ponit,  ex  quo,  slcutl  homo,  ita  et  Deus  evolvitur 
ita  ut  Deus  A nondum  evolutus  omnino  alius  sit  a Deo 
0 satisevoluto;  Deus  ergo  juxta  hanc  theoriam  nec  aeternus, 
nec  independens,  nec  immutabilis,  nec  omnipotens,  nec 
Creator,  Legislator,  et  Gubernator  hominis  est;  et  quis 
non  videt,  per  talem  ideam  Dei  Religionem  non  fundari, 
sed  destrui  ? — 3)  Denum  in  systemate  Schellingii , juxta 
quod  omnia  ex  aeterno  (obscuro)  principio  per  vires  agen- 
tes, et  reagentes,  quibuB  resisti  non  potest,  evolvuntur,  li- 

bertas  perit,  qua  sublata  de  Religione  actum  est.  (v.  §J(>* 
Itanti,  iitcr  fcic  neuere  ip^ifofepljie  tn  tcn  f;ijlorif<$*politifd)m 
SBlattern  »on  Spfjilippg  u.  ©orreS  1842  5.,  6.  «.  7.  Sfrtifei.) 
d)  Schleiermacher  Religionem  consistere  dicit  in  sensu 
absolutae  dependentiae.  — Sed  1)  solus  sensus  dependen- 
tiae ad  Religionem  subjectivam  non  sufGcit,  quae  sicut 
cognitionem  intellectus,  sic  etiam  exercitium  libertatis  re- 
quirit: secus  animalia  quoque,  quae  suam  a Dominis  depen- 
dentiam sentiunt,  maxime  religiosa  dicenda  essent.  2)  Schlei- 
crmachcr  pro  Religione  dependentiam  non  erga  Deum  Uni- 
versi Creatorem,  et  Gubernatorem,  sed  potius  erga  ipsum 
Universum  exigit,  quod  ceu  Unum  et  Omnia  praedicat,  ct 
ideo  a notionibus  pantheisticis  excusari  nequit,  (v.  Stau- 
denmaier  Encyclop.T.  I.  P.  I.  §.  207.)  e)  Uegel  Religio- 
nem declarat  pro  actu,  quo  Deus  suiipsius  conscius  est. 
(ftfciigton  — ba6  @el&jH'entuf!tfein  ©otteC.)  — Ast  haec  ob- 
scura notio  fluit  ex  non  minus  falso,  quam  impio  princi- 
pio, quo  ratio  impcrsonalis,  seu  potius  to  purum,  substan- 
tiale, sed  impersonale  cogitare  ceu  Universitas  rerum  sta- 
tuitur, et  Unum,  Absolutum,  Deus  vocatur.  Talis  nimirum 
Deus  ratione  personalitatis  caret,  et  solummodo  in  entibus, 
in  quibus  evolvitur,  ad  personalitatem  venit,  et  sui  con- 
scius fit;  atque  in  hoc  processu  Religio  consistere  dicitur. 

Quis  autem  in  hac  theoria  non  purum,  putidumque  pan- 
theismum*  seu  atheismum  videt,  cum  quo  Religio  consi- 
stere nequit,  quoniam  per  illum  maxime  necessariae  ad  Re- 
ligionem notiones  tum  Dei,  tum  libertatis  de  medio  tol- 
luntur? — 

II.  Multo  melius,  solidiusque  Theologi  catholici,  licet 
vario  modo,  in  definienda  Religione  procedunt.  — Cl.  Frint 
Religionem  in  sensu  latiori,  ct  in  sensu  strictiori  distin- 
guit: in  sensu  latiori  ait,  Religionem  esse  manuductionem 
hominis  ad  finem  suum , finem  hominis  esse  moralitatem 

, cum  corrcspondenti  felicitate,  moralitatem  autem  consistere 
in  quatuor  relationibus,  et  deductis  exinde  officiis  erga 
Deum,  erga  scipsum,  erga  alios  homines,  et  erga  caeteras 
creaturas:  in  sensu  strictiori  Religio  continet  solum  veri- 
tates, et  officia  erga  Deum.  (£anbl'ud)  ter  SMiqiontfivijtVn* 
fc^aft  1.  25.  1.  £.)  Ast  1)  in  hac  definitione  pars  theore- 
tica  Religionis,  licet  supponatur,  tamen  non  satis  exprimi- 
tur, et  ad  solum  ancillae  munus  deprimitur.  2)  Divisio 
moralitatis  in  quatuor  relationes,  ct  officia  inde  exsurgentia 
non  satis  adaequata  videtur.  Cum  enim  creaturae  irratio- 
nales juris  non  sint  capaces,  ideo  etiam  officia  stricte  dicta 
ad  ilia  non  habemus,  nisi  quatenus  ab  officiis  erga  Deum, 
erga  nos,  et  erga  proximum  imperantur,  ct  continentur. 
3)  Neque  officia  erga  Deum,  nos  ipsos,  et  alios  homines 
sub  una  cathegoria  reponi  possunt;  Deus  enim,  ceu  ens 
absolutum  - absolute  quoque  i.  e.  propter  semelispsum  offi- 
cia postulat;  cactera  autem  entia  contingentia,  siculi  nulla 
jura  habent  a semetipsis,  sic  pariter  nulla  officia  propter 
semetipsa  postulare  possunt ; sed  solummodo  ex  relationi- 
bus erga  Deum  officia  erga  nos,  et  alios  homines  sequun- 
tur. Religio  ergo,  si  ceu  conjunctio  moralis  cum  Deo  con- 
cipitur, non  jam  in  sensu  strictiori,  sed  in  sensu  latis- 
simo sumitur,  quia  exinde  omnes  aliae  relationes,  et  omnia 
alia  officia  deducuntur.  — Sunt  nonnulli,  qui  Religionem 
appellant  institutum  divinum,  homines  perducendi  ad  reg- 
num Dei.  (C.  Galura  ncufflc  2f;coto<)ic  1.  55.  1.  $auptjhirf 
§.  7.)  Definitio  haec  nonnisi  vera  continet,  sed  Religionem 
tantum  ut  medium  ad  felicitatem  hominis  proponere,  et  of- 
' ficia,  quae  Deo  propter  semetipsum  debemus,  mon  satis  ex- 
primere videtur.  — Communior  Theologorum  definitio,  qua 
Religio  agnitio , et  cultus  Dei  nuncupatur,  Religioni  sub- 
jectivae competit,  cujus  praecipua  relatio  et  agnoscenda,  ct 
perficienda  exprimitur. 

Caput  II. 

De  auctore  Religionis  bcii  de  Deo. 

§.  25. 

Si  Religio , seu  conjunctio  moralis  hominis  cum  Deo 
datur,  illius  auctor  nonnisi  Deus  esse  potest,  qui  solus 
homini  et  vires  concedere,  et  obligationem  imponere  valet 
tum  veritates  morales  agnoscendi,  tum  officia  moralia  ad- 
implendi (Stff.  &atf>.  2>et}ni.  1.  23.  2.  $ptjl.  §.  2.)  De  Deo 
ergo,  qui,  uti  objectum  in  se  excellentissimum,  ita  omnis 
Philosophiae,  Religionis,  et  Theologiae  fundamentum  est, 
ante  omnia  ita  disserendum  venit,  ut  1°.  Dei  notio  tra- 
datur, 2°.  ejus  existentia  demonstretur , ac  demum  '6°.  cen- 
sura tum  Atheismi , tum  Panfheismi  apponatur- 

Articulus  I. 

§•  26. 

Notio  Dei. 

1.  Quam  difficile  Blt,  adaequatam  Dei  notionem  tra- 
dere, etiam  ethnici  Philosophi  agnoverunt.  Sic  Simonides, 
ut  refert  M.  T.  Cicero  de  nat.  Deo  1.  1.  1.  c.  22.  rogatus 
ab  Hierone,  Syracusarum  liranno,  quid  sit  Deus,  inducias 
unius  diei  petiit,  ut  haede  re  cogitaret,  quo  praeterlapso  duo- 
rum , et  sic  semper  plurium  dierum  inducias  poposcit,  ac 
tandem  respondit,  se  id  eo  minus  inteliigere,  quo  acrius 
menten  intenderet.  Ita  et  Timaeus  apud  Platonem,  rogatus 
a Socrate,  quid  esset  Deus,  respondisse  fertur:  quid 
Deus  non  sit,  novi ; quid  vero  sit,  non  novi.  Ipse  maxi- 
i mus  et  Philosophus  et  Theologus  S.  Augustinus  difficul- 
tatem, Deum  rite  definiendi  non  diffitetur.  Ait  enim  1.  7. 
de  Trin.  c.  4.  n.  7.  «Verius  cogitatur  Deus,  quam  dicitur, 
et  verius  est,  quam  cogitatur. « Et  En.  in  Ps.  85.  n.  12. 
dicit:  «Deus  ineffabilis  est:  facilius  dicimus,  quid  non  sit, 

quam  quid  sit.  — Quaeris  quid  sit?  quod  oculus  non  vi- 
det, nec  auris  audivit,  nec  in  cor  hominis  ascendit.  Quid 
quaeris,  ut  ascendat  in  linguam,  quod  in  cor  non  ascen- 
dit?«  — Deus  enim  infinitus  est,  et  ens  infinitum  a mente 
limitata  non  potest  comprehendi , et  multo  minus  verbis 
exprimi.  Ideo  perfecta,  et  completa  Dei  notio,  quae  totum 
objectum  quasi  exhauriat,  dari  nequit. 

2.  Neque  tam  perfecta  divinae  essentiae  cognitio  no- 
bis necessaria  est,  sed  sufficit  cognitio  talis,  quae 

a)  sufficientem  de  existentia,  ordine,  et  fine  hujus  Uni- 
versi nobis  causam  assignet, 

b)  rationi  in  ipsius  functionibus  theoreticis,  et  practicis, 
nec  non  stimulis  cordis  satisfaciat, 

c)  et  omnibus  hominibus,  tum  sana  ratione,  tum  cultura 
philosophica  praeditis,  accommodata  sit. 

3.  Talis  autem  Dei  cognitio  vere  inter  homines  viget, 
qui,  dum  de  Deo  cogitant,  ipsum  concipiunt  ceu 

a)  primam  rerum  omnium  causam,  et  ideo 

b)  ab  alia  independentem,  seu  ens  a se  (absolutum) 

c)  intellectu,  et  voluntate,  et  aliis  infinitis  perfectionibus 
praeditum. 

Unde  juxta  communem  hominum  notionem  Deus  de- 
finiri potest:  Ens  a se , infinite  perfectum , omnium  re- 
rum causa. 

4.  Haec  notio  jam  sufficit,  ad  Deum  a quocunque 
alio  ente  secernendum.  Ratio  theoretica  in  ente  a se  re- 
quiescit, in  quo  causam  primam,  et  sufficientem  omnium 
rerum  contingentium  invenit.  Rationi  practicac,  et  stimulis 
cordis  satisfit  per  ideam  Legislatoris,  judicis,  summique 
boni,  quae  in  notione  entis,  intellectu,  et  voluntate,  aliis- 
que infinitis  perfectionibus  praediti  continetur.  Tradita 
quoque  notio  a quocunque  sana  ratione  utenti  intelligi  po- 


Digitized  by  Google 


39 

tcst,  et  ab  illis  etiam,  qui  genuina  philosophica  cultura 
praediti  sunt,  approbari  debet. 

Recentiores  nonnulli  Philosophi,  Dei  notionem  statuentes,  ter- 
minis hinc  inde  obscuris,  et  ignotis  utuntur,  qui  rem  defmieu- 
dam  clariorem  non  reddunt.  Recta  autem  monet  Cl.  Vobmaier , 
veritatem  summi  momenti  indefinitis,  ambiguis,  et  paradoxis 
terminis  non  esse  involvendam.  (T.  II.  §.  36.  pag.  137.) 

Articulus  II. 

Existentia  Dei.- 
§.  27. 

Sola  notio,  seu  idea  Dei  nostris  facultatibus,  et  sti- 
mulis non  satisfacit,  sed  de  ejusdem  quoque  realitate  ob- 
jecti va,  seu  de  vera  Dei  existentia  certi  esse  debemus.  So- 
lida ergo  pro  Dei  existentia  argumenta  afferenda,  et  contra 
adversariorum  objectiones  vindicanda  sunt. 

1.  Existentiam  Dei  haud  pauci  in  Theologia  dogmatica  spe- 
ciali probandam  assumunt.  Sed  systematicus  ordo  postulat,  ut 
probatio  haec  jam  in  Theologia  generali  suscipiatur.  Nam  sine 
Deo  existente  nec  Religio,  nec  Revelatio,  nec  Regnum  divinum 
morale  concipi  debet. 

2.  Neque  supervacaneum  censendum  est,  plura  ad  existentiam 
Dei  probandam  argumenta  adduxisse,  a)  Agitur  enim  de  ve- 
ritate summi  momenti , de  qua  quivis  homo  intime  persuasus 
sit,  oportet;  b)  non  autem  omnia  argumenta  cujuslibet  in- 
doli, et  capacitati  aeque  accommodata  sunt.  c)Ex  variis  porro 
argumentis,  quibus  Deus  existens  probatur,  varia  quoque  ip- 
sius attributa  nobis  illucescunt,  quae  rectam  Dei  cognitionem 
maxime  promovent,  d)  Neque  invalescentes  tum  atheismi,  tum 
pantheismi  errores  ullo  modo  melius  , quam  per  solida  - pro 
Dei  realiteret  personaliter  existentis  veritate  — adducta  argumen- 
ta refelluntur,  e)  Ideo  in  istis  argumentis  elaborandis  Aulho- 
res  doctissimi  maximopere  insudarunt  e.  g.  Frint , Dobmayr, 
Klee,  Staudenmaier  etc. 

S-  28. 

I.  Argumentum  cosmologicum. 

1.  Dari  entia  limitata,  tempori,  et  mutationi  obnoxia, 

quae  contingentia  vocantur,  nemo  sanae  mentis  dubitare 
potest.  Quilibet  eniin  per  sensum  intimum  de  sua,  et  per 
testimonia  sensuum  de  entium,  a quibus  circumdatur,  et  af- 
ficitur, existentia,  limitatione , et  mutabilitate  persuadetur. 
Quidquid  autem  tempori  subjectum  est,  aeternum  esse  ne- 
quit. Tempus  enim  seriem  momentorum  sibi  succedentium 
importat;  numerus  autem  infinitus  omnino  impossibilis  est; 
nam  si  dividatur,  quaeri  potest,  an  e.  g.  dimidia  par  in- 
finita sit,  nec  ne?  si  primum  statueretur,  duae  series  in- 
finitae haberentur,  et  si  secundum  adstruitur,  dicendum 
est,  ex  oonjunctione  duorum  finitorum  infinitum  non  exsur- 
gere, quia  totum  sequitur  suas  partes.  Praeterea,  si  nume- 
rus praeterlapsorum  momentorum  infinitus  est,  quomodo 
nova  continuo  momenta  accedere  possunt?  si  vero  infinitus 
non  est,  ergo  initium  habet.  Exinde  patet,  quod  totus  re- 
rum contingentium  complexus,  qui  mundus  dicitur,  aeter- 
nus non  sit,  sed  originem  habeat.  ' 

2.  Juxta  certissimum  rationis  principium  nil  fit  sine 
ratione  sufficiente.  Mundus  ergo,  qui  ortus  est,  rationem 
sufficientem,  seu  causam  efficientem  suae  existentiae  habere 
debet.  Haec  autem  sufficiens  ratio,  seu  efficiens  causa  non 
invenitur  in  ipso  mundo , seu  in  entibus  contingentibus, 
quae  semetipsa  producere  non  potuerunt , quia  alias  de- 
buissent adesse,  ut  producerent,  et  non  esse,  ut  produce- 
rentur; neque  casus  admitti  potest,  per  quem  mundus  for- 
tuito ex  nihilo  ortus  sit ; cum  enim  casus  non  sit  nisi  ne- 
gatio causae,  ideo,  nihil  per  ipsum  fieri  potest.  Necessario 
ergo  admittenda  est  causa,  quae  extra  entia  contingentia, 
et  ante  illa  existit. 

3.  Causa  haec  alia  esse  non  potest,  quam  ens  a se,  seu 
aeternum.  Si  enim  aeternum  non  esset,  sed  ab  alia  causa 
productum,  hujus  ratio  sufficiens  inquirenda,  et  in  hac  cau- 
sarum inquisitione  tamdiu  continuandum  esset,  donec  ad 
causam  primam,  independentem,  aeternam  perveniatur,  in  qua 
sola  entium  contingentium  ratio  sufficiens  invenitur.  Ne- 
que enim  series  infinita  causarum  admitti  potest,  quae  non 
secus  ac  numerus  infinitus  repugnat.  Posito  ergo  effectu  causa 
prima,  et  aeterna  necessario  admittenda  est.  Atque  ideo  — 
prout  certo  existunt  entia  'contingentia  , sic  certo  existit 
eorum  causa  prima,  et  aeterna , seu  ens  a se,  a quo  cae- 
tera  entia  originem  traxerunt. 

4.  Cum  autem  effectus  non  possit  esse  major  sua 
causa,  ut  ratio  sufficiens  omnium  perfectionum,  quae  sunt 
in  entibus  contingentibus,  statuatur,  causa  prima,  seu  ens 
a se  omnes  istas  perfectiones  eminentiori  modo  continere, 
ac  ideo  ratione,  et  voluntate  perfectissima  praeditum  esse 
debet.  Existit  ergo  ens  a se,  caeterorum  entium  caima, 
oninibus  perfectionibus  — nullo  limite  circumscriptis  prae- 
ditum, i.  e.  existit  Deus- 

Hoc  argumentum,  jam  a Tertulliano  (I.  c.  Hermog.)  a S.  Gre- 
gorio  Nax.  (Or.  34.)  a S.  Jo.  Damasceno  (de  ort.  fid.  1.  i. 
c.  3.)  elaboratum,  summi  semper  momenti  habitum  est  tam 
in  Theologia , quam  in  Philosophia.  — Ast  recenliores  Philo- 
sophi argumentum  istud  vario  modo  impugnare,  et  enervare 
conati  sunt,  ad  quorum  objectiones  jam  respondere  oportet. 

Obj.  1.  Principium  rationis  sufficientis,  ab  existentia 
phaenomenorum  per  rationem  empiricam  deductum,  non  po- 
test extra  sphaeram  phaenomenorum  per  rationem  theore- 
ticam  ad  transcendentalia,  ad  quae  spectat  Deus,  applicari. 
Ita  Kant. 

Resp.  a)  Per  Phaenomena,  quae  observamus,  excita- 
tur quidem  in  nobis  principium  rationis  sufficientis,  seu 

illius  conscii  efficimur;  at  hoc  jam  antea  in  ipsa  natura 
rationis  latet,  quae  hoc  principium  ceu  necessario,  et  uni- 
versaliter verum  agnoscit,  cum  tamen  veritas  in  se  per 
sensus  percipi  non  possit,  h)  Ratio  humana  in  empiricam, 
theorelicam,  et  practicam  logice  distingui  potest,  sed  rea- 
iiter  divisa  non  est,  cum  unica  sit  hominis  ratio,  quae 
vario  modo  operatur;  ideo  ridiculum  est,  dicere,  formam 
aliquam  uni  rationi  congruere,  non  alteri,  c)  Cum  nos  ad 
mundum  sensibilem,  et  intelligibilem  pertineamus,  et  utri- 
usque  objecta  aut  per  sensus,  aut  per  rationem  percipere 
valeamus,  de  iisdem  profecto  etiam  cogitare,  ac  ratioci- 
nari possumus;  sine  principiis  autem  id  fieri  non  potest: 
ergo  principia,  quae  a ratione  ceu  generaliter  vera  cognos- 
cuntur, ad  mundum  tum  sensibilem,  tum  intelligibilem  ap- 
plicare debemus.  Omni  itaque  jure  principium  rationis 
sufficientis  ad  probandam  Dei  existentiam  applicatur. 

Obj.  2.  Falsa  est  ratiocinatio,  si  plus  est  in  conclu- 
sione, quam  in  praemissis.  Sed  in  argumento  cosmologico 
ab  entibus  contingentibus,  et  finitis  concluditur  ad  ens  ab- 
solutum, aeternum,  et  infinitum ; ergo  falsa  argumentatio, 
seu  sophisma  proponitur. 

Resp.  a)  Ipse  Kant  admittit  conclusionem  ab  entibus 
contingentibus  ad  ens  necessarium  (v.  Likawctz  t.  3.  §.  162.) 
cur  non  admittit  conclusionem  ab  entibus  finitis  ad  ens 
aeternum,  et  infinitum — propter  regulam  Logicae,  contra 
quam  prior  conclusio  non  minus  quam  posterior  peccare 
videtur?  — b)  Regula  logica  adducta  valet  quidem  in  ar- 
gumentis a priori,  in  quibus  a causa  concluditur  ad  ef- 
fectum, seu  a toto  ad  partes,  quia  in  effectu,  vel  in  parti- 
bus nil  esse  'potest,  quod  non  sit  in  causa  vel  in  toto, 
non  valet  autem  in  argumentis  a posteriori,  in  quibus  ab 
effectu  concluditur  ad  causam,  vel  a partibus  ad  totum,  • 
quia  causa  major  esse  potest,  et  debet  suo  effectu,  totum 

aliqua  parte:  argumentum  autem  cosmologicum  ducitur  a 
posteriori,  c)  Imo  si  praedictum  argumentum  syllogistico 
modo  proponatur,  clare  apparet,  niliil  esse  in  conclusione, 
quod  non  est  in  praemissis.  Primus  enini  Syllogismus 
sic  sonat:  Nil  fit  sine  ratione  sufficiente,  seu  quaccunque 
oriuntur,  habent  causam  sufficientem ; sed  entia  contingen- 
tia oriuntur,  ergo  existit  eorum  causa  sufficiens.  — Secun- 
dus Syllogismus  sic  proponi  potest:  Causa  entium  con- 
tingentium sufficiens  vel  est  ens  a se,  seu  aeternum,  vel 
non  aeternum;  atqui  ens  non  aeternum , utpotc  productum 
non  est  causa  sufficiens,  ultra  quam  nihil  quaeri  debeat; 
ergo  causa  sufficiens,  quae  actu  existit,  non  est  nisi  ens 
a- se  — aeternum  ctc.  Certe  in  utroque  Syllogismo  nil  est 
in  conclusione,  quod  non  sit  in  praemissis.  — 

Obj.  3 ■ Si  concedatur,  ab  existentia  entium  contingen- 
tium concludi  posse  ad  ens  a se,  aeternum,  et  necessa- 
rium; nullatenus  tamen  ab  entibus  finitis  concludi  potest 
ad  ens  infinitum,  quale  Deus  esse  debet. 

Resp.  a)  Etiamsi  conclusio  ab  entibus  finitis  ad  ens 
infinitum  non  valeret,  sufficit  tamen  nobis,  ut  certo  scia- 
mus, dari  ens  a se,  aeternum,  caeterorum  entium  causam, 
et  ideo  intellectu,  voluntate,  aliisque  perfectionibus,  quae 
sunt  in  creaturis,  eminenter  praeditum,  b)  Scholastici  au- 
tem ex  ipsa  aeternitate  entis  ad  infinitam  ejus  perfectionem 
recte  concludi  posse  docuerunt.  Nam,  ajunt,  quidquid  est 
aeternum , est  etiam  ab  omni  alia  causa  independens , et 
ab  omni  conditione,  seu  contingentia  alienum,  atque  ideo 
necessarium.  Quidquid  autem  est  necessarium,  non  potest 
esse  vel  non  esse,  neque  hoc,  vel  alio  modo  existcre,  ideo- 
que  est  immutabile.  Id  autem,  cui  aliquid  decst,  augeri,  et 
ideo  mutari  posset.  Enti  ergo  immutabili  nihil  deesse  po- 
test, ac  proinde  illud  undequaque  infinitum  sit  oportet. 

Obj.  4.  Entia  contingentia  homini  phaenomena  sunt, 

quibus  an,  ct  quacnam  res  respondeant,  plane  ignoratur; 
consequenter  ab  illis  ceu  incertis  praemissis  argumentatio 
certa  non  prodit. 

Resp.  n)  Res  extra  nos  existere,  constanti,  concordi, 
ct  uniformi  sensuum  testimonio  certi  reddimur,  ita,  ut  ra-  1 
tionabililer  de  eorum  existentiae  veritate,  et  modo  dubitare 
non  possimus,  b)  Insuper  quivis  sibi  ipsi  non  est  phae- 
nomenon, sed  intime  sibi  conscius  est,  se  existere,  sed  se 
aeternum,  independentem,  immutabilem,  infinitum  non  esse. 

Et  jam  ex  Ime  certissima  veritate  homo  ad  admittendam 
Dei  existentiam  constringitur,  (v.  Jacobi  23ricf  an  fidite.) 

Obj.  5.  Si  ab  entibus  contingentibus  concluditur  ad 
ens  necessarium,  absolutum, infinitum;  hoc  ergo  dependet  ab 
illis,  seu  mundus  est  ipsa  conditio,  seu  causa,  qua  po- 
sita existit  Deus.  Ita  Hcgel. 

Resp.  Si  ab  effectu  concluditur  ad  causam,  haec  non 
fit  ideo  ab  illo  dependens,  licet  per  illum  cognoscatur.  Si 
per  calorem,  quem  sentio,  agnosco  ignem  in  fornace  la- 
tentem, color  manet  effectus,  et  non  fit  causa,  vel  conditio 
ignis.  — In  objectione  turpiter  confunditur  causa,  vel  mo- 
dus cognitionis  cum  causa,  seu  modo  existentiae  Dei.  Si 
ab  entibus  contingentibus  concludimus  ad  ens  necessarium, 
et  absolutum  i.  e.  ad  Deum,  nostra  cognitio  dependet  ab 
entibus  contingentibus,  non  existenlia  Dei.  — Mundus  ergo 
solummodo  dici  potest  causa  seu  conditio,  qua  posita  Deum 
cognoscimus,  et  ideo  cognoscimus,  quia  mundus  ipse  non 
existeret,  si  non  exislerot  illius  auctor  Deus.  — Aliae  ob- 
jectiones jam  ab  antiquioribus  contra  argumentum  cosmo- 
logicum  prolatae  solvuntur  a Gazzaniga.  Praei,  de  Deo 
T.  I.  1’errone  T.  II.  etc. 

$•  29. 

II.  Argumentum  physico-theologicum. 

1.  In  inundo  hoc  spectabili  maxima  diversissimarum 
rerum  tum  ad  unum  totum  constituendum,  tum  ad  fines, 
sibi  praestitutos  obtinendos  congruentia,  stabilis  ordo,  ad- 
miranda concinnitas,  ineffabilis  pulchritudo  resplendet.  Quis 
non  admiretur  corporum  coelestium  magnitudinem,  splen- 
didam lucem,  et  ordinatissimum  motum?  Quis  non  stupeat, 
considerans  varietatem , et  multitudinem  incredibilem  ani- 
malium sive  per  aera  volitantium,  sive  natantium  in  aquis, 
sive  habitantium  in  terra,  et  etiam  sub  terra,  vegetabilium 
autem  herbarum,  florum,  et  arborum  prope  infinitas  spe- 
cies?— Quod  si  ab  externis  objectis  nd  nos  ipsos  oculos 
convertamus,  omnes  corporis  partes  optime  ad  fines  suos 
ordinatos  invenimus,  et  in  nobis  animam,  ratione,  et  liber-* 
tate  praeditam  cognoscimus , quae  imperscrutabili  modo  in 
corpus  agit,  illudque  regit.  — Certe  quo  riiagis  totam  re- 
rum universitatem  attentis  oculis  consideramus,  eo  magis  in 
illa  artificium  sapientissime  constructum  admirari  debemus. 

2.  At  juxta  principia  rationis  sanae,  quae  omni  jure 
pro  quolibet  effectu  sufficientem  causam  requirit,  opus  sa- 
pientissime conscructum  sine  sapientissimo  auctore  ad- 
mitti nequit.  Sane  ridiculum  esset  imaginari,  ex  fortuito 
litterarum  jactu  graecam  Iliadem  Homeri,  aut  latinam  Vir- 
gilii  Aeneidem  prodiisse;  emotae  mentis  haberetur,  qui  ar- 
tificiosum horologium , aut  elegantem  picturam,  aut  mag- 

•n 

nificum  templum  fortuita  partium  combinatione , aut  inge- 
nita quadam  vi  plastica  sine  ullo  artifice  confici  posse  som- 
niaret: an  non^ergo  multo  pejus  delirare  dicatur,  qui  non 
carmen,  horoldjftum,  picturam,  aut  aedificium,  sed  plane 
totum  Universum  omnibus  numeris  absolutum  sine  ullo 
artifice,  fortuna  duce,  rectore  casu  coagmentatum  esse  com- 
miniscatur? — Ratio  ipsa  a tanta  absurditate  abhorret,  at- 

que  ideo,  ut  mundi,  sapientissime  conditi  causam  suffi- 
cientem habeat,  existenliam  Auctoris  infinita  sapientia,  po- 
tentia, et  bonitate  praediti  i.  e.  existentiam  Dei  admittere 
constringitur. 

Argumentum  hoc  antiquissimum  est,  ac  simplicitate,  et  faci- 
litate se  plurimum  commendat;  communi  enim  intellectui  per-, 
vium  est,  cum  sapientissimam  mundi  constitutionem  experientia 
quotidiana  palam  loquatur.  Ideo  hoc  argumento  magno  utili- 
tate uti  possunt,  qui  in  sacris  conventibus  verba  ad  populum 
faciunt.  Licet  autem  non  solum  SS.  Patres,  et  Theologi,  sed 
etiam  Philosophi  ethnici  (Socrates  ap.  Xenophon,  et  M.  T.  Ci- 
cero I.  2.  de  nat.  Deo  1.)  vim  hujus  argumenti  agnoverint, 
non  defuere  tamen,  qui  ullud  impugnarent. 

Obf.  t.  Mundas,  ait  Anaximander,  existit  ab  aeterno; 
nunquam  exortus  est,  et  a nemine  regitur,  ergo  cx  optima 
illitis  constitutione  ad  Sapientiam  Auctoris,  vei  Rectoris 
concludi  nequit.* 

Resp.  Mundus  non  est  nisi  complexus  entium  configen- 
tium, quae,  cum  limitata,  mutabilia,  tempori  subjecta  sint, 
aeterna  esse  non  possunt.  Mundus  ergo  factus  est,  et  si- 
cut in  sua  origine,  sic  in' sua  duratione  omnia  habet  a 
Deo , a quo  undequaque  dependet , et  cujus  sapientiam 
praedicat. 

Obj.  2.  Mundus,  ait  Schola  Epicuri , ex  atomorum 
ab  aeterno  existentium  fortuito  concursu  ortus  est. 

Resp.  a)  Atomi  mutabilitati,  &T  tempori  subjecti,  ac 
simul  aeterni  apertam  contradictionem  involvuut.  b) 
Et  Br  atomis  ab  aeterno  motus  ingenitus,  et  nativus  ines- 
set,  hic  necessarius  quoque  foret  ita,  ut  nunquam  coales- 
cere, et  quiescere  possent,  quomodo  ex  eorum  concursu 
mundus  oriretur  1 Immo  si  ex  eorum  concursu  varia  ob- 
jecta oriri  potuissent,  talis  tamen  ordo,  harmonia,  ct  sco- 
po-congruentia  ex  irrationabili,  et  perturbato  casu  oriri 

non  potuisct.  Notatu  digna  sunt,  quae  disserit  M.  T.  Ci- 
cero 1.  II.  de  Nat.  Deor.  c.  37.  ,,Quodsi , ait,  mundum  ef- 
ficere potest  concursus  atomorum,  cur  porticum,  aut  tem- 
plum , cur  domum , urbem  non  potest  — quae  sunt  minus 
operosa,  et  multo  quidem  faciliora  ? — Certe  ita  temere  de 
mundo  effutiunt,  ut  mihi  quidem  nunquam  hunc  admirabilem 
coeli  ornatum  suspexisse  videantur.  Qui  existimat,  mundum 
effici  ornatissimum,  et  pulcherrimum  ex  eorum  corporum 
concursione  fortuita,  non  intelligo,  cur  non  idem  putet,  si 
innumerabiles  unius,  et  viginti  formae  litterarum  vel  aureae, 
vel  quaelibet  aliquo  conjiciantur,  posse  ex  his  in  terram 
excusis  annales  Ennii,  ut  deinceps  legi  possint,  effici,  quod 
nescio,  an  ne  in  uno  quidem  versu  possit  tantum  valere 
fortuna. 

Obj.  3 ■ Mundus,  ait  1).  Humius , nobis  magna  ex 
parte  aenigma  est,  et  de  ordine  ipsius  sufficiens  judicium 
ferre  haud  possumus,  quia  totum  Universum,  et  omnium 
partium  connexionem  non  perspicimus. 

Resp.  Quamvis  nonnulla  dentur,  quae  in  hac  rerum 
universitate  nobis  satis  perspecta  non  sint,  plurima  tamen 
ita  cognoscimus,  ut  de  eorum  optimo  ordine,  et  mira  sco- 
po-congruentia  dubitare  non  possimus.  Et  haec  jam  suffi- 
ciunt, ut  tum  ad  pulchritudinem  mundi,  tum  ad  sapientiam 
Conditoris  concludere  possimus  - praesertim  cum  partium  . 
ignotarum  ordinata  connexio  ex  analogia  inferatur. 

Obj.  4.  Inter  causam,  et  effectum,  ait  Kant,  propor- . 
tio  dari  debet,  atque  ideo  ab  effectu  finito  ad  causam  infi- 
nitam concludere  non  licet.  Sed  mundi  pulchritudo,  qualis- 
cunque statuatur,  tamen  finita  est;  ex  ista  igitur  ad  sapi-  . 
entem,  et  potentem  opificem , non  ad  infinitam  sapientiam, 
et  omnipotentiam  conclusio  valet. 

Resp.  a)  Si  ex  ordine  mundi  ad  sapientem,  et  poten- 
tem Opificem  conclusio  valet,  haec  jqm  sufficit  ad  confun- 

dendos  Atheos,  Pantheistas , et  Materialistas,  qui  non  so- 
lum conditorem  negant,  sed  etiam  ordinatorem,  intelligen- 
tia,  ct  libertate  praeditum,  existcre  inficiantur,  (v.  Perrone 
T.  II.  p.  26.)  b)  Proportio  inter  effectum  et  causam  omnino 
dari  debet,  sed  tolis,  ut  effectus  non  sit  major  sua  causa: 
ast  causa  major  suo  effectu  esse  potest,  et  debet.  Etiam 
causa  infinita  effectus  finitos  producit,  cum  metaphysice 
impossibile  sit,  ens  infinitum  producere,  quia  duo  infinita 
existere  nequeunt.  Ex  effectibus  autem  finitis  ad  causam 
infinitam  concludere  dicet,  si  illorum  ratio  sufficiens  sine' 
hac  inveniri  non  possit,  c)  Et  si  ex  pulchritudine  mundi 
solummodo  ad  sapientem  opificem  concludendum  sit,  quae- 
rimus: an  Sapientia  hujus  opificis  ab  alia  dirigitur,  et  ab 
hac  dependet,  vel  non?  — si  dependet,  renovatur  eadam 
quaestio,  quae  in  infinitum  produci  non  potest:  si  non  de- 
pendet, summa  est,  a qua  omnia  reguntur,  et  qua  major  o 
nobis  cogitari  non  potest,  et  ideo  infinita  dicitur. 

5-  so- 

ni. Argumentum  ex  motu. 

1.  Motus  in  mundo  revera  datur;  moventur  enim  cor- 
pora et  majora,  ct  minora;  perpetuo  in  semitis  sibi  prae- 
fixis astra  circumvolvuntur,  perpetuo  currunt  flumina  ita  ut 
nemo  sanae  mentis  de  exislentia  motus  dubitare  possit.  Mo- 
tus autem  materiae  ingenitus,  et  essentialis  non  est;  hoc 

.cniin  posito  nulla  ipsius  particula  quiescere  posset,  cum 
tamen  materia  in  se  iners,  et  quiescens  deprehendatur. 
Debet  ergo  dari  causa  motrix,  et  quidem  prima,  quia  infi- 
nita series  causarum  admitti  nequit. 

2.  Haec  prima  causa  motrix  materialis  esse  nequit; 
quia  materia  semclipsam  movere  non  potest;  nam  non 
potest  idem  esse  simul  movens,  et  motum,  secundum  idem, 
quia  non  potest  esse  in  potentia,  ct  in  actu  respecta  ejus- 

dem ; esse  enim  in  potentia  respectu  alicujus  est  tendere 
ad  illud,  adeoque  illo  carere;  esse  vero  in  actu  respectu 
alicujus  est  illud  jam  habere;  non  potest  autem  idem  ha- 
beri, et  simul  non  haberi  ab  eodem:  materia  ergo  semet- 
ipsam  ab  initio  movere  non  potest. 

2.  Prima  ergo  causa  motrix  debet  esse  ens  immobile 
— non  materiale  — sed  spirituale,  et  quidem  a se,  aeter- 
num, independens,  necessarium,  infinitum  i.  c.  Deus  (v. 
Billuart,  Gazzaniga  ctc.  etc.) 

Schola  S.  Tliomae  Aquinatis  hoc  argumentum  inter  caetera 
aptissimum  putavit  ad  Dei  existentiam  evincendam.  Neque  vis 
probandi  illi  abjudicari  potest;  sed  tamen  notari  debet,  pro- 
bationem istam  jam  contineri  in  argumento  cosmologico,  quia 
omnis  quoque  motus  contingens  est,  et  in  argumento  pliy- 
sico-theologico,  quia  motus  quoque  corporum,  qui  juxta  leges 
naturae  pathologicas  contingit,  optime  ordinatus  est. 

31. 

IV.  Argumentum  historicum. 

1.  Omnibus  temporibus,  et  omnibus  in  locis  homines 
persuasi  fuerunt,  numen  aliquod  supremum  existere.  Er- 
rarunt  quidem  in  agnoscenda  vera  natura  Dei,  sed  tamen 
Divinitatem  aliquam  semper  agnoverunt.  Hunc  consensum 
jam  antiquissimi  Philosophi  testati  sunt.  Plato'  inter  alia 
argumenta  ad  Dei  existentiam  probandam  affert  „graeco- 
rum,  babarorumque  omnium  consensum,  Deos  esse,  faten- 
tium.«. (Dial.  10.)  M.  T.  Cicero:  « Nulla  gens,  ait,  neqne 
tam  immansueta,  neque  tam  fera  est,  quae  non,  etiamsi 
ignoret,  qualem  Deum  habere  deceat,  tamen  habendum  sciat« 
(1.  4.  de  leg.  c.  8.)  Seneca:  «Veritatis  argumentum  est,  in- 
quit, aliquid  omnibus  videri.  Tamquam  Deos  esse,  sic  in- 
ter alia  colligimus,  quod  omnibus  de  iis  opinio  insita  sit, 
nec  ulla  gens  usque  adeo  extra  mores,  legesque  projecta, 
ut  non  aliquos  Deos  credat,^  (Ep.  117.)  Plutarchus:  «Si 
Dogm.  gen.  4 

totum , ait, peragraveris  orbem,  inveuics  quidem  urbes  mu- 
ris, litteris,  regibus  carentes ; urbem  vero  sine  templis,  et 
sine  Diis  nemo  vidit  unquam, — et  facilius  arbitror  urbem 
sine  solo,  quam  sine  Deorum  persuasione  consistere  posse.» 
(Adv.  Colot.  Epie.)  Idem  testantur  Heraclitus,  Aristoteles, 
Quintilianus,  aliique  (vid.  Hug.  Grot.  de  jure  belli.  1.  1.) 
Consonant  quoque  auctorum  Christianorum  testimonia.  — 
Tertullianus:  «Animae,  inquit,  a primordio  conscientia  Dei 
dos  est,  eadem  nec  alia  et  in  Aegypticis,  et  in  Syris,  et  in 
Ponticis.»  (I.  1.  c.  Marcion.  c.  10.)  Lactantius  scribit: 
« Neque  difficile  sane  fuit  paucorum  hominum  prave  sen  - 
tientium  redarguere  mendacia  testimonio  populorum,  atque 
gentium  in  hac  una  re  nou  dissidentium.»  (I.  1.  div.  inst. 
c.  2.)  S.  Augustinus:  «Haec  est,  ait,  verae  divinitatis  vis, 
ut  creaturae  rationali  jam  ratione  utenti  non  oniuino  ac 
penitus  possit  abscondi.  Exceptis  enim  paucis,  in  quibus 
natura  nimium  depravata  est,  universum  genus  humanum 
Deum  hujus  mundi  fatetur  auctorem.»  (Tr.  106  in  Jo.)  S. 
Hieronymus  dicit:  «Totius  mundi  haec  una  vox  est:  Deus 
est.«  (Ep.  ad  Nep.) 

2.  Haec  autem  universalis  persuasio  demonstrat,  ipsum 
sensum  communem , seu ' rationem  etiam  incultam  ad  Dei 
agnitionem  pervenire,  ita  quidem,  ut  non  possit  illius  exi- 
stentiam  non  statuere.  «Omni  autem  in  re,  ut  recte  ani- 
madvertit Tulliusj  consensio  omnium  gentium  lex  natu- 
rae putanda  est.  Opinionum  enim  commenta  delet  dies,  na- 
turae judicia  confirmat.»  (Tuse.  Q.  1.  1.  c.  13.)  Nisi  ergo 
rationis  dignitatem  penitiiB  destruere  velimus,  illius  effata 
originalia,  et  universalia,  seu  communem  hominum  sensum 
ceu  veritatis  criteriura  agnoscere  debemus.  Valet  hic  quo- 
que Senecae  effatum:  «Nemo  omnes  fallit,  omnes  nemi- 
nem.» — Quare  cum  communis  hominum  sensus  divinita- 
tem, vere  existentem,  statuat,  certe  ergo  Deus  existit. 

Argumentum  historicum  egregie  elaborarunt  Daniel  Huetius, 
Jo.  Alb.  Fabricius,  Valsecchi,  Guzzaniga,  et  alii,  illiusque 
probandi  vim  ostenderunt.  Quae  opponi  solent,  haud  defficul- 
ter  solvuntnr. 

Obj.  1.  Tum  antiquioribus,  tum  reccntioribus  tempo- 
ribus inventi  sunt  populi,  nullam  prorsus  Divinitatem  ag- 
noscentes. Ita  Baylo. 

Rcsp.  a)  Quoad  tempora  antiquiora  nonnullorum  as- 
sertis opponimus  testimonia  jam  citata  celeberrimorum  Phi- 
losophorum, et  historicorum.  Certe  qui  diversos  populos 
vehit  atheos  traducunt,  eos  non  inviserunt,  sed  falsis  ru- 
moribus decepti  sunt , cx  eo  quod  vel  idola  non  colerent, 
vel  numina  diversa  ab  iis,  quae  illi  colebant  , adorarent: 
hac  de  causa  Judaei  quoque,  et  Christiani  ceu  athei  pro- 
clamati Bunt.  b)  Recentioribus  temporibus  nonnulli , qui 
itinera  instituerunt,  6e  in  America,  Africa,  et  Australia 
popoloB  sino  cognitione , et  cultu  Dei  invenisse,  testati 
sunt.  Hi  autem  saepe  rem  debita  diligentia  non  inquisi- 
verunt , saepe  ignorantia  idiomatis  decepti  fuere.  Sic  e.  g 
Hottentotti  a nonnullis  athei  dicebantur,  sed  Boevingius, 
qui  decem  annos  in  illis  regionibus  transegit,  cum  aliis 
testatur,  ipsos  unum  Numen  supremum,  et  multos  Deos 
inferiores  colere.  Idem  de  incolis  Novae  Angliae,  quibus 
eadem  nota  atheismi  inurebatur,  teBtantur  Ant.  de  Her- 
rera,  Jos.  Acosta,  et  Winslovius. 

Obj.  2.  Si  omnium  gentium  consensus  ad  Dei  exi- 
stentiam  evincendam  valeret,  eodem  modo  etiam  valeret  ad 
veritatem  Pol^theismi,  et  idololatriae  confirmandam;  ma- 
xima enim  pars  hominum  polytheismo,  et  idololatriae  olim 
dedita  fuit. 

Resp.  a)  Polytheismus  nec  ratione  temporis,  nec  ra- 
tione loci  ita  universalis  fuit  , ut  persuasio  de  existentia 
Divinitatis.  Nullo  namque  monumento  ostendi  potest,  jam 

ante  diluvium  plurea  Deos  agnitos  fuisse,  et  idololatriam  vi- 
guisse. Post  diluvium  quoque  non  omnes  gentes  huic  super- 
stitioni adhaeserunt : populus  israeliticus  unum  Deum  co- 
luit. Neque  etiam  praeter  Judaeos  defuere  unius  Dei  cul- 
tores, ut  Job,  Ninivitae,  aliique.  Praeterea  ubique  locorum 
homines  sapientiores , ratione  duce,  unitatem  Dei  agnove- 
runt: hinc  illud  Antisthenis:  >, populares  Deos  multos, 

naturalem  unum  esse.«  b)  Inter  ipsos  Polytheistas  fere 
omnes  unum  Deum  caetcris  eminenliorem  agnoscere  con- 
sueverunt, et  sic  etiam  ipsi  id  confirmant,  quod  ratio  cui- 
libet homini  dictat,  existere  unum  Ens  supremum. 

Obj.  3.  Communis  de  existentia  divinitatis  persuasio 
sat  probabiliter  fuit  vel  a Legislatoribus  ad  populos  in 
officio  continendos  introducta,  vel  a Sacerdotibus  lucri 
causa  propagata. 

Resp.  a)  Dei  cognitio  etiam  in  iis  efferatis  populis 
inventa  est,  quae  nullis  legibus  coercebantur.  Et  nisi  prius 
iu  populis  viguisset  persuasio  cxislentiae  Dei , nunquam 
potuissent  legislatores  eo  medio  uti  ad  populos  in  officio 
continendos,  b)  Multo  minus  illa  persuasio  a fraude  Sa- 
cerdotum repeti  potest:  alias  deberent  prius  supponi  Sacer- 
dotes, quam  Deus,  ad  cujus  cultum  Sacerdotes  instituti 
sunt,  quod  est  absurdum.  Sublata  enim  idea  Dei  nullum 
jam  locum  habere  potest  sacerdotium  , quod  ad  Deum  ho- 
norandum assumitur,  (v.  Perrone  T.  II.) 

§•  32. 

V.  Argumentum  ontologicum. 

1,  Quidquid  cogitari  potest,  utpote  notas  repugnantes 
non  continens,  id  a nobis  ceu  possibile  concipitur,  et  qui- 
dem necessario  sic  concipitur,  quia  fieri  non  potest,  ut  no- 
tae simul  sibi  repugnent,  et  non  repugnent. 

2.  Sed  ens  realissimum,  infinitis  perfectionibus  prae- 


Digitized  by  Google 


53 


ditfftn,  a nobis  cogitari  potest,  et  in  illius  conceptu  nul- 
lam notarum  repugnantiam  deprehendimus;  ergo  hoc  ens 
vere  est  possibile. 

3.  Ast  in  idea  entis  realissimi,  et  infinite  perfecti  etiam 
existentia  cogitari  debet,  quae  est  vera  realitas,  qua  defi- 
ciente ipsa  notio  entis  perfectissimi  destrueretur. 

4.  Si  ergo  ens  rcalissimum  cogitamus  possibile,  eoipso 
cogitamus  existens.  Sed  ens  realissimum  necessario  cogi- 
tamus possibile,  ergo  necessario  cogitamus  existens. 

Argumentum  hoc  post  S.  Anselmum,  et  Cartesium  varii  Theo- 
logi, et  Philosophi  elaborarunt,  mngnique  fecerunt.  Alii  vero 
omnem  vim  probandi  illi  almcgarunt.  Lcihnitius  animadvertit, 
nos  stricte  loquendo  possibilitatem  entis  rcaiissimi  seu  infi- 
nite perfecti,  a priori  dijudicare  non  posse;  cum  cuiin  infi- 
nitum perfecte  non  concipiamus,' infinitarum  quoque  realitatum 
convenientiam  perspirare  non  valemus.  — Kant  negavit,  exi- 
slentiam  veram  realitatem  esse : cum  enim  in  ente  perfectis- 
simo ipsae  perfectiones  ceu  existentes  concipi  debeant,  nuda 
existentia  nova,  seu  distincta  realitas  non  est.  Idem  asserit,  a 
- logica  possibilitate  non  posse  ad  realem  concludi.  Etiamsi 
enim  admittatur,  inter  realitates  recenseri  existentium,  atta- 
men ex  eo , quod  ens  rcalissimum  necessario  cogitem  possi- 
bile, non  sequitur,  nisi  quod  etiam  ejus  existentiani  ceu  possibi- 
lem cogitare  debeam.  — Id  autem  hoc  argumentum  praestat, 
ut  ostendat,  nobis  ideam  de  ente  supremo,  et  infinite  perferto 
inessc,  quam  a creaturis  haurire  non  possumus  (v.  Stauden- 
maier  Encycl.  T.  I.  pag.  171  elc.) 

$.  33. 

VI.  Argumentum  ex  postulato  ratiouis  practicae. 

1.  Finis  hominis  est — harmonia  moralitatis,  et  feli- 
citatis innixa  veritati.  Kalio  practica  jubet  nos  ad  hunc 
finem  tendere,  seu  dictam  harmoniam  perficere.  Et  cum 
ratio  practica  ceu  praeco  veritatis  impossibilia  praecipere, 
vel  statuere  non  possit,  omnino  necesse  est,  ut  asseratur, 
praedictam  harmoniam  actu  perfici  posse. 

Id  autem  sine  Deo,  roaliter  existente,  fieri  nequit.  Har- 
moniam enim  inter  moralitatem , et  felicitatam  actu  pro- 
ducere non  potest  homo  ipse,  cujus  vires  undique  limita- 
tae sunt,  neque  id  potest  coeca  ratura,  ratione  carens. 

3.  Ut  ergo  praedicta  harmonia  perfici  possit,  debet 
existere  Judex  justissimus , qui  velit,  omnipotens , qui 
possit,  omniscius,  qui  sciat  moralitati  correspondentcm 
semper  felicitatem  tribuere.  Ergo  ratio  praclica  postulat 
Dei  existentiam,  sine  qua  sibi  ipsi  contradiceret,  et  sic  tota 
destrueretur. 

a)  Kant,  caeleris  argumentis  repudiatis,  hoc  unicum  ad  pro- 
bandam Dei  existentiam  assumsit.  Sed  ne  huic  quidem  vim  ri- 
gorosae  demonstrationis  attribuit,  quia  assensus,  quem  pro- 
ducit, non  est  objectiva  (i.  e.  perfecta  objecti  cognitione  pro- 
ficiscens) convictio,  sed  fides,  seu  assensus,  sufficientibus  ar- 
gumentis, nimirum  postulatis  rationis  praetime  nixus:  istam 
autem  fidem  moralem  ad  tranquillitatem  animis  nostris  instil- 
landam sufficere  dicit,  quia  non  tantum  cum  iis,  quae  ratio 
theoretica  docet,  optime  consentit,  sed  ea  quoque  confirmat, 
juvat,  et  defectus  eorum  supplet,  (v.  Likawetz  Metaph.  §.  165.) 
b)  Non  desunt  autem , quae  huic  argumento  opponi  possint. 
Kant  enim  in  ratione  praclica  absolutum  imperativum,  seu 
transcendcnlalem  legem  moralitatis  assumit,  sed  non  probat, 
et  non  potest  probare;  quia  contradictorium  est,  rationem 
practicam  sibi  ipsi  !«gem  ferre,  simulquc  imperantem,  et  sub- 
ditam esse.  Cum  ergo  ipsum  rationis  practicae  imperativum 
solido  fimdamento  non  incumbat,  sed  facili  modo  negari  pos- 
sit, ideo  et  ea,  quae  juxta  Kant  cx  illo  derivantur,  uti  exi- 
stentia  Dei,  libertas,  et  immortalitas  animae  eodem  modo  du- 
bia redduntur.  Absonum  pariter  est,  ut  autonomia  rationis 
practicae  statuatur,  Deum  ceu  Legislatorem  negare,  et  tamen 
illum  ceu  Judicem,  seu  Remuneratorem  assumere,  c)  Kant 
praecipue  in  eo  aberravit,  ut  diceret,  rationem  theoreticam, 
quae  tamen  ad  veritatem  cognoscendam  destinata  est,  Deum 
nec  cognoscere,  nec  probare  posse;  sed  solnm  credere  de- 
bere. — Huic  aberrationi  plane  oppositam  viam  ingressi  sunt 

nonnulli  rrccntiores  Philosophi,  qui  immediatam  visionem,  seu 
inluiliouein  Absoluti  (Dei)  statuerunt , ac  ideo  argumenta  pro 
Dei  existentia  supervacanea  dixerunt,  quia  ratio,  seu  intellec- 
tus Absolutum  (Deum)  immediate  intuetur.  Sed  in  declaranda, 
et  extollenda  hac  inluitione  Absoluti  nimium  progressi  esse 
videntur.  Non  potest  enim  concedi  intuitio,  seu  cognitio  Ab- 
soluti (Dei)  prout  est  in  se,  ita  adaequata,  ut  quasi  lotum  ob- 
jectum exhauriat;  nam  quod  infinitum  est,  a ratione  limitata 
perfecte,  et  .adaequate  comprehendi  non  potest.  Ac  praeterea 
nullam  rem,  extra  nos  existentem  cognoscere  possumus,  nisi 
quatenus  in  nos  agit,  seu  prout  se  nobis  repraesentat.  Quare 
etiam  de  Absoluto  (Deo)  immediatam  intuitionem,  seu  cogni- 
tionem nullam  aliam  habemus,  nisi  quatenus  in  nos  agit  et 
prout  se  nobis  raprnesenlat.  Agit  autem  Absolutum  (Deus)  in 
triplicem  nostram  facultatem  cognoscendi,  appetendi,  et  sen- 
tiendi, et  se  nobis  repraesentat  ceu  prima  veritas,  ceu  supre- 
ma sanctitas,  et  ceu  summum  bonum.  Et  quia  Deum  sic  in  no- 
bismelipsis  intuemur,  exinde  optima  contra  dubia  Critico- 
rum, et  errores  Pantheistarum  argumenta  pro  Dei  existentia 
deducere  licet. 

* * - - 

§•  34. 

VII.  Argumentum  ex  idea  Veritatis. 

1.  Ex  sensu  intimo  persuasi  sumus,  nos  objecta  varia 
cognoscere,  et  vera  a falsis  secernere  posse.  Ut  autem  ob- 
jecta recte  dijudicemus , principiis  cognoscendi  nobis  opus 
est.  Sic  e.  g.  ut  possimus  judicare,  hoc  corpus  esse  album, 
ct  rotundum,  idea  albi,  et  rotundi  necessaria  est  nobis. 
Non  enim  objecta  ideo  hoc,  vel  alio  modo  constituta  Bunt, 
quia  spiritus  noster  sic  illa  cogitat;  neque  quia  objecta  ita 
vere  constituta  sunt,  ideo  semper  spiritus  noster  de  illis 
recte  cogitat,  quia  aberrare  potest,  ct  actu  saepe  aberrat. 
Quoniam  ergo  cognitio  recta  rerum  neque  a solo  spiritu, 
neque  a solis  objectis  repeti  potest,  ideo  principia  cognos- 
cendi requiruntur,  juxta  quae  spiritus  noster  dijudicet,  an 

de  objectis  recte  cogitet,  nec  ne.  — Ex  omnibus  autem 
principiis , (quorum  series  infinita  repugnat,)  unum  pri- 
mum, et  summum,  ideoque  per  se  notum  esse  debet,  sine 
quo  ratio  nostra  nunquam  ad  veram  quietem  pervenire  pos- 
set, ad  quam  tamen  actu  pervenit,  uti  patet  in  evidentiis. 
Sine  dubio  ergo  datur  primum,  ac  summum  principium 
cognoscendi. 

2.  Primum,  quod  omnes  cognitiones,  supponunt,  prin- 
cipium, est  idea  veritatis.  Ut  enim  judicem , aliquid  verum 
esse , quid  verum  sit , prius  noscam  necesse  est.  Ideam 
autem  veritatis  non  acquirimus  per  sensus , qui  solummodo 
objecta  repraesentant,  per  rationem  dijudicanda,  neque  per 
verba,  ex  quibus  nihil  disceremus,  nisi  jam  veritatem  in 
illis  apprehenderemus,  neque  per  abstractionem,  quae  fieri 
haud  posset,  nisi  jam  vera  objecta  cognosceremus.  Idea 
ergo  veritatis,  quae  actu  in  nobis  exigtit,  cum  nullo  modo 
acquisita  sit,  per  se,  seu  immediate  nobis  nota  est. 

3.  Summum  ergo  cognoscendi  principium  est  per  se 
nota  Veritas,  et  quidem  simplex,  quia  a ratione  quidem 
percipitur,  sed  semper,  et  ubique  una  cognoscitur,  Veritas 
prima,  ac  suprema,  quia  nihil  supra  illam,  unde  vera  sit, 
a ratione  videtur;  Veritas  necessaria,  et  immutabilis ; 
ratio  enim  nonnullas  propositiones  necessario,  et  immuta- 
biliter veras  esse  cognoscit;  non  potest  autem  propositio 
certior  esse,  quam  principium,  ex  quo  deducitur;  Veritas 
aeterna,  et  increata,  quod  enim  necessarium,  et  immuta- 
bile concipitur,  aeternum  quoque,  ac  ideo  increatum  dicen- 
dum est;  Veritas  omnipraesens,  nam  ubique  locorum  ho- 
mines in  summis  principiis  de  vero,  bono,  pulchro  ctc. 
consentiunt,  ergo  ad  eaqdem  regulam,  seu  ad  idem  prin- 
cipium respiciunt;  Veritas  infinita ; ratio  enim  semper 
unam  veritatem  videt,  juxta  quam  omnia  dijudicat:  omnia 
ergo,  quaecunquae  dijudicari  possunt,  ab  hac  una  veritate 

dependent,  seu  in  illa  continentur,  juxta  quam  dijudicari 
debent. 

4.  Omnia  vera  sunt,  quatenus  exislunt:  esse,  et  verum 
esse,  idem  est.  Cum  ergo  homo  in  se  videat  primam, 
summam,  necessariam,  immutabilem,  aeternam,  et  immen- 
sam veritatem , eo  ipso  in  se  videt  Esse,  seu  Ens  primum, 
summum,  necessarium,  immutabile,  aeternum,  et  immen- 
sum, i.  e.  Deum,  et  sicut  de  illa  veritate,  ita  de  Dei 
existentia  dubitare  non  potest. 

h)  Ex  hac  argumentatione  prodit,  nullum  inter  principia  evidentia 
e.  g.  idem  non  potest  simul  esse,  et  non  esse;  nil  Iit  sine 
ratione  suflicicnte  etc.  esse  primum,  cl  supremum  fonlem  cog- 
nitionum. ut  enim  haec  principia  vera  esse  cognoscamus,  jam 
antea,  quid  verum  sit,  nobis  notum  esse  debet.  l>j  Sed  Deus 
est  sicut  principium  esseudi,  itu  et  primum  principium  cog- 
noscendi: omnia  ergo  in  Deo  cognoscimus,  quia  omnia  diju- 
dicamus juxta  regulam  veritatis,  quae  lucet  rationi  nostrae,  si- 
cut sol  lucet  oculo,  ut  objecta  corporea  videre  possit.  Id  jam 
antiqui  Philosophi,  duce  Platone,  et  SS.  Patres,  praecipue  S. 
Justinus  M.  Clemens  Alex,  et  S.  Augustinus  docuerunt,  (v. 
Juvenalis  Anan.  Sol.  inlellig.  'ptjilibert:  ber  gottlicfie  griebe, 
©taubenmaier  Gnjttfl.  ©.  208.  23.  1.) 

§•  35. 

VIII.  Argumentum  ex  imperio  legis  moralis. 

1.  Certum  est,  dari  legem  moralem;  nonnullas  enim 
actiones  justas,  bonas,  praeceptas,  alias  vero  malas  ac  ve- 
titas judicamus.  Et  cum  nihil  fiat  sine  ratione  sufficiente, 
hujus  quoque  judicii,  seu  hujus  sensus  moralis  ratio  suffi- 
ciens, seu  causa  suprema  existat,  necesse  est. 

Haec  ratio  sufficiens , seu  causa  suprema  non  est  in 
ipsa  natura , seu  essentia  actionum  sita,  ac  si  aliae  a se, 
et  per  se  bonae,  aliae  a se,  et  per  se  malae  existant. 
Nam  quaelibet  actio  est  aliquid  contingens;  ergo  nihil  a se, 

vel  per  se,  sed  quidquid  est,  a sua  causa  est;  et  ideo  mo- 
ralitatis  praecepta  sentimus,  priusquam  ipsae  actiones  fiant: 
lex  ergo  actiones  praecedit,  et  nobis  antea  nota  est,  ut 
juxta  illam  has  judicemus. 

3.  Neque  ratio  sufficiens  hujus  discriminis  inter  bo- 
num, et  malum  inveniri  potest  in  praecisione  consectario - 
rum  actionis,  ac  si  ex  eo  solum  ratio  actiones  vel  appro- 
bet, vel  reprobet,  quia  bona,  vel  mala  consectaria  ex  po- 
sitis actionibus  oriunda  praevidet.  — Saepe  enim  actionem 
illicitam  agnoscimus,  quae  nobis  maguri  emolumenta  affer- 
ret. Dein  ne  ratio  quidem  satis  exculta  omnia  consectaria 
actionis  praevidet,  et  de  eorum  complexu  judicare  potest, 
cum  tamen  etiam  ratio  minus  culta  de  moralitate  actionum 
saepe  primo  intuitu  judicium  ferat.  Tandem  quaestio  sit— 
peresset,  cur  actiones  suscipere  debeamus,  quae  bona,  et 
omittere  illas,  quae  mala  consectaria  annexa  habent?  — 
Proprio  ubique  commodo  studere,  nuljatenus  nobis  semper 
probatur.  Non  ergo  consectaria  actionis,  quae  nondum  exi- 
stit,  sed  lex  praecipiens,  vel  vetans,  quae  jam  existit,  et 
nobis  nota  est,  facit  actionem  justam,  injustamve. 

4.  Nullo  quoque  modo  dici  potest,  discrimen  inter  bo- 
num, et  malum  oriri  ex  naturali  propensione , vel  aver- 
sione voluntatis.  Saepe  enim  actionem  praeceptam  cog- 
noscimus, a qua  voluntas  aversionem  sentit,  et  e contra. 
Kt  eum  nulla  actio  sine  praedominanli  propensione  volun- 
tatis suscipiatur,  si  propensio  bonas,  sicut  aversio  malas 
faceret  actiones,  nulla  unquam  actio  peccaminosa  dicenda 
esset.  Ast  ipsas  propensiones  voluntatis  vel  bonas,  vel  ma- 
las discernimus — juxta  legem,  cui  ipsa  voluntas  subdita  est. 

5.  Neque  ratio  ipsa  sibi  est  lex.  Ratio  enim  non  est 
nisi  facultas  judicandi , seu  inquirendi  veritatem ; judicare 
autem  non  potest  sine  praeviis  principiis;  ergo  ex  his  so- 
lummodo actiones  vel  ut  bonas  approbare,  vel  ut  malas 

rejicere  potest.  Dein  ratio  inquirit  legem  moralem,  circa 
quam  errare  potest;  legem  vero  agnitam  mutare  nequit.  * 

Ipsa  ergo  ratio  a cognita  lege  morali  dependet,  cujus  praeco 
jure  appellatur.  Tandem  ratio  ultima,  seu  suprema  causa 
moralitatis  non  est,  quia  quaestio  moveri  potest,  cur  ra- 
tioni obtemperandum  sit;  cum  enim  ratio  non  sit  ens  a se’  » 

ideo  a se , vel  propter  se  reverentiam , et  obsequium  po- 
stulare non  potest. 

0.  Non  potest  quoque  discrimen  inter  bonum,  et  ma- 
lum unice  'repeti  ab  institutione , et  educatione  humana , 
quae  sensum  moralem  evolvere,  acuere,  et  dirigere,  non 
autem  producere  potest.  Sane  homines  etiam  barbari , et 
inculti  bonum  faciendum,  malum  vitandum  esse,  illud  prae- 
mium, hoc  paenam  mereri  agnoscunt,  nec  per  verba  hu- 
mana de  contrario  persuaderi  possent.  Ideo  sensus  mora- 
lis, quamvis  educatio  varia  sit,  tamen  quoad  summa  prin- 
cipia ubique  consentit.  Atque  si  multi  in  officiis  agnos- 
cendis aberrant,  omnes  tamen  officia  dari  cognoscunt,  qui- 
bus non  Be  solum,  sed  et  alios  homines,  imo  ipsosque 
legislatores  humanos  subjectos  esse  sciunt. 

7.  Cum  ergo  ratio  sufficiens,  seu  causa  ultima  mora- 
litatis, seu  discriminis  inter  bonum,  et  malum  neque  in 
ipso  homine,  neque  in  institutione  humana  inveniri  queat, 
altius  ergo  quaeranda  est.  — Haec  nimirum  ratio  sufficiens 
non  potest  esse  nisi  ens  realiter  existens,  quia  in  animam 
nostram  agit,  cui  legem  moralem  dictat;  ens  omnibus  ho- 
minibus superius,  quia  omnes  obligat;  ens  independens, 
et  propter  se  ipsum  aestimatione,  et  obsequio  dignum, 
quia  ratio,  quae  semper  ad  causam  ultimam  tendit  in  hoc 
ente  ita  quiescit,  ut,  cum  legem  ipsius  audit,  ulterius  non 
inquirat,  cur  ipsi  obediendum  sit;  ens  bonum , sanctum, 
justum,  quia  ex  conformltate  cum  illius  lege  seu  voluntate 
intelligimus  actiones  nostras  bonas,  sanctas,  justas,  fieri. 

Kt  cum  causa  hujus  entia  nulla  cognoscatur,  (et  genera- 
* tim  jam  series  infinita  causarum  repugnet)  ideo  hoc  ens 
etiam  independenter,  seu  a se  bonum,  sanctum,  ct  justum 
est.  Voluntas  ergo  hujus  entis  primi  non  ideo  bona,  sancta’ 
justa  est,  quia  cum  lege  aliqua  sibi  superiori  concordat, 
sed  ipsa  prima  bonitas,  originalis  sanctitas , et  fons  om- 
nis justitiae  i.  e.  Deus  est. 

8.  Nos  autem,  quia  nihil  sumus  a nobismetipsis , sed 
in  omnibus  dependemus , semper  ad  hanc  primam  bonita- 
tem , et  independentem  sanctitatem  respicere  debemus , ut 
bene,  et  sancte  agamus.  In  ipsa  ergo  lege  morali,  cui  nos 
omnes  subjectos  cognoscimus,  et  quam  mutare  non  vale- 
mus. sanctitatem,  et  justitiam  originariam,  independentem, 
ac  immutabilem  i.  e:  Deum  videmus,  qui  se  facultati  ap- 
petendi ceu  summus  legislator  repraesentat. 

§.  36. 

IX.  Argumentum  ex  desiderio  felicitatis. 

1.  Omnes  homines  plene,  perfecte,  et  Bemper  felices 
esse  desiderant.  Ingens  hoc  felicitatis  desiderium  non  po- 
test expleri  ab  homine  ipso  undique  limitato.  Stimulus 
ergo  felicitatis  tendit  ad  ens  extra  hominem  existens,  quod 
sit  ita  perfectum,  ut  nullo  bono  careat,  quia  alias  deside- 
rium hominis  ad  omne  bonum  cognitum  tendentis  non  ex- 
pleretur, et  quod  pariter  sit  independens , ut  nobis  abripi 
nequeat , immutabile , ut  non  minuatur,  aeternum,  ut  nun- 
quam deficiat.  Ad  hujusmodi  entis  possessionem,  seu  frui- 
tionem omnes  actu  stimulum  sentimus. 

2.  Cum  autem  nihil  eit  volitum,  nisi  cognitum,  ens 
tale  cognitum  nobis  esse  debet.  Ideam  ergo  entis  perfec- 
tissimi, infiniti,  independentis,  immutabilis,  et  aeterni  in 
nobis  habemus.  Cum  autem  hanc  ideam  neque  ex  nobis- 
metipsis, neque  ex  cacteris  entibus  creatis,  et  finitis  haurire 

possimus , dubium  superesse  nequit , ens  istud  immediate 
se  intellectui  nostro  repraesentare,  et  in  nobis  desiderium 
sui  excitare.  Kt  quia  agit  in  intellectum , et  voluntatem, 
ergo  actu  existere,  seu  ens  rcale  esse  debet.  — Cognosci- 
tur ergo  a nobis,  et  actu  exislit  Deus. 

3.  Neque  opponi  potest,  nos  saepe  desiderare  bona, 
quae  non  existunt,  uti  e.  g.  avarus  sibi  montem  aureum, 
qui  non  existit,  desiderare  potest.  Magnum  enim  discrimen 
intercedit;  nam  idea  montis  aurei  componitur  ex  ideis  ob- 
jectorum actu  existentium , nimirum  montis , et  auri.  Sed 
idea  entis  infiniti , aeterni  etc.  ex  tota  natura  hauriri  non 
potest.  Ergo  jam  ens  infinitum , et  aeternum  existere , et 
ili  nos  agere  debet,  ut  de  illo  idea  habeatur, 
a)  Deus  ergo  nobis  jam  per  se  notus  est,  non  quidem  ac  si  ejus 
Esse  ubsoliitum  perfecte,  et  intime  comprehendere  possimus, 
sed  quia  ipse  se  nobis  immediate  repraesentat  ceu  Veritas 
prima,  ceu  .Sanctitas  suprema,  et  ceu  summum  Bonum,  b)  Na- 
tio nostra,  quae  semper  ad  causam  primam,  et  finem  ultimum 
progreditur,  ut  quiescere  possit,  et  in  omnibus  ad  unitatem 
tendit,  in  qualibet  inquisitione  ad  idem  ens  primum,  et  abso- 
lutum pervenit,  in  quo  omnium  rerum  contingentium  et  ordi- 
nis pulcherimi  in  mundo  conspicui,  ac  perfectissimam  harmo- 
niam veritatis,  sauctitatis,  et  felicitatis  videt,  c)  Nemo  ergo 
Deum  inculpate  ignorare  potest,  cujus  existentium  agnoscere 
debet,  sive  eulia  extra  se,  sive  seipsum  consideret.  Egregie 
ideo  S.  Augustinus  dicit:  Deus  ubique  secretus,  ubique  publi- 
cus est,  quem  nulli  licet,  ut  est,  cognoscere,  et  quem  nemo 
permittitur  ignorare. “ (Enarr.  in  Ps.  74.)  — d)  Hinc  patet, 
quaenam  censura  ferenda  sit  de  Atheismo , qui  nullum  Deum 
agnoscit,  et  de  Pantbeismo,  qui  omnia  Dcnni  esse  dicit. 

Articulus  III. 

* 8.  37. 

A.  Censura  Atheismi. 

I.  Atheismi  notio.  Athei  generatim  vocantur  illi  om- 
nes, qui  Deum  vel  ignorant,  vel  negant:  illi  negativi,  isti 

positivi  dicuntur.  Positivi  vocari  solent  theorelici,  qui  cx 
principiis  rationis  sibi  persuadere  conantur,  Deum  non 
existere,  sceptici,  qui  uti  de  aliis,  ita  etiam  de  Dei  exi- 
stentia  dubitant,  et  practici,  qui  ita  vitam  suam  gerunt, 
ac  si  Deus  non  existeret.  — Theorelici  iterum  dividuntur 
in  non  systematicos , seu  plebejos,  qui  coeco  solummodo 
impetu  Deum  non  existere  dicunt,  et  in  systematicos , seu 
philosophicos , qui  excogitato  systemate  entium  contingen- 
tium existentiam  sine  Deo  declarare  contendunt. 

Non  jam  de  atheismo  negativo,  sed  de  positivo,  neque  de  prac- 
tico,  sed  de  theoretico,  atque  sceptico  hic  nobis  sermo  est. 

II.  Insania  Atheismi  theorelici  ex  eo  apparet,  quia 
nullo  argumento  probari  potest,  non  existere  Deum.  Id 
enim  probari  non  potest  a priori,  quia  nihil  Deo  prius 
statui  potest , nec  a posteriori,  quia  omnis  potius  effectus 
causam  supponit : neque  in  ipso  conceptu  Dei  contradictio 
ostendi  potest,  quia  infinitae  perfectiones  a nobis  perfecte 
comprehendi  non  possunt.  — Insaniam  autem  Atheismi 
sceptici  ostendunt  argumenta  pro  Dei  existentia  allata. 
Neque  certitudini  ofiicit,  quod  fere  omnia  argumenta  ab 
uno,  vel  altero  Philosopho  impugnata  fuerint.  Plerique 
enim  non  de  ipsa  veritate,  sed  de  argumentorum  pondere, 
vel  de  modo  illa  proponendi  disputant,  et  pro  Dei  exi- 
stenlia  linitis  viribus,  licet  non  iisdem  armis  pugnant. 
Neque  praedicta  dissensio  ex  argumentorum,  sed  potius 
ex  hominum  vitio  oriri  solet.  Cum  enim  sint,  qui  singu- 
laribus, ac  insolitis  delectentur,  ideo  fit,  ut  novandi  studio 

Vv*  a 

illecti  argumenta  nova  libenter  adoptent,  atque  ita  collau- 
dent, ut  vetera  contemnant.  Alii  econtra  solitis,  ac  tritis 
assueti,  dum  aegre  ferunt,  contemni  vetera,  damnant  noyq. 
Porro  si  teste  Tullio  nil  tam  stultum  est,  quod  non  ali- 
quis Philosophus  docuerit,  mirum  nemini  videri  debet,  si 
nihil  tam  certum  sit,  quod  non  aliquis  Philosophus  impug-» 

naverit.  Tandem  dubia,  quae  a nonnullis  conlra  varia  pro 
Dei  cxistenlia  adducta  argumenta  proposita  sunt,  solide 
jam  soluta  fuere. 

III.  Causae  invalescentis  Atheismi,  et  incredulitatis 
in  veritatibus  Religionis  variae  assignari  possunt. 

1.  Mala  educatio  persaepe  fundamenta  ponit,  dum 
vel  ex  industria  malis  principiis  puerorum  mens  imbuitur, 
vel  in  institutione  religiosa  aut  sola  memoria  torquetur, 
aut  intellectus  tantum  excolitur,  aut  Religio  sub  tristi  scm- 
per  aspectu  ceu  onus  durum , et  formidandum  proponitur. 

2.  Hinc  inde  ansam  Atheismo  praebet  Superstitio, 
Nam  si  juvenes  maturescentes  deprehendunt,  sibi  in  pue- 
ritia superstitiosa,  quasi  ad  Religionem  spectent,  commu- 
nicata fuisBe,  ideo  omnia,  quae  pueri  didicerunt,  suspecta 
habent , et  superBtitiosa  eradicare  studentes , omnia  reli- 
giosa evellenda  esse  putant. 

3.  Incredulos  quandoque  progignit  Philosophiae  stu- 
dium mancum , et  imperfectum,  quod  equidem  dubitare 
docet,  et  difficultates  proponit,  sed  non  solvit,  quia  veri- 
tatis inquirendae  laborem  refugit.  Ideo  adagium  dicit: 
„ Philosophia  leviter  gustata  abducit  a Deo,  sed  penitus 
exhausta  reducit  ad  eum.“ 

4.  Inordinatum  scientiarum  naturalium  studium  non 
raro  efficit,  ut,  qui  ausu  temerario  in  arcana  naturae  in- 
volant, atque  intra  naturae  cancellos,  et  limites  omnia  ni- 
tuntur constringere , causae  primae  nullam  amplius  ratio- 
nem habeant. 

5.  Incredulos  etiam  producit  immodesta  sese  effe- 
rendi, et  ab  aliis  distinguendi  libido,  qua  multi  — vesa- 
nis  praejudiciis  capti-scu  status  diguitatem  tueri,  seu  Piii— 
losophi  nomen  acquirere  affectant. 

6.  Haud  pauci  in  atheismi , seu  incredulitatis  abys- 
sum praecipitantur,  quia  incredulorum  sermones  audire,  et 

scripta  legere  non  erubeBeunt,  eed  pro  illis,  qui  Religio- 
nem tum  verbis,  tum  scriptis  defendunt,  nec  aures,  nec 
oculos  habent. 

7.  Turpis  ignorantia,  vel  corrupti  mores  Deum  pro- 
fitcnlium,  praesertim  eorum,  qui  alios  in  Religione  insti- 
tuere,  iisque  bono  exemplo  praelucere  deberent,  nonnullis 
scandalo  sunt,  per  quod  ipsis  omnis  Religio  suspecta  fit. 

8.  Praecipua  vero  Alheismi,  et  incredulitatis  causa  eBt 
effraenis  vitae  depravatio  propria,  morumque  licentia  in 
omne  malum  effusa,  moderatorem  recusans,  et  judicem 
reformidans. 

9.  Neque  reticeri  potest  alius  scopulus,  nimirum  ni- 
mia speculatio  nonnullorum , qui  Deum  infinitum  com- 
prehendere vellent,  quod  dum  non  perficiunt,  saepe  id, 
quod  est  incomprehensibile  homini  - impossibile  in  Be  re- 
putant. (v.  Cl.  Frint.  Tom.  I.  §.  180 — §.  220.) 

IV.  Impietas  Atheismi  talis  est,  ut  major  cogitari  non 
possit.  Atheismus  enim  est  a)  ingratissimus  erga  Deum , 
quem  ceu  creatorem,  et  conservatorem  non  agnoscit,  imo 
de  medio  tollere  conatur;  — b)  maxime  iniquus  erga  se- 
metipsum,  quia  sibi  spem  immortalitatis,  et  summum  bo- 
num eripit,  Legislatorem  sapieutissimum  ceu  optimam  suae 
voluntatis  regulam  negat,  seque  ad  conditionem  brutorum 
deprimit;  c)  perquam  pernitiosus  Reipublicae ; negato 
enim  Deo — fides  nulla,  nulla  justitia , nullum  jurijurando 
robur,  pactis  nulla  stabilitas,  nulla  aequitas  a principibus, 
nullum  obsequium  a subditis,  nisi  quantum  vi  coguntur,  exspe- 
ctari potest,  (v.  gtorcficnau  5pf;itofevf)it  fccr  9?cligicn  53.  l.u.2.) 

§.  38. 

B.  Censura  Pantheismi. 

I.  Pantheismi  notio  ,et  historia.  Pantheistao  dicuntur, 
qui  Deum  ab  hac  rerum  universitate  non  distinguunt,  sed 

omnia  ad  substantiam  divinitatis  perlinere,  et  illam  con- 
stituere asserunt.  Antiquissimus  est  hic  error  a tempori- 
bus usque  Stratonis  Lampsaceni.  Parmenidis  adagium 
erat:  Ev , uai  nav,  Unum,  et  Omnia.  Sloici  autem  dic- 
titabant: Jupiler  est,  quodcunque  vides,  quodeunque  mo- 
vetur. — Eundem  errorem  geometrica  methodo  demonstrare 
conatus  est  Ben.  Spinoza.  Quatuor  propositiones  illius 
systema  comprehendunt:  1.  praeter  Deum  nulla  substan- 
tia datur;  2.  Una  haec  substantia  omni  perfectionum  ge- 
nere est  donata,  maxime  vero  extensione,  et  perceptione 
(seu  facultate  cogitandi.)  3.  Omnia  totius  Universi  entia 
nihil  aliud  sunt,  quam  hujus  uuius  substantiae  modifica- 
tiones, et  attributa.  4.  Cum  haec  substantia  (quam  Spinoza 
divinam  vocat)  necessaria  sit,  omnia  debent  in  mundo  ab- 
soluta necessitate  evenire,  nullaque  proinde  est  contingen- 
tia, nulla  libertas.  — De  Pantheismo  etiam  varii  inter  re- 
centiores  Philosophos  haud  immerito  accusantur.  Fichte 
enim  in  homine  statuit  to  Ego  primum,  ultimum,  et  sum- 
mum, cujus  reflexione,  ac  consideratione  omnia,  quaecun- 
que  hoc  in  mundo  conspicit,  objective,  et  subjective  in  se 
ipso  habet,  continetque:  omnia  vero  externa  in  illum  nihil 
agunt,  quia  nonnisi  apparitiones  sunt,  quae  suis  in  ideis 
objective  ab  ipso  homine  practica  ratione  sua  producuntur, 
et  in  illius  anima  ortae  sunt,  quibus  hinc  ideis  suis  non- 
nisi homo  ipse  proprium  objectivum  creat,  producitque 
mundum.  Hic  autem  Idealismus  non  est  nisi  spiritualis 
Pantheismus,  seu  Autotheismus..  Nam  in  Idealistarum  sy- 
stemate Deus  ceu  ens  distinctum  a spirituum  ordine , seu' 
a spirituali  inlelligentiarum  mundo  nullatenus  admittitur. 
(Cf.  Fejer  inst.  dogm.  T.  I.  §.  45.)  — Schelling  Deum 
dicit  universum  absolutum , in  quo  finitum , et  infinitum, 
ideale,  et  reale  unum  est:  Deus  ergo  ab  universo  non  di- 
stinguitur: porro  juxta  Schelling  Deus  ipse  ex  eodem  cali- 
Dogm.  gen.  5 

ginoso  principio  seu  chao  (bunftem  @runb)  evolvitur,  ex 
quo  reliquae  creaturae  prodeunti  ergo  a natura  non  dif- 
fert, a qua  et  ipse  progreditur.  Quis  theoriam  hanc  a Pan- 
theismo,  vindicabit?  — Hegel  se  ceu  Pantheistam  , seu 
Atheum  salis  clare  ostendit,  dum  negat,  Deum  personaliter 
existere,  sed  talem  solummodo  adstruit,  qui-  in  hominis 
ratione  sui  conscius  , fit.  Tandem  San  - Simoniani  Pan- 
theismum , seu  autotheismum  universalem  totius  generis 
humani  praedicant,  quod  unire  satagunt  in  unam  familiam 
aequalium  personarum,  exclusa  omni  inaequalitate,  vel  pri- 
vilegio orto  ex  nativitate.  Ideo  societatem  , et  mundum 
ipsum  Deum  dicunt,  (v.  Perrone.  T.  II.  P.  II.  c.  1.  §.235.) 

II.  Absurditas  Pantheismi , quem  Spinoza  cum  aliis 
docet,  ex  variis  rationibus  apparet:  a)  Certum  enim  est, 
actiones , et  passiones  proprie  modificationibus  non  tribui, 
sed  subjectis.  Quare  si  Deus  est  unica  substantia,  et  si 
reliqua  omnia  non  sunt  nisi  hujus  substantiae  modificatio- 
nes, nihil  de  hominibus,  animalibus  etc.  sed  omnia  de 
Deo  praedicari  possunt,  et  debent,  c.  g.  scelera,  furta,  la- 
trocinia etc.  Porro,  cum  ipsa  ratio  dictet,  non  posse  duas 
modificationes  contrarias  uni  individuo  subjecto  convenire, 
tamen  juxta  systema  Spinozae  de  Deo  dici  poterit,  quod 
sit  eodem  tempore  tristis,  et  laetus,  calidus,  et  frigidus, 
reus,  et  judex  etc.  quo  quid  absurdius  ? — Jam  S.  Augu- 
stinus haud  absimili  commento  Pythagorae,  et  aliorum 
veterum  Philosophorum,  asserentium,  Deum  esse  animam 
mundi,  quae  omnia  vivificet,  corpus  vero  Dei  mundum 
'esse,  eodem  fere  modo  respondit.  »Quod  si  ita  est,  ait, 
quis  non  videat,  quanta  impietas,  et  irreligiositas  sequa- 
tur, ut  quod  calcaverit  quisque,  partem  Dei  calcet,  et  in 
omni  animante  occidendo  pars  Dei  trucidetur  ? nolo  omnia 
dicere,  quae  possunt  occurrere  cogitantibus,  dici  autem 
sine  verecundia  non  possunt.  — Jam  vero  partes  Dei  fieri 

lascivas,  iniquas,  impias,  atque  omnino  damnabiles,  quis 
ferre  possit,  nisi  qui  prorsus  insaniat?  — (L.  4.  de  civ. 
Dei.  c.  12  et  13.)  b)  Si,  ut  Spinoza  docet,  omnia  ferrea 
necessitate  eveniunt,  non  dantur  ergo  in  homine  actiones 
liberae,  ideoque  nec  bonae,  nec  malae , nec  praemium,  nec 
poena;  talis  autem  conclusio  tum  sensui  intimo,  tum  ra- 
tioni adversatur,  c)  In  Substantia  Spfnozae,  cujus  attri- 
buta sunt  extensio , et  inteliigentia , nihil  infiniti  habetur. 
Tam  enim  corpora  extensa,  quam  etiam  vires  agendi,  seu 
ipsae  cogitationes  humanae  plures,  et  majores  esse,  ideo- 
que augeri  possunt;  nullatenus  ergo  infinitae  sunt,  d)  Si 
omnia,  etiam  entia  contingentia  ad  unam  substantiam  per- 
tinent, quae  Deus  dicitur,  ergo  haec  una  substantia  tem- 
pori est  subjecta;  quomodo  autem  hoc  posito  aeterna 
statui  potest?  Anne  series  momentorum  praeterlapsorum 
infinita  est,  au  non?  si  infinita  est,  quomodo  momenta 
nova  continuo  accedere  possunt?  si  vero  infinita  non  est, 
(quia  generatim  numerus  infinitus  repugnat)  ergo  initium 
habet.  Si  autem  illa  una  substantia  incipit,  quomodo  origo 
illius  declarabitur?  seipsam  sane  producere  non  potuit, 
quia  debuisset  esse,  ut  produceret,  et  non  esse,  ut  produ- 
ceretur. Necessario  ergo 'Statuitur  ens  a substantiis,  tem- 
pori, et  spatio  subjectis,  prorsus  distinctum,  a se,  et  in 
se  personaliter  existens.  e)  Hac  profecto  ratione  Pantheis- 
mus  ex  variis  principiis  sive  a Spinoza,  sive  a recentio- 
ribus  Philosophis  deductus  optime  confutatur.  Et  gene- 
ratim— quo  solidiora  sunt  argumenta,  pro  Dei  existenlia 
adducta,  eo  magis  absurditas  Pantheismi  patescit,  (v. Per- 
rone  Tom.  II.  P.  II.  c.  I.  §.  239.) 

Panthcistae  ad  errorem  suum  propugnandum  variis  sophismatibus 
utuntur,  quae  jam  proponere,  et  solvere  decet. 

Obj.  1.  Substantia,  ait  Spinoza,  nihil  aliud  est,  quam 
id,  quod  est  in  se,  et  per  se  concipitur;  hoc  est,  id  cujus 

conceptus  non  indiget  conceptu  alterius  rei , a quo  formari 
debet.  Sed  una  solummodo  substantia  per  se,  et  in  se 
existens,  et  ab  omni  alia  independcns  cogitari  potest. 

Resp.  Falsum  Spinoza  conceptum  de  substantia  in 
genere  proponit,  quam  distinguere  oportet.  Substantia, 
quae  est  a se,  et  per  se  existit,  undequaque  independens, 
et  caeterorum  entium  causa,  una  solummodo  esse  potest: 
sed  dari  possunt,  et  vere  dantur  substantiae  contingentes, 
et  finitae,  quae  in  hoc  tantum  sensu  in  se,  et  per  se  exi- 
stunt,  quatenus  non  indigent  alio  subjecto , cui  inhaereant, 
et  sic  ab  accidente,  et  modificatione  distinguuntur,  quorum 
proprium  eBt,  alteri  inhaerere  subjecto,  ut  e.  g.  dulcedo  in 
meile,  albedo  in  lacte  est.  In  hoc  autem  sensu  plures 
substantiae  finitae,  et  contingentes  vere  dari  possunt,  prout 
plures  homines  in  se  existentes,  et  ab  aliis  hominibus  in- 
dependentes  vere  dantur.  Primum  ergo  Spinozae  princi- 
pium, ex  quo  totum  systema  deducitur,  prorsus  falsum 
est,  ct  sublato  hoc  fundamento  tota  superstructa  moles  ruit. 

Obj.  2.  Substantia,  quae  tantum  cogitat,  non  potest 
producere  substantiam  materialem,  ct  extensam,  cum  co- 
gitante nihil  commune  habentem. 

Resp-  Substantia  infinitae  potentiae  quaecumque  in- 
trinsece impossibilia  non  sunt,  producere  potest,  sive  illa 
sint  corporea,  sive  non.  Neque  semper  necessarium  est, 
ut  causa  attributum  suae  naturae  communicet  effectui , uti 
in  sagitta,  et  vulnere  palam  elucescit.  . 

Obj.  3.  Mundus  hic  procul  dubio  continet  perfectio- 
nes plurimas  : si  statueretur , Deum  esse  ab  hoc  mundo 
distinctum,  sequeretur,  dari  perfectiones,  quibus  Deus  ca- 
reat,  aut  quod  idem  est,  Deum  non  esse  infinite  perfectum. 

Resp.  a)  Perfectiones,  quae  uui  insunt,  non  impedi- 
unt perfectiones  alterius,  sic  ex  eo,  quia  Petrus  doctus 
est,  non  sequitur,  Paulum  hac  vel  illa  doctrina  carere. 

b)  Perfectiones,  quae  ramulo  insunt,  Deus  continet  — non 
formahter,  ut  Scholae  loquuntur,  sed  eminenter  i.  e.  bu- 
blimiori,  excellentiori,  et  infinito  modo;  habet  enim  e.  g. 
esse  perfectissimum,  vitani  beatissimam,  intellectum  om- 
niscium elc.  etc.  c)  Neque  Deus  ceu  ens  simplicissimum,  et 
infinitum  potest  continere  forinaliter  id,  quod  finitum  est: 
omnes  autem  mundi  perfectiones  sunt  finitae,  d)  Creaturae 
omnes,  utcunque  perfectae,  non  sunt  verum  Esse , sed 
perpetuum  Fieri.  Unde  in  illis  duo  consideranda  sunt  — 
to  Fieri,  quod  non  est  vera  perfectio,  sed  potius  limita- 
tio, et  dependentia  quaedam , — atque  ro  Facere,  Produ~ 
cere , Conservare , quod  est  perfectionis:  hoc  autem  totum 
est  Dei,  qui,  sicut  Creator,  ita  et  Conservator  est  om- 
nium. In  hoc  sensu  dici  potest,  et  debet:  ex  ipso,  et 
per  ipsum,  et  in  ipso  sunt  omnia.  (Rom.  cap.  11. 
v.  ult.) 

Obj.  4.  Deus  est  unica,  eademque  infinita  substantia; 
igitur  extra  Deum  nulla  substantia  datur:  alias  Dei  sub- 
stantia desineret,  ubi  haec  substantia  inciperet,  sicut  si 
corpus  unum  daretur  mole  infinitum,  extra  illud  corpus 
nullum  dari  posset. 

Resp.  Hoc  argumentum  falsa  laborat  hypothesi,  quasi 
esset  Deus  eo  sensu  unica,  et  infinita  substantia,  quod  es- 
set complexus , et  aggregatura  quodpiam  rerum  omnium 
sive  corporearum , sive  incorporearum , cum  potius  existi- 
mandum sit,  esse  Deum  substantiam  simplicissimam,  et 
infinitam , prorsusque  tum  quoad  essentiam , tum  quoad 
existeudi  modum  distinctam  ab  entibus  contingentibus,  et 
finitis,  quae  per  ipsum,  et  in  ipso  constant.  — Neque  ob- 
stat adjectura  de  corpore  infinito  exemplum.  Revera  enim, 
etsi  ponatur  corpus  mole  infinitum , praeter  illud  admitti 
tamen  possunt  alia,  quae  extensione  careant  e.  g.  spiritus, 
cogitatio,  volitio.  Itaque  praeter  res  corporeas,  atque  in- 

corporeas,  quanquam  hae  infinitae  ponantur,  dari  potest 
substantia  ab  his  distincta,  eademque  perfectissima,  ita*  ut 
nequidem  substantiae  nomen  cum  reliquis  commune  habeat, 
quemadmodum  Theologi  non  minus  quam  Philosophi  ob- 
servarunt, Deum  supersubstantialem  nominando.  (Cf.  S. 
Thom.  Aq.  1.  1.  c.  Gent.  C.  25.  Perrone  I.  c.  Fej6r  inst. 
dogm.  T.  II.  §.  11.) 


Caput  III. 

De  subjecto  Religionis  seu  de  homine. 

§.  39. 

Ut  theoria  Religionis  solide  proponatur,  demonstrata 
jam  existentia  Dei , ipse  homo , ceu  Religionis  subjectum 
considerandus  venit.  Indagare  nimirum  oportet  a)  natu- 
ram hominis,  ut  appareat,  qualium  moralium  relationum 
capax  sit,  et  b)  finem  hominis,  ut  innotescat,  quales  rela- 
tiones morales  perficere  debeat. 

§.  40. 

A.  Natura  hominis. 

Cum  homo  ex  corpore,  et  anima  constet,  natura  ipsius 
duplex  est,  sensualis,  et  rationalis ■ Natura  autem  hoc 
loco  nobis  non  est  nisi  principium  internum,  et  stabile 
passionum,  et  actionum  hominis,  et  quidem  sensuale  ad 
res,  quae  sub  sensus  cadunt,  rationale  vero  ad  res,  quae 
supra  sensus  positae  sunt.  Haec  vero  nobilior  natura  ~ 
hominis  in  triplici  facultate  hominis  cognoscendi,  sentiendi , 
et  appetendi  se  exserit. 

1.  Dum  enim  conscientiam  nostram  reflexione  expen- 
dimus, in  illa  deprehendimus  cognitiones,  i.  e.  rerum  ma- 
terialium, quas  ope  sensuum  percipimus,  repraesentationes, 
et  rerum  invisibilium,  quas  ratio  contemplatur,  ideas.  Ha- 


Digitized  by  Google 


71 


liemus  ergo  facultatem,  non  solum  nos  ipsos,  sed  etiam  en- 
tia extra  nos  existentia  cognoscendi,  eaque  juxta  nota  no- 
bis principia,  seu  veritatis  criteria  dijudicandi.  Quisquis 
enim  rationis  usu  potitur,  intime  percipit,  a)  esse  aeter- 
nam, ac  incommutabilem  veritatem,  ad  quam,  quidquid 
datur,  dijudicare,  ct  aestimaro  cogimur,  (§.  34)  et  b)  esse 
quoque  aeternam  aliquam,  et  absolutam  legem , cui  omnes 
actus  ex  nostro  arbitrio  pendentes  conformari  oporteat. 
Ratio  ideo  dividi  solet  in  theoreticam,  quae  juxta  aeternae 
veritatis  normam  ea,  quae  sunt,  perscrutatur,  ct  in  praefi- 
cam, quae  liberam  hominis  activitatem  ad  aeternam  legem 
expendit.  Illa  relationes,  in v quibus  homo  versatur,  agno- 
scit, haec  ex  relationibus  cognitis  officia  deducit.  — Krrant 
autem , qui  rationem  theoreticam , ct  practicam  ita  distin- 
guunt, ut  quasi  duplicem  rationem,  realiler  distinctam  in 
homine  adstruerc  videantur.  Lna  enim  est  hominis  ratio, 
quae  autem  varie  operatur,  et  varia  dictat,  (v.  Frint  3?, 

T.  I.  §.  30  — 33.)  Et  haec  una  ratio  se  ad  veritatem  cog- 
noscendam destinatam  sentit,  quam  naturali  nisu  sectatur, 
nisi  malarum  turbine  passionum  abripiatur. 

2.  Praeter  cognitionem  datur  aliud  adhuc  percipiendi 
genus,  quo  nempe  nos  ipsos  ab  objectis  certo  modo  affec- 
tos persentiscimus.  Quando  enim  res  vel  materiales,  vel 
spirituales  percipimus,  et  cogitamus,  oritur  in  nobis  grata, 
vel  ingrata  sensio,  prout  nobis  res  vel  jucunda,  vel  mo- 
lesta videtur.  Adest  ergo  in  nobis  facultas  sentiendi  — 
sensualis , quae  ex  materialibus , et  rationalis , quae  ex 
spiritualibus  objectis  gratam,  vel  ingratam  sensionem  per- 
cipit.— Facultas  haec  cum  magno,  et  vehementi  stimulo 
conjuncta  est,  gratas  sensiones  percipiendi,  ingratas  vero 
refugiendi.  Nullos  enim  hominum  est,  qui  non  impetu  na- 
turali versus  jucunda , jucunditatisque  adminicula  animo 
repraesentata  se  stimulari,  ab  oppositis  autem  vehementer 

sc  retrahi  sentiat.  Nento  unus  est,  qui  possibilis  summae, 
atque  perdurantis  jucunditatis,  seu  felicitatis  desiderio  non 
afficiatur.  — Nativus  hic  impetus,  et  innata  jucunde,  bea- 
teque  vivendi  cupiditas  — stimulus  felicitatis  dicitur,  et 
tendit  in  statum  ab  omni  malo  remotum,  et  omni  bono 
refertum. 

3.  Licet  objecta  cognita  vel  jucunda  nobis,  vel  ingrata 
esse  sentiamus,  nihilominus  — absolute  loquendo- — jucunda 
respuere,  et  molesta  amplecti  possumus,  prout  nobis  Ben- 
sus  intimus  testatur.  Praeter  facultatem  sentiendi  est  ergo 
in  nobis  facultas  quoque  appetendi , eligendi,  seu  volendi. 
Haec  facultas  — negative  immunitatem  a necessitate  interna, 
et  coactione  externa,  et  positive  potentiam  se  ipsum  deter- 
minandi importat , ac  libertas  dicitur , quae  sesc  exserit 
tum  in  deliberatione,  tum  in  electione,  tum  in  decreto  ca- 
piendo. Licet  autem  haec  libertas  sit  in  homine,  non  ta- 
men, quaecunque  illi  placent,  eligere,  et  velle  potest,  neque 
sernper  stimulum  jucunditatis  sequi  aut  necessarium , aut 
licitum  est.  Saepe  enim,  quae  jucunda  apparent,  interno 
monitu  rejicienda,  quae  vero  molesta  sunt , eligenda  esse 
cognoscimus.  Turpia  enim,  licet  jucunda,  rejici;  honesta 
vero,  Jicet  molesta,  perfici  debere  interna  quaedam  vox  ita 
dietat,  ut  vix  ullo  modo  illam  non  audire  possimus.  Fa- 
cultas ergo  appetendi  subest  legi,  quae  honesta  eligenda, 
et  inhonesta  refugienda  praecipit,  i.  e.  legi  honeslatis,  seu 
moralitatis.  Et  haec  lex  majoris  dignitatis,  et  gravitatis 
est,  quam  stimulus  felicitatis,  quia  remorsum  conscientiae 
sentimus,  et  nos  male  egisse  cognoscimus,  si  illa  lege 
neglecta,  stimulum  jucunditatis  fuerimus  secuti. 

Ex  hactenus  dictis  sequentia  corollaria  fluunt : a)  Naturae  nostrae 
tres  facultates  — cognoscendi,  sentiendi,  et  appetenti— cum 
correspondentibus  stimulis,  et  legibus  ab  ipso  naturae  Auc- 
tore insitae  sunt,  quod  illarum  exislentia  a prima  juventute, 
universalitas  in  omni  loco,  et  tempore,  ac  indelebilitas  post 

omnes  eventus  ostendit,  b)  Facultas  cognoscendi  in  veritalem, 
sentiendi  in  felicitatem,  appetendi  in  moralitalem  tendit;  linis 
enim  cognitionum  veritas,  sensionum  felicitas,  et  appetitionum 
virtus  est , ad  quos  fines  triplex  nostra  facultas  tum  per  leges 
suas  naturales,  Ium  per  stimulos  originarios  dirigitur,  c)  Na- 
tura  ergo  hominis  juxta  originariam  suam  institutionem  tendit 
in  veritatem,  in  felicitatem,  et  in  moralitaiem:  exinde  autem 
finem  hominis  determinare  licet. 

§•  41. 

B.  Finis  hominis. 

Quilibet  sapiens  artifex  operi,  cui  perGciemlo  insudat, 
finem  praefigit,  ad  quem  promovendum  omnes  illius  partes 
ordinantur.  Certe  ergo  Deus  quoque,  Creator  sapienlissi- 
mus,  nobilem  homini  finem  proposuit,  ad  quem  promo- 
vendum tota  ipsius  natura  dirigatur.  Talis  ideo  hominis 
finis  statuendus  est , ut  nulla  ipsi  facultas  frustra  insita 
sit,  sed  omnes  ejus  facultates  cum  suis  legibus,  et  stimu- 
lis illuni  promoveant.  Quapropter  finis,  seu  destinatio  ho- 
minis est  harmonia  moralitalis , et  felicitatis,  veritati 
innixa.  Haec  autem  harmonia  in  eo  consistit,  ut  homo 
veritatem  cognoscens,  moralitatem  perfectam  sectetur,  et 
per  hanc  felicitatem  veram , et  perdurantem  consequatur. 
Ad  hanc  harmoniam  perficiendam  homo  omnibus  viribus, 
et  toto  vitae  suae  tempore  tendere  debet,  (v,  Dobmajr 
T.  II.  §.  28.  Frint.  T.  I.  §.l  — 48.) 

Circa  finem  hominis  errant  Eudaemonistae,  et  Puristae.  a)  Eu- 
dacinonistac  pro  supremo  hominis  fine  statuunt  felicitatem,  ceu 
primani  agendi  regulam  praescribunt : Tende  ad  summam, 
quantum  potes,  felicitatem;  ipsamque  moralitatem  nonnisi  ut 
medium  venerantur  acquirendae  felicitatis.  — Sed  cum  finis 
hominis  debeat  . esse  consentaneus  ejusdem  facultatibus,  et  sti- 
mulis, non  potest  talis  linis  statui,  in  quo  stimulus  nobilior 
honestatis  subordinandus  esset  stimulo  minus  nobili  felicitatis. 
Porro  si  felicitas  suprema  esset  hominis  destinatio , quidquid 

utile , et  jucundum  esset , etiam  honestum  esse,  et  nd  officia 
hominis  pertinere  deberet,  et  ratio  non  posset  praecipere  ho- 
nestum, si  molestum,  nec  vetare  turpe,  si  jucundum  foret: 
contrarium  antem  ratio  dictat,  et  sensus  intimus  contestatur. 

Et  sane  moralitas  propter  semetipsam  aestimationem  meretur, 
licet  felicitatem  ceu  consectarium  conjunctam  habeat,  (v.  Frint. 

§.  17 — 28  '1'om.  I.)  b)  Purislac  . duce  Kanlio , moralitatem  „ ^ 
ita  pro  fine  hominis  statuunt,  ut  omnem  ad  felicitatem  respe- 
ctum excludant : summum  in  ipsorum  systemate  principium 
est : Tende  ad  moralitatem  ex  absoluta  aestimatione  legis  mo- 
ralis; quia,  ut  ajunt,  corrumpitur,  actiosi  cum  respectu  ad  fe- 
licitatem peragatur,  neque  actio  moralis,  sed  mere  legalis  di- 
cenda foret.  — Ast-non  potest  talis  finis  hominis  admitti,  quo 
posito  facultas  quaedam  ipsi  concessa  prorsus  superflua,  et 
stimulus  cum  ipsu  conjunctus  noxius  dicendus  esset.  Si  autem 
ita  moralitas  finis  hominis  est,  ut  omnis  ad  felicitatem  respec- 
tus interdicatur,  ad  quid  homini  stimulus  felicitatis  insitus  est, 
si  ad  felicitatem  tendere  illicitum  sit Stimulus  hic  moralitati 
suhordinan  debet,  exui  non  potest.  — Ipsa  sane  experientia 
ostendit,  homines  ignavos,  et  desides  fieri,  nisi  spe  felicitatis 
ad  recte  agendum  incitentur.  Sicut  ergo  prudens  pater  filios 
suos  propositis  praemiis  ad  bonum  allicit,  ita  Deus  homines 
obtinendae  felicitatis  desiderio  ad  recte  vivendum  incitat.  Ideo 
ipsis  stimulum  felicitatis  indidit,  et  quis  illo  ceu  medio  ad  mo- 
ralilatem  uti,  illicitum  dicet?  — Errat  profecto  Kantius,  dum 
moralitatem  ex  absoluta  legis  morulis  aestimatione  exercendam 
praecipit ; ipsa  enim  lex  moralis  nonnisi  propter  Deum,  illius 
auctorem,  aestimationem,  et  obedienlian  meretur,  atque  ideo 
actiones  morales  propter  Deum  tum  sapientissime  praecipien- 
tem, tum  benignissime  remunerantem  suscipiendae  sunt. 

Caput  IV. 

De  Religionis  possibilitate , et  necessitate. 

§.42. 

Relationes  inter  entia  activa,  et  libera  mutua  actione 
perficiuntur.  Ut  ergo  relationes  inter  Deum,  hominemque 

innotescant,  actiones  Dei,  et  facultateB  activae  hominis  con- 
siderandae snnt. 

1.  Deus  agit  in  hominem  non  solum  physice,  quia 
eundem  sicut  caeteras  creaturas  et  creat,  et  conservat,  et 
gubernat  (§.  28  et  29)  sed  etiam  moraliter,  seu  spiritua- 
liter,  quia  homini  ceu  creaturae  rationali  se  repraesentat 
ceu  prima  veritas,  ipsi  tamquam  legislator  supremus  legem 
dictat,  et  ut  summum  bonum  desiderium  sui  excitat.  (§.34, 
35  et  36.)  Actio  ergo  moralis  Dei  in  hominem  est  am- 
plissima, utpote  quae  omnes  hominis  facultates  spirituales 
in  omni  tempore,  et  loco  afficit. 

2.  Homo  non  quidem  eo  sensu  in  Deum  agere  potest, 
ac  si  ipsi  dare  quidpiam , vel  felicitatem  ejus  augere  pos- 
sit; sed  homo  facultates  suas  spirituales  ad  Deum  referre 

a)  cum  liber  sit,  potest,  et  b)  quia  dependens  est,  debet, 
atque  ideo  Religio  non  solum  possibilis  , sed  vere  etiam 
ueeessaria  jure  statuitur. 

§•  4l}- 

A.  Religio  est  possibilis. 

Relationem  moralem  hominis  ad  Deum , seu  Religio- 
nem possibilem  esse  , ex  ipsa  recte  considerata  natura 
hominis  patescit.  Homo  enim  potest  ad  Deum  referre 

a)  facultatem  cognoscendi , Deum,  infinitis  perfectitr- 
nibus  praeditum,  caeterorum  entiuni  Creatorem,  Guberna- 
torem etc.  considerando; 

b)  fecullatem  appetendi,  Deum  ceu  supremum  Le- 
gislatorem venerando,  ipsiusque  legi  obtemperando; 

c)  facultatem  sentiendi,  Deum  ceu  summum  bonum 
desiderando,  et  de  illius  perfectione  gaudendo ; 

d)  facultates  inferiores  et  exteriores  saltem  mediate, 
quibus  internae  cognitiones,  appetitiones,  et  sensiones  non 
solum  exprimi,  sed  et  excitari,  atque  promoveri  possunt. 

Homo  ergo  omnes  facultates  suas  moraliter  ad  Deum 
referre  potest,  atque  ideo  Religio  pro  ipso  vere  possibi- 
lis est. 

Dmn  facultates  nostras  praefato  modo  ad  Deum  referimus,  omni 
jure  Deum  colere  dicimur;  quamobrem  Religio  recte  cultus 
Dei  nominatur  (v.  Klupfel  inst.  theol.  dogm.  $.  3.)  Male 
autem  ratiocinantur,  qui  dicunt,  offendi  Deum  a nobis  non 
posse,  igitur  neque  coli.  — Verum  qnim  omnino  est,  intrin- 
secam Dei  perfectionem,  et  felicitatem  neque  per  peccata  no- 
stra minui,  aut  turbari,  neque  per  cultum  nostrum  augeri.  At 
falsum  prorsus  est,  hominem,  libertate  donatum,  non  posse 
facultatibus  suis  relate  ad  Deum  aut  male,  aut  recte  uti;  at- 
que in  hoc  sensu  Deus  a nobis  vel  offendi,  vel  coli  potest 
(ibid.  §.  4.)  Religionis  possibilitatem  negare  non  possunt, 
nisi  qui  vel  ipsum  Deum  negaut,  vel  hominem  ad  conditionem 
brutorum  deprimunt.  (Klee.  T.  I.  §.  3.) 

§.  44. 

B.  Religio  est  necessaria. 

Religio  necessaria  dicitur  — non  jant  Deo , qui  nul- 
lius rei  indigens  in  se  felicissimus  est — neque  homini  eo 
in  sensu,  ac  si  homo  pathologice  ad  Religionem  necessi- 
tetur,  sed  sensus  propositionis  est : hominem  ad  facultates 
suas  ad  Deum  referendas  teneri,  quia  ratio -ceu  praeco 
Bummi  Legislatoris  hoc  praecipit,  quod  probatur 

1.  ex  consideratione  hominis • Ratio  enim  hominem 
jubet  ad  finem  suum  tendere , facultates  suas  rite  adhi- 
bendo, ac  perficiendo.  Jubet  ergo  primo  tendere  ad  cog- 
nitionem veritatis,  sed  veritas  prima,  sine  qua  nihil  verum 
eBt,  realitas  absoluta,  quae  omnes  perfectiones  continet, 
Deus  est,  cognitu  ergo  dignissimus,  et  maxime  necessa- 
rius. Secundo  ratio  hominem  jubet  tendere  ad  perfectis- 
simam moralitatem : cum  autem  ratio  non  sit  sibi  ipsi 

s • 

absolutus,  et  independens  legislator,  pro  facultate  appe- 

tendi  regula  aliqua  sublimiori  opus  est:  regulam  autem  * 
perfectissimam  sequi  jubet  ratio,  quae  perfectissimam  mo- 
ralitatem  exigit.  Kegula  autem  perfectissima  non  potest 
esse,  nisi  ipsa  Sanctitas  infinita,  seu  voluntas  entis  per- 
fectissimi, et  absoluti,  juxta  quam  proinde  facultas  appe- 
tendi dirigi  debet.  Tandem  ratio  hominem  jubet  tendere 
ad  veram,  et  perfectam  felicitatem,  quam  cum  non  inveniat 
neque  in  se,  neque  in  aliis  creaturis,  jubet  tendere  ad  ens 
mercatum  ceu  suinmum  bonum.  Omnes  ergo  hominis  fa- 
cultates, ratione  dictante,  ad  Deum  referri  debent,  et  sic 
Religio  homini  necessaria  est. 

2.  ex  consideratione  Dei  - entis  perfectissimi . Ratio 
sana  praecipit,  ut  quodlibet  ens  secundum  dignitatem  na- 
turae et  nestimemus,  et  amemus.  Deus  autem  est  ens  pri- 
mum, absolutum,  perfectissimum,  infinitum:  ergo  supra 
omnia  alia  entia,  et  propter  semelipsum  aestimari,  et  amari 
meretur.  Summa  vero  aestimatio  facultatem  cognoscendi, 
et  summus  amor  facultatem  appetendi , et  sentiendi  Deo 
penitus  subjicit. 

3.  ex  consideratione  Dei  Creatoris , et  Gubernatoris. 
Ratio  pro  beneficiis  acceptis  gratum  animum  referre  jubet, 
et  quidem  eo'  magis,  quo  plura,  atque  majora  beneficia 
obtenta  fuerunt.  Deus  autem  Creator  et  Gubernator  noster 
est,  — omnem  ergo  a nobis  aestimationem,  amorem,  re- 
verentiam, et  obedientiam  pleno  jure  exigit.  Imo  quia-quid- 
quid  boni  hebemus,  a Deo  accepimus,  omnia  pariter  grato 
animo  ad  Deum  referenda  sunt.  Praeclare  in  hanc  rem 
disserit  Cl.  Genuensis:  „Haec  dependentia,  ait,  inter  nos, 
et  Deum  necessariam  relationem  constituit , ex  qua  porro 
fit,  ut  illi  nos  servitutem,  et  religionem  debeamus.  Quo- 
circa ut  nequit  esse  homo  nisi  a Deo,  ita  absurdum  est, 
ut  sine  auctoris  sui  cognitione,  et  cultu  vivat.  Uno  verbo: 


Digitized  by  Google 


78 


Religio  nostra  erga  Deum  naturam  Dei,  et  nostram  neces- 
sario consequitur.  (Metaph.  P.  7.  c.  5.  §.  20.) 

4.  ex  consideratione  totius  Universi.  Tofum  Uni- 
versum attente  cosnidcranti  facile  patet,  omnia,  quae  in  illo 
rcperiuutur  entia  Opificis  sui  perfectiones  manifestare,  ejus- 
que  gloriam  promovere.  Id  autem  certe  non  ex  alio  fine 
contingit , nisi  ut  homines , ratione  praediti , Creatoris  sui 
omnipotentiam,  sapientiam,  bonitatem,  omnipraesentiam, 
providentiam  etc.  cognoscant,  ipsumque  debito  modo  co- 
lant. Quis  ergo  non  agnoscet  gravissimum  Religionis  exer- 
cendae officium,  ad  quam  homo  per  omnes,  quas  conspi- 
cit, creaturas  provocatur?  — 

5.  ex  consensu  gentium.  Sicut  enim  omnes  gentes 
divinitatem  aliquam  admiserunt , sic  etiam  ubique  locorum 
persuasae  fuerunt,  inter  Divinitatem,  et  homines  relationes 
morales  dari,  illamque  summi  aestimandam,  timendam, 
colcndamque  esse.  Ideo  apud  omnes,  licet  barbaros  po- 
pulos, species  quaedam  Religionis  inventa  est.  Ex  isto 
autem  universali  consensu  apparet,  rationem  ipsam,  natu- 
rali lumine  illustratam  Religionis  praeceptum  dictare. 

Ratio,  cum  sit  ens  contingens,  propter  semetipsam 
aestimationem , ct  obsequium  non  meretur , sed  quia  est 
praeco  summi,  et  absoluti  Legislatoris,  cujus  nobis  volun- 
tatem manifestat.  Deus  ergo  ipse  per  rationem  nobis  Re- 
ligionem praecipit,  sine  qua  ad  finem  nostrum  felicitatem- 
que  perennem  pervenire  non  possumus. 

1.  Ex  dictis  apparet,  Religionem  sub  triplici  praecipue  respectu 
necessariam  esse.  Deus  enim  a nobis  colendus  est  1.  quia  est 
in  se  perfectissimus , 2.  quia  est  Creator , et  Guberna- 
tor omnium , 3.  quia  est  ultimus  Finis  noster , quem  per 
solam  Religionem  attingere  possumus. 

2.  a)  Falsum  ergo  est,  dicere  cum  Kantiatiis , Religionem  so- 
lummodo necessariam  esse  ceu  medium  requisitum  pro  mora- 
litate,  quia  sine  Religione  nec  omnes  relationes,  nec  omnia 

ofQcia,  nec  sufficientia  moliva  cognoscerentur.  Moraiitas  enim 
Religionem  supponit,  ah  hac  illa  imperatur,  et  in  hac  illa  con- 
tinetur : autonomia  autem  rationis  practicac  admitti  neutiquam 
potest.  (§.  35.)  b)  Falsum  pariter  est,  asserere  cum  Eudae- 
mnnislis , Religionem  ex  eo  tantum  necessariam  esse,  quia  est 
medium  necessarium  ad  felicitatem.  Deus  enim  uori  solum, 
quia  nobis  bonus,  sed  etiam  quia  in  se  bonus  est,  a nobis  coli 
debet,  c)  Falsum  tandem,  et  maxime  impium  est,  dicere  cum 
Machiavelli , Religionem  non  requiri  nisi  ut  medium  neces- 
sarium ad  securitatem  externam  iu  statu  civili  obtinendam.  Cou- 
trarium  sane  allata  jam  argumenta  evincunt. 

M»  »:s  ' • 'V: 

Caput  V. 

Ve  Spiritu  Religionis. 

§.45.  . 

Religio  est  relatio  moralis  hominis  ad  Deum.  Sicuti 
autem  totus  homo  a Deo  pendet,  sic  etiam  totus  homo  ad 
Deum  referendus  est,  per  liberum  voluntatis  actum,  qui  cog- 
nitionem, seu  fident  supponit,  et  felicitatem- moralitati  cor- 
respondentem  meretur.  In  hoc  consistit  verus  Religionis 
spiritus,  qui  1)  praecipue  quidem  interius  residere,  2} 
sed  exterius  quoque  se  manifestare  debet.  Religio  ergo, 
ut  completa  sit,  finique  suo  satisfaciat,  non  solum  interna , 
sed  etiam  externa  sit  oportet. 

§.  46. 

I.  De  Religione  interua. 

Ut  Religio  non  in  hypocrisin , aut  mechanismum  de- 
generet, in  mentis,  aniroique  actibus  praeprimis  consistere 
debet.  Imo  ut  perfecta  moralis  unio  cum  Deo  obtineatur, 
homo  omnes  facultates  suas,  et  quidquid  rerum  externa- 
rum ipsum  afficit,  ex  puro  motivo  ad  Deum  referre 
debet. 

1.  Facultas  ergo  cognoscendi  eo  scmper  tendere  de- 
bet, nt  complexum  veritatum,  et  officiorum,  relationes  Deum' 
inter,  et  homines  determinantium  usque  melius  cognoscat. 
Katio  ideo  vel  maxime  adhibenda  est,  ad  Dei  perfectio- 
nes, opera,  beneficia,  legesque  considerandas.  Haec  enim 
cognitio  non  solum  in  objecto  suo  dignissima,  sed  etiam 
ad  moralitatem,  et  felicitatem,  maxime  necessaria  est, 
et  non  immerito  basis , seu  fundamentum  Religionis  dici 
potest.  — .Facultas  appetendi  se  totam  Deo  ceu  supremo 
legislatori  subjicere,  et  voluntatem  ejus , seu  legem  mora- 
lem in  omnibus  adimplere  debet.  Ad  hoc  enim  cognitio, 
seu  fides  tendit,  quae  inutilis  esset,  si  moralitatem  non 
procrearet.  Illa  ergo  liberae  voluntatis  subjectio,  et  quae 
exinde  oritur  moralitas  est  quasi  anima,  seu  vita  Reli- 
gionis. — Facultas  sentiendi  Deum  ceu  summum  bo- 
num appetere  — ceu  ultimum  finem  suum  exspectare,  seu 
sperare  debet.  Deus  enim,  qui  moralitatem  cum  corre- 
spondente  felicitate  homini  pro  fine  praefixit,  posita  ab  iho— 
mine  moralitate  certissime  etiam  felicitatem  inexplicabilem, 
i.  e.  se  ipsum  fruendum  concedet:  et  haec  ipsa  Dei  frui- 
tio , ceu  intima  cum  Deo  unio  est  Religionis  consumma- 
tio. — Facultates  animae  inferiores  sicuti  a superiori- 
bus regi, — his  subesse,  et  inservire  debent  ex  ipsa  natura 
sua,  sic  etiam  in  Heligionis  negotio  has  in  suis  erga 
Deum  functionibus  recte  persolvendis  adjuvare  tenentur,  et 
sic  mediate  ad  Deum  referuntur.  Idem  quoque  dicendum 
est  de  viribus  corporis , quarum  exercitium  a voluntate 
pendet. 

2.  Praeterea  cum  nihil  existat  a se , sive  absolute, 
sed  omnium  rerum  Deus  ipse  et  creator,  et  finis  sit,  ideo 
omnes  res,  quae  extra  Deum  , hominemque  exislunt  — ad 
tinum  Absolutum  referre  Religio  jubet.  — Quidquid  ergo 
homo  percipit,  a Deo  creatum,  et  dependens  esse  sciat,  et 

sic  in  omnibus  unum  Creatorem,  et  Gubernatorem  agnos- 
cat, cujus  perfectiones  admirari,  et  laudare  et  in  minimis, 
et  in  maximis  decet.  — Nihil  creati  propter  se  appetat  mens 
humana,  neque  iu  re  limitata,  et  contingenti  ultimum  suum 
finem , seu  supremam  felicitatem  constituat ; sed  omnia 
aestimet,  et  diligat  ceu  opera  Dei,  neque  illa  eligat,  vel 
respuat,  nisi  juxta  voluntatem  Dei.  — In  omnibus  demum 
eventibus  homo  sapientissimum  Dei  decretum  agnoscere, 
ac  illi  se  humiliter  submittere  debet. 

3.  Homo  facultates  suas,  et  quidquid  rerum  externa- 
rum ipsum  afficit,  ad  Deum  referre  debet  ex  puro  motivo, 
nimirum  ex  amore  benevolentiae,  quia  Deus  est  in  se 
pefectissimus,  idcoque  omni  gloria,  et  obsequio  propter  se 
dignissimus;  ex  amore  gratitudinis,  quia  Deus  est  Crea- 
tor, et  Gubernator,  cujus  beneficia  numerari  non  possunt; 
ex  amore  amicitiae,  quia  Deus  est  ultimus  ipsius  finis, 
ad  quem  ceu  ad  infinitum  bonum  tendit,  et  quo  unice  sa- 
tiatur stimulus  felicitatis.  Ex  hisce  enim  inotivis,  et  sub 
his  respectibus  Religio  homini  necessaria  probata  fuit. 

4.  Ex  hactenus  dictis  hat^l  difficile  est,  verum  Reli- 
gionis internae  Bpiritum  declarare.  — Verus  nimirum  Re- 
ligionis spiritus  non  consistit  in  frigida , et  mortua  spe- 
culatione. quae  nihil  operatur,  neque  in  effervescente  my- 
sticismo,  qui  solis  sensionibus,  seu  phantasiis  regitur,  sed 
consistit  in  clara,  et  solida  cognitione,  quae  moralitatem 
producit,  et  felicitatem  exspectat,  seu  consistit  in  fide 
viva,  spei,  et  charitati  unita. — Spiritus  porro  Religionis 
non  consistit  in  sola  pietate,  seu  in  sterili  devotione  sine 
virtute , seu  sine  operibus  bonis , neque  in  sola  virtute 
sine  pietate,  et  devotione,  quae  inter  primaria  officia  erga 
Deum  recenseri  debet,  sed  consistit  in  vera,  libera,  et  ac- 
tiva charitatc , quae  fidem  supponit,  et  spem  producit.  — 
Spiritus  demum  Religionis  non  est  Spiritus  crassioris,  aut 

subtilioris  Kiulaemonismi  , qui  solummodo  seipsum  quae- 
rit, neque  stoicae  insensibilitatis,  et  asperitatis,  quae  om-  . 
nuni  sensum,  et  omnem  ad  felicitatem  respectum  exuere 
jubet,  sed  est  spiritus  spei  in  felicitatem  immortalem,  cu- 
jus fundamentum  fides,  conditio  charitas,  seu  moralitas 
est.  — Breviter  dici  potest:  Spiritus  Religionis  est  spiri- 
tuB  fidei  vivae  in  Deum  veritatem  primam,  charitalis  fer- 
ventis in  Deum  Sanctitatem  absolutam,  et  spei  bene  ordi- 
natae, ac  firmae  in  Deum  summum  bonum.  — Sic  ipsa 
ratio  agnoscere,  et  probare  valet,  cum  quanta  sapientia  a 
discipulo  Christi  dictum  sit:  nunc  manent  fides,  spes , 
charitas  tria  haec:  major  autem  horum  est  charitas. 
Nullus  sane  Philosophorum  melius  quid  proferre  potest. 
(Cf.  Sailer  ©nntbf.  b.  3?.  3.  ?!cr(r  funq.  Dobnmyr  T.  II.  §.  45.) 

Non  desunt,  qui  propositam  de  Religione  theoriam  nullatenus 
admittere  volunt.  Assertionem,  omnia  ad  Deum  referenda  esse, 
ceu  absonam  respuunt.  Deus,  ajunt,  non  est  ceu  princeps, 
amore  proprio  plenus , vel  ut  tirannus , qui , cum  nulla  re 
egeat,  cuncta  tamen  in  suum  commodum  pertrahere  conelur. 

Qui  talia  de  Deo  asserit,  ipsi  putidum  amorem  proprium  ad- 
scribit,  vel,  ut  dicit  Uegel,  divinum  egoismum,  omni  jure  de- 
testandum , praedicat.  — Ast , quod  isti  effutiunt , non  minus 
impium,  quam  falsum  est:  a)  quantae  etenim  temeritatis  est, 
per  rationem  humanam  linitam,  et  infirmam  ea  dijudicare  velle,  . 
quae  ens  sapientissimum,  et  undequaque  infinite  perfectum  or- 
dinavit, et  sanxit?  — Quidquid  tale  ens -absolutum,  et  inde- 
pendens,  vult,  et  decernit,  jam  eo  ipso  optimum,  et  sanctis- 
simum est;  nullatenus  ergo  homini  licitum  est , investigare, 
cur  Deus  cnltum  exigat,  cum  voluntas  ejus  per  rationis  sanae 
lumen  ipsi  innotescat,  b)  Comparatio  cum  Principe  hic  appli- 
cari nequit.  Si  enim  princeps  terrestris  homines  sibi  quoad 
dignitatem  originariam  aequales,  ceu  mera  felicitatis  suae  in- 
strumenta adhibeat,  absque  dubio  injuste  agit;  ens  autem  ab- 
solutum, et  omnium  creator  de  creaturis  suis  pro  libitu  dispo- 
nere potest.  c'i  Nihil  porro  magis  insipidum  est,  quam  ens  su- 
premum, et  infinitum  de  putido  amore  proprio  accusare,  cum 

ipsa  sana  ratio  ens  infinite  perfectum  non  aliter,  nisi  infinite 
se  amans  concipere  possit.  — d)  Caefemm  per  Religionem 
Dei  commodum,  perfectionem  internam,  et  felicitatem  non 
augeri,  manifestum  est.  Commodum  ex  Religione  ipse  homo 
refert,  qui  per  unionem  cum  Deo  ad  veram  dignitatem,  et 
perfectam  felicitatem  pervenit. 

S-  47. 

II.  De  Religione  externa. 

A,  Notio ■ Religio  externa  dicitur  complexus  signorum 
externorum,  seu  sensibilium,  quibus  cultus  Dei  internus 
exprimitur,  ac  promovetur.  Signa  haec  possunt  esse  vel 
naturalia,  quibus  affectiones  internae  suapte  natura  se 
exprimere  solent,  Vel  slatutaria,  quae  ex  conventione  ho- 
minum , vel  a potestate  alliori  ad  Religionis  sensus  tum 
exprimendos,  tum  promovendos  ordinata  sunt. 

B.  Necessitas.  Omnes  homines  ad  cultum  externum 
obligari,  non  est  difficile  probare.  Nam 

1.  Homo  obligatur  ad  cultum  Dei  internum:  atqui 
externus  cultus  ex  interno  nascitur.  Ita  enim  a natura 
comparati  sumus,  ut  sensus,  et  affectiones  animae  exte- 
rius manifestare  gestiamus.  Quare  si  internos  erga  Deum 
sensus  nunquam  exterius  manifestaremus,  ipsi  naturae,  a 
Deo  conditae,  absisteremus,  atque  confra  ipsam  Dei  vo- 
luntatem rebqjlaremus,  quod  manifeste  illicitum  est. 

1.  Homo  tenetur  ad  cultum  Dei  internum,  ergo  tene- 
tur ad  ea  perficienda,  quae  ad  cultum  internum  utilia,  et 
necessaria  sunt.  Sed  cultus  externus  non  solum  utilis,  sed 
et  necessarius  est  ad  promovendum  cultum  internum.  Homo 
enim  sensibus  alligatus,  et  corpore  onustus  ad  objecta 
mere  spiritualia  attentionem  suam  difficillime  diutius  reti- 
net, nisi  rebus  sensibilibuB,  et  signis  externis  excitetur,  et 
adjuvetur.  Religio  ergo  externa  ceu  necessarium  medium 
ad  Religionem  internam  statuenda  est. 

3.  Siculi  homo  se  ad  religionem  obligatum  cognoscit, 
sic  eandem  obligationem  in  aliis  quoque  hominibus  negare 
non  potest.  Imo  cuilibet  persuasum  est,  neque  se , neque 
alios  homines  sine  Religione  ad  perpetuam  felicitatem  per- 
vinire  posse  Charitas  ergo,  quam  tum  Deo,  tum  proximo 
suo,  eadem  dignitate  ornato  debet,  exigit,  ut  cultum  Dei, 
Beu  Religionem  in  aliis  quoque  promoveat.  Id  autem  per- 
ficere non  potest , nisi  Religionem  suam  signis  externis 
manifestet,  et  per  exempla,  atque  sermones  alios  ad  Reli- 
gionem colendam  excitet.  Ad  religionem  itaque  externam 
homo  ceu  civis  regni  divini  moralis  obligatur. 

4.  Praeceptum  rationis  de  cultu  Dei  externo  confir- 
matur ex  consensu  populorum.  Ubicumque  enim  obtinuit 
aliqua  Religio,  ibi  obtinuit  etiam  cultus  Dei  externus,  licet 
vario  modo  ordinatus. 

C.  Finis.  Ex  dictis  inferri  potest,  'cultum  externum 
proxime  ordinari  1.  ad  Religionem  internam  tum  intellec- 
tus, tum  voluntatis  exprimendam,  2.  ad  eandem  Religio- 
nem internam  tam  in  se  ipso,  quam  etiam  3.  in  aliis  ex- 
citandam, sustinendam , atque  vivificandam.  Ultimo  Religio 
externa,  sicut  interna  tendit  ad  gloriam  Dei,  hominumque 
salutem. 

D.  Modus  ctUtus  externi  sequentibus  (egulis  determi- 
nari potest:  a)  Illi  soli  actus  externi  adhibendi  sunt,  qui 
ad  Religionem  internam  exprimendam,  et  promovendam 
idonei  censentur,  b)  Cum  signis  externis  senipcr  conjun- 
genda est  Religio  interna,  ut  illa  Deo  placita  sint,  qui  hy- 
pocrisin  detestatur,  c)  Ut  cultus  externus  pro  scopo  suo 
publicae  aedificationis  medium  fiat,  requiritur  locus  certus, 
i.  e.  templum,  in  quo,  tempus  determinatum,  quo  omnes 
conveniant,  et  ritus  externi,  qui  ab  omnibuB  intelligantur. 
d)  Cultus  externus  eo  perfectior  est,  quo  aptior  fit,  aii 
cultum  internum  exprimendum,  et  promovendum.  Et  quo- 

niam  artes  generaliin  circa  hoc  versantur,  ut  vitam  homi- 
nis interiorem,  i.  e.  ipsius  sensus,  et  affectus  exterius  ma- 
nifestent, vel  etiam  excitare,  et  vivificare  juvent,  ideo  artes 
tum  liberales,  tum  mechanicae  ad  Religionem  referri,  et 
ad  ipsius  servitium  adhiberi  possunt,  ac  debent. 'Religioni 
certe  maximoperc  inserviunt  — Architectura,  quae  templa 
ad  cultum  religiosum  'apta  aedificat;  ars  sculptoria , quae 
per  statuas,  et  pictoria,  quae  per  imagines  vitam  Religionis 
internam  exprimit,  excitat,  et  adjuvat;  poesia,  quae  sacris 
canticis,  et  relhorica , quae  per  sacros  sermones  sensus 
Religionis  internos  prodit,  et  producit;  musica , quae  per 
sonos  harmonicos  conceptus  animae  exprimit,  et  vivificat; 
demum  artes  mechanicae,  quae  vestes  ministrorum  sacro- 
rum , ornamenta  templorum  , vasa  sacra  etc.  apto  modo 
conficiunt  ad  majestatem  cultus  divini  promovendam.  (Cf. 
M.  Sailer..  23fitvage  tur  spafioral.  II.  93.  @.  98.) 

Contra  Religionem  externam  longe  plures  hostes  insurrexerunt, 
quam  adversus  internam,  qui  veritatem  propositam  variis  so- 
phismatibus impugnant,  quae  autem  facile  diluuntur. 

Obj.  1 ■ Reus  non  eget  cultu  externo,  ait  Thomasius. 

Resp.  Reus  etiam  interno  cultu  non  eget,  utrumque 
autem  exigit,  non  quia  ipsi,  sed  quia  nobis  prodest,  uti 
S.  Augustinus  observat. 

Obj.  2 ■ Pueri-non  viri  egent  ritibus. 

Resp.  Officium  cultus  externi  in  natura  hominis,  et 
religionis  fundatur,  quae  natura  in  pueris  aeque  ac  in  vi- 
ris obtinet.  Arctissimus  inter  corpus  , et  animam  nexus 
semper  firmus  manet,  quamdiu  in  hac  vita  sumus.  Acce- 
dit, quod  viri  mullo  magis  quam  pueri  aliis  bono  exemplo 
praefUccre  debeant. 

Obj.  3-  Cultu  externo  facile  abutuntur  homines  rudio- 
res, ut  ab  officiis  moralibus  se  eximant. 

Resp.  Abusus  hic  corrigi  debet,  sed  non  propter  eum 
rectus  usus  tolli. 

Obj ■ 4.  Religio  moralis -repraesentationis  sensibilis 
nec  capax,  nec  indiga  est. 

Resp.  Signis  externis  veritates,  et  ofticia  Religionis  — 
sicut  cacterac  cogitationes,  et  affectiones  internae  — ex- 
primi, et  adjuvari  possunt,  uti  jam  experientia  docet. 

Obj-  5.  Si  Deus  cultum  externum  exigeret,  illum  etiam 
determinaret,  et  eosdem  ritus  omnes  homines  doceret: 
maxima  autem  diversitas  inter  populos  circa  cultum  ex- 
ternum obtinet. 

Resp.  Cultus  externus  non  exigitur  nisi  tamquam  me- 
dium Religionis  internae  exprimendae,  et  promovendae: 
pro  varietate  autein  temporum  , et  locorum  variis  quoque 
ritibus  hic  finis  obtinetur,  cl  ideo  diversitas  cultus  externi 
oritur.  (In  Religione  revelata  revera  pltires  ritus  prae- 
scripti ab  ipso  Deo  fuerunt.) 

Obj.  6.  Indignum  Deo  est,  pasci  humanis  laudibus, 
mulceri  mortalium  votis,  ac  suae  celsitudinis  quadam  ze- 
lotypia duci. 

Resp.  Indignum  Deo  non  est,  exigere  a natura,  ra- 
tionis compote,  quam  condidit,  totque  beneficiis  augere  in 
dieB  non  desinit,  signa  naturalia  amoris,  gratitudinis,  fidu- 
ciae, reverentiae,  et  subjectionis,  quae  quidem  affectiones, 
seriae,  ac  sincerae  si  sint , non  possunt  ob  intimum  cor- 
poris cum  anima  commercium  diu  intus  latere,  quin  exter- 
nis signis  se  prodant. 

Caput  VI. 

De  Religionis  utilitate. 

§.  48. 

Religio  praestantissima,  atque  utilissima  est 

1.  homini  individuo,  quia  ejus  dignitatem  ostendit, 
cum  arctissimam  ipsius  cum  supremo  Numine  conjunctio- 

nem  perficit;  vitia  resecat,  quorum  Deus  vindex  agnosci- 
tur; virtutes  autem  promovet,  quarum  Deus  auctor,  testis, 
et  remunerator  existit,  et  sic  ipsas  quoque  tribulationes  le- 
viores, et  dulciores  efficit,  vitamque  per  spem  aeternae  re- 
tributionis vere  laetam  et  beatam  facit:  uno  verbo — Reli- 
gio sola  hominem  ad  finem  suum  perducit.  (Cf.  Frint.  T.  I. 
§.  152 — 167.  Staudenmaier.  Encyclop.  T,  I.  P.  I.  §.214.) 

2.  Statui  quoque,  scu  hominibus  in  societate  colligatis 
Religio  utilissima  est.  Religio  enim  hominum  societates 
firmiores , securiores,  et  feliciores  reddit,  quia  principibus 
leges  praescribit,  juxta  quas  potestate  sua  in  bonum  sub- 
ditorum uti  debent;  subditos  autem  ad  reverentiam,  et  obe- 
dientiam  principibus  exhibendam  obligat.  Sublata  Religione 
omnia  replentur  fraudibus,  injustitiis,  et  delictis,  actumque 
erit  de  omni  securitate , et  societate.  — Qui  ergo  Religio- 
nem spernit,  et  multo  magis,  qui  illam  persequitur,  non 
Bolum  in  seipsum  , sed  et  in  uni.versum  genus  humanum 
crudelis  est.  (Cf.  Frint  1.  c.  §.  168 — 179.) 

Caput  VII. 

De  Religionis  universalitate , seu  de  regno  divino 
morali. 

§.  49. 

Cum  ad  Religionem  colendam  totum  humanum  genus 
obligetur,  oritur  inde  Regnum  divinum  morale,  cujus  ex- 
plicanda est 

1.  Notio-  Regnum  geueratim  loquendo  dicitur  quaeli- 
bet conjunctio  plurium  entium,  aut  virium  ad  magnum  ali- 
quem finem  obtinendum  — sub  regimine  supremae  potesta- 
tis constituta.  Regnum  ergo  divinum  morale  est  conjunc- 
tio hominum  ad  moralitatera,  et  felicitatem  facilius  coliatis 
viribus  obtinendam  sub  Dei  auctoritate,  et  regimine  constituta. 

2.  Existentia.  Regnum  divinum  morale  vere  existit, 
si  omnes  homines  ad  uiuini  finem  nobilissimum  sub  Deo 
rectore  junctis  viribus  tendere  debent. — Atqui  — sicut  om- 
nibus hominibus  eadem  ratio,  et  una  natura,  ita  etiam  idem 
finis,  et  eadem  obligatio  competit,  cujus  auctor,  rector,  et 
vindex  Deus  est,  qui  omnibus  hominibus,  ratione  praedi- 
tis, ceu  veritas  praelucet,  ceu  legislator  legem  moralem 
promulgat,  ceu  supremus  judex  moralitali  correspondentem 
felicitatem  promittit:  exinde  jam  apparet  universalitas  Re- 
ligionis. Quod  autem  homines  etiam  junctis  viribus  finem 
Religionis  promovere  teneantur,  probatur  1.  ex  natura  rei. 
Homines  enim  obligantur  ad  ea,  quae  divinum  cultum  mire 
promovent,  et  sine  quibus  brevi  deficit.  Atqui  homines 
teste  experientia  aliorum  bono  exemplo,  et  consortio  plu- 
rimum ad  pietatem  excitantur , illoque  deficiente  tepescunt. 
Sic  e.  g.  nisi  statutis  diebus  Religionis  causa  conventus 
fierent,  publicaeque  caeremoniae  adhiberentur,  divinus  cul- 
tus-praesentim  a rudioribus,  et  imperfectis  cito  neglige- 
retur , experientia  teste:  et  hoc  idem  de  aliis  officiis  reli- 
giosis , atque  moralibus  dicendum  est.  Krgo  homines  ad 
societatem  religiosam,  et  ad  cultum  publicum  obligantur,  ut 
mutuo  se  exemplo  ad  pietatem  excitent.  Haec  obligatio  il- 
lustratur 2.  paritate.  Homines  enim  rerum  temporalium 
causa  in  societatem  civilem  coalescunt,  ut  securitatem  ex- 
ternam, et  felicitatem  terrenam  obtineant:  ergo  multo  ma- 
gis ad  finem  Religionis,  qui  est  multo  nobilior  hoc  idem 
perficere  tenentur,  quod  confirmatur  3.  historia , seu  con- 
sensu populorum:  ubique  terrarum  apud  gentes  — non  om- 
nino efferatas,  et  more  pecudum  viventes,  — fuerunt  non 
solum  templa,  altaria,  et  caeremoniae  publicae,  sed  etiam 
societates  religiosae,  quae  per  sacerdotes,  aliosve  prae- 
sules regebantur. 

3.  Indoles.  Regnum  divinum  morale , ei  juxta  cate- 
gorias philosophiae  criticae  considerandum  sit, 

quoad  qualitatem  a)  totum  est  morale,  b)  praecipue 
quidem  internum,  et  spiritudte,  sed  c)  necessario  etiam 
externum  seu  visibile; 

quoad  quantitatem  a)  unum  est  in  fine,  et  legibus  b) 
universale  autem  pro  omnibus  hominibus; 

quoad  relationem  a)  Deo  snbest,  a quo  regitur,  et 
cui  libere  inservire  debet,  b)  Cives  illius  se  in  fine  ultimo 
acquirendo  impedire  prohibentur , imo  se  mutuo  adjuvare 
obligantur;  c)  Statum  civilem  origine,  et  dignitate  prae- 
cedit, non  solum  autem  illius  securitati,  et  felicitati  non 
repugnat,  sed  potius  illum  firmat,  sacrat,  et  promovet;  d) 
regnum  naturae,  quatenus  inferius  est  homine,  non  adhi- 
bet, nisi  ceu  medium,  ad  finem  suum  ultimum  obtinendum; 

quoad  modalitatem  a)  non  solum  possibile  est,  sed 
b)  actu  existens,  imo  c)  quoad  essentiam  necessarium,  et 
immutabile. 

4.  Constitutio  cujuslibet  regni  apta  esse  debet  ad  fi- 
nem principalem  societatis  promovendum.  Ideo  constitutio 
regni  divini  moralis,  ut  hujus  iini  accommodata  sit,  requirit 

a)  Symbolum , seu  summam  veritatum  de  Deo  auctore, 
rectore,  judice,  et  remuneratore,  de  homine  libero,  et  im- 
mortali, et  de  aliis  principiis  credendis,  quibus  totum  reg- 
num innititur,  et  unde  omnium  civium  officia  deducuntur; 

b)  Codicem,  qui  leges  contineat,  officia  civium,  qui 
ad  Religionem  tum  internam , tum  externam  obligantur, 
determinet,  et  media  ad  illa  rite  adimplenda  assignet ; 

c)  Hierarchicon,  quod  de  speciali  ministrorum  sacro- 
rum statu  agit,  eorum  potestatem  determinat,  et  officia 
praescribit.  Licet  enim  Deus  ipse  supremus  hujus  regni 
monarcha,  et  rector  existat,  attamen,  ut  hoc  regnum  visi- 
bile fiat,  requiruntur  ministri,  sacra  potestate  instructi,  qtii 

nomine  Dei  de  negotiis  regni  curam  gerant.  Experieutia 
enim  teste  probatum  est,  quamlibet  societatem  sine  impe- 
rio, et  eubordinaiione  nec  diu  persistere,  noc  ordinem  ser- 
vare, nec  finem  suum  assetflii  posse. — Regnum  divinum 
morale  — quatenus  est  conjunctio  hominum  visibilis,  et  re- 
ligiosa, sub  sacro  imperio  constituta  — speciali  nomine 
Ecclesia  dici  solet. 

Ideam  regni  divini  moralis  cum  maximo  eruditionis  apparatu  de- 
claravit, et  propugnavit  Ceis.  Ep.  et  P.  Bernardus  Galura.  et 
post  ipsum  Cl.  Marianus  Dobmayr,  qui  praeter  requisita  pro 
constitutione  illius  regni  jam  adducta  Rituale  quoque  ex- 
poscit. Sed  ritus  praescripti  vel  cives  universos,  vel  solos 
ministros  sacros  concernunt.  Primi  generis  ritus  in  codice 
continentur,  qui  officia  non  solum  internae,  sed  et  externae 
Religionis  praescribit ; secundi  generis  ritus  in  Hierarchico  ' 
pertractantur. 


Sectio  II. 

Theoria  rationis  de  Revelatione. 

§.  50. 

Momentum,  et  nexus  doctrinae. 

Dum  homini  innotuit,  necessariam  sibi  esse  Religio- 
nem , ut  ad  finem  suum  pervenire  queat , maximum  ipsius 
studium  esse  debet,  ut  veritates,  et  officia  cognoscat,  qui- 
bus totum  Religionis  negotium  absolvitur.  Strenuum  ergo 
conatum  adhibere  debet,  ut  sufficienter  intelligat  symbo- 
lum, codicem,  et  hierarchicon  regni  divini  moralis,  cujus 
dignus  civis  fieri  obligatur.  Ad  istam  autem  cognitionem 
per  solos  sensus,  seu  per  experientiam  perveniri  non  po- 
test, quia  Religio  objectum  empiriae  non  est;  sed  ad  illam 
obtinendam  duplex  via  ostendi  solet,  — ratio,  et  auctori- 
tas, quia  homo  vel  propria  inquisitione  ex  rationis  princi- 
piis veritates  et  officia  Religionis  deducere,  vel  ab  alio,  de- 

bila  cognitione  sufficienter  praedito,  eadem  addiscere  po- 
test. Auctoritas  autem  duplex  est , humana , quae  falli,  et 
fallere  potest,  et  divina , quae  nec  falli,  nec  fallere  po- 
test. — Complexus  veritatum,  et  officiorum  ope  rationis,  vel 
solius  auctoritatis  humanae  cognitus  Religio  naturalis  dici 
consuevit. Complexus  autem  veritatum,  et  officiorum,  ad  Re- 
ligionem pertinentium,  ope  auctoritatis  divinae  extraordi- 
nario modo  se  manifestantis  adprehensus  Religio  super- 
naturalis , seu  revelata  vocatur.  — l)e  hac  Revelatione 
divina  jam  modo  agere,  ejusque  a)  notionem  explicare, 
b)  possibilitatem,  et  c)  necessitatem  probare,  d)  ac  charac- 
teres, quibus  vera  Revelatio  a falsa  , et  spuria  secernitur, 
assignare  oportet. 

Theoria  rationalis  de  Revelatione  magni  profecto  momenti  est  no- 
stro aevo,  quo  plurimi  contra  Revelationem  insurrexerunt, 
rectam  illius  notionem  perturbando,  et  non  solum  necessita- 
tem, sed  et  possibilitatem  ejusdem  denegando.  Tales  impius 
conatus  jam  Pseudophilosophi  in  Gallia  Voltaire,  Rousseau.  et 
alii  adhibuerunt,  et  etiam  Philosophi  critici  in  Germania  duce 
Kant,  et  Fichte  se  Revelationis  supernaturalis  adversarios 
ostenderunt.  **  • 

Caput  I. 

Revelationis  notio  atque  divisio . 

8-  51- 

1.  Revelatio,  prout  in  isto  tractatu  sumitur,  est  actio 
divina,  qua  Deus  hominibus  veritates  ad  Religionem  perli- 
nentes extraordinario,  seu  supernaturali  modo  manifestat.  — 
In  hae  definitione  quinque  occurrunt  notae  probe  attenden- 
dae-, considerari  nimirum  debent:  a) l)eus,  ceu  auctor  Re- 
velationis , cujus  perfectiones  in  ista,  uti  in  aliis  operibus 
elucere  debent;  b)  Homo,  cujus  indigentiae,  et  capacitati 
Revelatio  accommodari  debet,  ut  recipi,  agnosci,  et  applicari 

quaeat ; c)  Actio,  qua  fit  Revelatio,  seu  forma,  quae  ut 
Revelatio  sit  supernaturalis , in  miraculo,  seu  in  singulari 
eventu  supra  consuetas  naturae  leges  constituto,  et  ad  Re- 
velationem expresse  destinato  consistere  debet , ut  secer- 
natur a revelatione  naturali,  seu  a cognitione  veritatis  per 
media  naturalia,  quorum  etiam  Deus  auctor  est;  d)  Veri- 
tas, quae  revelatur,  seu  materia,  quae  tum  theoretica,  tum 
practica,  et  utraque  vel  rationalis,  vel  positiva  esse  po- 
test; e)  ac  denique  relatio  ad  religionem  naturalem,  ac 
harmoniam  moralitatis,  et  felicitatis,  — seu  finis,  qui  pro- 
ximus, et  ultimus  secerni  debet:  Ideo  enim  Revelatio  su- 
pernaturalis a benignissimo  Deo  conceditur,  ut  proxime 
homo  veritates,  et  officia  Religionis  facilius,  perfectitisque 
cognoscat,  et  sic  ultimo  gloria  I>ci , animaeque  salus  pro- 
moveatur. (Cf.  Dobmnyr.  T.  II.  §.  10C.) 

f 

Ideam  Revelationis,  extraordinario  modo  divinitus  factae  ad  homi- 
nes edocendos,  antiquissimam  esse,  et  inter  omnes  fere  po- 
pulo,# viguisse,  historia  testis  est.  — Origo  autem  hujus  ideae 
uon  potest  repeti,  uti  nonnulli  recentiores  volunt,  ex  igno- 
rantia, sen  stupiditate  populorum,  qui  elfeetus  omnes,  quo- 
rum causas  non  cognoverunt,  influxui  Divinitatis  adseripsisse 
putantur.  Nam  a)  ab  effectu  naturali,  etsi  miro,  ad  immedia- 
tum, et  extraordinarium  influxum  divinitatis  concludere,  pro 
rudi  populo  nimius  saltus  est,  qui  jam  ideam  de  influxibus 
divinis  extraordinariis  supponit,  b)  Praeterea  idea , seu  per- 
suasio populorum  est  factum  historicum,  cujus  causa,  et  origo 
non  per  meram  speculationem,  sed  potius  ex  authenticis  mo- 
numentis determinanda  est.  Monumenta  autem  antiquissima 
(libri  Moysis)  mature  a Deo  — immo  primis  jam  parentibus 
factam  Revelationem  ostendunt  : ex  hoc  ergo  facto,  cujus  no- 
titia — licet  valde  hinc  inde  corrupta  — per  oralem  saltem 
traditionem  ad  populos  propagata  fuit,  idea  universalis  Reve- 
lationis divinae  repetenda  est.  (Cf.  Cl.  Frint.  T.  II.  §.  309 — 311.) 
Quodsi  id  non  admittetur,  omnino  dicendum  erit,  praedictam 
ideam  in  ipsa  ratione  originem  habere,  quae  naturali  suo  lu- 

mine  extraordinariam  divinam  institutionem  Deo  omnipotenti, 
et  benignissimo  maxime  convenientem,  homini  summopere 
necessariam,  et  ad  hujus  finem  promovendum  utilissimam  cog- 
noscit. (Cf.  Fejer  inslit.  theol.  gener.  §.  27.  n.  3 et  4.) 

2.  Revelatio  quoad  modum  quo  perficitur,  est  vel  im- 
mediata, vel  mediata ■ Immediata  dicitur,  quando  Deus 
cum  ipso  homine  loquitur,  ipsumque  instruit  aut  interne, 
extraordinario  modo  in  illius  animae  facultates  agendo, 
aut  externe,  adhibendo  sonos,  vel  alium  modum  sensibi- 
lem praeter  ordinarium  naturae  cursum.  Mediata  Reve- 
latio obtingit,  quando  Deus  cum  hominibus  loquitur,  ipsos- 
que  instruit — vel  per  ministros  a se  instructos,  vel  per 
librum,  sua  auctoritate  conscriptum.  — Quadsi  materia 
spectatur,  Revelatio  dividitur  in  formalem,  et  materialem. 
Formalis  dicitur,  quando  a Deo  nobis  tales  veritates  ma- 
nifestantur, ad  quarum  cognitionem  — absolute  loquendo  — 
per  propriam  rationem  pervenire  possumus : materialis 
autem  dicitur,  si  Deus  veritates  tales  manifestat,  ad  qua- 
rum cognitionem  sola  ratio  humana  pervenire  non  potest, 
et  quarum  intrinsecum  nexum  perspicere  non  valet. 

Dantur  nonnulli,  qui  verbis  Revelationem  admittere  videntur,  re 
autem  negant.  Ad  hos  referendi  sunt  inter  Protestantium  theo- 
logos illi,  qui  Revelationem  in  supernaturalem  et  ratio- 
nalem dividunt,  iliaque  rejecta  hanc  solam  admittendam  esse 
censent.  Per  revelationem  supernaturalem  eam  intelligunt,  qua 
Deus  ceu  causa  supernaturalis  rerum  naturae,  legumque,  non- 
nunquam  his  sublatis  in  natura  operatur,  et  quidem  eo  con- 
silio, ut  certam  Religionis  doctrinam  cum  certis  hominibus 
communicaret.  Persuasionem  de  tali  revelatione  Supernatu- 
ralismum  nominant,  cui  proprium  esse  dicunt,  secluso  ratio- 
nis usu  fidem  ab  hominibus  exigere.  Per  revelationem  ratio- 
nalem eam  intelligunt,  qua  Deus,  quin  sublatis  naturae  legi- 
bus quid  operetur,  nonnullos  homines  prae  caeleris  excitat,  ad 
verae  Religionis  principia  cognoscenda,  aliisque  tradenda.  Per- 
suasionem de  Revelatione  sic  comparata  Ralionalismum  vo- 

eant,  quem  distinguunt  a Saturalismo.  qui  omnem  Dei  effi- 
caciam iu  Religionis  cognitione  communicanda,  ideoque  om- 
nem revelationem,  quae  humani  ingenii  non  sil,  rejicit.  Circa 
Revelationem  sic  conceptam  rationi  plenum  jus  adseribunt, 
illam  dijudicandi,  ejusque  argumentum  juxta  leges,  rationi  in- 
sitas, exponendi,  atque  probandi.  (YVegscheidcr  inst.  dogm. 
§.  9.  etc.)  — In  hac  theoria  multa  sunt,  quae  erronee  pro- 
ponuntur. Falso  enim  asseritur,  per  revelationem  supernatu- 
ralem  omnem  usum  rationis  interdici,  nam  in  illa  invenienda, 
illustranda , atque  defendenda  rationi  jura  conceduntur , licet 
etiam  debiti  limites  praescribendi  sint.  Nullatenus  enim  admitti 
potest,  ut  ratio  humana  limitata,  et  infirma  ea,  quae  ratio  in- 
finita, et  infallibilis  revelat  ad  suam  trutiuam  exigat.  Deus 
certe  tales  etiam  veritates  revelare  potest,  quae  rationis  limi- 
tatae sphaeram  transcendunt,  et  ideo  ah  hac  dijudicari  non 
possunt.  — Negatis  porro  miraculis,  seu  signis  externis,  qui- 
bus Deus  influxum  suum  ostendit,  medium  sat  securum  non 
habetur,  quo  homines  de  facta  revelatione  debitam  certitudinem 
acquirant,  sed  dolis,  et  fallaciis  janua  apperitur.  — Gencratim 
in  Protestanlium  theoria  revelatio  in  sensu  nostro  omnis  — 
vel  saltem  materialis  — prorsus  de  medio  tollitur,  et  ideo  fal- 
sum ipsorum  systema  per  ea , quae  mox  dicenda  sunt,  salis 
refutatur. 

Caput  II. 

Possibilitas  Revelationis  supernaturalis , et  immediatae- 

§.  53. 

Inter  Revelationis  adversarios,  seu  incredulos  sunt  non- 
nulli, qui  possibilitatem  quamcunque  divinae  Revelationis 
inficiantur;  alii  vero  admittunt,  Revelationem  in  se  possi- 
bilem esse,  contendunt  autem  , Deum  nihil  revelare  posse, 
quod  rationis  captum  superet,  seu  quod  ratio  consultis  in- 
timis, et  intrinsecis  rerum  principiis  verum  agnoscere, 
comprehendere,  et  probare  non  possit.  Negant  illi,  omnem 
etiam  formalem,  isti  solummodo  materialem  Revelationem 

possibilem  esse : ideo  ulriusque  possibilitas  ostendenda,  et 
contra  adversariorum  sophismata  vindicanda  venit. 

§.  53. 

A.  Possibilitas  Revelationis  formalis 

1.  logica  in  dubium  vocari  nequit.  Conceptus  enim 
Revelationis  supernaturalis,  et  immediatae  (§.51.)  a ratione 
formari  potest,  quia  nolae,  quae  huic  conceptui  insunt,  sibi 
non  contradicunt,  sed  in  mente  sana  optime  conjungi  que- 
unt. Ipsi  Philosophi  critici  fatentur,  Revelationis  hujusce 
impossibilitatem  logicam  demonstrari  haud  posse,  quia  nec 
infiniti , nec  finiti  perfectas  notiones  habemus,  ( v.  Frint. 
Tom.  III.  §.  315.) 

2.  Physica  revelationis  formalis  possibilitas  clare  ap- 
paret a)  ex  parte  Dei,  qui  ceu  infinita  Sapientia,  et  Omni- 
potentia prneditus,  et  tanquam  Dominus  naturae  universae, 
et  Creator,  Rectorque  spirituum  omnium  certe  non  per  so- 
lam rationem , sed  etiam  aliis  modis  extraordinariis  sive 
externis,  sive  internis  homines  edocere  potest.  Quodsi  ho- 
mines suam  praesentiam , suamque  activitatem  aliis  osten- 
dere possunt,  quis  Omnipotenti  denegabit  facultatem,  de 
immediato  suo  infiuxu  homines  certiores  reddendi  ? — nec 
quid  huic  possibilitati  obstat  b)  ex  parte  hominis , qui  fa- 
cultate cognoscendi  praeditus  — sicut  ab  aliis  hominibus, 
ita  multo  magis  ab  ipso  Deo  erudiri  potest.  (Klee.  T.  I. 
Cap.  III.  §.  2.) 

3.  Moralis  possibilitas  manifesta  fit  consideranti,  Re- 
velationem formalem  esse  a)  hominibus  exoptatissimam, 
quorum  plerique  auctoritate  reguntur,  cui,  si  infallibilis 
sit,  tuto  acquiescere  possunt;  b)  Religioni  utilissimam, 
cujus  veritates  firmiores,  leges  graviores,  promissiones 
certiores  fiunt,  si  ab  ipso  Deo  extraordinario  modo  pro- 
ponantur c)  Deo  dignissimam,  qui  per  illam  suam  Om- 

nipotentiam , Sapientiam  , et  Bonitatem  manifestat,  seque 
Dominum,  ac  Rectorem  regni  sui  moralis  ostendit. 

Auctor,  qui  theoriam  criticam  Ravelationis  scripsit,  hujus  mora- 
lem impossibilitatem  arguit.  Kuntius  etiam  hoc  ex  obtutu  re- 
vocavit revelationem  ad  statuta , legumque  ethicarum  admini- 
cula, et  ad  statum  proin  vehicularem  restrinxit,  ne  quid  au- 
tonomia  rationis  practice  pateretur,  (de  Rei.  i.  sphaer.  rat. 
Sect.  3.)  In  systemate  Hegelii  omnis  prorsus  revelatio  divina 
impossilis  dicenda  est.  Cum  enim  Deus  ipsi  non  sit,  nisi  ratio 
impersonaiis , seu  lex  mundi  necessaria , et  impersonalis,  ideo 
actio  personalis,  et  libera,  quae  ad  ideam  Revelationis  requi- 
ritur, illi  adseribi  non  potest:  neque  enim  scientiam  homini 
communicare  potest , qui  conscientiam  sui  nonnisi  in  homine 
obtinet.  (Staudenmaier  Enc.  T.  I.  P.  II.  §.  388  etc.)  Ab 
aliis  quoque  revelationis  formalis  possibilitas  vario  modo  im- 
pugnata fuit,  atque  ideo  difficultates,  quas  movent,  dilucidare 
oportet. 

Obj.  1.  Deus  — ceu  ens  simplicissimum,  immensum, 
et  aeternum  in  spatio,  et  tempore  agere  non  potest,  quod 
tamen  ad  perficiendam  Revelationem  requireretur,  quae  in 
certo  loco,  et  tempore  fieri  debet. 

Hesp ■ Deus  sine  dubio  nec  spatio,  nec  tempori  sub- 
jectus est.  Sed  cum  Deo  agente,  seu  cum  causa  confundi 
non  debet  effectus,  qui  a Deo  producitur,-  et  a divina  es- 
sentia, a qua  prodit,  distinguitur,  et  ideo  spatio,  et  tem- 
pori omnino  subjectus  esse  potest.  Etiam  Deus  creans 
spatio,  et  tempori  subjectus  non  fuit,  et  tamen  mundus 
creatus  utrique  subest.  Sic  ergo  Deus  quoque  revelans 
spatio , et  tempori  subjectus  non  est , et  tomen  Revelatio, 
quam  efficit,  in  certo  loro,  et  tempore  fieri  potest. 

Obj.  2.  Admissa  revelatione  Deus  mutabilitatis  ar- 
guendus esset,  ac  si,  cum  primum  rationem  ad  veritatem 
inquirendam,  et  cognoscendam  destinasset,  postea,  facti 
veluti  poenitens,  aliam  viam  substituisset. 

Resp.  Si  Deos  hominibus  rationem  ad  inquirendam, 
et  cognoscendam  veritatem  concessit,  non  ideo  se  jure 
privavit,  ac  facultate,  illos  etiam  immediate,  vel  mediate 
per  se,  et  extraordinario  modo  circa  veritates  summi  mo- 
menti instruendi.  Quodsi  tantum  beneficium  ipsis,  quocun- 
que demum  tempore  praestare  dignatus  est,  illud  aeterna, 
ac  immutabili  voluntate  decrevit.  Admissa  ergo  etiam  reve- 
latione nulla  tamen  mutabilitas  in  Deo  occurrit. 

Obj.  3.  Deus  inutilia  non  facit,  sed  legem  parsimo- 
niae observat.  Ad  quid  ergo  revelatio  extraordinaria  sup- 
ponitur, si  homines  per  rationem  easdem  veritates  inqui- 
rere, et  cognoscere  possunt?  — 

Resp.  Deus  - ens  primum,  et  independens  - legem 
sibi  praescriptam  non  habet , sed  legem  .parsimoniae  ob- 
servat, quia  vult,  et  quomodo  vult,  neque  ingenio  humano 
consilia  divinitatis  dijudicare  licet.  Caeterum  revelatio  for- 
malis inutilis  haud  est,  sed  hominibus  maxime  proficua, 
imo,  ut  inferius  probabitur,  necessaria,  quia,  licet  homines 
absolute  loquendo  has  veritates  inquirere,  et  cognoscere 
possint,  attamen  nonnisi  post  multum  tempus,  labore  mag- 
no, quem  multi  adhibere  nequeunt,  et  nutante  saepe  certi- 
tudine multae  veritates  cognoscuntur,  quae  per  institutio- 
nem divinam  citius,  facilius,  atque  certius  addisci  quaeunt. 

Obj.  4.  Divinam  dedecet  majestatem,  se  eo  usque  de- 
mittere, ut  creaturas  tam  miseras,  uti  sumus  nos  homi- 
nes, alloquatur. 

Resp.  Quid  Deum  deceat,  vel  dedeceat,  nostrum  sem- 
per  expendere  non  est.  At  Deum  dedecere  hominem  affari, 
et  alloqui  in  iis  potissimum,  quae  conferunt  ad  ejus  bo- 
num, et  felicitatem,  nemo  dixerit,  nisi  insanus,  et  impius. 
Deum  non  dedecuit,  hominem  condere,  et  quidem  ad  feli- 
citatem; eum  propterea  nec  dedecet,  viam  tutam  eidem  ho- 
mini indicare,  qua  ad  optatam  beatitatem  possit  pervenire. 

Dogm.  gen.  7 

Obj.  5.  Sensus  humani  ex  materia  compacti  imme- 
diatum entium  mere  spiritualium  influxum  percipere  neque- 
unt: idem  ergo  de  Dei,  Spiritus  perfectissimi- immediato 
influxu , ad  Revelationem  requisito  dicendum  erit.  Sensus 
humani  non  sunt  apti  ad  illum  percipiendum.  Ergo  reve- 
latio formalis  ex  parte  hominis  impossibilis  dicenda  est. 

Resp.  Proposita  objectio  ignorantiam  quidem  nostram 
modi,  non  impossibilitatem  revelationis  realem  common- 
strat. — Concedimus  quidem , non  posse  a sensibus  no- 
stris influxum  spiritus  immediate  percipi,  sed  hoc  fieri 
potest  mediate  per  signa,  sonos  etc.  etc.  Si  enim  homines 
hisce  modis  internas  spiritus  sui  cogitationes  invicem 
manifestant,  anne  Deus  omnipotens  idem  non  poterit?  — 
Neque  media  externa  ad  concedendam  nobis  Revelationem 
necessaria  sunt,  cum  Deus  etiam  immediate  in  animam 
agere,  et  sic  illustrare  possit,  ut  veritates  sine  erroris  pe- 
riculo cognoscat.  (Plures  objectiones  solvunt  Fejer  1.  c. 
$.  29  et  §.  30.  Perrone  T.  1.  c.  1.) 

§.  54. 

B.  Possibilitas  Revelationis  materialis. 

Revelatio  materialis  tales  proponit  veritates,  quas  ex 
suis  principiis  evolvere  non  potest  ratio  humana,  et  quae 
etiam  facta  revelatione  ita  sunt  humanae  inteliigentiae  im- 
perviae, ut,  quamquam,  quid  sibi  subjectum,  et  praedica- 
tum velint,  intelligamus,  quo  tamen  modo  praedicatum  sub- 
jecto conveniat,  nulla  ratione  assequi  possimus.  Ac  istius 
generis  propositiones  appellantur  mysteria  revelata,  seu  theo- 
logica. (Kliipfel  Prolog.  §.  95.)  Tria  itaque  ad  veri  no- 
minis mysterium  revelatum  requiruntur:  1.  ut  cognitas  ha- 
beamus notiones  subjecti , et  praedicati , seu  ut  sciamus, 
quid,  et  de  quo  praedicetur,  2.  ut  subjecti  cum  praedicato 
nexum  intrinsecum  per  rationem  perspicere,  et  compre- 

hendere  non  valeamus,  'sed  3.  de  hujus  nexus  realitate  per 
auctoritatem  Dei  revelantis  certi  reddamur.  Talium  my- 
steriorum revelatio  rationi  nullatenus  contradicit,  sed  illa 
omnino  possibilis  est 

1.  logice.  Mysteria  enim  nullam  in  terminis  contra- 
dictionem involvunt,  neque  cum  evidentibus  rationis  prin- 
cipiis pugnant.  In  ipso  regno  naturae  cogitari  possunt, 
et  actu  dantur  veritates , quarum  subjectum , et  praedica- 
tum cognoscimus,  nexum  vero  non  perspicimus.  Certi  sane 
sumus , corpus  in  animam , et  animam  in  corpus  agere, 
quin  tamen  modum,  quo  id  fiat,  capere,  et  declarare  valea- 
mus. Ipsi  Philosophi  critici  fatentur,  logicam  mysteriorum 
impossibilitatem-  demonstrari  haud  posse,  (v.  Frint.  P.  I. 
T,  II.  $.  315.) 

2.  physice.  Mysteria  actu,  Beu  realiter  a Deo  revelari 
posse,  apparet  a)  ex  consideratione  Dei , cujus  omnis- 
cientia,  seu  intellectus  infinitus  plura  profecto  cognoscit, 
quam  intellectus  noster  limitatus,  et  quae  cognoscit,  pro 
sua  omnipotentia  etiam  eloqui,  seu  patefacere  potest;  b) 
ex  consideratione  hominis , qui  infirmitatem  rationis  suae 
in  ipsis  rebus  naturalibus,  et  multo  magis  in  transcenden- 
talibus  optime  sentit,  sed  tamen  circa  veritates  quarum 
nexum  intrinsecum  non  perspicit,  instrui  potest,  uti  in 
phaenomenis  naturalibus,  et  .in  factis  historicis  passim 
contingit;  c)  ex  consideratione  Religionis,  quae  sine 
mysteriis  esse  non  potest;  ipse  enim  Deus,  quem  colit, 
summum  mysterium  est,  et  omnia  ejus  infinita  attributa 
perfecte  a nobis  comprehendi  non  possunt.  (Cf.  Kliipfel 
Proleg.  §.  95.  Dobmayr  T.  II.  §.  123—125.) 

3.  moraliler.  Revelatio  mysteriorum  non  solum  fini- 
bus eorum,  ad  quae  refertur,  non  obstat,  sed  illos  maxime 
promovet.  Mysteria  enim  revelata  convenientissime  sunt 
a)  Deo , qui  in  eorum  revelatione  omniscientiam,  sapien- 

tiam , et  bonitatem  Bitam  clare  manifestat;  l>)  Religioni, 
cujus  spiritus  in  subjectione  hominis  erga  Deum  consistit; 
per  revelata  autem  mysteria  non  solum  voluntas,  sed  etiam 
intellectus  Deo,  falli,  et  fallere  nescio , in  obsequium  fidei 
perfecte  subjicitur;  c)  Revelationi,  cui,  cum  in  ipsa  ori- 
gine, et  forma  supernaturalis  sit,  omnino  congruum  CBt,  ut 
materiam  quoque  supernaturalcm  contineat;  d ) Rationi  hu- 
manae, quae  in  suis  functionibus  thcorcticis,  et  practicis 
non  impeditur,  sed  sicut  ex  una  parte  infirmitatem  suam 
agnoscit,  ex  altera  parte  novis  cognitionibus  locupletatur, 
quas  alias  sibi  comparare  non  posset;  e)  Voluntati  hu- 
manae, quae  novis  relationibus  cognitis  perfectius  ad  nto- 
ralilatem  tendere  potest,  — Revelatio  ergo  materialis  non 
solum  possibilis,  sed  etiam  convenientissima,  et  utilis— 
Bima  e6t. 

Revelatio  mysteriorum  plurimos  nostro  praecipue  aevo  adversa- 
rios nacta  est.  Post  Toiandum.  Baylium,  Roiisseauvium , et 
alios,  Kant  quoque,  et  Fichte  revelationem  materialem  impug- 
narunt, quorum  objectiones  audire,  et  diluere  oportet. 

Obj.  /.  Quae  a ratione  non  comprehenduntur,  ait 
Bayle , cum  ratione  non  conveniunt;  quae  cum  ratione  non 
conveniunt,  pugnaut  cum  ipsa  (sicuti  veritati  non  consen- 
tanea eidem  opposita  sunt)  quae  autem  cum  ratione  pug- 
nant, ab  hac  admitti  non  possunt;  nequeunt  ergo  mysteria 
admitti. 

Resp.  Inter  rationi  non  convenire,  et  rationi  repug- 
nare medium  datur,  rationem  superare  nempe.  Talia  sunt 
certe  varia  problemata  mathematica  quoad  ingenium  pue- 
rorum, et  rudium.  Mysteria  theologica  ita  sunt  rationi  dis- 
sentanea, ut  eam  superent,  quin  ei  contradicant.  Secus 
est  quoad  veritates;  in  harum  regno  inter  convenientiam, 
et  disconvenientiam  nullum  potest  medium  cogitari;  reg- 
num enim  veritatis  omnes  veritates  complectitur;  ratio 

autem  humana  non  est  vis  illimitata  ad  omnes  veritates 
cognoscendas.  Dantur  ergo  veritates,  quae  cum  ratione  infi- 
nita conveniunt,  ct  ab  hac,  non  autem  a limitata  compre- 
henduntur, et  istae  quoque  admitti  debent. 

Obj.  2.  Kst  pugna  in  terminis,  ut  mysteria  sint  reve- 
labilia; -mysterium  enim  rem  incomprehensibilem  denotat; 
ergo  deberet  comprehendi , ut  fiat  revelatio , et  noti  com- 
prehendi, ut  sit  mysterium. 

Resp.  Sic  foret  pugna  in  terminis,  si  diceretur,  my- 
steria per  revelationem  quoad  nexum  intrinsecum  compre- 
hensibilia fieri : id  autem  nullatenus  adstruitur.  Revelatio 
enim  solummodo  efficit,  ut  certo  sciamus,  subjecto  cognito 
praedicatum  aliquod  convenire,  quin  rationem  intrinsecam 
hujus  convenientiae  percipere  valeamus.  De  veritate  ergo 
per  auctoritatem  Dei  revelantis  certi  reddimur,  quin  illam 
comprehendamus.  Similia  in  naturalibus  quoque  contin- 
gunt; sic  homini  rudiori  dicere  possum,  quadratum  hvpo- 
tenusae  esse  aequale  quadratis  reliquorum  duorum  late- 
rum, quin  ideo  rationem  intrinsecam  intelligat,  aut  proba- 
tionem instituere  possit. 

Obj.  3 ■ Deus  non  potest  revelare  mysteria:  vel  enim 
ad  hoc  utitur  terminis  nobis  notis,  vel  terminis  nobis  in- 
cognitis. Si  primum,  nihil  novi  discemus,  si  secundum, 
nihil  intelligcmu8,  ergo  in  utroque  casu  nulla  Revelatio  fiet. 

Resp.  a)  Objectio  haec  supponit,  Revelationem  divi- 
nam solummodo  externe  fieri  posse,  cum  tamen  interne 
quoque  fieri  possit,  ita  nimirum,  ut  Deus  immediate  in 
animam  hominis  agat,  novas  in  ilia  ideas  excitando,  et  de 
influxu  suo  per  eventus  singulares,  seu  per  miracula  ean- 
dem certiorem  reddendo.  Sane  spiritum  omnipotentem  in 
spiritum  a se  penitus  dependentem  agere  posse,  nullo  modo 
negare  licet,  etiamsi  modus  agendi  non  intelligatur.  — 

b)  Sed  Revelatio  materialis  etiam  externe  fieri  potest  1. 
per  novas  compositiones  terminorum  nobis  jani  cogni- 
torum, sic  e.  g.  addiscimus,  Deum  unum  in  essentia  esse 
trinum  in  personis , in  qua  propositione  termini  singuli 
sufficienter  nobis  cogniti  sunt,  licet,  quo  demum  modo  in 
Deo  conjungendi  sint,  ratione  nostra  non  comprehendamus; 
2.  per  voces  tropicas,  quibus  homines  semper  usi  sunt, 
ad  insensibilia  aliquo  modo  declaranda;  sic  e.  g.  peccatum 
mors  animae  appellatur ; 8.  per  novos  terminos  ad  rem 
denominandam  recenter  inventos,  ac  per  voces  cognitas  de- 
claratos, hoc  enim  ab  inventoribus  novarum  rerum  semper 
factum  «st,  et  tali  modo  linguae  ad  suam  perfectionem 
pervenerunt.  (Frint.  T.  II.  §.  823  et  seq.)  Hisce  mediis 
homines  veritates  antea  incognitas  sibi  invicem  manife- 
stant, quare  id  Deus  revelans  non  poterit?  c)  Tota  autem 
difficultas  evanescit,  si  natura  mysteriorum  rite  attendatur. 
In  mysteriis  enim  cognitum  nobis  debet  esse  subjectum,  et 
praedicatum,  uti  ex  tradita  notione  patescit:  utrumque  ergo 
per  terminos  jam  notos  exprimi  potest,  et  licet  non  com- 
prehendamus, quomodo  subjectum  cum  praedicato  cohae- 
reat, hic  tamen  nexus  per  usitatam  jam  copulam  exprimi 
potest. 

Obj.  4.  Deus  nobis  concessit  rationem,  ut  illa  ute- 
remur, et  illius  ope  de  iis,  quae  credenda,  et  agenda  stfbit, 
judicaremus.  Cum  ergo  rationis  sit,  omnia  dijudicare,  nihil 
ergo  credere  oportet,  nisi  quod  a lumine  naturali  verum 
probatur.  Ita  Rouseau. 

Resp.  Fatemur,  nos  nil  credere  debere,  quod  rationi 
aperte  repugnat ; Dens  enim  auctor  et  rationis , et  revela- 
tionis sibi  repugnantia  revelare  non  potest.  Fatemur  etiam, 
nos  nihil  credere  debere,  nisi  quod  a ratione  ceu  verum 
probatur.  Hoc  autem  duplici  modo  fit  — vel  per  evidentiam 
intrinsecam,  vel  per  argumenta  extrinseca,  qualia  sunt  — 

testimonium  sensuum,  et  auctoritas  divina,  vel  humana. 
Ast  auctoritate  Dei  revelantis  mysteria  ab  ipsa  ratione 
vera  esse  probantur,  licet  evidentia  intrinseca  desit. 

Obj.  5.  Quaelibet  institutio  clara , et  perspicua  esse 
debet,  ut  efficax  Deri  possit.  Ipsa  etiam  Revelatio  ideo 
necessaria  dici  solet,  quia  multae  veritatas,  ad  Religionem 
spectantes,  a ratione  obscure  solummodo  proponuntur. 
Sed,  si  mysteria  traduntur,  quae  comprehendi  nequeunt, 
institutio  clara,  et  efficax  esse  non  potest.  Ita  idem  in  suo 
Aemilio. 

Resp.  Ut  propositio  quaedam  clara  sit,  requiritur,  ut 
subjectum,  et  praedicatum  cognoscatur,  et  - hoc  cum  illo 
connecti  - certitudo  habeatur,  non  autem,  ut  etiam  modus 
intrinsecus  hujusmodi  nexus  perspiciatur:  illa  enim  claritas 
jam  sufficit,  ut  cognitio  efficax,  atque  utilis  fieri  queat.  Sic 
e.  g.  venenum,  quod  non  ab  experientia,  nec  per  rationem, 
sed  ex  sola  auctoritate  mortiferum  cognoscimus,  sumere 
recusamus,  licet  ignoremus,  quo  demum  modo  corpus 
trucidet.  Talis  vero  claritas  quoad  subjectum , et  praedi- 
catum etiam  in  mysteriis  habetur,  quae  ad  efficaciam  suf- 
ficit. Sic  e-  g.  sufficit  scire,  Christum  in  Eucharistia  vere 
praesentem  esse,  ut  illum  adorare  et  poBsimus,  et  debeamus. 

Obj.  6 ■ Revelationem  materialem  physice  impossibilem 
esse,  Kant  sequenti  dilemmate  probare  conatur.  Veritates, 
ait,  supra  - rationales  vel  nostris  cogitandi  legibus,  Beu 
categoriis  applicari  possunt,  vel  non.  Si  primum  conceditur, 
veritates  suprarationales  ad  ordinem  veritatum  rationalium, 
seu  naturalium  detruduntur,  atque  mysteria  esse  desinunt: 
si  vero  secundum  adstruitur,  tunc  tales  cognitidnes  nobis 
nullo  modo  inhaerere  possunt,  quia  nil  cogitare  valemus, 
nisi  quod  categoriis  applicari  queat. 

Resp ■ a)  Totum  dilemma  etiam  ad  multas  Religionis 
naturalis  veritates  applicari  potest,  et  ideo  omnis  Religio 

(naturalis  quoque)  impossibilis  dicenda  foret ; quod  tamen 
Ipse  Kant  non  admittit.  Quare  - si  de  Deo  cogitare  pos- 
sumus, et  ideae  de  Deo,  ente  infinito,  cujus  naturam  nun- 
quam perfecte  comprehendimus,  sub  categoriis  continen- 
tur, quin  tamen  summa  haec  veritas  ad  ordinem  veritatum 
naturalium,  et  sensualium  detrudatur,  cur  non  poterit  idem 
de  aliis  veritatibus  supernaturnlibus  revelatis  propugnari? — 
b)  Sicut  oculus  corporeus  illa,  quae  ob  distantiam  perci- 
pere nequit,  ope  telescopii  videt,  quod  radios  colligit,  pro- 
piusque  admovet;  sic  etiam  humana  ratio  ea,  quae  ex  pro- 
priis principiis  evolvere  nequit,  per  testimonium  alterius, 
et,  si  de  mysteriis  agitur,  per  auctoritatem  Dei  revelantis 
addiscit:  inest  enim  nobis  etiam  facultas  credendi,  et  si 
testimonium  auctoritatis  infallibilis  habetur,  ipsa  ratio  assen- 
sum praestare  jubet,  c)  Categoriae  ex  natura  sua  intel- 
lectuales sunt,  et  sicut  ipsas  mundo  sensibili  propter  sen- 
sationes , ita  mundo  transcendentali  propter  rationem  , vel 
legitimam  auctoritatem  applicare  possumus,  d)  Ex  myste- 
riorum natura , recte  considerata , tota  iterum  difficultas 
facillime  solvitur  — In  mysteriis  enim  ideas  subjecti,  et 
praedicati  perspectas  habemus,  quae  ideo  cogitandi  legibus 
non  obsistunt;  ipsas  conjungendas  esse,  non  ex  rationis 
principiis,  sed  ex  auctoritate  Dei  revelantis  cognoscimus; 
modum  autem  conjunctionis , seu  nexum  intrinsecum  non 
perspicimus,  qui  ideo  ad  ordinem  veritatis  naturalis,  i.  e. 
rationi  humanae  comprehensibilis,  non  detruditur.  (Cf.Frint. 
Tom.  II.  §.  329  etc.  Dobmayr  T.  II.  pag.  544.) 

Obj.  7.  Revelatio  materialis  pugnat  cum  lege  conti- 
nuitatis, quae  saltum  in  natura  non  admittit.  Saltus  autem 
fieret  in  functione  cogitandi,  si  ratio  elevaretur  ad  cognos- 
cendas veritates,  quae  sphaeram  activitatis  ipsius  transcendunt. 

Resp.  a)  Revelatio  est  opus  Dei,  qui  ceu  auctor  na- 
turae legibus  IpsiuB  non  subest.  b)  Sed  et  in  ipsa  Reve- 

latione  materiali  potest  lex  continuitatis  observari,  cum  per 
revelationem  primum  veritates  ordinis  naturalis  declaren- 
tur, dein  ratio  ad  uberiorem  indagationem  excitetur,  et 
tandem  veritates  ordinis  nupernaturalis  - cum  praedictis 
cohaerentes  - manifestentur : quod  si  talis  gradatio  nobis 
non  appareat,  id,  si  de  revelatione  materiali  agitur,  hebe- 
tudini mentis  nostrae  adscribendum  est.  c)  Demum  aliud 
est  scire  , aliud  credere : scientia , in  sensu  philosophico 
sumta,  non  potest  haberi  sine  praeviis  cognitis  principiis; 
fides  autem -auctoritati  nixa -haberi  potest,  quin  praevie 
intrinsecae  rationes  cognoscantur,- 

Caput  II. 

Necessitas  Revelationis. 

$•  85. 

Plurimum  intereat  rationi  in  functione  theoretica,  et 
practica,  ut  inquirat,  an  Religio  naturalis,  i.  e.  ex  sola 
ratione  hausta , sufficiat  ad  homines  ad  finem  suum  i.  e. 
ad  veritatem , moralitatem  , ct  felicitatem  perducendos,  vel 
an  ad  id  Revelatio  divina,  extraordinario,  et  supernaturali 
modo  concessa,  necessaria  sit.  — Momentum,  et  officium 
hujus  indagationis  patet,  tum  ex  natura  rei,  quae  omnium 
gravissima  est  ad  cognitionem  aeque  ac  exercitium  Reli- 
gionis pertinens,  tum  ex  diversitate  opinionum  hac  de  re 
vigentium,  tum  ex  genio  temporis  in  Naturalismum  ten- 
dentis.— Finis  autem  hujus  examinis  non  est,  ut  neces- 
sitas revelationis  ex  parte  Dei  ostendatur,  qui  liberri- 
mus est,  et  nihil  hominibus  debet , - sed  ut  exploretur,  an, 
et  qualis  indigentia  ex  parte  hominis  detur.  — Sunt  non 
pauci,  qui  Revelationem  positivam  necessariam  esse  negant, 
et  isti  Naturalislae  dicuntur,  crassiores,  qui  revelationem 
omnino  rejiciunt,  quod  vel  impossibilis,  vel  conficta,  vel 

inutilis,  aut  danmosa  sit,  subtiliores,  qui  eam  ecu  tempo- 
rarium pro  infirmis  adminiculum  admittunt,  et  donec  plene 
humanum  genus  maturescat,  caute  adhibendam  esse  cen- 
sent. — Ast  tum  illi,  tum  isti  aberrant:  fatendum  enim  om- 
nino est,  rationem,  sibi  relictam,  non  sufficere,  ad  homi- 
nes ad  finem  suum  ultimum  perducendos.  Nullatenus  qui- 
dem omnis  veritatum , et  legum  moralium  cognitio  rationi 
denegari  potest,  sed  dicendum  est,  gravissimum  Religio- 
nis negotium  a ratione  inchoari  quidem  posse,  at  Revela- 
tione firnlari,  ac  perfici  debere.  — Sicuti  autem  duplex  re- 
velatio formalis,  et  materialis  distinguitur,  utriusque  ne- 
cessitas probanda  venit 

Originem  Naturalismi,  qui  ad  genium  aevi  nostri  perlinet,  repe- 
tit Cl.  Jtobmayr  a)  ex  injusta  olim  rationis  suppressione, 
b)  tum  ex  principiis  Protestanlismi , c)  ex  ardentiori  quoque 
philosophandi  studio,  d)  ac  demum  ex  idea  aequalitatis,  et 
libertatis  civilis,  latius  divulgata.  (Tom.  II.  §.  89.) 

$•  56. 

A.  Necessitas  Revelationis  formalis. 

Ut  homines  ad  finem  suum  perducantur,  quem  per 
solam  Religionem  attingere  queunt , (§.  44.)debitn  hujus 
notitia  praediti  sint,  necesse  est.  Debent  ergo  relationes 
suas,  in  quibus  versantur,  et  dimanantia  exinde  officia  cum 
requisita  claritate,  et  certitudine  cognoscere,  motivaque 

sufficientia  nosse,  quibus  ad  recte  agendum  impellantur 

Talis  autem  Religionis  notitia  per  solum  rationis  lumen 
obtineri  non  potest : licet  enim  ratio  absolute  loquendo  ad 
omnes  veritates  ordinis  naturalis  clare,  firme,  et  efficaciter 
cognoscendas  pertingere  posset , id  tamen  praestare  non 
valet  habito  respectu  ad  praesentem  hominum  statum  , at- 
que ideo  altiori  instructione , seu  divina  revelatione  etiam 
quoad  veritates  ordinis  naturalis  opus  est.  Hoc  ipsa  ratio 

philosophice  reflectens  cognoscit;  et  historia  omnium  tem- 
porum confirmat. 

§.  57. 

I.  Argumentum  philosophicum. 

Ratio,  philosophice  reflectens,  Religionis  naturalis  ins- 
ufficientiam, ac  Revelationis  necessitatem  agnoscit 

1.  ex  consideratione  hominis.  Facultas  enim,  qua 
homo  ad  Religionis  notitiam  venit,  non  solum  limitata  est 
et  continuo  in  cultura  progressu  perfici  debet,'  sed  etiam 
praedomlnio  sensualitatis  supra  rationem  turbata  est,  quod 
omnes -etiam  probi,  et  culti  per  omnem  vitam  experiuntur. 
Requisitae  ergo  Religionis  notitiae  obstant  Impedimenta 
interna  a sensualitate,  et  phantasia,  a propensione  ad  ma- 
lum, a proclivitate  ad  pigritiam,  et  externa  a mole  rerum 
externarum,  qua  mens  obruitur,  a necessitatibus  physicis, 
quae  magis  urgent,  a praejudiciis,  et  genio  temporis  vel 
rudiori,  vel  subtiliori.  — Hisce  impedimentis, 'quibus  cog- 
nitio, et  multo  magis  efficacia  Religionis  retardatur,  uni- 
verse superandis,  impar  fere  est  ratio  hominis,  utpote  quae, 
sibi  relicta,  lento  admodum  gressu  ad  inspectabilia  eniti- 
tur, tum  vero  per  multas  errorum  ambages  vagatur,  et 
saepe  uti  arundo  vento  agitata  fluctuat.  Itaque  indigentia 
altioris  cujusdam  instituti  ad  rectam  Religionis  notitiam 
acquirendam  ex  ipsa  hominis  conditione  non  quidem  es- 
sentiali, et  substantiali,  attamen  naturali,  universali,  ac  sta- 
bili prodit,  quoniam  homo  in  praesenti  statu  cognitiones 
religiosas  vel  non  debita  extensiona,  vel  non  requisita  cer- 
titudine , vel  non  debito  tempore  acquirere  potest , ita  ut, 
quemadmodum  Lactantius  recte  observat , «vel  ipsi  Sapi- 
entes senectute  confici  deberent,  priusquam  constituerent, 
quomodo  vivi  deceat.^  (I.  de  fals.  Bap.  c.  14.)  Institu- 
tum vero  illud,  ut  homini  satisfaciat,  debet  a ratione,  ho- 

hominibus  superiore,  et  infallibili,  cui  homo  tuto  credere 
possit,  proficisci , ideoque  necessaria  ipsi  est  Revelatio 
divina.  (Cf.  Frint.  T.  I.  §.  230—271.) 

2.  ex  consideratione  populi  i.  e.  maximae  illius  ho- 
minum multitudinis,  quae  pro  physicis  humani  generis  in- 
digentiis laborat,  et  temporalibus  occupata  negotiis  Philo- 
sophiae , et  scientiis  insudare  non  potest.  — Jam  vero 
populus  iste  cognitiones  religiosas  sufficientes  non  potest 
haurire  a)  ex  empiria ; religio  enim  in  tota  sua  extensione 
non  est  objectum  empiriae,  cum  veritates  religiosae  sensi- 
bus subjici , et  per  sehsus  dijudicari  non  possint,  b)  neque 
populus  istas  invenire,  et  detegere  potest  per  rationem’, 
ratio  enim  communis  nimis  inculta,  tenebris,  passionibus, 
et  praejudiciis  obvoluta  esse  solet:  ad  rationem  vero,  per 
philosophiae  studium  debite  excolendam,  multis  ingenium, 
pluribus  voluntas , plerisque  tempus , et  occasio  deest.  — 
Remanet  ergo  auctoritas  ceu  unicus  fons,  ex  quo  populus 
debitam  Religionis  notitiam  hauriat;  sed  c)  auctoritas 
humana  non  sufficit,  quia  homines,  etiam  doctissimi,  falli, 
et  fallere  possunt,  quare  nemo  sine  examine  illis  fide’m 
habere  plenam  nec  potest,  nec  tenetur;  — et  cum  Philo- 
sophi ipsi  saepissime  in  suis  sententiis  inter  se  discrepent, 
cuinam  a populo  fides  habenda  erit?  — (Cf.  Fejir.  inst. 
thool.  gcn.  §.  21.)  d)  Necessaria  est  ergo  populo  auto- 
ritas  divina,  per  quam  circa  Religionem  scitu  sibi  neces- 
saria addiscat,  et  cui  sine  erroris  periculo  acquiescere 
possit. 

3.  ex  consideratione  universi  generis  humani,  ceu 
unum  corpus  spectati,  quod  in  negotio  Religionis  divinam 
revelatiosem  exigit  a)  in  sua  origine,  q,uia  primi  homi- 
nes — aliorum  institutione  destituti,  necessitatibus  physicis 
occupati,  et  reflexionis  incapaces  - saltem  quoad  plurimas 
veritates  - sine  divina  institutione  ad  notitiam  Religionis 

non  pervenissent:  Kant  in  sua  Antropologia , et  Fichte  in 
jure  natur.  P.  I.  pag.  32.  fatentur,  primos  homines  a spi- 
ritu sublimiori  erudiri  debuisse,  b)  in  sua  propagatione’. 
homines  enim,  ni  auctoritate  divina  stimulentur,  pro  sua 
pigritia  in  perpetua  ignorantia  versarentur,  vel  pro  sua 
malitia  praejudicia,  et  errores  pro  veritatibus  amplecleren-  ' 
tur,  vel  saltem  pro  ingeniorum  diversitate  continuis  dis- 
sensionibus agitarentur,  et  ideo  nunquam  unitas  aliquo  in 
Religione  progrederetur,  quae  tamen  necessaria  est,  ut  ho- 
mines ad  finem  suum  unitis  viribus  tendant. 

4.  ex  consideratione  Ecclesiae , seu  regni  divini  mo- 
ralis, quod,  ut  universale  fieri  possit,  divinam  auctorita- 
tem exigit : neque  enim  alias  omnes  unum  symbolum,  unum- 
que  codicem  amplectentur , et  circa  cultum  externum  pro 
nota  humanorum  ingeniorum  varietate,  atque  inconstanlfa 
unitas,  et  firmitas  nulla  habebitur.  Denique  - licet  ex  im- 
perio rationis,  et  conventione  hominum  Hierarchicon  con- 
strui possit,  difficillime  tamen  pro  innata  hominibus  liber- 
tatis, et  independentiae  libidine  in  regno  morali,  ubi  vis 
physica  abesse  debet , vera , constans , et  moralis  depen- 
dentia habebitur,  nisi  positiva  auctoritas  divina  intercedat. 
(Cf.  Dobmavr.  T.  II.  §.  99 — 103.)  Sic  ipsa  ratio,  philo- 
sophice reflectens  Revelationem  divinam  non  solum  exop- 
tatam, sed  hominibus  in  praesenti  statu  vere  necessariam 
agnoscit. 

§.  58. 

11.  Argumentum  historicum. 

Cum  facultates,  viresque  hominis  non  ex  statu  ipsius 
ideali,  sed  ex  statu  ejus  empirico  determinandae  sint,  op- 
time ideo  Historia  consulitur,  ut  cognoscatur,  quid  ratio 
sibi  relicta  in  gravissimo  Religionis  negotio  poBsit,  quidve 
non  possit.  Indagandum  proinde  e6t,  1)  quid  Gentes- 

divina  Revelatione  destitutae,  et  2)  quid  Philosophi  per 
solum  rationis  lumen  praestiterint. 

1.  Inter  gentes  eminent  Graeci,  et  Romani,  qui,  licet 
in  aliis  scientiis,  disciplinis,  et  artibus  floruissent,  et  non 
ad  mediocrem  culturae  civilis  gradum  pervenissent,  tamen 
circa  Religionem  in  maximis  tenebris,  et  erroribus  cubue- 
runt. — Symbolum  ipsorum  Deos  proponebat,  Deasque, 
quibus  non  solum  origo,  dependentia,  aliaque  attributa 
humana,  sed  turpissima  quoque  crimina  adseribebantur ; 
Elysium,  et  orcum  exhibebat , sed  non  ceu  moralem  retri- 
butionem considerabat ; omnia  ineluctabili  fato  subjiciebat. 
Codex  eorum  non  ad  religiosum  Dei,  hominumque  amo- 
rem, sed  ad  caeremonias  partim  vanas,  partim  obscoenas, 
partim  crudeles  ordinatus  erat:  dii  nimirum,  deaeque  tem- 
plis includebantur,  conviviis  alebantur,  ludis,  et  choreis 
recreabantur,  peccatis,  et  sceleribus  tum  colebantur, 
tum  placabantur.  Inimicos,  et  extraneos  odisse,  nefas 
non  erat.  — Hierarchicon  non  continebat  institutum 
aliquod  ad  religiosam  et  moralem  educationem,  ac  populi 
emendationem  destinatum,  sed  ad  fines,  politicos,  et  lucrum 
sacerdotum  fere  unice  tendebat — Graeci  ergo  et  Romani 
prima  quidem  elementa  Religionis  habebant,  ast  non  solum 
valde  imperfecta,  sed  etiam  depravata,  erroribusque  referta. 
Cum  ergo  nationes,  etiam  maxime  cultae,  sine  revelatione 
ad  rectam  Religionis  cognitionem  non  pervenerint,  omnino 
dicendum  est , rationem  sibi  relictam  insufficientem  esse, 
ad  illam  hominibus  comparandam,  ac  proinde  omnino 
necessariam  esse  institutionem,  seu  revelationem  divinam, 
(v.  Perrone  T.  I.  Cap.  II.  Prop.  I.) 

2.  Si  debita  Religionis  notitia  per  solam  rationem 
haberi  potuisset,  illam  certe  obtinuissent  Philosophi , qui, 
perspicaci  ingenio  praediti , maxima  diligentia  veritates 
Religionis  naturalis  inquisierunt.  At  si  isti  a)  sive  inter 

Ethnicos , b)  sive  inter  Christianos  considerentur,  facile 
patet,  ipsos  per  solum  rationis  lumen  nec  sibi,  nec  aliis 
debitam  Religionis  notitiam  comparasse. 

a)  Multi  sane  fuerunt,  qui  in  Graecia,  et  Latio  doctri- 
na floruerunt,  praeclaraque  scripta  reliquerunt.  Sed  etiam 
maximi  isti  viri  multas  Religionis  veritates  ignorarunt, 
alias  dubitanter  solum  docuerunt,  ct  in  pluribus  capiti- 
bus tum  partis  thcoreticae,  tum  partis  practicae,  turpiter 
aberrarunt.  Sic  Socrates  docuit,  Deum  non  esse  distinctum 
ab  hoc  universo,  de  animae  immortalitate  fluctuavit,  neque 
humanas  victimas  improbavit:  doctrina  ipsius  moralis, 

licet  multa  praeclara  contineat,  tamen  defectibus  non  caret; 
in  ipsa  etenim  praeceptum  de  filiali  Dei,  et  universali  ho- 
minum amore  desideratur,  imo  contemtus,  et  odium  inimi- 
corum commendatur:  moriens  Aesculapio  gallum  mactari 
jussisse  dicitur.  — Elato,  vulgo  divinus,  Deum  ceu  mundi 
animam  proposuit,  Deo  supremo  inferiores  addidit,  et  fidem 
immortalitatis  addita  metempsychosi  corrupit ; ebrietatem  in 
Bachanalibus , infantium  deformium  expositionem,  imo  et 
procurationem  abortus  approbavit,  totamque  Religionem  prac- 
ticam  cultu  patrio  Deorum , justitia  erga  cives , et  tempe- 
rantia erga  se  absolvi  putavit.  — Aristoteles,  vir  maximae 
subtilitatis  hucusque  non  reperit,  a quo  solide  vindicare- 
tur a polytheismo;  aeternitatem  materiae  asseruit,  provi- 
dentiam divinam  ad  coelestia  restrinxit,  et  de  immortali- 
tate animae  dubitavit : in  parte  practica  falsa  magistri  sui 
asserta  defendit,  et  virtutes  non  tam  morales  quam  potius 
politicas  insinuavit.  — Zeno,  scholae  stoicae  auctor,  Deum, 
hominesque  fato  subjecit,  virtutis  austeritatem,  et  neglec- 
tum felicitatis  praecepit,  atque  nihilominus  horrendum  ince- 
stum licitum  declaravit,  immisericordiam,  ac  illatae  injuriae 
vindictam  commendavit,  ut  refert  Sextus  Empir.  1.  3. 
c.  34 .-—Pythagoras  Sidera  coluit,  aeternitatem  materiae, 

et  melempsychosin  propugnavit,  occultas  discipulorum  so- 
cietates, fini  Religionis  haud  convenientes,  instituit,  arcana 
adamavit,  et  politica  potissimum  consilia  ostendit.  — Pyrr- 
honii  de  omnibus  dubitarunt,  et  Epicuraei  mundum  ex 
fortuito  atomorum  concursu  , Deos  hominum  incurios  sta- 
tuerunt, et  in  morte  omnia  fiuiri  putavere,  virtutem  vero 
in  felicitate  prudenter  sectanda  constituerunt.  M.  T.  Cicero, 
maximus  inter  Philosophos  romanos , plures  Deos  admit- 
tere videtur,  praescientiam  Dei  negat,  animae  immortali- 
tatem optat  potius,  quam  agnoscit,  neque  alienus  videtur  a 
mctempsychosi ; virtutem  partim  Stoicam,  partim  civilem 
docet,  mendacium,  et  perjurium  hincinde  excusandum  putat 
(1.  3.  de  oif.  c.  29.)  ac  in  Tusculanis  Autochiriam  ap- 
probat. — Errores  istos  celeberrimorum  inter  Ethnicos 
Philosophorum  indigitasse  sufficit;  plurimi  alii  adduci  pos- 
sent, cum  ipse  Tullius  scribat,  nullam  esse  sententiam 
tam  absurdam,  quae  non  placuerit  alicui  Philosophorum. 
(1.  2.  diviu.)  — Itaque  Philosophi  tum  graeci,  tum  romani 
mulla  quidem  egregia  docuerunt;  nullus  tamen  fuit,  qui 
integrum  verae  Religionis  systema  proferret,  sed  omnes 
defectibus,  dubiis,  et  erroribus  laborarunt.  Ipsi  ergo  Buf- 
ficientem  Religionis  uotitiam  non  habuerunt,  et  multo  mi- 
nus populo  illam  tradere  potuerunt  - propter  defectum 
unitatis , quia  inter  se  consentientes  hon  fuerunt , propter 
defectum  auctoritatis , quia  se  ab  omni  errore  immunea 
ostendere,  et  populi  assensum  absolutum  exigere  non  po- 
tuerunt, et  propter  defectum  sanctionis , quia  propria  auc- 
toritate vel  praemia,  vel  poenas  praeceptorum  suorum  ob- 
servatoribus, vel  transgressoribus  proponere  non  value- 
runt. (Perrone  T.  I.  c.  II.  Prop.  II.)  — Ipsi  etiam  Philo- 
sophi antiqui  insufficientiam  suam  ad  Religionem  rite  pro- 
ponendam fassi  sunt.  Socrates  de  se  honorificentius  non 
judicabat,  nisi  quia  aliis  melius,  se  nihil  scire,  cognos- 

cebat.  Plato  in  Epinomide  ait,  neminem  posse  hominibus 
tam  exoptandam  pietatem  docere,  nisi  Deus  ipsi  illuceat, 
ipsumque  dirigat;  et  (dial.  Sec.  Alcib.)  ardenti  animo  ex- 
optat, et  orat,  ut  e coelo  divinitas  aliquem  mittat,  quo  ho- 
minis caligines,  et  tenebrae  dissipentur.  — Legislatores 
quoque  vetustissimi  fere  omnes  necessitatem  auctoritatis 
divinae  agnoverunt:  ideo  Minos  a Jove,  Lycurgus  ab  Apol- 
line, Zaleucus  a Minerva,  Numa  a Nympha  Egeria  s.e  in- 
spiratos jactitabant  (v.  Stollberg  ©cfdj.  fc.  3?.  3.  @f;r. 
II.  8.  I.  8fi(.)  — b)  Post  promulgatum.  Evangelium  in 
primis  saeculis  Christiani,  doctrina  excellentes,  Philoso- 
phiae insudarunt , non  ut  veritates  Religionis , jam  satis 
patefactas  per  Christum,  invenirent,  aut  dijudicarent,  sed 
solum,  ut  illas  illustrarent,  debito  modo  pertractarent,  et 
contra  adversarios  defenderent.  Philosophia  ideo  ceu  Theo- 
logiae famula  considerabatur,  et  haec  illi  longe  praefereba- 
tur. Id  contigit  praecipue  in  medio  aero,  quo  scientiarum 
studia  fere  solum  a Clero  tum  saeculari , tum  praecipue 
regulari  suscipi  consuevere,  quoniam  Laicis  vel  jugo  ser- 
' vitatis  oppressis , vel  belli  tumultibus  impeditis  tum  tem- 
pus, tum  librorum  apparatus,  tum  voluntas,  studiis  vacandi 
defuit.  Reddita  autem  majore  orbi  quiete,  et  inventa  Typo- 
graphiae  arte , etiam  Laicis  concessum  est , ut  scientiarum 
studiis  incumbant.  Mox  autem  opinio  invalescere  coepit, 
Philosophiam  sine  Theologia  pertractandam,  et  veritates  Re- 
ligionis sine  respectu  ad  Revelationem  divinam  investi- 
gandas esse.  Ast  in  temerario  isto  conamine  factum  est, 
ut  Philosophi,  Revelationis  facem  deserentes,  ac  soli  ratio- 
nis suae  lumini  fidentes  non  jam  Religionis  naturalis  veri- 
tates clarius  invenirent,  aut  melius  illustrarent,  sed  potius 
illas  obfuscarent,  ethnicorum  Philosophorum  errores  sub 
alia  forma  in  lucem  proferrent,  et  antiquum  malerialis- 
mum,  scepticismum , pantheismum , et  aiheimum  rege- 
Dogm.  geo.  8 

nerarent.  Materialismum , cui  ansam  praebuit  theoria  Jo. 
Lokii,  qui  omnes  ideas  a sensibus  repetiit,  in  tota  sua 
enormitate  excoxit  Auctor  impii  libri : de  systemate  natu- 
rae, quem  nonnulli  secuti  sunt,  spiritualitatem,  et  immor- 
talitatem animae  negantes.  Pyrrhonicorum  Scepticismum 
renovarunt  ])av.  Utimius,  ae  Baylius.  Pantheismi  restau- 
rator Ben-  Spinoza  fuit;  et  post  irrisiones  satyricas  Vol- 
tairii,  et  Rosseaurii  cavillationes  plurimi  in  horrendum 
incredulitatis,  irreligionis,  vel  etiam  atheismi  barathrum 
prolapsi  sunt.  Sic  illi,  qui,  Revelatione  contemta  se  solam 
rationem  ducem  sequi,  profitebantur,  ac  ideo  de  Philosophi 
nomine  gloriabantur,  vix  non  omnem  Religionem,  etiam 
naturalem,  de  medio  sustulerunt.  Kant  equidem  meliorem 
viam  ingredi  visus  est.  Sed  cum , statuta  autonomia  ratio- 
nis practicae,  Deum  tantum  ut  Remuneratorem,  non  autem 
ut  supremum  Legislatorem  admitteret,  et  officia  erga  ipsum 
immediata  penitus  negaret,  hac  ipsa  paradoxa  assertione 
rectam  Religionis  ideam  subveriit Qui  ex  Philosophia  cri- 

tica prodierunt,  Fichte , Schelling , Hegel  etc.  sic  de  Deo 
locuti  sunt,  ut  non  theismum  , sed  aulotheismum,  pan- 
theismum,  vel  atheismum  propugnare  videantur  (§.  38.) 
Talia  praeterea  placita  proponunt,  quae  sunt  omnibus  reve- 
latae Religionis  mysteriis  incomprehensibiliora,  utpote  quae 
rationem  non  solum  superant,  sed  illi  aperte  contradicunt: 
sic  e.  g.  Fichte  statuit  ro  Ego,  quod  se  ponit,  et  non 
ponit,  simul  finitum,  et  infinitum,  absolutum,  et  relativum, 
dependens,  et  independens  est,  et  perveniendo  ad  punctum 
incognitum  x -sui  compos  fit  etc.  Schelling  omni  discri- 
mine inter  objectum,  et  subjectum  sublato  — absolutam  in- 
ter omnia  vera,  ct  realia  identitatem  defendit , qua  statuta 
verum  est  non  solummodo  A = A sed  etiam  A = B.  Idem 
naturam,  tempori  subjectam,  aeternam  ponit,  et  ex  illius 
obscuro  abysso  Dei  originem , seu  evolutionem  conspicit, 

et  declarat ! ! — Hegel  principio  contradictionis  rejecto  in 
sua  Logica  futili  sophismate  aliud  principium  probare  ten- 
tat,  nempe:  esse  est  non  esse,  et  non  esse  est  esse! 
Praeterea  id,  quod  personalitate  caret , in  entibus  limitatis 
sui  conscium  fit,  ac  perpetuis  vicissitudinibus  obnoxium 
est,  ceu  Deum  veneratur.  — Moralis  equidem  doctrina  a 
recentioribus  Philosophis  melius  pertractatur,  sed  a)  hin- 
cinde  aberrat  circa  ipsum  finem  nostrum,  cum  vel  eudae- 
monismum  , vel  purismum  sequatur  (§.  41.)  b)  quando- 
que non  rite  principia  cognoscendi  proponit,  cum  omnia 
vel  ex  solo  empirismo,  vel  ex  solo  transccndentalismo, 
vel  ex  solo  idealismo  deducantur,  ac  c)  demum  est  ad- 
modum frigida  quoad  praecepta  ethica,  horumque  exequen- 
dorum  motiva,  (Cf.  Fejer  iust.  theol.  gen.  §.  19.)  Si  ergo, 
ut  ex  dictis  liquet,  ne  ipsi  quidem  Philosophi  solo  ratio- 
nis'lumine  ad  debitam  Keligionis  naturalis  notitiam  per- 
venerunt, manifestum  est,  Revelationem  formalem  homini- 
bus perquam  necessariam  esse,  ut  ad  finem  suum  perdu- 
cantur. 

Negari  haud  potest , a Philosophis  tum  antiquioribus,  tum  recen- 
tioribus varias  ad  Religionem  spectantes  veritates  cognitas,  et 
egregie  pertractatas  fuisse.  Ast  non  omnia  praeclara , quae 
Philosophi  docuerunt,  ceu  meri  partus  humani  ingenii  consi- 
deranda sunt,  quia  multa  ex  Revelatione  jam  facta  depromta 
fuerunt.  Nam  Revelatio  mature  jam  hominibus  concessa  par- 
tim  se  per  traditionem  conservavit,  parlim  gentibus  ex  com- 
mercio cum  Judaeis  innotuit,  partim  ex  libris  sacris  Judaeo- 
rum - praecipue  post  captivitatem  babylonicam  - ab  Ethnicis 
hausta  fuit.  In  specie  Philosophi  antiqui  itinera  instituerunt  ad 
novas  cognitiones  acquirendas,  ubi  certe  Judaeam  non  negle- 
xerunt. — Omni  jure  observatum  fuit,  Philosophos,  qui  post 
Evangelium  promulgatum  scripserunt  e.  g.  Senecam,  Epicte- 
tum, M.  Aur.  Antoninum  minus  errasse,  et  puriorum  doctri- 
nam tradidisse,  certe  non  alia  ex  causa,  nisi  quia  doctrina 
Christi  ipsis  incognita  non  fuit  : in  ipsorum  enim  scriptis 

ipsissima  verba  S.  Scripturae  hincinde  adhiberi . ostendit  C 1. 
Mosheim.  — Apposito  ad  hanc  rem . et  eleganter  loquitor 
Lndovicus  de  Vives  1.  1.  dc  vera  fide:  „ Apertis,  uit,  semel  a 
Christo  thesauris  veritatis  eae  deinceps  rationes  ah  iis,  qui 
doctrinae  illi  coelesti  paruerunt,  inventae  sunt  tam  liquidae, 
apertae,  validae,  efficaces,  inexpugnabiles,  ut  miremur,  non 
incurrisse  illas  in  oculos  eorum , qui  inter  gentes  sapientiam 
profitebantur.  Sed  nimirum  lux  addita  est  rebus  a Christo  . . , 
adhibita  autem  rebus  luce,  facile  est,  quid  quaeque  res,  et  cu- 
jus modi  sit  dicere;  et  pro  iis  quue  dixeris  argumenta  con- 
gerere. Parii  autem  rationem  cognita  veritas,  et  veritatem 
confirmat  adhibita  ratio. u (Cf.  Stollberg.  'Betradit.  ter  f>ei(. 
®$rift.  1.  S.  St.  SBaibelt  Degmutif  1.  S.  ©eite  45  :c.) 

§.  59. 

B.  Necessitas  Revelationis  materialis. 

Ratio  agnoscit  nonnullarujn  veritatum  notitiam  sibi 
necessariam  ad  Deum  rite  colendum,  et  ad  finem  suum 
ultimum  obtinendum , quam  tamen  per  propriam  activita- 
tem sibi  comparare  non  potest.  Ideo  revelationem  mate- 
rialem non  solum  exoptatam , sed  sibi  necessariam  judi- 
cat. Ad  veritates  autem , scitu  necessarias , et  rationi  im- 
pervias, tres  praecipue  referri  solent: 

1.  Corruptionis  nostrae  internae  causa,  et  remedium. 
Corruptionem  nostram  internam , qua  fit , ut  ratio  praeju- 
diciis, et  erroribus  praeoccupetur,  tenebrisque  veluti  invol- 
vatur, voluntas  autem  malignarum  vi  passionum,  et  prae- 
dominio  sensualitatis  depravetur,  omnes  antiqui  Philoso- 
phi teste  S.  Augustino  (1.  4.  c.  Julian,  c.  12.)  agnove- 
runt, prouli  nunc  quoque  eandem  nos  omnes  sentimus,  a) 
Causam  vero  hujus  corruptionis  nullus  Philosophorum  de- 
terminare potuit , qui  in  ista  inquisitione  in  maximos  po- 
tius errores  prolapsi  sunt,  ita,  ut  vel  cum  Tullio,  et  Pli- 
nio naturam  ipsam  ceu  novercam  hominum  accusarent,  vel 
cum  Pythagoracis  metempsychosin,  vel  cum  Platonicis  aliam 

vitam,  huic  terrestri  praecedentem  statuerent,  vel  cum  Ma- 
nichaeis dtia  summa  principia,  seu  Deum  bonum,  et  Deum 
maitim  defenderent.  Neque  homines  absque  revelatione 
veram  suae  corruptionis  causam  unquam  detexissent,  cura 
ratio  hanc  neque  ex  suis  principiis , neque  ex  monumentis 
mere  humanis  deducere  potuisset.  — Maximi  autem  mo- 
menti est  hanc  causam  cognosci,  ne  homines  vel  in  Deum 
ipsum  culpam  refundant,  ipsumque  sibi  malevolum,  aut 
crudelem  putent,  vel  saltem  inordinatos  sensualitatis  sti- 
mulos a Deo  insitos,  ac  bonos  credentes,  illis  potius  for- 
tioribus, quam  imperio  rationis  debiliori  obtemperandum 
esse  censeant.  — Neque  cum  Voltairio  dici  potest,  de  causa 
pugnae  inter  sensualitatem , et  rationem  quaerendum  non 
esse , cum  illa  prorsus  naturalis  sit  non  minus  ac  natu- 
rale est  homini  partes  habere  corruptioni  obnoxias.  Nil 
enim  futilius  dici  potest;  nam  naturale  quidem  est,  partes 
e variis  materialibus  elementis  coagmentatas  corrumpi,  et 
dissolvi  posse;  sed  partem  hominis  nobiliorem,  et  supe- 
riorem ab  ignobiliori,  ac  inferiori  in  suis  functionibus 
'perpetuo  impediri,  a fine  suo  retrahi,  et  veluti  dominari  — 
naturale  dici  nequit,  cum  de  reliquo  in  natura  optimus  ordo 
conspiciatur  ita,  ut  inferiora  ceu  media  fines  superiores 
miro  harmonia  promovere  soleant,  b)  Majoris  autem  neces- 
sitatis est,  remedium  nosse,  quo  tistis  haec  corruptio 
emendetur,  ne  homo  a fine  sno  retardetur,  ac  impediatur: 
tale  vero  remedium  ab  homine  ipso  determinari  non  po- 
test. Ratio  enim  ipsius,  ignorantiae  tenebris  involuta  aliena 
luce,  indiget  ct  voluntas  debilitata,  ac  depravata  sibi  sub- 
venire nequit,  sed  alienam  opem  exposcit,  quam  solum  a 
Deo,  creatore,  et  gubernatore  omnium  exspectare  licet.  Qua 
autem  ratione  ab  enth  supremo  homini  depravato' subve- 
niendum sit,  ratio  humana  dijudicare  non  valet,  sed  hac 
in  re  ab  ipso  Deo  instrui  debet. 

‘i.  Modus  placandi  Deum  post  commissam  culpam . Cer- 
tum est,  homines  persaepe  a lege  morali,  et  divina  aber- 
rare, i.  e.  peccare,  et  sic  Deum  offendere  - enti  perfec- 
tissimo debitum  cultum , ac  supremo  legislatori  requisitam 
obedientiam  denegando.  Ob  commissum  autem  peccatum 
ipsa  ratio  hominem  poena  dignum  pronuntiat,  Dei  amore, 
ac  felicitate  indignum  declarat,  ipsique  satisfaciendi  obli- 
gationem imponit.  Maxime  ergo  necessarium  est  homini, 
ut  cognoscat  modum  Deum  placandi  post  culpam , sine 
quo  nec  Deum  debito  modo  colere,  nec  finem  suum  con- 
sequi volet.  — Modum  autem  istum  humana  ratio,  sibi 
relicta,  determinare  non  valet,  a)  quia  ad  offensum  spectat 
determinare,  qua  conditione  offensas  remittere,  et  quam 
satisfactionem  exigere  velit,  b)  quia  homo,  cum  omnes 
vires  suas  semper  ad  Deum  referre  teneatur  (§.  14.),  nul- 
las superstites  habet,  quibus  Deo  pro  cultu,  et  obsequio 
neglecto  satisfaciat,  ac  demum  c)  quia  Deus  offensus  infi- 
nitus - homo  vero  reus  undequaque  finitus  est.  — Ne- 
cessaria est  ergo  homini  revelatio  divina,  et  institutum 
positivum,  ut  modum  addiscat,  Deo  pro  offensis  satisfa- 
ciendi. 

Non  desunt,  qui  huic  argumento  contradicant. 

Obj.  1 ■ Deus,  inquit  Barthius,  nec  offendi  potest,  neo» 
irasci;  ergo  non  est  cogitandum  de  satisfactione,  nec 
timendum  de  poena. 

Resp.  Deus  equidem  in  eo  sensu  offendi  non  potest, 
ac  si  felicitas,  et  infinita  perfectio  ipsius  vel  minuatur,  vel 
turbetur;  sed  offendi  dicitur,  cum  ipsi  ab  homiue  cultus, 
et  obsequium  denegatur:  haec  autem  denegatio,  licet  Deo 
innocua,  in  homine  tamen  magnam  malitiam  supponit,  quae 
juxta  ipsius  rationis  sana  dictamiua*  poenam  meretur.  — 
Sic  pariter  Deus  non  irascitur  more  humano,  sed  irasci 
dicitur,  dum  justas  poenas  infligit.  Quamvis  enim  clemen- 

Ussimus  sit,  tamen  etiam  justissimus  est,  neque  infinita 
clementia  infinitam  justitiam  aut  minuit,  aut  laedit. 

fibj.  2.  Homo  peccator,  ait  Kantius,  debet  emendare 
sensus  suos,  quibus  mutatis  fit  alius  homo,  qui  Deo  dis- 
plicere non  potest.  Cum  autem  ista  sensuum  suorum  emen- 
datio fieri  nequeat  sine  multis  pugnis,  et  abnegationibus, 
istae,  quas  homo  emendatus  non  meretur,  possunt  Deo 
offerri  pro  homine  vetere,  i.  e.  in  satisfactionem  pro  pec- 
catis patratis. 

Resp.  Contra  hoc  ratiocinium  plura  excipi  possunt. 
Nam  a)  Sensus  quidem  hominis  mutati  Deo  non  displi- 
cent, sed  reatus  culpae  praeteritae,  qui  Deo  placere  nequit, 
remanet,  b)  Ad- pugnas,  et  abnegationes  pro  emendatione 
necessarias  homo  vitiosus  jam  per  se  tenetur:  quare  illas 
suscipiendo  nunc  quidem  officium  suum  implet , sed  nil 
supererogatorii  facit,  quod  in  satisfactionem  pro  culpis 
praeteritis  offerat,  c)  Et  si  illas  offerre  posset,  quis  ipsum 
Bine  revelatione  certum  reddet,  per  istos  conatus  hominis 
finiti  pro  offensa  Dei  infiniti  ito  satisfieri,  ut  reatus  poe- 
nae penitus  tollatur  V — • 

3.  Status  vitae  futurae,  et  animae  immortalitas- 
Pro  homine  infirmo,  variisque  passionibus  agitato  valde 
necessarium  est,  ut  cognoscat,  quid  post  mortem  vel  spe- 
randum, vel  timendum  sit,  ut  per  spem  praemiorum  ad 
bonum  incitetur , et  per  poenarum  metum  a malo  deter- 
reatur. Incerta,  et  obscura  harum  rerum  cognitio  haud 
sufficeret  ad  hominem  impellendum,  ut  certam  hujus  vitae 
voluptatem  semper  postponeret  legi  morali,  et  pro  virtute 
omnia  ardua  perferret. — Ratio  autem,  sibi  relicta,  de 
statibus  alterius  vitae,  et  de  animae  immortalitate  sat  cer- 
tas cognitiones  praebere  non  valet.  Equidem  dum  justos 
in  hac  vita  saepe  tribulationum  pondere  opprimi,  iniquos 
vero  deliciis  affluere  cernimus,  jure  inferimus,  aliam  vitam 

dari , in  qua  Deus  justos  remuneretur , malos  autem  pu- 
niat. Modus  autem,  et  mensura  tum  praemiorum,  tum  poe- 
narum a liberrima  Dei  voluntate  dependet,  nec  a mente 
humana  determinari  potest : et  multo  miuus  ratio  demon- 
strare valet,  praemia,  vel  supplicia  pro  actibus  finitis 
aeterna  esse  debere.  Insitum  quidem  perfectae,  et  sempi- 
ternae felicitatis  desiderium  ostendit , Deum  immortales 
nos  esse  velle,  verum  perfecta  felicitas  perfectam  iinraora- 
litatem  exigere  videtur  (§.  41.)  ceu  necessariam  conditio- 
nem. Quot  autem  sunt  homines,  qui  perfectae  moralitatis 
sibi  conscii  sunt?  quid  de  minus  perfectis  fiet?  quid  de 
peccatoribus  dicendum  erit?  an  etiam  perpetuo  a Deo  con- 
servabuntur, cum  ob  neglectam  moralitatcm  jure  ipsorum 
felicitatis  desiderium  fallatur?  — Hisce,  aliisque  dubiis 
ratio  sibi  relicta  sufficienter  respondere  haud  valet,  et  ideo 
non  desunt,  qui  affirmant,  immortalitatem  animae  per  so- 
lam rationem  sat  firmis  argumentis  probari  haud  posse. 
(Cf.  Com.  de  Stollberg.  b.  9t.  3-  33.  6.  §.  75. 

n.  63.)  Necessaria  est  ergo  Revelatio  materialis,  quae 
nobis  veritates  scitu  necessarias,  et  rationi  impervias 
manifestet. 

Quo  magis,  nostris  praecipue  temporibus  rationis  jura  extollun- 
tur, eo  plures  difficultates  contra  Revelationis  tuin  formalis, 
tum  materialis  necessitatem  moventur. 

Obj.  1.  Religio  naturalis  Deum  habet  auctorem,  ergo 
imperfecta  non  est,  sed  homini  sufficit. 

Resp.  a)  Omnia  opera  Dei  in  suo  genere  perfecta 
sunt,  non  autem  ideo  ad  omnia  sufficiunt,  sic  e.  g.  sol  iu 
se  perfectus  est,  sed  tamen  noctis  tempore  pro  lumine 
non  inservit.  Nil  obstat,  quo  miims  dicatur,  Deum  vo- 
luisse, nos  duplici  modo  i.  e.  per  rationem,  et  revelatio- 
nem ad  Religionis  cognitionem  perduci,  b)  Perfectior  erat 
ratio,  cum  e manu  Creatoris  processit,  quam  nunc  est, 
postquam  per  culpam  hominis  corrupta  fuit. 

Obj.  2.  Deus  non  plura  ab  homine  exigit,  mei  quanta 
ipeius  vires  ferunt;  quae  si  praestet,  sufficit;  ergo  sufficit 
quoque,  si  homo  Religionem  taliter  teneat,  qualem  per  vi- 
res suas  naturales  cognoscit. 

Resp-  Ob  neglectum  praeceptorum,  quae  ex  ignorantia 
invincibili  non  adimplentur,  nemo  quidem  a Deo  punitur 
positive;  sed  datur  etiam  poena  negativa,  dum  bonum, 
quod  nemini  absolute  debetur , ob  non  adimpletam  condi- 
tionem denegatur.  Perfectae  autem  felicitatis  conditio  est 
perfecta  moralitas,  quae  supponit  praeceptorum  divinorum 
claram,  completam,  et  solidam  cognitionem.  Ad  hanc  autem 
neque  quoad  veritates  ordinis  naturalis  homines  pervenire 
posse,  argumcuta  (§  praec.)  allata  probaut,  nisi  Revela- 
tione illustrentur,  qua  ergo  indigent  ad  finem  suum  obli- 
nendum. Voluntas  quoque,  seposita  Revelatione  materiali, 
sufficientia  motiva  non  habet  ad  legem  moralem  ubique 
fideliter  adimplendam.  Demum- quidquid  de  indigentia  ho- 
minis dicatur,  id  sana  ratio  dictat,  omnia  praecepta  divina 
adimplenda  esse,  sive  per  rationem,  sive  per  revelationem 
intimentur.  Necessarium  ergo  semper  homini  manet,  inda- 
gare, an  revelatio  facta  sit,  et  quid  illa  credendum,  et  fa- 
ciendam praescribat. 

Obj.  3:  Revelatio  necessaria  dicitur,  quia  homines 
sine  illa  non  omnes  veritates  , et  multas  non  sine  magna 
difficultate,  vel  solum  dubitanter  agnoscerent,  neque  suffi- 
cienter vel  a malo  arcerentur,  vel  ad  bonum  impelleren- 
tur. Ast-  facta  etiam  revelatione  a plerisque  non  omnia 
doctrinae  capita  cognoscuntur;  neque  de  his  major  certi- 
tudo haberi  potest,  cum  principia  rationalia  certitudinem 
mctaphvsicam , monumenta  vero  externa  moralem  tantum 
pariant.  Tandem  mores  nunc  quoque  corruptissimi  sunt; 
quare  nova  revelatione  opus  esse,  dicendum  foret,  si  ar- 
gumenta allata  valerent. 

Resp.  a)  Licet  non  omnia  revelationis  capita  ab  omni- 
bus cognoscantur,  tot  tamen  facile  cognosci  et  possunt,  et 
debent,  quot  sufficiunt  ad  recte  vivendum.  Negari  sane  non 
potest,  post  promulgatum  Evangetium  homines  etiam  ple- 
bejos, mulierculas,  pueros,  et  puellas  meliores  Religionis 
notiones  tam  theoreticas , quam  practicas  habere  summis 
Ethnicorum  Philosophis,  b)  Quod  gradum  certitudinis  atti- 
net, dicendum  est,  rationem  iirmam  parere  certitudinem  in 
summis,  et  evidentibus  rationis  principiis,  non  autem  circa 
veritates,  et  officia,  quae  ex  illis  deducuntur,  in  quibus 
dijudicandis  per  praejudicia,  et  passiones  nimis  facile  de- 
cipitur. c)  Praeterea  homines  multo  facilius  auctoritate, 
quam  propria  ratione  dirigi,  experientia  testis  est.  Moralis 
vero  certitudo  ad  talem  gradum  pervenire  potest,  ut  om- 
nem umbram  dubii  excludat;  sic  e.  g.  nemo  dubitare  po- 
test, existere  urbem  Romam  etc.  d)  Demum  si  mores 
etiam  post  factam  revelationem  corrupti  sunt , id  ex  eo 
tantum  fit,  quia  Revelationis  documenta  non  audiuntur,  mo- 
tiva  non  ponderantur,  et  media  negliguntur.  Mores  autem 
multorum  populorum  per  revelationem  Christi  vere  emen- 
datos fuisse,  historia  testatur.  „ 

Obj.  4.  Plurimi,  divina  revelatione  destituti,  rationis 
suae  lumina  secuti  optimam  vitam  duxerunt,  uti  Job,  Cor- 
nelius etc. ; inter  Ethnicos  praeclara  extiterunt  exempla 
virtutum ; Siuensium  mores  maxime  celebrantur  etc. 

Resp.  a)  Qui  de  bene  acta  vita  laudantur,  haud  recte 
semper  divina  revelatione  destituti  dicuntur.  Hanc  enim 
vel  ex  orali  traditione,  vel  ex  commercio  cum  Judaeis,  aut 
'Christianis  discere  potuerunt,  vel  etiam  interna  gratia  di- 
vina ita  eos  illustrare  potuit,-  ut  revelatione  externa  opus 
non  fuerit,  b)  Si  revelatio  necessaria  dicitur,  non  ideo 
rationi  omnis  veritatum , et  officiorum  cognitio  denegatur, 
quam  rite  adhibentes  laudabiles  profecto  actus  ponere 

queunt:  non  autem  ideo  perfecta,  et  ad  salutem  sufficiens 
moralitas  exsurgit.  Ipsi,  qui  inter  Ethnicos  laudari  solent, 
virtutis  actus  plerumque  in  motivo,  vel  in  circumstantiis 
vitiati  fuerunt,  c)  Falsum  persaepe  est,  quod  de  bonis 
Ethnicorum  moribus  narratur ; sic  e.  g.  nonnulli  cum  Vol- 
tairio  in  odium  Christianorum  maxime  extulerunt  Sinen- 
sium  mores,  quos  tamen  Rousseau,  et  alii,  qui  de  illis  opti- 
mam notitiam  habuerunt,  valde  corruptos  describunt. 

Obj.  5.  Jpsa  humanae  mentis  natura,  et  summi  numinis 
idea  recte  efiformata  omnem  excludunt  supcrnaturalis  revela- 
tionis necessitatem;  — quemadmodum  enim  omnia  alia 
‘ff*  an  imantia  iis  viribus  praedita  sunt,  quibus  naturae  suae 
fines  attingere  possint , ita  procul  dubio  homines  ratione 
sibi  concessa  praestant  reliquis  animantibus,  eisdemque 
facultas  data  est,  ea  omnia'  intelligendi , et  observandi, 
quae  ad  summos  humani  generis  fines  obtinendos , scilicet 
ad  officia  tuenda,  et  ad  religionem  colendam  spectant,  (ita 
Wegscheider  inst.  theul.  c.  1.  §.  H.) 

Kesp.  a)  Natura  rationis  ea  est,  ut  ad  cognitionem 
veritatis  non  solum  principia  sua  evolvendo,  sed  etiam 
auctoritati  credendo  pertingat.  Quodsi  homines  in  natura- 
libus plurima  ex  sola  auctoritate  cognoscunt,  quis  dicet, 
ipsos  in  supcrnaturalibus,  seu  in  veritatibus,  quae  religio- 
nem, et  salutem  concernunt,  omnia  per  solam  rationem 
suam  evolvere  debere?  quis  indignum  Deo  putabit,  ut  ho- 
mines duplici  via-ratione,  et  revelatione' ad  linent  nobi- 
lissimum perducere  velit?— certe  ergo  neque  natura  men- 
tis humanae,  neque  idea  supremi  fhuminis  necessitatem 
revelationis  supernaluralis  excludit,  b)  Animalia  ad  fines 
suos  naturales  obtinendos  sufficientibus  viribus  naturalibus 
instructi  sunt;  quod  idem  de  homine  dici  potest,  qui  ad 
actus  naturales  ponendos  supernaturali  auxilio  non  indi- 
get. In  ipsis  vero  animantibus  e.  g.  equis  varii  fines  obti- 

neri  non  possunt,  nisi  ab  homine  dirigantur:  an  ideo 
absonum  est,  asserere,  hominem  in  fine  suo  nobilissimo 
acquirendo  a Deo  ipso  dirigi  debere?  — c)  Non  soluin 
animalia,  sed  et  reliqua  entia  sic  comparata  sunt,  ut  om- 
nia ad  ipsorum  fines  promovendos  ordinentur ; contrarium 
vero  in  homine  cernitur;  et  hoc  est  problema,  quod  Phi- 
losophia solvere  nequit,  quare  revelatio  jure  necessaria 
dicitur,  (v.  Perrone  T.  I.  cap.  2.  prop.  3.  obj.  1.) 

Obj.  6.  In  humano  genere  continua  perfectibililas 
admitti  debet : si  ipsi  ergo  divina  revelatio  necessaria  fuit 
in  statu  impubertatis,  et  stupiditatis,  modo  tamen,  cum  ex 
hoc  tristi  statu  egressum  ad  perfectiorem  culturam  per-  -*• 
venit,  divina  revelatione  non  amplius  indiget. 

Resp.  a)  Si  homines  circa  artes,  scientiasque  natura- 
les usque  perficiuntur,  non  idem  tamen  de  ipsis,  si  pro- 
priis viribus  relinquantur,  in  negotio  Religionis  admitti  po- 
test. Multa  enim  sunt,  quae  huic  perfectibililati  obstant. 

Non  enim  homo  in  abstracto  spectari  debet,  sed  in  con- 
creto, prout  est  malis  cupiditatibus  abstractus,  et  illectus, 
pessimis  exemplis  circumventus , praejudicatis  opinionibus, 
quas  ab  infantia  hausit,  imbutus , publica,  atque  universali 
apud  suos  agendi  ratione  quodammodo  raptus.  In  hoc 
tristi  statu  homo  circa  Religionis  cognitionem , et  exerci- 
tium , si  sibi  relictus  sit , vix  perfici  potest,  b)  Idem  hi- 
storia confirmatur.  Nam  si  continua  perfectibilitas  daretur, 
tunc  quo  populus  adultior  fit,  eo  fieret  perfectior,  magis- 
que ad  veritatem , et  virtutem  accederet : at  experientia, 
monumentis  historicis  confirmata,  contrarium  ostendit;  ex 
ea  enim  cognoscimus,  eo  puriores  sive  quoad  cultum,  sive 
quoad  mores  fuisse  populos,  quo  magis  ad  suam,  ut  ita 
dicam,  infantiam  accedunt,  e contrario  eo  deteriores  factos, 
quo  magis  ab  ipsa  recedunt.  Sinenses  profecto,  quorum 
imperium  antiquissimum  est,  quum  neque  artibus,  neque 

scientiis  sint  destituti , debuisent  summam  perfectionem 
attingere;  attamen  in  suis  superstitionibus , et  in  morum 
pravitate  permanent,  imo  et  deteriores  sunt,  quam  fuerunt 
tot  retro  saeculis,  prout  et  in  caeteris  populis  e.  g.  Grae- 
cis, Romanis  etc.  evenit.  (Perrone  I.  c.  n.  60.  elc.)  c)  S> 
humanum  genus  in  Religionis  notitia  continuo  perfici  pos- 
set, nunquam  tamen  ad  talem  culturae  gradum  perveniret, 
ut  illa  veritates  per  se  detegeret,  quae  scitu  quidem  neces- 
sariae, sed  rationi  imperviae  sunt;  et  ideo  Revelatio  - sal- 
tem materialis  sernper  necessaria  manet.  (Frint.  T.  I. 
§.  Hi  etc.) 

Obj.  7.  Si  revelatio  esset  necessaria,  ab  initio  mundi 
extitisset,  omnibusque  gentibus  concessa  fuisset;  Deus 
enim  in  necessariis  non  deest:  atqui  haud  sernper  omnes 
populi  revelationis  beneficio  gavisi  sunt;  ergo  Deus  ipse 
illam  necessariam  non  judicavit. 

liesp.  a)  Revelatio  non  ex  parte  Dei , sed  ex  parte 
hominis  necessaria  fuit:  erat  autem  hominibus  indebita, 
qui  etiam  per  aberrationes  tanto  beneficio  indigni  facti 
sunt.  Potuit  ergo  Deus  justissimus  Revelationem  prorsus 
hominibus  denegare,  licet  illam  his  necessariam  cognove- 
rit, vel  potuit  eam  benignissimus  concedere  quibus  voluit, 
et  quando  voluit:  neque  enim  bonitas  Entis  primi,  et  ab- 
soluti legibus  regitur,  sed  omnino  independens  est,  ita, 
ut  sernper  illud  optimum  sit,  quod  Detis  decernit,  b)  Re- 
torquere possumus  argumentum.  Juxta  Rationalistas  neces- 
saria est  cognitio  Religionis  naturalis:  verum  ista  quo- 
que caruerunt  plurimae  gentes,  neque  illam  per  solam  ra- 
tionem sibi  comparare  poterant  (§.  57.  etc.)  Quare  banc 
Deus  ipsis  non  concessit?  quare  non  saltem  faciliorem 
reddidit?  quare  non  prius  illos  Philosophos  produxit,  qui 
de  perfecta  Ethica,  ex  solis  rationis  principiis'  dedueta 
gloriantur ? —Si  haec  omnia  non  tollunt  necessitatem  Rcli- 

gionis  naturalis , praedicta  etiam  objectio  non  evertit  ne- 
cessitatem Revelationis,  c)  Si  historiam  revelationis  inspi- 
ciemus, hanc  jam  primis  hominibus  factam  , et  ad  poste- 
ros-saltem  per  traditionem  - propagatam  fuisse  comperi- 
nius:  culpa  populorum  factum  est,  ut  revelationis  notitia 
corrumperetur , aut  penitus  in  animis  obliterarelur.  (Cf. 
Frint,  T.  I.  §.  202  etc.) 

Caput  IV. 

Characteres  Revelationis- 

§.  60. 

1.  Si  Deus  actu  hominibus  Revelationem  largiatur, 
opus  est,  eam  talibus  insigniri  notis,  ut  ceu  vere  divina 
cognosci , rationabili  assensu  acceptari , et  congruo  obse- 
quio exerceri  queat:  secus  enim  finis  factae  revelationis  obti- 
neri nullo  modo  potest.  Notae  autem , quibus  vera  Dei 
Revelatio  supernnluralis  agnosci,  et  a spuria,  et  falsa  se- 
cerni potest,  Revelationis  characteres , seu  criteria  vocari- 
solent. 

2.  Characteres  isti,  si  Revelatio  pro  toto  genere  hu- 
mano destinetur,  debent  esse  a)  perspicui,  ut  facile  ab 
omnibus  intelligi  queant,  b)  certi,  ne  in  re  omnium  gra- 
vissima dubitationi  locus  relinquatur  , c)  completi,  ut  simul 
sumti  verae  tantum  revelationi  competere  possint. 

3.  Characteres  Revelationis  sunt  interni,  et  externi. 
Interni  desumuntur  ex  Revelationis  materia , seu  ex  ipsa 
doctrina,  quae  ceu  revelata  proponitur;  externi  autem  pe- 
tuntur ex  forma  Revelationis,  seu  ex  modo  quo  manife- 
statio fit,  ex  circumstantiis,  in  quibus  fit,  et  ex  mediis, 
quibus  doctrina  manifestatur,  et  propagatur.  Characteres 
tum  interni,  tuin  externi  negative  determinant,  quaenam 
non  possit  esse  vera  revelatio  supernaluralis , positive 

autem  ostendunt,  quaenam  revelatio  pro  vere  divina  super- 
naturali  habenda  sit. 

4.  Cum  revelatio  supernaturaiis  ceu  opus  Dei  sapien- 
tissimi,  ac  benignissimi  ad  finem  hominis  promovendum 
concipiatur,  dubitari  nequit , materiam , et  formam  Revela- 
tionis auctori,  subjecto,  ac  fini  ipsius  omnino  congruere: 
atque  ideo  characteres  internos , et  externos  ex  conceptu 
Dei  - ceu  auctoris,  ex  natura,  et  statu  empirico  hominis , 
seu  subjecti , ct  ex  relatione  ad  veritatem , moralitatem,  et 
felicitatem , seu  ex  fine  - ac  proin  ex  completo  Revelatio- 
nis conceptu  determinare  oportet.  Pro  canone  ergo  gene- 
rali statui  potest:  materia,  et  forma  Revelatiouis  triplici 
huic  normae  non  repugnare,  sed  potius  consentire  debent. — . 
Juxta  hunc  canonem  theoria  rationalis  characterum  tum 
internorum,  tum  externorum  construenda  est. 

Lic£t  ratio  humana,  sicut  Revelationis  possibilitatem,  et  necessi- 
tatem ostendere,  sic  etiam  sufficientes  ejusdem  notas,  seu  cha- 
racteres assignare  valeat,  attamen  limitum  suorum  memor  esse 
debet  - cum  enim  limitata  sit,  et  infirma,  profecto  non  omnes 
modos  determinare  valet,  quibus  Ratio  infinita , Deus  omnipo- 
tens, sapientissimus , ac  liberrimus  uti  potest  ad  Revelationem 
. supernaturalem  hominibus  ita  concedendam,  ut  de  illa  omnino 
persuasi  reddantur. 

8-  61- 

I.  Characteres  interni. 

Characteres  interni  negativi  determinant,  quid  a doc- 
trina, quae  revelata  dicitur,  abesse  debet,  et  positivi 
ostendunt,  quomodo  doctrina  divinitus  revelata  comparata 
sit  oportet. 

1.  Juxta  sanae  rationis  dictamen  a)  illa  doctrina  ceu 
divinitus  revelata  haberi  non  potest,  quae  certis,  et  evi- 
dentibus rationis  principiis  contraria  est.  Deus  enim , qui 
ad  nos  tum  per  rationem,  tum  per  revelationem  loquitur, 

Bibi  contradicere  nequit.  Aliud  dicendum  est  de  principiis 
minus  certis , in  quibus  ratio  corrupta , et  debilitata  saepe 
aberrat,  et  dc  systematibus  philosophicis,  in  quibus  non 
omnia  ceu  rationis  dictamina  considerari  possunt,  cum 
ipsi  Philosophi  in  illis  condendis  sibi  consentientes  non 
sint,  b)  Porro  - divina  revelatio  nihil  continere  potest  veri- 
tati, moralitati,  et  felicitati  contrarium,  aut  noxium,  quia 
Deus  hunc  triplicem  finem , quem  in  homine  promotum 
vult,  certe  non  impedit,  c)  Tandem  divina  revelatio  tunc 
admitti  nequit,  si  capita  doctrinae  propositae  inter  se  pug- 
nent, et  sibi  contradicant:  talis  enim  contradictio  in  Deum 
ipsum  refundenda  esset.  — Isti  sunt  characteres  interni 
negativi,  qui  mullo  magis  ad  dijudicandam  falsitatem  spu- 
riae, quam  ad  probandam  veritatem  genuinae  Kevelationis 
inserviunt. 

2.  Si  de  characteribus  internis  positivis  agitur,  ratio- 
nis humanae  non  est,  Deo  praescribere,  quid  ipsum  reve- 
lare oporteat.  Id  tamen  absque  haesitatione  statui  potest, 
doctrinam  revelatam  Deo  dignam,  et  hominibus  accommo- 
datam esse  oportere,  a)  Doctrina  enim,  quae  Deum  auc- 
torem habet,  nonnisi  undequaque  vera,  bona,  et  sancta 
esse  potest,  b)  Et  cum  a Deo  sapientissimo  pro  homini- 
bus destinetur,  certe  horum  capacitati , fini , ac  indi- 
gentiae accommodata  est.  — Ut  autem  doctrina  hominum 
capacitati  accommodata  sit , ea  claritate  proponi  debet , ut 
ab  hominibus  percipi  possit.  (Fej6r.  1.  c.  §.  3?.)  Non 
autem  requiritur , ut  doctrina  quoad  rationes  intrinsecas 
comprehendatur,  sed  sufficit,  ut  subjectum,  et  praedicatum 
cognoscantur,  ac  de  eorundem  nexu  ex  auctoritate  divina 
certitudo  habeatur  (§.  54.)  Et  doctrina  revelata  clara  fieri 
potest  vel  per  se , vel  per  magisterium  authenticum,  a sa- 
pientisBimo  Revelationis  auctore  constitutum.  — Ut  doc- 
trina hominum  fini  accommodata  sit,  oportet,  eam  utilem 

esse  ad  Cognitionem  veritatis,  ad  exercitium  moralitatis,  et 
ad  acquisitionem  felicitatis  promovendam.  — Ut  doctrina 
hominum  indigentiae  accommodata  sit,  ratio  non  quidem 
exigere,  sed  exspectare  posse  videtur,  ut  quoad  symbo- 
lum' illae  praeprimis  veritates  revelentur,  quae  scitu  ne- 
cesBariae,  sed  rationi  imperviae  sunt  (§.  59.)*,  ut  in  codice 
non  solum  officia,  in  quibus  statuendis  facile  aberratur, 
clarius,  et  solidius  proponantur,  sed  etiam  cultus  exter- 
nus-saltem  quoad  summa  capita  ad  uniformitatem  aliquam 
obtinendam -determinetur;  et  tandem  ut  in  hierarchico  im- 
perium sacrum  stabiliatur,  cui  in  regno  divino  morali 
omnes  subesse  teneantur. 

3.  Ex  characteribus  internis  tum  negativis,  tum  posi- 
tivis equidem  apodicticum  pro  existentia  divinae  revela- 
tionis argumentum  non  exurgit,  quia,  absolute  loquendo 
possibile  est,  ut  quis  doctrinam  a contradictione  liberam, 
Deo  dignam,  et  hominibus  accommodatam  per  vires  suas 
naturales  proponat.  Ast-si  probari  possit,  praeconem  talis 
doctrinae  - hanc  neque  a se,  neque  ab  aliis  hominibus,  sed 
solum  a Deo,  supernaturali,  et  extraordinario  modo  agente, 
haurire  potuisse , tunc  positivum  pro  existentia  divinae 
revelationis  argumentum  exurgit,  quoniam  alias  ratio  suf- 
ficiens illius  doctrinae  non  haberetur. 

§.  62. 

II.  Characteres  externi. 

Ex  forma  Revelationis,  i.  e.  ex  actione,  modo,  et  cir- 
cumstantiis 4 quibus  doctrina  annuntiatur,  peti  debent  cha- 
racteres externi,  qui  ad  dignoscendum  influxum  divinum 
necessarii  sunt  tum  legato  divino,  cum  Revelatio  imme- 
diate obtingit , tum  iis , qui  mediate  Revelationem  a legato 
divino  percipiunt. 

1.  Negative  a forma  Revelationis  abesse  debet,  quid- 
Dogm.  gen.  9 

quid  Deo  indignum,  fini  hominis,  religionis,  aut  revela- 
tionis contrarium  est , uti  e.  g.  violentia , quae  libertati 
praejudicat,  fraus,  quam  lex  moralis  prohibet; 

2.  Positive  Revelationis  veritas  ostendi  debet  per 
eventus  singulares,  sensibiles,  et  supernaturalcs , quibus 
immediatus  influxus  Divinitatis  omnibus  suCGcientcr  pate- 
fiat. Id  autem  fit  per  miracula,  et  vaticinia. 

Miracula,  et  vaticinia  certissimos  divinae  revelationis  characteres 
constituere  omnis  retro  antiquitas  credidit,  et  praecipue  fides 
Judaeorum , et  Christianorum  ostendit.  Rationalisnuls  autem 
temporum  nostrorum,  sicut  veritates  supra  - rationales  ex  ma- 
teria, ita  eventus  supranaturnles  ex  forma  Revelationis  exu- 
lare  desiderans  tum  miracula , tum  vaticinia  impugnat , qua- 
mohrem  accuratior  de  istis  characteribus  positivis  theoria  ratio- 
nalis proponenda  venit. 

Articulus  I. 

De  Miraculis. 

§.  63. 

1.  Miracula  sunt  effectus  sensibiles,  notis  naturae  legi- 
bus repugnantes,  de  quibus  probari  potest,  quod  non  po- 
tuerint ab  alia  causa  produci  nisi  ab  ipso  Deo,  extraordi- 
nario modo  agente.  Per  traditam  notionem  miracula  distin- 
guuntur a)  ab  operibus  gratiae  interioris,  quae  sensibus 
haud  subjiciuntur;  b)  ab  opere  divino  Conservationis,  in 
quo  ordo  naturae  cum  Btiis  legibus  retinetur;  c)  a por- 
tentis naturae,  quae  occultis  ipsius  viribus  producuntur,  et 
d)  a prodigiis  daemoniacis,  quae  a spiritibus» homine  su- 
perioribus, seu  potentioribus  perficiuntur. 

2.  Miraculum,  spectato  eventu,  vel  est  absolutum,  dum 
eventus  sua  ex  natura  omnes  vires  naturales  superat,  ut 
e.  g.  est  suscitatio  mortui,  vel  est  relativum,  dum  easdem 
in  modo  superat,  uti  est  aegroti  graviter  decumbentis  cu- 

ratio  subitanea.  — Altero  respectu:  si  Deus  eventum  pro- 
ducat sola  omnipotentia,  vel  mediis  supernaturalibus,  dici- 
tur immediatum , si  vero  ministris,  et  rebus  naturalibus 
singulariter  praeformatis  utitur,  nominatur  mediatum. 

1.  Miraculum  in  S.  Scriptura  vocatur  a)  portentum  (Ezech.  12!,  6.) 
vel  monstrum  (Eccli.  45,  24.)  ob  eventum  insolitum,  et  cau- 
sam occultam : b)  signum  (Is.  7,  14.  Jo.  20,  30.)  cui  inest 
significatio  praesentis  et  agentis  Dei;  c)  digitus  Dei  (Ex.  8, 19.) 
propter  divinam,  quae  operatur  virtutem.  (Cf.  Dobmajr  T.  II. 
§.  130.) 

2.  Nonnulli  miracula  admittere  videntur,  sed  talem  de  illis  notio- 
nem proponunt,  ut  ad  ordinem  eventuum  naturalium  detru- 
dantur, ex  quibus  pro  veritate  Revelationis  divinae  argumen- 
tum non  prodit.  Sic  e.  g.  juxta  Lokium  miraculum  non  est 
nisi  eventus  sensibilis,  qui  superat  spectatorum  captum,  et 
juxta  illos  est  contra  cursum  naturae,  et  accipitur  tanquam 
operatio  divina.  Etiam  Kant  eventus,  qui  miracula  dicuntur, 
repetit  ex  naturae  legibus,  et  viribus,  nobis  incognitis.  Idem 
fere  sentiunt  plerique  Rationalistae,  qui  eventus  vere  super- 
naturales  ceu  impossibiles,  et  fictitios  rejiciunt.  Quantum  vero 
aberrent,  ex  dicendis  apparebit. 

§.  64. 

Miracula  sunt  possibilia. 

Duplex  secernenda  est  miraculorum  possibilitas,  nimi- 
rum objecliva,  qua  posita  affirmatur,  Deum  in  natura  visi- 
bili producere  posse  effectus,  qui  hujus  vires  superant, 
consuetisque  legibus  repugnant,  et  subjectiva , qua  asse- 
ritur, nos  de  extraordinaria  causalitate  Dei  in  miro  aliquo 
effectu  producendo  sufficienter  certos  fieri  posse.  Utraque 
jam  contra  adversarios  propugnanda  venit. 

§ 65. 

A.  De  objectiva  miraculorum  possibilitate. 

Miracula  in  se,  seu  objectivc  sumta  possibilia  esse, 
ipsa  sana  ratio  docet. 

9 * 

1.  Logica  enim  miraculorum  possibilitas  per  se  mani- 
festa est,  quia  notio  miraculi  notas  contradictorias  non 
involvit,  ac  proin  a ratione  sana,  et  culta  optime  concipi 
potest. 

Physica  quoque  possibilitas  in  dubium  vocari  ne- 
quit. Nam  ex  una  parte  Deus , qui  illimitata  causalitate, 
seu  omnipotentia  pollet,  uti  continuo  in  naturam  agit,  ita 
etiam  singulari  actione  eam  afficere  potest,  legesque  , quas 
ipse  tulit,  quibus  autem  ipse  non  subest,  suspendere:  et 
sane  si  nos  in  nostrum  corpus  agere,  ejusdem  vires  su- 
spendere, consuetamque  activitatem  mutare  possumus,  cur 
non  posset  idem  Deus  quoque  et  quidem  circa  totum  Uni- 
versum, cujus  auctor,  et  gubernator  est?  — Certe  altera 
ex  parta  natura,  quae  tota  a Deo  dependet,  iliique  paret, 
sicuti  latas  ab  ipso  leges  observat,  ita  etiam  certos  reces- 
sus, et  receptiones  ab  eadem  omnipotentia  ad  exigentiam 
finium  moralium,  secundum  quos  regitur,  recipere  potest. 
Generatim  vis  minor  majori  cedere  debet,  an  natura  Deo 
omnipotenti  resistere  poterit?  — Ipse  Rousseau  dubitat, 
an  illum  iusipientem,  an  impium  dicat,  qui  de  physica  mira- 
culorum possibilitate  dubium  movet;  (Lettr.  6crit  de  la 
mont.  p.  94.)  omni  jure  autem  dici  potest,  talem  utraque 
nota  inurendum  esse.  (Cf.  Storchenau  b,  3?.  5.33. 0.  6.) 

3-  Moralis  possibilitas  eodem  modo  clare  apparet ; 
miracula  enim  fines  hominis,  Revelationis,  aut  Dei  non 
Bolum  non  impediunt,  sed  summopere  promovent;  sunt 
enim  si)  homini  maxime  accommodata,  qui  naturali  stimulo 
in  mira  fertur,  et  factis  potius,  quam  argumentis  erudiri, 
ac  persuaderi  debet ; sunt  etiam  b)  revelationi  consen- 
tanea, quae,  cum  Deum  auctorem  habeat,  factis  quoque 
divinis  indiget,  ut  originem  Buam  supernaturalem  probet; 
sunt  demum  c)  Deo  dignissima,  quia  in  patratione  mira- 
culorum varia  attributa  buo  clarissime  manifestat ; ostendit 


Digitized  by  Google 


133 


enim  suam  omnipotentiam,  cnm  totius  naturae  vires  supe- 
rat; suam  indepemlentiam , dum  ipsas  naturae  leges  vel 
suspendit,  vel  immutat;  suam  bonitatem,  cum  revelatam  a 
se  doctrinam  pro  salute  hominum  confirmat,  et  suam  pro- 
videntiam , ad  quam  melius  cognoscendam,  et  ruminandam 
hominem,  operibus  suis  ordinariis  jam  assuetum,  per  even- 
tus extraordinarios  excitat.  Quam  in  rem  egregie  disserit 
S.  Augustinus : «Quia,  ait,  Deus  non  est  talis  substantia, 
quae  videri  oculis  possit,  et  miracula  ejus,  quibus  totum 
mundum  regit,  universamque  creaturam  administrat,  assi- 
duitate viluerunt,  ita  ut  pene  nemo  dignetur  attendere 
opera  Dei  mira,  et  stupenda  in  quolibet  seminis  grano; 
secundum  ipsam  suam  misericordiam  Bervavit  sibi  quae- 
dam, quae  faceret  opportuno  tempore  praeter  usitatum  cur- 
sum , ordinemque  naturae,  ut  non  majora,  sed  insolita 
videndo  stuperent,  quibus  quotidiana  viluerant.^  (Tract.  24. 
in  Jo.)  Manifestissimum  igitur  est,  miracula  objective  pos- 
sibilia esse. 

Contra  objectivam  miraculorum  possibilitatem  variae  difficultates 
moveri  solent: 

Obj.  1.  Si  miraculum  esset  possibile,  mutari  possent 
et  interrumpi  naturae  leges;  atqui  hoc  fieri  nequit.  Nam 
leges  naturae  sunt  immutabiles , quia  sunt  decreta  Dei ; 
sed  decreta  Dei  mutari  non  possunt,  cnm  voluntas  divina 
immutabilis  sit,  ergo  miraculum  contingere  nequit.  — Sic 
post  Spinozam  Voltairius. 

Jiesp . Leges  naturae  non  sunt  aeternae,  necessariae, 
immutabiles  per  se,  quia  a liberrima  voluntate  Dei  consti- 
tutae sunt,  et  ab  illa  dependent;  neque  immutabiles  fiunt 
propter  voluntatem  divinam.  Nihil  enim  impedit,  quo  mi- 
nus Deus  ab  aeterno  decreverit,  ut  mundus  juxta  quaBdam 
leges  uniformes  regeretur,  et  simul  ab  aeterno  voluerit, 
illas  leges  in  quibusdam  circumstantiis  suspendi,  seu  inter- 

rumpi;  qua  in  hypothesi  mutabitur  quidem  ordo  consuetu», 
nec  tamen  mutantur  divina  decreta,  quae  ab  aeterno  sem- 
per  eadein  manent.  Egregie  in  rem  loquitur  S.  Thomas 
Aq.:  «Dicendum,  ait.  quod  sic  Deus  certum  ordinem  rebus 
indidit,  ut  tamen  sibi  reservaret,  quod  ipse  aliquando  ali- 
ter ex  causa  esset  facturus : unde,  cum  praeter  hunc  ordi- 
nem agit,  non  mutatur.«  (P.  I.  q.  105.  art.  6 ad  3.) 

Obj.  2.  Leges  naturae  optimae,  et  perfectissimae  sunt, 
ergo  mutationi  obnoxiae  esse  non  possunt.  Deo  indignum 
est  dicere,  ipsummet  optimum  in  natura  ordinem  statuisse, 
et  tamen,  ubi  hic  ordo  naturalis  ipsius  voluntati  haud  am- 
plius satisfacere  possit,  miraculis  patrandis  ipsi  quasi 
opem,  et  medicinam  ferre.  Non  potest  Deo  competere, 
quod  nonnisi  ineptis  legislatoribus  usuvenit,  qui,  cum  exi- 
gua mentis  virtute  sint  instructi,  totamque  reipublicae  re- 
gendae formam  assequi  nequeunt,  quoties  graviores  diffi- 
cultates occurrunt,  toties  ad  exceptiones  confugere  cogun- 
tur. Ita  Wegscheider,  Salvador,  et  alii. 

Resp.  Leges  naturae  optimae,  et  perfectissimae  sunt, 
quia  a Deo  sapientissimo  constitutae,  et  quando,  ac  quo- 
modo juxta  ipsius  voluntatem  servandae  sunt.  Quodsi  hic 
idem  Deus  exceptionem  adesse  velit,  ex  eadem  ratione 
haec  exceptio  optima,  et  perfectissima  est.  Neutiquam  enim 
Deus  miracula  patrat,  ut  infirmitati  naturae  Succurrat,  aut 
illam  corrigat,  quasi  quaedam  male  aut  improvide  esseut 
constituta,  quae  emendatione  egent : sed  habet  Deus  fines 
alios  majestate,  ac  sapientia  sua  infinita  dignissimos,  ad 
quos  promovendos  rerum  ordinem  immutat,  et  leges  natu- 
rae suspendit,  e.  g.  ut  homines  de  religione  a se  revelata 
certos  reddat.  — Neque  ideo  Deum  inepto  legislatori  com- 
parare licet,  qui  ex  defectu  scientiae , et  capacitatis  statuta 
Bua  mutare  cogitur:  Deus  enim,  omniscientia,  et  omnipo- 
tentia praeditus,  non  ex  superveniente  necessitate,  quam 

non  praeviderit,  aliquid  mutat,  sed  uno,  aeternoque  decreto 
tuin  leges  naturae,  tum  exceptiones,  seu  mutationes  liber- 
rime, ac  sapientissime  sanxit.  (Cf.  Ferrone  T.  I.  P.  I. 
C.  III.  Prop.  I.) 

Obj.  3 • Deus  ipse,  ut  omnes  passim  fatentur,  possi- 
bilia tantum  perficere  potest;  possibilia  autem  sunt,  quae 
nullas  notas  contradictorias  continent,  neque  rerum  essen- 
tiis repugnant.  Miracula  vero  contradictionem  involvunt, 
quia  his  positis  res  eodem  tempore  diverso  modo  compa- 
ratae esse  deberent.  Sic  e.  g.  mons  in  aerem  elevatus 
simul  deorsum,  ct  simul  sursum  tendere,  simul  gravior, 
et  simul  levior  aere  esse,  vel  mons,  et  aer  essentias  suas 
mutare  deberent.  Haec  autem  omnia  sunt  impossibilia, 
ergo  neque  a Deo  perfici  possunt. 

Retp.  a)  Quae  impossibilia  sunt  metapliysice  i.  e. 
quae  talem  contradictionem  involvunt,  ut  sub  nulla  condi- 
tione existere  queant  e.  g.  existere  circulum  quadratum, 
dari  effectum  sine  causa  sufficiente  etc.  etiam  a Deo  perfici 
nequeunt:  aliter  autem  dicendum  est  de  iis,  quae  physice 
solum  impossibilia  sunt;  haec  enim,  licet  a causis  natu- 
ralibus non  possint  perfici,  tamen  a causis  supernaturali- 
bus  et  praecipue  ab  omnipotentia  divina  perfici  posse, 
nemo  negabit,  b)  In  proposito  exemplo  contradictio  ad- 
esset, si  mons  propria  virtute  sine  causa  externa  elevari 
diceretur;  nulla  autem  contradictio  adest,  si  pro  causa 
externa  statuitur  actus  extraordinarius  omnipotentiae  divi- 
nae; tunc  enim  mons  deorsum  tendit  vi  propria  naturali, 
et  sursum  elevatur  vi  supernaturali  divina;  quod  si  con- 
tradictionem involveret , impossibile  pariter  esset , levem 
lapidem  virtute  brachii  sursum  projicere. 

Obj.  4.  Si  contingeret  miraculum , e.  g.  si  terra  a 
motu  regulari  desisteret,  totus  mundi  ordo  mutaretur,  et 

perturbaretur,  quia  omnia  entia,  sicut  rotae  in  horologio, 
intimo  nexu  cohaerent.  Ita  Voltaire. 

Resp.  a)  Qui  mundum  creavit,  illiusque  ordinem  sta- 
bilivit, potest  etiam  eadem  facilitate  hunc  ordinem  vel  im- 
mutare, vel  suspendere , vel  posita  mutatione  in  una  parte 
in  altera  conservare,  vel  per  aliquod  tempus  perturbatum 
restaurare:  nam  omnipotentiae  divinae  nil  arduum  est.  b) 
Plurima  miracula  fieri  possunt,  quae  in  ordinem  mundi 
non  influunt.  Sic  e.  g.  resuscitatio  Lazari  mortui  non  magis 

perturbat  ordinem  Universi , quam  sanatio  aegroti , per 

* 

medicamenta  peracta. 

Obj.  5 ■ Contra  moralem  miraculorum  possibilitatem 
ita  ratiocinatur  Kant:  miracula,  ait,  finibus  rationis  repug- 
nant; admissa  enim  eorum  possibilitate  a)  nutant  naturae 
leges,  cum  a ratione  determinari  nequeat,  an  effectus  a 
viribus  naturalibus,  vel  supernaturalibus  productus  fuerit; 
et  b)  ratio,  si  ad  immediatam  causalitatem  divinam  recur- 
rat, vires,  legesque  naturae  investigare  negligit,  et  ignava 
redditur. 

Resp.  a)  Per  possibilitatem  miraculorum  nullatenus 
leges  naturae  nutantes,  aut  incertas  reddi,  experientia  do- 
cet; illi  enim,  qui  miraculorum  possibilitatem  defendunt, 
certas  tamen  naturae  leges  agnoscunt,  e.  g.  corpora  gravia 
deorsum  tendere  etc.;  imo  ipsa  possibilitas  (subjectiva) 
miraculorum  certas  naturae  leges  - nobis  cognitas  expos- 
cit; et  ideo  b)  ratio  non  ignava  redditur,  sed  potius  exci- 
tatur ad  naturae  leges,  viresque  investigandas,  cum  nun- 
quam liceat  recurrere  ad  causalitatem  immediate  divinam, 
nisi  constet,  effectum  certis  naturae  legibus  repugnare,  at- 
que in  illo  naturae  vires  certo  superari.  (Cf.  Frint.  T.  II. 
§.  412—417.) 

Obj.  6.  Miracula  non  promovent  finem  Revelationis; 
nam  a)  non  prosunt  legato,  qui,  si  bonus,  et  sanctus  est, 

illis  non  indiget,  si  malus , per  facta  externa  non  emen- 
datur, nec  fide  dignus  redditur;  b)  non  prosunt  audien- 
tibus; docti  enim  non  ad  facta  externa,  sed  ad  intrinsecas 
rationes  attendunt;  indocti  vero  per  facta  mira  stupore 
abrepti  ab  excipienda  doctrina  detinentur;  c)  non  prosunt 
doctrinae,  quae  si  a ratione  approbetur,  miracula  non 
exposcit;  si  vero  falsa  sit,  nunquam  rationi  obtrudi  potest. 

Resp.  a)  Non  omnis  bonus,  et  sanctus  vir  est  etiam 
legatus  divinus:  qui  bonus,  ct  sanctus  videtur,  hypocrita, 
et  mendax  esse  potest;  ideo  ad  extraordinariam  missionem 
divinam  ostendendam  semper  miraculis  opus  est:  — b) 
Docti  in  iis,  quae  ad  revelationem  formalem  spectant,  in- 
trinsecas rationes  perscrutari  possunt;  ast  revelationem 
materialem  excipere  nequeunt , nisi  illam  a ratione  supe- 
riore, i.  e.  a Deo  descendere  cognoverint,  quod  cognos- 
cere nequeunt,  nisi  per  miracula  Deus  immediatum  suum 
influxum  ostendat.  Indoctos  autem  non  ita  stupore  abripi, 
ut  ab  excipienda  doctrina  detineantur,  dum  facta  mira 
observant,  sed  per  ista  potius  incitari  ad  legatos  divinos 
audiendos,  historia  ostendit,  c)  Doctrina  tandem,  si  ad 
_ revelationem  formalem  spectet,  a rudi  populo,  et  si  ad 
materialem  pertineat , etiam  ab  eruditis  debita  certitudine 
excipi  non  poterit , nisi  divina  auctoritate  fulciatur.  Quis 
nescit,  quam  facile  optima  quoque  doctrina,  quae  humana 
solum  auctoritate  proponitur,  contemnatur,  et  in  dubium 
trahatur?  — ideo  si  nou  necessarium,  saltem  utilissimum 
est,  miraculis  doctrinam  divinitus  revelatam  confirmare. 

§•  66. 

B,  De  subjectiva  miraculorum  possibilitate. 

Ut  ex  miraculo  patrato  pro  veritate  factae  divinae 
revelationis  pro  nobis  argumentum  exurgat,  de  objectiva 
illius  veritate  certi  esse  debemus.  Ad  id  autem  tria  requi- 

runtur:  a)  Primo  enim  nosse  debemus,  factum,  quod  ceu 
miraculum  proponilur,  vere,  uti  narratur,  contigisse;  b) 
porro  constare  debet,  in  facto  isto  naturae  vires  veres  ope- 
ratas esse,  et  extraordinariam  causalitatem  divinam  ad- 
fuisse; c)  demum  perspicuum  fieri  debet,  miraculum  in 
confirmationem  doctrinae  propositae  patratum  esse:  seu 
brevius : ad  probandam  revelationem  divinam  certi  esse 
debemus  de  veritate  miraculorum  historica , philosophica, 
et  relativa.  — Sed  hanc  triplicem  miraculorum  veritatem 
£erto,  et  tuto  cognoscere  possumus,  atque  ideo  admittenda 
est  subjectiva  eorundem  possibilitas.  Deo  enim  certescieti- 
tia,  et  potentia  denegari  non  potest,  ut  opera  sua  ab  ope- 
ribus creaturarum  distinguat,  et  de  supernaturali',  ac  imige- 
diata  sua  causalitate  homines  certiores  reddat : etiamsi  ergo 
ratio  humana  limitata  nullum  valeret  modum  assignare, 
ejus  tamen  possibilitatem  negare  non  potest,  nisi  justum 
de  Deo  conceptum  tollat.  Ndbis  autem  facultatem  inesse, 
omnia  cognoscendi,  quae  ad  subjectivam  miraculorum  pps- 
sibilitatem  requiruntur,  facile  probatur.  * 

1.  Veritatem  enim  miraculi  historicam  certo  .rtosse 

* **  . 

possumus.  Nam  si  facto  supernaturali  praesentes  fueri- 
mus, illud  ex  propria  experientia  agnoscere  valemQs;  nam 
* * * 
sensus  non  minus  sufficiunt  ad  factum  insolitum,  quam  ad 

ordinarium  rite  observandum.  Si  vero  absentes  fueri- 
mus; de  facto,  in  aliorum  praesentia  patrato,  horum  testi- 
monio authentico  certi  reddimur;  quod  si  negetur,  omnis 
pariter  fides  historica  neganda  esset. 

2.  Veritatem  miraculi  philosophicam  satis  certe  ope 
reflexionis  detegere  licet.  Ratio  enim  nostra  effectum  non 
potest  admittere  sine  causa  sufficienti:  quare,  si  alicujus 
effectus  causam  sufficientem  in  viribus  naturalibus,  creatis, 
et  limitatis  non  inveniri  certo  cognoscat , necesse  omnino 
est,  ut  ad  vires  supernaturales,  et  illimitatas,  i.  e.  ad  ora- 

nlpotentiam  divinam  recurrat,  et  extraordinarium  Dei  inter- 
ventum statuat.  — Neque' ad  hoc  judicium  ferendum  neces- 
saria est  perfecta  omnium  legum  naturae,  et  virium  natu-, 
ralium  cognitio , ut  Rousseau  et  alii  increduli  contendunto 
Licet  enim  non  omnes  leges  naturae  pisrfecte  cognosca- 
mus, plures  tamen  ita  cognoscimus,  ut  certo  affirmare  va- 
leamus, effectum  aliquem  istis  legibus  repuguare.  Et  si 
per  judicium  affirmativum  determinare  non  possumus,  quous- 
que vires  naturales,  seu  creatae  se  extendant;  possumus 
tamen^per  judicium  negativum  certo  statuere,  quid  nullo 
modo  perficere  queant.  Sic  e.  g.  nescimus,  ad  quanta  onera 
ferenda  vires  hominis  sufficere  possint : indubitanter  tamen 
asserimus , non  posse  homines  integros  montes  portare, 
aut  magna  aedificia  unico. verbo  transferre  etc.  Sic  jam  de 
philosophica  miraculi  veritate  omnino  certi  fieri  possumus. 
(Cf.  Frint.  T.  II.  §.  368  — 387.  Storchenau  fpf)U.  fc.  9?et. 
T.  II.  P.  II.  Ep.  2.) 

3.  Veritatem  miraculi  relativam  cognoscimus,  si 
certo  nobis  constat,  miraculum  in  confirmationem  propo- 
sitae doctrinae  patratum  fuisse.  Id  autem  cognoscere  pos- 
sumus tum  ex  illius,  qui  miraculum  patrat,  declaratione, 
tum  ex  circumstantiis,  in  quibus  perficitur;  — praecipue 
si  plura  facta  mira  ab  eo,  qui  se  ceu  praeconem  doctrinae 
revelatae  sistit,  perficiantur.  — Si  enim  generatim  de  in- 
tentionibus actionum  humanarum  ex  agentium  contestatione, 
vel  ex  circumstantiis  certum  judicium  ferri  potest;  quare 
idem  fieri  non  poterit  de  intentione  miraculi  patrati,  prae- 
cipue si  ille,  per  quem  miraculum  fit,  intentionem  suam 
claris  verbis  pronuntiet,  qui  sine  dubio  ob  concursum  divi- 
num omnem  fidem  meretur?  — Manifesta  est  ergo  etiam 
subjectiva  miraculorum  possibilitas,  quae  tamen  variis 
modis  ab  incredulis  impugnari  solet. 

Obj.  7.  De  veritate  miraculi  historica  nunquam  certi 

esse  possumus.  Facilius  enim  est,  mille  testes  errare,  aut 
decipere,  quam  factum  legibus  naturae  repugnans  existere: 
primum  moraliter  tantum  impossibile,  et  experientiae  con- 
sonum; secundum  vero  physice  impossibiio,  et  experien- 
tiae contrarium  est.  In  omni  porro  miraculo  contra  unum 
testem  mille  insurgunt;  sic  e.  g.  si  unus  testetur,  * mor- 
tuum resuscitatum  fuisse,  milleni  testes  affirmant,  mor- 
tuos ad  vitam  haud  redire. 

Resp.  Certum  est , miracula  objective  possibilia  esse, 
quod  a multis  quoque  incredulis  non  negatur.  Facta  ergo 
sensibilia,  legibus  naturae  repugnantia,  extraordinario  modo 
a Deo  omnipotente  producta  vere  existere  possunt.  Neque 
improbabile  est,  talia  facta  existere , quia  divina  revela- 
tione indigemus,  quae  per  miracula  nobis  demonstrari  de- 
bet. Non  licet  ergo  a priori  omnia  de  miraculo  patrato 
testimonia  rejicere,  quia  veritati  consona  esse  possunt;  sed 
testes  examinare  oportet,  et  si  ex  critica  inquisitione  appa- 
reat, ipsos  veritatem  et  scire  debuisse , et  dicere  voluisse, 
ipsa  ratio  fidem  illis  praestare  jubet.  — Porro  physica 
impossibilitas  nullo  modo  pugnat  cum  certitudine  historica 
facti;  tunc  enim  solum  factum  incredibile  redditur,  si 
valde  dubium  sit,  an  vires  sufficientes  ad  factum  produ- 
cendum existant.  At,  dum  de  miraculis  sermo  est,  id, 
quod  deest  viribus  naturalibus,  abunde  suppletur  per  omni- 
potentiam Oei , cui  factum  adscribitur.  — Demum  ridicu- 
lum est,  dicere,  contra  unum  miraculi  testem  mille  insur- 
gere: hi  enim,  qui  faeto  praesentes  non  fuerunt,  possunt 
quidem  cum  illo  legem  ordinariam  naturae  affirmare , sed 
non  contra  illum  exceptionem  factam  negare;  alias  dicen- 
dum foret,  testimonia  eorum,  qui  totam  rem  ignorant,  va- 
lere , et  furem  absolvendum  esse , quem  tres  in  actu 
deprehenderunt,  sed  mille  non  viderunt.  (Trint.  T.  II. 
§.  400—405.) 

Obj.  2.  Per  judicium  negativum  possumus  quidem 
determinare,  quid  causae  naturales  nobis  notae  efficere  non 
possint;  sed  ideo  non  licet  concludere  ad  extraordinariam 
causalitatem  divinam;  existerc  enim  possunt  causae,  seu 
vires  naturales  nobis  ignotae , quae  sufficiant  ad  effectum 
mirum  producendum : casu  autem  contingere  potest , ut 
quis  verba  consentanea  proferat,  dum  a natura  prodigium 
perficitur. 

Resp.  a)  Vires  istae  nobis  incognitae,  quibus  ab  ad- 
versariis miri  effectus  adseribuntur , vel  semper  adsunt  in 
natura,  vel  non.  Si  semper  adsunt,  ergo  juxta  leges  natu- 
rae pathologicas  agere,  et  in  iisdem  circumstantiis  eosdem 
effectus  producere  deberent,  et  hac  de  causa  post  tot  rerum 
naturalium  perscrutationes  vix  ignotae  manere  possent, 
aut  Certe*  notis  naturae  legibus,  a sapientissimo  creatore 
constitutis  non  repugnarent  e.  g.  legi  continuitatis , parsi- 
monia» etc.  t—  Si  autem  vires  hae  occultae  non  semper 
in  natura  adsunt,  ergo  pro  certis  casibus  naturae  tribui 
non  possunt  nisi  ab  auctore,  et  domino  naturae,  qui  solus 
creandi  potestate  polKt^  et  tunc  miraculi  ratio  jam  habe- 
tur. b)  Cuni  ratio  vjx  Sibi  persuadere  possit,  uno,  vel 
altero  casu  cum  effectu  miro,  et  extraordinario  verba  horni- 
nis  consentanea  fortuito  conjungi;  omni  jure  ut  certum 
statuere  potest,  id  ordinarie  fieri  non  posse  ita,  ut  quo- 
tiescunque  a quodam  verba  analoga  proferantur,  toties 
effectus  insolitus,  et  mirus  sequatur.  Neque  reponi  potest, 
magnum  naturae  scrutatorem  effectus  istos  praevidere  posse; 
ipsi  enim  adversarii  fatentur,  tantam  omnium  legum,  virium- 
que naturalium  cognitionem  nobis  possibilem  non  esse, 
quod  probant  inanes  hominum  conatus,  varias  tempestates 
certo  praedicendi.  Talis  praevisio  tunc  minime  admitti  po- 
test, si  constet,  loquentem  vel  non  magna  rerum  natura- 
lium cognitione  pollere , vel  rerum  circumstantias  nullo 

modo  inquirere  potuisse : de  tali  dicere , ipsum  insolitos 
prorsus  effectus  praevidisse , idem  est , ac  miracula  omni- 
potentiae in  miracula  omniscientiae  permutare.  (Frint.  T.  II. 
$.  387—390.) 

Qbj.  3.  Si  in  effectu  aliquo  naturae  vires  superantur, 
exinde  tamen  immediata  causalitas  divina  non  semper  pro- 
hari  potest.  Sola  enim  ratione  duce  cognoscimus,  possibi- 
les, imo  probabiles  esse  substantias  homine  excellentiores, 
i.  e.  spiritus,  qui  majori  virtute  polleant,  et  effectus  pro- 
ducant , quos  natura  producere  non  valet.  Spiritus  autem 
isti  finiti,  et  liberi  falli,  et  fallere,  ac  propterea  per  facta 
Bua  mira  homines  in  errorem  inducere  possunt.  Quia  ergo 
discernere  nequimus , utrum  effectus  superntlturalis  a Deo, 
vel  a spiritu,  errori  obnoxio,  productus  sit,  ideo  mira- 
cula nunquam  Revelationem  divinam  certo  nobiS  probaro 
possunt.  , ' 

Resp.  Non  levem  hanc  difficultatem  Theologe  pleri— 
que  sequenti  dilemmate  solvunt:  Spiritus  hominibus  supe- 
riores, vel  boni  sunt,  vel  mali,  prout^vel  Deo  subditi,  et 
cum  voluntate  ejus  concordes,  vel  ipsius  a.dversarii  sunt. — 
Si  boni  sunt,  nec  pro  suo  erga  feritatem,  et  homines  stu- 
dio, nec  ex  commissione  Dei  impostorem  adjuvant,  et  fal- 
sam doctrinam  miris  factis  confirmant:  Si  vero  mali  sint, 
praeconi  veritatis,  et  divinae  doctrinae  suas  haud  largiun- 
tur vires,  ne  sibi  ipsis  noceant;  impostorem  vero,  seu 
ementitae  revelationis  praeconem -ad  inevitabilem  hominum 
seductionem  adjuvare  a Deo  prohibentur. — (Cf.  Dobmayr 
T.  II.  §.  130.  pag-  599.)  — Quod  autem  Deus  malignis 
spiritibus  tantam  potestatem  non  permittat,  ut  pro  libitu 
naturae  leges  invertere,  impostores  adjuvare,  et  homines 
quasi  in  errorem  necessarium  perducere  queant,  vario  modo 
a variis  Theologis,  et  Philosophis  probatur: 

1.  ex  absurdis , quae  ex  contraria  doctrina  sequeren- 


Digitized  by  Google 


143 


tur.  — Si  enim  tanta  potestas  daemonibus  concederetur,  ut 
pro  libitu  naturae  ordinem  invertere,  et  hominibus  illu- 
dere possent,  tunc  omnia  facta  physica  incerta,  et  ideo 
etiam  plurima  officia  hominis  erga  homines  dubia  redde- 
rentur, quia  ubique  illusiones  timendae  forent — Cum  autem 
dentur  officia  certa,  et  Deus  ipse  nobis  principia  univer- 
salia, et  regulas  generales  dictet,  quas  in  certis  casibus 
applicare  jubet;  profecto  ordinem  Universi  non  ita  consti- 
tuit, ut  in  applicatione  principiorum  , et  regularum  gene- 
ralium semper  dubii , et  errori  obnoxii  haereamus.  ( Here . 
Oberrauch  Th.  et  Ani.  T.  3.  c.  1.) 

2.  ex  necessitate  Revelationis.  Revelatio  enim  neces- 
saria e$t,  non  solum  formalis,  sed  et  materialis:  haec 
autem  non  potest  ceu  vere  divina  probari , nisi  per  facta 
divina,  i.  e.  per  miracula;  postulat  ergo  ratio,  ut  mira- 
culis etiam  subjective  possibilia  sint , quia  sine  hac  possi- 
bilitate humanum  genus  finem  suum  obtinere  non  posset.— 
Nufiquam  ergo  tanta  malignis  spiritibus  potestas  et  liber— 
tas”in  myris  patrandis  concedi  potest,  ut  Deus  ipse  de 
revelatione  sua  homines  certos  reddere  nequiret.  (Cl. 
Frint.  Tom.  II.  §.  386.) — Huic  autem  argumentationi 
duo  opponi- possunt j nam  a)  Revelatio  nobis,  non  Deo 
necessaria  est,  qui  haye  hominibus  omnino  denegare  po- 
test, atque  ideo  potestate,  illam  ,per  miracula  probandi, 
non  indiget;  b)  miracula  nequeunt' statui  ceu  modum  Uni- 
cum , divinam  revelationem  probandi ; aliis  quoque  modis 
id  fieri  potest  e.  g.  per  vaticinia  etc. 

3.  ex  notione  divinae  providentiae,  quae  totum  Uni- 
versum sapientissime,  et  clementissime  gubernat,  ordinem- 
que in  omnibus  admirabilem  conservat , fluit,  Deum  nulla- 
tenus permittere,  fines  optimos,  a se  statutos,  et  ordinem 
pulcherrimum  a malis  spiritibus  pro  libitu  perturbari.  Quem- 
admodum enim  a principis  sapientia  alienum  foret,  ut  sub- 

dito  cuicumque  - in  quacunque  dignitate  constituto  facultas 
esset,  leges,  ordinenique  civitatis  invertendi  et  immutandi; 
ita  multo  magis  divinam  sapientiam,  divinumque  domi- 
nium dedecere  intelligitur,  ut  geniis,  seu  spiritibus  sepa- 
ratis potestas  sit,  pro  arbitrio  universalem  naturae  ordi- 
nem invertendi,  hominesque  seducendi,  (/o.  R.  Albertini 
Dissert.  de  mirae.) 

4.  ex  idea  bonitatis,  et  misericordiae  divinae,  quae 
hominibus  in  necessariis  non  deest,  ipsorumque  felicitatem 
vult,  facile  eruitur,  Deum  permittere  non  posse,  ut  homi- 
nes a malignis  spiritibus  per  prodigia  fallacia  quasi  in 
necessarium  errorem,  et  inevitabilem  interitum  perducantur. 
(Nonnotte  Lexic.  Philos.  V.  Miraculum.  T.  II.)  Sed  ani- 
madvertendum eBt,  non  posse  a priori  ostendi , quid  Deus, 
ceu  ens  primum,  absolutum,  et  independens  faciat,  aut 
facere  debeat,  sed  a posteriori  haec  benignissima  Dei 
voluntas  probanda  venit -et  quidem 

5.  ex  fine  hominis.  Deus  enim  vere  vult,  ut  homo 
libere  ad  veritatem , moralitatem , et  felicitatem  (endat7  et 
sic  omnes  facultates  suas  ad  auctorem  suum  referat.  (§.41 
et  §.  44.)  Quidquid  autem  Deus  vult,  efficaciter  vult,  et  in 
simplicissima  voluntate  sua  sibi  non  contradicit.  Si  ergo 
Deus  vult  praedictum  finem , non  potest  simul  velle  id, 
quod  hunc  finem  absotyte  impediret,  et  moralem  hominis 
libertatem  tolleret;  sed  Deus,  qui  ad  finem  suppeditat 
media,  absque  dubio  tali  facultate  hominem  instruit,  ut, 
Bicut  in  via  naturali,  et  ordinaria  dicta  rationalia  a non 
rationalibus,  ita  etiam  in  via  supernaturali,  et  extraordi- 
naria dogmata,  et  mandata  Dei  ab  illis  malorum  Spirituum 
distinguere  possit,  — Quamvis  ergo  facultas  mira  patrandi 
malis  Spiritibus,  seu  daemonibus  non  denegetur;  pleno 
tamen  jure  asseritur , talibus  characteribus  miracula  dae- 
moniaca insignita  esse,  ut  a divinis  facile  secernantur. 

lati  characteres  desumendi  sunt  ex  persona  vel  sancta, 
vel  prava , ex  fine  bono , vel  malo , ex  modo  agendi  Deo 
digno,  aut  indigno,  ex  doctrina  proposita  veritati,  et  mo- 
ralitati  congrua,  vel  dissona,  ex  circumstantiis  honestis, 
aut  inhonestis,  ex  effectibus  salutaribus,  sive  pestiferis 
etc.  etc.  Ex  ipsa  etiam  hiBloria  ostendi  potest,  miracula, 
quae  narrantur  daemoniaca  ejus  semper  naturae  fuisse,  ut 
a divinis  facile  secerni  potuerint.  (Cf.  Storchenau 
b.  9M.  5.  33.  2.  Slbttb.  6.  23rief.  Perrone  T.  I.  P.  I.  C.  III. 
n.  151  etc  n.  160  ctc.) 

Obj.  4.  In  tradita  miraculorum  theoria  falsa  argu- 
mentatio, seu  circulus  vitiosus  committitur.  Nam  veritas 
miraculi  divini  ex  sanctitate  doctrinae,  et  sanctitas,  seu 
divinitas  doctrinae  ex  veritate  miraculi  probanda  statuitur. 

Resp.  a)  Difficultas  haec  statim  evanescit,  si  atten- 
datur distinctio  characterum  negativorum,  et  positivorum. 
Ex  defectu  enim  characteris  negativi  interni  i.  e.  sancti- 
tatis doctrinae  jure  quidem  concludimus,  miraculum  aut 
historice  , aut  philosophice  verum  non  esse,  quia  Deus  fal- 
sam doctrinam  non  approbat:  non  autem  vicissim  ex  prae- 
sentia notae  negativae,  seu  ex  sanctitate  doctrinae  statim 
concludimus  ad  veritatem  miraculi  divini,  sed  hanc  ex  testi- 
monio sensuum,  aut  ex  monumentis  autenthicis,  et  ex  refle- 
xione rationis  haurimus,  b)  Omni  jure  autem  ex  veritate 
miraculi  concludimus  ad  sanctitatem,  et  divinitatem  doc-  - 
trinae.  Nam  doctrina,  quam  Deus  ipse,  qui  ut  aeterna 
veritas  falli,  et  fallere  nequit,  per  miraculum  confirmat, 
eertissime  vera,  sancta,  divina,  et  ideo  ab  omnibus  tenenda 
est.  Inest  ergo  miraculis  vis  probandi  divinitatem  religio- 
nis omnium  consensu  maxima:  ideo  Graeci,  et  Barbari, 
culti  aeque , ac  inculti  populi , ut  suas  Religiones  firma- 
rent, in  miraculis  praesidium  quaerebant  semper.  Quin  et 
incredulorum  antesignani  miraculum,  si  de  ejus  veritate 
Dogm.  gen.  10 

conBtare  possit,  manifestam  esse  divinae  revelationis  de- 
monstrationem aliquando  confessi  sunt:  e,  g.  Spinoza, 
Rousseau , Hobbes  etc. 

Articulus  //. 

De  Vaticiniis,  seu  Prophetiis. 

8-  67. 

Prophetia  est  clara,  determinata,  et  firma  eventuum  fu- 
turorum, et  contingentium,  qui  a spiritu  finito  praevideri  hntid 
possunt,  praedictio,  quae  successu  rata  habetur,  a)  Materiam, 
seu  argumentum  prophetiae  constituunt  eventus  futuri,  et  con- 
tingentes, qui  ab  arbitrio  vel  Dei,  vel  hominis  pendeant,  et  nec 
in  se,  nec  in  sua  causa  a spiritu  finito  cognosci  possint,  b) 
Forma,  seu  modus  praedictionis  debet  esse  clarus,  quan- 
tum natura  prophetiae  patitur,  et  scopus  exigit,  non  obscu- 
rus; determinatus,  seu  per  partes,  et  circumstantias  pro- 
cedens, non  vagus,  et  generalis;  denique  firmus,  non  am- 
biguus, vel  conjecturis  permixtus,  c)  Auctor  prophetiae 
est  ipse  Deus,  qui  solus  libere,  et  contingenter  futura 
omnia  praevidet,  d)  Eventus  praedictioni  per  omnes  par- 
tes ad  amussim  correspondere  debet. 

8-  68. 

Prophetiae  sunt  possibiles. 

Possibilitas  duplex -sicut  miraculorum,  ita  etiam  pro- 
_ phetiarum  distingui  debet,  nimirum  objectiva,  quae  asse- 
rit, Deum  nobis  res  libera,  et  contingenter  futuras  praedi- 
cere posse,  et  subjectiva,  quae  nos  de  facta  prophetia  histo- 
rice , philosophice , et  relative  certos  fieri  posse,  affirmat : 
utraque  jam  probanda  venit. 

8-  6». 

A.  De  objectiva  prophetiarum  possibilitate. 

Prophetiae,  objective,  seu  in  se  consideratae  profecto 
possibiles  dicendae  Bunt, 

1.  logice,  quia  carundem  conceptus  sanae  rationi, 
quomodocunque  culta  sit,  non  repugnat,  quod  ipsi  Philo- 
sophi diffiteri  nequeunt:  sed  et 

2.  physice  Prophetiae  in  sensu  praefato  possibiles 
sunt,  quia  ex  una  parte  Deus  omniscius  est:  cum  enim 
ipse  tempori  non  sit  subjectus,  ideo  coram  illo  neque  prae- 
teritum, neque  futurum  datur,  sed  ipsi  omnia  praesentia 
sunt,  quare,  ipse  res  futuras  eodem  modo  ut  praesentes,  et 
praeteritas  intuetur,  et  pro  sua  omnipotentia  nobis  mani- 
festare potest:  ex  altera  parte  homo,  facultate  cognoscendi 
praeditus,  has  notitias  percipere  potest;  cum  enim  aliquam 
jam  futurorum  notitiam  naturali  vi  teneat,  aliam  ex  reve- 
latione divina  acquirere  valet. 

3.  moraliter  prophetias  possibiles  esse,  sole  clarius 
apparet.  Prophetiae  enim  non  solum  nullatenus  impediunt 
fines  Dei,  hominis,  religionis,  et  revelationis,  sed  hos  mire 
promovent : sunt  etenim  a)  dignissimae  Deo,  qui  per  illas 
perfectiones  suas,  maxime  omniscientiam,  euntis  spiritibus 
creatis  sublimiorem,  manifestat,  et  falsa  oracula  confundit; 
sunt  b)  maxime  consentaneae  homini,  qui  naturali  sti- 
mulo in  notitiam  futurorum  fertur;  sunt  c)  perquam  utiles 
Religioni,  quia  per  vaticinia  homines  excitantur  ad  Deum 
colendum,  ad  mysteria  credenda,  ad  minas  timendas,  ad 
praemia  speranda  etc.  sunt  demum  d ) valde  accommodatae 
Revelationi,  quae  per  prophetias  ut  vera  probatur,  et  sigil- ' 
lum  divinitatis  accipit. 

Contra  objectivam  prophetiarum  possibilitatem  sequentia  potis- 
simum dubia  moveri  solent: 

Obj.  1.  Quod  nondum  est,  nihil  est;  atqui  objectum 
prophetiae  nondum  est,  ergo  nihil  est;  at  quod  nihil  est, 
nec  praevideri,  nec  praedici  potest,  ergo  impossibilis  est 
prophetia.  Ita  Voltairius. 

10* 

Jtesp.  Non  vidit  impius  cavillator,  hoc  sophismate 
etiam  evinci,  non  posse  cognosci  praeterita,  quia  non  am« 
piius  sunt.  Praeterea  nonne  Astrologi  quoque  eclypses 
solis , et  lunae  praedicunt,  quae  nondum  sunt?  — Verum 
equidem  est,  ea,  quae  futura  praedicuntur,  nondum  esse 
quoad  nos , sed  Deo  jam  sunt  praesentia , quia  ipse  tem- 
pori non  est  subjectus.  Deus  enim  certe  mutari  nequit,  et 
ideo  nunquam  res  novas  more  hominum  addiscit;  sed 
omnia  ab  aeterno  ut  praesentia  videt.  — Licet  autem  mens 
humana  aeternam  hanc , et  simultaneam  mentis  infinitae 
scientiam  comprehendere  non  possit,  maxima  tamen  et 
stultitia,  et  impietas  foret,  — propter  ignorantiam  modi 
veritatem  certissimam  negare. 

ObJ.  2.  Quaevis  praedictio  divinitus  patefacta,  qua 
fatum  inevitabile  hominis,  aut  populi  cujusdatn  , quod  ab 
opere  quodam  ab  ipsis  perpetrando  pendeat,  disserte 
annuntiatur,  ideae  Dei  sanctissimi , et  benignissimi  repug- 
nat, fatalismum  fovet,  et  libertatem  hominum  moralem 
tollit.  Ita  Wegscheider. 

Resp.  a)  Per  vaticinia  divina,  licet  non  possint  non 
adimpleri,  tamen  nec  fatalismus  fovetur,  nec  libertas  mo- 
ralis tollitur.  Non  enim  eveniet,  quia  praevisa,  et  prae- 
dicta, sed  ideo  praevisa,  et  praedicta  est  res  aliqua,  quia 
futura;  ideoquo  si  aliqua  necessitas  est  in  ejusmodi  prae- 
. dictionibus,  non  est  nisi  consequens,  et  hypothetica;  logice 
enim  prius  est  aliquid  esse,  quam  videri,  proinde  mani- 
festari. (Perrone  1.  c.  n.  203.)  b)  Si  valeret  proposita  < 
objectio,  non  solum  vaticinia  non  admittere , sed  et  ipsam 
Dei  praescientiam  negaro  oporteret;  libertati  enim  non 
magis  praedictio,  quam  praevisio  opponitur  divina,  quae 
falli  non  potest.  Ast  - praescientiam  Dei  non  tollere  liber- 
tatem humanam,  tum  Philosophi,  tum  Theologi  satis  super- 
que  ostenderunt.  Satis  solide  S.  Thomas  Aq.  dicit,  actio- 

nes  libere,  et  contingenter  fieri,  quia  ad  Deo  ceu  liberae, 
et  contingentes  praevidentur.  Sicut  ergo  praevisio,  sic  nec 
praedictio  divina  libertatem  tollit,  vel  fatalismum  fovet. 

$•  70. 

B.  De  subjectiva  prophetiarum  possibilitate. 

l't  ex  prophetia  pro  divinitate  alicujus  doctrinae,  seu 
pro  existentia  divinae  Revelationis  argumentum  certum  edu- 
catur, necesse  est,  ut  cognoscamus , a)  prophetiam  ante 
eventum  prolatam  fuisse,  b)  nullo  ingenio  humano,  seu 
finito  - sine  Dei  concursu. eventum  praevideri  potuisse,  c)  ' 
eventum  cum  omnibus  suis  circumstantiis  prophetiae  ex- 
acte respondisse,  et  d)  prophetiam  cum  doctrina  proposita 
talem  relationem  habere,  ut  in  illius  confirmationem  pro- 
lata fuerit:  seu  brevius:  ad  probandam  revelationem  divi- 
num certi  esse  debemus  de  veritate  prophetiarum  histo- 
rica, philosophica,  et  relativa.  Sed  hanc  triplicem  pro- 
phetiarum veritatem  cognoscere  certo,  et  tuto  possumus, 
atque  ideo  admittenda  est  subjectiva  earundem  possibilitas. 

1.  Verttas  historica  tum  de  prophetia  debito  tempore 
prolata,  tum  do  eventu  secuto,  certa  fieri  potest  a)  prae- 
sentibus, per  propriam  experientiam,  si  ex  ore  prophetae 
praedictionem  audiant,  et  eventum  propriis  oculis  videant, 
uti  Apostolis  circa  Christi  Resurrectionem  contigit ; b)  po- 
steris vero  ex  authentico  testimonio  de  facta  justo  tempore 
praedictione , et  de  eventu  accurate  secuto , quod  respectu 
nostri  de  eadem  Resurrectione  Christi  valet. 

2.  Veritas  philosophica  judicio  potissimum  negativo 
innititur.  Quamvis  enim  non  possimus  per  judicium  posi- 
tivum determinare,  quousque  se  vires  humanae  circa  con- 
jecturas de  futuris  extendant;  possumus  tamen  per  judi- 
cium negativum  certo  determinare,  quousque  se  extendere 
nullo  modo  valeant,  ita,  ut  necessario  ad  causalitatem  divi— 

nam  concludendum  sit;  quae  res,  ut  clarius  pateat,  quntuor 
classes  futurorum  eventuum  distinguere  juvat.  Prima  clu- 
sis continet  eventus  naturales,  qui  a causa  naturali,  patho- 
logico modo  agente,  procedunt:  circa  hos  mens  humana, 
legum  physicarum  non  ignara,  multa  et  praevidere,  et  prae- 
dicere potest.  Quoniam  autem  non  omnes  leges,  viresque 
naturae  intime  perspicit,  ideo  illos  eventus  naturales  prae- 
dicere nequit,  ad  quos  praevidendos  omnium  legum  natu- 
ralium, viriumque  agentium  complexus  cognosci  deberet: 
sic  pariter  ratio  humana  praedicere  non  potest  eventus, 
qui  a causis  pluribus,  iisque  contingentibus,  nobisque 
ignotis  oriuntur,  praesertim  si  longius  adhuc  distent:  sic 
e.  g.  diutina  experientia  teste  nemo  potest  certo  praedicere 
tempestates  futurorum  annorum  etc.  Secunda  classis  con- 
cernit eventus,  a causa  libera,  et  contingenti  provenientes, 
uti  sunt  actiones  humanae.  Circa  istas  ratio  humana  ex 
cognita  hominis  indole,  educatione,  passionibus  etc.  non- 
nulla quidem  praevidere  potest : attamen  a)  nihil  plena 
certitudine  praedicere  valet,  b)  et  si  unam,  vel  alteram 
actionem  praevidere  queat,  certo  tamen  totam  alicujus  vi- 
tam praedicere  nequit  , quia  omnes  circumstantias,  in  qui- 
bus homo  versaturus  est,  non  praenoscit;  c)  denique  si 
deficiant  principia,  uti  e.  g.  si  homo  nondum  existat,  et 
ideo  ejus  indoles , educatio , et  passiones  non  cognoscan- 
tur, nihil  de  ipso  a mente  humana  praenosci,  et  praedici 
potest.  — Idem  dicendum  est  de  spiritibus  homine  prae- 
stantioribus,  sed  finitis.  Isti,  licet  majori  perspicacia  gau- 
deant in  rebus  perspiciendis,  et  dijudicaudis,  nullatenus 
tamen  actiones  hominis  liberas  - praesertim  si  nondum 
existat,  — praevidere  , et  praedicere  possunt.  Nam  a)  ille 
solus,  cui  omnia  — tam  futura,  quam  praeterita  — sunt 
praesentia,  libere,  et  coutigenter  futura  praedicere  potest: 
omnes  autem  spiritus  finiti  sunt  tempori  subjecti , atque 

ideo  quae  nobis  futura  sunt,  etiam  pro  ipsis  nondum  exi- 
stunt,  et  ideo,  quantacunque  sit  eorum  perspicacia,  ab  ipsis 
praevideri , et  praenuntiari  haud  possunt,  b)  Neque  spiri- 
tibus istis  tale  dominium  in  liberum  hominis  arbitrium  attri- 
bui potest,  ut  pro  libitu  hominem  ad  agendum  determi- 
nare, et  sic  praedictiones  suas  verificare  valeant:  id  enim 
Gni , a Deo  homini  praestituto  , e diametro  opponitur , et 
sensui  intimo  contradicit,  qui  nobis  testis  est,  nos  semper 
liberos  esse,  c)  Quod  si  dicatur,  ipsoB  intuitiva  Dei  visione 
gaudere,  et  in  Deo  futura  cuncta  cognoscere,  tunc  certe 
inGnitam,et  pulcherrimam  Veritatem,  quam  cognoscunt,  etiam 
amant,  boni  sunt,  atque  nos  decipere  neque  possunt,  ne- 
que volunt,  sed  si  quid  praedicant,  ceu  instrumenta  Dei 
consideranda  sunt:  mali  autem  Spiritus,  sicut  Dei  visione 
non  gaudent,  sic  et  in  Deo  futura  cognoscere  nequeunt, 
d)  Denique  quo  minus  Dei  singularis  actio  statuatur,  qua 
Spiritibus  cognitionem  futurorum  tribuat,  et  nos  ab  iliis 
in  necessarium  errorem  perduci  permittat,  obstant  ea,  quae 
superius  (§.  66  ad  Objectionem  3.)  dicta  fuere. 

3.  Veritas  relativa  seu  nexus  prophetiae  cum  doc- 
trina promulgata  vario  modo  apparere  potest.  Vel  enim 
doctrinae  praeco  ipse  prophetias  profert,  et  has  in  testi- 
monium adducit,  ut  ostendat  se  legatum  divinum;  — vel 
doctrinae  praeco  prophetias  jam  longe  antea  prolatas,  in 
quibus  legatus  divinus  praenuntiatur,  ejusque  notae,  et 
characteres  describuntur,  ad  amussim  adimplet.  In  utroque 
casu  dubium  superesse  nequit,  Deum  per  prophetias  velle 
Revelationem  suam  hominibus  ostendere,  et  confirmare. 
(Cf.  Frinl  T.  II.  §.  430  etc.) 

Maxima  certe  vis  inest  veri  nominis  Prophetiis  ad  veritatem  divi- 
nae revelationis  probandam.  Ideo  in  Isaia  facultas  futura  prae- 
dicendi pro  nota  divinitatis  assignatur.  (Is.  c.  41 , v.  23) 
Annuntiate , quae  ventura  sunt  in  futurum,  et  sciemus , 

quia  Dii  estis  vos.  — Sed  et  ethnici  Philosophi  futurorum 
cognitionem  soli  Deo  attribuerunt.  Juxta  orphica  carmina 
rmortales  malum  venturum  noscere  non  sunt  periti.' “ Eodem 
modo  Hesiodus,  Pindaris,  Anacreon,  Sophocles,  Horatius,  et 
alii  expressis  profitentur  verbis,  libere,  et  contingcnter  futurorum 
praevisionem  soli  Deo  competere.  (Cf.  Dan.  Huet.  Dem.  ev. 
Praef.  Ax.  4.)  — Ipse  quoque  Rousseau  (in  suo  Aemilio) 
fatetur  , prophetias  vim  probandi  habere ; ast  in  hoc  errat, 
dum  praefracte  exigit,  ut  ipse  praesens  sit  tum  prophetiae 
prolatae,  tum  eventui  secuto,  quasi  fides  historica  nulla  vale- 
ret. Et  in  hoc  plerique  increduli  cum  ipso  consentiunt  , qui 
plerumque  veritatem  prophetiarum  historicam  impugnant,  non 
vero  negant,  praedictionem  libere  et  contingenter  futurorum 
a Deo  solo  repetendam  esse.  — Spinoza  equidem,  prophetias 
a fortiori,  et  vivaciori  phantasia,  seu  imaginandi  vi  repeten- 
das esse,  asserere  non  erubuit,  prophetias  cum  figmentis  Poe- 
tarum turpilur  confundens.  — Verum  si  homines  ne  sagacis- 
simi quidem  per  qualemcunque  excultae  rationis  conatum  res 
libere  et  contingenter  futuras  praevidere,  et  praedicere  pos- 
sunt, quomodo  has  per  phantasiam  cognoscere  poterunt,  quae 
quo  vivacior  est,  eo  magis  a veritate  abducere  solet?— risum 
ergo  potius,  quam  seriam  confutationem  tam  inepta  objectio, 
a natura,  et  ratione  humana  omnino  abhorrens,  meretur.  — 
Neque  majorem  difficultatem  facessunt  ea,  quae  de  divinationi- 
bus, et  oraculis  Ethnicorum  circumferuntur.  Constat  enim,  ab 
illis  veri  nominis  prophetias  prolatas  non  fuisse,  cum  teste 
Tullio  (de  divin.  1.  2.  c.  56)  eorundem  dicta,  et  responsa 
fuerint  partim  falsa,  partim  casu  vera,  ut  fit  in  omni  oratione 
saepissime,  partim  flexiloqua,  et  obscura,  ut  interpres  egeat 
interprete,  partim  ambigua,  ut  pro  quolibet  eventu  quadrare 
potuerint.  — Ethnicos  eruditiores,  et  sagaciores  ista  oracula 
passim  sprevisse,  ac  ludibrio  habuisse,  testantur  Origenes 
(cont.  Celsum  I.  8.)  et  Eusebius  (Praep.  evang.  I.  2.  c.  4.) 
Ideo  nonnulli  putant,  omnia  prorsus  gentilitatis  oracula  sacer- 
dotum fraudibus  adseribenda  esse.  ( Beda  Mayr  SBertljti&i* 
gung  b«r  <fir.  flt«|.  33.  2.  §.  69—76.)  Ast  divinorum  vaticinio- 
rum auctoritas  etiam  non  minuitur,  si  dicatur,  quod  plures  ex 
i SS.  Patribus  asseruerunt,  ex  idolorum  simulacris  locutos  esse 

daemones,  qui,  majoribus  viribus  pollentes,  nonnulla  homini- 
bus adhuc  ignota  pandere,  sagacioresque  conjecturas  perficere 
potuerunt.  Ipsos  autem  omnino  libere,  et  contingenter  futn— 

'j  . . . ••  •«  • • 

ros  eventus  cum  suis  circumstantiis  praedixisse,  ne  nnum  qui- 
dem exemplum  prostat:  quamobrem  semper  verum  manet, 
Deum  solum  libere , et  contingenter  futura  praedicere , seu 
.1,  veri  nominis  prophetias  edere  posse.  — Plures  difficultates, 
- contra  prophetiarum  auctoritatem  moveri  solitas,  proponunt, 
et  solvunt  Beda  M00r  1.  c.  93.  II.  S.  65.  Vtrrone  T.  I. 
P.  II.  C.  III.  n.  206-240. 

j»  , .• 

S.  71. 

Conclusio  capitis. 

1.  Characteres  Revelationis,  in  hac  rationali  theoria 
expositi,  tales  sunt,  ut  sufficiant  ad  veram  divinam  Reve- 
lationem a falsa  secernendam.  Sunt  enim  perspicui,  ita, 
ut  ctiattt  ab  indoctis  ad  Religionis  revelatae  examen  appli- 
cari queant.  Nam  quicunque  sana  ratione  recte  uti  velit, 
facile  dijudicare  potest,  utrum  doctrina,  quae  proponitur, 
aperte  contradictoria , absona , et  repugnantia  contineat, 
utrum  Deo  digna,  hominibusque  accommodata  sit.  Et  cum 

• c 

homines  ad  externa  ferantur,  et  in  istis  observandis,  ac 
dijudicandis  passim  occupentur , haud  difficile  ipsis  est, 
Revelationis  formam  inquirere:  praesertim  miracula,  et 
vaticinia,  cum  circa  facta  externa,  sensibilia,  et  insolita 
versentur,  talia  sunt,  ut,  quo  majorem  attentionem,  et  ad- 
mirationem excitare  soleant,  eo  facilius  a praesentibus  per 
sanos  sensus , et  ab  aliis  per  tegtimonia  fide  digna  cog- 
noscantur. 

2.  Characteres  interni,  et  externi  adducti  sunt  etiam 
certissima  divinae  revelationis  argumenta.  Deus  enim  in 
miraculis,  et  vaticinis,  ut  probatum  est,  immediatum  suum 
influxum,  et  extraordinariam  suam  operationem  ostendit: 
Deus  autem  nec  per  se,  nec  per  alios  in  necessarium  er- 

rorem  inducere  potest  homines,  qnos  vult  ad  veritatem, 
moralitatcm,  et  felicitatem  tendere:  Si  ergo  Deus  in  con- 
firmationem doctrinae,  undequaque  purae,  et  sanctae  vel 
per  se,  vel  per  hujus  praeconem  miracula  patrat,  et  vati- 
cinia edit,  tunc  pro  illius  veritate  habentur  Dei  testimonia, 
et  divinae  revelationis  completa  criteria , iisque  parere 
nolle,  tantundem  foret , ac  ipsimet  rationi  sanae  insultare, 
rcgulasque  recte  cogitandi  conculcare  velle. 

3.  Characteres  interni,  et  externi,  miracula  praesertim, 
et  prophetiae,  si  simul,  ut  oportet,  sumantur,  sunt  certis- 
sima argumenta  religionis  a Deo  vere  revelatae  non  tan- 
tum respectu  eorum,  quorum  tempore,  et  coram  quibus 
apparuerunt,  sed  etiam  respectu  posterorum , qui  ea,  ut 
alia  facta , ex  monumentis  authenticis  sciunt , et  cognos- 
cunt. Veritas  enim  absoluta,  constans,  et  invariabilis  est, 
et  si  in  falsitatem  aliquando  abire  posset,  jam  quid  verum, 
quid  falsum  sit,  non  amplius  scire  possemus,  quod  ab- 
surdum est.  Vis  probandi,  datam  esse  vere  religionem 
revelatam , quae  characteribus  internis  , et  externis  inest, 
non  aliunde  est,  quam  quod  sint  testimonia  Dei;  — sed 
testimonia  Dei  semper,  et  omni  tempore  vera,  et  eadem 
sunt,  ergo,  ut  pro  omni  tempore  habeant  vim  probandi, 
est  necesse.  (Fejdr  1.  c.  §.  51.) 

4.  Sicut  Deus  omnia  opera  sua  sapientissime  non  so- 
lum creat,  sed  et  gubernat,  sic  absque  dubio  Revelationem 
quoque,  quam  hominibus  omnium  temporum,  et  locorum 
concedere  dignatur,  sapientissime  conservare,  propagare, 
et  ad  finem  suum  gubernare,  non  desinit.  Ideo  in  ipsa 
doctriuac  revelatae  conservatione  et  propagatione  , atque  in 
miriB  doctrinae  ab  hominibus  acceptae,  et  in  praxin  re- 
dactae effectibus  singularis  Dei  influxus  conspicuus  fieri 
potest,  et  exinde  nbva  pro  divinitate  doctrinae,  seu  pro  veri- 
tate factae  divinitus  revelationis  argumenta  eruuntur. 

THEOIiOftlAJE  (;i  \llt  iUS 

PARS  II. 

De  Religionis  revelatae  exislenlia  , illiusque 
fontibus. 

$.  72. 

Statuta  tam  Religionis,  quam  Revelationis  theoria  ratio- 
nali, cognitaque  utriusque  necessitate,  nihil  nobis  magis 
cordi  esse  debet,  nisi  ut  investigemus,  num  Revelatio  exi- 
stat,  et  si  existit , in  quibusnam  fontibus  contineatur.  — 
Hanc  autem  inquisitionem  suscipit  secunda  Theologiae 
generalis  pars,  quae  a)  existentiam  divinae  Revelationis 
probat,  atque  b)  fontes,  in  quibus  continetur,  assignat. 

Sectio  1. 

* 

De  existentia  divinae  Revelationis. 

§.  73. 

Ex  cognita  Revelationis  possibilitate , et  hecessitate 
non  sequitur  ejus  existentia;  homini  enim,  et  non  Deo 
necessaria  dicitur.  Et  cum  tantum  beneficium  hominibus 
non  debeatur,  ideo  a liberrima  Dei  vojuntate  dependet, 
quam  ratio  sibi  relicta  cognoscere  non  valet.  Dum  enim 
inquiritur,  num  Deus  aliqua  hominibus  extraordinario  modo 
revelaverit,  quaestio  de  facto  historico  movetur.  Facta 
autem  historica  non  ex  solis  rationis  principiis,  sed  ex 
monumentis  authenticis  ostendere  oportet.  — In  inquisi- 
tione ergo  de  existentia  Revelationis  praeprimis  functione 
critica  ipsa  monumenta  dijudicanda  sunt,  in  quibus  doc- 

trinae  revelatae , et  quae  ad  ipsas  spectant,  continentur,  ut 
appareat,  illa  genuina,  integra,  et  fide  digna  esse:  — deinde 
functione  hermeneutica  ita  saltem  doctrinas  in  illis  con- 
tentas, et  facta  ibi  narrata  considerare  decet,  ut  materia, 
et  forma  Revelationis , seu  characteres  interni , et  externi 
cognoscantur  * atque  sic  demum  ex  his  ipsis  characteribus 
functione  philosophica  dijudicatur,  an  Religio  divinitus 
revelata  sit,  nec  ne.  — Hisce  functionibus  rite  peractis  facile 
apparet,  mature  jam  per  summam  Dei  misericordiam  in- 
firmo generi  humano  lucem  Revelationis  affulsisse,  cani- 
que majorem  semper  claritatem  progressu  temporis  acce- 
pisse, donec  ipse  Sol  veritatis  - Christus  adveniret.  Divi- 
nitus nimirum  revelata  est  jam  1.  Religio  palriarcha/is, 
dcin  2.  Religio  mosaica,  ac  demum  3.  Religio  Christiana. 

1.  Maxima  diligentia  tractationem  istam  suscipiendam  esse,  appa- 
ret tum  ex  objecti  dignitate,  gravitate,  et  necessitate,  tum 
etiam  ex  conditione  temporis  praesentis , quo  circa  Revelatio- 
nis existentiam  plurimae  difficultates  moventur,  et  errores 
circumferuntur. 

2.  Ut  tractatio  ista  debito  modo  suscipiatur , ante  omnia  ipsa 
monumenta  inquirenda , et  dijudicanda  sunt,  quae  factam  divi- 
nam Revelationem  contestantur.  Monumenta  autem  haec  sunt 
libri  sacri  tum  veteris,  tum  novi  testamenti,  de  quibus  pro- 
bandum est , quod  sint  genuini , integri , et  fide  digni.  Cum 
autem  haec  functio  critica  in  studio  biblico  persolvatur , ideo 
in  Theologia  generali  huic  elucubrationi  supersedere,  S.  libros 
tum  V.  tum  N.  Testamenti  ceu  authenticos,  integros,  et  fide 
dignos  assumere,  et  ex  illis  sat  tuto  argumenta  petere  licet. 
Functione  vero  hermeneutica,  et  philosophica  divinae  Revela- 
tionis existentia  in  triplici  epocha  probanda  venit. 

Caput  I. 

De  Religione  patriachali. 

§.  ?4. 

Si  ad  prima  mundi  tempora  respiciamus,  in  monu- 
mentis genuinis,  integris,  et  fide  dignis  nimirum  in  libris 

Moysis  invenimus,  primos  jam  homines,  eorumque  poste- 
ros, proxime  subsequentes  verum  Deum  non  solum  agno- 
visse, sed  etiam  interne,  et  externe  coluisse,  ideoque  Reli- 
gionis expertes  non  fuisse , licet  lex  scripta  nondum  ad- 
esset. Quodsi  Religionem  hanc  Patriarcharum,  qui  ab 
Adamo  usque  ad  Moysen  floruerunt,  propius  consideremus, 
sat  solide  persuademur , illius  auctorem  Deum  ipsum 
fuisse,  qui  non  solum  per  rationem,  sed  etiam  modo  pror- 
sus extraordinario  illorum  temporum  homines  instruere 
dignatus  est.  — Religio  ergo  patriarchalis  vere  a Deo  reve- 
lata fuit,  quod  juxta  theoriam  rationalem  (§.  60  et  seq.) 
traditam  ex  characteribus  internis,  et  externis  proban- 
dum venit. 

'Periodus  patriarchalis  in  tres  epochas  dividi  potest,  quarum  prima 
ab  Adamo  usque  ad  diluvium , seu  usque  ad  Noarhum , se- 
cunda a diluvio,  seu  a Noacho  usque  ad  Abrahamum,  tertia 
ab  AbrBhamo  usque  ad  Moysen  durat.  (Cf.  Dobmayr  T.  III. 
§.  39.)  Ad  probationem  autem  nostram  opus  non  est,  harum 
epoebarum  historiam  in  specie  enarrare,  quae  aliunde  jam 
satis  nota  esse  solet. 


$•  75. 


I.  Characteres  interni  Religionis  Patriarchis  revelatae. 


Cum  characteres  interni  ex  ipsa  materia  repetendi  sint, 
ideo  functione  hermeneulica  veritatum  ad  Religionem,  et 
Ecclesiam  patriarchaiem  pertinentium  summam  exhibere, 
seu  Patriacharum  Symbolum , Codicem  et  Uierarchicon 
proponere,  et  functione  philosophica  examinare  oportet. 

1.  Symbolum  Patriarcharum  Deum  proponebat  unum 
sub  nomine  Schaddai,  i.  e.  fortis,  omnipotentis,  (Gen.  17, 
1.  Ex.  6.  3.)  Creatorem  coeli,  et  terrae,  (Gen.  1 et  2.) 
providumque  Gubernatorem,  qui  non  solum  generalem,  sed 
et  specialem  hominum  curam  gerit  (Gen.  3,  et  7,  18,  et 

45.)  — Deus  praeterea  a Patriarchis  agnoscebatur  ceu  Le- 
gislator, qui  Adamitis  (Gen.  2.),  et  Noachidis  (Gen.  9.) 
ct  Abrahamidis  (Gen.  17.)  praecepta  dedit,  nec  non  ceu 
Judex  moralis,  qui  jam  inobedientes  protoparenles  (Gen.  3.), 
dein  corruptos  Noachi  coaevos  (Gen.  7.),  et  demum  luxu- 
riosos Sodomitas  (Gen.  19.)  justis  poenis  affecit.  — Ho- 
minem ad  imaginem  Dei  conditum  (Gen.  1,  27.),  ac  proin 
praeditum  anima  spirituali,  ac  libera,  qua  bene,  vel  male 
agere  possit,  Patriachae  credebant — Originem  malorum 
uon  ab  ipso  Deo,  non  a malo  principio,  non  a coeco 
fato,  sed  a lugenda  hominis  lapsi  praevaricatione  repeten- 
dam esse  (Gen.  3.),  Deum  autem  clementissimum  homini 
locum  dedisse  poenitentiae , futurum  Liberatorem  promi- 
sisse (Gen.  3,  15.),  hujusque  benedicti  seminis  media- 
tione novum  pactum  cum  hominibus  iniisse  cogttoscebant. — 
Hominem  post  peccatum  libertate  privatum  non  fuisse,  sed 
illius  esse,  dominari  appetitui  suo  tum  ex  legibus,  tum  ex 
verbis  Dei  ad  Cainum  (Gen.  4,  7.)  clare  colligitur.  — 
Status  etiam  futurae  vitae  Patriarchis  ignotus  non  fuit; 
ideo  Abraham  (Gen.  25.)  mortuus  congregatus  ad  popu- 
lum suum  dicitur,  et  Deus  dicitur  Deus  Patrum  - jam  de- 
functorum - qui  tamen  non  est  Deus  mortuorum,  sed  viven- 
tium. (Matth.  22.) 

2.  Codex  patriarchalis  officia  Religionis  tum  internae, 
tum  externae  praescribit,  a)  Commendantur  in  illo  offi- 
cia erga  Deum,  quem  colendum,  invocandum,  et  timen- 
dium  (Gen.  21,  et  27,  et  47.)  proponit,  in  cujus  provi- 
dentiam confidens  Abraham  (Gen.  24.)  laudatur,  in  cujus 
voluntate  facienda  tota  justitia,  et  sanctitas  reponitur;  ideo 
enim  justi , divinis  mandatis  obtemperantes  passim  dicun- 
tur placuisse  Deo,  invenisBC  gratiam  coram  Deo,  ambu- 
lasse cum  Deo  etc.  Inter  officia  erga  alios  homines  prae- 
cipue inculcatur  reverentia  erga  parentes , licet  defectus 

habeant,  hospitalitas  erga  omnes,  fides  conjugalis,  castitas 
filiarum,  concordia,  et  conservatio  vitae  aliorum,  quas  vir- 
tutes colentes  passim  laudantur,  et  iliis  contraria  vitia  ar- 
guuntur. Denique  officia  erga  seipsum  Patriarchis  incog- 
nita non  fuisse  ex  ipsorum  viveudi  tenore  elucet.  Si  enim 
corpus  temperantia  conservabant,  labore  exercebant,  et 
corroborabant,  multo  magis  animam  Keligionis  notitia,  pie- 
tate, caeterisque  virtutibus  perficiendam  esse  sciebant,  b) 
Quoad  Religionem  externam  praescribitur  Sabbathum  Deo 
sanctificandum  (Gen.2.).  Patriarchae  habebant  etiam  alta- 
ria, plerumque  ex  lapidibus  constructa,  et  oleo  Deo  dicata, 
iit  quibus  Sacrificia  offerebantur  de  fructibus  terrae  a 
Caino , de  primogenitis  gregis  sui  ab  Abele , de  animali- 
bus Qiundis  a Noacho.  Sacrificiis  accedit  invocatio  Domini, 
quam  Knos  in  publico  coetu  peragere  coepit,  Noe  cum  sa- 
crificio conjunxit,  Abraham,  Isaac,  et  Jacob  saepius  pro 
se,  et  pro  aliis  susceperunt.  — Praeterea  in  historia  Abra- 
hami  juramentum,  in  historia  Jacobi.  votum  occurrit.  — 
Cultum  externum  interno  junctum  esse  debere,  et  sacrificia 
Deo  non  placere,  si  corde  impuro  offerantur  - in  historia 
Caini,  et  AbeHs  - exprimitur. — Additionem  accepit  rituale 
patriarchale  tempore  Abrahami,  qui  celebrato  sacrificio 
foedus  cum  Deo  iniit,  totamque  familiam  suam  quoad  se- 
xum virilem  ritu  Circumcisionis  ad  cultum  unius  Dei  ini- 
tiavit, quem  ritum  omnes  Abrahami  posteri  observare 
tenebantur. 

3.  Hierarchicon  Patriarcharum  non  videtur  specialem 
statum  ministrorum  pro  externo  cultu  determinasse.  Dicitur 
tamen  Melchiscdech  speciali  modo  Sacerdos  Dei  altissimi. 
(Gen.  14,  18.)  Caeterum  quilibet  Patcrfamilias  inter  suos 
cultum  externum  ordinavit,  et  sacrificia  obtulit. 

4.  Si  jam  Religio  ista  patriarchalia  functione  philoso- 
phica examinetur,  — est  quidem  ea  tenuis,  et  simplex, 


prout  primaevae  illi  aetati , curandis  vitae  neeesBitatibus 
maxime  occupatae  convenit;  sed  nil  in  ea  occurrit,  quod 
vel  rectae  rationi  adversetur,  vel  conceptibus  Dei,  Reli- 
gionis, aut  iiominiB  contrarium  sit,  vel  inter  se  pugnet. 
Omnia  potius  ceu  bona,  et  sancta  a ratione  approbantur, 
prima  omnis  Religionis  fundamenta  continent,  ac  simul 
fundamenta  constituunt,  quibus  Moyses,  et  Christus  super- 
struunt. — Quodsi  comparatio  instituatur  cum  iis,  quae  de 
Deo,  rebusque  divinis  alii  senserunt,  absque  dubio  Religio 
Patriacharum  multo  melior  est  Religione  populorum  ma- 

sr 

xime  excultorum  non  solum  coaevorum  Phoeniciorum,  et 
Aegyptiorum,  sed  et  subsequentium  Graecorum,  et  Roma- 
norum, imo  etiam  Philosophorum,  quos  Graecia,  et  Latium 
laudat.  (Cf.  §.  58.) 

5.  Talem  autem  bonam,  Banctam,  erroribus  expertem, 
et  in  vita  Patriarcharum  ordinanda  efficacem  Religionis 
notitiam  homines  primaevi,  corporalis  vitae  necessitatibus 
maxime  occupati ,.  sine  educatione,  sine  duce,  et  magistro 
Deo  Bibi  comparare  non  poiuissent.  (§.  57.)  — Praeterea 
varia  in  symbolo  patriarchali  occurrunt,  quae  sine  speciali 
Revelatione  divina  cognosci  non  poterant,  uti  sunt  ea,  quae 
de. creatione,  de  promissione  Messiae  etc.  leguntur.  — Ex 
his  omnibus  jure  infertur,  Deum  pro  infinita  sua  provi- 
dentia, et  bonitate  homines , quos  prae  omnibus  animanti- 
bus ad  imaginem  suam  condidit,  et  praeclaris  facultatibus 
exornavit,  in  re  summi  momenti  non  deseruisse,  sed  ipsis 
necessaria  Religionis  capita  revelasse,  ad  quorum  rectam 
cognitionem  sibi  relicti  pervenire  non  potuissent. 

Contra  sanctitatem  doctrinae  Patriarchis  revelatae  se- 
quentes praecipue  difficultates  moveri  Bolent. 

Obj.  1.  Si  Deus  Religionem  palriarchalcm  revelasset, 
in  symbolo  praecipue  fides  immortalitatis,  et  vitae  fuluraa 
adstrueretur , quae  est  omnis  verae  Religionis,  et  disci- 

plinae  moralia  fundamentum.  Sed  haec  In  symbolo  patri- 
archali  obscure  solum  exprimitur,  solaque  felicitas  tempo- 
ralis ceu  moralitatis  motivum  proponi  videtur,  quod  est 
Deo  , et  homine  immortali  indignum , et  genuinae  morali- 
tati  contrarium. 

Resp-  a)  Non  omnia,  quao  Patriarchis  revelata  fue- 
runt, et  ipsorum  symbolum  constituerunt,  in  Genesi  scripta 
leguntur.  Jure  autem  praesumitur , Deum , qui  tam  pater- 
nam curam  pro  Patriarchis  monstravit,  ipsis  etiam  maxime 
necessarium  fidei  articulum  de  statu  alterius  vitae  clare 
revelasse,  et  per  oralem  traditionem  ipsorum  posteris 
communicasse,  b)  Fatentibus  utique  et  Philosophis,  et 
Historicis  constans  cunctarum  gentium,  turpissimis  licet 
superstitionibus  deditarum,  persuasio  fuit,  mortem  non 
esse  interitum  cuncta  delentem,  sed  post  hanc  vitam  aliam 
sequi;  an  soli  Patriarchae,  qui  de  Deo  tam  praeclare  sen- 
tiebant, hoc  dogmate  caruerunt,  quod  necessario  ex  ge- 
nuina Dei  notione  fluit? c)  Reliquarum  gentium  fides 

de  statu  alterius  vitae  cx  pietate  in  defunctos,  et  reverentia 
erga  sepulchra  colligitur,  et  hinc  factum  esse  dicitur,  ut 
totum  fere  coelum  juxta  Ethnicorum  commenta  humano 
genere  impletum  fuerit.  Quis  autem  nescit,  Patriarchis 
semper  maximam  fuisse  in  mortuoB  reverentiam,  summarn- 
que  sepulchrorum  religionem  ? — d)  Certe  ergo  in  reli- 
gione patriarchali  non  sola  felicitas  temporalis  moralitatis 
motivum  erat,  sed  patriarchae  venerabantur  voluntatem 
Dei,  quem  timebant,  et  amabant,  atque  ad  futuram  quoque 
vitam  respiciebant.  Ideo  se  in  hac  terra  peregrinos , et 
hospiteB  esse  confitebantur,  diesque  suos  vocabant  dies 
peregrinationis  pravos,  et  malos  (Gen.  49,  9.)  Sed  qui 
haec  dicunt,  ait  Paulus,  significant,  se  patriam  inqui- 
rere: et  siquidem  ipsius  meminissent , de  qua  exiissent , 
habebant  utique  tempus  revertendi;  nunc  autem  meliorem 
Dogm.  gen.  H 

appetunt,  i.  e ■ coelestem.  (Hebr.  11.)  Et  sane  — Abra- 
hae  non  sola  felicitas  temporalis,  sed  ipse  Deus  in  prae- 
mium obedientiae  promittitor;  in  foedere  enim  inito  ait 
Deus:  Ego  ero  merces  tua  magna  nimis  (Gen.  15.)  Et 
Jacob,  cum  morti  proximus  liliis  benediceret,  subito  filum 
orationis  abrumpens  exclamat:  Salutare  tuum  exspectabo 
Domine  (Gen.  49,  18.) 

Obj.  2-  Religio,  quae  sacrificia  humana  praecipit,  pes- 
sima est , et  Deo  indigna.  Sed  in  Religione  patriarchali 
Deus  tam  crudelis  describitur,  ut  Abrahamo  unici  filii  sui 
Isaaci  immolationem  praeciperet,  et  Abraham  impius  lau- 
datur, qui  talem  victimam  offerre  paratus  erat:  ergo  Reli- 
gio haec  non  est  a Deo. 

Resp.  a)  Homines  Deo  offerre  non  possunt , nisi  ea, 
quorum  Domini  sunt:  ideo  ipsis  vitam  hominis  immolare 
non  licet , cujus  dominium  non  habent.  Deus  autem , om- 
nium Dominus  supremus,  ac  independens,  victimam  huma- 
nam exigens  neque  injustus,  neque  crudelis  dici  potest.  — 

Nam  si  salus  patriae  interdum  vitam  filii  a patre  exigat, 

« 

cur  Deus,  auctor,  et  dominus  vitae,  patris,  ut  illustrius 
obedientiae,  et  fiduciae  exemplum  praeberet,  et  majori 
praemio  se  dignum  redderet,  promtitudinem  immolandi  lilii 
exigere  nequit  1 — Neque  Deus  aliud  nisi  hanc  promtitu- 
dinem exegit,  et  ideo  post  exploratam  Abrahae  obedientiam 
aliam  victimam  suppeditans,  satis  ostendit,  Be  victimas 
humanas  nolle,  b)  Neque  Abraham  impietatis  argui  potest; 
non  enim  motu  proprio  ad  filium  immolandum  se  accinxit, 
non  animo  placandi  numen  iratum , uti  agere  consueverant 
gentiles,  sed  expreBso  Dei  jussu  excitatus,  plenus  fide  in 
divina  promissa,  solummodo  ostendens,  amorem  in  Deum 
omnem  alium,  etiam  dilectissimi  filii  amorem  superare  de- 
bere, quod  utique  omnis  Religio  praecipit,  et  omnis  appro- 
bat ratio.  Ideo  ex  isto  facto  divinitas  Religionis  patriar- 

chalis  clarius  illucescit,  quae  tam  sublimes  erga  Deum 
sensus  infirmo  homini  ingessit. 

§•  76. 

ii.  Characteres  externi  Religionis  Patriarchis  revelatae. 

Deum  primis  jam  mundi  temporibus  cum  hominibus 
extraordinario  modo  conversatum  fuisse,  iisque  benignis- 
sima sua  in  eos,  eorumque  genus  consilia  patefecisse, 

1.  testatur  Moyses,  qui  plures  enumerat  Theophania #, 
quae  omnes  miraculi  conditiones  in  se  continent.  Appa- 
ruit enim  Deus  Adamitis , prohibens  comestionem  fructus 
de  ligno  scientiae  boni,  ct  mali  (Oen.  2.);  apparuit  iisdem 
ceu  judex  post  peccatum , poenam  dictans , et  liberatorem 
promittens  (Gen.  3.);  apparuit  ceu  vindex  propter  fratrici  • 
dium  Caini  (Gen.  4.);  apparuit  Noacho,  ipsum  instruens 
de  instante  diluvio,  et  de  ipsius  liberatione  (Gen.  6.),  no- 
vas leges  promulgans,  et  arcum  statuens  in  signum  foe- 
deris post  diluvium  (Gen.  9.).  — Apparuit  Deus  Abrahae, 
cui  praecepit , ut  in  Palaestinam  migraret  (Gen.  12.),  du- 
plicem promissionem  addens  (Gen.  15.),  et  legem  circum- 
cisionis dictans  (Gen.  17.),  mandatum  quoque  insinuans, 
ut  filium  suum  Isaacum  immolaret  etc.  (Gen.  22.).  — 
Tot  vero  Theophaniae,  seu  apparitiones  Dei  satis  OBten- 
dunt,  quam  specialem  Deus  Patriarcharum  curam  gesserit, 
quos  ideo  certe  in  maximo  Religionis  negotio  ignorantes 
non  reliquit.  — Istae  autem  apparitiones  vera  miracula 
fuerunt,  quia  Deus  modo  supernaturali,  i.  e.  contra  con- 
suetum naturae  ordinem,  et  supra  vires  naturales,  et  qui- 
dem modo  sensibili  vel  speciem  externam  oculis  exhi- 
bendo, vel  saltem  sonos  miros,  et  insolitos  edendo  etc. 
illas  perfecit,  atque  sine  dubio  talibus  illas  characteribus 
insignivit,  ut  Patriarchae  etiam  subjective  de  vera  divina 
apparitione  certi  esse  potuerint,  prout  ex  effectu  apparet. 

11  * 

Cum  demum  Deus  Patriarchis  apparens  se  semper  ceu 
Legislatorem,  vel  Judicem  manifestaverit,  dubitari  nequit, 
illas  Theophanias  Religionis  causa  contigisse , ut  cultus 
veri  Dei,  et  obedientia  erga  ipsius  mandata  promovean- 
tur.— Persaepe  etiam  Theophaniis  adjuncta  fuerunt  Vati- 
cinia , quorum  adimpleti»  mox  secuta  Patriarcharum  fidem 
corroboravit.  Sic  protoparentibus  in  poenam  peccati  mors 
praedicta  fuit,  quam  haud  multo  post  in  Abele  occiso  hor- 
rentes considerarunt.  Noe  ea,  quae  de  diluvio,  de  ipsius 
liberatione,  et  de  nova  universi  restauratione  praedicta 
fuerant,  propriis  oculis  vidit.  Abraham  interitum  Sodomae, 
et  nativitatem  Isaaci  per  vaticinium  didicerat,  et  in  eventu 
cognovit.  Haec  autem  omnia,  sicut  juxta  consuetum  naturae 
ordinem  non  contigerunt,  sic  per  vires  naturales  praevi- 
deri non  poterant.  — Fides  ergo  Patriarcharum  de  Reve- 
latione divinitus  facta,  teste  Moyse,  miraculis,  et  vaticiniis 
innixa  fuit.  — 

2.  Patriarchas  a Deo  ipso  inBtitutos  fuisse,  constans 
erat  persuasio  Hebraeorum,  quam  prae  caeteris  exprimit 
auctor  Ecclesiastici  (cap.  17.)  dicens.  Testamentum  aeter- 
num constituit  cum  illis  (Patriarchis)  et  justitiam,  et 
judicia  sua  manifestavit  illis. 

3.  Immo  communis  apud  gentes  semper  persuasio 
erat,  Deum  hominibus  apparuisse,  eosdem  instruxisse,  et 
sic  Religionem  e coelo  in  terram  delatam  fuisse.  — Anti- 
quissimae etiam,  et  universales  notiones  miraculorum,  et 
vaticiniorum,  quae  divinitati  semper  attribuebantur,  a factis 
per  traditionem  cognitis  repetendae  sunt,  cum  meus  rudis 
sine  facto  cognito  vix  ad  talem  suppositionem  progredi 
posset.  (Cf.  §.  51.  1.  Not.)  — Ideo  magna  quoque  sem- 
per fuit  apud  omnes  populos  antiquitatis  auctoritas , et 
insita  naturae  erga  illam  reverentia , quippe  quod  persua- 
sum omnibus  erat,  antiquitatem  propius  accedere  ad  Deos, 

dicente  Tullio:  «quo  propius  aberant  homines  ab  ortu,  et 
divina  progenie,  hoc  melius  ea,  quae  erant  vera  perspexisse.'* 

Omni  itaque  jure  asseritur,  Religionem  patriarchalem 
divinitus  revelatam  fuisse.  Facile  etiam  est,  difficultates, 
quae  opponuntur,  enodare. 

Obj.  1.  Thcophaniae  Deo  sunt  indignae,  ejusque  ma- 
jestatem dedecent,  quare  a recta  ratione  admitti  nequeunt, 
illaeque,  quae  in  Genesi  narrantur,  allegorice  explicandae 
sunt -juxta  genium  primae  aetatis,  in  qua  extraordinaria 
omnia  immediato  divinitatis  inQuxui  adseribebautur , licet 
ex  causis  naturalibus  profecta  fuerint. 

Resp.  Quid  Deum  agere  deceat,  vel  dedeceat,  non  est 
humanae  rationis  definire.  — Sed  etiam  juxta  sana  hujus 
principia  Deum  non  magis  dedecet,  creaturis  suis  rationa- 
libus ad  fines  bonos  promovendos  apparere,  quam  ipsum 
dedecuit,  easdem  creare.  Nihil  sane  Deo  parvum  est,  cui 
nihil  magnum  est.  — In  ipsa  quoque  Theophania  maje- 
stas divina  - modo  hominibus  accommodato  ostendi  potest, 
sicut  e tota  creatione  resplendet  — Praecipne  autem  Deus 
in  apparitionibus  suam  omnipraesentiam , omnipotentiam, 
et  providentiam  manifestat ; atque  ideo  theophaniae  Deo 
dignissimae  censendae  sunt. — Non  ergo  necesse  est,  ne- 
que licet,  ad  mythos,  et  allegorias  confugere,  cum  Moyses, 
auctor  fide  dignus,  illas  vere  contigisse  enarret,  illiusque 
testimonium  consensu  totius  antiquitatis  firmetur. 

Obj.  2-  Si  Homero,  Ovidio,  et  aliis  jure  non  credi- 
tur, plurimas  Theophanias  enarrantibus,  cur  Moysi  cre- 
dendum erit,  in  superstiosae  antiquitatis  aevo  viventi?  — 

Resp.  Jure  rejicimus  Theophanias  Poetarum,  quibus 
veritas  historica,  et  philusophica  deest;  et  jure  credimus 
Theophanias  patriarchales , de  quibus  utraque  veritas  pro- 
bata fuit.  — Poetae  enim  suae  phantasiae  indulgentes  fidem 
historicam  non  merentur;  Moyses  vero,  scriptor  historicus 

omnem  fidem  meretur.  Praeterea  theophaniae,  a Poetis  con- 
fictae, et  non  raro  obscoenae  rationi  repugnant,  cum  econ- 
tra  Theophaniae  a Moyse  enarratae  nihil  nisi  honestatem 
spirent,  et  ad  moralitatem  promovendam  maxime  condu- 
cant. — Caeterum  - ipsa  Poetarum  figmenta  de  Deorum 
apparitionibus  • populorum  persuasionem  de  vere  peractis 
Theophaniis  ostendunt. 

Caput  II. 

De  Religione  mosaica. 

§.  77. 

Foedus  gratiae  cum  primis  parentibus  initum , post 
diluvium  cum  Noacho  instauratum,  cum  Abrahamo  solemni 
ritu,  et  jurejurando  denuo  sancitum,  atque  demum  Issaeo, 
et  Jacobo  confirmatum  inter  posteros  sola  fere  traditione 
orali  conservabatur,  quae  paulatim  oblitterari,  et  corrumpi 
coepit.  — Ideo  Deus , ut  Revelatio  antiqua  conservaretur, 
et  nova  lucc  augeretur,  gentem  Hebraeorum  ex  Aegypto  in 
Palaestinam  reducere,  ipsique  legem  scriptam,  ac  Bpecialem 
constitutionem  tradere  decrevit;  pro  quo  opere  maximo 
perficiendo  Moyses  electus  est,  qui  Liberator,  Doctor,  at- 
que Legislator  Israelitarum  jure  vocatur.  — Ipsum  autem 
a Deo  vere  vocatum , et  instructum  fuisse , et  ideo  Reli- 
gionem , ab  ipso  populo  israelitico  traditam , divinitus 
revelatam  esse,  solida  probant  argumenta.  Id  enim  tum 
ex  characteribus  internis,  tum  ex  characteribus  externis 
i.  e.  miraculis , et  vaticiniis,  tum  ex  speciali  Dei  provi- 
dentia in  hac  Religione  conservanda  usque  ad  Christum 
elucet. 

Tractatio  de  religione  mosaica  magni  est  momenti:  a)  in  hac 
enim  Religione  doctrinae  praestantissimae  occurrunt,  et  facta 
omni  admiratione  digna  exhibentur;  b)  admodum  benefica  fuit 

haec  Religio  pro  natione,  cui  destinata  fuit,  quae  per  illam 
divinam  constitutionem  accepit:  c) admodum  benefica  fuit  etiam 
pro  posteritate,  quia  ex  illa  Religio  christiana  prodiit ; d)  ideo 
contra  illam  increduli  nostrorum  temporum  vel  maxime  aciem 
vertunt,  cum  tali  modo  ipsius  Religionis  Christianae  funda- 
menta concutere  se  posse  autument.  Eousque  nonnulli  per- 
venerunt, ut  in  dubium  traxerint,  an  Moyses  unquam  exti- 
terit,  cum  tamen  id  ex  universali,  et  constanti  Judaeorum  per- 
suasione, et  ex  testimoniis  exterorum  antiquissimorum  scrip- 
torum certissime  constet.  (Cf.  Beda  Mayr.  T.  II.  §.  110. 
Dobmayr  T.  III.  §.  49.) 

$•  78. 

Articulus  /. 

Characteres  interni  Religionis  per  Moysen  revelatae. 

Ad  examen  Revelationis  mosaicae  functione  a)  her- 
meneulicfl,  b)  philosophica  opus  est. 

A.  Ideo  praeprimis  Religionem,  et  Ecclesiam  mosai- 
sam  summatim  considerare,  seu  symbolum, codicem , et 
hierarchicon , per  Moysen  populo  israelitico  traditum  ex- 

i 

ponere  oportet. 

1.  Symbolum  mosaicum  omnia  doctrinae  capita  com- 
plectitur, quae  ab  initio  Patriarchis  revelata  fuerunt,  eaque 
in  clariori  luce  collocat.  Ubique  praedicatur  Deus  unus, 
qui  totius  Universi  Creator  est,  omniumque  rerum  Domi- 
nus, et  supremus  arbiter:  Audi  Israel  Deus  luus  Do- 
minus unus  est.  (Deut.  6.  Cf.  Ex.  20,  1 — 6.  Dcut.  4, 
35  et  39.)  — Natura  Dei  ita  exprimitur,  ut  nihil  cogitari 
possit  sublimius.  Ego  sum,  qui  sum,  ait  Deus  (Ex.  3.) — 
Deus  passim  dicitur  aeternus,  omnipraesens , magnus,  et 
potens,  et  terribilis,  qui  personam  non  accipit,  nec  mu- 
nera, (Deut.  10,  17.)  sed  etiam  misericors , et  clemens, 
et  multae  miserationis , et  verax  (Ex.  34,  6.)  Providen- 
tiam Dei,  et  hominis  dignitatem  MoyBes  ex  speciali  populi 

israelitici  electione  ostendit,  dicens:  En  - Domini  Dei  lui 
coelum  esi,  et  coelum  coeli,  terra,  et  omnia , quae  in  ea 
sunt,  — et  tamen  Patribus  tuis  conglutinatus  est  Do- 
minus, et  amavit  eos,  elegit  que  semen  eorum  post  eos. 
(Deut.  10,  14.)  Eodem  modo  caelera  hominum  fala  ordi- 
nationi divinae  adscribuntur.  Libertas  hominum  ita  statui- 
tur, ut  obedientia  benedictionem,  inobedientia  maledictio- 
nem acquirere  possit.  (Deut.  11,  26-28.)  Fides  de  immor- 
talitate animae,  et  de  statu  alterius  vitae  deducitur  ex  illo 
loquendi  modo  Scripturis  usitato,  quod  mortui  dicantur 
colligi,  pergere,  ire  ad  populum  suum:  haec  enim  de 
sepulchro  inteliigi  non  possunt,  cum  Aaron,  et  Moyses,  de 
quibus  id  asseritur  (Num.  20,  et  27.),  appositi  non  fue- 
rint in  sepulchro  patrum  suorum.  Ex  legibus  quoque,  quas 
Moyses  tulit  (Deut.  18.)  contra  eos,  qui  diis  manibus  fidem 
darent,  Phythones  consulerent,  aut  a mortuis  veritatem 
quaererent,  manifestum  est,  Hebraeos  credidisse,  animas 
corporibus  superstites  fore. 

2.  Codex  mosaicus  officia  Religionis  internae,  et 
externae  egregie  praescribit,  a)  Omnium  officiorum  tum 
erga  Deum , tum  erga  proximum  Summani  complectitur 
Decalogus,  quo  non  actiones  tantum  malae  cohibentur,  sed 
interiores  etiam  animorum  motus,  pravaeque  cupiditates. 
(Ex.  20.)  Praeceptorum  cunctorum  fundamentum  ponitur 
amor  Dei,  et  proximi:  ideo  (Delet.  6.)  dicitur:  Diliges 
Dominum  Deum  tuum  ex  toto  corde  tuo , et  ex  tota 
anima  tua , et  ex  tota  fortitudine  tua.  Deus  adorandus 
(Deut.  6,  13.),  timendusque  (ib.  10,  12.)  proponitur,  et 
illi  soli  serviendum  esse  adstruitur.  Dilectio  proximi  fre- 
quenter inculcatur  - non  solum  amici  (Lev.  19,  18.),  sed 
etiam  advenae,  de  quo  dicitur : sit  inter  r os,  quasi  indi- 
gena, et  diligetis  eum,  quasi  vosmelipsos.  (ib.  v.  33.)  — 
Quidquid  offendit  proximum,  homicidium,  adulterium,  fur- 

tum,  falsum  testimonium,  fraus  etc.  prohibetur;  econtra 
respectus  erga  parentes,  cura,  et  educatio  filiorum  (Deut. 
6,  22-25.),  beneficentia  erga  viduas,  et  orphanoB  (Ex.  22, 
22.),  erga  pauperes  (Ex.  23,  10.)  erga  servos,  et  ancil- 
las (I.ev.  19,  13.),  erga  senes  (ib.  v.  19.)  erga  mutos, 
et  caecos  (ib.  v.  14.),  sicut  etiam  officia  judicum,  testium, 
conjugam,  dominorum,  servorum,  et  sacerdotum  praescri- 
buntur. Pro  motivis  vero  moralitatis  non  solum  felicitas, 
aut  infelicitas  terrena,  et  temporalis  proponitur  (Ex.  20. 
Deut.  19  et  28.),  sed  officia  etiam  implenda  dicuntur  ex 
reverentia  erga  supremum  Dominum  (Lev.  19.),  ex  grato 
animo  erga  maximum  benefactorem  (Deut.  10.),  ex  amore, 
et  timore  Dei.  (Deut.  6.  Ex.  20,  5.  24,  6.)  b)  Quoad  Re- 
ligionem externam  sapienti  consilio,  ut  unitas  servetur,  et 
abusibus  locus  non  detur,  unus  pro  cultu  publico  loeu t 
determinatus  fuit.  Et  quidem  in  deserto,  cum  stabile  aedi- 
ficari templum  nondum  posset,  tabernaculum  maxima,  qua 
fieri  potuit,  pompa  Moyses  procuravit,  tribus  constans 
partibuB,  — atrio,  in  quod  populo,  sancto,  in  quod  Sacer- 
dotibus, et  Levitis,  atque  Sancto  Sanctorum,  in  quod  sum- 
mo tantum  Sacerdoti  semel  in  anno  ingredi  licuit,  ut  ordo, 
et  reverentia  servaretur.  In  tabernaculo  stabat  arca  foede- 
ris, in  quam  Moyses,  spectante  populo,  tabulas  decalogi, 
volumen  legis , virgam  Aaronis , et  urceum  manna  imple- 
tum reposuit , atque  ita  non  solum  Bymbolum  praesentis 
Jehovae  - populo  sensuali  aptum,  sed  etiam  memoriam 
beneficiorum,  et  obedientiam  erga  divina  mandata  commen- 
davit. — Tempus  quod  attinet,  Moyses  praeter  Sabbathum 
in  memoriam  creationis  ordinatum,  tria  festa  majora  insti- 
tuit, et  per  septem  dies  celebrari  praecepit;  nimirum  Fe- 
stum Paschalis , ob  exitum  ex  Aegypto,  Festum  Penteco- 
stes ob  legislationem  sinaiticam,  et  Festum  Tabernaculo- 
rum ob  beneficia  in  deserto  accepta ; hisce  festis  praeci- 

puis  addidit  Festum  expiationis,  singulari  ritu  (Lev.  10.) 
celebrandum,  quo  poenitentia,  et  spes  fovebatur.  — Inter 
Caeremonias,  quas  multas  quidem,  sed  optimis  fiuibus  de- 
stinatas Moyses  praescripsit,  occurrit  circumcisio,  quam  a 
familia  Abraliami  ad  gentem  ejusdem  transtulit  legislator,1 
urgens  etiam  circumcisionem  cordis.  (Deut.  10,  15.) — , 
Sacrificium  triplicis  generis  praescriptum  fuit,  nimirum: 
holocaustum  in  signum  supremi  dominii  Dei,  hostia  paci- 
fica ad  obtinenda  divina  beneficia,  vel  in  gratiarum  actio- 
nem pro  obtentis,  et  sacrificium  pro  peccato.  Alii  ritus 
vel  victum,  vel  vestitum,  vel  usum  purificationum  etc.  con- 
cernebant. 

3.  Hierarchicon  duplex  secerni  potest,  nimirum  a) 
religiosum,  in  quo  Moyses,  ut  cultus  publicus  rite  pera- 
geretur, simulque  observatio  legis  promoveretur,  stabilem 
hierarchiam  in  tribu  Levi  instituit.  Determinavit  enim  ordi- 
nem Levitarum,  Sacerdotum,  et  summi  Pontificis,  tum  con- 
secrationem , et  officia,  ac  demum  redditus  eorum  ex  deci- 
mis, et  parte  sacrificiorum,  ut  nihil  fere  arbitrio,  ambi- 
tioni , et  avaritiae  relinqueret.  Quo  autem  utiliuB  suo  fungi 
officio  ministri  possent,  non  specialem  eis  tractum  in  Pa- 
laestina assignavit,  sed  eosdem  inter  reliquas  tribus  di- 
stribuit. b)  Hierarchicon  civile  leges  tum  de  gerendo 
bello,  tum  de  administranda  justitia  contra  fures,  homici- 
das etc.  tum  de  dividendis,  et  colendis  agris  gontinebat, 
ut  securitati , tranquillitati , et  felicitati  temporali  consule- 
retur. — Forma  vero  constitutionis  mosaicac  erat  theo- 
cratica,  quia  Deus  ipse  fuit  .Rex  populi  israclitici,  illum— 
que  summus  Pontifex  cum  sacerdotibus , et  judicibus  re- 
praesentavit. 

B.  Si  jam  Religio  mosaica  functione  philosophica  exa- 
minetur, ipsa  non  quidem  Evangelii  perfectionem  attingit, 
sed  tamen  in  ea  nihil  occurrit,  quod  vel  rectae  rationi  ad- 

versetur,  vel  eum  conceptibus  Dei,  Religionis,  et  hominis, 
vel  inter  se  pugnet:  aeque  enim  aliena  est  ab  erroribus 
Gentilismi , ac  a vanis  Philosophorum  ethnicorum  placitis. 
Omnia  potius,  quae  in  ea  continentur,  Deo  digna,  homi- 
nibus accommodata,  bona,  pia,  atque  sancta  sunt,  quare  a 
S.  Paulo  dicitur:  Lex  sancta,  et  mandatum  sanctum,  et 
justum,  et  bonum ■ (Rom.  7.)  Symbolum  enim  tales  tradit 
de  Deo,  et  homine  notiones,  quae  sicut  Deo  sunt  dignis- 
simae, ita  etiam  hominis  ad  Deum  relationes  in  optima  luce 
collocant;  a Deo  enim  omnis  veritas,  omnis  justitia,  omnis 
felicitas  repetitur:  corruptionis  nostrae  peccatum  ceu  causa 
adstruitur,  et  in  promisso  Messia,  seu  liberatore  remedium 
proponitur,  in  quem  credendum  est,  ut  per  cor  contritum, 
et  humiliatum  Deus  post  culpam  placetur,  et  remiBsio  peo-  , 
catorum  obtineatur.  — Codex  talem  tradit  doctrinam  mo- 
ralem, quae,  sicut  statutis  Deum  inter  et  homines  relatio- 
nibus optime  respondet , sic  etiam  ab  omni  vera  Philoso- 
phia probatur.  Nec  carpi  potest,  quod  circa  Religionem 
externam  sancitum  est:  rituale  enim  mosaicum  genio  natio- 
nis, temporis,  et  regionis  omnino  accommodatum  fuit.  Multi- 
tudinem enim  caeremoniarum  exigebat  genius  nationis,  ad 
imitandos  ritus  Aegyptiorum  valde  proclivis.  In  ritibus 
autem,,  et  sacrificiis,  a Moyse  praescriptis  nulla  crudelitas, 
ut  in  cultu  Baal , et  I)agon,  — nulla  obscoenitas , uti  in 
cultu  Bacchi,  et  Veneris,  — nulla  superstitio,  uti  in  cultu 
Isidis  deprehenditur , sed  omnia  ad  promovendam  religio- 
nem, et  moralitatem  disposita  sunt.  Ritus  enim  omnes  eo 
tendebant , ut  vel  insignia  beneficia  a Deo  populo  exhibita 
in  memoriam  revocarentur,  vel  unius  summi  Dei  fidem  fir- 
marent; et  Israelitas  quasi  fraeno  a Gentilium  mensa, 
connubio,  altaribus,  et  caeremoniis  cohiberent , vel  rituum 
externo  splendore  veri  Dei  summam  majestatem  ad  vivum 
repraesentarent,  vel  populum  rudem,  et  sensibilibus  assue- 

tum  do  Bilis  officiis  admonerent,  puritatis  internae  neces- 
sitatem, ct  obtinendae  reconciliationis  media  edocerent,  vel 
saltem  Judaeum  a Gentili  distinguerent:  imo  nonnulla  or- 
dinata fuisse , ut  felicitati  temporali , vel  etiam  sanitati 
provisum  sit,  graves  auctores  ostenderunt.  (IVIichaelis 
Staeudlin  etc.)  Hierarchicon  quoque  tum  religiosum,  tum 
civile,  finibus  jam  nominatis  valde  accommodatum  fuit.  — • 
Ex  dictis  jam  apparet,  Religioni  inosaicae  characteres  Re- 
velationis tum  negativos , tum  poBitivos  convenire.  — Ast 
tam,  puram  sanctam,  erroribusque  expertem  Religionis  doc- 
trinam Moyses  eo  tempore , quo  populi  omnes , eoruntque 
duces,  et  sacerdotes  vanis  et  impiis  superstitionibus  in- 
haerebant, sibi  relictus  per  vires  solum  naturales  invenire, 
proponere,  et  in  populo  suo  propagare  non  potuisset.  Certe 
enim  Moyses  hanc  Religionem  percipere  non  potuit  in- 
Aegypto,  ubi  populus  Polithcismo,  et  crassae  idololatriae 
deditus  erat,  nec  in  Madian , cujus  regionis  religio  ignota 
est , et  in  qua  pastorem  egit.  Ideo , ut  causa  sufficiens 
Religionis  mosaicae  habeatur,  ad  interventum  Divinitatis, 
seu  ad  Revelationem  divinam  confugiendum  est;  ipsaque 
ratio  dicit,  Moysi  credendum  esse,  qui  coram  populo  suo 
aeque  ac  coram  rege  Aegypti  constanter  usque  ad  mortem 
professus  est,  se  extraordinario  ntodo  a Deo  vocatum,  in- 
structum, et  missum  esse. 

Religionem  mosaicam  varii  jam  increduli  acriter  impugnarunt,  — 
Tindal , Morgan,  Bayle,  ac  praecipue  Voltairins,  cujus  dubia, 
cavillationes,  et  sophismata  repetiit,  et  juxta  principia  spuriae 
suae  Philosophiae  proposuit  Ilegel.  (Cf.  ftegeld  £ef>re  #on  ber 
Dteligion  u.  flun(h  fieipjig.  Dtto  SBiganbt.  1842.)  Praecipuae 
saltem  difficultates,  quae  moventur,  audiendae,  et  solvendae  sunt. 

Obj.  1.  Moyses  Deum  proponit,  aemulatione,  et 
egoisnto  plenum,  qui  omnia  ad  se  trahere  studet,  et  solus 
honorari  poscit.  Dii,  Deaeqtte  gentilium,  praecipue  Graeco- 

rum  multo  Immaniores  describuntur.  Ideo  nulla  gens  tam 
frequenter  a Diis  suis  defecit,  uti  Israelitae  a Deo  suo. 

Resp.  a)  Tota  Hegelii  objectio  oritur  ex  falso  sup-  * 
posito,  quod  Deus  non  sit  nisi  ro  cogitare  purum,  seu 
ratio  impersonalis,  quae  absque  dubio  nec  cultum,  nec  obe- 
dientiam  exigere  potest,  b)  Sed  si  Deus  existit  - ens  pri- 
mum, absolutum,  unum,  personale,  infinitis  perfectionibus 
praeditum,  omnium  rerum  Creator,  et  Gubernator,  ipsa 
sana  ratio  (seu  ipse  deus  hegelianus)  postulat,  ut  illi 
Bumma  aestimatio,  obedientia,  et  dilectio  exhibeatur  (§.46.): 
talem  autem  Deum  vere  existere,  sat  solida  argumenta 
probant  (§.  28  et  seq.):  Moyses  ergo  optimam,  uniceque 
veram  de  Deo  notionem  proposuit,  c)  Non  minus  autem 
vesanum,  quam  impium  est,  notioni,  quam  de  vera  Divi- 
nftate  sistit  Moyses,  praeponere  illam,  quam  tenuere  Graeci, 
qui  Jovem  adulterum , Junonem  superbam,  Mercurium  fu- 
rem etc.  colebant,  et  Deos,  Deasque  fato  subjiciebant,  d) 

Nec  mirum  est,  quod  Israelitae  saepius  a Deo  suo,  quam 
alii  populi  a Diis  suis  deflexerint:  id  enim  facile  decla- 
ratur ex  corruptione  humanae  naturae,  quae  a moralitate, 
quam  verus  Deus  praecipit,  per  stimulos  abducitur,  et 
inordinatis  passionibus , quibus  fictitii  Ethnicorum  Dii 
blandiuntur,  libenter  indulget.  Nunc  quoque  ab  optimis 
praeceptis  moralibus  homines  saepe  deflectunt,  quin  tamen 
ideo  de  istorum  veritate,  et  bonitate  dubium  moveatur. 

Obj.  2.  Deus  a Moyse  proponitur  a)  injustus,  qui 
furta  Hebraeorum  in  Aegypto  approbat,  mendacia  obste- 
tricum remuneratur,  peccata  parentum  punit  in  tertiam,  et 
quartam  generationem  etc.  b)  imo  et  crudelis  , qui  gen- 
tem Chananaeorum  cruenta  nece  extinguere  jubet:  talis 
vero  Dei  notio  vera  esse  nequit. 

Resp.  Propter  ea , quae  ex  narratione  mosaica  hic 
citantur,  Deus  nec  injustitiae,  nec  crudelitatis  argui  potest. 

a)  Deus  enint  absolutus  rerum  omnium  Dominus  potuit 
dominium  vasorum  ab  Aegyptiis  in  Israclitas  transferre: 
dein  Hebraei  tum  in  praemium  laborum,  quibus  eos  Aegyptii 
oppresserant,  tum  in  compensationem  domorum , et  agro- 
rum in  Aegy  pto  relictorum  poterant  jure  vasa  secum  ferre. — 
Obstetrices  aegyptiacas  Deus  remuneravit , non  propter 
mendacia,  sed  quia,  ut  dicitur  Ex  1,  V.  17, 'et  v.  21, 
timuerunt  Deum , nec  voluerunt  injustum  regis  mandatum 
exequi.  — Verba  Ex  20,  5.  ubi  Deus  dicitur  visitare  ini- 
quitates Patrum  in  tertiam,  et  quartam  generationem  intel- 
ligenda  sunt  de  mala,  ei  perversa  sobole;  quia  enim  scan- 
dala parentum  in  pl ures  generationes  propagantur,  ideo 
etiam  poenae  non  cessant.  Hunc  sensum  exigunt  ea,  quae 
v.  C.  subjiciuntur,  et  tot  alia  Scripturae  testimonia,  ex  qui- 
bus Judaeis  persuasum  erat , Deus  nunquam  punire  inno- 
centes. Caeterum  divinae  sapientiae,  et  justitiae  etiam  non 
repugnat,  per  tribulationes  temporales  filios  ab  imitatione 
parentum  perversorum  retinere.  — b)  Chananaei  propter 
scelera  maxima  promeriti  sunt  atrocissiniam  poenam,  qua|H 
Deus  per  manus  Hebraeorum  ipsis  infigere, 
decrevit. 

Obj.  3 ■ Moyses  unum  duntaxat  Deum  nationalem  pro- 
posuit, seu  potius  Deum  familiae  Patriarcharum  ad  Deum 
nationalem  elevavit. 

Resp.  Haec  asseruntur,  non  autem  probantur.  Con- 
trarium docet  Scriptura,  totaque  antiquitas,  Pentateuchi 
interpres.  — Omnis  et  littera,  et  spiritus  mosaicae  con- 
stitutionis ad  unitatem  Dei  vindicandam  tendit.  — Moyses 
Deum  proponit,  qui  creavit  coelum,  et  terram,  et  non  solum 
familiae  Patriarcharum , sed  toti  generi  humano  initium 
dedit  (Gen.  1 et  2.):  Fidem  in  hunc  Deum  primo  Deca- 
logi loco  ponit  (Ex  20,  1 — 6.),  et  rejecto  fetischismo,  ac 
magismo  (Deut.  4,  16 — 19.)  unum  Deum  praedicat  (Deut. 

4,  35.);  ac  potissimum  (Dent.  6,  4.)  ait:  Audi  Israel! 
Dominus  Deus  noster  — Deus  unus  est • Formula:  Deus 
Abraham,  Deus  Isaac  etc.  immerito  irridetur  a Voltairio; 
aptissima  enim  est  pro  tempore,  et  indole  nationis  ad  indi- 
candam specialem  Dei  ad  israeliticum  populum  relationem. 

Obj.  4.  Ab  auctoribus  V.  T.  inulta  referuntur  a recta 
Philosophia,  et  veritate  aliena,  c.  g.  solem  moveri , terram 
baBibus  suffultam  esse  etc.  ergo  qui  hos  libros  conscrip- 
serunt, non  fuerunt  a Deo  inspirati. 

Resp Auctores  sacri  juxta  opiniones  tunc  receptas 
locuti  sunt,  ut  nempe  captui  vulgi  sesc  accommodarent,  faci- 
liusque  intelligerentur ; nec  immerito:  nam  a)  Scopus 
Revelationis  est  virtutis  cultores  efficere,  non  Philoso- 
phos; b)  si  ScriptoreB  sncri  aliter  locuti  fuissent,  dubia, 
et  altercationes  cxcitasscnt,  multumque  auctoritati  suae  no- 
cuissent: c)  etiam  nostris  temporibus  viri  omni  doctrina 
ornati,  ut  facilius  intclligantur;  et  vulgo  sese  accommodent, 
de  . motu,  ortu,  et  occasu  solis  loquuntur,  neque  ideo  men- 
tiri dicuntur,  quoniam  non  systemata  naturalia  declarare, 
sed  id,  quod  oculis  apparet,  enuntiare  volunt. 

Obj.  5.  Lex  Moysis  pietati  adversa  est,  a)  quia  im- 
mundum declarat  eum , qui  mortui  cadaver  tangit,  quod 
homines  ab  officiis  retinet,  mortuis  exhibendis;  praeterea 
b)  saevissimos  odii,  et  vindictae  motus  fovet,  quod  Chri- 
stus ipse  testatur,  dicens : Audistis,  quia  dictum  est : ocu- 
lum pro  oculo , dentem  pro  dente:  et  audistis,  quia  dic- 
tum est : diliges  proximum  tuum , et  odio  habebis  inimi- 
cum tuum  (Mallh.  5.)  Ergo  haec  lex  a Deo  esse  non  potest. 

Resp.  a)  Non  tantum  vetitum  non  fuit  Judaeis  mor- 
tuos sepelire,  sed  ut  officium  humanitatis  Deo  gratissi- 
mum habitum  fuit  a piissimis  viris:  exemplo  sit  Tobias 
c.  1.  et  2.  — Impuritas  illa,  quae,  ut  quidam  volunt,  ab 
iis  tantum  contracta  fuit,  qui  mortui  cadaver  absque  neces- 

sitate  tangebant,  mere  legalis  fuit,  a qua  per  purificatio- 
nem liberari  facile  erat:  neque  hac  lege  tactus  mortuorum 
ceu  moraliter  mali  reprobabantur,  quia  atiam  per  alia  opera 
bona,  et  necessaria  impuritas  legalis  contrahi  potuit:  pro- 
babilius ideo  haec  lex  Hebraeis  posita  fuit,  ne  ritibus  su- 
perstitiosis mortuorum  corpora  colerent,  b)  Lex  talionis 
concupiscentiae  non  fomes  erat,  sed  limes,  ut  observat  S. 
Augustinus.  Nil  in  ea  injusti  deprehenditur,  dummodo 
locum  habeat  inter  aequales,  et  nihil  Dat  privata  auctori- 
tate, prout  mosaica  lex  ordinavit.  Injurias  enim  auctoritate 
publica  puniri  posse , omnis  vera  Philosophia  testatur. 
Porro  - inimicos  odisse  lege  vetitum  erat  (Cf.  Ex.  23, 
Lev.  19.)  Si  Christus  dixit:  audistis , quia  dictum  est 
etc.  id  intelligi  debet  de  falsis  interpretationibus,  et  tradi- 
tionibus Pharisaeorum. 

Obj.  6*.  Inter  leges  mosaicas  nonnullae  sunt,  sanae 
rationi  contrariae,  uti  e.  g.  est  lex  de  animalium  discri- 
mine, et  ciborum  delectu,  quae  his  verbis  concipitur: 
Omne,  quod  habet  divisam  ungulam,  et  ruminat  in  peco- 
ribus comedetis-  Quidquid  autem  habet  ungulam  quidem , 
sed  non  dividit  eam,  non  comedetis  illud,  et  inter  im- 
munda reputabitis  Lev.  11.  Non  potest  talis  lex  a Deo 
repeti,  qui  omnia  bona,  et  munda  creavit,  et  pro  homini- 
bus destinavit. 

Resp.  Quidquid  Deus  decernit,  jam  ideo  seinper  bo- 
num, et  sanctum  est,  quia  Deus  ita  vult,  neque  inGnitae 
Sapientiae  decreta  ante  tribunal  infirmae  rationis  humanae 
vocare  licet.  Et  certe  sufficiens  jam  ejusmodi  legum  mo- 
tivum  esset,  si  Deus  illas  ad  probandam  Israelitarum 
fidem,  et  obedientiam  tulisset.  — Si  animalia,  quae  bona 
creata  sunt,  immunda  dicuntur,  non  jam  de  immunditie 
morali,  sed  legali  sermo  est;  seu  si  ilia  intelligitur,  synec- 
doche occurrit,  quia  homines  - legem  violantes  - immundi 

redduntur.  — Animalia  ad  varios  fines  creata  sunt,  et  si 
Deus  quaedam  pro  alimento  homipis  destinavit,  non  se 
jure  privavit,  istorum  usum  aliquando  interdicendi.  — Si 
autem  quaeratur,  ex  quonam  praecise  fine  lex  de  anima- 
lium discrimine,  et  de  ciborum  delectu  lata  fuerit, — varii 
varia  respondent:  a)  quidam  cum  S.  Thoma  Deum  hoc 
ciborum  discrimen  statuisse  volunt,  ut  populi  sui  valetu- 
dini prospiceret:  sic  carnem  suillam  fere  omnes  orienta- 
les populi  respuunt , ut  sanitati  noxiam,  b)  Alii  putant, 
animalium  discrimen,  et  ciborum  delectum  institutum  fuisse 
in  detestationem  idololatriae.  Nam  Gentiles,  et  praecipue 
Aegyptii  hujusmodi  animalia  prohibita  Idolis  immolabant, 
vel  Hs  ad  maleficia  utebantur ; animalia  vero,  quorum  co- 
mestio licita  erat,  non  comedebant,  sed  ea  tanquam  Deos 
colebant,,  vel  propter  aliam  causam  ab  iis  abstinebant. 
Hujus  sententiae  erant  Oriyenes  (1.  4.  c.  Ceis.)  Theodo~ 
retus  (Quaest.  in  Lev.)  «S.  Basilius  (Or.  6.)  — c)  Aliis 
visum  est,  ciborum  discrimen  institutum  esse  a Deo,  ut 
Israelitnrum  intemperantiam  coerceret,  eos  quisbusdam  ab- 
stinentiae rudimentis  informaret,  et  sic  libidinis,  et  luxu- 
riae fomitem  de  medio  tolleret;  sic  sentit  Tertullianus 
(1.  2.  c.  Mare.  c.  18.).  d)  Aliam  rationem  assignat  S.  Ju- 
stinus M.  in  Dial.  c.  Thryph.  sic  JudaeoB  alloquens : 
«Quin  et  a cibis  quibusdam,  ut  vos  abstineatis,  vobis  Deus 
mandavit,  ut  etiam  inter  edendum,  et  bibendum  vobis  ob 
oculos  versaretur  Deus  - promtis  admodum,  et  proclivibus 
ad  deficiendum  a notione  ejus.»  e)  Alii  tandem  discrimi- 
nis ciborum  a Deo  instituti  rationes  typicas,  symbolicas, 
et  allegoricas  reddunt.  Dicunt,  animalia  munda  ab  immun- 
dis secreta  fuisse,  ut  indicaretur,  Israelitas  gentem  sanc- 
tam, Deo  in  peculium  separatam , et  a profanis  gentibus 
separatam  esse,  quod  innuitur  in  Lev.  20.  ubi  Deus  dicit: 
Ego  Dominus  Deus  vester,  qui  separavi  vos  a caeleris 

populis : separate  ergo  et  vos  jumentum  mundum  ab  im- 
mundo, et  avem  mundam  ab  immunda.  Sub  certis  etiam 
animalium  vetiturum  generibus,  quasi  figuris,  certa  homi- 
num vitia  notari,  tradit  auctor  epistolae  S.  Barnabae  ad- 
scriptae,  qui  per  porcos  homines  luxuriae  deditos,  per 
aquilas,  et  corvos  homines  rapaces  etc.  inteliigit  Similia 
habent  Origenes  hom.  7.  in  Lev.  Augustinus  1.  C.  c. 
Faust.  Cyrillus  Alex.  1.  14.  de  ador,  in  Spir.  et  ver.  (Cf. 
Natal.  Alex.  Hist.  ecclesiae  T.  II.  in  4.  mundi  aetatem 
Dissert.  3.  Art.  5.  §.  2.) 

Obj.  7.  In  Kituali  mosaico  crudeles  etiam  caerimo- 
niae praescribuntur.  Nam  Lev.  27.  dicitur,  homines  quo- 
que Deo  consecrari  posse,  et  ibidem  v.  39.  statuitur:'  om- 
nis consecratio , quae  offertur  ab  homine  non  redimetur, 
sed  morte  morietur.  Religio  vero,  quae  praecipit  sacrificia 
humana,  pessima  est,  et  Deo  indigno. 

Resp.  Sacrificia  humana  sub  gravissimarum  poenarum 
comminatione  ob  ipBo  Moyse  (Deut.  12 , 30  etc.)  prohi- 
bentur, et  ideo  semper  ut  interdicta  considerabantur  (Cf. 
Jer.  19,  5.  Isa.  66,  3.  IVIich.  6,  7.)  Citata  Lcvitici  verba 
intelligenda  sunt  de  illis  rebus,  quas  occidere  licitum 
erat.  — Multa  sane  ejus  naturae  fuerunt,  ut  Deo  quidem 
offerri , non  vero  occidi  potuerint  e.  g.  agri , domus  etc. 
Idem  de  homine  dicendum  est.  — Homines  nimirum  Deo 
consecrati  redimi  non  poterant,  sed  Deo  cedebant  in  per- 
petuum , ac  templi  Bervitio  per  totam  vitam  quasi  in  statu 
anathematis  erant  mancipati  (I.  Reg.  1 et  2.)  Sola  ergo 
animalia  occidebantur , ut  supremum  Dei  in  omnia  domi- 
nium ostenderetur. 

Obj.  8.  Leges  politicae  per  Moysen  latae,  nullo  modo 
perfectissimae  sunt:  anne  divinae  dici  possunt,  si  suc- 
cessu temporis  ab  hominibus  perfectiores  latae  sunt?  — 
Imo,  in  lege  mosaica  talia  continentur,  quae  bono  publico 

noxia,  ct  ideo  rationi  contraria  sunt,  uti  sunt  leges,  qui- 
bus annis  sabbathicis  quies  praescribitur,  omnesque  ma- 
res certis  temporibus  templum  adire  coguntur,  qua  occa- 
sione arrepta  hostes  facile  Judaeam  invadere,  et  devastare 
potuerunt : tales  leges  a Deo  certe  non  sunt. 

Resp.  a)  Nemo  contendit,  legem  mosaicam  summum 
perfectionis  apicem  attigisse:  Apostolus  diserte  ait:  Nihil 
ad  perfectum  adduxit  lex , introductio  vero  melioris 
spei . (Hebr.  7,  f9.)  Deus,  qui  hominibus  nullam  revela- 
tionem debuit,  pro  liberrimo  suo  consilio  efficere  potuit,  ut 
hujus  lux  pedetentim  ipsis  affulgeat.  — Caeterum  notan- 
dum est,  leges  in  se  perfectissimas  non  sempcr  etiam  sa- 
picnlissimas  esse.  Legum  enim  sapientia  ex  earum  boni- 
tate relativa  desumenda  est.  Stultum  esset  homines  rudes, 
aut  pueros  iisdem  legibus  regere,  ac  homines  excultos, 
aetate,  et  ingenio  maturos.  — Sed  lex  mosaica,  ut  dictum 
est , paedagogus  fuit , pueros , ct  rudes  homines  instituit, 
pro  circumstantiis  populi,  et  temporis  sapientissime  fuit, 
et  legi  meliori , ac  perfectiori  viam  praeparavit,  b)  Nec 
quidquam  bono  publico  noxium,  et  rationi  contrarium  oc- 
currit. — Quies  enim  annis  sabbathicis  erat  utilis,  ut  stu- 
dio legis , et  cultui  religioso  Judaei  operam  diligentiorem 
navarent.  Et  licet  hoc  anno  messis  nulla  haberetur,  pro- 
miserat jam  Deus  messern  anni  praecedentis  etiam  pro 
futuro  sufficientem ; haneque  promissionem  semper  adim- 
pletam observabant  Judaei.  — Sic  pariter  Deus  promiserat, 
se  terris  Judaeorum  invigilaturum  esse  iis  temporibus,  qui- 
bus templum  adirent,  semperque  promissis  stetit,  nec 
enim  Judaeorum  fines  per  hoc  tempus  ab  hostibus  atten- 
tatos fuisse  legitur. 

Obj.  9.  S.  Scriptura  V.  T.  historias  continet  maxime 
scandalosas,  et  eorum  quoque,  qui  ceu  justi  laudantur,  vel 
ut  Patriarchae  venerantur,  pudenda  scelera  refert  e.  g.  ince- 

stus  Lothi,  Judae  etc.  Quis  talem  librum  ut  divinum  habe- 
bit?— Ita  cum  rerum  sacrarum  irrisore  Voltairio  quae- 
runt increduli.  Hegel  eousque  progressus  est,  ut  genera- 
tim  diceret,  Judaeos  omnibus  aliis  populis  nequiores  cha- 
racteres, pejoresque  mores  habuisse:  id  autem  repetit  ex 
falsa  notione  Dei,  quem  a sua  natura,  et  persona  divisum, 
et  ita  excelsum  putabat , ut  omnia  ad  ipsum  referenda 
sint:  ita  loquitur  in  sua  Acsthctica,  et  in  Phaenomenologia. 

Re.sp.  a)  S.  Scriptura  non  solum  ut  opus  doctrinale, 
sed  etiam  ut  opus  historicum  consideranda  est,  quod  per 
bona,  et  mala  exempla  erudit.  Scelera,  quae  commemo- 
rantur, non  laudantur,  sed  reprehenduntur,  eorumque  mali 
effectus,  et  poenae  ostenduntur.  Homines  etiam  fragilitatis 
suae  conscii  redduntur,  cum  justOB  praviter  cecidisse  com- 
periunt.  Deo  ergo  indignum  non  est , illustrium  caetero- 
quin  virorum  lapsus  enarrare,  b)  Horrendam  autein  vel 
ignorantiam,  vel  impietatem  ostendit  assertio,  qua  populi 
poljtheismo,  et  idololatriae  dediti  quoad  moralitatem  anti- 
quis praeferuntur  Hebraeis.  Omnes  enim  historici  faten- 
tur, mores , non  solum  Barbarorum , Bed  etiam  Aegyptio- 
rum, Graecorum,  et  Romanorum,  corruptissimos  fuisse, 
cura  scelera  ipsis  Deorum , Dearumque  exemplis  insinua- 
rentur. Quodsi  Scriptores  ethnici  populorum  suorum  vitia 
non  tam  candide  fassi  sunt,  ut  scriptores  sacri,  exinde 
summa  horum  veracitas  elucet.  — Hegelius  characteres  Ju- 
daeorum hodiernorum,  qui  sicut  a Deo  defecerunt,  ita  a 
Deo  rejecti  sunt,  videtur  turpiter  confudisse  cum  charac- 
teribus veterum  Hebraeorum,  qui  tunc  populum  Dei  con- 
stituerunt. c)  Nihil  autem  magis  insipidum  est,  quam  ratio, 
seu  causa,  ex  qua  Hegel  corruptionem  repetit:  innititur 
illa  falso  prorsus,  et  absono  principio,  quod  Deus  non 
sit  nisi  ro  cogitare  purum , seu  ratio  impersonalis.  Anne 
notio  talis  Dei  magis  consulet,  et  morum  corruptioni 

obviabit?  — ratio  utique  impersonalia  actuum  personalium 
capax  non  est,  et  ideo  nec  leges  ferre,  nec  judicare,  nec 
punire , nec  nioralitati  correspondentem  felicitatem  tribuere 
potest,  et  si  in  homine  sui  conscia  fit,  eodem  momento 
ejusdem  infirmitatis  suae  conscia  redditur.  Statuta  ergo 
notione  Dei  liegeiiani  omnem  moralitatem  evanescere,  nee- 
esse  est.  Imo  ex  Hegelii  principio  sequi,  omnes  potesta- 
tes sublimiores  de  medio  tollendas,  regesque,  et  principes 
nioralitati  noxios  esse , nonnulli  jam  omni  jure  observa- 
runt. — (Plores  difficultates  solvunt  Daniel  Huet.  Dem. 
ev.  Nonnolte  Lex.  Bergier , Beda  Mayr  1.  c.  T.  II. 
§.  120  etc.  Liebermann  T.  I.  C.  II.  Sect.  I.  Dobmayr 
etc.  alii.) 


$ 79. 

Articulus  II. 

Miracula  ceu  characteres  externi  Religionis  per  Moysen  revelatae. 

Si  historia  mosaica,  liberatio  Israelitarum  ex  Aegypto, 
et  Legis  promulgatio  cum  omnibus  suis  circumstantiis 
consideratur,  lucide  apparet,  miracula  non  solum  utilis- 
sima, sed  vere  necessaria  fuisse  — tum  ipsi  Moysi,  ut  ad 
tam  arduum,  et  molestum  opus  se  accingeret,  — tum  Regi 
aegyptiaco,  ut  Israelitas  dimitteret,  — tum  Israelitis  ipsis, 
ut  Moysi  obtemperarent,  et  ab  ipso  ceu  legato  divino  Le- 
ges acciperent.  Mirum  ergo  non  est,  quod  multa  in  Pen- 
tateucho miracula  enarrentur,  quorum  veritatem  histori- 
cam , philosophicam , et  relativam  jam  expendere  oportet. 

1.  In  Pentateucho  genuino,  integro,  et  omni  fide  digno 
sequentes  eventus  omnino  extraordinarii,  et  stupendi  enar- 
rantur: a)  In  monte  Horeb  Moyses  singulari  modo  ad 
munus  suum  ' vocatus  fuit;  videt  enim  rubum  ardentem, 
qui  non  comburebatur,  et  ex  quo  Deus  loquens  ipsi  Jfian- 
davit,  ut  populum  israeliticum  ex  Aegypto  educeret,  addita 

assistendae  promissione  (Ex.  3.).  — Moyses,  de  vocatione 
Biia  certus,  ad  destinatum  sibi  a Deo  locum  perrexit,  et 
statim  b)  in  Aegypto  voluntatem  Dei  senioribus  populi 
exposuit,  qui  propter  signa,  quae  viderant  (Ex.  4,  31.) 
etiam  crediderunt.  Tum  vero  Moyses,  et  Aaron  confiden- 
ter Regem  adiere,  et  nomine  veri  Dei,  quem  Hebraei  colunt 
(Ex.  5,  1.)  dimissionem  populi  israelitici  petierunt.  Rex 
vero  mandato  ignoti  sibi  Dei  se  submittere  recusans  popu- 
lum israeliticum  gravius  afflixit.  Ideo  signis,  et  portentis, 
quibus  manum  suam  Deus  super  Aegyptum  extendit,  cogi 
debuit,  ut  populum  dimitteret.  Primo  enim  portento , quo 
virga  Aaronis  in  colubrum  mutata  est,  decem  successe- 
runt plagae:  I.  omnis  aqua  in  sanguinem  conversa  est,  et 
ideo  pisces  perierunt;  II.  ranae  campos,  et  domus  Aegyp- 
tiorum repleverunt;  III.  sciniphes,  et  postea  IV.  muscae 
homines,  et  animalia  dire  vexarunt;  V.  pestis  jumenta 
prostravit;  VI.  ulcera  homines,  et  jumenta  contaminarunt; 
VII.  grando  cuncta  destruxit,  quae  fuerunt  in  agris;  VIII. 
locustae,  ingenti  copia  Aegyptum  replentes  - omnia  devo- 
rarunt, quae  relicta  sunt  a grandine;  IX.  tenebrae  per 
tres  dies  tam  densae  fuerunt,  ut  nemo  videret  fratrem 
suum  X,  Ultima  tandem  plaga  fuit  strages  primogenito- 
rum, ob  quam  rex  perterritus  Israelitis  discessum  permi- 
sit, et  populus  aegyptiacus  tremens  illum  accelerare  stu- 
duit: unde  Moyses  cum  populo  suo  primum  Pascha  cele- 
bravit, et  ex  Aegypto  discessit.  (Ex.  a cap.  7 — cap.  11, 
29.)  — c)  Ad  mure  rubrum  nova  sequuntur  signa.  (Ex. 
14  et  15).  Columna  enim  nubis,  quae  praecedebat  castra  - 
Israelitis  lucem,  et  Aegyptiis  tenebras  offudit,  et  cum  Moy- 
ses ex  mandato  Dei  manum  super  mare  extendit,  divisa 
est  aqua,  et  ingressi  sunt  filii  Israel  per  medium  sicci 
maris,  erat  enim  aqua  quasi  murus  a dextra  eorum,  et 
laeva . Ingressis  autem  Aegyptiis,  cum  Moyses  iterum  manum 

extenderet,  reversum  eat  inare  ad  priorem  locum,  et  exer- 
citum Aegyptiorum  sepelivit.  — d)  In  deserto  magna  signa 
contigerunt.  Columna  nubis  per  diem,  et  lucis  per  noctem 
Dei  praesentis,  et  protegentis  symbolum  fuit.  — Manna 
singulis  diebus  in  tanta  copia  decidit,  ut  ad  saturandum 
populum  sufficeret,  sexta  vero  hebdomadae  dic  in  duplici 
mensura;  ante  ortum  solis  colligenda  fuit  — post 24 horas, 
excepto  Sabbatho,  computrescens.  — Aquam  Moyses  ex  per-' 
cussa  petra  elicuit  (Ex.  17.).  — Seditiosos  Core,  Dathan, 
et  Abiron  terra  deglutiit  (Num.  17.)  aliis  etiam  250  in- 
censum offerentibus , et  insuper  14700  murmurantibus  in- 
cendio comsumtis.  — Aliud  quoque  miraculum  a plerisque 
celebratur , scilicet  Israelitarum  vestes  toto  eo  tempore, 
quo  in  deserto  permanserunt,  nunquam  fuisse  vetustate 
detritas:  idque  aperte  colligi  posse  videtur  ex  verbis  Deut. 
8.  4.  vestimentum  tuum , quo  operiebaris , nequaquam 
vetustate  defecit,  et  pes  tuus  non  est  subtritus:  en 
quadragesimus  annus  est.  Imo  S.  Justinus  M.  addit, 
vestimenta  cum  junioribus  crevisse,  non  minus  quam  cum 
cochleis  crescant  earum  domus.  Ejusdem  fere  opinionis, 
teste  Calmet,  fuerunt  S.  Hieronymus,  H.  Grotius,  et  alii 
interpretes,  licet  non  desint,  qui  laudata  Deuteronomii 
verba  intelligenda  putant  de  novarum  vestium  copia,  quas 
divina  providontia  Israelitis  suppeditavit.  — (Cf.  Gazza- 
niga  Praei,  theol.  T.  IV.  I)iss.  II.  c.  3.  in  Nota.) 

2.  Eventus  modo  enarratos  vera  miracula  fuisse,  et 
ipsum  Deum,  extraordinario  modo  agentem,  auctorem  ha- 
buisse, luculentissime  ostendi  potest.  Ipsa  enim  occasio, 
etr  finis  eventuum  singularium  ad  divinam  Moysis  voca- 
tionem ostendendam , et  ad  divinorum  mandatorum  con- 
temtum  in  Pharaone  puniendum,  ac  ad  ejus  animum  flec- 
tendum necessariorum , vel  utilissimorum , si  etiam  natu- 
rali modo  explicari  possent,  singularem  tamen  Dei  ordi- 

nationem,  et  specialem  influxum  innunt.  — Quodsi  natura 
eventuum  expendatur,  statim  apparet,  illos  naturaliter  ex- 
plicari non  posse.  Licet  enim  una,  vel  altera  plaga  ex 
causis  mere  naturalibus  oriri  possit,  nullum  tamen  exem- 
plum aliud  historia  ostendit,  quod  eadem  provincia  intra 
breve  tempus  quatuor , vel  sex  hebdomadarum  tot  terribi- 
lium plagarum  serie,  quarum  nulla  alteram  praeparat,  nulla 
alterius  causa  est,  obducta  fuerit.  Praeterea  Moyses  eos- 
dem stupendos  eventus  quoad  diem,  et  horam  praedixit, 
et  iterum  illis  vel  fusa  ad  Deum  oratione,  vel  pauca  verba 
proferendo,  vel  extensa  virga,  vel  sparso  per  aerem  cinere 
finem  imponit,  ita  quidem,  et  coelum,  terra,  mare,  totaque 
fere  natura  nutui  unius  viri  parere  videretur.  Mirum  quo- 
que vel  maxime  fuit,  praedictas  plagas  solos  Aegyptios 
tetigisse , et  terram  Gessen , quam  Israelitae  inhabitabant, 
ab  illis  penitus  immunem  mansisse,  quomodo  id  de  decem, 
sibi  succedentibus,  plagis  naturaliter  explicabitur? — Multi 
demum  eventus  ejus  jam  sunt  naturae,  ut  non  solum  natu- 
raliter explicari  non  possint,  sed  legibus  naturae  omnino 
repugnent,  uti  sunt  e.  g.  rubus  ardens,  et  non  combustus, 
subitanea  aquae  in  sanguinem  mutatio,  siccitas  in  fundo 
maris,  et  aqua  ceu  murus  erecta  persistens  etc.  Tum  vero 
si  modus  attendatur,  patratio  signorum  praefatorum  non 
occulta , sed  publica  spectantibus  duabus  nationibus  pe- 
racta; patratio  eorum  varia  pro  opportunitate  temporis,  et 
loci,  patratio  aliquorum  per  annos  40  perdurans;  facile 
tum  illusionis,  quae  tanto  tempore  circa  integram  nationem 
ne  probabilis  quidem  est,  tum  artificii  mere  naturalis, 
quale  a nullo  alio  homine  patratum  fuit,  tum  praestigiae 
diabolicae , qua  cultus  Jehovae  non  promovetur , suspicio- 
nem avertit.  — Ipsi  denique  effectus  in  illis , qui  eventi- 
bus interfuerant,  et  illos  examinare  poterant,  producti, 
veritatem  istorum  miraculorum  philosophicam  confirmant. — 

Visis  enim  istius  modi  signis  Aegyptii  instant  apud  Re- 
gem, ut  israelitas  citissime  dimitteret,  Magi  ipsi  obstupe- 
facti exclamant:  Digitus  Dei  est  hic!  Pliarao,  licet  aeger- 
rime, licentiam  tamen  Moysi  cum  populo  suo  abeundi  tri- 
buit; Israelitae  ducem  suum  libenter  in  desertum  sequun- 
tur, et  in  maximis  angustiis  positi,  licet  murmurent,  viso 
tamen  novo  signo,  Deum  laudant,  liberationem  suam  ipsi 
soli  adseribentes ; legibus  tandem  mosaicis,  licet  duris,  se 
humiliter  submittunt,  easque  ceu  divinas  venerantur:  (Ex. 
8 — 12.)  imo  exterae  quoque  gentes  Deum  Hebraeotum 
propter  signa , quae  in  Acgvpto  facta  sunt , timere  discunt 
(1.  Keg.  4,  8.  — Quae  si  omnia  rite  considerentur,  du- 
bium superesse  nequit,  Deum  ipsum  extraordinaria  causa- 
litate  praedictos  eventus  produxisse,  iliaque  vera  miracula 
fuisse. 

8.  Veritas  relativa  , seu  nexus  miraculorum  cum  reli- 
gione , et  constitutione  mosaica  sole  clarior  est.  Omnes 
enim  circumstantiae  ostendunt,  Deum,  qui  impostorem  non 
juvat,  miracula  patrasse,  ut  Moysen  ceu  Legatum  suum 
commonstret,  et  sic  tum  Pharaonem  ad  dimittendum  popu- 
lum , tum  Israelitas  ad  occipiendam  legem  revelatam  adi- 
geret. Ipse  Moyses  ubique  aperte  tum  coram  Pharaone, 
tum  coram  Israelitis  professus  est , se  a Deo  instructum, 
et  missum  esse.  (Ex.  8,  16.  et  4.  1 — 6.)  Et  cum  siste- 
ret ad  radices  montis  Sinai,  in  quo  legeni  promulgandam 
accepit,  populo  in  memoriam  revocavit  magnalia,  quae  Deus 
contra  Aegyptios  ostenderat;  quibus  auditis  Israelitae,  de 
divina  Moysis  missione  non  dubitantes,  dixerunt : cuncta, 
quae  locutus  est  Dominus , faciemus ■ (Ex.  19,  8.)  — Et 
cum  Israelitae  legem  jam  haberent,  Moyses  dixit  ad  eos  : 
In  hoc  scietis,  quod  Dominus  miserit  me,  ut  facerem 
universa,  quae  cernitis,  et  non  ex  proprio  ea  corde 
protulerim.  (NTum.  16,  28.)  Hoc  jam  Moysis  - legati 

divini  - testimonio  rite  perpenso,  dubium  superesse  nequit, 
Religionem  per  ipsum  lsraelitis  traditam  a Deo  ipso  esse 
revelatam.  (Cf.  Dobmayr.  T.  III.  §.  59.) 

Increduli  omnem  lapidem  movent,  et  non  raro  ad  maximas  ab- 
surditates  confugere  non  erubescunt,  ul  miracula  Moysis  natu- 
raliter explicent  - illorum  figmenta  recensemus , ut  veritatis 
lux,  umbrae  opposita,  clarius  splendeat. 

Obj.  1.  Rubus  ardens,  erat  phaenomenon  naturale. 
Sol  enim  occidens,  ait  Barthius,  radiis  suis  rubescentibus, 
et  inter  rupes  erumpentibus  ita  rubum  afficiebat,  ut  ardere 
videretur:  — vel,  uti  opinatur  I).  Batter , fulmen  rubum 
tetigerat,  et  tamen  non  conflagravit,  quem  eventum  Moyses 
admiratus  putabat,  sibi  pro  signo  datum  esse  ad  liberan- 
dos Hebraeos  ex  Aegypto. 

Resp.  a)  Mirum  sane,  et  incredibile  est,  Moysen, 
scientiis  aegyptiacis  instructum,  et  in  deserto  per  longius 
jam  tempus  pastorem  agens  naturales  vel  solis , vel  ful- 
minis effectus  non  cognovisse,  tales  eventus  haud  saepius 
observasse,  talique  signo  naturuli  ad  opus  maxime  ardu- 
um, et  periculi  plenum  adactum  fuisse:  b)  Et  undenam 
vox  orta  est,  quam  se  audivisse  Moyses  testatur?  an  sol, 
an  fulmen  sonos  articulatos  edidit,  et  praecepta  annuntia- 
vit?— mos  Orientalium,  cogitata  hominis  per  modum  ser- 
monis proponendi,  Moyse  posterior  est,  ac  Poetis,  non 
Historicis  communis,  c)  Eventus  demum  subsequentes  divi- 
nam Moysis  vocationem,  et  veritatem  miraculi  extra  du- 
bium ponunt. 

Obj.  2.  Plagae  aegyptiacae  causis  naturalibus  adseribi 
possunt;  fuerunt  enim  naturales  effetus  pestilentiae,  quae 
in  Aegypto  grassabatur.  Lues  enim  pisces  cum  crocodilis, 
et  aliis  animantibus  (luxu  sanguinis  corripuit,  et  inde  colo- 
rata est  aqua  fluminum.  Infectio  aquarum  ranas  - genus 
amphibiorum  - in  terras  expulit.  Sciniphum , et  muscarum 

multitudo  magnae  copiae  ovorum  in  pulvere  delitescentium, 
et  n magno  solis  aestu  calefactorum  tribui  debet.  Insecuta 
est  pulveris  ardentis  pluvia  - calidissimis  illis  regionibus 
non  insolita,  et  haec  ulcera  producit  in  hominibus,  et  ju- 
mentis, pestique  attulit  incrementum.  — Paulo  post  excu- 
tiunt procellae  ingentem  grandinem,  quae  sane  nihil  mira- 
culi habet.  Ventus  aestuosus  locustas  adduxit,  et  contra- 
rius sustulit.  Demum  lues  vehementius  in  homines  irruens 
inprimis  juniores  sustulit,  quos  Moyses  primogenitos  vo- 
cavit. Nihil  autem  facilius  erat  Moysi,  quam  exitiales  has 
calamitates  tanquam  miracula  venditare  apud  suos , qui  in 
terra  Gessen  nihil  (ale  fuerant  experti.  Ita  cum  Spinoza 
non  pauci. 

Resp ■ a)  Pestilentia,  quae  plagis  praemittitur,  est  va- 
num commentum,  nulli  historico  fundamento  innixum.  Hy- 
pothesis  quoque  de  fluxu  sanguinis,  cui  totum  Spinozae  sy- 
stema innititur,  rationi,  ac  experientiae  adversatur.  Qua 
enim  ratione  tantus  sanguinis  fluxus  cogitari  posset,  ut 
derepente  omnes  fluvii,  rivi,  paludes,  lacus  etc.  in  sangui  • 
nem  verterentur  (Ex.  7, 19.)?  — quodnam,  non  dicam  aequale, 
sed  vel  simile  exemplum  in  historia  legitur?  — Si  plagae 
istae  phaenomena  mere  naturalia  fuerunt,  quare  terra  Ges- 
sen, in  medio  Aegypti  posita,  ab  illis  libera  remansit? 
quare  Israelitae  etiam  in  aliis  Aegypti  regionibus  plagis 
istis  non  fuerunt  infecti?  — haec  sane  in  ordine  naturali 
explicari  non  possunt.  — c)  Inio  si  etiam  concederetur, 
plagas  praedictas  naturaliter  contigisse,  concedendum  tamen 
est,  illas  fuisse  eventus  insolitos,  et  prorsus  singulares, 
et  ideo  maximum  miraculum  in  hoc  occurreret,  quod  Moy- 
ses hujusmodi  eventus  ita  praeviderit , ut  ipso  jubente  et 
inciperent,  et  desinerent,  d)  Neque  Moyses  potuisset  pla- 
gas aegyptiacas  Judaeis  ceu  splendida  miracula  venditare, 
ni  haec  ita  fuissent.  Illa  enim  commemorat , ut  in  eorum 

conspectu  peracta , tanquam  publica.  Nam  inter  Israelitas, 
et  Aegyptios  frequenlissiinum  erat  coniniercium.  Judaei 
Aegyptiis  erant  immixti , a quibus  illi  dire  vexabantur. 
Terra  Gesscn  in  Medio  Aegypti  erat  posita.  Potuerunt,  et 
debuerunt  ergo  Israelitae  non  minus  quam  Aegyptii  pro- 
digia ista  observare , nec  sane  incuriosi  neglexerunt  per- 
pendere signa,  quae  Moyses  fecit,  cum  ipsis  maxime  inter- 
esse  debuit,  an  impostorem,  an  legatum  divinum  in  deser- 
tum sequantur.  (Cf.  Beda  Mayr  1.  c.  §.  133.) 

Obj.  3 ■ Plagae  aegyptiacae  Deo  sunt  indignae : ipse 
enim,  cujus  natura  est  bonitas,  beneficiis,  et  non  plagis 
Pharaonem  ad  dimittendum  populum  conpulisset.  Praeterea 
justitiae  divinae  repugnat , ob  pervicaciam  Pharaonis  inno- 
centem quoque  populum  tot  aerumnis  vexare. 

Resp ■ Deus  bonus  est,  et  justus,  ideo  bonos  remune- 
ratur, malos  autem  justissime  punit.  Primum  signum  coram 
Pharaone  patratum  - nimirum  virga  in  serpentem  mutata  - 
plaga  non  fuit.  Cum  autem  Rex  nihilominus  mandatum 
divinum  sperneret,  poena  dignus,  et  non  jam  beneficiis 
cumulandus,  sed  plagis  terrendus  erat;  nam  si  ejus  per- 
vicaciam beneficia  secuta  fuissent , obstinatum  suum  ani- 
mum a Deo  veluti  justificatum  putasset.  — Nec  populus 
recte  innocens  dici  potest,  postquam  a Pharaone  ipso  cul- 
pae reus  declaratus  fuit,  dicente  : Dominus  justus,  ego  et 
populus  meus  impii.  (Ex.  9,  27.)  — Et  si  Aegyptii  de 
pervicacia  Regis  sui  non  participabant,  aliorum  jam  cri- 
minum rei  erant , quoniam  Israelitas  - hospites  suos  - dire 
vexabant,  impium  de  trucidandis  Hebraeorum  pueris  de- 
cretum frequenter  exequebantur , et  pessimae  Idololatriae 
dediti  erant. 

Obj.  4-  In  transitu  maris  rubri  non  potest  miracu- 
lum probari.  Poterat  enim  Moyses,  qui  ad  oram  hujus  maris 
diu  vixerat,  aestum  ejus  reciprocum  diligenter  observare, 

et  tempore  fluxus  populum  per  sinum  subducti  maris  per- 
ducere. Transitum  tali  modo  peractum  esse,  testatur  Ar- 
tapanus , scribens,  Judaeorum  transitum  sic  a Memphitis 
narrari,  (ap.  Kuseh.  Pr.  ev.  1.  9.)  Josephus  quoque  Fla- 
vius, vir  Judaeus,  incertum  reliquit,  an  illa  divisio  maris 
naturaliter,  an  per  miraculum  contigerit,  et  transitum  Moy- 
sis comparat  cum  transitu  Alexandri  M.  per  mare  Pam- 
philiae  favente  aestu  maritimo.  Neque  intclligi  potest,  etiam 
admissa  aquarum  divisione,  quomodo  tota  multitudo  ad 
maris  profundum  - rupibus  saepe  refertum  - descendere,  et 
per  illud  transire  potuisset. 

Retp.  a)  Moyses , scriptor  veracissimus , stilo  can- 
dido, historico,  figuris  nugato  refert,  aquas  divina  virtute 
fuisse  divisas , et  instar  muri  ex  utraque  parte  erectas 
(Ex.  14.)  quod  non  contingit  in  aestu  maris,  b)  Aegyptii 
non  minus , quam  Moyses  aestuum  maritimorum  gnari 
erant,  imo  non  potuerunt  haec  nescire,  quae  quotidie  in 
ipsorum  Ultoribus  contingebant:  igitur  finem  aestus  mari- 
timi cognovissent,  vel  saltem  suspicati  essegt;  aliam  aestus 
reciprocationem  exspcctassent  ad  Israelitas  insequendos, 
nec  sese  mari  tunc  commisissent,  nisi  amentes.  Porro  re- 
fluxus maris  tam  repentinus  non  est,  ut  fugae  locus  non 
detur;  cum  enim  gradatim  fiat,  major  saltem  pars  exerci- 
tus se  aquis  subducere  potuisset,  c)  Traditioni  Mamphi- 
tarum  traditio  Heliopolitanoruni  jure  opponitur,  qui,  teste 
eodem  Artapano,  transitum  Hebraeorum  per  mare  rubrum, 
et  interitum  Aegyptiorum  non  aliter,  quam  in  Exodo  legi- 
tur, enarrant.  Heliopolitani  autem  magis  audiendi  sunt, 
quam  Memphitae;  illi  enim  contra  se,  hi  pro  se  testantur, 
d)  Josephi  Flavii  testimonium  juxta  omnes  Criticae  leges 
auctoritati  Moysis  longe  postponendum  est:  et  si  scriptor 
iste  judaeus  - forte  Ethnicorum  causa  - dubitanter  locu- 
tus est,  probabilius  tamen  de  veritate  miraculi  in  corde 

non  dubitavit.  Cum  enim  ejusdem  narrationem  aggreditur, 
dicit:  »ut  vero  ad  extremum  littus  ventum  est,  tum  Moy- 
ses sumta  virga  Deum  supplex  invocat,  dicens:  Tu  Do- 
mine! scis  ipse,  quod  nec  viribus,  nec  artibus  humanis 
ullum  hinc  pateat  effugium,  — ad  te  solum  confugimus  . . . 
haec  praecatus,  mare  virga  percutit,  quo  ictu  repente  scis- 
sum - nudum  solum  reliquit.  Imo  et  illud,  quod  Alexan- 
dro M.  contigit,  divinae  virtuti  attribuit,  cum  Deus,  uti 
ait,  ejus  opera  ad  destruendum  Persarum  regnum  uti  de- 
crevisset. Magnum  tamen  inter  utrumque  transitum  discri- 
men est;  milites  enim  Alexandri  usque  ad  dimidiam  cor- 
poris partem  aquis  immersi  iter  peragebant,  cum  Israeli— 
tae  sicco  pede  mare  transiisscnt.  — e)  Cum  profunditas 
maris  gradatim  crescere  possit,  ideo  recedentibus  aquis 
itineralio  per  illud  non  minus  patuit,  quam  nobis  patet  ex 
uno  monte  descensus,  et  in  alium  ascensus.  Et  si  transi- 
tus Israelitarum  tali  naturali  modo  explicari  non  potest, 
cum  factum  certum  habeatur,  novum  erit  miraculum  admit- 
tendum: et  abgque  dubio  qui  dividere  aquas  potuit,  viam 
quoque  in  mari  sternere  valuit.  (Cf.  Beda  Mayr.  1.  c.  §.  135.) 

Obj.  5.  Manna , qua  vescebantur  Israelitae  in  deserto 
inter  miracula  non  potest  recenseri.  Nam  mannam  in  Ara- 
bia frequenter  reperiri,  Josephus,  aliique  scriptores  testan- 
tur: Isidorus  illam  vocat  mei  in  Arabia  coagulatum,  ramis 
inhaerens  in  similitudinem  salis, 

Resp.  Mannam  Israelitarum  in  deserto  naturalem  non 
fuisse,  sed  in  illa  continuatum  miraculum  contigisse,  a) 
ostendunt  jam  circumstantiae  loci,  et  temporis,  quia  inventa 
est  eo  in  loco,  ubi  antea  non  inveniebatur,  — nimirum 
super  terram,  in  circuitu  castrorum,  et  non  alibi;  nec 
verno  solum  tempore,  ut  manna  medicinalis,  sed  etiam 
hiemali ; b)  et  quidem  per  annos  quadraginta  in  tanta  co- 
pia decidit,  ut  quotidie  sufficeret  ad  sat  numerosam  nalio- 

nem  Israelitarum  saturandam,  c)  Naturaliter  etiam  expli- 
cari nequit,  quod  manna  in  alium  diem  reservata  corrum- 
peretur, excepto  Sabbatho,  pro  quo  reservari  potuit;  hac 
enim  de  causa  feria  sexta  duplex  mensura  cecidit,  d)  Ac- 
cedit testimonium  doctissimi  ilineratoris  Niebuhr,  qui  ne- 
que in  Arabia,  neque  in  terra  Chanaan  praedictam  man- 
nam detegere  potuit,  quam  solummodo  invenit  in  Ispahan, 
sed  in  exigua  quantitate  , et  aestivis  solum  mensibus  col- 
ligendam. (v.  Natal.  Alex.  Hist.  ecclesiae  T.  II.  C.  I. 
art.  2.  Storchenau  3?ct.  Sp^il.  3ugabfn.  II.  21.  N.  IV .) 

Obj.  6.  Si  miracula  ita  contigissent,  prouti  a Moyse 
narrantur,  non  potuissent  Aegyptii  tam  obstinati,  et  Israe- 
litae  tam  inconstantes,  et  ad  idololatriam  tam  proni  esse; 
sed  omnes  potius  unum  verum  Deum  agnovissent,  et  Re- 
ligionem mosaicam  amplexi  essent:  quod  cum  factum  non 
sit,  miracula  decantata  fidem  non  merentur.  — 

Resp.  a)  Miracula  Moysis,  ut  supra  dictum  e6t,  prae- 
claros effectus  produxerunt;  Pharaonem  ad  dimittendum 
populum,  Magos  ad  exclamandum:  Digitus  Dei  est  hic, 
Israelitas  ad  Moysi  obtemperandum  compulerunt,  et  ut 
multi  volunt,  (v.  Bcda  Mayr  1.  c.)  nonnullos  etiam  ex 
Aegyptiis  permoverunt,  ut  rectam  fidem  susciperent,  et  re- 
licta patria  se  Israelitis  jungerent  etc.  Tales  autem  effec- 
tus sine  miraculo  explicare,  majoris  esset  difficultatis,  quam 
causas  pertinaciae  aegyptiacae,  et  inconstantiae  israeliticae 
assignare,  b)  Nemo  enim  hac  dc  re  stupebit,  qui  expe- 
rientia duce  hominum  indolem  infirmam,  et  corruptam  cog- 
noscit. Intellectus  enim,  praejudiciis  captus,  clarissimas  non 
raro  veritates  rejicit,  passiunibus  depravata,  cognitis  licet  gra- 
vissimis motivis  saepe  a bono  ad  malum  deflectit.  Neque  ergo 
propter  pertinaciam  Aegyptiorum,  neque  propter  Israelitarum 
inconstantiam  miracula  Moysis  in  dubium  vocari  possunt  - 
alias  fere  omnia  - etiam  ebrtissima  documenta,  et  morum 

praecepta  dubia  redderentur,  quia  homines  corrupti  illa  vei 
credere , vei  exequi  recusant.  — c)  Aegyptii  certo  tnagna 
ex  parte,  et  forte  etiam  inter  Judaeos  nonnulli  mira  Moy- 
sis facta  magiae,  vel  occultis  artibus  adseripserunt,  non 
quia  veri  miraculi  conditiones  deerant,  sed  quia  illa  propter 
praejudicia  sua  haud  recte  dijudicarunt,  d)  Tandem  ad 
conversionem  cordis,  et  perseverantiam  in  bono  non  suf- 
ficiunt signa  externa,  sed  requiritur  interna,  et  efficax  gra- 
tia, quam  Deus  pro  sua  misericordia,  quibus  vult  largitur, 
et  pro  suajuqtitia  indignis  denegat.  Permisit  itaque  justis- 
simus Deus,  indurari  cor  Pharaonis,  atque  Aegyptiorum, 
et  inconstantes  Hebraeos  in  indololatriam,  aliaquc  turpis- 
sima scelera  saepius  delabi:  quare  autem , et  quomodo  id 
permiserit,  hominis  non  est  scrutari.  Interim  contra  om- 
nes Criticae  leges  peccaret,  qui  certissima  Moysis  mira- 
cula ideo  negare  vellet,  quia  iis  visis  nec  Aegyptii  con- 
versi sunt,  nec  Israelitae  Domino,  liberatori  suo  constan- 
ter adhaeserunt,  quia  jam  praefatorum  miraculorum  veritas 
historica,  philosophica,  et  relativa  probata'est,  et  hujus  in- 
constantiae, sicut  illius  pertinaciae  causae  sufficientes  as- 
signatae fuerint.  (Cf.  Gazzaniga  1.  c.  n.  125 — 128,) 

§.  80. 

Articulus  III. 

Vaticinia  ceu  characteres  externi  Religionis  per  Moyseu  revelatae. 

Tota  vita  publica  Moysis  potest  prophetica  dici,  quia 
singulis,  quae  edidit , factis  plerumque  praedictionem  prae- 
misit, ut  attentionem  populi  ad  ea  rite  observanda  exci- 
taret. Sunt  autem  tria  praecipua  vaticinia , quae  omnem 
admirationem  merentur,  et  quae  exponere  hoc  loco  sufficit. 

I.  Cum  filii  Israel  territi  ab  iis,  qui  ad  explorandam 
terram  Chanaan  missi  fuerant,  contra  Moysen,  et  Aaro- 
nem  murmurassent,  Moyses,  spiritu  Dei  plenus,  praedixit, 

neminem  eorum  , qui  vigesimum  annum  jam  expleverant, 
lerram  illam  visurum,  Josue,  et  Caleb  exceptis  (Num.  24, 
23.  Dcut.  1,  35.)  — Hujus  vaticinii  veritas  historica  ex 
authentia  Pentateuchi , et  consensu  nationis , philosophica 
autem  ex  natura  eventus  patet;  nemo  enim  nisi  solus  vitae, 
mortisque  dominus  scire  potest,  duos  solummodo  ex  in- 
tegra natione,  reliquis  omnibus  mortuis,  ad  sexagesimum 
vitae  suae  annum  pervenire , cosdemque  expresse  denomi- 
nare: eventus , prophetiae  exacte  respondens  Num.  26, 
63 — 64  refertur,  ubi  legitur,  Moysen  in  campestribus  Moab 
cum  Eleazaro , Aaronis  jamjam  defuncti  filio , populum 
lustrans  solum  Josuam , et  Calebum , prout  praedixerat, 
superstites  invenisse : relatio  vaticinii  adimpleti  ad  aucto- 
ritatem Moysis,  et  legis  ab  eo  latae  inde  patet,  quod  prae- 
matura reliquorum  morB  poena  fuit  murmuris  contra  Moy- 
sen, et  Deum. 

II.  Moyses  praecepit  populo,  ut  postquam  terram 
promissam  occupaverit,  septimo  quolibet  anno  quiescat, 
neque  agros  serat,  aut  vineam  putet:  praedicit  autem,  da- 
turum Deum  benedictionem  anno  sexto , ut  faciat  fructum 
trium  annorum.  Ex.  23,  10.  I.ev.  25,  3.  Deut.  16,  16. 
Prophetiae  istius  veritas  historica  ex  locis  citatis,  et  con- 
stanti Judaeorum  persuasione,  philosophica  autem  ex  eo 
patet,  quod  triplex  quovis  anno  sexto  messis  utique  ab 
auctore,  et  gubernatore  naturae  pendeat.  Peritissimi  de 
agris  suis  ubertatem  messis  ne  de  anno  in  annum  quidem 
praedicere  queunt,  quomodo  Moyses  triplicem  anni  sexti 
messem  de  regione  sibi  ignota  naturaliter  praescire  potu- 
isset ? — Eventum  prophetiae  respondisse,  exinde  constat, 
quia  Judaei  legem  de  anno  sabbathico  I.  Mach.  6,  49. 
observarunt,  quin  tamen  fame  conficerentur,  vel  de  penu- 
ria conquererentur.  Et  quis  credat,  nationem  periculo  famis 
periodicae  se  exposuisse,  nisi  promissionem  Moysis  accu- 
Dogm.  gen.  13 

rate  adimpletam  observasset? — Relatio  salis  per  se  clara 
est;  ipsa  enim  promissio  ad  cultum  divinum,  anno  sab- 
bathico  praescriptum,  promovendum  ordinatur;  et  rediens 
quolibet  sexto  anno  eventus,  prophetiae  respondens,  aucto- 
ritatem Moysis , ceu  legati  divini , in  perpetua  veneratione 
conservavit  apud  eos  etiam,  qui  MoyBen  ipsum  non  vide- 
runt. — Huic  vaticinio  aliud  adnecti  potest,  nimirum  prae- 
ceptum Israelilis  datum , ut  tribus  anni  temporibus  omnis 
masculus,  deserta  propria  regione,  appareret  in  conspectu 
Domini,  in  loco  scilicet  electo  a Domino,  adjuncta  pro- 
missione , quod  nullus  inimicus  interea  terram  eorum  ag- 
gressurus sit  (Ex.  34,  23.  etc.).  Haec  profecto  sine  divina 
virtute  uti  non  perfici,  sic  nec  praevideri  poterant;  et  nun- 
quam legitur,  tali  tempore  hostium  irruptionem  factam 
fuisse,  quae,  si  in  reipublicae  detrimentum  contigisset, 
certe  legem  istam  Israelitae  implere  detrectassent. 

III.  Saepius  Moyses  Israelilis  omnes  a Deo  benedic- 
tiones promisit,  si  mandata  ejus  observaverint,  e contra 
vero  bella,  clades,  famem,  exilia,  omnisque  generis  calami- 
tates, si  ea  violaverint.  • — Dent.  29—32.  — In  specie  Deut. 
29,  36.  praedicitur,  Regem,  quem  electuri  erant,  cum  ipsis 
transferendum  esse  ad  gentes  exteras,  et  incognitas:  in 
eodem  capite  notatu  digna  est  terribilis  comminatio:  Ad- 
ducet Dominus  super  te  gentem  de  longinquo  . . . quae 
non  deferat  seni,  nec  misereatur  parvuli  . . . donec  te 
disperdat , et  conterat  in  cunctis  urbibus  tuis,  et  destru- 
antur muri  tui  firmi,  atque  sublimes,  in  quibus  habebas 
fiduciam  in  omni  terra  tua  ...  et  comedes  fructum 
uteri  tui,  et  carnes  filiorum  tuorum , et  filiarum  tuarum 
...  in  augustia,  et  vastitate , qua  opprimet  te  hostis 
tuus.  • — Harum  prophetiarum  veritas  historica  ex  Penta- 
teucho antiquissimo  abunde  constat;  philosophica  ex  ejus 
indole  ostendi  potest.  Non  enim  semper,  et  ubique  Deus 

temporalibus  ac  publicis"  aerumnis  praevaricatores  legis 
punire , ac  obsequentes  sibi  temporalibus  bonis  remunerari 
solet:  haud  raro  pii  aerumnis  oppressi,  impii  bonis  tem- 
poralibus repleti  conspiciuntur:  ipsi  Israelitae  in  Jobo 
justo  tribulationibus  obruto  exemplum  - prophetiae  mosai- 
cae  ipsorum  nationem  spectanti  - contrarium  cognove- 
runt. — Neque  electio  Regis,  et  abductio  illius  cum  populo 
in  captivitatem  naturaliter  praevideri  poterat.  Quid  dica- 
mus de  destructione  urbium,  et  murorum  firmissimorum, 
et  praecipue  dc  ultima  circumstantia,  quae  incredibilis 
videtur,  qua  praedicitur,  matres  filios  suos  comesturas 
esse?  — Eventum  autem  omnis  historia  Israelitarum  con- 
firmat. Israelitae  enim  legi  divinae  obtemperantes  felices 
erant,  illam  transgressi  gravibus  semper  calamitatibus 
obruebantur;  ut  (Art.  seq.)  ostendetur.  Rex  Jechonias  cum 
magna  populi  sui  parte  in  captivitatem  babilonicam  abduc- 
tus fuit,  eandemque  sortem  rex  Sedecias  post  viginti  annos 
cum  reliquiis  populi  expertus  est.  Porro -jam  in  obsidione 
Samariae  facta  a Beuadab , rege  Siriae  (4.  Reg.  6.)  dein 
in  obsidione  Hierosolymae  per  Nabuchodonosorem  (Ba- 
ruch  2,  3.)  et  tandem  iu  ultima  sub  Tito,  teste  Josepho 
Flavio  (de  bello  jud.  1.  7.  c.  7.)  mulieres  filios  suos  co- 
mederunt, et  muri  firmissimi  destructi  sunt.  — Nexus  va- 
ticinii cum  Religione  evidentissimus  est:  per  illud  eniin 
Moyses  Legislator  non  homines,  non  naturam,  sed  ipsum 
naturae  Dominum  legis  suae  exeeutorum,  judicem,  et  vin- 
dicem constituit.  — Sicuti  ergo  Moysi  coaevi  per  miracula, 
quae  viderant,  sic  posteri  per  vaticinia,  quae  impleta  cog- 
noverant, de  facta  divinitus  revelatione  evidentissime  per- 
suaderi debuerunt. 

Contra  citata  Moysis  vaticinia  nil  solidi,  et  notatu  digni  Religio- 
nis revelatae  adversarii  unquam  proferre  potuerunt.  Aliud 
autem  ex  Genesi  vaticinium  citant,  quod  exacto  modo  imple- 

13* 

iQm  non  esse  dicunt.  Dens  enim  Abrahamo  dixit  (Gen.  15, 13.): 
Scito,  quod  futurum  sit  semen  tuum  ia  terra  non  sua, 
et  subjicient  eos  servituti , et  affligent  quadringentis 
annis;  — — e.  18.  generatione  autem  quarta  reverten- 
tur huc.  Sed  in  Exodo  (12,  4.)  Israelitae  per  430  anuos 
in  Aegypto  commorati  esse  dienntur.  — Nulla  autem  contra- 
dictio hic  occurrit ; nam  computatio  temporis  a Deo  determi- 
nati, quoniam  de  semine  sermo  est,  a nativitate  Isaaci  incipi 
debet,  a qua  usque  ad  exitum  Israelitarum  ex  Aegypto  405 
anni  transierunt,  pro  quibus,  ut  saepius  fit  in  S.  Scriptura 
numerus  rotundus  400  ponitur.  Generatio  autem  pro  lon- 
gaeva Patriarcharum  vita  100  annos  complectitur.  In  Exodo 
autem  anni  computantur  ab  egressu  Abrahami  e patria  sua, 
quia  ab  hoc  tempore  in  terra  aliena  cum  suis  versatus  est. 
(v.  Calmet  etc.) 


Articulus  IV. 

Specialis  Dei  erga  Hebraeos  Providentia. 

S-  81. 

Sicut  Deus  mundum,  quem  creavit,  tam  sapienter  gu- 
bernat, ut  vestigia  ipsius  Providentiae  ubique  eluceant:  sic 
ratio  haud  ex  vano  conjicit,  Deum  Religionem,  quam  per 
Movsen  Hebraeis  tradidit,  ita  in  eodem  populo  conser- 
vasse, ut  singularis  divinae  providentiae  indicia  ubique 
appareant.  Et  sic  historia  Religionis  mosaicae,  seu  populi 
hebraei,  Religionem  hanc  profitentis,  argumenta  de  divina 
hujus  origine  maxime  confirmat.  — Historia  autem  ista, 
annos  circiter  1500  complectens  in  tres  dispesci  epochas 
potest,  quarum  prima  heroica,  vel  bellica  a Josue  usque 
ad  Samuelem;  secunda  regia,  et  prophetica  a Samuele  us- 
que ad  Zorobabelem;  tertia  chaldaice  - graeca  a Zoroba- 
bele  usque  ad  Christum  durat.  Ubique  deprehenduntur 
eventus  mirabiles  specialem  Dei  de  Hebraeis  curant  osten- 
dentes, nimirum  a)  viri,  singulari  auctoritate  mosaismum 

tuentes,  et  b)  fala  nationis  vel  tristia,  vel  lacta  cum 
observatione , vel  praevaricatione  legis  intime  connexa  - 
juxta  vaticinium  a Moyse  prolatum.  (§.  praec.) 

§.  82. 

Prima  Epocliu. 

1.  Moysi  successit  Josue,  non  officio  tantum,  sed  et 
spiritu,  qui  Palaestinam- Israelitis  jam  diu  promissam- non 
sine  miraculis , victis  triginta  fere  regibus  occupavit.  — 
Cum  enim  israelitae  ad  Jordanem  venissent  tempore  mes- 
sis, quo  ripas  alvei  sui  impleverat,  (Jos.  3,  15  ) stete- 
runt aquae  in  loco  uno,  et  adinslar  montis,  intumes- 
centes apparebant,  — quae  autem  inferiores  erant,  in 
mare  descenderunt,  usquequo  omnino  deficerent,  (ib.  v.  16.) 
ita,  ut  populus  liberum  transitum  haberet,  sicuti  Josue  jam  die 
praecedenti  praedixerat,  (3,  5 etc.)  ut  de  veritate  miraculi 
dubitari  non  possit.  — Porro  cum  ad  Jcricho,  urbem  clausam, 
et  munitam  ventum  esset,  omni  populo  vociferante , et 
clangentibus  tubis  muri  illico  corruerunt,  quem  stupen- 
dum eventum  Josue  iterum  jam  ante  plures  dies  praedi- 
xerat (Jos.  6).  Vesanum  autem  esset,  murorum  destruc- 
tionem naturali  vi  clangoris  tubarum,  aut  strepitus  populi 
adseribere,  cum  solus  sonus  tormentorum  bellicorum,  licet 
vehementissimus  id  perficere  non  valeret.  Et  cur  idem 
clangor,  et  stridor  sex  diebus  praecedentibus  nullum  effec- 
tum produxit,  nisi  ut  Israelitae  ab  oppugnatis  despectui 
haberentur?  — (Cf.  Braun  comment  in  Jos.  6,  20.) — De- 
mum cum  in  bello  contra  Amorrhaeos  deficeret  jam  dies, 
ut  victoria  Israelitarum  compleretur,  jubente  Josue,  stete- 
runt sol,  et  luna,  donec  ulcisceretur  se  gens  de  inimicis 

suis, et  non  fuit  antea,  nec  postea  tam  longa  dies, 

obediente  domino  voci  hominis,  et  pugnante  pro  Israel 
(Jos.  10,  13.  etc.)  quae  verba  satis  clare  innuunt  mira- 

culum,  quod  doctores  tam  judaei,  quam  Christiani  semper 
agnoverunt,  (v.  Calmet  Dissert.  de  statione  solis.)  Tum 
rationi  igitur,  tum  S.  Scripturae  repugnant,  qui  prodigium 
istud  vel  illusioni,  vel  radiis  solaribus  refractis,  vel  cor- 
ruscantibus  fulgoribus  etc.  adscribunt.  (Cf.  Braun.  Com- 
ment.  in  1.  c.) 

2.  Status  nationis  juxta  praedictionem  Moysis  laetus 
erat,  dum  Jehovam  coluit,  et  tristis,  dum  ab  ipsius  man- 
datis defecit.  — Jam  sub  Josue  mandatum  divinum  de  non 
uBurpando  anathemate  violatum  fuit , et  ideo  filii  Israel 
caesi  sunt  a paucissimis  hostibus  civitatis  Hai  (Jos.  7.) 
punito  autem  praevaricatore  urbs  expugnata  est.  (Jos.  8.) — 
Haud  multum  post  mortem  Josue  Israelitae  fecerunt  ma- 
lum in  conspectu  Domini,  et  obliti  sunt  Dei  sui;  iratus- 
que  contra  Israel  Dominus  tradidit  eos  in  manus  Regis 
Mesopotamiae,  cui  servierunt  octo  annis:  et  clamaverunt 
ad  Dominum,  qui  suscitavit  eis  Salvatorem , et  liberavit 
eos  per  Othonielem  (Jud.  8,  9.)  cum  quo  Spiritus  Domini 
fuit  (ib.  v.  10,).  Vix  liberati  iterum  defecerunt  a Deo, 
traditi  ideo  in  manus  Moabitarum;  sed  clamantes  ad  Do- 
minum iterum  liberati  sunt  per  Aod . (Jud.  3,  15.)  — 
Peccantes  post  mortem  Aod  tradidit  Deus  in  manus  Regis 
Chanaan  , et  ad  se  clamantes  liberavit  per  Debboram , et 
Barak,  (Jud.  4.)  qui  egregio  cantico  Deo  soli  totam  vic- 
toriae laudem,  et  gloriam  tribuerunt  (Jud.  5.). — Infide- 
lem denuo  Israelem  tradidit  Deus  in  manum  Madian  per 
septem  annos,  et  oppressus  est  valde.  Cum  vero  humilia- 
tus poenitentiam  ageret,  et  auxilium  n Deo  peteret,  misit 
Deus  Gedeonem,  quem  per  Angelum  vocavit  (Jud.  6,  11. 
etc.)  et  duplici  mirabili  signo  de  auxilio  suo  certum  red- 
didit (ib.  v.  36  etc.)  — Israelitae  rursus  praevaricantes 
oppressi  sunt  a jugo  Philistinorum,  et  Ammonitaruin,  qui 
autem  caesi  sunt  a Jephte,  cum  Israel  poenitentiam  egisset 

(Jud.  10.  etc,) — Deficientibus  autem  ipsis  iterum  a Deo, 
praevaluerunt  Philistaei,  oontra  quos  Dominus,  ut  populo 
pocnitenti  succurreret,  fortissimum  Samsonem  excitavit, 
cujus  nativitas  ex  matre  sterili  per  Angelum  imlicata , et 
cujus  robur  a Deo  extraordinario  modo  concessum  fuit; 
donec  ipse  turpiter  a Deo  deficeret.  (Jud.  13.  etc.)  — Sic 
ergo  Deus  se  perpetuo  legis  mosaicae  et  auctorem,  et  vin- 
dicem ostendit  in  prima  cpocha,  quae  annos  fere  450  com- 
plectitur. 

§•  83. 

Secunda  Epocha. 

1.  In  hac  Kpocha  plurimi  viri  prodierunt,  divina  auc- 
toritate conspicui , qui  mosaicani  constitutionem  vindica- 
runt, majoremque  illi  lucem  affuderunt.  Primus  est  Samuel, 
precibus  a matre  sterili  impetratus,  et  ideo  templi  servitio 
dedicatus.  (1.  Reg.  1.)  — Populi  peccata  ipse  audacter  ex- 
probravit, illtimque  ad  cultum  divinum  ac  legis  observa- 
tionem sedulo  adhortatus  est.  (I.  Reg.  10,  et  12.)  Reve- 
lationes etiam  divinas  habuit,  unde  domui  Heli  proximum 
interitum  praedixit  (I.  Reg.  3,  8.).  Saulem  divinitus  de- 
stinatum Regem  esse  cognovit  (I.  Reg.  9,  15.),  ipsius 
asinas  inventas  (ib.  v.  20.),  aliaque  futura  quoad  mini- 
mas circumstantias  indicavit.  (I.  Reg.  10.)  Vir  Dei,  et 
Videns  ideo  appellatus  (I.  Reg.  9,  6 et  19.).  Reprobato 
Saule  Davidis  electionem  idem  Samuel  divinitus  accepit 
(1.  Reg.  16.).  — David  autem  Rex  cultum  divinum  mire 
promovit.  Arcam  enim  non  sine  speciali  Dei  auxilio  mag- 
nifice in  Sion  transtulit,  (I.  Paral.  15  et  16.)  et  Psalmos 
divino  afflante  Numine  composuit,  publice  decantandos,  in 
quibus  praecepta,  et  facta  Moysis  populi  memoriae  impri- 
mebantur, et  dilucidabantur.  Sub  regimine  ipsius  vixerunt 
Gad  Propheta  (I.  Reg.  22,  5.)  et  Nathan,  ad  quem  sermo 

Domini  factus  est  (II.  Reg.  7,  4.),  legis  mosaicae,  et  cul- 
tus divini  strenui  vindices , quos  Deus  etiam  ad  carpenda 
vitia  Regis  misit.  — Davidi  successit  Salomon,  admirabili 
sapientia  praeditus,  quam  a Deo  praecibus  impetravit  (III. 
Reg.  3.  I.  Par.  22.)  Is , ut  cultum  Dei  promoveret,  mag- 
nificentissimum templum  extruxit,  sapientissimisque  scrip- 
tis codicem  praecipue  mosaicum  dilucidavit,-  et  auxit.  — 
Successu  temporis  deficiente  populo  hebraeo  a vera  Reli- 
gione Deus  ad  illam  instaurandam  continuo  Prophetas  mi- 
sit, qui  infidelitatem  populi  carperent,  et  miraculis,  ac  vati- 
ciniis divinam  suam  missionem  ostenderent.  Inter  istos  emi- 
net Elias , qui  Regis  non  minus,  quam  populi  vitia  vehe- 
menter increpuit,  — ignem  sacrificia  consumentem , e coelo 
advocavit  ad  confundendos  Sacerdotes  Baali,  qui  idem  in- 
gentibus clamoribus  impetrare  non  potuerunt.  (111.  Reg. 
18.), — Achabo  etiam,  et  Jezabeli  funestam  mortem  prae- 
dixit (III.  Reg.  22.);  — Sarephtae  multiplicavit  farinam, 
et  oleum,  mortuumque  viduae  filium  fusis  ad  Deum  preci- 
bus vitae  restituit  (ib.  c.  17.). — Milites  ad  ipsum  capien- 
dum missi  igne  delapso  e coelo  consumti  sunt;  (IV. 
Reg.  1.) — et  per  ipsius  pallium  Jordanus  divisus  est 
(IV.  Reg.  2.).  — Ipsi  successit  Elisaeus , qui  mortuos  ad 
vitam  revocavit  (jl>-  c.  4.),  Naamum  Syrum  a lepra  mun- 
davit (ib.  c.  5.);  famem  , et  meliora  iterum  tempora  pro- 
phetavit (ib.  c.  7 et  8.).  — Isaias  zelo  divino  repletus,  et 
vaticiniis  clarus  per  43  annos  sub  Regibus  Juda  Ozia, 
Joalhan,  Aehaz,  et  Ezechia  munere  prophetico  functuB  est. 
Priusquam  Nabuchodonosor  natus  esset,  et  cum  Babilonia 
omni  adhuc  splendore  careret,  Isaias,  divinitus  inspiratus, 
jam  illius  potentiam,  et  hujus  magnificentiam  praedixit,  — 
sed  repentinum  quoque  interitum  vaticinatus  est:  populi 
quoque  judaici  captivitatem,  et  liberationem  et  praevidit,  et 
praenuntiavit.  (Is.  13,  et  14  et  21  et  45  etc.)  — Post 

ipsum  Jeremias  scelerum  acerrimus  vindex  eadem  et  Ju- 
daeorum , et  exterorum  fata  cum  minutis  quandoque  cir- 
cumstantiis praedixit  (Jer.  50  et  51.),  quarum  prophetia- 
rum eventum  mox  Judaei  experti  sunt. In  ipsa  etiam 

captivitate  babylonica  Deus  populum  suum  non  sine  viris 
reliquit,  qui  auctoritatem  legis  mosaicae  tuerentur.  Ezechiel 
infidelitatem  Judaeorum  gravissimis  verbis  persecutus  est 
(Ezech.  4 — 24.),  et  in  ipsa  etiam  captivitate  babylonica  a 
munere  hoc  prophetico  non  destitit  (Eezech.  29,  17.).  — 
Daniel  diligcntissimus  legis  mosaicae  in  ipsa  aula  regia 
observator , mira  enituit  cum  suis  sociis  venustate  prae 
illis,  qui  exquisitis  cibis  vescebantur  (l)an.  1.)  Interpre- 
tatus est  somnium  Nabuchodonosoris,  quem  Sapientes  illius 
regionis  declarare  non  poterant,  magnis  idcirco  honoribus 
cumulatus  (Dan.  2.).  Ipsius  socii  Sidrach,  iWisach,  et  Ab- 
denago  in  fornacem  ignis  ardentis  missi,  eoquod  statuam 
regis  non  adoraverint,  stupendo  miraculo  incolumes  evas- 
erunt. (I)an.  3.)  Idem  Regi  Balthasari  Scripturam,  cunctis 
ignotam,  exposuit,  et  statim  eventus,  quem  praedixit,  secu- 
tus est;  (Dan.  5.)  ipseque  missus  in  lacum  leonum  nihil 
inde  mali  passus  est.  (Dan.  G.)  Tali  ergo  modo  Deus  se 
Religionis  mosaicae  auctorem,  et  conservatorem  non  solum 
Judaeis,  sed  etiam  exteris  nationibus  ostendere  dignatus  est. 

2.  Fata  nationis  etiam  in  hac  epocha  relationi  ad  le- 
gem juxta  Moysis  vaticinium  responderunt.  — Jam  ab  ini- 
tio epochae  propter  flagilia,  quae  in  ipso  tabernaculo  com- 
mittebantur, Israelitae  ita  a Philistacis  profligati  sunt,  ut  et 
arca  Dei  in  manus  inimicorum  inciderit,  impiis  Heli  filiis 
trucidatis.  Sed  arca  Dei  per  magna  miracula  facta  est  in- 
signis, Dagonem  enim  - idolum  - iterato  prostravit,  ac  Phi- 
listaeos  tantis  affecit  plagis,  ut  illam,  donis  locupletatam 
sponte  Israelitis  reddendam  decernerent,  quam  duae  vaccae 
foetae,  quibus  jugum  non  fuerat  impositum,  recta  via  nm- 

gientes  reduxerunt.  (I.  Reg.  4 — 6.) Saul,  cum  Deo 

fidelis  esset,  feliciter  regnavit , cum  autem  mandata  divina 
transgrederetur,  a Deo  rejectus,  a daemone  vexatus,  miser- 
rime in  bello  periit  (I.  Reg.  14.  II.  Reg.  1.)  — Sub  Da- 
vide  justo  — instaurato  cultu  divino,  refloruit  regnum,  sed 
post  adulterium  commissum  non  recessit  gladius  tribula- 
tionis a domo  ipsius,  prout  Nathan  praedixerat.  (II.  Reg. 
12,  10 — 13.)  Vidit  enim  David  inter  filios  suos  Amnonern 
occisum,  Tharnar  oppressam,  Absolonem  rebellem  et  - Sub 
Salomone  sapienti  maxime  splenduit  imperium , sed  cum 
a Deo  defecisset,  splendor  quoque  regni  imminui  coepit; 
deficientibus  enim  decem  tribubus  ab  arroganti  filio  ejus 
Roboamo  scissum  est  regnum.  — Sed  et  Jcroboam  - schis- 
matis auctor  - cum  populum  a cultu  Dei  detineret , mox 
vindictam  Dei  experitur;  filius  ipsius  moritur,  dum  regina 
domum  ingreditur,  et  tota'  ejus  posteritas  - regnante  filio 
ejus  Nadab -destruitur,  prout  Propheta  Ahias  praedixerat. 
(III.  Reg.  13.  14.  15.)  — Eandem  sortem  experti  sunt  im- 
pius Achab,  et  superba  Jezabel  Elia  vaticinante.  (III. 
Reg.  21.)  — Tandem  lotum  regnum  Israel,  cum  semper 
magis  magisque  a lege  mosaica  deficeret,  sccleribusque 
abundaret , juxta  vaticinia  Prophetarum  Ahiae  (III.  Reg. 
14,  15.)  Oscae  (9,  11 — 19.)  Amos  (o.)Isaiae  (5  et  7 et  8.) 
a Salmanassare  Rege  Assyriorum  in  captivitatem  abduc- 
tum est.  (IV.  Reg.  17.)  — Regnum  Juda  legi  mosaicae 
fidelius  insistens,  diutius  incolume  stetit.  Et  licet  saepius 
ob  peccata  commissa  aerumnis  affligeretur,  per  poeniten- 
tiam tamen  ab  illis  liberatum  fuit.  Sic  cum  Ezechias  - ab 
Assyriis  ad  maximas  angustias  redactus -ad  Deum  recur- 
reret, mox  opem  divinam  expertus  est,  ingenti  Sennacheri- 
bis  exercitu  in  una  nocte  per  Angelum  vel  trucidato,  vel 
in  fugam  acto.  (IV.  Reg.  19.)  — Sed  cum  Ezechiae  suc- 
cessores cum  populo  iterum  a Deo  deficerent,  et  scelera 

sceleribus  cumularent,  regnum  quoque  Juda  a Nabuchodo- 
nosore  in  captivitatem  babylonicam  abductum  est,  uti  prae- 
dixerunt Prophetae  Mjchaeas  (3  et  4.)  Jcremias  (4 — 27.) 
Isaias  (22  et  30  et  39.)  Sic  et  secundae  epochae  fata  ve- 
ritatem mosaici  vaticinii  contestata  sunt. 


$.  84. 

Tertia  Epochu. 

1.  Post  70  annos  - juxta  clarissimum  Jeremiae  vatici- 
nium (Jer.  29,  10 — 14.)  soluta  per  Cyrum  captivitate  Ju- 
daei - duce  praestantissime  viro  Zorobabele  in  patriam 
revertuntur.  Mox  divina  Providentia  magnos  suscitat  viros. 
Esdras  et  Nchemias  - magno  pro  lege  mosaica  zelo  re- 
pleti - canonem  S.  Librorum  colligunt,  atque  efficiunt,  ut 
erectis  ubique  Synagogis  lex  praelegatur.  Zacharias,  Ag- 
gaeus,  et  Malachias  munere  prophetico  funguntur,  popu- 
lumque judaicum  ad  mosaicae  legis  observantiam , et  ad 
templum  reaedificandum  excitant,  promittentes  Messiam 
templum  hoc  secundum  ingressurum  esse.  — Licet  autem 
post  Malachiam  nullus  Propheta  apparuisset,  sufficiebant 
Judaeis  oracula  Prophetarum,  quae  prae  manibus  habebant, 
et  successive  adimpleta  videbant,  ut  continuum  pro  Reli- 
gionis suae  divinitate  testimonium  haberent.  Inter  reliquos 
enim  praecipue  Daniel  quatuor  Monarchiarum  sibi  succe- 
dentium fata  sic  praedixerat,  ut  potius  historiam  scrip- 
sisse, quam  vaticinia  protulisse  dicendus  sit  (Cf.  Stolberg 
@rfcf).  b.  3W.  IV.  33.  §.  VIII.  et  scq.) 

2.  In  hac  epoclia  Judaei  fidelius  quam  in  prioribus 
legi  mosaicae  obtemperarunt,  et  ideo  juxta  Moysis  oracula 
benedictiones  divinas  perceperunt.  Ab  ipsis  enim  Regibus 
Persarum  contra  hostes  suos  defensi , ab  ipso  Alexandro 
M.  in  honore  habiti  sunt , et  ab  ejus  successoribus  tum  . 
Syriae,  tum  Aegypti  Regibus  dona , ac  privilegia  obtinue- 

runt.  Fer  tria  propemodum  Baecula  status  iste  quietis,  et 
felicitatis  duravit.  — Ast  Judaei  cum  Gentilibus  nimium 
communicantes,  ac  eorundem  ritus , ac  lusus  imitati  a pu- 
ritate Religionis  deficiunt.  Mox  Antiochus,  Rex  Syriae,  po- 
pulum judaicum  vexare  incipit,  et  penitus  destruere  cona- 
tur: Hierosolymam  cum  magno  exercitu  ingressus  tem- 
plum ipsum  diripit,  et  profanat,  horrendas  crudelitates 
exercens.  — Deus  autem , qui  peccantem  populum  affligi, 
non  destrui  voluit,  fratres  Machabaeos  suscitat , qui  parva 
manu,  sed  magna  virtute  Antiochi  copias  profligant,  tem- 
plum purgant,  cultum  divinum  restaurant,  et  legis  mosai- 
cae  observantiam  inculcant.  Mox,  populo  ad  meliores  sen- 
sus reverso,  Judaeae  quoque  status  laetior  Iit,  ita  ut  libera 
a jugo  gentilium  - devictis  quoque  Samaritanis,  Idumaeis, 
Philistaeis,  et  Ammonitis  - magno  splendore  circumdaretur. 
Successu  autem  temporis  per  sectas  Pharisaeorum,  et  Sad- 
ducaeorum  puritas  Religionis  corrupta  in  superstitiosas 
observantias  degeneravit , factionibus  omnia  repleta , et 
mores  corrupti  sunt.  Nec  diu  abfuit  vindicta  divina:  Pom- 
pejus enim,  Romanorum  bellidux , Judaeam  subegit,  quae 
diro  postea  Romanorum  jugo  premebatur.  En ! quomodo 
Deus  continuo  juxta  factam  praedictionem  se  legis  rno- 
saicac  auctorem , et  ceu  vindicem  transgressionum  ejus 
ostendit!  — 

Lectu  dignissimum  est,  quod  de  hac  materia  disserit  doctissimus 
Bossuetus  in  Discurs.  Hist.  univ.  P.  II.  a N.  I— IV.  Cf.  Slor- 
chenau  3u8<*f>en  jur  b.  Kef.  IV.  N.  I.  Dobmayr. 

T.  III.  §.  62-67.) 


§.  85. 

Conclusio  capitis. 

Si  jam  omnia  recolantur,  quae  de  Religionis  mosaicae 
characteribus  tum  internis,  tum  externis  dicta  sunt,  et  si 

specialis  Del  in  conservanda  Religione  niosaica  Providen- 
tia attendatur,  nemo  sanae  mentis,  nisi  praejudiciis  obcae- 
cetur,  vel  passionibus  malis  in  devia  abripiatur,  dubitare 
potest,  Religionem  per  Moysen  populo  israelitico  traditam 
vere  fuisse  divinitus  revelatam.  — Crescit  sane  argumen- 
tum, si  Religiones  aliorum  populorum  ante  Christum  exa- 
minentur, quae  sicut  quoad  doctrinam  tum  (heoreticam, 
tum  practicam  erroribus  pravissimis  refertae  erant,  sic  veris 
miraculis,  et  vaticiniis  penitus  caruerunt. 

Specialem  Dei  providentiam  circa  Hebraeorum  genus,  cui  Reve- 
latio divina  facta  dicitur,  increduli  impugnant  ex  eo,  quia 
ipsis  Deus  videtur  in  illa  studio  partium  laborasse, ' qui  tamen 
acceptor  personarum  non  est.  Quomodo,  ajunt,  a recta  ratione 
admitti  potest,  Deum,  qui  omnium  hominum  benignus  pater 
est,  qui  omnes  creavit,  conservat,  et  aequaliter  amat,  solis 
Hebraeis  revelationem  omnibus  necessariam  dedisse,  et  spe- 
cialis providentiae  beneficia  impertisse  ? — Ad  hanc  objectio- 
nem, saepius  ab  incredulis  recoctam , solvendam  variae  ani- 
madversiones juvant,  a)  Attendendum  nimirum  est,  decreta 
Dei  investigabilia  esse,  et  de  illis  rationem  exigere,  cuminde- 
pendentia  sint,  rationi  repugnare.  Deus  enim  nulli  hominum 
Revelationis  beneficium  debuit,  quare,  si  in  nonnullos  bonus 
fuit,  erga  alios  tamen  injustus  dici  nequit,  b)  Per  Revela- 
tionem Hebraeis  concessam  nihil  amiserunt  reliquae  gentes, 
quibus  lumen  rationis,  et  conscientiae  relictum  fuit,  quo  Reli- 
gionem naturalem  cognoscere,  et  per  illius  observantian  lumine 
Revelationis  se  digniores  reddere  potuissent,  c)  Multum  quo- 
que specialis  divina  erga  Hebraeos  providentia  reliquis  genti- 
bus prodesse  poterat.  Miracula  enim,  quae  pro  Hebraeis  pa- 
trata sunt,  ejus  erant  naturae,  ut  non  jam  occulte,  sed  publice 
fierent,  ita,  ut  eorum  notitia  ad  omnes  fere  gentes  pervenerit. 
Quanta  enim  miracula  non  viderant  Aegyptii,  Chananitae,  Phi- 
listaei,  et  reliquae  vicinae  nationes?  — nonne  posterioribus 
temporibus  Assyrii,  Babylonii,  Persae,  Graeci,  et  Romani  spe- 
cialis Dei  pro  Hebraeis  providentiae  testes  fuerunt,  cum  de 
miraculis  factis,  vel  de  vaticiniis  adimpletis  satis  certam  noti- 

tiam  Imbuerunt?  — noilne  potuissent  tali  modo  ad  cognitio- 
nem unius  Dei , et  revelatae  ab  ipso  Religionis  perduci  ? — 
Sane  ergo  Deus  impertiendo  Hebraeis  Revelationis,  et  specia- 
lis providentiae  beneficium  etiam  erga  caeteras  gentes  paterno 
se  exhibuit  modo,  quae  ipsae  in  culpa  fuerunt,  si  veritatis 
lumen  non  susceperunt.  — d)  Neque  Deus  in  electione  He- 
braeorum juxta  humanum  conceptum  coeco  modo  processit, 
qui  in  tanta  humani  generis  depravatione  talem  familiam  ele- 
git, quae  traditionem  jam  primis  Patriarchis  communicatam 
melius  conservavit,  idolis  non  serviit,  sed  cultui  unius  Dei 
fidelis  permansit,  et  in  qua  Abraham,  Isaac,  Jacob,  Joseph, 
et  multi  alii  pietatis  in  Deum,  charitatis  erga  proximum,  casti- 
tatis, aliarumque  virtutum  praeclara  specimina  ediderunt. 

Caput  IU. 

Legi  mosaicae  succedere  debuit  Revelatio  perfectior. 

" §.  86. 

Religio  mosaica,  utut  divina  auctoritate  insignis,  ta- 
men imperfecta  fuit,  et  perfectiorem  Revelationem  promi- 
sit. Fuit  illa  imperfecta 

1.  argumento : Licet  enim  omnia,  quae  in  Moysis  sym- 
bolo, et  codice  continebantur,  non  solum  erroris  expertia, 
sed  etiam  in  se  praeclara,  ac  populo  israelitico  maxime 
accommodata  essent,  perfectiora  tamen  desiderantur:  Rituale 
raosaicum  multis  caeremoniis,  iisque  molestis  onustum  erat, 
prout  inculti,  et  carnalis  populi  ratio,  et  ad  tempora  futura 
relatio  exigebat:  homines  demum  timore  potius,  quam 
amore, — imo  sanctione  quoque  civili,  et  terrestri  ad  ob- 
servandam legem  adigebantur:  — 

2.  ambitui  uni  enim  populo  Religio  mosaica  data,  uni 
regioni  apta,  et  templo,  ac  sacerdotio,  uni  tribui  inhae- 
renti, affixa  erat.  — Perfectior  ergo  Religio  revelata,  omni- 
bus Gentibus  apta , per  novum  Legislatorem  afferenda , a 
Deo  summe  bono  exspectanda  erat.  — Et  revera  in  ipso 

Mosaiamo  a)  talis  novus  Legislator,  seu  perfectioris  Re- 
velationis praeco,  ab  Hebraeis  Messius  dictus,  clare  pro- 
missus fuit;  b)  tempus  adventus  illius  accurate  determi- 
natum est;  imo  et  c)  characteres  ipsius  satis  perspicue 
assignati  sunt. 

Haec  exponentes  viam  nobis  sternimus  ad  tertiam  Revelationis 
epocham,  seu  ad  Religionem  Christianam  clare,  et  solide  per- 
tractandam. — Argumentum  ex  vaticiniis  V.  T.  pro  veritate 
Religionis  Christianae  petitum  summi  fecerunt  viri  doctissimi, 
inter  quos  eminet  Daniel  Huetius  in  sua  demonstratione  evan- 
gelica.  Ipsa  quoque  dignitas,  et  excellentia  Religionis  Chri- 
stianae clarissime  patescit,  si  intimus  hujus  cum  Religione  pa- 
triarchali,  et  mosaica  nexus  ostendatur. 

Articulus  /. 

De  promissionibus  Messiae. 

§•  87. 

Variis  temporibus  variae  promissiones  venturi  Messiae 
ceu  novi  legislatoris,  perfectioris  Revelationis  praeconia,  et 
totius  generis  humani  liberatoris  factae  fuerunt. 

1.  Magnifica  promissio  jamProtoparentibus  statim  post 
peccatum,  quod  a serpente  seducti  patrarunt,  (Gen.  3.)  facta 
legitur.  Deus  enim  serpentem  i.  e.  malignum  spiritum  sub 
serpente  latitantem  ita  affatus  est:  Inimicitias  ponam  inter 
te,  et  mulierem,  et  sgpien  tuum,  et  semen  illius,  ipsa  (juxta 
textum  hebraicum,  versiones  judaicas,  et  Patres  legitur: 
ipse)  conteret  caput  tuum.  (Gen.  3,  15.)  Hisce  verbis 
promittitur  unus  ex  posteris  Adami,  et  Evae,  qui  fastum, 
et  potentiam  daemonis  conculcaret,  damna  ab  ipso  homi- 
nibus illata  repararet,  et  humanum  genus  a Deo  abductum 
ad  hunc  reduceret.  Hunc  profecto  sensum  ipsae  jam  cir- 
cumstantiae exigunt,  ut  protoparentes  sensu  miseriae  jam 
imbuti,  et  juBtitiam  Dei  experti,  spe  erigerentur,  et  «livi— 

nam  misericordiam  agnoscerent.  Tali  quoque  sensu  hunc 
locum  intellexerunt  tum  Judaei,  uti  testantur  tres  para- 
phrases antiquissimae  Jonathani,  Onkelosi,  et  Hierosoly- 
mitana, tum  SS.  Patres,  qui  citatum  locum  Protoevange- 
lium  nominare  consueverunt,  (v.  Calmet,  l)an.  Huet.  Pr. 
VII.  n.  7.) 

2.  Promissiones  venturi  Messiae  repetitae  sunt  Abra- 
hamo,  Isaaco,  et  Jacobo,  cum  Deus  futurum  ipsis  spopon  - 
dit,  ut  benedicantur  in  iis,  et  in  semine  eorum  cunctae  tri- 
bus terrae  (Gen.  12,.  3.  18,  18.  22,  10.  26,  4 et  28.)  Ex 
quibus  verbis  apparet,  unum  ex  posteris  praedictorum  Pa- 
triarcharum non  ut  Moysen  solis  Hebraeis,  sed  omnibus 
terrae  gentibus  benedictionem  allaturum  esse,  quamobrem 
in  benedictione  Judae  a moribundo  Patre  Jacobo  praenun- 
tiata, ille  qui  mittendus  erat,  exspectatio  gentium  vocatur, 
(Gen.  49.) 

3.  Novum  Legislatorem,  et  novae  Revelationis  prae- 
conem claris  verbis  promisit  Deus,  ita  Moysen  affatus: 
Prophetam  suscitabo  eis  de  medio  fratrum  suorum  simi- 
lem tui , et  ponam  verba  mea  in  ore  ejus,  loqueturque 
ad  eos  omnia,  quae  praecepero  illi.  Qui  autem  verba 
ejus,  quae  loquetur  in  nomine  meo,  audire  noluerit,  ego 
ultor  existam . (Dout.  18,  18  et  19.)  Agitur  hic  de  pro- 
pheta aliquo  singulari,  ab  omnibus  aliis  prophetis  V.  T. 
distincto;  ex  his  enim  nullus,  latentibus  ipsis  Judaeis, 
Moysi  similis  haberi  potest,  quia  nullus  ex  ipsis  dux  po- 
puli fuit,  aut  legislator,  aut  novi  foederis  auctor.  Ideo 
citatus  locus  ab  ipsis  Judaeis  antiquioribus  de  Messia  in- 
tellectus fuit,  qui  Propheta  sit  excellentissimus,  et  sicut 
Moyses  dux,  et  liberator  populi  sui,  legislator,  et  novi 
Testamenti  mediator  fiat.  (Cf.  Euseb.  Demonst.  evang.  1. 3.) 

4.  Mosaicae  legi  aliam  legislationem  - et  quidem  auc- 
toritate divina  successuram  esse,  apertissime  praenuntiatur 

Jer.  31,  31.  Ecce  dies  venient,  dicit  Dominus , et  feriam 
domui  Israel  et  domui  Juda  foedus  novum,  — non  se- 
cundum pactum,  quod  pepigi  cum  patribus  eorum,  — sed 

hoc  erit  pactum : dabo  legem  meam  in  visceribus 

eorum  etc.  Hanc  vero  legislationem , et  revelationem  ad 
omnes  gentes  extendendam  esse , in  variis  S.  Scripturae 
locis  traditur.  Sic  (Ps.  2.)  Deus  ad  Messiam  loquitur : Po- 
stula a me , et  dabo  tibi  gentes  haereditatem  tuam , et 
possessionem  tuam  terminos  terrae.  — (Is.  55.)  Deus  de 
Messia  dicit:  Ecce  testem  populis  dedi  eum,  ducem,  ac 
praeceptorem  gentibus.  — (Is.  66)  Messias  ipse  ait:  ecce 
ego  venio,  ut  congregem  ex  omnibus  gentibus , et  lin- 
guis, et  venient,  et  videbunt  gloriam  meam,  et  assumam 
ex  eis  Sacerdotes  et  Levitas.  Lex  ergo  mosaica  caere- 
moniaiis  abroganda  erat  per  Messiam,  et  novum  Sacerdo- 
tium instituendum,  quia  Sacerdotes  antiquae  legis  non  po- 
terant assumi  nisi  ex  familia  Aaronis. 

5.  Notatu  quoque  dignissimus  est  locus  Malachiae 
(c.  I.  v.  10  et  11.)  Non  est,  dicit  Dominus,  non  est  mihi 
voluntas  in  vobis,  et  munus  non  suscipiam  de  manu  ve- 
stra; ab  ortu  enim  solis  usque  ad  occasum  magnum  est 
nomen  meum  in  gentibus,  et  in  omni  loco  sacrificatur, 
et  offertur  nomini  meo  oblatio  munda : cx  quo  loco  iterum 
infertur,  legem  mosaicam  caercinonialem  abrogandam  esse, 
juxta  quam  solummodo  in  templo  hierosolymitano  sacri- 
ficia offerre  licuit,  et  manifeste  apparet,  veram  Religionem 
ad  omnes  gentes  propagandam  esse,  ut  ubique  oblatio 
munda,  seu  sacrificium  Deo  acceptum  offerri  possit. 

6.  Ex  locis  citatis,  aliisque  multis  factum  est,  ut  Ju- 
daei in  omni  tempore  non  solum  unanimi  consensu  ex- 
spectarent, sed  et  ardentissime  desiderarent.  Hinc  frequen- 
tes erant  illae  veterum  justorum  ad  Deum  preces:  Domine! 
mitte,  quem  missurus  es  (Ex.  4,  13.)  Emitte  agnum 

Dogm.  gen.  14 

Domine , Dominatorem  terrae.  (Is.  16,  1.)  Rorate  c&eli 
desuper , et  nubes  pluant  justum ; aperiatur  terra , et 
germinet  Salvatorem.  (Is.  44,  8.)  Hodierni  quoque  Judaei 
non  deffitentur,  Messiam  vere  promissam  esse,  at  in  eo 
errant,  quod  illum  adhuc  exspectandum  putent,  quia  tem- 
pus, pro  illius  adventu  a Prophetis  determinatum,  et  cha- 
racteres de  illo  assignatos  non  recte  attendunt. 

Articulus  II. 

De  tempore  adventus  Messiae. 

§•  88. 

Deus  0.  M.  qui  Messiam  benignissime  promisit,  teni- 
pus  quoque  pro  ipsius  adventu  satis  clare  per  prophetas 
determinare  dignatus  est.  — Id  variis  temporibus  vario 
modo  factum  fuit.  Tempus  enim  pro  adventu  Messiae 
• determinarunt  1.  Jacob , Patriarcha,  2.  Daniel,  8.  Ag- 
gaeus,  et  MalacMas,  4.  aliique  Prophetae,  qui  dispersio 
nem  Judaeorum,  et  5.  vocationem  gentium  praenuntiarunt. 

§•  89. 

I.  Vaticinium  Jacobi. 

Jacob,  morti  appropinquans,  filios  suos  coram  se  col- 
legit , benedixitque  singulis  benedictionibus  propriis 
(Gen.49,  28.)  Judam  vero  his  verbis  allocutus  est:  Juda, 
te  laudabunt  fratres  tui;  manus  tuae  in  cervicibus  ini- 
micorum tuorum , laudabunt  te  filii  patris  tui.  — Non 
auferetur  sceptrum  de  Juda,  et  dux  de  femore  ejus,  do- 
nec veniat , qui  mittendus  est,  et  ipse  erit  exspectatio 
gentium,  (ib.  v.  8 et  10.):  quo  in  vaticinio , ut  tempus 
pro  Messiae  adventu  determinetur,  sequentia  rite  sunt  at- 
tendenda: 

1.  In  vaticinio  hoc  vere  sermo  est  de  Messia;  nam 
a)  vox,  quae  adhibetur  ad  eum,  qui  praedicitur,  indigi— 

tandum,  id  satia  probat;  vocatur  enim  Schiloh,  cujus  equi- 
dem sensus  etymologicus  non  satis  certe  determinari  po- 
test,  quia  juxta  Vulgatam  mittendum,  juxta  Samaritanum 
pacificum,  juxta  tria  Targumim  Regem,  juxta  Schulthen- 
Bium  natum  de  muliere  designat;  omnes  autem  istae  de- 
nominationes Messiae  in  aliis  S.  Scripturae  locis  tribu- 
untur, siquidem  mittendus  (Ex.  4,  5.)  pacificus  (Is.  9,  6.) 
Rex  (Ps.  2.)  semen  mulieris  (Gen.  3,  15.)  dicitur,  b) 
Idem  apparet  ex  contextu;  nam  qui  praedicitur,  appellatur 
exspectatio  gentium , quae  denominatio  optime  convenit  ei, 
• in  quo  benedicendae  sunt  omnes  gentes,  i',  c.  Messiae. 

♦ Vocatio  gentium  ad  cognitionem  veri  Dei,  et  ad  viam  sa- 
lutis communiter  a Prophetis  Messiae  adseribitur.  c)  Ju- 
daei locum  citatum  semper  de  Messia  intellexerunt,  e.  g. 
paraphrasis  chaldaica,  hierosolymitana,  Onkelosi,  Jonathani, 
Talmud  etc.  (V.  D.  Huet.  prop.  9.  c.  4.) 

2.  In  vaticinio  Jacobi  praedicitur,  potestatem  recto- 
riam,  seu  principatum,  et  dominatum  in  tribu  Judae  futu- 
rum esse,  quod  indigitatur  per  sceptrum,  illi  promissum. 
Vox  enim  Schebeth,  etsi  simpliciter  virgam,  et  quandoque 
afflictionem,  seu  oppressionem  significet,  (ubi  tamen  epi- 
theton adjici  solet  uti  fit  Ps.  2,  9.);  saepius,  et  praecipue 
si  nude  ponatur,  supremam  potestatem  exprimit  (e.  g. 
Zach.  10,  11.  Amos.  1,  13.);  et  hoc  in  sensu  sceptrum 
in  isto  loco  sumendum  esse,  apparet  ex  eo,  quia  a)  Jacob 
filio  suo  Judae  prospera,  et  laeta,  victorias  de  inimicis, 
honorem,  et  gloriam  praenuntiat,  b)  sceptrum  cum  duce, 
seu  legislatore  conjungitur,  atque  c)  in  hunc  sensum  ve- 
teres Versiones,  et  Rabbini  consentiunt;  sic  e.  g.  iu  ver- 
sione  70  locus  praedictus  ita  legitur:  non  deficiet  prin- 
ceps ex  Juda.  (v.  Calmet.  in  hunc  locum.) 

3.  Sceptrum  juxta  vaticinium  non  solum  accedere  de- 
buit ad  tribum  Judae,  sed  et  in  illa  perdurare,  donec  ve- 
li * 

niat,  qui  mittendus  est,  i.  e.  usque  ad  Messiam.  Cessante 
ergo  sceptro  in  Juda  Mcssias  advenire  debuit;  sic  enim 
vaticinium  ipsi  Judaei  intellexerunt,  e.  g.  paraphrasis  Chal- 
daica, Rabbini  Salomon,  Kimclii  etc.  Josephus  Flavius,  et 
alii.  Imo  universalem  fuisse  de  tali  expositione  persuasio- 
nem ex  eo  elucet,  quia  cum  a Romanis  subjecti  fuerint,  et 
ab  Herode  alienigena  regerentur,  communi  consensu  Mes- 
siam tunc  exspectarunt,  quare  etiam  ad  S.  Joannem  Bap- 
tistam nuntios  miserunt,  qui  interrogarent,  an  ipse  sit 
Messias. 

A nonnullis  recentioribus  Judaeis  vaticinium  Jacobi  non  ad  Mes- 
siam, sed  ad  alios  e.  g.  ad  Moysea,  ad  Davidem,  ad  Nabu- 
chodonosorem,  ad  Cyrum  etc.  relatum  fuit.  Sed,  qui  ita  sen- 
tiunt, satis  refutantur  ex  adductis  argumentis;  citatique  viri 
exspectatio  gentium  dici  nequeunt,  et  illorum  tempore  scep- 
trum in  Juda  vel  non  adfuit,  vel  non  fuit  ablatum.  Graviter 
etiam  errant,  qui  vel  de  accessione,  vel  de  perduratione  scep- 
tri in  vaticinio  sermonem  esse  putant.  Plane  enim  sibi  oppo- 
sita sunt:  non  accedet  - donec  etc.  et  non  auferetur,  do- 
nec etc.  Et  si  in  priori  sensu  vaticinium  sumatur,  saltem  sub 
Davide,  primo  Rege  ex  tribu  Juda,  Messias  adventare  debuis- 
set. SL  autem  de  perduratione  Sceptri,  quod  per  mille,  et 
amplius  annos  in  tribu  Juda  permansit,  vaticinium  intclligen- 
dum  esset,  nullo  modo  tempus  pro  Messiae  adventu  determi- 
natum fuisset;  et  nunc  perdurare  nequit,  quod  jam  ante  18 
saecula  penitus  cessavit. 

$•  90- 

II.  Vaticinium  Danielis. 

Appropinquante  ultimo  captivitatis  babylonicae  anno, 
cum  fervidas  preces  funderet  Daniel,  ut  triste  exilium 
propter  peccata  populi  non  prolongaretur,  missus  a Deo 
Archangelus  Gabriel  sic  ipsum  alloquitur:  Daniel!  nunc 
egressus  sum,  ut  docerem  te,  et  intelligeres ■ Ab  exordio 
precum  tuarum  egressus  est  sermo,  — ego  autem  veni , 

ut  indicarem  tibi , quia  vir  desideriorum  es:  tu  ergo  ani- 
madverte sermonem , et  intellige  visionem:  quibus  verbis 
declarat  Angelus  , se  ex  decreto  divino  adesse,  ut  Danieli 
futura  praediceret,  et  ideo  tam  magnifico  exordio  attentio- 
nem Danielis  excitat.  Postea  sic  prosequitur:  Septuaginta 
hebdomades  abbrevialae  (i.  e.  determinatae)  sunt  super 
populum  tuum,  et  super  urbem  sanctam  tuam , ut  con - 
itimmetur  praevaricatio , et  finem  accipiat  peccatum , et 
deleatur  iniquitas,  et  adducatur  justitia  sempiterna,  et 
impleatur  visio,  et  prophetia , et  ungatur  Sanctus  Sanc- 
torum■ -»■  Scito  ergo,  et  animadverte.  Ab  exitu  sermo- 
nis ut  iterum  aedificetur  Jerusalem  usque  ad  Christum 
ducem  hebdomades  septem,  et  hebdomades  sexaginla  duae 
erunt , et  rursus  aedificabitur  platea , et  muri  in  angu- 
* stia  temporum;  et  post  hebdomades  sexaginta  duas  occi- 
detur Christus , et  non  erit  ejus  populus , qui  eum  nega- 
turus est.  Et  civitatem,  et  sanctuarium  dissipabit  popu- 
lus cum  duce  venturo,  et  finis  ejus  vastitas,  et  post  finem 
belli  statuta  desolatio.  Confirmabit  autem  pactum  mul- 
tis hebdomada  una,  et  in  dimidio  hebdomadis  deficiet 
hostia,  et  sacrificium,  et  erit  in  templo  abominatio  de- 
solationis, et  usque  ad  consummationem,  et  finem  per- 
severabit desolatio.  Dan.  9,  22.  etc.  Ut  praeciarum  hoc 
vaticinium  rite  intclligatur,  plura  investigare,  et  dilucidare 
oportet. 

1.  Agitur  hic  vere  de  Messia,  quod  aperte  colligitur 
a)  ex  nominibus,  quibus  praenuntiatus  insignitur;  appel- 
latur enim  Dux,  Christus,  Sanctus  Sanctorum  fin  hebr. 
Sanctitas  Sanctitatum ),  quibus  Mesaias  etiam  in  aliis 
Scripturae  locis  insigniri  solet;  b)  ex  praeclaris  effecti- 
bus de  consummanda  praevaricatione,  de  fine  imponendo 
peccato,  de  delenda  iniquitate,  de  adducenda  justitia  sem- 
piterna, de  implenda  omni  prophetia  etc.  qui  omnes  eflfee- 

tus  soli  Messiae  adscribi  possunt:  c)  ex  fatis  ducis  prae- 
dicti, qui  dicitur  non  agnoscendus  a suis,  negandus,  et 
occidendus,  quae  omnia  saepius  de  Messia  in  V.  T.  prae- 
nuntiantur fPs.  21.  Ps.  68.  Is.  53.):  d)  ex  magnitudine 
poenae  ob  occisionem  Christi  irrogandae;  dicitur  enim 
urbs  cum  templo  evertenda , et  desolatio  perpetua  indu- 
cenda, qualis  poena  ob  mortem,  aliis  Prophetis  illatam, 
nullibi  annuntiatur:  e)  ex  consensu  Judaeorum,  qui  teste 
Josepho  Flavio  semper  crediderunt,  per  hoc  Danielis  vati- 
cinium tempus  advenientis  IVlessiae  designatum  esse. 

2.  Tempus,  quod  tn  vaticinio  pro  adventu' Messiae 
determinatur,  complectitur  70  hebdomades.  Non  possunt 
autem  hic  intelligi  hebdomadae  dierum , intra  quas  omnia, 
quae  Angelus  praedixerat,  evenire  haud  poterant,  quia, 
historia  teste,  pluribus  annis  opus  erat,  ut  Jerusalem  aedi- 
ficetur, et  muris  cingeretur;  — neque  intelligi  possunt  heb- 
domadae mensium,  jubilaeorum,  vel  sacculorum,  quae  Ju- 
daeis notae  non  fuerunt;  sed  intelligendae  sunt  hebdoma- 
dae annorum,  quia  uti  dies  septimus,  sic  etiam  annus  sep- 
timos apud  Judaeos  sabbathicus  erat,  et  ideo  apud  ipsos 
sicut  septeni  dieB  hebdomadem  dierum , sic  septem  anni 
hebdomadem  annorum  conficiebant;  hasque  hebdomades  a 
Gabriele  indigitalas  esse,  constans  fuit  antiquorum  Judaeo- 
rum fides.  — Istac  vero  70  hebdomades  conficiunt  490 
annos.  Tempus  hoc  ab  Angelo  determinatum  dividitur  in 
tres  partes : prima  pars  constat  ex  7 hebdomadibus , seu 
ex  49  annis,  quibus  lapsis  aedificabitur  platea , et  muri, 
i.  c.  ad  finem  perducetur  urbis,  et  murorum  aedificium: 
secunda  pars  continet  62  hebdomades,  quarum  in  exitu 
ungendus  erit  Christus,  seu  Messias  apparebit  ut  Christus, 
seu  unctus  a Domino:  tertia  pars  complectitur  unam,  et 
quidem  ultimam  hebdomadam,  in  cujus  dimidio -occidetur 
Christus,  et  deficiet  hostia,  et  sacrificium. 


Digitized  by  Google 


215 


3.  Sumini  profecto  momenti  est,  ut  cognoscatur,  quan- 
donani  septuaginta  hebdomadarum  calculus  incipiendus  sit, 
ut  istarum  finis , seu  tempus  pro  Messiae  adventu  deter- 
minatum certo  innotescat.  Id  autem  satis  clare  in  vatici- 
nio indigitatur,  juxta  quod  exordium  hebdomadarum  ab 
exitu  sermonis,  ut  iterum  aedificetur  Jerusalem,  i,  e.  ab 
edicto  regio  dc  reaedificanda  urbe  duci  debet.  — Quatuor 
autem  edicta  extant,  quae  a Regibus  Persarum  in  favorem 
Judaeorum  emanarunt.  Primum  edidit  Cyrus  (I.  Esdr.  1.) 
secundum  Darius  filius  Histaspis  (I.  Ksdr.  6.)  tertium 
Artaxerxes  Longimanus  anno  septimo  (I.  Esdr.  7, fi.),  et 
quartum  idem  anno  vigesimo  regiminis  sui  (II.  Esdr.  2.). 
Exinde  gravis  inter  eruditos  agitatur  quaestio,  a quonam 
horum  edictorum  computatio  hebdomadarum  incipi  debeat. — 
Celebriores  autem  Chronologi,  uti  Dionisius  Petavius,  Dan. 
Huetius,  Bossuetus , Kondetus,  et  alii  docent,  hebdomada- 
rum initium  ducendum  esse  ab  ultimo  edicto  Artaxerxis  — 
et  quidem  non  sine  gravi  ratione.  Nam  in  hoc  unico  edicto 
Bermo  occurrit  dq  urbe  aedificanda,  et  muris  cingenda,  cum 
in  reliquis  non  dc  aedificanda  urbe,  sed  solum  de  erigendo 
templo  agatur.  Sed  (II.  Esdr.  2.)  narratur,  Nehemiam  a 
Rege  Artaxerxe  gratiam  petiisse  (v.  5.)  ut  possit  aedifi- 
care urbem,  eamque  obtinuisse  (v.  C.)  quare  lanquam  lae- 
tus nuntius  rediens  clamavit:  Venite,  et  aedificemus  mu- 
ros Jerusalem,  et  non  simus  ultra  opprobrium  (v.  17.) — 
Hic  ergo  revera  exivit  sermo  dc  aedificanda  urbe,  et  ideo 
ab  hoc  edicto  incipienda  est  computatio  70  hebdomadarum; 
in  quarum  fine  Messias  advenire,  ct  occidi  debuit. 

Varias  difficultates  contra  hoc  vaticininm  motas  proponit,  et  sol- 
vit. (Cl.  Perrone  T.  IV.  P.  I.  C.  II.  §.  2.) 

III.  Vaticinium  Aggaei,  et  Maladiiae. 

Judaei  a captivitate  babvlonica  soluti,  et  in  patriam, 
reversi,  multis  difDcultatibus  superatis,  novo  templo  aedi- 
ficando insudarunt.  Cum  autem  probe  noscerent,  hoc -tem- 
plo Salomonis  structurae  magnitudine,  magnificentia,  et 
opulentia  multo  iuferius  futurum,  animo  ceciderunt,  et  valde 
contristati  sunt.  Quos  ut  erigeret  Deus,  et  soleretur,  pol- 
licitus est,  multo  majorem  fore  gloriam  hujus  templi,  quam 
primi,  eoquod  in  illud  venturus  sit  Messias.  Id  duo  Pro- 
phetae satis  clare  praedixerunt,  a)  Aggaeus  cap.  2.  ita 
loquitur:  Haec  dicit  Dominus  Deus  exercituum:  adhuc 
unum  modicum  est , et  ego  commovebo  coelum , et  terram, 
et  mare , et  aridam.  Et  movebo  gentes  (i.  e.  inter  gentes 
magna  bella  excitabo)  et  post  haec  veniet  desideratus 
cunctis  gentibus  (i.  e.  Messias,  per  quem  gentes  benedi- 
cendae sunt)  et  tunc  implebo  domum  istam  (i.  e,  templum 

modo  aedificatum)  gloria,  dicit  Dominus  exercituum. 

Meum  est  argentum , et  meum  est  aurum,  dicit  Dominus 
(i.  e.  hoc  templum  equidem  non  scatet  argento,  et  auro, 
quo  ego  non  indigeo,  et  quod  meum  est,  ubicunque  inve- 
niatur,) sed  tamen  magna  erit  gloria  domus  istius  novis- 
simae, quam  primae,  et  in  loco  isto  dabo  pacem  (nimi- 
rum per  Messiam , reconciliatorem , qui  ideo  frequenter 
princeps  pacis  vocatur.)  b)  Malachias , postquam  cap.  I. 
oblationem  mundam  in  omni  loco  offerendam , et  nomen 
Dei  in  omni  loco,  et  in  gentibus  magnificandum  praedixit, 
hortatur  cap.  III.  ad  sanctificationem  templi,  et  sic  Deum 
loquentein  inducit;  Ecce  ego  mitto  angelum  meum,  et 
praeparabit  viam  ante  faciem  meam,  (quibus  verbis,  faten- 
tibus  ipsis  Judaeis,  Messiae  praecursor  intelligitur,  quem 
etiam  Isaias  (4,  3.)  praedixit,)  et  statim  veniet  ad  tem- 
plum suum  dominator , quem  vos  quaeritis,  et  angelus 


Digitized  by  Google 


fct7 

testamenti,  quem  vos  vultis  i.  e.  IVksBias , qui  est  domi-  « 
nator,  et  angelus,  seu  nuntius  novi  iostamenti,  quem  Judaei 
tamdiu  quaesierunt,  et  desiderarunt,  ad  templum  suum  ven- 
turus esse  praedicitur.  — Juxta  hoc  duplex  vaticinium  con- 
stat, Messiam  stante  templo  secundo  advenire  debuisse, 
quod  per  praesentiam  suam  gloria  impleturus  erat. 

Vaticinia  adducta  de  Messia  explicabant  veteres  Judaei,  sed  diruto 
templo  in  aliam  sententiam  abierunt.  Id  testatur  Ilugo  Gro- 
lius,  qui  in  citatum  Aggaei  locum  dicit : rM$ssiam  appariturum 
in  templo  secundo  credidere  Judaei,  omnes,  qui  ante  excidium 
vixere.  Ex  eo  tempore  comminiscuntur  interpretationes  novas, 
violentas , varias  ad  iiaecioca  'clarissima.14  — Horum  com- 
menta, quae  inter  Protcslantes  praecipue  asseclas  invenerunt, 
jammodo  diluenda  sunt. . 

Obj.  1 . Vaticinium  Aggaei  intetligendum  est,  non  de 
Messia,  sed  de  copia  anri,  et  argenti  afferenda  a gentibus, 
per  quam  gloria  secundi  templi  major  futura  erat , quam 
primi.  Nam  in  textu  hebraico  legitur:  tunc  veniet  deside- 
rium i.  e.  venient  res  desideratissimae , atque  pretiosissi- 
mae omnium  gentium  Ita  Roscumiiller. 

Resp-  a)  Admissa  hac , veteri  Synagogae  omnino  ig- 
noto expositione , vaticinium  divinum  nullo  mado  fuisset 
verificatum.  Munera  enim,  vel  a Regibus  Persarum,  vel  ab 
aliis,  vei  praesertim  ab  Herode  ad  ornamentum  templi  col- 
lata , acquiparari  non  poterant  cum  divitiarum  copiis,  a 
Salomone  structurae  templi  impensis,  b)  Neque  Deo  dig- 
num videtur,  majorem  gloriam  templi  repetere  ex  donis 
gentium  idulolatrarum,  quibus  non  licitum  erat,  templum 
ingredi,  c)  Absonus  etiam  sensus  ex  allata  interpretatione 
prodiret;  Deus  enim  diceret:  meum  est  argentum , et 
meum  est  aurum , quia  illud  et  hoc  a Gentibus  in  tem- 
plum meum  allatum  est,  cum  tamen  in  tota  Scriptura  Deus 
absolutus  rerum  omnium  Dominus  nominetur,  qualis  etiam 
revera  est.  d)  Verba  subsequenda:  et  in  loco  isto  dabo 

pacem,  tempora  Messiae  assignant;  nam  de  pace  civili,  et 
temporali  intelligi  nequeunt , ^ cum  exstructo  jam  templo 
secundo  multa  bella  - praecipue  per  Antiochum,  et  per  Ro- 
manos sustinere  debuerit  Judaea.  — e)  Demum  ipse  Ro- 
senmiiller  non  diffitetur,  Aggaeum  quae  hic  praedicit,  tem- 
poribus messianis  eventura  sperasse;  et  in  cap.  III.  1. 
Malachine,  imntemor  eorum,  quae  scripserat  in  scholiis  ad 
Aggaeuin,  haec  scribit:  veniet  ad  templum  suum,  nempe 

secundum,  quod  per  Messiae  adventum  gloriosius  primo 
templo  futurum  esse  praedixerat  etiam  Aggaeus.li  Tanta 
veritatis  vis  est , ut  vel  ab  invitis  testimonium  extorqueat, 
(v.  Perrone  I.  c.  n.  122.) 

Obj.  2.  Praedictus  ab  Aggaeo  non  potest  esse  Mes- 
sias,  quia  dicitur  desideratus  cunctis  gentibus ; non  pote- 
rant autem  gentes  Messiam  desiderare,  et  exspectare,  quem 
non  cognoverunt. 

Resp.  a)  Propheta  per  synecdochen  loquitur,  et  ponit: 
desideratus  pro : desiderandus  , uti  etiam  Jacob  Messiam 
vocat  exspectationem  gentium , quae  in  illo  benedicendae 
erant,  b)  Gentes  saltem  implicite  desiderarunt  Messiam, 
quia  naturali  stimulo  benedictionem,  felicitatem,  beatitudi- 
nem  concupiere:  neque  negari  potest,  ipsas  ex  traditione, 
vel  ex  commercio  cum  Judaeis  aliquam  ideam  de  Messia 
promisso  hausisse,  c)  Rem  penitus  declarat  locus  paral- 
lelius Malachiae,  in  quo  ad  templum  suum  venire  dicitur 
Dominator,  quem  Judaei  quaerunt  etc. 

Obj.  3.  Major  gloria  templi  Becundi  repetenda  est  ab 
ingressu  Alexandri  M.  et  Pompeji,  vel  ex  eo,  quia  diutius 
stetit,  quam  primum. 

Resp-  a)  Alexander  M.  et  Pompejus,  Ethnici,  ipsa 
Sancta  Sanctorum  ingressi,  templum  non  jam  gloria  affe- 
cerunt, sed  temerario  ausu  profanarunt,  et  neuter  dici 
potest  desideratus  cunctis  gentibus , quarum  plures  ab 

iliis  misere  debellatae  sunt,  b)  Levis  laus  est  diuturni- 
tas;— praesertim  spatium  decem  annorum,  queis  secun- 
dum templum  diutius  stetit,  tanti  non  est,  ut  propterea  primo 
praeferri  mereretur:  neque  de  hac  diuturnitate  in  vaticinio 
verbum  occurrit,  (v.  Kltipfel  T'  II.  §.  43.  N.  7.)' 

$■  »*• 

„ IV.  Vaticinia  de  dispersione  Judaeorum. 

Si  vaticinia  veteris  Legis  rite  attendantur,  haud  ob- 
scure colligitur,  Messiam  advenire  debuisse,  cum  populus 
judaicus  adhuc  in  patria  unitus,  et  in  tribus,  ac  stirpes 
divisus  esset;  frustra  enim  alias  inter  characteres  Messiae 
reponeretur,  quod  ex  tribu  Juda,  et  e stirpe  Davidis  oriun- 
dus sit. — At  Prophetae  etiam  praedixerunt,  Messiam  a 
populo  jitdaico  non  agnoscendum,  imo  injuriis  afficiendum, 
et  occidendum  esse,  atque  in  poenam  ingentis  hujjis  delicti 
templum  cura  urbe  devastatum,  et  populum  c patria  ejec- 
tum, et  misere  dissipatum  iri.  — Id  praeprimis  probat 
locus  Danielis  jam  antea  citatus.  Dicit  enim:  Post  hebdo- 
madas seraginta  duas  occidetur  Christus,  et  non  erit 
ejus  populus,  qui  eum  negaturus  est:  i.  e.  non  agnos- 
cent Judaei  Messiam,  imo  occident.  Statira  autem  subjun- 
gitur poena,  seu  ultio  Dei  propter  tantam  caecitatem,  et 
impietatem:  subjungitur  enim:  et  civitatem,  et  sanctua- 
rium dissipabit  populus  cum  duce  venturo,  et  finis  ejus 
vastitas,  et  post  finem  belli  statuta  desolatio , i.  e.  de- 
structis urbe,  et  templo,  Judaeis  statuta  est  vastissima 
dispersio,  et  omnimoda  desolatio.  Demum  adjicitur:  Con- 
firmabit pactum  Messiae,  Christi,  seu  novum  testamentum, 
multis  hebdomada  una,  et  in  dimidio  hebdomadae  defi- 
ciet hostia,  et  sacrificium  i.  e.  nullius  virtutis,  et  utili- 
tatis erunt  sacrificia  V.  T.  et  tandem  penitus  cessabunt, 
et  erit  in  templo  abominatio  desolationis , et  usque  ad 

consummationem,  et  finem  perseverabit  desolatio-  — Cum 
hoc  Daniclis  vaticinio  consonant  ea,  quae  leguntur  in  68. 
Psalmo,  qui,  ut  dicit  Caimetus,  non  nisi  aegerrime  alteri 
quam  Messiae  aptari  potest.  Praeprimia  Messias  loqtiens, 
et  lamentans  inducitur  his  verbis:  dederunt  4n  escam  meam 
fel , et  in  sfti  mea  potaverunt  me  aceto,  et  postmodum 
vindicta  Dei  deseribitur:  Obscurentur  oculi  eorum,  ne 
videant ; dorsum  eorum  semper  incu&a.  E/fundesuper  eos 
iram  tuam,  et  furor  irae  tuae  comprehendat  eos.  Fiat 
habitatio  eorum  deserta,  et  in  tabernaculis  eorum  non 
sit,  qui  inhabitet.  Quoniam  quem  tu  percussisti  (Messiam) 
persecuti  sunt,  et  super  dolorem  vulnerum  meorum  addi- 
derunt. (v.  26  ctc.)  Krgo  propter  injurias  gravissimas 
Messiae  illatas  maxime  erant  Judaei  puniendi,  et  disper- 
gendi ita,  ut  eorum  habitatio  deserta  fiat. — Idem  prae- 
nuntiat Jjremias  cap.  31.  ubi  aperte  Messiae  tempora  indi* 
gitat,  cum  de  novo  pacto  cum  domo  Israel  ineundo,  et  de 
alia  lege,  cordi  eorum  inscribenda  loquitur  (v.  32,  33  etc.) 
et  dein  (v.  36.)  addit:  Si  defecerint  leges  istae  coram 
me,  dicit  Dominus:  tunc  et  semen  Israel  deficiet , ut 
non  sit  gens  coram  me  cunctis  diebus:  ergo  propter 
spretam,  et  rejectam  legem  Messiae  cessaturi  erant  Judaei, 
gentem  constituere  (v.  Braun  in  I.  c.)  Huc  spectare  vide- 
tur etiam  locus  Isaiae  cap.  6.  Praenuntiatur  hic  populi  ex- 
caecatio, et  impoenitentia  ad  vocem  Prophetae,  a Deo  missi, 
caque  perduratura  dicitur,  donec  desolentur  civitates  abs- 
que habitatore,  et  domus  sine  homine  et  terra  relinque- 
tur deserta-  Et  longe  faciet  Dominus  homines,  et  mul- 
tiplicabitur , quae  derelicta  fuerat  in  medio  terrae  (v. 
11  et  12.)  Multi  equidem  per  Prophetam,  a Deo  missum, 
nonnisi  Isaiam,  et  per  desolationem  praenuntiatam  capti- 
vitatem vel  assyriacam  regni  Israel,  vel  babylonicam  regni 
Judae  inlelligunt.  Sed  neutra  expositio  satis  apta  videtur, 

quia  ad  praedicandum  regno  Israeli  Isaias  primarie  mis- 
sus non  fuit,  et  captivitas  babylunica  sesqui  circiter  sae- 
culo post  lsaiam  secuta  est.  Multo  melius,  et  planps  hoc 
vaticinium  (si  non  in  sensu  litterali,  certe  in  sensu  my- 
stico) exponitur  de  Messia,  a Deo  misso,  de  caecitate,  et 
duritia  populi  judaici  ad  vocem  ipsius,  de  desolatione  ideo 
■secutura,  et  de  Ecclesia  Messiae  in  medio  terrae  multipli- 
canda (v.  Calmct  in  istud  caput.  Cf.  Malth.  13,  14  etc.  et 
Rom.  11,  11.)  Juxta  adducta  vaticinia  Messias  ergo  adve- 
nire debuit,  antequam  populus  judaicus  e patria  expelle- 
retur, et  dispergeretur,  quia  lugenda  haec  calamitas  ceu 
poena  non  agniti,  et  occisi  Messiae  praenuntiata  CSt. 


: §.  93. 

V.  Vaticinia  de  vocatione  Gentium. 

Juxta  promissiones  jam  patriarchis  factas  in  Messia 
benedicendae  erant  omnes  gentes  terrae.  (Gen  22,  38.) 
Sub  nifmine  autem  gentium  intelliguntiir  omnes  populi  a 
Religione  revelata  alieni,  et  Polylheismo,  ac  Idololatriae 
dediti.  Hos  igitur  Messias  doctrina  sua  coelesti,  abolito 
Polytheismo,  et  propulsa  Idololatria,  ad  agnitionem,  et 
cultum  veri  Dei,  et  ad  salutem  spiritualem  perducere  debuit. 
Ideo  Messias  dictus  est  exspectatio  gentium  (Gen.  49,  10.) 
Lux  gentium  (Isa.  42,  6.)  Dux  atque  praeceptor  gen- 
tium (Is.  55,  4.)  Desideratus  cunctis  gentibus  (Agg. 
2,  8.)  — Prophetae  porro  sicut  obcaecationem  , et  indura- 
tionem  Judaeorum , ita  et  conversionem  gentium  tempori- 
bus Messiae  sat  frequenter  praedixerunt.  Sic  Isaias  cap.  2. 
describens  Ecclesiam  a Messia  instituendam  dicit:  Erit  in 
novissimis  diebus  i.  c.  temporibus  Messiae  praeparatus 
mons  domus  Domini  in  vertice  montium , et  elevabitur 
super  colles,  et  fluent  ad  eum  omnes  gentes  (Cf.  Mich. 
4,  1.)  Alio  in  loco  nonnullae  gentes,  doctrinam  Messiae, 

seu  veram  Religionem  sibi  antea  ignotam  suscipientes,  ex- 
presse nominantur.  Nam  Isa.  66,  18  elc.  Messias  ipse  ita 
Joquens  inducitur:  Ecce  ego  venio  ut  congregem  ex  om- 
nibus gentibus,  et  linguis,  et  venient,  et  videbunt  glo- 
riam meam.  Et  ponam  in  eis  signum,  ut  mittam  ex  eis, 
qui  salvati  fuerint,  ad  gentes , in  mare , in  Africam,  et 
et  Lydiam,  — in  Italiam,  et  Graeciam,  ad  insulas  longe, 
ad  eos,  qui  non  audierunt  me,  et  non  viderunt  gloriam 

meam et  assumam  ex  eis  Sacerdotes , et  Levitas: 

ex  quibus  ultimis  verbis  denominatarum  gentium  conver- 
sio satis  clare  indigitatur.  — llanc  etiam  Jeremias  praedi- 
cit, qui,  postquam  de  abrogatione  veteris  legis  locutus  fue- 
rat, dein  de  Ecclesia  a Messia  instituenda  dicit : Congre- 
gabuntur ad  eam  omnes  gentes  in  nomine  Domini  in 
Jerusalem,  et  non  ambulabunt  post  pravitatem  cordis  sui 
pessimi . (Jer.  '3,  17.)  — Idololatriae  abrogationem  claris- 
sime praedixit  Zacharias  dicens:  Et  erit  in  die  illa,  dicit 
Dominus  exercituum,  disperdam  numina  idolorum  de 
terra , et  non  memorabitur  ultra,  et  Pseudoprophetas,  et 
Spiritum  immundum  auferam  de  terra.  Zacli.  IS.  — Huc 
etiam  nonnulli  revocant  locum  Ezechielis  cap.  30:  Haec 
dicit  Dominus:  disperdam  simulacra , et  cessare  faciam 
idola  de  Memphis. — Ex  his,  aliisque  vaticiniis  patet,  per 
Messiam  fuisse  idololatriam  abrogandam , et  gentes  ad 
agnitionem,  et  cultum  veri  Dei  perducendas.  Ergo  Messias 
advenire  debuit , cum  gentes  - praecipue  expresse  denomi- 
natae - adhuc  polytheismi,  et  idololatriae  tenebris  involu- 
tae essent. 


% 


§•  94. 

Si  vaticinia  in  hoc  articulo  adducta  rite  attendantur, 
sole  clarius  apparet,  tempus  pro  adventu  MeBsiae  a Pro- 
phetis determinatum  jam  dudum  praeterlapsum  esse.  Nam 

Messias  debuit  advenire  cessante  sceptro  in  Juda,  ad  flnem 
vergentibus  hebdomadibus  Danielis,  stante  adhuc  templo 
secundo , seu  zorobabelico , antequam  Judaei  dispergeren- 
tur, et  gentes , propulsa  idololatria  ad  rectam  lidcm  con- 
verterentur. — Sed  jam  ante  octodecim  saecula,  subjugata  a 
Pompejo  Judaea,  sceptrum  in  Juda  penitus  cessavit;  eodem 
fere  tempore  ad  finem  venerunt  hebdomadae  Danielis,  licet 
ab  ultimo  Artaxerxis  decreto  computatae ; Itaud  multo  post 
templum  cum  urbe  Jerusalem  destructum  est , Judaei  e 
patria  expulsi  undique  dispersi  sunt,  et  pedetentim  gentes  - 
praecipuae  expresse  denominatae  - rejecta  idololatria  ad 
agnitionem  veri  Dei  pervenerunt.  Ergo  certe  Messias  jam 
advenit,  atque  ideo  abrogata  lege  mosaica  nova  revelatio 
hominibus  facta  est,  quae  sollicite  est  investiganda:  tutis- 
sime autem  invenitur,  si  ex  characteribus,  a Prophetis 
praesignatis,  verus  Messias  dignoscatur. 

Inter  Judaeos  eruditiores  nonnulli  negare  non  sunt  ausi,  tempus 
pro  adventu  Messiae  stabilitum , jam  praeterlapsum  esse.  Ne 
autem  Christum  ceu  Messiam  declarare  cogerentur,  dixerunt, 
promissiones  divinas  de  Messia  designato  tempore  venturo, 
conditioni  fuisse  alligatas,  si  Judaei  legem  mosaicam  stricte 
observaverint;  hac  autem  conditione  non  adimpleta,  Messiae 
adventum  dilatum  esse,  quod  juxta  ipsorum  commentum  jam 
in  Ps.  88,  v.  39  praedictum  fuit,  ubi  legitur:  Distulisti 
Christum  tuum.  — Ast  omnino  absonum  est , quod  Judaei 
veritati  nimis  clarae  opponunt,  horumque  cavilla  facile  con- 
funditur. Nam:  a)  vaticiniis  absolute  prolatis  non  licet  pro 
libitu  conditiones  apponere  ; alias  nihil  certi  ex  illis  erui  pos- 
set: constat  autem  ex  dictis,  vaticinia,  tempus  Messiae  deter- 
minantia, absolute,  sine  conditione  annexa,  prolata  fuisse,  b) 
Absurda  quoque  est  conditio  a Judaeis  apposita : Messias  enim 
venire  debuit  in  remedium  peccati;  absonum  ergo  est  dicere, 

, ejus  adventum  ob  peccata  patrata  fuisse  dilatum , sicut  abso- 
num foret,  adventum  medici  differri  ob  morbum  ingravescen- 
tem. — c)  Messias  venturus  erat  non  solum  in  salutem  Judaeo- 

rum,  sed  et  omnium  gentium:  quis  ergoob  peccata  unius  po- 
puli omnes  gentes  promisso  redemtoris  sui  adventu  privatos 
fuisse  dicat?  — d)  De  Judaeis  utique  jam  praedictum  erat,  ipsos 
adveniente  Messia  ita  corruptos,  et  obcaecatos  fore,  ut  libera-  J1 
torem  suum  non  agnoscerent,  sed  occiderent.  Nil  ergo  vati- 
ciniis divinis  magis  repugnat,  quam  assertio,  ob  Judaeorum 
' depravationem  promissum  antea,  et  quoad  tempus  designatum 
Messiae  adventum  dilatum  esse,  e)  lit -si  ita  esset,  dicant, 
qui  talia  effutiunt,  quando  ergo  Mcssias  adventurus  sit?  — 
citent  alia  vaticinia,  in  quibus  id  determinatur!  — cum  id  ne- 
m queant,  circa  rem  summi  momenti  in  perpetuis  dubiis  fluctua- 
remus , omnesque  priores  divinitus  hac  de  re  factae  prophe- 
tiae irritae  dicendae  essent,  f)  Commentum  de  dilutione  Mes- 
siae ob  peccata  Judaeorum,  illis  temporibus,  quibus  Christus 
apparuerat  in  terris,  ignotum  erat.  Ipsi  enim  Judaei  tunc  om- 
nino persuasi  erant,  juxta  oracula  Prophetarum  Messium  modo 
advenire  debere.  Id  testatur  Josephus  Flavius  I.  7.  de  beti, 
jud.  c.  12.  ubi  dicit,  nil  magis  sollicitasse  animos  Judaeorum 
ad  defectionem  a Homanis,  et  ad  obstinatissimam  urbis  defen- 
sionem, quam  fidem , ex  vaticiniis  praepostero  sensu  acceptis 
haustam , quod  Messias  illo  tempore  ceu  Ilex  potentissimus 
advenire  debeat,  qui  eos  liberet  ab  Ethnicorum  jugo.  — Haec 
Judaeorum  persuasio  tanta  erat,  ut  ubique  divulgaretur , et 
ipsis  ethnicis  Scriptoribus  innotesceret.  Ideo  Suetonius  in 
c vita  Vespasiani  scribit : „Percrebuerat  in  Oriente  loto  vetus,  et 
constans  opinio,  esse  in  fatis,  nt  eo  tempore  Judaea  profecti 
rerum  potirentur." — Et  Tacitus  lib.  5.  Anna!,  ait:  ^Pluribus 
persuasio  inerat,  antiquis  Sacerdotum  litteris  contineri,  eo  ipso 
tempore  fore,  ut  valesceret  Oriens,  profectique  Judaea  rerum 
potirentur."  — 

Articulus  11L 

De  Characteribus  Messiae  a Prophetis  praesignatis. 

S-  95- 

Ut  homines  Messiam,  pro  ipsorum  salute  missum, 
certo  dignoscerent,  Deus  pro  infinita  bonitate  sua  non  so- 
tum  tempus  pro  illius  adventu  determinari,  sed  etiam  cha- 

racteres  ipsius  per  Prophetas  assignari  voluit.  Plurimae 
ideo  io  S.  Scriptura  V.  T.  prophetiae  messianae  reperiun- 
tur,  quorum  existentiam  probare,  distinctionem  declarare, 
criterium  assignare,  et  classes  enumerare  oportet. 

1.  Fuerunt  enim  nostris  temporibus  nonnulli,  qui 
omnino  negarunt,  in  S.  Bibliis  V.  T.  veras  de  Messia  pro- 
phetias Inveniri.  — Sed  qui  ita  sentiunt,  gravissime  haluc- 
cinantur.  Nam  a)  multa  in  S.  Scriptura  inveniuntur,  quae 
nulli  hominum  nisi  soli  Messiae  applicari  queunt,  e.  g. 
verba  Dei  in  Ps.  2.  Filias  meus  es  tu,  ego  hodie  genui 

te,  et  Ps.  109.  dixit  Dominus  Domino  meo : ex 

utero  ante  luciferum  genui  te,  et  Mich.  5.  egressus  ejus 
ab  initio  a diebus  aeternitatis ; — hi,  et  plurimi  alii  simi- 
les textus  vel  nullum,  vel  absurdum  sensum  haberent,  si 
ad  Messiam  non  referantur.  — b)  Ipsi  antiqui  Judaei  de 
existentia  prophetiarum  messianarum  omnino  persuasi  fue- 
runt. Hinc  commune  ipsis  axioma  erat:  „ Omnia,  quaecun- 
que memorantur  in  Lege,  Prophetia,  et  Hagiographis,  in- 
dicant Sapientiam , hoc  est  Christum.^  (v.  Daniel.  Huet 
Prop.  VII.  n.  1.)  Principes  Sinagogae,  et  scribae  populi, 
interrogati  ab  Herode,  ubi  Christus  nasceretur,  responde- 
runt: in  Bethlehem  (Mattii.  2.)  citantes  locum  Michaeae  5. 
Praeconceptas  quoque  suas  opiniones  de  regno  Messiae 
temporali  ex  vaticiniis  sinistro  sensu  intellectis  college- 
runt: de  existentia  ergo  prophetiarum  messianarum  nulla- 
tenus dubitarunt,  c)  Ideo  Christus,  et  Apostoli  coram  Ju- 
daeis -nd  verum  Messiae  regnum  ostendendum  -sat  fiden- 
ter ad  Prophetarum  eloquia  provocarunt,  ut  Evangelia  le- 
genti patet.  Tolerari  autem  non  potest,  quod  nonnulli  asse- 
runt, Christum,  et  Apostolos  accommodatitio  solum  sensu 
V.  T.  loca  citasse.  Id  enim  repugnat  characteri  ipsorum, 
qui  non  jam  eruditionem,  aut  elegantiam  stili  jactare,  sed 
veritatem  affirmare  Btuduere;  repugnat  fini]  ideo  enim 
. Dogm.  gen.  15 

vaticinia  citabant,  ut  Christum  verum  Messiam  ostende- 
rent, ad  quod  probandum  accommodatio  non  valet;  repugnat 
communi,  et  constanti  antiquitatis  persuasioni ; repugnat 
tandem  verbis  s.  scriptorum,  qui  expresse  dicunt,  citata 
oracula  impleta  fuisse,  quod  de  accommodatis  dici  nequit. — 
d)  Christus  et  Apostoli  theorelice  quoque,  prophetias  mes- 
sianas  existere,  docuerunt.  Sic  Christus  ad  Judaeos  dixit: 
Scrutamini  Scripturas,  quia  vos  putatis  in  illis  vilam 
aeternam  habere;  illae  sunt,  quae  testimonium  perhibent 
de  me-  (Jo. 5.  39  etc.)  — Et  ad  discipulos  suos  ait:  Ne- 
cesse  est  impleri  omnta,  quae  scripta  sunt  in  lege  Moysi, 
et  Psalmis , et  Prophetis  de  me-  (Lue.  24,  44.)  Petrus 
publice  coram  Judaeis  dixit:  Deus  - praenuntiavit  per  os 
omnium  Prophetarum,  pati  Christum  (Act.  3, 18.)  et  iterum: 
Omnes  Prophetae  a Samuel,  et  deinceps , qui  locuti  sunt,  an- 
nuntiaverunt dies  istos  (ib.  v.  24.).  Corani  Cornelio  Cen- 
turione ait  de  Christo : huic  omnes  Prophetae  testimonium 
perhibent.  (Act.  10,  43.)  Paulus  eandem  tradit  fidem  ni- 
hil extra  dicens , quam  ea , quae  Prophetae  locuti  sunt, 
futura  esse , et  Moyses.  (Act.  26,  22.)  — e)  SS.  Patres 
quoque,  viri  doctissimi,  et  piissimi , qui  S.  Scripturarum 
studio  diligentissime  insudarunt,  prophetiarum  messiana- 
rum  existentiam  non  solum  crediderunt,  sed  et  propugna- 
runt. Sic  S.  Justinus  M.  Apol.  I.  n.  31.  scribit:  „In  libris 
Prophetarum  invenimus,  Christum  venire,  nasci  ex  virgine, 
hominem  fieri,  omnem  infirmitatem,  et  omnem  languorem 
curare,  mortuos  resuscitare,  suis  invisum,  nec  cognitum 
esse,  crucifigi,  mori,  resurgere,,  et  in  coelum  ascendere,  et 
esse,  et  vocari  filium  Dei,  et  mitti  ab  ipso  aliquos  ad  suam 
doctrinam  praedicandam,  et  gentes  in  eum  vel  maxime 
credere : haec  omnia  ab  illis  praenuntiata  sunt.  — Athe- 
nagoras in  sua  legat,  dicit:  »nos  eorum,  quae  novimus, 
et  credimus,  Prophetas  testes  habemus.  — Tertullianus 

librum  suum  adversus  Judaeos  hao  absolvit  clausula: 
»Haec  aut  prophetata  nega,  quae  coram  videntur,  aut  ad- 
impleta, quum  leguntur:  aut  si  negas  ulrumque,  in  eo 
erunt  adimpleta,  in  quem  sunt  prophetata.» — Origenes  1. 
2.  c.  Ceis,  probationem,  quae  fit  per  Prophetarum  praedic- 
tiones, ), validissimam  demonstrationem»  appellat.  — S. 
Augustinus  Ep.  232.  ad  Madaur.  tractans  de  historia  Re- 
demtionis  subjungit:  »Ilaec  omnia  Scripturae  divinae,  quae 
in  manus  omnium  jam  venerunt,  ante  longissima  tempora 
futura  esse,  testatae  sunt.  Haec  omnia  tanto  robustiore  fide 
laetamur  fieri,  quanto  majore  auctoritate  praedicta  esse,  in 
S.  Litteris  invenimus.  (Plura  loca  citat  Dan.  Huet.  Prop. 
m n.  4.) 

2.  Prophetia  dupliciter  fieri  potest,  nimirum  verbis,  et 
signis,  seu  figuris . Antiquissimus  enim  in  Oriente,  et 
praecipue  inter  Judaeos  viguit  mos,  cogitationes  internas, 
praecipue  de  futuris,  externis  formis,  et  figuris  significandi. 
Sic  Ahias  Silonita  palii  novi  in  duodecim  partes  scissi, 
decem  Begmina  Jeroboamum  colligere  jussit,  ut  ipse  futu- 
ram regni  salomonici  scissuram  significaret.  (llf.Reg.il.) 
Sic  Sedecias,  cum  Syros  ab  Hebraeis  profligatum  iri  sig- 
nificare vellet,  fecit  sibi  cornua  ferrea,  et  ait:  haec  dicit 
Dominus:  his  ventilabis  Syriam,  donec  deleas  eam ■ (III. 
Reg.  22.)  Sic  Elisaeus  moriens  Joaso  Israelitarum  Regi 
victorias  adversus  Syros  jactu  Sagittarum,  et  terra  repe- 
titis ictibus  percussa  praenuntiavit.  Sic  Jercmias  per  subli- 
gaculum lineum  in  Euphrate  putrefactum  Hierosolymae, 
Judaeorumque  superbiam  depressum  iri  portendit.  Sic  Eze- 
chiel  imminentes  Judaeis  calamitates  per  capillorum,  et 
barbae  suae  rasuram  Dei  jussu  praemonstravit.  — Quodsi 
res  futurae  minoris  momenti  variis  modis  praefiguratae 
fuerunt,  dubitari  vix  potest,  rem  quoque  summi  momenti, 
i.  e.  regnum  Messae  sua  Bigna,  suasque  figuras  habuisse. — 

Plurimi  sane  in  S.  Bibliis  V.  T.  ,ium  eventus , tam  ritas 
occurrant,  qui  nude  spectati  inanes,  et  vix  non  frivoli  vi- 
dentur, et  ex  sola  relatione  ad  Messiam  summam  dignita- 
tem, maximumque  pretium  acquirunt.  — Communis  ideo 
Judaeorum  persuasio  fuit,  futurum  Messiae  regnum  non 
solum  praenuntiatum,  sed  et  praefiguratum  esse.  Quam- 
obrem  Paulus , in  Religione  patrum  suorum  optime  versa- 
tus non  dubitavit,  legem  veterem  appeilare  umbram  futu- 
rorum (Coi.  2,  17.)  et  paedagogum  notirum  in  Christo 
(Gal.  3,  24);  imo,  de  Israelitis  loquens,  diserte  pronun- 
tiat: Omnia  in  figuris  contingebant  iit  is,  (I.  Cor.  10, 11.); 
nam,  ait:  finis  legis  Christus  (Rom.  10,  4.).  Ejusdem 
sententiae  subsequentes  etiam  Ecclesiae  Doctores  fuerunt. 
S.  Augustinus  egregie  in  rem  loquitur:  „Omnes,  ait  non 
solum  prophetiae,  quae  in  verbis  sunt,  nec  tantum  prae- 
cepta vitae,  quae  mores,  pietatemque  conformant,  atque 
illis  litteris  continentur,  verum  etiam  Sacra,  Sacerdotium, 
Tabernaculum,  sive  templum,  altaria,  sacrificia,  caeremo- 
niae, dies  festi,  et  quidquid  aliud  ad  eam  servitutem  per- 
tinet, quae  Deo  debetur,  ea  significaverant,  et  praenuntia- 
verunt, quae  propter  aeternam  vitam  fidelium  in  Cbrislo  et 
impleta  credimus,  et  impleri  cernimus,  et  implenda  confi- 
dimus.“  (1.  7.  de  Civ.  Dei  c.  32.)  S.  Hieronymus  ratio- 
nem addit,  cur  figuris  quoque  futura  magni  momenti  prae- 
signentur: .,Vult,  ait,  Scriptara  divina  non  solum  auribus 
doceri  populum , sed  et  oculis : magis  enim  mente  retine- 
tur, quod  visu,  quam  quod  auditu  ad  animum  pervenit,  (in 
Jer.  19.)  Figurae  distingui  Bolent  in  personales , et  rea- 
les,  prout  vel  in  personis,  vel  in  aliis  rebus,  aut  ritibus 
consistunt.  Cum  figuris,  praecipue  personalibus  in  S.  Bi- 
bliis vaticinia  conjungi  solent,  quibus  proin  duplex  sensus 
inest,  proximus  seu  litteralis , qui  figuram , remotus,  seu 
mysticus,  qui  figuratum  attinet.  Hunc  duplicem  sensum  in 

variis  Scripturae  locis  necessario  admittendum  esse,  agno- 
vit S.  Hieronymus , qui  dicit:  «Hic  est  mos  Scripturae 
Sanctae,  ut  futurorum  veritatem  praemittat  in  typis,  juxta 
illud , quod  de  Domino  Salvatore  in  septuagesimo  primo 
Psalmo  dicitur,  qui  praenotatur  Salomonis,  et  omnia,  quae 
de  eo  dicuntur,  Salomoni  non  valent  convenire.  Nec  enim 
permansit  ille  cum  sole , et  ante  lunam  generationis  gene- 
rationum, neque  dominatus  est  a mari,  usque  ad  mare,  et 
a flumine  usque  ad  terminos  orbiB  terrarum,  nec  omnes 
Gentes  servierunt  ei,  neque  ante  Solem  permansit  nomen 
ejus,  nec  benedictae  sunt  in  ipso  omnes  tribus  terrae,  ne- 
que omnes  gentes  magnificaverunt  eum.  Ex  parte  autem,  et 
quasi  in  umbra,  et  imagine  veritatis  in  Salomone  prae- 
missa sunt,  ut  in  Domino  Salvatore  perfectius  implerentur, 
(in  Dan.  11,  12.) — Nimium  autem  procedunt,  qui  ubique 
duplicem  sensum  statuentes,  cum  Hug.  Groiio  asserunt, 
nullum  dari  vaticinium,  quod  proxime,  et  litteraliter,  re- 
spiciat  Messiam.  Dantur  enim  in  S.  Scriptura  loca,  quae 
soli  Messiae  applicari  possunt  e.  g.  Ps.  2 , 7.  Ps.  109, 
1-et  4.  Nec  Davidi  tribulato  applicari  possunt,  quae  dicun- 
tur in  Psalmo  21:  dederunt  in  escam  meam  fel  etc.  fo- 
derunt manus  meas  et  pedes  meos  etc.  diviserunt  sibi 
vestimenta  mea  etc.  (Cf.  Dpn.  Huet,  Prop.  VII.  n.  IV.) 

3.  Quod  numerum  prophetiarum  messianarum  attinet, 
duplex  scopulus  vitandus  est.  Nonnulli  enim  post  Orige- 
nem  ingentem  prophetiarum  messianarum  numerum  pie 
magis,  quam  solide  allegare  consueverunt:  alii  vero,  inter- 
pretationi historicae  nimis  addicti  vix  ullo  in  loco  V.  T. 
vaticinium  de  Messia  reperiunt:  quae  duo  extrema  ut  viten- 
tur, criteria  statuenda  sunt , ex  quibus  vaticinia  messiana 
tuto  cognoscantur.  Talia  autem  criteria  certa  praebent:  1. 
argumentum  ipsum  , quod  si  sublimius  sit,  quam  ut  pro- 
phetae tempori,  ac  statui  tribui  queat,  jure  ad  Bublimius 

aevum  Messiae  trahitur.  2.  consensus  veteris  synagogae, 
cui  Deus  vaticinia  concessit,  et  absque  dubio  rectam  eorum 
cognitionem  procuravit,  ne  finis  eorundem  frustraretur : ve- 
teribus ideo  Judaeis,  quibus  prophetiae  notae  erant,  nullum- 
que earum  corrumpendarum  illicium  suppetebat,  major 
utique  debetur  fides,  quam  recentioribus,  qui  sensum  litte* 
ralem,  et  traditionem  pervertunt:  3.  auctoritas  Christi,  et 
Apostolorum , quibus  Christus  aperuit  Sensum,  ut  inlel - 
ligerent  Scripturas  Luc.  24,  45.;  4.  consensus  SS.  Patrum, 
qui  doctrina,  et  pietate  conspicui,  qui  rectas  S.  Scripturae 
interpretationes,  ab  Apostolis  traditas,  collegerunt,  et  con- 
scripserunt. (Cf.  Dobmayr.  T.  III.  §.  96.) 

4.  Vaticinia , in  quibus  characteres  Messiae  praenun- 
tiantur, commode  in  quatitor  classes  dividi  possunt:  a) 
alia  enim  referuntur  ad  ejus  ortum  et  nativitatem,  b) 
alia  ad  ejus  vitam,  resque  ah  eo  gerendas;  c)  alia  ad  ejus 
passionem,  et  mortem,  d)  alia  demum  ad  ejus  statum 
post  mortem,  et  ad  fata  Ecclesiae,  seu  regni  ab  ipso 
instituti. 


$.  96. 

I.  Vaticinia  Messiae  ortum,  et  nativitatem  spectantia. 

1.  Messias  nasciturus  praedicitur  ex  Abrahamo,  Isaaco, 
et  Jacobo.  Dictum  enim  est  Abrahamo:  Benedicentur  in 
semine  tuo  omnes  gentes  terrae  (Gen.  22,  15 — 18.)  idem 
repetitum  est  Isaaco  (Gen.  26,4.)  ct  Jacobo  (Gen.28, 14.) 

2.  Messias  oriri  debuit  ex  stirpe  Davidis,  uti  praedi- 
xit Isaias  dicens:  Egredietur  virga  de  radice  Jesse,  et 
flos  de  radice  ejus  ascendet,  et  requiescet  super  eum 
spiritus  Domini  ...  In  illa  die  radix  Jesse , qui  stat 
in  signum  populorum , ipsum  Gentes  deprecabuntur  (Isai. 
11,  1 et  seq.)  Per  radicem  Jesse  domum  Davidis  intelligi, 
nemo. dubitat,  et  locum  ad  Messiam  spectare,  non  solum 

S.  Patres,  sed  communiter  etiam  Judaei  docent,  uti  Chal- 
daeus, Hebraei  apud  S.  Hieronymum,  R.  Kimchi,  Soiomon, 
Abarbanel,  et  alii. 

3.  Messias  nasci  debebat  in  urbe  Bethlehem  Judae 
juxta  prophetiam  Michaeae:  Et  tu  Bethlehem  Ephrata 
parvulus  es  in  millibus  Juda ; ex  te  mihi  egredietur,  qui 
sit  dominator  in  Israel,  et  egressus  ejus  ab  initio,  a 
diebus  aeternitatis  (5,  2.)  Hoc  in  Joco  de  Messia  ser- 
monem esse,  ipsa  verba  ostendunt.  Ideo  principes  Sacer- 
dotum, et  scribae  populi,  interrogati  ab  Herode,  ubi  Chri- 
stus nasceretur,  dixerunt:  in  Bethlehem  Judae-  ad  cita- 
tum locum  provocantes.  (Matth.  2,  5 etc.) 

4.  Messiam  in  Aegyptum  deferendum,  et  exinde  rever- 
surum esse,  indigitatur  ab  Osea  dicente:  Ex  Aegypto 
vocavi  filium  meum  (11,  1.)  quae  verba  gentem  israeii- 
ticara  proxime  spectare,  non  negatur;  sed  Hebraei  ex 
Aegypto  egredientes  figura  tantum  erant  Christi  ex  ea  re- 
gione redeuntis  ut  S.  Hieronymus,  S.  Cyrillus  Alex.  Hugo 
Grotius,  et  alii  animadvertunt,  (v.  Calmet.) 

5.  Messiam  concipiendum , et  pariendum  esse  a vir- 
gine, praedixit  Isaias  his  verbis,  Achaz  regem  Juda  allo- 
cutus : Dabit  Dominus  ipse  vobis  signum : ecce  virgo 
concipiet  filium , et  vocabitur  nomen  ejus  Emmanuel 
(Isa.  7,  14.)  qno  in  loco  de  Messia  sermonem  esse,  ap-  * 
paret  ex  eo,  quod  Emmanuel,  i.  e.  Deus  nobiscum  dica- 
tur is  , quem  virgo  erat  paritura.  Accedit,  quod  maxime 
opportunus  is  locus  fuerit  disserendi  de  Messia,  tum 
quod  veritus  sit  rex  Achaz,  a duobus  regibus  oppugnatus, 
internecionem  domus  suae,  ac  familiae  davidicae,  tum  quod 
rege  Achazo , cultui  idolorum  addicto,  vera  religio,  atque 
fides  in  venturum  Messiam  plurimum  periclitabatur.  — Per 
virginem  autem  concepturam,  et  parituram  talem  intelligi, 

quae  virum  passa  non  sit,  solidis  rationibus  probari  potest. 
Nam  hebraica  vocc  Haltna  virginem  designari,  colligitur 
tum  es  radice , unde  vocabuli  origo  est , significatque  abs- 
conditam, sive  eam,  quae  latuit,  tum  es  locis  aliis,  ubi 
eadem  vos  occurrit,  notante  Hieronymo,  designans  virgi- 
nem, tum  es  versionc  70,  qui  reddunt  jt apSivor,  unde 
consequens  est,  neque  ad  uxorem  prophetae,  neque  ad  regis 
conjugem  trahi  vocabulum  controversum  posse.  Sermo  sane 
est  de  signo,  i.  e.  de  re  mira,  supra  naturam  posita.  Oc- 
currit enim  vox  - Haot  - quae  etiam  Ex.  4,  8.  proprie  dic- 
tum miraculum  designat.  Eeandemque  vocem  non  aliter  hoc 
loco  intelligi  posse,  elucet  tum  ex  dicto  Prophetae:  Pete 
tibi  signum,  sive  in  excelsum  supra,  sive  in  infernum 
deorsum , tum  ex  responso  regis:  non  tentabo  dominum. 
Ideo  SS.  Patres  in  citato  Isaiae  loco  vaticinium  de  virgi- 
nea Messiae  matre  unanimi  consensu  invenerunt , ut  S. 
Justinus  Dial.  c.  Tryph.  Tertullianus  1.  c.  Judaeos  c.  9. 
Origenes  c.  Ceis.  Eusebius  1.  1.  dem.  ev.  S.  Hieronymus 
in  Isa.  7 et  8.  S.  Ambrosius  1.  1.  in  Luc.  S.  Augustinus 
1.  17.  de  Civ.  Dei  cap.  ult.  Haec  fuit  etiam  sententia  ve- 
teris synagogae , et  antiquorum  Rabbinorum , apud  quos 
viguit  antiqua  traditio  de  supernaturali  Messiae  conceptio- 
ne, et  nativitate  ex  virgine ; — et  sane  nulla  erat  ratio  Evan- 
gelistis  referenda  Jesu  Christi  nativitatem  ex  virgine,  nisi 
receptum  apud  omnes  tunc  temporis  fuisset,  talem  fore 
ortum  promissi  Messiae.  — Ea , quae  Isa.  cap.  8.  de  filio 
prophetae  in  signum  dato  habentur,  confundi  non  debent 
cum  iis,  quae  cap.  praec.  dicuntur.  Insolitum  enim  non  est 
prophetis,  ab  una  re , vel  persona  ad  aliam  rem,  vel  per- 
sonam transire;  inde  enim  S.  Hieronymus  repetit  eorun- 
dem obscuritatem  (in  Jer.  8.)  In  capite  ergo  Isaiae  octavo 
confirmatur  promissum  factum  capite  praecedenti,  novo  signo 
a priori  omnino  diverso.  (Cf.  Dan.  Huet.  Prop.  IX.  cap. 

* 1 --  - ' ’ ' * 

9.  KlQpfel.  T.  II.  §.  45.  n.  4.  Perrone  T.  IV.  P,  II.  cap. 
2.  Prop.  II.  Calmct  dissert.) 

6.  Messias  juxta  Prophetarum  effata  est  filius  Dei,  verus 
Deus.  Ideo  Ps.  2.  7.  Messias  loquens  inducitur:  Dominus 
dixit  ad  me:  filius  meus  es  tu,  ego  hodie  genui  te,  et 
Ps.  109,  legitur:  Dixit  Dominus  Domino  meo:  ...  ex 
utero  ante  luciferum  genui  te.  Idem  probat  citatum  jam 
Michaeae  dictum : egressus  ejus  ab  initio,  a diebus  aeter- 
nitatis. (5,  2.)  Ex  eadem  ratione  Isaias  Messiam  Emma- 
nuelem  i.  e.  Deum  nobiscum  nominat  (Is.  7. 14.)  et  (9,  6.) 
dicit:  Parvulus  natus  est  nobis,  et  filius  datus  est  no- 
bis— et  vocabitur  nomen  ejus  admirabilis,  consiliarius, 
Deus,  fortis,  pater  futuri  saeculi  etc. 

7.  Adveniente  Messia  in  mundum  pax  magna  prae- 
dicta est  a Prophetis.  Nam  Ps.  71,  7.  dicitur:  Orietur  in 
diebus  ejus  justitia , et  abundantia  pacis.  Isa.  cap.  2. 
apertissime  loquens  de  regno  Messia  aii:  de  Sion  exibit 
lex  ...  et  conflabunt  gladios  suos  in  vomeres , et  lan- 
ceas suas  in  falces;  non  levabit  gens  contra  gentem 
gladium,  nec  exercebuntur  ultra  ad  praelium , Idem  c. 
11.  dicit:  Egredietur  virga  de  radice  Jesse  . . . habita- 
bit lupus  cum  agno,  et  pardus  cum  hoedo  accubabit 
....  non  nocebunt , et  non  occident  in  universo  monte 
sancto  meo  ...  in  illa  die  radix  Jesse,  qui  stat  in 
signum  populorum,  ipsum  gentes  deprecabuntur. 

$.  97. 

II.  Vaticiuia  Messiae  vitam,  resque  ab  eo  gerendas  spectantia. 

1.  MesBiam  praecursorem  habiturum  esse,  praenun- 
tiavit Malachias,  sic  Deum  Ioquentem  inducens:  Eccc  ego 
mitto  angelum  meum,  et  praeparabit  viam  ante  faciem 
meam  (3,  1.)  quo  in  loco  de  Messia  sermonem  esse,  ap- 


Digitized  by  Google 


234 

paret  tum  ex  Judaeorum  doctoribus,  qui  huic  potissimum 
loco  innixi  futurum  Messiae  praecursorem  exspectabant, 
tum  ex  contextu,  quia  citatis  verbis  immediate  subjungitur: 
et  statim  veniet  ad  templum  suum  dominator,  quem  vos 
quaeritis,  et  angelus  testamenti,  quem  vos  vultis.  — 
Isaias  quoque  Messiae  praecursorem  vaticinatus  est,  di- 
cens : Vox  clamantis  in  deserto : Parate  viam  Domini! — 
rectas  facite  in  solitudine  semitas  Dei  nostri.  (Is.  40, 
3.)  quibus  verbis  praedicitur , praecursorem  - praecipue  in 
deserto  - Messiae  adventum  annuntiaturum,  homittesque  ad 
poenitentiam  excitaturum  fuisse. 

2.  Messias  futurus  erat  Propheta  juxta  ea,  quae  Deus 
dixerat  ad  Moyscn  : Prophetam  suscitabo  eis  de  medio 
fratrum  tuorum,  similem  tui,  et  ponam  verba  mea  in 
ore  ejus,  loqueturque  ad  eos  omnia , quae  praecepero  illi; 
qui  autem  verba  ejus,  quae  loquelur  in  nomine  meo , 
audire  noluerit , ego  ultor  exislam.  (Dent.  18,  15  et 
seq.)  Messias  ergo,  ut  Propheta  fieret,  Moysi  similis,  de- 
bebat, ut  Moyses,  populum  docere,  misssionem  suam  mira- 
culis confirmare,  novamque  legem  promulgare,  quae  omnia 
etiam  sigillatim  variis  in  locis  praedicta  fuerunt. 

3.  Messiam  munero  docendi  functurum  esse  , variis 
in  locis  praedictum  fuit.  Ps.  2,  6.  Messias  ait:  Ego  autem 
constitutus  sum  rex  ab  eo  super  Sion  montem  sanctum 
ejus , praedicans  praeceptum  ejus.  Ps.  21,  3.  Narrabo 
nomen  tuum  fratribus  meis;  in  medio  Ecclesiae  laudabo 
te. — Isa.  55,4.  Deus  de  Messia  inquit:  Ecce  testem  po- 
pulis dedi  eum , ducem , ac  praeceptorem  gentibus.  Mes- 
sias vero  dicit:  Ducam  coecos  in  viam , quam  nesciunt, 
et  in  semitis , quas  ignoraverunt,  ambulare  eos  faciam 
ponam  tenebras  coram  eis  in  lucem,  et  prava  in  recta 
Isa.  42,  16.  et  iterum:  Ad  annuntiandum  misit  me,  ut 

praedicarem  captivis  indulgentiam , et  clausis  apertio- 
nem. Isa.  6.  1. 

4.  Locus  a Prophetis  determinatus  fuit,  in  quo  pri- 
mitus Messias  coelestem  suam  doctrinam  annuntiaturus  sit. 
Legitur  enim  Isa.  9.  1 etc.  Primo  tempore  alleviata  est 
terra  Zabulon , et  terra  Nephtali,  et  novissimo  aggra- 
vata est  via  maris  trans  Jordanem  Galilaeae  gentium. 
Populus,  qui  ambulabat  in  tenebris  vidit  lucem  magnam , 
habitantibus  in  regione  umbrae  mortis , lux  orta  est  eis. 

5.  Messiam  mullis,  stupendisque  miraculis  divinam 
suam  missionem  confirmaturum  esse,  testatur  Isaias,  qui 
etiam  varia  patranda  miracula  denominat.  Nam  c.  9.  v.  4 
et  seq.  Judaeis  acclamat:  Confortamini,  et  nolite  timere 
. . . Deus  ipse  veniet,  et  salvabit  vos.  Tunc  aperientur 
oculi  coecorum , et  aures  surdorum  patebunt.  Tunc  saliet 
sicut  cervus  claudus , et  aperta  erit  lingua  mutorum. 

6.  Messiam  non  solum  doctorem ; sed  etiam  verum 
Legislatorem , novique  pacti , seu  testamenti  institutorem 
esse,  varia  Prophetarum  effata  commonstrant.  Doctrina 
enim  ipsius  dicitur  lex,  ipscque  legislator:  e.  g.  Isa.  2,  '3. 
de  Sion  exibit  lex.  Isa.  42,  4.  Legem  ejus  insulae  ex- 
spectabunt. Isa.  33,  22.  Dominus  judex  noster,  Dominus 
legifer  noster , Dominus  rex  noslef  ipse  salvabit  nos. 
Institutio  autem  novi  foederis  indigitatur  praecipue  in  Je- 
remia  c.  31 , 31  et  seq.  ubi  dicitur:  Ecce  dies  venient, 
dicit  Dominus , et  feriam  domui  Israel , et  domui  Juda 
foedus  novum,  non  secundum  pactum , quod  pepigi  cum 
patribus  eorum , ...  . sed  hoc  erit  paclum  . . . dabo 
legem  meam  in.  visceribus  eorum,  et  in  corde  eorum  scri- 
bam eam:  quibus  verbis  non  solum  novi  foederis  institu- 
tio praedicitur,  sed  id  quoque  indigitatur,  novam  legem  ad 
internam  praecipue  tendere  sanctitatem. 

7.  Messiae  munus  sacerdotale  adscribitur  in  Psalmo 

109  v.  4.  hia  verbis:  Juravit  Dominus , et  non  poenile- 
bit  eum ; tu  es  Sacerdos  in  aeternum  secundum  ordinem 
, Melchisedech : ergo  inessias  praenuntiatur  a)  eeu  Sacer- 
dos , b)  in  aeternum  i.  e.  per  longissimum  tempus , seu 
UBque  ad  finem  mundi;  c)  secundum  ordinem  Melchise- 
dech, i.  e.  juxta  modum,  quem  servavit  in  sacrificando 
Melchisedech,  qui  proferebat  panem,  et  vinum.  Gen.  14. 

8.  Messias  saepissime  a Prophetis  Rex  nuncupatur; 
at  illi  regnum  spirituale , et  aeternum  adjudicatur.  Sic 
Pb.  2,  6.  Messias  ait:  Fgo  autem  constitutus  sum  Rex 
ab  eo  super  Sion  montem  sanctum  ejus ; praedicans 
praeceptum  ejus.  Ps.  71,  1.  etc.  dicitur:  Deus  judicium 
tuum  Regi  da,  et  justitiam  tuam  filio  regis:  judicare 
populum  tuum  in  justitia,  et  pauperes  tuos  in  judicio 
...  judicabit  pauperes  populi , et  salvos  faciet  filios 
pauperum , . . et  permanebit  cum  sole , et  ante  lunam  in 
generationem , et  generationem  etc.  Isa.  9,  6.  etc.  Par- 
vulus natus  et  nobis,  et  filius  datus  est  nobis , et  factus 
est  principatus  super  humerum  ejus , et  vocabitur  nomen 
ejus  . . . princeps  pacis:  multiplicabitur  ejus  imperium, 
et  pacis  non  erit  finis : super  solium  David , et  super 
regnum  ejus  sedebit , ut  confirmet  illud,  et  corroboret 
in  judicio,  et  justitia,  amodo , et  usque  in  sempiternum. 

9.  Messias  vitam  pauperem,  et  inopem  acturus  erat. 
In  Psalmo  enim  39,  in  quo  apertissime  de  Messia  sermo 
est,  hic  dicit:  ego  autem  mendicus  sum,  et  Pauper,  quae 
verba  vix  ad  Davidem  Regem  referri  possunt,  nisi  in  quan- 
tum figura  fuit  Messiae  (Cf.  Ps.  69,  5.  Ps.  68,  30.  Ps. 
87,  16, — ) Zacharias  de  Messia,  Rege  venturo,  dicit: 
ipse  pauper  etc.  Zach.  9,  9. 

10.  Messias  Hierosolvmam  intraturus  erat  asina  pullo 
comitata  vectus.  Exclamat  enim  Propheta:  Exulta  satis 
filia  Sion!  jubila  filia  Jerusalem!  ecce  rex  tuus  venit 

tibi  jus  lus  et  Salvatori  ipse  pauper , et  ascendens  super 
asinam , et  super  pullum,  filium  asinae.  Zach.  9,  9.  quo 
in  loeo  de  Messia  sermonem  esse,  ostendunt  characteres, 
quibus  insignitur;  dicitur  enim  Rex,  justus.  Salvator ; 
ideo  ipsa  Synagoga  antiqua  hoc  vaticinium  ad  Messiam 
retulit. 

11.  MeBsias  ingredi  debuit  templum  secundum,  sub 
Zorobabcle  exstructum  juxta  citata  jam  verba  Malachiae: 
veniet  ad  templum  suum  dominator,  quem  vos  quaeritis, 
et  angelus  testamenti,  quem  vos  vultis.  (Cf.  Agg.  2.  §.91.) 

12.  Messias  maximum  -zelum  pro  domu  Dei,  i.  e.  pro 
honore  templi  ostensurus  erat:  ipse  enim  in  Psalmo  68. 
v.  12  dicit:  Zelus  domus  tuae  comedit  me,  et  opprobria 
exprobrantium  tibi  ceciderunt  super  me  i.  e.  injuriae  tibi, 
o Deus!  illatae,  me  quoque  intime  afficiunt.  Hunc  vero 
Psalmum  necessario  ad  Messiam  referri,  indubium  est  (v. 
Calmet,  Braun  etc.)  Ipso  David,  pro  honore  domus  Dei 
zelans  non  fuit  nisi  figura  Messiae. 

§.  98. 

III.  Vaticinia  Messiae  passionem,  et  mortem  spectantia. 

1.  Messiam  plurima  passurum  esse-et  quidem  ad  tol- 
lenda hominum  peccata,  clare  praenuntiatur  in  celeberrimo 
capite  53.  Isaiae,  quod  nonnisi  de  Messia  exponi  potest, 
cujus  unius  generationem  nemo  enarrare  valet  (v.  8.)  De 
illo  autem  dicitur:  Non  est  species  ei,  neque  decor,  et 
vidimus  eum , et  non  erat  aspectus , et  desideravimus 
eum:  despectum , et  novissimum  virorum,  virum  dolorum, 
et  scientem  infirmitatem,  et  quasi  absconditus  vultus 
ejus,  et  despectus,  unde  nec  reputavimus  eum.  Vere  lan- 
guores nostros  ipse  tulit,  et  dolores  nostros  ipse  por- 
tavit’, et  nos  putavimus  eum  quasi  leprosum,  et  percus- 
sum a Deo,  et  humiliatum.  Ipse  autem  vulneratus  est 

propter  scelera  nostra:  disciplina  pacis  nostrae  super 
eum,  et  livore  ejus  sanati  sumus,  (v.  2 — 5.)  Hisce  ver- 
bis quasi  in  nucleo  Messiae  passio,,  hujusque  finis  exhi- 
betur: variae  autem  Messiae  aerumnae  singillatim  quoque 
in  variis  Prophetarum  locis  praedictae  leguntur. 

2.  Contra  Messiam  Reges,  et  Principes  congregandos, 
in  illo  condemnando  consensuros  esse,  praenuntiatum  fuit 
a Ravide:  Adstilerunt  reges  terrae , et  principes  conve- 
nerunt in  unum  adversus  Dominum , et  adversus  Chri- 
stum ejus.  Ps.  2,  2.  Alibi  Messias  lamentatur:  adversum 
me  laetati  sunt,  et  convenerunt-  (Ps.  34,  15.) 

3.  Messias  inique  tradendus  erat  a commensali,  uti 
ipse  conqueritur:  Homo  pacis  meae,  in  quo  speravi;  qui 
edebat  panes  meos,  magnificavil  super  me  supplantatio- 
nem (juxta  Hebr.  erexit  super  me  calcaneum  i.  e.  me 
calce,  petere  conatus  est,  uti  equus  recalcitrans.)  Ps.  40, 10. 
Similis  Messiae  questus  legitur  Ps.  54,  13  etc.  Quoniam 
si  inimicus  meus  maledixisset  mihi,  sustinuissem  utique ; 
et  si  is,  qui  oderat  me,  super  me  magna  locutus  fuis- 
set, abscondissem  me  forsitan  ab  eo.  Tu  vero  homo  una- 
nimis , dux  meus,  et  notus  meus,  qui  simul  mecum  dul- 
ces capiebas  cibos,  in  domo  Dei  ambulavimus  cum  con- 
sensu : si  citata  loca  litteraliter  ad  Davidem  spectant,  per- 
fidiam vel  filii , vel  amici  sui  accusantem , in  Bensu  certe 
mystico  ad  Messiam  referuntur,  cujus  David  typus  fuit. 

4.  Messias  vendi  debebat  triginta  argenteis,  et  haec 
pecunia  ad  figulum  erat  deferenda,  sicut  praedixit  Zacha- 
rias  : Appenderunt  mercedem  meam  triginta  argenteos. 
Et  dixit  Dominus  ad  me : projice  illud  ad  Statuarium 
(hebr.  ad  figulum ) decorum  pretium , quo  appretiatus 
sum  ab  eis.  Et  tuli  triginta  argenteos , et  projeci  illos 
in  domum  Domini  ad  statuarium.  (11,  12.)  Cum  hic,  ut 
patet,  Dominus  ipse  se  dicat  appretiatum  triginta  argen- 

leis,  id  intelligj  non  potest  nisi  de  Messia,  qui  verus  Do- 
minus, et  Deus  est.  Ps.  109. 

5.  Proditoris  Messiae  funesta  mors,  tremendusque 
interitus  graphice  describitur  in  Ps.  108.  1 et  seq.  Deus 
laudem  meam  ne  tacueris,  quia  os  peccatoris,  et  os  do- 
losi super  me  apertum  est  . . . Constitue  super  cum 
peccatorem,  et  diabolus  stet  a dextris  ejus.  Cum  judi- 
catur, exeat  condemnatus , et  oratio  ejus  fiat  in  pecca- 
tum. Ftant  dtes  ejus  pauci,  et  Episcopatum  ejus  alter 
accipiat  . . . pro  eo  quod  non  est  recordatus  facere  mi- 
sericordiam. Et  persecutus  est  hominem  inopem,  el  men- 
dicum, et  compunctum  corde  mortificare.  Et  dilexit  ma- 
ledictionem, et  veniet  ei,  et  noluit  benedictionem , et  elon- 
gabitur ab  eo-  Haec  contra  proditorem  Messiae  dicta  esse, 
SS.  Patres  passim  docent,  neque  immerito;  ex  magnitu- 
dine enim  poenae  ad  enormitatem  delicti  recte  concluditur. 

6.  Messiam  maxima  tristitia,  singularique  timore,  ac 
moerore  conficiendum  esse,  in  duobus  Psalmis  legitur,  in 
quibus  ejusdem  proditio  indigilatur.  Messiae  enim  injustis- 
sime traditi  haec  sunt  verba:  Cor  meum  conturbatum  est 
i n me,  et  formido  mortis  cecidit  super  me:  timor,  et  tre- 
mor venerunt  super  me,  et  contexerunt  me  tenebrae. 
Ps.  54,  4 etc.  Libera  me,  quia  egenus , et  pauper  ego 
sum,  et  cor  meum  conturbatum  est  intra  me:  sicut  um- 
bra, cum  declinat,  ablatus  sum,  et  excussus  sum , sicut 
locusta.  Ps.  108,  22. 

T.  Messiam  tempore  passionis  deserendum  esse  a 
suis,  variis  in  locis  praedictum  fuit.  Nam  Ps.  68.  legitur: 
Extraneus  factus  sum  fatribus  meis,  et  peregrinus  filiis 
matris  meae  (v.  9.)  Improperium  exspectavit  cor  meum, 
et  miseriam,  et  sustinui,  qui  simul  contristaretur , et  non  - 
fuit,  et  qui  consolaretur , et  non  inveni  (v.  21.  Cf.  Ps. 
21,  12,  Ps.  87,  9 etc.  I41^j5.)  Isaias  quoque  sic  Messiam 

loquentem  inducit:  Circumspexi , et  non  erat  auxiliator , 
quaesivi , et  non  erat , qui  adjuvaret.  Isa.  53,  5.  Demum 
Zacharias  13,  7.  haec  habet:  Framea  suscitare  super  pa- 
storem meum , et  super  virum  cohaerentem  mihi , dicit 
Dominus  exercituum:  percute  pastorem,  et  dispergen- 
tur oves : de  Messia  in  hoc  capite  sermonem  esse , nemo 
dubitare  potest,  qui  primos  versiculos  considerat;  et  per 
pastorem,  quem  Deus  suum,  sibique  cohaerentem  dicit, 
non  alius,  quam  Messias  intelligi  potest. 

8.  Messiam  a falsis  testibuB  accusandum  esse,  prae- 
nuntiatum est  in  Psalmis : Insurrexerunt  in  me  testes 
iniqui , et  mentita  est  iniquitas  sibi.  Ps.  26,  18.  — Sur- 
gentes  testes  iniqui  . . . dilataverunt  super  me  os  suum, 
dixerunt:  euge,  euge , viderunt  oculi  nostri.  Ps.  34,  11 
etc.  Adversum  me  susurrabant  omnes  inimici  mei:  ad- 
versum me  cogitabant  mala  mihi ; verbum  iniquum  con- 
stituerunt adversum  me.  Ps.  40,  6 etc.  quae  verba,  si  Jit— 
tcraliter  de  figura,  i.  e.  de  Davide,  persecutionibus  agitato, 
mystice  saltem  de  figurato  i.  e.  de  Christo  sunt  intelligenda. 

9.  Messiam  accusatum  silere,  et  gravissimas  calum- 
nias patientissime  tolerare,  asseruit  Isaias,  de  Messia 
scribens:  Oblatus  est,  quia  ipse  voluit,  et  non  aperuit 
os  suum;  sicut  ovis  ad  occisionem  ducetur,  et  quasi 
agnus  coram  tondente  se  obmutescet , et  non  aperiet  os 
suum.  Is.  53,  7. 

10.  Messiam  alapis,  et  flagellis  caedendum,  conspuen-  , 
dum,  aiiisque  injuriis  afficiendum  esse,  clare  vaticinia  pro- 
dunt. Ps.  34,  15.  Adversum  me  laetati  sunt , et  conve- 
nerunt, congregata  sunt  super  me  flagella.  Ps.  68,  27. 

- Quoniam  quem  tu  percussisti  persecuti  sunt,  et  super 
dolorem  vulnerum  meorum  addiderunt.  — Isa.  40,  6. 
Corpus  meum  dedi  percutienlibus , et  genas  meas  vel- 
lentibus; faciem  meam  non  averti  ab  increpantibus,  et 

conspuentibus  in  me.  Tliren.  2,  30.  Dabit  percutienii  se 
maxillam;  saturabitur  opprobriis. 

1 1.  Messiam  mortis  supplicio  adficiendum  esse,  prae- 
dixit Daniel  9,  36:  Post  hebdomadas  sexaginta  duas  oc- 
cidetur Christus.  Genus  autem  mortis,  nimirum  crucifixio, 
satis  clare  indigitatur  in  Psalmo  31,  quem  de  Messia  ex- 
plicandum esse  , apparet  ex  eo , quia  varii  ipsius  versus 
(v.  17,  v.  19  etc.)  litteraliter  de  Uavide  intelligi  non  pos- 
sunt, et  v.  28,  et  29  de  conversione  gentium  sermo  est. 
(v.  I)an.  Huet.  Prop.  9.  c.  123  et  c.  127.)  — Dicit  autem 
ibi  Messias:  Foderunt  manus  meas,  et  pedes  meos , di- 
numeraverunt omnia  ossa  mea : ipsi  vero  considerave- 
runt, et  inspexerunt  me.  v.  17  etc.  Convenit  cum  hoc 
vaticinio  dictum  Zachariae  12,  10.  qui,  postquam  gratiam 
spiritualem  novae  £cclesiae,  in  Jerusalem  collectae , large 
collatam  commemoravit,  sic  pergit:  et  aspicient  ad  me, 
quem  confixerunt,  et  plangent  eum  planctu  quasi  super 
unigenitum,  et  dolebunt  super  eum,  ut  doleri  solet  in 
morte  primogeniti. 

12.  Messiam  dum  mortis  supplicio  afficitur,  cum  ini- 
quis reputandum,  illisque  consociandum  esse,  praenuntia- 
vit Isaias  53,  12:  Tradidit  in  mortem  animam  suam,  et 
cum  iniquis  reputatus  est. 

13.  Messias,  in  cruce  pendens,  maximo  despectui  ha- 
bendus, deterrimisque  contumeliis  afficiendus  erat;  sic 
enim  lamentatur:  Ego  autem  sum  vermis,  et  non  homo, 
opprobrium  hominum,  et  abjectio  plebis:  omnes  videntes 
me  deriserunt  me,  locuti  sunt  labiis,  et  moverunt  caput: 
Speravit  in  Domino , eripiat  eum,  salvum  faciat  eum , 
quoniam  vult  eum ■ Ps.  21 , 7 etc.  (Cf.  Ps.  31  etc.  Ps. 
34,  14  etc.) 

14.  Messiae,  mortis  supplicio  addicto  fel,  et  acetum 
propinandum  esse,  praedictum  fuit  Ps.  68,  22  his  querulis 

verbis : Dederunt  in  escam  meam  fel,  et  in  siti  mea  po- 
taverunt me  aceto. 

15.  Quid  de  Messiae  vestimentis  futurum  sit,  legitur 
in  Ps.  21  v.  19:  Diviserunt  sibi  vestimenta  mea,  et  su-  ' 
per  vestem  meam  miserunt  sortem. 

16.  Messias  moriens  pro  adversariis  suis  precaturus 
erat,  dicente  Isaia  de  eo : ipse  peccata  multorum  tulit,  et 
pro  transgressoribus  rogavit.  53,  12.  Idem  insinuatur 
Ps.  108,  3.  Ps.  34,  11  etc. 

17.  Messias,  aerumnis  confectus  Deum  inclamans  ex- 
hibetur Ps.  68,  1 etc.  Salvum  me  fac  Deus , quoniam  in- 
traverunt aquae  usque  ad  animam  meam  et  Ps.  21,  1. 
Deus,  Deus  meus , respice  in  me,  quare  me  dereliquisti? — 

18.  Messiam  vere  moriturum  esse,  clare  Isaias  vati- 
cinatus est,  dum  de  eo  dicit:  Oblatus  est , quia  ipse  vo- 
luit ; . . sicut  ovis  ad  occisionem  ducetur  ...  de  angu- 
stia, et  de  judicio  sublatus  est  . . . quia  abscissus  est 
de  terra  viventium,  propter  scelus  populi  mei  percussi 
eum  ....  Dominus  voluit  eum  conterere  in  infimitate: 
si  posuerit  pro  peccato  animam  suam,  videbit  semen 
longaevum  etc.  (Is.  53.  v.  7 et  8 et  10.) 

§.  99. 

IV.  Vaticinia  statum  Messiae  post  mortem  spectantia. 

1.  Messiae  crura  confringenda  non  esse,  praefigura- 
tum fuit  in  agno  paschali,  circa  quem  Israelitis  praecep- 
tum fuit:  Ex.  12,  44.  Nec  os  illius  confringetis , etNuin. 

9,  9.  Os  ejus  non  confringent. 

2.  Messiae  inter  iniquos  reputati,  et  in  cruce  mortui 
sepulchrum  gloriosum  praedicitur  ab  Isaia  11,  10:  Inilla 
die  radix  Jesse,  qui  stat  in  signum  populorum , ipsum 
gentes  deprecabuntur,  et  erit  sepulchrum  ejus  gloriosum. 
Ad  idem  collineare  videtur  alius  ejusdem  Prophetae  Iocub 

53,  9 : Et  dabit  impios  pro  sepultura , et  divitem  pro 
morte  sua,  eoquod  iniquitatem  non  fecerit , neque  dolus 
fuerit  in  ore  ejus. 

3.  Messiae  animam  ad  inferos  descensuram  esse, 
praenuntiatur  Ps.  15,  10.  quo  in  loco  Messias  dicit:  non 
derelinques  animam  meam  in  inferno,  nec  dabis  Sanctum 
tuum  videre  corruptionem ; quae  verba  de  Davide  intel- 
ligi  non  possunt,  sed  cum  S.  Petro  (Act.  2,  25  etc.)  et 
cum  D.  Paulo  (Act.  13,  36.),  Messiae  applicari  debent. 

4.  Messiae  mortui,  et  scpulti  gloriosa  resurrectio,  in 
Jona  Propheta  praefigurata,  non  obscure  etiam  praenun- 
tiata fuit.  Corpus  enim  Messiae  in  sepulchro  non  corrum- 
pendum,  sed  cum  anima  iterum  uniendum  esse,  colligitur 
ex  Ps.  15,  9 et  scq.  Propter  hoc  laetatum  est  cor  meum, 
et  exultavit  lingna  mea,  insuper  et  caro  mea  requiescet 
in  spe.  Quoniam  non  derelinques  animam  meam  in  in- 
ferno, nec  dabis  Sanctum  tuum  videre  corruptionem. 
Notas  mihi  fecisti  vias  vitae,  adimplebis  me  laetitia  cum 
vultu  tuo;  delectationes  in  dextera  tua  usque  in  finem. 
Messiae  mors  ideo  somno  comparatur,  cum  ipse  dicit: 
ego  dormivi , et  soporatus  sum,  et  exsurrexi,  quia  Do- 
minus suscepit  me  Ps.  3,  6.  (Cf.  Ps.  70,  20.  Ps.  114,  8. 
Ps.  141,  8.  quae  loca  saltem  in  sensu  mystico  recte  Mes- 
siae  applicantur  v.  Dan.  Huet.  Prop.  9.  c.  142.  Calmet  etc.) 

5.  Messiae  summa  exaltatio,  ascensio  in  coelum,  et 
sessio  ad  dexteram  Patris  egregie  praedicitur  Ps.  67,  5 
etc.  Cantate  Deo , Psalmum  dicite  nomini  ejus:  iter  fa- 
cite ei,  qui  ascendit  super  occasum,  Dominus  nomen 
illi  . . . . Ascendisti  in  altum , cepisti  captivitatem, 
accepisti  dona  in  hominibus  . . . Regna  terrae  cantate 
Deo,  psallite  Domino,  psallite  Deo,  qui  ascendit  super 
coelum  coeli  ad  Orientem.  Ecce  dabit  voci  suae  vocem 
virtutis , date  gloriam  Deo  super  Israel , magnificentia 

ejus,  et  virtus  ejus  in  nubibus.  Psalmum  hunc  67.  cum  D. 
Paulo  Epii.  4,  8,  graeci,  et  latini  Patres  de  Messia  intel- 
ligunt;  nec  magnifica,  quae  in  illo  dicuntur,  alio  modo  apte 
exponi  possunt.  — Dan.  7,  13  etc.  ait:  Aspiciebam  ergo 
in  visione  noctis,  et  ecce  cum  nubibus  coeli  quasi  filius 
hominis  veniebat , et  usque  ad  Antiquum  dierum  perve- 
nit, et  in  conspectu  ejus  obtulerunt  eum.  Et  dedit  ei 
potestatem , et  honorem,  et  regnum , et  omnes  populi, 
tribus,  et  linguae  ipsi  servient:  potestas  ejus  potestas 
aeterna , quae  non  auferetur,  et  regnum  ejus , quod  non 
corrumpetur.  — Ps.  109,  1 etc.  Dixit  Dominus  Domino 
meo,  sede  a dextris  meis,  donec  ponam  inimicos  tuos 
scabellum  pedum  tuorum. 

6.  Doctrinam , seu  Legem  Messiae  praeprimis  Hiero- 
solymis praedicandam,  et  exinde  propagandam  esse,  teBta- 
tur  Isaias  2,  3.  scribens:  de  Sion  exibit  lex,  et  verbum 
Domini  de  Jerusalem. 

7.  Religionem  a Messia  institutam  celerrime  inter  po- 
pulos propagandam  esse,  indigitatur  in  eodem  capite  2. 
Isaiae  v.  1 et  3.  ubi  dicitur:  et  ibunt  populi  multi,  et 
dicent:  venite,  et  ascendamus  ad  montem  Domini,  et  ad 
domum  Dei  Jacob,  et  docebit  nos  vias  suas,  et  ambula- 
bimus in  semitis  ejus.  (Cf.  §.  93.) 

8.  Gentibus  magno  numero  in  Ecclesiam  Messiae  con- 
venientibus, Judaei  maxima  ex  parte  in  incredulitate  per- 
sistent, et  ideo  destructo  templo,  eversaque  urbe  undique 
per  orbem  dissipabuntur.  (§.  92.  Dan.  Huet.  Pr.  9.c.  161  etc.) 

9.  Regnum  Messiae  in  aeternum  duraturum  esse,  Pro- 
phetae praedixerunt.  Daniel  2,  44  ait:  In  diebus  regno- 
rum illorum  suscitabit  Deus  coeli  regnum,  quod  in 
aeternum  non  dissipabitur ; ipsum  stabit  in  aeternum: 
et  Michaeas  c.  2.  dicit  v.  1:  In  novissimo  dierum  erit 
mons  domus  Domini  praeparatus  in  vertice  montium  . . . 

et  fluent  ad  eum  populi  ...  v.  7.  et  regnabit  Dominus 
super  eos  in  monte  Sion  ex  hoc  nunc,  et  usque  in  aeter- 
num: de  regno  Messiae  sermonem  esse,  ostendit  comme- 
morata conversio  gentium;  neque  de  alio  regno  duratio 
aeterna  praedicari  potest. 


$•  100. 

Conclusio  hujus  Capitis. 

1.  Multa  ergo , et  praeclara  vaticinia  in  S,  Bibliis  V. 
T.  leguntur,  variis  temporibus  prolata,  ac  conscripta,  et 
ad  unum  nobilissimum  thema  collineantia  - nimirum  ad 
venturum  Messiam,  et  ad  instituendum  ab  ipso  regnum. 
Mirum  sane  est,  non  paucos  nostrorum  temporum  inter- 
pretes arbitrariis,  et  hinc  inde  ineptis  expositionibus  vati- 
cinia messiana  ex  S.  Bibliis  maxima  ex  parte  eliminare 
tentasse.  Quo  in  temerario  conatu  novitatis  studio  decepti 
totius  antiquitatis  sonsensui  contradixerunt,  auctoritatem 
tum  antiquae  Synagogae,  tum  Christi  ct  Apostolorum,  tum 
SS.  Patrum  laeserunt,  ipsam  S.  Scripturam  vera  interna 
dignitate,  summoque  pretio  privarunt,  hominibusque  ma- 
xima emolumenta  eripuerunt. 

2.  Vaticinia  messiana  dicenda  omnino  sunt  a)  Deo 
dignissima,  qui  per  illa  suam  praescientiam,  atque  provi- 
dentiam manifestavit;  c)  Messiae  convenientissima ; nam 
^quanto  major  Judex  veniebat,  tanto  praeconum  series  Ion-  , 
gior  praecedere  debebat, « ait  S.  Augustinus  Tr.  13.  in  Jo. 
c)  hominibus  utilissima;  illorum  enim  prolatio,  succes- 
sive facta,  in  Judaeis  fidem  in  Messiam,  ad  salutem  ne- 
cessariam (Gal.  2,  16.)  conservabat,  et  vivificabat;  illo- 
rum autem  adimpletio  pro  omni  tempore  invictum  factae 
divinitus  revelationis  argumentum  suppeditat. 

Inter  characteres  Messiae  hunc  praecipuum  reponunt  Judaei,  quod 
advenire  debeat  ceu  Rex  potentissimus , qui  populum  israeli- 

ticum  ab  adversariis  suis  liberet,  super  alias  gentes  exaltet, 

omnique  felicitate  temporali  referciat.  — Ast  falsam  prorsus 
hanc  ideam  esse,  mulla  sunt,  quae  commonstrant.  Nam  a) 
pracconcepta  Judaeorum  opinio  ipsis  promissionibus  divinis 
contradicit,  juxta  quas  Messias  non  solis  Judaeis,  sed  cunctis 
gentibus  benedictionem  allaturus  dicitur  (§.  87.)  b)  Si  magni- 
fica de  Messia,  ipsiusque  regno  in  Prophetis  leguntur,  multa 
quoque  praedicuntur  de  illo,  quae  cum  idea  Regis  temporalis 
potentissimi  conjungi  nullatenus  possunt.  Dicitur  enim  vir 
dolorum  Isa.  53.  pauper  Zuch.  9,  9.  negandus,  et  occi- 
dendus a suis  Dan.  9.  vermis,  et  non  homo ; opprobrium 
hominum,  et  abjectio  plebis  Ps.  21.  quae  omniq  magnifi- 
centiae terrenae,  et  felicitati  temporali  e diametro  opposita 
sunt,  c)  Ideo  ut  oracula  Prophetarum  simul  conjungantur,  ne- 
cessario asseritur,  Messiam  futurum  fuisse  Regem,  sed  non 
temporalem,  verum  spiritualem.  Id  in  ipsis  vaticiniis  non  obs- 
cure indigitutur.  Messias  enim  dicit:  Ego  autem  constitutus 
sum  Rex  ab  eo  super  Sion,  montem  sanctum  ejus,  prae- 
dicans praeceptum  ejus  Ps.  2,  6.  Et  in  Isaiae  9.  dicitur: 
Super  solium  David,  et  super  regnum  ejus  sedebit  (Mes- 
sias) ut  confirmet  illud  in  judicio , et  justitia  amodo 
usque  in  sempiternum.  Arma  quoque,  quibus  Messias  Gentes 
vincet,  sibique  subjiciet,  spiritualia  praedicantur.  Isaias  enim 
de  Messia  inquit:  Percutiet  terram  virga  oris  sui , et 
spiritu  labiorum  suorum  interficiet  impium,  et  erit  ju- 
stitia cingulum  lumborum  ejus,  et  fides  cinctorium  re- 
num ejus  Is.  c.  11.  Effectus  quoque,  quos  Messias  super 
populum  judaicum,  ct  super  urbem  sanctam  producturus 
erat,  mere  spirituales  recensentur.  Ideo  enim  a Deniele  adve- 
nire dicitur,  ut  consummetur  praevaricatio , et  finem  ac- 
cipiat- peccatum  , et  deleatur  iniquitas,  et  adducatur 
justitia  sempiterna.  — Ex  his  omnibus  apparet,  Messiam  ut 
regem  mere  spiritualem  a Prophetis  praedictum  fuisse,  d) 
Opinio  demum  Judaeorum  nulli  solido  fundamento  innititur. 
Loca  enim , quae  ipsi  ex  Prophetis  pro  re  sua  citant , vel  ad 
Messiae  tempora  non  spectant,  et  solum  ad  liberationem  ex 
captivitate  babylonica  referuntur,  uti  est  locus  Jeremiae  cap. 
29,  v.  14  vel  ad  regnum  Messiae  spirituale  spectant ; quod  ad 

omnes  gentes  extendendum  dicitur , ut  habetur  Ps.  71,  8. 
aliisque  in  locis.  (Cf.  Perrone  T.  4.  n.  178  et  n.  179.) 

Caput  IV. 

De  Religione  Christiana. 

$•  101. 

Praeterlapsis  jam  circiter  quatuor  mille  mundi  annis, 
cum  foedus  politheismus  sub  variis  formis  late  dominare- 
tur, et  deterrimam  morum  corruptionem  inter  Gentes  pro- 
duceret; apud  Judaeos  autem  vera  Religio  tum  per  sectas 
Pharisaeorum,  Saducaeorum,  et  Essenorum,  tum  per  prae- 
posteros conceptus  de  Messia  terrestri , ac  nationali  valde 
corrupta  esset;  nova  Religio  exorta  est,  quae  a Jesu  Chri- 
sto, celeberrimo  auctore  suo,  christiana  dicta,  jam  per  oc- 
todecim saecula  totum  per  orbem  terrarum  disseminata 
florescit.  — Summi  profecto  momenti  est,  ut  Jesu  Christi, 
cujus  tota  vita  mirabilis,  et  character  insignis  fuit,  Re- 
ligionem attentissime  consideremus,  eamque  ceu  vere  divi- 
nam probemus. 

Quae  de  Christo,  ipsiusque  religione  dicenda  sunt,  potissimum  ex 
sacris  N.  T.  libris  petuntur,  quos  genuinos,  integros,  et  omni 
(Ide  dignos  esse,  in  studio  biblico  probatur. 

§.  102. 

Vita  Christi  mirabilis. 

Si  Jesu  Christi  sive  infantiam,  sive  adultam  aetatem 
consideramus,  vitam  ipsius  eventibus  miris,  planeque  sin- 
gularibus refertam  videmus. 

Chrisus  enim  non  ordinario  modo,  sed  interveniente 
virtute  Altissimi  conceptus , et  ex  purissima  virgine  Maria 
natus  est.  (Mat.  1,  16.  ct  Luc.  1,  26  etc.)  Ad  Christum, 
in  stabulo  natum,  canentes  Angeli  pastores  sub  dio  cum 
grege  suo  commorantes  advocarunt.  (Luc.  2,  8 etc.)  Eodem 

tempore  stella  apparuit  Magis  in  Oriente,  quae  illis  nati- 
vitatem exspectati  novi  regis  Judaeorum  significabat,  eos- 
que  postea  Bethlehemum,  ut  illum  venerarentur,  perdu- 
xit. (Matth.  2,  1 etc.)  Octava  post*  nativitatem  die  Chri- 
stus more  legali  Judaeorum  circumcisus,  et  nomen  Jesus, 
Angelo  illud  praenuntiante,  ipsi  datum  fuit  (Luc.  2,  21.) 
Praesentatum  in  templo  Simeon  senex,  et  Anna  Prophe- 
tissa ceu  promissum  Messiam  agnoverunt,  et  praedicarunt. 
(Luc.  2,  25  etc.)  Monente  Angelo  Joseplium,  Christus  ab 
horrendo  puericidio  bethlehemitico  per  fugam  in  Aegyptum 
eripitur ; (Matth.  2, 13  etc.)  et  defuncto  Herode  in  patriam 
reversus  in  civitatem  Nazareth  se  confert.  (Matth.  2,  19.) 
Duodecimo  aetatis  suae  anno  Christus  ad  festum  Pascha- 
lis Hicrosolymam  perrexit,  et  per  triduum  in  templo  com- 
moratus singularis  sapientiae  specimina  Judaeorum  docto- 
ribus,  inter  quos  sedebat,  exhibuit.  (Luc.  2,  46  etc.)  Po- 
stea privatam  vitam  duxit,  subditus  parentibus,  et  profi- 
ciens aetate,  sapientia,  et  gratia  apud  Deum,  et  homines. 
(Luc.  2,  52.) 

2.  Trigesimo  aetatis  suae  anno  Christus  publice  pro- 
diit, et  a Joanne  Baptista,  qui  populum  pro  adventu  Mes- 
siae praeparaverat,  et  ob  eximiam  sanctitatem,  ac  effica- 
cissimam  praedicationem  in  maxima  erat  auctoritate,  quasi 
digito  ceu  promissus  mundi  Redemtor  ostensus  fuit.  (Matth. 
3.  Mare.  1.  Luc.  2.  Jo.  1.)  Et  cum  ab  eodem  in  Jordane 
baptizaretur,  coeli  aperti  sunt,  Spiritus  S.  in  columbae  spe- 
cie descendit,  et  vox  de  coelo  audita  est:  Hic  est  filius 
meus  dilectus,  in  quo  mihi  complacui  (Matth.  3,  13  etc.) 
A Jordane  regressus  quadraginta  dierum  jejunium  in  de- 
serto servavit,  quo  transacto,  tribusque  diaboli  tentalioni- 
bus  superatis,  ad  ipsum  Angeli  accesserunt,  et  ministra- 
bant ei  (Matth.  4, 11.)  Ex  Bolitudine  redux  Galilaeam  pro- 
fectus est  (Matth.  4,  11  etc.)  discipulos  aliquos  Bibi  elegit 

(Matth.  4,  18.  Lnc.  5,  1 etc.)  Ab  eo  tempore  circuibat  Je- 
sub  totam  Galilaeam,  docens  in  Synagogis  eorum,  et  prae- 
dicans Evangelium  regni  (Matth.  4,  23.)  Postmodum  tran- 
siit etiam  in  Judaeam,  et  praecipue  Hierosolymam , ubi  . 
erat  docens  quotidie  in  templo.  Egregiam  vero  praedica- 
tionem benefacta  plurima,  atque  stupenda  comitata  sunt. 
Christus  enim  coecis  visum , surdis  auditum,  mutis  loque- 
lam, claudis  sanum  membrorum  usum  praebuit,  omnis  ge- 
neris aegrotoB  sanavit,  mortuos  suscitavit;  mari,  et  ventis 
imperavit , panes  bis  multiplicavit,  daemones  e corporibus 
hominum  ejecit.  (Matth.  4,  23.  8,  et  9.  Lue.  11,  14  etc.) 
Mirum  proinde  non  est,  Christum  a populo  ubique  maxi- 
mo honore  habitum  esse.  Nam  secutae  sunt  eum  turbae 
multae  de  Galilaea,  et  Decapoli,  et  de  Hierosolymis,  et  de 
Judaea,  et  de  trans  Jordanem.  (Matth.  4, 25.)  Christi  enim 
tum  egregii  sermones,  tum  mirabilia  facta  id  effecere,  ut 
mirarentur  omnes  in  verbis  gratiae , quae  procedebant  de 
ore  ipsius  (Luc.  4,  22.)  et  dicereut,  modo:  unde  huic  sa- 
pientia haec , et  virtutes?  (Matth.  13,  54.)  modo:  nun- 
quam locutus  est  homo , sicut  hic  homo  (Jo.  7, 46.)  modo: 
quia  Propheta  magnus  surrexit  in  nobis , et  quia  Deus 
visitavit  plebem  suam.  (Luc.  7,  16.)  — Quemadmodum 
autem  Christus,  publice  docens,  et  miracula  patrans,  mul- 
torum adplausum,  ita  et  multorum  invidiam,  et  odium  retu- 
lit. Pharisaei  scilicet,  et  alii  iis  similes  ferre  non  poterant, 
quod  Christus  magnam  ubique  consequeretur  auctoritatem, 
ipsorum  vero  fama  obscuraretur,  et  hypocrisis  detegere- 
tur. (Jo.  11,  47.)  Praesertim  autem  illos  offendebat,  quod 
se  promissum  Messiam  diceret  quin  Regis  terreni  splen- 
dorem affectaret , id  quod  eorum  praejudiciis  maxime  re- 
pugnabat. Hac  de  causa  omni  qua  poterant  ratione  Chri- 
sto insidias  struxerunt,  nec  quieverunt,  donec  tandem  Chri- 
stus qua  malefactor  captus,  ad  tribunalia  raptus,  plurimis 

injuriis , doloribusque  obrutus , ad  mortem  damnatus , in 
medio  duorum  latronum  crucifixus  obiit  (Lue.  23,  32  etc.) 
At  sicut  Christus,  dum  caperetur,  unico  verbo  satellites 
prostravit,  (Jo.  18.  6.)  ita,  dum  iri  cruce  spiritum  emit- 
teret, sol  obscuratus,  et  velum  templi  scissum  est,  terra 
tremuit,  et  petrae  confractae  sunt.  (Luc.  23,  41  etc.  Matth. 
27,  51.)  Stupens  ideo  Centurio  exclamavit:  vere  fi/ius 
Dei  erat  iste  ! (Matth.  27,  54.)  Judaei  autem  sepulchrum 
Christi  sollicite  obsignabant,  et  militum  excubiis  munie- 
bant; ne  quis  corpus  Christi  sufferre  posset,  (Matth.  27,  62 
etc.)  quod  tamen  post  tres  dies  in  sepulchro  amplius  in- 
ventum non  est.  (Matth.  28,6,  13  etc.)  Christus  autem  re- 
divivus suis  discipulis  apparuit,  saepius  cum  ipsis  con- 
versatus est,  ipsosque  docuit,  (Jo.  c.  20  et  21.)  donec 
tandem  ipsis  videntibus  in  coelum  elevaretur.  (Mare.  16, 
19.  Luc.  24,  51.)  (Cf-  Wiest.  T.  II.  §.  118  et  Sehnap- 
pinger  T.  I.  §.  33.  et  Dobmayr  T,  111.  §.  70  etc.) 

Quae  de  vita  Christi  narrata  sunt,  hominem  plane  singularem 
ostendunt,  omnemque  fidem  merentur  tum  ob  monumenta 
authentica,  in  quibus  leguntur,  tum  ob  interiorem  nexum,  quo 
tum  inter  se,  tum  cum  effectibus  postmodum  per  Christum 
productis  optime  cohaerent.  Veritati  ergo  historicae,  et  phi- 
losophicae repugnant,  qui  cum  Dr.  Straussio,  aliisque  effer- 
vescenti potius  phantasiae,  et  genio  saeculi  indulgentes,  quam 
solidis  rationibus  nixi  vitam  Christi  corrumpunt,  quidquid  mi- 
rum redolet,  expungunt,  vel  ipsam  personam  Christi  in  my- 
thum  convertunt.  (Dobmayr  1.  c.  n.  V.)  Uberiorem  mysti- 
cae expositionis  Straussii  criticam  vide  in  Appendice  §.  117. 

§.  103. 

Character  Christi  insignis. 

Charactere  Christi  nil  excellentias  excogitari  potest. 
Chrisfus  enim,  prout  in  Evangeliis  breviter,  simplicique 
calamo  repraesentatur,  ab  omni  vel  minimo  defectu  longe 

remotus,  atqne  omnibus  virtutibus  perfectissime  orna- 
tus fuit. 

1.  Christus  sane  ab  omni  labe  ita  immunis  erat , ut 
publice  in  conspectu  adversariorum  suorum  exclamare 
potuerit:  quis  ex  vobis  arguet  me  de  peccato?  (Jo.  8. 
46.)  Neque  adfuit,  qui  ipsum  redargueret.  Ipsi  infen- 
sissimi inimici,  qui  vitae  ejusdem  insidiabantur,  non  ha- 
bebant, quod  contra  ipsum  expostularent,  praeterquam 
quod  leges  caeremoniales  , quarum  spiritum  ipsi  non 
intellexerunt,  non  observaret,  et  regnum  sibi  arrogaret, 
consilium  , et  scopum  Messiae  sinistre  interpretati.  Etiam 
Judices  ipsius , Pilatus , et  Herodes , ipsius  innocentiam 
confessi  sunt:  Ilie  publice  protestatus  est:  nullam  inve- 
nio in  eo  causam  (Jo.  19,  4.)  et  -innocens  ego  sum  a 
sanguine  justi  hujus.  (Mat.  27,  24.)  Proditor  autem  illius 
desperans  palam  dixit;  Peccavi,  tradens  sanguinem  ju- 
stum■ (Mat.  27,  4.)  Denique  - post  mortem  quoque  Chri- 
sti, licet  Religio  ipsius  plurimos  adversarios  nacta  sit, 
tamen  innocentia  ipsius  nunquam  per  malevolam  accusatio- 
nem suspecta  reddita  fuit.  Ideo  Paulus  sine  haesitatione, 
in  Epistola  ad  Hebraeos  (7,  26.)  Christum  sanctum,  inno- 
centem , impollutum , segregatum  a peccatoribus  pro- 
clamavit. 

2.  Si  perfectio  moralis  hominis  in  eo  consistit,  ut 
omnia  officia  erga  Deum,  erga  alios  homines,  et  erga  se 
exacte  adimpleat , Christus  profecto  perfectissimum  sancti- 
tatis prototypon,  omniumque  virtutum  exemplar  praestan- 
tissimum  nominandus  est.  a)  Enituit  enim  in  eo  summa 
in  Deum  Patrem  pietaB,  ad  cujus  gloriam  omnia  referebat. 
Jam  ut  puer  duodennis,  cum  per  triduum  in  templo  com- 
moratus fuerat,  coram  parentibus  professus  est:  in  his, 
quae  patris  mei  sunt,  oportet  me  esse.  (Luc.  2,  49.) 
Ideo  per  omnem  vitam  suam  semper  aut  orationi  vacavit, 

aut  operi,  quod  ipsi  Pater  dederat  perficiendum,  neque  ali- 
um cibum  habuit,  quam  ut  voluntatem  patris  faceret  (Jo. 
4,  34  ) omnique  jure  asserere  potuit:  Ego,  quae  placita 
sunt  ei,  facio  semper.  (Jo.  8,  29.)  Imo  voluntatem  suam 
voluntati  Patris  tam  perfecte  subjecit,  ut  amarissimum  pas- 
sionis calicem,  sibi  a Patre  oblatum,  forti  animo  acceperit 
(Luc.  22,  42.)  factus  obediens  usque  ad  mortem , mortem 
autem  crucis.  (Phil.  2.)  b)  Officia  quoque  erga  alioB  homines 
Christus  admirabili  modo  implevit.  Erga  parentes  suos 
obedientiam,  et  reverentiam  exhibuit  (Luc.  2,  51.)  rogante 
matre  primum  miraculum  patravit  (Jo.  2,  3 etc.)  illamque 
in  cruce  pendens  Joanni  commendavit.  (Jo.  19, 27.)  Quoad 
publicam  societatem  se  optimum  civem  ostendit,  in  nego- 
tia temporalia  se  non  ingerens , (Luc.  12,  14.),  tributum 
Caesari  solvendum  mandans  (Matth.  22,  21.)  ipseque  pro 
se,  et  pro  Petro  tributum  solvens  (Matth.  17,  26.)  Erga 
discipulos  suos  maximam  solertiam  monstravit,  dum  ipsos 
diu,  noctuque  instruxit,  eorum  praeconceptas  opiniones 
emendavit,  stupiditatem,  aliosque  defectus  toleravit  (Luc. 
22,  24  etc.)  necessaria  ipsis  suppeditavit  (ib.  v.  36.)  et 
pro  ipsorum  incolumitate  tempore  passionis  paternam  cu- 
ram gessit  (Jo.  18,  8.).  Erga  maximos  peccatores  cle- 
mentissimus,  cum  his,  non  obstantibus  Pharisaeorum  cachin- 
nis, amice  conversari,  et  manducare  non  erubuit  (Luc.  15, 
1 etc.)  et  poenitentes  benignissime  excepit  (Luc.  7,  48.). 
Erga  miseros  omnis  generis  summam  misericordiam  ma- 
nifestavit: nullum  a se  repulit  unquam,  nullum  sine  solatio, 
sine  auxilio  dimisit:  id  ipsi  statutum,  nemini  nocere,  omni- 
bus prodesse,  ita,  ut  jure  de  ipso  dictum  sit:  pertransiit 
benefaciendo  et  sanando  omnes.  (Act.  20, 38.)  Denique  ini- 
micos quoque  suos,  in  eum  impiissime  saevientes  ab  im- 
mensa, qua  homines  omnes  complectebatur,  charitate  non 
exclusit,  sed  ipsum  proditorem  suum  osculari,  et  pro  per- 

secutoribus  suis  publice  orare  non  dubitavit.  (Luc.  23, 
35.)  — c)  Cum  eximia  erga  alios  beneficentia  Cruistus 
maximam  vitae  austeritatem  conjunxit.  In  nulla  re  propriis 
serviens  commodis  nec  opes,  nec  dignitates,  nec  famam 
apud  homines  quaesivit.  Tanta  erat  humilitate,  ut  diceret: 
Filius  hominis  non  venit  ministrari  sed  ministrare. 
(Matth.  20,  28.).  Ab  omni  rerum  temporalium  cupiditate  tam 
longe  aberat , ut  ne  haberet  quidem , quo  caput  reclinaret. 
(Matth.  8,  20.)  Tam  parum  ambitione  tenebatur,  ut,  cum 
populus  eum  regem  constituere  vellet,  celeri  fuga  in  mon- 
tem se  subduxerit.  (Jo.  6,  15.)  Tandem  incredibilis  in  eo 
fuit,  et  plane  inaudita  mansuetudo,  ac  patientia  in  perfe- 
rendis atrocissimis  injuriis , et  doloribus ; nam  ad  occi- 
sionem quasi  ovis  ductus  est,  quin  ullum  in  eo  exulcerati 
animi  apparuerit  indicium,  et  si  quas  inter  patiendum  edi- 
dit voces , spirabant  pietatem,  charitatem , ct  mansuetudi- 
nem. (Cf.  J.  Schwarz  £.  fc.  3}ft,  n.  IV.  pag.  76  etc.  J. 
M.  Sailer  ©runbl.  b.  3?r(.  19.  Soriefung  M.  Dobmayr 
T.  UI.  §.  73.) 

Characterem  Christi  plane  singularem,  et  ita  eximiam,  ut  nullus 
alius  illi  comparari  queat,  ipsi  increduli  admirati  sunt.  Inter 
alios  J.  J.  Rousseau  in  suo  Aemilio  1.  4.  non  satis  laudare 
potest  in  Christo  - mansuetudinem,  — puritatem  morum  - sua- 
vitatem in  docendo  - sublimitatem  in  principiis  - sapientiam  in 
loquendo  - libertatem,  et  prudentiam  in  respondendo  - perfec- 
tum dominatum  in  omnes  passiones  etc.  dein  dicit:  Si  vita,  + 
et  mors  Socratis  Sapientem  ostendit,  vita,  et  mors  Christi 
Deum  commonstrat:  ac  demum  concludit,  talem  characterem 
fingi  nullatenus  potuisse,  (integrum  istum  locum  exhibet  ger- 
manice  Ild.  Schwarz  1.  c.  pag.  81.  gallice  vero  Liebermann 
T.  I.  P.  U.  not.  10.  ad  Cop.  III.  Perrone  T.  I.  in  not.  ud 
n.  329.) 

§•  104. 

Religio  Christi  divina. 

1.  Sicut  Christus  ipse  sanctissime  vixit,  sic  et  aiios 
homines,  quos  corruptos,  et  a fine  suo  aberrantes  cogno- 
vit, emendare,  et  ad  salutis  viam  perducere  omni  modo 
Bategit.  Consilium  hoc  benevolentissimum  saepius  satis 
clare  manifestavit.  Ideo  enim  se  in  mundum  missum  esse, 
protestatus  est,  ut  omnis,  qui  credit  in  ipsum  non  pe- 
reat, sed  habeat  vitam  aeternam:  (Jo.  3,  16.)  et-  alibi 
ait : non  veni  vocare  justos,  sed  peccatores  ad  poeniten- 
tiam (Luc.  5,  32.)  et  iterum  de  se  ita  loquitur:  venit 
Filius  hominis  quaerere,  et  salvum  facere,  quod  perie- 
rat. (Luc.  19,  10.)  Huic  fini  nobilissimo  promovendo  to- 
tus semper  incubuit.  Ideo  ante  omnia  homines  ad  veram 
cordis  conversionem  excitavit,  ubique  praedicans,  et  di- 
cens: Poenitentiam  agite,  appropinquavit  enim  regnum 
coelorum  (Matth.  4,  17.  Mare.  1,  15.).  Ideo  etiam  sanctis- 
simam doctrinam  annuntiavit,  addita  magnifica  promis- 
sione: Si  quis  sermonem  meum  servaverit , mortem  non 
videbit  in  aeternum  (Jo.  8,  51.);  et:  qui  credit  in  me, 
habet  vitam  aeternam.  (Jo.  6,  47.)  — Neque  Christus 
solummodo  V.  T.  praecepta  declaravit,  et  inculcavit;  sed 
licet  publice  professus  sit,  se  non  venisse  solvere  legem, 
aut  prophetas , sed  adimplere,  tamen  nova  quoque,  ac 
multo  perfectiora  documenta,  et  mandata  proposuit,  quod 
apparet  praecipue  ex  celeberrimo  sermone,  in  monte  habito. 
(Matth.  c.  5,  et  6,  et  7.)  Ideo  Christus  saepius  de  mandatis 
novis  (Jo.  13,  34.)  sibique  specialiter  propriis  (Jo.  14,21.) 
locutus  est.  Consilium  ergo  Christi  fuit,  novam  Religionem 
proponere , novumque  foedus  statuere,  quod  in  institutione 
Eucharistiae  satis  clare  expressit.  (Matth.  26,  28.  Lnc.  22, 
20.) — Institutam  vero  a se  Religionem  Christus  non  pro  uno 
populo,  sed  pro  cunctis  totius  mundi  gentibus  destinavit, 

quas  in  unam  societatem,  seu  in  unum  regnum  - non  politi- 
cum, sed  morale,  non  temporale,  sed  spirituale  (Jo.  18, 
86,)  coadunare  decrevit.  Consilium  hoc  suum,  amplum,  et 
sublime,  quod  ante  ipsum  nemini  in  mentem  venerat,  Chri- 

stus  manifestavit  dicens:  Ego  sum  pastor  bonus , 

et  alias  oves  habeo,  quae  non  sunt  ex  hoc  ovili  (i.  e. 
gentes,  per  orbem  terrarum  dispersas);  et  illas  oportet 
me  adducere,  et  fiet  unum  ovile , et  unus  pastor.  (Jo.  10, 
16.)  Hac  de  causa  antequam  mundum  relinqueret,  Aposto- 
los docere,  et  baptizare  omnes  gentes  (Matth.  28,  20.)  et 
euntes  in  mundum  universum  praedicare  Evangelium  omni 
creaturae  jussit. 

2.  Si  Christi  tum  vitam  mirabilem,  tum  characterem 
rite  perpendimus,  jam  exinde  concludere  debemus,  Reli- 
gionem, a viro  tam  singulari,  et  eximio  institutam,  omnem 
attentionem,  et  aestimationem  mereri.  At  multo  magis  haec 
religio  et  attentissime  consideranda,  et  Bummi  aestimanda, 
et  libentissime  suscipienda  est,  quia  ex  certissimis,  et 
plane  invictis  argumentis  constat,  illam  non  esse  ingenii 
mere  humani  partum,  sed  Dei  revelantis  opus.  In  religione 
enim  christiana  tum  internos,  tum  externos  characteres 
Revelationis  ita  invenimus,  ut  dubium  nullum  superesse 
possit,  eam  esse  divinitus  revelatam.  Id  enim  luculentis- 
sime probatur  1.  ex  doctrina  Christi;  2.  ex  miraculis  a 
Christo  patratis,  8.  ex  prophetiis  a Christo  prolatis ; 
4.  ex  prophetiis  V.  T.  in  Christo  adimpletis;  5.  ex  Re- 
ligionis christianae  celerrima  propagatione,  summa  effi- 
cacia, et  mira  conservatione. 

Non  defuerunt,  qui  asserere  non  erubescerent,  Christum  non  tam 
societatem  religiosam  instituere,  novumque  regnum  morale 
fundare  voluisse,  sed  potius  principatum  terrenum,  regiamque 
apud  Judaeos  dignitatem  ambiissc.  Ast  - quae  isti  effutiunt, 
omni  prorsus  fundamento  carent,  neque  ex  sacris,  neque  ex 
profanis  scriptoribus  ullo  modo  probari  queunt,  Christi  cha- 

recteri.  modoque  et  docendi,  et  agendi  penitos  contraria  snnt. 
optimeque  per  omnia  argumenta  refutantur,  quae  in  sequen- 
tibus articulis  pro  Religionis  Christianae  divinitate  afferuntur. 
(Cf.  Klupfel  T.  D.  L.  II.  §.  101.  Dobmavr  T.  III.  §.  74.) 

Artieulu»  I. 

De  doctrina  Christi. 

§.  105. 

Ut  ostendatur,  Religione  a Christo  traditae  characteres 
Revelationis  internos  inesse,  utque  exinde  positivum  pro 
ejusdent  Religionis  divinitate  argumentum  exurgat,  doctri- 
nae chistianae  synopsis  proponenda,  excellentia  common- 
stranda, et  divina  origo  probanda  venit. 

§.  106. 

A.  Doctrinae  Christianae  synopsis. 

Christus , ut  sapientissimum  consilium  suum  exeque- 
relur,  novamque  Religionem  introduceret,  per  quam  omnes 
bontines  ad  veram,  ac  aeternam  felicitatem  pervenire  pos- 
sint, non  solum  veritates  theoreticas,  seu  credendas  pro- 
posuit ; nec  tantum  officia,  a quolibet  adimplenda  praescrip- 
sit, sed  etiam  ministros  sacros  constituit,  qui  toti  religio- 
sae societati  invigilent,  illiusque  bonum  promovere  sata- 
gant:  i.  e.  Christus  ad  regnum  divinum  morale  consti- 
tuendum (§.  49.  n.  4.)  nobis  tum  Symbolum,  tum  Codi- 
cem, tum  Hierarchicon  benignissime  concessit,  quae  quoad 
summa  saltem  capita  exponenda  sunt. 

1.  In  Symbolo  Christi  veritates  jam  in  religione  pa- 
triarchali,  et  mosaica  divinitus  patefactae  non  solum  haud 
infringuntur,  sed  tum  declarantur,  tum  confirmantur,  illis- 
que  nova  dogmata  adjiciuntur,  a)  Deus  dicitur  unus  (Mare- 
12,  28.  I.  Cor.  8,  4.),  Spiritus  (Jo.  4,  24.)  ab  omni 
materia  longe  remotus  (Act.  1?,  29.),  omnipraesens,  in 

quo  vivimus,  movemur,  et  sumus  (Act.  17,  27.)  et  qui 
ubique  coli  potest,  et  debet  (Jo.  4,  23.),  omniscius,  in 
cujus  conspectu  nulla  creatura  invisibilis  est  (Hebr.  4, 
13.)  imo  capilli  capitis  omnes  numerali  sunt  (Matth.  10, 
29.),  omnipotens,  apud  quem  omnia  possibilia  sunt  (Marc.10, 
27.),  sepientissimus,  cujus  judicia  incomprehensibilia,  et 
viae  investigabiles  sunt  (Rom.  II,  33.),  sanctissimus, 
cujus  summa  perfectio  omnibus  ceu  prototypon  proponitur 
(Matth.  5,  48.),  justissimus,  qui  reddit  unicuique  secun- 
dum opera  ejus.  (Rom.  2,  6.).  — Praecipue  autem  Dei 
bonitas  praedicatur,  quae  ex  ejusdem  operibus  elucet.  Deus 
enim  non  solum  omnia  creavit  (Jo.  1,  3.)  sed  etiam  om- 
nia conservat,  et  gubernat:  ideo  Deus  proponitur  ceu  be- 
nignissimus Pater,  qui  scit,  quid  opus  sit  nobis,  (Matth. 
6,  8.)  qui  volucres  coeli  pascit,  et  foenum  agri  vestit,  sed 
multo  majorem  curam  de  hominibus  gerit  (ib.  v.  25  etc.) 
qui  solem  suum  oriri  facit  super  bonos,  et  malos,  et 
pluit  super  justos , et  injustos  (Matth.  5,  45.)  qui  etiam 
filium  ingratum,  et  prodigum,  dum  poenitens  revertitur, 
cum  maximo  gaudio  amplectitur,  et  in  domum  suam  reci- 
pit. (Luc.  15.)  Maximum  autem  divinae  bonitatis  argu- 
mentum est  opus  redemtionis,  ad  quod  rite  intelligendum 
nobis  mysteria,  rationi  humanae  prorsus  Impervia,  revelari 
debuerunt.  Primum  est  summum  mysterium  Trinitatis , vi 
cujus  Deus  unus  in  essentia  dicitur,  trinus  in  personis, 
scilicet  Paler  (Jo.  17,  1 et  3.)  Filius  (Jo.  1,  1.  5,  20. 
Rom.  9,  5.)  atque  Spiritus  Sanctus  (Matth.  3.  16.  Luc.  3, 
22.  Cf.  Matth.  3,  19.  I.  Jo.  5,  7.)  b)  Alterum  non  minus 
incomprehensibile  mysterium  concernit  tristissimum  homi- 
num statum,  in  quem  per  peccatum  originale  pervenerunt. 
Nam  per  unum  hominem  peccatum  in(ravit  in  mundum,  et 
per  peccatum  mors,  et  sic  in  omnes  homines  perlransiil, 
in  quo  omnes  peccaverunt.  (Rom.  5,  12.)  Per  funestum 
Dogm.  gen.  17 

hunc  lapsum  libertas  quidem  hominibus  sublata  non  fuit, 
(Luc.  10,  42.  I.  Cor.  7,  37.)  sed  tamen  vires  animae 
debilitatae  sunt,  prava  concupiscentia  progenita  (Rom.  7, 
14  etc.)  imago  divina  extincta,  jus  ad  aeternam  beatitudi- 
nem  perditum  est:  eramus  enim  omnes  natura  filii  irae 
(Eph.  2,  3-),  neque  nosmetipsos  ex  tanta  miseriarum  abysso 
liberare  potuissemus.  — Sed  sic  Deus  dilexit  mundum, 
ut  filium  suum  unigenitum  daret,  ut  omnis , qui  credit 
in  ipsum,  non  jpereat , sed  habeat  vitam  aeternam  (Jo.  3, 
16.).  Hic  filius  Dei  unigenitus,  secunda  Trinitatis  persona 
carnem  humanam  assumsit  (Jo.  1,  14.)  ac  dedit  redem- 
tionem  semetipsum  pro  omnibus  (I.  Tim.  2,  6.)  Ideo 
atrocissimam  in  cruce  mortem  sustinuit,  non  solum  ut 
repropitiaret  peccata  populi  (Hebr.  2,  17.)  nosque  Deo 
reconciliaret  (Rom.  5,  10.)  sed  etiam  ut  copiosa  auxilia 
nobis  suppeditaret,  quibus  adjuti  in  tristi  quoque  naturae 
lapsae  statu  bonum  perficere  possimus.  Si  enim  sine  gra- 
tia Cbristi  nihil  omnino  possumus  (Jo.  15,  5.)  omnia 
tamen  possumus  in  eo , qui  nos  confortat.  (Phil.  4,  13.) 
c)  Status  alterius  vitae  in  symbolo  christiano  clarissime 
exponuntur.  Anima  immortalis  dicitur,  quae  cum  corpore 
occidi  non  potest  (Matth.  10,  28.)  sed  ab  hujus  vinculis 
soluta  statim  judicium  subit  (Hebr.  9,  27.),  in  quo  etiam 
de  verbo  otioso  rationem  reddere  debet  (Matth.  12, 36.),  et 
ob  leviores  quoque  culpas  - nondum  expiatas  - purgatorii 
poenis  mundari  debet  (Luc.  12,  58.  I.  Cor.  3,  15.):  si 
autem  gravibus  onusta  peccatis  e vita  migraverit,  in  infer- 
num detruditur  (Matth.  7,  19.  Luc.  16,  22.)  si  vero  pura, 
gratia  Dei  ornata,  meritisque  referta  sit,  in  coelum  collo- 
catur (Matth.  5,  8.  Luc.  16,22.)  Ast  in  mundi  consumma- 
tione futura  erit  omnium  mortuorum  resurrectio  (Matth.  24, 
Jo.  5,  28.),  quam  sequetur  judicium  extremum  (Matth.  25.) — 
quo  peracto  ibunt  reprobi  in  suplicium  aeternum , justi 
autem  in  vilam  aeternam ■ (ib.  v.  46.) 

2.  Codex  christianus  officia  Religionis  tum  internae , 
tum  externae  praescribit,  a)  Tanquam  omnis  moralitatis 
fundamentum  , ct  summam  Christus  proponit  dilectionem 
Dei,  et  proximi,  dicens :•  Diliges  Dominum  Deum  tuum 
ex  toto  corde  tuo,  et  in  tota  anima  tua,  et  in  tota  mente 
tua.  Hoc  est  maximum , et  primum  mandatum  ; secundum 
autem  simile  est  huic:  diliges  proximum  tuum  sicut 
te  ipsum.  In  his  duobus  mandatis  universa  lex  pendet , 
et  prophetae  (Matth.  22,  37  etc.)  Huic  fundamento  Christus 
integrum  doctrinae  suae  practicae  aedificium  superstruxit,  et 
exinde  fluentia  officia  erga  Deum,  erga  alios  homines,  et 
erga  se  optime  declaravit.  — Quoad  officia  erga  Deum 
Christus  eum  non  tam  externis,  quam  internis  actibus  co- 
lendum esse  docuit;  nam  Spiritus  est  Deus,  et  qui  ado- 
rant eum,  in  spiritu,  et  veritate  oportet  adorare.  ( Jo . 4, 
24.)  Cum  amore  Dei  timorem  quoque  ilium  salubrem,  qui 
a peccatis  retineat,  conjungendum  esse,  ostendunt  illa 
verba:  Timete  eum,  qui  potest  animam,  et  corpus  per- 
dere in  gehennam.  (Matth.  10,  28.)  Multo  magis  autem 
Christus  homines  excitavit  ad  spem  firmam,  et  filialem 
fiduciam  in  Deum  collocandam,  qui  multo  magis  quam  ho- 
mines dabit  bona  petentibus  se  (Matth.  7,  11.)  Imo  omni 
anxia  sollicitudine  rejecta  homines  primum  regnum  Dei 
quaerere,  et  necessaria  sibi  a paterna  Dei  providentia  ex- 
spectare jubentur.  (Matth.  6,  24—33.)  Neque  illis  despe- 
randum esse  dicitur,  qui  per  peccata  a Deo  recesserunt, 
sed  cum  cordo  contrito,  et  humiliato  his  ad  misericordiam 
Patris  recurrendum  est,  quod  in  parabola  de  filio  prodigo 
egregie  proponitur.  (Luc.  15.)  Caeterum  Deus  honorandus 
proponitur  animo  grato  pro  divinis  donis  (Luc.  17,  15 
etc.)  sedula  imitatione  divinarum  perfectionum  (Matth.  5, 48.) 
atque  praesertim  accurata  divinae  legis  observatione  (Jo. 
14,  21.)  In  omnibus  autem,  quae  fiunt,  ab  inani  gloria 

cavendum , quae  ipsa  opera  bona  corrumpit.  (Matth.  6,  1.) 
et  sola  gloria  Dei  quaerenda  est  (Matth.  5,  16.).  — Officia 
erga  alios  homines  adimplenda,  seu  charitatem  proximi 
Christus  summopere  inculcavit.  Debemas  proximum  dili- 
gere sicut  diligimus  nosipsos,  et  sicut  Christus  dilexit  nos. 
Legem  hanc  Christus  mandato  primo  aequiperavit  (Matth. 
22,  38.) , mandatum  notum  (Jo.  13,  34.)  et  specialiter 
mandatum  suum  (Jo.  15,  12.)  appellavit,  ae  illius  obser- 
vationem ceu  signum  distinclivum  discipulorum  suorum 
proposuit  (Jo.  13,  35.)  Ut  autem  hoc  mandatum  perfecte 
observetur,  Christus  interdicit  non  solum  omnem  offensam 
externam , sed  etiam  omne  verbum,  charitati  contrarium, 
imo  et  quamlibet  iracundiam,  contra  proximum  in  corde 
conceptam  (Matth.  5 , 22.)  vel  sinistrum  de  eo  judicium. 
(Luc.  6,  37.)  Et  haec  charitas  non  ad  anticos  solum  , et 
benefactores,  sed  ad  omnes  homines  extenditur  (Matth.  6, 46 
etc.)  Neque  inimici  excluduntur,  circa  quoB  non  solum 
omnis  vindicta  prohibetnr,  sed  et  grave  praeceptum  per- 
sonat: Diligite  inimicos  vestros,  benefacite  his,  qui  ode- 
runt vos , et  orale  pro  catumniantibus , et  persequentibus 
vos , ut  sitis  filii  patris  vestri,  qui  in  coelis  est,  qui  so- 
lem suum  oriri  facit  super  bonos,  et  malos,  et  pluit  su- 
per justos,  et  injustos.  (Matth.  5,  44  etc.)  Erga  tribulatos, 
et  pauperes  misericordia  (Matth.  5, 7.)  et  eleemosina  (Lac. 
6,  38.),  magnis  additis  promissionibus  injungitur.  Atque 
pro  omnibuB  hominibus  haec  regula  praescribitur:  omnia, 
quaecunque  vultis,  ut  faciant  vobis  homines,  et  vos  fa- 
cite illis  (Matth.  7,  12.)  Major  autem  cura  de  bono  pro- 
ximi spirituali,  quam  de  corporali  praescribitur,  quare 
Bcandalo  severissime  interdicto  (Matth.  18,  7.)  bonum  exem- 
plum, aliis  praebendum,  omnibus  inculcatur  (Matth.  5, 16.). — 
Officia  quoque  pro  varietate  statuum  specialia,  in  codice 
christiano  Batis  clare  proponuntur.  Filiis  erga  parentes 

obedienlia,  et  reverentia  (Eph.  6,  1 etc.)  parentibus  offi- 
cium educandi  filios  in  disciplina , et  correptione  domini 
(ib.  v.  4.),  servis  subjectio  erga  dominos  (ib.  v.  5.)  heris 
benigna  servorum  tractatio  (ib.  v.  9.)  conjugibus  mutuus 
amor  (Eph.  5 , 22  et  25.)  erga  principes  terrenos  obe- 
dientia  non  solum  propter  iram,  sed  etiam  propter  con- 
scientiam (Rom.  13 , 1 etc.)  atque  tributum  ipsis  prae- 
standum (Malth.  22,  21.)  praescribitur.  — Quoad  officia 
erga  nosmetipsos  Christus  vult,  ut  nonnisi  ad  veram  per- 
fectionem moralem  (Matth.  5, 48.)  et  per  hanc  ad  aeternam 
beatitudinem  tendamus.  (Matth.  7, 13.)  Ideo  monet  nos,  ut, 
spretis  thesauris  terrenis,  coelestes  quaeramus  (Matth.  6,19 
etc.)  ut  mundi  honores  fugientes  humilitati  studeamus  (Malth. 
18,  3.  Lue.  22,  25  etc.)  ut  concupiscentiam,  omnium  ma- 
lorum fomitem  , reprimamus , abnegantes  nosmetipsos 
(Matth.  16,  24.)  nii  immundi  cogitantes,  aut  desiderantes 
(Matth.  5, 28.),  illecebras,  et  occasiones  ad  malum,  etiamsi 
tam  gratae,  et  utiles  forent,  sicut  oculi,  vel  manus,  et 
pedes,  a nobis  removentes  (Matth.  5.  29  etc.)  charissimos 
nostros,  nosmetipsos,  ipsam  ve  vitam  odio  habentes,  si 
destinationi  nostrae  consequendae  obstant  (Luc.  14,  26.). 
Caeterum  Christus  mandat,  ut  majorem  usque  justitiam, 
seu  sanctitatem  esurientes,  et.  sitientes  (Matth.  6, 6.)  ipsas- 
que  adversitates,  et  persecutiones  patientes  (ib.  v.  10  etc.) 
ad  regnum  aeternum  pervenire  mereamur.  — b)  Quoad 
officia  Religionis  externae  Christus  praecepit,  ut  fides 
interna,  si  opus  fuerit,  externe  quoque  sine  timore,  et  eru- 
bescentia manifestetur.  Ait  enim  : Qui  confitebitur  me  co- 
ram hominibus , confitebor  et  ego  eum  coram  Patre  meo, 
qui  in  coelis  est;  qui  autem  negaverit  me  coram  homi- 
nibus, negabo  et  ego  eum  coram  Patre  meo , qui  in  coe- 
lis est.  (Matth.  10,  32.  etc.)  Christus  quoque  ipse  orationis 
formulam  proponere  dignatus  est  (Matth.  6,  9 etc.)  quae, 

licet  brevis,  omnia  tamen  continet,  quae  a Deo  petenda 
sunt.  Praecipue  vero  oratio  publica,  et  communis,  ceu  effi- 
cacissima  commendatur.  (Mattb.  18,  19.)  Decaetero  Christus, 
abrogatis  legibus  Moysis  caeremonialibus , paucos  ritus 
praescripsit,  et  quidem  tales,  quorum  celebratio  copiosis- 
simas hominibus  gratias  confert.  Instituit  enim  sacrificium 
praestantissimum  (Matth.  26,  26  etc.)  et  Sacramenta,  per 
quae  homines  vel  in  statum  gratiae  redeunt,  ut  per  baptis- 
mum (Matth.  28, 19.)  et  poenitentiam  (Jo.  20,  23.)  vel  ih 
gratia  firmantur,  ut  per  confirmationem  (Act.  S,  15.)  per 
Eucharistiam  (Jo.  6 , 57  etc.)  per  extremam  unctionem 
(Jac.  5,  14  etc.)  et  reliqua. 

3.  Hierarchycon  Christianum  ministrorum  sacrorum 
tum  statum,  tum  jura,  et  officia  determinat.  Christus  enim 
vocavit  ad  se  discipulos,  et  ex  illis  elegit  duodecim  Apo- 
stolos, quibus  specialiter  munus  docendi  imposuit  (Matth. 
10,  5.  28,  19.)  usque  ad  consummationem  saeculi  conti- 
nuandum, adjecta  pro  tanto  negotio  assistentiae  suae  pro- 
missione (Matth.  28,  20.).  Iisdem  potestatem  tribuit,  et  ob- 
ligationem injunxit,  homines  baptizandi  (Matth.  28,  19.) 
Eucharistiam  conficiendi,  (Luc.  22,  19.)  peccata  vel  remit- 
tendi, vel  retinendi  (Jo.  20  , 23.)  et  reliqua  sacra  pera- 
gendi. Denique  Christus  Apostolis  omnibns  amplissimam 
potestatem  ligandi,  et  solvendi  (Matth.  18,  18.)i.  e.  leges 
ferendi,  judicandi,  et  coercendi  dedit,  ita  tamen,  ut  unus 
ex  ipsis  praerogativam  potestatis,  seu  primatum  obtinuerit 
(Matth.  16,  18  etc.).  Christus  ergo  in  regno  suo  spirituali 
instituit  magisterium  authenticum,  sacerdotium  legale,  et 
imperium  sacrum,  quod  audire,  et  cui  se  submittere  omnes 
homines  jubentur  (Luc.  10,  16.  Matth.  18,  17.):  Cf.  Dob- 
mayr  T.  III.  §.  75,  et  76.  T.  IV.  §.  137  et  seq.  Fej6r 
$.  55—59.) 

Nonnulli  doctrinam  Christi,  quam  cum  principiis,  et  systematibus 
suis  philosophicis  conjungere  lentarunt,  haud  recte  proposue- 
runt, sed  valde  corruperunt ; quod  a Philosophis  quoque  cri- 
ticis factum  esse,  lamentantur  Des  Cortes,  Koestner,  Her- 
der.  et  alii  (Dobmayr  T.  III.  pag.  408.)  Minime  autem  tole- 
rari potest  Het/el , dum  asserit,  philosophiam  suam  cum  Chri- 
stianismo penitus  convenire.  Ipsius  enim  notiones  de  Deo,  de 
Religione,  de  Revelatione  ete.  a doctrina  christiana  longissime 
distant,  (v.  Staudenmaier.  CarjleDung  M fiegeffctten  ©9* 
ftem«.  n.  2.) 

§.  107. 

B.  Doctrinae  Christianae  excellentia. 

Si  doctrinam  a Christo  nobis  traditam  philosophice 
consideramus  (§.  61.),  in  illa  characteres  Revelationis  in- 
ternos luni  negativos,  tum  positivos  Inveniri,  dubitare  non 
possumus. 

1.  Nihil  sane  in  Religionis  Christianae  doctrina  inve- 
nitur, quod  vel  cum  rectis  rationis  principiis,  vel  inter  se 
pugnet,  vel  Deo  indignum  sit,  aut  hominis  naturae,  iinique 
adversetur.  Longa  enim,  et  saepe  hostili  octodecim  saecu- 
lorum crisi  nihil  tale  unquam  detegi  potuit,  difficultatesque, 
hac  in  re  ab  adversariis  Religionis  Christianae  motae,  so- 
* lidissime  semper  solutae  fuerunt. 

Quae  contra  specialia  Religionis  Christianae  capita  ab  incredulis 
objici  solent,  in  decursu  studii  theologici  solvuntur.  Difficul- 
tates in  genere  contra  sanctissimam  Christi  doctrinam  propo- 
sitas solvunt  KUipfel  T.  II.  L.  II.  §.65,  Liebermann  T.  I. 
L.  I.  Sect.  II.  ari.  I.  Perrone.  T.  I.  P.  1.  C.  IV.  Pr.  II. 

2.  Doctrina  christiana,  positive  considerata,  Deo  dig- 
nissima est,  hominibusque  maxime  accommodata.  In  Sym- 
bolo enim  attributa  divina  optime  proponuntur,  et  illa 
praecipue,  quae  homini  ad  recte  vivendum  ut  norma,  vel  ut 
motivum  inserviunt.  Deus  ut  providentissimus  hominum 
Pater  repraesentatur,  quae  notio  - sublimis  simul,  et  po- 

palaris,  — tum  Philosopho,  tum  idiotae  accepta  esse  debet, 
quia  ad  moralitatem  promovendam,  et  ad  cordis  tranquilli- 
tatem producendam  aptissima  est.  — Egregie  quoque  tra- 
duntur veritates,  quae  scitu  necessariae,  et  rationi  imper- 
viae sunt  (§.  59.)  Origo  enim  corruptionis  nostrae  non  a 
Creatore  Deo,  non  a maio  principio,  nou  a natura,  homini 
noverca,  sed  a peccato  originali  repetitur,  per  quod  exi- 
mia privilegia,  homini  a Deo  benignissime  concessa,  de- 
perdita, et  plurima  mala  producta  fuerunt.  Hujus  autem 
tristissimae  corruptionis  remedium  invenimus  in  Christo 
redemtore,  qui  per  munus  propheticum  ignorantiae  intel- 
lectus subvenit,  per  munus  sacerdotale  pro  peccatis  nostris 
plenissime  satisfecit,  et  per  munus  regium  coercet  depra- 
vatam, corroborat  infirmam  voluntatem  nostram.  Quid  jam 
Deo  dignius,  et  nobis  salubrius  excogitari  potest  hoc  opere 
redemtionis?  — In  hoc  apparet  infinita  justitia,  quae  pro 
ofTensis  infinitam  satisfactionem  exigit,  et  infinitam  mise- 
ricordiam, quae  illam  praestat , quorum  divinorum  attribu- 
torum nexum  philosophia  nunquam  tam  dilucido  modo  ex- 
plicare valuisset.  In  hac  porro  doctrina , sicut  et  in  omni- 
bus, quae  in  symbolo  christiano  de  Dei  attributis,  et  ope- 
ribus, ac  de  statibus  alterius  vitae  traduntur,  efficacissima 
exhibentur  motiva,  quibus  homines  ad  moralitatem  sectan- 
dam excitentur.—  Codice  christiano  nil  excellentius  cogi- 
tari potest,  qui  nonnisi  ad  perfectam  moralitatem,  veram- 
que  felicitatem  hominis  promovendam  tendit.  — Ethica  in 
illo  contenta  longe  abest  ab  omnibus  gentilis,  et  judaicae 
moralis  defectibus,  — egoismo  nempe  politicorum,  apa- 
thia Stoicorum,  eudemonismo  Epicureorum,  mysticismo  Es- 
senorum,  sensualismo  Sadducaeornm  , mechanismo  Phari- 
saeorum  etc.  caercmonialem  autem , et  inanimum  Dei  cul- 
tum, timorem  servilem , philautiam  crassam  etc.  corrigit. 
Ipsa  sana  ratio  non  potest  nisi  approbare  praeceptum 

Evangelil,  quo  Deum  super  omnia  diligere,  et  ideo  patrem, 
et  matrem,  uxorem,  et  filios,  fratres  et  sorores  posthabere 
(Luc.  14, 26.  Cf.  Matth.  10,  37.)  jubemur,  si  primo,  et  maximo 
mandato  observando  impedimentum  ponant.  — De  caetero 
nihil  magis  inculcatur,  quam  praeceptum  diligendi  proxi- 
mum sicut  seipsura,  per  quod  ipsi  felicitati  temporali  tum 
hominum  privatorum,  tum  familiarum,  tum  communitatum, 
et  integrorum  regnorum  optime  consulitur;  plurima  enim 
mala,  quietem,  et  felicitatem  temporalem  destruentia,  ex 
solo  debitae  charitatis  defectu  nascuntur,  ut  egregie  osten- 
dit Muratorius  (Tr.  de  char.  chr.  cap.  2.)  Ut  autem  offi- 
cia erga  Deum,  et  proximum  rite  adimpleantur,  et  vitia 
illis  contraria  arceantur,  securis  ad  radicem  arboris  poni- 
tur, et  sapientissime  praescribitur,  ut  inordinatae  ad  mundi 
honores,  terrae  divitias,  et  carnis  delicias,  caeteraeque  ma- 
lae passiones,  quae  ex  peccato  originali  ortae  cor  hominis 
perturbant,  ac  in  devia  pertrahunt,  continuo  reprimantur.  — 
Hierarchicon  quoque  sapientissime  a Christo  est  construc- 
tum. Per  magisterium  enim  authenticum,  divina  assistentia 
praeditum,  tum  unitas  in  fide,  tum  persuasio  de  fide  pro- 
ducitur, et  sic.  finis  Religionis,  et  Ecclesiae  promovetur, 
illudque  hominibus,  qui  plerumque  auctoritate  dirigi  solent, 
optime  convenit.  Per  imperium  autem  sacrum  gliscentes 
inordinationes,  et  irrepentes  abusus  tolli,  et  quae  ad  bo- 
num societatis  necessaria  sunt,  ordinari  possunt.  Et  - quia 
imperium  sacrum  ex  Christi  institutione  ab  imperio  civili 
prorsus  distinctum  est,  ideo  Religio  christiana  finibus  po- 
liticis, quos  non  impedit,  sed  promovet,  non  subordinatur, 
nec  loco,  aut  tempori  adstringitur,  sed  omnino  apta  est, 
ut  omnia  regna  mundi  in  se  recipiat,  et  regnum  Dei  mo- 
rale universale  constituat,  ad  cujus  unitatem  ostendendam, 
et  conservandam  praecipue  Primatus  inservit. 

Religionis  Christianae  excellentiam  non  pauci  ejusdem  adversarii 
maenis  laudibus  extulerunt.  Ammianus  Xarcellinos.  historicas 
gentilis  fatetur.  Christianam  religionem  nihil  nisi  justum,  et 
lene  suadere  (Lib.  22,  cap.  It.)  Plinius  junior  (L.  10.  Epist. 
97.)  et  ipse  Julianus  Apostata  doctrinam . moresque  Christiano- 
rum laudarunt.  — Impius  auctor  Epistolarum  persiearum  fatetur, 
moralia  Evangetii  praecepta  infinite  praestare  iis.  quae  a sa- 
pientissimis  totius  antiquitatis  philosophis  tradita  fuerunt,  atque 
perfectum  esse  philosophum,  qui  sit  vere  Christianus.  J.  J. 
Rousseau:  -Scripturarum  majestate,  inquit,  fateor  in  admira- 
tionem me  trahi.  Evansrelii  sanctitatem  intimo  quodam  animi 
sensu  percipio:  videte  philosophorum  libros  cum  omni  sua 
pompa,  quam  exigui  illi  sunt,  si  cum  hoc  conferantur.  Fie- 
rine  potest,  ut  liber  adeo  sublimis  simul,  el  simplex  opus 
humanum  sit?  (io  Emit.  I.  4.)  Idem  in  Epist.  III.  ex  mont. 
evangeticae  moralis  pulchritudinem,  sanctitatem,  veritatem, 
profunditatem  ita  extollit  prae  doctrina  philosophorum,  ut  hanc 
saepe  erroribus  contaminatam  dicat,  illam  vero  unam  esse  con- 
firmet, quae  sit  seu, per  tuta,  semper  vera,  semper  unica,  sibi 
semper  constans.  Inde  vero  concludit,  adeo  certam  hanc  esse, 
atque  infallibilem  divinae  revelationis  notam . ut  alio  nullo 
opus  sit  criterio,  vel  argumento.  — Kantius  quoque  pro  doc- 
trina morali  e\  angelica  magna  encomia  protulit  (in  ter  SSer* 
rete  jum  ©treit  ter  gafultattn.)  (De  doctrinae  cbristianae 
excellentia  legi  merentur  Dohmavr  T.  IU.  §.  78.  CI.  Frint 
T.  III.  §.  182-188,  et  §.  192-208.) 


§.  108. 

C.  Doctrinae  christianae  origo  divina. 

Doctrinam  Christianam  excellentissimam  non  viribus 
mere  naturalibus , sed  divinae  Revelationi  adscribendam 
esse,  ratio  suadet,  Christus  ipse  asseruit,  et  Deus  insigni 
testimonio  confirmavit. 

1.  Ipsa  profecto  ratio,  quae  pro  quolibet  effectu  ratio- 
nem sufficientem  exposcit,  tam  sublimis,  et  salutiferae  doc- 
trinae originem  altius  repetere  tenetur,  si  luculenter  appa- 

reat,  Christum  illam  mere  naturaliter  neque  per  se  inve- 
nire, neque  ab  aliis  haurire  potuisse.  Id  autem  facile 
ostenditur,  a)  Christus  enim  ex  proprio  ingenio  mere  na- 
turali tam  excellentem  doctrinam  invenire  non  potuisset. 
Experientia  enim  docet,  praeclarum  quoque,  a singulare 
ingenium,  nisi  circumstantiae  loci,  temporis,  et  educationis 
faveant,  vix  ultra  mediocritatem  eniti.  Ipsi  Philosophi  eth- 
nici , maximo  ingenio  praediti  , ab  optimis  magistris  in- 
structi, et  in  oppidis,  scientiarum  laude  florentibus  consti- 
tuti doctrinam  tam  sanctam,  et  ab  erroribus  liberam  inve- 
nire haud  potuerunt,  quomodo  id  naturaliter  valuit  vir  Na- 
zaracnus,  ab  humilibus  parentibus  natus,  quorum  laus  fuit 
a justitia,  et  probitate,  non  a litteris,  ac  scientia,  in  loco 
ignobili  habitans,  et  inter  rudes  eruditus?  — b)  Neque 
Christus  doctrinam  suam  ab  aliis  haurire  potuit.  Eam  certe 
non  repetiit  a Gentilibus , quibuscum  consortium  non  ha- 
buit. Licet  enim  qua  infans  a parentibus  delatus  Bit  in 
Aegyptum , mox  Herode  defuncto  in  patriam  reductus  fuit. 
Postea  vero  nec  minimum  vestigium  apparet,  Christum  in 
exteras  regiones  peregrinationes  instituisse,  et  cum  Ethni- 
cis conversatum  esse:  neque  eorum  libros,  inter  Judaeos 
maxime  raros,  utpote  pauper,  sibi  comparare  potuit,  et 
si  potuisset,  tam  sanctam  , et  erroribus  expertem  doctri- 
nam nullibi  invenisset.  — Etiam  a Judaeis  eam  haurire 
non  valuit.  Religio  enim  mosaica  , licet  divinitus  revelata, 
perfectionem  tamen  doctrinae  christianae  non  attigit.  Praete- 
rea ipsa  religio  mosaica  illo  tempore  valde  corrupta  fuit 
per  falsas  traditiones,  et  spurias  doctrinas  tum  Pharisaeo- 
rum,  tum  Sadducaeorum,  tum  Essenorum;  quomodo  solus 
vir  Nazaraenus  dispersas  veritates  colligere,  ab  omnibus 
nationis  suae  praejudiciis  liberare , et  ad  universalem  ge- 
neris humani  religionem  elevare  potuisset?  — Profecto  - 
ipsa  ratio  excellentissimae  doctrinae  christianae  originem 


Digitized  by  Google 


268 


Bine  singulari  divini  Numinis  interventu  explicare  non  po- 
test, et  ideo  ceu  divinitus  revelatam  statuere  tenetur. 

2.  Origo  doctrinae  in  mente  alicujus  absque  dubio  est 
factum,  quod  non  tam  per  ratiocinia,  quam  potius  per 
authentica  testimonia  ostendendum  est.  Nemo  autem  me- 
lius cognoscere , et  apertius  contestari  potest , undenam 
doctrina  hausta  fuerit,  quam  ejusdem  auctor,  et  praeeo.  — 
Ast  Christus  ipse  saepe  contestatus  est,  se  doctrinam  suam 
non  per  vires  mere  naturales  acquisivisse,  sed  a Deo,  Pa- 
tre suo,  accepisse,  a quo  se  ad  homines  erudiendos,  et 
salvandos  missum  esse  asseruit.  Sic  Jo.  7,  16  etc.  ait: 
Mea  doctrina  non  est  mea,  sed  ejus , qui  misit  me.  Si 
quis  voluerit  voluntatem  ejus  facere,  cognoscet  de  doc- 
trina, utrum  ex  Deo  sit,  an  ego  a me  ipso  loquar. 
Jo.  8,  26.  inquit:  Qui  me  misit,  verax  est,  et  ego,  quae 
audivi  ab  eo,  haec  loquor  in  mundo;  v.  38.  Ego,  quod 
vidi  apud  Patrem,  loquor;  v.  40.  veritatem  locutus  sum , 
quam  audivi  a Deo.  — (Cf.  Jo.  15,  15.  17,  8.)  Christus 
ergo  satis  clare  se  ceu  legatum  divinum  professus  est, 
atque  doctrinam  suam  a divina  petiit  revelatione.  — Testi- 
monium vero  hoc  Jesu  Christi  de  origine  suae  doctrinae 
omnem  meretur  fidem,  utpote  a)  editum  ab  eo,  qui  ab  omni 
vel  fraudis,  vel  fanatismi  suspicione  immunissimus  fuit, 
ut  ex  ipsius  charactere  apparet  (§.  103.);  b)  confirmatum 
tum  mirabili  vita,  (§.  102.)  tum  atrocissima  morte,  in 
testimonium  veritatis  tolerata  (Jo.  18,  37.  I.  Tim.  6,  13.) 
c)  consentiens  cum  persuasione  coaevorum , qui  stupore 
abripiebantur,  cum  eum  docentem  audierunt,  et  dicebant: 
unde  huic  Sapientia  haec?  (Matth.  13,  54.)  vel:  quomodo 
hic  lit eras  scit,  cum  non  didicerit?  (Jo.  7,  15.)  et  (Luc. 
4,  22.)  legitur:  omnes  testimonium  dabant  illi,  et  mira- 
bantur in  verbis  gratiae,  quae  procedebant  de  ore  ipsius , 
et  dicebant:  nonne  hic  est  filius  Joseph?  — per  quae 

verba  eatis  ostenditur,  coaetaneos,  qui  vitam  Christi  nove- 
rant, ejusdem  sapientiam  naturaliter  sibi  explicare  non 
potuisse. 

3.  Deus  visibili,  et  mirabili  signo  Christum  ceu  Lega- 
tum suum  declaravit;  dum  euim  Jesus  a Joanne  baptiza- 
tus  esset,  apertum  est  coelum,  et  descendit  Spiritus 
Sanctus  corporali  specie  sicut  columba  in  ipsum,  et  vox 
de  coelo  facta  est'.  Tu  es  filius  meus  dilectus , in  te 
complacui  mihi;  (Lue.  3,  21  etc.)  Alia  vice  Christus 
coram  Petro,  Jacobo,  et  Joanne  transfiguratus  est.  — Et 
resplenduit  facies  ejus  sicut  sol , vestimenta  autem  ejus 
facta  sunt  alba  sicut  nix.  Et  eccc  apparuerunt  illis 
Moyses,  et  Elias  cum  eo  lonquentes  — et  nubes  lucida 
obumbravit  eos.  Et  . ecce  vox  de  nube  dicens : hic  est 
Filius  meus  dilectus , in  quo  mihi  bene  complacui-,  ipsum 
audite!  (Matth.  17, 2 etc.)  quibus  verbis  Christus,  Moysi, 
ct  Eliae  non  solum  comparatus,  sed  qua  Filius  illis  longe 
praelatus,  ceu  singularis  Legatus  Dei,  ac  divinae  revela- 
tionis praeco  magnificentissimam  sanctionem  obtinuit.  (Dob- 
mayr  §.  79 — 83.) 

Quae  in  baptismo,  et  transfiguratione  Christi  mira  contigerunt, 
nonnulli  per  fulmen,  et  tonitru  explicare  lentarunt;  at  - tali 
modo  a clara,  et  consentienti  trium  Evangelistarum  (Matth.  1. 
c.  Mare.  1 , 9 etc.  et  c.  9.  Lue.  3,  22,  et  c.  9.)  narratione 
longe  recesserunt,  totius  antiquitatis  persuasioni  contradixe- 
runt, et  adversantia  rationi  protulerunt,  quae  neque  in  tonitru 
articulatas  voces  admittere,  neque,  si  miri  nil  contigit,  in 
praesentibus  - praecipue  apud  baptismum  Christi  - cogitationem 
de  dilecto  filio  Dei  statuere  potest. 

Articulus  II. 

De  miraculis  a Christo  patratis. 

§.  109. 

Cuilibet  Kvangelia  legenti  patet,  Christum,  dum  doc- 
trinam suam  praedicaret,  plurima,  atque  stupenda  miracula 

patrasse,  aquam  in  vinum  mutando,  panes  multiplicando, 
omnis  generis  aegrotos  sanando,  daemones  ejiciendo,  mor- 
tuos vitae  restituendo,  se  ipsum  resuscitando  etc.  — Ut 
autem  exinde  solidum  pro  Religionis  christianae  divinitate 
argumentum  petatur,  eorundem  miraculorum  veritas  histo- 
rica, philosophica,  et  relativa  probanda  est.  (§.  66.) 

Tractatio  haec  summi  momenti  est,  nostro  praecipue  aevo,  quo 
haud  infrequens  nisus  invaluit,  omnia,  quaecnnqne  supernatu- 
ralia , et  mira  dicuntur , naturaliter  explicandi,  quocunque  id 
modo  fiat. 

§•  no. 

A.  Miraculorum  Christi  veritos  historica. 

Facta,  quae  a nobis  miracula  dicuntur,  in  sacris  N. 
T.  libris  leguntur,  quos  genuinos,  integros,  et  fide  dignos 
esse,  in  studio  biblico  probatur.  — Eorundem  autem  scrip- 
tores praecipue  dum  facta  Christi  mira  enarrant,  omnem 
fidem  mereri,  facile  probatur.  Pollent  enim  in  summo  gradu 
illis  dotibus,  quas  juxta  regulas  criticas  pro  auctoritate 
fide  digna  testium  ratio  exposcit,  nimirum  dexteritate,  vi 
cujus  de  factis  requisitam  notitiam  habuerunt,  et  sinceri- 
tate, qua  nonnisi  vera  enarrare  voluerunt. 

§•  IU- 

I.  Testium  dexteritas. 

Testes , qui  facta  non  solum  nosse  potuerunt , sed  et 
debuerunt,  et  contra  quorum  rectam  notitiam  nihil  omnino 
excipi  potest,  certissime  requisita  dexteritate  pollentes  di- 
cendi sunt.  Haec  autem  de  testibuB  miraculorum  Christi 
apertissime  obtinent. 

1.  Apostoli  enim,  et  Evangelistae  Christo  coaevi  fuere, 
eodem  loco,  et  tempore  commorantes,  quo  facta  mira  con- 
tigerunt. Tres  ex  ipsis  - Petrus , Matthaeus , et  Joannes, 

per  triennium  individui  Christi  comites  fuerunt,  omnia  ipsius 
verba  audientes,  et  actiones  videntes.  — Marcus,  et  Lu- 
cas,  qui  probabilius  ex  TO  discipulis  fuerunt,  perpetuo  cum 
Apostolis  conversati  sunt,  quibus’ dictantibus,  et  approban- 
tibus scripta  sua  exararunt.  — Paulus  ante  conversionem 
Hierosolymis  degens,  et  Pharisaeus  absque  dubio  notitiam 
de  publica  Christi  doctrina,  et  historia  habuit,  et  purio- 
rem, ac  pleniorem  post  conversionem  suaiu  tum  ex  su- 
perno auxilio  (Act.  9,  1 etc.)  tum  ex  conversatione  cum 
discipulis,  Damasci  habitantibus  (ib.  v.  19.)  tum  ex  com- 
mercio cum  Apostolis  hausit , a quibus  ceu  collega  agni* 
tus  fuit  (Gat.  2,  9.) 

2.  Neque  ex  eo,  quod  Apostoli,  et  Evangelistae , ex- 
ceptis Paulo,  et  Luca,  homines  rudes,  et  idiotae  erant, 
aliquid  excipi  potest  contra  dexteritatem  ipsorum.  Licet 
enim  in  iis,  quae  subtiliora  sunt,  et  magnum  eruditionis 
apparatum  requirunt,  testis  doctus  praestet  indocto,  atta- 
men in  iis,  quae  a solis  sensibus  dependent,  et  non  requi- 
runt, nisi  sensus  sanos,  eorumque  usum,  non  minoris 
auctoritatis  est  testis  indoctus,  quam  doctus,  (qui  sua 
hincindc  placita  factis  observatis  immiscet.)  — Miracula 
autem  Chrisii  in  talibus  externis  factis  consistunt,  quae  a 
quolibet,  etiam  maxime  rudi  homine  per  rectum  sanorum 
sensuum  usum  cognosci  poterant.  Apostolos  autem,  et 
Evangelistas  facultate  sua  rite  usos  esse,  apparet  tum  ex 
gravitate  rei,  cui,  relicta  religione  avita,  toto  animo  adhae- 
rebant, tum  ex  natura  factorum  extraordinariorum,  de  qui- 
bus omnes  stupebant,  tum  ex  eorum  narratione,  qua  minu- 
tas quoque  circumstantias  saepe  describunt. 

'6.  Nimia  quoque  credulitas  Apostolorum  scientiam 
suspectam  reddere  non  potest.  In  ipsorum  enim  historia 
nullum  nimiae  credulitatis  vestigium  apparet;  sed  saepius 
se  nimis  incredulos  ostenderunt,  praecipue  cum  ageretur 

de  Christi  resurrectione,  quam  ex  magistri  sui  promis- 
sione exspectabant , et  maxime  desiderabant,  sed  ad  quam 
credendam  satis  tardi  erant.  (Matth.  28,  17.  Luc.  24,  41.) 
Praecipue  Thomas  se  maxime  incredulum  monstravit. 
(Jo.  20.) 

4.  Multo  minus  Apostolis  attribui  potest  fanatismus, 
qui  hinc  inde  imaginationis  partus  pro  veritate  venditat. 
Apostolos  enim,  et  S.  Scriptores  hoc  morbo  non  laborasse, 
commonstrat  tum  ipsorum  doctrinae,  et  testimoniorum  uni- 
tas , et  concordia , quae  inter  plures  fanaticos  certe  non 
servatur,  tum  stilus  eorum  simplex,  fanatismo  penitus 
contrarius,  tum  denique  character  eorum  uniformis,  et  con- 
stans, qui  veritatem  intrepide  quidem  defendit,  sed  non 
caeco  modo  se  periculis  objicit. 

5.  Nil  dexteritati  testium  magis  obest,  quam  deceptio ; 
frustra  enim  veritas  ab  illo  quaeritur,  qui  ipsemet  in  errore 
cubat.  — Nullo  autem  modo  dici  potest,  Apostolos  circa 
miracula  Christi  deceptos  fuisse.  Talis  enim  deceptio  lo- 
cum habere  non  potuit , quod  constat  a)  ex  charactere 
Christi,  qui,  cum  sanctissime  vixerit  (§.  103.),  nemini 
palpaverit,  omnibus  aeque  veritatem  praedicaverit,  Aposto- 
lorum quoque  defectus  saepe  reprehenderit,  certe  inter  de- 
ceptores numerari  nequit;  b)  ex  natura  factorum , in  qui- 
bus, cum  externa  fuerint,  et  sine  praeparatione,  plena  luce, 
multis  spectantibus,  contigerint,  deceptio  impossibilis  fuis- 
set; c)  ex  indole  Apostolorum , qui,  cum  propter  Chri- 
stum sua  relinquere,  et  multa  pati  debuere,  absque  dubio 
probe  attenderunt,  an  non  in  ipsius  factis  extraordinariis 
aliqua  deceptio  subsit;  d)  ex  genio  adversariorum , qui, 
zelo,  et  livore  ducti,  omnes  Christi  actiones  non  solum 
diligentissime  observarunt,  sed  et  de  illis  forenses  inqui- 
sitiones instituerunt,  atque  ideo  pro  sua  sagacitate  fraudem 

ei  quae  fuisset,  certissime  detexissent.  (Frint.  T.  II. 
§.  530—586.) 

6.  Dubitari  ergo  nullo  modo  potest,  Apostolos,  et 
Evangelistas'  factorum,  quae  enarrant,  requisitam  scientiam 
habuisse.  Neque  exinde  difficultas  oritur,  quod  facta  Chri- 
sti serius  nimirum  post  plurcs  annos,  e memoria  labili, 
vel  ex  traditione,  facile  corrumpenda  (ut  ait  Ekermanri) 
scriptis  mandarint.  — Etiamsi  enim  a divina  assistentia 
(qua  S.  Scriptores  praediti  fuerunt)  abscindamus,  facta 
externa,  publica,  et  extraordinaria  ex  Apostolorum  memo- 
ria excidere  non  poterant,  praesertim  cum  absque  dubio 
de  illis  saepissime  tum  cogitaverint,  tum  inter  se , et  cum 
aliis  disseruerint.  Traditio  quoque  viventibus  tot  testibus 
oculatis  corrumpi  non  potuit.  (Cf.  Dobmayr.  T.III.§.  19.) 

§ 112. 

II.  Testium  sinceritas. 

Veracitas  in  teste  supponi  debet,  donec  contrarium 
evincatur.  Cum  enim  homini  innatus  sit  veritatis  amor, 
nonnisi  extrinsecum  motivum  ipsum  ad  mendacia  profe- 
renda inflectit:  tale  autem  extrinsecum  motivum,  cuin  ha- 
beat rationem  facti,  non  jam  inaniter  supponi  potest,  sed 
ex  genuinis  monumentis  probari  debet:  quod  quamdiu  non 
fit,  sinceritas  testis  admittenda  est.  (Frint  T.  II.  §.  484.) 
Cum  autem  agatur  de  re  summi  momenti,  operae  pretium 
est,  eorum,  qui  miracula  Christi  contestantur,  sinceritatem 
quoque  probare,  quae  clarissime  illucescit,  sive  ipsi  sacri 
Scriptores,  sive  eorum  scripta  debito  modo  considerentur. 

1.  Si  sacros  Scriptores,  Apostolos,  et  Evangelistas 
consideramus,  multa  sunt,  quae  ostendunt,  ipsos  nonnisi 
vera  proferre,  a)  Fuerunt  enim,  plerique  saltem,  non  astuti 
Philosophi,  non  magno  eruditionis , et  dialecticae  apparatu 
instructi,  sed  homines  idiotae,  quibus  vix  in  mentem  venire 
Dogm.  gen.  1® 

potuit,  tum  Judaeos,  tum  Gentiles  in  re  summi  momenti 
decipere,  b)  Vitam  egerunt  integerrimam,  ita,  ut  nullus 
eorum  ab  infensissimis  adversariis  de  aliquo  crimine  ac- 
cusatus fuerit:  ipsorum  enim  vivendi  ratio  cum  sanctis- 
sima, quam  praedicaverunt,  doctrina,  omnino  consenBit. 
Quam  temerarium  jam  est,  de  tantae  probitatis  viris  in 
summo  Religionis  negotio  fraudes,  et  mendacia  suspi- 
cari ? — c)  Ex  falso  testimonio  nullum  omnino  emolumen> 
tum  sibi  comparare,  et  neque  divitias,  neque  honores,  ne- 
que voluptates  exspectare  poterant : neque  mercedem  pro 
altera  vita  sibi  polliceri  fas  erat,  cum  mendacium  in  re 
gravissima  aeternis  suppliciis  mulctandum  esse,  et  scirent,  et 
profiterentur.  Quis  ergo  negabit,  ipsos  solo  veritatis  amore  ad 
miracula  Christi  enarranda  adductos  fuisse?  d)  Accedit, 
quod  Apostoli  plurima  incommoda  perpeti  debuerint,  ut 
muneri  suo,  doctrinam,  et  miracula  Christi  hominibus  an- 
nuntiandi, satisfacerent.  Debebant  enim  ideo  patriam,  pa- 
rentes , amicos  deserere , nullo  otio , aut  securitate , nec 
certa  sede  frui , in  itineribus  non  solum  famem , et  sitim 
frigus,  et  aestum,  sed  et  opprobria,  et  maledicta,  verbera, 
et  carcerum  squalorem  perpeti.  Quis  vero  sanao  mentis 
sibi  persuadeat,  potuisse,  aut  voluisse  Apostolos  sine  ulla 
Bpe  lucri  tot  adversitatibus  gravissimis  se  subjicere,  ut 
falsa,  et  fictilia  annuntiarent? — e)  Denique  miraculorum 
Christi  testes  pro  veritate  sui  testimonii  non  solum  varias 
aerumnas,  sed  ipsam  quoque  mortem  tolerarunt.  Id  constat 
' ex  ipsa  S.  Scriptura  de  S.  Jacobo  Maj.  (Act.  12,  1 etc.), 
de  SS.  Petro , et  Paulo  ex  monumentis  plurimis , et  etiam 
de  caeleris  Apostolis  tum  ex  authenticis  Scriptis,  tum  ex 
constanti  traditione , ut  prudens  dubium  superesse  non 
possit.  S.  Joannes  Evang.  quoque  martyrium  subiit,  in 
quo  tamen  mortuus  non  est.  (v.  Sandini.  Historia  apost.) 

Majus  autem  sinceritatis  argumentum  pro  teste  haberi  non 
potest,  nisi  mors  pro  veritate  sui  testimonii  tolerata. 

2.  Si  Apostolorum,  et  Evangelistarum  scripta  recta 
mente  inspiciantur,  elucet  undique  ipsorum  veritatis  amor, 
a)  Argumentum  enim,  quod  proponunt,  est  - Jesus  Chri- 
strus  crucifixus,  Judaeis  scandalum,  et  gentibus  stulti- 
tia,— ac  Keligio  Christi,  utrisque  exosa:  ad  tale  autem 
argumentum,  ut  viva  voce  praedicandum,  ita  litteris  con- 
signandum solus  veritatis  amor  impellere  potuit. — b)  Ac- 
cedit stilus  eorum  omnino  simplex,  quo  facta  magistri  sui, 
licet  gloriosissima,  breviter  sine  emphasi,  et  sine  verbo- 
rum ornatu  proponunt.  — Tales  vero  scriptores  multo  ma- 
jorem semper  fidem  merentur,  quam  illi,  qui  in  narratio- 
nibus suis  stili  elegantiam , et  dictionis  ornatum  anhelare 
cognoscuntur,  c)  Praeterea  S.  Scriptores  ea  quoque  nar- 
rant, quae  illo  tempore  Christo  parum  honorifica  videri 
poterant  e.  g.  ejus  agoniam  ante  passionem,  quam-utpote 
unici  illius  testes  facile  reticere  potuissent.  Eodem  modo 
proprias  infirmitates,  natalium  vilitatem,  ignorantiam  suam, 
praejudicia  sua , passiones  suas , fugam  suam,  dum  Chri- 
stus  caperetur,  negationem  Petri,  incredulitatem  Thomac 
ete.  candide  fatentur.  Talia  vero  non  scripsissent,  si  quid 
aliud  quam  solam  veritatem  quaesiissent,  d)  Neque  prin- 
cipibus Synagogae,  aut  potenti  Pharisaeorum  sectae,  aut 
gentilibus  ullo  modo  blandiri  studuerunt,  sed  acerrimos  a 
Christo  contra  illos  habitos  sermones  fideliter  referunt, 
sed  intrepide  narrant,  et  scribunt,  Pharisaeos,  et  Principes 
Judaeorum  ex  invidia,  et  odio,  Pilatum  vero  ex  inani  timore 
ChriBtum  morti  tradidisse.  — Quis  talem  S.  Scriptorum 
sinceritatem  non  admirabitur? e)  Magni  quoque  mo- 

menti est,  quod  plures  scriptores,  per  varias  regiones  dis- 
siti, historiam  Christi  ita  enarrent,  ut  nullibi  sibi  contra- 
dicant, Bed  circa  dicta,  et  facta  magistri  sui  consentiant. 

18* 

Nec,  unum  alterum  descripsisse,  dici  potest,  quod  patet 
tum  ex  diversitate  stili,  tum  ex  occurrentibus  anlilogiis, 
quas  reales  non  esse  recta  exegesis  ostendit.  Multo  minus 
asserere  licet,  scriptores  in  unanimem  deceptionem  conju- 
rasse: id  enim  repugnat  tum  ipsorum  characteri,  tum  rec- 
tae  rationi,  quae  tantae  malitiae  causam  assignare  nequit, 
f)  Demum  deceptio  impossibilis  fuisset : nam  S.  Scripto- 
res enarrant  facta  publica,  in  conspectu  plurimorum  coae- 
vorum patrata,  loco  et  tempore  accurate  assignato,  appo- 
sitis quoque  variis  circumstantiis  , et  adjunctis  , quae  si 
non  ita  contigissent,  deceptio  statim  detegi,  et  in  Aposto- 
lorum maximum  opprobrium  vergere  debuisset.  Jure  ergo 
pro  conclusione  hoc  diiemma  proponi  potest:  Apostoli -vel 
deceptores  fuerunt,  vel  non:  si  primum,  certe  talia  facta, 
tamquam  publice  patrata  non  narrarunt,  quae  haud  conti- 
gerunt; si  secundum,  — ergo  omnem  fidem  merentur. 
(Frint.  T.  U.  §.  537—546.) 

Magni  profecto  momenti  est,  quod  ex  nullo  antiquo  monumento 
ostendi  possit , Apostolos , dum  verbis , et  scriptis  miracula 
Christi  annuntiarunt,  de  falsitate  testimonii  unquam  accusatos 
fuisse.  Eorum  praedicationem  equidem  adversarii  Christi  omni 
modo  prohibere  studuerunt,  sed  Apostolos  falsa,  et  fictitia  pro- 
tulisse, nunquam  asseruerunt.  Judaei  ergo  et  gentiles  coaevi - 
saltem  silentio  suo  - veritatem  historicam  miraculorum  Christi 
confirmant.  Imo  Judaei  de  hac  publice  testimonium  tulerunt, 
dum  de  Christo  in  cruce  pendente  clamarunt:  alios  salvos 
fecit!  (Matth.  27,  41.  Lnc.  23,  35.) — Adsunt  quoque  testi- 
monia exterorum,  qui  miraculorum  Christi  veritatem  histori- 
cam confirmant.  — Inter  Scriptores  judaeos  eminet  Josephus 
Flavius , qui  1.  18.  antiq.  jud.  cap.  3.  commemorans  ea,  quae 
sub  Pontio  Pilato  acta  sunt,  haec  scribit:  „Eo  etiam  tempore 
fuit  Jesus,  vir  sapiens,  si  tamen  virum  eum  appellare  fas  est. 
Fuit  enim  mirabilium  operum  effector,  magister  hominum,  qui 
verum  cum  voluptate  accipiunt,  multosque  Judaeos,  multos 
etiam  Gentiles  ad  se  pellexit.  Hic  erat  Christus;  quem  cum 

Pilatus  ah  hominum  nostrorum  primis  delatum  crucis  supplicio 
addixisset,  eum  tamen  amare  uon  desierunt,  qui  primum  ama- 
verant. Apparuit  autem  eis  tertio  die  redivivus,  divinis  vatibus 
et  haec , et  mille  alia  de  eo  miranda  edatis.  Atque  ab  eo  de- 
nominata Christianorum  natio  durat  usque  ad  hunc  diem.“  — 
Hunc  vero  locum  genuinum  esse.  Critici  jure  ex  eo  probant, 
quia  a)  in  antiquissimis  codicibus  invenitur,  et  in  nonnullis 
erasus  apparet,  quod  a Judaeis  factum  esse  recte  putatur,  b) 
quia  ab  Eusebio  I.  3.  dem.  ev.  et  I.  10  hist.  eccl.  c.  11.  aS. 
Hieronymo  in  Cal.  Script.  ab  Isidoro  Pelusiota  I.  4.  Epist. 
225,  a Sozomeno  I.  1.  hist.  eccl.  c.  1.  et  ab  aliis  citatur,  et 
c)  quia  Josephus  Flavius,  hoc  loco  expuncto,  de  Christo,  un- 
dique jam  noto,  et  memoratu  dignissimo,  mentionem  nullam 
faceret,  cum  tamen  de  S.  Joanne  Bapt.  et  de  Jacobo,  fratre 
Domini,  cum  laude  loquatur.  (Kliipfel  T.  II.  §,  45.  not.6,)  — 
Ethnicos  scriptores  de  miraculis  Christi  haud  multa  comme- 
morare, mirum  non  est,  quia  illa  vel  ob  distantiam  loci  igno- 
rarunt, vel  non  crediderunt,  vel  contra  se  testimonia  proferre 
noluerunt.  Nonnulla  tamen  hic  adduci  possunt.  Teste  enim 
Justino  M.  (Apol.  I,  n.  48.)  et  Tertulliano  (Apol.  c.  21.) 
Pilatus  in  actis,  ad  Imperatorem  missis  miracula  Christi  enar- 
ravit. — Celsus,  Philosophus  epicureus,  testo  Origene  (e. 
Ceis.  I.  I.  n.  6.  etc.  I.  II.  n.  47.  etc.)  plurium  miraculorum 
Christi  veritatem  historicam  admisit.  Idem  do  Porphyrio,  Phi- 
losopho platonico , testatur  Cyrillus  Alex.  (c.  Julian  1.  10.) 
Plotinus  omnia,  Hierocles  multa  miracula  Chrissi  ut  historice 
vera  declararunt.  (Eus.  c.  Hier.)  De  aliis  Philosophis  ethnicis 
Arnobius  (adv.  Gent.  1.  1.  n.  43.)  et  Lactantius  (div.  instit. 
I.  4.  c.  13.)  testantur,  ipsos  miracula  Christi  non  negasse, 
sed  magiae  adscripsisse.  (Cf.  Frint.  T.  II.  §.  546—556.  Beda 
Mayr.  T.  III.  seu  P.  II.  Sect.  II.  §.  209-220.) 

$.  113. 

B.  Miraculorum  Christi  veritas  philosophica. 

Facta  extraordinaria,  quae  de  Christo  in  Rvangeliis 
narrantur,  talia  sunt,  ut  facile  sit  probare,  illa  per  vires 
mere  naturales  perfici  non  potuisse,  sed  per  virtutem  di- 

vinam  producta  esse,  ac  ideo  veram  miraculorum  naturam 
in  se  habere.  Ut  id  pateat,  facta,  quae  ut  miracula  propo- 
nuntur, philosophice  consideranda  sunt.  Possunt  autem  ista 
commode  in  quinque  classes  distingui  nimirum  I.  in  facta 
circa  naturam  inanimatam  patrata , II.  in  sanationes 
aegrotorum,  III.  in  curationes  daemoniacorum , IV.  in 
resuscitationes  mortuorum , et  V.  in  miracula,  quae  Chri- 
stus patravit  in  semetipso.  (Cf.  Frint.  T.  III.  §.  102  etc.) 

In  factis  inquirendis,  et  dijudicandis  non  licere,  phantasiae  indui— 
gere,  et  ex  hac  adjuncta  mutare,  aut  circumstantias  affingere, 
sed  scriptorum  fide  dignissimorum  narrationi  stricte  insisten- 
dum esse,  ratio  jubet,  et  Philosophia  docet. 

%■  H4. 

I.  Miracula  in  natura  inanimata. 

Christus  varia  miracula  patravit,  quibus  se  Dominum 
naturae  ostendit,  a)  In  Cana  Galilaeae  ad  nuptias  invita- 
tus, deficiente  vino,  aquam,  a ministris  in  sex  hydrias 
lapideas  infusam  derepente  in  vinum  sat  generosum  muta- 
vit, (Jo:  2,  1 etc  ),  cujus  mirabilis  mutationis  tum  Archi- 
triclinus, et  sponsus,  tum  ministri,  hospites,  et  praecipue 
discipuli  Christi  testes  fuere , qui  ideo  et  crediderunt  in 
eum  (ib.  v.  11.)  Momentanea  autem  unius  substantiae  in 
aliain  mutatio  per  vires  naturales  certe  perfici  non  potest. 
Neque  occulta,  et  subdola  aquae  effusio,  et  vini  infusio  in 
sex  hydrias  lapideas  possibilis  fuisset,  quin  a circumstan- 
tibus animadverteretur.  (Cf.  S.  Chrysostom.  Hom.  22.  in 
Jo.) — b)  Cum  motus  magnus  factus  esset  in  mari,  ita, 
ut  navicula,  in  qua  erat  Christus  cum  discipulis,  jam  ope- 
riretur fluctibus , et  discipuli,  imminens  naufragium  perti- 
mescentes, exclamarent:  Domine!  salva  nos,  perimus!  — 
Christus,  e somno  expergefactus  imperavit  veniis,  el 
mari,  et  facta  est  tranquillitas  magna.  (Matth.  8,  23  etc. 

Mare.  4,  37  etc.  Lue.  8,  22  eie.)  Naturaliter  haec  contin- 
gere non  poterant,  cum  nullius  hominis  imperium  ventos 
sedare  valeat;  et  si  ex  casu  contigisset,  ut  ad  imperium 
Christi  ventus  quiesceret,  oscillationes  tamen  maris  vehe- 
menter commoti  juxta  leges  physicas  successive  tantum  de- 
ficere potuissent.  Repentinam  ideo  tum  aeris,  tum  maris 
tranquillitatem  omnes  eventui  praesentes  mirati  Bunt,  dicen- 
tes: quis  est  hic,  quia  venti,  et  mare  obediunt  ei?  — 
c)  Alia  vice  cum  discipuli  essent  in  medio  mari,  eorum- 
que  navicula  jactaretur  fluctibus,  Jesus  venit  ad  eos  am- 
bulans super  mare . (Mattii.  14,  24  etc.)  Petrus  quoque  a 
Christo  vocatus  descendens  de  navicula,  ambulabat  super 
aquam  (ib.  v.  29.)  Talis  ambulatura  naturaliter  explicari 
nequit,  quia  juxta  leges  naturae  corpus  specifice  gravius  in 
aquam  mergi,  necesse  est:  qui  vero  dicunt,  Christum  vel 
natasse,  vel  in  littore  ambulasse,  a narratione  historica 
penitus  resiliunt.  — d)  Christus  bis  panes,  et  pisces  mira- 
bili modo  multiplicavit.  Prima  vice  quinque  panibus,  et 
duobus  piscibus  saturavit  quinque  millia  virorum,  exceptis 
mulieribus,  et  parvulis:  et  cum  tanta  hominum  multitudo 
saturata  esset,  tulerunt  reliquias  duodecim  cophinos 
fragmentorum  plenos  — (Matth.  14,  16  etc.  Joan.  6,  5 
etc.).  — Secunda  vice  saturavit  6ep(em  panibus,  et  paucis 
pisciculis  quatuor  millia  hominum,  extra  parvulos , et 
mulieres ;.  — et  quod  superfuit  de  fragmentis , tulerunt 
septem  sportas  plenas.  (Matth.  15,  30.  Mare.  8,  l etc.) 
Naturaliter  certe  tam  exiguo  panum , et  piscium  numero 
nec  plurium  millium  hominum  multitudo  saturari,  nec  tanta 
reliquiarum  copia  remanere  potuit.  Vera  ergo  hic  alimen- 
torum multiplicatio  contigit,  quae  soli  virtuti  divinae  est 
adseribenda.  Neque  admitti  potest,  quod  Horus  effutiit,  tur- 
bas victum  necessarium  secum  attulisse,  cum  expresse 
legatur  de  ipsis : non  habent  quod  manducent  (Matth.  15, 

32.)  et  de  Christo:  dabat  discipulis  suis , ut  apponerent, 
et  apposuerunt  turbae.  (Mare.  8,  6.)  Eodem  modo  insul- 
sum  est,  asserere,  panes  jam  antea  in  antris,  et  cavernis 
absconditos,  et  postea  a discipulis  eductos  fuisse ; id  enim 
nulli  monumento  historico  innixum,  et  paupertati  Christi 
vix  non  impossibile , occulto  modo  heri  non  potuisset. 
Quomodo  ergo  Evangelistae  id  tam  audacter  ut  miraculum 
enarrare,  et  turbae  sic  in  admirationem  abripi  potuerunt, 
ut  Christum  regem  facere  vellent?  — (Beda  Mayr.  1.  c. 
§.  224.  n.  I.) 

$• 

11.  Sanationes  aegrotorum. 

Christus  plurimos  aegrotos,  et  omnis  generis  infirmos 
sanavit,  et  sic  non  solum  virtutem  suam  divinam,  sed 
etiam  charitatem  suam  erga  homines  manifestavit.  Nam 
circuibat  Jesus  totam  Galilaeam  - sanans  omnem  lan- 
guorem, et  omnem  infirmitatem  in  populo  (Matth.  4,  23.) 
Ideo  omnis  turba  quaerebat  eum  tangere , quia  virtus  de 
illo  exibat,  et  sanabat  omnes  (Luo.  6,  19.  Cf.  Matth.  14, 
35  etc.  Mare.  3,  10.  Luc.  4,  40  etc.)  Cum  Jesus  esset 
secus  mare  Galilaeae  accesserunt  ad  eum  turbae  multae, 
habentes  secum  mutos,  caecos , claudos,  debiles , et  alios 
multos,  et  projecerunt  eos  ad  pedes  ejus , et  curavit 
eos:  Ha  ut  turbae  mirarentur  videntes  mutos  loquen- 
tes,  claudos  ambulantes , caecos  indentes,  et  magnifica- 
bant Deum  Israel.  (Matlh.  15, 30  etc.)  Istos  autem  aegros 
Christus  plerumque  sanavit  vel  solo  vocis  imperio,  uti 
caecum  (Mare.  10,  46  etc.)  paraliticum  (Matth.  9, 6 etc.) 
vel  simplici  tactu,  ut  socrum  Simonis  febricitantem  (Matth. 
8,15.)  vel  verbo,  et  tactu  simul,  ut  leprosum  (ib.  v.  lete.) 
surdomutum  (Matth.  7,  33  etc.).  — Dantur  autem  nonnullae 
infirmorum  curationes,  praecipue  memoratu  diguae:  a) 

Christus  enim  sanavit  diu  decumbentes , quos  medici  cu- 
rare nullo  modo  poterant.  Sic  Christus  languidum,  triginta 
et  octo  annos  habentem  in  infirmitate  sua  ita  curavit,  Ut 
audito  praecepto  Christi  surgeret,  tolleret  grabatum  suum,  et 
ambularet  (Jo.  5,  8.),  quod  naturaliter  fieri  non  potuisse, 
omnes  testantur,  qui  experientia  edocti  sciunt,  quid  per 
plures  solum  hebdomadas  decumbentibus  contingat. — Prae- 
terea Christus  mulierem,  quae  erat  in  fiuxu  sanguinis  ab 
annis  duodecim,  et  in  medicos  erogaverat  omnem  substan- 
tiam suam , in  eodem  momento , quo  fimbriam  ipsius  teti- 
git, perfecte  sanam  constituit.  (Luc.  8,  43.)  Aliam  muli- 
erem , quae  habebat  spiritum  infirmitatis  annis  decem , et 
octo , et  erat  inclinata , nec  omnino  poterat  sursum  respi- 
cere , per  impositionem  manuum  iliico  sanavit.  (Luc.  13, 
11  etc.)  Quis  jam  sanae  mentis  tactui  fimbriae,  vel  ma- 
nuum impositioni  talem  longaevas  infirmitates  sanandi  vir- 
tutem naturalem  adseribet? b)  Christus  absentes  quo- 

que, et  longe  dissitos,  qui  ipsum  nec  audire,  nec  videre 
poterant,  sanavit,  ut  servum  Centurionis  (Matth.  8,  5 etc.) 
filium  reguli  (Jo.  4,  46  etc.)  et  filiam  mulieris  chananaeae 
(Matth.  15,  22  etc.);  quaenam  autem  pro  talium  gravissi- 
morum morborum  curatione  momentanea  causa  naturalis 
excogitari  potest,  in  qua  omnis  influxus  tum  physicus,  tum 
moralis  impossibilis  fuit?  — c)  Christus  denique  etiam 
tales  infirmorum  curationes  peregit,  quarum  veritas  per 
inquisitionem  forensem,  ab  infensissimis  adversariis  insti- 
tutam, extra  omne  dubium  posita  fuit:  id  contigit  circa 
languidum  ad  piscinam  (Jo.  5,  1 — 16.)  circa  hominem 
habentem  manum  aridam,  et  in  conspectu  adversariorum 
illam  ex  praecepto  Christi  extendentem  (Matth.  12,  9 etc.) 
et  praecipue  circa  caecum  a nativitate,  quem  curaturus 
Christus  expuit  in  terram , et  fecit  lutum  ex  sputo , et 
linivit  lutum  super  oculos  ejus , et  dixit  ei:  vade , lava 

in  natatoria  Siloe : abiit  ergo,  et  laeit,  et  venit  videns. 
(Jo.  9,  1—34.)  Inauditam  hanc  curationem  sagacissimi 
Pharisaei  post  laboriosam  indagationem  negare  non  pote- 
rant , et  quis  illam  naturaliter  vel  luto , quod  oculos  ob- 
fuscare  debuit , vel  lotioni  per  aquam  peractae  adscribet? 
Cum  in  caecis  a nativitate  essentialis  defectus  in  pupilla 
oculi  adesse  soleat,  eorundem  curatio,  quae  novae  pupillae 
productionem  requirit,  mediis  naturalibus  perfici  haud 
potest. 

• * 

Verum  omnino  est,  aegros,  etiam  naturaliter  sanari  posse,  sed  ad 
id  perficiendum  medicamentis , et  longiori  tempore  opus  est ; 
vera  enim  et  gravis  infirmitas  unica  prolata  voce , aut  simplici 
tactu  sanari  nequit , quod  in  confesso  est  apud  omnes , neque 
repentina  gravis  aegritudinis  sanatio  naturaliter  contingere  po- 
test , quia  natura  juxta  legem  continuitatis  saltum  nescit.  — 
Inepte  etiam  nonnulli  asserunt,  Christum  in  Aegypto  arcanas 
artes  didicisse,  et  per  has  tot  stupendas  curationes  perfecisse. 
Nara  Christus  paucis  infantiae  annis  in  Aegypto  versatus  est, 
quia  ceu  puer  duodennis  jam  a Nazareth  Hierosolymam  venit. 

Et  si  Christus  in  Aegypto  tales  artes  didicit,  cur  illi  illas  non 
didicere,  qui  in  adulta  aetate  diutius  ibi  commorati  sunt?  — 
Demum  ars  nulla  ipsam  naturam  superare  potest,  cum  ipsius 
viribus,  legibusque  innitatur.  — Prorsus  absomim  quoque  est, 
dicere . per  vivam  fidem  iu  animo  excitatam  perturbatum  ner- 
vorum , et  membrorum  organismum  in  ordinem  redigi , et  sic 
aegrum  sanari  posse:  experientia  enim  contraria  est,  quae 
ostendit,  medicos  maxima  auctoritate,  et  eloquentia  pollentes 
tali  modo  graviter  infirmos  curare  nullatenus  posse.  Christum 
non  tali  modo  sanationes  perfecisse,  apparet  ex  eo,  quia  etiam  ' 
absentes  curavit ; et  iu  praesentibus  quoque,  nisi  jam  stupenda 
miracula  praecessissent,  viva,  et  firma  fides  excitata  non  fuis- 
set. — Perperam  tandem  miraculis  Christi  opponuntur  ea, 
quae  per  magnetismum  animalem  peracta  fuisse  dicuntur.  Per 
hunc  enim  caecis  visum,  surdis  auditum,  mutis  loquelam,  gra- 
viter, et  diu  decumbentibus  illico  perfectam,  et  constantem 
sanitatem  tributam  fuisse,  nullo  exemplo  ostendi  potest.  Piu- 


Digitized  by  Google 


283 


rima  sane  commentitia  sunt,  quae  de  magnetismi  virtute,  et 
effectibus  jactitantur.  (Cf.  ftatfyof.  SIdtter  auS  lirol  1844. 
Nr.  10,  et  11.)  Quae  autem  naturaliter  explicari  non  possunt, 
daemoni  recte  adseribuntur,  cujus  operatio  tum  ex  consensu 
voluntatis  requisito,  tum  ex  inhonestis  actibus,  ct  effectibus, 
tum  ex  aliis  hincindc  circumstantiis  elucet.  (Cf.  Cie  SKeligion 
mit  jbilfe  t»er  neuerit  ©eiefjrfamfeit  :c.  nacbgeimefen  2.  S. 
11.  &.  aBiirjtwrg  1837.  ©tadjePfdje  Butb&flnbiung.) 

S-  »»«. 

111.  Curationes  daemoniacorum. 

Christus  saepius  dominium  suum  in  spiritus  malignos, 
Seu  daemones  ostendit,  quos  ex  hominum  corporibus  impe- 
rio suo  expulit.  Duo  talis  expulsionis  exempla  praecipue 
notanda  sunt,  a)  Matlh.  8,  28.  etc.  de  Christo  narratur: 
cum  venisset  in  terram  Gerasenorum  occurrerunt  ei  duo 
habentes  daemonia , de  monumentis  exeuntes,  saevi  nimis, 
ita , ut  nemo  posset  transire  per  viam  illam,  Et  ecce  cla- 
maverunt dicentes:  quid  nobis , et  tibi , Jesu  fili  Vei? 
venisti  huc  ante  tempus  torquere  nos?  Erat  autem  non 
longe  ab  illis  grex  multorum  porcorum  pascens.  Dae- 
mones autem  rogabant  eum  dicentes:  si  ejicis  nos  hinc, 
mitte  nos  in  gregem  porcorum.  Et  ait  illis  : ite.  At  illi 
exeuntes  abierunt  in  porcos,  et  ecce  impetu  abiit  lotus 
grex  per  praeceps  in  mare,  et  mortui  sunt  in  aquis.  — 
Daemones,  spiritus  maligni,  hominibus  potentiores  naturali 
modo  per  unam  emissam  vocem : ite  expelli  nullatenus 
possunt.  Christus  ergo  virtutem , ipsis  daemonibus  supe- 
riorem 1.  c.  divinam  ostendit,  cum  ex  istis  hominibus  non 
unum,  sed  multa  daemonia  ejecit,  quae  se  legionem  voca- 
runt (Luc.  8,  30.)  Permisit  autem  Christus  ipsis  in  gre- 
gem porcorum  ingredi,  illumque  praecipitare  in  mare,  tum 
ad  veritatem  miraculi  confirmandam,  tum  ad  avaritiam,  sen- 
sualitatem, legi  mosaiene  contrariam,  atquo  incredulitatem 

Gerasenorum  juste  puniendam,  b)  Luc.  11 , 14  etc.  de 
Christo  legitur : erat  ejiciens  daemonium , et  illud  erat 
mutum.  Et  cum  ejecisset  daemonium  locutus  est  mutus , 
et  admiratae  sunt  turbae.  Hoc  miraculum  ita  erat  evidens, 
ut  nec  Pharisaei  (Matth.  9,34.)  infensissimi  Christi  hostes 
iliud  negare  ausi  sint,  sed  solum  virtuti  diabolicae  illud 
adscripserint  dicentes : in  Beelzebub  principe  daemonio- 
rum ejicit  daemonia.  Christus  vero  hujus  asserti  absur- 
didatem  ostendens  ait:  Si  Satanas  in  se  ipsum  divisus 
est,  quomodo  stabit  regnum  ejus  ? porro  si  in  di- 

gito Vei  ejicio  daemonia , profecto  pervenit  in  vos  reg- 
num Dei:  quibus  verbis  divinam  suam  virtutem,  quam 
ejiciens  daemonia  manifestavit,  satis  clare  asseruit. 

Non  desunt,  qui  vere  a daemone  obsessos  tempore  Christi  exti- 
tisse  negant,  et  per  daemoniacos  nonnisi  tales  intelligendos 
esse  putant,  qui  mania,  phrenesi,  morbo  comitiali,  vel  simili 
laborabant.  — Ast  qui  ita  sentiunt,  longe  recedunt  a recta 
interpretatione  S.  Scripturae,  quae  apertissime  a reliquis  aegro- 
tis distinguit  daemoniacos,  in  quorum  etiam{denominatione  va- 
rii termini  e.  g.  daemonia  (Matth.  4,  24.)  Spiritus  immundi 
(Mare.  3,  11.)  Beelzebub,  (Luc.  11,  15.)  Satanas  (ib.  v.  18.) 
etc.  occurrunt  (Cf.  Matth.  10,  1.)  Praeterea,  si  per  daemoniacos 
naturali  morbo  laborantes  intelliguntur,  maxima  vi  haud  raro 
narratio  evangelica  contorqueri  debet-  sic  e.g.  nonnisi  absono 
modo  dici  potest,  morbum  quemdam  tam  insolitas  per  longius 
tempus  vires  praebuisse,  ut  nemo  posset  transire  perviam 
illam,  morbum  rationabiliter  cum  Christo,  locutum  esse,  eun- 
demque  ex  hominibus  egressum  in  porcos  intrasse  etc. — Abso- 
num quoque  est,  dicere,  Christum,  qui  omnia  gentis  suae  prae- 
judicia, cunctosque  errores  maxima  solertia  emendare  sategit, 
se  erroneae  temporis  sni  opinioni  accommodasse,  praecipue  cum 
etiam  coram  solis  discipulis  suis  persuasionem  suam  de  veris 
obsessis  non  solum  non  retractaverit , sed  potius  confirmaverit. 
(Matth.  17.  20,  Mare.  9,  28.) Assertio  demum,  per  daemonia- 
cos nonnisi  naturali  morbo  affectos  intelligi,  totius  antiquitatis 
consensioni  contradicit;  quae  semper  contrarium  sensit,  et  de 

influxu  daemonum  in  res  sublunares,  ac  praecipue  tnm  in  ani- 
mas, Ium  in  corpora  hominum  non  dubitavit.  — (v.  Frint. 
T.  III.  §.  112  elc.  Goerres  d)ri(llid)e  4,  S8.  Perrone 

Tom.  III.  P.  I.  Cap.  V.) 

§•  117. 

IV.  Resuscitationes  mortuorum. 

Christus  tres  vere , ac  certe  mortuos  ad  vitam  resus- 
citavit.  a)  Filia  enim  Archisynagogi  vere  mortua  erat,  quod 
Pater  asseruit  (Matth.  9, 18.)  servi  nuntiarunt  (Luc.  8,49. 
Mare.  5,  35.)  et  puellae  defunctae  adstantes  ita  credide- 
runt, ut  Christum  deriderent,  cum  mortem  non  negans, 
sed  somno  comparans  diceret:  non  est  mortua  puella  sed 
dormit.  Hanc  vero  Christus  tactu,  et  verbo  ita  ad  vitam 
revocavit,  ut  statim  surgeret,  et  ambularet.  — b)  Juvenis 
in  Naim  tam  certe  mortuus  erat,  ut  jam  ad  sepulchrum  de- 
latus sit:  quis  vero  prudens  dubitabit,  matrem  viduam  non 
omnem  sollicitudinem  adhibuisse  pro  unico  filio  suo,  ne 
apparenter  mortuus  sepeliretur.  Sed  Christus  funeri  obviam 
factus,  et  erga  matrem  plorantem  misericordia  motus  ado- 
lescentem tactu  loculi,  et  imperio  vocis  vitae  restituit,  quod 
multi  viderunt , et  ideo  stupore  abrepti  Christum  ut  pro- 
phetam magnum  venerati  sunt.  (Luc.  7,  11  — 17.)  c)  De 
morte  Lazari,  quam  Christus  longe  a Bethania  dissitus, 
apostolis  annuntiavit,  tum  plorantes  illius  sorores,  tum 
omnes,  qui  ad  ipsas  consolandas  venerant,  plenam  per- 
suasionem habuerunt.  Foetor  quoque,  e corpore  emanans, 
certissimum  mortis  indicium  erat.  Et  quomodo  in  monu- 
mento lapide  occluso , ligatus  institis  faciemque  sudario 
velatam  gerens  per  quatuor  dies  sine  nutrimento  vivere 
potuisset?  vel  quomodo  clam  ipsi  nutrimentum  porrigi  po- 
tuisset, qufn  adventantium  turba  id  observaret?  ipsi  ad- 
versarii Christi,  qui  hoc  miraculum  aegerrime  tulerunt,  ni- 
hilominus de  morte  Lazari  ne  minimum  quidem  dubium 

moverunt.  — Lazarum  vero  mortuum  Christus  in  praesen- 
tia plurimorum  solo  imperio  vocis  ad  novam  vitam  resus» 
citavit.  (Jo.  11,  1 — 53.)  Mortuum  autem  naturalibus  me- 
diis ad  vitam  revocari  non  posse,  omnis  tum  recta  Philo- 
sophia, tum  continua  experientia  testatur.  (Cf.  lld.  Schwarz 
T.  I.  n.  IV.  §.  33.) 

Non  defuere,  qui  miracula  Christi,  quae  naturaliter  explicari  haud 
possunt,  allegoric«,  seu  mythice  exponenda  esse  dixerint.  Sic 
Woolstoiius,  Anglus,  asserere  non  erubuit,  per  Lazarum  mor- 
tuum, et  rcsuscitatum  non  inlelligi  nisi  honinem  spirituaiiter 
per  peccatum  mortuum , -et  per  poenitentiam  vitae  spirituali 
restitutum.  Sententiam  suam  isle  incredulus  duplici  argumento 
munire 'conatus  est;  nam,'  ait,  ex  sensu  litterali  contradictiq 
oritur,  quia  de  eodem  Lazaro  dici  posset : mortuus  est,  et  vi- 
vit, et  ipsi  SS.  Patres  per  Lazarum  mortuum  peccatorem,  et 
per  Lazarum  redivivum  poenitentem  intelliguut.  — Sed  misera 
omnino  est  YVoolslonii  argumentatio.  Contradictio  enim  ad- 
esset, si  Lazarus  eodem  tempore  mortuus,  et  vivus  diceretur, 
non  autem,  si,  ut  refert  evangelica  historia,  asseritur,  Lazarum 
vixisse,  dein  mortuum,  et  postea  virtute  divina  iterum  vitae 
' restitutum  esse.  Si  vej*o  SS.  Patres  Lazari  historiam  pro  doc- 
trina morali  applicant,  ideo  tamen  sensum  litteralem  nullatenus 
negant,  sed  veritatem  miraculi  a Christo  patrati  non  solum  ad- 
mittunt, at  etiam  contra  adversarios  propugnant,  uti  constat  de 
Origenc,  S.  Chrysostomo,  S.  Augustino,  et  aliis.  Generatim 
Evangelistae  stilo  simplici,  et  candido  facta  historica  enarrant, 
quae,  praecipue  si  adjuncta  tum  praecedentia,  tum  subsequen- 
tia  attendantur,  nonnisi  cum  maximis  difficultatibus,  et  absur- 
ditatibns  mere  allegorice  exponi  possunt,  (v.  Beda  Mayr. 
Toni.  III.  S.  221.  n.  4.) 

§.  118. 

V.  Resurrectio  Christi. 

Omninm  miraculorum  vel  uti  sigillum  eat  Resurrectio 
Christi,  a)  Haec  jam  in  se  aesthetice  sublimis  dicenda 
est , quia  in  illa  e Btatu  infimae  exinanitionis  gressus  ad 


Digitized  by  Google 


287 


alatum  summae  exaltationis  conspicitur,  b)  Resurrectio 
Deo  est  gloriosissima , cujus  Omnipotentia,  Sapientia,  Justi- 
tia, et  Bonitas  ex  illa  clare  elucent,  c)  Pro  Christo  resur- 
rectio est  optima  apologia,  et  praeclarissimum  praemium, 
d)  Pro  Religione  Christiana  est  resurrectio  firmissimum 
fundamentum,  ac  veritatis  sigillum,  e)  Omnibus  hominibus 
resurreetio  Christi  est  solatio,  quibus  futuram  carnis  re- 
surrectionem promittit.  — Christus  non  solum  coram  dis- 
cipulis resurrectionem  suam  praedixit  (iVIatth.  16,  4.)  sed 
etiam  coram  adversariis  ad  illam,  ceu  ad  miraculum  mira- 
culorum provocavit,  dicens:  Solvite  templum  hoc , et  in 
Iribus  diebus  excitabo  illud.  (Jo.  2,  19.)  et  sicut  fuit 
Jonas  in  ventre  ceti  tribus  diebus , et  tribus  noctibus, 
sic  erit  filius  hominis  in  corde  terrae  tribus  diebus,  et 
tribus  noctibus.  (IVIatth.  12,  40.)—  Apostoli  quoque  ma- 
ximi fecerunt  magistri  sui  resurrectionem , iliamque  ceu 
religionis,  a se  praedicatae,  fundamentum  declararunt,  ita, 
ut  Paulus  diceret : Si  Christus  non  resurrexit , inanis  est 
ergo  praedicatio  nostra,  inanis  est  et  fides  vestra 
(1.  Cor.  15,  14.),  Solidis  ideo  argumentis  resurrectio  Chri- 
sti probanda  ost. 

1.  Veritas  resurrectionis  domininae  ex  tribus  factis, 
quae  negari  nullo  modo  possunt,  clarissimo  eruitur.  Chri- 
stus enim  'vere  mortuus  est , ipsius  corpus  exanime  in  se- 
pulchrum  positum,  et  post  tres  dies  non  amplius  in  illo 
inventum  est,  quod  nonnisi  per  gloriosam  resurrectio- 
nem explicari  potest,  a)  Christum  vere  mortuum  esse, 
omnes  quatuor  Evangelistae  testantur:  Matthaeus  ait:  Je- 
sus  - clamans  voce  magna  emisit  spiritum  (27,  50.); 
Marcus:  emissa  voce  magna  expiravit  (15,  37.);  Lucas: 
haec  dicens  expiravit  (23,  46.);  Jonnnes:  inclinato  ca- 
pite tradidit  spiritum  (i9,  30).  — Praeterea  ab  eodem 
Joanne,  teste  oculari,  narratur,  milites  latronum  adhuc 

viventium  crura  fregiBse,  ad  Jesum  autem  cum  venissent, 
ut  viderunt  eum  jam  mortuum,  non  fregerunt  ejus  crura, 
sed  unus  militum  lancea  latus  ejus  aperuit,  et  continuo 
exivit  sanguis,  et  aqua  (Jo.  19,  32  etc.)  Ipsi  ergo  mili- 
tes de  vera  Christi  morte  testes  extiterunt.  Et  si  Christus 
ibi  vere  mortuus  non  fuisset,  jam  pfopter  lateris  transfi- 
xionem  mori  debuisset,  quia  effluxus  sanguinis  et  aquae 
ostendit,  ipsum  cor,  vel  pericardium  transfixum  fuisse, 
quo  vulnerato  homo  naturaliter  vivere  non  potest.  Sepa- 
ratio quoque  aquae  a sanguine  certissimum  mortis  indi- 
cium fuit.  Demum  Pilatus  quoque  ex  testimonio  Centurio- 
nis de  morte  Christi  certus  fuit;  alias  corpus  ipsius  Jose- 
pho  ab  Arimathaea  non  concessisset.  — His  rite  consi- 
deratis nonnisi  vesanus  dicere  potest,  Christam,  qui  jam 
ante  crucifixionem  tot,  lantaque  passus  fuerat,  apparenter 
solum  mortuum  fuisse. — b)  Josephus  ab  Arimathaea,  cum 
corpus  Christi  exanime  a Pilato  accepisset , involvit  illud 
in  sidone  munda,  et  posuit  illud  in  monumento  suo  no- 
vo, quod  exciderat  in  petra  (Matth.  27,  60.)  et  in  quo 
nondum  quisquam  positus  fuerat  (Luc.  23,  53.).  Dein 
advolvit  saxum  magnum  ad  ostium  monumenti,  et  abiit 
(Matth.  ib.)  Altera  autem  die  convenerunt  Principes 
Sacerdotum , et  Pharisaei  ad  Pilatum  dicentes:  Domine 
recordati  sumus,  quia  seductor  ille  dixit  adhuc  vivens : 
post  tres  dies  resurgam.  Jube  ergo  custodire  sepulchrum 
usque  in  diem  tertium,  ne  forte  veniant  discipuli  ejus, 
et  furentur  eum , et  dicant  plebi:  surrexit  a mortuis,  et 
erit  novissimus  error  pejor  priore.  Ait  illis  Pilatus: 
Habetis  custodiam,  ite,  custodite  sicut  scitis.  Illi  autem 
abeuntes  munierunt  sepulchrum,  signantes  lapidem  cum 
custodibus.  Tam  stulti,  et  imprudentes  Principes  sacerdo- 
tum, et  pharisaei  certe  non  fuerunt,  ut  sigillum,  et  custo- 
diam sepulchro  apponerent , quin  certo  scirent , corpus 


Digitized  by  Google 


289 


Christi  in  illo  contineri ; vel  saltem  postmodum  impruden- 
tiam suam  confessi  essent  ad  resurrectionem  negandam, 

de  quo  tamen  nec  verbum  legitur.  Dubitari  ego  non  potest, 
altera  die  corpus  Christi  vere  adhuc  in  sepulchro  fuisse. — 
c)  Sed  post  tres  dies  corpus  Christi  non  amplius  in  se- 
pulchro  fuit:  hujus  quoque  facti  multi  testes  adsunt.  Piae 
eniin  mulieres  corpus  in  sepulchro  non  invenerunt,  sed 
angelum,  qui  ait  ad  illas  de  Christo:  Surrexit  non  est 
hic.  (Malth.  28.  Mare.  16.)  Deinde  Petrus,  et  Joannes, 
venientes  ad  monumentum  non  invenerunt  corpus,  sed  sola 
linteamina,  quibus  Christi  corpus  involutum  fuerat,  et  su- 
darium, quod  fuerat  super  caput  ejus.  (Jo.  20,  8 etc. ) 
Custodes  quoque  sepulchri,  terrae  motu  perterriti,  venerunt 
in  civitatem,  et  nuntiaverunt  principibus  sacerdotum  om- 
nia, quae  facta  fuerant.  Hi  autem  congregati  cum  senio- 
ribus, consilio  accepto,  pecuniam  copiosam  dederunt 
militibus  dicentes : Dicite,  quia  discipuli  ejus  nocte  ve- 
nerunt , et  furati  sunt  eum , nobis  dormientibus.  (Matth. 
28,  11  etc.)  Ergo  infensissimi  Christi  adversarii  testes 
sunt,  corpus  ipsius  post  triduum  in  sepulchro  haud  fuisse; 
alias  illud  extractum  ostendissent,  et  apostolos,  resurrec- 
tionem praedicantes  confudissent,  et  non  ad  absurdum 
mendacium  confugissent,  et  in  hujus  confirmationem  testes 
dormientes  adhibuissent.  — d)  Corpus  autem  Christi  e se- 
pulchro evanescere  non  potuit  nisi  per  gloriosam  resur- 
rectionem. — Extiterunt  quidem  nonnulli,  qui  asseruerunt, 
corpus  Christi  vel  a scissa  per  lerracmotum  terra  absorp- 
tum, vel  a discipulis,  ostium  monumenti  aperientibus , aut 
per  cuniculos  terram  effodientibus , aut  per  occultum  adi- 
tum accedentibus  ablatum  fuisse.  Sed  haec  omnia  absona 
sunt.  Nam  - si  terra  scissa  corpus  Christi  absorpsisset, 
quomodo  linteamina,  et  sudarium  in  sepulchro  remanse- 
runt'i  — scissura  petrae  utique  visibilis  manere  debuit,  et 
Dogm.  gen.  19 

cur  illam  principea  Sacerdotum , et  Pharisaei , resurrectio- 
nem Christi  omni  modo  negare  lentantes,  non  observa- 
runt? — Discipuli  pro  timido  suo  charactere  non  ausi 
. fuissent,  ad  sepulchrum  accedere,  et  si  voluissent  corpus 
Christi  abripere,  propter  custodes  appositos  non  potuis- 
sent. Neque  aditus  per  cuniculos  ad  sepulchrum  aperiri 
potuit,  quod  in  petra  excisum  erat,  quin  custodes  id  ani- 
madverterent. Occultus  autem  aditus  - nullo  historico  mo- 
numento probandus  - a Josepho  ab  Arimathaea  certe  non 
antea  praeparatus  fuit,  et  in  illo  triduo  sine  maximo  la- 
bore , et  rumore  praeparari  non  potuit.  Dicendum  ergo 
omnino  est,  corpus  Christi  nullo  naturali  modo  e sepul- 
chro  evanuisse,  sed  illud  mirabili  modo  - i.  e.  per  glorio- 
sam resurrectionem  sepulchro  ereptum  esse.  (Frint.  T.  III. 
§.  120—130.) 

2.  Christum  propria  virtute  e sepulchro  surrcxisse 
testantur  Apostoli , et  Evangelistae , qui  verba  Angeli  ci- 
tant, ad  mulieres  de  Christo  dicentis:  non  est  hic ; sur- 
rexit  enim,  sicut  dixit.  (Matth.  28,  6.  Mare.  16,  6.  Luc. 
24,  6.)  Resurrectionem  Christi  cum  variis  adjunctis  enar- 
rat etiam  S.  Joannes  (c.  20  et  c.  21.)  Petrus  illam  intre- 
pide annuntiavit,  in  prima  concione  Hierosolymis  habita 
exclamans:  hunc  Jesum  resuscitavil  Deus,  cujus  nos 
omnes  testes  sumus  (Act.  2,  32.)  Idem  in  prima  sua  epi- 
stola scribit:  Benedictus  Deus , qui  regeneravit  nos  in 
spem  vivam  per  resurrectionem  Jesu  Christi  a mortuis 
(1,  3.).  Paulus  ait:  Nunc  autem  Christus  resurrexit  a 
mortuis  primitiae  dormientium.  (I.  Cor.  15,  20.)  Idem 
Athenis  in  Areopago  resurrectionem  Christi  ad  probandam 
veritatem  suae  doctrinae,  dicens,  quod  Deus  sit  fidem 
praebens  omnibus , suscitans  eum  a mortuis.  (Act.  17,  31.) 

3.  Apostoli  vero  cum  aliis  multis  Resurrectionem  Chri- 
sti contestati  sunt,  non  solum  quia  corpus  ipsius  e sepul- 

chro  evanuit,  sed  multo  magis,  quia  ChriBtum  redivivum  et 
viderunt,  et  audierunt,  et  palparunt.  Christus  enim  post 
gloriosam  suam  Resurrectionem  saepius  se  conspicuum 
reddidit.  Apparuit  enim  Mariae  Magdalenae  in  forma 
hortulani  (Jo.  20,  14.)  mulieribus  a monumento  redeun- 
tibus (Matth.  28,  9.)  discipulis  duobus  euntibus  in  Eraaus 
(Luc.  24, 13  etc.)  singulariter  Simoni  Petro  (Luc.  24, 34.) 
Apostolis  omnibus,  excepto  Thoma,  quibus  perterritis  se 
palpandum  praebuit  (Jo.20, 19 — 25.)  et  iterum,  cum  Tho- 
mas  adesset,  quem  digitum  in  fixuram  clavorum,  et  ma- 
num in  latus  mittere  jussit  (ib.  26  etc.);  pluribus  disci- 
pulis ad  mare  Tiberiadis  (Jo.  21,  1 etc.)  et  undecim  Apo- 
stolis in  Galilaea  in  monte , ubi  constituerat  illis  Jesus 
(Matth.  28,  16  etc.)  Teste  Paulo,  Christus  redivivus  visus 
est  plus  quam  quingentis  fratribus  simul.  (I.  Cor.  15, 
6.)  Christus  autem  non  obiter,  et  momentanee  Apostolis 
apparuit,  sed  amice  cum  ipsis  conversatus  est , cum  ipsis 
manducavit,  ipsosquo  docuit.  Legitur  enim  : praebuit  se 
ipsum  vivum  post  passionem  suam  in  multis  argumen- 
tis, per  dies  quadraginta  apparens  eis,  et  loquens  de 
regno  Dei.  (Act.  1 , 3.)  Tandem  videntibus  Apostolis 
Christus  elevatus  est,  et  gloriosissime  in  coelum  ascendit. 
(Mare.  16, 19  etc.  Luc.  24,  50.  etc.  Act.  1,  10  etc.)  Apostoli 
ergo  circa  resurrectionem  Christi  certe  non  fuerunt  decepti, 
nec  voluerunt  decipere  (§.  112.),  etsi  voluissent,  non 
potuissent,  quia  per  corpus  Christi  - in  sepulchro  osten- 
sum, omnino  confusi  fuissent:  ipsorum  ergo  unanime  te- 
stimonium omnem  fidem  meretur. 

4.  Magni  semper  momenti  est,  ut  attendatur,  qualem  ef- 
fectum testimonium  prolatum  apud  coaevos  producat,  an  ut 
verum  suscipiatur,  an  ut  falBurn  rejiciatur.  Ast- licet  ru- 
mor de  corpore  Christi  a discipulis  abrepto  sparsus  fue- 
rit, — nihilominus  Hierosolymis  plurimi  Apostolis , resur- 

rectionem  Christi  annuntiantibus  crediderunt.  Nam  in  pri- 
ma Petri  concione  tria,  et  in  secunda  quinque  hominum 
millia  lidem  susceperunt.  (Act.  2,  41.  4,  4.)  Principes  sa- 
cerdotum , et  magistratus  doluerunt  quidem , quod  apostoli 
Jesu  resurrectionem  annuntiarent,  atque  hanc  praedicationem 
omni  modo  prohibere  conati  sunt  (Act.  4,  2 etc.)  sed  ta- 
men apostolos  nec  ut  violatores  sepulchri,  nec  ut  decepto- 
res punierunt;  multi  quoque  ex  sacerdotibus  amplexi  sunt 
Christi  fidem.  (Act.  6,  7.)  Sic  pedetentim  fides  in  Resur- 
rectionem Christi,  non  obstantibus  adversariorum  conati- 
bus, universalis  facta  est  ita,  ut  Ecclesia  chrisliana  ab  in- 
cunabulis resurrectionem  Christi  tum  in  symbolis  suis  pro- 
fessa sit,  tum  instituto  festo  Paschalis  solemniter  celebra- 
verit. (v.  Ild.  Schwarz  Tom.  I.  n.  35.  Waibl  ®ogm.  IV. 
9lbf.  n.  75—77.) 

Quo  majus , ac  firmius  argumeutum  pro  religionis  cliristiauae  ve- 
ritate ex  resurrectione  Christi  exsurgit,  eo  magis  hauc  reve- 
lationis adversarii  omni  tempore  impugnare  consuevere.  Multas 
difficultates  proposuit  auctor  nnonymus , cujus  fragmenta  edi- 
dit Lessingius.  Rationalistae  quoque,  qui  sicut  « doctrinis  su- 
prarationalibus,  ita  et  a factis  supernaturalibus  abhorrent  e.  g. 

'G.  Paulus,  Wegscheider,  et  alii,  Christi  resurrectionem  vel 
negare  audent , vel  naturaliter  explicare  lentant.  Praecipuae 
saltem  difficultates  solvendae  sunt. 

Obj.  1 . Narratio  de  custodia  sepulchro  apposita  fidem 
non  meretur,  quia  solum  Matthaeus  illam  contestatur;  et 
mulieres,  si  illa  adfuisset,  ad  sepulchrum  accedere  ausae 
non  fuissent:  ipsi  demum  Apostoli  ad  illam  nunquam  pro- 
vocabant. 

Resp.  Silentium  trium  evangeiistorum  non  est,  nisi 
argumentum  uegativum : solus  Matthaeus  est  testis  fide 
dignus,  eo  magis , quia  in  eadem  regione  , in  qua  factum 
contigit,  evangelium  suum  exaravit,  ubi  ipsius  testimonium 
facile  infirmari  potuisset,  si  falsum  fuisset,  quod  tamen 

nunquam  factum  est.  — Mulieres  fidenter  ad  sepulchrum 
accesserunt , quia  de  custodia  - altera  die  sepulchro  appo- 
sita - nihil  cognoverunt.  — Apostoli  ad  custodiam  nolue- 
runt provocare;  quoniam  certius  ipsis  videbatur  esse,  quod 
experimento  sensuum  didicerant:  quare  dixerunt,  nos  eum 
vidimis,  cum  eo  sumus  locuti,  eumque  contrectavimus. 

Obj.  2.  In  historia  resurrectionis  Christi,  variae  con- 
tradictiones inter  Evangelistas  inveniuntur : e.  g.  nullatenus 
inter  se  conveniunt  in  assignando  tempore,  quo  mulieres 
ad  monumentum  venerunt,  in  determinando  eorum  numero, 
et  in  describendis  Angelorum  apparitionibus. 

Resp . Antilogiae  istae  non  sunt  nisi  apparentes,  saepe 
jam  tum  a S.  Patribus  e.  g.  S.  Augustino,  S.  Chrysosto- 
mo,  et  aliis,  atque  a recentioribus  Exegetis  e.  g.  Schnap- 
pinger,  Stolberg  T.  V.  §.  34  etc.  Frint  T.  lil.  §.  133 — 137. 
solide  solutae:  egregiam  earundem  solutioni  animadversio- 
nem adjecit  Kliipfel , dicens:  „ex  apparentibus  id  genus 
anlilogiis  firmatur  potius  resurrectionis  veritas.  Si  enim 
Kvangelistae,«et  Apostoli  ex  condicto  egissent,  nil  fuisset 
facilius,  quam  apparentes  istas  antilogias  evitare,  quemad- 
modum solent,  qui  fallere  cupiunt.*'  (Cf.  Beda  Mayr.  T.  III. 
seu  P.  II.  G.  II.  §.  227  et  228.) 

Obj.  3 ■ Si  Christus  vere  resurrexit,  cur  solum  apo- 
stolis, et  amicis  suis  apparuit?  cur  non  populo,  principi- 
bus sacerdotum,  pharisaeis,  et  aliis  inimicis  suis  se  con- 
spicuum reddidit,  per  quod  resurrectio  extra  omne  dubium 
posita  fuisset?  — 

Resp.  Huic  quaestioni  varia  reponi  possunt,  a)  Prae- 
priniis  sufficiens  responsio  datur,  dicendo,  Christum  ini- 
micis suis  non  apparuisse,  quia  noluit,  se  ipsis  conspi- 
cuum reddere:  nam,  ait  Origenes  Celso,  hoc  idem  obji- 
cienti (I.  2.  n.  63.)  .oion  ad  homines  pertinet  patrando- 
rum miraculorum  modum,  seu  ordinem  praestituere.  Satis 

sit  nosse,  ipsam  primum  Petro,  taaquain  Apostolorum 
principi,  deinde  undecim  Apostolis,  ac  demum  plusquam 
500  fratribus  simul  apparuisse,  b)  Judaei  post  tot  vatici- 
nia, et  miracula  in  incredulitate  perseverantes  indigni  om- 
nino erant,  quominus  Christum  in  statu  exaltationis  vide- 
rent. c)  Neque  certo  dici  potest,  Judaeos  incredulos,  viso 
Christo  redivivo,  rectam  fidem  suscepturos  fuisse:  Sicuti 
enim,  quia  praejudiciis,  ac  passionibus  obcaecati  fue- 
rant, reliqua  stupenda  miracula,  ita  etiam  ipsam  resurrec- 
tionem virtuti  daemoniacae  adseripsissent.  d)  Magnum  quo- 
que detrimentum  enasci  potuisset,  si  Judaei,  praejudiciis 
suis  de  Messia,  rege  temporali  potentissimo  inhaerentes, 
Christum  in  statu  exaltationis  conspexissent.  Facillime 
enim  contingere  potuisset , ut.  eo  viso,  et  pro  Messia  ha- 
bito, eonfestim  contra  Romanos  rebellionem  agerent:  ab 
his  autem  pressi,  et  victi  Hierosolvmis  includerentur,  quam 
triBtem  sortem  tunc  etiam  Apostoli  experti,  et  sic  in  prae- 
dicatione evangelii  maxime  impediti  fuissent.  Sapientiae 
ergo  divinae,  quae,  ut  ait  S.  Bernardus.  non#snlum  poten- 
ter, sed  et  prudenter  omnia  perficit,  maxime  consonum  fuit, 
Christum- redivivum  Judaeis,  inimicis  suis  non  visibilem 
fieri,  e)  Jam  vero  Judaei  tum  ex  eo,  quia  corpus  Christi 
non  obstantibus  custodibus  e sepulchro  evanuit,  tum  ex 
Apostolorum  unanimi  testimonio  salis  certi  esse  poterant 
de  Resurrectione  Christi.  Hanc  autem,  ut  praecipuam  reli- 
gionis Christianae  veritatem , voluit  Deus  manifestam  fieri 
per  Apostolos,  quos  ceu  doctrinae  suae  praecones  praeor- 
dinavit. Ideo  Petrus  (Act.  10,  41  etc.)  dicit  de  Christo: 
hunc  Deus  suscitavit  tertia  die  , et  dedit  eum  manife- 
stum fieri , — non  omni  populo,  sed  testibus  praeordi- 
natis a Deo  , — nobis , qui  manducavimus  , et  bibimus , 
cum  illo,  postquam  surrexit  a mortuis.  Et  praecepit 
nobis  praedicare  populo , et  testificari,  quia  ipse  est, 

qui  constitutus  est  a Beo  judex  vivorum,  et  mor- 
tuorum. — 

Obj.  4.  Christus  praenuntiaverat  se  resurrecturum  post 
tres  dtes  (Mare.  8,  31.)  tum  mansurum  in  corde  terrae 
tribus  diebus , et  tribus  noctibus.  (Matth;  12,  40.)  Atqui 
nonnisi  per  integrum  diem  juxta  evangelistas  fuit  Christus 
in  corde  terrae. 

Resp.  Christus  non  quidem  tribus  diebus  completis, 
sed  tamen  incompletis  in  sepulchro  fuit.  Scpultus  enim 
fuerat  in  parasceve,  per  totum  Sabbathun»  in  corde  terrae 
permansit,  et  prima  hebdomadae  die,  instante  jam  ortu 
solis  surrexit.  Hebraei  autem,  qui  noctem  diei  initium  com- 
putabant, duas  noctes  cum  partibus  primi , et  tertii  diei 
tres  dies,  et  tres  noctes  vocabant,  tempus  incompletum  pro 
completo  habentes,  ut  in  omnibus  fere  linguis  pars  diei, 
„ mensis,  anni,  dies,  mensis,  annus  per  synedochen  dici 
solet.  (Gen.  42,  IT  et  18.  Deut.  14,  28,  Esther  4,  16 
coli.  c.  5,  1.)  Christus  ergo  Hebraeorum  morem  secutus 
est,  cum  de  tribus  diebus  locutus  fuerit:  neque  difficulta- 
tem facessit,  quod  tribus  diebus  etiam  tres  noctes  jungan- 
tur, quia  adest  Hebraeismus,  qui  idem  significat  quod 
graeca  vox  JSt)x$')mpov,  et  juxta  Kabbinos  sive  pro  sola 
die,  sive  pro  sola  nocte  usurpatus  fuit.  Christum  praedic- 
tionem suam  sic  intellexisse,  apparet  ex  locis  parallelis. 
Alibi  enim  de  filio  hominis  dixit:  tertia  die  resurget. 
(Luc.  18,  33.)  Aeque  aliter  verba  Christi  ipsi  Judaei  intel- 
lexerunt, qui  ad  Pilatum  dixerunt:  Jube  custodiri  sepul- 
chrum  usque  ad  diem  tertium.  (Matth.  27,  64.)  (Cf.  Stol- 
berg  @5.  fc.  M.  3.  T.  V.  §.  35.  Perrone  T.  I.  n.  322  etc.) 

Obj.  5.  Non  potest  admitti,  Christum  in  sensu  stricto 
resurrectionem  suam  praedixisse,  quia  in  ultimo  cum  dis- 
cipulis suis  colloquio  (Jo.  c.  13.  c.  17.)  de  ista  nec  ver- 
bum protulit,  et  ipsi  ApoBtoli  eandem  credere  noluerunt, 

licet  sepulchrum  vacuum  vidissent,  et  mulierum  testimo- 
monium  audivissent.  Imo  - quia  Christus , januis  clausis 
ad  Apostolos  intravit,  omnino  dicendum  est,  ipsum  post 
resurrectionem  non  corpus  verum , sed  phantasticum  ha- 
buisse, de  quo  ipsi  Apostoli  persuasi  erant.  Ideo  narratio 
de  Christi  resurrectione  pro  mytho  poetico,  vel  ad  sum- 
mum historico  - poetico  habenda  est.  Ita  Rationalistae  re- 
centiores. 

Resp.  Silentium  Christi  de  sua  resurrectione  in  ulti- 
mo cum  discipulis  colloquio  non  est  nisi  argumentum  ne- 
gativum, quod  positiva,  quae  adsunt,  infringere  nequit. 
Sed  non  obscure  resurrectio  in  praedicto  colloquio  indigi- 
latur , cum  Christus  ad  Apostolos  ait:  Modicum , et  jam 
non  videbitis  me,  et  iterum  modicum , et  videbitis  me 
(Jo.  16,  16.)  et -nunc  quidem  tristitiam  habetis ; iterum 
autem  videbo  vos,  et  gaudebit  cor  vestrum  (ib.  v.  22.)  Si 
Apostoli  in  credenda  Christi  resurrectione  ab  initio  durio- 
res erant,  id  ipsorum  culpae  imputandum  est,  quia  vel 
Christi  praedictiones  non  rite  intellexerunt,  vel  a firma  in 
ipsius  verba  fide  defecerunt,  ab  ipso  Christo  ideo  repre- 
hensi. (Mare.  16,  14.)  Christus  autem  post  resurrectio- 
nem verum  corpus  materiale,  et  palpabile  habuit,  quod  ideo 
a corpore  phantaBtico  penitus  distinxit.  (Luc.  24,  89.)  Si 
autem  januis  clausis  ad  discipulos  ingressus  est , id  su- 
pernaturali  modo  factum  est.  — In  historia  autem  resur- 
rectionis, ad  quam  Apostoli  ut  ad  praecipuum  Religionis 
Christianae  argumentum  provocant  (I.  Cor.  15,  14  etc.) 
mythum  poeticum,  vel  historico  - poeticum  invenire,  vanis- 
simum figmentum  est,  cui  tota  antiquitas  contradicit , et 
quod  refutatione  non  indiget.  (Plures  objectiones  solvunt 
Beda  Mayr  T.  III.  §.  225—231.  Frint  1.  c.  §.  132—140. 
Perrone  I.  c.  n.  285—325.) 

$•  119. 

C.  Miraculorum  Christi  veritas  relativa. 

Christum  ad  ostendendam  suam  divinam  missionem, 
et  ad  confirmandam  doctrinam  suam,  quam  ut  divinitus 
acceptam  proposuit,  (§.  108.)  miracula  patrasse,  apparet 
ex  clarissimis  ipsius  verbis , quibus  in  genere,  et  in  spe- 
cie ad  illa  provocavit,  et  er  testimonio  Apostolorum,  qui 
eundem  finem  illis  assignarunt. 

1.  Discipulis  S.  Joannis  Baptistae,  quaerentibus,  an 
ipse  sit  dudum  promissus,  et  exspectatus  Messias , Chri- 
stus, qui  in  ipsa  hora  multos  curavit  a languoribus , et 
plagis,  etc.  respondit : Euntes  renuntiate  Joanni , quae 
audistis,  et  vidistis , quia  coeci  vident , claudi  ambulant , 
leprosi  mundantur , surdi  audiunt , mortui  resurgunt, 
pauperes  evangelizantur : et  beatus  est , qui  non  fuerit 
scandalizatus  in  me-  (Duc.  7,  19  etc.  Cf.  Matth.  11,  4 
etc.)  Miracula  in  hoc  luco  apertissime  in  testimonium  di- 
vinae missionis  adducuntur.  — Alibi  cum  Christus  Ju- 
daeis, ipsum  de  violato  Sabbatho  falso  accusantibus  repo- 
suisset, se  omnia  simul  cum  Patre  operari  (Jo.  5,  17etc.) 
et  cum  hoc  intime  unitum  esse,  postea  addit:  ipsa  opera, 
quae  ego  facio,  testimonium  perhibent  de  me-  (Jo.  5, 86.) 
Iterum  cum  Judaei  ipsi  acclamarent:  quousque  animam 
nostram  tollis f si  tu  es  Christus,  dic  nobis  palam',  re- 
spondit eis  Jesus : loquor  vobis,  et  non  creditis.  Opera, 
quae  ego  facio  in  nomine  Patris  mei,  haec  testimonium 
perhibent  de  me.  (Jo.  10,  25.)  Si  mihi  non  vultis  cre- 
dere, operibus  credite,  ut  cognoscatis,  et  credatis,  quia 
Pater  in  me  est,  et  ego  in  Patre,  (ib  v.  38.)  Hoc  idem 
discipulis  suis  in  ultima  coena  dixit:  Pater,  ait,  in  me 
manens  ipse  facit  opera.  Non  creditis , quia  ego  in  Pa- 
tre, et  Pater  in  me  est  ? alioquin  propter  opera  ipsa 
credite.  (Jo.  14,  10  etc.)  Redarguens  denique  Judaeorum 

incredulitatem  ait:  Si  opera  non  fecissem  in  eis,  quae 
nemo  alius  fecit,  peccatum  non  haberent , nunc  autem 
et  viderunt , et  oderunt  et  me , et  Patrem  meum.  — 
(Jo.  15.  24.)  — Nullo  autem  modo  admitti  potest,  per 
opera,  ad  quae  Christus  provocavit,  solummodo  actiones 
bonas,  seu  vitam  sanctam  intelligi.  Nam  inter  opera  Chri- 
sti etiam  miracula  continentur,  ergo  ad  haec  quoque  pro- 
vocatio extenditur.  Imo  haec  praecipue  intelligenda  esse, 
variae  rationes  commonstrant.  Nam  Christus  provocat  ad 
opera,  quae  nemo  alius  fecit,  haec  pro  se  in  testimonium 
adducit,  cum  de  malis  actionibus  perperam  accusatur 
(Jo.  5.)  inter  opera  Patri,  et  Filio  propria  suscitationes 
mortuorum  recenset  (ib  v.  21.)  et  in  Joco  parallelo  (Ime. 

7.  19.)  ipsa  miracula  expresse  nominat. 

2.  Dantur  quoque  varia  miracula , in  quibus  patrandis 
Christus  finem  suum  specialiter  declaravit.  De  primo  mi- 
raculo legitur:  Hoc  fecit  initium  signorum  Jesus,  in  Cana 
Galilaeae,  et  manifestavit  gloriam  suam , et  crediderunt 
in  eum  discipuli  ejus.  (Jo.  2.  11.)  In  sanatione  para- 
lytici dixit  ad  Judaeos:  ut  sciatis,  quia  filius  hominis  ha- 
bet potestatem  in  terra  dimittendi  peccata , tunc  ait 
paralytico : Surge , tolle  lectum  tuum,  et  vade  in  domum 
luam.  (IMatth.  9.  6.)  Antequam  curaret  caecum  a nativitate, 
inquit:  neque  hic  peccavit,  neque  parentes  ejus , sed  ut 
manifestentur  opera  Dei  in  illo:  me  oportet  operari 
opera  ejus,  qui  misit  me,  donec  dies  est.  (Jo.  9.  3.  etc.)  ' 
Resuscitaturus  I.azarum  Jesus  elevatis  sursum  oculis  di- 
xit : Pater  gratias  ago  tibi,  quoniam  audisti  me.  Ego 
autem  sciebam,  quoniam  semper  me  audis,  sed  propter 
populum  qui  circumstat , dixi , ut  credant,  quia  tu  me 
misisti.  Hoc  cum  dixisset,  voce  magna  clamavit : Lazare! 
veni  foras.  (Jo.  11.  41  ctc.)  — Cum  Judaei  signum  pete- 
rent, ex  quo  divinam  Christi  missionem  agnoscant,  hic  ad 

resurrectionem  suam -ceu  ad  signum  praeatantissimuni  pro- 
vocavit dicens:  generatio  mala , et  adultera  signum 
quaerit , et  signum  non  dabitur  ci,  nisi  signum  Janae 
prophetae  etc.  (Matth.  12,  39  ) Quis  jam  neget,  Christum 
per  haec  miracula  suam  divinam  missionem  ostendere  vo- 
luisse? — 

3.  Hunc  fuisse  miraculorum  Gnem,  individui  Christi 
discipuli  optime  agnoverunt.  Ideo  in  Christum  ob  signa, 
quae  fecerat,  credendum  esse,  perpetuo  asseruerunt.  Jam 
Nicodemus  ad  Jesum  dixit:  Scimus , quia  a Deo  venisti 
magister ; nemo  enim  potest  haec  signa  facere,  quae  tu 
facis , nisi  Deus  fuerit  cum  eo.  (Jo.  3,  2.)  Petrus  ut  di- 
vinam Christi  missionem  probet,  provocat  ad  ejus  trans- 
figurationem, et  vocem  c coelo  delapsam,  quam,  ait,  nos 
audivimus  de  coelo  allatam,  cum  essemus  cum  ipso  in 
monte  sancto,  fll  Petr.  1,  18.)  Paulus  resurrectionem 
Christi  ceu  publicum,  et  irrefragabile  veritatis  testimonium 
affert.  (I.  Cor.  15,  14.  etc.)  — Generatim  Apostoli  prae- 
dicarunt, et  Kvangelistae  conscripserunt  miracula,  ut  fidem 
in  Christum  producerent,  et  firmarent.  Quare  S.  Joannes 
ait:  Multa  quidem  et  alia  signa  fecit  Jesus  in  conspectu 
discipulorum  suorum , quae  non  sunt  scripta  in  libro 
hoc;  haec  autem  scripta  sunt,  ut  credatis,  quia  Jesus  est 
Christus  Filius  Dei,  et  ut  credentes  vitam  habeatis  in 
nomine  ejus.  — (Jo.  20,  30.  etc.)  Exinde  patet,  Apo- 
stolis quoque  persuasum  fuisse,  miracula  a .Christo  in 
confirmationem  doctrinae  traditae  patrata  esse. 

Non  defuerunt,  qui  relativam  miraculorum  Christi  veritatem  im- 
pugnantes, asseruerunt,  Christum  per  miracula,  quae  fecit, 
nullatenus  suam  doctrinam  ut  divinam  probare  voluisse.  — 
Rationes  autem,  quas  pro  asserto  suo  proposuerunt,  nullius 
sunt  ponderis,  et  facile  confutantur. 

Obj.  1.  Christus  hincinde  vetuit  miraculi  a se  patrati 
propalationem.  Sic.  c.  g.  leproso  sanato  dixit:  vide , ne- 

mini  dixerit.  (Matth.  5,  4,)  Et  cnm  surdo  muto  aurium, 
et  linguae  usum  concesserat  - praecepit  illis , ne  cui  dice- 
rent (Mare,  7,  36.)  Sed  si  in  doctrinae  confirmationem 
miracula  patrata  fuissent , eorundem  publica  manifestatio 
promoveri  debuisset. 

Rcsp-  Christum  plurima  miracula  patrasse,  et  quidem 
ad  suam  divinam  missionem  ostendendam,  et  doctrinam  con- 
firmandam jam  ostensum  fuit.  Non  opus  fuit,  ut  cuique 
miraculo  iste  finis  praefigatur.  Rationes  esse  poterant,  ut 
de  miraculo  patrato  silentium  sapientissime  injungatur. 
Nam  illius  publica  manifestatio  pro  certis  temporis , loci, 
et  personarum  adjunctis  noxia  magis,  quam  proficua  esse 
potuit.  Dein  Christus,  qui  non  solum  verbis,  sed  et  exem- 
plis nos  docere  voluit,  silentium  de  patratis  a se  miracu- 
lis imponens,  ostendit  nobis,  quomodo  nos  benefacta  nostra 
in  oculis  hominum  celare  potius,  quam  propalare  debea- 
mus. Denique  juxta  notam  indolem  mentis  nostrae,  qua 
nitimur  in  vetitum,  ipsa  prudens  silentii  impositio  majo- 
ris manifestationis  causa  fieri  potuit,  quod  actu  contigit 
post  surdo  muti  curationem,  quia  legitur:  quanto  autem 
eis  praecipiebat,  tanto  magis  plus  praedicabant , et  eo 
amplius  admirabantur  dicentes : bene  omnia  fecit.  (Mare. 
7,  37.) 

Obj.  2.  Christus  noluit  per  miracula  divinam  suam 
missionem,  et  doctrinam  probare.  Illos  enim  reprehendit, 
qui  ad  hoc  miracula  exigebant.  Sic  Regulo  dixit : Nisi 
signa , et  prodigia  videritis  non  creditis  (Jo.  4,  48.) 
Sic  pariter  nullum  miraculum  perficere  voluit,  cum  Phari- 
saei  signum  de  eoelo  petierunt,  (Matth.  12,  38.)  cum  He- 
rodes sperabat  signum  aliquod  ab  eo  fieri  (Luc.  23,  8.) 
et  cum  ipsi  in  cruce  pendenti  mulli  acclamarent  i Si  rex 
Jsrael  est,  descendat  nunc  de  cruce,  et  credimus  ei. 
(Matth.  27,  42.)  Christus  ergo  noluit  per  miracula  homi- 
nes ad  fidem  perducere. 

Resp.  Si  Christus  illos  reprehendit,  qui  non  credunt, 
nisi  signa  viderint , hisce  verbis  arguit  tum  regulum  de 
infirma  fide,  qua  corporalem  Christi  praesentiam  ad  snnan- 
dum  puerum  necessariam  putavit  (4>reg.  M.  Hom.  28.  in 
Ev.)  tum  Galilaeos,  qui  facta  in  Capharnaum  audiverant, 
et  tamen  nova  miracula  propriis  oculis  videnda  exigebant 
(Luc.  4,  23.  etc.)  de  incredulitate.  Jure  autem  Christus 
miracula  negavit  1’harisaeis,  Herodi,  et  aliis,  qui  petierunt 
ex  mera  curiositate,  vel  ex  malo  animo,  ut  ipsum  calumnia- 
rentur, et  qui  propter  duritiam  cordis  prorsus  indigni 
erant,  ut  miracula  viderent.  — Neque  divinae  sapientiae 
consonum  esset,  placitis  hominum  patrandorum  miraculorum 
modum  relinquere.  Ideo  Christus  miracula  perfecit,  quando 
voluit,  ct  quomodo  voluit,  ut  divinam  suam  missionem 
probaret.  A cruce  descendere  noluit,  ut  statum  exinanitio- 
nis compleret,  et  morte  sua  nos  redimeret,  sed  per  solem 
obscuratum,  per  velum  templi  scissum,  per  terram  commo- 
tam, et  per  resurrectionem  gloriosam  Divinitatem  suam  satis 
ostendit.  (Frint.  1.  c.  §.  145  — §449.) 

§.  120 

Continuatio. 

Certo  jam  constat  de  veritate  historica,  philosophica, 
et  relativa  miraculorum  Christi , ex  quo  jure  concluditur, 
Keligionem  Christianam  vere  esse  divinitus  revelatam.  Vera 
enim  miracula  nunquam  edi  in  confirmationem  falsitntis 
possunt.  Quam  parum  enim  Deus  mentiri,  tam  parum  vel 
levissimum  mendacium  sua  auctoritate  interposita,  aut  quod 
idem  est,  auctoritate  miraculi  confirmare  potest;  ulrumque 
divinis  perfectionibus  Sanctitati,  Bonitati,  Providentiae  ad- 
versum est,  et  praesertim  summo  amori  veritatis,  quem  in 
Ente  infinito  pariter  sine  line,  sine  mensura  statuere  de- 
bemus. 

Firmissimo  huic  argumento  increduli  sequentia  adhuc  opponere 
solent. 

Obj.  1.  Si  miracula  vere  ita  contigissent,  ut  in  Evange- 
Jiis  narrantur,  omnes  Judaei  fidem  in  Christum  amplecti 
debuissent.  Sed  contrarium  accidit.  Nam  plurimi  ex  Judaeis, 
praecipue  doctiores , et  nobiliores , Principes  Synagogae, 
Pharisaei  etc.  in  incredulitate  permanserunt:  ergo  mira- 
cula tam  firmum  argumentum  pro  religione  Christiana 
non  constituiiut. 

Resp.  a)  Si  multi  ex  Judaeis  in  Christum  non  cre- 
diderunt, non  pauci  tamen  fidem  in  Christum  amplexi  sunt, 
inter  quos  etiam  nobiles,  et  docti  e.  g.  Nicodemus,  Zachaeus, 
Josephus  ab  Arimathaea,  Gamaliel,  Paulus,  multi  ex  prin- 
cipibus viris , et  ex  ordine  sacerdotali  (Jo.  12,  42.  Act. 
6,  7.)  Primae  Ecclesiae  Christianae  tum  Hierosolymis,  tum 
in  aliis  Judaeae  regionibus  fundatae  ex  Judaeis  potissimum 
constabant.  Si  miracula  ementita  fuissent,  horum  fides  ma- 
ximum miraculum  dicendum  foret,  b)  Facile  quoque  est, 
incredulitatis  reliquorum  Judaeorum  rationem  assignare. 
Praeconceptam  enim  opinionem  habebant  de  Messia,  quem 
ceu  regem  potentissimum  adventurum  esse  credebant,  qui 
eos  a Romanorum  jugo  liberaret:  ideo  Christo  pauperi,  et 
humili  adhaerere  recusarunt.  Praeterea  Christus  principum 
Synagogae,  et  Pharisaeorum,  quorum  hypocrisin  redarguit, 
odium,  et  invidiam  incurrit.  Quis  autem  nescit,  homines 
per  praeconceptas  opiniones,  et  per  inordinatas  passiones 
ita  obcaecari,  ut  plena  luce  non  videant  1 — c)  Ipsi  sane 
Judaei  miracula  Christi  non  negarunt,  sed  pro  malo  suo 
in  Christum  animo  virtuti  magicae,  seu  diabolicae  adserip- 
serunt,  dicentes : Jn  Beelzebub  principe  daemoniorum 
ejicit  daemonia  (Luc.  11,  15.)  Ideo  stupenda  quoque  mi- 
racula in  ipsis  fidem  rectam  non  produxerunt,  d)  Demum 
ad  hanc  rite  concipiendam  gratia  superna  requiritur,  qua 
plurimi  ex  Judaeis,  uti  jam  a Prophetis  praedictum  erat, 
per  legis  mosaicae  praevaricationes  se  indignos  reddide- 

ritnt.  Eorundem  ergo  incredulitas  nullo  modo  veritatem 
miraculorum  Christi  labefactare  potest. 

Obj.  2.  Magi  quoque  in  Aegypto  miracula  patrarunt, 
de  quorum  veritate  historica  , et  philosophica  dubitari  ne- 
quit, quia  in  S.  Scriptura  (Ex.  7.)  enarrantur,  et  mira- 
culis Moysis  aequiparantur.  Neque  dubitandum  est,  ipsos 
haec  mira  patrasse,  ut  contra  Moysen  auctoritatem  suam 
tueantur.  Sed  tamen  per  haec  miracula  ipsorum  doctrina 
ut  vera  et  divina  probata  non  fuit.  Ergo  neque  per  mi- 
racula Christi  veritas  Keligionis  ab  ipso  traditae  probatur, 
praecipue  si  attendatur,  quod  Christus  per  virtutem  dae- 
moniacam mira  peregerit,  quod  de  ipso  Judaei  passim  as- 
serebant. (Luc.  11,  15.) 

Reap.  a)  Magos  in  Aegypto  vera  miracula  patrasse, 
jure  a plerisque  negatur.  Non  enim  idem,  sed  quid  simi- 
liter fecisse  cum  Moyse  dicuntur,  et  quidem  per  arcanas, 
et  occultas  artes  (Ex.  7,  11.)  — Maxime  profecto  diBta- 
bant  ea,  quae  Magi  perfecerunt,  ab  iis,  quae  a Movsc,  et 
Aarone  patrata  sunt.  Serpens  enim  Aaronis  devoravit  ser- 
pentes Magorum , quos  in  sinu  absconditos  projecerant. 
Conversae  sunt  per  Moysen  aquae  omnes , et  flirVii , et 
paludes,  et  rivi  in  sanguinem : magi  nonnisi  parvam  aqua- 
rum mensuram,  — colore  rubro  probabilius  tinctam -in 
sanguinem  specietenus  mutarunt.  Ranas  aliquas  captas,  et 
occultatas  produxerunt,  sed  non  ut  Moyses  tam  copiosas, 
quae  operuerunt  terram  Aegypti.  Quartum  Moysis  miracu- 
lum imitari  nullo  modo  poterant,  quia  scyniphes  vivos 
capere,  obscondere,  et  producere  non  valebant.  Ex  quo 
jam  apparet,  magos  nonnisi  per  arteB  occultas  naturales 
miracula  Moysis  imitari  conatos  fuisse.  Eccur  Rex  non 
ad  magos  confugit,  ut  mala  pellerent,  sed  semper  Moysen 
interpellavit,  ut  linis  imponatur?  — > ipsi  utique  magi  in- 
firmitatem suam , et  Moysis  Bupernaturalem  virtutem  fassi 

sunt,  dum  stupentes  exclamarunt:  Digitus  Dei  est  hic.  — 
b)  Si  autem  etiam  concederetur,  quod  post  nonnullos  Pa- 
tres quidam  Theologi  asseruerunt,  magos  supernaturalia 
prodigia  perfecisse,  ideo  tamen  vis  argumenti,  ex  miracu- 
lis Christi  petiti , nullo  modo  infringitur.  Dicendum  enim 
tunc  est,  magos  virtute  diabolica  illa  prodigia  perfecisse, 
et  Deum  id  permisisse,  tum  quia  doctrina  magorum,  ido- 
lolatriae deditorum  jam  talis  erat,  ut  nemo  in  necessarium 
errorem  impingeret,  tum  quia  ipsa  prodigia  daemoniaca  per 
Moysen  confusa  veris  miraculis  majorem  splendorem  ad- 
diderunt. Quod  autem  de  Magis  dictum  est,  de  Christo 
certe  dici  non  potest.  Christum  enim  non  virtute  daemo- 
niaca, sed  potestate  divina  miracula  sua  patrasse,  apparet 
ex  ipsius  tum  vitae  (§.  102  et  103.)  tum  doctrinae  (§.  106 
et  107.)  sanctitate,  qua  posita  homines  in  necessarium  er- 
rorem impingere  deberent,  quod  Deus  nunquam  permittit. 
(§.  66.  Obj.  3.  etc.)  lino  talia  miracula  Christus  perfecit, 
quae  a daemone  nunquam  perfici  possunt , ut  est  e.  g.  re- 
suscitatio mortui.  (Cf.  KlUpfel  T.  I.  §.  20.  Not.) 

Articulus  111- 

De  Prophetiis  a Christo  prolatis. 

§•  1*1. 

Quoniam  Moyses,  et  prophetae  non  solum  doctrina, 
et  miraculis,  sed  etianr  vaticiniis  inclaruerant,  conveniens 
omnino  erat,  ut  et  ultimus,  et  maximus  propheta,  ac  per- 
fectissimae revelationis  praeco  eodem  charactere  insignire- 
tur, — Christus  autem  revera  prophetias  protulit;  nam 
varia  praedixit  tum  circa  fata  sui  ipsius , tum  circa  fata 
discipulorum  suorum,  tum  circa  fata  urbis  Hierosolymae, 
et  nationis  Judaicae.  Prophetiae  autem  istae  tales  sunt, 
ut  omni  jure  ex  iliis  argumentum  pro  lleligionig  Christianae 
divinitate  petatur. 

Harum  prophetiarum  veritas  historica  quoad  debitum  tempus,  quo 
prolata  fuerunt,  iisdem  argumentis  probatur,  quibus  veritas 
"historica  miraculorum  probata  fuit.  Veritas  autem  historica 
quoad  eventum  rite  secutum,  uti  etiam  veritas  philosophica, 
et  relativa  commonstranda  venit.  Ideo  prophetias  a Christo 
prolatas  jam  indagare  oportet. 

§•  122. 

I.  Prophetiae  de  fatis  Christi. 

1.  Christus  suam  futuram  passionem,  et  mortem,  si- 
cut etiam  gloriosam  resurrectionem  clare  praedixit.  Ascen- 
dens enim  Hierosol>mam  ad  discipulos  suos  ait:  filius 
hominis  tradetur  principibus  sacerdotum,  et  scribis,  et 
condemnabunt  eum  morte,  et  tradent  eum  gentibus  ad 
illudendum , et  flagellandum , et  crucifigendum,  et  tertia 
die  resurget.  (Matth.  20,  17  etc.) : idem  locus  sic  refertur 
in  Marco : Filius  hominis  tradetur  principibus  sacerdo- 
tum, et  scribis , et  senioribus,  et  damnabunt  eum  morte, 
et  tradent  eum  gentibus , et  illudent  ei,  et  conspuent 
eum , et  flagellabunt  eum,  et  interficient  eum,  et  tertia 
die  resurget , (10,  32  etc.  Cf.  Luc.  18,  31.):  gloriosam 
autem  resurrectionem  Christus  praedixit  etiam  coram  ad- 
versariis (Jo.  2,  19.  Matth.  12,  4.)  ita  quidem,  ut  isti  de 
facta  praedictione  nullatenus  dubitantes  custodiam  sepul- 
chro  apponendam  a Pilato  petierint  (Matth.  27,  62.). 

2.  Omnia  autem,  quae  Christus  praedixit,  ad  amussim 
impleta  sunt.  Nam  Christus  a Juda  principibus  sacerdo- 
tum traditus  fuit  (Matth,  26,  v.  15  et  v.  48.),  et  ministri 
tenentes  Jesum  duxerunt  ad  Caipham  principem  sacer- 
dotum, ubi  scribae  et  seniores  convenerant ; (ib.  v.  57.) 
qui  omnes  condemnaverunt  eum  esse  reum  mortis  (Mare, 
14,  64.).  Mane  autem  facto  vinctum  adduxerunt  eum, 
et  tradiderunt  Pontio  Pilato  praesidi  (Matth.  27,  2.), 
Dogm.  gen.  20 

qui  Jesutn  flagellatum  tradidit  eis.  ut  crucifigerent,  (v. 

26  ) et  expuentes  in  eum  acceperunt  arundinem,  et  per- 
cutiebant caput  ejus  (v.  30.)  et  postquam  illuserunt 
ei-duxerunt  eum , ut  crucifigerent  (v.  3 i.).  Cum  autern  't 
Christus  post  tot,  et  tam  acerba  tormenta  in  cruce'  mortuus 
fuisset,  tertia,  sicut  praedixerat,  die  a mortuis  resurrexit 
(§.  118.). 

3.  Quae  Christus  de  sua  passione,  et  morte  praedixit, 
naturali  sagacitate  praevideri  non  poterant.  Verum  equidem  - 
est,  Christum  novisse  animum  priucipum  sacerdotum,  et 
pharisaeorum,  qui  persaepe  machinabantur  ipsius  mortem, 
a qua  autem  inferenda  absterrebantur  a plebe,  Christo  sin- 
gulariter favente  (Luc.  22,  2.).  Quamdiu  igitur  favor  po- 
puli perdurabat,  tamdiu  pro  vita  Christi  nil  timendum  esse 
videbatur.  Sed  paulo  post  factam  praedictionem  (Matth. 
20.)  populus  Christum,  Hierosolymam  ingressum  cum  in- 
genti gaudio  excepit  (Matth.  21.).  Quis  jam  tam  subita- 
neam populi  mutationem,  et  tam  varia,  sibi  succedentia 
passionum  genera  naturaliter  praevidere  potuisset!  — Prae- 
cipue certum  genus  mortis  ingenium  mere  humanum  deter- 
minare non  valuisset.  Judaei  enim  jus  gladii  non  habue- 
runt, sed  toleratum  fuit  a Romanis,  ut  Religionis  causa 
impetu  facto  aliquem  extra  urbem  raperent,  et  lapidarent; 
quod  circa  Christum  jam  tentaverant  (Jo.  10,  81.)  et  in 
Stephano  actu  perfecerunt  (Act.  7,  57.).  Naturaliter  ergo 
lapidatio,  et  non  crucifixio  Christi  praevidenda  erat.  Re- 
surrectio autem  per  vires  naturales  non  perfici,  et'  ideo 
nec  praevideri  potuit.  Christus  autem  certe  non  ex  alio 
fine  fata  sua  discipulis  praedixit,  nisi  ut  omniscientiam 
suam  ostendendo  ipsos  in  fide  firmaret,  et  spe  futurae  re- 
surrectionis consolaretur.  Imo  nobis  quoque  se  Christus 
per  has  prophetias  ut  verum  legatum  divinum  monstravit, 
qui  non  obstantibus  passionibus-  plurimis  praevisis  intre- 

pide  tamen  Hierosolymam  petiit,  ut  testimonium  perhi- 
beat veritati ■ (Jo.  18,  37.)  (Cf.  Zimmer.  S.  I.  222  etc.). 

•w 

§.  123.  .. 

Ii.  Prophetiae  de  fatis  discipulorum  Christi. 

Christus  circa  fata  futura  discipulorum  suorum  varia 
praedixit,  a)  Licet  enim  fidelitatem  suam  protestati  essent 
(Mare.  14*  31.)  tamen  ipsorum  infidelitatem,  et  fugam 
instante  pa&sione  sua  clare  praenuntiavit  dicens:  Omnes 
vos  scandalum  patiemini  in  ista  nocte : scriptum  est 
enim:  percutiam  pastorem,  et  dispergentur  oves-  (Mattii. 
26,  31.)  b)  Et  cum,  his  auditis,  Petrus  responderet:  Et 
si  omnes  scandalizati  fuerint  in  te,  ego  nunquam  scan- 
dalizabor (ib.  33.)  ait  illi  Jesus:  Arnen  dico  tibi,  quia 
in  hac  nocte , antequam  gallus  cantet,  ter  me  negabis 
(v.  34.).  — c)  Magnas  persecutiones  Christus  discipulis 
Evangelium  suum  praedicantibus  praedixit;  ait  enim:  tra- 
dent vos  in  conciliis , et  in  synagogis  suis  flagellabunt 
vos ; et  ad  praesides,  et  ad  reges  ducemini  propter  me 

in  testimonium  illis , et  gentibus; et  eritis  odio 

omnibus  propter  nomen  meum  (Matth.  10,  17.).  d)  Pe- 
trum crucifigendum  esse,  Christus  praedixit,  sic  ipsum 
affatus : Arnen  dico  tibi : cum  esses  junior , cingebas  te, 
et  ambulabas,  ubi  volebas ; cum  autem  senueris,  exten- 
dis manus  tuas,  et  alius  te  cinget , et  ducet , quo  tu  non 
vis  (Jo.  21,  18.):  in  quae  verba  addit  Evangelista:  hoc 
autem  dixit,  significans,  qua  morte  clarificaturus  esset 
Deum.  Et  cum  hoc  dixisset  dicit  ei:  sequere  me:  i.  e. 
eandem  ut  ego,  mortem  sustine.  — d)  I)e  Joanne  autem 
Christus  vaticinatus  est,  eum  non  ut  Petrum  crucifigendum, 
sed  vitam  suam  usque  ad  excidium  urbis  Hierosotymae 
protracturum  esse:  ideo  dixit:  Sic  eum  volo  manere,  do- 
nec veniam  ad  ultionem  de  Judaeis  sumendam  (Jo.  21,  22.). 

20* 

Id  textu  gTaeco  locas  citatus  ita  legitur : Si  eum  volo  manere 
donec  veniam,  quid  ad  te:  tn  me  sequere:  sed  de  efficaci 
Christi  voluntate.  Joaonetn  conservandi  usque  ad  adventam 
Christi  haec  verba  intellexerunt  discipuli,  iuter  quos  sermo 
exiit,  quod  discipulus  ille  non  moritur  (Jo.  21.  22.).  Er- 
rarunt quidem,  dunt  verba  Christi  de  ejusdem  ultimo  adventu 
in  die  judicii  intellexerunt : ac  ideo  candide  i).  Joannes  dicit  : 
non  dixit  ei  Jesus:  non  moritur  (ib.  v,  23.)  sed  non  erra- 
runt, dum  de  longaeva  Joannis  vita  verba  Chr^Ci  interpretati 
sunt.  (v.  Cornelium  a Lap.  in  h.  I.) 

2.  Quae  Christus  de  discipulis  suis  praedixerat,  actu 
evenerunt,  a)  Cum  enim  Jesus  ab  inimicis  suis  compre- 
henderetur, tunc  discipuli  omnes,  relicto  eo,  fugerunt 
(Matih.  26,  56.).  b)  Et  cum  esset  Petrus  in  atrio  de- 
orsum, venit  una  ex  ancillis  summi  sacerdotis,  et  cum 
vidisset  Petrum  calefacientem  se,  aspiciens  illum  ait : 
ei  tu  cum  Jesu  Nazareno  eras.  At  ille  negavit  dicens: 
neque  scio,  neque  novi  quid  dicas : et  exiit  foras  ante 
atrium,  et  gallus  cantavit.  Rursus  autem  cum  vidisset 
illum  ancilla  coepit  dicere  circumstantibus:  quia  hic 
ex  illis  est.  At  ille  iterum  negavit.  Et  post  pusillum 
rursus  qui  astabant,  dicebant  Petro:  vere  ex  illis  es, 
nam  et  Galilaeus  es.  Ille  autem  coepit  anathematizare, 
et  jurare:  quia  nescio  hominem  istum,  quem  dicitis.  Et 
stalim  gallus  iterum  cantavit.  (Mare.  14,  66  etc.).  c)  Apo- 
stoli jam  in  initio  praedicationis  suae  ad  principes  Sacer- 
dotum, et  magistratus  ducti  (Act.  c.  4,  v.  1 et  6.  c.  5,  v. 
26  etc.)  carceribus  mancipati  (ib.  4,  3.  5,  18.)  flagellis 
caesi  (Act.  5,  40.)  contumeliis  affecti  sunt  (ib.  v.  41.). 
Et  multo  plura,  atque  acerbiora  Apostolos  in  decursu  prae- 
dicationis suae  ubique  locorum  sustinuisse,  historia  eccle- 
siastica testatur,  (v.  Sandini  hist.  aplica.)  d)  Petrum  Ro- 
mae cruci  suffixum  esse,  testantur  Tertullianus  (Scorp.  c. 
15.)  Eusebius  (1.  2.  Hist.  eccl.  c.  24.)  Athanasius  (Apol. 

de  fuga  sua)  Hieronymus  (catal.  de  script.  eccl.)  multique 
alii,  e)  Joanuem  super  vixisse  excidium  urbis  Hieroso- 
lymae  usque  ad  tempora  Trajani  scribunt  IrenaeuB  (1.  2. 
adv.  haer.  c.  39.)  Eusebius  (i.  3.  hist.  eccl.  c.  3.)  Epipha- 
nius  (haer.  51.  §.  12.)  Hieronymus  (in  Daniel.  c.  9.) 
et  alii.  — 

3.  Quae  Christus  de  discipulis  suis  praedixit,  consi- 
stunt in  actionibus  libere,  et  contingenter  futuris,  quae  na- 
turaliter praevideri  non  poterant,  a)  Quis  enim  vel  pro- 
babile solum  putare  potuisset,  discipulos  magistrum  suum, 
cujus  tot  miracula  stupenda  viderant,  statim  ac  comprehen- 
sus esset,  ad  unum  omnes  derelicturos  esse? — b)  cogni- 
tus quidem  erat  Christo  Petri  sat  inconstans,  et  volubilis 
animus,  sed  tamen  nulla  sagacitate  naturali  tum  numerus, 
tum  tempus  negationum  determinari  potuit,  c)  Idem  di- 
cendum est  de  persecutionibus  Apostolorum,  quae  praevi- 
deri poterant  in  genere,  sed  non  in  specie,  prout  Christus 
illas  praedixit,  d)  Nullo  autem  naturali  modo  praevideri 
poterat,  post  plures  annorum  decades  Petrum  praecise  per 
crucifixionem  vitam  finiturum  esse,  e)  Et  quis  per  vires 
mere  naturales  longaevam  alicui  vitam  praenuntiare  potest, 
cum  haec  a millenis  circumstantiis  pendeat,  quae  praevideri 
non  possunt?  minime  id  de  Joanne  dici  naturaliter  potuis- 
set, qui  ut  Apostolus,  et  Evangelista  in  medio  luporum 
constitutus  nulla  die  de  morte  violenta  securus  erat.  — 
Allatas  autem  de  fatis  discipulorum  prophetias  Christus 
non  nisi  ex  saluberrimo  consilio  protulit,  ut  illis,  quos  ad 
propagandam  religionem  snam  destinavit,  se  ut  verum  Pro- 
phetam ostenderet,  ipsosque  tentationis  tempore  in  fide 
solidaret.  Ideo  post  praedictas  diras  persecutiones  ait : 
Haec  locutus  tum  vobis,  ut  non  scandalizemini.  (Jo.16,1.). 

III.  Prophetiae  de  excidio  urbis  Hierosolymae. 

1.  Christus  horrenda  tum  urbis  Hierosolvmae,  tum 
nationis  judaicae  fata  cum  circumstantiis  praecedentibus, 
concomitantibus,  et  subsequentibus  clarissime  praenuntia- 
vit. Praecipua  hujus  celeberrimi  vaticinii  capita  sunt  se- 
quentia. a)  Ante  urbis  excidium  consurget  gens  in  gen- 
tem, et  regnum  in  regnum , et  erunt  pestilentiae  et  fa- 
mes, et  terrae  motus  per  loca  (Matth.  24, 7.)  terroresque 
de  coelo , et  signa  magna  erunt  (Luc.  21,  11.)  Haec 
autem  omnia  initia  sunt  dolorum  (Matth.  24,  8.).  b) 
Tunc  tradent  vos  in  tribulationem,  et  occident  vos  (ib. 
v.  9.)  ergo  Apostoli  ante  ruinam  urbis  occidendi  praedi- 
cuntur, excepto  Joanue,  de  quo  contrarium  praedictum  fuit 
(Jo.  21,  22.),  c)  Sed  tamen  praedicabitur  hoc  Evange- 
lium  regni  in  universo  orbe  (romano),  in  testimonium 
omnibus  gentibus,  et  tunc  veniet  consummatio  (Matth. 
24,  14.).  d ) Multi  Pseudoprophetae  surgent , et  sedu- 
cent multos  (ib.  v.  11.)  — et  Pseudochr isti  dabunt  signa 
magna,  et  prodigia  ita,  ut  in  errorem  inducantur,  si 
fieri  potest,  etiam  electi  (Ib.  v.  24.).  e)  Abominatio  de- 
solationis videbitur  stare  in  loco  sancto  (ib.  v.  15.).  f) 
Breve  tempus  tunc  aderit,  quo  discipuli  Christi  per  fugam 
in  montes  se  salvent,  (ib.  v.  16  etc.)  g)  Postmodum  tota 
urbs  ab  exercitu  inimico  circumdabitur  (Luc.  21,  20.) 
imo  etiam  vallo  circumcingetur,  et  ex  omni  parte  coangus- 
tabitur (Luc.  19,  46.).  h)  Erit  tunc  tribulatio  magna, 
qualis  non  fuit  ab  initio  mundi  usque  modo,  neque  fiet 
(Matth.  24,  21.).  i)  Tandem  urbs  expugnabitur,  et  peni- 
tus destruetur:  ait  enim  ad  illam  Christus  : ad  terram 
posternent  te,  et  filios  tuos , qui  in  te  sunt,  et  non  re- 
linquent in  te  lapidem  super  lapidem  (Luc.  19,  44.) 

et  hoc  idem  de  .templo  in  specie  praedixit  (Matth.  24,  1 
et  2.).  k)  Expugnata  autem  urbe,  et  eversa  Judaei  cadent 
in  ore  gladii,  et  captivi  ducentur  in  omnes  gentes , et 
J ritualem  calcabitur  a gentibus,  donec  impleantur  tem- 
pora  nationum  (Luc.  21,  24.)-  I)  Tempus  denique  prae- 
dictarum calamitatum  his  verbis  determinatur:  Arnen  dico 
vobis , quia  non  praeteribit  generatio  haec,  donec  omnia 
haec  fiant.  (Matth.  24,  34.  Luc.  21,  32.) 

2.  Vaticinio  Christi  eventus  exacte  respondit,  a)  Mor- 
tuo enim  Nerone  in  variis  provinciis  maximi  tumultus, 
rebelliones , praelia , et  bella  exarserunt,  praecipue  quia 
plures  imperialem  Romanorum  dignitatem  ambierunt.  (Tacit. 
Hist.  Sueton.  iu  Vitellio.)  Judaei  ^quoque  contra  Romanos 
insurrexerunt,  sed  illorum  plura  millia  Hierosolymae,  Cae- 
nmm  Alexandriae  necata  sunt,  ut  refert  Josephus 
Flavius  (de  bello  jud.).  Pestis  anno  p.  Ch.  n.  66  gras- 
sata est  per  Italiam  teste  Tacito  (Anna).  15.).  Fames  sub 
imperatore  Claudio  quater  adfuit,  nempe  Romae  anno  se- 
cundo, in  Palaestina  (Act.  II,  28.)  anno  quarto,  in  Grae- 
cia anno  nono,  et  iterum  Romae  anno  undecimo  imperii 
sui  (Suet,  in  vit.  Tacit.  AnnaL).  Terrae  motus  in  Cam- 
pania, et  apud  Idumaeos  refert  Josephtis  Flavius  (de  bello 
jud.  1.  4.  c.  7.)  qui  etiam  terrores  de  coelo  et  signa,  ex- 
cidium urbis  praecedentia  contestatur,  ut  e.  g.  exercitus 
visos  in  aere  pugnantes,  auditas  lamentabiles  voces  circa 
templum : abeamus  hinc  etc.  b)  Omnes  Apostolos,  ex- 
cepto Joanne,  jam  ante  urbis  excidium  post  plurimas  tribu- 
lationes occisos  fuisse,  antiquissima  monumenta  ostendunt 
(v.  Sandini  Hist.  apostolica).  c)  Evangelium  autem  tunc 
in  toto  prbe  romano,  et  extra  illum  praedicatum  fuisse, 
historia  ecclesiastica  docet:  ideo  Paulus  scripsit  ad  Roma- 
nos: fides  vestra  annuntiatur  in  universo  mundo  (Rom. 
1,  8.).  d)  Plures  seductores,  et  Pseudochristos  recenset 

Josephus  Flavius  tum.  1.  20.  antiq.  jud.  c.  5,  c.  6.  etc.  8. 
tum.  1.  2.  de  bello  jud.  c.  22.  quos  inter  praecipue  notat 
aliquem  Aegyptium,  impostorem,  qui  multa  millia  Judaeo- 
rum falsis  vaticiniis,  et  promissione  variorum  signoram 
deceperat.  Idem  Josephus  testatur,  etiam  obsidionis  tem- 
pore Judaeos  praecipue  per  seductores,  qui  se  divinos  le- 
gatos jactitabant,  ad  tam  obstinatam  contra  Romanos  resis- 
tentiam exstimulatos  fuisse  (de  bello  jud.  1.  6.  c.  5.).  e) 
Jam  ante  obsidionem  urbis,  a Tito  susceptam,  Romanorum 
dux  Cestius  Gallus  Hierosolymam  cum  exercitu  intravit, 
duas  urbis  partes  cepit,  et  aquilas  romanas,  quae  variis 
idolorum  imaginibus  ornatae  fuerant,  non  solum  in  media 
urbe,  verum  etiam  prope  ad  ipsos  templi  muros  erexit, 
(de  bello  jud.  1.  2.  c.  22.)  Has  autem  Deorum  imagines 
scripturae  Hebraeorum  passim  abominationem  appellant, 
quam  ideo  Judaei  stantem  in  loco  sancto  viderunt,  f) 
Hoc  ergo  signo  apparente  omnes  Christiani  fugam  capiunt, 
atque  versus  montana  in  oppidum  Pellam,  vicinum  deserto, 
quod  est  in  Gnibus  Syriae  se  recipiunt,  uti  narrant  Euse- 
bius  (Hist.  1.  3.  c.  5.)  Epiphanius  (haer.  7.  et.  haer.  41.) 
Josephus  (de  bello  jud.  1.  2.  c.  41.).  Ne  unus  quidem 
Christianus  tempore  obsidionis  in  urbe  interceptus  eBse 
legitur,  g)  Postea  tota  urbs  ab  exercitu  romano  circum- 
data, et  ingenti  vallo  circumcincta  fuit.  (e.  6tcte«g.  ®.  t. 
3?.  3.  t.  7.  §.  29.  n.  3.  in  nota.)  h)  Ingentes  aerumnas, 
afSictiones,  calamitates,  quas  Judaei  in  hac  obsidione  per- 
pessi sunt,  legimus  apud  Josephunt  (de  bello  jud.  1.  5 -7- 
1.  8.).  Externis  armis,  internis  dissidiis,  horrenda  fame,* 
et  aliis  malis  ita  cruciabantur,  ut  tribulatio  major  cogitari 
non  possit,  i)  Urbs  demum  expugnata,  et,  licet  Titus 
magna  cura  tum  urbem  sibi,  tum  templum  urbi  conservare 
studuisset,  sic  tamen  incendiis  devastata,  et  instrumento-  - 
rum  vi  destructa  fuit,  ut  solo  aequaretur,  ac  si,  ut  dicit1 

Josephus  Judaeus,  aedificia  ibi  nunquam  extitissent.  (de 
bello  jud.  I.  7.)  k)  Eodem  teste  in  bello  multo  plures 
quam  decies  centena  millia  Judaeorum  caesa,  et  reliqui 
captivi  abducti,  et  ubique  locorum  dissipati  sunt,  quorum 
dispersionem  inter  omnes  populos,  atque  in  toto  terrarum 
orbe  propriis  oculis  videmus.  I)  Excidium  urbis  secutum 
est  3?  annis  post  mortem  Christi,  ergo  antequam  praete- 
riret generatio,  quae  communiter  ad  30  — 40  annos  com- 
putatur. — 

3.  I.icet  tempore  Christi  ex  cognita  Judaeorum  indole, 
Romanis  infesta,  et  libertatis  avida  ad  futuram  quandam 
rebellionem  naturaliter  concludi  potuisset,  haec  tamen  hu- 
mano solum  ingenio  nec  quoad  tot  circumstantias,  nec 
quoad  tempus  tam  praecise  praevideri,  et  praenuntiari  potuit, 
lusolita  prorsus  res  fuit  tam  obstinatus  animus  Judaeo- 
rum, ut  omnia  potius  mala  perpeti,  quam  Romanis  se  de- 
dere voluissent.  Insolitum  quoque  fuit  Romanis,  urbes  sibi 
subjectas  tali  modo  penitus  destruere,  quare  ipse  JosephuB 
Flavius  fatetur,  tale  infortunium  nulli  urbi  contigisse. 
Praecipue  sub  Tito  clementissimo  tanta  ruina  secuta  haud 
fuisset,  nisi  divina  ultio  illam  disposuisset.  Teste  Josepho 
Flavio  ipse  Titus,  expugnata  urbe,  illiusque  munimentis 
inspectis,  fassus  est,  per  virtutem  tantum  divinam  se  Hie- 
rosolymam  expugnare  potuisse.  — Vaticinium  autem  ad- 
ductum intimam  cum  Religione  Christiana  connexionem  ha- 
bet, quia  excidium  Hierosolymae  cum  dispersione  gentis 
judaicae  secuta  praedictum  fuit  ut  poena  non  agniti,  et 
occisi  Christi.  (Luc.  19,  44.  Matth.'$5J,  37.)  (Cf.  Frint. 
1.  c.  §,  152—153.  J.  M.  Sailer  6.  9fr(.  28.  2lort.). 

Cum  Christus  excidium  urbis  Hierosolymae  praedixit,  simul,  ut 
communis  fert  interpretum  sententia,  de  mundi  consummatione 
locutus  est,  cujus  praeludium,  et  imaginem  nobis  exhibent 
extremae  gentis  judaicae  calamitates.  Id  enim  omnibus  Pro- 

phetis  solcmne  est,  ut  res  temporibus  disjunctas,  sed  in  Dei 
mente  adunatas  conjungant,  idque  (piam  maxime  cum  una 
alterius  typus  est,  et  figura.  Difficile  tamen  non  est  ea,  quae 
ad  Judaeorum  cladein  pertinent,  ab  iis  distinguere,  quae  in 
saeculi  consummatione  suum  habitura  sunt  complementum,  in- 
primis  in  ea  narrationis  serie,  quae  a S.  Marco  refertur:  nam 
de  urbis  llierosolymae  destructione  agitur  cap.  13  a v.  1-24, 
et  de  lotius  orbis  subversione  a v.  24  - 27.  Utroque  eventu 
praenuntiato  Christus  respondet  ad  hanc  discipulorum  interro- 
gationem : dic  nobis,  quando  haec  erunt  ? et  quidem  v.  28 
ad  primum  eventum  rediens  eum  tanquam  propinquum  annun- 
tiat v.  30  . . . non  transibit  generatio  haec,  donec  omnia 
fiant  . . . quod  autem  tempus  attinet  extremae  mundi  con- 
summationis, ait  v.  32.  illud  ad  occulta  Dei  judicia  pertinere: 
de  die  autem  illo,  vel  hora  nemo  scit.  (Liebermann.  Tom. 
I.  pag.  494.) 

S-  Vi$- 

Continuatio. 

Christus  ergo  veras  edidit  prophetias,  quia  multa  prae- 
dixit, quae  nulla  creata  intelligentia  praescire  potuit:  ergo 
vel  Deus  fuit,  vel  certe  divino  spiritu  repletus,  quare  in 
eum  nulla  fraudis,  et  fallaciae  suspicio  cadere  potest.  Ne- 
cessario ergo  illi  credendum  est,  cum  se  dixit  a Patre  ad 
homines  missum,  atque  religio  ipsiii6  habenda  est  ut  divi- 
nitus revelata. 

Increduli  prophetiis  adductis  auctoritatem,  et  (idem  denegarunt, 
quia  post  eventum  conscripta  fuerunt  — Ast  licet  id  de  non- 
nullis Christi  prophetiis  vernm  sit,  notandum  tamen  est,  aliud 
esse,  prophetiam  proferre,  et  aliud  prophetiam  jam  ante  even- 
tum prolatam  conscribere.  Kvangel  istae  vero-testes  omni  ex- 
ceptione majores  - narrant,  Christum  eventus  tali  tempore  pro- 
tulisse, quo  futuri  erant,  nec  naturaliter  praevideri  poterant. 
— Imo  celeberrima  de  excidio  Hierosolymitano  prophetia  jam 
ante  eventum  conscripta  fuit  a Matthaeo,  Marco,  et  Luca,  qui 
jam  ante  praedictum  excidium  mortui  erant.  — Herdero  dicenti: 
qui  a legato  divino  prophetias  exigit,  similis  est  militibus, 

Christum  percutientibus,  et  interrogantibus : prophetiza  no- 
bis, quis  est,  qui  te  percussit ? Dobmayr  respondet: 

qui  legati  divini  praedictiones  non  credit,  similis  est  Judaeis, 
Christum  propter  lias  accusantibus,  et  dicentibus:  Aie  dixit, 
possum  destruere  templum  hoc,  et  in  triduo  reaedificare 
illud:  neque  nos  exigimus  a Christo  prophetias,  sed  factas 
laeta  mente,  et  firma  fide  suscipimus.  — Indignum  quoque  Christo, 
hominum  redemptori,  non  fuit.  Judaeis  incredulis  infortunia 
praedicere:  nam  legatum  Dei,  non  solum  infinite  misericordis, 
sed  et  infinite  justi  semper  decet,  tura  bonis  praemia,  tum  malis 
poeuas  praenuntiare.  (Dohm.  T.  III,  §.  81.) 

Articulus  IV. 

De  vaticiniis  in  Christo  adimpletis. 

§•  126- 

Messias  non  solum  Judaeis  ut  Propheta  magnus,  le- 
gatus divinus,  hominumque  redemtor  promissus  fuit  (§.87.) 
sed  et  tempus  pro  ipsius  adventu  determinatum  est,  atque 
characteres  ipsius  assignati  sunt  (§.  88  etc.)  Christus  au- 
tem tum  statuto  tempore  venit , tum  omnes  characteres 
Mettiae  evidentissime  in  se  complexus  est:  ergo  est 

verus  Messias,  legatus  divinus,  ac  divinae  revelationis  praeco. 

_>> 

■s  t 

A.  Prophetiae  tempus  Messiae  respicientes. 

§.  127. 

Christus  illo  praecise  tempore  venit,  quo  Messiae  ad- 
ventus a prophetis  praenuntiatus  fuerat  (§.  88  — §.  94.). 
Ergo  prophetiae,  tempus  Messiae  respicientes,  in  ipso 
adimpleta#  sunt,  quod  facillilhum  est  probare.  Nam 

1.  Ex  morientis  Jacohi  oraculo  Messias  advenire  de- 
buit cessante  sceptro  in  Juda  (§.  89.).  Sed  cum  Jelius 
Nazarenus  nasceretur,  jam  Judaei,  a Pompejo  devicti  scep- 
tro, seu  suprema  potestate  privati  erant,  et  Herodes  alie- 

nigena  regnum  Judaeae  a Senatu,  et  populo  romano  acce- 
perat. Paulo  post  Herodis  mortem  Judaeae  regio  Idumaeis 
erepta,  et  in  provinciam  romanam  redacta  est.  Ideo  Ju- 
daei, Pilato  dicentes : non  habemus  regem , nisi  Caesarem 
(Jo.  18,  11.),  eoipso  sceptrum  Judae  cessasse,  et  Messiam 
advenisse  professi  sunt.  Demum  diruta  urbe,  et  dispersa 
gente  omnis  umbra  potestatis  a Judaeis  sublata  est. 

Nonnulli  ex  Judaeis  dixerant.  Messiam,  si  vaticinium  in  sensu 
Christianorum  exponatur,  jam  tempore  captivitatis  babylonicae 
advenire  debuisse,  quia  etiam  tunc  sceptrum  Judae  cessavit. 
Sed  perperam.  Cum  enim  captivitatis  babylonicae  finis  post 
70  annos  jam  praedictus  fuit  (Jer.  29,  10.)  sceptrum  Judae 
non  penitus  ablatum,  sed  potius  interruptum  dicendum  erat. 
Imo  aliquo  modo  sceptrum,  licet  dependens,  in  ipsa  captivi- 
tate permansit,  quia  Rex  Babyloniae  Jechoniae  thronum  po- 
suit super  thronum  regum,  qui  erant  cum  eo  in  Baby- 
lone (IV.  Reg.  25,  28.).  Praeterea  Judaeis  permissum  erat, 
ut  juxta  patrias  leges  viverent,  et  ideo  suos  pontifices,  suos 
prophetas,  ac  suos  judices  habebant,  quibus  jus  gladii  con- 
cessum erat,  uti  apparet  ex  historia  Susannae  (Dan.  13.). 
Tunc  ergo  sceptrum  non  omnino  cessavit.  — Post  reditum  ex 
captivitate  equidem  Reges  in  Juda  non  amplius  fuerunt,  sed 
forma  regiminis  mutata  est  a monarchica  in  aristocratico-de- 
mocralicam:  populus  enim  regebatur  a Senatu,  cujus  membra 
maxima  ex  parte  erant  de  tribu  Juda.  quia  tribus  Benjamin 
minima  fuit,  et  de  caeteris  decem  tribubus,  jam  maturius  in 
captivitatem  assyriacam  abductis,  teste  Josepho  Flavio  (Ant. 
jud.  I.  11.  c.  5.)  et  S.  Hieronymo  (in  Ose.  1,  6.)  paucissimi 
redierunt.  Ideo  qui  in  Palaestinam  reversi  sunt,  communi 
nomine  Judaei  nominati  sunt.  Sceptrum  ergo,  seu  summa 
potestas  tunc  in  tribu  Juda  aderat.  — Machabaei  equidem,  qui 
gerebant  bella  Domiui,  erant  ex  tribu  Levi ; sed  isti  non  erant 
reges,  sed  belliduces,  qui  non  auctoritate  propria,  sed  nomine 
Senatus,  populique  omnia  peragebant.  — Si  dicitur  in  vatici- 
nio, quod  perduret  usque  ad  Messiam  non  solum  sceptrum, 
sed  et  dux  de  femore  Judae,  vox  hebraica  mecoquet  non 

stricte  bclliducem,  sed  potiusX  Judicem,  Legislatorem  seu  mu- 
gistratum  significat.  — Non  desunt,  qui  sceptrum,  et  ducem 
uon  ad  solam  tribum  .ludam,  sed  ad  totam  gentem  israeliticam 
relerunt,  et  vaticinium  ita  explicent,  sceptrum u gente isrneliticu 
non  esse  auferendum  usque  ad  Messiam  (in  quacunque  demum 
tribu  geratur).  Dicunt  autem,  vaticinium  in  benedictione  Judae 
prolatum  esse,  quia  ex  bac  tribu  Messius  oriundus,  et  quia 
liaec  tribus  diutissime  sceptrum  gestura  erat.  Ita  senserunt 
Justinus  M (Dial.  c.  Trvpb.j  Eusebius  (I.  B.  dem.  evang.  et  I. 
1.  Hist.  eccl.  c.  6.)  Chrysostomus  (Hom.  67.  in  Gen.)  Augu- 
stinus (I.  iB.  de  civ.  Dei  c.  45.)  et  alii.  (Cf.  Kliipfel  T.  II. 
§.  43.  not.  1.) 

2.  Hebdomadae  70  Danielis,  a quocunque  regum  Per- 
sarum decreto  eartindem  calculus  incipiatur  (§.  DO.)  jam 
dudum  ad  finem  pervenerunt.  Ergo  Messiam  jam  adve- 
nisse indubium  est.  — Si  autem  computatio  hebdomadarum 
ab  ultimo  Artaxerxis  Longimani  decreto,  in  quo  unico  de 
reaedificanda  urbe  agitur,  Incipiatur,  Christum  in  dimidio 
ultimae  hebdomadae  occissum  esse  comperimus.  Nam,  ait 
doctissimus  Bossuetus : Artaxerxes  imperium  aggressus 
est  anno  mundi  3531,  et  edictum  Becundum  promulgavit 
anno  vigesimo  imperii  sui  seu  anno  mundi  3551,  ergo  453 
annis  ante  Christum  natum.  Si  vero  his  453  anniB  addan- 
tur 30  anni,  quibus  Christus  vitam  privatam  duxit,  habe- 
tur summa  483  annorum,  seu  habentur  69  hebdomadae; 
quibus  transactis  incipit  septuagesima,  seu  ultima  hebdo- 
mada. Christus  vero  trigesimo  aetatis  suae  anno,  hebdo- 
madae hujus  primo  a Joanne  baptizatus  est,  ubi  tanquam 
divinus  mundi  Redemtor,  seu  ut  Christu*  dux  publice 
apparuit:  anno  autem  aetatis  suae  trigesimo  tertio,  hebdo- 
madae septuagesimae  quarto  a populo  suo  non  solum  ne- 
gatus, sed  et  occisub  est.  Sic  ergo  vere  in  dimidio  heb- 
domadae defecit  hostia,  et  sacrificium  per  obitum  Christi 
Messiae.  (Discours  sur  1’hist.  unii.  P.  L Epoq.  VIII.) 

Quae  post  mortem  Messiae  futura  praedicta  sunt,  post  mortem 
Cliristi  actu  evenerunt.  Nam  civitatem , et  sanctuarium  dis- 
sipavit exercitus  romanus  sub  duce  Tito;  abominatio  deso- 
lationis in  templo  adfuit,  et  desolatio,  seu  dispersio  populi 
durat  usque  ad  hanc  diem  (§.  124.).  Verum  equidem  est, 
post  mortem  Christi  per  plures  annos  sacrificia  adhuc  in  tem- 
plo oblata  fuisse,  sed  tamen  jure  dicitur,  in  dimidio  hebdo- 
madae defecisse  hostium,  et  sacrificium.  Nam  sacrificia  V.  T. 
non  luerunt  nisi  figurae  sacrificii  a Messia  offerendi : uti  ergo 
figura  deficit  adveniente  veritate,  et  uti  umbra  fugit  micante 
sole,  ita  sacrificia  V.  T.  defecerunt  in  morte  Christi,  quae  fuit 
omuium  sucrificiorum  complementum.  Ideo  S.  Hieronymus 
(in  Dan.  9.)  dicit:  „quidquid  in  templo  post  mortem  Christi 

factum  est,  non  fuit  sacrificium  Dei,  sed  cultus  diaboli.  “ 

Si  autem  in  vaticinio  Danielis  praedictum  est,  consummandam 
esse  praevaricationem,  finem  accepturum  esse  peccatum,  delen- 
dam iniquitatem,  et  adducendam  justitiam  sempiternam,  non  id 
ita  intelligendum  est,  ac  si  hominibus  libertas  adimenda  sit, 
qua  peccare,  et  iniquitatem  facere  possint,  sed  id  dictum  est 
de  Messia,  qui  plenam  Deo  pro  peccatis  satisfactionem  prae- 
stiturus, et  per  doctrinam,  per  exempla,  et  per  alia  media  sa- 
lutis homines  aptos  redditurus  erat  ad  peccata  vitanda,  et  ju- 
stitiam exercendam.  Haec  autem  omnia  Christus  perfectissime 
praestitit,  uti  e.\  iis  elucet,  quae  de  doctrina  Cliristi  (§.  100 
etc.)  dicta  sunt,  et  quae  de  satisfactione  Christi,  atque  de 
mediis  salutis  in  Theol.  dogm.  spec.  probantur. 

3.  Christus  in  hoc  mundo  vixit,  cum  adhuc  staret 
templum  secundum,  sub  Zorobabele  aedificatum  (§.  91.), 
cum  eUam  Judaei  in  sua  patria  collecti  essent  (§.  92.)  et 
cum  Idololatria  longe,  lateque  vigeret  praecipue  in  regio- 
nibus speciatim  nominatis,  in  Lydia,  Italia,  Graecia  etc. 
(§.  93.)  Sed  quatuor  circiter  post  Christi  mortem  decen- 
niis templum  dirutum,  et  gens  judaea  a patria  expulsa 
ubique  locorum  dispersa  fuit,  et  statim  idololatria  per 
Evangelii  pradieationem  propelli  coepit,  ita,  ut  illa -prae- 
cipue ex  regionibus  nominatis  - jam  ante  plura  saecula 

penitus  evanuerit.  Dubitari  ergo  nequit,  Messiam  ante  oc- 
todecim saecula  certa  jam  advenisse,  quia  alias  vaticinia, 
tempus  ipsius  adventus  determinantia,  in  ipso  verificari 
nullatenus  possent. 


m 

* 


Dicunt  nonnulli,  tempore  Christi  non  amplius  secundum  templum, 
seri  tertium  extitisse,  ab  Herode,  ut  testatur  Josephus  Flavius, 
novis  effossis  Fundamentis  aedificatum.  — Sed  id  verum  haud 
est:  Herodes  enim  equidem  nonnulla  aedificia  templi  restaura- 
vit, alia  muneribus  suis  ornavit,  et  forte  aliqua  nova  adjecit, 
sed  non  jam  totum  templum  de  novo  extruxit,  quod  dum  Jo- 
sephus Flavius  asserit,  ceu  Herodis  assentator  per  exaspera- 
tionem loquitur;  domum  enim  restaurare,  ornare,  vel  etiam 
amplificare  non  idem  est,  ac  novam  erigere.  Fodem  scriptore 
judaeo  teste,  sacrificia  nunquam  interrupta  Fuerunt,  quod  tamen 
fieri  debuisset,  si  secundo  templo  tertius  successisset'.  Judaei 
semper  quidem  templum  salomonirum,  et  zorobabelicum,  sed 
non  zorobabclicum,  et  herodicum  distinxerunt ; sed  hunc  sem- 
per domum  secundam  appellaverunt,  nuspiam  templi  tertii  men- 
tione facta.  — Dispersio  Judaeorum  post  ruinam  urbis,  et 
templi  praedicta  fuit  a prophetis  ut  poeua  non  agniti,  et  occisi 
Messiae.  Eventum  ergo,  qui  jam  ab  octodecim  saeculis  cer- 
nitur, rausam  praecessisse,  necesse  csl.  Si  autem  mortis  sen- 
tentiam in  Christum  praecipue  principes  Sacerdotum,  scribae, 
et  pharisaei  promoverunt,  a culpa  tamen  etiam  populus  immu- 
nis non  fuit,  clamans:  Crucifige  eum,  et  sanguis  ejus  super 
nos,  et  super  filios  nistros.  Generarim  quoque  Judaei,  qui 
Messiam  toties  promissum,  et  tam  clare  praenuntiatum  non 
agnoscunt,  sed  odio  habent,  jure  majorem  poenam  experiun- 
tur, quam  reliquae  gentes,  quae  in  incredulitate  persistunt. 
Judaeos  jam  ante  lugendam  dispersionem  suam,  dum  Christus 
in  terris  versabatur,  in  firma  persuasione  fuisse,  tempus  pro 
adventu  Messiae  a prophetis  determinatum  modo  adesse,  testan- 
tur Josephus  Flavius,  Suetonius,  Tacitus,  et  alii.  (Cf.  §.  94.) 
(Cf.  Klupfel  T.  II.  L.  II.  §.  43.  n.  6 etc.) 

B.  Prophetiae  characteres  Messiae  praesignantes. 

8-  i*8- 

Cum  Deus  pro  infinita  sua  sapientia,  et  bonitate  non 
solum  tempus  pro  adventu  Messiae  determinare,  sed  etiam 
ejusdem  notas  characteristicas  per  prophetas  praesignare 
dignatus  est,  dubitari  omnino  non  potest,  illum  solam  esse 
verum  Messiam,  cui  omnes  characteres  a prophetis  prae- 
signati conveniunt.  Si  autem  ea,  quae  in  antiquo  foedere 
de  Messia  praenuntiata  sunt  (§.  96 — §.  99.),  cum  iis  con- 
feramus, quae  in  Evangeliis  de  Jesu  Christo  Nazareno 
referuntur,  sole  clarius  videmus,  ipsi  omnes  characteres, 
de  Messia  praesignatos,  ad  amussim  convenire,  ex  quo  cer- 
tissime sequitur,  esse  Jesum  Christum  verum  Messiam, 
promissum  patribus,  atque  a prophetis  praenuntiatum. 

Notae  Messiae  characteristicac  in  neyativas,  et  positivas  distin- 
gui solent.  Negativae  dicuntur  eae,  quae  ostendunt,  non  quod 
ille,  cui  hae  competunt,  sit  Messias,  sed  quod  ille,  in  quo  hae 
desiderantur,  Messias  non  sit;  quia  Messias  cum  aliis  eas  com- 
munes habet,  velut  tempus,  natale  solum,  geuus  familiae,  et 
caetera  hujusmodi : positivae  appellantur,  quae  affirmativae,  ac 
asseverantius  commonstrant,  eum,  in  qno  sunt,  vere  Messiam 
esse;  istiusmodi  sunt  nativitas  ex  virgine,  miraculorum  patra- 
tio, determinatum  passionis,  et  mortis  genus,  resurrectio  etc. 
Tum  has,  tum  illas  Christo  competere  - jam  modo  ostenditur 
juxta  quatuor  classes,  quibus  vaticinia,  characteres  Messiae 
praesignantia  (§.  96—99.)  recensita  fuerunt. 

$.  129. 

I.  Christi  ortus,  et  nativitas. 

1.  Ortus  est  Jesus  ex  Abrabamo,  Ieaaco,  et  Jacobo, 
quemadmodum  manifestum  est  ex  genealogia  ipsius,  de- 
scripta Matth.  1,  1 eto.  Liber  generationis  Jesu  Christi, 
filii  David,  filii  Abraham.  Abraham  gemit  Isaac , Isaac 

genuit  Jacob.  Et  Paulus  loquens  de  Iisdem  Patribus  ait: 
ex  quibus  est  Christus  secundum  carnem  (Rom.  9,  5.). 

2.  Christus  etiam  ex  stirpe  Davidis  ortum  habuit.  Nam 
filius  Davidis  dicitur  (Matih.  1,  1.)  et  David  nominatur 
ipsius  paler,  dicente  Angelo  ad  Mariam;  vocabis  nomen 
ejus  ./esum,  et  dabit  illi  dominus  sedem  David,  putris 
ejus  (Luc.  1,  81.).  Quamvis  porro  tum  in  Matthaeo,  tuin 
in  I.uca  genealogia  tantum  Josephi  exhibeatur,  cum  tamen 
hic  ut  vir  justus  laudetur,  ideo  certe  juxta  legis  prae- 
scriptum ex  eadem  tribu,  stirpe,  ct  familia  uxorem  duxit. 
Ipsi  Christi  adversarii  nunquam  de  ipsius  ortu  ex  stirpe 
davidica  dubia  moverunt. 

8.  Christus  natus  est  Bethlehemi ; legitur  enim,  Mallii. 
2,  1,  Cum  ergo  natus  esset  Jesus  in  Bethlehem  Juda 
elc.  et  Luc.  2,  4 etc.  Ascendit  autem  et  Josep/i  a Gali- 
laea de  civitate  Nazareth  in  Judaeam , in  civitatem 
David,  quae  vocatur  Betlileliem , eo  quod  esset  de  domo, 
et  familia  David , ut  profiteretur  cum  Maria , despon- 
satu sibi  uxore  praegnante.  Factum  est  autem,  cum 
esset  ibi,  impleti  sunt  dies  ut  pareret;  et  pcperil  filium 
suum  primogenitum. 

4.  Jesus  fugit  in  Aegyptum,  et  post  diuturnam  moram 
in  patriam  rediit.  Nam  Josepli  consurgens  accepit  pue- 
rum, et  matrem  ejus  nocte , et  secessit  in  Aegyptum , et 
erat  ibi  usque  ad  obitum  Herodis  (Malth.  2,  14  etc.). 
Defuncto  autem  Herode  ecce  Angelus  Domini  apparuit 
in  somnis  Joseph  in  Aegypto,  dicens : Surge , et  accipe 
puerum,  et  matrem  ejus , et  vade  in  terram  Israel;  de- 
functi sunt  enim,  qui  quaerebant  animam  pueri.  Qui 
consurgens  accepit  puerum , et  matrem  ejus,  et  venit  in 
terram  Israel,  (ib.  v.  19  etc.) 

5.  Jesus  de  virgine  natus  est.  Maria  enim  eum  non 
ex  consortio  maritali,  sed  per  virtutem  Spiritus  S.  conce- 

Dogm.  gen.  21 

pit.  Nam  Christi  generatio  sic  erat : cum  esset  despon- 
sata mater  ejus  Maria  Joseph , antequam  convenirent, 
inventa  est  in  utero  habens  de  Spiritu  Sancto  . . . 
Joseph  autem  non  cognoscebat  eam , donec  peperit  filium 
suum  primogenitum,  et  vocavit  nomen  ejus  Jesum  (Matth. 
1,  18  ete.).  Cum  Angelus  Gabrie!  Mariae  conceptionem 
Christi  annuntiaret,  dixit  Maria  ad  Angelum:  Quomodo 
fiet  istud , quoniam  virum  non  cognosco  f et  ait  Angelus 
ei : Spiritus  Sanctus  superveniet  in  te,  et  virtus  Altis- 
simi  obumbrabit  tibi ; ideoque  et  quod  nascetur  ex  te 
Sanctum,  vocabitur  Ftlius  Dei.  (Lue.  1,  26  etc.) 

m 

6.  Christus  est  filius  Dei,  verus  Deus.  Nam  in  ipsius 
baptismo  (Matth.  3,  17.)  et  in  transfiguratione  (Matt.  17, 
5.)  facta  est  vox  de  coelis  dicens:  hic  est  Filius  meus 
dilectus , in  quo  mihi  complacui.  Kt  cum  Petrus  ad  Je- 
sum dixit : tu  es  Christus  Filius  Dei  vivi ; respondens 
Jesus  dixit  ei:  Beatus  es  Simon  Bar  Jona , quia  caro, 
et  sanguis  non  revelavit  tibi,  sed  pater  meus , qui  in 
coelis  est,  (Matth.  16, 13  etc.).  Joannes  cap.  1.  de  Verbo, 
quod  caro  factum  est , i.  e.  de  Christo  dicit:  Deus  erat 
Verbum  (v.  1.)  Christus  ipse  ait:  Ego , et  Pater  unum 
sumus  (Jo.  10,  30.)  Thomas,  ab  incredulitate  sua  resipis- 
cens dixit  Christo:  Dominus  meus,  et  Deus  meus.  (Jo. 
20,  28.).  Paulus  de  Christo  loquitur,  qui  est  super  om- 
nia Deus  benedictus  in  saecula  (Rom.  9,  5.) 

7.  Cum  Christus  sub  imperatore  Augusto  nasceretur, 
omnes  belli  tumultus  cessaverant,  et  altissima  pace  genus 
humanum  fruebatur,  atque  ideo  Romae  Jani  templum  clau- 
sum fuerat,  quod  testantur  Suetonius  (in  Augusto  c.  22.) 
Orosius,  qui  citat  etiam  Cornelium  Tacitum  (Lib.  6,  c.  22.) 
Eusebius  (Dem.  Evang.  1.  8.)  Virgilius  (Aeneid.  1.  1.)  et 
alii.  (Cf.  Dan.  Huet.  T.  II.  Prop.  9.  cap,  8.  n.  3.) 

8-  180- 

II.  Christi  vita,  el  res  gestae. 

1.  Christus  praecursorem  habuit  Joannem  Baptistam, 
cui  applicantur  vaticinia  Prophetarum  (Mal.  .3,  1.  Jsa. 
40.  3.)  In  hujus  jam  nativitate  Zacharias,  pater  ejus,  re- 
pletus est  spiritu  sancto,  et  prophetavit  dicens  . . . . 
tu  puer , propheta  Altissimi  vocaberis ; praeibis  enim 
ante  faciem  Domini  parare  vias  ejus  (Luc.  1.  v.  67  et 
v.  76.)  — Joannes  etiam  munera  praecursoris  exacte  adim- 
plevit; erat  enim  praedicans  in  deserto  Judaeae,  el  di- 
cens: poenitentiam  agile , appropinquavit  enim  regnum 
coelorum  (Matth.  3,  1 etc.)  Porro  baplizavit  baptismo 
poenitentiae  populum  dicens:  in  cum , qui  venturus  es- 
set post  ipsum , ut  crederent  (Act.  19,  4 ) Demum  digito 
quasi  ostendit  Christum  exclamans,  cum  eum  ad  se  venien- 
tem videret:  Ecce  agnus  Dei , ecce , qui  tollit  peccatum 
mundi ■ Hic  est,  de  quo  dixi : post  me  venit  vir,  qui  ante 
me  factus  est,  qui  prior  me  erat.  (Jo.  1,  29.)  Ideo  de 
ipso  dicitur:  fuit  homo  missus  a Deo , cui  nomen  erat 
Joannes;  hic  venit  in  testimonium , ut  testimonium  per- 
hiberet de  lumine  (i.  e.  de  Messia)  (Jo.  1,  6.) 

2.  Christus  Propheta  dictus  est  a Philippo:  quem 
scripsit  Moyses , et  prophetae , invenimus  Jesum  (Jo.  1, 
45.)  a populo:  hic  est  vere  Propheta , qui  venturus  est 
in  mundum  (Jo.  6,  14  ) et  propheta  magnus  surrexit 
in  nobis  (Cf.  Matth.  21  v.  11  et  v.  43.)  a muliere  Sama- 
ritana: video,  quia  propheta  es  tu  (Jo.  4,  19.)  a disci- 
pulis euntibus  in  Emmaus:  deJesu  Nazereno,  qui  fuit  vir 
propheta  (Luc.  24,  19.)  a seipso:  Jesus  dixit  eis:  non 
est  propheta  sine  honore , nisi  in  patria  sua  (Matth.  13, 
57.)  Et  Christus  non  tantum  veros  prophetias  fecit  (v.  art. 
praec.)  sed  et  reliquas  prophetici  muneris  partes  obivit. 

* 21  * 


Digitized  by  Google 


324 


* 


3.  Christus  post  jejunium  in  deserto  coepit  praedi- 
care-, et  dicere',  poenitentiam  agite,  appropinquavit  enim 
regnum  coelorum  (Matth.  4,  17.)  Ab  hoc  tempore  cum 
maxima  assiduitate  docuit  in  monte.  (Matth.  0—7,)  in  sy- 
nagogis (Matth.  4,  23.)  noctu  (Jo.  3.)  in  templo,  in  quo 
erat  docens  quotidie  (Lue.  19.  47.)  jure  igitur  magister 
(Jo.  13,  13  etc.)  et  praeceptor  (Luc.  5,  5.)  dictus.  Ipsi 
adversarii  de  Christo  dixerunt:  commovet  populum , do- 
cens per  universam  Judaeam,  a Galilaea  usque  huc. 
(Luc.  23,  5.) 

4.  Christus  praedicationem  suam  incepit  in  Galilaea. 
Nam  cum  audisset  Jesus , quod  Joannes  traditus  esset, 
secessit  in  Galilaeam,  et  relicta  civitate  Nazareth  venit 
et  habitavit  in  Capharnaum  maritima,  in  finibus  Zabu- 
lon,  et  Nephlali  (Matth.  4,  12  etc.)  et  circuibat  Jesus 
totam  Galilaeam  docens  in  synagogis  eorum,  et  praedi- 
cans Evangelium  regni,  (ib.  v.  23.) 

5.  Christum  plurima,  atque  stupenda  miracula  patrasse, 
ostensum  fuit  articulo  11.  §.  109  etc. 

6.  .Christus  non  solum  Doctor,  sed  verus  quoque  Le- 
gislator fuit.  Ideo  Christus  doctrinam  suam  proferens  non 
loquebatur,  uti  Prophetae  V.  T.,  qui  dicere  consueverunt: 
haec  dicit  Dominus , sed  ipse  ait:  Ego  autem  dico  vobis 
(Matth.  5,  v.  22,  28,  32,  39.)  docuit  ergo,  de  quo  et  tur- 
bae admirabantur,  sicut  potestatem  habens  (Matth.  7,  29,) 
Ipse  sane  leges  in  V.  T.  ignotas,  et  ad  salutem  necessarias 
dedit  tum  de  suscipiendo  baptismo  (Jo.  3,  5.  Matth.  28, 
19.)  tum  de  sumenda  Eucharistia  (Jo.  6,  54.),  et  alias 
plures.  Ideo  dixit:  qui  habet  mandata  mea,  et  servat  ea, 
ille  est,  qui  diligit  me.  (Jo.  14,  21.)  et  ad  Apostolos  ait: 
Euntes  docete  omnes  gentes  . . . docentes  eos  servare 
omnia,  quaecunque  mandavi  vobis  (Matth.  28,  20.)  Ipsi 
Apostoli  doctrinam  Christi  ut  veram  legem  considerarunt: 

ideo  Paulus  dicit:  cum  sine  lege  Vei  non  essem,  sed  in 
m lege  essem  Christi  (I.  Cor.  9,  21.)  et:  Alter  alterius 
onera  portate , et  sic  adimplebitis  legem  Christi.  (Gal. 
6,  2.) 

7.  Christus  vere  numere  sacerdotali  functus  est.  Pau- 
lus enim  ait:  Habentes  Pontificem  magnum,  qui  pene- 
travit coelos,  Jesum  Filium  Dei,  teneamus  confessionem . 
(Hebr.  4,  14)  et  de  eodem  Christo  dicit:  Talia  decebat, 
ut  nobis  esset  Pontifex,  sanctus , innocens,  impollutus, 
segregatus  a peccatoribus,  et  excelsior  coelis  factus , qui 
non  habet  necessitatem , quotidie,  quemadmodum  sacer- 
dotes, prius  pro  suis  delictis  hostias  offerre,  deinde 
pro  populi ; hoc  enim  fecit  semel,  seipsum  offerendo. 
(Hebr.  7, 26.  ctc.)  — Christus  etiam  vere  sacrificium  instituit 
secundum  ordinem  IVlelchisedech,  dum  in  ultima  coena  ac- 
cepit panem,  et  vinum,  et  gratias  agens,  in  corpus,  et  san- 
guinem suum  transmutavit , gladio  verborum,  et  tenore 
specierum  corpus  a sanguine  dividens,  et  sic  mortem  suam 
repraesentans.  — Cum  autem  hoc  idem  in  commemoratio- 
nem suam,  donec  veniat  ad  judicandum,  faciendum  prae- 
ceperit, hujusque  sacrificii  incruenti  ipsemet  semper  pri- 
marius minister  maneat ; ideo  vere  dicitur,  et  est  sacerdos 
in  aeternum,  vel  ut  dicit  Paulus  (Hebr.  7,  24.)  sempiter- 
num habet  sacerdotium.  (Cf.  Kliipfel  T.  11.  L.  III  §. 
83—90.) 

8.  Regiam  Christi  potestatem  jam  Angelus  Gabriel 
praenuntiavit  dicens:  Dabit  illi  Deus  sedem  David  pa- 
tris ejus,  et  regnabit  in  domo  Jacob  in  aeternum,  et 
regni  ejus  non  erit  finis  (Lue.  1,  82  etc.)  Eandem  agno- 
verunt Magi  ab  oriente  venientes,  et  interrogantes:  ubi 
est,  qui  naius  est  rex  Judaeorum?  — (Matth.  2,  2.) 
Nathanael  Christum  in  hunc  modum  compellat;  Tu  es  fi- 
lius Dei,  tu  es  Rex  Jsrael  (Jo.  1,  49.)  Christus  ipse 

Pilato  interroganti,  an  rex  sit,  respondit:  tu  dicis,  quia 
rex  sum  ego  (Jo.  18,  37.)  cum  jam  antea  (v.  36)  dixis- 
set: regnum  meum  non  est  de  hoc  mundo,  i.  e.  non  est 
regnum  temporale,  sed  spirituale.  — Christus  enim  per 
Apostolos  suos,  quos  ad  praedicandum  evangelium  salutis 
(Eph.  1,  13)  in  universum  mundum  misit  (Matth.  28,  19. 
Mare.  16,  16)  magnam  societatem  instituit,  quae  regnum 
coelorum,  seu  eccleBia  dicitur,  et  cujus  ipsemet  supremus 
rector  est:  caput  corporis  Ecclesiae  (Coi.  1,  18.)  Pastor 
magnus  ovium  (Hebr.  13,  20.)  Princeps  pastorum  (I.  Petr. 
5,  4)  dicitur. 

9.  Christus  natus  eBt  pauper  in  praesepio , quia  non 
erat  eis  locus  in  diversorio  (Lue.  2,  7.),  et  vixit  quoque 
in  summa  paupertate,  ita,  ut  diceret:  vulpes  foveas  ha- 
bent, et  volucres  coeli  nidos;  filius  autem  hominis  non 
habet,  ubi  caput  reclinet ■ (Matth.  8,  20.  Cf.  Luc.  9, 
57.  etc.)  Nudus  demum  mortuus,  ct  in  alieno  monumento 
sepultus  est. 

10.  Cum  Jesus  Hierosolyraatn  ingressurus  esset,  dis- 
cipuli-adduxerunt  asinam,  et  pullum , et  posuerunt  su- 
per eos  vestimenta  sua,  et  eum  desuper  sedere  fecerunt. 
Plurima  autem  turba  straverunt  vestimenta  sua  in  via; 
alii  autem  caedebant  ramos  de  arboribus,  et  sternebant 
in  via : turbae  autem , quae  praecedebant , et  quae  se- 
quebantur, clamabant  dicentes : benedictus , qui  venit  in 
nomine  domini ; hosanna  in  a/lissimis.  (Matth.  21,  6 etc.) 

11.  Christus  ceu  infans  in  templo  praesentatus  fuit; 
(Luc.  2,  21 — 27.)  eundemque  ceu  puerum  duodennem  pa- 
rentes ejus  invenerunt  in  templo  sedentem  in  medio 
doctorum  (ib.  v.  46)  qui  postmodum  erat  docens  quoti- 
die in  templo.  (Luc.  19,  47.) 

12.  Christus  maximum  zelum  pro  domo  Dei,  i.  e. 
pro  honore  templi  ostendit;  nam  ingressus  in  templum 

coepit  ejicere  vendentes,  et  ementes,  dicens  illis , scrip- 
tum est:  quia  domus  mea  domus  orationis  est;  vos  au- 
tem fecistis  illam  speluncam  latronum.  (Luc.  19,  45.) 
Fusius  idem  narratur  a Matthaeo  (21,  12  etc)  et  a Joanue 
(2,  13  etc.) 

$•  131. 

III.  Christi  passio,  et  mors. 

1.  Christus,  ut  ex  historia  evangelica  constat,  plurima 
passus,  ct  mortuus  est,  et  quidem  ad  iinem  saluberrimum, 
ut  pro  peccatis  hominum  satis  faceret,  eosdemque  redi- 
meret. Ipse  enim  ait:  Filius  hominis  venit -dare  ani- 
mam suam  redemlionem  pro  multis  (Malth.  20,  28.).  Et 
in  ultima  cocna  inquit:  hic  est  sanguis  meus  novi  testa- 
menti, qui  pro  mullis  effundetur  in  remissionem  pecca- 
torum (Mattii.  27,  28.)  Petrus  dicit:  Christus  semel  pro 
peccatis  nostris  mortuus  est , justus  pro  injustis,  ut 
nos  offerret  Deo.  Paulus  ait:  Deus  proprio  Filio  suo 
non  pepercit , sed  pro  nobis  omnibus  tradidit  illum 
(Rom.  8,  32.)  in  quo  habemus  redemtionem  per  sangui- 
nem ejus,  remissionem  peccatorum.  (Eph.  1,  7.) 

2.  Congregati  sunt  principes  sacerdotum,  et  senio- 
res populi -et  consilium  fecerunt,  ut  .Jesum  dolo  tene- 
rent, et  occiderent  (Matlh.  26,  3 etc.  — Pilatus  autem 
— ut  cognovit,  quod  Jesus  de  Herodis  esset  potestate, 
remisit  eum  ad  Herodem . qui  et  ipse  Hierosolymis  erat 
illis  diebus  - - Sprevit  autem  illum  Herodes  cum  exer- 
citu suo,  et  illusit  indutum  veste  alba,  et  remisit  ad 
Pilatum-  Et  facti  sunt  amici  Herodes,  et  Pilatus  in 
ipsa  die;  nam  antea  inimici  erant  ad  invicem.  (Luc. 
23,  6 etc.) 

3.  Abiit  unus  de  duodecim,  qui  dicebatur  Judas 
Jscariotes  ad  principes  sacerdotum,  et  ait  illis:  quid 

mitis  mihi  dare,  et  ego  vobis  eum  tradam?  Atilii  con- 
stituerunt ei  triginta  argenteos.  Et  exinde  quaerebat 
opportunitatem,  ut  eum  traderet ■ (Matth.  36,  14  etc.)  — 
Adhuc  eo  loquente  ecce  Judas  unus  de  duodecim  venit , 
et  cum  eo  turba  multa  cum  gladiis,  et  fustibus,  missi  a 
princibus  sacerdotum , et  senioribus  populi.  Qui  autem 
tradidit  eum , dedit  illis  signum , dicens : quemcunque 
osculatus  fuero,  ipse  est,  tenete  eum.  Et  confestim  ac- 
cedens ad  Jesum,  dixit : Ave  Rabbi,  et  osculatus  est  eum. 
, (ib.  v.  47  etc.) 

4.  Judas  — poenitentia  ductus  retulit  30  argen- 
teos principibus  sacerdotum , et  senioribus  . . . principes 
autem  sacerdotum  acceptis  argenteis  . . . emerunt  ex 
illis  agrum  figuli.  (Matth.  27,  3 elc.) 

5.  Judas  projectis  argenteis  in  templo,  recessit,  et 
abiens  laqueo  se  suspendit  (Matth.  27,  5,)  In  ipsius  vero 
locum  successit  Mathias,  qui  Apostolatum,  seu  Episcopa- 
tum pro  Juda  accepit.  (Act.  1,  15—26  ) 

6.  Christus  assumio  Petro,  et  duobus  filiis  Zebedaei 
coepit  contristari,  et  maestus  esse.  Tunc  ait  illis : tri- 
stis est  anima  mea  usque  ad  mortem.  (Matth.  26,  37  etc.) 
Et  progressus  pusillum  procidit  in  faciem  suam , orans, 

■ et  dicens:  Paler  mi!  si  possibile  est,  transeat  a me 
calix  iste.  Verumtamen  non  sicut  ego  volo , sed  sicut 
tu.  (ib.  v.  39.)  Et  factus  in  agonia  prolixius  orabat; 
et  factus  est  sudor  ejus,  sicut  guttae  sanguinis  decur- 
rentis in  ternam.  (Luc.  22,  43  etc.) 

7.  Christus  cum  in  horto  Gethsemani  moerore  affi- 
ceretur, inter  suos  consolatorem  non  invenit.  Nam  venit  ad 
discipulos  suos,  et  invenit  eos  dormientes , et  dicit 
Petro:  sic  non  potuistis  una  hora  vigilare  mecum? 
(Matth.  26,  40.)  Et  cum  a Judaeis  comprehenderetur, 
tunc  discipuli  omnes,  relicto  eo  fugerunt,  (ib.  v.  56.) 

8.  Summi  Sacerdotes , et  omne  concilium  quaere- 
bant adversus  Jesum  testimonium , ut  eum  morti  trade- 
rent, nec  inveniebant.  Multi  enim  falsum  testimonium 
dicebant  adversus  eum,  et  convenientia  testimonia  non 
erant.  (.Mare.  14,  55  etc.) 

9.  Surgens  princeps  sacerdotum , ait  illi:  nihil  res- 
pondes ad  ea,  quae  isti  adversum  te  testificantur?  — 
Jesus  autem  tacebat.  (Matth.  26,  62.)  Cum  accusaretur 
a principibus  sacerdotum , et  senioribus  nihil  respondit. 
Tunc  dicit  illi  Pii  alus : non  audis,  quanta  adversum  te 
dicunt  testimonia?  et  non  respondit  ei  ad  ullum  ver- 
bum, ita  ut  miraretur  praeses  vehementer.  (Mattii.  27, 
12  etc.)  Herodes  viso  Jesu  gavisus  est  valde  . . . in- 
terrogabat autem  eum  multis  sermonibus ; at  ipse  ei  ni- 
hil respondebat.  (Lue.  23,  8.  etc.  Cf.  II.  Petr.  2,  23.) 

- 10.  Cuni  Princeps  sacerdotum  Christum  reum  mortis 
declaravit,  tunc  expuerunt  in  faciem  ejus,  et  colaphis 
eum  ceciderunt , alii  autem  palmas  in  faciem  ejus  de- 
derunt. (Mattii,  26,  67.)  Postea  sprevit  illum  Herodes 
cum  exercitu  suo , et  illusit  indutum  veste  alba,  et  re- 
misit ad  Pilatum.  (Lite.  23,  11.)  Tunc  apprehendit  Pi- 
latus Jesum,  et  flagellavit.  (Jo.  19,  1.)  et  milites  prae- 
cidis . . exuentes  eum,  chlamydem  coccineam  circumdede- 
runt ei,  et  plectentes  coronam  de  spinis  posuerunt  su- 
per caput  ejus,  et  arundinem  in  dexteram  ejus.  Et  genu- 
flexo  ante  eum,  illudebant  ei  dicentes:  Ave  rex  Judae- 
orum. Et  expuentes  in  eum  acceperunt  arundinem , et 
percutiebant  caput  ejus.  — (Matth.  27,  28  etc.) 

11.  Pilatus  Jesum  flagellatum  tradidit  eis,  ut  cruci- 
figeretur (Matth.  27.  26.)  et  induerunt  eum  vestimentis 
ejus,  et  duxerunt  eum,  ut  crucifigerent  (ib.  v.  31.)  et 
venerunt  in  locum,  qui  dicitur  Golgatha.  quod  est  Cal- 

variae  locus  tv-  33.)  et  crucifixerunt  eum  (v.  35.)  (Cf. 
Luc.  24.  20.  Act.  2,  36.  1.  Cor.  1,  23.) 

12.  Tunc  crucifixi  sunt  cum  eo  duo  latrones,  unus, 
a dextris , et  unus  a sinistris ■ (Matth.  27,  38.) 

18.  Praetereuntes  autem  blasphemabant  eum,  moven- 
tes capita  sua,  et  dicentes:  Vah,  qui  destruis  templum 
Dei,  et  in  triduo  illud  reaedificas,  salva  temetipsum ; 
si  Filius  Dei  es,  descende  de  cruce.  Similiter  et  prin- 
sipes  sacerdotum  illudentes  cum  Scribis,  et  Senioribus 
dicebant : alios  salvos  fecit,  seipsum  non  potest  salvum 
facere:  Si  Rex  Jsrael  est,  descendat  nunc  de  cruce , et 
credimus  ei:  confidit  in  Deo,  liberet  nunc , si  vult  eum: 
dixit  enim,  quia  Filius  Dei  sum.  Idipsum  autem  latro- 
nes, qui  crucifixi  erant  cum  eo,  improperabant  ei.  (Malth. 
27,  89  etc.  Cf.  Mare.  15,  28.  f.uc.  23,  35  etc.) . 

14.  Priusquam  Jesus  crucifigeretur  dederunt  ei  vi- 
num bibere  felle  mistum,  et  cum  gustasse t,  noluit  bibere : 
(Matlh.  34,  38.)  Et  cum  in  cruce  pendens  siti  torquere- 
tur , currens  unus , et  implens  spongiam  aceto , circum- 
ponensque  calamo,  potum  dabat  ei.  (Mare.  15,  86. 
Cf.  Jo.  19.  28—30.) 

15.  Milites  ergo,  cum  crucifixissent  eum,  acceperunt 
vestimenta  ejus , et  fecerunt  quatuor  partes  , unicuique 
militi  partem , et  tunicam.  Erat  autem  tunica  inconsu- 
tilis, desuper  contexta  per  totum.  Dixerunt  ergo  ad 
invicem  : non  scindamus  eam,  sed  sortiamur  de  illa,  cu- 
jus sit  . . . et  milites  quidem  haec  fecerunt.  (Jo.  19, 
23.  etc.) 

* .... 

16.  Jesus  autem  dicebat:  Pater  dimitte  illis;  non 

enim  sciunt,  quid  faciunt.  (Luc.  23,  31.) 

17.  Clamans  voce  magna  Jesus  ait:  Pater,  in  ma- 
nus tuas  commendo  spiritum  meum,  (Luc.  23,  46.) 

18.  et  haec  dicens  expiravit  (ibid.)  i.  e.  vere  raor- 
tuuR  est  (Cf.  §.  118.  n.  1.  1.  a.) 

§ 13*’. 

♦ 

IV.  Christi  status  post  mortem. 

1.  Judaei  ergo,  (quoniam  parasceve  erat,)  ut  non 
remanerent  in  cruce  corpora  sabbatho  (erat  enim  mag- 
nus dies  ille  sabbalhi)  rogaverunt  Pilatum,  ut  frange- 
rentur eorum  crura , et  tollerentur.  Venerunt  ergo  mili- 
tes , et  primi  quidem  fregerunt  crura,  et  alterius , qui 
crucifixus  est  cum  eo.  Ad  Jesum  autem  cum  venissent , 
ut  viderunt  eum  jam  mortuum , non  fregerunt  ejus  crura. 
(Jo.  19,  33.  etc.) 

2.  Joseph  ai>  Arimathacu,  postquam  permisit  Pilatus, 
venit , et  tulit  corpus  Jesu.  Venit  autem  et  Aicodemus 
ferens  mixturam  myrrhae,  et  aloes  quasi  libras  centum. 
Acceperunt  ergo  corpus  Jesu , et  ligaverunt  illud  linteis 
eum  aromatibus,  sicut  mos  est  Judaeis  sepelire.  (Jo.  19, 
38.  etc.)  Et  accepto  corpore  Joseph  involvit  Ulud  in 
sindone  munda , et  posuit  illud  in  monumento  suo  novo, 
quod  exciderat  in  Petra.  (IVIalth.  27,  59.  etc.) 

3.  Petrus  in  prima  sua  concione,  Hierosolymis  habita 
ait : Providens  David  locutus  est  de  resurrectione  Chri- 
sti, quia  neque  caro  ejus  vidit  corruptionem.  (Act.  2, 
31.)  Ideo  Ecclesia  in  symbolo  suo  antiquissimo  articu- 
lum fidei  professa  est:  descendit  ad  inferos. 

4.  Christus  tertia  die  resurrexit  a mortuis  (§.  118.) 

5.  Dominus  Jesus , postquam  locutus  est  eis , as- 
sumitis est  in  coelum,  et  sedet  a dextris  Dei.  (Mare.  16,  . 
19.)  Christus  videntibus  illis  elevatus  est,  et  nubes  sus- 
cepit eum  ab  oculis  eorum;  cumque  intuerentur  in  coe- 
lum euntem  illum , ecce  duo  viri  astiterunt  juxta  illos 
in  vestibus  albis,  qui  et  dixerunt:  Viri  Galilaei,  quid 

statis  aspicientes  in  coelum ? hic  Jesus , qui  assumtus 
est  a vobis  in  coelum  sic  veniet,  quemadmodum  vidistis 
eum  euntem  in  coelum.  (Act.  1,  9.  etc.  Cf.  Luc.  24,  50. 
etc.)  Deus  suscitavit  Christum  a mortuis,  et  constituit  ad 
dexteram  suam  in  coelestibus  super  omnem  potestatem,  et 
principatum,  et  virtutem,  et  dominationem,  et  omne  nomen, 
quod  nominatur  non  solum  in  hoc  saeculo,  sed  etiam  in 
futuro.  (Eph.  1,  20  etc.  Cf.  Rom.  8,  34.  etc.) 

6.  Apostoli  post  ascensionem  Christi  in  coelum  re- 
gressi Bunt  in  Jerusalem  (Luc.  24.  52.)  ibique  post  ac- 
ceptum Spiritum  Sanctum  praedicationem  Evangelii  i.  e. 
doctrinae,  et  legis  Christi  inceperuut.  (Act.  2) 

7.  Ad  primam  concionem  Petri  tria  hominum  millia 
fidem  christianam,  et  baptismum  susceperunt  (Act.  2,  41.) 
Et  post  secundam  multieorum , qui  audierant  verbum,  cre- 
diderunt, et  factus  est  numerus  virorum  quinque  millia. 
(Act.  4,  4.)  Haud  multo  post,  Philippo  praedicante,  et 
signa  faciente  recepit  Samaria  verbum  Dei.  (Act.  8,  14.) 
Petrus  Antiochiae,  et  postea  Romae  Ecclesias  fundavit; 
idem  Paulus , et  reliqui  Apostoli  in  variis  orbis  partibus 
peregerunt,  et  sic  Religio  christiana  celerrime  ubique  pro- 
pagata fuit. 

8.  Stephaniis  Judaeis  publice  inclamavit:  Dura  cer- 
vice, et  incircumcisis  cordibus,  et  auribus,  vos  semper 
spiritui  sancto  resistitis ; sicut  patres  vestri,  ita,  et  vos. 
(Act.  7,  51.)  Judaeis  blasphemantibus,  et  persecutionem 
excitantibus  Paulus,  et  Barnabas  dixerunt:  Vobis  oporte- 
bat primum  loqui  verbum  Dei,  sed  quoniam  repellitis 
illud , et  indignos  vos  judicatis  vilae  aeternae , ecce  con- 
vertimur ad  gentes.  (Act.  18,  46.)  Historia  ecclesiastica 
commonstrat,  Judaeos  magna  ex  parte  in  incredulitate  per- 
mansisse, et  gentes,  idololatriae  deditas  rectam  fidem  sus- 
cepisse. 

9.  Regno  Christi , seu  Ecclesiae  n Christo  institutae 
duratio  perpetua  adscribitur.  Angelus  enim  Christi  concep- 
tionem annuntians  Mariae  dixit:  regni  ejus  non  erit  finit . 
(Luc.  1,  33.)  Christus  ipse  ad  Petrum  dixit:  Super  hanc 
petram  aedificabo  Ecclesiam  meam , et  portae  inferi 
non  praevalebunt  adversus  eam  (Malth.  16,  18.)  Et  ad 
Apostolos,  quos  ad  docendum  misit,  ait:  Ecce  ego  robis- 
cum  sum  omnibus  diebus  usque  ad  consummationem  sae- 
culi. (Matth.  28,  20.) 

§.  133. 

Continuatio. 

itaque  in  Jesu  Christo  Nazareno  omnes  characteres, 
qui  de  Messia  praedicti  fuerant,  adimpleti  sunt.  In  nullo 
autem  aiio  illos  adimpletos  cerni,  ipsi  Judaei,  qui  ideo 
Messiam  adhuc  exspectant,  contestantur.  (Cf.  Perrone  T. 
4.  n.  161.)  Jesus  Christus  est  ergo  vertis  Messias,  qui  a 
Deo  ut  propheta,  legislator,  et  novae  revelationis  praeco 
mittendus  erat  (§.  97.)  Atque  sicut  vaticinia,  quae  unius 
viri  fata , a libera  Dei  hominumque  voluntate  dependentia 
cum  minutis  circumstantiis  aute  plura  saecula  praedicebant, 
nonnisi  virtute  divina  prolata  sunt,  sic  in  Christo  adim- 
pleta Religioni  ab  ipso  traditae  sigillum  divinitatis  impo- 
nunt. Neque  enim  humano  solum  ingenio,  vel  naturali  in- 
dustria fieri  potuisset,  ut  omnes  prophetiae  messianae  in 
Christo  adimplerentur,  quod  praecipue  de  illis  dicendum 
est,  quae  characteres  positivos  assignant  e.  g.  conceptionem 
ex  virgine , patrationem  miraculorum , varia  passionum  ge- 
nera, resurrectionem  etc.  Ex  adimpletis  in  Christo  vaticiniis 
dignitas  quoque,  et  excellentia  Religionis  Christianae  ma- 
xime conspicua  redditur,  quae,  quantum  ad  substantiam, 
diversa  haud  est  a religione  patriarchaii,  quae  mox  coepit 
inde  a primorum  hominum  lapsu;  neque  discrepat,  sub- 
stantiam si  spectes,  a religione  in  V.  T.  Judaeis  praes- 

cripta.  (Cf.  Klllpfel  T.  1.  §.  22.  Prol.)  Christus  enim 
omnis  revelationis,  hominibus  concessae,  Centrum  est,  quo 
posito  omnia  in  optimo  nexu,  pulcherrimoque  ordine  con- 
sistunt, quo  sublato,  onniia,  quae  divinam  erga  homines 
bonitatem  ostendunt , perturbata , atqiie  subversa  conspici- 
untur. (Cf.  Dobmayr  T.  III.  §.  108,  Frint  P.  II.  T.  I. 
§.  76—86.) 

1.  Christus  etiam  figuras  V.  T.  tum  personales,  tum  reales 
(§.  95.  n.  2.)  adimplevit,  a)  Variae,  profecto  iu  V.  T.  per- 
sonae extiferunt.  quae  miram  cum  Christo  analogiam  praesc- 
ierunt: e.  g.  sexto  die  creatur  Adamus , sexto  die  mortem 
subit  Christus ; dormiente  Adamo,  sumta  ex  latere  ipsius  coste, 
creatur  Eva,  moriente  Jesu  ex  percusso  latere  ipsius  nascitur 
Ecclesia:  ex  Adamo  et  Eva  nascuntur  homines,  ex  Christo, 
et  Ecclesiu  renascuntur  homines.  — Abel  fuit  pastor  ovium, 
Jesus  hominum;  Abeli  justo  mortem  paravit  Cain  ex  invidia, 
Jesu  innocentissimo  mortem  pararunt  Judaei  ex  livore,  et 
odio;  Abelcm  foras  ad  mortem  ducit  Cainus,  Jesum  Judaei 
ad  supplicium  extra  Mierosolymam  rapiunt;  oh  patratam  cae- 
dem Cain  vagus,  et  profugus  erat  super  terram,  (Gen.  4,  12.) 
Judaei  oh  patratam  caedem  Christi  ex  patria  ejecti  vagi,  et 
profugi  sunt  super  terram.  — Melchisedechum , panem  et 
vinum  offerentem  figuram  fuisse  Christi,  Eucharistiam  insti- 
tuentis, jam  antea  dictum  est.  — Josephum  Aegyptiacum 
in  plurimis  vitae  suae  circumstantiis  Christum  praeligurasse, 
egregie  ostendit C.  de  Stolberg  ®.  t.  3H.  3-  CHjr.  T.  1.  §.  49. 
— Moses  aliis  Hebraeorum  pueris  trucidatis  incolumis  ser- 
vatus, Jesus  a caede  puerorum  bethlehemiticn  liberatus  est; 
Moses  ductor,  legislator,  et  liberator  populi  israelilici,  Chri- 
stus ductor,  legislator,  et  redemtor  omnium  .hominum  fuit; 
Moses  duodecim  exploratores  in  terram  Chanaan,  Christus  duo- 
decim Apostolos  in  universam  terram  misit ; Moses  splendida 
facie  descendit  de  monte,  Jesus  conscenso  eum  Iribus  Apo- 
stolis monte  transfiguratus  est  ante  eos,  et  resplenduit 
facies  ejus  sicut  sol  (Matth.  17,  2.)  Mosi  successit  Josue, 
(seu  Jesus'),  qui  populum  israeliticum  in  terram  promissam  in- 
troduxit, in  figura  ostendens,  legem  veterem  homines  salvare 

non  posse,  legem  vero  novam  liomines  ad  veram,  alque  per- 
petuam beatitudinem  perducere.  — Matre  sterili,  Angelo 

nuntiante,  naius  est  Samson,  matre  virgine,  Angelo  mifl- 
tiatile  conceptus,  et  natus  est  Jesus  (Jud.  13,  3 etc.  Luc.  1.) 
.Manne , Samsonis  patri  de  Filii  ortu  dubitanti,  visus  est  An- 
gelus; apparet  et  Angelus  «losepho  patri  Jesu  conjugis  pu- 
dicitiam suspectam  habenti.  Uxorem  philistaeam  ducit  Samson, 
eique  intimos  animi  sensus  aperit  ; Ecclesiam  ex  Ethnicis  cogit, 
ac  sibi  adjungit  Christus,  eamque  decretorum  suorum  inter- 
pretem constituit  . Samson  ad  uxorem  visens  obvium  leonem 
interficit,  in  cujus  ore  post  aliquot  dies  favum  mellis  reperil : 
Jesus  Ecclesiam  constituens  ait'  Confidite , eno  vici  mun- 
dum (Jo.  16,  33.);  atque  hic  quidem  mundus  adversus  Jesum 
prius  ferox,  ab  eo  tandem  domitus  suave  ipsius  accepit  ju- 
gmn  melleamque  Evangelii  dulcedinem  degustavit.  Samson 
sitiens  valde  clamavit  ad  Dominum  (Jud.  15,  18.)  Jesus  ani- 
mam agens  sitire  se  dixit.  Samson  Gazae  dormit  ad  mediam 
noctem,  tum  expergefactus  poslmodum  ipsas  portae  fores  de- 
trahit, et  humeris  impositas  defert  ad  verticem  montis:  Jesus 
lethi  somno  excitus  de  mortis  exit  potestate.  — Danti.  ISeth- 
lehemi  natus,  per  plures  annos  vitam  ignobilem  agens,  tan- 
dem Goliatluim  vincens , sed  postea  diris  persecutionibus  agi- 
tatus, et  in  persecutores  benevolus,  Christum  exinanitum,  diu 
vitam  privatam  agentem,  Satanaiu  vincentem,  sed  a Judaeis 
diris  persecutionibus  agitatum,  et  pro  inimicis  orantem  prae- 
signavit : Uavid  feliciter  regnans  Christi  exaltati  typus  fuit. 
Scissio  regni  davidici  sub  Jcroboain  lugendas  dissensiones, 
et  sectas  in  Ecclesia  Christi  oriundas,  et  a praescripto  Dei 
cultu,  atque  a recta  salutis  semita  abducentes  haud  ohscure 
praefiguravit,  b)  Mullae  sunt  quoque  figurae  reales,  quae  in 
Christo  adimpletae  conspiciuntur  e.  g.  Agnus  paschalis,  qui 
tempore  Paschalis  Hicrosolyinae  comedendus  erat,  quo  tem- 
pore, et  loco  Christus  immolatus  fuit.  Agnum  mactari  opor- 
tuit sine  macula,  ut  Christum  innocentem,  et  impollutum  prae- 
figuraret. Agni,  et  Christi  Jesu  mors  ementa,  utraque  in  gra- 
tiam popuji.  Sanguis  agni  dumorum  foribus  aspersus  Hebraeis 
saluti  fuit,  perinde  ut  Jesu  sanguis  universis  hominibus,  qui- 
cunque  eo  abluuntur.  Ne  agni  ossa  confringerentur  lege  cau- 

Ium  erat ; Jesu  mortui  nou  fregerunt  crura.  Aeni  reliquias  ul-  < 

las  iu  crastinam  servare  nefas  erat:  Christus  de  cruce  depo- 
situs est , et  in  monumentum  conditus  ipso  mortis  suae  die. 

Ab  agni  esu  polluti,  ac  incircumcisi  arcebantur:  ad  sacrum 
corporis  Christi  epulum  nonnisi  corde  puro  accedere  licet. 

Post  agni  paschalis  esum  uegyptiaca  statim  servitute  exeniti 
sunt  .Israelilae ; per  corporis  Christi  esum  a vitiorum,  daemo- 
num, ac  mortis  lirannide  liberamur.  — Serpetis  aeneus . a 
.Mose  in  deserto  erectus,  Christi  in  cruce  exaltati  typus  fuit; 

— quemadmodum  enim  serpentis  hujus  aspectus  homines  a 
venenato  serpentium  morsu  sanavit,  sic  per  lidem  in  Christum, 
cruci  afli-vtim,  a morsu  daemonis,  i.  e.  a peccato  liberamur. 

(Jo.  3,  14.)  — Uircus  emissarius,  cujus  capiti  mala  impre- 
cabatur Pontifex,  quique  Jsraelitnrum  noxis  velut  onustus  in 
loca  deserta  abigebatur,  Christum  denotavit,  qui  peccata  no- 
stra ipse  pertulit  in  corpore  suo  (I.  Petr.  2.  24.)  nam 
posuit  Dominus  in  eo  iniquitatem  omnium  nostrum  (Jo. 

53,  ti.)  Sacrificia  cruenta,  sal  frequenter  a Judaeis  oblata, 
praeligurabaut  sacrificium  cruentum  a Christo  in  cruce  olTc- 
rendum.  a quo  omnem  vim  suum  repetebant.  — E coelo  de- 
pluens Manna,  panis  coeli,  et  panis  Angelorum  dicta  (Ex.  10, 

4.  Ps.  77,  24  elc.)  figura  fuit  panis  eucharistici  a Christo  in- 
stituendi, cujus  perpetuam  in  templis  Dei  asservationem  panes 
propositionis  praefigurabant.  — Petra  in  deserto  a Mose 
percussa  , ex  qua  ad  sedandam  Jsraeliturum  sitim  aqua  scuturiit, 

Christum  praesiguavit,  ex  cujus  percusso  latere  copiosae  gra- 
tiae effluxere,  quae  homines  in  squalida  mundi  hujus  solitudine 
siti  spirituali  tabescentes  reficiunt  (I.  Cor.  10,  1 etc.)  Summus 
Pontifex  semel  in  anno,  post  mactatam  victimam  in  sancta 
sanctorum  ingredieus,  praefiguravit  Christum  (llebr.  9,  12.), 
qui  post  oblatum  in  cruce  sacrificium  in  coelum  gloriose  as- 
cendit. (Cf.  Friut  I.  c.  S.  b7  et.  Dan.  linei.  Prop.  9.  cap. 

170.  Mari.  Bccani  Analogiam  V.  etc.  N.  Testamenti.)  — 

2.  Mirum  nonnullis  videtur,  cur  Judaei,  qui  oracula  prophetarum 
in  manibus  habebant,  maxima  ex  parte  Christum,  cujus  fala 
propriis  oculis  cernebant,  ceu  Messiam  agnoscore  detrectarint. 

.Nihil  autem  exinde  contra  veritatem  prophetiarum  messiana- 
rum  in  Christo  adimpletarum  colligi  potest,  dummodo  nationis 

judaicae  indoles  rite  perspecta  habeatur.  Quovis  enim  tempore 
Judaei,  uti  historia  docet,  erga  prophetas  a Deo  missos  ani- 
mum durum , ingratum , et  rebellem  ostenderunt  (Mattii.  23, 
37.)  Praecipue  autem  tempore  Christi  natio  judaica  valde  cor- 
rupta extitit,  atque  ideo  multi  oracula  prophetarum  vel  om- 
nino non  legebant , vel  non  intelligebant , vel  etiam  per  spu- 
rias variarum  sectarum  expositiones,  et  traditiones,  ac  prae- 
cipue per  falsam  Messiae  ceu  regis  terrestris  potentissimi  no- 
tionem penitus  corrumpebant.  — Negari  autem  non  potest, 
haud  paucos  melioris  indolis  Judaeos  vaticinia  messiana  recte 
intellexisse,  ipsa  in  Christo  adimpleta  agnovisse,  atque  ideo 
religionem  christianam  suscepisse  (§.  120.)  Majorem  vero 
gentis  judaicae  partem  in  Messiam  non  credituram  fore,  ipsi 
prophetae  jam  dudum  praedixerant:  atque  ideo  ipsa  obstinata 
Judaeorum  incredulitas,  quae  ad  nostra  usque  tempora  durat, 
* pro  nobis  argumentum  affert.  (Cf.  Frint  I.  c.  §.  92.  Ferronc 
tom.  IV.  n.  178  et  seq.) 

Articulus  V. 

De  Religionis  Christianae  propagatione,  efficacia,  et  con- 
servatione. 

§.  134. 

Si  attente  consideremus,  quomodo  Religio,  a Christo 
tradita  in  mundo  propagata  sit,  quantum  corruptos  homi- 
num mores  emendaverit,  iisque  stupendam  in  perferendis 
tribulationibus  fortitudinem  tribuerit,  et  quam  mire  inter 
plurimos  sibi  adversantes  tumultuB  per  octodecim  saecula 
conservata  fuerit,  nova,  atque  sat  solida  ad  ipsius  divini- 
tatem vindicandam  argumenta  invenimus.  Nam  in  Religio- 
nis christiauae  celerrima  propagatione , stupenda  effica- 
cia, et  mira  conservatione  occurrunt  vera  miracula  in  or- 
dine morali,  i.  e.  eventus  tales  extraordinarii,  qui  licet  ni- 
hil habeant,  quod  cum  legibus  naturae  physice  pugnet,  ta- 
men specialem  Dei  operationem , ac  divinae  providentiae 

Dogm.  gen. 

ordinationem  probant  proreus  singularem,  quia  praeter  ex- 
spectationem, et  communem  rerum  curaum  contingunt,  at- 
que spectatis  hominum  moribus,  et  naturali  rerum  huma- 
narum cursu  contingere  non  potuissent.  Itaque  sicut  mira- 
cula, prius  allata  (Artic.  II.)  physice  impossibilia  sunt, 
ita  haec  eventus  complectuntur  moraliter  impossibiles.  In 
iliis  se  Deus  Dominum  naturae  ostendit,  in  his  Be  Domi- 
num gratiae  commonstrat.  Utriusque  autem  generis  mira- 
cula , sive  in  ordine  naturali , sive  in  ordine  supernaturali 
patrata,  causalitatem  divinam,  seu  immediatum,  ac  super- 
naturalem  influxum  Numinis  divini  ostendunt,  et  sic  Reli- 
gionem divinitus  revelatam  esse  probant.  (Cf.  Liebermann 
T.  I.  P.  II.  Cap.  II.  Art.  IV.  §.  II.  Observ.  etc.) 

§.  135. 

A.  Religionis  Christianae  celerrima  propagatio. 

Si  rite  perpendamus  praeprimis  impedimenta  fortis- 
sima, Religionis  Christianae  propagationi,  obstantia,  dein 
media,  ad  hanc  promovendam  destinata,  (naturaliter  suin- 
ta)  maxime  infirma , ac  dentum  eventum  splendidissimum, 
naturaliter  nullo  modo  explicandum , omnino  necesse  est, 
ut  supernaturalem  divini  Numinis  influxum  statuamus. 

1.  Impedimenta  fortissima  tum  interna,  tnnt  externa 
Religionis  christianae  propagationi  obstiterunt,  a)  Praeci- 
puum enim  praedicationis  evangelicae  argumentum  erat 
Jesus  crucifixus,  Judaeis  quidem  scandalum,  Gentibus 
autem  stultitia  (1.  Cor.  1,  28.)  — In  parte  sua  theore - 
tica  Religio  christiana  credendum  proponit  Deum  unum  In 
essentia,  et  trinum  in  personis,  Filium  Dei  incarnatum, 
peccatum  originale , quod  omnes  homines  corrupit , carnis 
resurrectionem,  aiiaque  mysteria,  captum  humanum  longe 
superantia.  Quis  autem  nescit,  quantum  superba  hominis 
mens  illa  credere  refugiat,  quae  non  solum  in  comprehen- 

Bibilia  sunt,  sed  et  sibi  adversantia  videntur?  — Accedit, 
quod  eadem  haec  Religio  in  parte  Bua  practica  omnibus 
cupiditatibus  bellum  indicat,  jubeat  voluptates  fugere,  in- 
jurias condonare,  omnesque  pravos  animi  motus  compri- 
mere, mundum  odisse,  honores,  et  alia  commoda  parvi  du- 
cere, et  alia  multa,  quae  ita  sunt  comparata,  ut  naturam 
humanam  exterreant,  et  odium  pariant  ejus,  quae  ea  prae- 
cepit , Religionis,  b)  Praedicanda  autem  erat  haec  Religio 
tum  Judaeis,  tum  Gentilibus;  sed  inter  hos,  et  illos  ma- 
xima obstacula  iuveniebantur.  Judaei  enim  Religioni  pa- 
trum suorum,  quam  a Deo  revelatam  sciebant,  et  caeremo- 
niis externis,  per  Moyseu  praescriptis,  tenacissime  inhae- 
rebant, et  ad  has  dimittendas  vix  adigi  poterant.  Ex  car- 
nali suo  corde,  et  ob  praeconceptas  suas  opiniones  Mes- 
siam ut  regem  potentissimum , qui  ipsos  a jugo  Romano- 
rum liberaret,  et  desiderabant,  et  exspectabant,  atque  ideo 
a Christo  humili , et  paupere  abhorrebant.  His  accessere 
plurimae,  atque  horrendae  calumniae,  quibus  Principes  sy- 
nagogae,  Sacerdotes,  et  Pharisaei  Christum  ut  impostorem, 
daemonium  habentem,  et  omni  jure  crucis  supplicio  addic- 
tum coram  plebe  denigraverunt.  Ac  demum  iidem  infensis- 
simi Christi  inimici  sicut  Apostolos , Evangelium  praedi- 
cantes, dire  vexaverunt,  ita  omnibus,  qui  Christo  nomen 
darent , maximas  poenas  minati  sunt.  — Gentiles , apud 
quos  in  Latio  praecipue,  et  in  Graecia  scientiae,  artesque 
florebant,  quoad  mores  tamen,  ipsis  ethnicis  scriptoribus 
fatentibus,  valde  illo  tempore  corrupti,  deliciis,  voluptati- 
busque  dediti,  ac  ideo  prorsus  inepti  erant  ad  Christi  reli- 
gionem suscipiendam.  Praeterea  Philosophi  ethnici  Reli- 
gionem Christianam , cujus  mysteriis  offendebantur , et  per 
quam  inania  sua  systemata  confundi  intelligebant,  tum  ver- 
bis, tum  scriptis  exagitarunt.  Sacerdotes  gentiles,  quorum 
auctoritas,  sustentatio,  et  lucrum  ab  idolorum  cultu  de- 
pendit, omni  modo  populum  a fide  in  Christum  avertere 

conati  sunt:  ideo  omnia,  quae  tunc  temporis  contigere  ma- 
la, omnesque  adversitates  neglecto  idolorum  cultui,  novae- 
que  Religionis  professioni  adscripserunt.  Denique  Impera- 
tores Romani  inhumanas,  crudeles,  barbarasque  persecu- 
tiones in  Christianos  excitarunt,  ut  idololatriam,  antiquant 
Religionem  tam  arcte  eunt  bono  civitatis,  ut  arbitrabantur, 
connexam,  ac  simul  summi  Pontificatus  apud  Romanos  ho- 
norem, et  jus  principibus  delatum  sibi  conservarent,  quod 
per  novam  religionem  everti  cernebant.  Inaudita  ideo,  et 
cogitatu  horrenda  tormenta  excogitata,  et  ubique  locorum 
adhibita  sunt,  ut  homines  a suscipienda  Religione  Christi- 
ana deterrerentur. 

2.  Media,  ad  Religionis  christianae  propagationem  de- 
stinata, si  naturaliter  considerentur,  maxime  infirma , imo 
et  inepta  dici  debeut.  a)  Ad  praedicaudum  enim  Evange- 
lium  missi  sunt  duodecim  Apostoli,  qui  maxima  ex  parte 
erant  piscatores,  homines  nullis  litteris  exculti,  nullis  ar- 
mis, nullis  divitiis  instructi,  nullo  principum  favore  adjuti, 
pauperes,  simplices,  obscuri.  Una  iis  scientia,  scire  Chri- 
stum, et  hunc  crucifixum;  una  eloquentia,  verbum  crucis 
aperte,  ac  simpliciter  exponere;  una  prudentia,  quidquid 
injuriae  inferebatur,  patienter  sustinere,  ac  pro  malis  bona 
reddere.  Sectatoribus  suis  non  tantum  bona  temporalia 
nulla  proponunt,  sed  ignominiam,  aerumnas,  supplicia.  Quis 
jam  sanae  mentis  dicat,  tales  viros  naturaliter  Synagogam 
superare,  idolorum  templa  destruere,  pro  iis  vexillum  cru- 
cis erigere,  novamque  Religionem  toto  in  mundo  propagare 
potuisse?  — b)  Quod  si  ad  patriam  Apostolorum  respi- 
ciamus,  plerosque  ex  Galilaea  fuisse  comperimus  (Act.  1, 
11.).  Judaeis  autem  sat  communis  persuasio  inerat,  neque 
Christum  (Jo.  7,  41.),  neque  prophetam,  i.  e.  legatum  di- 
vinitus missum  a Galilaea  venire  (Jo.  7,  52  Cf.  Jo.  1, 
46.)  Quam  arduum  ergo  erat,  ut  viri  ignobiles-Galilaei-a 

Judaeis  ut  divini  praeconeB  reciperentur?  — Ethnicis  e- 
quidem  distinctio  inter  Judaeos,  et  Galiiacos  satis  nota  non 
fuit;  sed  ilii  generatim  Judaeos,  ut  osores  idolorum,  sper- 
nebant,  et  ut  gentem  devictam,  sed  contumacem,  et  rebel- 
lem vilipendebnnt.  Quantae  ergo  difficultatis  erat,  ut  su- 
perbi Gentiles  a praeconibus,  ex  Judaea  venientibus,  reli- 
gionem Christi,  in  humili  Judaeae  loco  nati,  assumerent?  — 
8.  Eventus  praedicationis  evangelicae  omnem  exspec- 
tationem longe  superavit.  Religionem  enim  christianam  ce- 
lerrime ubique  locorum  propagatam  fuisse,  tum  sacri,  tum 
profani  Scriptores  contestantur,  a)  Paulus  (Rom.  10,  18.) 
Religionis  christianae  praeconibus  Psalmi  (18,  4.)  verba 
attribuit:  in  omnem  terram  exivit  sonus  eorum,  et  in  fi- 
nes orbis  terrae  verba  eorum.  Et  ad  Colossenses  (I,  6.) 
ait:  Evangelium  pervenit  ad  vos,  sicut  et  in  universo 
mundo  est,  et  fructificat,  et  crescit,  sicut  et  in  vobis. 
Ad  Romanos  scribit,  fidem  eorum  annuntiari  in  universo 
mundo  (1,  8,)  et  seipsum  replevisse  a Jerusalem  per  cir- 
cuitum usque  Illyricum  Evangelium  Christi  (4,  19.)  Con- 
stat quoque  ex  Actibus  Apostolorum,  Paulum  Palaestinam, 
Syriam,  Asiam  minorem,  Thraciam,  Macedoniam,  Graeciam, 
atque  praecipuas  insulas  Aggaei,  et  mediterranei  maris  per- 
agrasse , usque  in  Italiam  pervenisse , et  ubique  Ecclesias 
fundasse.  Similiter  de  S.  Petro  constat,  ex  prima  ejusdem 
epistola,  quod  in  Ponto,  Galatia,  Cappadocia,  Asia  (minore), 
Bithynia  Evangelium  promulgarit.  Reliquos  Apostolos  aliis 
populis,  ut  Parthis,  Medis,  Persis,  Aethiopibus,  imo  et  In- 
dis Evangelium  praedicasse,  partim  ex  antiquiB  monumen- 
tis, partim  ex  constanti  traditione  cognoscimus.  Praedica- 
tio nutem  Apostolorum  plurimos  ad  fidem  christianam  per- 
duxit. Id  testatur  S.  Clemens  Rom.  in  prima  ad  Corinthios 
epistola  scribens:  «Hisce  viris  (Petro,  et  Paulo)  aggre- 
gata est  multitudo  ingens  electorum,  qui  multa  martyria, 

et  tormenta  sustinuerunt,  nobisque  praeclara  exempla 
facta  sunt.«  S.  Ignatius  M.  ad  Philadelphios  «Ecclesiam 
Christi  a terrae  fine  usque  ad  fineni  dilatatam  esse«  scribit. 
Justinus  M.,  qui  medio  saeculo  secundo  floruit,  testatur, 
« nullum  esse  genus  hominum  sive  barbarorum,  sive  grae- 
corum,  sive  etiam  aliorum  omnium  quocunque  appellentur 
nomine,  sive  in  plaustris  degentium,  vel  domo  carentium, 
inter  quos  non  fiant  preces,  et  gratiarum  actiones  patri,  et 
creatori  omnium  per  nomen  Jesu  Christi  crucifixi  (Ap.  II. 
Cf.  Dial.  c.  Tryph.)  — Hujus  viri  testimonium  confirmat 
S.  Jrenaeus  paulo  post  secutus,  qui  in  catalogo  Ecclesia- 
rum enumerat  Germaniam,  Galliam,  Hispaniam,  Aegyptum, 
Lybiam , eodem  lumine  fidei  illustratas,  et  pari  omnium 
concordia,  sicut  uno  solis  lumine  universuB  terrorum  orbis 
illustratur.  (I.  l.adv.  haer.  c.  3.)  Tertullianus  cum  em- 
phasi dicit:  «Hesterni  sumus,  et  vestra  omnia  implevimus, 
urbes,  iusulas , castella,  municipia,  conciliabula , castra 
ipsa,  tribus,  decurias,  palatium,  senatum,  forum ; sola  vo- 
bis relinquimus  templa  (Apologet,  c.  87.)  Eusebius  enar- 
rat, Apostolorum  discipulos  integras  nationes  ad  Christia- 
nam fidem  perduxisse  (1.  3.  Hist.  eccl.  c.  37.)  b)  Tacitus 
suo  tempore,  i.  e.  in  fine  saeculi  primi,  «ingentem  Chri- 
stianorum multitudinem  inventam  fuisse“  testatur  (I.  15. 
Annal.  c.  44.).  Seneca,  qui  Christianos  cum  Judaeis  con- 
fundit, inquit : «Cum  interim  usque  eo  convaluit  consuetudo 
sceleratissimae  gentis , ut  per  omnes  jam  terras  recepta 
sit ; victi  victoribus  leges  dederunt"  (ap.  August.  1.  6-  de 
civ.  Dei.  c.  11.  n.  36.)  Plinius  junior,  Asiae  proconsul 
ad  Trajanum  scripsit:  «Visa  est  mihi  res  digna  consulta- 
tione propter  periclitantium  numerum ; multi  enim  omnis 
aetatis,  omnis  ordinis,  utriusque  sexus  etiam  vocantur  in  pe- 
riculum, et  vocabantur;  non  civitates  tantum,  sed  vicos  etiam 
atque  agros  chriBtianae  superstitionis  contagio  pervagata 

est;  prope  jam  desolata  templa  deorum,  et  solemnia  diu 
intermissa.^  (1.  10,  Kpist.  97.)  Post  tam  luculenta  et  Chri- 
stianorum, et  ethnicorum  scriptorum  testimonia  negari  pror- 
sus non  potest,  Religionem  christianam  jam  tribus  primis 
saeculis  sub  Imperatoribus  infidelibus  celerrime,  atque 
latissime  propagatam  fuisse. 

4.  Celerrimam  autem  hanc  Religionis  Christianae  pro- 
pagationum non  esse  opus  humanum , sed  divinum , ratio 
probat,  et  historia  confirmat.  — a)  Certum  enim  rationis 
principium  est,  non  dare  effectum  sine  causa  sufficienti. 
Quodsi  effectus  certus  per  causas  supernaturales  explicari 
nequit,  ad  causam  supernaturalem , seu  ad  omnipotentis 
Dei  influxum  recurrere  necesse  est.  — Tale  quid  autem 
occurrit  in  celerrima  Religionis  Christianae  propagatione, 
quae  naturaliter  explicari  nequit,  cum  impedimenta  fortis- 
sima per  media  maxime  infirma,  ac  inepta  superari  non 
possint.  Jure  ideo  Hooke  ait:  ^facilius  concipitur  per  tur- 
bam puerorum  regnum  qnoddani  expugnari,  quam  per  duo- 
decim piscatores  mundum  circa  Religionem  reformari.  Idem- 
que  judicium  jam  in  initio  praedicationis  evangelicae  sapi- 
entissimus  Gamaliel  tulit,  qui,  cum  Apostolis  praedicatio 
severissime  interdiceretur,  publico  in  concilio  dixit:  Sinite 
illos  abire,  quoniam  si  est  ex  hominibus  consilium  hoc, 
aut  opus , dissolvetur,  si  autem  a Deo  est,  non  poteritis 
dissolvere  illud . (Act.  5,  118.)  Ex  hoc  sat  solido  dilem- 
mate  jam  modo  omni  jure  ratio  sana  concludit:  Religio, 
ab  Apostolis  annuntiata,  non  dissoluta,  sed  mirifice  propa- 
gata est,  ergo  non  fuit  ex  hominibus,  sed  a Deo  consilium 
hoc,  aut  opus,  b)  Juxta  regulas  criticas  uti  ipsa  facta,  ita 
et  eorundem  causas  non  tam  per  ratiocinia,  quam  potius 
per  authentica  monumenta  declarare  oportet.  Talia  autem 
ostendunt,  non  naturali,  sed  supernaturali  modo  miram 
Religionis  christianae  propagationem  perfectam  esse.  — 

Supernataralem  enim  assistentiam  jam  Christus  ipse  Apo- 
stolis promiserat  dicens : Accipietis  virtutem  supervenien- 
tis Spiritus  S.  in  vos,  et  eritis  mihi  testes  in  Jerusa- 
lem , et  in  omni  Judaea,  et  Samaria , et  usque  ad  ulti- 
mum terrae  (Act.  1,  8 ) Idem  miracula  praedixit  in  Odei 
confirmationem  patranda;  ait  enim:  Signa  eos,  qui  credi- 
derint, haec  sequentur : in  nomine  meo  daemonia  ejicient, 
linguis  loquentur  novis,  serpentes  tollent,  et  si  morti- 
ferum quid  biberint,  non  eis  nocebit;  super  aegros  ma- 
nus imponent,  et  bene  habebunt.  (Mare.  16,  18.)  — Quae 
Christus  praedixerut , etiam  inox  adimpleta  fuere.  Nam 
cum  complerentur  dies  Pentecostes , Apostoli  repleti  sunt 
omnes  Spiritu  S.  qui  visibili  modo  super  ipsos  venit,  et 
coeperunt  loqui  variis  linguis,  prout  Spiritus  S.  dabat 
eloqui  Ulis  (Act.  2,  4.)  Ab  hoc  tempore  illi  profecti 
praedicaverunt  ubique,  Domino  cooperante , et  sermonem 
confirmante  sequentibus  signis  (Mare.  16,  20.).  Petrus 
cum  Joanne  ascendens  in  templum  claudum  a matris  utero, 
invocato  nomine  Jesu  sanavit  (Act.  3.)  Postea  ad  Petrum 
afferebant  aegros , et  vexatos  a spiritibus  immundis,  qui 
curabantur  omnes  (Act.  5,  16.)  Sic  etiam  per  sudaria,  et 
semicinctia  Pauli  recedebant  ab  eis  languores , et  spiri- 
tus nequam  egrediebantur  (Act.  19,  12.)  Neque  dubitari 
potest,  pari  modo  et  reliquos  Apostolos  miracula  patrasse 
In  genere  enim  de  Apostolis  dicitur:  Multo  tempore  de- 
morati sunt,  fiducialiter  agentes  in  Domino , testimonium 
perhibente  verbo  gratiae  suae,  dante  signa,  et  prodigia 
fieri  per  manus  eorum.  (Act.  14,  3.)  Et  Paulus  ait,  Apo- 
stolos ea,  quae  audierunt,  praedicasse,  contestante  Deo 
signis , et  portentis , et  variis  virtutibus , et  Spiritus  S. 
distributionibus  secundum  suam  voluntatem  (Hebr.  2, 
4.)  Ipsi  ergo  Apostoli  candide  fassi  sunt,  se  non  natura- 
libus suis  conatibus,  sed  spiritualibus  auxiliis  Heiigionem 

Christianam  propagasse.  Neque  res  aliter  concipi  potest; 
nani,  ut  satis  solide  ait  S.  Augustinus  de  incredulis: 
»si  miracula  facta  esse  non  credunt,  hoc  nobis  unum  grande 
miraculum  sufficit,  quod  terrarum  orbis  sine  aliis  miracu- 
lis credidit.^  (de  civ.  Dei  I.  22.  c.  5.)  (Cf.  S.  Chrysostom. 
Orat.  5-  c.  Gentil.  Hom.  quod  Christus  est  Deus.  Segneri 
I.’incredulo  senza  scusa  P.  2.  19,  P.  Zimmer  Ver.  Rei. 
chr.  T.  1.  §.  236  etc.) 

i.  Non  desunt,  qui  cum  Gibbon,  aliisque  incredulis  prolatum  ar- 
gumentum impugnare,  et  celerrimam  Religionis  Christianae 
propagationem  naturaliter  explicare  conati  sunt.  Hanc,  ajunt, 
maxime  promoverunt  a)  tot  populorum  conjunctio  sub  una 
imperii  romani  auctoritate,  quo  factum  est,  ut  fama  longe,  la- 
teque  propagaretur  novae  istius  religionis ; b)  indoles  philoso- 
phiae. quae  illo  tempore  in  mystieismum,  et  renim  externarum 
contemtum  declinaverat : c)  communio  bonorum , et  mutua 
charilas,  inter  Christianos  tunc  temporis  conspicua,  per  quam 
. pauperibus  de  necessaria  sustentatione  abunde  provisum  erat; 
d)  assertio  Christianorum,  quae  omnem  spem  salutis  aliter 
sentientibus  ademit,  credentibus  vero,  et  baptismum  suscipien- 
tibus veniam  omnium  peccatorum,  et  aeternam  felicitatem 
promisit;  e)  demum  allegata  a Christianis  miracula,  quibus 
plerique  caecam  fidem  adhibuerunt.  — Sed  causae  istae  assig- 
natae ad  mirabilem  Christianae  Religionis  propagationem  na- 
turaliter explicandam  nullatenus  sufficiunt,  quia  per  illas  nec 
impedimenta  fortissima  e medio  sublata,  nec  media  maxime  in- 
firma fortiora  reddita  sunt.  Nam  a)  Apostolis  equidem,  quod 
favente  divina  providentia  factum  est,  ad  varias  unius,  ejus- 
demque  imperii  provincia  sfacilins  patuit  via,  sed  non  ideo  mino- 
ris difficultatis  erat,  doctrinam,  mysteriis,  gravibusque  prae- 
ceptis refertam  praedicare,  praecipue  cum  per  tria  saecula  Im- 
peratores ipsi  non  solum  antiquo  errori  tenaciter  inhaererent, 
sed  et  religionem  novam  dire  persequerentur,  b)  Philosophiae, 
ut  communiter  fit,  paucissimi  operam  navarunt,  et  qui  illius 
studio  addicti  fuerunt,  quae  ex  suis  principiis  recta  cognove- 
runt, admiserunt,  reliqua  negavere:  teste  S.  Augustino  (de 
Verit.  relig.  c.  7.)  philosophi  ethnici  Christianae  religionis 

infensissimi  adversarii  fuerunt,  praecipue  Stoici,  et  Epicuraei. 
c)  Communio  bonorum,  et  mutua  charitas  post  propagationem 
factam,  seu  in  jam  fundatis  Ecclesiis  christianis  conspicua  fuit. 
Et  si  illa  pauperes  allicere  potuit , divites  naturaliter  absterrere 
debuit ; his  vero  absentibus , quomodo  pauperes  de  necessa- 
ria sustentatione  sibi  blandiri  poterant  ? — d)  Judaei  quoque 
idololatras  damnarunt,  veri  antemDei  cultoribns  salutem  adju- 
dicarunt, an  ideo  multos  ad  partes  suas  traxerunt?  — Chri- 
stiani autem  peccatorum  veniam,  aeternamque  salutem  illis 
tantum  promiserunt,  qui  vere  contriti  pravos  sensus  suos 
mutant,  inordinatasque  passiones  abnegantes  evangelica  prae- 
cepta adimplent.  Firma  autem  de  veritate  religionis  persua- 
sione, jam  aliunde  hausta,  opus  est,  ut  quis  talibus  promissio- 
nibus credat,  conditionesque  requisitas  adimpleat,  e)  Quod 
miracula  attinet  a Christianis  allegata  vel  illa  revera  patrata 
sunt,  vel  non ; si  primum,  fatendum  est,  quod  volumus,  nempe 
mediis  supernaturalibus  religionem  Christianam  propagatam 
esse;  si  secundum,  intelligi  non  potest,  quomodo  orbis,  homi- 
nibus obscuris,  et  idiotis  fidem  adhibuerit,  sibique  novam,  ac 
corruptae  naturae  gravissimam  Religionem  imponi  passus  sit. 

2.  Inepte  allato  argumento  opponitur  celerrima  propagatio  Isla- 
mismi;  in  hac  enim  impedimenta  maxime  infirma,  et  media 
naturalia  fortissima  observamus.  Nam  Religio  maliumetana, 
quae  cupiditatibus  favet,  et  per  epicuraeae  felicitatis  pollicita- 
tiones allicit,  non  persuasione,  sed  vi  armorum,  atrocibus 
minis,  terroribusque  belli  propagata  fuit.  — Idem  fere  di- 
cendum est  de  celeri  Protestantismi  propagatione,  quae  sat 
naturaliter  explicari  potest.  Agebatur  enim  de  reformatione, 
quae  ad  majorem  in  moribus,  ac  disciplina  licentiam  homines 
alliciebat,  et  laicos  a peccatorum  confessione,  et  a praeceptis 
Ecclesiae,  presbyteros  a coelibatu  liberavit,  et  principibus 
bona  ecclesiastica  adjudicavit  etc.  (Cf.  Beda  Mayr  P.  II.  S.  II. 
§.  192  etc.  Liebermann  1.  c.  arg.  adv.  sol.  Perrone  T.  I.  n. 

§.  136. 


B.  Religionis  Christianae  stupenda  efficacia. 

Religio  chrietiana,  ab  Apostolis  praedicata,  stupendos* 
in  orbe  terrarum  effectus  produxit,  dum  mores  corruptos 

emendavit , homines  quoque  pessimos  quasi  in  momento 
in  sanctos  mutavit , plurimisque  imbecillibus  personis 
invictam  ad  alrocisjima  martyria  perferenda  fortitudi- 
nem ingessit . Isti  anleni  effectus,  qui  sine  divini  numinis 
influxu  explicari  nequeunt,  miraculis  in  ordine  morali  pa- 
tratis jure  accensentur,  ac  ideo  Religionis  Christianae  divi- 
nitatem probant. 

1.  Mores  hominum  ante  Kvangclium  praedicatum  cor- 
ruptissimos fuisse , omnis  historia  testatur.  Neque  id  mi- 
rum fuit  apud  Gentiles,  qui  Numina  flagitiis  dedita  cole- 
bant, et  in  eorundem  honorem  scelera  committebant.  Ideo 
ubique  errores,  injustitiae,  foedae  libidines,  atrocesque 
caedes  praevaluerunt  (v.  Stolberg  ©.  t.  9?.  53.  II.  53ril.  III.) 
Qni  autem  Religionem  Christianam  susceperunt,  ita  mox 
mutati  sunt  in  alios,  ut  non  tantum  a vitiis  temperarent,  sed 
etiam  exempla  exhiberent  maximarum  virtutum.  Et  haec 
exempla  non  rara  fuerunt,  et  aliquorum  tantum,  sed  ge- 
neratim  in  Christianis  ita  conspicua,  ut  magnam  etiam 
paganis  injecerint  Christiani  nominis  reverentiam.  Commu- 
niter ideo  Fideles  ab  ipsis  Apostolis  sancti  appellati  sunt 
(Rom.  1 . 7.  I.  Cor.  1,  2.  Kphes.  1,  1.)  Justinus  M. 
Athenagoras , et  Tertullianus  in  suis  apologiis  publica 
de  incontaminata  Christianorum  vita  testimonia  tulerunt, 
nec  fuit,  qnl  haec  enervaret.  Plinius  quoque  junior  in  Epi- 
stola ad  Trajanum  Christianorum  mores  maxime  laudavit. 
— Talis  vero  morum  emendatio  nonnisi  divinae  virtuti 
adseribi  potest.  Nemo  enim  nescit,  quantae  molis  sit  vel 
unius  hominiB  mentem  immutAre , et  ex  flagitioso  homine 
vere  probum , et  sanctum  efficere.  Non  est  hoc  humanae 
virtutis  opus,  sed  miraculum  gratiae  in  ordine  morali,  si- 
cut resuscitatio  mortui  in  ordine  naturali.  Quis  jam  , cum 
viderit,  tam  mirabiles  effectus  non  in  uno,  aliove,  sed  in 
multitudine  prope  infinita,  ubique  terrarum  contigisse,  ita, 

ut  fere  juxta  prophetica  verba  facta  sit  nova  creatio,  novi 
coeli,  et  nova  terra,  quis,  inquam,  haec  videns  non  excla- 
mare cogitur : a Domino  factum  est  istud,  et  est  mirabile 
in  oculis  nostris?  (Ps.  117,  23.)  Nil  tale  Philosophi  prae- 
stiterunt, licet  hinc  inde  sat  bonas  doctrinas  morales  tene- 
rent, et  discipulis  suis  in  scholis  diligentissime  traderent. 
Genuinam  tamen  morum  mutationem  perficere,  et  veram 
vitae  sanctitatem  producere  non  valuerant.  Imo  de  Philo- 
sophis M.  T.  Cicero  conqueritur,  „eos  non  obtemperare 
ipsos  sibi , nec  ea  facere,  quae  docebant.»  (Cf.  Zimmer 
T.  I.  §.  228 — 235.  Liebermann  1.  c.  Prop.  II.) 

2.  Summi  sane  momenti  est  hominum,  in  profundum 
errorum,  ac  vitiorum  barathrum  immersorum,  subitanea,  et 
perfecta  conversio,  cujus  in  primis  praecipue  Religionis 
Christianae  temporibus  plura  exempla  inveniuntur.  Maxi- 
mam autem  admirationem  meretur  conversio  Pauli,  qui  in 
schola.  Gamalieis  educatus,  Judaismo  in  secta  Pharisaeo- 
rum  pertinaciter  inhaerens,  Christianos  dire  persequebatur. 
— Cum  autem  spirans  minarum,  et  caedjs  in  discipulos 
Domini  Damascum  pergeret,  luce  coelesti  perfusus,  et  in 
terram  prostratus,  audita  voce:  ego  sum  Jesus , quem  tu 
persequeris  (Act.  9,  1 — 12,)  derepente  in  alium  omnino 
hominem  ita  mutatus  eBt,  ut  eruditus  ab  Anania  baptismum 
susciperet,  religionem  Christianam  ipse  defenderet,  et  prae- 
dicaret, Apostolus  gentium  fieret,  pro  fide  Christi  plurimas 
aerumnas  et  persecutiones , ac  demum  ipsam  mortem  su- 
stineret. Talis  autem  subitanea,  et  constans  mutatio  Sauli 
in  Paulum,  lupi  in  agnum,  Pharisaei  maxime  obstinati  in 
Christianum  maxime  ferventem,  persecutoris  in  Apostolum 
non  jam  naturae  adscribi  potest,  quae  saltum  nescit,  sed 
supernaturalis  gratiae  opus  dici  debet,  uti  Lucas  narrat 
(Act,  9.)  et  Paulus  ipse  fatetur  (Act.  22,  10 — 16.  Phil.  3, 
4—8.  I.  Tim.  1.)  (Cf.  Sailer  ®runbt.*b.  »ei.  29.  Sorlef.) 

3.  In  decem  diris  persecutionibus,  ab  Imperatoribus 
romanis  motis,  ingentem  Christianorum  multitudinem  mar- 
tyrium pro  fide  Christi  sustinuisse,  tum  ex  Apologetis 
Christianis,  tum  ex  testimonio  Eusebii  (Hist.  eccl.  I.  8.  c. 
4.)  Lactantii  (de  mort.  persec.  c.  16.)  Sulpitii  Severi 
(1.  Hist.  1.  2.)  Taciti  (Annal.  1.  15,  n.  44.)  et  aliorum 
constat.  — Ex  iisdem  monumentis,  et  ex  genuinis  Martyrum 
Actis  (quorum  plurima  collegerunt  Ruinart , Assemman- 
nius , et  alii)  certo  liquet,  exquisitissima  fuisse  supplicia, 
quibus  Christiani  ubique  subjecti  fuerunt.  Ad  hos  enim 
cruciandos  inhumani  persecutores  adhibuerunt  tauros  ae- 
neos candentes,  ferreas  laminas,  faceB,  sarmenta,  pectines 
ferreos,  equuleos,  forcipes,  rotarum  varia  genera,  torcula- 
ria, nervos,  cruces,  compedes,  ungulas,  plumbata,  uncos, 
lebetes,  sartagines,  craticulas,  aliaque  innumera,  quae  sine 
maximo  horrore  legi,  aut  cogitari  non  possunt.  — Haec 
autem  Christiani  plurimi  cujuscunque  conditionis,  aetatis, 
ac  sexu*,  delicati,  nobiles,  servi,  senes  ac  decrepiti,  et  in- 
firmi, fragiles  foeminae,  pavidi  pueri,  et  tenerae  puellae  in 
toto , qua  patet  terrarum  orbe  tolerarunt.  — Data  enim 
optione,  an  a fide  deficienteB  delicias,  et  honores  aucupa- 
rentur, an  in  fide  constantes  supplicia  experirentur,  haec 
potius  eligebant,  ac  saevos  quosque  cruciatus  ea  fortitudine, 
et  alacritate  subibant,  ut  retineri  aliquando  vix  possent, 
quo  minus  ipsi  se  sponte  ad  immania  quoque  ofiferrent, 
„ quippe  certalim  gloriosa  in  certamina  ruebatur,  scribit 
Sulpicius  (Hist.  1.  2.)  multoque  avidius  tunc  martyria 
gloriosis  mortibus  quaerebantur,  quam  nunc  fipiscopatUB 
pravis  ambitionibus  appetuntur*,1 « et  dum  latrones , subdit 
Lactantius,  et  robusti  corporis  viri  ejus  modi  lacerationes 
perferre  nequeunt,  et  gemitus  edunt  victi  dolore,  pueri,  et 
mulierculae  tortores  suos  tacite  vincunt,  et  exprimere  illis 
gemitum  nec  igni*  potest.  (Div.  inst.  1.  5,  c.  15.).  — 

Quia  jam  talem  animi  fortitudinem,  et  alacritatem  natura- 
liter explicabit? — Certe- sive  martyres  naturalem  tormen- 
torum vim  senserint,  sive  non,  divinus  influxus  negari  haud 
potest.  Constat  enim,  naturam  humanam  a violentis  cruci- 
atibus , et  tormentis  maxime  abhorrere.  Id  patet  praecipue 
in  cruentis  operationibus  chirurgicis,  quae  licet  cum  omni 
possibili  lenitate  ad  salutem  corporis  suscipiantur,  tamen 
piis  quoque,  et  robustis  hominibus  praevium  horrorem  in- 
cutiunt, et  sine  gemitibus,  clamoribus,  vel  et  convulsioni- 
bus vix  perficiuntur.  Imo  non  raro  contingit,  his  adstantes 
deliquia  pati,  solum  aspectum  perferre  non  valentes. 
Quis  jam  naturae  viribus  illam  fortitudinem , alacritatem- 
qtie  adseribet,  quam  martyres  in  perferendis  saevissimis 
tormentis  ostenderunt?  — in  ipsis  profecto  natura  non 
mutata,  sed  per  gratiam  corroborata  fuit.  Si  ergo  marty- 
res naturalem  tormentorum  vim  senserunt,  extraordinarium 
auxilium  divinum , seu  gratiae  supernaturalis  operatio  ne- 
gari nequit.  Si  vero  naturalem  tormentorum  vim  non  sen- 
serunt, vel  si  a voracibus  belluis,  a vehementissimo  igne, 
et  ab  aliis  tormentis,  ut  saepius  contigit,  nullam  prorsus 
jacturam  passi  sunt,  id  sane  naturaliter  explicari  non  po- 
test, sed  ut  veri  nominis  miraculum  est  agnosceudum.  — 
Inter  ipsos  Ethnicos,  propriis  oculis  martyres  consideran- 
tes, plurimi  supernaturalem  Divinitatis  influxum  agnosce- 
bant , -et  ideo  religionem  chrislianam  suscipiebant.  Exinde 
potissimum  factum  est,  ut  id,  quod  naturaliter  homines  a 
fidei  christianae  professione  absterrere  debuisset,  ad  hanc 
promovendam  maxime  conferret.  Mirum  hunc  martyriorum 
effectum  jam  admirati  sunt  patres,  iilumque  ceu  argumen- 
tum ad  religionis  christianae  veritatem  probandam  adduxe- 
runt. Sic  Tertullianus  praesides  alloquitur:  „Cruciate,  tor- 
quete, damnate,  atterite  nos  . . . plores  efficimur,  quoties 
metimur  a vobis;  semen  est  sanguis  Christianorum  . . . 

nec  quidquam  proficit  exquisitior  quaeque  crudelitaB  vestra, 
illecebra  est  magis  sectae.“  (Apoi,  c.  37.)  Idem  testantur 
Arnobius  (c.  Gent.  1.  2.  n.  3.)  Lactantius  (div.  inst.  J. 
5.  c.  23.)  nec  non  Theodoretus , qui  praeclara  hac  utitur 
comparatione:  »Sicut  lignatoribus  silvam  caedentibus  multo 
plures  pullulant  propagines  ab  radicibus,  quam  sint  rami, 
qui  inciduntur,  ita  tunc  quoque,  piis  compluribus  interfectis, 
multo  plores  quotidie  ad  doctrinam  crangelicam  accedebant.*' 
(Serm.  9.  de  legib.) 

Absonum  est,  quod  nonnulli  increduli  argumentationi  nostrae 
opposuerunt,  dicentes,  martyres  ex  stupiditate,  vel  ex  insani- 
ente fanatismo  tot  tormenta  tolerasse.  Constat  enim,  doctos 
quoque,  et  sat  eruditos  viros  pro  Christo  sanguinem  fudisse. 
Neque  in  imperio  romano,  quod  illo  tempore  optime  adhuc 
excultum  erat,  tanta  barbaries,  stupiditasque  inter  homines 
fuit,  ut  optione  data  inter  delicias,  et  supplicia,  inter  liber- 
tatem, et  carceres,  inter  vitam,  et  mortem  discernere  non  valu- 
issent, aut  coeco  prorsus  modo  dura  pro  amoenis  elegissent. 
Ipsa  sapientissima  responsa,  quibus  a martyribus  imo  et  a fe- 
mellis, Judices  ethnici  confusi  sunt,  sat  ostendunt,  illos  stupi- 
dos haud  fuisse.  — Eodem  modo  insanientis  fanatismi  suspi- 
cionem longe  a martyribus  removent  - quies,  animique  tranquil- 
litas, quam  in  cruciatibus  acerbissimis  praeseferebant,  doctri- 
na sanctissima,  quam  non  solum  intrepide  profitebantur,  sed 
saepe  etiam  solidis  rationibns  confirmabant , amor,  quo  com- 
plectebantur inimicos  suos,  preces,  quas  pro  persecutoribus 
fundebant,  et  alia  beneficia,  quae  hincinde  illis,  a quibus  cru- 
ciabantur, praestabant.  — Neque  argumenti  nostri  vis  ex  eo 
enervatur,  quod  inter  infideles  quoque,  et  haereticos  nonnulli 
inventi  fuerint,  qui  pro  superstitione,  seu  errore  suo  cruentam 
mortem  tolerarint.  Horum  enim  numerus  cum  multitudine 
martyrum  pro  fide  Christiano  - catholica  occisorum  comparari 
nequit,  infideles,  et  haeretici  pro  suis  opinionibus,  circa  quas 
imaginatio  saepe  fallit,  mortui  sunt , martyres  autem  vere 
ebristiani  facta  sensibilia,  et  publica,  i.  e.  miracula  patrata,  de 
quibus  omnino  persuasi  fuerant,  morte  sua  confirmarunt.  Inter 

illos  multi  non  tam  propter  fidem,  quam  profitebantur,  quam 
potius  propter  falsa , et  bono  civitatis  penitus  contraria  prin- 
cipia, quae  spargebant,  vel  propter  impias  seditiones,  quas 
excitabant,  morte  mulctati  sunt.  Neque  in  istis  virtutes  man- 
suetudinis , patientiae,  et  charitatis  erga  inimicos  tam  conspi- 
cuae fuerunt,  ut  in  martyribus  Christianis.  Demum  in  illorum 
favorem  nec  unum  ex  miraculis  assignari  potest,  quae  fre- 
quenter in  gratiam  martyrum  Christianorum  contigerunt,  uti  ex 
genuinis  eorundem  actis  patescit.  (Perrone.  T.  I.  n.  411—437.) 

§.  137. 

C.  Religionis  Christianae  mira  conservatio. 

Divina  Providentia,  quae  se  in  conservanda  Religione 
mosaica  manifestavit,  etiam  in  conservanda  Religione  Chri- 
stiana satis  conspicua  est.  — Religionis  enim  Christianae 
perpetua  inter  vehemenlissimas  persecutiones  stabilitas, 
funestus  persecutorum  ejus  interitus,  ac  supernaturalia 
charismata,  quibus  genuinae  doctrinae  Christianae  perfecti 
sectatores  quovis  in  saeculo  exornati  apparuerunt,  singu- 
larem divinam  opem , seu  constanB  miraculum  in  ordine 
morali  ostendunt. 

1.  Christus  Religioni,  et  Ecclesiae  a se  institutae  non 
obstantibus  plurimis  persecutionibus  perpetuam  stabilita- 
tem promisit,  dicens : V ortae  inferi  non  praevalebunt  ad- 
versus eam  (Malth.  16,  18.)  Quod  autem  Christus  prae- 
dixit jam  per  octodecim  saecula  verificatum  est.  — Religio 
enim  christiana  in  tribus  prioribus  saeculis  dirissimis  in 
toto  imperio  romano  agitata  est  persecutionibus.  — His 
vero  cessantibus  ex  ipsius  gremio  aliud  saevissimorum  ad- 
versariorum genus  enatum  est,  nimirum  haeretici,  ac  in- 
primis  Ariani,  qui  imperatorum  favore  suffulti  vehementis- 
simos  motus  excitarunt,  ad  rectam  Christi  fidem  labefac- 
tandam. His  successerunt  Donatistae,  Pelagiani,  Nestori- 
ani,  Eutychiani,  Monothelitae,  Iconomachi,  aliique,  quorum 

in  Christianos  recte  sentientes  insultus  historia  ecclesia- 
stica exhibet.  Quot  dein  turbines  posterioribus  sacculis 
produxerunt  Albigcnscs,  Hussilae,  et  praecipue  saeculo 
dcciinosexto  Novatores , qui  sub  specioso  reformationis 
nomine  omnem  lapident  moverunt,  ad  genuinam  doctrinam 
Christi  corrumpendam.  Ultimis  demum  temporibus  quot  ex- 
titerunt  increduli,  nthei,  rntionalistac,  qui  sub  Philosophiae 
larva,  qua  incautos  deceperunt,  conatus  suos  nonnisi  eo  di- 
rexerunt, ut  omnis  religio  positiva,  praecipue  christiano  - 
catholica  e mundo  eliminaretur.  Hanc  tum  verbis,  tum 
scriptis  publice  editis  insectati  sunt;  ab  hac  homines  per 
falsa  sophismata,  per  apparentes  antilogias,  per  malignas 
calumnias,  per  temerarias  irrisiones,  per  S.  Scripturae,  et 
historiae  corruptiones,  ac  per  alia  inordinata  media  avertere 
studuerunt;  adversus  hanc  foedera,  et  societates  inierunt, 
quibus  sese  singuli  jurejurando  obstrinxere,  ut  nullis  par-  , 
cerent  sumtibus,  nullis  incommodis,  itineribus,  nullisque 
mediis  ad  finem  assequendum.  — Sed  nihilominus  vera 
Christi  religio,  et  ecclesia,  licet  internum,  et  externum 
permanens  bellum  sustinere,  ac  per  vicissitudines  saeculo- 
rum modo  prosperas,  modo  adversas  transire  debuerit,  ac 
debeat,  quotidie  cernit  ex  inimicis  suis  cadere  a latere  suo 
mille,  et  decem  millia  a dextris  Buis,  et  novis  insurgenti- 
bus veteres  deficere , Bemper  sibi  constans , semper  vic- 
trix, ex  sua  virtute  foriis,  semper  una,  semper  foecunda, 
ac  majestate  plena.  — Quod  si  serio  perpendamus,  quam 
incertae,  et  immobiles  sint  omnes  res  humanae,  cum  nihil 
sub  sole  permaneat,  sed  innumeris  casibus  in  omnem  par- 
tem cuncta  agitentur,  b!  inprimis  omnium  humanarum  insti- 
tutionum, potentissimorum  etiam  regnorum,  imo  et  syste- 
matum philosophicorum,  et  variarum  sectarum  vicissitudi- 
nes et  continuas  mutationes  attendamus,  hisque  opponamus 
invictam  religionis  christianae  firmitatem,  quae  inter  res 
Dogm.  gen.  23 

torrentis  instar  cum  impetu  decurrentes  sola  permansit  im- 
mota, dubitare  profecto  non  possumus,  divinam  illam  esse, 
et  ejus  potentia  sustineri , qui  res  omnes  nutu  suo  mode- 
ratur, et  gubernat.  (Cf.  Perrone  T.  I.  Pars  I.  Cap.  4. 
Prop.  4.  Adr.  Gretscb  9?cte  »om  flcitrn  0irge  ter  SSai;rf)fit 
in  ter  fati).  £ird)c  1.  Siicil  pro  I).  4,  p.  Eph.). 

2.  Jam  in  Psalmis  praedictum  fuit,  inimicos  Messiae 
conterendos  esse  (Ps.  2,  9.  Ps.  71,  9.)  Kt  Christus  com- 
parans regnum  suum  morale  lapidi,  ait:  Qui  ceciderit 
super  lapidem  istum,  confringetur;  super  quem  vero 
ceciderit , conteret  eum  (Matth.  21,  44.)  Funestam  hanc 
sortem  pracprimis  experti  sunt  Judaei,  qui  ob  atroces  in- 
jurias Christo  illatas  maximas  calamitates , ruinam  urbis 
et  templi , ac  tristissimam  dissipationem  experti  sunt. 
(§.  127.)  Imperatores  quoque  romanos,  in  Christianos 
saevientes,  omnes  miserrime  vitam  suam  finiisse,  testatur 
Lactantius  (I.  de  morte  persec.)  et  cum  ipsius  testimonio  eth- 
nici quoque  scriptores  consentiunt.  — Julianus  Apostata 
in  flore  juventutis  misere  periit,  et  testibus  Theodoreto, 
Philostorgio,  et  S.  Gregorio  Naz.  (Or.  4.)  inter  exeeran- 
das  blasphemias  animam  exhalavit.  Sapor  quoque,  etChos- 
roe,  Reges  Persarum,  Christianis  infensi,  multis  repleti 
calamitatibus  vitam  linierunt.  Sic  in  omnibus  sacculis,  ad 
nostra  usque  tempora  exempla  sat  luculenta  eorum  occur- 
runt , qui , eoquod  genuinam  Christi  religionem  persecuti 
fuerint,  a statu  felicitatis  suae  dejecti  magnis  calamitatibus 
contriti  sunt.  (Cf.  Adrian  Gretscb  I.  c.  2.  ?(>) 

3.  Ad  Religionis  Christianae  divinitatem  probandam 
non  solum  tempore  Christi,  et  Apostolorum,  sed  etiam  po- 
BterioribuB  temporibus  stupehda  miracula  patrata  fuerunt. 
Ad  Constantinum  M.  e tenebris  idololatriae  ad  lucem 
Evangelii  perducendum  splendida  crux  in  coelo  apparuit 

cum  inscriptione : »in  hoc  signo  vinces»  cujus  miri  even- 
tus totus  exercitus  testis  fuit  (v.  Euseb.  de  vit.  Const.  c. 
28  etc.)  Hippone  in  Africa  per  reliquias  & Slephani 
stupenda  miracula  contigerunt,  quae  utpote  publice  coram 
magna  populi  multitudine  patrata  S.  Augustinus  contesta- 
tur (de  eiv.  Dei  1.  22.  c.  8.  Serm.  320  et  seq.).  Saeculo 
quinto  exeunte  Typasa  in  Mauritania  multis  lingua  ob  Chri- 
stianae religionis  intrepidam  professionem  radicitus  ex- 
secta fuit,  qui  tamen  per  plures  annos  sine  lingua  perfecte 
loqui  potuerunt,  et  per  varias  provincias  dispersi  multos 
tanti  miraculi,  quod  ipse  Yoltairius  naturaliter  explicare 
non  valuit,  testes  oculares  constituerunt  (Victor  Ut.  de 
Vand.  persec.  Procopius  1.  1.  de  bello  Vandal.  Marcelli- 
nus  in  Chronico,  Justinianus  Im.  I.  1.  Cod.  de  off.  P. 
P.  Afric.)  Quis  salis  nota  miracula  S.  Gregorii  Neocae- 
sareensis,  S.  Martini  Turonensis,  et  plurimorum  aliorum 
negabit,  quin  turbae  testium,  omni  fide  dignorum  contradi- 
cat, et  omnem  fidem  historicam  labefaciet?  — Posteriori- 
bus saeculis  judicium  de  Beatis , et  Sanctis  publice  colen- 
dis sibi  rectissime  reservavit  Ecclesia  romana,  quae  ad 
beatificationem  duo,  ad  canonizationem  quatuor  miracula 
requirit,  (v.  egregium  opus  Benedicti  XIV.  de  serv.  Dei 
Beatif.  et  Canon.)  In  horum  autem  inquisitione  cum  tanto 
rigore  procedit,  ut  inter  ipBos  heterodoxos  jam  multi  hunc 
admirati  sint.  Ast  hoc  non  obstante  quovis  in  saeculo  plu- 
res tum  beatificati,  tum  canonizat!  sunt,  atque  ideo  negari 
non  poteBt,  in  omni  aevo  inter  Christianos  recte  sentien- 
tes, et  pie  viventes  tales  existere,  qui  supernaturalibus 
charismatibus  exornati  Religionis,  quam  colunt,  veritatem 
confirmant.  (Cf.  AI.  Waibl  $0(jmatif  t>.  Sei.  3.  6$r.  1.  S. 
4.  9lbtf>.  5.  £auptjl.  2.  Slbfcfi.) 

§.  138. 

Conclusio  capitis. 

Ex  hactenus  dictis  sole  clarius  apparet,  in  Religione 
Christiana  characteres  divinae  revelationis  tum  internos, 
tum  externos  inveniri,  ex  quo  concludendum  est,  ipsam 
vere  divinitus  revelatam  esse.  Id  argumenta  tam  clara,  et 
tam  solida  probant,  ut  nisi  quis  praejudicia  captus,  et  pas- 
sionibus obcaecatus  sit,  illis  rite  perpensis  de  religionis 
Christianae  divinitate  dubitare  non  possit.  Quodsi  de  hac 
constat,  fluit  exinde  omnium  hominum  strictissima  obliga- 
tio, Religionem  Christianam  suscipiendi,  et  juxta  sanctissima 
ipsius  documenta  vitam  instituendi.  Cum  enim  Religio  om- 
nibus hominibus  necessaria  (§.  44  ),  naturalis  autem  in- 
sufficiens sit  (§.  55  etc.)  ideo  omnes,  ut  finem  suum  as- 
sequantur, religionem  extraordinario  modo  a Deo  revela- 
tam amplecti  tenentur.  Ex  hac  ratione  Christus  Apostolos 
ad  docendas  omnes  gentes  misit  (Matth.  28,  19,)  addita 
generali  sententia:  qui  crediderit,  et  baptizatus  fuerit , 
salvus  erit;  qui  vero  non  crediderit , condemnabitur 
(Mare.  16,  16.)  Omnes  ergo  homines,  ut  salutem  conse- 
quantur symbolum  a Christo  traditum,  codicem , a Christo 
praescriptum,  et  Hierarchicon  a Christo  statutum  non  so- 
lum revereri,  et  recipere,  sed  etiam  in  sensibus,  et  actibus 
suis  sequi  obligantur.  Sic  religio  christiana  destinata  est, 
ut  fiat  religio  universalis  mundi,  ipsaque  constituit  illud 
regnum  divinum  morale,  in  quo  via  salutis  patet. 

1.  Nonnulli  argumentum  ab  experientia  maxime  extollunt. 
Putant  enim,  hominem  ad  firmam  de  Religione,  divinitus  pa- 
tefacta, persuasionem  nullo  alio  aptiori  modo  pervenire  posse, 
quam  si  illius  salubria  documenta  accurate  observet,  et  per 
hanc  observantiam  se  meliorem,  perfectiorem,  magisque  bea- 
tum fieri  sentiat.  Hoc  posito,  ajunt,  aliis  argumentis  non  in- 
diget ad  veritatem  Revelationis  factae  probandam.  — Sed  ani- 

madvertendum  est,  qnod  assiduum  Religionis  exercitium , licet 
persuasionem  de  ejus  veritate  mirifice  firmet,  solum  tamen  non 
sufficiat,  sed  alia  argumenta  supponat.  — Nam  a)  cum  religi- 
onis revelatae  praecepta  suiipsius  strenuam  abnegationem  re- 
quirant, huic  homines  pro  nota  naturae  suae  infirmitate,  et 
corruptione  se  non  subjicient,  nisi  aliunde  jam  de  veritate 
Religionis,  et  de  motivorum  ab  hac  propositorum  realitatc 
certi  existant,  atque  ideo  ad  praefatam  experientiam  sine  aliis 
argumentis  non  pertingent,  b)  Praeterea,  quamvis  homines 
praecepta  Religionis  accurate  observent,  et  sic  se  perfectiores, 
et  feliciores  fieri  sentiant,  non  jam  ideo  ad  supernaturalem 
Dei  revelationem  concludere  possunt,  quia  etiam  ratio  practica 
salutaria  documenta  praebet,  quorum  observatio  accurata  ho- 
minem magis  perfectum,  magisque  tranquillum,  et  felicem  red- 
dit. Ad  obtinendam  ergo  firmam  de  facta  divina  revelatione 
certitudinem  aliis  semper  argumentis  opus  est.  — Caeterum 
negari  non  potest,  per  legitimam  divinorum  observantiam  fi- 
dem, seu  persuasionem  de  veritate  revelationis  firmari,  vivifi- 
cari, et  contra  tentationum  pericula  praeservari.  Vita  enim 
recta  hominem  ad  veritatem  cognoscendam  aptiorem  reddit,  sicut 
c contra  cor  passionibus  repletum,  ac  libidini  inserviens  ita  sae- 
pissime intellectum  obfuscat,  ut  clarissimam  veritatis  lucem 
non  agnoscat.  Ideo  Christus  ad  Judaeos,  praejudiciis,  et  pas- 
sionibus obcaecatos  dixit:  Si  quis  voluerit  voluntatem  ejus 
facere,  cognoscet  de  doctrina,  utrum  ex  Deo  sit,  an  ego 
a me  ipso  loquar  (Jo.  7,  17.),  neque  tamen  destitit,  vatici- 
niis, et  miraculis  divinam  suam  missionem  probare.  (Frint  P. 
II.  T.  I.  §.  189-191.) 

2.  Argumentis  pro  Religionis  Christianae  divinitate  allatis  nova 
lux  accedit,  si  cum  argumentationibus  adversariorum,  et  cum 
characteribus  falsarum  religionum  conferantur.  Increduli  enim, 
qui  immerito  se  Philosophos  dicunt,  vel  cum  Humio,  etBaylio 
omnia  inanibus  dubiis  perturbare  tentant,  vel  cum  Voltairio 
futilibus  derisionibus,  ac  impiis  jocis  sanctissima  instituta  con- 
temtui  exponunt,  vel  cum  Rousseau  per  falsa  sophismata,  et 
ementitas  historiunculas  incautos  fallunt,  vel  cum  Hegelio  per 
longas -juxta  omnes  formas  logicas  ordinatas  - inductiones  de- 

cipiunt,  quas  autem  ex  falsis  principiis  ordiuntur,  ex  tripode 
pronuntiatis,  et  nullibi  probatis.  — Quodsi  ad  alias  religiones- 
a Christianismo  alienas  — oculos  convertamus,  illasquc  juxta 
theoriam  characterum  revelationis  dijudicemus,  sole  clarius  ap- 
paret, illas  cum  religione  Christiana  comparari  non  posse,  sed 
ut  falsas  rejiciendas  esse.  (Perrone  T.  I.  P.  I.  n.  446  etc.) 

Caput  V. 

De  Gentilismo,  Judaismo  recentiori,  et  Muhammedanismo. 

§.  139. 

Operae  pretium  est,  ut  Religiones  illae,  quae  ob  ma- 
jorem, quam  nactae  sunt,  extensionem,  ac  per  durationem 
celebriores  factae  sunt,  et  quae  divinam  sibi  originem,  et 
auctoritatem  attribuerunt,  justo  examini  subjiciantur.  Inter 
istas  autem  praecipue  recensere  oportet  religionem  Genti- 
lium, religionem  Judaeorum,  post  Christum  soli  Mosais- 
rno  inhaerentium,  atque  religionem  muhammedanam.  — Si 
autem  hae  religiones  juxta  theoriam,  de  revelationis  cha- 
racteribus propositam,  (P.  I.  Sect.  II.  Cap.  IV.)  exami- 
nentur, sicut  illarum  falsitas  clare  patet,  ita  Christianae 
Religionis  veritas  confirmatur. 

Articulus  I. 

De  Gentilismo. 

§.  140. 

Gentilismi  notio,  et  origo. 

1.  Post  religionem  Patriarchis  revelatam  omnium  an- 
tiquissima fuit  religio  Gentilium,  seu  Ethnicorum,  quo  no- 
mine intelliguntur  omnes  superstitiosi  falsorum  Numinum 
cultores.  Horum  religio  ante  Christum  ad  omnes  populos, 
solis  Hebraeis  exceptis,  extensa  fuit,  sed  pro  diversitate 
gentium  semper  fuit  diversa,  adeo,  ut  in  quavis  fere  re- 
gione alii  Dei  haberentur,  nec  iisdem  semper  modis  cole- 

rcntur.  In  hac  autem  tum  fidei,  tum  cultus  externi  dis- 
crepantia in  eo  tantum  Gentiles  convenerunt,  quod,  ut  Apo- 
stolus ait,  veritatem  Dei  commutaverint  in  mendacium , 
et  coluerint , et  servierint  creaturae  potius  quam  creatori. 
(Rom.  1,  25.)  Turpis  horum  superstitio  dicitur  Polythe- 

ismus  ob  pluralitatem  Deorum,  quorum  existentia  credeba- 

\ 

tur,  et  Idololatria  ob  cultum  divinum,  rebus  creatis,  ac  fi- 
nitis impensum.  Polytheismus  pro  varietate  Deorum,  qui 
coluntur,  varia  nomina  sortitur:  cultus  enim  divinus,  Soli, 
Lunae , astris , et  igni  exhibitus  dicitur  magismus ; cultus 
hominum,  qui  per  Apotheosin  ad  Deos  extolluntur,  voca- 
tur sabismus ; cultus  divinus  rebus  terrestribus,  ratione 
carentibus  e.  g.  animalibus,  plantis,  fluminibns,  vel  sculp- 
tili etc.  impensus,  nuncupatur  fetischismus ; cultus  demum, 
quo  cum  supremo  Numine  Aeones,  Logos,  et  Demijurgus 
adorantur,  est  Gnosticismus.  — Polytheistae  autem  non 
omnes  Deos  ejusdem  ordinis,  et  dignitatis  esse  censuerunt, 
sed  varias  inter  illos  classes  distinguentes  unum  caeleris 
excelsiorem  crediderunt.  Romani  distinxerunt  Deos  majo- 
rum gentium,  Deos  minorum  gentium,  et  Semideos.  Inter 
Deos  majorum  gentium  eminebant  Jupiter,  qui  coelo,  et 
terrae,  Neptunus,  qui  mari,  et  Pluto,  qui  inferno  praeesse 
credebatur.  Tantus  autem  erat  l)£orum,  Dearumque  nume- 
rus, ut,  teste  Etisebio,  jam  ab  Hesiodo  triginta  eorum  mil- 
lia recenserentur. 

Nonnulli  autumarunt,  Gentiles  idolis  suis  cultum  non  absolutum, 
sed  relativum  exhibuisse,  quem  ad  prototypon  i.  e.  ad  ipsam 
divinitatem  direxerint.  — Sed  contrarium  testantur  tum  sacri, 
tum  profani  scriptores  antiquissimi.  Jeremias  reprehendit  ido- 
lolatras,  dicentes  ligno:  Pater  meus  es  tu,  et  lapidi:  tu  me 
genuisti  (Jcr.  2,  27)  Isaias  graphice  describit  idololatriae 
stupiditatem,  dum  ait:  Artifex  lignarius  sumsit  ex  eis 
(lignis :)  — medium  ejus  combussit  igni  - reliquum  au- 
tem ejus  Deum  fecit , et  sculptile  sibii  curvatur  ante 

illud,  et  adorat  illud,  et  obsecrat  dicens:  libera  me, 
quia  Deus  meus  es  tu.  (Js.  44,  13  etc.)  Auctor  libri  sa- 
pientiae dicit:  Vani  sunt  omnes  homines,  in  quibus  non 
subest  scientia.  Dei,  et  de  his,  quae  videntur  bona,  non 
potuerunt  intelligere  eum  qui  est,  neque  operibus  atten- 
dentes, agnoverunt,  quis  esset  artifex,  sed  aut  ignem, 
aut  spiritum,  aut  citatum  aerem,  aut  gyrum  stella- 
rum , aut  nimiam  aquam , aut  solem , et  lunam  recto- 
res orbis,  terrarum  Deos  putaverunt.  (Sap.  13,  1 etc.) 
Huc  spectant  etiam  verba  Pauli  (Rom.  1.  23  etc.)  — Ipsi 
ethnici  Poetae  hanc  idololatriae  insaniem  [deriserunt.  Horatius 
Lib.  1.  Sat.  8.  Deum  loquentein  inducit:  „01im  truncus  eram, 
ficulnus,  inutite  lignum,  cum  faber  incertus,  scamnum  fa- 
ceretne  Priapum,  maluit  esse  Deum:  Deus  inde  ego.“—  Juve- 
nalis ita  lepide  Aegyptiis  irridet:  „Quis  nescit,  qualia  demum 
Aegyptus  portenta  colat!  Crocodilon  adorat,  — porrum,  et 
cepe  nefas  violare,  ac  frangere  morsu.  0 sanctas  gentes,  qui- 
bus haec  nascuntur  in  hortis  numina  !u  — Eodem  modo  anti- 
qui Ecclesiae  Patres,  qui  melius  quam  neoterici  Gentilium  sensa 
cognoverunt,  clare  contestantur,  cultum  idolorum  non  relati- 
vum, sed  absolutum  fuisse,  (v.  Perrone  Tom.  II.  P.  I.  Cap. 
II.  Prop.  II.) 

2.  Polytheismum , ac  idololatriam  ante  diluvium  non 
extitisse,  S.  Thomas  Aq.  ex  eo  colligit,  quia  in  S.  Scrip- 
tura inter  scelera,  propter  quae  poena  diluvii  humano  ge- 
neri inflicta  fuit,  non  commemorantur.  Licet  autem  Noe, 
vir  justus  (Hebr.  11.)  et  justitiae  praeco  (II.  Pelr.  2, 
6.)  doctrinam  a Deo  revelatam  posteris  suis  fideliter  tra- 
diderit; haec  tamen  in  genere  humano,  valde  iterum  multi- 
plicato, et  in  omnes  regiones  disperso,  pedetentim  oblivi- 
oni data  fuit,  ita,  ut  corruptioni  morum,  jam  ante  dilu- 
vium invalescenti,  maxima  quoque  polytheismi,  et  idolola- 
triae crimina  adderentur.  Horum  praecipua  causa  in  ipsa 
corrupta  hominis  natura  invenitur.  Cum  enim  humana  ra- 
tio per  peccatum  corrupta  esset,  et  sensualitas  praevaluis- 
set, qua  de  causa  homines  difficulter  se  a sensibilibus  ad 


Digitized  by  Google 


361 


mere  spirituales  conceptus  elevant;  ideo  factum  est,  ut 
Deum  quoque,  quem  existere  intime  senserant,  in  sensi- 
bili  natura  videre  voluissent.  Erroneum  Itunc  conceptum 
maxime  promovit  corruptio  voluntatis,  in  sensuales  volup- 
tates inordinate  diffusae.  Egregie  id  declarat  S.  Athana- 
sius , qui  in  Orat.  adv.  Gent.  scribit:  „Percepta  voluptatum 
multiplici  specie,  et  retenta  divinarum  rerum  oblivione, 
dum  in  corporeis  affectibus  voluptatem  sentiunt,  — per- 
suadent sibi,  ultra  visibilia  nihil  esse,  sed  sola  ista  natu- 
ralia, et  corporea  boni  naturam  habere;  hinc  ex  rebus  cor- 
poreis, et  sensibilibus  non  unum  jam  Deum  sibi  confinxe- 
re, sed  plures  ...  Et  primo  quidem  coelo,  soli,  lunae, 
reliquisque  stellis  divinos  honores  consecraverunt.^  Hoc 
idem  testatur  Eusebius  (Praev.  ev.  1.  1.  c.  6.  elc,  9.)  cui 
persuasum  est,  astrorum  cultum  in  Aegypto  incoepisse,  et 
exinde  ad  Phoenices,  et  in  Graeciam  transiisse;  antiquis- 
sima anim  fuisse  Graecorum  numina  Solem,  Lunam,  Astra, 
Coelum,  et  Terram  Plato  (in  Cratylo  ap.  Euseb.)  fatetur. 
— Mox  etiam  homines  in  Deorum  numerum  relati,  et  cul- 
tui divino  consecrati  sunt,  quod  ex  variis  causis  contigit. 
Homines  enim,  ingenio,  et  dexteritate  eminentes,  vel  etiam, 
ut  majori  audtoritate  aliis  imponerent,  singularem  cum  Diis 
familiaritatem  simulantes,  post  mortem  a rudiori  populo 
ceu  divina  Numina  habiti  sunt.  Apotheosi  etiam  hincinde 
ansam  praebuit  mutuus  conjugum  amor,  timor  erga  reges 
potentissimos,  vel  gratitudo  in  principes  beneficos,  et  pie- 
tas parentum  in  filios,  ac  filiorum  in  parentes.  Ideo  per- 
saepe statuae  in  ipsorum  memoriam  erectae , et  in  magno 
honore  habitae  sunt,  ita,  ut  paulatim  divinum  quid  ipsis 
inesse  crederetur,  (v.  Calmet.  dissert.  de  origine  idolola- 
triae ad  lib.  Sap.)  — Sic  autem  mox  hominum  stupiditas, 
morumque  corruptio  excrevit,  ut  etiam  animalia,  plantae, 
flumina,  metalla,  lapides  etc.  ceu  divina  numina  colerentur. 

— Neque  praetereundum  est,  mala  quoque  tum  physica, 
tum  moralia,  quibus  mundus  abundat,  novum  polytheismi 
genus  produxisse.  Ut  enim  illorum  causam,  et  originem 
homines  explicarent,  cum  principio  bono  principium  malum 
conjunxerunt,  duos  Deos,  bonum,  et  malum,  auctorem  lu- 
cis, et  auctorem  tenebrarum  statuentes,  quorum  error,  jam 
a Zoroastro,  Persa  traditus,  Duafismus,  et  cum  a Manete, 
Persa,  aevo  christiano  renovaretur,  Manichaeismus  nomi- 
natur. 

Inter  recentiores  multi,  philosophicis  reflexionibus  originem  ido- 
lolatriae evolventes,  primo  homines  in  statum  naturae,  seu 
omnimodae  feritatis  reponunt,  a quo  deiu  ad  fetischismum, 
postea  ad  magismum,  ac  demum  ad  sabismum,  seu  ad  agnos- 
cendos deos  personales  ascendunt,  (v.  Staudenmaier  @nct)F!o< 
paefcie  t.  53,  1.  Jb-  1.  Sbtf).  Stnalpt.  Jf>.  D-  2tbt&.  §.  219  ic.) 
Sed  isti  historiae  contradicunt.  Cum  enim  divina  revelatio 
jam  in  primordiis  mundi  facta,  et  per  IVoemum  propagata  fue- 
rit, status  naturae,  seu  omnimodae  feritatis  imaginarius  est, 
saltem  in  populis,  proxime  a Noemi  familia  descendentibus, 
in  quibus,  ut  solet,  solummodo  pedetentim  doctrinae  revela- 
tae memoria  obliterari  coepit.  Dein  monumenta  historica  o- 
stendunt,  primo  Solem,  Lunam,  et  astra,  quae  ob  fulgorem, 
et  regularem  motum  animata,  ratione  praedita,  ac  persona- 
lia credebantur,  ceu  divina  numina  adorata  fuisse.  Turpis  feti— 
schismus,  rebus  prorsus  materialibus  inhaerens,  serius  per  lu- 
gendam morum  corruptionem  introductus  fuit.  Ideo  apud  po- 
pulos, quorum  cultura  cum  illa  Gaecorum,  et  Romanorum 
comparari  non  poterat,  'qui  autem  puriorem  vitam  agebant, 
inventus  haud  est.  Sic  Tacitu s de  antiquis  Germanis  testa- 
tur, ipsos  Deorum  simulacra  non  habuisse.  Cde  mor.  Germen, 
cd.  Venet.  Tom.  4.  p.  32.)  Et  S.  Augustinus  de  ipsis  Ro- 
manis ex  Varrone  refert  - ..Romani  per  annos  plusquam  170 
Deos  sine  simulacris  coluerunt,  quod  si  adhuc  mansisset,  ca- 
stius dii  colerentur,  qui  enim  primi  simulacra  Deorum  popu- 
lis posuerunt,  et  metum  sustulerunt,  et  errorem  addiderunt, 
quia  existimant,  Deos  facile  posse  in  simulacrorum  stoliditate 
contemni. “ (I.  4.  de  civ.  Dei.  cap.  31.  n.  2.) 

§•  141. 

Gcnlilismo  desunt  Revelationis  a)  characteres  interni. 

Si  Gentilismus  juxta  recta  rationis  principia  exami- 
netur, facile  apparet,  doctrinam  Religionis,  in  ipso  tradi- 
ani  neque  Deo  dignam , neque  hominibus  accommodatam^ 
esse,  sed  rectae  rationi  prorsus  repugnare,  atque  ideo  di- 
vinitus revelatam  dici  nullatenus  posse.  Nam 

1.  Symbolum  Gentilium  primarium  religionis  articu- 
lum de  uno,  et  vero  Deo,  evertit,  et  contra  omnem  ratio- 
nem plures  Deos,  eosque  non  ortos  tantum,  sed  et  scele- 
ribus contaminatos,  ac  orco  potius,  quam  coelo  dignos  as- 
sumit, et  alterum 'de  futura  retributione  articulum  aut  ig- 
norat, aut  fabulis  pervertit. 

2.  Codex  eorundem  non  moralitalem  religiosam , non 
amorem  erga  Deum , et  proximuih , sed  cultum  externum 
vel  superstitiosum,  vel  obscoenum,  vel  crudelem  praescrip- 
sit. RUub  enim  externi  sine  devotione  interna  exerceban- 
tur, in  honorem  Deorum,  Dearum,  variis  passionibus  in- 
servientium, turpissima  scelera  committebantur,  imo  et 
victimae  humanae  offerebantur  (i>.  @tclberg.  ©.  t.  3?et.  3. 
II.  SB.  III.  33ti(age.) 

.3,  Hierarchicon  non  ad  fines  religiosos , sed  mere 
politicos  dirigebatur,  et  statum  sacerdotum  concernebat, 
qui  non  ad  populum  instruendum,  et  moraliter  perficien- 
dum, sed  ad  idola  custodienda,  alenda,  et  ineptis  ritibus 
colenda  distinati  erant.  Ex  his  jam  abunde  patet,  religio- 
nem gentilium  revelatam  minime  esse,  sed  ut  falsissimam 
rejici  penitus  debere. 

Tolerari  nullo  modo  potest  impia  Hegelii  assertio,  qua  Deos  Grae- 
corum humaniores,  et  pracslantiores  Deo  Hebraeorum,  et  illo- 
rum superstitionem  meliorem  horum  mosaismo  esse  dicit.  — 
Qui  talia  effuti,  vel  historiae  ignarus,  vel  sanae  mentis  ex- 
pers jure  censetur.  — Sed  blasphema  Hegelii  dicteria  fluunt 
ex  pantbeistico  ipsius  systemate,  quo  ad  divinitatem  extollun- 


Digitized  by  Google 


364 


tur  omnes  res  naturales,  omnes  hominis  cogitationes,  affec- 
tiones, et  passiones,  cnm  quibus,  quomodocunque  inordinatis 
melius  sane  conveniunt  Dii  Graecorum,  illis  faventes,  quam 
Deus  Hebraeorum,  illas  debito  modo  coercere  praecipiens.  — 
sana  ratio  sicut  Fantheismum  (§.  38.)  ita  et,  quae  ex  eo  de- 
ducuntur jure  rejicit,  et  detestatur. 

$•  n%. 

b)  Characteres  externi. 

Cum  Gentilismus  internis  Revelationis  characteribus 
careat,  et  Deo  indigna,  ac  rationi  contraria  contineat,  fieri 
omnino  non  potest,  ut  externis  characteribus  i.  e.  miracu- 
lis, et  prophetiis  confirmetur:  id  etiam  nullibi  factum  esse, 
historia  docet. 

1.  Et  quidem  inprimis  nullum  pro  Gentilismo  allegari 
potest  miraculum,  cujus  veritas  historica,  philosophica,  et 
relativa  certis  argumentis  probata  sit.  Nonnulli  equidem 
legislatores  e.  g.  Minos  Cretae,  Zaleucus  Spartae,  Numa 
Romae  commercium  cum  numine  divino  jactabant,  quod 
autem  nullus  eorum  signis  authenticis  probavit.  — Mira- 
cula Apollonii  Tianaei,  jam  in  se  ridicula,  et  absurda,  coae- 
vis ignota  fuerunt,  et  nonnisi  a Philostrato,  qui  plusquam 
centum  annis  post  Apollonium  vixit,  conscripto  sunt:  citat 
ille  quidem  cujusdam  Damidis,  Apollonii  discipuli,  opus, 
/•  de  cujus  autem  authentia  merito  dubitatur,  curo  prioribus 

temporibus  penitus  ignotum  fuerit:  Lucianus,  saeculi  se- 
cundi scriptor,  de  Apollonio  loquitur,  sed  de  ejusdem  mi- 
raculis nullam  mentionem  facit. — Vespasianus  in  Aegypto, 
mandante  Deo  Serapide,  et  coecum,  et  claudum  curasse 
dicitur  a Tacito  et  Suetonio.  Sed  celebres  isti  historici  a 
facto,  quod  examinare  debito  modo  non  poterant,  longe 
dissili,  falso  rumore  decepti  sunt.  Ex  horum  narratione 
enim,  et  ex  adjunctis  facile  conjicitur,  illos,  qui  Vespasi- 


Digitized  by  Google 


365 


anum  Imperatorem  fieri  exoptabant,  'fraudem  ita  compe- 
gisse, ut  per  simulatum  morbum,  et  ementitam  curationem, 
aegyptiacae  Deitatis  jussu  factam,  Vespasiani  auctoritas  in 
Aegypto  firmaretur.  Idem  dicendum  est  de  miraculis  Ha- 
driani Imp.  quae  Aelius  Spartianus  narrat,  sed  in  fine  ad- 
jicit, j, quamvis  Marius  Maximus  haec  per  Bimulationem 
facta  commemoret.  — Sic  jam  dudum  a Criticis  ut  falsa, 
et  fictilia  ostensa  sunt,  quae  de  miraculis  Pythagorae,  Apu- 
leji, Aesculapii,  et  de  genio  Socratis  circumlata  fuerunt. 
Denique  si  quid  miri  ab  Ethnicis  patratum  fuisset,  id  non- 
nisi virtuti  daemoniacae  adseribendum  foret,  ac  illorum 
religionem,  rationi  prorsus  contrariam  nunquam  confirmare 
posset.  (Cf.  Wiest  Tom.  II.  §.  276  et  seq,  Cl.  Frint  I. 
c.  §.  159—181.) 

2.  Nullum  quoque  vaticinium  pro  Gentilismo  afferri 
potest,  cujus  veritas  historica,  ac  philosophica,  et  eventus 
respondens,  et  nexus  cum  religione  plane  liqueat.  Viguit 
equidem  apud  omnes  fere  genteB  divinatio,  et  celebratis- 
sima pluribus  in  locis  fuere  oracula,  quae  futura  praedi- 
cere tentabant.  — Sed  quae  ista  proferebant,  verarum  pro- 
phetiarum nomine  insigniri  non  possunt.  Nam  multa, 
quae  praedicta  fuere,  naturali  sagacitate  praevideri  pote- 
rant, et  de  caetero  oraculorum  responsa  erant  obscura  ad- 
modum, et  aequivocn,  ut,  quod  inde  colligendum  esset, 
plerumque  ignoraretur.  Ipse  Lucianus  Apollinem,  perspi- 
cuitatem laudantem,  reprehendit,  quod  in  responsis  suis 
tam  obscure  loquatur,  ut  ad  illa  intelligenda  novo  inter- 
prete opus  sit  (in  Jove  tragaed.  T.  II.).  Teste  Eusebio 
ipsi  Ethnici  in  oraculis  omnia  fraudibus  tractari,  ac  peragi 
fassi  sunt  (Praep.  ev.  1.  2.  c.  4.)  Origenes  (c.  Ceis.  I.  8.) 
ait:  »Ea  (oracula)  non  credunt  etiam  graecorum  Philoso- 
phorum sectae,  praesertim  qui  sequuntur  Democritum,  Epi- 
curum, Aristotelem.  Quodsi  per  oracula  quid  praedictum 

fuit,  quod  naturaliter  cognosci  non  poterat,  id  malignorum 
spirituum  iniluxui  adscribendum  est,  quem  S.  Scriptura 
(Act.  16,  16  etc.)  haud  obscure  indigitat.  Licet  enim  dae- 
mones  veri  nominis  prophetias  edere  nequeant,  possunt 
tamen,  ut  ajunt  SS.  Patres,  praedicere  mala,  quorum  futuri 
sunt  auctores,  possunt  ea,  quae  modo  fiunt,  in  alia  regione 
remota  eodem  fere  tempore  manifestare,  possunt  ex  prae- 
sentibus sua  sagacitate  quaedam  proxime  futura  conjicere : 
ideo  S.  Cyprianus  de  daemonibus  ait:  „Hi  ergo  spiritus 
sub  statuis,  atque  imaginibus  delitescunt,  hi  afflatu  suo 
vatum  pectora  inspirant,  oracula  efficiunt  etc.“  (de  idol. 
vanit.)  Libros  Sibyllinos  Romae  asservatos,  et.  in  magno 
honore  habitos  esse,  constat,  sed  in  illis  vaticinia  vera 
contenta  fuisse,  Critici  sat  solide  negant.  Etiamsi  vero 
admitteretur  carminum  Sibyllinorum,  quae  modo  extant, 
authenticitas,  quam  nonnulli  probare  tentant,  (v.  Waibl 
$ognt.  1.  S3b-  4.  91M;,  3.  £pt|l.  2.  9l6fcf>.)  per  illa  non  pa- 
gana, sed  christiana  religio  confirmatur.  Ideo  libenter, 
et  cum  laude  sibyllarum  oracula  citarunt  nonnulli  SS.  Pa- 
tres e.  g.  Origenes  (1.  5.  c.  Ceis.)  Clemens  Alex  (Strom. 
1,  1.)  Tertullianus  (1.  de  pali.  c.  2.)  Augustinus  (de  civ 
Dei  1.  18.  c.  23.)  fCf.  Frint.  I.  c.  §.  94—100.). 

In  odium  Religionis  Christianae  Voltairius  maxime  extulit  Religio- 
nem Sinensittm.  Sed  in  Sina  crassam  de  rebus  divinis  igno- 
rantiam inveniri,  maxima  ex  parte  polytheismum,  et  idolola- 
triam vigere,  expositionem,  et  caedem  infantium  admitti,  alias— 
que  gravissimas  inordinationes  conspici,  multi  jam,  qui  in  illis 
regionibus  fuerunt,  contestati  sunt.  Meliorem  religionis  noti- 
tiam habent,  qui  librum  Schu-King,  et  doctrinam  Confucii 
sequuntur.  Sed  de  illo  libro  dissentiunt  eruditi.  Juxta  de 
Guignes  liber  ille  polytheismum,  et  multa  alia  absurda  et 
falsa  tradit,  et  licet  officia  erga  parentes,  principes,  et  aequa- 
les recte  determinet,  nihil  tamen  de  Deo  remuneratore,  de  fine 
hominis  ultimo,  et  de  vita  futura  proponit.  — Juxta  Marli- 

niutn  vero,  et  Du  Haldium  in  illo  doctrina  de  Deo  uno,  de 
attributis  divinis,  de  Dei  providentia,  de  timore,  et  amore  Dei 
recte  statuitur,  et  genuina  pro  moralitatis  officiis  motiva  as- 
signantur. Quodsi  ita  est,  in  praedicto  libro  Religio  natura- 
lis quoad  summa  capita  pura  traditur,  illiusque  auctor  veri 
nominis  Philosophus  dicendus  est,  licet  animadvertendum  sit, 
non  omnia,  quae  recte  proposita  sunt,  soli  rationi  adscribenda, 
sed  potius  ex  revelatione.  Patriarchis  facta,  per  Noemum  pro- 
pagata, et  fidelius  conservata,  derivanda  esse.  — Idem  dicen- 
dum est  de  Indis,  qui  aliquando  rectam  de  Deo  notionem  ha- 
buisse dicuntur,  quem  sub  noniine  Parabrabmac  ceu  ens  a se, 
absolutum,  sanctum,  aeternum,  immutabile  coluerunt.  Sed 
mox  a recto  isto  conceptu  defecerunt,  pro  idea  creationis 
emanationes  ex  substantia  divina  statuerunt,  Deo  supremo  tum 
uxorem,  tum  Deos  inferiores  adjunxerunt,  metempsychosin, 
et  alia  fabulosa,  absurda,  et  obscoena  docuerunt.  — Antiquos 
Persas  in  montibus  Soli,  et  Lunae  sacrificasse,  ignem  sacrum 
coluisse,  et  dualismo  adhaesisse,  ex  Herodoto,  et  Xenophonte, 
aliisque  scriptoribus  constat.  Zoroaster  equidem,  Philosophus, 
nonnulla  bona  documenta  tradidit,  quibus  tamen  multa  falsa 
adjunxit,  dum  duo  summa  principia  docuit,  doctrinam  mora- 
lem maxima  ex  parte  neglexit,  et  amorem  ad  solos  concives 
restrinxit  etc.  Quamobrem  nonnisi  ex  praejudiciis,  et  passio- 
nibus fieri  potuit,  ut  Religiones  istae  cum  Religione  Christiana 
comparentur,  vel  etiam  huic  praeferantur.  (Cf.  P.  Zimmer 
Ver.  Rei.  chr.  T.  I.  §.  86  - §.  96.  Dobmayr  T.  III.  §.  117. 
Staudenmaier  Encyclop.  T.  I.  P.  I.  §.  296  etc.) 


Articulus  II. 

De  Judaismo  post  Christum. 

§•  H3. 

Religionem  mosaicam,  quam  Judaei  colebant,  divinitus 
revelatam  esse,  sat  solidis  argumentis  (Cap.  II.)  proba- 
tum est.  Religionem  vero,  cui  modo  Judaei  sunt  addicti, 
ut  falsam  rejiciendam  esse,  facile  probari  potest.  Judaei 

enim  post  Evangelium  promulgatum  novam  a Deo  datam 
Revelationem  contemnunt , antiquam  vere  a Deo  factam 
corrumpunt , eortmque  hodierna  Religio  externis  Reve- 
lationis characteribus  penitus  destituta  est. 

1.  In  V.  T.  Revelatione,  quam  Judaei  venerantur,  Mes- 
sias  ceu  novae  revelationis  praeco,  novaeque  legis  auc- 
tor promissus,  et  praenuntiatus  fuit  (Cap.  III.),  quem  Ju- 
daei audire,  et  sequi  ab  ipso  Moyse  jussi  sunt  (I)cut.  18, 
18  et  19.)  Messiam  autem  actu  jam  advenisse,  et  nullum 
alium  esse,  nisi  Jesum  Christum  Nazarenum,  argumenta 
invicta  ostendunt  (C.  IV.  Art.  IV.).  Hunc  ergo  audire, 
ipsiusque  doctrinam,  et  legem  cvangelicam,  relictis  caere- 
monialibus  Moysis,  sequi  oportet.  Longe  ergo  a veritate 
aberrant  Judaei,  ipsamque  legem  mosaicam  gravissime 
violant,  dum  Jesum  Christum  ceu  MesBiam  non  agnoscunt, 
plenam  Revelationis  lucem,  ab  ipso  allatam  spernunt,  et 
mosaismo  jam  abrogato  obstinate  inhaerent. 

2.  Religio  judaica,  quae  jam  ante  Christum  per  sectas 
Pharisaeorum,  Sadducaeorum,  et  Essaeorum  corrumpi  coe- 
pit, multo  magis  post  excidium  hierosolymitanum  gentisque 
dispersionem  per  Thalmudistas  corrupta  fuit.  Hi  enim, 
arbitrarias  S.  Librorum  expositiones,  et  spurias  traditiones 
secuti,  religioni  suae  sat  crassos  addiderunt  errores.  Nam 
a)  quoad  Deum  dicunt,  hunc  quotidie  tres  horas  legi  thal- 
mudicae  discendae  impendere,  et  totidem  cum  pisce  Levia- 
than  ludere,  quotidie  ob  excidium  Hierosolymae,  et  templi  la- 
crymari,  venturo  Messiae  monstruosum  convivium  parare,  et 
verum  Israelitam  in  altero  mundo  ultra  duodecim  menses 
non  puniturum  esse,  b)  Messiam  plerique  exspectant  ceu 
natioualem,  et  terrestrem  regem,  qui  Judaeos  in  Palaesti- 
nam reducat,  et  exaltet.  Alii  duplicem  discernunt  Messiam 
vel  officio,  unum  Gentium,  alterum  Judaeorum,  vel  sorte, 
unum  humilem,  filium  Joseph  ex  Ephraim,  alium  sublimem 

ex  familia  Davidis:  circa  hujus  adventum,  neglectis,  et 
contortiB  clarissimis  V.  T.  vaticiniis  vel  inanes  traditiones 
sequuntur,  vel  indeterminatum  esse  censent  tempus  ipsius, 
et  anathema  intentant  omnibus,  qui  illud  computare  velint, 
c)  Legem  mosaicam  secundum  omnes  suas  leges  actu 
obligare,  et  usque  ad  finem  mundi  perduraturam  esse  do- 
cent. Huic  plerique  addunt  antiquas  traditiones,  a R.  Je- 
huda  Saec.  II.  in  Mischna  collectas,  quibus  eandem  cum 
lege  scripta  per  Moysen  auctoritatem  tribuunt,  d)  Codi- 
cem quoque,  seu  doctrinam  moralem  pessumdant;  nam  in 
Thalniude  multo  magis  externae  caeremouiao,  quam  inter- 
nae virtutes  inculcantur,  ac  multa  maledicta  in  Jesum  Chri- 
stum, religionemque,  et  fideles  ipsius  continentur.  — Er- 
rores autem  tam  absurdi,  fini  hominis,  ac  spiritui  religio- 
nis adversi,  satis  OBtendunt,  religionem,  quam  modo  Judaei 
profitentur,  a Deo  revelatam  non  esse. 

<3.  Externis  etiam  Revelationis  characteribus  hodierna 
Judaeorum  religio  penitus  caret.  Cum  enim  ante  Christum 
quovis  fere  tempore  viros  insignes  habuerint,  qui  mira- 
culis, et  prophetiis  divinam  suam  missionem  ostenderunt, 
post  Christum  neque  ullum  miraculum,  neque  ullam  pro- 
phetiam ostendere  possunt,  quo  fides  ipsorum  confirmare- 
tur. (v.  Wiest.  T.  Ii  §.  287  — §,  249.  Dobmayr  T.  III. 
S-  110  — $•  113.) 

Articulus  III. 

v 

De  Muhammedanismo. 

§•  144. 

Cum  ineunte  saeculo  septimo  in  Arabia  nonnulli  Ju- 
daei, et  Christiani,  plurimi  autem  foedo  adhuc  polytheismo, 
summae  ruditati,  ac  superstitioni  juncto,  addicti  essent, 
Dogm.  gen.  24 

Muhammedes,  anno  Christi  571  Meccae  natus,  vir  littera? 
ruin  quidem  rudis,  natura  tamen  facundus,  et  disertus, 
haud  parva  sagacitate  praeditus,  et  formae  .elegantia  con- 
spicuus, anno  aetatis  suae  quadragesimo  Prophetam  agere 
coepit,  hominibusque  persuadere  conatus  est,  ad  emendan- 
dam religionem  sese  a Deo  missum  esse,  utque  sibi  auc- 
toritatem conciliaret,  colloquia  cum  Angelo  Gabrieie,  imo 
cum  ipso  Deo  instituta  jactavit,  paroxismos  morbi  epilep- 
tici, quo  laboravit  communi  auctorum  sententia,  raptos  di  - 
vinos  dictitans.  — Muhammedis  religionem  exhibet  liber, 
Koranus,  seu  (praeposito  articulo)  Alcoranus  dictus,  cu- 
jus contenta  ab  ipso  Deo  per  Archangelum  Gabrielem 
spatio  30  annorum  sibi  manifestata  esse  jactitavit  Muham- 
medes. — Hunc  vero  librum  non  ipse  Muhammedes  scrip- 
sit, sed  eo  vivente  tantum  illius  contenta  in  variis  schedu- 
lis fuerunt  descripta,  atque  Muhammedis  socer,  et  succes- 
sor in  regno  Abukeker  schedulas  istas  primum  collegit, 
atque  ex  illis  volumen,  quod  Alcoranum  vocamus,  confici 
curavit.  — Praeter  eoranum  habent  etiam  Muhammedani 
Sonnam , seu  Sunnam,  i.  e.  legem  traditam,  quae  varias 
relationes,  ad  dicta,  vel  facta  prophetae  pertinentes  conti- 
net, sed  pari  consensu  a Muhammedanis  non  suscipitur, 
at  sunt  inter  eos  Sonnitae , qui  eam  acceptant,  et  Schiitae, 
qui  reprobant.  — Si  jam  Religio  inuhammedana  rationali 
censurae  subjiciatur,  manifeste  apparet,  illam  divinitus  reve- 
latam non  esse,  quia  nec  interni,  nec  externi  Revelationis 
characteres  in  illa  inveniuntur. 

1.  Liber  Muhammedanorum  symbolicus,  i.  e.  Alcora- 
nus opus,  Deo  revelante,  dignum  dici  nullatenus  potest. 
Non  enim  continet  nisi  rerum  diversissimarum  farraginem, 
compilatam  ex  doctrina  religionis  judaicae,  saracenicae,  Chri- 
stianae, et  proprii  Muhammedis  cerebri  figmentis.  Varia 
quoque  in  illo  prorsus  erronea,  rationi,  et  fini  hominis 

contraria,  ac  Deo  indigna  proponuntor,  c)  Licet  enim  in 
symbolo  Unitas  Dei  statuatur,  cum  hac  fide  tamen  gravis- 
simi errores  conjunguntur.  Dicitur  enim,  cuncta  decreto 
divino  absoluto  ita  evenire,  ut  non  possint  non  evenire, 
ac  ideo,  sublata  libertate,  ineluctabilis  necessitas,  seu  fa- 
tum inducitur  (Sura  17,  13.  et  9,  53.)  Docetur  praeterea, 
Deum  creasse  multos  homines  ad  gehennam  (Sur.  7, 180.) 
qua  sententia  Deo  despotismus,  et  origo  peccati  tribuitur. 
Asseritur  quoque,  Deum  creasse  genios,  medios  inter  An- 
gelos, et  homines,  qui  cum  his  coire  possint : ex  illis  fuisse 
diabolum,  ejusque  culpam,  quod  primum  hominem  adorare 
recusaverit.  — Primi  hominis  corpus  firmatum  esse  dici- 
tur ex  argilla,  animam  autem  esse  particulam  essentiae  di- 
vinae. — Judicium  extremum  juxta  Alcoranum  duraturum 
est  per  50000  annos,  et  paradisus,  in  quo  justi  recreandi 
sunt,  exhibetur  tanquam  locus  deliciarum,  et  voluptatum 
carnalium,  in  quo  etiam  libidinosae  corporum  commixtiones 
sint.  — b)  Quod  attinet  codicem,  in  hoc  equidem  inculca- 
tur dilectio  Dei,  et  amor  proximi;  hic  autem  ad  religionis 
muhammedanae  asseclas  restringitur,  ita,  ut  etiam  odium, 
et  caedes  infidelium,  i.  e.  a professione  rauhammedana  alie- 
norum praecipiatur  (Sur.  47,  4.).  Jejunium  - toto  mense 
Rhamadamtale  praescribitur,  quod  moralitatem  non  promo- 
veat, sed  potius  destruat : est  enim  hoc  jejunium  diurnum 
duntaxat,  ab  ortu  solis  usque  ad  occasum,  nocte  in  diem 
vertenda,  et  in  comessationibus  insumenda,  cum  interdiu 
dormiant.. — Oratio,  pro  quolibet  die  ter,  vel  juxta  tradi- 
tionem quinquies  praescripta,  licet  quandam  laudationem 
Dei  contineat,  egoismum  tamen  Muhammedis  prodit;  illius 
enim  formula  est:  Deus  est  excelsus,  Deus  eBt  excelsus: 
testor  non  esse  Deum  praeter  Deum:  bis  testor,  Muham- 
medem  esse  legatum  Dei.  — Rectae  rationi  etiam  maxime 
repugnat,  atque  mentem  de  doctrinae  saae  soliditate  male 

24* 

consciam  manifestat  prohibitio  studiorum,  philosophicae 
Alcorani  inquisitionis,  et  omnium  disputationum  de  rebus 
ad  religionem  pertinentibus  sub  poena  capitis.  Nec  minus 
a recta  ratione  abhorret  praeceptum  bellandi  pro  religione, 
atque  hanc  vi  armorum  propagandi,  quasi  fides,  seu  inter- 
nus mentis  assensus  per  externam  coactionem  elici  possit. 
— c)  Circa  historiam  quoque  graves  ili  Alcorano  errores 
reperiuntur.  Sic  e.  g.  Maria,  soror  Moysis,  ob  nominis 
consonantiam  cum  Maria,  Matre  Christi,  turpiter  confun- 
ditur, et  generatini  en,  quae  in  genuinis  monumentis  de 
Patriarchis,  de  Moyse,  et  de  Christo  narrantur,  misere 
contorquentur. 

2.  Externis  Revelationis  characteribus  Muhammedanis- 
mus  omni  ex  parte  caret,  a)  Persona  enim  Muhammedis 
talibus  sanctitatis  notis  insignita  non  est,  quae  Legatum 
divinum,  sive  Prophetam,  ad  emendandam  religionem  a 
Dea  missum,  decent.  Licet  enim  pietatem  quandam  simu- 
laverit, ostendit  tamen  ex  altera  parte  indomitam  ambitio- 
nem, quae  ad  iines  suos  promovendos  fraudibis,  et  caedi- 
bus non  parcit;  simulque  foedam  libidinem,  ad  quam  ex- 
plendam novas  sibi  semper  uxores  junxit,  speciales  hac 
de  re  revelationes  a Deo  habitas  praetexens-  — In  immen- 
sum ergo  distat  character  Muhammedis  a charactere  Christi, 
Apostolorum,  et  Prophetarum  V.  L.  (v.  Hug.  Grot.  do  ver. 
Rei.  chr.  1.  6.  §.  4.).  b)  Nullis  quoque  miraculis  religio 
muhammeduna  confirmata  fuit.  Nam  Muhammedes  saepius  a 
Meccanis,  Judaeis,  aliisque  provocatus,  ut  missiqnem  suam 
divinam,  de  qua  continuo  gloriabatur,  aliquo  signo  confir- 
maret, variis  semper  subterfugiis  ipsos  elusit,  respondit- 
que:  ), miraculis  non  semper  fidem  adhibitam  fuisse,  vel-se 
non  fuisse  missum  ad  miracula  patranda,  sed  solum  ad 
praedicandum.  — Fuerunt  nihilominus,  qui  Muhammedi 
miracula  tribuerunt,  et  qualia?  Nempe,  quae  aut  arte  hu— 

mana  facile  possunt  effici,  nt  de  columba  ad  aurem  volalite  i 
aut  quorum  nulli  Bunt  testes,  ut  de  camelo,  nocte  ei  locuto; 
aut  quae  sui  absurditatc  refelluntur,  ut  de  magna  lunae 
parte  in  manicam  ipsius  delapsa,  et  ab  ipso  remissa  ad 
reddendam  sideri  rotunditatem.  — Generatim  - cum  Mu- 
hammedes  non  solum  ad  miracula  nullibi  provoCet,  sed 
potius  hanc  divinae  legationis  probationem  quindecim  vici- 
bus in  Corano  rejiciat,  es  hoc  solo  testimonio  sat  clare 
patet,  omnes  posteriorum  Arabum  scriptoram,  integris  sae- 
culis a Muhammede  distantium,  de  hujus  miraculis  narra- 
tiones fidem  nullatenus  moreri.  — c)  Idem  dicendum  est 
de  prophetiis,  quae  ab  iisdem  scriptoribus  sine  solido 
argumento  Muhammedi  adscripta  fuerunt.  Ipse  enim  Mu- 
hammedes  ad  prophetias  provocare  noluit.  Asseruit  quidem, 
ftoysen,  et  Christum  de  se  prophetasse,  sed  praedictiones 
has  per  Judaeos,  et  Christianos  corruptas,  aut  deletas 
fuisse.  Ast  corruptio  haec,  seu  mutilatio,  quam  nullibi 
probavit,  rationi  contradicit;  antequam  enim  Muhammedes 
apparuit,  causam  nullam  habuit,  et  post  ejusdem  adventum 
ob  dispersa  in  toto  orbe  exemplaria  fieri  non  potuit.  Ne- 
que Muhammedes  ullo  inclaruit  vaticinio,  a se  prolato,  cujus 
veritas  historica,  philosophica,  et  relativa  certo  constet. 
Tentavit  quidem  praedicere  fata  tum  sua,  tum  suorum; 
verum  eventus  praedictionibus  non  responderunt.  Praedi- 
xerat enim,  se  semper  illaesum  ab  hominibus  fore ; — et 
certum  est,  eum  in  bello  saepe  vulneratum,  et  veneno  per 
concubinam  oblato  mortuum  esse.  Praedixerat  quoque  suo- 
rum tum  concordiam  inter  se,  tum  perennes  de  hostibus 
victorias;  ast  paulo  post  Muhammedis  mortem  Islamismt 
asseclae  in  sectas  aluerunt,  nec  raro  gravissimas  clades 
perpessi  sunt.  Nonnulla,  quae  Muhammedes  praedixisse  fer- 
tur, et  quae  actu  contigerunt,  talia  sunt,  ut  naturali  saga- 
citate praevideri  potuerint,  uti  est  illud,  quod  dixit,  Chos- 

roem  aliquando  a Graecis  (Romanis)  superandum  esse, 
d)  Ipsa  etiam  celeris  Religionis  muhammedanae  propagatio 
pro  ejusdem  veritate  ne  minimam  quidem  probationem 
affert,  cum  salis  facile  naturaliter  explicari  possit.  Magna 
enim  sagacitate  praetentam  religionis  emendationem  sic 
construxit,  ut  a plurimis  libenter  reciperetur.  Nam,  ut 
post  Humfr.  Prideaux  Cl.  J.  L.  Froereisen  de  Muham- 
mede  observat:  »ne  rerum  gerendarum  nervus  deficeret, 
divitem  quendam  mercatorem  in  partes  siisb  trahebat.  Ut 
Judaeis  placeret,  Christianorum  Trinitatem  rejecit,  quod  et 
Arianis  placuit,  circumcisionemque  illorum  retinuit.  — Ut 
Philosophis  se  commendaret,  Polylheismo  Deismum,  vel 
potius  Stoicismum  praetulit.  Ut  sanctus  videretur,  vini 
usum  prohibuit.  Ut  spe  mortalium  pectora  alliceret,  elysios 
post  mortem  pollicitus  est  campos.  Ut  complices  alei£ 
possit,  Bub  elecmosinarum  praetextu  magnas  undique  col- 
legit summas.  Ne  Christianos  offenderet,  maximis  Chri- 
stum, et  Apostolos  nominibus  insignivit,  et  elogiis  conde- 
coravit, ac  praescripsit,  quae  scopo  suo  maxime  proficua 
arbitrabatur  etc.«;  quibus  addi  potest,  Muhammedem,  ut 
effoeminalis  Orientalibus  adsentaretur , polygamiam  sat 
amplam  introduxisse.  Demum  fraudibus,  minis,  et  terrore 
gladii  religio  muhammedana  propagata  fuit.  Neque  mira 
est  favens  Saracenis  fortuna  in  bello,  cum  hi,  Muhammedis 
pollicitationibus  decepti,  maximam  virtutem  in  pugnando 
ostenderint,  Romani  autem,  ct  Persae,  diuturnis  bellis  jam 
defatigati,  et  fere  exhausti  fuissent.  Cum  ergo  Religio 
Muhammedis  tum  internis,  tum  externis  Revelationis  cha- 
racteribus destituta  sit,  merito  ut  falsa  rejicitur.  (Cf.  Wiest 
T.  II.  §.  229  — 236.  et  §.  251,  ac  §.  279.  Dobmayr  T. 
III.  §.  119  et  seq.). 

Islamismi  historiam  prolixe  exhibet  CI.  Frid.  de  Kerz 

6.  £Ke!.  3-  6hr.  eon  ©toiberg  gortf.  22.  93b.  1.  Stbtftfg.) 

qui  egregie  dicit,  in  Muhammedanismo  haberi  Prophetam  sine 
miraculis,  ideoque  sine  argumentis  suae  missionis.  Religionem 
sine  articulis  fidei,  sine  mysteriis,  sine  sacrificio,  sine  sacra- 
mentis, doctrinam  moralem,  quae  passionibus  iiidulget,  libidi- 
nem explet,  vindictam  cruentam  approbat  etc.,  et  coelum,  a 
quo  mens  honesta  et  pudica  abhorret.  (I.  c.  §.  VII.  n.  11.) 
— Egregiam  quoque  Cl.  Dobmayr  comparationem  instituit 
dicens:  „Jesus  regnnm  morale,  Muhammedes  politico— religio— 
sum  instituit.  Jesus  loquitur  ad  rationem,  et  ad  cor,  Muham- 
medes ad  sensualitatem,  et  ad  phantlmsiam.  Jesus  operatur 
per  virtutem  veritatis,  Muhammedes  per  arma.  Jesus  est  opti- 
mus homo,  Muhammedes  multa  mala  perficit.  Jesus  homines 
sanat,  Muhammedes  plurimos  occidit.  (1.  c.  §.  122.) 

§.  145. 

Conclusio. 

Ex  hactenus  probatis  clarissime  patet,  nullam  Religio- 
nem divinitus  revelatam  in  mundo  inveniri,  nisi  illam,  quae 
• in  Patriarchis  incoepit,  in  lege  a Moyse  scripta  incremen- 
tum accepit,  et  a Christo  ad  summam  perfectionem  per- 
ducta est.  Ad  hujus  Revelationis  divinitus  factae  veritatem 
confirmandam  ex  ipso  Genlilismo,  Judaismo  recentiori , 
et  Muhammedanismo  testimonia  exhibere  licet. 

1.  Varia  in  Gentilismo  inveniuntur,  quae  Revelationis 
divinitus  factae  veritatem  confirmant,  a)  Ipsa  antiquissima, 
maximeque  universalis  idea  commercii  Deum  inter,  et  ho- 
mines, seu  institutionis  coelitus  factae,  ad  cujus  notionem 
populi  rudes  per  se  assurgere  non  potuissent,  Revelationis 
factum  jam  omnibus  notum  supponit  (v.  Frint  I.  21) . 2.  33. 
§.  309 — 811.)  Oracula  quoque,  fere  omnibus  gentibus  com- 
munia, factas  jam  divinitus  prophetias  insinuant,  b)  Fides 
de  originario  humani  generis  lapsu,  qui  miseriarum  causa 
extilit,  apud  plerosque  populos,  et  praecipue  apud  illos 
reperitur,  qui  doctrinae  revelatae  traditionem  melius  con- 

servarunt  i.  e.  apud  Sinenses,  Indos,  Persas  ete.  (v.  Stau- 
denmaier  (Sncyflop.  1-  23t>.  1.  St).  §.  230  etc.  ctc.)  c)  Hi- 
storia diluvii,  per  quod  totum  fere  genus  humanum  periit, 
licet  persaepe  corrupta,  antiquissimis  tamen  populis  nota 
fuit.  (Stolborg  ©cfdj.  t>,  3trl.  1.  23.  2.  21ril.)  Post  diluvium 
autem  genus  humanum  ex  Chaldaea  in  omnes  regiones 
propagatum  fuisse,  pervetusta  nationum  monumenta  osten- 
dunt. (idem  ibid.  3.  2?cit.)  d)  Vestigia  quoque  fidei  de 
SS.  Trinitatis,  Incarnationis,  et  Redemtioriis,  divinitus  fac- 
tae, mysteriis  apud  ipsos  ethnicos  populos  deteguntur 
(idem  ibid.  5.  S3ri(.).  e)  Mythologia  quoque  Gentilium, 
quanquam  fabellis  referta,  varia  tamen  facta  biblica,  a qui- 
bus narrationes,  postmodum  corruptae,  initium  sumserunt, 
haud  obscure  confirmant.  Sic  Daniel  Huetius  plurimis, 
et  sat  solidis  comparationibus  institutis  ostendit  per  Mer- 
curium Moysen,  et  per  Herculem  Josuam  intelligendum 
esse.  (v.  Dem.  ev.  Prop.  IV.  Cap.  IV.  n.  I et  II  etc.) 
f)  Persuasio,  Ethnicis  eat  vulgaris,  de  invidia  Deorum  ex 
historia  lapsus  primorum  hominum,  quibus  serpens  dixit: 
Scit  l)eus,  quod  in  quocunque  die  comederitis  ex  eo 
aperientur  oculi  vestri,  et  eritis  sicut  Dii , scientes  bo- 
num, et  malum  (Qcn.  3,  5.)  repetenda  est,  eademque  verba 
Apotheosi  viam  parasse  videntur.  (Staudenmaier  1.  c.  §. 
340  et  34).)  Ideo  idem  citatus  doctissimus  auctor  contra 
Hegelium  solide  ostendit,  historiam  universalem  gentium 
philosophice  concipi,  et  tradi  non  posse,  nisi,  admissa 
revelatione  Christiis  ceu  historiae  centrnm  constituatur. 

Starftcllunjj  u.  Sfritif  tti  .fjfqeffcfien  @t>fhm$  n.  18.  t>ie 
^i(ofoyl)ic  ter  ®efd)icf)fc.) 

2.  Judaei,  licet  inviti,  pro  veritate  religionis  Christi- 
anae duplex  testimonium  ferunt,  a)  Ipsi  enim  librorum 
S.  V.  T.  codices  in  manibus  tenent,  et  magna  solertia 
conservant,  ita,  ut  prophetiarum  V.  T.  corruptio  impossi- 


* 


Digitized  by  Google 


377 


bilis  facta  fuerit  Christianis.  Idcirco  Judaei  Christianorum 
librarii  appellati  sunt.  Egregio  dicit  8.  Augustinus : „Prop- 
lerea  adhuc  Judaei  sunt,  ut  libros  nostros  portent  ad  con- 
fusionem suam.  Proferimus  codices  ab  inimicis,  ut  con- 
fundamus alios  inimicos,  paganos.  (Knar.  in  Ps.  56.)  Et 
alibi  dicit:  «Ipsa  prophetia  (de  Christo)  quid  aliud  nisi 
a nostris  putaretur  conficta,  si  non  de  inimicorum  codici- 
bus probaretur  ? Ideo  ne  occideris  eos,  ne  ipsius  gentis 
nomen  extinxeris,  nequundo  obliviscantur  legis  tuae 
(Ps.  58,  14.)  . . . veluti  quereretur,  quid  de  illis  esset 
faciendum,  ut  in  aliquos  usus  testimonii  veritatis  non  occi- 
dantur i.  e.  non  consumantur,  neque  obliviscantur  legis 
Dei;  continuo  subjunxit:  disperge  illos  in  virtute  tua 
(Ps.  58,  13.)  Si  enim  in  uno  loco  essent  terrarum,  non 
adjuvarent  testimonio  praedicationem  Evangelii,  quae  fruc- 
tificat toto  orbe  terrarum.  Ideo  disperge  illos  in  virtute 
tua , ut  ejus  ipsius,  cujus  fuerunt  negatores,  persecutores, 
interfectores,  ubique  sint  testes  per  ipsam  legem,  quam 
non  obliviscuntur,  in  qua  est  ille  prophetatus,  quem  non 
sequuntur.  (Epist.  149  ad  Pauliuum.)  Idem  proponit  S. 
Caesartus  (Serm.  4.  n.  3.)  b)  Praeterea  Judaei  post  de- 
structionem templi,  et  urbis  ubique  dispersi  hac  ipsa  sua 
calamitate  contestantur,  Messiam  actu  jam  advenisse,  et  hunc 
alium  non  esse,  quam  Jesum  Christum,  quem  ipsi  negarunt, 
et  occiderunt,  quia  juxta  oracula  Prophetarum  ob  negatum, 
et  occisum  Messiam  haec  lugenda  dispersio  secutura  erat. 
Quamobrera  recte,  sapienterque  S.  Chrysoslomus  ait:  «om- 
nipotentis sapientiae  Dei  opus  esse,  ut  inimici  veritatis 
fiant  ipsi  testes  veritatis.^  (Hom.  57.  in  Gen.) 

3.  Muhammedcs,  quamvis  ut  pseudopropheta  multa  falsa 
docuerit,  ac  insipidam  suam  superstitionem  religioni  Chri- 
stianae praeferendam  esse  putaverit,  de  Christo  tamen  ma- 
xime bonorificia  testimonia  tulit.  Docuit  enim  a)  Christum 

per  divinam  virtutem  miraculose  conceptum,  per  Gabrielem 
annuntiatum,  et  ex  immaculata  Maria  Virgine  natum,  b) 
eundem  fuisse  verum  Prophetam  coelitus  missum,  qui  do- 
cuit veram  salutis  viam ; c)  eundem  vitam  sanctam  egisse, 
et  multa  miracula  perpetrasse,  quorum  nonnulla  in  Alco- 
rano  recensentur;  d)  eundem  plura  edidisse  vaticinia, 
ascendisse  ad  coelum,  et  aliquando  ad  judicium  venturum 
esse,  e)  Docet  quoque,  Apostolis  Christi  omnino  creden- 
dum esse,  ut  Evangelio  Christi,  ac  legi  Moysis  omnibus- 
que  Prophetis,  f)  Denique  Christus  in  Alcorano  Kuh- 
Allalt  i.  e.  spiritus,  seu  anima  Dei  vocatur.  Atque  haec 
observantes  nonnulli  occasionem  sumserunt,  religionem 
christianam  probandi  ex  ipso.  Korano,  id  quod  prae  aliis 
praestare  conatus  est  Dominicus  de  Colonia  e S.  J.  (in 
opere : Character  Mahometis,  et  religionis  chr.  argumenta 
ex  Korano  hausta.)  (Cf.  Wiest.  tom.  2.  §.  233.) 

$.  146. 

Doctrinae  usus. 

Si  Religio  christiana,  ut  invicta  argumenta  probant, 
est  unica  vere  divinitus  revelata,  ergo  ab  omnibus  homi- 
nibus suscipienda  est;  neque  enim  aliter  ad  finem  suum, 
i.  e.  ad  perfectam  moralitatem,  et  aeternam  felicitatem  per- 
venire possunt.  Omnes  autem,  qui  religioni  isti  jam  ad- 
dicti sunt,  pro  beneficio  coelitus  accepto  continuas  gratias 
agere,  omnibusque  viribus  adlaborare  tenentur,  ut  juxta 
religionis  suae  sanctissima  praecepta  vitam  instituant,  ino- 
resque  componant. 

§•  H7. 

Appendix  de  mythica  Evangeliorum  expositione. 

Religionis  christianae  fundamenta  evertere  tentavit  Dr . 
D.  F.  Slrauss  per  mythicam  Evangeliorum  expositionem. 

In  omnibus  enim,  quae  de  Jesu  Christo  mira  narrantur, 
nonnisi  mytho»  intelligendos  esse  contendit.  Fer  mythos 
autem  intelligit  facta,  quae  narrantur,  ct  vera  putantur,  sed 
tamen  non  ita  contigerunt,  verum  ex  dicteriis  hominum 
fallacibus  originem  duxere.  — Ast  haud  difficile  est,  im- 
pium hoe  systema  refutare.  Nam  a)  rationes,  quas  i)r. 
Strauss  pro  mythica  sua  expositione  adducit,  sunt  futiles, 
et  inanes ; b)  rationes  vero,  quae  ipsius  expositioni  oppo- 
nuntur, sunt  validissimae. 

A.  Dr.  Strauss  ad  temerarias  suas  assertiones  pro- 
bandas Bequentibus  potissimum  utitur  argumentis:  1.  In 

Evangeliis  facta  occurrunt,  plane  opposita  legi  continuitatis, 
vi  cujus  omnia  necessario  per  causas  intermedias  evolvun- 
tur, quae  ideo,  utpole  intrinsece  impossibilia  historice  ad- 
mitti nequeunt,  sed  mythice  exponi  debent.  2.  Quaelibet 
Religio,  historia  teste,  praecipue  in  sua  origine  mythos 
habet;  idem  ergo  de  christiana  quoque  Religione  sentien- 
dum est.  3.  Tempore,  quo  Evangelia  exarata  sunt,  apud 
nationem  praecipue  judaicam,  genius  historicus  neutiquam 
adfuit,  sed  omnia  mythis,  atque  allegoriis  replebantur. 
4.  Judaeis  porro  magnae  ideae  inerant  de  desiderato,  et 
exspectato  Messia,  quem  omnibus  aliis  eminentiorem  arbi- 
trabantur; ideo,  quidquid  ipsis  de  illustribus  V.  T.  viris 
notum  erat,  cum  Christo,  quem  Messiam  putarunt,  conjun- 
gere tentavere:  has  autem  ideas  Evangelistas  collegisse, 
et  scriptis  suis  exarasse,  frequentes  V.  T.  citationes  osten- 
dunt. 5.  Recta  Philosophia  jam  dudum  viam  mythicae 
Evangeliorum  expositioni  stravit,  et  haec  jam  per  multa 
saecula  semper  magis  magisque  evoluta  est.  (v.  Introduc- 
tionem ad  ^mi  Jesu  critice  elaboratam,  in  qua  mythorum 
fontes,  criteria,  origo  etc.  assignantur.). 

Argumenta  haec  allata  omni  soliditate  carent 

Ad  1.  Straussius  enim,  qui  se  a praeconceptis  opi- 

nionlbus  prorsus  liberum  jactitat,  praejudicio  maximo,  ex 
Philosophia  hegeliana  hausto,  laborat,  quo  putat,  Deum 
personalem,  a mundo  distinctum  non  existere,  atque  ideo 
omnia  naturali  necessitate  per  causas  intermedias  evolvi : 
falso  hoc  principio  refutato,  et  miraculorum  possibilitate 
probata  (§.  65.)  corruit  totum  ipsius  argumentum.  — 
Immerito  autem  Theologos  orthodoxos  de  praeconceptis 
opinionibus  incusat.  Falsum  enim  est,  ipsos  docere,  in 
negotio  religionis  alias  leges  vigere,  quam  in  caeteris  enti- 
bus. Omnes  enim  admittunt  legem  summam,  ac  inprimis 
principium  causalilatis,  quo  dicunt : nihil  fit  sine  causa 
sufficiente : hoc  principium  etiam  ad  facta,  quae  ad  reli- 
gionem spectant,  applicant,  et  si  miracula  statuunt,  ab  hac 
lege  minime  recedunt,  sed  causam  sufficientem  in  omnl- 
potente,  ac  indepemlente  Dei  voluntate  inveniunt.  Etiam  in 
naturalibus  hincinde,  praetermissis  causis  intermediis,  per 
vim  fortiorem  quasi  per  saltum  effectus  produci  potest. 
Sic  juxta  legem  continuitatis  homines  pedetentim  per  infir- 
mitates morti  adproximant,  sed  gladio  perculsi  in  momento 
vitam  finiunt.  Si  homines  legem  continuae  evolutionis  su- 
perare valent,  an  Deus  id  non  poterit? 

Ad  2.  Non  negamus,  omnem  Religionem  falsam  my- 
this, spuriis  narrationibus,  falsis  principiis  ctc.  refertam 
esse,  eanique  eoipso  secernendam  esse  dicimus  a Religi- 
one vera,  quae  ementita  facta  pro  veris  venditare  non  po- 
test. — Magni  momenti  veritates  jam  in  mundi  primordiis 
humano  generi  revelatae  fuerunt  e.  g.  de  Deo  Creatore, 
de  hominum  lapsu,  do  promisso  Redemtore  etc.  Quo  ma- 
gis autem  inter  homines  corruptos  |iarum  veritatum  memo- 
ria obliterata  est,  eo  magis  mythi,  fabulae,  fal^que  dicteria 
invaluerunt.  Sic  inter  Gentiles  enata  est  Mythologia  non 
ex  religionis  natura,  sed  ex  verae  Revelationis  neglectu. — 
ln  Religione  vero  patriarchali,  et  mosaica  mythos  in  sensu 

Straussii  adfaisse,  nullo  modo  probari  potest.  Constat 
potius,  Israelitas  in  iis,  quae  in  libris  ipsorum  sacris  nar- 
rata leguntur,  vera  semper  facta  agnovisse:  imo,  licet  sae- 
pius a Deo  defecerint,  et  ad  idololatriam  deflexerint,  nun- 
quam tamen  eo  temeritatis  venerunt,  ut  veritatem  histori- 
cam librorum  sacrorum  negarent,  quos  semper  in  maximo 
honore  habuerunt,  et  non  mythice,  sed  litteraliter  exposu- 
erunt. — Equidem  in  V.  T.,  in  quo  Messias  adhuc  ex- 
spectabatur, omnia  in  figuris  contingebant  illis.  Sed  figu- 
rae istae,  seu  typi  longe  discrepant  a mythis,  quas  adstruit 
Strauss.  Figurae  enim  non  in  fictis,  sed  in  veris  factis 
constiterunt,  et  ideo  iu  illis  duo  secernenda  sunt,  nimirum 
eventus  realiter  praesentes,  et  symbola  futurorum.  Cum 
autem  finis  Legis  Christus  fuerit,  ideo  in  Religione  Chri- 
stiana sicut  figurae  cessarunt,  sic  multo  minus  mythi  as- 
sumi possunt. 

Ad  8.  Tempore,  quo  Evangelia  exarata  fuerunt,  apud 
nationem  praecipue  judaicam  genium  historicum  non  vi- 
guisse, sed  omnia  mythis,  et  allegoriis  repleta  fuisse, 
Straussius  asserit,  sed  non  probat.  Contrarium  historia 
testatur.  Aevo  enim  Christi,  et  Apostolorum  genius  histo- 
ricus etiam  apud  Orientales  maxime  invaluit,  et  multi  illo- 
rum temporum  scriptores  historici  citari  possunt.  Sic  e.  g. 
Manetho  historiam  Aegypti  conscripsit,  quem  saepius  citat 
PlutarchuB  (Is.  et  Osir.)  Berosus  historiam  chaldaicam 
exaravit,  ad  quem  saepius  provocat  Josephus  Flavius; 
eodem  teste  (Ad  Appion.  1.  1.  c.  17.)  Uecataem  ab  Ab- 
dera de  populo  judaico  multa  scripsit.  Dios,  et  Menander 
historiam  Phoeniciae  elaborarunt;  Nicolaus  Damascenus , 
saepius  citatus  a Jos.  Flavio,  de  temporibus  Pompeji  scrip- 
sit; Ptolomaeus  Mendesius  historiam  tum  populi  sui, 
tum  Herodis  litteris  mandavit  (v.  Clem.  Alex  1.  I.  Strom. 
c.  38.).  In  medio  tot  scriptorum  historicorum  Evangelistae 
historiam  Jesu  Christi  elaborarunt;  nonne  maxime  absur- 

dum  est,  tale  tempus  mythicum,  et  a genio  historico  ali- 
enum dicere,  ac  exinde  pro  Evangeliorum  expositione  ca- 
lionem  petere? 

Ad  4.  Judaeis  omnino  persuasum  erat,  Messiam  pro- 
missum, praefiguratum,  et  praenuntiatum  fuisse;  et  utinam 
promissiones,  figuras,  et  prophetias  rite  attendissent,  abs- 
que dubio  Christum  ceu  verum  Messiam  agnovissent.  Sed 
maximo  illis  temporibus  praejudicio  laborabant,  putantes, 
Messiam  ceu  regem  temporalem  potentissimum  venturum 
esse,  qui  debellatis  Romanis  Judaeos  exaltet.  Hanc  ideam 
cum  Messia  conjungentes  in  Christo  humiii,  et  paupere 
Messiam  agnoscere  detrectarunt.  Ipsi  quoque  discipuli 
diu  eadem  falsa  idea  infecti  erant;  ideo  Christum  interro- 
garunt: quando  restitues  regnum  Israel.  (Act.  1,  6.)  — 
Quod  cum  nunquam  factum  sit,  ipsi  profecto  discipuli  cum 
reliquis  asseclis  a Christo  recessissent,  nisi  ex  aliis  argu- 
mentis certis,  i.  e.  ex  visis  miraculis  do  divina  ipsius 
missione,  et  auctoritate  persuasi  fuissent.  — Quodsi  Evan- 
gelistae  vaticinia  messiana  citarunt,  hoc  ideo  fecerunt,  quia 
facta  magistri  sui  viderant,  et  in  his  illa  adimpleta  cogno- 
verant: non  ergo  propter  vaticinia  facta  finxerunt,  sed 
propter  facta  certa  vaticinia  analoga  applicanda  esse  cen- 
suerunt.  — Christo  autem  ideo  solum  facta  mira  afficta 
esse,  ut  caeleris  V.  T.  illustribus  viris  cminentior  fieret, 
Strauss  dictitat,  sed  nullo  modo  probat. 

Ad  5.  Straussius,  ut  probet,  expositionem  mythicam, 
lucem  praeferente  philosophia,  per  multa  saecula  magis 
magisque  evolutam  esse,  provocat  praeprimis  ad  mytholo- 
giam  Graecorum,  dein  saltat  ad  Philonem  Judaeum,  ac 
demum  adducit  Origenem,  post  quem  usque  ad  lugenda 
tempora  reformationis  nullum  citare  potest  mere  mythicae, 
sen  aliegoricae  expositionis  patronum.  Quis  autem  non 
videt,  talem  probationem  irrisionem  potius  mereri,  quam 

confutationem ? — Ipse  Philo  Straussio  non  patrocinatur: 
licet  enim  historiam  creationis  allegorice  exponat,  non  sic 
tamen  procedit,  cum  de  subsequentibus  temporibus  agitur, 
sed  cum  Abrahamo  veram  historiam  incipit,  ac  ea,  quae 
de  Patriarchis,  de  Moyse  etc.  leguntur,  non  ut  mythos, 
sed  ut  vera  facta  assumit.  — Origenes  magnus  equidem 
allegoriarum  amator  fuit,  sed  sensum  litteralem  nullatenus 
ut  Straussius  negavit,  sed  in  multis  etiam  miris  factis 
admisit.  Sic  historiam  Noachi  (Hom.  3.  in  Gen.)  histo- 
riam Lothi  (Hom.  5.  in  Gen.)  decem  .plagas  Aegypti 
(Hom.  4.  in  Ex.)  transitum  maris  rubri  (Hom.  5.  in  Ex.) 
omnino  litteraliler  exposuit.  Itaque  omnes  rationes,  pro 
mythica  Evangeliorum  expositione  allatae,  futiles  sunt, 
et  inanes. 

B.  Rationes,  quae  mythicae  expositioni  opponuntur, 
eamque  non  solum  orthodoxae  fidei,  sed  etiam  rectae  Phi- 
losophiae prorsus  contrariam  ostendunt,  sunt  solidissimae. 

1.  Recta  enim  Philosophia  docet,  facta  nonnisi  ex  mo- 
numentis authenticis,  et  fide  dignis  desumenda,  et  juxta 
haec  dijudicanda  esse.  Evangelia  autem  genuina,  et  ab 
auctoribus  fide  dignis. conscripta  esse,  in  studio  biblico  sat 
solidis  argumentis  probatur,  et  contra  omnes  objectiones 
vindicatur.  Imo  Christi  discipulos,  praecipue  dum  facta 
mira  enarrant,  omnem  fidem  mereri,  specialibus  argumen- 
tis (§.  110 — 112.)  probatum  est,  quae  l)r.  Strauss  ener- 
vare nullatenus  valuit.  — Ipse  de  sinceritate  Evangelista- 
rum  dubitare  non  videtur,  cum  dicit,  hos  bona  fide,  seu 
inscios  (unberoufjt)  hominum  dicteria  pro  veritate  vendi- 
tasse, Talis  autem  assertio  omnino  absona  est.  Christi 
enim  discipulis  maximi  interesse  debuit,  an  facta  mira, 
quae  de  ipsorum  magistro  narrabantur,  vera  sint,  nec  ne; 
dubitari  ergo  non  potest,  ipsos  tanti  momenti  rem  sedulo 
indagasse;  neque  ad  tale  negotium  criticum  capacitas  illis 


Digitized  by  Google 


384 


* abnegari  potest,  qui,  fatente  ipso  Straussio,  doctrinam  ma- 
gistri sui  bene  proposuerunt.  Anne  scriptor  saeculi  deci- 
minoni  facilius  dicteria  hominum  a veris  factis  discernere 
valet,  quam  scriptores  coaevi,  et  oculati  ? 

2.  Mythica  Evangeliorum  expositio  totius  antiquitatis 
consensui  repugnat.  Ecclesiae  enim  Patres,  doctrina,  et 
sanctitate  conspicui,  miracula  Christi  litteraliter  acceperunt, 
iisque  ad  confundendos  Judaeos,  atque  Gentiles  quovis 
aevo  usi  sunt,  cum  praecipue  ex  realitate  miraculorum 
Christi  Christianae  religionis  divinitatem  probarent.  Neque 
aliter  primos  Christianos,  Apostolis  coaevos,  sensisse,  sat 
manifestum  est.  Quomodo  enim,  non  obstantibus  diris 
persecutionibus,  tot  ex  Judaeis,  et  ex  Gentilibus  Religio- 
nem  Christianam  assumsissent,  si  facta  mira  Christi  non- 
nisi ementita,  et  ex  vanis  hominum  dicteriis  orta  fuissent, 
et  a fabulis  non  discrepassent  ? — Celerrima  Propagatio 
Religionis  christianae,  quae  totius  quasi  mundi  faciem  mu- 
tavit, tunc  esset  factum,  cujus  rationem  sufficientem  nulla 
Philosophia  explicare  valeret,  et  quod  ideo  miraculum  mi- 
raculorum dicendum  esset.  (Cf.  §.  135  etc.) 

8.  Demum  haud  difficile  est  ostendere,  totum  Straussii 
systema  non  tantum  soliditate  carere,  sed  et  contradictio- 
nibus involvi,  si  decantatorum  mythoram  origo  inquiratur. 
Straussius  enim  perpetuo  clamitat,  per  vana  hominum  dic- 
teria, et  fallacia  encomia  vitam  Jesu  mirifice  exornatam 
fuisse,  et  sic  mythos  in  Evangelia  irrepsisse.  — Historia 
autem  docet,  et  continua  experientia  testatur,  solummodo 
magni  momenti  facta,  et  praeclari  nominis  viros,  praecipue 
si  de  ipsorum  fatis  ex  certis  monumentis  non  constabat, 
splendidis  hominum  dicteriis,  illustribus  amplificationibus, 
et  honorificis  mythis  ansam  dedisse.  — Quid  autem,  ad- 
misso Straussii  systemate,  in  Christo  tam  splendidis  my- 
this viam  aperuit?  — Juxta  Straussium  nihil  aliud  de 

Christo  historice  verum  est,  nisi  quod  Nazarethi  habitave- 
rit in  juventute,  a Joanne  baptizatus  fuerit,  discipulos  col- 
legerit, in  Galilaea,  et  Judaea  docens  circumierit,  Phari- 
saeismo  se  ubique  opposuerit,  ad  regnum  Messiae  invita- 
verit, sed  in  line  odio,  ac  invidiae  pharisaicae  sectae  suc- 
cumbens in  cruce  obierit.  Quid  autem  adest  i|)  his  om- 
nibus, quod  rationem  sufficientem  mythorum  assignet?  — 
nonne  eadem,  vel  cliam  majora  alii  quoque  viri  illustres 
praestiterunt,  qui  non  tantum  odium  tum  pharisaeorum, 
tum  populi  incurrerant,  nec  tam  ignobilem  finem  sumse- 
rant?  nonne  etiam  Joannes  Baptista  discipulos  collegit, 
poenitentiam  praedicavit,  (Matth.  8.)  Pharisaeis  se  acerrime 
opposuit,  et  ad  regnum  Messiae  invitavit  ? — cur  pro 
subjecto  mythorum  non  potius  electus  est  Joannes,  qui 
fuit  e genere  sacerdotali,  in  deserto  maxime  murtificatam 
vitam  gessit,  baptismum  plurimis  imo  ipsi  etiam  Christo 
contulit,  ob  eximiam  sanctitatem  a Sacerdotibus,  et  Prin- 
cipibus Judaeorum  maximo  honore  habitus  fuit,  et  ob  ve- 
ritatem libere  dictam  ab  Herode,  Judaeis  inviso,  necatus 
gloriosum  martyrium  subiit?  Si  Christus  non  talia  opera 
fecit,  quae  nemo  alius  fecit,  si,  ut  Straussius  vult,  vera 
non  sunt  miracula  ipsius,  quomodo  fieri  potuit,  ut  Joanni 
longe  praeponeretur,  Christus  ut  Messias  undequaque  glo- 
rificaretur, et  Joanni  munus,  multo  inferius,  praecursoris 
adscriberetur  ? — tanta  difficultas , et  tam  aperta  contra-r 
dictio,  quae  in  systemate  Straussii  solvi  nullatenus  potest, 
mythicae  expositionis  absurditatem  sole  clarius  ostendit. 
(Cf.  tJUtf,  S3nidjt  uber  ta$  ?eben  Stfu  sen  ®traufj:  tf>eol. 
£hiartatfcf)rift  »on  Jfibingcn  18  23.  . £ ti  g : ©utacfdep 

uber  tas  Sebeu  3efu  t>on  ©traujj : ^eitfcfirift  fur  2t)eclcgie 
1839  1.  23t.  1,  $>eft  ir.  SSiltyetm  $offuiann,  fcab  ?e,b«t 
3«fu,  fritifd»  bearbeitet  #o«  ©trawjj,  gepriift  jc.) 

1.  Strauss,  ut  factorum  in  Kvangeliis  enarratorum  veritatem  hi- 
storicam neget,  et  mythicam  suam  expositionem  vindicet,  totum 
vitam  Christi  crisi  suae  subjiciens,  ubi(|ue  antilogias,  seu  appa- 
rentes contradictiones  invenit,  quas  recensere,  et  refutare  non 
tam  ad  theologiam  dogmaticam  generalem,  quam  potius  ad 
studium  biblicum  spectat.  — De  caelero  pleraeque  ab  ipso 
motae  difficultates  jam  n SS.  Patribus,  et  Theologis  solutae 
sunt,  et  in  specie  eaedem  refutatae  lesri  possunt  in  operibus 
supra  citatis. 

2.  Impietate  omnes  incredulos  superat  liruno  Baur,  qui  asse- 
rere non  erubuit,  in  Evangeliis  talem  Christum  proponi,  qui 
omnibus  horrorem  incutere  debet,  et  Religionem  Christianam 
naturae,  libertati,  et  felicitati  hominis  prorsus  opponi.  — Ta- 
les autem  blasphemiae,  nonnisi  ex  perversis  principiis  scatu- 
rientes, quibus,  omni  inoralilate  sublata  homo  ad  conditionem 
brutorum  deprimitur,  confutatione  non  indigent,  et  jam  salis 
refutantur  per  ea,  quae  de  charactere  Christi  (§.  103.)  et  de 
doctrinae  Christianae  excellentia  (§.  107.)  dicta  sunt. 

Sectio  IU. 

1)  c fontibus  Religionis  Christianae. 

$•  148. 

Si  Christus,  ut  divinus  humani  generis  Kedemtor, 
Religionem  suam  instituit,  ut  omnium  locorum,  et  tempo- 
rum homines  ad  linent  suum,  i.  e.  ad  perfectam  moralita- 
tem,  et  aeternam  felicitatem  pervenire  possint,  dummodo 
coelestia  ipsius  documenta  et  fide  teneant,  et  opere  exer- 
ceant ; sumnti  profecto  momenti  est,  nosse,  ex  quibus  po- 
tissimum fontibus  pura,  ac  genuina  Christianae  religionis 
dogmata  haurienda  Bint.  Quod  si  recto  modo  inquiratur, 
facile  patet,  hunc  in  finem  libros  existere,  divina  auctori- 
tate exaratos,  in  quibus  multa  doctrinae  revelatae  capita 
exponuntur.  Ex  eadem  autem  sine  praejudiciis,  et  sine 

partium  studio  suscepta  inquisitione  constat,  non  omnia, 
quae  a Christo  revelata  fuerunt,  in  praedictis  libris  sacris 
contineri,  sed  multa  religionis  christianac  capita  per  aliam 
viam,  i.  e.  per  traditionem  nobis  communicari.  — Ut  ergo 
integra  Christi  religio  cognoscatur,  duplex  ejusdem  fons 
assignandus  venit;  — nimirum  1.  S.  Scriptura,  et  2. 
Traditio. 

Cl.  Dobmayr  sat  erudite  ostendit,  juxta  ipsa  rectae  rationis  dic- 
lamina,  ad  Religionem  revelatam,  et  pro  omnibus  hominibus 
destinatam  propagandam,  et  conservandam  neque  solam  scrip- 
turam, neque  solam  traditionem  medium  sufficiens  constituere, 
sed  ceu  medium  optimum,  maximeque  congruum  dignosci,  si 
divinae  scripturae,  et  traditioni  status  doctorum  adjunctus  sit, 
qui  divina  assistentia,  et  auctoritate  suffultus  praedictos  fontes 
perpetuo  custodiat,  et  authentice  exponat.  (Tom.  II.  §.  139— 
142.)  — Asl  res  tanti  momenti  non  jam  a priori  determinari 
|>Otest.  Quicunque  enim  modus  ad  revelationem  propagandam, 
et  conservandam  a ratione  aptissimus  dignoscatur,  non  jam 
ideo  Deus  illo  uti  tenetur:  sicuti  enim  nobis  totam  revelatio- 
nem non  debet,  sic  modus  quoque  revelationem  benignissime 
factam  propagandi,  et  conservandi  ipsi  praescribi  nequit,  sed 
ab  ejus  liberrima,  et  sapientissima  voluntate  dependet.  Nec 
etiam  medium,  quod  humanae  rationi  maxime  arridet,  in  se 
semper  optimum  est,  cum  saepe  ratio  flnita  omnia  adjuncta  rite 
considerare,  et  perspicere  non  valeat.  Ex  historicis  ideo  mo- 
numentis indagandum  est,  quid  Christus  pro  sua  infinita  sapi- 
entia, et  bonitate  fecerit,  et  ordinaverit  ad  Religionem  suam 
propagandam,  ac  incorrupte  conservandam. 

> . 
f • 

Caput  I. 

De  sacra  Scriptura. 

$.  149. 

Ex  historia  constat,  variis  gentibus,  et  populis  libros 
quosdam  sacros  jam  a multis  saeculis  quodammodo  pro- 

prios  fuisse,  uti  Sinensibus  Schu-hing,  Indis  Veiam , 
Psrsis  Zendavesta,  Muhaminedanis  Koranum,  Judaeis 
Pentateuchum,  et  reliquos  libros  antiqui,  Christianis  vero 
tum  hOs , tum  libros  novi  testamenti,  et  quamlibet  natio- 
nem, et  gentem  ea  persuasione  duci,  quod  in  his  libris 
divina,  a Deo  profecta,  i.  e.  revelata  religio  comprehenda- 
tur. Idipsum  crediderunt  Graeci,  et  Romani  de  suis  tum 
divinationibus,  tum  et  praecipue  oraculis,  quae  quasi  toti- 
dem responsa  Deorum,  et  divinas  instructiones  tenuerunt. 

•—  Libros  autem  Gentilium  in  genere,  et  in  specie  Sinen-  '<■*' 
sitim,  Indorum,  Persarum,  et  Muhammedanorum  divina 
auctoritate  nullatenus  pollere,  ex  defectu  characterum  tum 
Internorum,  tum  externorum  patet.  (S.  I.  C.  V.)  — Aliter 
disserendum  est  de  libris  tum  Judaeorum,  tum  Christia- 
norum, in  quibuB  vere  divinae  revelationis  et  historiam,  et 
doctrinam  contineri  ex  characteribus  internis,  et  externis 
probatum  est  (Sect.  I.  C.  2.  et  C.  4.).  Hosce  ergo  libros, 
jjul  nt  fontes  revelationis  considerandi  sunt,  propius  cog- 
noscere, eorumque  auctoritatem  divinam,  seu  inspirationem, 
canonem,  et  usum  accuratius  determinare  oportet. 

Articulus  /. 

S.  Scripturae  notio,  et  divisio. 

§.  150. 

1.  S.  Scripturae  nomine  intelligitur  collectio  librorum, 
quibus  doctrina  salutaris  ad  religiouem  pertinens  per  auc- 
tores, a Deo  inspiratos,  adjutos,  et  directos  nobis  tra- 
dita est. 

Variis  nomini  us  collectio  horum  librorum  in  ipsis  hagiographis 
scriptis  insignitur:  sic  nominatur  Ex  32,  16.  Scriptura  Dei, 
Rom.  1,  2.  Scripturae  sanctae,  II.  Tim.  3,  15.  sacrae 
litterae,  Jo.  0,  39.  absolute  Scripturae.  — In  veteri  prae- 

cipue  (estwnento  libri  sacri  saepe  appellantur  eloquia,  ora- 
cula Dei , verbum,  lex,  doctrina,  testimonium,  foedus, 
testamentum  Dei  ete.  — Comimini  autem,  ac  ecclesiastico 
usu  sacrorum  librorum  collectio  nuncupatur  Biblia  sacra, 
vel  simpliciter  per  antonomasiam  Biblia. 

2.  Ex  (lictis  colligere  pronum  est,  in  duas  potissimum 
partes  S.  Scripturam  distribui.  Prior  complectitur  doctri- 
nam Religionis  a Deo  revelatam  Israelltis,  praecipue  Moy- 
sis, et  Prophetarum  ministerio;  — posterior  pleniorem 
Religionis  christianae  institutionem  exhibet,  traditam  a 
Christo,  et  ab  Apostolis,  et  Evangelistis  litteris  mandatam. 
Illa  vocatur  lex , aut  vetus  testamentum , haec  evange/tum 
dicitur,  seu  novum  testamentum. 

3.  Ratione  materiae,  seu  argumenti  libri  sacri  dividi 
consueverunt  a)  in  legales.  In  quibus  variae  leges,  a Deo 
latae,  interpositis  tamen  pluribus  historiis  consignantur, 
uti  sunt  In  V.  T. 'libri  quinque  Moysis,  et  in  N.  T.  qua- 
tuor  Evangelia;  b)  in  historicos , qui  variarum  personarum 
vitam,  et  gesta,  praesertim  vero  populi  tsraeiUiei,  atque 
Apostolorum  fala  describunt,  ad  quos  referuntur  in  V.  T. 
libri  Josue,  Judicum,  Ruth,  quatuor  Regum,  duo  Parali- 
pomenon,  duo  Esdrap,  Tobias,  Judith,  Esther,  Job,  et  duo 
Machabaeorum,  ac  in  N.  T.  Acta  Apostolorum;  c)  in  sa- 
pientiales, qui  doctrinam  fidei,  ac  morum  pertractantes, 
verae  sapientiae,  seu  recte  vivendi  regulas  proponunt,  qui- 
bus acccnsentur  in  V.  T.  Psalmi,  liber  Proverbiorum,  Ec- 
clesiastes, liber  Sapientiae,  et  Ecclesiasticus,  et  in  N.  T. 
quatuordecim  Epistolae  Pauli,  et  septem  Epistolae  catho- 
licae, ab  aliis  Apostolis  conscriptae;  d)  in  propheticos, 
qui  eventus  futuros  praesignant,  quales  sunt  in  V.  T.  qua- 
tuor Prophetae  majores,  et  duodecim  minores,  et  in  N.  T. 
Apocalypsis,  (vid.  Widmann  Instat.  Tfaeoiog.  T.  I.  C.  H, 
Art.  II.  §.  52.  Goldkagen  Introductio  4«  8.  Seript.  P.  I. 
Quaeat.  II.  $.  V.) 

Divisio  haec  licet  nitida  videatur,  iu  sensu  tamen  stricte  logico 
sumi  non  potest,  cum  libri  legales  historias,  et  historici  leges 
proponant,  sapientiales,  praecipue  Psalmi,  mullas  prophetias, 
et  prophetici  saluberrima  documenta  contineant. 

4.  Cum  index  librorum,  quibus  tota  S.  Scriptura  con- 
stat, Canon  nominetur,  ideo  libri,  in  illo  contenti  canonici 
dicuntur,  et  quidem  protocanonici,  de  quorum  auctoritate 
divina  nunquam  in  Ecclesia  dubitatum  fuit,  et  deuleroca- 
nonici,  qui  a nonnullis  coetibus  ecclesiasticis  ceu  divini 
aliquamdiu  agniti  non  fuerunt:  ad  hos  pertinent  in  V.  T. 
libri:  Tobias,  Judith,  Esther  quoad  ultima  septem  capita; 
liber  Sapientiae,  Ecclesiasticus,  et  Baruch ; ex  libro  Danie- 
lis  historia  Susannae,  historia  Belis,  et  draconis,  et  can- 
ticum trium  puerorum,  ac  demum  libri  IMachabaeorum : iu 
N.  T.  libri  deuterocanonici  sunt  epistola  ad  Hebraeos, 
epistola  Jacobi,  secunda  epistola  Petri,  secunda,  et  tertia 
epistola  Joannis,  epistola  Judae,  et  Apocakpsis. 

A libris  deuterocanonicis  omnino  distinguendi  sunt  libri  apocry- 
phi, qui  in  canone  Ecclesiae  non  sunt  recepti,  quia  de  iis  non 
certo  constat,  quod  sint  divini  - hujusmodi  sunt  Oratio  Manasse, 
libri  tertius,  et  quartus  Esdrae,  appendix  continens  genealo- 
giam Job,  Psalmus  151,  prologus  Ecclesiastici,  praefatiuncula 
Threnornm.  liber  tertius,  et  quartus  Macbabaeorum  : his  accen- 
senda  sunt  in  N.  T.  Pseudoevangelia  sub  nomine  Apostolorum 
venditata,  sed  ab  Ecclesia  nunquam  in  canone  recepta. 

• . -V 

Articulus  II. 

De  sacrorum  librorum  inspiratione. 

§.  151. 

5.  I.ibros  tum  V.  tum  N.  Testamenti  genuinos,  inte- 
gros,- atque  ab  auctoribus  dexteritate,  et  sinceritate  pollen- 
libuB  confectos  esse,  in  studio  biblico  probatur.  Exinde 
fluit,  ipsos  ut  certa  monumenta  historica  omnem  fidem 

mereri.  — Ast  - non  solum  humana,  sed  vere  divina  auc- 
toritas S.  Libris  inest : neque  id  ideo  solum  asseritur, 
quia  argumentum  supernaturale,  i.  e.  divinam  rovelationem 
proponunt,  quod  ex  characteribus  internis,  et  externis  jant 
Sect.  praec.  C.  II.  et  Cap.  IV.  probatum  est,  sed  multo  magis 
ex  alia  ratione,  quia  nimirum  Deum  ipsum  auctorem  habent, 
quo  inspirante  confecti  sunt.  Hujusce  jam  inspirationis 
1)  tiolto  evolvenda,  2)  possibilitas  vindicanda,  ac  demum 
3)  rea/itas  probanda  venit. 

S-  152. 

I.  Inspirationis  notio. 

• Licet  omnes  Christiani,  orthodoxe  sentientes,  sacros 
libros  ceu  divinitus  inspiratos  venerentur,  nullatenus  tamen 
consentiunt,  cum  de  inspirationis  natura,  modo,  et  exten- 
sione agitur.  — Hanc  enim  nonnulli  nimium  dilatare,  alii 
nimium  restringere  videntur,  inter  quas  sibi  adversantes 
sententias  media  via  incedendum  est. 

1.  Sunt  nonnulli,  qui  dicunt,  omnia,  non  solum  res, 
et  sententias,  sed  et  singula  S.  Scripturae  verba,  usque  ad 
minimos  apices,  fuisse  a Spiritu  S.  dictatas.  Sententia 
haec,  cui  plures  SS.  Patrum  loci  suffragantur,  teste  Cal- 
meto  (Diss.  de  Inspir.  ad  II.  Pet.  Art.  II.)  etiam  inter 
TheoiogOB  communis  fuit  usque  ad  saeculum  decimum  sex- 
tum. — Ast  plura  sunt,  quae  huic  sententiae  jure  opponi 
possunt;  ac  1)  quidem  consueta  divinae  providentiae 
ratio , quae  sicut  non  deest  in  necessariis,  sic  neque  abun- 
dat in  superfluis;  superfluum  autem  videtur,  ipsa  verba 
ubique  Buggerere,  ad  quae  seligenda  naturalis  scriptoris 
facultas  sufficit;  2)  styli  varietas,  quae  in  diversis  scrip- 
toribus hagiographis  pro  diverso  unius  cujusque  cultu,  in- 
genio, atque  indole  elucet;  incongruum  quippe  videtur  affir- 

mare,  Deiim  accommodasse  verba  vario  singulorum  scripto- 
rum ingenio;  3)  diversa  ratio,  qua  scriptores  sacri  rem 
eandem  narrant;  certum  namque  est  e.  g.  Christum  iu 
ultima  coena  una,  cademquc  formula  consecrationis  verba 
protulisse,  quae  tamen,  dum  de  calice  agitur  Matlh.  2<>. 
28.  Mare.  14,  24.  Luc.  22,  20.  I.  Cor.  11,  25.  diversis 
verbis  exhibetur;  4)  major,  minorve  difficultas , quam 
in  opere  suo  concinnando  expertos  se  esse  hagiographi 
scriptores  ipsi  professi  sunt,  uti  e.  g.  auctor  secundi  Ma- 
cliabaeorum  libri  c.  2,  v.  27  fatetur,  se  negotium  plenum 
vigiliarum,  et  sudoris  assumsisse.  (v.  Perrone  Vol.  IX. 
P.  II.  C.  II.  n.  100.  I.iebermann  T.  II.  P.  II.  C.  1.  §.  II. 
Prop.  II.) 

2.  Alii  ad  inspirationem  sufficere  contendunt,  si  spi- 
ritus S.  talem  scriptoribus  assistendam  praebeat,  qua  iu 
scribendo  ab  omni  errore  immunes  fiant.  Imo  non  defuere 
qui  dicerent,  ad  Scripturam  sanctam  efficiendam  satis  esse, 
si  testetur  Spiritus  S.  nihil  falsi  in  aliquo  libro  esse,  quam- 
vis liber  ille  humana  plane  industria  sine  ullo  Spiritus  S. 
afflatu  exaratus  fuerit.  — Sic  Lessius,  et  Hamelius  S.  J. 
Theologi  anno  1586  sequentes  theses  proposuerunt:  1) 
It  aliqnid  sit  Scriptura  sacra , non  est  necessarium 
singula  ejus  verba  inspirata  esse  a Spiritu  S.  2)  Non  est 
necessarium,  ut  singulae  veritates,  et  sententiae  sint  im- 
mediate a Spiritu  S.  ipsi  Scriptori  inspiratae:  3)  Liber 
aliqnis  (qualis  forte  eBt  liber  secundus  Machabaeorum) 
humana  industria  sine  assistentia  Spiritus  S.  scriptus,  si 
Spiritus  S.  postea  testeinr,  nihil  ibi  esse  falsum,  efficitur 
Scriptura  sancta.  — Has  propositiones  Lovaniensis,  et 
Duacensis  academiu  damnavit;  sed  censuram  istam  orbis 
catholicus  circa  duas  priores  propositiones  non  adopta- 
vit; has  enim  jam  ante  Lessium,  et  Hamelium  jam  alii 
celebres  Theologi  e.  g.  Cornelius  a Lapide,  Bonfrerius, 

MariAna,  Bellarmlnus,  et  alii  propugnarunt,  licet  circa  ter- 
tiant thesin  nullatenus  consentirent:  ipsi  quoque  l.essius, 
et  Hamelitis  annexam  huic  thesi  parenlhesin  postea  delen- 
dam esse  confessi  snnt.  — Caelerum,  si  Spiritus  S.  teste- 
tur,  librum  quemdam,  humana  industria  elaboratum,  ab  er- 
roribus immunem  esse,  tale  testimonium  nos  equidem  cer- 
tiores reddit,  librum  omnem  fidem  mereri,  sed  ideo  liber 
divinus,  seu  qui  Deum  auctorem  habeat,  dici  non  potest. 
Neque  ad  hoc  assistentia  illa  sufficit,  qua  Spiritus  S,  ita 
solum  scriptoribus  assistit,  ut  in  scribendo  non  aberrent. 
Tali  enim  assistentia  etiam  concilia  oecumenica  gaudent, 
et  ideo  effata  Scripturae  non  distinguerentur  a conciliorum 
generalium  definitionibus,  quae,  licet  ab  omni  errore  ini-' 
munes  sint,  inspiratae  tamen  non  dicuntur.  Verae  ergo 
inspirationis  notionem  plura  exigere,  conspicuum  est. 

3.  Ut  Deus  s.  Scripturae  auctor  jure  dicatur,  omnino 
aetio  divina  requiritur,  quae  ad  s.  librorum  existentiam 
efficaciter  concurrat.  Id  autem  variis  modis  fieri  potest. 
Libri  enim  alicujus  scriptio  est  actio  admodum  composits, 
utpote  quae  cognitionem  materiae  scribendae,  tum  volunta- 
tem scribendi,  ac  demum  verba,  et  ordinem,  quo  omnia 
proferuntur,  importat.  Flutes  idcirco  gradus  divini  influ- 
xus distingui  possunt.  Deus  enim  efficaciter  influere  po- 
test in  scribentis  a)  infe/leelum  vel  revelando  ea,  quae 
ignota  sunt,  vel  suggerendo  illa,  quae,  licet  nota  sitit,  me- 
moriae tamen  non  obversantur,  vel  saltem  ita  assistendo, 
ut  omnis  error  praecaveatur,  b)  in  voluntatem  excitando 
ad  scribendum  vel  jussu  operto,  vel  motione  occulta ; c)  in 
verba , et  ordinem  vel  dictando,  vel  adjuvando,  ne  quid 
falso  modo  proferatur. — Imo  ut  quis  liber  vere  divi- 

nus, seu  a Deo  inspiratus  dici  possit,  omnino  necesse  est, 
ut  in  illo  conficiendo  aliquis  hnjos  triplicis  divini  influxus 
gradus  obtingat.  Ideo,  qui  inter  duas  priores  sententias 

mediam  tenent,  ad  veri  nominis  inspirationem  requirunt 
1)  excitationem  divinam  ad  scribendum,  2)  revelationem 
divinam  circa  ea,  quae  scriptori  naturaliter  nola  esse  non 
possunt;  3)  assistentiam  divinam  in  reliquis  talem,  qua 
scriptor  non  solum  ab  erroribus  praecaveatur,  sed  etiam 
ita  dirigatur,  ut,  quae  Deus  vult,  recto  modo  proponat. 
Juxta  haec  requisita  inspiratio  dici  potest  - speciale  adju- 
torium, quo  Deus  scriptores  sacros  ad  scribendum  excitat, 
eisdem  veritates  absconditas  revelat,  aut  si  aliunde  cogni- 
tae sint,  eis  manifestat,  quibus  potissimum  cum  adjunctis 
rem  efferri  oporteat,  assistitque,  ac  dirigit,  ne  in  scribendo 
errent.  (Kliipfel  T.  F.  1’roleg.  §.  35.  not.  2.) 

Proleslanles  ait  initio  reformationis  toti  erant  in  asserenda  Scrip- 
turae divina  auctoritate,  ideoque  eoiteeptum  inspirationis  ad 
singula  verba  extendebant.  Nec  mirum,  id  a viris  factum  esse, 
<pii  nullam  praeter  Scripturas  lidei  regulam  agnoscebant,  seque 
a Deo  excitatos  jactabant,  ut  suum  libris  sacris  honorem,  suam 
dignitatem  vindicarent.  — Sed  jam  Hui/o  Gratius  ab  hac 
sententia  recessit,  talem  solummodo  scriptoribus  sacris  Spiri- 
tus S.  directionem,  et  praesentiam  adjudicans,  qua  ab  errori-  , 
Inis  praecaverentur.  Mullo  magis  a religiosa  Patrum  suorum 
erga  libros  sacros  veneratione  recesserunt  non  pauci  Prote- 
standum doctores,  qui,  Arminianorura,  et  Socinianorum  prin- 
cipiis imbuti,  docuerunt,  Scripturam  ea  tantum  ratione  divinam 
esse,  quod  in  genere  divinum  argumentum  contineat.  Religio- 
nem scilicet,  Dei  nomine,  et  auctoritate  hominibus  revelatam. 

— Nostris  temporibus  c.\  Prolestantibus  nonnulli  consipie  per- 
venerunt, ut  inspirationem  vel  cum  Tieftrunk  prorsus  impos- 
sibilem, vel  quin  Ekertnatm  (ini  religionis,  et  genio  hominis 
nullatenus  accommodatam  dicerent,  vel  saltem  cum  Haenlnin 
assererent,  inspirationem  nullo  unquam  modo  probari  posse. 
Contra  aberrantes  istas  sententias  ipsam  inspirationis  possibi- 
litatem vindicare  oportet,  (v.  Calmet  disseri,  de  Script.  in- 
spirat. Ari.  11.  Dobmayr  toin.  IV.  Append.  pag.  19  etc.  Lie- 
bermann  Adnol.  1.  ad  P.  11.  C.  I.  Art.  I.) 


Digitized  by  Goi 


395 


S-  153. 

II.  Inspirationis  possibilitas. 

Gravissime  errant,  et  rectae  Philosophiae  principiis 
adversantur,  qui  Inspirationem  impossibilem,  ac  rationi  cou- 
trariam  esse  autumant.  Inspiratio  enim  omnino  possibi- 
lis est 

a)  logice  in  conceptu,  qui  nullam  contradictionem 
involvit ; 

b)  physice  ex  parte  Dei.  et  scriptoris.  Deus  enim 

pio  sua  omnipotentia,  et  sapientia  infinita  absque  dubio  in 
voluntatem,  et  intellectum  hominis  efficaciter  induere,  ac 
scribenti  verba  quoque,  et  ordinem  suggerere  potest;  si 
Rex  per  ministrum  liltcrns  pro  aliis  exarare  potest,  anne 
Deo  abnegabitur  facultas,  homine  ceu  instrumento  utendi, 
qno  litteras  ad  nos  dirigat?  — neque  id  impedit  (quod 
absone  dicit  Wegscheider)  perfectissima  spiritualitas  Dei; 
si  enim  Deus  ceu  simplicissimus  Spiritus  agit  in  materiam, 
multo  magis  in  spiritus,  quos  creat,  et  conservat  agere 
potest;  iino  ipsa  inspiratio,  ut  actio  personalis,  naturam 
spiritualem  expostidat.  Homo  autem,  a Deo  undequaque 
dependens,  influxum  divinum  recipere  potest : nam  si  homo 
ab  homine  instrui,  ad  scribendum  excitari,  et  in  scribendo 
dirigi  potest,  aune  a Numine  divino,  in  quo  omnes  vivi- 
mus, movemur,  et  sumus,  idem  experiri  non  valebit?  — 
Neque  in  eo  difficultas  adest,  qua  ratione  scriptor  de  prae- 
sentia, et  assistentia  divina  certior  fiat;  si  enim  homo  ho- 
mini praesentiam,  et  assistentiam  suam  ostendere  potest, 
inulto  magis  Deus  vel  interno,  vel  externo  modo  praestare 
valet.  Nos  quidem,  nil  tale  experti,  modum  sat  clare  con- 
cipere, et  explicare  non  possumus,  quo  Spiritus  infinitus  in 
spiritum  finitum  agit,  sed  nil  magis  a recta  ratione  abhor- 
ret, quam  ob  ignorantiam  modi  certam  veritatem,  seu  ipsam 
possibilitatem  facti  negare.  > 

c)  mora/i/er  - quoad  Scriptorem,  cujus  facultates  non 
destruuntur,  nec  minuuntur,  sed  extolluntur,  dum  ipsius 
libertos  non  restringitur,  sed  siout  per  gratiae  supernae 
operationes  perficitur,  intellectus  autem  vel  novis,  vel  ela- 
rioribus  cognitionibus  donatur;  — quoad  religionem  re- 
velatam, cujus  indoli,  fiuique,  uti  ipse  Tieftrunk,  et  Rein- 
bold  fatentur,  libri,  divinitus  inspirati,  omnino  accommodati 
sunt;  — quoad  genus  humanum,  cui  in  re  summi  momenti 
monumenta  authentica,  i.  e.  auctoritate  divina  exarata,  ma- 
ximopere  accepta  esse  debent;  — quoad  Deum , qui  sacras 
libros  per  inspirationem  suam  conficiendo  omnipotentiam, 
sapientiam  atque  bonitatem  extraordinario  modo  manifestat. 

Sicut  qui  inspirationem  in  se  impossibilem  dicunt,  sic  et  illi  aber- 
rant, qui  putant,  fieri  nullatenus  posse,  ut  homines  de  vera 
uni,  vel  alteri  facta  inspiratione  subjective  certi  reddantur.  — 
Inspiratio  enim  est  fuctuin  historicum,  quod  sicut  alia  factu 
historica  per  idoneos  testes  probari  potest.  Neque  media  desunt, 
quibus  se  quis  ceu  verum  legatum  divinum  ostendat : sicut 
enim  obtenta  a Deo  revelatio,  sic  etiam  acquisita  inspiratio  per 
miracula,  et  vaticinia  salis  certo  probatur.  Omnem  ergo  fidem 
meretur,  qui  librum  vel  a se,  vel  ab  alio  divina  cum  inspira- 
tione conscriptum  esse  testatur,  et  qui  testimonium  simm  per 
miracula,  vel  vaticinia  confirmat.  — Medium  denique  maxime 
congruum,  homines  de  facta  inspiratione  certos  reddendi,  tunc 
habetur,  si  certis  argumentis  probatur,  existere  magisterium, 
divinitus  institutum,  quod  circa  ea,  quae  lidem  concernunt  er- 
rare non  potest.  Si  enim  tale  magisterium  libros  quosdam 
divinitus  inspiratos  esse  declaret,  tnne  omnes  illi  credere  tenen- 
tur, ae  tuto  acquiescere  possunt.  (Cf.  Sinjer  SOionatfdjrift 
1.  3*>brg.  II.  ©6.  n.  16.  Dobmayr  1.  c.  §.  18.) 

l54- 

III.  Inspirationis  realitas. 

Libros  V.  et  N.  Testamenti  omnes  ab  «actoribus  a 
Deo  inspiratis  conscriptos  esse,  fides  Christianorum  tenet. 


j by  Google 


397 


Ad  id  autem  probandum  argumenta  rationalia,  seu  philo- 
sophica adduci  nequeunt.  Ratio  enim  factam  inspirationem 
neque  a priori,  neque  a posteriori  probare  potest.  Nimis 
enim  temerarium  esset,  Deo  praescribere  modum,  quo  Re- 
velationem, quam  ex  gratuita  bonitate  concedit,  hominibus 
tradere,  ac  inter  illos  conservare  debeat,  praecipue  cum 
ipsa  ratio  cognoscat,  id  etiam  per  solam  traditionem,  et 
per  perenne  magisterium  infallibile,  vel  etiam  aliis  mediis 
sibi  absconditis,  et  infinitae  sapientiae  notis  fieri  posse. 
Neque  ratio  sibi  relicta  ex  S.  librorum  indole  ad  divinam 
eorundem  inspirationem  concludere  potest.  Licet  enim  doc- 
trinam in  illis  contentam  ab  omnibus  erroribus  immunem, 
Deo  dignam,  et  ad  moralitateiu,  ac  felicitatem  hominis  pro- 
movendam maxime  accommodatam  esse  cognoscat,  ideo  tamen 
probari  nequit,  Deum,  extraordinario  modo  agentem  illorum 
auctorem  esse,  cum  talis  doctrina,  absolute  loquendo,  per 
vires  quoque  naturales  proponi  possit.  — Ad  inspirationis 
realitatem  probandam  aliis  ergo  argumentis  opus  est,  quae 
peti  non  possunt,  nisi  vel  ex  ipsa  S.  Scriptura,  vel  ex  con- 
sensu Ecclesiae  publico,  et  universali.  Ideo  pro  S.  Libro- 
rum inspiratione  duplicis  generis  argumentum  - nimirum 
biblicum , et  ecclesiasticum  afferri  solet.  Prius  autem,  licet 
pro  divina  s.  librorum  auctoritate  non  spernenda  momenta 
contineat,  ad  rem  tamen  omni  ex  parte  evincendam  non 
sufficit,  sed  posterius  requiritur,  ex  quo  unico  s.  librorum 
inspiratio  divina  solide  probari  potest. 

§.  155. 

A.  Argumentum  biblicum. 

Ad  S.  Librorum  tum  veteris,  tum  novi  testamenti 
divinam  inspirationem  probandam,  Theologi  ad  ipsam  S. 
Scripturam  recurrere,  variasque  ex  illa  probationes  deducere 
lentarunt. 

1.  Pro  divinitate  S.  librorum  V.  T,  sequentia  momenta 
afferri  solent.  — Moyses  per  miracula  et  vaticinia  se  ceu 
verum  legatum  divinum  ostendit.  Quodsi  verba,  quae  ad 
Hebraeos  locutus  est,  divinam  habuere  auctoritatem,  quanto 
magis  scripta,  quae  ad  populi  instructionem  reliquit?  pas- 
sim  in  istis  occurrit:  locutus  est  Dominus  ad  Moysen, 
dicens  ctc.  seu  Locutus  est  Dominus  ad  me  etc.  De 
Moyse  praeterea  legitur:  ore  enim  ad  os  loquor  ei,  et 
palam,  et  non  per  aenigmata  Deum  tidet  (Num.  12,  8.) 
Ipsequc  memorat,  se  mandatum  accepisse,  ut  victoriam 
adversus  Arnelec  (Ex.  17,  14.)  et  canticum:  Audile  coeli 
etc.  (_Deut.  31,  19.)  scriberet.  David,  vir  secundum  cor 
Dei,  Spiritum  Domini  per.  os  suum  locutum  esse  dicit 
(II.  Reg.  23,  2.)  Salomon,  amabilis  Domino  nuncupatus, 
eoquod  diligeret  eum  Dominus  (II.  Reg.  12,  25.)  miram 
sapientiam,  quam  in  scriptis  suis  manifestavit,' a Deo  petiit, 
et  obtinuit  (III.  Reg.  3,  9 — 13.  I.  Paral.  22.)  Prophetae , 
miraculis,  et  vaticiniis  ciari,  passim  dicunt:  Haec  dicit 
Dominus  etc.  factus  est  sermo  Domini  ad  me  etc.  ut  Is. 

5.  Jer.  13  et  14.  Ezech.  6.  Amos  2.  Ose.  3.  Abdias  1. 

Imo  Prophetae  Isaias  8,  1.  Jeremias  30,  2.  Ezechiel  24,. 
2.  Habacue  2,  2.  partes,  et  DanieJ  12,  4.  lotum  librum 
se  jussu  divino  scripsisse  innuerunt.  Ex  his,  aliisque 
rationibus  orta  est  maxima  Judaeorum  aestimatio  erga 
libros  sacros,  quos  etiam  quoad  verba,  et  apices  a Deo 
dictatos  fuisse  censuerunt,  uti  testantur  Aristaeus  (ap. 
Jos.  Flav.  1.  12.  antiq.)  Philo  (1.  2.  de  vita  Moysis,) 

Jos.  Flavius  (C.  1.  contra  Appionem.)  — — Christus, 

novae  Revelationis  et  auctor,  et  praeco  Judaeorum  de  S. 
Scripturae  divinitate  persuasionem  non  solum  non  repre- 
hendit, sed  et  confirmavit:  ait  enim  Matlh.  5,  17  etc. 
Nolite  putare,  quoniam  veni  solvere  legem , aut  prophe- 
tas : non  veni  solvere,  sed  adimplere.  Arnen  quippe 

dico  vobis , donec  transeat  coelum , et  terra.,  jota  unum , 
aw/  wm/i  apex  non  praeteribit  a lege  donec  omnia  fiant. 
Qui  ergo  solverit  unum  de  mandatis  istis  minimis,  et 
docuerit  sic  homines , minimus  vocabitur  in  regno  coelo- 
rum ; qui  autem  fecerit , et  docuerit,  hic  magnus  voca- 
bitur in  regno  coelorum.  Simili  modo  Jo.  10,  135.  testa- 
tus est.  Scripturam  solvi  non  posse,  quibus  verbis  haud 
obscure  innuit,  S.  Scripturam  ut  divinam  habendam  esse, 
utpole  quae  mutari  non  possit.  Christus  praeterea  nd  di- 
vinam suam  missionem  probandam  saepe  ad  S.  Scripturam 
V.  T.  uti  firmissimum  argumentum  provocat.  Sic  Jo.  5, 
39  ad  Judaeos  ait:  Scrutamini  Scripturas,  quia  vos  pu- 
tatis, in  illis  vitam  aeternam  habere;  illae  sunt , quae 
testimonium  perhibent  de  me.  Christus  etiam  corani  dis- 
cipulis suis  ad  effata  S.  Scripturae,  uti  ad  eloquia  Dei, 
quae  fallere  nou  possunt,  provocavit;  ait  enim:  haec  sunt 
verba,  quae  locutus'  sum  ad  vos,  cum  adhuc  essem  vobis- 
cum,  quoniam  necesse  est,  impleri  omnia , quae  scripta 
sunt  in  lege  Moysi,  et  Prophetis,  et  Psalmis  de  me. 
Tunc  aperuit  illis  sensum,  ut  intclligerenl  Scripturas ; 
et  dixit  eis : quoniam  sic  scriptum  est,  et  sic  oportebat 
Christum  pati , et  resurgere  a mortuis  tertia  die.  Lue. 
24,  44  etc.  — Apostoli,  et  discipuli  ad  exemplum  Magistri 
non  tantum  ad  V.  T.  frequenter  provocant,  sed  divinam 
S.  librorum  V.  T.  inspirationem  haud  obscure  adstruunt. 
Sic  Lucas  Zachariam,  Joannis  Baptistae  patrem,  Inducit 
laudantem  Deum,  qui  loculus  est  per  os  Sanctorum , qui  a 
saeculo  sunt,  prophetarum  ejus.  (1,  70.)  Idem,  referens 
ex  libris  Moysis  legem  purgationis  post  partum,  inquit: 
sicut  scriptum  est  in  lege  Domini  (Luc.  2,  23.);  nomi- 
nat ergo  Pentateuchum  legem  Domini,  seu  legem,  quam 
ipse  Dominus,  et  non  Moyses  spiritu  suo  tulit.  — Paulus, 
enumerans  Judaeorum  praerogativas,  hanc  primam  ponit, 

quia  credita  sunt  illis  eloquia  Dei  (Robi.  3,  2.)  libros 
ergo  sacros,  quos  Judaei  sumina  solcrtia  custodiebant,  et 
de  quibus  maxime  gloriabantur,  vocat  eloquia  Dei  i.  e. 
scripta  divina,  Dei  assistentia  exarata.  Timotheo,  com- 
mendans sacras  litteras  ab  infantia  ipsi  notas,  ait:  Omnis 
scriptura  difinilus  inspirata  utilis  est  ad  docendum  elc. 
(II.  Tini.  3,  16.)  Ac  ad  Hebraeos  (1,  1.)  scribit:  Mul- 
tifariam,  mullisque  modis  olim  Deus  loquens  Patribus 
in  Prophetis ■ Petrus  demum  dicit:  Hoc  primum  intel/i- 
gentes,  quod  omnis  prophetia  Scripturae  propria  inter- 
pretatione non  fit.  Non  enim  voluntate  humana  allata 
est  aliquando  prophetia , sed  Spiritu  sancto  inspirati 
locuti  sunt  sancti  Dei  homines  (II.  Pctr.  I,  20  etc.)  Ex- 
inde apparet,  m sacris  N.  T.  libris  pro  divina  S.  Scrip- 
turae V.  T.  inspiratione  satis  clara  testimonia  contineri, 
quae  firmissimum  argumentum  praebent,  si  divina  s.  libro- 
rum N.  T.  inspiratio  probetur. 

2.  Scriptores  s.  librorum  N.  T.  inspiratos  fuisse,  per 
promissiones  n Christo  Apostolis  suis  factas  probari  Bolet. 
Christus  enim  suam,  et  Spiritus  S.  assistenliam  Apostolis 
docentibus  promisit.  Dato  enim  gravissimo  Evaugelii  prae- 
ii rami  i praecepto  magnificam  statim  adjecit  promissionem: 
Ecce  ego  vobiscum  sum  omnibus  diebus  usque  ad  con- 
summalionem  saeculi  (Matth.  28,  20.)  Eodem  modo 
Spiritus  S.  assistenliam  illis  pollicitus  est  dicens : Ego 
rogabo  Patrem , et  alium  ParUclilum  dabit  vobis,  ut 
maneat  vobiscum  in  aeternum,  Spiritum  veritatis,  quem 
mundus  non  potest  accipere,  quia  non  videt  eum,  nec 
scit  eum;  vos  autem  cognoscetis  eum , quia  apud  vos 
manebit , et  in  vobis  erit  (Jo.  14,  16  etc.)  et  iterum:  Pa- 
raclylus  Spiritus  S.  quem  mittet  Pater  in  nomine  meo, 
ille  vos  docebit  omnia , et  suggeret  vobis  omnia , quae- 
cunque dixero  vobis.  (Jo,  14,  26.)  ac  demum:  adhuc 

multa  habeo  vobis  dicere,  sed  non  potestis  portare  modo ; 
Cum  autem  venerit  ille  Spiritus  veritatis , docebit  vos 
omnem  veritatem;  — — ille  me  clarificabit,  quia  de 
meo  accipiet,  et  annuntiabit  vobis.  (Jo.  16,  12  etc.) 
Magnificae  istae  Christi  promissiones  solemni  modo  veri- 
ficatne  sunt  in  die  Pentecostes,  quo  Spiritus  S.  se  ita  Apo- 
stolis communicavit,  ut  de  his  legatur:  repleti  sunt  omnes 
Spiritu  S.,  et  coeperunt  loqui  variis  linguis , prout  Spi- 
ritus Sanctus  dabat  eloqui  illis.  (Act.  2,  4.)  Repletos 
autem  fuisse  Apostolos  non  transeunter,  sed  permanenter, 
manifeste  apparet,  si  Spiritus  S.  missio  conferatur  cum 
promissionibus  Christi  (Jo.  14.)  juxta  quas  mittitur  Spi- 
ritus S.,  ut  maneat  cum  Apostolis  in  aeternum.  Apostoli 
ergo  in  docendo  perenni  Spiritus  S.  assistentia  gavisi  sunt: 
cum  autem  vel  verbis,  vel  scriptis  doctrina  proferri  possit, 
et  institutio  scripta,  quae  semper  manet,  majoris  sit  mo- 
menti, quam  institutio,  ore  solum  prolata,  dubitari  omnino 
nequit,  Apostolos  etiam  in  scribendo  assistentiam  Spiritus 
S.  habuisse.  — Hanc  vero  assistentiam  talem  esse,  ut 
Apostolorum  scripta  a Spiritu  S.  vel  uti  dictata  censeri  que- 
ant, haud  obscure  colligitur  ex  dicto  Christi : cum  tradent 
vos , nolite  cogitare,  quomodo,  aut  quid  loquamini,  dabi- 
tur enim  vobis  in  illa  hora,  quid  loquamini.  Non  enim 
vos  estis,  qui  loquimini,  sed  Spiritus  Patris  vestri,  qui 
loquitur  in  vobis  (Mallh.  10,  19  etc.  Cf.  Luc.  12,  11  etc. 
Jo.  15,  2T.)  Si  Apostolis  ad  judiceB  praeteritura  verba 
facturis,  adBatu  divino  prospectum  est,  ne  inepta  loqueren- 
tur, quanto  magis  mansura  ad  omnem  posteritatem  scripta 
edituris,  ne  humano  generi  gravissimorum  errorum  auc- 
tores exfeterent;  nempe  quantum  in  illo  genere  momen- 
tum habebat  periculi  praesentia,  tantum  in  hoc  habuisse 
gravitas  censenda  est.  — Ideo  Scriptores  sacri,  promisso 
hoc  Spiritus  S.  auxilio  freti,  institutiones  suas  uti  effata 
Dogm.  gen.  26 

divina  proponere  non  dubitarunt.  Sic  Paulus  1.  Cor.  2, 
v.  10:  Nobis,  ait,  Deus  revelavit  per  Spiritum  suum; 
ct--(v.  12  etc.)  Nos  non  Spiritum  hujus  mundi  accepi- 
mus, sed  Spiritum,  qui  ex  Deo  est , ut  sciamus,  quae  a 
Deo  donata  sunt  nobis,  quae  et  loquimur  non  in  doctis 
humanae  sapientiae  verbis,  sed  in  doctrina  Spiritus, 
spiritualibus  spiritualia  comparantes.  Idem  scribit  (Gal. 
1,  lt  etc.):  notum  vobis  facio,  fratres,  Evangelium , 
quod  evangelizatum  esi  me,  quia  non  est  secundum  ho- 
minem; neque  enim  .ego  ab  homine  accepi  illud,  neque 
didici,  sed  per  revelationem  Jesu  Christi.  Ac  tandem  I. 
Thess.  2,  13.  Cum  accepissetis , inquit,  a nobis  verbum 
auditus  Dei,  accepistis  illud  non  ut  verbum  hominum, 
sed  (sicut  est  vere)  verbum  Dei,  qui  operatur  in  vobis , 
qui  credidistis . Paulus  ergo  testatur,  se  nomine  Dei,  seu 
per  inspirationem  divinam  docere. 

Argumenta  haec  rite  ponderanti  conspicuum  erit,  facilius,  firmius— 
qne  s.  librorum  veteris,  quam  novi  testamenti  inspirationem 
ex  S.  Scriptura  probari  posse.  Licet  enim,  quae  ex  V.  T. 
citata  fuere  nullatenus  sufficiant  ad  omnium  V.  T.  librorum 
inspirationem  probandam,  cum  id  potius  solummodo  quoad 
nonnullorum  partes  praestent,  nihilominus  auctoritas  Christi, 
et  Apostolorum,  qui  circa  doctrinam  revelatam  errare,  aut 
falsam  fidei  regulam  statuere  non  possunt,  solidum  pro  S. 
Scripturae  V.  T.  divinitate  argumentum  praebet.  — ftuoad  N. 
T.  equidem  promissiones  Christi  citatae  invicte  probant,  Apo- 
stolos, doctrinam  revelatam  sive  oretenus,  sive  scriplotenus 
proponentes,  divisam  assistentiam  habuisse,  ita,  ut  quoad  dog- 
mata fidei,  ct  inorum  ab  omni  erroris  periculo  immunes  fue- 
rint. Sed  ad  id  sufficit  directio  diviua,  quae  ioquenlibus,  vel 
scribentibus  invigilat , et  non  requiritur  inspiratio  in  sensu 
stricto,  quae  ad  omnia  in  libro  scripta  extenditur.  — Imo  cum 
Christus  smtm,  ct  Spiritus  S.  assistentiam  promittens,  omnes 
Apostolos  simul  congregatos , seu  totum  collegium  apostoli- 
cum  allocutus  sit;  ideo  ex  sola  Scriptura, sacra  certo  determi- 

nari  non  potest,  an  assistentia  promissa  sit  generalis,  ita  pt 
totum  collegium  aberrare  non  possit,  vel  an  sit  singularis,  ita 
ut  quilibet  singillatim  dono  infallibilitatis  praeditus  sit.  — 
Magna  quoque  difllcnltas  oritur  circa  Marcum,  Lucam,  et  Pau- 
lum, qui  coetui  Apostolorum  non  leguntur  interfuisse,  dum 
magnificae  ipsis  promissiones  factae  sunt,  vel  dum  in  die 
Pentecostes  Spiritum  S.  acceperunt.  Adductum  ergo  argumen- 
tum biblicum  uuilatenus  valet  ad  istorum  iuspirationem  pro- 
bandam. (Juodsi  dicatur,  Marcum,  et  Lucam  aequalia  cum  Apo- 
stolis dona,  et  privilegia  accepisse,  vel  ipsorum  Evangelia 
dictantibus,  aut  assistentibus,  vel  saltem  approbantibus  Apo- 
stolis conscripta  esse,  neutrum  exSeriptura  prolmri  potest.  — 
Quae  ex  Paulo  citantur,  tenore  verborum  de  praedicatione, 
et  non  de  scriptis  ipsius  dicta  sunt,  et  doctrinam  revelatum 
non  reliqua,  e.  g.  epistolam  ad  Philemonem,  afficiunt.  Clare 
exinde  patel,  s.  librorum  N.  T.  inspirationem  omni  eje  parje 
per  solam  S.  Scripturam  probari  haud  posse;  sed  ad  id  argu- 
mentum ecclesiasticum  requiritur,  et  sufficit,  (v.  Dobmayr  T. 
IV.  Append.  8.  21  — S.  24.  Perrone  T.  9.  P.  II.  Cap.  II. 
Prop.  II.) 


$•  156. 

B.  Argumentum  ecdesiastieum. 

Apostoli,  Spiritu  S.  repleti,  certe  cognoverunt,  quinam 
libri  vere  divinitus  inspirati  sint.  Cum  autem  talem  cog- 
nitionem certam  in  omui  tempore  bonum  religionis  expos- 
cat, pe  iuleles  vel  scripta  divina  repudient,  vei  scriptis 
spuriis  seducantur,  absque  dubio  Apostoli)  ns  officio  sup 
deesseot,  fidelibus  in  genere,  ac  praecipue  illis,  quos  Ec- 
clesiarum praesules  constituebant,  clare  manifestarunt,  quos- 
nam libros  ceu  divinitus  inspiratos  venerari  oporteat.  — 
Quoniam  autem  in  sriptis  apostolicis  id  datsrminatum  nulla- 
tenus legitur,  omnino  dicendum  est,  Apostolos  Uo«  nrete- 
nus  praestitisse,  quod  et  ipsa  historia  confirmat.  Nam  con- 
sensus Ecclesiarum  publicus,  et  universalis  circa  s-  libro- 

26* 

rum  inspirationem  non  aliunde  repeti  potest,  nisi  ex  una- 
nimi institutione,  ab  Apostolis  accepta.  — Consensus  au- 
tem Ecclesiae  publicus,  et  universalis  circa  s.  librorum 
inspirationem  probari  potest  tum  ex  Ecclesiae  praxi,  tum 
ex  testimoniis  S.  S.  Patrum , tum  ex  definitionibus  con- 
ciliorum. 

1.  S.  Libros  ut  divinitus  inspiratos  habitos  fuisse, 
probat  ipsa  summa  veneratio,  quam  Ecclesia  illis  omni  tem- 
pore exhibuit.  Ipsis  enim  jam  in  primis  saeculis  usa  est 
ad  fidelium  institutionem ; quare  in  publicis  Christianorum 
coetibus  magna  cum  pietate  et  praelegebantur,  et  explica- 
bantur. Ad  haereticorum  quoque  confutationem  Ecclesia 
semper  ad  s.  libros  provocavit,  et  per  istorum  effata  illo- 
rum errores  confudit.  Ecclesia  demum  semper  cum  ma- 
xima solertia  invigilavit,  ne  Scriptura  sacra  ullo  modo  cor- 
rumpatur , omnemque  ejusdem  vel  interpolationem,  vel 
mutilatjonem  ut  gravissimam  injuriam  in  Spiritum  S.  dam- 
navit, uti.  solide  probatur  ab  iis,  qui  fusius  de  S.  Biblio- 
rum  authentia,  et  integritate  tractant. 

2.  SS.  Patres  unanimi,  et  perpetuo  consensu  affirmant, 
totam  Scripturam,  sine  discriminie  inter  substantialia,  et 
accidentalia,  non  tantum  religionem  revelatam  continere, 
sed  sub  inspiratione  divina  scriptam  esse.  Sic  Clemens 
Rom.  Epist.  I.  ad  Corinth.  c.  45  ait:  ^Scripturas  diligen- 
ter inspicite,  quae  sunt  Spiritus  Sancti  oracula : scitote, 
quia  nil  injusti,  nil  falsi  aut  simulati  in  illis  scriptum  est.» 
— Justinus  M.  Admonit.  ad  Qent.  n.  8.  dicit,  scriptores 
sacros  ad  Bonscribenda  sua  volumina  nihil  aliud  necesse 
habuisse,  nisi...  ,>puros  seipsos  divini  Spiritus  operationi 
praebere;»  et  (Dial.  c.  Tryph.  n.  65)  aperte  profitetur, 
contradictionem  in  S.  Scriptura  inveniri  nullatenus  posse, 
et  sacros  libros  non  intelligerc,  qui  putat,  sibi  repugnan- 
tia in  illis  contineri.  — Clemens  Alex ■ docet,  „tum  vete- 

ris,  tura  novi  testamenti  scriptores,  tum  quae  a Deo  didi- 
cerant, tum  quae  vel  ex  se  ipsis  noverant,  vel  omnibus 
comperta  erant,  divino  afflante  Spiritu  scripsisse  (Cohort. 
ad  Qent.  p.  66.  — ) — Tertullianus  sive  Catholicus,  sive 
Moutanista  constanter  credidit,  et  docuit,  libros  tura  V. 
tum  N.  Testamenti  esse  verbum  Dei,  et  omnem  Scriptu- 
ram, aediflcationem  habilem,  divinitus  inspirari."  (de  hab. 
Mul.  cap.  3.)  frenaeus  scripsit,  ^scripturae  quidem  per- 
fectae sunt,  quippe  a Verbo  Dei,  et  Spiritu  ejus  dictatae." 
(I.  2.  adv.  haer.  c.  47.  Cf.  I.  4.  c.  20.  et  1.  5.  c.  20.) 
Origenes  lib.  4.  de  prine,  haec  habet:  Ipsae  divinae  Scrip- 
turae sunt  Dei  spiritu  inspiratae,  . . . iique  sermones  non 
prolati  humanitus,  sed  Dei  sunt  sermones."  — Theophilus 
Antiochenus  J.  2.  ad  Autolycum  s.  scriptores  nominat 

»Dei  homines,  et  a Deo  inspiratos ut  essent  organa 

Dei"  etc.  — Cyprianus  pluribus  in  locis  S.  Scripturam 
Spiritus  S.  dictatum  appellat,  atque  ideo  eandem  »divinam" 
dicit.  (I.  de  op.  et  eleem.)  — Athanasius  in  Epist.  ad 
IHarcellinum  ait:  »Omnis  nostra  Scriptura  cum  vetus,  tum 
nova  divinitus  inspirata,  utilisque  est  ad  doctrinam."  — 
Hilarius  tract.  in  Ps.  135.  de  s.  Scripturis  asserit,  quid- 
quid in  eis  continetur,  'excelsum,  divinum,  rationabile,  et 
perfectum  est."  — S . Basilius  aperte  confitetur  ,, Scriptu- 
ram divinitus  inspiratam  dici,  eo  quod  afflatu  Spiritus  S. 
scripta  sit."  (J.  de  Spir.  S.  cap,  21.)‘  Gregorius  Nyse- 
nus  Orat.  6.  cont.  Eunom.  inquit:  „ Quaecunque  S.  Scrip- 
tura dicit,  Spiritus  S sunt  voces,  sive  effata,"  — Ambro- 
sius de  s.  scriptoribus  ait:  »non  secundum  artem  scripse- 
runt, sed  secundum  gratiam,  quae  supra  omnem  artem  est. 
Scripserunt  enim,  quae  Spiritus  S.  iis  loqui  dabat."  (Epist. 
8.  n.  1.)  — Chrysostomus  de  S.  Scriptura  loquens  ait: 
„Nihil  hic  scriptum  est,  quod  non  multas  habeat  sensuum 
divitias  , quandoquidem  divino  Spiritu  afflati  Prophetae 

IdfiUtf  sinit  * neque  vel  syllabe,  vel  apiCUlus  est  iit  s.  litte» 
fis,  lll  cujus  profundo  tion  sit  magnus  thesaurus.*  (Hom. 
21  Iri  Geri.  CFi  Honi.  22.)  — Hieronymus  «omnes  Scrip- 
turae ftaiictafe  libros  a Spiritu  8.  Conscriptos,  et  editoS  esse* 
dicit.  (L.  2.  e.  7.  Mich.)  — Augustinus  EpiSt.  14.  profi- 
tetur) j,se  nullius  hominis  libris  tetnttlm  deferre,  quantum 
dlvihii  litteris,  non  ob  veritatem,  quae  par  est  in  utrisqne, 
sed  ob  verba,  phrasinque  dictantis,  qui  est  Spiritus  S.«  — 
GrigoHus  M.  Lib.  4.  epist.  31  dicit:  „Quld  est  Scriptura. 
saCfa,  niSi  qiiaedarti  epistola  omnipotehlis  Dei  ad  creatu» 
rUlti  fiiiflhi  ? — 6t  in  Praefat.  dd  lib.  J6b.  coni  dixisset, 
Spilitum  S.  hujus  libri  auctorant  esse,  memoratu  digna 
verba  adjungit : „lpae  haec  scripsit,  qui  scribenda  dictavit.* 
BiC  ergo  SS.  Patres  iri  agriOBcenda  s.  ilbrOrUrit  divihd 
inspiratione  Consentiunt,  licet  circa  inspirationis  gradum, 
seu  modum  dissentire  videantur. 

8.  In  COtieilio  CaHhaginensi  III  cap.  47.  dicitur: 
Placuit,  ut  praeter  scripturas  canonicas  nihil  in  Eccle- 
sia legUtUr  'sub  nomine  divinarum  scripturarum : nomi- 
natis defn  libris  canonicis,  ratio  additur,  cur  scripta  ista 
in  maximo  hOriOrC  Sint  habenda,  quia  U Patribus  ii  (a 
(tVcepimus  iH  EVtieiia  legenda . Decreta  vero  hujus  con- 
cilii confirmata  fuerunt  in  pluribus  conciliis  particularibus, 
et  in  Synodo  Vl,  geii.  in  Trullo  celebrata.  Eadem  Eccle- 
siae Circa  libros  divinitus  IUspiratos  ConsertsiO  Colligitur 
ex  eoheilio  Humano  1 anno  404  SUb  Geldslfl  I.  habito.  In 
decreto  Engettii  IV.  pro  AfmeniS  dicitur:  Ununi,  atque 
etlndeM  DcUM  ttteris,  et  HOVi  testamenti,  hoc  est , legis , 
prophetarum , atque  Euangelii  profitemur  auctorem; 
quoniam  eodem  Spiritu  inspirante  ulriusque  testamenti 
Sancti  l&caii  eunt:  quorum  libro»  suscipit,  et  veneratur 
Evdesia.  Eodem  modo  Conditum  trfdentittum  declaravit, 
se  striptkrd»)  ei  traditione»  - - pari  reterentia  SUsti- 

pere,  et  juxta  exemplum  orthodoxorum  Patrum  sub 
anathemate  definire , libros  sacros  integros  cum  omnibus 
suis  partibus,  prout  in  Ecclesia  Catholica  legi  consue- 
verunt, et  in  veteri  vulgata  latina  editione  habentur , 
pro  sacris,  et  canonicis  habendos  esse.  Sess.  IV. 

1.  Consensas  Ecclesiarum  publicus,  et  universalis  circa  divinam 
s.  librorum  inspirationem  maximam  venerationem  meretur  ob 
ejus  antiquitatem , qua  Apostolis  coaevus  est,  ob  consen- 
sionem, qua  sibi  ubique  concors  est,  ob  ducationem,  quae 
ab  origine  Ecclesiae  ad  nostram  usque  aetatem  pervenit.—  Imo 
consensus  iste  certum,  et  decretorium  pro  divinitate  S.  Scrip- 
turae efformat  argumentum,  si  constet,  quod  in  re  tanti  mo- 
menti .ratio  ipsa  maxime  exoptandum  esse  agnoscit,  et  quod 
inferius  solide  probabitur.  Ecclesiam  in  tali  judicio  errare  nullo 

. modo  posse. 

2.  Divina  s.  librorum  inspiratio  tum  antiquioribus,  tum  receniio- 
ribus  temporibus  vario  modo  impugnata  fuit.  Sed  haud  diffi- 
cile est,  motas  contra  illam  difficultates  solvere. 

Obj.  1.  Idea  inspirationis  supernaturalis  orta  est 
apud  populos  incultos,  qui  omnia,  quorum  rationem  suffi- 
cientem pro  sua  ruditate  sibi  explicare  non  poterant,  im- 
mediatae causalitati  divini  Numinis  adseripseruut.  Ideo 
vix  ulla  Religio  fuit,  quae  libros  sacros,  seu  divinitus  in- 
spiratos non  jactaverit.  Hanc  eandem  opinionem  primum 
Hebraei,  deiu  Christiani  habuerunt,  de  quorum  libris  id- 
circo non  aliud  judicium  ferri  potest,  quam  de  reliquorum 
populorum  hagiographis  Bcriptis,  quae,  fatentibus  omnibus, 
spuria  sunt.  * 

Resp.  Antiquissima,  et  universalis  de  libris  divinitus 
inspiratis  persuasio  clare  commonstrat,  rationem  inspira- 
tionis possibilitatem  agnoscere.  Cum  autem  vix  intelligi 
possit,  quomodo  homines,  praecipue  rudes,  ad  ideam  in- 
spirationis actu  existentis  per  solam  rationem  pervenerint, 
populorum  hac  in  re  consensio  ex  facto,  cunctis  aliquo 

modo  noto,  desumenda  est.  Et  sane  - historia  testatur, 
sicut  revelationem,  ita  etiam  inspirationem,  vere  divinitus 
factam,  antiquissimam  esse.  Omnes  enim  libros  sacros, 
de  quibus  gentes  gloriantur,  Penlateiichus  antiqutate  prae- 
stat. Jure  ergo  asseritur,  multos  populos,  quibus  ex  com- 
mercio cum  Hebraeis  divina  librorum  Moysis  auctoritas 
innotuit,  pro  sua  quoque  Religione  libros  sacros  aemulan- 
ter  affectasse.  Si  autem  libri  spurii  dantur,  de  quibus  jam 
falsa  doctrina,  quam  continent,  OBtendit,  ipsos  divinos  haud 
esse,  non  ideo  idem  judicium  de  libris  ferre  licet,  quorum 
divina  auctoritas  criteriis  internis  et  externis  probatur. 

Obj.  2 ■ Ipsi  s.  Scriptores  testantur,  se  facta,  quae 
narrant,  non  a Spiritu  S.  sed  aliunde  vel  per  se,  ut  I.  Jo. 
1,  1.  vel  per  alios,  ut  Luc.  1,  2.  agnovisse.  Fatentur  quo- 
que, se  laborasse,  et  in  conscribendis  libris  sacris  des- 
udasse ut  II.  Mach.  2,  27.  quod,  posita  inspiratione,  fac- 
tum non  esset. 

Resp.  Admittendum  omnino  est,  revelationem,  quae 
est  manifestatio  rerum  incognitarum,  sacris  scriptoribus 
necessariam  non  fuisse  quantum  ad  facta,  aut  dicta,  quae 
aliunde  comperta  habuerant;  negandum  tamen  non  est, 
edoctos  ipsos  fuisse  revelatione  coelesti,  quibus  potissimum 
cum  adjunctis  oporteret  ea  exprimere,  quae  noverant:  con- 
fitendum est  praeterea,  excitatos  eos  fuisse  ad  scribendum, 
et  munitos  directione,  vel  assistentia  divina  peculiari,  qua 
fieret,  ne  in  errores  prolaberentur,  aut  scriptura  humana 
pro  oraculis  diviuis  obtruderetur  hominibus.  — Haec  autem 
praesentia,  seu  directio  divina  scriptoris  conatum,  indu- 
striam, meditationem,  (idem  dicendum  de  stylo)  non  tollit, 
aut  excludit,  sed  solum  impedit,  ne  falsa  sint,  quae  scri- 
buntur, efficitque,  ut  sint  auctoritatis  divinae,  et  infallibilis. 

Obj.  3.  In  s.  litteris  nounulla  haesitanter  proponun- 
tur; sic  e.  g.  dicitur  Ezech.  3,  11.  Si  forte  audiant,  et 

quiescant ; .Matth.  27,  16  circa  horam  nonam  exclama- 
vit, Luc.  3,  23  erat  quasi  annorum  triginta.  Talis  autem 
ambiguus  loquendi  modus  Deo,  qui  omnia  certissime  cog- 
noscit, adscribi  nequit.  Imo  S.  Scriptores  eadem  facto 
enarrantes,  hincinde  inter  se  non  conveniunt,  sed  sibi  in- 
vicem contradicunt:  l>cus  autem  sibi  contradicere  nequit. 

Resp.  Phrases,  quae  ambiguitatem  praeferre  videntur, 
loquendi  modi  sunt  hominum  idiomnti  familiares,  et  si  hin- 
cinde iu  Scripturis  sacris  occurrunt,  Dei,  ut  nos  erudiat, 
nostri  idiomatis  infirmitati  suas  sententias  accommodantis 
erga  homines  benevolentiam  ostendunt.  Caeterum,  — quae 
dubitanter  proposita  sunt,  tales  res  concernunt,  quarum 
accuratior  cognitio  nobis  neque  necessaria,  neque  utilis  est, 
atque  ideo  Deus  reprehendi  nullo  modo  potest,  si  tales  res 
tam  stricte  determinare  noluit,  prout  illas  determinare  po- 
tuisset.   Contradictiones  autem  inter  scriptores  sacros 

non  sunt  nisi  apparentes,  quod  solidissime  jam  ostende- 
runt, qui  exponendis  sacris  libris  ex  professo  operam  na- 
varunt. Plurimos  equidem  conatus  Religionis  Christianae 
adversarii  jam  adhibuerunt,  et  adhuc  adhibent,  ut  in  libris 
sacris  loca  sibi  repugnantia  invenirent,  sed  nunquam  aper- 
tam contradictionem  evincere  potuerunt:  incautos  quidem, 
et  indoctos  deceperunt,  ast  homines  vere  eruditos,  ac  a 
praejudiciis,  et  passionibus  liberos  a recta  fide  avertere 
haud  valuerunt.  Jure  igitur  cuilibet,  repugnantias  in  s. 
libris  suspicanti  cum  S.  Augustino  dicimus:  »lbi  (i  e. 
in  s.  scripturis)  si  quid  velut  absurdum  moverit,  non  licet 
dicere:  auctor  hujus  libri  non  tenuit  veritatem;  sed  aut 
codex  mendosus  est,  aut  interpres  erravit,  aut  tu  non  in- 
teiligis.  (Lib.  II.  c.  Faust.  cap.  V.) 

Obj.  4.  In  s.  libris  hincinde  talia  ininuta  adjuncta 
referuntur,  quae  inspiratione  divina  indigna  censentur,  ve- 
lut de  catello  Tobiae  (Tob.  11,  9.)  de  penuia  Pauli  (II. 

Tlm.  4,  13.)  Huc  referri  possunt  salutationes  epistolis 
paulinis  appositae,  totaque  epistola  ad  Philemonem.  — Multo 
magis  inspirationi  divinae  repugnant  alia,  quae  frequenter 
in  scripturis  occurrunt,  e.  g.  sermones  hominum  impiorum, 
mendacia,  blasphemiae,  calumniae,  quae  verbum  Dei  esse 
non  possunt. 

Resp.  Minima  quaeque  in  Scriptura,  ait  & Hierony- 
mus (in  probm.  ad  Philem.)  sunt  Deo  tribuenda:  ejusdem 
Dei  parva  sunt,  cujus  et  magna,  neque  alius  est  vermium, 
alius  Angelorum  conditor.  Quae  nobis  videntur  vilia,  uti- 
litate non  carent:  vel  enim  rem  pingunt  vividius,  et  nati- 
vam quandam  sermoni  aspergunt  simplicitatem ; vel  juvant 
ad  morum  institutionem,  cum  mutuam  fidelium  charitatem 
nobis  exhibeant,  et  Apostoli  exemplo  paupertatem,  et  s. 
litterarum  studium  commendent  in  eodem  ministerio  labo- 
rantibus. — Ubi  sermones  impii,  et  similia  proponuntur, 
s.  scriptores  non  ex  propria  sententia  loquuntur,  sed  histo- 
ricorum more  eo,  quae  contigerunt,  referunt,  in  quibuB 
veritas  relationis  a veritate,  et  bonitate  dicti  vel  facti  Be- 
cerni  debet.  — Imprecationes,  et  maledicta  proprie  sumta, 
quae  hincinde  praecipue  in  PBalmis,  et  Prophetis  leguntur, 
sunt  vel  admonitiones,  et  increpationes  vehementiores,  ex 
zelo,  et  charitntc  ad  malorum  emendationem  prolatae,  qua- 
les etiam  in  Evangeliis  reperiuntor,  vel  sunt  Impendentium 
malorum  praedictiones;  Hebraeis  enim  familiare  erat,  ut 
imperativo,  vel  optativo  modo  uterentur  pro  futuro  tempore, 
et  vicissim.  — Idem  ad  propositam  difficultatem  reposue- 
runt SS.  Patres,  ut  S.  Hieronymus  in  Ps.  1.  S.  Augusti- 
nus in  Ps.  48.  S.  Rasilius  in  Pe.  27.  S.  Gregorius  M. 
lib.  14.  Moral.  Difficultates,  quae  contra  argumentum  ec- 
clesiasticum, seu  contra  Ecclesiae  auctoritatem  moventur, 
inferius  solvuntur,  dum  de  Ecclesiae  judicio  agitur. 

Articulut  III. 

!)e  S.  Scripturae  Canone,  et  versionibus. 

§•  15T. 

De  S.  Scripturae  canone. 

Canon  idem  est  ac  regula.  Quando  de  Scripturis  agi- 
tur, per  canonem  intelligitur  collectio,  et  catalogus  librorum, 
qui  ianqiiam  sacri,  et  divinitus  inspirati  habentur.  — Dici- 
tur canon,  tum  quia  sacri  codices  fidei,  morumque  regula 
sunt,  tum  quia  ejusmodi  codex  auctoritate  legitima  confec- 
tus  fidelibus  tamquam  regula  dabatur,  qua  libros  sacros 
ab  aliis  secernere  poterant.  Idcirco  libri,  in  catalogum 
divihorom  scriptorum  relati,  canonici  appellantur,  et  in 
proto  - canonicos-  ac  deutero  - canonicos  dividuntur,  (§. 
150  n.  4 ) a quibus  secernendi  sunt  libri  ecclesiastici, 
qui  auctoritate  ecclesiae,  etsi  divini  non  essent,  praelegi 
tamen  in  publicis  fidelium  coetibus  poterant,  et  apocryphi , 
quales  primum  erant  libri  occultam  sapientiam  continentes, 
postea  autem  tales,  qui  vel  ob  dubiam  authentiam,  vel  ob 
argumentum  ob  usibus  publicis  arcebantur.  Operae  jam 
pretium  est,  ut  aliqua  de  Canone  ' tum  Judaeorum,  tum 
Catholicorum,  tum  Acathoticoruni  dicantur. 

1.  Non  constat,  qualis  ante  captivitatem  baby lon icam 
canon  Judaeorum  fuerit.  Certum  est,  libros  quinque  Moy- 
sis, ad  latus  arcae  reconditos,  ceu  sacros,  et  divinos  ha- 
bitos fuisse,  quod  tum  ex  Dent.  Josuc,  et  I.  Keg.  tum  ex 
corisensu  Samaritanorum  colligitur.  Pentateucho  alios  libros 
historicos,  propheticos,  et  morales  accessisse,  ex  Ecclesi- 
aste 12,  t),  aliisqne  monumentis  patet.'  Inter  istos  quoque 
libros  multi  vel  ob  auctores- prophetas , aliosve  praecla- 
ros viros,  vel  ob  argumentum  pium,  grave,  theocralicum  in 
maxima  auctoritate  apud  Judaeos  fuerunt.  Neque  dubitari 

potest,  Judaeos  ex  constanti  Synagogae  traditione  edoctos 
fuisse,  quinam  inter  illos  libros,  qui  post  Pentateuchum 
conscripti  fuerunt,  ut  divini  habendi  essent.  — Statim 
post  captivitatem  babylonlcam  sacros  libros  collectos,  et 
in  indice  aliquo  conscriptos  fuisse,  constans  fert  Judaeo- 
rum , et  Christianorum  consensio.  Communis  quoque  sen- 
tentia est,  Ksdram  hujus  collectionis  auctorem  fuisse, 
quod  testimonio  Jos.  Flavii  1.  1.  c.  Appion.  confirmatur.  Ita 
tamen  in  hoc  magno , et  difficili  opere  Esdram  versatum 
fuisse  credimus,  ut  omnia  jussu  et  auctoritate  magnae  sy- 
nagogae facta  fuerint,  quae  conquirendorum,  et  instauran- 
dorum liborum  sacrorum  provinciam  Esdrae  demandaverat, 
et  peracto  labore  expensum  opus  comprobavit,  et  publico 
usui  consecravit,  (v.  Dan.  Huet.  Prop.  IV.  de  can.  libr. 
sacr.)  Teste  Josepho  Esdras  Scripturam  in  viginti  duo  vo- 
lumina distinxit.  Quinam  autem  hi  viginti  duo  libri  fue- 
rint, accurate  definiri  non  potest.  Josephus  summatim  tan- 
tum libros  enumerat,  scilicet  5 libros  Moysis,  13  Prophe- 
tas , et  4 libros  morales.  Communior  sententia  huic  ca- 
noni eosdem  libros  tribuit,  quos  protocanonicos  antiqui  foe- 
deris vocamus,  in  nostris  hodiedum  bibiiis  Hebraicis  con- 
tentos : pro  hac  sententia  stant  praeter  versiones  LXX 
interpr.  Aquilae,  Theodotionis,  ac  Symmachi,  etiam  Orige- 
nes,  Hieronymus,  et  Melito  Sardensis  saeculi  II.  Scriptor, 
(qui  tamen  librum  Ester  omisit.)  — Praeter  hosce  libros 
alios,  nimirum  deuterocanonicos , extitissc,  indubium  est; 
sed  istos  Judaei , in  Palaestina  degentes  et  canoni  ab  Es- 
dra  confecto , stricte  adhaerentes , in  canoncm  non  retule- 
runt; Judaeos  autem  Hellenistas,  atque  Alexandrinos,  qui 
per  totum  late  Orientem  diffusi  erant , omnes  illos  V.  T. 
libros,  quos  Catholici  admittunt,  sine  discrimine  pro  cano- 
nicis habuisse,  jam  plures  eruditi  asseruerunt,  et  solidis 
argumentis  probavit  doctiss.  Turneminius.  (Cf.  Waibl 
matif  7.  Sl&fjanbt.  1.  23ril.  n.  II.) 

2.  Canon  Catholicorum  clare  proponitur  a Concilio 
Tridentino,  quod  septuaginta  tres  libros  enumerat,  hosque 
omnes  ut  canonicos  habendos  esse  decernit  Sess.  IV., 
quin  inter  protocanonicos , et  deuterocanonicos  discrimen 
instituatur.  Concilium  autem  tridentinum  in  canone  te- 
xendo nonnisi  perpetuam,  et  communem  Ecclesiarum  con- 
sensionem secutum  esse,  facile  probari  potest.  Nani  a) 
Concilium  Carlhaginense  III.  anno  397.  a 44  Episcopis 
congregatum,  in  canonem  suum  eosdem  libros  retulit,  quos 
canon  tridentinus  habet,  addita  ratione;  a Patribus  ista 
accepimus  in  Ecclesia  legenda,  b)  Cum  ex  votis  concilii 
Carthaginensis  index  ad  occidentales  Episcopos  delatus 
esset,  ut  ab  illis,  praecipue  a romano  Pontifice  confirmare- 
tur, Innocentius  I.  eum  suo,  et  sedis  apostolicae,  imo  et 
totius  occidentalis  Ecclesiae  nomine  approbavit,  uti  constat 
ex  ejusdem  epistola  ad  Exuperium  Episcopum  Tolosanum 
anno  405  data,  ipseque  similiter  doctrinam  hanc  ex  tradi- 
tione se  hausisse  ait.  c)  Eundem  librorum  Canonem  re- 
censet Concilium  romanum  anno  494  sub  Gelasio  celebra- 
tum. d)  S.  Augustinus  1.  2.  de  doctr.  christ.  cap  8.  posi- 
tis ante  regulis  ad  discernendas  scripturas  sacras,  Cano- 
nem  subnectit,  qui  eosdem  nec  plures,  nec  pauciores  libros 
complectitur,  quam  in  Concilio  Tridentino  numerati  sunt, 
e)  Quam  generalis  fuerit  a primis  saeculis  Ecclesiarum 
consensus  circa  libros  non  solum  protocanonicos,  sed  etiam 
deuterocanonicos,  probatur  ex  antiqua  versione  itala,  quae 
Apostolorum  fere  temporibus  confecta  creditur,  et  a latinis 
Ecclesiis  universaliter  fuit  usurpata:  in  illa  versione  om- 
nes libri  deuterocanonici  inter  divinas  scripturas  numeran- 
tur. f)  Magnum  his  argumentis  pondus  accedit  ex  con- 
sensu Ecclesiarum  orientalium,  quae  omnes  eundem,  ac 
Concilium  Tridentinum  Scripturarum  canonem  admittunt, 
quamvis  inter  eas  reperiantur,  quae  a quinto  jam  saeculo  ab 

Ecclesia  cnthdica  scissae  sunt,  quales  Biint  Nestorianorum, 
Jacobilarum,  vel  Eutychianorum  sectae.  In  Concilio,  quod 
anno  692  Constantinopoli  in  Troilo  habitum  est,  et  coi  qua- 
titor Patriarchae  eum  plusquam  200  Episcopis  adfuerunt, 
in  numerum  Canonum  orientalis  Ecclesiae  recepti  quoque 
sunt  Canones  Conciliorum  Cartlmginensium,  inter  quos  et 
ille  continetur,  quem  superius  citavimus.  Quod  autem  Eccle- 
sia orientalis  in  hac  doctrina  constanter  perseverarit,  patet 
ex  illa  responsione , quam  Synodus  Hierosolymitana  anno 
16?2  sub  Dositheo  Patriarcha  celebrata  Protestantibus  de- 
dit, qui  Graecos  ad  partes  suas  trahere  lentarunt:  nume- 
ralis libris  iisdem , quos  in  Tridentini  decreto  legimus, 
addit  Synodus:  Hos  omnes  judicamus  esse  canonicos,  et 
sacram  Scripturam  confitemur , quoniam  eos  tradidit  an- 
tiqua consuetudo , seu  magis  Ecclesia  catholica . Conci- 
lium ergo  Tridentinum  nihil  innovavit,  sed  solum  quoad 
libros  divinitus  ipspiralos  soleniniter  declaravit,  quod  per- 
petuo tenuit  Ecclesiarum  fides:  haec  autem  constans  Ec- 
clesiarum consensio  nonnisi  ex  institutione  Apostolorum 
repeti  potest. 

3.  Qui  ab  Ecclesia  recesserunt,  ipsiusque  judicio  ac- 
quiescere detrectarunt,  plerumque  etiam  plures,  vel  paucio- 
res S.  Scripturae  libros  rejecerunt,  praecipue  quos  falsae 
doctrinae  suae  minus  favere  senserunt.  De  tali  haeretico- 
rum temeritate  jam  lamentati  sunt  antiqui  Ecclesiae  Patres, 
_ ut  Tertullianus  (de  praescr.  c.  17.)  Irenueus  (I.  1.  adv. 
haer.  c.  20.)  Cyprianus  (1.  de  unit.  Eccl.)  Basilius  tin 
Hexaem.  hom.  5.  n.  5.)  Augustinus  (1.  contr.  Adimant, 
c.  13.)  Eodem  fere  modo  processerunt  Protestantes.  — 
f.uihernni  enim  ab  initio  rejecerunt  ex  sacrorum  Bibliorum 
censu  libros  omnes  tum  V.  tum  N.  T.,  quos  dcuterocano- 
nicos  vocamus.  Calviniani  repulerunt  pariter  libros  omnes 
deuterocanonicos  V.  T.,  cum  tamen  libros  deuterocanoni- 
cos  N.  T.  retinerent.  Successu  temporis  inter  ipsos  Lutho  - 

rnnos  mulli  eruditi  viri  libros  deuterocanonicos  - saltem 
N.  T.  (sola  Apocalypsi  a nonnullis  rejecta)  in  Canonem 
divinorum  librorum  retulerunt.  Retentioribus  autem  tem- 
poribus nonnulli  cum  Odero,  et  Semlero  libros  etiam  pro- 
tocanonicos  aut  rejiciunt,  aut  in  dubium  vocant,  potissi- 
mum historicos,  quos  ad  ordinem  salutis  haud  pertinere 
censent,  (v.  Dobmoyr  1.  c.  §.  34.) 

Libri  deuterocanonici  ideo  solum  non  universaliter  ut  divini  habe- 
bantur, quia  non  satis  constabat  de  Apostolorum  traditione, 
qua  post  pacem  Ecclesiae  redditam  melius  cognitu  ubique  ut 
divini  habiti  sunt.  Vindicias  librorum  deulcrocanonicorom 
Theologi  catholici  passim  solide  susceperunt,  (v.  Melchior  Can. 
de  locis  theol.  I.  2,  cap.  9,  10,  et  11.  Bellarmin.  Tom.  I. 
Controv.  lib.  I.  cap.  8 et  seq.  Stolberg  4.  ©6.  2.  ©eilage. 
Liebermann.  I.  c.  Art.  II.  §.  II.  et  III. 

§.  158. 

De  S.  Scripturae  versionibus. 

Cum  Revelatio,  quam  Christus  mundo  attulit,  non,  ut 
lex  mosaica,  pro  uno  tantum  populo,  sed  pro  omnibus 
terrae  gentibus,  quae  variis  linguis  utuntur,  destinata  fue- 
rit; - S.  Scriptura,  ut  ceu  fons  Revelationis  omnibus  pa- 
teret, in  varias  linguas  vertenda  erat.  Plures  idcirco  S. 
Ribliorum  ' emones  confectae  sunt,  de  quibus  fusius  in 
studio  bibJico  agitur.  Pro  usu  autem  Theologiae  dogma- 
ticae aliqua  de  auctoritate  versionis  graccae  70  Inter- 
pretum, ct  de  auctoritate  Vulgatae  latinae  dicenda 
veniunt. 

1.  De  tempore,  et  modo,  quo  inclita  versio  70  con- 
fecta fuerat,  non  satis  convenit  inter  eruditos.  Narratur, 
Ptolemaeum  Philadelphum,  Regem  Aegypti  ab  Eleazaro  im- 
petrasse 72  vivos,  legis  doctores  , qui  spatio  72  dierum 
mirabili  consensione  versionem  absolverunt:  id  asserunt 

Aristaeus,  et  Josephus  Flav.  I.  12.  ant.  c.  2.  Sed  an  sin- 
guli separatim  in  diversis  cellulis  an  bini,  et  bini,  an  in- 
ter se  conferentes  interpretati  sint,  est  incertum,  aliis  Pa- 
tribus affirmantibus,  aliis  negantibus.  Probabilius  tamen 
est,  omnes  inter  se  contulisse,  tum  quia  nec  Josephus,  nec 
Philo,  historiam  veisionis  describentes  harum  cellularum 
mentionem  fecerunt,  tum  quia  Aristaeus  aperte  asserit,  70 
interpretes  simul  usque  ad  horam  nonam  conferendo  ver- 
sionem  inter  72  dies  absolvisse;  unde  S.  Hieronymus 
(Praef.  in  Pentat.)  ait:  „Nescio,  quis  primus  auctor  70 
cellulas  Alexandriae  mendacio  suo  extruxerit,  quibus  divisi 
eadem  scripserint.^  — Quocunque  vero  tempore  et  modo 
haec  versio  confecta  fuit,  magna  est  ipsius  in  Ecclesia 
auctoritas,  a)  quia  Christus,  et  Apostoli  ea  usi  fuerunt, 
b)  quia  utriusque  Ecclesiae  graecae,  et  ialinae  judicio,  et 
usu  consecrata  est;  c)  quia  non  sine  Spiritus  S.  assisten- 
tia facta  videtur;  nam  S.  Irenaeus  de  hac  vcrsione  dicit: 
„per  aspirationem  Dei  expositae  sunt  scripturae^  (J.  8 
adv.  haer.  c.  15.),  et  S.  Augustinus:  » Spiritus,  ait,  qui 
in  prophetis  erat,  quando  illa  dixerunt,  idem  ipse  erat  iu 
70  viris,  quando  illa  interpretati  sunt“  (Lib.  18.  de  Civ. 
I).  c.  43.);  d)  demum  quia  Sixtus  V.  illam  authenticam 
declaravit:  in  suo  enim  diplomate  praefixo  versioni  70, 
quam  publicam  fecit  juxta  exemplar,  temporibus  S.  Hiero- 
nymi prius  ac  ideo  a multis  mendis  liberum,  ita  loquitur: 
„ Volumus,  et  sancimus  ad  Dei  gloriam,  et  Ecclesiae  uti- 
litatem, ut  vetus  Testamentum  juxta  70  recognitum,  et  ex- 
positum ab  omnibus  recipiatur,  non  autem  quomodocunque, 
sed  ut  authentica  versio  . . . prohibentes,  ne  quis  de  hac 
nova  graeca  editione  audeat  in  posterum  vel  addendo,  vel 
minuendo,  aliquid  immutare."  — Magna  quoque  providen- 
tia divina  ex  hac  versione  elucet.  Cum  enim  per  Alexan- 
drum M.  imperium  Graecorum  maxime  dilatatum  fuerat, 

etiam  linguae  graecne  notitia  apud  multos  populos  incre- 
menta cepit.  Ideo  Apostoli,  hisce  populis  Evangelium 
praedicantes,  ad  vereionem  V.  T.  graecam,  quam  legere, 

.et  intelligere  valuerunt,  provocare  potuerunt.  Et  haec  ver- 
sio  trecentis,  vel  saltent  ducentis  annis  ante  Christum  con- 
fecta, et  Judaeis,  Ethnicisque  nota  fuit,  ne  sacri  V.  T. 
libri  a Christianis  conficti,  aut  interpolati  dici  possint,  (v. 
8to!berg  *.  $e(.  3-  4.  §.  47.) 

2.  Primis  jam  Ecclesiae  saeculis,  testibus  S.  Au- 
gustino (Lib.  II.  de  doctr.  christ.  c.  11.)  et  & Hiero- 
nymo, (Praef.  in  Josue)  multae  S.  Bibliorum  versiones 
latinae  circumferebantur,  inter  quas  eminuit  una,  a S.  Au- 
gustino Hala,  a S.  Hieronymo  communis,  seu  vulgata,  a 

S.  Gregorio  M.  vetus  appellata : haec  ab  incerto  auctore 
juxta  exemplar  70  adornata  fuit.  Cum  autem  Christiani 
ex  eo  carperentur,  quod  nonnisi  ex  graeco  compilatam  V. 

T.  versionem  haberent,  iS.  Hieronymus  jussu  Damasi  Pa- 
pae fere  totum  V.  T.  transtulit  in  Latinum,  exceptis  ni- 
mirum libris  Baruch , Sapientiae,  Ecclesiastici,  et  Ma- 
chabaeorum : libros  Judith,  et  Tobiae  transtulit  ex  origi- 
nali chaldaico,  et  duo  posteriora  capita  Danielfs,  quae  in 
textu  hebraico  non  Inveniebantur,  desumsit  ex  versionc 
Theodotfonis.  Psalterium,  licet  a S.  Hieronymo  versum, 
attamen  retentum  est  juxta  antiquam  versionem  italam,  quia 
jam  a longo  tempore  illius  usus  invaluerat  in  Ecclesia. 
Novum  Testamentum  non  vertit  S.  Hieronymus,  sed  anti- 
quam italam  versionem  a mendis,  quae  vel  per  impruden- 
tiam, vel  per  Librariorum  incuriam  irrepserant,  emenda- 
vit. — Sic  enata  est  Vulgata  nostra,  quam  Concilium  Tri- 

• dentinum  ut  authenticam  declaravit;  ait  enim  Sess.  IV. 
decr.  2.  Sacrosancta  Synodus  considerans,  non  parum 
utilitatis  accedere  posse  Ecclesiae  Dei,  si  ex  omnibus 
latinis  editionibus,  quae  circumferuntur,  sacrorum  libro- 
Dogm.  geu.  27 

rum,  quaenam  pro  authentica  habenda  sit,  innotescat, 
statuit , et  declarat , ut  haec  ipsa  vetus,  et  vulgata  edi- 
tio, quae  longo  tot  saeculorum  usu  in  ipsa  Ecclesia 
probata  est,  et  in  publicis  lectionibus,  disputationibus, 
praedicationibus,  et  expositionibus  pro  authentica  ha- 
beatur; ut  nemo  illam  rejicere  quovis  praetextu  audeat, 
vel  praesumat.  Ex  hujus  decreti  verbis  apparet,  Conci- 
lium tridenlinum  nullatenus  versionem  iatinam  textui  he- 
braeo,  vel  graeco  praeferre  aut  aequiperare,  neque  ut  ad 
hunc  recurrant,  Catholicis  prohibere,  sed  solum  ex  latinis 
versionibua  hanc,  quae  vulgata  nuncupatur,  ut  authenticam 
declarasse.  Neque  Concilium  tridentinum  Vulgatam  eo 
sensu  authenticam  declaravit,  quod  nulla  omnino  errata, 
seu  menda  in  ea  reperianlur,  sed  eo  tantum  sensu,  quod 
in  iis,  quae  sunt  alicujus  momenti,  non  discrepet  a pri- 
mario, et  vero  divinae  scripturae  sensu,  et  quod  currnpta 
non  sit  in  capitibus,  quae  ad  lidem,  aut  mores  pertinent. 
Hunc  eBse  decreti  tridentini  sensum  docuit  cel.  Melchior 
Canus,  qui  ipse  concilio  tridentino  adfuit.  (I.  15.  in  Cone, 
trid.  c.  9.)  Caeterum  inter  ipsos  Protestantes  nonnulli, 
ut  Lutherus,  Calvinus,  Beza,  Hugo  Grotius,  Michaelis  et 
alii  vulgatam  magni  fecerunt,  et  illam  aliis  versionibus 
latinis  praeferendam  esse  judicarunt.  ,(v.  Dobmayr  i.  c.  §. 
40.  Waibl  3>o3m.  VII.  «M.  I.  «eil.  n.  XVIII.)  >. 

Articulus  IV. 

De  S.  Scripturae  usu. 

§.  159. 

Non  sufticit  solam  Scripturae  theoriam  tenere,  sed. 
oportet  ea  rite  uti  ad  fines,  ad  quos  singulari  Dei  benefi- 
cio data,  et  inde  a sua  origine  semper  apta  fuit.  Ut  autem 
liujusce  usus  tum  motivum,  tura  modus  pateBcat,  de  sacrae 

Scripturae  praestantia , et  utilitate,  de  ejusdem  multip- 
lici sensu,  ac  de  lectione  illius  omnibus  vel  commendanda, 
vel  limitanda  disserendum  est. 


$.  160, 

l)e  S.  .Scripturae  praestantia,  et  utilitate. 

S.  Scripturam  in  se  praestantissimam,  nobisque  uti- 
lissimam esse,  facile  cognoscemus,  sive  ejusdem  indolem 
consideremus,  sire  Patrum  testimonia  audiamus. 

1.  Cum  S.  Scriptura  non  solum  doctrinam  divinitus 
revelatam  contineat,  sed  etiam  inspirante  Spiritu  S.  exa- 
rata sit,  dubitari  haud  potest,  ipsam  tum  ratione  argumenti, 
tum  ratione  originis  praestantissimam  esse.  Kt  sane  - S. 
Biblia  doctrinas  saluberrimas  continent,  quibus  tum  fides 
illustratur,  ac  firmatur,  tum  mores  corriguntur,  et  ad  per- 
fectionem diriguntur.  Dei  infinitae  perfectiones,  innumera- 
que  beneficia  egregie  nobis  ante  oculos  ponuntur,  et  sic 
ad  Deum  colendum,  timendum,  et  amandum  excitamur. 
Optimus  quoque  Deum  laudandi  modus  nobis  in  S.  Bibliis, 
praecipue  in  Psalmis  exhibetur.  Historiae  quoque,  quae 
tum  de  Religione  in  genere,  tum  de  integris  populis,  tum 
de  singulis  hominibus  in  s.  libris  leguntur,  varia  emolu- 
menta praestant.  Ostendunt  enim  nobis  divinam  providen- 
tiam, quae  Religioni  revelatae  invigilat,  pios  probat  quidem, 
sed  et  adjuvat,  protegit,  ac  liberat,  impios  vero,  licet  eos 
aliquamdiu  patienter  sustineat,  justis  tandem  suppliciis  af- 
ficit. Jure  igitur  de  tota  s.  Scriptura  dicitur,  quod  legitur 
Ps.  18,  8 etc.  Lex  Domini  immaculata  convertens  ani- 
mas, — testimonium  Domini  fidele,  sapientiam  praestans  •> 
parvulis ; praeceptum  Domini  lucidum , illuminans  ocu- 
los. Paulus  autem  S.  Bibiiorum  praestantiam,  et  utilitatem 
commendat,  dicens : quaecunque  scripta  sunt , ad  nostram 

27* 

doctrinam  scripta  sunt,  ut  per  pafientam,  et  consolatio- 
nem scripturarum  spem  habeamus.  ( Kom.  15,  4.)  Et  ite- 
rum : Omnis  Scriptura  divinitus  inspirata  utilis  est  ad 
docendum , ad  arguendum,  ad  corripiendum , ad  erudien- 
dum in  justitia,  ut  perfectus  sit  homo  Dei  ad  omne 
opus  bonum  instructus.  II.  Tini.  3,  1G  etc. 

2.  Mirum  proinde  non  est,  SS.  Patres  emolumenta, 
quae  ex  lectione,  et  meditatione  s.  Bibliorum  redundant, 
maxime  extulisse.  Sic  S.  Cyprianus  S.  Scripturam  vocat 
„vocem  coelestem,  qua  servi  Dei  corroborantur»  (de  lapsis) 
et  -thesaurum  indelectibilem,  quo  divina  sapientia  multip- 
lex per  multos  distribuitur.»  (Ep.  75.)  Origenes  ait: 
,, Nutrimentum  spiritus  est  divina  lectio,  his  alitur  cibis, 
bis  convalescit,  his  victor  efficitur.»  (Hom.  9.  in  Lev.) 
S.  Hilarius  de  scriptis  hagiographis  dicit:  »quidquid  in 
eis  est,  excelsum,  divinum,  rationabile,  et  perfectum  est : 
ista  nunc  innocentis  vitae  institutionem  afferunt,  nunc  sci- 
entiam Dei  intimant,  nunc  originis,  naturaeque  nostrae 
cognitionem  tribuunt,  nunc  futurorum  intelligentiam  non 
spe  tantum,  sed  ratione  praeBtant.»  (in  Ps.  185.  n.  I et  2.) 
S.  Basilius  inquit:  „ Omnis  scriptura  divinitus  inspirata 
hac  una  ratione  a Spiritu  S.  conscripta  adstruitur,  ut  ex 
ea,  haud  secus,  atque  ex  communi  quapiam  curandarum 
animarnm  officina  medelam  suo  quisque  morbo  B&lutarem, 
et  accommodam  queat  seligere:  medicina  enim  scriptura 
sedabit  magna  delicta.  (Praef.  in  Psalm.)  S.  Chrysosto- 
mus  exponens  verba  Apostoli:  Verbum  Christi  habitet  in 
vobis  abundanter , - asBiduam  s.  Scripturarum  lectionem 
commendans  ait:  „parate  vobis  libros  medicamenta  ani- 
mae. Si  non  alios  vultis,  novum  quidem  certe  Testamen- 
tum vobis  parate,  Apostolorum  actus,  Evangelia  magistros 
perpetuos;  si  dolor  acciderit,  tanquam  in  medicamentorum 
apothecam  aspice»  etc.  (Hom.  6.  in  Ep.  ad  Coi.).  S.  Am- 

brosius  scribit : »Omnes  aedificat  scriptura  divina ; in  ca 
invenit  unusquisque,  quo  aut  vulnera  sua  curet,  aut  merita  • 
confirmet.»  (in  Ps.  48.)  S.  Hieronymus : j-Hoc  soiuin, 
ait,  liabeinus  in  praesenti  saeculo  bonum,  si  vescamur  carne 
Christi,  et  cruore  potemur  non  solum  in  mysterio,  sed 
etiam  in  Scripturarum  lectione.  Verus  enim  cibus,  et  po- 
tus, qui  ex  verbo  Dei  sumitur,  scientia  Scripturarum  est.» 
(Comment.  in  Kecles.)  S>  Augustinus  dicit:  »De  ilia  ci- 
vitate, unde  peregrinamur,  litterae  nobis  venerunt;  ipsae 
qunt  Scripturae,  quae  noB  hortantur,  ut  bene  vivamus»  (in 
Pe.  90.  S.  2.)  S.  GreyortU8  M.  inquit:  Studeto  fratres 

charissimi  Dei  verba  meditari,  nolite  despicere  verba  nos- 
tri Conditoris,  quae  ad  nos  missa  sunt.  Multum  valde  est, 
quod  per  ca  animus  refricatur  ad  calorem,  ne  iniquitatis 
suae  frigore  torpescat.»  (Houi.  15.  in  Ezecb.)  iS.  Jo.  Da- 
mascenus scribit;  „Hoc  afferunt  Scripturae  sanctae,  ut  ad 
bonas  actiones,  et  ad  puram  contemplationem  nos  compo- 
nant; in  eis  namque  cohortationem  ad  omnem  virtutem,  et 
ab  omni  vitio  dissuasionem  invenire  est.  (de  fid.  orthod. 
e.  17.)  Similiter  alii  Patres,  et  DoctoreB  magnificentis- 
sime de  SS.  Bibliis  loquuntur,  eorumlcmque  usum  com- 
mendant. (v.  Scbanza  Mor.  christ.  T.  I.  §.  219.) 

$•  101 

De  S.  Scripturae  sensu. 

1.  Duplex  S.  Scripturae  sensus  litteralis,  et  mysticus 
a Theologis  secernitur.  Litteralis  est  ille,  quem  verba 
sive  proprie,  sive  metaphorice  accepta  immediate  signifi- 
cant; Mysticus  est  ille  qui  non  verbis  ipsis,  sed  rebus 
per  verba  significatis  indicatur;  et  hic  triplex  distinguitur, 
uimiruai . tropologicus-,  seu  moralis,  qui  est  rei  ad  morum 
instructionem  significatio  per  aliam  rem  Scripturae  verbis 

immediate  significatam ; alie  g Oricus,  qui  res,  facta,  et  dicta 
•veteris  testamenti  ad  Christum,  et  ecclesiam  refert;  et 
anagogicus,  qui  ea,  quae  in  hac  vita  geruntur,  aut  dicun- 
tur, refert  ad  futuram,  et  aeternam  vitam.  Omnes  isti  sen- 
sus una  cum  litterali  sequenti  versiculo  exprimi  solent : 

Littera  gesta  docet,  quid  credas  Allegoria,  Moralis , 
quid  agas,  quo  tendas  AnagOgia. 

2.  Neque  aliquid  absurdi  occurrit,  dum  varius  in  S. 
Scriptura  sensus  adstruitur.  Duplex  enim  distinguendus 
est  scripturarum  auctor,  homo  scribens,  et  Deus  inspirans ; 
sensus  igitur  scripturae  compositus  est;  Dei  enim  sensum 
continet,  et  auctoris.  Sensus  scribentis  non  potest  sensui 
divino  contradicere;  potest  tamen  senstiB  Dei  inspirantis 
illi,  quem  auctor  habuit,  longe  esse  foecundior,  sicque  in 
s.  litteris  contineri  sensus,  quem  scriptor  sacer  non  cog- 
novit, nec  exprimere  intendit  — Imo  negare  nullo  modo 
licet,  in  s.  scriptura  sensum  mysticum  contineri.  Christus 
enim  ipse,  et  Apostoli  interpretatione  mystica  usi  sunt, 
huncque  sensum  adhibuere  tanquam  sensum  a Spiritu  S. 
intentum.  Sic  Christus  cum  Nicodemo  de  sua  in  cruce 
exaltatione  loquens,  eam  per  serpentem  a Moyse  erectum 
praefiguratam  fuisse  affirmat  (Jo.  3).  Alibi  resurrectio- 
nem suam  in  Jona  propheta  figuratam  esse  asserit  (Mntth. 
12.)  — Joannes  c.  19.  in  Christo  impleta  fuisse  ait,  quae 
Ex.  12.  de  aguo  paschali  dicuntur : Os  non  comminuetis 
ex  eo.  In  Apostolorum  scriptis  nil  frequentius  occurrit, 
quam  ejusmodi  mysticae  explicationes.  Sic  e.  g.  I.  Cor. 
9,  9 in  sensu  tropologico,  seu  morali  explicantur  verba 
Deut.  25:  non  alligabis  os  bovi  trituranti.  Imo  Paulus 
quasi  rationem  hujus  mysticae  explicationis  reddit,  cum  de 
veteri  Testamento  loquens  ait:  Omnia  in  figuris  contin- 
gebant illis.  I.  Cor.  10,  11:  Neque  dici  potest,  Christum 
et  Apostolos  accommodatitio  solum  modo  alium  Scripturae 

sensum  applicasse;  nam  verba  Scripturae  in  sensu  mystico 
ad  rem  suam  contra  Judaeos  probandam  citarunt,  et  Evan- 
gelistae  passim  dicunt:  ut  adimpleretur , quod  dictum 
est  per  Prophetam  (Matlh.  2,  15.)  vel  facta  sunt  haec , 
ut  scriptura  adimpleretur.  (Jo.  17,  19.)  Ideo  mysticum 
sensum,  lanqtiam  a Spiritu  S.  intentum  sempcr  agnovit 
Ecclesia,  ilioque  sat  frequenter  SS.  Patres  usi  sunt.  Egre- 
gie S.  Gregorius  M.  dicit:  S.  Scriptura  est  liber  scriptus 
intus,  et  foris  (Apoc.  5,  1.)  Est  autem  intus  scriptus  per 
allegoriam,  foris  per  historiam;  intus  per  spiritualem  in- 
tellectum, foris  autem  per  sensum  litterae  simplicem.  (Hom. 

9.  in  Ezech.)  Cf.  S.  Hieronymum  (ad  II.  Ezech.  Augusti- 
num de  doclr.  chr.) 

3.  Uterque  sensus  tum  litteralis,  tum  mysticus  consti- 
tuit locum  vere  theologicum,  ita  ut  ex  illo  Theologia  argu- 
menta depromere  queat,  si  de  eo  certo  constat:  uterque 
enim  est  a Spiritu  S.  intentus,  quo  inspirante  s.  libri  con- 
scripti sunt.  Non  solum  autem  de  sensu  litterali,  sed 
etiam  de  sensu  mistico  certo  constare  potest  vel  ex  alio 
Scripturae  joco,  vel  ex  traditione,  vel  ex  Ecclesiae  defini- 
tione. Si  autem  talis  sensus  sit  solummodo  humani  in- 
genii partus,  nil  ex  eo  probari  potest.  Neque  opinandum 
est,  in  quovis  Scripturae  S-  textu  praeter  sensum  litteralem 
etiam  mysticum  contineri.  Contrarium  ipsi  SS.  Patres  do- 
cent. Sic  e.  g.  S.  Augustinus  Quaest.  2.  sup.  Gen.  ait: 

;Jn  quibusdam  locis  soIub  sensus  litteralis  quaerendus  est.“ 

Et  S.  Epiphanias  1.  2.  Haer.  61.  inquit:  „Non  omnia  verba 
divina  opus  habent  Allegoria,  sed  prout  se  habent,  accipi- 
enda Bunt.“  -i—  Et  quis  jam  sensus  mysticus  ex  verbis:  ' 

non  furtum  facies  etc.  diliges  Dominum  Deum  tuum  etc. 

4.  A sensu  mystico  prorsus  differt  accommodat itius, 
quo  ea,  quae  litterali,  aut  mystico  sensu  alia  occasione  in 
Scriptura  dicuntur,  per  quandam  extensionem,  et  similitu- 

dinem  ad  aliquid  aliud  applicantur.  Hic  sensus  nullu  modo 
a Spiritu  S.  intentus  est,  et  nihil  ex  co  probari  potest. 
(Cf.  Liebermann.  I.  c.  Art.  111.) 

$•  162. 

De  S.  Scripturae  lectione. 

S-  Scripturae  lectionem  in  se  utilissimam,  ac  omnibus 
commendandam  esse,  ex  dictis  patet.  — Nullatenus  tamen 
dici  potest,  eam  necessariam  esBe  ad  salutem ; -nullum  enim 
Scripturas  legendi  praeceptum  vel  divinum,  vel  ecclesiasti- 
cum citari  potest,  et  teste  Apostolo  fides  ex  auditu  con- 
cipitur (Rom.  10,  17.)  atque  ad  Religionis  doctrinam  cog- 
noscendam, ac  pietatem  fovendam  alia  media  suppetunt. 
Ideo  S.  Augustinus  dicit : „Homo  fide,  spe,  et  charitate  sub- 
nixus, eaque  inconcusse  retinens,  non  indiget  Scripturis, 
nisi  ad  alios  instruendos.  Itaque  multi  per  haec  tria  etiam 
in  solitudine  sine  codicibus  vivunt."  (de  doctr.  christ.  1.  1. 
c.  45.)  Imo  cum  S.  Scriptura  multis  in  locis  obscura  sit, 
et  sine  variis  adminiculis  recte  intelligi  non  possit,  ideo 
ex  ignorantia  vel  malitia  hominum  fieri  potest,  ut  ex  illius 
lectione  plus  detrimenti,  quam  emolumenti  capiatur.  Prin- 
ceps jam  Apostolorum  de  tam  pestifero  S.  Scripturae  abusu 
lamentatus  est:  de  Epistolis  enim  Paulinis  dicit:  in  qui- 
bus sunt  quaedam  difficilia  intellectu , quae  indocti,  et 
instabiles  depravant  ad  suam  ipsorum  perditionem.  II. 
Petr.  3,  16.  Negari  ergo  non  potest,  lectionem  S.  Scrip- 
turae, licet  in  se  utilissimam,  tamen  indoctis,  et  instabili- 
bus, i.  e.  in  fide  non  sat  firmis,  perniciosam  fieri  posse. 
Cautela  ergo  opus  est  in  illa  commendauda,  vel  etiam  per- 
mittenda. Sapientissime  igitur  in  Ecclesia  catholica  circa 
communem  S.  Scripturae  lectionem  limites  constituti  sunt. 
Regula  enim  quarta  indicis,  a Pio  IV.  editi,  ita  sonat:  Cum 

experimento  manifestum  sit,  si  sacra  Biblia  vulgari  lin- 
gua passim  sine  discrimine  permittantur,  plus  inde  ob 
hominum  temeritatem  detrimenti,  quam  utilitatis  oriri; 
hac  in  parte  judicio  Episcopi , aut  Inquisitoris  stetur , 
ut  cum  consilio  Parochi,  vel  Confessorii  Bibliorum  a 
catholicis  auctoribus  versorum  lectionem  vulgari  lingua 
eis  concedere  possint,  quos  intellexerint,  ex  hujusmodi 
lectione  non  damnum,  sed  fidei,  atque  pietatis  augmen- 
tum capere  posse;  quam  facultatem  inscriptis  habeant 
elc.  — Protestantes  hanc  regulam  acri  stilo  exagitarunt, 
clamitantes,  Catholicis  essentiale  jus  S.  Scripturam  legendi 
ademtum  esse.  Talem  autem  criminationem  omnino  injus- 
tam esse,  regulam  rite  consideranti  patet,  a)  I.ectio  enim 
S.  Scripturae  in  lingua  hebraica,  graeca,  et  Jatina  nemini 
prohibetur;  sed  sermo  est  solummodo  dc  versionibus  in 
linguam  vulgarem  faetis,  quarum  illis  temporibus  multae 
corruptae,  ct  erroribus  refertae  circumferebantur,  b)  In  hac 
prohibitione  illi  tantum  comprehenduntur,  qui  detrimentum 
potius,  quam  utilitatem  inde  haurire  possent,  uipolc  neces- 
sariis mediis  ad  S.  Scripturam  recte  Intel iigendam  destitu- 
tis ; non  autem  lectio  interdicitur  doctis,  et  requisitis  ad 
intelligenda  Biblia  subsidiis  instructis,  c)  Imo  neque  laicis 
absolute  S.  Scripturae  lectio  interdicitur,  sed  legitimae  po- 
testatis judicio  committitur,  ut  S.  Scripturae  lectio  in  lingua 
vulgari  illis  permittatur,  quibus  utilis  esse  possit.  Regula 
ergo  omnino  juste,  et  sapienter  constituta  est. 

1.  De  praefata  regula  indicis  etiam  inter  catholicos  Theologos 
varii  varia  senserunt.  Eunelb.  Ktiipfel  (T.  I.  Proleg.  §.  41 
n.  2.)  clare  pronuntiat,  regulam  hanc  non  constituere  obliga- 
toriam legem  universalis  Ecclesiae.  Nam,  ait,  ,. compertum 
est,  indicem  librorum  prohibitorum,  atque  regulas  indici  prae- 
fixas concilii  tridentini  partes  non  esse : ahsolutB  enim  synodo, 
indicem  demum  confectam,  prohatumque  esse,  apparet  ex  Bulla 
Pii  IV,  praemissa  indici  anno  1564.  Idem  majori  jure  statu- 

curium  est  de  observatione  regulam  quartam  attinente,  quae 
in  antiquioribus  concilii  editionibus  nou  invenitur.1”  — Haec 
Kliipfelii  argumentatio  solida  haud  est.  Admitti  equidem  debet, 
regulas  indicis  partes  concilii  tridentini  uon  esse:  concilium 
enim  jam  Pini  suo  appropinquans  causam  de  inhibitione  libro- 
rum primo  selectis  viris  discutiendam,  et  dein  Romano  Ponti- 
fici definiendam  reliquit:  ideo  Pius  IV.  nomine,  et  auctoritate 
totius  Ecclesiae  regulas  indicis  promulgavit.  Quis  ergo  Catho- 
licorum negabit,  obligatoriam  vim  istis  regulis  i nesse,  cum 
romanus  Pontifex  jam  per  se  supremam  potestatem  legislaii- 
vam  in  universam  Ecclesiam  habeat,  et  speciatim  hoc  in  ne- 
gotio a concilio  oecumenico  ipsi  auctoritas  tradita  fuerit?  -r- 
Legem  hanc  mullis  in  provinciis  (praecipue  in  Germania)  re- 
ceptam non  esse,  aut  per  contrariam  consuetudinem  abrogatam 
fuisse,  varii  Theologi  docent  (e.  g.  Layman  Comp.  Theol. 
Mor.  I.  2.  tract.  1.  c.  15.  Wiest  Tom.  3.  §.  325  in  Nota.)  — 
Sed  tamen  notandum  est,  per  consuetudinem  abrogari  non 
posse  legem  naturalem,  quae  prohibet  lectionem,  ex  qua  plus 
detrimenti,  quam  utilitatis  oritur.  Neque  negari  potest,  nostris 
praecipue  temporibus,  quibus  societates  bihlicae  plurimas  S. 
Scripturae  versiones,  in  lingua  vulgari  ab  heterodoxis  exaratas 
spargunt,  circa  lectionem  S.  Bibliorum  in  lingua  vnlgari  magna 
cautione  opus  esse. 

' • t »<V*'  - irrHufr  -i» 

Kltipfel  (cit.  §.  41.)  etiam  propugnare  conatur,  a S.  Scrip- 
turae lectione  neminem  Christianorum  arcendum  esse.  Sed 
contra  allata  ipsius  argumenta  varia  excipi  possunt.  Ait  enim 
— 1.  „Apud  Hebraeos  hebraicc,  apud  Graecos  graece,  apud 
Latinos  latiue  (quae  quidem  linguae  gentibus  illis,  quibus  datae 
sunt,  vernaculae  fere  fuerunt)  primum  prodierunt  divini  libri: 
non  alio  certe  consilio,  nisi  ut  legerentur,  atque  intelligeren- 
tnr  ab  omnibus.1  1 Resp.  Libri  sacri  lingua  quadam,  et  qui- 
dem scriptoribus  nota,  exaranda  fuerunt.  Id  vero  eo  consilio 
factum  esse,  ut  indiscriminatim  ab  omnibus  legerentur,  et  in- 
tclligerentur,  probandum  esset,  sed  probari  haud  potest.  Ma- 
jori jure  dicitur,  s.  libros  hebraice,  graece  etc.  exaratos  fuisse, 
ut  ii,  quibus  munus  docendi  incumbit,  eos  intelligant,  illosque 
fidelibus  explicare  queant.  Et  sane  - cum  ante  inventam  artem 

typographicam  libri  sat  rori,  et  Tere  solum  in  manibus  homi- 
num doctorum  fuerint,  ac  praeterea  pauci  artem  legendi,  et 
scribendi  callcrenl,  inepte  omnino  dicitur,  s.  Scriptores  eo 
consilio  libros  snos  lingua  tunc  temporis  vulgari  exarasse,  ut 
ab  omnibus  legerentur,  et  intclligerentur.  Utique  nostris  quo- 
que temporibus  libri  juridici,  et  medici  lingua  vulgari  conscri- 
bantur; onne  autem  id  eo  consilio  fit,  ut  sine  discrimine  omnes 
iis  utantur  ad  jus  sibi  dicendum,  vel  ad  medicamenta  sibi  prae- 
scribenda ? 8<  ..Sicut  verbum  Dei  audierunt  omnes,  prae- 

dicatum a prophetis,  et  apostolis,  excluso  nemine:  ita  nemo 
repellendus  est  ab  eodem  Dei  verbo  legendo,  postquam  rela- 
tum est  in  Scripturas.11  — Hesp.  Aliud  omnino  est.  verbum 
Dei  praedicatum  audire,  aliud  est.  verbum  Dei  scriptum  legere. 
Dum  verbum  Dei  praedicatur,  ea  qnae  proponuntur,  etiam  de- 
clarantor, et  auditorum  raptui  accommodantur,  quod  non  fit  io 
scriptis  divinis,  quae  saepe  obscura  snnt.  et  difficilia  intellectu, 
ac  ideo  sine  magno  eruditionis  apparatu  recte  inlelligi  non 
possunt.  Contingere  ergo  omnino  debet,  ut  liomo  rudis,  et 
' ' ' indoctus  multa  vel  omnino  non  intellignt,  vel  male  intelligat. 
et  ut  sic  s.  librorum  lectio  ipsi  partim  inutilis,  partim  noxia 
liat.  Porro -sicut  pastores  non  ad  scribendum,  sed  ad  docen- 
dum. sic  oves  non  ad  legendum,  sed  ad  audiendum  in  Evan- 
gelio  obligantur  (Mattii.  28.  19.  Jo.  10, 16.)  — 3.  „S.  Scrip- 
tura est  norma  fidei,  agendique  regula,  quam  omnes  nosse 
oportet,  et  sequi,  quaeque  viam  monstrat  ad  felicitatem,  quo 
omnibus  est  eluctandum.44  — Hesp.  S.  Scriptura,  solummodo 
recte  intellecta,  dici  potest  norma  fidei,  agendique  regula.  Ta- 
lis autem  non  est  pro  homine  rudi,  et  indocto,  qui.  requisitis 
' ' subsidiis  destitutus  eam  vel  non  iuleUigit,  vel  male  exponit. 

■ Sicut  ergo  pueri,  ita  etiam  homines  rudes,  et  indocti  alieun 
institutione  indigent,  quam  etiam  Christus  ut  ordinarium  me-  * 
dium  instituit,  hominibus  monstrandi  viam  salutis.  Primis 
praedicationis  evangelicac  annis,  ubi  N.  T.  libri  non  fuerunt 
exarati,  et  etiam  posterioribus  saeculis  apud  populos  barbaros, 
arte  legendi,  A scribendi,  vel  ipsis  etiam  libris  expertibus, 
multi  viam  salutis  invenerunt,  quin  ipsimet  legerent  Scripturas, 
normam  fidei,  vivendique  regulam  tutius  ex  sola  institutione, 
quam  a praeconibus  Evangelii  audierunt,  haurientes.  4.  ,,Eam 

oh  rem  inscripserunt  Apostoli  epistolas  suas  non  episcopis 
duntaxat,  aut  clericis  aliis;  sed  universis  Ecclesiis,  velut  Ro- 
manae, Corinthiorum,  Galatarum  etc..  eaque  re  indicarunt, 
jus,  et  oflicium  legendi  scripturas  sacras  competere  universis. u 
— Resp.  Inscriptio  pro  Ecclesiis  integris  jure  dicitur  facta, 
non  ut  omnes  Epistolam  legerent,  sed  potius,  ut  omnes  eam 
audirent,  utpote  saluberrima  monita  pro  omnibus  continentem. 
Nullum  sane  vestigium  apparet,  quod  tot  statim  Epistolarum 
exemplaria  contecta  fuerint,  ut  in  omnium  manus  venirent. 
Historia  autem  docet.  Epistolas  ad  Ecclesiarum  Antistites  mis- 
sas fuisse,  qui  illas  fidelibus  congregatis  et  praelegerunt,  et 
declararunt.  5.  ,, Hortatus  praeterea  est  Christus  auditores 
suos,  nullo  personarum  delectu  habito,  ut  legerent,  atque 
scrutarentur  Scripturas , dicens : Scrutamini  Scripturas 
Jo.  5,  39.  — Resp.  Cbrislus  haec  dicens  non  idiotas  allocu- 
tns  est,  sed  Principes  Synagogae,  Pharisaeos,  et  Legisperitos, 
quod  apparet  ex  verbis  praecedentibus : vos  misistis  ad  Jo- 
annem  (v.  33.)  collatis  cum  Jo.  1,  19.  6.  Apostoli  pariter 
studium  legendi  sacras  litteras  non  improbarunt  in  Baerensibus. 
Act.  17,  11,  Resp.  Jam  ipse  s.  textus  confutationem  hujus 
argumenti  in  se  continet : nam  legitur  ibi : Hi  autem  erant 
nobiliores  eorum,  qui  sunt  Thessalonicae,  qui  suscepe- 
runt verbum  cum  omni  aviditate,  quotidie  scrutantes 
Scripturas,  si  haec  ita  se  haberent.  Ergo  nobiliores, 
necessaria  eruditione  praediti,  et  jam  per  praedicationem  apo-_ 
siolicam  circa  rectum  Scripturae  sensum  instructi  laudantur, 
quod  et  ipsi  S.  Scripturas  scrutati  fuerint.  7.  „Vix  demum 
dici  potest,  quam  gravibus  verbis  Scripturarum  divinarum 
studium,  legendique  assiduitatem  Chri&ianis  omnibus,  etiam 
foeminis  inculcarint  veteris  Ecclesiae  Patres,  Chrysostomus 
praecipue,  et  Hieronymus.  — Resp.  SS.  Patres  scripturas 
legendas  commendarunt  vel  in  texlu  originali,  vel  in  Vulgatu 
latina,  ab  Ecclesia  approbata.  Praeterea  Patres  loquuntur  ad 
Christianos,  optime  in  fide -per  quotidianas  fere  institutiones, 
homilias,  et  exhortationes  - instructos,  ac  ideo  ad  intelligendas 
scripturas  idoneos:  Sic  S.  Hieronymus  foeminis,  scientia, 
et  pietate  conspicuis,  quotidianam  S.  librorum  lectionem  com- 
mendat. Demum  aevo  .Patrum  ubique  moris  erat,  ut  S.  Scrip- 

turae  libri  publice  in  homiliis  exponerentur,  et  salutari  fide- 
lium usui  accommodarentur.  Eminuit  hac  in  re  Chtysn- 
stomus,  qui  ideo  sat  frequenter  fideles  adhortatur,  ut  domi, 
quae  ex  Scriptura  audierunt,  relegant,  et  sic  cum  Scripturae 
verbis  ejusdem  expositiones,  et  deductas  exinde  exhortationes 
firmius  cordi  imprimant.  — Ex  dictis  apparet,  (piam  male  as- 
serta Patrum  nostris  temporibus  indiscriminatim  accommoden- 
tur. (Gf.  Petrone  de  loc.  theol.  P.  II.  cnp.  V.  — Tom.  9.) 

$.  163. 

' Usus  doctrinae  traditae. 

a)  Coeleste  S.  Scripturarum  donum  cum  magna  reve- 
rentia, et  cum  debito  gratitudfnis  sensu  recipiendum  est 
ut  verbum  hominum,  sed  sicut  est  vere,  verbum  Dei. 
b)  Pastorem  animarum,  cui  munus  docendi  incumbit,  con- 
tinuo decet  S.  Scripturam  legere,  scrutari,  ct  meditare,  ut 
potens  sit , exhortari  in  doctrina  sana,  et  eos , qui  con- 
tradicunt, arguere  (Tit.  1,  9.).  c)  Laicis  quoque  s.  libro- 
rum lectio,  et  meditatio  non  satis  commendari  potest,  dum- 
modo necessariis  ad  S.  Scripturam  intelligcndam  subsidiis 
instructi  sint,  vel  expositionibus,  et  commentariis  orthodo- 
xis utantur,  d)  Omnis  autem  sollicitudo  habenda  est,  ut 
versiones  in  lingua  vulgari  ab  heterodoxis  confectae,  et 
sparsae  a fidelibus  penitus  removeantur. 

Capul  II. 

Ve  Traditione. 

§•  164. 

Magni  momenti  quaestio  est,  an  S.  Scriptura  sit  tini- 
ciib  Revelationis  Christianae  fons,  ve)  an  alius  quoque  fons 
existat,  ct  necessario  admittendus  sit,  ut  omnia  doctrinae 
a Christo  nobis  revelatae  capita  habeantur.  Hac  in  re 
Protestantes  « Catholicis  dissentiunt.  Illi  enim,  duce  ipso 

Luthero,  rejecta  traditione,  S.  Scripturam  ceu  unicum  fon- 
tem assignant,  ex  quo  dogmata  Christiana  haurienda  sunt: 
et  licet  successu  temporis  nonnulli,  ac  praecipue  Episco- 
pales in  Anglia,  de  traditionibus  divinis  melius  senserint, 
in  eo  tamen  plerique  conveniunt,  quod  pro  certo  statuant, 
quaecunque  ad  iidem,  ac  salutem  necessaria  sunt,  sacris 
fuisse  litteris  consignata;  caetera  vero,  quae  scripta  haud 
sunt,  veluti  adiaphora  esse  spectanda.  Catholici  vero  di- 
cunt, praeter  s.  Scripturam  ceu  Revelationis  Christianae 
fontem  agnoscendam  etiam  esse  Traditionem,  quae  tum 
dogmata  a Christo  revelata,  sed  in  s.  Scriptura  non  con- 
tenta proponit,  tum  de  divinitate  ac  recto  sensu  S.  Scrip- 
turae nos  certos  reddit.  Hujiiscc  jam  Traditionis  notio, 
et  divisio  evolvenda,  existentia  probanda,  conservatio, 
et  propagatio  ostendenda  est,  ac  11011111111  characteres  as- 
signandi sunt,  ex  quibus  certo  dignosci  possit. 

Articulus  I. 

Traditionis  notio,  et  divisio. 

§.  165. 

Traditionis  nomen  amplissimam  habet  significationem; 
adhibetur  enim  ad  denotandam  quamlibet  institutionem, 
sive  haec  scripto,  sive  viva  voce  fiat.  Sic  Paulus  II.  Thess. 
2,  14.  ait:  Tenete  traditiones,  quas  didicistis  sive  per 
sermonem,  sive  per  epistolam  nostram.  — Usu  autem 
ecclesiastico,  et  theologico  factum  est,  ut  per  traditionem 
illa  solum  doctrina  intclligatur,  quae  primum  oretenus  tan- 
tum aliis  communicata,  ct  non  per  sacram  Scripturam,  sed 
aliis  mediis  conservata,  et  propagata  fuit  Haec  etiam  tra- 
ditionis significatio  latior , et  strictior  distingui  potest. 

1.  I11  sensu  latiori  Traditio  omnes  complectitur  veri- 
tates, ad  Religionem  pertinentes,  quas  non  per  s.  Scriptu- 

ram,  sed  aliis  mediis  addiscimus.  — Ratione  originis  haec 
traditio  dividitur  in  divinam , et  humanam.  Divina  est, 
quae  ex  revelatione  Dei  descendit,  seu  quae  proponit  veri- 
tates, et  leges,  a Deo  revelatas.  Humana  dicitur,  quae 
non  a Deo  revelante,  sed  ab  hominum  institutione  originem 
sumsit:  haec  subdividi  solet  in  apostolicam,  quam  primi 
tradidere  Apostoli,  a Christo,  vel  Spiritu  S.  non  acceptam, 
et  in  ecclesiasticam , quam  ab  Apostolis  non  acceptam  alii 
ex  prioribus  Ecclesiae  rectoribus  posteris  communicarunt. 
Probe  autem  notandum  est,  Apostolos  sub  duplici  respectu 
considerandos  esse,  nempe  ut  praecones  Revelationis,  et  ut 
Praesules  Ecclesiae ; quae  ut  praecones  Revelationis  docu- 
erunt, ad  divinam  traditionem  spectant;  quae  vero  non  ex 
Cbristi  mandato,  sed  propria  potestate  ut  Praesules  Eccle- 
siae ordinarunt,  humanam  traditionem  constituunt:  in  hoc 
sensu  traditio  divino  - apostolica,  et  humano  -apostolica 
distinguitur.  Ratione  materiae,  seu  argumenti  traditio  di-s 
viditur  in  historicam , quae  circa  facta,  in  ritualem,  quae 
circa  ritus,  et  disciplinam,  et  in  dogmaticam,  quae  circa 
veritates  religionis,  seu  circa  doctrinam  fidei,  et  morum 
versatur. 

2.  Quoniam  traditio  in  isto  tractatu  ut  fons  Revelatio- 
nis consideratur,  solum  de  traditione  divina,  et  quidem  de 
traditione  dogmatica  sermo  instituitur.  In  hoc  autem  sensu 
strictiori  traditio  est  doctrina  divinitus  revelata,  quae  vero 
a canonicis  scriptoribus  litteris  non  consignata,  Bed  viva 
voce  ab  Apostolis  praedicata,  et  in  Ecclesia  semper  con- 
servata fuit.  — Talis  traditio  divina  duplex  secernitur,  ni- 
mirum constitutiva,  seu  stricte  dogmatica,  quae  proponit 
dogmata,  in  S.  Scriptura  non  contenta,  et  hermeneulica, 
seu  declarativa,  quae  S.  Scripturam,  multis  in  locis  ob- 
scuram declarat,  illiusque  Bensum,  a Spiritu  S.  intentum 
determinat. 

Traditio  non  esi  nisi  alius  modus,  quo  nobis  sicut  per  Scriptu- 
ram S.  veritates  a Deo  revelatae  communicantur.  Sicut  ergo 
S.  Scriptura  auctoritatem  non  habet  ex  eo,  quod  scripta  sit, 
sed  quia  vere  est  verbum  Dei,  sic  etiam  traditiones  divinae, 
quae,  ut  ex  definitione  patet,  nonnisi  verbum  Dei  proponunt, 
ejusdem  sunt  auctoritatis,  candemque  fidem  merentur.  — Ipsi 
Protestantes  fatentur,  traditiones  divinas,  si  existdnt,  eodem 
pietatis  seusu,  qno  prosequimur  Scripturas,  excipiendas,  et 
venerandas  esse.  Egregie  hanc  in  rem  loquitur  lingo  Grotius 
(contra  Rivetum):  ,,Deo,  ait,  gratias  ago,  quod  ea,  quae  sin- 
gulis Christianis  sunt  necessaria,  apostolici  viri  non  docuere 
tantum,  sed  et  perscripsere,  sed  si  eo  tempore  vixissem,  tam 
dicentibus  illis  credidissem,  quam  scribentibus;  et  sicut  de  iis, 
quae  scripserunt,  sequor  plurium,  et  antiquissimorum  codicum 
fidem,  ita  in  iis,  quae  dixere,  plurium,  et  antiquissimorum  te- 
stium consensum. u — Communiter  tamen  Protestantes  Tradi- 
tionis divinae  existen’iam  negant,  atque  ideo  illam  ceu  Reve- 
lationis fontem,  u S.  Scriptura  distinctum  admittere  recusant. 
Summi  idcirco  momenti  est,  ut  contra  ipsos  Traditionis  divi- 
nae existenlia  probetur. 

Articulus  II. 

Traditionis  divitiae  existentia  in  V.  T. 

166. 

Traditionem  divinatu  possibilem  esse,  et  Revelationis 
fontem  constituere  posse,  jam  ex  ipsa  rei  natura  patet, 
quia  Deus  omnipotens,  ac  sapientissimus  certe  Revelationem 
hominibus  concedere,  eandemque  per  continuatam  hominum 
eruditorum,  et  piorum  seriem  propagare,  ac  incorruptam 
conservare  potest.  Multo  magis  autem  id  ex  ipso  facto 
apparet.  Traditio  enim  ut  divinae  Revelationis  fons  actu 
jam  existit  tum  in  Religione  patriarcha/ i,  tum  in  Reli- 
gione mosaica.  .. 

1.  Graviter  errant,  qui  putant,  Patriarchas  Religionem 
solummodo  naturalem  coluisse.  Justificati  enim  sunt  per 

fidem  in  Messiam,  eujus  promissionem  a Deo  revelante 
acceperant,  et  in  Abrahanio  legem  divinam  positivam  de 
puerorum  circumcisione  obtinuerunt.  Cirea  alia  quoque  a 
Deo  ipso  edocti  fuerunt,  ito,  ut  eorum  Religio  omni  jure 
revelata  dicatur  (vide  P.  II.  Sect.  I.  Cap.  I.)  Constat  autem, 
Patriarchas  ab  Adamo  usque  ad  Moysen  Scripturam  cano- 
nicam nullam  habuisse ; dogmata  ergo  fidei,  et  morum  con- 
servata, et  propagata  fuerunt  per  oralem  traditionem,  quae 
unicum  Revelationis,  Patriarchis  concessae,  fontem  con- 
stituebat. 

2.  Moyses  equidem  primus  fuit,  qui  libros  sacros  con- 
scriberet, nimirum  Pentateuchum.  Cum  ipso  ergo  lex  scripta 
incepit.  Sed  etiam  in  lege  scripta  traditionem  non  penitus 
>.  cessasse,  sed  cum  libris  divinis  hunc  quoque  revelationis 
fontem  perseverasse,  sat  solidae  rationes  probant.  Nam  ' 
a)  Plura  dogmata  tenuerunt  Judaei,  quae  in  Pentateucho 
non  proponebantur.  Sic  e.  g.  immortalitatem  animae,  re- 
surrectionem carnis,  futurum  judicium,  praemiorum,  et  poe- 
narum aeternitatem  crediderunt  (§.  78.),  licet  veritates 
istae  in  libris  Moysis  diserte  expositae  non  legerentur. 
Necessario  ergo  admittitur  alius  fons,  ex  quo  Judaei  ista 
dogmata  hauserunt,  nimirum  traditio  oralis,  ex  qua  ea  di- 
dicerunt, quae  a Deo  Patriarchis  revelata,  sed  a Moyse 
conscripta  non  fuerunt,  b)  Per  longius  tempus  unicum 
divini  Pentateuchi  exemplar  extitit,  in  arca  reconditum; 
quare  ca  quoque,  quae  in  illo  continebantur,  per  solam 
institutionem  oralem  conservari,  et  propagari  debebant. 
Nec  unquam  tot  divinorum  librorum  exemplaria  extiterunt, 
ut  omnes  Israelitae  illa  legendo  sibimet  ipsis  doctrinam 
fidei,  et  morum  comparare  potuissent;  sed  s.  Scripturae  a 
Sacerdotibus  praelegi,  et  explicari  consueverunt,  c)  Demum 
in  S.  Scriptura  V.  T.  tales  loquendi  formulae  occurrunt, 
quae  traditionem  ceu  praecipuum  notitiarum  religiosarum 
' Dogm.  gen.  28 

fontem  ostendunt.  Crebro  enim  de  rebus  ad  Religionem 
pertinentibus  legitur:  Narrabis  filio  tuo , interroga  gene- 
rationem pristinam , investiga  patrum  memoriam , nar- 
raverunt patres  nostri , patres  nostri  annuntiaverunt 
nobis  etc. 

* 

Moyses,  cum  dicit  r Deut.  4,  2.  Non  addetis  ad  verbum,  quod 
ego  loquor,  nec  auferetis  ex  eo,  et  12,  32  nec  addas 
quidpiam,  nec  minuas  non  excludit  traditiones  divinas,  sicut 
non  rejicit  libros  divinos,  qui  post  Pentateuchum  canoni  S. 
Sripturarum  adjecti  fuere:  Moyses  ergo  in  citatis  verbis  so- 
lummodo interdicit  interpolationem,  vel  mutilationein  librorum 
suorum  divinitus  inspiratorum.  — Inepte  etiam  contra  divinas 
V.  T.  traditiones  citatur  locus  Isaiae,  in  quo  Israelitae  monen- 
tur, ut  se  teneant  ad  legem  magis,  et  ad  testimonium : 
quod  si  non  dixerint  juxta  verbum  hoc,  non  erit  eis 
matutina  lux.  (Is.  8,  20.)  Hisce  enim  verbis  Israelitis  tan- 
tummodo inculcatur,  ut  abstineant  a pythonibus,  et  a divi- 
nis, qui  strident  in  incantationibus  suis  (v.  praec.),  et  ut 
nonnisi  ea  credant,  quae  in  lege  scripta  sunt,  et  testimonio 
divino  confirmantur:  duplicem  hic  Isaias  Revelationis  fontem 
assignare  videtur,  quia  per  legem  S.  Scriptura,  et  per  testi- 
monium traditio  aptissime  intelligitur.  — Dum  Christus  dicit : 
quare  et  vos  transgredimini  mandatum  Dei  propter 
traditionem  vestram?  (Malth.  15,  3.)  Pharisaeos  alloqui- 
tur, ipsorumque  spurias,  corruptas,  et  falsas,  non  autem  divi- 
nas traditiones  rejicit.  — Demum  si  alicubi  lex  Domini  per- 
fecta dicitur,  id  referendum  potius  est  ad  puritatem,  et  prae- 
stantiam doctrinae,  quam  ad  perfectionem  illius,  quasi  omnes 
fidei  articulos  plene  complecteretur.  Omnia  equidem  opera 
Dei  perfecta  dicenda  sunt,  quatenus  ad  lines  sibi  a Deo  prae- 
fixos aptissime  constructa  sunt,  sed  ideo  non  ad  omnia  suffi- 
cientia dici  possunt.  Iu  boc  sensu  etiam  S.  Scripturam  per- 
fectam dicimus,  licet  admittamus,  Deum  alio  quoque  modo 
nos  ad  veritatum  fidei  cognitionem  perducere  velle. 

Articulus  III. 

Traditionis  divinae  existentia  in  N.  T. 

$■  167. 

Religionem  Christianam  illi  tantum  recte  colunt,  qui 
solam,  et  integram  doctrinam  Christi  tenent.  Si  ergo  omnia, 
quae  Christus  docuit,  in  S.  Litteris  continentur,  ita,  ut 
nullo  alio  fonte  divinae  ipsius  doctrinae  opus  sit,  Catho- 
lici aberrant,  traditionibus  inhaerentes,  et  sic  humana  di- 
vinis miscentes.  Sed  si  non  omnia,  quae  Christus  docuit, 
conscripta  sunt  in  libris  divinis,  et  si  hi  ipsi  authentica 
declaratione  indigent,  quae  ab  Apostolis  promanans  usque 
ad  nos  pervenit,  Protestantes  aberrant,  traditiones  divinas 
respuentes,  atque  ideo  non  integram  doctrinam  Christi 
assumentes.  Exinde  apparet,  quanti  momenti  sit  contro- 
versia, quae  inter  ProteBtantes,  et  Catholicos  circa  existen* 
tiam  divinarum  traditionum  in  N.  T.  agitatur.  Solidissime 
autem  ostendi  potest,  etiam  in  Religione  christiana  tradi- 
tionem ceu  fontem  divinae  Revelationis  assumendam  esse. 
Id  enim  a)  tum  argumenta  biblica,  b)  tum  argumenta  hi- 
storica invicte  probant. 

A.  Argumenta  biblica. 

S-  168. 

Tantum  abest,  ut  S.  Scriptura  traditiones  divinas  vel 
rejiciat,  vel  excludat,  ut  potius  traditionibus  repulsis  ipsa 
quoque  S.  Scripturae  auctoritas  infringatur.  Nam  traditio- 
nis divinae  in  Religione  christiana  existenliam  1)  origo 
S.  Scripturae  manifestat,  2)  verba  S.  Scripturae  pro- 
bant, 3)  indoles  S.  Scripturae  postulat. 


28* 

$•  169. 

I.  Ex  origine  S.  Scripturae. 


Si  rite  indagemus,  quo  tempore , et  qua  occasione 
libri  divini  N.  T.  conscripti  sint,  traditionis  divinae  in 
Religione  Christiana  existentia  clare  nobis  manifestatur. 

1.  Christus  enim  ipse  nihil  scripto  reliquit,  imo,  quan- 
tum legimus,  ne  praecepit  quidem,  ut  aliquid  scriberetur. 
Non  ait:  euntes  scribite,  sed  praedicate  Evangelium  omni 
creaturae ■ Si  autem  Christo  propositum  fuisset,  verbum 
Dei  coarctandi,  et  restringendi  ad  Scripturam,  inprimis  rem 
tanti  momenti  Apostolis  indicasset,  eisque  praecepisset,  ut 
scriberent,  ne  unquam  Ecclesia  unico  a se  constituto  Re- 
velationis fonte  destitueretur.  Apostolos  autem  tale  divi- 
num praeceptum  non  habuisse,  ex  ipsorum  agendi  modo 
• patet.  Constat  enim,  Apostolos  plerosque  nihil  scripsisse, 
caeteros  autem  post  promulgatum  Evangelium.  Matthaeus 
inter  N.  T.  scriptores  primus  octo  annis  post  incoeptam 
cvangelicam  praedicationem  Evangelium  suum  exaravit ; 
Paulus  primam  suam  epistolam  (I.  ad  Thess.)  sexdecim 
annis  post  Christi  ascensionem  in  coelum  conscripsit;  re- 
liqua N.  T.  scripta  multo  tardius  prodierunt.  Attamen 
multae  variis  in  provinciis  Ecclesiae  fundatae  sunt,  et  cre- 
dentium numerus  in  dies  augebatur.  (§.  135.  n.  3.)  Tunc 
temporis  ergo,  Scriptura  N.  T.  nondum  confecta,  haud  alius 
religionis  christianae  fons  assignari  potest,  quam  oralis 
traditio.  Per  hanc  doctrina  christiana  cognoscenda,  et 
enatae  circa  rectam  Gdem  controversiae  dirimendae  erant. 
Et  cum  - fatentibus  ipsis  Protestautibus  - Apostoli  ab  or- 
dinationibus Christi  non  recesserint,  sed,  utpote  Spiritu  S. 
repleti  illis  accuratissime  inhaeserint,  omnino  dicendum 
est,  Christum  ipsum  traditionem  ceu  primum,  et  ordinarium 
Religionis  christianae  fontem  ordinasse. 

r 2.  Si  traditio,  uti  a nemine  negari  potest,  ab  initio 
KccJcsiae  Christianae  fons  revelationis  fuit,  idem  etiamnum 
manet,  nisi  ostendatur,  priori  fonti  abrogato  alium  per  S. 
Scripturam  substitutum  fuisse.  Ut  autem  id  ostenderetur, 
probandum  foret,  omnia  ca,  quae  ab  Apostolis  oretenus 
praedicata  fuerunt,  poslmodum  in  libris  canonicis  conscripta 
esse.  Id  autem  probari  nullatenus  potest.  Nam  non  unua 
integram  doctrinam  Christi  complexus  est,  quod  ipsi  Pro- 
teslantes  non  diffitentur,  et  s.  libros  legenti,  ac  conferenti 
patet.  Neque  probari  potest  sacros  N.  T.  scriptores  om- 
nes simul  sumtos  omnia  a Christo,  et  Apostolis  oretenus 
tradita  dogmata  litteris  consignasse.  Id  enim  tantummodo 
vel  per  Apostolorum  conventionem,  vel  per  specialem  Spi- 
ritus S.  ordinationem,  et  directionem  fieri  potuisset.  Ast 
nullibi  legitur,  Apostolos  inter  se  convenisse,  dum  scribe- 
rent, et  statuisse,  ut  unus  haec,  alter  alia  doctrinae  Christi 
capita  litteris  consignaret.  Contrarium  potius  ex  ipsa  s. 
librorum  origine  apparet.  Pro  data  enim  occasione  s.  N. 
T.  libri  conscripti  sunt:  sic  e.  g.  Matthaeus  a Judaeae 
incolis  rogatus  Evangelium  suum  exaravit ; Joannes  suum 
erroribus  Cerinthi,  et  aliorum  haereticorum,  de  divinitate 
Christi  male  sentientium  opposuit;  Epistolis  Paulinis  exorta 
variis  rn  Ecclesiis  dissidia,  aut  sparsae  falsae  doctrinae 
ansam  praebuere.  Ex  quo  patet,  Apostolos  non  ex  con- 
ventione quadam  ad  scribendum  accessisse.  Neque  dici 
potest,  Spiritum  S.  hagiographos  N.  T.  scriptores  ita 
inspirasse,  et  direxisse,  ut  omnia  doctrinae  Christianae  ca- 
pita simul  sumti  complecterentur;  talis  enim  assertio  neque 
ex  s.  Scriptura  ipsa,  neque  aliunde  probari  potest.  Imo 
cum  nonnulla  Christi  dicta,  et  facta  fere  ab  omnibus  enar- 
rentur, et  alia,  licet  gravissima,  ab  uno  tantum  brevissime 
indigitentur  e.  g.  de  forma  baptismi,  de  modo  remissionem 
peccatorum  obtinendi  etc.,  manifeste  apparet,  neque  eonven- 

tionem,  neque  Spiritus  S.  directionem  admitti  posse,  qua 
factum  sit,  ut  omnia  doctrinae  christfanae  capita  litteris 
consignentur.  Qua  propter  traditio  semper  ut  necessarius 
Religionis  Christianae  fons  est  agnoscenda, 

Adversarii,  cum  neque  ex  Scriptura,  neque  ex  aliis  monumentis 
probare  possint,  omnia  doctrinae  Christianae  capita  in  s.  Scrip- 
tura contineri,  ad  rationes  philosophicas  confugiunt,  et  ajunt: 
Deus,  qui  imperfecta  non  operatur,  si  per  libros  a se  inspira- 
tos nos  instruere  decrevit,  hos  certe  ita  comparavit,  ut  ad  in- 
structionem nostram  sufficiant.  Nam  et  sapiens  Princeps,  qui  „ 
scriptum  legum  codicem  promulgat,  non  ita  eum  efTormat,  ut 
unam  tantum  legum  partem  contineat,  et  aliam  viva  solum 
voce  propositam  hominum  memoriae  relinquat.  Praeterea  ad- 
mitti non  potest,  Deum,  qui  non  deest  in  necessariis,  sed  non 
abundat  in  superfluis,  duplicem  revelationis  fontem  constituisse. 
Nulla  sane  ratio  assignari  potest,  cur  Deus  voluerit,  nos  ali- 
qua essentialia  Religionis  capita  per  Scripturam,  alia  vero  per 
solam  traditionem  cognoscere.  Demum  non  sine  maximo  ab- 
surdo diri  potest,  S.  Scripturam,  quae  et  accidentalia  multa 
refert,  in  necessariis,  et  essentialibus  deficere.  (Ita  Palmer 
Tract.  de  Eccles.  vol.  II.  c.  1 .)  v — Ad  similes  adversariorum 
argutias  reponendum  est,  humanis  ratiociniis,  dum  de  factis 
divinis  agitur  indulgendum  non  esse.  Deus,  qui  liberrime  Re- 
velationem nobis  concessit,  liberrime  etiam  modum,  quo  ad 
illius  cognitionem  perveniamus,  determinare  potest.  Neque 
infinitae  sapientiae  decreta  per  limitatam-  et  caecutientem  ra- 
tionem humanam  dijudicare  licet.  Optima,  et  sapientissima  sunt 
omnia,  quae  Deus  vult,  et  non  aliunde,  nisi  quia  vult.  — S. 
Scriptura,  divinitus  inspirata,  opus  in  se  imperfectum,  et  me- 
dium inadaequatum  jure  diceretur,  si  Deus  reipsa  sibi  propo- 
suisset omnia  ad  salutem  necessaria  immediate  ad  nos  per  illam 
transmittere,  et  nihilominus  ea  nonnisi  ex  parte  contineret. 
Sed  nullatenus  probari  potest,  hunc  sibi  finem  Deum  praesti- 
tuisse, cum  contrarium  tum  ex  scriptura,  Ium  ex  aliis  monu- 
mentis patescat.  — Exemplum  legislatoris  humani  non  est  ad 
rem,  siquidem  huic  non  suppetit  legislationis  suae  deposita- 
rius, et  custos  indefectibilis,  et  infallibilis,  prout  suppetit  Deo 

in  Ecclesia  a se  constituta,  (quod  inferius  probatur).  Caete- 
rum  nil  absurdi  contingit,  si  hincinde  princeps  legato,  a se 
mittendo,  mandata  sua  partim  scriptis,  partim  viva  voce  com- 
mittat, quod  non  raro  ex  occultis,  sed  justis  causis  ipsa  pru- 
dentia exigere  potest.  Et  quis  mortalium  Deo  inconveniens 
judicabit,  ut  duplicem  fontem  statuat,  quo  ad  revelationis,  ab 
ipso  benignissime  concessae,  cognitionem  perveniamus?  — 
Male  profecto  lex  parsimoniae  Deo  ibi  praescribitur,  ubi  sum- 
ma ipsius  benignitas,  ac  sapientia  laudanda  venit.  In  natura- 
libus quoque  nonnulla  supervacanea  nobis  videntur,  quae  tamen 
a Deo  sapientissimo  ordinata  esse,  negare  non  possumus.  — 
Ratio  etiam  assignari  potest,  cur  non  omnia  essentialia  Reli- 
gionis capita  ex  Scriptura  haurire  queamus.  Deus  enim  sic 
Religionem  christianam  instituit,  ut  qui  illi  per  fidem  inhaerent 
tum  per  mutuam  charitatem  inter  se,  tum  per  humilem  obedi- 
entiam  erga  magisterium  statutum,  seu  erga  Ecclesiam  docen- 
tem colligentur,  a qua  proinde  tum  dogmata  in  divinis  libris 
non  contenta,  tum  et  rectum  Scripturarum  sensum  repetere 
debent.  Mirum  proinde  non  est,  si  s.  Scriptura,  licet  acci- 
dentalia contineat,  necessaria  tamen  non  cuncta  proponat. 
Haec  enim  omnia  cum  sapientissimo  Dei  consilio  optime  co- 
haerent. Allatae  ergo  rationes  philosophicae  nos  nullatenus 
retinere  possunt  ab  assumenda  traditione  divins,  dummodo 
illius  existentia  in  N.  T.  rite  probetur.  (Cf.  Perrone  de  loc. 
theol.  T.  9.  P.  II.  Sect.  2.  c.  1.) 

$•  170. 

II.  Ex  verbis  S.  Scripturae. 

Ex  variia  S.  Scripturae  effatis  clare  apparet,  Aposto- 
lorum mentem  non  fuisse,  omnia,  quae  a Christo  audierant, 
et  oretenus  praedicaverant,  litteris  consignare,  sed  ipsos 
oralem  institutionem  summopere  commendasse,  et  ut  prae- 
cipuam fidei  normam  statuisse.  Ideo  saepe  enarrant, 
Christum  docuisse , quin  doctrinae  propositae  capita 
recenseant,  et  ad  fidem  stabiliendam,  erroresque  propul- 

snndos  ad  oralem  institutionem,  seu  ad  traditionem 
provocant • 

1.  In  Evangeliis  non  raro  legitur,  Christum  docuisse, 
quin  ea,  quae  docuit,  nobis  exponerentur.  Sic  Matlh.  4, 
28  dicitur:  circuibat  Jesus  totam  Galilaeam,  docens  in 
synagogis  eorum , et  praedicans  Evangelium  regni , sed 
doctrinae  praedicatae  capita  non  exhibentur.  Idem  fit 
Matth.  9,  85.  Mare.  6,  2.  Luc.  19,  47.  Imo  Mare.  6,  30. 
dicitur  de  Jesu:  coepit  illos  docere  multa , quin  unicum 
copiosae  hujus  doctrinae  caput  recenseretur.  Post  resur- 
rectionem suam  Christus  40  dierum  spatio  frequenter  Apo- 
stolis apparuit,  loqueris  de  regno  Dei  (Act.  1,  3.),  et  ta- 
men perpauca  de  ipsius  sermonibus,  et  instructionibus 
scripto  relicta  sunt.  Discipulis  euntibus  in  Emmaus  Chri- 
stus incipiens  a Moyse,  et  omnibus  Prophetis  interpre- 
tabatur in  omnibus  scripturis,  quae  de  ipso  erant ; (Luc. 
24,  270  nihil  autem  de  divina  hac  expositione  in  S.  Lit- 
teris legimus.  Demum  Joannes,  qui  ultimo  Evangelium 
suum  conscripsit,  aperte  testatur,  multa  superesse,  quae 
de  Christo  conscripta  non  fuerunt.  Ait  enim : Sunt  et 
alia  multa,  quae  fecit  Jesus , quae  si  scribantur  per 
singula  nec  ipsum  arbitror  mundum  capere  posse , qui 
scribendi  sunt , libros.  (Jo.  21,  25.  Cf.  Jo.  20,  30.)  Ex- 
inde apparet,  Apostolos  non  omnia,  quae  de  dictis,  et  fac- 
tis Christi  cognoverunt,  litteris  consignasse. 

2.  Tantum  praeterea  abest,  Apostolos  solam  Scriptu- 
ram ut  Revelationis  fontem  assignasse*  ut  potius  saepis- 
sime ad  doctrinAm  oretenus  traditam  provocaverint,  eam- 
que  pro  criterio  ad  dignoscendam  omnem  aliam  doctrinam 
declaraverint.  Sic  Paulus  ad  Thcssalonicenses  scribit: 
Rogamus  vos  fratres , — ut  non  cito  moveamini  a vestro 
sensu  - neque  per  spiritum,  neque  per  sermonem,  neque 
per  epistolam  tanquam  per  nos  missam  - - non  retine - 

tu,  quod,  cum  adhuc  essem  apud  vos , haec  dicebam 
vobis‘1  (II.  Thcss,  2,  1 etc.)  Kt  inferio/,  commemorans 
gratiam,  qua  ad  Evangelium  vocali  sunt  (v.  12  et  13.) 
verba  notatu  dignissima  addit:  Itaque  fratres!  state,  et 
tenete  traditiones , quas  didicistis  sive  per  sermonem, 
sive  per  epistolam  nostram  (v.  14.).  Kodem  ergo  modo 
tenenda  esse  dicit,  quae  per  sermonem  seu  per  oralem 
institutionem  didicerunt,  prout  ea,  quae  per  epistolam  ca- 
nonicam acceperunt,  duplicem  doctrinae  revelatae  fontem 
manifeste  assignans.  Ex  hoc  loco  jam  SS.  Patres  tradi- 
tionis divinae  existentiam  probarunt:  sic  in  eundem  &. 
Chrysostomus  dicit:  „Hinc  est  perspicuum,  quod  Apostoli 
non  omnia  tradiderunt  per  litteras,  sed  multa  sine  scriptis, 
et  ea  quoque  sunt  fide  digna.  Quamobrem  Ecclesiae  quo- 
que traditionem  censeamus  fide  dignam.  Est  traditio,  nihil 
quaere  amplius.1'  Idem  Apostolus  1.  Cor.  II,  2 sic  ad 
fideles  scribit:  Laudo  vos,  fratres,  quod  per  omnia  mei 
memores  estis,  et  sicut  tradidi  vobis,  praecepta  mea  te- 
netis. Cum  apud  Galatas  circa  observantiam  legalium 
falsae  doctrinae  sparsae  fuerint,  Paulus,  ut  ipsos  ad  rectam 
fidem  reduceret,  ad  praedicationem  suam  provocat,  quam 
ceu  certam  regulant  semper  sequi  teneantur.  Ait  enim: 
Miror,  quod  sic  tam  cito  transferimini  ab  eo,  qui  vos 
vocavit  in  gratiam  Christi  in  aliud  Evangelium, — Sed 
si  nos , vel  angelus  de  coelo  evungelizet  vobis  praeter- 
quam quod  evangelizavimus  vobis , anathema  sit.  (Gal. 
1,  6.)  Ad  Homanos  scribens  totam  fidem  ex  auditu  repe- 
tit, nimirum  ex  audita  praedicatione  Apostolorum,  dicens: 
Fides  ex  auditu , auditus  per  verbum  Christi.  Sed  dico  : 
nunquid  non  audierunt  ? et  quidem  in  omnem  terram 
exivit  sonus  eorum , et  in  fines  orbis  terrae  verba  eorum. 
(Ilom.  10,  17  ctc.)  Timotheo  traditionem  caute  servandam 
commendans  scribit:  Formam  habe  sanorum  verborum, 


m 


quae  a me  audisti  — bonum  depositum  custodi  per 
Spiritum  S.  qui  habitat  in  nobis  (IF.  Tim.  1,  13  etc.) : 
quae  verba  S.  Chrysostomus  interpretans  ait:  «non  modo 
per  litteras,  sed  etiam  verbis  discipulo,  quae  essent  agenda, 
dictavit.*'  Imo  Paulus  etiam  Timotheum  instruit,  quomodo 
traditionem  conservare,  et  propagare  oporteat;  ait  enim: 
quae  audisti  a me  per  multos  testes , haec  commenda 
fidelibus  hominibus,  qui  idonei  erunt , et  alios  docere. 
(II.  Tim.  2,  2.)  Apostolo  ergo  maxime  cordi  fuit,  ut  doc- 
trina, oretenus  tradita  per  idoneos  ministros  iterum  aliis 
communicetur.  — S.  Joannes,  qui  omnes  s.  N.  T.  scrip- 
tores supervixit,  nullibi  tamen  ad  eorum  scripta  provocat, 
sed  traditionem  ut  normam  fidei  maxime  inculcat.  Ait 
enim : Vos,  quod  audistis  ab  initio,  in  vobis  permaneat. 
Si  in  vobis  permanserit , quod  audistis  ab  initio,,  et  vos 
in  Filio,  et  Patre  manebitis.  Eundem  Apostolum  maxime 
oralem  institutionem  aestimasse,  eamque  scriptae  praepo- 
suisse, apparet  ex  sequentibus  verbis : Plura  habens  vobis 
scribere , nolui  per  chartam,  et  atramentum  : spero  enim, 
me  futurum  apud  vos,  et  os  ad  os  loqui.  OI-  do.  12.  Cf. 
III.  Jo.  13  et  14.)  — Kx  citatis  jam  locis  clarissime  pa- 
tet, quantum  Apostoli  distent  ab  eorum  principio,  qui  S. 
Scripturam  ceu  unicum  Revelationis  fontem,  et  solam  fidei 
normam  statuunt. 

1.  inania  sunt  conamina,  quibus  nonnulli  ex  Protestantibus  argu- 
mentum desumtum  ex  verbis  Pauli  II.  Thess.  2,  14.  impugnant. 
Nam  dicere,  particulas  disjunctivas  mutandas  esse  in  conjunc- 
tivas, et  Paulum  ea  tenenda  commendare,  quae  et  docuit,  et 
scripsit,  non  est  interpretari,  sed  corrumpere  scripturam:  certe 
non  sine  absurdo  dici  potest,  Paulum  Thessalonicenses  nil 
aliud  docuisse,  nisi  ea,  quae  in  prima  sua  epistola  scripsit,  in 
qua  etiam  nonnulla  fundamentalia  fidei  dogmata  non  inveniun- 
tur. Ideo  absonum  quoque  est,  asserere,  per  ea,  quae  per 
sermonem  tradita  fuere,  accidentalia  solum  intelligenda  esse. 

cum  Thessalonicense*  circa  essentialia  oretenus  instrui  debue- 
rint, ne  imperfecta  eorum  fides  maneret.  Denique  admitti  non 
potest,  praeceptum  Apostoli  de  tenendis  traditionibus  oralibus 
eousque  tantum  obligasse,  donec  integra  S.  Scriptura  confecta 
fuerit.  Praecepta  enim  divina,  ab  Apostolis  promulgata,  pro 
omni  tempore  obligant,  et  non  omnia  conscripta  esse,  quae 
oretenus  a Christo,  et  Apostolis  tradita  fuerunt,  argumenta 
jam  allata  probant. 

2.  Sicut  nos  ex  S.  Scripturae  verbis  pro  traditionis  divinae  exi- 
stentia  argumenta  petimus,  sic  Protestantes  nobis  effata  biblica 
opponunt,  ut  ostendant,  nonnisi  ex  S.  Bibliis  dogmata  Christi- 
ana probanda  esse. 

Obj.  1.  Christus  ipse  jubet  nos  ad  Scripturos  acce- 
dere, et  exinde  fidei  dogmata  haurire:  ait  enim:  Scruta- 
mini Scripturas.  - illae  sunt,  quae  testimonium  perhi- 
bent de  me.  (Jo.  5,  39.) 

Resp.  Christus  Judaeis  persuadere  voluit,  quod  ipse 
vcruB  Messia*  sit;  ideo  ad  S.  Scripturas  appellavit,  in 
quibus  sat  luculenta  dc  ipso  vaticinia  leguntur.  Ad  unum 
auteni  fontem  appellare,  non  est  excludere  alium  fontem.  — 
Praeterea  Christus  ad  Judaeos  loquens  non  potuit  indigi— 
lare  s.  libros  N.  T.  qui  nondum  existebant,  sed  solum  in- 
tellexit s.  libros  V.  T.  in  quibus  Judaei  putabant,  se  vi- 
tam aeternam  habere  (v.  eod.). 

Obj.  2.  Paulus  solam  Scripturam  ut  praestantissimum 
medium  ad  docendum  assignat,  scribens : Omnis  Scriptura 
divinitus  inspirata  utilis  est  ad  docendum , ad  arguen- 
dum, ad  corripiendum , ad  erudiendum  in  justitia,  ut 
perfectus  sit  homo  Vei  ad  omne  opus  bonum  instructus 
(II.  Tim.  3,  16  etc.) 

Resp.  Paulus  utilem  Scripturam  dicit,  non  sufficientem. 
Et  si  adversarii  ex  ultimis  verbis  probare  tentant,  suffi- 
cere Scripturam  ad  constituendum  virum  perfectum,  et  ad 
omne  opus  bonum  instructum;  jure  reponimus,  ideo  Pau- 

lum  hoc  asseruisse,  quia  S.  Scriptura  praecipit,  traditiones 
per  sermonem  acceptas  tenendas,  formam  sanorum  verbo- 
rum habendam,  et  oralem  institutionem  ut  bonum  deposi- 
tum custodiendam  esse.  Praeterea  ex  loco  Pauli,  in  sensu 
adversariorum  intellecto  absurdum  sequeretur.  Apostolum 
enim  nonnisi  de  scriptura  V.  T.  loqui,  patet  ex  verbis 
praecedentibus ; ait  enim  : Et  quia  ab  infantia  s.  litteras 
nosti,  quae  te  possunt  instruere  ad  salutem  per  fidem, 
quae  est  in  Christo  Jesu ■ Jam  vero,  cum  Timotheus  ad- 
huc infans  erat,  nullae  extabant  Scripturae  N.  T.  Ergo  lec- 
tio librorum  V.  T.  sufficeret  ad  constituendum  virum  Chri- 
stianum perfectum,  et  ad  omne  opus  bonum  instructum 'i 

Obj-  3.  Paulus  omnino  excludit  traditiones,  cum  ad 
Corinthios  scribit:  ne  supra  quam  scriptum  est,  discatis 
I.  Cor.  4,  6,  et  Colossenses  monet:  Videte,  ne  quis  vos 
decipiat  per  philosophiam,  et  inanem  fallaciam  secun- 
dum traditionem  hominum  (Coi.  2,  8.)  Soli  ergo  Scrip- 
turae inhaerendum,  et  a traditionibus  cavendum  est. 

Hesp-  Si  ita  Paulus  sensisset,  sibi  ipsi  contradixisset, 
traditionem,  ut  vidimus,  maximopere  commendans.  Aliter 
ergo  textus  citati  exponendi  sunt.  Et  sane-quae  Paulus  ad 
Corinthios  scribit,  traditionibus  divinis  hon  opponuntur. 
Scopus  Apostoli  est,  ut  superbiam  nonnullorum  retundat, 
qui  ideo  se  extollebant,  quia  vel  a Paulo,  vel  a Cepha, 
vel  ab  Apolline  baptizati  fuerant.  Ideo  dicit:  in  nobis , 
qui  nos  ministros  Christi,  et  dispensatores  mysteriorum 
Vei  vocamus  (v.  1.)  discatis,  ne  supra  quam  scriptum 
est,  unus  adversus  alterum  infletur  pro  alio:  per  id 
vero,  quod  scriptum  est,  alludit  ad  sacros  textus  in  priori 
capite  citatos,  ex  quibus  ipse  concluserat:  Nemo  itaque 
glorielur  in  hominibus  (I.  Cor.  3,  19 — 21.)  Ergo  de 
traditione  hoc  iu  loco  non  fit  sermo,  et  si  de  illa  verba 
Pauli  intelligenda  essent,  jure  diceremus,  praeceptum  Apo- 

Btoli  a nobis  non  violari,  sed  adimpleri,  quia  scriptum  est, 
tenendos  esse  traditiones.  — Per  ea  autem,  quae  ad  Co- 
lossenses scripta  sunt,  non  traditiones  divinae,  sed  tradi- 
tiones hominum , ex  falsa  philosophia,  et  inani  fallacia 
haustae,  interdicuntur:  Paulus  nimirum  Colossenses  prae- 
munire studuit  a doctoribus  judaizantibus,  qui  legum  ritua- 
lium, et  consuetudinum  pharisaicarum  obligationem  in  Re- 
ligionem chrisliauam  introducere  conabantur.  (Cf.  Kosen- 
miiller  in  c.  I.) 

Obj.  4.  Omnia,  quae  de  Christo  cognoscenda  sunt, 
conscripta  esse,  Lucas  testatur,  qui  statim  ab  initio  Evan- 
gelii  sui  dicit : Visum  est  et  mihi,  assecuto  omnia  a prin- 
cipio diligenter,  ex  ordine  tibi  scribere  (Luc.  1,  3.)  Ergo 
non  opus  est  traditione,  sed,  quae  credenda  sunt,  ex  Scrip- 
tura peti  et  possunt,  et  debent;  quod  clare  Joannes  innuit, 
in  fine  Evangelii  sui  dicens:  Haec  scripta  sunt,  ut  cre- 
datis ctc.  (Jo.  20,  31.) 

Resp.  Lucas  dicit,  se  notitiam  omnium,  quae  tradi- 
derunt Apostoli  (v.  2-),  adsecutum  esse,  sed  non  dicit, 
se  omnia,  sed  se  ex  ordine  scribere.  Significat  ergo,  se 
omnem  adhibuisse  diligentiam  ad  accuratam  sibi  eorum 
notitiam  comparandam,  quae  erat  scripturus;  nec  disjecta 
aliqua  dicta,  aut  facta,  sed  continenti  serie  se  Christi  vi- 
tam, et  doctrinam  expositurum  esse  ad  illorum  discrimen, 
ad  quos  versiculo  primo  alludit,  qui  memorabilia  Christi 
in  commentaria  redegerant,  quique  veris  falsa  intermisce- 
bant. Sic  Lucae  verba  jam  S.  Ambrosius  intellexit,  qui 
in  Expos.  in  I.uc.  I.  1.  n.  11  haec  praeclare  inter  caetera 
scribit:  Adsecutum  se  non  pauca  dicit,  sed  omnia,  et  ad- 
secuto  omnia  visum  est  scribere  non  omnia,  sed  ex  omni- 
bus. Non  enim  scripsit  omnia,  sed  adseculus  est  omuia.“ 
-.St  sane  ex  Evangelii  Lucae  cum  reliquis  Evnngeliis, 
ac  praecipue  cum  Evangelio  Joannis  collatione,  apertissime 

colligitur,  plura  eum  praetermisisse  ex  dictis,  factisque 
Christi  Domini.  — Joaunes,  dum  dicit:  haec  autem  scripta 
sunt  elc.,  loquitur  de  signis,  seu  miraculis,  ac  profitetur, 
se  plura  alia  signa,  quae  Christus  fecerat,  in  sua  narra- 
tione praetermisisse,  cum  ea,  quae  in  Evangelio  retulerat, 
sufficerent  ad  id,  quod  sibi  proposuerat  obtinendum,  nempe 
ad  probandum,  tum  Jesum  esse  Messiam  ac  Filium  Dei, 
tum  nonnisi  per  fidem  in  ipsum  posse  obtineri  salutem. 
Imo  - si  etiam  in  sensu  adversariorum  verba  Joannis  in- 
telligerentur,  attamen  traditiones  non  excluderentur,  quia 
scriptum  quoque  est,  tenendas  esse  traditiones.  (Cf.  Per- 
rone  I.  c.  n.  357  etc.) 


§•  171. 

III.  Ex  indole  S.  Scripturae. 

Indolem  S.  Scripturae  si  spectemus,  hanc  ita  compa- 
ratam esse  cognoscimus,  ut  authentica  interpretatione 
indigeat , quam  ab  Apostolis  oreienus  fidelibus  commu- 
nicatam fuisse,  dubitari  non  potest. 

1.  Documenta  enim  N.  T.  tam  disertis  verbis  neque 
consignata  sunt,  neque  consignari  poterant,  ut  satis  clare 
quovis  tempore  quisque  perfacile  intelligat,  quis  sit  verbo- 
rum sensus,  sive  quas  ideas  Jesus  et  Apostoli  cum  his 
vqrbis  conjunxerint.  Obscuram  potius,  ambiguam,  et  variis 
interpretationibus  obnoxiam  S.  Scripturam  esse,  luculentis- 
sima argumenta  probant,  S.  Petrus  de  epistolis  paulinis, 
quae  magnam  N.  T.  partem  constituunt,  dicit:  in  quibus 
sunt  quaedam  difficilia  intellectu,  quae  indocti,  et  insta- 
biles depravant  ad  suam  ipsorum  perditionem.  (II.  Pelr, 
3,  16.)  — Obscuritatem  S.  Scripturae  etiam  SS.  Patres 
agnoverunt,  et  praecipue  illi,  qui  maximo  studio  s.  littera- 
rum lectioni,  et  expositioni  insudarunt.  Sic  Clemens  Alex- 

1.  6.  Stroni.  dicit : «Neque  enim  prophetia,  neque  ipse  Sal- 
vator adeo  crasse,  et  generaliter  est  elocutus  divina  my- 
steria, ut  ea  facile  capi  possent  a quibuslibet,**  — Deinde 
subjungit,  scripturam  intclligere  eos,  „qui  ab  ipso  (Christo) 
declaratam  Scripturarum  expositionem  ex  ecclesiastica  re- 
gula retinentes  conservant.**  — Origenes  1.  IV.  c.  Ceis.  n. 
21.  ait:  «Mulli  cordati  viri  in  scrutando  Scripturam  intel- 
lectum ejus  invenire  potuerunt,  licet  mullis  in  locis  sit 
obscura."  — S.  Hieronymus  lamentatur,  «Scripturam  sanc- 
tam difficultatibus  contextam  esse,  ex  maxime  Prophetas, 
qui  aenigmatibus  pleni  sunt,  ut  difficultatem  sensuum  diffi- 
cultas quoque  Bermonis  involvat  (in  cap.  3.  Nahum).  Tota 
Epistola  D.  Pauli  ad  Romanos  nimiis  obscuritatibus  invo- 
luta esi,  nonnisi  Spiritus  S-  auxilio,  qui  eam  Apostolo 
dictavit,  intelligenda  (Ep.  ad  Algas.).  Apostoli  Petrus, 
Jacobus,  Joannes,  et  Judas  septem  Epistolas  ediderunt 
tam  mysticas,  ut  rarus  sit,  qui  non  in  earum  lectione  cae- 
cutiat. Apocalypsis  Joannis  tot  habet  sacramenta,  quot 
verba**  (Ep.  ad  Paul.  5.)  S.  Augustinus  1.  2.  de  doctr. 
christ.  c.  6.  ait:  «Spiritum  S.  S.  Scripturam  ita  modificasse, 
ut  locis  apertioribus  fami  occurreret;  obscurioribus  autem 
fastidia  detergeret.**  — Demum  obscuritatem  S.  Scripturae 
agnoscit,  et  necessitatem  traditionis  exinde  eruit  Vincen- 
lius  Lirinensis , qui  in  suo  commonitorio  cap.  2.  ait: 
«Quia  Scripturam  S.  pro  ipsa  sua  altitudine  non  uno,  eo- 
demque  sensu  universi  accipiunt,  sed  ejusdem  eloquia  aliter, 
atque  aliter  alius,  atque  alius  interpretatur,  ut  paene,  quot 
homines  sunt,  tot  illinc  sententiae  erui  posse  videantur: 
Aliter  namque  illam  Novalianus,  aliter  Sabellius,  aliter 
Donatus  exponit;  aliter  Arius,  Eunomius,  Macedonius,  ali- 
ter Photinus,  Apollinaris,  Priscillianus,  aliter  Joviniauus, 
Pelagius,  Coelestius,  aliter  postremo  Nestorius.  Atque  id- 
circo multum  necesse  est,  propter  tantos  tam  varii  erroris 

anfractus,  ut  propheticae,  et  apostolicae  interpretationis 
linea  secundum  ecclesiastici,  et  apostolici  sensus  normam 
dirigatur.^  — Ipsi  quoque  Protestantes  S.  Scripturae  ob- 
scuritatem practice  fatentur,  dum  ad  illam  rite  intelligen- 
dam  varia  subsidia  requirunt,  voluminosa  commentaria 
conscribunt,  et  in  expositionibus  suis  persaepe'  valde  dis- 
sentiunt. Imo  non  desunt  in  variis  Protestantium  familiis, 
qui  theoretice  S.  Scripturae  obscuritatem  profitentur,  (vid. 
kliipfel  T.  I.  Proleg.  §.  6'Z.  Not.  3.  Perrone  I.  c.  n.  159.) 

'Z.  Apostoli,  Spiritu  S.  repleti,  certe  optime  S.  Scrip- 
turam intellexerunt,  et  absque  erroris  periculo  exponere 
potuerunt.  Et  cum  a Christo  ad  docendum  missi  fuerint, 
ne  officio  suo  deessent,  absque  dubio  fidelibus,  ac  prae- 
cipue discipulis  suis  rectum  Scripturae  sensum  communi- 
carunt. Non  enim  aliunde  nisi  ab  Apostolis  universalis 
jam  primorum  saeculorum  mos  repeti  potest,  s.  libros  in 
publicis  Christianorum  coetibus  praelegendi,  et  exponendi. 
Haec  vero  authentica  Apostolorum  interpretatio,  quae  ab 
hagiographis  authoribus  conscripta  non  fuit,  per  traditio- 
nem conservata,  et  propagata  est:  ac  ideo  omni  jure  asse- 
ritur, traditionem  quoque  hermeneuticam  in  Ecclesia  exi- 
stere.  (Cf.  Jarry  Stbfianblung  oon  fcfr  lUberlicfmmg  §.  II. 
SfolbcrgS  ®.  fc.  3W.  Gf>r-  8.  33C. 

Protestantes  systema  suum  variis  rationibus  probare  conantur, 
quas  refutare  oportet. 

Obj.  1.  Sacros  libros  satis  claros  esse,  ipse  Spiritus 
S.  testatur.  Nam  Ps.  18,  9.  dicitur:  Praeceptum  Domini 
lucidum,  illuminans  oculos-,  et  Ps.  118,  105.  Lucerna 
pedibus  meis  verbum  tuum,  et  lumen  iemilis  meis.  II. 
Pelr.  1,  19.  Habemus  firmiorem  propheticum  sermonem , 
cui  bene  facitis  attendentes  quasi  lucernae  ardenti  in 
caliginoso  loco,  Quodsi  Prophetiae  clarae  sunt,  tota  Scrip- 
tura obscura  non  est. 

Retp.  Citatis  locis  alia  S.  Scripturae  verba  opponimus, 
quae  illius  obscuritatem  indigitant.  Propheta  regius  a Deo 
legis  suae  inteiligentiam  efflagitat,  dicens : Da  mihi  intel- 
lectum, et  scrutabor  legem  tuam  (Ps.  118,  34.),  in  quae 
verba  concinne  S.  Hieronymus  ait:  „$i  tantus  Propheta 
tenebras  ignorantiae  fatetur,  qua  nos  putas  parvolos,  et 
pene  lactentes  inscitiae  nocte  circumdari  ‘i  — (Kp.  ad  Paulin  ) 
In  Epistolis  autem  Paulinis  multa  difficilia  intellectu 
esse,  S.  Petrus  testatur.  Ne  ergo  contradictio  S.  Scriptu- 
rae adscrlbatur,  omnino  dicendum  est,  S.  Scripturam  in 
nonnullis  claram  esBe  e.  g.  in  historiis,  praeceptis  mora- 
libus, ve)  etiam  ut  Petrus  1.  c.  innuit,  in  Prophetiis  de 
Christo;  in  aliis  autem  esse  obscuram.  — Praeterea  sacri 
libri  lucerna,  seu  lumen  etc.  vocantur  ex  effectu,  quia  fide- 
les, a legitimo  magisterio  eruditi,  ex  illis,  quae  agenda, 
et  vitanda  sunt,  clare  percipiunt.  Non  autem  ideo  S.  Scrip- 
tura privato  cujuslibet  spiritui  exponenda  committitur,  sed 
contrarium  potius  in  V.  et  N.  T.  praescribitur.  Nam  Deut. 
17.  praecipitur  populo,  ut  Sacerdotes  tanquam  legis  inter- 
pretes consulat,  et  Eccli.  8.  inquit  Sapiens:  Non  te  prae- 
tereat narratio  seniorum ; ipsi  enim  didicerunt  a patri- 
bus suis:  quoniam  ab  ipsis  disces  intellectum.  Et  II. 
Petr.  1,  20  grave  monitum  legitur:  Hoc  primum  intelli- 
gentes , quod  omnis  prophetia  Scripturae  propria  inter- 
pretatione non  fit. 

Obj.  2.  S.  Scriptura  in  levioribus,  et  accidentalibus 
obscura,  sed  in  essentialibus,  seu  necessario  credendis  uti 
sunt  articuli  fundamentales,  satis  clara  est,  ita,  ut  quilibet 
ex  illa  fidei  dogmata  haurire  possit. 

Resp.  Tritae  huic  objectioni  multa  sunt,  quae  opponi 
possunt.  Nam  a)  distinctio  inter  essentialia,  et  acciden- 
talia in  sensu  adversariorum,  seu  inter  articulos  funda- 
mentales, et  non  fundamentales  toti  antiquitati  ignota  fuit. 

Dogm.  gen.  29 

Argumenta  allata  in  genere  probant,  S.  Scripturam  obscu- 
ram esse,  quin  inter  essentialia,  et  accidentalia  distinctio 
fiat.  Imo  S.  Petrus  apertissime  essentialia  indigitat,  cum 
de  talibus  loquitur,  quae  indocti,  et  instabiles  depravant 
ad  propriam  ipsorum  perditionem,  b)  Protestantes  inter 
se  nullatenus  consentiunt,  dum  quaeritur,  quaenam  sint 
necessario  credenda,  et  quaenam  non,  seu  quinam  sint 
articuli  fundamentales:  ex  quo  apparet,  etiam  illa,  quae 
necessario  credenda  dicuntur,  tam  clara  non  esse,  ut  veluti 
in  omnium  oculos  incurrant,  c)  Id  vel  maxime'  per  ipsam 
experientiam  confirmatur.  Constat  enim  inter  varias  Chri- 
stianorum familias,  quae  omnes  S.  Scripturam  ut  fidei  re- 
gulam venerantur,  etiam  in  necessariis,  et  gravissimis  ve- 
ritatibus maximam  dissensionem  existere,  e.  g.  circa  mo- 
dum Deum  placandi  post  commissam  culpam,  circa  opera 
bona,  et  ad  salutem  requisita,  circa  media  salutis,  praecipue 
circa  Eucharistiae  Sacramentum  etc.  Ergo  etiam  in  neces- 
sariis, et  essentialibus  S.  Scriptura  satis  clara  dici  non 
potest. 

Obj.  3.  Si  quae  in  S.  Litteris  obscura  sunt,  satis  clara 
fieri  possunt,  si  ab  illis  exponantur,  qui  regularum  herme- 
neuticarum  cognitione,  linguarum  orientalium  peritia,  et 
archaeologiae  studio  muniti  sunt. 

Resp.  Subsidia  ista  biblica,  nunquam  sane  spernenda, 
nullatenus  tamen  sufficiunt  ad  debitam  S.  Scripturae  intel- 
ligentiam  comparandam.  Nam  a)  quocunque  modo  quis 
illis  instructus  sit,  attamen,  si  S.  Scripturam  exponit,  non 
habetur  nisi  interpretatio  auctoris  privati,  cui  se  nemo  sub- 
jicere tenetur,  nec  omnino  tuto  fidere  potest,  b)  Experien- 
tia docet,  in  cunctis  Christianorum  familiis  plures  variis 
temporibus  extitisse,  qui  maximo  labore  subsidia  sibi  bi- 
blica compararunt:  ast  nihilominus  in  S.  Litteris  exponen- 
dis maxime  discrepantes  clare  ostendunt,  subsidia  biblica 

non  sufficere  ad  rectum  S.  Scripturae  sensum  rite  deter- 
minandum. c)  Si  ad  priora  Christianismi  saecula  respi- 
ciamus,  comperimus,  SS.  Patres,  Concilia,  et  Ecclesiam 
gencraiim,  dum  de  recto  locorum  S.  Scripturae  sensu  age- 
batur, non  ad  subsidia  biblica,  sed  semper  ad  traditionem 
recurrisse. 

B.  Argumenta  historica. 

$.  17*2. 

Oum  controversia  de  existentia  traditionis  divinae  in 
N.  T.  agitur,  stricte  loquendo  de  facto  historico  quaestio 
movetur.  Quaeritur  enim,  an  Apostoli  omnia,  quae  orete- 
nus  praedicaverant,  conscripserint,  vel  non.  Facta  autem 
historica  ex  monumentis  authenticis,  et  testibus  fide  dignis 
probanda  sunt.  Omni  ergo  jure  ad  traditionis  divinae  exi- 
stentiam  probandam  argumenta  historica  adducuntur,  quae 
1)  ex  sanctis  Patribus , 2)  ex  sensu  Ecclesiae,  et  3)  ex 
ipsis  adversariis  peti  possunt. 

§.  173. 

I.  Ex  sanctis  Patribus. 

An  Apostoli,  et  Evangelistae  omnia,  quae  Christus 
docuit,  conscripserint,  vel  non,  optime  nosse  potuerunt 
celeberrimi  illi  viri,  qui  aevo  apostolico  proximiores,  doc- 
trina, et  pietate  conspicui,  scriptis  suis  Ecclesiam  illustra- 
runt, et  qui  ideo  jam  ut  testes  historici  omnem  fidem  me- 
rentur. Isti  autem  uno  quasi  ore,  non  omnia,  quae  ad 
fidem  spectant,  conscripta  esse,  testantur,  et  hac  de  causa 
traditiones  orales  maxime  commendant.  Sic  jam  Ignatius 
M.  monuit  teste  Eusebio  (I.  3.  hist.  eccl.  c.  36.)  fideles, 
»ut  sibi  a pravis  haereticorum  opinionibus  praecaverent, 
hortatusque  est,  ut  Apostolorum  traditionibus  tenaciter  in- 

hnererent.#  — Dionysius  Arcop.  sive  quisquis  est  nnctor 
antiquissimi  operis  de  ecclcs.  Hierarchia  c.  1.  de  Aposto- 
lis loquens  dicit:  «Primi  illi  nostri  muneris  sacerdotalis 

duces summa  illa,  et  supersubstantialia  documenta 

partim  scriptis,  partim  non  scriptis  institutionibus  suis 
nobis  reliquerunt.#  — Irenaeus  1.  3.  adv.  hacr.  c.  2.  la- 
mentatur, «haereticos  neque  scripturae  jam,  neque  traditio- 
nibus consentire:#  quibus  verbis  aperte  duplicem  cognoscen- 
dorum dogmatum  fontem  asBignnt.  Et  ibid.  cap.  3.  dicit: 
«Traditionem  Apostolorum  in  toto  mundo  manifestatam,  in 
omni  Ecclesia  adest  respicere  omnibus,  qui  vera  velint 
videre.#  Imo  ibid.  cap.  4.  clare  asserit , si  Apostoli 
Scripturas  non  reliquissent,  per  solam  traditionem  fidem 
rectam  instrui  posse,  quod  et  actu  fieri  testatur  apud  mul- 
tos populos  barbaros,  «qui  in  Christum  credunt  Bine 
charta,  et  atramento,  scriptam  habentes  per  Spiritum  in 
cordibus  suis  salutem,  et  veterem  traditionem  diligenter 
custodientes.#  — Tertullianus  de  praescript.  c.  21  ait: 
«Christus  Apostolis  non  revelavit  doctrinam,  nisi  quam  a 
Patre  accepit;  quaenam  autem  sit  haec  doctrina  non  aliter 
probari  debet, » nisi  per  easdem  Ecclesias,  quas  ipsi  Apo- 
stoli condiderunt,  ipsis  cis  praedicando  tam  viva  (quod 
ajunl)  voce,  quam  per  epistolas  postea.  Quae  si  ita  sunt 
constat  proinde,  omnem  doctrinam,  quae  cum  iliis  Eccle- 
siis Apostolicis  conspirat,  veritati  deputandam,  id  sine 
dubio  tenentem,  quod  Ecclesiae  ab  Apostolis,  Apostoli  a 
Christo,  Christus  a Deo  suscepit:,  porro  nostra  doctrina 
de  Apostolorum  traditione  censetur;  communicamus  enim 
cum  Ecclesiis  apostolicis;  quod  nulla  diversa  doctrina,  hoc 
igitur  est  testimonium  veritatis.#  — Origenes  J.  c.  Peri- 
arch.  n.  2.  dicit:  «Servetur  ecclesiastica  praedicatio  per 
successionis  ordinem  ab  Apostolis  tradita,  et  usque  ad 
praesens  in  Ecclesiis  permanens:  illa  sola  credenda  est 

veritas,  quae  in  nullo  ab  ecclesiastica  discordat  traditione" 
Cyprianus  tanquam  axioma  certum  constituit,  „ut  si  in 
aliquo  nutaverit,  et  vacillaverit  veritas,  ad  originem  domi- 
nicam, et  evangelicam,  et  apostolicam  traditionem  reverta- 
mur" (Kpist.  74  ad  Pompej.)  — Eusebius  Caes.  lib.  1. 
dem.  ev.  c.  8.  ait : -Ad  imbecillitatem  multorum  se  de- 
mittentes Apostoli  partim  litteris,  partim  sine  litteris,  quasi 
jure  quodam  non  scripto  servanda  commendarunt."  — 
Rasilius  1 de  Spir.  S.  cap.  27.  n.  66  scribit:  „ex  asser- 
vatis in  Ecclesia  dogmatibus  alia  quidem  habemus  e doc- 
trina scripto  prodita,  alia  vero  recepimus  ex  traditione 
Apostolorum,  quorum  utraque  vim  eandem  habent  ad  pie- 
tatem, nec  iis  quisquam  contradicet."  Gregorius  Nyss. 
Orat.  III.  c.  Eunom.  inquit:  „Sufficit  ad  nostri  sermonis 
demonstrationem,  quod  habemus  a Patribus  venientem  ad 
nos  traditionem,  velut  haereditatem  quandam  per  succes- 
sionem ab  Apostolis  per  Sanctos  sequentes  transmissam." 

— Clirysostomi  testimonia  jam  (§.  170  ) adducta  fuerunt. 

— Epiphanius  haer.  61.  inquit:  „Sed  et  traditione  quoque 
opus  est;  neque  enim  ex  Scripturis  peti  possunt  omnia; 
idcirco  alia  scripto,  traditione  alia  sanctissimi  Apostoli 
reliquerunt."  — Hieronymus  I)iaJ.  c.  Lucifcrlanos  c.  4. 
dicit:  ^Etiamsi  Scripturae  auctoritas  non  subesset,  totius 
orbis  in  hanc  partem  consensus  instar  praecepti  obtineret; 
nam  et  multa  alia,  quae  per  traditionem  in  Ecclesiis  ob- 
servantur, auctoritatem  sibi  scriptae  legis  usurpaverunt." — 
Augustinus  Epist.  54  ad  Januar.  scribit:  „Illa  autem, 
quae  non  scripta,  sed  tradita  custodimus,  quae  quidem  toto 
terrarum  orbe  servantur,  datur  intelligi,  vel  ab  ipsis  Apo- 
stolis . . . commendata,  atque  statuta  retineri."  Idem  Epist. 
164  ad  Evod.  ait:  „Si  Ecclesia  fere  tota  consentiat,  non 
inaniter  eam  credidisse  censendum  est,  undecunque  illud 
traditum  sit,  etiamsi  canonicarum  scripturarum  hino  ex- 

pressa  non  proferatur  auctoritas.^  — Vincenlius  Lirin. 
in  suo  Commonit.  haec  habet : «Duplici  modo  fidem  munire 
quisque  debet,  primo  scilicet  divinae  legis  auctoritate,  tum 
deinde  Ecclesiae  catholicae  traditione.^  Sic  passim  Patres 
traditionis  divinae  existentiam  agnoscunt. 

Adversarii  varias  Patrum  sententias  nobis  objiciunt,  quibus  vel 
traditiones  rejicere,  vel  solam  Scripturam  ut  revelationis  fon- 
tem assignare  videntur.  Ad  tales  autem  difficultates  solvendas, 
sequentia  monet  Cl.  KUipfel  (I.  c.  §.  51.  not.):  ,, Notandum 
est  generatim  1)  Patres,  dum  rejiciunt  traditiones,  loqui  non 
de  divinis,  sed  spuriis,  et  commentitiis ; 2)  dum  asserunt,  esse 
ab  Apostolis  scripta,  quae  praedicarunt,  sensum  esse,  • non 
contraria  scripsisse,  et  praedicasse ; 3)  dum  scribunt,  nihil 
esse  asserendum  sine  Scripturarum  testimonio,  referri  id  gemis 
dictiones  oportere  ad  peculiare  argumentum,  in  quo  versaban- 
tur, non  ad  omnia  fidei  dogmata.  4)  Idem  respondendum  est, 
dum  affirmant,  Scripturam  satis  esse.  5)  Largiendum  est,  quod 
Patres  indigitant,  inveniri  in  Scripturis  sacris  omnia  dogmata 
fidei,  et  morum,  quae  videlicet  credenda  sunt  ab  omnibus  fide 
explicita -,u  vel  (quod  addendum  est,)  ipsorum  sensus  est, 
omnia  mediate  in  Scripturis  contineri,  quia  ipsa  S.  Scriptura 
traditionem  ut  revelationis  fontem  assignat.  (Cf.  Nat.  Alex. 
diss.  in  Saec.  II.  Billuart  Curs.  theol.  T.  7.  Diss.  2.  Art.  2. 
Perrone  1.  c.  qui  n.  357  etc.  objecta  Patrum  dicta  singillatim 
explanat.  Zimmer  Sect.  II.  cap.  III.) 

§.  174. 

II.  Ex  sensu  Ecclesiae. 

Sicut  Patres  singuli,  sic  Ecclesia  generatim  omni  tem- 
pore consuevit,  non  ex  sola  Scriptura,  sed  potissimum  ex 
traditione  fidei  dogmata  stabilire,  id  probat  clarissime 
historia  Conciliorum,  quae  ideo  praecipue  coacta  fuerunt, 
ut  cognoscatur,  quaenam  traditio  vel  constitutiva,  vel  her- 
meneutica  in  Ecclesiis  vigeat.  Quanti  momenti  traditio  in 
sacris  synodis  habita  fuerit,  antiquissima  monumenta  pro- 

bant.  Sic  e.  g.  Stephanus  R.  P.  controversiam  cum  Cy- 
priano in  synodo  romana  diremit  dicens:  nihil  innovetur, 
nisi  quod  traditum  est . • — In  Concilio  Nicaeno  ex  tra- 
ditione definitiones  depromtas  fuisse,  testatur  S.  Atha- 
nasius,  qui  in  Kpist.  de  Syn.  Nic.  decretis  sic  Arianos 
alloquitur:  >,Kcce  nos  quidem  a Patribus  ad  Patres  per 
manus  traditam  fuisse  hanc  regulam  demonstravimus,  vos 
autem  novi  Judaei,  et  filii  Caiphae  quem  auctorem  doctri- 
nae vestrae  nominare  potestis  'i“  — Concilium  Ephesinum 
declarat,  valde  catholicum,  et  fidei  consonum , optimum- 
que  esse  Patrum  testimonia  proferre , quorum  nonnulli 
Martyres , alii  Confessores,  omnes  catholici  Presbyteri 
fuerunt,  et  in  vera  fide  permanserunt ■ — Concilium  Cal- 
cedonense  Kulychen  non  condemnavit,  nisi  prius  plurima 
loca  ex  latinis,  et  graecis  Patribus  legisset,  et  declarasset, 
consentiendum  esse  cum  doctrina  Patrum.  — In  concilio 
Constantinopolitano  III.  Macarius,  Monothelita,  qui,  ut 
errorem  suum  defenderet,  SS.  Patrum,  et  Conciliorum  co- 
dices corrumpere  ausus  est,  hoc  de  crimine  convictus,  et 
depositus  est:  S.  Synodus  vero  (Act.  18.)  dogma  catho- 
licum secundum  SS.  Patrum  doctrinam  definivit.  — Con- 
cilium Nicaenum  II.  contra  Iconomachos  dogmata  de 
Sanctorum,  et  sacrarum  imaginum  cultu  ex  traditione  po- 
tissimum hausit,  et  definivit,  cum  hac  de  re  sat  perspicua 
Scripturarum  testimonia  non  haberentur.  — Concilium  ge- 
nerale VIII.  Constanlinopolilanum  IV.  Act.  10,  can.  1. 
expresse  statuit:  sanctiones  apostolicas  Ecclesiae  catho- 
licae per  traditionem  acceptas  servandas  esse , et  custo- 
diendas tenemus.  — Huic  universali,  et  constanti  Eccle- 
siae consensui  inhaerens  Concilium  tridentinum,  se  eodem 
ntodo,  ut  S.  Scripturas,  etiam  traditiones  divinas  suscipere, 
et  venerari.  Ait  enim  Sess.  IV.  Omnes  libros  tum  V. 
quam  N.  T.  cum  ulriusque  unus  Deus  sit  auctor,  nec 

non  traditiones  ipsas , tum  ad  fidem , tum  ad  mores  per- 
tinentes, tanquam  vel  oretenus  a Christo,  vel  a Spiritu 
S.  dictatas,  et  continua  successione  in  Ecclesia  catho- 
lica conservatas  pari  pietatis  affectu,  ac  reverentia 
suscipit,  et  veneratur  S . Synodus:  atlditque:  Si  quis 
traditiones  praedictas  sciens,  et  prudens  conlemserit , 
anathema  sit. 

Male  nonnulli  Concilii  tridentini  verba  inlelliguut,  dicentes,  con- 
cilium non  definivisse,  traditiones  divinas  actu  existere,  sed 
solum  declarasse,  lias,  si  existant,  suscipiendas,  et  venerandas 
esse.  — Contrarium  sane  ex  ipsis  concilif  verbis  apparet. 
Concilium  enim  cum  s.  Scripturis  V.  et  N.  T.  actu  exisleulibus 
conjungit  traditiones,  quas  se  pari  pietatis  alTectu,  ac  reveren- 
tia suscipere,  et  venerari  profitetur.  Imo  jatn  in  praecedenti- 
bus verbis,  loquens  de  divina  Revelatione,  a Christo  per  Apo- 
stolos nobis  communicata,  expresse  dicit:  hanc  veritatem, 
et  disciplinam  contineri  in  libris  scriptis,  et  sine  scripto 
traditionibus,  quae  ab  ipsius  Christi  ore  ab  Apostolis  ac- 
ceptae, aut  ab  ipsis  Apostolis,  Spiritu  S.  dictante, 
quasi  per  manus  traditae  ad  nos  usque  pervenerunt . — 
Hic  sane  Concilium  non  hypothetice,  sed  absolute  loquitur, 
et  divinarum  traditionum  existentiam  contestatur.  Ideo  in  ci- 
tata Concilii  verba  animadvertit  D.  Pallavicini  Hist.  Cone.  Irid. 
I.  6.  c.  8.  „Duo  per  illam  sanctionem  intendit  Synodus:  — 
alterum  palam  facere,  fidei  catholicae  fundamenta  non  modo 
osse  divinas  litteras,  quod  recentes  haeretici  pertinaciter  con- 
tendebant, sed  non  minus  etiam  traditiones,  n quibus  denique 
dependet,  quidquid  certi  obtinemus  de  legitima  ipsarum  Scrip- 
turarum auctoritate.11  Denique  S.  Synodus  etiam  practice  Tra- 
ditionum divinarum  existentiam  professu  est,  dum  varia  dog- 
mata c.  g.  de  invocatione  Sanctorum,  de  culta  Reliquiarum,  et 
s.  Imaginum  etc.  ex  Traditione  stabilivit.  Ideo  etiam  canon, 
in  traditionum  impugnalores  vibratum,  inane,  et  vanum  fulmen 
dici  nullatenus  potest.  (Cf.  Kliipfel  T.  I.  Proleg.  §.  55.) 


4 


Digitized  by  Google 


457  . 


S 175. 

111.  Ex  adversariis. 

Historia  docet,  priscis  jnm  temporibus  haereticos  e.  g. 
Valentinianos,  Novatianos,  Pelagianos,  Monolhelitas  non 
solum  ad  Scripturas,  sed  etiam  ad  traditiones  appellasse, 
ut  falsa  sua  dogmata  tuerentur:  quorum  temeraria  conamina 
ostendunt,  duplicem  Kevelationis  fontem  tunc  temporis  ag- 
nitum fuisse.  Keccntioribus  temporibus  Protestantes  se 
aeerrimos  Traditionum  adversarios  ostenderunt,  solam 
scripturam  ut  Revelationis  fontem  agnoscentes ; ast  nihil- 
ominus ipsi  quoque  praclice , et  hincinde  etiam  theoretice 
divinarum  traditionum  existentiam  admittunt,  et  confirmant. 

1.  Protestantes  enim  varia  dogmata  nobiscum  (enent, 
quae  tamen  ex  S.  Scriptura  peti  nequeunt.  Sic  admittunt 
divinam  s.  librorum  inspirationem,  quae  tamen  ex  sola 
Scriptura  haud  sufficienter  probatur  (§.  155  Not.).  Ceno- 
nem quoque,  qui  ex  ipsa  Scriptura  nullo  modo  determinari 
potest  (v.  Moehler  ©pmbefif  §.  41.),  nonnisi  juxta  regu- 
lam traditionis  statuunt ; nam  ideo  ab  initio  libros  deute- 
rocanonicos  rejecerunt,  quia  non  constabat,  hos  semper, 
ubique,  et  ab  omnibus  ut  divinos  agnitos  fuisse.  Prote- 
stantes ergo  primarium,  et  unicum,  quem  agnoscunt,  Re- 
velationis fontem  traditioni  debent.  — Licet  juxta  ea,  quae 
in  Evangeliis  leguntur,  in  lotiune  pedum,  a Christo  peracta, 
et  Apostolis  commendata  omnia  ad  Sacramentum  constitu- 
endum requisita  adesse  videantur,  tamen  Protestantes  neque 
ac  Catholici  in  illa  Sacramentum  non  agnoscunt,  traditio- 
nem sequentes,  quae  sola  nos  edocet,  gratiam  cum  isto 
ritu  externo  nou  pro  omni  tempore  conjunctam  fuiBsc.  — 
Praeterea  legem  quoad  abstinentiam  a sanguine,  et  suffo- 
cato non  divinam,  sed  apostolico  - humanam  fuisse,  atque 
ideo  abrogari  potuisse,  et  diei  sabbati  dieqi  dominicam 

substitutam  fuisse,  tum  Catholicis,  tum  Protestantibus  ex 

sola  traditione  innotescit.  Admittunt  demum  Prolestantes, 

' % 

exceptis  Anabaptistis,  valorem  paedobaptismi,  et  credunt 
cum  Catholicis,  valere  baptismum  ab  haereticis,  vel  infide- 
libus collatum,  quod  tamen  ex  S.  Bibliis  probari  haud  po- 
test. Ergo  Prolestantes  in  his,  aliisque  dogmatibus  prac- 
tice  traditionem  amplectuntur,  quam  theoretice  rejiciunt. 

2.  Imo  non  desunt  inter  Protestantes,  qui  etiam  theo- 
retice Traditionis  existentiam,  et  necessitatem  professi  sunt. 
Ipse  LutAerus  suae  quasi  doctrinae  oblitus  in  Epist.  ad 
Marchionem  Brandenb.  scribit:  ^Periculosum,  et  horrendum 
est,  quidquam  audire,  vel  credere,  quod  adversatur  unanimi 
testimonio  fidei,  et  doctrinae  sanctae,  et  catholicae  Eccle- 
siae, quam  illa  inde  ab  initio  per  annos  plus  mille  quin- 
gentos servavit.^  — Melanchton  ad  Cratonem  medicum 
Uratislaviensem  ait:  »Exfstimo,  ad  confirmandas  mentes 
consensum  vetustatis  plurimum  valere,  et  optimi  magistri, 
et  duces  esse  possunt  Irenaeus,  Tertullianus,  Augustinus, 
qui  plurima  hujus  generis  posteritati  reliquerunt:  ex  his 
monumentis  quivis  cognoscere  poterit,  ipsos  inprimis  ad- 
hibuisse fidei  regulam.  Huic  adjungebant  piorum,  atque 
eruditorum  suffragia,  consensumque  Ecclesiarum  apostoli- 
carum,  quas  ab  ipsis  Apostolis,  vel  apostolicis  viris  ori- 
ginem duxisse  constabat.^  — Hugo  Grotius  inquit:  »Quae 
Protestantes  tuentur,  ea  non  sunt  omnia  ad  verbum  in  S. 
Litteris.  Dicunt,  admittendas  esse  consequentias,  et  ipsi 
consequentias  admittunt  ex  privato  cujusque  ingenio ; unde 
tot,  et  tam  gravia  apud  ipsos  dissidia,  et  quotidiana  di- 
vortia. — Catholici  vero  eas  admittunt  consequentias,  quas 
admisit  vetus  Ecclesia  antiquo,  et  universali  consensu. 
Atque  ita  stat  omne  verbum  in  duobus  testibus  - in  Scrip- 
tura, et  traditione,  quae  mutuo  facem  sibi  adlucent.“  (in 
Annot.  ad  Consultat.  Cassandri.)  — Gerhardtts  Molimus 

euam,  aliorumque  sui  coetus  sententiam  de  traditione  ex- 
ponens ait:  ;jProtes!antes  moderatiores  admittunt,  non  solum 
Scripturam  sacram  ipsam  nos  traditioni  debere  sed  et  iu 
articulis  fundamentalibus  genuinum,  et  orthodoxum  Scrip- 
turae sensum  ut  multa  alia  Calixto,  Hornio,  Chemnitio  (lu- 
dum memorata  ex  traditione  duntaxat  cognoscibilia  taceam." 
— Plura  ejusmodi  Acatholicorum  testimonia  referunt  Wiest 
T.  3.  §.  94.  — Kliipfel  1.  c.  §.  54.  Perrone  I.  c.  n.  354.) 

Contra  traditionem,  ut  Revelationis  fontem  consideratam  maxima 
difficultas  ex  ejusdem  natura,  el  incommodis  peti  solet.  Ajunt 
enim:  cum  memoria  humana  labilis,  et  fallax  sit,  et  cum  en, 
quae  de  ore  ad  os  transeunt,  facile  mutentur,  amplificentur, 
corrumpantur,  vel  etiam  pedetentim  in  omnimodam  oblivionem 
veniant,  traditio  oralis  aptum  medium  non  est  ad  revelationem 
divinam  conservandam,  et  propagandam,  et  si  qua  talis  statua- 
tur, janua  omnibus  erroribus  aperla  erit. Ad  hanc  au- 

tem difficultatem  solvendam,  plura  responderi  possunt.  — Nam 
1)  eadem  fere  difficultas  contra  S.  Biblia  moveri  posset: 
scripta  enim  monumenta  etiam  saepissime  corrumpuntur.  Sola 
igitur,  ut  omnes  fateri  tenentur,  divinae  providentiae  protectio 
efficere  potuit,  ut  libri  divini  post  tot  conatus  (uin  Ethnicorum 
ad  illos  delendos,  tum  haereticorum  ad  illos  corrumpendos, 
nobis  puri,  et  integri  servarentur.  Eadem  ergo  omnipotentis, 
et  sapientissimi  Dei  providentia  efficere  potest,  ut  traditiones 
quoque  purae,  et  integrae  ad  nos  perveniant.  Neque  de  hac 
divinae  providentiae  actione  dubitari  potest,  si  jam  ex  certis 
argumentis  constat,  Deum  voluisse  pro  revelatione,  benignis- 
sime concessa,  praeter  Scripturam  etiam  Traditionem  ut  fontem 
constituere.  2)  Admissa  Traditione  ut  Kevelationis  fonte  erro- 
ribus janua  aperiretur,  si  media  apta  ad  illam  puram  conser- 
vandam, et  propagandam  non  darentur,  et  si  regulae  certae 
non  adessent,  quibus  traditiones  vere  divinae  a spuriis,  et 
falsis  secernerentur:  talia  autem  media  apta,  et  tales  regulas 
certas  dari  in  sequentibus  articulis  ostendetur.  3)  Mota  ab 
adversariis  difficultas  falso  supposito  innititur,  ac  si  traditio 
solum  per  privatorum  hominum,  seu  plebis  sermocinationes 


Digitized  by  Google 


460 


propaganda  sit.  Aliter  omnino  res  concipienda  est,  cum  tra- 
ditio ah  illis  praecipue  propaganda  dicatur,  qui,  utpote  doc- 
trina, et  pietate  conspicui,  ceu  Rectores  Ecclesiarum  statuuntur, 
et  qui  publice  doctrinam  revelatam  Christianis  coetibus  propo- 
nere tenentur.  Neque  id  asseritur,  doctrinam  revelatam,  quam 
traditam  vocamus,  nullo  modo  conscriptam  esse.  Negatur  tan- 
tum, illam  in  libris  canonicis  contineri,  sed  non  negatur,  illam 
conscriptam  fuisse  a doctis,  piisque  viris,  qui  certe  non  mi- 
norem quam  alii  scriptores  historici  fidem  merentur.  4)  Omnis 
demuin  difficultas  solvitur,  omneque  periculum,  erroribus  prop- 
ter traditiones,  ut  divinas  habitas  januam  aperiendi  penitus  re- 
movetur, si  certo  constet,  Ecclesiam  talem  esse  doctrinae  re- 
velatae custodem,  et  interpretem,  qui  falli,  et  fallere  non  pos- 
sit. Id  autem  inferius  probabitur.  (Cf.  Perrone  I.  c.  n.  408-428.) 

Articulus  IV. 

De  Traditionis  divinae  conservatione,  et  propagatione. 

§-  176. 

Doctrina  pro  omnium  temporum,  et  locorum  homini- 
bus revelata,  sed  in  canonicis  libris  non  contenta,  aliis 
mediis  sat  aptis,  et  securis  in  Ecclesia  conservata,  et  pro- 
pagata fuit.  — Hujusmodi  media  praecipua  sunt:  1.  con- 
tinua Episcoporum  in  Ecclesiis  successio,  et  2.  scripta 
SS.  Patrum,  quibus  3.  alia  inferioris  generis  media 
addenda  sunt. 

$•  177. 

1.  De  continua  Episcoporum  successione. 

Cum  Apostoli  felicissimo  successu  Evangelium  prae- 
dicarent, multas  variis  in  regionibus  Ecclesias  fundarunt, 
quibus  sacros  Rectores  praefecerunt,  qui  Episcopi  nomi- 
nati sunt.  Sic  Paulus  Timotheum  Ephesi,  et  Titum  Cretae 
Episcopum  constituit.  Hinc  factum  est,  ut  quaelibet  sin- 


Digitized  by  Google 


461 


gularis  Ecclesia  Praesulem  suum,  seu  Episcopum  haberet, 
cui  defuncto  alius  substituebatur.  Exinde  enata  est  in 
Ecclesiis  nunquam  interrupta  series  Episcoporum,  ad  quos 
munus  docendi  praecipuo  modo  spectabat.  Haec  autem  ipsa 
continua  Episcoporum  successio  aptissimum,  et  maxime 
securum  medium  constituit  ad  traditionem  divinam  puram 
conservandam,  et  propagandam,  quod  ipsa  rei  natura 
probat,  et  tota  antiquitas  agnovit. 

1.  Apostoli  certe  non  alios  ceu  Ecclesiarum  Antistites 
posuerunt,  nisi  illos,  quos  circa  doctrinas  revelatas  probe 
eruditos,  et  pietate  conspicuos  cognoscebant ; nam,  ut  testa- 
tur S.  Clemens  Rum.  „primitias  eorum,  quos  per  spiritum 
comprobaverant,  Episcopos  instituebant.^  (Ep.  I.  ad  Cor. 
c.  42.)  Post  mortem  Apostolorum  idem  mos  conservatus 
fuit  ita,  ut  plerumque  viri,  doctrina,  et  pietate  illiiBtriores 
societatibus  Christianorum  praeficerentur.  Ideo  saltem  ma- 
xima ex  parte,  qui  ad  Episcopatum  promovebantur,  docti, 
piique  viri  erant,  qui  certe  genuinam  Christi  doctrinam 
corrumpere  non  voluerunt , sed  sicut  continuo  vigilarunt 
pro  integritate  S.  Scripturae  (quod  ipsi  Protestantcs  fateri 
coguntur,)  sic  etiam  omnem  curam  adhibuerunt,  ne  verbum 
traditum  corrumperetur.  Ipsis  enim  persuasum  erat,  quam 
pretiosum  depositum  sit  incorrupta  doctrina  Christiana,  cu- 
jus amore,  et  existimatione  permoti  non  pauci  diras  per- 
secutiones, vel  ipsam  mortem  tolerarunt.  Hanc  ergo  doc- 
trinam ilii  corruperint,  qui  inter  caetera  bona  hoc  primum 
esse  putabant,  ut  integritatem  illius  a tot  corruptoribus 
fidei  infestatam  summa  virtute  tuerentur  'i!  — quale  jam 
motivum  ipsos  ad  corrumpendam  fidei  doctriuam  adigere 
potuit,  cum  per  tam  nefarium  scelus  nonnisi  orthodoxorum 
contemtum,  et  odium,  vel  etiam  Buspensionem,  excommu- 
nicationem, degradationem  in  hac,  et  horrendum  judicium 
ia  altera  vita  exspectare  debebant?  — Imo  etiam  si  voluis- 

sent,  tamen  non  potuissent  traditionem  corrumpere.  ' Nam 
in  Ecclesia,  in  qua  Episcopus  docebat,  semper  adhuc  tales 
aderant,  qui  antecessorem  audierant,  et  probe  in  Religionis 
veritatibus  instructi  erant,  qui  ideo  non  tacuissent,  sed 
reclamassent,  si  nova  dogmata  prioribus  adversa  audivis- 
sent. Sic  in  Ecclesia  Alexandrina  ob  Doctrimam  Arii,  et 
in  Ecclesia  Constantinopolitana  ob  doctrinam  Nestorii  plebs 
vehementer  commota,  et  pene  ad  rebellionem  concitata  fuit; 
pluraque  alia  turbarum,  et  tumultuum  exempla  in  documen- 
tis historiae  occurrunt.  Ergo  Episcopus  ne  in  propria 
quidem  Ecclesia  sine  tumultu  traditionem  corrumpere  po- 
tuisset; et  multo  minus  id  in  aliis  Ecclesiis,  quibus  alii 
Episcopi  praeerant,  efficere  valuit.  Imo  nec  plures  Epis- 
copos, in  unum  errorem  conspirantes,  apostolicam  traditio- 
nem infringere  posse,  ostendunt  conciliabula  Arianorum, 
et  vana  conamina  Pelagianorum,  Donatistarum,  Monotheli- 
tarum  etc.  Ex  qua  consideratione  patet,  continuam  Epis- 
coporum in  Ecclesiis  successionem  medium  satis  aptum, 
et  securum  esse  ad  traditionem  divinam  puram  conservan- 
dam, et  propagandam.  (Ziminer  Sect.  II.  Cap.  4.  §.  71 
et  §.  72.) 

2.  Legitima  successio  Episcoporum,  ad  quos  munus 
docendi  primo  loco  spectat,  semper  ut  praecipua,  ac  ordi- 
naria via  habita  est,  qua  doctrina  divinitus  tradita  pura 
conservetur,  et  propagetur.  Ipse  Paulus  hanc  viam  assig- 
nat, dum  ab  Episcopo  requirit,  ut  potens  sit,  exhortari 
in  doctrina  sana,  et  eos , qui  contradicunt,  arguere, 
(Tit.  1,  9 ) et  dum  Timotheo  inculcat,  ut  traditam  sibi 
doctrinam  ut  bonum  depositum  custodiat  (II.  Tim.  1, 14.) 
et  postea  addit:  quae  audisti  a me  per  mullos  testes, 
haec  commenda  fidelibus  hominibus,  qui  idonei  erunt, 
et  alios  docere  (ib.  2,  2.).  Ideo  antiquissimi  Patres  ad 
hanc  Episcoporum  continuam  successionem  appellant,  quam 

pro  norma  statuunt,  veram  doctrinam  dignoscendi.  Sic 
S.  Irenaeut  Lib.  III.  adv.  haer.  c.  3.  dicit:  «Traditionem 
itaque  Apostolorum,  toto  mundo  manifestatam,  in  omni 
Ecclesia  adest  respicere  omnibus,  qui  vera  velint  videre.» 
— Cujus  asserti  redditurus  rationem,  subdit:  «Habemus 
annumerare  eos,  qui  ab  Apostolis  instituti  sunt  Episcopi 
in  Ecclesiis,  et  successores  eorum  usque  ad  nos,  qui  nihil 
tale  docuerunt,  neque  cognoverunt,  quale  ab  his  (haereti- 
cis) deliratur.»  Quod  confirmat  inductione  successionis  in 
Ecclesia  Romana,  Smyrnensi,  Ephesina,  aliisque  ab  Apo- 
stolis, vel  apostolicis  viris  fundatis;  ac  tandem  praecipit 
Lib.  IV.  cap.  26:  «Eis,  qui  in  Ecclesia  sunt,  presbyteris 
obedire  oportet,  his,  qui  successionem  habent  ab  Apostolis, 
qui  cum  Episcopatus  successione  charisma  veritatis  certum 
secundum  placitum  Patris  acceperunt:  reliquos  vero,  qui 
absistunt  a principali  successione,  et  quueunque  loco  col- 
ligunt, suspectos  habere,  vel  quasi  haereticos,  et  malae 
sententiae.»  — Idem  sentit  Tertullianus,  qui  eodem  argu- 
mento sui  temporis  haereticos  impugnat,  et  Lib.  de  Prac- 
script,  cap.  32.  sic  eos  provocat:  «Edant  origines  Eccle- 
siarum suarum,  evolvant  ordinem  Episcoporum  suorum 
ita  per  successiones  ab  initio  decurrentem,  ut  primus  ille 
Episcopus  aliquem  ex  Apostolis,  vel  apostolicis  viris,  qui 
tamen  cum  Apostolis  perseveraverint,  habuerit  auctoritatem, 
et  antecessorem.  Hoc  eniin  modo  Ecclesiae  apostolicae 
census  suos  deferunt.  Sicut  Smyrnaeorum  Ecclesia  habens 
Polycarpum  a Joannc  collocatum  refert;  sicut  Romanorum 
Clementem  a Petro  ordinatum  edit.  Proinde  utique  et  cae- 
terae  exhibent,  quos  ab  Apostolis  in  Episcopatu  constitutos 
apostolici  seminis  traduces  habent.»  — Origenes  in  Matth. 
Serm.  46.  ait : «Nos  illis  (haereticis)  credere  non  debe- 
mus, nec  exire  a prima,  et  ecclesiastica  traditione,  nec 
aliter  credere,  nisi  quemadmodum  per  successionem  ec- 

clesiae  Dei  tradiderunt  nobis.  — Huc  spectat  etiam  loctis 
Gregorii  Nysa.  (§.  173.)  citatus. 

Episcopi  vel  in  concilio  collecti,  vel  per  orbem  dispersi  per  con- 
sensum extraconciliarem  dogmata  catholica  proponere,  et  con- 
troversias dirimere  possunt.  De  hoc  vero  duplici  modo  con- 
sensum legitimorum  Episcoporum  cognoscendi  agitur  interius 
in  tractatu  de  subjecto  ecclesiasticae  infallibilitatis.  (Cf.  Wiest. 
T.  III.  §.  329.) 

§.  178. 

II.  De  scriptis  SS.  Patrum. 

Scriptorum  ecclesiasticorum,  qui  SS.  Patrum  nomine 
veniunt,  notio  declaranda,  auctoritas  ostendenda,  et  rectus 
in  Theologia  dogmatica  usus  monstrandus  est. 

1.  Nomine  SS.  Patrum  inteliiguntur  celeberrimi  illi 
viri,  qui  doctrina,  et  sanctitate  conspicui  in  prioribus  Chri- 
stianis saeculis  scriptis  suis  Ecclesiam  illustrarunt.  Ad 
Sanctum  Patrem  ergo  constituendum  tria  requiruntur,  ni- 
mirum antiquitas,  ut  aevo  apostolico  proximior  fuerit,  — 
doctrina,  seu  scientia,  qua  dogmata  ab  Apostolis  tradita 
rite  perspexerit,  et  - sanctitas  vitae,  ut  constet,  eum  non- 
nisi vera  conscribere  voluisse.  In  sensu  strictiori  solum- 
modo sex  primorum  Ecclesiae  saeculorum  Scriptores  docti, 
et  sancti  usque  ad  Gregorium  IVI.  inclusive  Patres  nomi- 
nantur: in  sensu  vero  latiori  usque  ad  saeculum  duode- 
cimum Scriptores  religiosa  scientia,  et  pietate  excellentes 
Patres  nuncupantur,  quorum  praeclarum  agmen  S.  Bernar- 
dus  claudit.  — Patres,  quorum  scripta  quoad  dogmata  fidei, 
et  morum  ab  Ecclesia  approbantur,  et  commendantur,  per 
antonomasiam  Ecclesiae  Doctores  appellantur.  Tales  sunt 
quatuor  in  Ecclesia  orientali,  nempe  S.  Athanasius , S. 
Rasilius,  S.  Gregorius  Nuz.  et  S.  Jo ■ C hrysosi ornus : 
olim  etiam  in  Ecclesia  occidentali  quatuor  numerabantur. 


Digitized  by  Google 


465 


* 


nimirum  Ambrosius,  S ■ Augustinus , S.  Hieronymus, 
et  S.  Gregorius  AI.;  his  nutem  duo  appositi  Bunt,  videli- 
cet a Benedicto  XIV.  S.  Leo  M.  et  a Pio  VIII.  S.  Ber- 
nardus. 

2.  Auctoritatem  SS.  Patrum  tum  rectae  rationis  ju- 
dicium, tum  Scripturae  effatum,  tum  universalis  Ec- 
clesiae consensus  commendant.  Nam  ipsa  sana  ratio  dic- 
tat, illis  testibus  credendum  esse,  qui  debita  scientia,  et 
veracitate  pollent.  Tales  autem  sunt  SS.  Patres,  uti  ex 
eorundem  notione  apparet;  pro  sua  enim  scientia  dicta,  et 
facta  Christi,  ac  Apostolorum,  Religionem  revelatam  con- 
cernentia probe  cognoverunt,  et  pro  sua  Banetitate  nonnisi 
vera  posteris  communicare  voluerunt.  Recte  igitur  Mel- 
chior  Canus  ait:  „In  SS.  Patribus  mendacium  suspicari, 
quod  ad  memoriam  sempiternam  transferre  illi  scribendo 
voluerint,  piaculum  est.  Magnis  quippe,  praeclarisque  vir- 
tutibus viri  sanctissimi,  atque  optimi  id  consequi  merue- 
runt, ut  in  rebus  ejusmodi,  quas  vel  spectasse  se,  vel  ab 
aliis  fide  diguis,  qui  spectarim,  se  audiisse  testati  sunt, 

fides  omnino  illis  habeatur.^  (de  loc.  theol.)  — Magnam 

esse  in  rebus  fidei  SS.  Patrum  auctoritatem  ipsa  S.  Scrip- 
tura testatur:  nam  S.  Paulus  Eph.  4,  II.  dicit:  Ipse 

(Deus)  dedit  quosdam  quidem  Apostolos,  quosdam  autem 
prophetas,  altos  vero  Evangelistas,  alios  autem  pa- 

stores, et  doctores  - donec  occurramus  omnes  in  unita- 
tem fidei,  — ut  jam  non  simus  parvuli  fluctuantes,  et 
circumferamur  omni  vento  doctrinae • — Dcub  ergo  non 
solum  Apostolos,  Evangelistas,  Prophetas,  Pastores,  i.  e- 
Episcopos,  sed  etiam  Doctores,  i.  e.  SS.  Patres  adesse  vo- 
luit ad  unitatem,  et  firmitatem  fidei  obtinendam.  — Ideo 
universalis  Ecclesia  in  rebus  fidei  maximi  semper  fecit 
auctoritatem  Patrum.  Sic  Concilium  Ephesinum  declaravit, 
posteris  nihil  aliud  credendum  esse,  quam  quod  sacra  sibt 
Dogm.  gen.  30 

consentiens  SS.  Patrum  tenuisset  antiquitas.  Concilium 
Calcedonense  P.  III.  C.  1.  ait:  Sequimur  SS.  Patres,  et 
Doctores  S.  Ecclesiae , et  omnia , quae  ab  his  de  fide 
recta,  et  ad  condemnationem  haereticorum  conscripta 
sunt,  suscipimus.  Concilium  Constanlinopolitanum  III. 
Act.  10.  Patrum  decreta,  ut  regulas  fidei  proponit,  eorurn- 
que  dicta  secunda  eloquia  Vei  appellare  non  dubitat. 
Concilium  Toletanum  decimum  quintum  docuit : Quidquid 
creditur  contra  SS.  Patres,  intel /igitur  aberrare  a re- 
gula rectae  fidei ■ Concilium  Nicaenum  II.  ita  conclamat: 
His,  qui  rejiciunt  SS.  Patrum  voces,  quae  ad  confir- 
mationem rectorum  dogmatum  Ecclesiae  Dei  pronuntia- 
tae sunt  . . . Anathema  sit.  (apud  Gennad.  p.  817.) 

3.  Pro  recto  88.  Patrum  in  Theologia  dogmatica  usu 
sequentia  potissimum  notanda  sunt:  — a)  Sicut  Apostoli 
Bub  duplici  respectu  considerandi  sunt,  nimirum  ut  Prae- 
cones Revelationis,  et  ut  Praesules  ecclesiastici,  sic  etiam, 
ut  egregie  monet  Cl.  Perrone  (I.  c.  n.  451  etc.),  duo  in 
Patribus  apprime  secerni  debent,  quae  passim  permisceri 
consueverunt,  qualitas  nempe,  ut  ita  dicam,  testis,  et  qua- 
litas doctoris.  Interdum  enim  Patres  suis  in  scriptis  se 
testes  exhibent  traditionis,  et  doctrinae  Ecclesiae,  quae 
aetate,  qua  quisque  floruit,  obtinebant;  interdum  vero  dis- 
putatoris, ac  theologi  partes  sustinent,  qui  fidei  articulos 
enarrant,  tuentur,  ac  multiplici  ratione  vindicant,  doctrinam 
etiam  Ecclesiae  illustrant,  consecutiones  deducunt,  compa- 
rant, modum  denique,  quo  eadem  doctrina  ab  ipsis  sub- 
jective concipiatur,  tradunt,  uti  a doctoribus  nostris  theo- 
logiae explanatoribus  fieri  solet.  — Si  ut  testes  doctrinae 
revelatae,  et  ab  Ecclesia  ad  credendum  propositae  loquuntur, 
consensus  eorum  certum  ad  dogma  probandum  argumen- 
tum praebet.  Si  autem  tanquam  doctores  privatos  se  gerunt, 
venerationem  quidem  merentur  tantam,  quantam  uniuscujus- 

que  eorum  antiquitas,  doctrina,  ac  sanctitas  exposcit;  talis 
nihilominus  non  est  illorum  auctoritas,  ut,  si  graves  prae- 
sertim rationes  id  postulent,  piaculum  sit,  debita  semper 
reverentia,  ab  eorum  placitis  discedere,  ut  e.  g.  in  non- 
nullis, quae  in  Patrum  scriptis  inveniuntur,  privatis  opi- 
nionibus, et  exegcticis  Scripturarum  expositionibus,  quae 
non  omnibus  probantur.  — indicia,  ex  quibus  judicari 
potest,  PatreB  ut  testes  KeveJationis  loqui,  sunt  potissimum 
sequentia:  1)  si  id  expresse  affirment,  uti  fit,  dum  adhi- 
bent verba  professionem  fidei  exprimentia,  e.  g.  credimus, 
confitemur,  Christus  dixit,  vel  jussit,  Apostoli  tradiderunt, 
credit,  vel  tenet  Ecclesia:  2)  Si  aliquod  doctrinae  caput 
tanquam  certum,  et  exploratum,  et  in  Ecclesia  receptum 
exhibent:  3)  si  in  Catechesibus,  et  Sermonibus,  praecipue 
ad  Catechumenos,  vel  Neophitos  habitis,  haec  adseruerint 
Patres,  haecque  illis  inculcaverint  ut  credenda:  4)  si  vix 
nova  exorta  sententia  in  illam  statim  exurgant  tanquam  in 
errorem,  aut  haeresin,  receptae  in  Ecclesia  doctrinae  ad- 
versantem: 5)  si  omnes,  aut  plerique  saltem  ejusdem 
aetatis  conspirent  in  proponendo  aliquo  articulo  uti  Eccle- 
siae, ac  fidei  doctrina,  aut  in  dogmatica  alicujus  Scripturae 
textus  expositione  aflerenda,  quod  et  de  moribus  similiter, 
seu  de  doctrina  morali  debet  intelligi.  (Perrone  1.  c.  Wiest. 
T.  III.  §.  335.)  b)  Ex  dictis  apparet,  ad  dogma  ex  SS. 
Patribus  certo  probandum,  duo  requiri:  1)  ut  eorum  con- 
sensus sit  uniformis,  et  universalis,  et  2)  ut  non  tanquam 
doctores  privati,  sed  tanquam  fidei  testes  dogma  propo- 
nant. Dum  vero  consensum  Patrum  unanimem  requirimus, 
consensus  iBte  non  mathematice,  sed  moraliter  unanimis, 
et  universalis  intelligitur,  i.  e.  talis,  qui  sufficienter  docet, 
et  probat  in  aestimatione  hominum,  qualis  fuerit  Ecclesiae 
fides ; atque  indubitatam  est,  quod  sufficienter  conBtet  de 
EccleBiae  fide,  si  sequens  obtinet  Cardinalis  Perronii 

(in  resp.  ad  Regem  Angliae)  regula,  quae  etiam  a Bene- 
dicto XIV.  approbata  est,  scilicet : „Tunc  unanimis  con- 
sensus Patrum  cumulate  probatus  aestimari  debet,  cum 
singularum  nationum  eminentissimi  in  alicujus  rei  adser- 
tione  consentiunt,  ita,  ut  inter  illos  nento,  qui  semper  or- 
thodoxus, semper  orthodoxis  adhaesit,  dissentiat.*  Juxta 
hanc  regulam  non  sufficit,  unum,  vel  alterum  Patrem  citare, 
sed  ad  dogma  probandum  plurium  consensus  ostendendus 
est  Magni  autem  momenti  est,  ut  consensus  Doctorum 
Ecclesiae  orientalis,  et  occidentalis  monstretur.  Unius  quo- 
que Patris  auctoritas  maximi  ponderis  est,  si  constet,  ipsius 
doctrinam  ab  universa  Ecclesia  receptam,  et  approbatam 
fuisse,  uti  e.  g.  constat  de  iis,  quae  S.  Athanasius  contra 
Arium,  S.  Augustinus  contra  Pelagium,  S.  Cyrillu»  Ales. 
contra  Nestorium  scripserunt,  c)  Si  Patres  dissentiunt 
circa  doctrinam,  ad  Religionem  spectantemj  et  si  neutra 
pars  ab  Ecclesia  damnata  fuit,  signum  est,  hac  in  re  cer- 
tam Revelationem  non  dari,  et  doctrinam  ad  fidei  dogmata 
non  spectare.  In  tali  autem  sententiarum  diversitate  non 
tam  ad  Patrum  mimerum,  et  auctoritatem,  quam  potius  ad 
pondus  argumentorum,  quae  pro  sua  sententia  afferunt, 
attendendum  est. 

1.  Uberior  de  notione,  auctoritate,  et  usu  SS.  patrum  pertrac- 
tatio traditur  in  Patrologiu. 

2.  Dantur  nonnulli,  qui  ob  defectum  Sanctitatis  stricte  loquendo 
Patribus  adnumerari  non  possunt,  uti  sunt  e.  g.  Tertullia- 
nus, Oriyenes,  Eusebius  Caesariensis,  et  aiii.  Jnste  tamen 
ipsorum  testimonia  in  Theologia  dogmatica  adducuntur  ratioue 
habita  tum  antiquitatis,  tum  doctrinae,  qua  eminuerunt.  Neque 
sanctitas  Tertulliano  defuit,  antequam  in  baeresiu  Montani  tabe- 
retur, atque  ideo  ipsius  libri  ante  lapsum  conscripti  tuto  citari 
possunt.  Origenem  quoque  vitam  sanctam  egisse,  historia  tra- 
dit; imo  fides  quoque  ipsius  theoretica  a multis  defenditur, 

qai  «b  ejusdem  discipulis  scripta  magistri  corrupta,  et  interpo- 
lata fuisse  contendunt.  Eusebius  in  historia  aevi  Christiani, 
Arianismo  prioris,  juxta  omnes  eminet. 

8-  179. 

Iit.  De  reliquis  inediis. 

Praeter  recensita  alia  quoque  media  dantur,  fidem  ve- 
teris Ecclesiae,  doctrinamque  primis  jam  in  saeculis  vigen- 
tem cognoscendi.  Ad  hoc  sequentia  haud  parum  inserviunt. 

1-  Acta  Martyrum , quorum  plurima  collegit,  ac  ge- 
nuina probavit  Cl.  Ruinart,  nobis  exhibent  fidem,  quam 
omnis  generis,  aetatis,  et  conditionis  Christiani  publice 
coram  Judicibus  ethnicis  professi  sunt.  Acta  ista  magnae 
sunt  auctoritatis,  quia  plerumque  publica  auctoritate  con- 
fecta, et  in  sacris  Christianorum  coetibus,  PraeBulibus  in- 
spectantibus, praelecta  fuerunt.  Ex  istis  ergo  dogmata 
cognosci  possunt,  quae  illis  temporibus  firmissime  credi- 
derunt Christiani : sic  e.  g.  ex  confessionibus  Martyrum 
Christianorum  in  tribus  primis  saeculis  fideS  de  divinitate 
Christi  invicte  probatur,  (v.  Kltipfel  f.ib.  I.  Theol. 
dogm.  §.  29.) 

2.  Symbola,  vel  pro  Ecclesia  universali,  vel  pro  Ec- 
clesiis particularibus  orthodoxis  confecta,  cum  non  conti- 
neant nisi  brevem  expositionem  praecipuorum  dogmatum, 
ad  explicite  credendum  propositorum,  plurimum  conferunt, 
ad  Ecclesiae  traditionem  cognoscendam : Sic  e.  g.  ex  sym- 
bolis apertissime  colligitur,  Christianos  orthodoxos  semper 
credidisse  in  Deum,  qui  est  unus  in  essentia,  et  trinus 
in  personis. 

3.  Ad  dogmatum  notitiam  in  animis  fidelium  conser- 
vandam magno  etiam  emolumento  Bunt  ritus,  et  festa, 
quibus  certae  quaedam  doctrinae  annectuntur,  et  quorum 
occasione  populus  Christianus  circa  easdem  veritates  instrui 

consuevit.  Tali  modo  plurimorum  dogmatum  fides  in  viva 
Christianorum  memoria  conservata  fuit.  Sic  e.  g.  baptis- 
mus in  remissionem  peccatorum  etiam  infantibus  collatus 
doctrinam  de  transfusione  peccati  originalis  in  mentem  re- 
vocat, Eucharistiae  perceptio  tum  fidem  de  reali  Christi 
in  hoc  Sacramento  praesentia,  tum  memoriam  passionis, 
et  mortis  Christi  excitat,  Festum  Paschatis,  et  diei  do- 
minicae pro  Sabbatho  celebratio  Resurrectionem  Christi 
ante  oculos  ponit,  Festum  Pentecostes,  missionis  Spiritus 
S.  et  gratiarum  ab  ipso  effusarum  solemnis  recordatio  est 
etc.  (Cf.  Frint  T.  III.  §.  272.) 

4.  Libri  publica  Ecclesiarum  auctoritate  editi  optime 

earundem  fidem  testantur.  Tales  sunt  libri  symboHci,  qui 
summam  doctrinae  Christianae  exhibent,  libri  rituales , et 
liturgici,  qui  publicas  Ecclesiae  orationes  modumque  Sacro- 
sanctum Eucharistiae  Sacramentum  offerendi  continent,  et 
libri  sacramentales,  seu  Sacramentaria , in  quibus  materia, 
forma,  et  numerus  Sacramentorum,  ritusque  in  eorum  ad- 
minislratione  observandi  determinantur.  — Jam  «S.  Augu- 
stinus ex  publicis  Ecclesiae  orationibus  dogma  de  efficacia, 
et  necessitate  gratiae  contra  Pelagianos  probavit.  Sic  pa- 
riter ex  variis  liturgiis  ratio  sacrificii  in  Eucharistia,  dogma 
de  Transsubstantiatione,  perpetuusque  pro  defunctis  orandi 
usus  ostendi  potest.  Legendi  sunt  hac  de  re  Aluratorius 
(de  rebus  liturg.),  Alabillon  (de  liturgia  gallicana),  Re- 
naudotius  (Liturgiarum  orientalium  collectio),  Assemanus 
(Codex  liturgicus  Ecclesiae  universae)  Card ■ Bona  (rerum 
liturg.  lib.)  Binterim  (DenfrourbtgWten  ter  Jiirtbe.) 

5.  Haeretici  quoque  traditionis,  et  fidei  in  Ecclesia 
vigentis  testes  sunt  tum  in  eo,  quod  retinent,  cum  sese  ab 
Ecclesia  separant,  tum  in  eo,  quod  impugnant.  Etenim 
haeretici  ante  proprias  innovationes  in  Ecclesia  catholica 
instituti  sunt,  ac  enutriti;  cum  vero  nonnisi  in  quibusdam 

peculiaribus  articulis,  quos  aut  negant,  aut  invehunt,  a ve- 
ritatis semita  aberrent,  his  (lenitis,  reliqua  profiteri  pergunt 
cum  Ecclesia  catholica.  Quapropter  in  articulis  omnibus, 
quos  communes  cum  Ecclesia  habent,  testeB  sunt  avitae 
illius  fidei,  quae  in  Ecclesia  obtinebat,  quando  ipsi  ab  ea 
digressi  sunt,  aut  ab  ea  fuerunt  expulsi.  Hinc  quo  anti- 
quiores haeretici  sunt,  eo  illustrius  testimonium  perhibent 
veritatum,  quas  Ecclesia  professa  est.  Verum  non  minus 
luculentum  antiquae  Ecclesiae  catholicae  fidei,  et  avitae 
Traditionis  argumentum  suppeditant  haeretici  in  ea  parte 
doctrinae,  quam  ipsi  adorti  sunt.  Quandoquidem  nisi  illa 
doctrina  in  Ecclesia  uniuscujusque  sectae  aetate  invaluisset, 
eam  nunquam  impugnassent  haeretici,  nequo  ut  novatores 
ab  Ecclesia  damnati  fuissent,  et  rejecti.  Sic  e.  g.  Ariani 
fidem  Ecclesiae  tum  de  unitate  Dei,  tum  de  Divinitatq. 
Christi  ostendunt;  nam  in  priori  dogmate,  in  quo  cum  Ca- 
tholicis consenserunt,  a nemine  impugnati  sunt,  in  poste- 
riori vero,  quod  negarunt,  acerrimos  adversarios  inter  Ca- 
tholicos nacti,  et  ideo  ceu  haeretici  damnati  sunt.  Hanc 
ob  causam  historia  ecclesiastica,  et  praecipue  historia 
dogmatum  ad  Ecclesiae  traditionem  cognoscendam  magna 
emolumenta  affert. 

fi.  Denique  antiquissima  monumenta,  uti  e.  g.  epigra- 
phia,  seu  inscriptiones,  picturae,  statuae  vetustae,  numis- 
mata priorum  temporum,  et  alia  hincinde  inservire  possunt, 
ad  veteris  Ecclesiae  fidem  cognoscendam.  (Cf.  Perrone  de 
locis  theol.  P.  11.  Sect.  II.  Cap.  II.  et  HI.) 

Articulus  V. 

Traditionis  divinae  characteres. 

§•  iso. 

Sicut  magni  momenti  est,  ut  non  Scripturas  apocryphas 
pro  canonicis  veneremur,  sic  etiam  plurimum  intereat,  ut 
non  traditiones  humanas,  et  spurias  pro  divinis  suscipia- 
mus. Quemadmodum  autem  characteres,  seu  regulae  extant. 
Scripturam  apocrypham  a divina  secernendi,  sic  etiam  cha- 
racteres, seu  regulae  dantur,  quibus  traditiones  divinae  ab 
humanis,  et  spuriis  dignoscantur.  Ad  id  dijudicandum  duae 
regulae  statui  solent,  quarum  prior  positiva , altera  nega- 
tiva dici  potest. 

, 8-  181. 

Regula  positiva. 

Regulam  positivam,  quae  certa  traditionis  divinae  cri- 
teria  assignat,  statuit  Vincendus  Lirin.,  dum  In  suo  Com- 
monitorio dicit,  id  absque  ulla  dubitatione  esse  credendum, 
atque  ceu  dogma,  divinitus  revelatum,  ad  divinam  traditio- 
nem meritissime  referri  oportere,  ,jquod  ubique,  quod  Bera- 
per,  quod  ab  omnibus  creditum  est.  Quod  quidem  fit,  si 
sequamur  universalitatem*  antiquitatem,  et  consensionem» 
Cum  hoc  effato  convenit  etiam  sententia  S.  Augustini,  qui 
lib.  4.  de  bapt.  cap.  24.  n.  31.  dicit:  ;jQuod  universa  tenet 
Ecclesia,  nec  a Conciliis  institutum,  sed  semper  retentum 
est,  nonnisi  auctoritate  apostolica  traditum  rectissime  cre- 
dituri — Ratio  hujus  regulae  est,  quia  constans,  et  uni- 
versalis Ecclesiae  consensio  circa  aliquam  doctrinam  expli- 
cari non  potest,  nisi  dicatur,  ipsos  Apostolos  hanc  praedi- 
casse, et  ad  credendum  ut  fidei  dogma  proposuisse.  — 
Imo  statuta  regula  infallibilem  Traditionis  characterem  ex- 

hibet,  si  attendatur  (quod  inferius  probatur)  fieri  non  posse, 
ut  Ecclesiae  omnes  omnium  temporum,  ct  locorum  in  erro- 
rem, fidei  oppositum  prolabantur,  vel  ut  tanquam  verbum 
Dei  venditent  opiniones  humanas,  institutave  mere  ecclesia- 
stica: quod  nunquam  fore,  certi  sumus  ex  divinis  promis- 
sionibus Mattii.  1 0,  18.  Portae  inferi  non  praevalebunt 
adversus  eam ■ Regula  autem  Vincentii  I .irin,  ut  recte  ap- 
plicetur, declaratione  indiget,  (v.  Klitpfe!  Prolog.  §.  53.) 

1.  It  doctrina  divinitus  tradita  censeatur,  ante  omnia 
opus  est,  ut  a Christo,  et  Apostolis  originem  ducat.  Ideo 
in  regnla  dicitur,  id  pro  traditione  divina  habendum  esse, 
••quod  sempcr  creditum  est‘<  et  antiquitatem  nos  sequi  de- 
bere. Non  autem  opus  est,  ut  omnium  saeculorum  a Christo 
usque  ad  nos  fides  ostendatur,  sed  sufficit,  ut  consensus 
Patrum  aut  Ecclesiarum  trium,  aut  quinque  priorum  sae- 
culorum evincatur,  quibus  traditio  divino  - apostoiica  optime 
innotuit.  Quodsi  probatum  sit,  eandem  fidem,  quae  in  istis 
saeculis  viguit,  nostris  quoque  temporibus  vigere,  jam  ex- 
inde constat,  doctrinam  revelatam  in  saeculis  intermediis 
corruptam  non  fuisse.  Caeterum  traditio  omnium  saeculo- 
rum usque  ad  saeculum  decimumquartum  circa  pleraque 
dogmata  exhibetur  in  thesauro  Coccii-  Idem  fere  usque 
ad  S.  Bernardum  praestat  Bibliotheca  manualis  SS.  Patrum 
a Tricaletio  edita. 

2.  Ut  constet,  aliquid  „semper,  et  ubique  creditum 
esse,“  non  requiritur,  ut  omnes  ad  unum  Patres,  et  omnes 
omnino  Ecclesiae  consentiant.  Non  enim  singulis  conces- 
Biim  est  non  errandi  privilegium,  sed  Ecclesiae  universae. 
Quare  ipse  Vincendus  Lirin.  universalitatem,  et  consensio- 
nem in  doctrina  explicans  subdit:  ^Consensionem  sequi- 
mur, «i  in  ipsa  vetustate  omnium,  vel  certe  pene  omnium 
sacerdotum,  et  magistrorum  definitiones,  sententiasque  sec- 
temur. — Quodsi  in  ipsa  vetustate  duorum,  vel  trium  ho- 

minum,  vel  certe  civitatis  unius,  aut  etiam  provinciae  ali- 
cujus  error  deprehendatur,  tunc  omnino  curabit,  ut  pauco- 
rum temeritati,  vel  inscitiae  ecclesiae  universalis  decreta 
praeponantur.»  — Neque  opus  est  ad  consensum  evincen- 
dum, ut  omnes  Patres,  et  Ecclesiae  in  testimonium  addu- 
cantur, sed  sufficit,  ut  ex  variis  regionibus  quidam  citen- 
tur, de  quibus  constat,  ipsorum  doctrinam  non  solum  non 
reprehensam,  spd  potius  in  honore  habitam,  laudatam,  et 
receptam  fuisse : tunc  enim  fides  Ecclesiae  in  illis  tempo- 
ribus jam  satis  secure  colligi  potest  (Cf.  §.  178.  n.  8. 
1.  b.).  — Ut  autem  ostendatur,  aliquid  ab  omnibus,  et  ubi- 
que creditum  esse,  validissimum  argumentum  praebet  Ec- 
clesiae orientalis,  et  occidentalis  consensus.  Jam  enim 
mature  universalis  Christi  Ecclesia  in  duas  veluti  partes 
divisa  fuit,  nempe  in  Ecclesiam  orientalem,  seu  graecam, 
et  in  Ecclesiam  occidentalem,  seu  latinam.  — Prior  gaude- 
bat praerogativa  antiquitatis,  quia  de  Sion  exivit  lex,  et 
verbum  Domini  de  Jerusalam,  et  Apostoli  in  Oriente  jam 
Ecclesias  fundaverant,  quando  in  Occidentem  pervenerunt. 
Posterior  vero  insignita  erat  praerogativa  jurium,  et  pote- 
statis, quia  totius  orbis  christiani  primatem  in  sc  contine- 
bat. Ideo  hae  duae  unius  Ecclesiae  partes,  licet  per  plura 
saecula  per  fidem,  et  charitatein  conjunctae,  nihilominus  ad 
se  invicem  aemulae  extiterunt,  sibi  invicem  invigilarunt,  ac 
se  invicem,  ut  historia  docet,  propter  quamlibet  mutatio- 
nem, vel  innovationem  liberrime  reprehenderunt,  quaprop- 
ter una  Ecclesia  ab  altera  nova  dogmata  certe  non  susce- 
pisset. Si  ergo  pro  quadam  fidei  doctrina  Ecclesiae  ori- 
entalis, et  occidentalis  consensus  probatur,  invictum  habe- 
tur pro  traditione  divino  - apostolica  argumentum.  Idem 
praestat  etiam  consensus  Ecclesiae  graeco  - schismaticae 
cum  Latina.  Graeci  enim  schismatici  post  lugendam  scis- 
sionem cSrte  novum  dogma  a Latinis  confictum  non  sus- 

cepissent.  Dogmata  ergo,  in  quibus  modo  cum  Ecclesia 
latina  consentiunt,  absque  dubio  jam  tunc  cognoverunt, 
et  crediderunt,  cum  ab  Ecclesia  calltolicA  recesserunt,  et  sic 
eorundem  consensus  pro  doctrinae  antiquitate,  et  universa- 
litate egregium  testimonium  praebet.  (Dobma^rl.  c §.  K'S.) 
Sic  e.  g.  antiquitas,  et  universalitas  fidei  de  necessitate 
confessionis  auricularis  ex  consensu,  et  praxi  Ecclesiae 
graeco  - schismaticae  probatur. 

3.  Traditio  divina  cognosci,  et  ab  liumano  - aposlolica, 
seu  ecclesiastica  distingui  potest  tum  ex  modo,  quo  ut  di- 
vinitus revelata,  et  de  fide  credenda  proponitur,  (Cf.  §.  178. 
n.  3.)  tum  persaepe  etiam  ex  ipsa  materia , quae  constanti, 
et  universali  veterum  consensu  divulgatur.  Si  enim  tali 
modo  dogma  sit  propositum,  cujus  institutio  humanae  po- 
testatis limites  excedit,  et  si  in  verbo  Dei  scripto  diserte 
non  habetur,  omnino  ex  traditione  divina  istud  repeti  debet. 
Minime  enim  est  opinandum,  cum  novae  post  Christum 
revelationes  agnoscendae  non  sint,  arrogasse  sibi,  aut 
usurpasse  Ecclesiam  jus  statuendi  ea.  quae  solius  divinae 
sunt  potestatis.  Haec  regula  valet  inpriinis,  cum  de  Sa- 
cramentis agitur,  quorum  institutio,  materia,  et  forma  eccle- 
siasticam transgreditur  potestatem. 

iNolalu  digna  sunt,  quae  circa  regulum  Vincentii  Lirin.  animad- 
vertit Cl.  Perrone.  Ait  enim : ,, Celeberrimum  Vincentii  Liri— 
tiensis  effatum,  quod  semper.  quod  ubique,  quod  ah  omnibus 
creditam  est.  esse  tenendum , — non  est  intelligendum  nisi 
in  sensu,  ut  dicunt,  positivo,  quatenus  nempe,  quod  semper, 
ubique,  et  ab  omnibus  creditum  est,  non  possit  non  esse  ve- 
rum, aut  non  ex  traditione  aposlolica  descendere;  non  autem 
in  sensu  neyativo,  ita  ut  verum,  aut  certum  non  sil  censen- 
dum quidquid  semper,  ubique,  et  ab  omnibus  creditum  saltem 
e.xplicite  minime  fuerit : alioquin  actum  esset  de  authenticitale, 
et  canonicitate  omnium  librorum,  quos  deuterocanonicos  dici- 
mus, quod  prorsus  absurdum  est,  atque  a Vincentii  Lirin. 

inente  omnino  alienum,  qui  profecto  non  ignorabat  agitata» 
adhuc  sua  aetate,  vel  paulo  ante  controversias  circa  sacrorum 
librorum  canonicitatem,  et  aliunde  constat,  sexcenta  fuisse  ah 
Ecclesia  definit»,  quae  prius,  nondum  ortis  haeresihus.  quae 
solemnes  hujusmodi  definitiones  provocarunt,  nonnisi  implicite 
credebantur.44  (Tom.  I.  Pars  altera  Prop.  III.  Not.  ad  n.  58.) 
Pieri  sane  omnino  potuit,  ut  doctrina  quaedam,  licet  ab  Apo- 
stolis tradita  fuerit,  tamen  in  nonnullis  Ecclesiis  particularibus 
nou  satis  cognosceretur,  vel  e fidelium  memoria  elapsa  fuerit  - 
haec  autem  nihilominus  saltem  implicite  credebatur,  quoniam 
Ecclesiae  orthodoxae  ita  affectae  erant,  ut  implicite  crederent 
omnia,  quae  tanquam  divinitus  revelata  tenet  Ecclesia  univer- 
salis docens.  — Hincinde  etiam  contingit,  ut  nobis  solummodo 
monumenta  desint  ad  Ecclesiarum  consensum,  quamvis  ada 
adfuerit,  evincendum.  Nulla  enim  causa  urgente  quandoque 
dogmata,  quae  ut  revelata  cognoscebantur,  et  credebantur, 
scriptis  nou  exarabantur,  nec  publicis  monumentis  inserebantur, 
quod  tunc  demum  factum  est,  cum  ab  helerodoxis  impugnari 
coeperunt. 

§.  182. 

Regula  negativa. 

Ad  traditiones  divinas  referri  ea  nullatenus  possunt, 
quae  vel  S.  Scripturae,  vel  rectae  rationi,  vel  antiquiori 
traditioni  aperte  repugnant,  vel  quorum  origo  humana  certo 
ostendi  potest. 

1.  Cum  enim  Meus  sibi  contradicere  non  possit,  nullo 
modo  admittendum  est,  eum  alia  per  S.  Scripturam  pro- 
ponere, alia  per  rationem  dictare,  alia  per  traditionem  do- 
cere. Doctrinae  ergo  S.  Scripturae,  et  rectae  rationi  aperte 
repugnantes  ut  spuriae  sunt  rejiciendae. 

2.  Cum  traditio  divina  a Christo,  et  Apostolis  repe- 
tenda sit,  antiquiori  semper  traditioni  insistendum  est.  Ke- 
centiorem  ergo  traditionem  rejicere  oportet,  quae  antiquiori 
repugnat.  Hanc  regulam  non  attendit,  atque  ideo  in  gra- 

vero  errorem  prolapsus  est  Cyprianus , qui  circa  valorem 
baptismi,  ab  haereticis  collati,  traditionem,  ante  40  circiter 
annos  sub  Agrippina  praedecessore  suo  incipientem,  secu- 
tus, antiquiorem  rejecit. 

3.  Demum  si  certo  constat,  doctrinam  quandam  vel 
institutionem  longe  post  aevum  apostolicum  incoepisse,  et 
non  a Christo,  et  Apostolis  sed  ab  aliis  auctoritate  tantum 
humana,  vel  ecclesiastica  introductam  fuisse,  apertissimum 
signum  est,  eandem  ad  traditionem  divinam  non  spectare. 

• 

Si  consideramus  jam  tum  modos  satis  securos  traditiones  divinas 
conservandi,  et  propagandi,  tum  regulas  salis  certas,  divinitus 
tradita  ai)  humanis,  et  spuriis  secernendi,  manifesto  apparet, 
perperam  Protestantes  clamitare,  admissa  traditione,  ut  divinae 
Revelationis  fonte,  eundis  erroribus  januam  aperiri.  Sicut 
enim  ad  distinguendas  Scripturas  canonicas  ab  apocryphis,  sic 
etiam  ad  distinguendas  traditiones  veras  a falsis,  genuinas  a 
spuriis,  divinas  ab  liumanis  media,  et  regulae  dantur.  Ast  non 
negamus,  rationi  humanae  exoptatissimum  esse,  ut  magiste- 
rium publicum,  Spiritus  S.  assistentia  directum,  exislat,  quod, 
sicut  de  S.  Librorum  canonicilate,  ac  recto  sensu,  sic  etiam 
de  traditionibus  divinis  judicium  infallibile  feral. 

§.  183. 

Usus  doctrinae. 

Ex  proposita  jam  doctrina  sequentia  nostra  officia  ma- 
nant : a)  Grato  animo  agnoscamus  benignitatem  Dei.  pro- 
vidamque  illius  curam,  quod  non  una,  sed  duplici  via,  ni- 
mirum sacra  Scriptura,  et  traditione  ad  coelestium  dogmatum 
notitiam  adducere  nos  voluerit,  ut  de  divinis  veritatibus 
certiores  effecti  non  haesitemus  in  fide,  neque  in  evangeli- 
cis  promissionibus  diffidamus,  b)  Summo,  quo  par  est 
studio,  parique  pietatis  affectu  amplectantur,  quaecunque 
Apostoli  tradiderunt  sive  viva  voce,  sive  calamo:  his  enim 

ex  fontibus  omnis  sanctioris  doctrinae  cognitio  accuratior 
ad  nos  dimanavit,  c)  Veteres  christiani  populi  magistros, 
traditionis  testes,  de  omni  re  Christiana,  nostrisque  de  com- 
modis  praeclare  dieritos,  ut  par  est,  revereamur,  et  quia  Deus 
cum  S.  Scriptura  Traditionem  ut  alterum  Revelationis  fon- 
tem conjunxit,  nos  quoque  cum  lectione  S.  Scripturae  lec- 
tionem SS.  Patrum  conjungamus.  Magna  profecto  emolu- 
menta affert  assidua  SS.  Patrum  lectio,  ex  qua  rectam  S. 
Ribliorum  expositionem,  doctrinas  tum  dogmaticas,  tum 
morales,  tum  asceticas,%  ac  demum  genuinam  sacrae  elo- 
quentiae indolem  addiscere  possumus.  Ad  hoc  commendari 
praecipue  merentur  homiliae,  quas  S.  Chrysostomus  in  va- 

PARS  III. 

De  Ecclesia,  el  de  recto  rationis  usu  in  negotio 
Religionis  revelatae,  et  Theologiae. 

S 184. 

Probata  jam  divinae  Revelationis  existentia,  illiusqtte 
genuinis  fontibus  assignatis,  summo  studio  inquirendus 
est  modus,  quem  observare  oportet  ad  coelestia  dogmata 
tuto,  et  recte  ex  praedictis  fontibus  haurienda,  seu,  - cog- 
nito Religionis  christianae  principio  constitutivo , in  quo 
doctrinae  a Christo  revelatae  continentur,  indagandum  est 
ejusdem  principium  regulativum,  per  quod  doctrinae  a 
Christo  revelatae  recte  percipiuntur,  et  pertractantur.  In- 
vestigandum ergo  venit,  an,  et  qualem  modum  divinus  Re- 
ligionis christianae  Auctor  praescripserit,  quo  omnes  ad 
genuinam  doctrinarum  coelitus  patefactarum  notitiam  per- 
tingere possint,  ac  debeant.  In  hac  vero  inquisitione  pa- 
tebit, Christum  Ecclesiam  instituisse,  et  in  illa  magisterium 
sacrum  ordinasse  talibus  conspicuis  dotibus  exornatum,  ut, 
sicut  omnes  se  illi  subjicere  tenentur,  sic  ipsi  etiam  tuto 
acquiescere  possint.  Nullatenus  autem  Christus  omnem 
rationis  usum  in  Religionis  a se  revelatae  negotio  interdi- 
xit, sed  sapientissime  humanae  rationi  hac  in  re  tum  varia 
jura  concessit,  tum  debitos  limites  stabilivit.  Sicut  ergo 

Religionis  Christianae  principium  constitutivum  est  verbum 
Dei  scriptum  et  traditum,  sic  ejusdem  principium  regula- 
ticum  primarium  est  Ecclesia,  principium  vero  re  puta- 
tivum secundarium  dici  potest  humana  Ratio.  De  utro- 
que hoc  principio  regulativo  in  hac  Theologiae  generalis 
parte  disserendum  est.  (v.  Fejer  Inst.  theol.  dogm.  T.  I. 

8.  4 ) - 

Ex  dictis  colligitur,  quomodo  ad  clarant,  completam,  solidam,  et 
efficacem  Religionis  eliristianae  cognitionem  perveniatur:  sci- 
licet - auctoritas  Dei  theologiam  constituit.  Ecclesia  dirigit, 
ratio  adjuvat.  Quam  in  rem  egregie  S.  Augustinus  (1.  4.  de 
Trin.  cap.  fi.)  ait : ,, Contra  rationem  nemo  sobrius,  coutra 
Scripturam  nemo  Christianus,  contra  Ecclesiam  nemo  pacificus 
senserit. “ (Cf.  Dobmayr.  T.  IV.  Appeud.  §.  5.) 


Sectio  M. 

De  Ecclesia. 

§•  185. 

Omnes  homines  ad  Religionem  colendam  obligari,  ad 
hanc  junctis  viribus  tendere,  et  hanc  «b  causam  in  socie- 
tatem visibilem,  in  regnum  divinum  morale,  seu  in  Eccle- 
siam coalescere  debere,  jam  in  theoria  rationali  de  Reli- 
gione (§.  49.)  probatum  est.  Ipsa  ideo  ratio  convenien- 
tissimuni  esse  judicat,  ut  etiam  in  Religione  revelata,  quae 
Religionem  naturalem  non  destruit,  sed  perficit,  eundemque  - 
Deum  auctorem  habet,  hoc  idem  contingat,  et  ut  propterea 
in  illa  praeter  Symbolum,  et  Codicem  - Hierarchicon  quo- 
que divina  auctoritate  statuatur.  — ld  autem  Religionis 
christianae  divinum  auctorem  actu  perfecisse,  argumenta 
luculentissima  probant.  Christus  enim  1)  regnum  divi- 
num morale , seu  Ecclesiam  in  terris  vere  fundavit,  2) 
in  hac  non  solum  magisterium  authenticum,  et  infallt- 

bile ; 3.  sed  etiam  imperium  sacrum  instituit ; 4.  eandem 
visibilem  esse  voluit,  ita,  ut  membra  dignoscerentur,  ac 
denique  5.  talibus  notis  eam  insignivit,  ut  vera  Ecclesia 

semper  a qualibet  falsa  secerni  possit.  — Haec  jam  om- 
nia iu  sequentibus  capitibus  exponenda,  probanda,  et  con- 
tra adversariorum  conamina  vindicanda  sunt. 

Ecclesia,  nomen  graecum,  et hyinologice  non  significat  nisi  con- 
vocationem, concionem,  coetum.  Ideo  pro  quacunque  ho- 
minum congregatione  sumi  potest:  sic  e.  g.  sumitur  pro 
turba:  Act.  19,  32  erat  Ecclesia  confusa,  et  jilures  nes- 
. ciebant , qua  ex  causa  convenissent,  - et  pro  conventu 

improborum  Ps.  25,  5:  Odivi  Ecclesiam  malignantium. 
Pervetusta  autem  consuetudine  factum  est,  ut  Ecclesiae  nomen 
solummodo  coetibus  religiosis,  seu  collectionibus  hominum, 
eandem  Religionem  profitendum,  attribueretur.  Ideo  hoc  no- 
mine etiam  coetus  heterodoxe  sentientium  appellari  consueve- 
runt: e.  g.  Ecclesia  Anylicana,  Ecclesia  graeca  etc.  Imo 
iu  ipsa  S.  Scriptura,  etiam  dum  de  orthodoxe  sentientibus 
sermo  est.  Ecclesiae  nomen  non  in  eodem  sensu,  seu  potius 
non  in  eadein  extensione  adhibetur.  Significat  enim  vel  popu- 
lum, et  pastores  simul  ut  I.  Cor.  1,  2.  et  II.  Cor.  1,  1.,  vel 
populum  solum,  ut  Act.  20,  28.  vel  pastores  solos,  ut  Matth. 
18,  17.,  vel  universam  fidelium  multitudinem,  ut  Matth.  16, 
18.,  vel  ejusdem  partem  ut  I.  Petr.  5,  13«,  vel  singulares  fa- 
milias, ut  Rom.  -13,  5.  Coi.  4,  15.  Phil.  2.  — In  praesenti 
autem  tractatu  de  Ecclesia  universali  sermo  est,  quae  a Bos- 
sueto  dicitur  „ Societas  hominum  veram  Christi  Religionem 
profitenlium‘;,  a Bellarmino  vero,  et  communiter  a Theologis 
catholicis  definitur:  ,, coetus  hominum  unius,  et  ejusdem  fidei 
Christianae  professione,  et  eorundem  Sacramentorum  partici- 
patione conjunctus,  sub  regimine  legitimorum  pastorum,  ac 
praecipue  Romani  Pontificis,  a Christo  institutus/1  Ilanc  defi- 
nitionem rectam  esse,  et  quoad  omnes  suas  partes  legitimam 
ex  iis  ipsis  apparebit,  quae  in  sequentibus  capitibus  de  vera 
Christi  Ecclesia  dicuntur.  Caeterum  tractatio  istn  eo  majoris 
momenti  est,  quo  plures,  et  quo  graviores  circa  theoriam  de 
Ecclesia  errores  nostris  temporibus  circumferuntur. 

Uogm.  gen. 

CajWt  I. 

De  Ecclesiae  Institutione , atque  divisione. 

§.  186. 

Ecclesiae  Institutio. 

Christus,  dum  santissimam  Religionem  suam  homini- 
bus annuntiaret,  voluit  quoque,  ut  in  externam  societatem 
coalescant,  et  quidem  in  societatem  talem,  quae  pro  ma- 
xima sua  extensione  regnum , et  pro  fine  suo  spirituali 
societas  religiosa , seu  regnum  divinum  morale,  Seu  Ec- 
clesia dici  debet.  Ecclesiam  hoc  in  sensu  a'  Christo  in- 
Btitutam  esse,  tum  ex  vaticiniis  V.  T.  tum  ex  Christi 
verbis,  tum  ex  Christi  factis , tun»  et  ex  ipsa  historia 
probari  potest, 

1.  Messiam  societatem  magnam,  imo  regnum  amplis- 
simum Instituturum  esse,  quod  non  tam  ad  temporalem 
quam  ad  spiritualem  hominum  felicitatem  dirigatur,  pro. 
phetae  V.  T.  satis  clare  praedixerunt.  Sic  e.  g.  Ps.  2, 
6.  Messias  ait:  Ego  autem  constitutus  sum  rex  ab  eo 
super  Sion  montem  Sanctum  ejus , praedicans  praeceptum 
ejus  / et  Deus  ad  ipsum  dicit : Postula  a me,  et  dabo  tibi 
gentes  haereditatem  tuam , et  possessionem  tuam  terminos 
terrae  : reges  eos  in  virga  ferrea  0'.  8 etc.)  Et  Isaias  cap. 
2.  v.  2 et  3 loquens  de  temporibus  Messiae  dicit:  Erit 
in  novissimis  diebus  praeparatus  mons  domus  Domini 
(i.  e.  Ecclesia  Messiae)  in  vertice  montium , et  elevabitur 
super  colles,  et  fluent  ad  eum  omnes  gentes.  Et  ibunt 
populi  multi,  et  dicent:  Venite , et  ascendamus  ad  mon- 
tem Domini,  et  ad  domum  Dei  Jacob , et  docebit  nos 
vias  iuat,  el  ambulabimus  in  semitis  ejus,  quia  de  Sion 
exibit  lex,  et  verbum  Domini  de  Jerusalem ■ His  verbis 
Ecclesiae  a Messia  instituendae  maxima  amplitudo,  ejus- 

demque  finis  spiritualis  clare  indigitatur.  Hujus  autem 
amplissimae  societatis  Rex  supremus,  et  quidem  spiritua- 
lis ipse  Messias  dicitur:  Isa.  9,  7.  Multiplicabitur  ejus 
imperium , et  pacis  non  erit  finis:  super  solium  David, 
et  super  regnum  ejus  sedebit,  ut  confirmet  illud,  et  cor- 
roboret in  judicio,  et  justitia  amodo,  et  usque  in  sem- 
piternum. Juxta  vaticinia  V.  T.  ergo  Messias  Ecclesiam 
instituturus  erat  (Cf.  §.  97.  n.  8 et  §.  100  Not.).  Sed 
Christus  est  verus  Messias  in  V.  T.  praenuntiatus  (P.  II. 
Cap.lV.Art.1V.),  ergo  Christus  Ecclesiam  instituit,  seu 
regnum  divinum  morale  fundavit. 

2.  Christus,  cum  in  terris  versaretur,  saepius  vei  ex- 
pressis verbia , vel  sub  parabolarum  involucro  de  Ecclesia 
a se  instituenda  locutus  est.  Nam  Matth.  16,  18  ait:  Tu 
es  Petrus,  et  super  hanc  petram  aedificabo  Ecclesiam 
meam.  Et  Matth.  18, 16  eic.  de  correctione  fraterna  agens  In- 
quit: si  te  non  audierit  ( frater  tuus)  adhibe  tecum  adhuc 
unum,  vel  duos  - - quodsi  non  audierit  eos , dic  Eccle- 
siae, si  autem  Ecclesiam  non  audierit,  sit  Itbi  sicut  Eth- 
nicus, et  Publicanus.  — Christus  praeterea  se  pastorem 
vocat,  illos  autem,  qui  vocem  ejus  audiunt,  oves  in  ovili 
congregatas  Jo.  cap.  10,  v.  14-  et  dein  addit  v.  16:  et 
alias  oves  habeo,  quae  non  sunt  ex  hoc  ovili;  et  illas 
oportet  me  adducere,  et  vocem  meam  audient,  et  fiet 
unum  ovile,  et  unus  pastor.  Christus  autem  ovibus  suis, 
quarum  summus  pastor,  et  rector  existit,  non  temporalem, 
Bed  spiritualem  felicitatem  promittit ; ait  enim  ibidem  v.  27 
ete.  Oves  meae  vocem  meam  audiunt,  et  ego  cognosco 
eas,  et  sequuntur  me:  et  ego  vitam  aeternam  do  eis.  — 
In  variis  quoque  parabolis  Christus  Ecclesiam  nominat 
regnum  propter  multitudinem  congregatorum , et  regnum 
coelorum  ob  finem  spiritualem.  Sic  e.  g.  regnum  coelo- 
rum, i.  e.  Ecclesiam  militantem  in  terris  assimilat  (Matth. 

13,  24  etc.)  agro,  in  quo  zizania  creBcnnt  eam  tritico, 
(ib.  20 , 1 etc.)  pairifamilias , qui  conducit  operarios  in 
vineam  suam,  (ib.  22,  2 etc.)  regi  ad  nuptias  filii  congre- 
ganti multos  in  domum  suam.  Denique  Christus  interro- 
ganti Pilato,  an  Rex  esset,  respondit:  tu  dicis,  quia 
Rex  sum  ego.  (Jo.  18,  37.)  sed  jam  antea  declaraverat : 
Regnupi  meum  non  est  de  hoc  mundo,  (ib.  v.  36.) 

3.  Si  magnus  hominum  numerus  congregatur,  ut  ad 
finem  spiritualem,  i.  e.  ad  Dei  glorificationem,  ad  moralem 
perfectionem,  aeternamque  salutem  conjunctis  viribus  ten- 
dant, si  ideo  ipsis  non  solum  Symbolum,  et  Codex,  sed 
etiam  Hierarchicon  praescribitur,  et  si  tandem  omnes  uni 
summo  Rectori  subsunt;  omnia  profecto  requisita  adsunt 
ad  societatem  religiosam,  i.  e.  ad  Ecclesiam,  seu  ad  Reg- 
num divinum  morale  constituendum.  — Haec  autem  omnia 
a Christo  vere  peracta  fuisse,  ipsa  S.  Scriptura  testatur. 
Christus  enim  statim  ab  initio  praedicationis  suae  plures 
sibi  discipulos  adjunxit,  quibus  praecepit,  ut  conjunctis  vi- 
ribuB  ad  Dei  glorificationem,  ad  moralem  perfectionem, 
aeternamque  salutem  tendant.  Ait  enim  ad  illos : Sic  lu- 
ceat lux  vestra  coram  hominibus,  ut  videant  opera  ve- 
stra bona,  et  glorificent  patrem  vestrum , qui  in  coelis 
est  (Matth.  5,  16.),  atque  inferius  (v.  48.)  inquit:  Estote 
ergo  vos  perfecti,  sicut  et  pater  vester  coelestis  perfec- 
tus est,  et  (Matth.  6,  20.)  thesaurizate  vobis  thesauros 
in  coelo,  et  (Matth.  7,  18.)  intrate  per  angustam  portam , 
quae  ducit  ad  vitam.  Ad  hunc  nobilissimum  finem  tum 
Symbolum,  tum  Codex  Christi  dirigitur  (§.  106  et  §.  107.). 
— Christus  porro  etiam  Hierarchicon  proposuit;  nam  vo- 
cavit ad  se  discipulos,  et  elegit  duodecim  ex  ipsis,  quos 
et  Apostolos  nominavit  (Luc.  6,  13.).  His  gravissimum 
munus  docqndi  omnes  gentes,  et  baptizandi  (Matth.  28, 
19»)  imposuit;  his  potestatem  ligandi,  et  solvendi  (Matth. 


Digitized  by  Google 

concessit,  reliquis  vero  fidelibus  ipsos  audiendi  praeceptum 
dedit  (Luc.  10,  16.).  Sicut  autem  Christus  universae  hujus 
spiritualis  societatis  est  auctor,  sic  ejusdem  semper  ma- 
net supremus  Dominus,  et  Rector.  Ideo  Paulus,  qui  sae- 
pius Ecclesiam  cum  corpore  comparat,  hujus  caput  Chri- 
stum dicit.  Ait  enim  Cnloss.  1,  18.  et  ipse  (Christus) 
est  caput  corporis  Ecclesiae ; ac  ad  Kphes.  1,  12.  et  ip- 
sum dedit  caput  supra  omnem  Ecclesiam,  quae  est  cor- 
pus ipsius.  Si  jam  haec  facta  Christi  rite  perpendantur, 
dubitari  haud  potest,  ipsum  Ecclesiam  instituisse,  seu  reg- 
num divinuty  morale  vere  fundasse. 

4.  Ecclesiam  christianam  cxistere , et  a temporibus 
Christi  usque  ad  nos  semper  extitisse,  historia  testatur. 
Ex  Actibus  enim  Apostolorum  (c.  2,  v.  42—46.  c.  4,  v. 
23  clc.  c.  5.  v.  12  etc.)  discimus,  primos  statim  fideles 
in  coetum  peculiarem  adunatos  fuisse,  cui  Apostoli  praee- 
rant. Errant  ergo,  qui  dicunt,  primos  Christianos  a Syna- 
goga distinctos  non  fuisse.  Nam  Act.  8,  1.  dicitur,  post 
mortem  s.  Stephani  persecutionem  magnam  faciam  esse  in 
Ecclesia , quae  erat  Jerosolymis,  et  (ib.  v.  8.)  Saulum 
Ecclesiam  devastasse.  An  forsan  in  Synagoga  facta  est 
haec  persecutio,  aut  an  Saulus  Synagogam  devastabat?  — 
Christianos  semper  non  solum  per  fidem  internam,  sed  e- 
tiam  per  signa  externa  a Judaeis,  et  Gentilibus  distinctos 
fuisse,  et  specialem  Societatem  constituisse,  omnes  histo- 
rici sacri,  et  profani  testantur,  atque  ipsae  persecutiones 
in  Ecclesiam  christianam  motae,  sectae,  ab  ipsa  recedentes, 
concilia,  in  illa  habita,  et  multa  alio  antiquitatis  monumenta 
confirmant.  Ideo  autem  haec  hominum , eandem  Religio- 
nem proluentium  societas  in  omni  tempore  Ecclesia  Chri- 
stiana nuncupata  est,  quia  Christum  ipsum  ceu  auctorem, 
et  rectorem  suum  semper  venerabatur. 

plures  discipulos  sibi  aggregasse!,  ex  his  aliquos  speciali 
auctoritate  insignivit.  Nani  vocavit  discipulos  suos,  et 
elegit  duodecim  ex  ipsis , quos  et  Apostolos  nominavit 
(Lue.  6,  13.).  Apostolus  autem  juxta  vocis  significationem 
Missum , seu  Legatum  denotat.  Hos  specialiter  alloquens 
dixit:  vos  estis  sal  terrae ; quod  si  sal  evanuerit,  in 
quo  salietur?  - - vos  estis  lux  mundi • Aon  potest  civi- 
tas abscondi  sapram  montem  posita;  neque  accendunt 
lucernam , et  ponunt  eam  sub  modio,  sed  super  candela- 
brum,  ut  luceat  omnibus , qui  in  domo  sunt  (Matth.  5, 
13  etc.)  quibus  verbis  clare  indicatur,  Apostolos  in  emL 
neutiori  gradu  in  Kcclesia  constitutos  esse.  Christus  ideo 
bis  varia  privilegia  concessit.  Nam  convocatis  duodecim 
discipulis  suis,  dedit  Ulis  potestatem  spirituum  immun- 
dorum, ut  ejicerent  eos,  et  curarent  omnem  languorem 
et  omnem  infirmitatem  (Matth.  10,  1 etc.).  Hos  duode- 
cim misit  Jesus  praecipiens  eis,  dicens  . . . euntes  prae- 
dicate dicentes:  quia  appropinquavit  regnum  coelorum 
(ib.  v.  5.).  Quantae  porro  sint  auctoritatis,  declaravit  di- 
cens: qui  vos  recipit,  me  recipit,  et  qui  me  recipit , re- 
cipit eum,  qui  misit  me  (ib.  v.  40.).  His  duodecim  dedit 
potestatem  ligaudi , et  solvendi  (Matth.  18,  18.)  peccata 
remittendi,  et  retinendi  (Jo.  20,  23.)  docendi,  et  baptizandi 
(Matth.  28,  19.).  His  quoque  dixit:  Sicut  me  misit  pater, 

' et  ego  mitto  vos  (Jo.  20,  21.)  et  alibi:  Vos  estis,  qui 
permansistis  mccum  in  tentationibus  meis,  et  ego  dispono 
vobis,  sicut  disposuit  mihi  Pater  meus  regnum,  ut  eda- 
tis, et  bibatis  super  mensam  meam  in  regno  meo,  et  se- 
deatis super  thronos  judicantes  duodecim  tribus  Israel. 
(Lue.  22,  28  etc.)  Imo  Christus  ipsos  quoque  Apostolos 
non  omnes  aequales,  sed  unum  caeteris  eminentiorem  esse 
voluit,  scilicet  Petrum  , quem  fundamentum  Kcclesiae  con- 
stituit, (Matth.  16,  18.)  cui  claves  regni  coelorum  tradi- 

dit  (ib.  v,  19.)  et  eui  soli  dixit:  pasce  agnos  meos, 
pasce  oves  meas  (Jo.  21,  15  etc.).  Dubitari  ergo  nullate- 
nus potest,  Christum  Ecclesiam  ut  societatem  inaequalem 
instituisse. 

2.  Hoc  idem  testantur  Apostoli , qui  ex  divina  ordi- 
natione discrimen  inter  Ecclesiam  docentem,  et  discentem, 
imperantem,  et  obedientem  repetunt.  Sic  Paulus  I.  Cor. 
12,  28  etc.  scribit:  Quosdam  quidem  posuit  Deus  in 
Ecclesia,  primum  Apostolos,  secundo  Prophetas,  tertio 
Doctores  - - e t dein  quaerit:  numqOid  omnes  Apostoli? 
nunquid  omnes  Prophetae?  nunquid  omnes  Voctores? 
— Idem  alibi  docet,  in  Ecclesia  varios  gradus  distinguen- 
dos esse , prout  in  corpore  humano  vat  ia  membra  secer- 
nuntur. Ait  enim  Kom.  12,  4 etc.  Sicut  in  uno  corpore 
multa  membra  habemus ; omnia  autem  membra  non  eun- 
dem  actum  habent;  ita  multi  unum  corpus  sumus  in 
Christo , singuli  autem  alter  alterius  membra.  Paulus 
praeterea,  sicut  Ecclesias  fundavit,  sic  iisdem  etiam  Rec- 
tores, seu  Episcopos  praefecit,  (Act.  14,  22.)  quorum  po- 
testatem a divina  ordinatione  repetit,  iisdem  acclamans: 
vos  Spiritus  S.  posuit  Episcopos  regere  Ecclesiam  Dei. 
(Act.  20,  28.)  l)e  se  ipso  autem  dicit:  se  esse  Aposto- 
lum non  ab  hominibus,  neque  per  hominem,  sed  per  Jestim 
Christum,  et  Deum  Patrem.  (Gai.  1,  1.)  Petrus  munus 
pascendi  non  omnibus,  sed  Senioribus  i.  e.  Episcopis,  at- 
que presbyteris  adjudicat;  ad  hos  enim  scribit:  Pascite 
qui  in  vobis  est  gregem  Dei.  (I.  Petr.  5,  2 ).  Ergo  et  Apo- 
stoli Ecclesiam  ut  societatem  inaequalem  proponunt. 

3.  Historia  docet,  semper,  ubique,  et  ab  omnibus  cre- 
ditum fuisse,  Ecclesiam  ex  ipsa  institutione  Christi  sic 
ordinatam  fuisse,  ut  docentes  a discentibus,  imperantes  ab 
obedientibus  distinguerentur.  Ideo  ubique  semper  Pastores, 
et  Doctores  constituti  sunt,  et  magna  cura  habita  fuit,  ut 

Episcoporum  in  Ecclesiis  sibi  succedentium  series  nun- 
quam interrumperetur.  Qui  legitimis  Pastoribus  se  sub- 
jicere recusarunt,  ceu  schismatici  habiti,  et  damnati  sunt. 
Imo  Aerius  saeculo  quarto  ut  haereticus  damnatus  fuit, 
quia  discrimen  inter  Episcopos  , nliosquc  presbyteros  ne- 
gare est  ausus.  Continua  ergo  inter  fideles  persuasio  fuit, 
Ecclesiam  ex  ipsa  Christi  institutione  societatem  inaequa- 
lem esse. 

Variae  divisiones  Ecclesiae  in  Theologis  occurrere  solent.  Eccle- 
sia. si  ut  universum  regnum  Christi  morale  consideretur,  quod 
etiam  illos  complectitur,  qui  gratia  divina  ornati  e vita  jam 
excesserunt,  dividitur  in  triumphantem,  qnae  est  coetus  bea- 
torum in  coelo,  in  militantem,  quae  est  coelus  fidelium  in 
terra,  et  in  purgantem,  quae  est  coelus  animarum  in  purga- 
torio detentarum,  ut  a maculis  suis  laventur.  — In  pruesenli 
autem  tractatu  nonnisi  de  Ecclesia  militante  sermo  instituitur. 
Haec  autem  dividitur  in  repraesenlativam,  quae  est  coelus 
Pastorum,  qtti  in  concilio  uniti  universam  Ecclesiam  reprae- 
sentant; et  in  syntheticam,  quae  totam  fidelium  multitudinem 
designat.  Quid  Ecclesia  universalis,  quid  particularis  sit. 
ipsa  nomina  satis  declarant.  Dividi  quoque  solet  Ecclesia  in 
externam,  et  internam.  Ad  externam  Ecclesiam  omnes 
pertinent,  qui  rectam  fidem  teueut,  et  profitentur,  de  Sacra- 
mentis participant,  et  legitimis  pastoribus  subsunt : internam 
autem  Ecclesiam  illi  constituunt,  qui  praeter  notas  praedictas 
diam  gralia  sanctificante  ornati  sunt . Ex  quo  apparet,  nemi- 
nem esse  in  Ecclesia  interna,  qui  non  spectet  ad  externam, 
licet  multi  sint  in  Ecclesia  externa,  quin  pertineant  ad  inter- 
nam. Haec  ergo  divisio  longe  differt  ab  illa  Protestmitium, 
qui  Ecclesiam  in  visibilem,  et  invisibilem  ita  dividunt,  ut 
dicant,  homines  ad  Ecclesiam  invisibilem  spectare  posse,  quin 
Ecclesiae  visibili  adseripti  sint : quam  divisionem  in  tali  sensu 
admitti  non  posse,  capite  quarto  ostendetur,  (v.  Kliipfel  T.  II. 
Lib.  II.  §.  114.) 

Caput  II. 

De  Ecclesiae  infallibilitate. 

§•  188. 

Momentum  doctrinae. 

Cum  Ecclesia  societas  Jegalis  sit,  in  qua  omnia  ab  auc- 
toris ipsius  institutione,  et  ordinatione  repetenda  sunt,  maximi 
profecto  momenti  est,  ut  cognoscatur,  an,  et  qualem  Chri- 
' stus  doctrinae  suae,  e coelis  allatae,  Interpretem,  ac  con- 
troversiarum fidei  judicem  statuerit.  Sicut  enim  ad  lites 
componendas  ante  omnia  opus  est,  ut  legitimus  judex  cog- 
noscatur, cui  utraque  pars  se  subjicere  teneatur,  sic  etiam, 
cum  de  doctrinis  revelatis,  seu  de  fidei  dogmatibus  discep- 
tatur, nil  magis  necessarium  est,  nisi  ut  legitimum  tribu- 
nal, seu  magisterium  inquiratur,  cui  omnes  se  submittere 
teneantur.  Hoc  statuto,  et  ab  omnibus  admisso  controver- 
, siae  finirentur,  imo  et  erroribuB  aditus  praecluderetur.  Ast 
bac  in  re  Protestautes , et  omnes  heterodoxae  sectae  a 
Catholicis  penitus  dissentiunt,  atque  ideo  controversiae, 
quae  cum  ipsis  circa  fidem  aguntur , vix  dirimi  possunt, 
nisi  ante  omnia  systematis  catholici  veritas  vindicetur. 
Solidissimis  autem  argumentis  probari  potest,  veram  esse 
sententiam  Catholicorum,  qui  dicunt,  Christum  in  Ecclesia 
magisterium  authenticum , et  quidem  magisterium  infal- 
libile instituisse,  cui  omnes  se  subjicere  tenentur,  et  tuto 
acquiescere  possunt , quod  ex  dicendis  clare  apparebit. 

§.  18». 

Propositio  prima. 

In  Ecclesia  adest  magisterium  authenticum. 

Tribunal  authenticum  illud  dicitur,  quod  a legitima 
potestate  e.  g.  a Caesare,  Rege,  Principe  ad  exortas  in 

societate  lites  dirimendas  constitutum  est , cui  ideo  omnia 
Bocietatis  membra  se  subjicere  tenentur.  Sicuti  autem  in 
qualibet  bene  ordinata  societate  civili  pro  causis  tempora- 
libus tribunalia  authentica,  ab  omnibus  audienda  constitu- 
untur, sic  etiam  Christus  in  sua  societate  religiosa  tribu- 
nal., seu  magisterium  constituit,  quod  Religionem  ab  ipso 
revelatam  doceat,  ejusdem  fontes  interpretetur,  et  exortas 
circa  fidem  controversias  dirimat.  Id  autem  ex  variis 
Christi  effatis , ex  doctrina,  et  praxi  Apostolorum,  et 
ex  omnium  saeculorum,  aevo  aposto/ico  succedentium 
persuasione  probatur. 

1.  Christus,  qnamdiu  in  terra  versatus  est,  ipeemet 
doctrinam  suam  coelestem  hominibus  annuntiavit.  Cum 
autem  in  coelum  ascensurus  esset,  munus  docendi  non  om- 
nibus tradidit,  sed  selectis  a se  viris,  i.  e.  Apostolis, 
quos  plurium  annorum  spatio  erudierat.  Ad  hos  enim 
dixit:  Euntes  docete  omnes  gentes  — docentes  eos  ser- 
vare omnia , quaecunque  mandavi  vobis ■ Dubitari  ergo 
non  potest,  jus,  et  officium  docendi  ea.  quae  Christus  do- 
euit,  traditum  fuisse  Apostolis,  qui  personam  moralem, 
eollegium,  seu  magisterium  constituebant,  usque  ad  con- 
summationem saeculi,  uti  ipsa  Ecclesia  perduraturum.  In 
ipso  autem  munere  docendi  etiam  jus , et  officium  conti- 
netur , Revelationis  fontes  interpretandi,  et  fidei  contro- 
versias dirimendi.  Quid  enim  est,  Revelationem  interpre- 
tari, et  fidei  controversias  dirimere,  nisi  docere  ea,  quae 
Christus  docuit  V — Sicut  ergo  magisterium,  in  Apostolis 
fundatum , et  in  successoribus  continuandum , jus , et  offi- 
cium docendi  a Christo  accepit,  sic  etiam  authenticus  Reve- 
lationis interpres,  et  legitimus  fidei  controversiarum  judex 
constitutus  fuit. 

‘2.  Id  maxime  confirmatur  ex  obligatione  gravissima, 
quam  Christus  reliquis  fidelibus  imposuit , magisterium  a 

se  institutum  audiendi,  seque  ilii  subjiciendi.  Ad  illos 
enim,  quos  ad  docendum  misit,  dixit:  Qui  vos  audit,  me 
audit,  qui  vos  spernit , me  spernit ; qui  autem  me  sper- 
nit, spernit  eum,  qui  misit  me  (Luc.  10,  16.  Cf.  Matth. 
10,  40-).  Quis  igitur  hoc  magisterium  authenticum  esse 
negabit,  cum  ipsius  Christi  personam  exhibeat?  — - Ideo 
soluin  gravissimi  criminis  reus  declaratur , qui  se  Eccle- 
siae judicio  non  subjicit,  dicente  Christo:  Si  Ecclesiam 
non  audierit sit  tibi  sicut  Ethnicus , et  Publicanus. 
(Matth.  18,  17.) 

3.  Idem  confirmatur  ex  munere  pascendi,  Apostolis 

commissum.  Petro  enim  Christus  dixit : Pasce  agnos 
meos , — pasce  oves  meas,  et  ad  Seniores  Petrus  scribit : 
Pascite,  qui  in  vobis  est , gregem  Dei  (Jo,  21,  15  etc. 
I,  Petr.  5,  2.)  Dantur  ergo  ex  divina  ordinatione  in  ovili 
Christi,  seu  in  Ecclesia  Pastores.  Pastoris  vero  in  socie- 
tate religiosa  est,  fidelibus  pabulum  doctrinae  praebere,  et 
ab  ipsis  lupos  arcere,  i.  e.  falsas  doctrinas  spargentes 
dignoscere , judicare , et  condemnare.  Ad  Apostolos  ergo, 
eorumque  successores  ex  Christi  ordinatione  spectat  mu- 
nus docendi,  Revelationis  fontes  interpretandi,  ac  fidei  con- 
troversias dirimendi.  . 

4.  Magisterium  a Christo  institutum  esse,  ut  Sancti 
consummentur,  i.  e.  ut  Christiani  ad  perfectam  Religionis 
notitiam  perducantur,  et  sic  corpus  Christi  i.  e.  Ecclesia 
aedificetur,  claris  verbis  docet  Paulus,  de  Christo  scribens 
Eph.  4,  1 1 etc. : Et  ipse  dedit  quosdam  quidem  Aposto- 
los, quosdam  autem  Prophetas,  alios  vero  Evangelistas , 
alios  autem  pastores,  et  doctores  ad  consummationem 
Sanctorum  in  opus  ministerii,  in  aedificationem  Corpo- 
ris Christi  etc. 

5.  Apostoli,  voluntatis  Christi  optimi  interpretes,  fac- 
tis ipsis  ostenderunt,  munus  docendi  ad  se  pertinere.  Me- 

mores  enim  mandati  a Christo  accepti  (Mare.  16,  15.) 
profecti  praedicaverunt  ubique , Domino  cooperante , et 
sermonem  confirmante  sequentibus  signis  (ib.  v.  20.). 
Praedicationem  quoque  suam  ut  unicam  credendi  normam 
proposuerunt  (Gaj.  1,  6 etc.  I.  Jo.  2,  24.)  et  contra  doc- 
tores , quibus  ipsi  non  mandaverant,  protestati  sunt 
(Aet.  15,  24.).  Et  cum  inter  Christianos  ex  Judaismo,  et 
Gentiiismo  conversos  magni  momenti  controversia  enata 
esset,  an  legalia  Moysis  adhuc  obligent,  nec  ne,  Apostoli, 
licet  singuli  infallibiles  fuissent,  tamen  pro  norma  futuro- 
rum saeculorum  Concilium  Hierosolymis  habuerunt,  contro- 
versiam diremerunt  (Act.  15,  28.)  et  ab  omnibus  subjectio- 
nem exegerunt:  nam  paulo  post  Paulus  perambulabat  Sy- 
riam, et  Ciliciam  confirmans  Ecclesias , praecipiens  cu- 
stodire praecepta  Apostolorum , et  Seniorum  (ib.  v.  41.) 

Sic  ergo  Apostoli  per  ipsam  praxin  ostenderunt,  ad  quos- 
nam spectet,  dogmata  Christiana  definire,  et  controversias  . 
fidei  dirimere. 

6.  l’t  magisterium  authenticum , perenne  in  KccleBia 
maneat.  Apostoli  munus  docendi,  quod  a Christo  accepe- 
rant, in  alios  transtulerunt ; ideo  constituerunt  per  sin- 
gulas civitates  presbyteros  (Act.  14,  22.),  quibus  Paulus 
dixit:  Attendite  robis  et  universo  gregi,  in  quo  vos  Spi- 
ritus S.  posuit  Episcopos  regere  Ecclesiam  Dei  (Act. 
20,  28.)  Ad  rectum  autem  Ecclesiae,  societatis  religiosae, 
regimen  jus  et  officium , genuinam  doctrinam  proponendi, 
et  fidei  controversias  dirimendi  praecipue  pertinere,  dubi- 
tari nequit.  Ipse  sane  Paulus  iisdem  Episcopis  vigilantiam 
inculcat,  ne  doctrina  Christi  per  fallaces  doctores  , quos 
lupos  rapaces , non  parcentes  gregi  vocat,  corrumpatur, 
(ib.  v.  20  etc.).  Idem  Timotheo,  cui  Ecclesiam  ephesinam 
regendam  tradidit,  munus  docendi  maxime  commendat,  di- 
cens : Praedica  verbum , insta  opportune , importune  - - 

opus  fac  Evangelistae , ministerium  tuum  imple  (II.  Tim 
4,  2 etc.).  Titum  vero,  quem  Episcopum  Cretae  constitue- 
rat, monet,  ut  potens  sit,  exhortari  in  doctrina  sana, 
et  eos , qui  contradicunt , arguere.  (Tit.  1,  9.)  Imo  ab 
Apostolis  caute  provisum  est,  ut  illi,  quos  ipsi  ad  munus 
docendi  destinaverant,  iterum  idoneos  sibi  successores  eli- 
gerent. Ideo  Paulus  ad  Timotheum  scribit:  quae  audisti 
a me  per  multos  testes , haec  commenda  fidelibus  homi- 
nibus, qui  idonei  erunt  et  alios  docere.  (II.  Tim.  2,  2.) 
Ad  Titum  autem  ail:  Ideo  reliqui  te  Cretae,  ut  ea,  quae 
desunt,  corrigas,  et  constituas  per  civitates  presbyteros, 
sicut  et  ego  disposui  tibi ■ CTit,  1,  5.)  Ex  his  omnibus 
clare  apparet,  ex  Christi  ordinatione  magisterium  authen- 
ticum , in  Apostolis  fundatum  perpetuo  perdurare  debere. 

7.  Idem  confirmatur  ex  perpetua  Ecclesiae  persuasione, 
et  praxi.  In  omnibus  enim  saeculis  Christianis  jus,  et  of- 
ficium docendi,  Revelationis  fontes  interpretandi,  ac  fidei 
controversias  dirimendi  Episcopi  cum  suo  Primate  sibi 
vindicarunt.  Quotiescunque  enim  agebatur  de  dogmatibus 
definiendis,  de  S.  Scripturae  locis  legitime  exponendis,  ac 
de  fidei  controversiis  dirimendis,  nunquam  quaestio  sol- 
venda omnibus  fidelibus  relinquebatur,  sed,  uti  ex  histo- 
ria ecclesiastica  satis  notum  est,  Episcopi  primitus,  cum 
persecutionum  procellae  saevirent,  per  litteras  formatas  com- 
municantes, et  postea  in  conciliis  aecumenicis  collecti  con- 
troversias diremerunt,  et  dogmata  credenda  proposuerunt. 
Prius  circa  Valenlinianos,  Montanistas,  Sabellianos,  et  po- 
sterius vero  in  causa  Ariauorum,  Macedonianorum,  Neato- 
rianorum , Kutychiauoriim , et  subsequentium  haereticorum 
obtinuisse,  antiqua  monumenta  ostendunt.  Ecclesia  autem 
pro  suo  judicio  in  rebus  fidei  talem  seniper  subjectionem 
exegit,  ut  omnes,  qui  eam  recusarent,  anathemate  percel- 
leret, et  salutis  exortes  declararet,  quod  fieri  haud  potu- 

isset,  nisi  communis  persuasio  viguisset,  Ecclesiam  esse 
magisterium  authenticum,  ab  ipso  Christo  institutum. 

Contrariam  huic  propositioni  doctrinam  propugnavit  Liitlierns, 
qui  asseruit,  quemlibet  Christianum  a Spiritu  S.  doceri,  et  tali 
interna  unctione  repleri,  ut  fidem  rectam  concipiat,  et  de  illa 
certus  fiat,  (de  ministr.  eccl.  instit.  T.  II.  fol.  584.)  Contra- 
rium equidem  Protestantes  statuisse  videntur  in  articulis  anno 
1541  editis  (super  Artio,  a Caes.  propos.)  in  quibus  Ecclesiae 
triplicem  putestatem  attribuunt,  nimirum  potestatem  testandi 
de  scriptis  apostolicis,  divinam  scripturam  recte  intelligendi. 
et  interpretandi,  et  judicia  de  doctrina  instituendi.  — Idem 
etiam  legitur  in  Confessione  Theologorum  Witlenbergehsium 
■ (Cone.  Trid.  exhibita  anno  1552).  — Melias  etiam,  quam 
Lutlierus,  sensit,  et  scripsit  Calvinus,  qui  In  suis  institutioni- 
bus (I.  4.  c.  I.  S.  11.)  dicit:  „Ejus  (satanae)  orte  factum 
est,  ut  pura  verbi  praedicatio  aliquot  saeculis  evanuerit,  et 
nunc  eadem  improbitate  incumbit  ad  labefactandum  ministerium, 
quod  tamen  sic  in  Ecclesia  Christus  ordinavit,  ut  illo  sublato, 
hujus  aedificatio  pereat/1  Mirum  ideo  non  est,  si  etiam  inter 
Protestantes  Theologi  inveniantur,  qni  dicunt,  controversiarum 
fidei  judicem  minrsteriatem  esse  Ecclesiam,  et  praecipue  pasto- 
res, et  docto  res  iu  Ecclesia,  ut  loquitur  Gerbantus,  vel  si 
etiam  cum  Turretino  admittunt,  in  foro  externo  quemlibet  pri- 
vatum se  subjicere  debere  synoditis  decisionibus.  — Cum  au- 
tem Protestantes  uibilomiiius  permittant,  ut  quilibet  per  spiri- 
tum suum  privatum  Scripturam  exponat,  cum  porro  rectum 
conceptum  de  Ecclesia  non  sistant,  quam  ut  congregationem 
Sanctorum  recte  sentientium,  sed  non  extentis,  et  visibilibus 
notis  distinctorum  proponant,  et  cum  denique  pro  suis  pasto- 
ribus, ac  doctoribus  legitimam  missionem  ostendere  uon  vale- 
aut,  ideo  seiuper  verum  manet,  ab  ipsis  magisterium  docendi 
authenticum  i.  e.  ab  ipso  Christo  institutum  negari.  Haec 
ipsa  negatio  maxime  promota  fuit  per  invalescentem  rationa- 
lismum,  qui  spreta  omni  auctoritate  rationi  omnia  indulgel,  et 
in  perfectum  Socinianismnm  inclinat.  (Cf.  Moehler  ® (imbotiP 
1.  8).  5.  fc.  §.  44  it.  Klee  1.  93.  2.  tfi.  L f>.  II.  Bbfdjn .) 

$■  190. 

Propositio  secunda. 

In  Ecclesia  adesi  magisterium  infallibile. 

Ut  Revelatio,  quam  Deus  ex  summa  bonitate  pro  ho- 
minum salute  concessit,  in  omni  tempore  incorrupta  per- 
maneret , institutum  est  in  Ecclesia  magisterium  non  so- 
lum authenticum,  quod  omnes  audire  tenentur,  sed  etiam 
infallibile,  cui  omneB  tuto  acquiescere  possunt.  — Haec 
autem  propositio  ab  omnibus  impugnatur,  qui,  spreto  Ec- 
clesiae judicio,  vel  sua,  vel  sectariorum  placita  sequntur. 
imo  nonnulli,  quibus  juxta  hodierni  rationalismi  principia 
cuncta  supernaturalia  exosa  sunt,  eousque  devenerunt,  ut 
ipsam  possibilitatem  infallibiiitatis , magisterio  humano 
concessae,  negarent.  Ast,  qui  ita  sentiunt,  facile  refel- 
luntur. Sicut  enim  Revelatio,  ita  etiam  praefata  infallibi- 
litas  undequaque  possibilis  est  dicenda.  Possibilis  sane 
est  logice , quia  in  ejusdem  conceptu  nulla  contradictio  re- 
peritur.  Physice  quoque  possibilis  est,  sive  ex  parte  Dei, 
sive  ex  parte  hominum  consideretur.  Si  enim  Deus  scrip- 
tores hagiographos  ita  dirigere  potuit , ut  ab  omni  errore 
praeserventur,  et  nonnisi  vera  doceant,  cur  pro  sua  omni- 
potentia, et  sapientia  infinita  non  hoc  idem  etiam  in  ma- 
gisterio a se  instituto  perficere  poterit?  — Deus,  qui  non 
solum  integrum  mundum  materialem  modo  pathologico,  sed 
et  mundum  moralem  modo  libertati  consentaneo  sapientis- 
sime gubernat,  et  qui  praecipue  in  variis  israelitarum  fa- 
tis providentiae  suae  virtutem  luculentissime  ostendit, 
certe  homines,  qui  magisterium  constituunt,  ita  gubernare 
potest,  ut  salvis  rationis  , et  libertatis  juribus  finem  sibi 
praefixum  consequantur , et  veritatem  infallibiliter  propo- 
nant. Nimiam  profecto  temeritatem  ostendunt,  qui  opera- 
tiones divinas  dijudicare,  vel  etiam  negare  praesumunt 

ideo  tantum,  quia  illas  per  rationem  suam  limitatam  non 

comprehendunt.  Homines  autem,  qui  omnimodo  a Deo  de- 
pendent, supernaturalis  influxus  divini  recipiendi  capaces 
sunt.  Moralis  denique  infallibilitatis  possibilitas  lucu- 
lentissime patet.  Infallibile  enim  Religionis  magisterium 
maxime  convenit  hominibus,  ut  in  gravissimo  salutis  suae 
negotio  debitam  certitudinem  acquirant,  Revelationi , quae, 
sicut  a Christo  infallibili  facta,  et  ab  Apostolis  infalli- 
bilibus promulgata  fuit,  sic  etiam  a magisterio  infallibili 
conservanda  est,  et  Deo,  qui  tam  beneGco  instituto  omni- 
potentiam , sapientiam , et  bonitatem  suam  egregie  manife- 
stat. — Quae  cum  ita  sint,  sedulo  jam  investigandum  est, 
an  Christus  actu  infallibile  magisterium  in  Ecclesia  insti- 
tuerit, quinam  sint,  qui  hoc  infallibile  magisterium  consti- 
tuunt,  et  in  quibus  rebus  docendis  dono  infallibilitatis 
praediti  sint:  agendum  ergo  est  1.  de  infallibilitatis 
existentia , 2.  de  infallibilitatis  subjecto,  et  3.  de  infal- 
libilitatis objecto.  (Cf.  Dobmajr  tom.  4.  §.  157.  Ziegler 
I >ad  fati),  ©laubcn&sprinjtp  §.  12.) 

Articulus  /. 

De  infallibilitatis  existentia. 

S.  191. 

Christus  Ecclesiae  docenti,  seu  magisterio  a se  in 
Ecclesia  instituto  infallibilitatis  praerogativam  ita  pro  omni 
tempore  concessit , ut  nunquam  in  docendo  aberrare  pos- 
sit, et  semper  nonnisi  vera  proponat.  Veritas  haec  summi 
momenti  tum  ex  S.  Scriptura , tum  ex  traditione , tum  ex 
ratione  per  fidem  illustrata  solidissime  probatur. 

A.  Argumenta  biblica. 

§•  192. 

I.  Ex  verbis  Christi. 

Magnifica  sunt,  quae  jam  in  V.  T.  de  Ecclesia,  a 
Messia  instituenda,  leguntur,  quam  de  omnibus  inimicis 

triumphaturam  (Ps.  2 et  Pb.  9.)  specialiter  a Oeo  diligen- 
dam, et  protegendam  (Is.  49,  15.  66,  1.  62,  1.)  ac  ideo 
perpetuo  duraturam  (Can.  7,  14.)  Prophetae  praedixerunt. 
Ex  his,  aliisque,  quae  de  regno  messiano  gloriosissima 
praenuntiata  fuerunt,  recte  concludi  potest,  Ecclesiam  Chri- 
sti tali  divina  protectione  gaudere,  ut  aberrare,  et  deficere 
non  possit.  Clarissime  autem  id  ipse  Christus  asseruit, 
qui  Ecclesiae  docenti,  seu  magisterio  a se  instituto  suam 
et  Spiritus  S.  assistenliam  promisit,  ideo  pro  illius 
judicio  summam  reverentiam,  el  plenam  subjectionem 
exegit,  ac  demum  ipsam  Ecclesiam  indefeclibilem  decla- 
ravit. Ex  his  Christi  verbis  pro  Ecclesiae  infallibilitate 
certissima  argumenta  fluunt. 

1.  Ecclesia  docens  certe  infallibilis  est,  si  in  docendo 
gaudet  perpetuo  assistentia  Christi,  et  Spiritus  Sancti.  Si 
enim  ob  eandem  assistentiam  Scriptores  hagiographi  omni 
juire  infallibiles  dicuntur,  idem,  posita  eadem  conditione, 
de  magisterio  authentico,  seu  de  Ecclesia  docente  statuen- 
dum est.  — Atqui  Christus  suam,  et  Spiritus  S.  assisten- 
tiam magisterio  a se  instituto,  seu  Ecclesiae  in  docendo 
vere  promisit.  Jam  enim  ascensuruB  in  coelum  ad  Apo- 
stolos dixit:  Data  est  mihi  omnis  potestas  in  coelo,  et 
in  terra ■ Euntes  ergo  docete  omnes  gentes,  baptizan- 
tes eos  in  nomine  Patris , et  Filii,  el  Spiritus  S.,  do- 
centes eos  servare  omnia,  quaecunque  mandavi  vobis, 
et  ecce  ego  vobiscum  sum  omnibus  diebus  usque  ad  con- 
summationem saeculi.  (Matth.  28,  18.  etc.).  Christus 
ergo  ut  supremus  regni  divini  moralis,  seu  Ecclesiae  auc- 
tor, et  rector  Apostolis  gravissimum  munus  imposuit  do- 
cendi omnes  gentes,  et  docendi  omnia,  quaecunque  ipse 
revelaverat  (Cf.  Mare.  16,  15.)  Ut  autem  tanto  muneri 
perficiendo,  a quo  hominum  salus  dependeat  (Cf.  Mare. 
16,  16.),  pares  eBBent,  invisibilem  suam  assistentiam  pro- 

mittit,  licet  corporali  praesentia  jam  ab  ipsis  separetur. 
Imo  hanc  suam  assistentiam  in  docendo  promittit  usque 
ad  finem  mundi,  ait  enim:  ecce  ego  vobiscum  sum  om- 
nibus diebus  usque  ad  consummationem  saeculi.  Ista 
vero  promissio  non  potuit  verificarj  in  Apostolis,  qui  com- 
muni fato  obeuntes  omnibus  diebus  usque  ad  consumma- 
tionem saeculi  non  docuerunt.  Ne  ergo  dicatur,  Christum 
id,  quod  promisit,  non  adimplevisse,  necessario  admit- 
tendum est,  Christum  in  hac  promissione  Apostolos  con- 
siderasse non  ut  homines  individuos,  sed  ut  personam 
moralem,  quae  semper  in  suis  successoribus  vivit,  nempe 
ut  magisterium  a se  pro  omni  tempore  inBtitutum , seu  ut 
Ecclesiam  docentem , usque  ad  finem  mundi  perduraturam. 
Huic  ergo  omni  tempore  in  docendo  assistentia  Christi 
promissa  est , sicut  jus , a Principe  concessum , collegio 
manet,  licet,  aliis  substitutis,  omnia  illa  membra  indivi- 
dua moriantur,  quibus  primitus  concessio  facta  fuerat.  — 
Eodem  modo  Ecclesiae  in  docendo  promissa  est  assisten- 
tia Spiritus  S. ; nam  Christus  in  ultima  caena , ubi  cor 
suum  majuri  charitate  effudit,  Apostolis  de  suo  abitu  mae- 
stis, et  de  sua  doctrina  sollicitis  promissionem  de  Spiritu 
S.  feeit,  eamque  saepius  repetiit:  Ait  enim  Jo.  14,  16  etc. 
Ego  rogabo  Patrem,  et  alium  Paraclitum  dabit  vobis,  ut 
maneat  vobiscum  in  aeternum , Spiritum  veritatis,  qui 
apud  vos  manebit , et  in  vobis  erit  . . . v.  26.  Ille  vos 
docebit  omnia,  et  suggeret  vobis  omnia , quaecunque  di- 
xero vobis.  (Cf.  Jo.  15,  26.  et  16,  12  etc.)  Christus  ergo 
Apostolis  suis  permanentem  Spiritus  S.  assistentiam  ia 
docendo  promisit,  ut  in  praedicando  Evangelio  errare  nul- 
latenus potuerint.  Haec  autem  promisBio  facta  est  in  ae- 
ternum, et  cum  haec  vox  ubique  saltem  longissimum  tem- 
pus indigitet,  assistentia  Spiritus  S.  non  ad  solos  Aposto- 
los restringi  potest , sed  et  ad  eorum  successores  extendi 

debet,  quod  confirmatur  tum  ex  oratione  Christi  pro  om- 
nibus in  eum  credituris  (Jo.  17,  20.)  tum  ex  sensu  Apo- 
stolorum, qui  directionem  Spiritus  S.  etiam  ad  Episcopos 
extendebant  (I,  Tim.  1,  14,  et  Act.  20,  28,)  tum  ex  ipsa 
Ecclesiae  constitutione,  quae,  uti  ipsi  Proteslantes  volunt, 
eandem  semper  manere  debet,  prouti  in  Apostolis  fundata 
fuit.  — Itaque  magisterio  a Christo  instituto,  seu  Ecclesiae 
pro  omni  tempore  in  docendo  promissa  fuit  Christi,  et 
Spiritus  S.  assistentia,  ac  ideo  semper  infallibilis  est. 

2.  Magni  Momenti  sunt  verba,  quibus  Christus  fideli- 
bus obligationem  imposuit,  magisterium  a se  institutum, 
seu  Ecclesiam  docentem  audiendi.  Ad  Apostolos  enim  in- 
quit : Qui  vos  audit , me  audit , qui  vos  spernit , me  sper- 
nit (Luc.  10,  16.)  Aequiparatur  in  istis  verbis  judicium 
Apostolorum  judicio  ipsius  Christi.  Ipsa  autem  sana  ratio 
docet , judicium  fallibile , et  infallibile  ejusdem  auctoritatis 
dici  non  posse.  Cum  autem  infallibilitas  Christi  docentis, 
et  judicantis  ab  omnibus  Christianis  non  negetur,  qua  ra- 
tione infallibilitas  Ecclesiae  docentis , et  judicantis  negari 
poterit?  — Certe  non  ex  alia  ratione,  nisi  quia  magiste- 
rium a Christo  institutum  ob  assistentiam  divinam  infalli- 
bile est,  ille,  qui  Ecclesiam  non  audit,  gravissimi  criminis 
reus  declaratur,  dicente  Christo:  Si  Ecclesiam  non  audi- 
erit, sit  tibi  sicut  Ethnicus  et  Publicanus.  (Matth.  18, 
17.)  Tanti  criminis  reus  profecto  dici  non  potest,  qui  ju- 
dicio, erroribus  obnoxio,  assensum  non  praestat,  et  sub- 
jectionem negat.  ChristUB  ergo  in  his  quoque  verbis  Ec- 
clesiae docentis  infallibilitatem  clare  asseruit.  Neque  dici 
potest , dicta  Christi  ad  solos  Apostolos  spectare.  Cum 
enim  doctrina  Christi  sit  pro  omnibus  locis,  et  tempori- 
bus, cum  Ecclesia  eadem  semper  perdurare  debeat,  quae 
in  ApostoliB  fundata  fuit  , et  cura  juxta  ipsos  Protestantes 
regulae  practicae  de  correctione  fraterna  semper  obligent; 

etiam  illa,  quae  de  magisterii  ecclesiastici  auctoritate  dicta 
sunt,  scnipcr  valere  debent. 

3,  Christus  demum  Ecclesiae  suae  indefectibilitatem 
clare  pronuntiavit.  Nam  Mattii.  16,  18.  dicit:  Tu  es  Pe- 
trus, et  super  hanc  petram  aedificabo  Ecclesiam  meam, 
et  portae  inferi  non  praevalebunt  adversus  eam.  Loqui- 
tur hic  Christus  de  Ecclesia  sua  visibili,  quam  ideo  aedi- 
ficio comparat,  firmae  petrae  insistenti.  De  hac  dicit:  Portae 
inferi  non  praevalebunt  adversus  eam.  Nomine  porta- 
rum potentia  designatur  juxta  inorem  Judaeorum,  et  alio- 
rum Orientalium , qui  in  portis  civitatum  judicia  exercere 
consueverunt.  — Per  portas  inferi  ergo  potestas  inferorum, 
i.  e.  malignorum  Spirituum,  seu  regnum  Satanae  intelligi- 
tur,  quod  regno  Dei  e diametro  opponitur,  et  pro  veritate 
fnlsitatem  obtrudere  conatur.  Cum  autem  Christus  dicit, 
ipsam  potentiam  Satanae  contra  Ecclesiam  nunquam  prae- 
valituram  esse,  eo  ipso  significat,  a nulla  alia  potestate 
Ecclesiam  labefactari  posse.  Ideo  ipse  Rosenmiiller  per 
portas  inferi  intelligendas  esse  censet  tartareas  potestates, 
consultationes,  et  molimina  diabolorum,  tirannorum,  et  ho- 
stium Ecclesiae  (Schol.  in  cit.  I.)  Promittit  ergo  Christus, 
Ecclesiam  suam  contra  omnes  hostiles  assultus  fore  vic- 
tricem, ac  proin  eam  non  solum  perduraturam  usque  in 
finem,  sed  etiam  a veritate  Religionis  a Christo  traditae 
nunquam  aberraturam  esBe.  (Dobmayr.  T.  IV.  §.  158.) 

Contra  argumenta  ex  verbis  Christi  deducta  ab  infallibilitatis  ad- 
versariis varia  objici  solent. 

Obj.  1.  Christus  assistentiam  suam  solis  Apostolis, 
non  autem  eorum  successoribus  promiBit,  quia  per  con- 
summationem saeculi  non  finem  mundi,  sed  interitum  sy- 
nagogae, excidium  urbis  Hierosolymae,  seu  consummatio- 
nem status  judaici  intelligit. 

liesp.  Expositio  haec  falsa,  et  absurda  est,  nam  a) 

Synagoga  jam  moriente  Christo  interiit,  quia  in  ejusdem 
sanguine  Novum  Testamentum  firmatum  est.  Status  Ju- 
daeorum civilis  jam  vivente  Christo  finierat,  quia  Judaea 
Komanis  penitus  subjecta  erat.  Urbis  Hierosolymae  ex- 
cidium dicitur  quidem  consummatio  (Mattii,  24,  14.)  sed 
non  consummatio  saeculi,  b)  Christum  vero  per  consum- 
mationem saeculi  (Matth.  23,  20.)  finem  mundi  inteiligere 
apparet  ex  parallelismo  verbali  (Matth.  18,  4.),  ubi  Chri- 
stus de  paleis  comburendis  loquens  ait : Sic  erit  in  con- 
summatione saeculi,  quo  in  loco  nonnisi  finis  mundi,  seu 
dies  judicii  intelligi  potest,  quo  impii  a justis  separantur. 
— Idem  confirmatur  ex  parallelismo  reali,  quia  regnum 
Christi  dicitur  perdurare  usque  ad  finem  mundi,  dicente 
Angelo:  et  regni  ejus  non  erit  finis  (I.uc.  1,  35.)  Adde, 
Christum  Aon  sine  emphasi  omnes  dies  usque  ad  consum- 
mationem saeculi  complecti,  et  in  scriptura  finem  oecono- 
miae Christianae  cum  fine  mundi  conjungi,  c)  Denique  mag- 
num ex  praedicta  interpretatione  absurdum  sequeretur.  Nam 
plerique  Apostolorum  usque  ad  excidium  urbis  Hierosoly- 
mae non  vixerunt,  Joannes  autem  illud  supervixit : ergo 
in  illis  Christi  promissio  non  fuisset  impleta,  hic  autem 
post  eversam  Hierosolymam  non  amplius  assistendam 
Christi  habuisset,  licet  etiam  hoc  tempore  et  doceret,  et 
scriberet. 

Obj.  2.  Tenore  Promissionum  Christi  de  sua,  et  Spi- 
ritus S.  assistentia  Apostoli  singuli  infallibiles  constituti 
sunt,  quod  et  catholici  Theologi  admittunt,  qui  ex  iisdem 
promissionibus  S.  Librorum  N.  T.  inspirationem  probant. 
Si  ergo  promissiones  istae  ad  successores  transiissent, 
etiam  hi,  nempe  Episcopi  singuli  infallibiles  esse  deberent. 
Id  vero  ipsi  Catholici  non  admittunt,  quare  et  concedere  de- 
bent, promissiones  praedictas  ad  successores  non  trausiisse. 

Hesp.  Catholici  infallibilitatem  tum  Apostolorum,  tum 

successorum,  licet  sub  varia  ratione,  omni  tamen  jure  ad- 
mittunt. Nam  a)  Christus  suam,  et  Spiritus  S.  assisten- 

tiam  certe  Apostolis  promisit,  ad  quos  verba  promissionis 
primitus  direxit:  sed  eadem  certitudine  constat,  Christum 
etiam  Apostolorum  successoribus  suam,  et  Spiritus  S.  as- 
sistendam promisisse,  quia  promissiones  usque  ad  con- 
summationem saeculi  et  in  aeternum  extendit,  quae  im- 
pleri non  poterant  in  Apostolis  ceu  personis  individuis, 
sed  tantum  in  Apostolis  consideratis  ceu  persona  morali, 
in  suis  successoribus  semper  seu  usque  ad  consummatio- 
nem saeculi  existenti.  — Qualem  autem  assistentium  Chri- 
stus promisit?  an  singulis  membris?  au  toti  magisterio 
unito?  — verba  Christi  id  no»  satis  explicant,  et  omnes 
hermeneulicae  regulae  id  apodictice  decernere  non  possunt. 
Imo  cum  Christus,  promissiones  faciens  omnes  Apostolos 
simul,  seu  integrum  magisterium  alloqueretur,  negari  pos- 
set, tenore  harum  promissionum  Apostolos  singulos  infal- 
libiles constitutus  esse  (Not.  ad  §.  155.):  hoc  autem  ne- 
gato objectio  soluta  est.  b)  Sed  ad  hanc  solvendam  juxta 
Catholicorum  systema  alia  quoque  responsio  dari  potest. 
Quia  enim  ex  S.  Scriptura  non  satis  liquet,  qualem  assi- 
stendam Christus  sive  Apostolis,  sive  eorum  successoribus 
promiserit,  .confugiendum  ideo  est  ad  aliam  lineam,  quam 
Vincendus  Lirinensis  assignat,  nimirum  ad  Traditionem, 
quam  esse  authenticum  S.  Scripturae  interpretem  jam  pro- 
batum est  (§.  171  etc.).  Considerata  autem  hac  linea  com- 
perimus , semper,  ubique,  et  ab  omnibus  creditum  esse, 
promisisse  Christum  Apostolis  assistendam  singularem, 
ita,  ut  nullus  aberrare  potuisset,  et  singuli  infallibiles  es- 
sent, - Successoribus  vero  generalem,  ita,  ut  omnes  simul 
errare  non  possent,  sed  in  docendo  infallibiles  essent. 
Talem  Traditionem  probant  loca  pro  S.  librorum  inspira- 
tione citata  (§.  156.)  et  loca  pro  Ecclesiae  infallibilitate 

inferius  citanda;  — idemque  confirmat  constans  fides  ab 
omnibus  fidelibus  praestita  tum  S.  Scripturae,  tum  etiam 
oecnmenicorum  Conciliorum  decretis,  c)  Facile  quoque  est, 
genuinae  hujuB  distinctionis  rationem  afferre.  Apostolis 
enim  per  totum  orbem  dispergendis  singulis  assistentia 
necessaria  fuit,  quia  non  semper  convenire,  vel  communi- 
care poterant  ad  fidei  controversias  dirimendas,  sed  sepa- 
ratim  Evangelium  praedicare,  et  Ecclesias  fundare  debuere, 
quamnbrem  singuli  dono  inerrantiae  indigebant:  haec  autem 
singularis  assistentia  necessaria  non  est  eorum  successo- 
ribus, qui  convenire,  et  communicare  possunt  ad  fidei  dog- 
mata stabilienda,  quare  pro  conservanda  unitate,  et  puri- 
tate fidei  sufficit  assistentia  generalis,  ita,  ut  omnes  simul 
sumti  infallibiles  sint.  Sicut  ergo  juxta  ipsoB  Protestantes 
ad  successores  non  transiit  potestas  Apostolis  concessa 
miracula  patrandi,  pro  infidelibus  tantum  necessaria,  tran- 
siit vero  potestas  baptizandi,  et  S.  Coenam  administrandi, 
pro  bono  fidelium  semper  necessaria;  sic  jure  dicimus, 
tenore  promissionum  Christi  transiisse  ad  Apostolorum 
successores  assistentiam  Christi,  et  Spiritus  S.  generalem, 
quae  pro  bono  fidelium  semper  necessaria  manet,  licet  non 
transierit  assistentia  singularis,  quae  jam  modo  necessaria 
amplius  non  est.  Et  sane  si  generalis  assistentia  Aposto- 
lorum successoribus  denegaretur,  promissiones  Cjiristi  fac- 
tae usque  ad  consummationem  saeculi  et  in  aeternum , 
nullo  modo  verificarentur , quod  nullus  Christianorum  sine 
blasphemia  dixerit.  — Neque  dici  potest,  promissiones 
Christi  in  justis  omni  tempore^axistentibus,  seu  in  Eccle- 
sia invisibili  adimpleri,  cum  apertissime  magisterio  visi- 
bili, ab  omnibus  audiendo  factae  sint,  et  Ecclesia  mere  in- 
visibilis omnino  non  existat,  quod  inferius,  nimirum  capite 
quarto  probabitur, 

Obj.  3.  Promissiones  Christi  hypotheticae  sunt,  Chrl- 

stus  enim  suam,  et  Spiritus  S.  assistentiam  promisit  Apo- 
stolis , eorumque  successoribus , quamdiu  verae,  et  purae 
doctrinae  inhaeserint,  ex  quo  non  sequitur,  id  semper  fu- 
turum esse , iilosque  omni  tempore  infallibiles  fore.  Ita 
Claudius  contra  Bossuetum  argumentatus  est. 

Resp.  Facile  est,  magno  Bossueto  duce,  objectionem 
iBtam  solvere,  a}  Christus  enim  promissioni  suae  nullam 
conditionem  apposuit,  ergo  et  nobis  illam  apponere  non  li- 
cet. Promissio  Christi  de  perpetua  Ecclesiae  duratione 
absoluta  est , ergo  et  promissio  de  Ecclesiae  infallibilitate 
absoluta  sit,  oportet;  una  enim  cum  altera  intimo  nexu 
cohaeret,  b)  Conditio  apposita  scopo  Christi  adversatur. 
Ideo  enim  Christus  assistentiam  divinam  promisit,  ut  Apo- 
stolos de  suo  discessu  solaretur , ipsosque  ad  gravissimum 
praedicationis  munus  idoneos  efficeret.  Nullum  autem  pro 
rudibus,  et  timidis  Apostolis  solatium  fuisset,  scire,  Chri- 
stum, et  Spiritum  S.  sibi  adesse,  si  vera  teneant,  et  doce- 
ant, non  autem  ut  vera  teneant,  et  doceant.  Sibimet  ipsiB 
relicti  semper  timere  debuissent,  ne  aberrent,  et  divinam 
assistentiam  amittant,  c)  Christus  praeterea  promissio- 
nes praedictas  fecit  non  solum  pro  bono  Apostolorum,  sed 
pro  bono  omnium  fidelium , ut  omni  tempore  certam  fidei 
regulam  habeant,  imo  et  pro  ipso  bono  Revelationis,  ut 
ipsa  semper  incorrupta  maneat.  Uterque  autem  finis  per 
promissiones  hypotheticas  non  oblineretur;  neque  enim 
fideles  docentibus  tuto  acquiescere  possent,  si  prius  inve- 
stigandum foret,  an  recta  doceant,  nec  ne. 

Obj , 4.  Per  portas  inferi  (Matth.  16,  18.)  intelligenda 
est  mors,  uti  constat  ex  locis  parallelis  (Is.  38,  10.  Ps. 
9,  15.)  Cum  ergo  Christus  dicit  de  Ecclesia:  portae  *»- 
feri  non  praevalebunt  adversus  eam , his  verbis  pollice- 
tur, mortem  contra  Ecclesiam  non  praevalituram  esse,  quia 
fideles  resurgent  gloriose.  « r» 

Retp.  In  locis  parallelis  citatis  per  portas  inferi 
intelligitur  mors  corporis,  et  descensus  in  sepuichrum; 
si  ergo  parallelisraus  valeret,  promissio  Christi  de  morte 
corporali  contra  fideles  non  praevalitura  intelligenda  esset, 
quod  nemo  sanae  mentis  concedet.  Neque  verba  Christi 
de  praeservationc  fidelium  a morte  aeterna,  seu  de  glori- 
osa resurrectione  intelligi  possunt;  Christus  enim  loquitur 
de  Ecclesia  visibili,  quam  ideo  aedificio  a se  exstruendo 
comparat:  ast  non  omnes,  qui  Christi  divinitatem  profiten- 
tur, et  verae  Ecclesiae  adnumerati  sunt,  a morte  aeterna 
praeservari,  et  gloriose  resurrecturos  esse,  in  confesso 
est  apud  omnes.  — Sicut  nomine  inferorum  varia  intel- 
liguntur,  sic  etiam  portae  inferi  non  in  uno  semper  sensu 
accipiendae  sunt.  Indigitaut  sane  mortem,  seu  sepuichrum, 
quoniam,  qui  moritur  vadit  ad  portas  inferi  i.  e.  venit  in 
ditionem,  seu  potestatem  inferorum.  Cum  autem  in  verbis 
ChriBti  portae  inferi  non  in  hoc  sensu  accipi  possint, 
certe  non  indigitant,  nisi  potestates  inferorum  i.  e.  daemo- 
num, qui  regno  divino  morali  maxime  adversantur. 

Oij.  6.  Daemones  Ecclesiae  membra  non  solum  in 
errores  pertrahere,  sed  etiam  in  peccata  praecipitare  con- 
antur. Si  ergo  portae  inferi  adversus  Ecclesiam  nunquam 
praevalerent,  fideleB  etiam  ad  peccata  per  daemones  non 
inducerentur:  id  vero  saepissime  fieri,  Catholici  ipsi  fatentur. 

Resp.  Christus  in  loco  adducto  sine  dubio  Ecclesiae 
indefectibilitatem  promisit.  Ecclesia  autem  deficeret,  si  in 
errores  doctrinae  Christi  oppositos  prolabetur ; non  deficit 
autem , si  aliqua  ipsius  membra  in  peccata  prolabuntur. 
Sane  Ecclesiae  membris  libertaB  non  adimitur,  qua  a bono 
deficere  possint,  et  saepe  deficiant.  Christus  ipse  praedi- 
xit,. in  Ecclesia  sua  peccatores  quoque  futuros  esse,  ideo 
eam  agro  comparavit , in  quo  cum  tritico  zizania  crescunt. 
(Mallii.  13,  24.)  Verba  ergo  Christi  praecipue  intelligenda 

sunt  de  concesso  Ecclesiae  privilegio  non  errandi  circa  doc- 
trinam fidei , et  morum,  quod  et  confirmatur  ex  locis  pa- 
rallelis, antea  adduetis,  in  quibus  Christus  suam  et  Spiri- 
tus S.  assistendam  in  docendo  promisit.  Caeterum  omni 
jure  etiam  asseritur,  portas  inferi  etiam  quoad  peccata  nun- 
quam sic  praevalituras  esse,  ut  tota  Ecclesia  iis  contami- 
netur, quae  inferius  probabitur,  Bemper  etiam  Sanctos  in 
se  complectitur. 

8-  I»»- 

11.  Ex  dictis  Apostoloran. 

Apostolos  de  concessa  Ecclesiae  infallibiMtate  persua- 
sos fuisse,  clare  apparet  ex  iis,  quae  Paulus  ad  Ephesios, 
et  ad  Timotheum  scribit,  et  quae  Apostoli  Hierosolymis 
collecti  pronuntiarunt. 

I.  Paulus  Kphes.  4,  11  etc.  magisterii  a Christo  in- 
stituti finem  assignat,  qui  sine  infaliibilitate  obUoeri 
haud  potest.  Ait  enim:  Et  ipse  (Deus)  dedit  quosdam 
quidem  Apostolos,  quosdam  autem  Prophetas,  alios  vero 
Evangelistas , alios  autem  pastores , et  doctores , in  opm 
ministerii,  ad  consummationem  sanctorum , in  aedifica- 
tionem corporis  Christi,  donec  occurramus  omnes  in 
unitatem  fidei,  et  agnitionis  filii  Dei  in  virum  perfec- 
tum - - ut  jam  non  simus  parvuli  fluctuantes,  et  circum- 
feramur omni  vento  doctrinae.  Magisterium  ergo  in  Ec- 
clesia institutum  est,  ut  homines  perfectam  doctrinam  ac- 
quirant, qua  consummati  Sancti,  et  digna  mystici  Christi 
corporis  membra  reddantur,  ut  porro  omnes  in  unam  ean- 
demque  fidem  conspirent,  et  ut  demum  in  rebus  fidei  cer- 
tam regulam  habeant,  cui  tam  firma  persuasione  inhaerere 
possint,  ita,  ut  per  astutiam  iniquorum  hominum  in  erro- 
reB  non  petrahantur.  Hic  triplex  autem  finis  per  magiste- 
rium, quod  ipsummet  aberrare  potest,  non  obtinetur ; si  e» 

nim  ignorantiae,  erroribueque  subjacet,  perfectam  doctri- 
nam fidelibus  (radere  nequit;  cum  porro  fallibili  magiste- 
rio non  omnes  interno  assensu  se  subjicere  teneantur,  uni- 
tas in  fide  non  prodibit , neque  firma  in  fide  persuasio; 
et  certum  contra  fallacias  seductorum  praesidium  obtinetur, 
ubi  ex  parte  docentium,  et  judicantium  aberrationes  timen- 
dae sunt.  Cum  autem  Paulus  expresse  dicat,  Deum 
ad  praedictos  fineB  magisterium  instituisse,  certe  hoc 
etiam  infallibilitate  donavit.  Et  sicut  magisterium  in  Ec- 
clesia stabile  esse  debet , ita  etiam  inerrantiae  privile- 
gium, non  solis  Apostolis,  sed  et  pastoribus,  et  doctori- 
bus , qui  ApoBtoIis  succedunt,  permanere  necesse  est,  ut 
idem  semper  finis,  a Deo  intentus,  obtineatur. 

2,  Idem  Paulus  I.  Tim.  3,  15.  post  varia  monita,  di- 
lecto discipulo  suo  tradita  ait:  Haec  scribo,  - ut  scias, 
quomodo  oporteat  te  in  domo  Dei  conversari,  quae  est 
Ecclesia  Dei  vivi,  columna , et  firmamentum  veritatis.  — 
PauluB  ergo  Ecclesiam  columnam,  et  firmamentum  vocat, 
cui  veritas,  seu  vera  Religio  insistit;  et  sicut  columnae, 
et  firmamenta  efficiunt,  ut  domus  non  corruat,  sic  Eccle- 
sia efficit,  ut  veritas,  seu  vera  religio  non  pereat:  id  au- 
tem Ecclesia  efficere  non  posset,  si  in  docendo  infallibi- 
lis non  esset.  Absonum  sane  esset,  Ecclesiam  nuncupare 
columnam,  qua  attollitur,  et  firmamentum,  quo  sustentatur 
veritaB,  si  a veritate  deficere,  et  falsa  docendo  fideles  in 
errorem  inducere  posset.  Hac  in  hypothesi  certe  egregiam 
denominationem  nullatenus  mereretur,  quam  tamen  Spiritus 
8.  ipsi  attribuit,  et  quae  ideo  semper  vera  esse  debet;  scrip- 
tum est  enim:  Coelum,  et  terra  transibunt,  verba  autem 
mea  non  praeteribunt.  (Mattb.  24,  25.) 

3.  Cum  Apostoli  in  concilio  hierosolymitano  contro- 
versiam de  legalium  observantia  dirimerent,  sententiam 
suam  tanquam  Spiritus  S.  oraculum  proposuerunt,  dicentes : 

Visum  esi  Spiritui  Sancto , et  nobis , nihil  ultra  impo- 
nere vobis  oneris  etc.  (Act.  15,  28.)  Nullatenus  ergo  du- 
bitarunt, se  in  judicando  assistendam  Spiritus  S.  habere, 
atque  ideo  definitionem  suam  infallibilem  esse,  ita,  ut  om- 
nes se  illi  subjicere  teneantur.  Et  si  hoc  concilium,  uti 
jam  declaravit  Synodus  oecumenica  quinta,  est  norma  fu- 
turorum saeculorum,  Ecclesia  ergo  universalis  docens,  et 
de  fidei  controversiis  judicans  semper  definitiones  suas, 
ut  oracula  Spiritus  S.  proponere  potest. 

1.  Argumentum,  quod  ex  loco  Pauli  I.  lini.  3,  15.  attulimus, 
uno  quasi  ictu  nonnulli  ex  Protestantibus  concidere  lentarunt. 
Dixerunt  nempe,  post  verba:  quae  est  Ecclesia  Dei  t>iei  fi- 
gendum esse  punctum,  et  nomina  substantiva : columna,  et 
firmamentum  veritatis  ad  comma  sequens  esse  referenda, 
ita,  ut  legendum  sit:  columna,  et  firmamentum  veritatis, 
et  manifeste  magnum  est  pietatis  sacramentum , quod 
apparuit  in  carne  etc.  Mirum  praecipue  est , hanc  novam 
lectionem  etiam  u nonnullis  catholicis  S.  Scripturae  exposito- 
ribus e.  g.  a Carolo,  et  Leandro  Van  Ess,  a Bonif.  Schnap- 
pinger  adoptatam  fuisse.  — Ast  multa  sunt,  quae  hanc  novam 
lectionem  falsam,  absurdam,  ac  penitus  rejiciendam  ostendunt. 
Nam  a)  sine  gravi,  et  solida  ratione  interpunctiones  mutare 
aut  levis  animi,  aut  desperatae  causae  indicium  est.  Pro  ad- 
ducta vero  interpunctionis  mutatione  nulla  solida  ratio  afferi 
potest.  Si  enim  post  punctum  nova  constructio  incipit  per 
et:  et  manifeste  etc.  nemo  ideo  offendi  debet,  cum  id  saepi- 
us in  S.  Bibliis  contingat:  imo  Propheta  Ezechiel  totum  suum 
volumen  incipit  per  et:  et  factum  est  etc.  b)  iu  vetustissimis 
autem  codicibus  S.  Bibliorum  N.  T.  punctum  sicuti  in  vul- 
gata positum  invenitur.  Neque  Lulherus  in  germana,  neque 
Beza,  Calvini  et  discipulus,  et  amicus  in  sua  latina,  neque 
Martinius  in  sua  gallica , neque  anglicanus  interpres  in  sua 
anglicana  versione  de  nova  hac  synlaxi  aliquid  sciunt,  sed  in 
puncto  figendo  Vulgatam  sequuntur.  — c)  Hugo  Grotius  se 
illis,  qui  interpunctionem  praedicto  modo  mutarunt,  acerrime, 
et  solidissime  opposuit.  Ait  enim : „ Honorifica  sunt  haec 

Ecclesiae  nomina  (columna,  et  firmamentum  veritatis .) 

Mirum  est,  quomodo  illi,  qui  Ecclesiae  hoc  privilegium  invi- 
dent, haec  verba  cum  periodo  sequenti  conjungere  lentent 
quibus  dictis  ostendit,  talem  interpunctionis  mutationem  con- 
textui repugnare,  quia  Paulus  apertissime  continuat  similitudi- 
nem de  domo  Dei,  in  qua  veritas  docetur,  et  quae  columnis, 
et  basibus  insistit,  - atque  his  probatis  concludit:  „ Verita- 
tem attollit,  et  sustentat  Ecclesia,  ne  animis  excidat,  et  ipsa 
est,  quae  facit,  ut  longe,  lateque  videatur11  etc.  (Cf.  Stolberg 
@efd>.  b.  Wel.  3-  V.  Banb  3.  Seil.  9iote.)  d)  Praete- 
rea - admitti  non  posse  hanc  novam  interpunctionis  mutatio- 
nem, apparet  etiam  ex  genio  linguae  graecae,  in  qua  epistola 
ad  Timotheum  scripta  est.  Nam  post  verba:  Qtu  B. wvrot 
(Dei  viri)  mox  svXo(  (columna)  sine  articulo  ponitur,  unde 
apparet  svAos  ad  anterius  substantivum  referendum  esse: 
econtra  post  verba:  kcu  'ojnoXoyov/uEvof  /utya  tsiv 
articulus  to  r tft  tvfifiiai  ponitur,  qui  articulus  ro,  uti  Gro- 
tius,  et  Datbe  advertunt,  novum  subjectum  denotat:  et  quis 
admittet,  tria  substantiva  ita  conjungi,  ut  articulus  ultimo  tan- 
tum praeponatur.  — e)  Idem  ex  contextu  eruitur,  juxta  quem 
si  columna,  et  firmamentum  cum  manifeste  maguo  pietatis  sa- 
cramento, quod  apparuit  in  carne,  i.  e.  cum  Christo  in  car- 
nato, conjungerentur,  veritas  esset  veritatis  columna,  quod  non 
satis  sanum  sensum  referre  videtur,  f)  Tandem  novam  inter- 
punctionem rejiciendam  et  antiquam  retinendam  esse,  extra 
oiuue  dubium  ponitur  ex  consensu  veterum,  qui  nomina  sub- 
stantiva: columna , et  firmamentum  veritatis  semper  cum 
Ecclesia  conjunxerunt.  Sic  e.  g.  Origenes  tr.  30  in  Mattii, 
respiciens  praedicta  verba  Pauli  ait : ,, Ecclesia,  quae  plena  est 
fulgore  ab  oriente  usque  ad  occidentem,  est  columna,  et  fir- 
mamentum veritatis.41  — Cgrillus  Hier.  Catech.  5.  n.  12  do- 
cet, ,, illam  solam  servandam  esse  fidem,  quae  ab  Ecclesia  tra- 
ditur, quae  est  Ecclesia  Dei  viventis,  columna,  et  firmamentum 
veritatis.11  — Hilarius  Ps.  64,  n.  6 vocat  Ecclesiam  ,, Spon- 
sam Christi,  columnam,  et  firmamentum  veritatis.  “ Augusti-  ; 

nus  in  eundem  locum  dicit:  „Ecclesia  non  inclinabitur  in  sae- 
culum saeculi:  ipsa  est  praedestinata  columna,  et  lirmamen- 

tom  veritatis.®  Eodem  modo  sentiant  Chrlsostomus , Theo- 
•'  phy  lac  tus,  Beda,  et  alii,  ita,  at  Caiaaetus  dicat,  ante  pro- 
ximos haereticorum  contra  Ecclesiam  tumultus  neminem  un- 
quam locum  istum  aliter  interpretatum  esse.  (Cf.  Dobmayr 
tom.  IV.  §.  159.) 

2.  Verba  Pauli  non  possunt  restringi  ad  Ecclesiam  epbesi- 
nam,  cujus  Episcopus  Timotheus  erat.  Nam  de  infallibilitatis 
praerogativa  huic  ecclesiae  particulari  in  specie  concessa,  tota 
antiquitas  silet.  Paulus  loquitur  de  domo  Dei , et  de  Ecclesia 
Dei  vivi,  quam  non  soli  Ephesii  constituerunt,  sed  sicut  Apo- 
stolus in  Timotheo  omnes  episcopos  docuisse,  jure  censetor, 
sic  etiam  universalem  Ecclesiam  iudigitasse  censendus  est.  — 
Inepte  etiam  locus  Pauli  de  Ecclesia  discente  intelligitar , ad 
quem  non  spectat,  attollere,  et  sustentare,  sed  audire,  et  assu- 
mere veritatem:  quod  si  Ecclesia  discens  infallibilis  sit,  multo 
magis  docens  esse  debet,  a qua  illa  pendet.  — Magis  absonum 
est,  verba  Pauli  de  Ecclesia  materiali,  seu  de  templo  expli- 
care. Paulus  enim  loquitur  de  Ecclesia,  quacum  Timotheus 
conversari  debuit,  et  templum  sane  non  ex  alia  ratione  co- 
lumna, et  firmamentum  veritatis  dici  posset,  nisi  quia  illi,  qui 
in  eo  praedicant,  solam  veritatem  docent.  — Minime  autem 
dictum  Pauli  ad  Ecclesiam  Cltristi  mere  invisibilem  referri  po- 
test, cpiae,  ut  inferius  probabitur,  omnino  non  datur.  — Errant 
denique,  qui  dicunt,  Paulum  Ecclesiam  vocare  columnam  et 
firmamentum  veritatis,  quumdiu  veritati  inhaeret,  et  nonnisi  vera 
docet,  ex  quo  non  sequitur,  id  semper  futurum  esse:  namPaulus 
absolute  Ecclesiae  cncomium  enuntiat , et  de  adjecta  liypothesi 
nec  vola,  nec  vestigium  ullo  loco  apparet.  In  sensu  adversario- 
rum quilibet  homo,  recte  sentiens  columnu , et  firmamentum 
veritatis  dici  posset,  quod  uh  sit;  plus  enim  requiritur  ad  ve- 
ritatem sustentandam,  et  limandam,  quod  de  Ecclesia  prae- 
dicatur. — Sicut  ergo  locus  parallelus  Dlatth.  16,  18.  Eccle- 
siae indefectibilitatem  absolute  enuntiat,  sic  et  locus  Pauli  de 
Ecclesiae  infallibilitate  absolute  est  intelligendus. 

3.  Contra  argumenta  biblica,  pro  infallibilitate  Ecclesiae  al- 
lata, tritu  est  Prolestantium  objectio,  qua  dicunt.  Catholicos 
in  sua  argumentatione  circulum  vitiosum  committere,  quia  in- 
fallibilitatem  Ecclesiae  ex  infallibilitate  Scripturae,  et  infallibi- 

lilntem  Scripturae  ex  iufallibilitate  Ecclesiae  probare  conantur  : 
talis  autem  omnino  falsa  argumentatio  nihil  probat.  — Male 
vero  haec  nobis  objiciunt  Protestantes.  Nam  a)  ut  in  argu- 
mentatione circulus  vitiosus  committatur,  utrumque  disputatio- 
nis membrum  aeque  incertum  sit  oportet,  aut  saltem  positum 
in  controversia:  hoc  autem  non  cadit  in  praesentem' nos  inter 
et  Protestantes  controversiam,  si  quidem  dum  ex  S.  Scriptura 
infallibilitatem  Ecclesiae  probamus,  nos  inter,  et  Protestantes 
circa  infallibilitatem  Scripturae  prorsus  convenitur-  in  dispu- 
tatione ergo  cum  Protestantibns  ex  uno  membro  certo,  i.  e. 
ex  infallibilitate  S.  Scripturae,  quam  adversarii  admittunt,  ar- 
gumenta certa  petere  licet,  b)  Sed  et  solidius  ostendi  potest, 
in  Catholicorum  systemate  circulum  vitiosum  non  committi 
Catholici  enim,  priusquam  ad  Ecclesiae  infallibilitatem  provo- 
cent, ex  regulis  criticis  ostendunt,  S.  Scripturam  genuinam, 
integram,  et  omni  fide  dignam  esse:  dein  ex  Scriptura,  ceu 
ex  monumento  authentico  probant,  Christum  per  miracula,  et 
vaticinia  se  ut  praeconem  divinum  manifestasse , ipsumque 
Ecclesiam  docentem  instituisse,  eique  talem  in  docendo  assi- 
stentiam  promisisse,  ut  in  rebus  fidei  errare  non  possit.  — 

Nullus  ergo  circulus  vitiosus  in  argumentatione  Catholicorum 
committitur,  quia  authentia  Scripturae  probatur,  quin  ad  infal- 
libile Ecclesiae  judicium  praevie  recurratur.  — c)  Circulus  vi- 
tiosus in  argumentatione  Catholicorum  etiam  ideo  non  com- 
mittitur, quia  Ecclesiae  infallibilitas,  quin  ad  S.  Scripturam  g- 
recurratur,  ex  sola  quoque  traditione  probari  potest.  Eccle- 
sia enim  a Christo  instituta  anterior  est  quavis  N.  T.  Scriptu- 
ra. Nam,  ut  verbis  Lessingii  (in  opp.  posth.  theolog.)  utar, 

„non  solum  Jesu  Christi  historia  cognita  erat,  priusquam  vul- 
garetur in  Evangeliis ; sed  universa  chrisliana  religio  jam  te- 
nebatur, et  exercebatur,  cum  nullum  adhuc  Evangelium  scrip- 
tum erat.  Recitabatur  Pater  noster  (oratio  dominica)  quin  legi 
posset  in  Evangelio  Matthaei.  Adhibebantur  in  collatione  bap- 
tismi verba  a Christo  Jesu  praescripta,  antequam  ea  litteris 
Apostoli  consignassent.“  Eodem  modo  promissiones  Christi  de 
sua,  et  Spiritus  S.  assistentia,  Apostolis,  et  eorum  successo- 
ribus factae,  fidelibus  nolae  erant,  priusquam  Evangelistae  il- 
las conscriberent;  atque  ideo  de  fide  credendum  erat,  Eccle- 

siam  docentem  infallibilem  esse,  antequam  N.  T.  libri  cano- 
nici extarent.  Ergo  infallibilitas  Ecclesiae  etiam  sine  S.  Scrip- 
turae testimoniis  a Catholicis  probari  potest.  — * Rem  autem 
ita  se  habere,  et  semper,  ubique,  ac  ab  omnibus  creditum 
esse,  Ecclesiam  docentem  infallibilitatis  dono  gaudere,  argu- 
menta mox  alferenda  ostendent.  (Cf.  Frint  Tom.  III.  §.  300.) 

B.  Argumenta  ecclesiastica. 

# . 

S-  194. 

I.  Ex  sanctis  Patribus. 

Universalem,  ac  perpetuam  fidem  de  Ecclesiae  docen- 
tis infallibilitate  testantur  SS.  Patres  tum  Ante-Nicaeni, 
tum  Pgst-Nicaent' , qui  donum  inerrantiae  Ecclesiae  sat 
perspicue  adscripserunt. 

1.  Antiquissimi  Patres  infallibilitatis,  Ecclesiae  docenti 
a Christo  concessae,  testes  existunt.  Sic  Ignatius  M . Ep. 
ad  Ephes.  c.  17  ait:  ;<Ob  id  Dominus  accepit  unguentum 
in  capite  suo,  ut  Ecclesiae  suae  spiret  incorruptionem“ : 
et  ad  Smyrn.  c.  1.  n.  18.  scribit,  ^Christum  cum  Ecclesia 
catholica  semper  futurum  esse.“  (Cf.  Ep.  ad  Magn.  c.  1.) 
Theophilus  Antioch.  ad  Autol.  I.  I.  2,  14.  ait:  Navigan- 
tibus Deus  Bolatio  concessit  insulas  maris,  mundo  autem 
sub  peccato  fluctuanti  dedit  ecclesias,  in  quibus  doctrina 
veritatis  asservatur,  ad  quas  perfugiunt,  qui  salutem  con- 
sequi cupiunt,  veritatis  facti  amatores."  Clemens  Alex  1. 
1.  Strom.  c.  6.  affirmat,  depositum  fidei  ab  Ecclesia  ca-> 
tholica  integrum , illibatumque  servari , et  ita  salutem  pa- 
* rari  in  Ecclesia  hominibus,  quemadmodum  Dei  voluntate 
opus  ejus,  nempe  mundus,  solidissime  consistit:  et  1.  1. 
Paedag.  c.  6.  exclamat:  „0  miraculum!  una  sola  est  ma- 
ter virgo,  mihi  autem  placet  eam  vocare  Ecclesiam,  - Virgo, 
quia  integra,  et  inviolata,  mater,  quia  suorum  amans."  Ire- 
naeus  1.  3.  adv.  haer.  c.  24.  scribit:  »Vera  fides  a Spiritu 
Dogm.  gen.  33 

Dei  tanquam  praeclarum  depositum  et  commissum -Dei  do- 
num in  Ecclesia  ceu  in  bono  vase  custoditur,  in  quo  nun- 
quam deterioratur , neque  vas  deteriorari  permittit.  Idem 
Spiritus  pignus  est  indefectibilitatis,  et  confirmatio  fidei; 
ideo  enim  Deus  in  Ecclesia  posuit  Apostolos,  Prophetas, 
et  Doctores  cum  omni  alia  operatione  ejusdem  Spiritus, 
cujus  illi  participes  non  fiunt,  qui  Ecclesiae  non  adhaerent, 
et  ideo  se  ipsos  vita  spirituali  privant.»  Et  1.  3.  c.  40  di- 
cit: »Ubi  Ecclesia,  ibi  et  Spiritus  Dei,  et  ubi  Spiritus  Dei 
illic  Ecclesia,  et  omnis  gratia ; Spiritus  autem  veritas.»  Et 
1.  5.  c.  20-  inquit:  «Ecclesiae  lumen  Dei  commissnm  est; 
ipBa  ubique  veritatem  loquitur,  ipsa  est  lux  Christi,  quae 
lumen  fert.»  — Tertullianus  1.  de  praescript.  c.  27.  et  28 
acerrime  oppugnat  haereticos,  qui  dicebant,  Ecclesias  Apo- 
stolorum doctrinam  non  rite  intellexisse,  et  inter  alia  di- 
cit : «Ponamus,  omnes  Ecclesias  errasse,  et  Spiritum  S.  nul- 
lam suo  auxilio  dignam  existimasse,  qui  tamen  hac  mente 
missus  fuit,  ut  veritatis  magister  esset;  ponamus,  hunc 
procuratorem  Dei,  et  Vicarium  Christi  munus  Buum  negle- 
xisse , et  permisisse,  ut  Ecclesiae  aliud  quid  opinarentur, 
quam  quod  ipse  per  Apostolos  docuerat:  tamen  verisimile 
non  est,  ut  tot,  ac  tantae  Ecclesiae  in  unam  fidem  erra- 
verint, . . . variasse  debuerat  error  Ecclesiarum,  si  falsa 
docuissent;  nant  quod  apud  multos  invenitur,  non  est  er- 
ratum, sed  traditum.»  — Origenes  c.  Ceis.  1.  6.  ait:  «Si- 
cut  anima  vivificat,  et  movet  corpus,  quod  ex  se  ipso  vi- 
vum motum  non  habet,  ita  verbum  mira  energia  corpus 
suum  incitans  ad  ea,  quae  debet  facere,  movet  simul  mem-  # 
bra  Ecclesiae  singula.»  Et.  Tract.  de  orat,  ac  in  Periarch. 

1.  1.  n.  2,  inquit:  « Christus  est  iux  mundi,  et  Ecclesia 
hoc  suscepto  lumine  illuminat  omnes,  — et  ipsa  quoque 
lux  mundi  efficitur  illuminans  eos,  qui  in  tenebris  sedent. 

— Nani  et  ad  Apostolos  dicit  Christus : . vos  estis  lux 

munii,  ipsi  enim  eunt  non  habentes  njaculmn  • vera  Ec- 
clesia.» (.Cf.  Hom.  I.  in  Qen.  n.  5.  6,  70  Cyprianus  I. 
tle  unit.  Ecclesiae  (ed.  Maur.  p.  195.)  dicit:  «Adulterari 
non  potest  Sponsa  Christi  (Ecclesia);  incorrupta  est,  et 
pudica;  unam  domum  novit,  unius  cubiculi  sanctitatem  ca- 
sto pudore  custodit.»  Idem  ait:  «nunquam  recedendum  est 
ab  Ecclesia  (Epist.  51.)  quia  nunquam  Ecclesia  a Christo 
recedit.»  (Ep.  69.)  Lactantius  i.  4.  de  vera  Sap.  c.  30. 
scribit:  «Sola  Ecclesia  catholica  «st,  quae  verum  cultum 
retinet;  haec  est  fons  veritatis,  haec  est  domicilium  fidei.» 

S.  Alexander  Ep.-  Alexandrinus  de  bacr.  arian.  ad  Alex. 
Conslantinopolit.  n.  12.  scribit ; Confitemur  «unam,  ac  so- 
ianj , catholicam,  et  apostolicam  Ecclesiam , quae  semper 
quidem  inexpugnabilis  est , licet  universus  orbis  eam  »m- 
' pugnet,  victrix  autem  et  omnis  impiae  factionis  haeretico- 
rum , qui  adversus  ipsam  insurgunt.»  Momillus  in  Cone. 
Carthag.  II.  anno  252  ait ; «Ecclesia  Dei  inspiratione  regi- 
tur, ao  instruitur,»  quod  reliqui  Episcopi  confirmarunt. 

2.  Ejusdem  sententiae  sunt  Patres  Concilio  Nicaeno 
poaevi , aut  posteriores.  Athanasius  Exp.  in  Psal.  (p. 

1 102.)  Ecclesiam  vocat,  »civitatem  munitam,  quae  Dei  vir- 
tute circumvallata  est.»  Idem  Ecclesiae  judicio  ita  rem 
confectam  esse  putavit,  ut  omnem  ulteriorem  inquisitionem 
interdiceret:  hac  de  causa  reprobat  concilia  post  Nicaenum- 
agitantibus  Arienis  - habita  dicens:  «Frustra,  et  incassum 
jterum  ad  examen  revocantur  ea  dogmata,  quae  jam  Pa- 
tres, qui  ex  universo  orbe  Nicaeae  convenerant,  definiere,» 

(de.  Syn,  Nic.  n.  5 et  ,6.)  Hilarius  de  Trin.  J.  7,  n.  4.  * 

ait:  «Haeretici  omnes  contra  Ecclesiam  veniunt,  at  dum  " 
se  invicem  vincunt,  nihil  tamen  sibi  vincunt,  victoria  eo- 
rum Ecclesiae  triumphus  ex  omnibus  est.»  Cyrillus  Hier . 
firmiter  credidit,  et  docuit,  «Epclesiam  universe,  et  absque 
detfeetu  docere  omnia,  quae  in  hominum . notitiam  venire 

33  * 

debent  dogmata,  it  ideo  catholica  dicitur.»  (Catech.  28.  b. 
23.)  Theophilus  Alex.Ep.  ad  Epiphan.  ait:  .-Dominus  nin- 
gulis temporibus  eandem  Ecclesiae  suae  gratiam  largitor, 
ut  integrum  corpus  conservetur,  et  in  nullo  haereticoram 
dogmatum  venena  praevaleant»  — Eusebius  Caet.  Praep. 
evang/k  1.  c.  3-  inquit:  ^Christus  penitus  inconcussum 
Ecclesiae  robur  mansurum  esse  praenuntiavit,  utpote,  quae 
vi  ejus,  ac  potestate  sic  tanquam  immoto,  'ac  nullis  om- 
nino  machinis  perrumpendo  scopulo,  altis  devixa  radicibus 
niteretur.»  Isidorus  Pelusiota  1.  1.  Epist.  288  scribit: 
„Per  inferi  portas  divinus  sermo  impiorum  hominum  coe- 
tus, atque  haeresum  blasphemias  intelligit,  quibus  omni- 
bus obsistens  Dei  Ecclesia,  eas  quidem  frangit,  et  expug- 
nat , ab  iis  autem  vinci,  non  potest.»  Egregie  in  rem  lo- 
quitur Epiphanias  Haer.  59.  n.  12  etc.  dicens : «Est  regia 
quaedam  via,  nimirum  EccleBia,  Dei  ac  veritatis  iter.  Un- 
aquaeque vero  haeresum,  regia  derelicta  via  ad  dexteram, 
sinistramve  deflectens  deinceps  in  immensum  errorem  sese 
committens  abripitur  . . . Agite  itaque  servi  Dei,  ac  S. 
Dei  Ecclesiae  filii,  qui  certam  fidei  regulam  cognoscitis,  ae 
viam  veritatis  inceditis,  ne  vos  contrariae  voces  abstrahant, 
aut  cujuslibet  ementitae  sectae  sermones  decipiant.»  S» 
Hieronymus  de  infallibili  Ecclesiae  judicio,  quo  omnes  er- 
rores propelluntur,  ita  persuasus  erat,  ut  adv.-Lucif.  di- 
ceret: » Poteram  omnes  propositionum  rivulos  uno  Eccle- 
siae  Sole  siccare.»  — Augustinus  1.  1.  c.  Cresconium  ait: 
^Quamvis  hujus  rei  (num  valeat  baptismus  ab  haereticis 
collatus)  certe  de  Scripturis  canonicis  non  proferatur  exem- 
plum, earundem  tamen  Scripturarum  etiam  in  hac  re  a no- 
bis tenetur  veritas , cum  hoc  facimus , quod  universae  jam 
placuit  Ecclesiae,  quam  ipsarum  Scripturarum  jam  com- 
mendat auctoritas:  ut  quoniam  Scriptura  fallere  non  po- 
test, quisquis  falli  metuit  hujus  obscuritate  quaestionis^ 

eandem  Ecclesiam  de  illa  consulat,  quam  sine  ulla  ambi- 
guitate sancta  Scriptura  demonstrat/'  Praetereundum  tan- 
dem non  est  vulgatum  illud  Augustini:  ,,Ego  Evangelio 
non  crederem , nisi  me  Ecclesiae  catholicae  commoveret 
auctoritas/'  (Cf.  Engeiberti  Kliipfel  instit.  theol.  dogm. 
recognitas  a Gr.  Th.  Ziegler  T.  I.  §.  68  ) 

Huc  referri  possunt  omnia  loca  Patrum,  pro  auctoritate  Concili- 
orum oecumenicoruin . et  pro  Ecclesiae  i ndefectibi lilate  infe- 
rius afferenda.  Sed  non  opus  est,  ut  plura  veterum  testimo- 
nia in  medium  adducamus,  cum  ipsi  adversarii,  quibuscum  no- 
bis res  est,  facile  largiantur,  magnificentius  locutos  fuisse  Pa- 
tres de  auctoritate  Ecclesiae,  ut  legere  est  apud  Btiddeum 
(instit.  theol.  dogm.  I.  1.  c.  2.  not.  ad  (§.  39.).  — 

$.  195. 

II.  ex  Ecclesiae  persuasione,  et  praxi. 

Semper,  ubique,  et  ab  omnibus  Ecclesiae  infallibilita- 
tem  creditam  fuisse,  patet  tum  ex  modo,  quo  Ecclesia  do- 
cens in  fidei  controversiis  dirimendis  processit,  tum  ex 
symbolis , quae  ubique  locorum  recitata  Sunt,  tum  ex  praxi 
fidelium,  suam  fidem  stabiliendi,  et  profitendi. 

1.  Quotiescunque  enim  de  dogmate  definiendo,  vel  de 
fidei  controversia  dirimenda  agebatur,  Ecclesia  docens  sem- 
per Bibi  judicium  vindicavit,  et  vel  in  Concilio  oectimenico 
collecta,  vel,  ut  factum  est  praecipue  Iribus  primis  saeculis, 
per  litteras  formatas  communicans  sententiam  dixit.  Tali  vero 
Ecclesiae  definitioni  omnes  se  submittere  debebant,  ita  ut, 
quotquot  contumaciter  parere  detrectarunt,  anathemate  per- 
culsi, a communione  resecti,  ut  haeretici  pronuntiati,  et  a 
salute  extorres  declarati  fuerint,  id  in  quovis  saeculo  fac- 
tum esBe,  historia  conciliorum  abunde  probat.  Ecclesia 
vero  cum  tanto  rigore  procedere  non  potuisset  nisi  ex  fir- 
ma, et  universali  persuasione,  judicium  suum  infallibile 

esse,  ita  ut  omnes  illi  non  solum  externum,  Hed  et  inter- 
num apsensum  praebere  ex  divina  ordinatione  teneantur. 

2.  Symbolum,  vulgo  aposlolicum , antiquissimum,  In 
maxima  auctoritate  habitum,  et  ut  certissimam  regulam  fidei 
consideratum  esse,  sancti  Patres  testantur,  (v.  Bingham  fn 
orig.  eccl.  I.  10.  c.  3 et  4.  Nat.  Alex,  ad  I.  Saec.  D.  12.) 

In  hoc  symbolo  etiam  articulus  fidei  extat:  credo  - sanc- 
tam Ecclesiam  catholicam.  Sicut  ergo  semper  creden- 
dum est  in  Deum  Patrem.  Filium,  et  Spiritum  S.,  sic  omni 
tempore  credendum  est  in  sanctam  Ecclesiam  catholicam, 
quae  ergo  semper  existit,  alias  in  ipsam  semper  creden- 
dum non  esset.  Sancta  vero  dici  Ecclesia  non  potest,  quae 

ad  minimum  in  se  non  continet  omnis  sanctitatis  funda-  • 

mentum,  doctrinam  nimirum  sanam,  erroris  expertem,  ad 
moralitatem,  et  felicitatem  ducentem.  Talem  ergo  doctrinam 
Ecclesia  semper  proponere  debet,  ut  semper  sancta  dici  pos- 
sit ; id  autem  sine  assistentia  divina  fieri  nequit,  quae  ideo 
Ecclesiae  semper  adseribi  debet.  — Cum  Symbolo  apostolico 
consonat  symbolum  Nicaeno-Constantinopolitanum,  quo  cre- 
dimus unam  saetam , catholicam , et  apostolicam  Eccle- 
siam , ex  qua  professione  idem  argumentum  prodit. 

3.  Sicut  Catholici  ubique  et  semper  sanctam  Eccle- 
siam catholicam  in  symbolo  profitebantur,  sic  ipsis  a pri-  - 
mis  christianae  Ecclesiae  incunabulis  hoc  commune,  im- 
motumque  principium  fuit:  „id  credendum,  agendumque  om- 
nibus fidelibus  esse,  quod  credit,  atque  ceu  divinam  fidem 
proponit  Ecclesia  a Christo  fundata,  jugiterque  ducta  Spi- 
ritus S.  illustratione. “ Hanc  fidei  normam,  sicut  Aposto- 
li, ita  et  Patres  sat  frequenter  inculcant.  Hac  ex  ratione 
illi  solum  ut  haeretici,  damnationi  obnoxii  proclamati  fu- 
ere, qui  doctrinam  negarunt  a Deo  revelatam,  et  ab  Eccle- 
sia ad  credendum  propoBitam.  Aberrantes  autem  in  fidei 
doctrina,  circa  quaui  de  Ecclesiae  sententia,  et  definitione 

non  constabat,  a formali  haeredi  excusati  sunt.  Sic.  e.  g. 
Augustinus  Cyprianum,  circa  valorem  baptismi  ab  haere- 
tico coltati  aberrantem  excusavit,  „quia  nondum  solemnis 
hac  de  re  Ecclesiae  definitio  prodierat :«  et  Vincentius  Li- 
rinensis  loquens  de  Chiliaslis  - hujua  erroris  auctores  ca- 
tholicos, consectatores  vero  haereticos  vocat  (in  coromonit.), 
quia  illi  ante  , hi  vero  post  prolatam  ab  Ecclesia  senten- 
tiam aberraverunt.  — Firma  ergo  persuasio  fuit,  solam 
Ecclesiam  infallibiliter  dogmata  definire,  et  de  necessitate 
salutis  esBe,  ut  omneB  se  Ipsius  definitionibus  subjiciant. 

Perpetuant  de  infallibilitale  Ecclesiae  fidem  confirmat  etiam  con- 
, sensus  Graecorum  Schismaticorum.  Hi  enim  in  Concilio  Con- 

stanlinopolitnno  anno  1672  habito  in  cansa  Protestandum  de- 
clararunt: Catholicam , sive  Orthodoxam  Ecclesiam  pro- 
fitemur este  infallibilem,  quoniam  a Christo,  qui  verita* 
ipsa  est,  ceu  proprio  capite  dirigitur,  et  a Spiritu  ve- 
ritatis caelitus  eruditur.  (Can.  10.)  lidem  in  Concilio  Hie- 
rosolymitano eodem  anno,  et  in  eadem  rausa  habito  dicunt: 
Credimus,  a Spiritu  S.  erudiri  catholicam  Ecclesiam, 
ac  propter  ea  aliquatenus  errare,  aut  aliquando  pro 
veritate  mendacium  eligere  Chatolicam  Ecclesiam  non 
posse,  constanter  profitemur.  (Can.  12.)  Ipse  Lutherus,  li- 
cet Ecclesiae  catholicae  judicium  vilipenderit,  nihilominus  post- 
modum  contra  Anabaptistas  Ecclesiae  docentis  auctoritatem 
defendit,  dicens:  Ecclesia  mentiri  non  potest,  nec  errorem  do- 
cere, ne  in  uno  quidem  puncto.  Si  unicum  mendacium  do- 
ceret, tota  falsa  esset.  . . . Ipsi  adversarii  fateri  debent,  Ec- 
- tiesiam  esse  petram , contra  quam  portae  interi  non  praeva- 
lent, vel,  ut  Paulus  ait,  ipsa  est  columna,  et  firmamentum  ve- 
ritatis. Tora.  7.  pag.  561  elc.)  Waibl  T.  II.  p.  23.  etc.)  , 

C.  Argumentum  philosophico  theologicum. 

•r  \ 

S-  106- 

Christus  Revelationem  excellentissimam  pro  omnibus 
hominibus  attulit,  ut  Deum  debito  modo  colentes  aeternam 

salutem  consequantur.  Ait  enim:  Sic  Deus  dilexit  mun- 
dum, ut  filium  suum  unigenitum  daret , ut  omnis,  qui 
credit  in  ipsum  non  pereat , sed  habeat  vitam  aeternam. 
Jo.  3,  16-  Ut  autem  homines  ad  nobilissimum,  et  felicis- 
simum istum  finem  pertingant,  doctrinam  a Christo  reve- 
latam credere,  et  juxta  illam  vitam  suam  instituere  debent. 
Christus  enim  dicit:  Jo.  3,  18.  qui  credit  in  eum  (filium 
Dei)  non  judicatur;  qui  autem  non  credit,  jam  judica- 
tus est . (Cf.  IVIarc.  16,  16.)  Fidem  autem  activam  requiri, 
apparet  ex  eo,  quia  Apostoli  jussi  sunt,  docere  omnes  gen- 
tes - et  quidem  servare  omnia,  quae  Christus  mandavit. 
(Matth.  28,  20.)  Ideo  etiam  Paulus  ad  Galatas  dicit:  In 
Christo  Jesu  neque  circumcisio  aliquid  valet , neque 
praeputium,  sed  fides,  quae  per  charitatcm  operatur. 
(Gal.  5.)  — Christus  autem  unam,  eandemque  doctrinam 
omnibus  et  credendam,  et  observandam  proposuit,  ita,  ut 
omnes  in  unum  ovile  congregentur,  (Jo.  10,  16.),  i.  c.  ut 
unam  societatem  constituant,  seu,  ut  dicit  Paulus,  unum 
corpus , et  unum  Spiritum  efficiant,  unum  Dominum , et 
unam  fidem  prolitentes  (Kph.  4,  4 et  5.).  Christus  ergo 
apertissime  unitatem  fidei  exigit,  quae  tunc  tantum  habe- 
tur, si  omnes  doctrinam  Christi  uno,  eodemque  modo,  et 
quidem  in  vero,  ac  genuino  sensu  intelligunt.  Summi  au- 
tem momenti  est,  ut  omnes,  sicut  de  divinae  Revelationis 
existenlia,  sic  etiam  de  vero,  ac  genuino  ejusdem  sensu 
firmiter  persuasi  sint,  quoniam  alias  homines  pro  sua  fra- 
gilitate ad  unanimem , et  constantem  propositae  doctrinae 
observantiam  non  impellerentur.  Ut  ergo  finis  Revelatio- 
nis, nimirum  gloria  Dei,  et  salus  animarum  obtineatur, 
opus  omnino  est,  ut  unitas  in  fide,  et  firma  persuasio  de 
fide  habeatur.  Ideo  autem  dubitari  nullatenus  potest,  Chri- 
stum Kcclcsiam  docentem  infallibilitatis  dono  insignisse. 
Nam  infallibilitas  Kcclesiae  omnimode  requiritur  tum  ad 

unitatem  in  fide,  tum  ad  persuasionem  de  fide  in  Religigne 
christiana  producendam,  quod  1)  ratio  probat,  et  2)  hi- 
storia confirmat. 

$.  197. 

I.  Reflexio  philosophica. 

Revelatio  a Christo  hominibus  allata  in  duplici  fonte, 
nimirum  in  S.  Scriptura,  et  traditione  continetur.  Isti  fon- 
tes solummodo  in  recto  sensu  accepti  genuinam  doctri- 
nam Christi  exhibent.  Ut  porro  inter  omnes  unitas  in 
fide  exurgat,  omnes  in  uno,  eodemque  sensu  S.  Scriptu^ 
ram,  et  Traditionem  intelligere  debent,  ac  demum  omnino 
certi  esse  debent,  hunc  unum  sensum  verum,  et  genuinum 
esse,  ut  firmam  de  fide  persuasionem  nanciscantur.  Ut  au- 
tem id  inter  homines  contingat,  qui  pro  vario  culturae  gradu, 
et  pro  maxima  ingeniorum,  praejudiciorum,  et  affectionum 
diversitate  libentissime  in  varias  opiniones  abeunt,  ratio 
ipsa  medium  quoddam  prorsus  necessarium  cognoscit,  et 
quidem  medium  a)  visibile , et  facile  applicatu,  quod  om- 
nes cognoscere,  et  ad  revelatarum  veritatum  agnitionem  ad- 
hibere queant,  ac  b)  securum,  et  certum , cui  omnes  se 
non  solum  per  externam  professionem,  sed  etiam  per  in- 
ternum assensum  se  subjicere  teneantur,  et  cui  tuto  ac- 
quiescere possint.  Per  tale  solummodo  medium  juxta  sanae 
rationis  effatum  et  unitas  in  fide  et  persuasio  de  fide  ob- 
tineri potest.  Tale  autem  medium,  accurata  reflexione  in- 
stituta, ratio  non  alibi,  nisi  in  infallibili  Ecclesiae  ma- 
gisterio invenit. 

1.  Philosophia  nonnisi  tres  fontes  assignat,  ex  quibus 
omnes  humanae  cognitiones  scaturiunt,  nimirum  empiriam 
seu  propriam  experientiam , rationem , et  auctoritatem. 
Ad  istos  fontes  ergo  recurrere  oportet , ut  medium  dete- 
gatur , quo  revelatarum  veritatum  cognitio  uniformis , et 

cer^n  acquiratur.  Tale  autem  medium  non  ..invenitur  in 
empiria,  quia  non  cuilibet  revelatio  immediate  traditur,  et 
veritates  fidei  per  se  sensibus  haud  subjiciuntur ; neque  in- 
venitur in  ratione , quae  cum  in  Religjone  naturali  non 
sufficiat  (§.  56  etc.)  multo  minus  sufficit  in  revelata; 
licet  enim  ratio  in  factis  probandis  certitudinem  moralem 
sommam  parere  possit , et  saepe  pariat , non  idem  tamen 
praestat  in  veritatibus  speculativis,  nisi  omnino  evidentes 
sint,  et  multo  minus  4n  transcendentalibus,  neque  etiam  in 
recto  alicujus  libri,  seu  testimonii  sensu  determinando, 
^qua  in  re  per  solam  rationem  uniformis,  et  certus  con- 
sensus non  obtinetur.  Manet  ergo  sola  auctoritas , quae 
nobis  medium  ad  finem  revelationis  necessarium  suppedi- 
tet. Auctoritas  autem  duplex  est,  humana,  ei  divina;  hu- 
mana non  sufficit,  quia  falli,  et  fallere  potest,  atque  ideo 
neque  omnes  se  illi  subjicere  tenentur , aeque  illi  tuto  ac- 
quiescere possunt,  quare  auctoritas  mere  humana  unitatem 
in  fide,  et  persuasionem  de  fide  producere  nequit.  Requiri 
ergo  in  hunc  finem  auctoritatem  falli,  et  fallere  nesciam, 
i.  e.  auctoritatem  divinam,  ipsa  ratio  dictat. 

2.  Sicut  Deus  hominibus  veritates  ad  Religionem  per- 
tinentes revelare,  et  efficere  potest,  ut  in  libris  seu  monu- 
mentis, sua  auctoritate  confectis  contineantur,  sic  etiam  bos 
libros,  seu  haec  monumenta  sua  auctoritate  ita  declarare 
potest,  ut  omnes  id  recto  eorundem  sensu  intelligendo  ab 
omni  errore  praeserventur.  Rationi  autem  tres  tantum 
medi  cogniti  sunt,  quibus  id  a Deo  perficiatur.  Vel  enim 
Deus  quovis  tempore  hominibus  apparet,  singulis  per  mi- 
racula artam  praesentiam  manifestat,  eosque  immediate  circa 
ea,  quae  credenda,-  et. .agenda  sunt,  erudit-  Vel  Deus  per 
singulas  periodos  Prophetas,  seu  Doctores  mittit,  qui  mi- 
raculis, et  vaticiniiB  suam,  divinam  legationem  ostendentes, 
homines  de  genuino  Revelationis  sensu  certos  reddant. 

Ve!  tandem  Dens  magisterium  doctofum,  sibi  invicem  suc- 
cedentium, perenne  instituit,  ue  ita  per  assistentia»  suam 
dirigit,  ut  in  veritatibus  ad  Revelationem  spectantibus  aber- 
rare non  possit.  — Ast  - primam  medum  ratio  admittere 
nequit;  nam  revelatio  immediata,  cuilibet  hominum  facta, 
infinitam  quodammodo  miraculorum  seriem  exposceret,  quae 
perfectionibus  divinis,  legem  parsimoniae  observantibus, 
repugnat,  eademque  praescriptam  a Christo  ab  Ecclesia 
dependentiam  e medio  tolleret,  externaeque  membrorum 
jHiitati,  et  cbaritati  obsisteret.  Secundum  quoque  modum 
ratio  pro  religione  a Christo  revelata  non  satis  probare 
potest.  Successiva  enim  Prophetarum  missio  conveniens 
quidem  est  pro  religione  reveiata,  uni  nationi  dostinata, 
uti  fuit  revelatio  per  Moysen  promulgata,  sed  non  pro 
religione  christiana,  ad  omnes  gentes  dilatanda,  quia  sicut 
prophetae,  ita  etiam  miracula  maxime  multiplicari  deberent, 
et  nationes  variae,  si  singulae  prophetas,  sibi  specialiter 
deputatos  haberent,  externo  unitatis,  et  charitatis  vinculo 
non  conjungerentur,  sicut  religio  christiana  exigit.  Super- 
eat ergo  tertius  modus,  qui  consistit  in  magisterio,  divina 
auctoritate  pro  omni  tempore  constituto,  et  divina  assi- 
stentia ita  directo,  ut  in  veritatibus  revelatis  declarandis 
aberrare  haud  possit.  Hujusmodi  magisterium,  in  primis 
* revelationis  praeconibus  fundatum,  in  successoribus  semper 
perdurans,  ac  divinae  in  docendo  assistentiae  claras,  et 
certas  promissiones  habens,  ost  medium  aptissimum,  imo 
unicum  ad  finem  a Christo  intentum  acquirendum.  Magi- 
sterium enim  istud  est  a)  visibile , quia  ex  hominibus  con- 
stat, et  applicatu  facile,  quia  omnes  homines  per  aucto- 
ritatem vel  maxime  reguntur,  et  educantur,  et  est  b)  se- 
curum, et  certum,  quis,  cum  non  solam  authenticam,  sed 
et  infellibile  sit,  omnes  se  illi  subjicere  tenentur,  ac  ipsi 
Wto  acquiescere  possunt.  Per  hoc  ergo  mediam  et  unitas 

in  fide,  et  firma  de  fide  persuasio  obtinetur:  imo  hujus- 
modi magisterium  non  solum  ad  docendos  omnium  loco- 
rum,  et  temporum  homines,  qui  saepe  per  libros  instrui 
nequeunt,  sed  etiam  ad  persuadendum,  ad  arguendum,  ad 
corripiendum  valet. 

3.  Si  ergo  Christus  benignissimus  Revelationis  auctor 
unitatem  in  fide,  et  persuasionem  de  fide  poscit,  certe  etiam 
medium  fini  isti  accommodatum  elegit.  Nihil  enim  sapien- 
tiae, et  bonitati  magis  contrarium  esset,  quam  aliis  finem 
egregium  praefigere,  sed  medium  ad  illius  consecutionefli 
necessarium  non  suppeditare.  Ne  ergo  de  Christo  haec 
calumnia  proferatur,  omnino  dicendum  est,  ipsum  magiste* 
rlum  non  solum  authenticum,  sed  et  infallibile  instituisse, 
per  quod  omnes,  dummodo  velint,  in  unitatem  fidei  con- 
currere, et  persuasionem  de  fide  sibi  comparare  possint. 
Et  sane -cum,  experientia  teste,  non  singulis  hominibus 
immediata  revelatio  fiat,  neque  in  religione  Christiana  more 
V.  T.  continua  prophetarum  series  mittatur,  necessario  in* 
fallibilitas  Ecclesiae  admittenda  est,  ne  Christiani  ontnH 
medio  destituti  sint,  unitatem  in  fide,  et  persuasionem  de 
fide  producendi.  (Cf.  Dobmayr  T.  IV.  §.  161.  Frint.  T. 
III.  §.  285  elc.) 

* 

Varia  sunt,  quae  etiam  huic  argumeuto  opponuntur. 

Obj.  1.  Ad  unitatem  in  fide,  et  persuasionem  de  fide 
obtinendam,  non  requiritur  infallibilitas,  sed  sufficit  certi- 
tudo moralis,-  quae  obtinetur  etiam  per  magisterium  nou 
quidem  infallibile,  sed  ex  doctis,  piisque  viris  consistens, 
de  quibus  suspicari  non  licet,  quod  omnes  aut  fallant,  aut 
fallantur.  r # f - . 

Hetp.  Moralis  haec  certitudo  non  sufficit;  a)  si  enim 
magisterium  ex  hominibus  consistat,  viribus  suis  natura- 
libus relictis,  ipsorum  doctrina,  et  pietas  nunquam  tam 

certa  est,  ut  non  ab  omnibus  examinari  possit.  Tale  ergo 
magisterium  potest  quidem  per  allatas  rationes  homines 
convincere,  sed  non  sola  auctoritate  omnimodam  subjec- 
tionem exigere.  Cum  ergo  non  omnes  externo,  et  interno 
assensu  se  illi  Bubjicere  teneantur,  nec  plena  securitate  illi 
acquiescere  possint,  neque  unitas  in  fide,  neque  firma  de 
fide  persuasio  obtinebitur.  — b)  Etiam  docti,  et  pii  viri, 
uti  historia  tum  Theologiae,  tum  Philosophiae  probat,  pro 
ingeniorum  varietate  vix  unquam  consentiunt,  nisi  per  in- 
fallibilem auctoritatem  ad  assensum  adigantur.  Et  si  varia 
magisteria  dantur,  quae  dicunt,  se  genuino  modo  doctrinam 
Christi  declarare,  et  tamen  maxime  inter  se  discrepant,  cui- 
nam  credendum  erit  ii  — Sane  per  unum  solum,  et  infalli- 
bile magisterium  et  unitas  in  fide,  et  persuasio  de  fide  ob- 
tineri potest. 

Obj.  2.  Unitas  in  fide,  et  lirma  persuasio  optime  ob- 
tinetur statuendo  summum  Religionis  principium,  et  ex  boc 
omnes  veritates  legitime  deducendo;  sic  enim  tota  Religio 
in  optima  harmonia,  unitate,  et  certitudine  proponetur. 

Resp.  Assertio  haec  admitti  nullatenus  potest:  a)  cum 
enim  in  Religione  christiana  veritates  supra  - rationales, 
seu  mysteria  contineantur,  non  potest  summum  principium 
statui,  ex  quo  omnes  veritates  revelatae  philosophico  modo 
deducantur,  b)  Imo  licet  tale  principium  a nobis  statui 
posset,  tamen  unitas  in  fide  non  obtineretur,  quia  etiam  ex 
uno,  eodemque  principio  varii  varia  consectaria  deducere 
solent,  ut  passim  fit  in  Philosophia,  et  Theologia. 

Obj.  3.  Ecclesia  patriarchalis,  et  mosaica  in  una,  et 
firma  fidei  professione  stetit,  nec  defecit,  licet  neutra  in- 
fallibilis fuerit.  Nil  ergo  impedit,  quo  minus  idipsum  de 
Ecclesia  christiana  Btatuatur. 

Resp.  a)  Non  convenit  inter  omnes,  an  Ecclesia  pa- 
triarchalis, et  mosaica  infallibilis  fuerit,  nec  ne.  Plures 


m 

jam  Tbfologi,  non  levibus  innisi  argumentis,  propugna-, 
runt,  Ecclesiam  patriarchaiem,  et  mosaicam  inerrantiae 
dono  praeditam  fuisse  usque  ad  tempora  Messiae,  in  qui. 
bus  ipsius  defectio  a Prophetis  praedicta  fuit.  Specialis 
S*ne  erga  Hebraeps  procidentia  Dei  negari  nullo  modo 
potest  ($.  81  et  seq).  b)  Infallibile  magisterium  in  V T» 
tam  necessarium  neu  fui!,  quia  Hebraeis  doctrinas  tam 
sublimes,  et  mysteria  tam  excelsa,  uti  in  N-  T.  revelata 
non  fuerunt-  «)  Deus  in  V.  T.  pro  unitote  fidei,  et  per. 
suasione  de  fide  alio  modo  providit.  Frequenter  enim  Pa- 
triarchis apparuit,  ipsosque  paterno  modo  erudjvit  5 et  cum 
bi  longissimam  vitam  protraherent,  unitati,  et  puritati  fidei 
invigilare  potuerunt.  — - Ia  periodo  autem  mosaica  quolibet 
fere  tempore,  ae  praecipue,  si  specialis  indigentia  id  po- 
poscit, missi  sunt  Prophetae,  ob  miracula,  et  vaticinia  dn 
vina  auctoritate  pollentes,  quorum  munus  erat,  populum  in 
ito,  quae  religionem  spectant,  instruere,  superstitionem,  ne 
errores  evellere,  et  genuinum  cultum  divinum  restaurare. 
Hisce  autem  mediis  Deus  non  utitur  in  N.  T.  ad  unitatem, 
et  puritatem  fidei  conservandam,  quamobrem  alio  medio 
opus  est,  nimirum  magisterio,  iofaliibilitate  donato,  «.v 
Absonum  «ane  esset,  dicere,  minora  esse  privUegia  Eccle- 
siae a Messia  institutae,  nuam  privilogia  Ecclesiae  patri- 
arohnlis,  ei  mosaicae;  et  tamen  id  dicendum  foret,  negata 
Ecclesiae  iufallibiiitate ! — - *v  - :&■  ;w  ^ 

m-  .ut&V-i  .«*** 

8.  196. 


II.  Reflexio  historica. 

Repudiata  Ecclesiae  infallibilitote  unitatem  fidei  perire, 
et  firmam  de  fide  persuasionem  non  obtineri,  historia  com. 
monstrat.  Fata  Protestantismi  Id  invicte  probant  Magnae 
enim  dissensiones  inter  ejusdem  coripbasos  eitotae  sunt. 

quod  ostendunt  dissidia,  quae  Lutherus  eum  Zwinglio, 

Calvino,  Caroiostadio,  Casparo  Schwenkfeldio  et  aliis  ha- 
buit; neque  aderat  apud  ipsos  legitimum  tribunal,  que  con- 
troversiae istae  dirimerentur.  Ab  isto  tempore  Ecclesias 
Protestantium  circa  fidei  doctrinam  continuis  mutationibus 
obnoxias  fuisse,  egregie  ostendit  doctissimus  Bossuetus  in 
celeberrimo  opere  de  variationibus  Ecci.  protcst.  — Neque 
multum  profuerunt  libri  ipsorum  symbolici,  quos  ad  spe- 
ciem quandam  unitatis  conservandam  compilarunt,  qui,  ut- 
pote  divina,  et  infallibili  auctoritate  carentes  perfectam 
subjectionem  exigere,  et  firmam  persuasionem  parere  non 
potuerunt.  Successu  temporis  semper  magis  magisque  a 
prima  coryphaeorum  Protestantismi  doctrina  discessum  est, 
dogmata  plurima  e religione  christiana  expuncta  sunt,  vel 
ita  declarata,  et  modificata,  ut,  non  dicam  cum  doctrina 
Christi,  sed  ne  cum  doctrina  quidem  Lutheri,  Calvini,  et 
aliorum  haeresiarcharum  ullatenus  convenirent;  ac  demunt 
eo  deventum  est,  ut  Protestautium  ductores,  in  maxima 
apud  ipsos  auctoritate  habiti,  pro  Religione  christiana  non- 
nisi rationalismuni,  seu  naturalismum  traderent.  (Cf.  1'rint. 

T.  III.  §.  297  etc.  Klee  T.  I.  P.  II.  Cap.  IV.  Stnfianq  L) 

Neque  mira  nobis  haec  Protestantismi  fata  videri  possunt, 
si  attente  consideremus  systemata,  quibus  variae  ejusdem 
sectae  in  exponenda  Scriptura,  in  statuenda  revelationis 
doctrina,  et  in  controversiis  fidei  dirimendis  utuntur.  Haec 
enim  talia  sunt,  ut  non  solum  unitatem  fidei  producere 
nullatenus  valeant,  sed  etiam  ex  aliis  rationibus  admitti 
nequaquam  possint.  Id  omni  jure  tum  de  systemate  Fa-  . 

naticorum,  tum  de  systemate  Socinianorum , tum  de  sy- 
stemate Protestantium,  sub  quo  nouiinc  Lutherani,  et  Cal- 
viniani  potissimum  veniunt,  asserendum  est. 

Systemata  haec  Acalhoiicorum  jam  satia,  superqiic  refutantur  per 
arguincnta,  pro  systemate  catholico  allata.  Sed  ex  illorum 

attenta  consideratione,  et  refutatione  clarius  patescit,  unicum 
systema  Catholicorum  ceu  verum,  et  legitimum  acceptandum 


esse. 


« 


$.  199. 

1.  De  systemate  Fanaticorum. 


. V*  . 
i r 


Fanatici  dicunt,  cuilibet  Christiano  praemissa  oratione, 
et  recta  mente  ad  S.  Scripturae  lectionem  accedenti  concedi 
a Spiritu  S.  lumen  internum,  quo  rectum  verbi  divini  sen- 
sum sine  erroris  periculo  intelligat.  Ab  hac  Bententia 
Lutherus  quoque  non  alienus  fuisse  videtur,  qui,  dum  de 
S.  Bibliorum  interpretatione  agebatur,  saepius  ad  hoc  in- 
ternum Spiritus  S.  lumen  provocavit,  et  hoe  cuilibet  Chri- 
stiano adjudicavit  (Cf  Moehler  Soinbolif  §.  45.  not.  2.).  — 
At  hoc  systema  admitti  nullatenus  potest.  Nam  a)  de  tali 
lumine  interno,  qua  singuli  S.  Scripturam  infallibiiiter  ex- 
ponere possint,  nihil  traditur  in  sacratioribus  litteris;  pro- 
missiones enim  assistentiae  Spiritus  S.  in  docendo  Apo- 
stolis factae  sunt,  non  omnibus  fidelibus,  b)  Frustra  sane 
Christus  in  Ecclesia  pastores,  et  doctores  (Eph.  4,  11.) 
qui  doceant  omnem  veritatem  (Matth.  28,  19.)  et  quos 
omnes  audire  tenentur,  constituisset  (Luc.  10,  16.),  si 
fidelium  unusquisque  affulgens  sibi  haberet  divinum  lumen, 
quo  edoceretur,  quid  credendum  sit,  agendumve.  c)  Con- 
trarium sane  adseverat  S.  Petrus  dicenB:  hoc  primum  in- 
telligentes , quod,  omnis  prophetia  Scripturae  propria 
interpretatione  non  fit  (II.  Petr.  1,  20.).  d)  Et  si  cuili- 
bet hoc  lumen  internum  datur,  cur  Eunuchus  reginae  Can- 
dacis,  vir  optimae  indolis,  et  veritatis  cupidissimus,  verba 
Isaiae  non  intellexit,  donec  ipsi  Philippus  eorundem  sensum 
aperiret  (Act.  8,  27.)?  — cur  viri  doctissimi,  et  piissimi 
e.  g.  Chrysos  tomus,  Augustinus,  Hieronymus,  et  alll  de 


Digitized  by  Google 


S.  Scripturae  obscuritate  lamentantur!  si  isti  lumine  in- 
terno caruerunt,  quis  hoc  accipiet  ? si  autem  istud  habue- 
rant, cur  eorum  expositiones  spernunt  Fanatici?  — e)  De- 
mum si  vera  esset  Fanaticorum  sententia,  omnes  in  S. 

, Scripturae  interpretatione  consentire  deberent,  quia  Spiritus 
S.  sibi  contradicere  nequit.  Sed  contrarium  invenitur  apud 
Fanaticos,  qui  mire  is  exponenda  Scriptura  dissentiunt, 
dum  alius  has,  alius  illis  inspirationes  coelestes  venditat. 
Systema  ergo  Fanaticorum,  qui  infallibilitatem,  quam  toti 
EccleBiae  denegant,  singulis  attribuant,  ut  falsum,  et  ab- 
surdum repudiari  meretur.  (Cf.  Kliipfel.  Prolegom.  §.  60.) 

Vaticinium  Joelis  (2,  28) : Prophetabunt  filii  vestri,  et  filiae 
vestrae,  indigilat  equidem,  dona  extraordinaria  Spiritus  S. 
in  aova  lege  fidelibus  concedenda  esse.  Sed  id  non  omnibus, 
nec  pro  omni  tempore  promissum  est.  Verificatam  fuit  vati- 
cinium, cum  die  Pentecostes  Apostoli  repleti  sunt  omnes 
Spiritu  S.,  et  coeperunt  loqui  variis  linguis  (Act.2, 4.),  et 
cum  per  impositionem  manuum  Apostolorum  etiam  alii  fideles 
dona  extraordinaria  acceperunt.  Quae  autem  propter  infideles 
necessaria  fuerunt,  non  ad  omnes  fideles  omnium  temporum 
extendi  possunt. 

§.  aoo. 

2.  De  systemate  Socinianorum. 

Sociniani  rationem  humanam  ceu  interpretem  S.  Scrip- 
turae, et  judicem  cioatroversiarum  fidei  statuunt,  et  doctri- 
nam revelatam  ita  humanae  rationis  judicio  subjiciunt,  ut 
negent  omnia,  aut  exponant  perperam,  quaecunque  ratione 
natarali  non  plene  assequuntur,  nec  perfecte  capiunt.  — 
Ideo  omnia  sublimiora  dogmata,  quae  quoad  .internum  ne- 
xum ab  bumana  ratione  non  comprehenduntur,  i.  e.  omnia 
mysteria,  ex  Revelatione  expungunt.  Varia  autem  sunt, 
quae  falso  huic  systemati  recte  opponuntur.  Nam  a)  doc- 
Dogm.  gen.  34 


trina  a Christo  revelata  ita  sublimis  est,  nt  captam  huma- 
uum  superet.  Ideo  Paulus  eam  nominat  Dei  sapientiam 
in  mysterio,  quae  abscondita  est  I.  Cor.  2,  6 etc.  Chri- 
stus ipse  de  ailatis  a se  dogmatibus  ad  Patrem  dicit t. 
Abscondisti  haec  a sapientibus,  et  prudentibus,  qui  om- 
nia ratione  sua  examinant,  et  inquirunt,  et  revelasti  ea 
parvulis,  qui  auctoritati  credunt,  quin  intrinsecas  ratioBes 
cognoscant  (Matth.  11,  25.)  Christus  docuit  Jo.  6.  Vide- 
batur durus  ille  sermo  Capharneitis,  qui  scandalizati  sunt, 
et  abierunt.  Etiam  Apostoli  titubabant,  ad  quos  Christus: 
Nunquid  et  vos  vultis  abire?  Respondit  Petrus:  Domine 
ad  quem  ibimus  ? verba  vitae  aeternae  habes ; quasi  di- 
ceret: Credimus,  quia  verax  es,  etsi  rem  non  perfecte  in- 
telllgamus.  — Cum  ergo  doctrina  revelata  captum  hominis 
transscendat,  judicem  illius  humanam  rationem  statuere 
idem  est,  ac  caeco  de  coloribus,  et  surdo  de  musica  judi- 
cium tribuere,  b)  Tantum  abest,  ut  S.  Scriptura  Socinia- 
norum  systemati  faveat,  ut  potius  contrarium,  nimirum  hu- 
manae rationis  erga  divinam  Revelationem  subjectionem 
praescribat.  Paulus  enim  dicit,  Apostolos  esse  in  capti- 
vitatem redigentes  omnem  intellectum  in  obsequium  fidei. 
CII.  Cor.  10,  5.)  c)  Ratio  humana  obscurata,  infirma,  et 
erroribus  obnoxia  in  negotio  summi  momenti  aptus  judex 
esse  non  potest.  Caecutit  enim  ratio  in  naturalibus,  ces- 
pitat  in  moralibus,  suae  perspicaciae  perviis,  quomodo  dux 
erit,  et  judex  in  supematuralibus?  d)  Unitas  in  fide  nun- 
quam obtineretur,  posita  ratione  ceu  revelationis  judice; 
sed  sicut  Bystemata  philosophica,  sic  etiam  dogmata  cre- 
denda continuo  mutarentur,  et  pro  varia  ingeniorum  cultura 
varia  quoque  fides  prodiret,  e)  Revelatio  materialis,  quam 
tamen  ipsa  ratio  necessariam  agnoscit,  in  hoc  systemate 
omnino  excluderetur.  Dux  ergo  ille,  qui  in  vera  ad  feli- 
citatem via  nos  ibi  ulterius  dirigere  debet,  ubi  in  densis 

tenebris  nos  relinquit  ratio  nostra  limitata  nimis,  iterum 
deserendus,  et  omnis  spes  salutis  amittenda  foret,  f)  Ma- 
gna quoque  injuria  in  Socinianorum  sententia  infertur  Deo, 
dum  limites  ejus  perfectionibus  ponuntur,  quasi  revelare 
non  possit,  nisi  ea,  quae  naturali  ratione  demonstrari  pos- 
sint, et  dum  ea,  quae  intellectus  infinitus  revelat,  rationi 
finitae  examinanda,  et  dijudicanda  subjiciuntur,  neque  vera 
esse  creduntur,  nisi  a ratione  humana  probentur,  g)  Ideo 
Patres  unanimi  consensu  docuerunt  ea,  quae  ad  fidem  per- 
tinent, non  curiose  esse  examinanda,  sed  humiliter  cre- 
denda propter  infallibilem  Dei  revelantis  auctoritatem. 
(Kliipfcl  1’roleg.  §.  61.) 

Quae  ratio  in  Religionis  revelatae  negotio  praestare  possit,  vel 
non  possit,  fusius  exponetur  in  hujus  Partis  Sectione  secunda. 
— Albeus  certe  ope  rationis  tum  de  existentia  Dei,  tum  de 
facta  a Deo  revelatione  convincendus  est,  si  autem  hanc  cog- 
noverit, rationem  suam  Deo  revelanti  subjicere  jubetur.  — 
Ratio  data  est  homini  ad  judicandum  ea,  quae  intra  rationis 
sphaeram  continentur,  non  autem  ad  judicandum  ea,  quag 
rationis  limites  transgrediuntur.  Imo  ratio  data  est  etiam 
homini  ad  credendum  ea,  quae  per  auctoritatem  fide  dignam, 
et  praecipue  quae  per  auctoritatem  infallibilem,  qualis  est  di- 
vina, vera  esse  probantur.  — Et  certe  fides  rationabile  ob- 
sequium (Rom.  12,  1.)  nominari  meretur,  si  praestatur  Deo, 
falli,  et  fallere  nescio,  licet  rationes  veritatis  intrinsecae  non 
perspiciantur. 


8.  201. 

3.  De  systemate  Protestantium. 

. I 

Protestantes , sub  quo  nomine  veniunt  praecipue  Lu- 
therani,  et  Calviniani,  circa  interpretem  Revelationis,  et 
fidei  controversiarum  judicem  hanc  fere  doctrinam  sequun- 
tur: 1.  statuunt,  judicem  controversiarum  infallibilem,  ac 
principalem  eBse  ipsummet  Deum ; 2.  ministerialem,  ac  in- 

feriorem  esse  Ecclesiam  (i.  e.  pastores,  et  doctoreB)  erro- 
ribus obnoxiam ; 8.  vocem  judicis  principalis,  et  normam 
judicis  ministerialis  esse  Scripturam  S.  in  qua  credenda, 
et  agenda  clare  proponuntur  5 4.  neminem  obligari  ad  Ec- 
clesiae judicium  amplectendum,  sed  fidere  quemlibet  judicio 
suo  posse.  (Ita  Jo.  Gerhardus  t.  II.  loc.  theol.  §.  452.) 
In  systemate  ergo  Protestantium,  in  quo  magisterium  au- 
thenticum, et  infallibile  desideratur,  omnia  reducuntur  ad 
S.  Scripturam,  spiritu  privato  exponendam.  Sed  hoc  sy- 
stema penitus  rejiciendum  esse,  variae  rationes  suadent. 
Nam  a)  S.  Scriptura  non  solum  in  accidentalibus,  sed  etiam 
in  essentialibus  obscura  est,  et  difficilis  intellectu  (§.  171.) 
Ipsi  Protestantes  fatentur,  ad  S.  Bibiia  rite  intelligenda 
magnum  eruditionis  apparatum,  linguarum,  et  rerum  anti- 
quarum studium,  ac  regularum  hermeneuticarum  accuratam 
cognitionem  requiri.  — Si  ergo  spiritui  cujuslibet  privato 
illorum  expositio  committitur,  vel  quilibet  tenebitur,  prae- 
fatum eruditionis  apparatum  sibi  comparare,  vel  aliis  ho- 
minibus, majori  doctrina  praeditis,  fidem  adhibere  debebit: 
primum  plerisque  hominibus  impossibile  est,  secundum 
eosdem  tutos  non  reddit,  quia  etiam  docti  fallibiles  sunt, 
et  inter  se  saepe  dissentiunt:  itaque  apud  Protestantes 
plerique  certam  fidei  regulam  non  habent,  et  hac  de  causa 
unitas  in  fide,  et  persuasio  de  fide  apud  ipsos  locum  non 
habet,  b)  Si  etiam  concederetur,  S.  Scripturam  in  essen- 
tialibus eahem  claram  esse,  attamen  Protestantium  systema 
admitti  haud  posset.  Homines  enim  saepe  praeconceptis 
'opinionibus  obcaecantur,  et  studio  partium,  ac  passionum 
turbine  ita  abripiuntur,  ut  etiam  veritates  clarissime  pro- 
positas non  recte  intelligant,  pro  modulo  suo  exponant,  et 
praeposterum  sensum  pro  vero  amplectantur.  Exemplo  sit 
Synagoga  tempore  Christi,  quae  oiroa  clarissima  vaticinia 
messiana  turpissime  aberravit.  Idem  etiam  ostendunt  plu- 

rimae,  et  diversissimae  sententiae,  quae  de  sat  claris  ver- 
bis Christi : Hoc  est  corpus  meum  inter  heterodoxos  cir- 
cumferuntur. — c)  Sapientes  Legislatores,  qui  codicem 
promulgant,  semper  etiam  tribunalia  constituunt,  quae  leges 
authentice  exponunt,  earundem  observantiae ‘invigilant,  et 
enatas  circa  illas  controversias  dirimunt.  Iraprudentissi- 
mus  censeretur  legislator,  qui  codicem  promulgaret,  et  om- 
nibus permitteret,  ut  leges  in  illo  contentas  pro  genio  suo 
explicarent.  Et  quis  id  de  Christo,  sapientissimo  Legis- 
latore dicere  audebit,  d)  Ipsi  ethnici  Philosophi  agnove- 
runt, solum  librum  ad  homines  erudiendos,  ac  emendandos 
aptum  medium  haud  esse.  Sic  Plato  in  Phaedro  dicit; 
«Tantum  abest,  ut  scripta  Philosophorum  lecta  homines 
illuminent,  et  sapientiores  reddant,  ut  potius  inserviant  ad 
ipsos  in  errores  protrahendos,  quia  facillime  cum  verbis  auc- 
toris proprios  erroneos  conceptus  conjungunt.  Ideo  qui  absque 
magistro,  viva  voce  docente,  et  sensum  explicante,  libros  le- 
gunt, eruditi  videbuntur,  reipBa  autem  saepissime  ignorantes 
erunt,“  — Optime  idem  Plato  librum  comparat  cum  pic- 
tura, quae  aspici  potest,  sed  interrogantibus  non  respon- 
det; «centies,  ait,  interroga  librum, -idem  semper  respon- 
sum dabit;  eodem  modo  ab  ignorantibus,  sicut  a sophistis 
laceratus  plurima  tolerare  debebit  et  ab  istorum  petulantia, 
et  ab  illorum  stupiditate,  neque  ab  istis  injuriis  liberabi- 
tur, nisi  libri  auctor  succurrat,  et  viva  voce  rectum  Bensum 
determinet.**  Haec  Plato  de  scientiis  naturalibus  disserit, 
quae  intra  rationis  spaeram  continentur,  quid  dixisset,  si 
de  Religione  revelata,  et  supernaturali  sermo  fuisset?  — 
e)  Ecclesia  nunquam  S.  Scripturam  exponendam,  et  fidei 
controversias-  dirimendas  cunctis  fidelibus  reliquit,  sed 
omni  tempore  hoc  negotium  summi  momenti  sibi  vindica- 
vit (§.  189  num.  7.)  Patres  quoque  illos  temeritatis  ar- 
guerunt, qui  divina  oracula  per  spiritum  suum  privatum 


Digitized  by  Google 


534 


exponere  sunt  ausi.  Sufficiat  audire  S.  Hieronymum,  qui 
Epist.  57  scribit:  «Quod  medicorum  est,  promittunt  medici, 
tractant  fabrilia  fabri:  sola  scripturarum  ars  est,  quam 
sibi  omnes  passim  vindicant  (scribimus  indocti,  doctique 
poemata  passim):  hanc  garrula  anus,  hanc  delirus  senex, 
hanc  sophista  verbosus,  hanc  universi  praesumunt,  lacerant, 
docent,  antequam  discant." 

Protestantes  ad  rem  suam  probandam  varia  S.  Scripturae  loca  con- 
glomerant, quae  autem  eorum  systemati  nullatenus  patroci- 
nantur. — Christus  enim  non  judicium  de  sua  doctrina  Judaeis 
permittit,  sed  justum  judicium  de  sua  actione  poscit,  qua  in 
die  sabbati  aegrum  sanavit,  cum  dicit  Jo.  7,  24 : Justum  ju- 
dicium judicate.  — Dictum  Pauli  I.  Cor.  10,  15:  Vos  ipsi 
judicate,  quod  dico,  idololatriam  spectat,  quam  absonam, 
impiam,  rejiciendam  esse,  cuique  naturaliter  cognitum  est.  — 
Dum  Paulus  I.  Cor.  14,  24  dicit:  Si  omnes  prophetent, 
intret  autem  quis  infidelis,  aut  idiota,  convincitur  ah 
omnibus,  dijudicatur  ab  omnibus,  non  jam  judicium  de 
recto  S.  Scripturae  sensu,  sed  judicium  de  eo,  qui  erronea, 
doctrinae  apostolicae  contraria  docet,  fidelibus  tribuit,  et  lo- 
quitur de  primis  Christianis,  ab  Apostolis  optime  instructis, 
et  extraordinariis  donis  Spiritus  S.  praeditis.  In  eodem  sensu 
accipienda  sunt  alia,  quae  ab  adversariis  adducuntur.  Scriptu- 
rarum loca,  uti  I.  Cor.  2,  15  Homo  spiritualis  judicat 
omnia.  Ilebr.  5,  14.  Exercitatos  habent  sensus  ad  dis- 
cretionem boni  ac  mali.  I.  Jo.  2,  20.  Vos  unctionem 
habetis  a Sancto,  et  nostis  omnia,  ib.  v.  26.  non  necesse 
habetis,  ut  aliquis  doceat  vos.  — Hincinde  Apostoli  non 
de  doctrina  Revelationis  dijudicanda,  sed  de  ea  ad  actiones 
applicanda  loquuntur.  Sic  Paulus  Philippenses  (1,  10.)  hor- 
tatur, ut  probent  potiora,  i.  e.  ut  Grotius  exponit,  „ut  in 
quacunque  rerum  circumstantia,  quid  rectum,  quid  non  sit,  in- 
.lelligant.  — Inepte  autem  pro  systemate  Prolestantium  citatur 
locus  Pauli:  Omnia  probate,  quod  bonum  est  tenete 

I.  Thess.  5,  21 ; impium  euim  esset  dicere,  ea,  quae  Deus  ad 
nos  loquitur,  probanda  et  examinando  esse,  an  bona,  vel  mala, 

falsa  vel  vera  sint.  — Demum  si  Christus  ad  Judaeos  dicit: 
Scrutamini  Scripturas  (Jo.  5.  29.)  et  si  fideles  laudantur, 
quod  fuerint  quotidie  scrutantes  scripturas  (V.  T.  ex  qui- 
bus Paulus  vaticinia  pro  Christo  citavit,  ct  declaravit),  non 
ideo  earundem  expositio  spiritui  cujuslibet  privato  committitur; 
modus  enim,  quo  S.  Biblia  scrutari  oporteat,  in  his  locis  non 
determinatur.  (Cf.  KlUpfel  Prole?  §.  63.  Liebermann  T.  II. 
P.  ii.  C.  III.  Art.  II.  Pr.  I.) 

§.  202. 

Conclusio. 

Ex  ipsa  systematum  erroneorum  consideratione,  et  re- 
futatione clarissime  apparet,  unice  verum  esse  systema  Ca- 
tholicorum, quod  solidis  argumentis  jam  probatum  est. 
Christus  ergo  non  solum  authenticum,  sed  et  infallibile 
magisterium  instituit,  nimirum  Ecclesiam  docentem,  quae 
ideo  est  authenticus,  et  infallibilis  Revelationis  interpres, 
ac  fidei  controversiarum  Judex.  Et  6icut  omnes  homines 
Revelationem  a Christo  allatam  amplecti,  sic  et  omnes  Ec- 
clesiae docenti  se  subjicere  tenentur. 

. Restant  nonnullae  difficultates  solvendae,  quae  Ecclesiae  infallibi- 
liteti  opponi  solent. 

Obj.  1.  In  systemate  Catholicarum  praeponitur  auc- 
toritas Ecclesiae  auctoritati  ipsius  divinae  Scripturae;  nam 
quidquid  Ecclesia  ad  credendum  proponit,  infallibile  habe- 
tur, licet  ijn  S.  Scriptura  testimonium  non  legatur;  si  quid 
autem  S.  Scriptura  doceat,  id  pro  dogmate  non  habetur, 
nisi  Ecclesiae  consensus  accesserit;  ergo  effata  hominum 
fallibilium  eloquiis  Dei  infallibilis  praeferuntur. 

Resp.  a)  Auctoritas  Ecclesiae  a nobis  non  praefertur 
auctoritati  S.  Scripturae,  sed  quia  in  hac  auctoritas  Eccle- 
siae adseveratur,  ut  S.  Scripturae  auctoritatem  Bequamur, 
debemus  etiam  Ecclesiae  auctoritatem  agnoscere,  b)  Non 

talem  Ecclesiae  auctoritatem  tribuimus  ac  si  novam  reve- 
lationem afferre  possit,  sed  eam  Revelationis  a Deo  factae 
infallibilem  interpretem  adstruimus:  quotiescunque  ergo 
Ecclesia  aliquid  ad  credendum  proponit,  id  in  S.  Scriptura, 
aut  in  traditione  contentum  sit  oportet,  et  Deo  revelanti 
credimus,  cum  Ecclesiae  definitionibus  fidem  habemus.  Ec- 
clesiae judicium  id  solum  praestat,  ut  noa  de  facta  reve- 
latione, et  de  ejusdem  sensu  certos  reddat.  Sicut  ergo  ad 
fidem  divinam  duo  requiruntur,  primo  ut  Deus  revelationem 
dederit,  ac  dein  ut  de  facta  revelatione,  et  de  genuino 
ejusdem  sensu  certi  simus,  sic  nos  cum  auctoritate  S-  Scrip- 
turae auctoritatem  Ecclesiae  justissime  conjungimus,  c)  Ne- 
que hominibus  in  se  spectatis  - infallibiliiatem  tribuimus, 
cum  dicimus,  Ecclesiam  errare  non  posse,  sed  hanc  infal- 
libilitatem  es  Christi,  et  Spiritus  S.  assistentia  repetimus : 
ergo  Ecclesiae  ex  eadem  ratione  credimus,  es  qua  scrip- 
toribus hagiographis  credendum  est. 

Obj.  2.  Admissa  Ecclesiae  infailibiiitate  erroribus  et 
superstitionibus  janua  aperitur.  Nam  Ecclesia  sua  aucto- 
ritate abuti,  et  sub  infallibilitatis  praetextu  falsa,  et  erronea 
proponere  potest. 

Resp.  Admissa  Ecclesiae  infailibiiitate  etiam  admitten- 
dum est,  ipsam  a Christo,  et  Spiritu  S.  ita  regi,  ut  sua 
auctoritate  abuti,  et  in  Revelationis  negotio  erronea  pro 
veris  proponere  nullatenus  possit.  Abusus  tantummodo 
pertimescendus  est  a magisterio,  humana  solum  auctoritate 
constituto,  et  ideo  erroribus  obnoxio. 

Obj.  3 . Ecclesia,  dum  fidei  controversias  dirimit,  fit 
judex  in  propria  causa;  tale  autem  judicium  merito  rejici- 
tur, quia  in  confesso  est  apud  omnes,  neminem  posse  esse 
judicem  in  propria  causa. 

Resp.  Fallaci  hac  argumentatione  multi  ex  Protestan- 

tibus  tempore  Concilii  Trldentini  se  Ecclesiae  auctoritati 
subducere  tentarunt.  Sed  perperam:  a)  Ecclesia  enim, 
fidei  controversias  dirimens,  non  fit  judex  in  propria  causa, 
sed  potius  in  causa  Dei,  et  salutis  hominum;  judicat  enim 
de  de^trina  a Deo  revelata,  et  pro  salute  omnium  hominum 
destinata,  et  pleno  jure  hoe  judicium  Bibi  vindicat,  quia  a 
Deo  ceu  interpres,  ac  judex  statuta  est,  b)  Homines  ideo 
solummodo  in  propria  causa  judices  esse  non  possunt, 
quia  tali  in  negotio  per  amorem  proprium,  et  per  passio- 
nes cordis  decepti  facillime  in  sinistrum  judicium  diver- 
gunt.  Remoto  hoc  periculo  quilibet  judicare  potest  de  causa 
propria,  sicut  de  aliena.  Hoc  autem  periculum  omnino 
alienum  est  ab  Ecclesia  ob  Christi,  et  Spiritus  S.  assisten- 
dam, quamobrem  etiam  in  causa  propria  sine  erroris 
periculo  judicare  potest.  Quod  ergo  Christus  Pharisaeis 
dixit,  qui  aegre  tulerunt,  quod  de  se  testimonium  ferat, 
id  etiam  Ecclesia  catholica  adversariis  reponere  potest: 
Si  testimonium  perhibeo  de  meipso,  verum  est  testimo- 
nium meum.  (Jo.  8,  14.)  Contra  Protestantes  potius  va- 
let allata  objectio,  qui  in  suis  cum  Catholicis  controversiis 
judices  esse  non  possunt,  quia  nullum  infallibile  magiste- 
rium habent,  et  ideo  facillime  amore  proprio  obcaecari,  ac 
praeconceptis  opinionibus  abripi  possunt. 

Obj.  4.  InfailibiJitas  Ecclesiae  tollit  libertatem  cogi- 
tandi, et  fidem  caecam,  seu  carbonariam  producit,  quia 
audita  Ecclesiae  definitione  dubitare,  et  rem  examinare 
non  licet. 

Jiesp.  a)  Auctoritas  Ecclesiae  non  magis  coercet  liber- 
tatem cogitandi,  quam  auctoritas  Dei  revelantis,  quia  Ec- 
clesia ea  tantum  infallibili  modo  proponit,  et  credenda 
praecipit,  quae  Deus  revelavit,  b)  Homini  talis  libertas 
cogitandi  non  inest,  ut  divinam  Revelationem  pro  libitu  vel 
acceptare,  vel  respuere,  aut  pro  genio  suo  exponere,  et  in- 

telligere . possit ; sed  factam  a Deo  revelationem  homo  tene- 
tur quaerere,  inventam  recte  intelligere,  et  intellectam  fide- 
liter observare,  quo  in  negotio  Ecclesia  infallibilis  ipsum 
ceu  pia  mater  juvat.  Nullatenus  ergo  libertas  cogitandi 
per  Ecclesiae  infallibilitatem  minuitur,  sed  infirmitq^  hu- 
manae subvenitur,  c)  Neque  caeca  fides  est,  quae  Ecclesiae 
praestatur;  quid  enim  rationi  convenientius  est,  quam  auc- 
toritati credere,  quae  nec  falli,  nec  fallere  potest?  — hac 
via  docti,  et  indocti  facillime  ad  rectam,  et  certam  verita- 
tis cognitionem  pertingunt.  Recte  S.  Augustinus  (de  quantit. 
aniro.  c.  7.)  dicit:  ^auctoritati  credere  magnum  compen- 
dium, et  nullus  labor,  ac  animis  tardioribus,  et  imperiti- 
oribus utilissimum  est,  excellentissimae  auctoritati  credere, 
et  secundum  hoc  vitam  agere.“  — Protestantium  potius 
fides  coeca,  et  carbonaria  dici  meretur,  quia  vel  spiritui 
suo  privato  fallibili,  vel  magisterio  doctorum  fallibilium 
tuto  credunt.  (Cf.  Klee  I.  c.  pag.  264.  Perrone  t.  P.  II. 
Prop.  7.) 

Articulus  II. 

De  infallibilitatis  subjecto. 

§.  203. 

Cognita  infallibilitatis  existentia,  magni  momenti  est, 
ut  etiam  ipsius  subjectum  rite  cognoscatur,  seu  ut  cognos- 
cantur illi,  qui  Ecclesiam  docentem  inerrantiae  dono  prae- 
ditam, seu  magisterium  authenticum,  et  infallibile  a Christo 
institutum  efficiant.  Id  vero  ex  hactenus  probatis  facile 
determinatur.  Subjectum  enim  infallibilitatis,  seu  Eccle- 
siam docentem  infallibilem  constituunt  Episcopi  cum  suo 
Primate,  i.  e.  cum  romano  Pontifice.  Id  ex  S.  Scriptura , 
et  ex  Traditione  infertur. 

1.  Christus  enim  munus  docendi  Apostolis  tradidit, 

inter  quos  eminuit  Petrus , iisdemque  suam , et  Spiritus 
S.  assistentiam  in  docendo  promisit.  Haec  nutem  Christi, 
et  Spiritus  S.  assistentia,  usque  ad  consummationem  sae- 
culii et  in  aeternum  promissa , in  Apostolorum  Biiccesso- 
ribus  perpetuo  continuari  decet.  Apostolis  autem  in  mu- 
nere docendi , et  regendi  Ecclesiam  (Act.  20,  28.)  succe- 
dunt Episcopi,  sicut  Petro  succedit  romanus  Pontifex  (quod 
inferius  probabitur);  iisdem  ergo  infallibi) itatis  donum  pro 
omni  tempore  concessum  est.  Ideo  PauiuB  loquens  dc 
medio,  quo  occurramus  omnes  in  unitatem  fidei,  et  non 
circumferamur  omni  vento  doctrinae , non  unum , non 
aliquos,  sed  in  genere  sicut  Apostolos,  sic  et  pastores 
et  doctores  a Deo  datos  esse  dicit  (F.ph.  4.),  sub  quo  no- 
mine Episcopi  primo  loco  intelligendi  sunt. 

2.  In  Ecclesia  Ormn  semper  persuasio  viguit,  Episco- 
copos,  ut  Apostolorum  successores,  cum  suo  Primate,  suc- 
cessore Petri,  constituere  magisterium  authenticum,  et  in- 
fallibile, a Christo  institutum.  Ideo  si  agebatur  de  dog- 
mate definiendo,  et  de  fidei  controversia  dirimenda,  Epis- 
coporum consensus  inquirebatur,  quo  cognito  causa  finita 
censebatur.  Id  historia  ecclesiastica  omnium  saeculorum 
testatur.  Ergo  semper,  ubique,  et  ab  omnibus  Episcopi  cum 
suo  Primate  pro  infallibilitatis  subjecto  habiti  snnt. 

1.  Theologi  duplicem  infallibilitatem  secernere  solent,  activam, 
et  passiram,  illa  pastoribus,  et  doctoribus,  seu  Ecclesiae  do- 
centi, haec  caeteris  quoque  fidelibus  seu  Ecclesiae  discenti 
competit;  iila  pastores  praemunit,  ne  in  docendo  aberrent, 
haec  detinet  caeteros  fideles,  ne  in  errores  deducantur,  et  a 
fide  deficiant.  (Cf.  Dobmayr  T.  IV.  Append.  §.  64.) 

2.  Ecclesia  universalis  docens  duplici  modo  infallibiliter  dogmata 
definire,  et  fidei  controversias  dirimere  potest.  Id  enim  vel 
in  Concilio  yenerali  conyregata,  vel  per  orbem  dispersa 
consensu  extra  conciliari  praestare  valet.  De  hoc  duplici 
infallibile  judicium  manifestandi  modo  fusius  agendum  venit. 

A.  De  conciliis  generalibus. 

§•  204. 

Notio. 

Concilium  generale,  seu  synodus  oecumenica  est 
conventus  praesulum  ecclesiasticorum , ex  universo  orbe 
catholico  congregatorum  ad  negotia  ecclesiastica  collatis 
suffragiis  definienda  legitime  institutus. 

Concilium,  ethymologice  spectatum,  quamlibet  congregationem 
denotare  potest.  Antiquissimo  autem,  in  Ecclesia  recepto, 
usu  concilii  nomen  illis  tantum  conventibus  tribuitur,  in  qui- 
bus plures  praesules  ecclesiastici,  et  quidem  ad  negotia  eccle- 
siastica pertractanda  congregantur;  congregationes  autem  ip 
negotiis  civilibus  habitae,  comitia  dici  solent.  Concilium,  cui 
legitima  auctoritas  deest,  conciliabulum  nominatur. 

$.  205. 

Auctoritas. 

Concilia  generalia  aberrare  non  posse,  eorumque  de- 
finitiones infallibilis  auctoritatis  esse,  ex  eorundem  notione, 
ex  concilio  Apostolorum  Hierosolymitano,  ex  consensu 
SS.  Patrum,  et  ex  perpetua  Ecclesiae  persuasione 
probatur. 

1.  Ecclesia  enim  universalis  docens,  ut  ex  dictis  li- 
quet, est  infallibilis.  Sed  concilium  generale  est  conventus 
Praesulum  ecclesiasticorum  ex  universo  orbe  catholico  con- 
gregatorum, universam  ergo  Ecclesiam  docentem  exhibet. 
Ideo  Patres  in  concilio  Nicaeno  I effata  sua,  ut  effata 
Ecclesiae  pronuntiarunt.  Dixerunt  enim:  hos  tales  ana- 
thematizat catholica,  et  apostolica  Ecclesia.  Concilium 
Constantiense  expresse  hanc  formulam  saepe  adhibet:  Sa- 
crosancta Synodus  Ecclesiam  universalem  repraesentans. 
Similia  in  caeleris  conciliis  generalibus  habentur,  neque 
alia  sententia  inter  catholicos  viget.  Sicut  ergo  Ecclesia 

universalis  docens,  Sio  concilium  generale  infalllbilitate  in 
docendo  pollet. 

2.  Singuli  ex  Apostolis  controversiam  de  legalibus 
infallibiliter  dirimere  potuissent.  Cur  autem  Concilium 
inierunt?  — Certe  non  aptior  ratio  assignari  potest,  nisi 
illa,  quam  assignat  Synodus  oecumenica  V.,  quae  dicit. 
Apostolos  congregatos  controversiam  diremisse,  ut  pro 
futuris  saeculis  normam  praescriberent,  quae  in  dogmatibus 
definiendis,  et  controversiis  fidei  dirimendis  servanda  sit. 
In  concilio  autem  hierosolymitano  ApoBtoli  sententiam  suam, 
ut  effatum  S.  Spiritus  proposuerunt,  dicentes:  Visum  est 
Spiritui  S.  et  nolis ; ergo  omnia  concilia  generalia  juxta 
hanc  normam  definitiones  suas,  ut  infallibilia  Spiritus  S. 
eloquia  promulgare  possunt. 

S.  Id  ipsum  confirmat  consensus  SS.  Patrum  4 qui 
Spiritus  S.  assistentiam  conciliis  generalibus  adseribuat, 
eorumquo  definitiones  ceu  infallibiles,  ac  irrefragabiles  prae- 
dicant. Sic  <S.  Athanasius  Epist.  ad  African.  Concilii 
Nicaeni  definitionem  vqrbum  Dei  non  dubitat  appellare: 
„Verbum  Dei,  inquit,  per  oecumenieam  Synodum  Nicaenam 
manet  in  aeternum."  — S.  Ambrosius  epist.  21.  (ai.  112.) 
ait:  ,, Sequar  tractatum  Concilii  Nicaeni,  a quo  nec  mors* 
nec  gladius  me  separabit."  — S.  Gregorius  Naz.  Orat. 
21.  ait:  ^Concilium  Nicaenum  sanctum  est,  in  quo  218 
doctissimos  viros  Spiritus  S.  coegit:"  et  Or.  52  profite- 
tur, se  fidei  Nicaenae,  quae  a SS.  Patribus  illic  edita  est, 
nec  quidquam  unquam  praetulisse , nec  praeferre  posse, 
verum  in  fide  illius  esse,  et  Deo  adjuvante  fore."  — S. 
B astitus  Ep.  114.  scribit,  „Patres  Nicaeni  non  sine  Spi- 
ritus S-  afflatu  locuti  sunt."  — S.  Cyrillus  Alex,  tanta 
veneratione  Concilium  Nicaenum  prosequebatur,  ut  Epist. 
ad  Joan.  Antioch.  scriberet:  „Nullo  modo  patimur,  ut  ab 
aliquo  fides  illa,  selt  fidei  symbolum  concutiatur,  quod  a 

SS.  Patribus  Nicaenis  quondam  editum  est.  Neque  enim 
aut  nobis  , aut  ullo  omnino  alteri  vel  unam  voculam  ibi 
positam  immutare , aut  unam  etiam  syllabam  praeterire 
permittimus."  Idem  in  Symbol.  (T.  V.  p.  2 pag.  157.) 
„ Nicaeno  Concilio  ipBum  Christum  consedisse^  dicit.  Leo 
M Ep.  78-  loquens  de  definitionibus  Concilii  Nicaeni,  et 
ChaleedoJiensis  scribit:  »Nullum  audemus  inire  tractatum, 
quasi  dubio,  vel  infirma  sint,  quae  tanta  per  Spiritum  S. 
fixit  auctori  tas.«  — Tandem  Gregorius  M.  Epist.  25  (al. 
24)  scribit:  »Sicut  S.  Evangelii  quatuor  libros  , sic  qua- 
tuor  Concilio  (Nicaenum,  Constantinopolitanum,  Ephesioum 
et  Chalcedonense)  suscipere , et  venerari  me  fateor  . . . 
quia  dum  universali  sunt  consensu  constituta,  se,  et  non 
illa  destruit,  quisquis  praesumit  aut  solvere,  quos  religant, 
aut  ligare,  quos  solvunt.  Quisquis  ergo  aliud  sapit,  ana- 
thema sit.rt 

4.  Definitiones  Conciliorum  generalium  in  tota  sem- 
per  auctoritate  habitae  fuerunt,  ut  fideles  non  dubitave- 
rint, pro  illis  exilia,  et  ipsam  mortem  pati.  Id  factum  est 
in  Africa,  ubi  in  persecutione  Vandalico,  teBte  Victore 
Vitensi,  plurimi  martyrium  sustinuerunt,  quia  a definitio- 
nibus Concilii  Nicaeni  non  recesserunt.  Et  hi  ab  Ecclesia 
ut  Martyres  coluntur.  E contra  omnium  saeculorum  hi- 
storia  testatur,  illos,  qui  definitionibus  Concilii  generalis 
se  subjicere  recusarunt,  anathemate  perculsos,  et  salutis 
exsortes  declaratos  fuisse. 

Si  Oregorius  Naz.  Epist.  55.  ad  Procop.  scribit:  „Omnem 
Episcoporum  conventum  fugio,  quoniam  null.us  concilii  finem 
faustum,  ct  laetum  vidi,“  loquitur  de  illegitimis,  fraude  Aria- 
norum  collectis,  vel  corruptis  conciliis:  longe  aliter  sensit  de 
Concilio  Nicaeno,  ad  quod  Patres  a Spiritu  S.  coactos  esse 
dicit  — Dum  vero  S.  Augustinus  1.  2.  de  bapt.  c.  3.  pro- 
nuntiat, „ concilia  plenaria  saepe  priora  a posterioribus  emen- 
dari,- non  loquitur  de  synodis  vere  oecumemcis,  quomam 

utitur  particula  saepe?  tum  enim  aetatis  post  concilium  Hie- 
rosolymitanum nonnisi  concilia  generalia  duo  habita  fuerant, 
videlicet  Nicaenum  I.  et  Constantinopolitanum  I,  quae  neuti- 
quam  emendata  fuerunt;  sed  per  concilia  plenaria  intelligit 
concilia  nationalia,  a totius  Africae  Episcopis  Chartagine  ha- 
beri solita,  e quibus  nonnulla  sub  Cypriano  vere  aberravere, 
et  emendatione  indiguere.  — Frustra  etiam  adversarii,  ut  osten- 
dant, concilia  generalia  aberrare  posse,  provocant  ad  Conci- 
lium Arimiuense,  in  quo  Arianismus  praevaluit.  Hoc  enim 
Concilium  generale  non  fuit ; congregatum  enim  erat  tantum 
ex  occidentalibus  Episcopis,  et  ex  his  quoque,  licet  numero 
385  essent,  tamen  nec  dimidia  pars  aderat,  quoniam,  ut  ait 
Com.  de  Stolberg,  tunc  temporis  plus  quam  mille  Episcopi  in 
Occidente  numerabantur.  Multi  praeterea  legitimi  Episcopi 
cum  ipso  summo  Fontifice  Liberio  in  exilio  degebant.  — Et 
quod  praecipuum  est,  in  hoc  concilio  libertas  suffragiorum 
desiderabatur.  Mulli  enim  Episcopi  diu  fidei  Nicaenae  fortiter 
adhaeserunt,  donec  persecutionibus,  et  aerumnis  fracti,  for-  ( 
mulae  non  aperte  haereticae,  sed  subdole  confectae  subscribe- 
rent, qui  vero  libertati  restituti  subscriptionem  suam  statini  re- 
clamarunt. — Exui  labant  quidem  Ariani  de  victoria  relata,  et  ple- 
nis buccis,  - licet  perperam-damabant,  fidem  suam  per  conci- 
lium generale  definitam  esse,  atque  ideo  nonnullis  videri  pote- 
rat mundus  modo  arianus  factus,  licet  talis  non  esset,  - et  certe 
nil  uliud  innuit  S.  Hieronymus , dum  Dial.  ad.  Lucif.  dicit: 

., Ingemuit  totus  orbis,  et  se  arianum  esse  miratus  est.‘,‘' 

Conlru  auctoritatem  Conciliorum  generalium  etiam  ex  dissensu 
concilii  Francofurtensis,  et  Nicaeni  II.  nil  inferri  potest.  Nam 
Cone.  Nic.  II.  in  sua  celebratione  Oecumenicum  non  fuit,  quia 
magna  ex  parte  Episcopi  tantum  Orientales  illi  interfuerant, 
et  ideo  illud  nonnisi  ex  post -facto,  accedente  totius  Ecclesiae 
consensu  generale  factum  est.  — Concilium  porro  Francofur- 
tense  Synodum  Nicaeo.  II.  ideo  solum  reprobravit,  quia  errore 
facli  credidit,  a Patribus  Nicaenis  absolutum  latriae  cultum 
imaginibus  decerni.  Huic  errori  occassionem  dedit  Actorum  Sy- 
nodi Nic.  mendosa  versio  in  latinum  idioma.  Nam  Constan- 
tinus Cypri  episcopus  catholico  certe  sensu  dixerat:  Ego  (his 
decretis)  consentio  . , . suscipiens  et  honorabiliter  ampleclens 

sanctas  et  venerabiles  imagines : atque  adorationem  per  latriam 
. . . soli  Trinitati  impondo.  (Ad.  3.)  Infidus  autem  inter- 
pres hanc  confessionem  sic  latine  reddiderat:  Suscipio  et  am- 
plector sanctas  et  venerabiles  imagines  secundum  servitium 
adorationis,  quod  Trinitati  emitto.  — Hanc  confessionem  me- 
rito reprobarunt  Patres  Francofurtenses , sed  errore  detecto 
et  isti  et  omnes  Occidentis  episcopi  decreta  Cone.  Nicaeni  II. 
cum  omni  veneratione  susceperuat. 

§.  306. 

Conditiones. 

Ut  concilium  vere  generale  dici  possit,  requiritur  1. 
Episcoporum  congregatorum  sufficiens  numerus , 2.  le- 
gitima convocatio , & legitima  pertractatio,  et  4.  Romani 
Pontificis  confirmatio. 

1.  Magnum  requiri  Episcoporum  numerum  ad  Conci- 
lium generale  ex  ejusdem  notione  patet,  quia  conventus 
Praesulum  ecclesiasticorum  ex  universo  orbe  catholico 
congregatorum  dicitur.  Ergo  a)  ad  Concilinm  generale 
convocandi  sunt  omnes,  et  soli  Episcopi.  Nam  ii  soli, 
et  omnes  convocandi  sunt,  quibus  a Christo  impositum  est 
munus  docendi , et  quibus  in  hoc  munere  divina  assisten- 
tia promissa  est.  Tales  autem  lion  sunt,  nisi  primo  qui- 
dem Apostoli , et  dein  eorum  successores  Episcopi.  Ideo 
in  EccleBia  semper  persuasio,  et  praxis  viguit,  nonnisi  Epis- 
copos ad  Concilia  generalia  convocandos  esae;  unde  illud 
celebre  Imperatorum  Theodosii,  et  Valentiniani  dictum, 
Synodi  Ephesinae  actis  insertum:  «Nefas  est,  qui  SS. 
Episcoporum  catalogo  adseriptus  non  est,  illam  ecclesia- 
sticis negotiis,  et  consultationibus  se  immiscere item  il- 
lud Concilii  Chalcedonensis : «Mitte  foras  superfluos; 
Concilium  Episcoporum  est.“  b)  Episcopi  autem  in  conci- 
lio adsunt  ut  Judices,  et  ideo  gaudent  jure  suffragii  de- 
cisivi-  Nam  etiam  in  Concilio  hierosolymitano  post  Pe- 

trum  Jacobus  dixfl : propter  quod  ego  judico  (Act.  15, 
19.),  et  sententia  synodien  his  verbis  concepta  fuit:  visum 
est  Spiritui  S.  et  nobis  etc.  Omnes  sane  Episcopi  pote- 
state docendi,  ligandi,  et  solvendi  praediti,  et  ad  regendam 
Ecclesiam  a Spiritu  S.  constituti  sunt:  ideo  Episcopi  in 
Conciliis  subscribere  solent:  Ego  JV.  N.  statuens , vel 
definiens  subscripsi.  Hoc  jus  etiam  concedi  solet  Abba- 
tibus supremis  coenobiorum,  et  Generalibus  Ordinum,  tum 
quia  jurisdictione  quasi  episcopali  gaudent,  tum  quia  tra- 
ditionem suorum  Coenobiorum,  et  Ordinum  contestari  pos- 
sunt. Theologi  autem,  et  Canonistae , scientia,  et  pietate 
conspicui,  ad  Concilia  vocari  solent  non  cum  jure  suffragii 
decisivi,  sed  ut  materias  pertractandas  examinent,  et  Epis- 
copos in  rebus  fidei  indagandis,  et  controversiis  dirimen- 
dis consiliis  suis  juvent,  c.)  Si  autem  quaeratur  de  requi- 
sito Episcoporum  numero , non  jam  exigi  potest,  ut  om- 
nes ad  unum  ad  Concilium  generale  conveniant.  Quo  mi- 
nus enim  id  fiat,  impedimenta  physica,  et  moralia  obBtare 
possunt:  fieri  enim  potest,  ut  nonnulli  ex  Episcopis  aut 
senio,  aut  morbo,  aut  difficultate  itineris,  aut  vi,  et  armis 
retineantur;  vel  ipsorum  praesentia  necessaria  esse  potest 
ad  seductionis  pericula  a gregibus  suis  removenda.  Ab- 
sonum autem  esset  dicere,  Christum  promissionem  de  sua, 
et  Spiritus  S.  assistentia  conditioni  impossibili  alligasse,  et 
concilium  generale,  ac  infallibile  solum  Bub  hypothesi  fieri, 
quae  nunquam  verificari  poterit.  — Si  ergo  etiam  non  om- 
nes Episcopi  conveniant,  concilium  nihilominus  generale, 
et  infallibile  habendum  eBt,  dummodo  tot  ex  diversis  or- 
bis catholici  partibus  conveniant,  ut  moraliter  sufficiant 
ad  universam  Ecclesiam  docentem  repraesentandam . Ad 
id  autem  sufficere  jure  censentur,  st  ex  singulis  regnis, 
et  provinciis  orbis  catholici  tot  convenerint,  ut  valeant  doc- 
Dogm.  gen.'  85 

trinam  illorum  regnorum,  ac  provinciarum  contestari.  Tunc 
enim  moralis  totius  Ecclesiae  docentis  consensus  habetur. 

2.  Ad  concilium  generale  etiam  requiritur , ut  a legi- 
tima potestate  convocetur,  et  instituatur.  Haec  autem  le- 
gitima potestas  competit  summo  Ecclesiae  totius  Primati, 
i.  e.  Romano  Pontifici,  a)  Solius  enim  Episcopi  est,  con- 
vocare synodum  diecesanam,  solius  Archiepiscopi,  convo- 
care concilium  provinciale,  solius  Regis  convocare  comitia 
generalia  Regni,  ergo  etiam  solius  Romani  Pontificis  rat, 
convocare  concilia  generalia,  b)  Et  sane  ille  boIus  con- 
cilium generale  convocare  potest,  cui  omnes  Episcopi  pa- 
rere tenentur;  sed  sali  romanio  Pontifici  omnes  Episcopi 
subjiciuntur,  ergo  ad  illum  solum  spectat,  concilia  genera- 
lia convocare,  c)  Primatus  a Christo  institutus  est  ad  fi- 
dei unitatem,  et  puritatem  in  Ecclesia  servandam.  Qui  au- 
tem habet  obligationem  ad  finem,  habet  etiam  jus  ad  me- 
dia : Qpncilium  autem  generale  hincinde  medium  necessa- 
rium , vel  saltem  optimum  est  ad  fidei  unitatem , et  puri- 
tatem Bervandann  d)  Ideo  constaus  in  Ecclesia  persuasio 
fuit , Concilia  generalia  a Romano  Pontifice  convocanda 
esse.  Sic  Saec.  . IV.  Julius  I.  Epist.  ad  Orient.  ap.  Socrat. 
ait:  »Cenon  ecclesiasticus  vetat,  ne  decreta  absque  senten- 
tia romani  Pontificis  sanciantur^  seu  (ut  iegit  Cassiodo- 
rus  in  hist.  tripart.)  »non  debere,  absque  sententia  roinani 
Pontificis  concilia  celebrari,"  et  hunc  Canonem  a Concilio 
Nicaeno  renovatum  scribit  synodus  Alexandrina  (Epist. 
ad  Felicem  P.)  Pelagius  II.  (Ep.  1.  c.  1.)  ait:  „Multis  de- 
nuo  apoBtolicis , et  canonicis , atque  ecclesiasticis  instrui- 
mur regulis,  non  debere  absque  sententia  romani  Pontificis 
concilia  celebrari.^  . — In  Concilio  Chalcedonensi  Act.  1. 
DioBeorue  prohibitus  est  sedere  inter  Episcopos,.  >,quia, 
inquiunt  PPf,  synodum  ausus  est  facere  sine  auctoritate 

tum est.«  > 

3.  Ad  legitimam  pertractationem  in  eonciiiis  generali- 
bus tribus  opus  est.  a)  Primo  requiritur,  ut  romanut 
Pontifex  concilio  praesideat.  Ipse  enim  toti  Ecclesiae 
praeest  extra  Concilium , ergo  etiam  in  concilio.  Neque 
enim  concilium  universam  Ecclesiam  repraesentaret,  Bi  hu- 
jusce  caput,  nempe  romanus  Pontifex  deesset.  Et  jam 
concilio  hierosolymitano  Petrus  praesedit,  qui  et  primus 
sententiam  pronuntiavit,  atque,  historia  teste,  in  conciliis 
oecnmenicis  semper  .romani  Pontifices  vel  per  se,  vel  per 
legatos  praesidium  gesserunt.  — b)  Secundo  necesse  est, 
ut  Episcopi  iu  concilio  collecti  suffragia  decisiva  ferant,  et 
in  hisce  ferendis  omnino  liberi  sint,  et  nullatenus  per  vim, 
melum,  aut  fraudem  in  unam,  aiteramve  sententiam  flectan- 
tur, quia  consensus  Ecclesiae  docentis,  cui  infallibilitas 
promissa  est,  non  haberetur,  si  Episcoporum  subscriptio 
iniquo  modo  extorqueretur.  — c)  Tertio  demum  requiritur, 
ut  Patres  in  concilio  congregati  tanquam  dogma  fidei  nihil 
definiant,  nisi  praemissis  praemittendis,  videlicet  invocato 
Spiritus  S.  maturo  consilio,  ac  discussione  materiae  in  quae- 
stionem adductae , inspectis  quoque  idcirco  Revelationis 
fontibus,  in  quibus  dogmata  continentur,  ab  Ecclesia,  eo- 
rundem infallibili  interprete,  definienda.  Nam  I.ucas  Act. 
15.  testatur,  quod  etiam  in  concilio  hierosotymitano  ab 
Apostolis  ante  decisionem  magna  inquisitio  facta  fuerit. 

4.  Ultimo  demum  requiritur,  ut  concilium  a romano 
Pontifice  confirmetur.  Neque  enim  concilium  universalem 
Ecclesiam  representarc  potest , nisi  adhaerens , et  consen- 
tiens capiti  suo,  et  ab  hoc  quaBi  vitam,  et  activitatem  suam 
repetens.  Ideo  antiquissima  est  Ecclesiae  praxis,  concili- 
orum oecumenicorum  decreta  ad  romanum  Pontificem  mit- 
tendi, et  pro  iisdem  confirmationem  petendi,  quod  jam  fac- 

tuiti  esse  legitur  in  concilio  Ephesino,  et  in  Concilio  Chal- 
cedonensi.  Equidem  si  ipse  romanus  Pontifex  concilio 
personaliter  intersit,  et  praesideat,  et  si  omnia  ipso  con- 
sentiente peracta,  et  definita  fuerint,  ulterior  confirmatio 
necessaria  non  est.  Si  autem  romanus  Pontifex  praesideat 
per  legatOB , ejusdem  confirmatio  semper  requiritur,  vel  ut 
declaret,  Legatos  juxta  instructionem  ab  ipso  acceptam 
processisse , vel  ut  iis , in  quibas  Legatis  nullam  instruc- 
tionem dederat , sententiam  suam  edicat , quia  hoc  in  casu 
sine  confirmatione  sententia  Capitis  deesset. 

1.  Adversarii  hac  ipsa  jam  proposita  doctrina  abiintur,  ut  contra 
auctoritatem  Conciliorum  magnam  difficultatem  moveant.  Ajunt 
enim:  Nemo  fide  divina  certus  esse  potest,  in  quodam  conei- 
• ■ lio  omnes  conditiones  adimpletas  fuisse , atque  ideo  nunquam 
satis  certo  constare  potest.  Concilium  vere  esse  generale,  et 
infallibile;  ex  quo  sequitur,  nunquam  obligationem  adesse, 

, definitiones  illius  fide  divina  credendi.  — — Ad  difficultatem 
banc  solvendam  Theologi  catholici  varia  respondent,  a)  Beda 
Mattr  (P.  111.  tom.  IV.  §.  36.  n.  III.)  respondet,  eandem 
difficultatem  moveri  posse  contra  fidem  divinam  S.  Scripturae 
adhibendam.  S.  Scripturae  enim  libros  genuinos,  infegros, 
et  fide  dignos  esse,  ope  regularum  criticarum  ex  testimoniis 
humanis  probatur;  hoc  autem  probato,  ipsi  Protestantes  asse- 
rere non  dubitant,  ea,  qbae  in  S.  Litleris  inveniuntur,  fide 
divina  credenda  esse.  Eodem  modo  etiam  nos  dicimus , ea, 
quae  in  concilio  definita  fuerunt  fide  divina  credenda  esse, 
dummodo  ex  testimoniis  humanis  certo  constet,  omnes  condi- 
tiones requisitas  in  concilio  vere  adimpletas  fuisse.  Hac  de  re 
autem  facile  est,  summam  moralem  certitudinem  obtinere.  In 
Concilio  enim  omnia  debito  modo  pertractata,  et  requisitas 
conditiones  adimpletas  fuisse,  omnes  Episcopi,  et  Theologi, 
qui  concilio  aderant,  nobis  testes  existunt,  quos  omnes  in  re 
gravi  aut  deceptos  esse,  aut  ad  nos  decipiendos  convenisse, 
ratio  judicare  vetat.  Rem  egregie  exponit,  et  Concilio  Triden- 
tino  adplicat  Cl.  Muratorius , qui  (de  ingen.  moder.  I.  I.  c, 
14.)  ait:  „Concordes  e.  g.  in  causa  fidei  fuisse  Tridentinos 

Patres,  et  contra  ipsam  nihil  peccatum,  atque  ab  ipsa  praedi- 
canda, et  tuenda  neminem  absterritum,  et  neminem  ad  ipsam 
corrumpendam  illectum  fuisse,  Catholici  quilibet  affirmant,  cre- 
dunt, et  certum  habent.  Si  secus  contigisset,  ai  malis  artibus 

actum  fuisset,  revelandi  onus  incubuisset  quibuscunque  Triden- 
tini  Concilii  Patribus,  et  Theologis.  Nam  illud  in  primis  apud 
Catholicos  liquet , et  Episcopis  potissimum  exploratum  est, 
sine  teterrimo  crimine  violari  non  posse  doctrinam  Christi,  et 
si  quis  sibi  conscius  Christianos  populos  in  errorem  vel  prae- 
dicando, vel  consentiendo,  vel  connivendo  induxerit,  hunc 
sine  publica  sui  criminis  confessione  decedentem  vix,  aut  ne- 
quicquam  veniam  a Deo  sperare  posse.  Quis  autem  sibi  per- 
suadeat, tot  Episcopos,  et  Theologos  conspirasse  adversus  doc- 
trinam Christi,  et  neminem,  quod  sui  muneris  erat,  ausum  esse 
resistere  corruptoribus,  et  nullum  inter  ipsos  Episcopos  tantae 
fraudi,  lantoquc  sceleri  personam  tandem  detraxisse,  et  con- 
fessum pnlam,  se  minis,  aut  artibus  iniquis  adactum  ad  veri- 
tatem Religionis  insigni  proditione  labefactandam? Si 

autem  consulto  non  errarunt  legitima,  et  probata  concilia,  eo 
minus  incaute  falli  potuerunt.  Episcopi  enim  et  verae  Eccle- 
siae addicti,  et  Christi  nomine  congregati,  debitam  fidelitatem 
adhibentes,  ab  omni  erroris  periculo,  divino  Spiritu  opem  fe- 
rente, longe  absunt,  ut  fert  catholicum  dogma. “ — b)  Idem 
Cl.  Muratorius  ad  eandem  difficultatem  solvendam  recurrit 
etiam  ad  consensum  Ecclesiae  dispersae,  et  hunc  pro  certis- 
simo inlallibilitatis  criterio  justissime  assignat.  ,, Fatemur,  ait 
I.  c.  Christi  opem,  et  Spiritus  S.  gatiam,  quam  Catholici  Con- 
ciliis Irihuuut,  ut  Christi  doctrinam  in  suis  definitionibus  in- 
tactam senent,  esse  hypotheticam,  i.  e.  ex  quibusdam  condi- 
tionibus, ac  legibus  pendere,  . . . Sed  aeque  certum  est,  im- 
mobilitatem Ecclesiae  in  Christi  doctrina  non  hypotheticam, 
sed  absolutam  esse,  i.  e.  ex  nullis  conditionibus,  legibusve 
pendere,  et  ideo  ipsam  Ecclesiam  nunquam  opiniones  adopta- 
turam verae  Iulei , ac  traditioni  contrarias.14  — — Quare  si 
tota  Ecclesia  aliquod  Concilium  ut  generale  veneretur,  ac  ejus- 
dem decreta,  fidem  spectantia,  amplectatur,  definitiones  hujus- 
modi absque  dubio  infallibiles  sunt,  quia  lota"  Ecclesia  errare, 
et  falsa  commenta  humana  pro  divinis  eloquiis,  et  pro  genu- 

ina  doclrina  Christi  acceptare  non  potest.  Hac  ratione  jam 
S.  Atkanasius  auctoritatem  Concilii  Nicaeni  probavit,  (in 
epist.  ad  Afric.  Episc.)  scribens:  ,,Huic  certe  concilio  univer- 
sus orbis  assensum  praebuit , et  quamquam  multae  habitae 
sint  synodi  . . . hanc  agnoverunt,  et  admiratae  sunt,  et  sub- 
scriptione approbarunt.41,  — Ratio  ista  optime  valet  ad  diffi- 
cultatem solvendam,  quae  forte  circa  sufficientem  Episcoporum 
numerum,  in  Concilio  congregatorum,  moveri  posset*  Defec- 
tus enim,  si  quoad  numerum  adfuisset,  per  consensum  Episco- 
porum, qui  Concilio  non  interfuerunt,  sed  postmodum  hujus 
definitiones  approbant,  et  ut  dogmaticas  sequuntur,  apertissime 
suppletur.  — c)  Hoc  argumentum  validissimum  esse  ad  auc- 
toritatem conciliorum  generalium  infallibilem  extra  omne  du- 
bium ponendam,  omnes  catholici  theologi  profitentur.  Sed 
• nonnulli  monent,  auctoritatem  conciliorum  generalium  obscu- 
rari, aut  everti,  si  eorundem  infallihilitas  tantum  ex  consensu 
Ecclesiae  dispersae  peteretur  (».  Dobmayr  T.  IV.  Append. 
§.  81  in  nota).  Ideo  ad  ipsam  providentiam  divinam  provo- 
cant, quae  pro  adimplendis  conditionibus  requisitis  invigilat. 
Hanc  sententiam  propugnat  Melchior  Canus , qui  (de  loc. 
theol.  I.  V.  cap.  V.  qu.  3.)  ita  argumentatur:  Qui  promisit 
finem,  hoc  est,  docere  nos  nonnisi  veritatem  per  os  Ecclesiae, 
dum  per  Apostolum  protestatur,  quod  Ecclesia  sit  columna,  et 
firmamentum  veritatis,  et  per  os  Petri  omnes  gentes  doceri 
velit,  et  credere,  (Act.  15.)  hoc  ipso  se  obligavit  ad  media, 
ita ^ ut  Ecclesia  nunquam  aliquid  nobis  proponat  fide  divina 
credendum,  quin  modum  cognoscendi  antea  edhibuerit.  Ad 
Dei  ergo,  et  Christi  providentiam  pertinet,  invigilare,  ut  con- 
ditiones impleantur,  et  qui  promisit  Episcopis  illnslrare  intel- 
lectum, ne  ipsi  fallantur,  certe  per  gratiam  ita  etiam  movet 
eorum  voluntatem,  ut  positis  ponendis  non  fallant.  Quoties- 
cunque  ergo  constat,  concilium  esse  generale,  ex  hoc  ipso 
etiam  constat  de  Christi,  et  Spiritus  S.  assistentia,  et  de  con- 
cilii infallibilitate. 

2.  Definitiones  Conciliorum  generalium  a romano  Pontifice  con- 
firmatae, et  toti  Ecclesiae  ad  credendum  propositae  quoad  in- 
fallibilitatem , et  certitudinem  fidei  sunt  ejusdem  auctoritatis, 
uti  eloquia  S.  Scripturae,  quia  eundem  ISpiritum  S.  habent  auc- 

torem.  (Jimad  modum  ratem,  et  extensionem  S.  Scriptura  est 
majoris  auctoritatis,  et  dignitatis,  quia  a)  in  S. -Scriptura  etiam 
illa  quae  immediate,  et  directe  ad  dogma  non  pertinent,  certa 
tamen,  et  infullibililer  vera  esse  censentur;  e contra  definitio- 
nes Conciliorum  generalium  tantum  qnoad  materias  dogmati- 
cas. illas  nempe,  quae  immediate  fidem,  vel  mores  Erangelio 
conformes  attinent,  infallibilitntis  praerogativa  gloriantur,  b) 
Hagiographi  potissimum  impulsu  et  magisterio  immediato  Spi- 
ritus S.  absque  laborioso  studio,  vel  praevia  critica  disquisi- 
tione purissimam  veritatem  scripserunt , cum  e contra  Conci- 
lia non  possint  dogmata  definire,  nisi  praemissa  disquisitione, 
et  aliis  conditionibus  impletis.  (Ha  Melchior  Canus  I.  c.) 

B.^>  De  consensu  Kcclesiae  extraconciliari. 

$.  207. 

. Notio. 

Fer  consensum  Ecclesiae  extraconciliarem  intelligitur 
consensus  Episcoporum,  per  orbem  catholicum  disperso- 
rum, quandam  Religionis  doctrinam  pro  divinitus  revelatam, 

ct  credendam  declarantium.  Consensus  iste  non  tantum  vo- 
luntatis, sed  et  intellectus  actum  in  Episcopis  supponit, 
quo  pro  imposito  sibi  munere  docendi  de  doctrina  ad  Re- 
\elationem  spectante  judicium  ferunt.  Consensus  iste  ra- 
tione extensionis  est  vel  universali# , vel  particularis , 
prout  vel  omnes  moraliter,  vel  aliqui  tantum  praesules  ec- 
clesiastis! consentiunt.  — Ratione  modi  consensus  est  vel 
expressus,  vel  tacitus : prior  est  vel  theoreticus , qui  pub* 
lica,  aut  omnino  solemni  doctrina,  verbis,  aut  scriptis  ab 
ipso  Episcopo  prodita,  vel  practicus , qui  factis  manifesta- 
tur, dum  doctrina  jubente,  vel  approbante  Episcopo  libris 
sjrnbol icis  inseritur,  aut  in  praxin  reducitur:  tacitus  dif- 
fert a solo  silentio,  quod  ex  ignorantia  hincinde  oritur,  vel 
ex  reverentia  erga  Superioris  effata  servatur,  quo  in  cobii 
obsequiosum  dici  solet,  sed  tacitus  consensus  tunc  habetur, 

si  Episcopus  doctrinae  promulgatae  se  nullatenus  opponit, 
cum  tamen  certo  constet , quod  se  illi  opponere  deberet, 
posset,  et  vellet,  si  eam  ut  veram  non  approbaret. 

Ut  consensus  universalis  sit,  non  opus  est,  ut  omnes  ad  unum 
Episcopi  consentiant.  Singuli  enim  seorsim  spectati  infalli- 
biles non  sunt,  sed  errare,  et  deficere  possunt,  quod  et  fac- 
tum. est.  Nam  Arius,  Nestorius,  Pelagius  suos  habuere  assec- 
las-etiam  Episcopos:  ad  consensum  ergo  universalem  non 
requiri  potest,  ut  omnes,  et  singuli  consentiant,  sed  sufficit 
major  pars  Pontifici  adhaerens,  cui,  qui  hactenus  repugnarunt, 
aut  numero  pauciores,  aut  auctoritate  aliunde  inferiores  fue- 
runt. {Dobmayr  j c.  (.  86.) 

$•  208. 

Auctoritas. 

Consensus  Ecclesiae  extraconciliaris  universalis  est 
infallibilis,  et  in  dogmatibus  definiendis,  ac  fidei  contro- 
versiis dirimendis  errare  nequit.  Id  ex  S.  Scriptura,  et 
traditione,  et  ex  ratione  theologica  probari  potest. 

1.  Argumenta  biblica  (§.  192  et  193)  pro  Ecclesiae 
infallibilitate  allata,  si  ultimum  excipiamus,  omnia  praesen- 
tem quoque  propositionem  probant.  Christus  enim  suam, 
et  Spiritus  S.  assistentium  Ecclesiae  generatim  in  docendo 
promisit,  neque  hanc  promissionem  ad  concilia  restrinxit. 
Sive  ergo  Ecclesia  in  concilio,  sive  extra  concilium  doceat, 
ob  Christi,  et  Spiritus  S.  assistendam  infallibilis  est.  Ideo 
Christus  quoviB  tempore  sine  exceptione  Ecclesiam  audire 
jubet.  Paulus  Ecclesiam  per  orbem  dispersam  columnam , 
et  firmamentum  veritatis  nominat.  Neque  Apostoli,  aut  EpiB- 
copi  in  concilio  collecti  fuerunt , cum  ad  Ephesios  Paulus 
scriberet,  a Deo  pastores  et  doctores  datos  esse,  donec 
occurramus  omnes  in  unitatem  fidei,  et  non  simus  par- 
vuli fluctuantes^  et  circumferamur  omni  vento  doctrinae. 

2.  Ecclesia  etiam  in  tribus  primis  saeculis,  licet  ob 

diras  persecutiones  concilium  generale  celebrare  non  pos- 
eet,  tamen  dogmata  definivit,  et  credenda  proposuit,  ac  fi- 
dei controversias  diremit,  ita  quidem,  ut  omnes,  qui  se  tali 
judicio  subjicere  rccoBarunt,  ut  haeretici  damnati,  et  alieni 
a salute  habili  fuerint,  sicut  testantur  S.  Ignalius  M.  Ep. 
ad  Kphes.  c.  16.  Tertullianus  I.  de  bapt.  c.  8.  Origenes 
Comment.  ad  Tit.  Cyprianus  1.  de  unit.  Eccl.  Ergo  jam 
tunc  temporis  creditum  est,  Ecclesiam  docentem  etiam  ex- 
tra concilium  infallibilem  esse.  Imo  ad  hunc  Ecclesiarum 
consensum,  ceu  ad  certissimam,  et  errori  haud  obnoxiam 
fidei  normam  antiquissimi  Patres  provocarunt.  Non  alio 
sane  argumento,  nisi  ex  consensu  Ecclesiae  dispersae  pe- 
tito, contra  sui  temporia  haereticos  pugnavit,  et  veram  doc- 
trinam defendit  S.  Irenaeus . Ait  enim  I.  1.  adv.  haer.  c. 
8.  ,,Hanc  fidem  Ecclesia,  et  quidem  in  universum  mundum 
disseminata,  diligenter  custodit,  quasi  unam  domum  inha- 
bitans, et  similiter  credit  iis,  quasi  unam  animam  habens, 
et  unum  cor;  et  consonanter  haec  praedicat,  et  docet,  et 
tradit,  quasi  unum  possidens  os.  Nam  etsi  in  mundo 
loquelae  dissimiles  sunt,  tamen  virtus  traditionis  una,  ea- 
demque  est.  Et  neque  hae,  quae  in  Germania  fundatae 
sunt  Ecclesiae  aliter  credunt,  aut  aliter  tradunt,  neque  hae, 
quae  in  Hyberis  sunt,  neque  hae,  quae  in  Cettis,  neque 
hae,  quae  in  Oriente,  neque  hae,  quae  in  Aegypto,  neque 
hac,  quae  in  medio  mundi  sunt  constitutae;  sed  sicut  sol, 
creatura  Dei  in  universo  mundo  unus,  et  idem  est,  sic  et 
lumen,  praedicatio  veritatis  ubique  lucet,  et  neque  is,  qui 
valde  praevalet  in  sermone,  ex  iis,  qui  praesunt  Ecclesiis, 
alia,  quam  haec  eunt,  dicet,  . . neque  infirmus  in  dicendo 
deminorabit  traditionem.^  — Tertullianus  1.  de  praescr. 
c.  21  ait:  „Christi  doctrinam,  Apostolis  revelatam  non  ali- 
ter probari  debere,  nisi  per  easdem  Ecclesias,  quas  ipsi 
Apostoli  condiderunt,  ipsis  eis  praedicando  tam  viva  voce, 

quam  per  epistolas  postea."  Quo  principio  posito,  ita  per- 
git: „Si  haec  ita  sunt,  constat  proinde,  omnem  doctrinam, 
quae  cum  iliis  Ecclesiis  apostolicis  conspirat , veritati  de- 
putandam:" et  tandem  concludit:  „ Communicamus  rus 
Ecclesiis  Apostolicis,  quod  nulla  diversa  doctrina:  hoc  igi- 
tur est  testimonium  veritatis.*  — S ■ Augustinus,  licet 
contra  Pelagianos  concilium  generale  nondum  habitum  fu- 
isset,  sed  ipsorum  errores  tantum  in  pluribus  conciliis 
particularibus,  et  a romano  Pontifice  damnati  essent,  ta- 
men istos  haereticos  I.  3.  c.  Julian.  c.  1.  ita  alloquitur: 
„Vestra  apud  competens  judicium  communium  Episcopo- 
rum modo  causa  finita  est,  nec  amplius  vobiscum  agendum 
est,  quantum  ad  jus  examinis  pertinet,  nisi  prolatam  de 
hac  re  sententiam  cum  pace  sequamini."  — Idem  Epist. 
55.  ait:  „Nihil  Ecclesia  hei,  quod  est  contra  fidem,  vel 
-bonam  vitaro  approbat,  nec  tacet,  nec  facit." 

8.  Christus  Ecclesiae  suae  indefectibilitatem  absolute 
promisit.  Ait  enim : Tu  es  Petrus,  et  super  hanc  pe- 
tram aedificabo  Ecclesiam  meam , et  portae  inferi  non 
praevalebunt  adversus  eam.  Mattb.  16.  Errores  ergo 
nunquam  contra  Fcclesiam  praevalere  possunt , sive  illa 
«it  in  concilio  oollecta,  sive  per  orbem  dispersa.  — Et  sane 
Ecclesia  deficeret,  si  a genuina  Christi  fide  recederet.  Ast 
saepe  fieri  potest,  ut  concilium  generale  celebrari  nequeat, 
quod  jam  in  tribus  primis  Ecclesiae  saeculis  contigit.  Si 
ergo  Ecclesia  extra  concilium  infallibilis  non  esset,  erro- 
ros  in  illa  praevalere  et  tota  deficere  posset.  Quo  minus 
autem  id  fiat,  obstat  dogma  catholicum  de  Ecclesiae  inde- 
fectibilitate,  quod  inferius  probabitur. 

§.  209. 

Modus  cognoscendi  consensum  Ecclesiae  e.Vtrticonciliarem. 

Maxima  difficultas  in  eo  versari  videtur,  quo  modo 
consensus  Ecclesiae  extraconciliaris  fidelibus  innotescat. 

Sed  ad  id  efficiendum  varia  media  dantur.  Praecipua  stint 
1.  Constitutiones  Pontificiae,  quibus  omnes  Kpiscopi  sub- 
scribunt, 2.  Conciliorum  particularium  decreta , quae  ab 
aliis  Ecclesiis  approbantur,  et  acceptantur;  3.  consensus 
SS.  Patrum,  et  Theologorum  scholasticorum,  quibus  4. 
alia  quoque  media  accensenda  sunt. 

Dc  istis  jam  mediis  plura  dicenda  sunt,  ut  eorundem  auctoritas, 
et  usus  .statuatur. 


$.  210. 

I.  Ue  Constitutionibus  Pontificiis. 

Si  controversiae  fidei  oriuntur,  et  errores  orthodoxae 
doctrinae  contrarii  inter  fideles  sparguntur,  Pastori  Pasto- 
rum, Ecclesiae  Primati,  i.  e.  romano  Pontifici  primaria  ob- 
ligatio incumbit , ut  controversiam  fidei  exortam  dirimat, 
et  erroribus  disseminatis  se  opponat.  Id  quoque  passiiti 
fieri , historia  testatur.  Si  enim  dogmata  fidei  in  dubium 
trahuntur,  et  doctrinae  illis  adversantes  proponuntur,  ro- 
mani  Pontifices  Constitutiones  (quas  et  Bullas  dicunt) 
edere  solent,  in  quibus  genuinam  fidei  doctrinam  definiunt, 
et  Ipsi  oppositos  errores  damnant.  Istae  Constitutiones  ad 
Episcopos  per  orbem  dispersos  mittuntur,  et  si  omnes, 
vel  saltem  plurimi,  ut  moralis  consensus  prodeat,  illis 
Subscribunt,  illasque  assensu  suo  firmant,  omnium  Theo- 
logorum catholicorum  sententia  est , ipsas  dogmaticas , et 
infallibiles  esse,  quia  tunc  jam  constat  de  totius  Ecclesiae 
docentis  consensu  , quae  circa  Revelationem  errare  non 
potest.  — Alia  autem  inter  Theologos  etiam  catholicos 
quaestio  agitatur,  an  praedictae  Constitutiones  jam  ut  in- 
fallibiles sint  habeiidae,  priusquam  Ecclesiae  docentis  con- 
sensus accedat,  seu  quaeritur,  an  romanus  Pontifex,  dog- 
mata fidei  definienB  , per  Be  jam  Sit  infallibilis  , nec  ne. 


Digitized  by  Google 


556 


Omnes  equidem  admittunt,  romanuin  Pontificem  infallibi- 
litate  non  gaudere,  si  ut  Doctor  privatus  loquatur,  vel 
scripta  edat.  Disputatio  ergo  versatur  circa  ipsius  infal- 
libil itatem , si  ut  Primas  universae  Ecclesiae  doctrinam  fi- 
dei , et  morum  credendam  proponit,  seu,  ut  Theologi  di- 
cunt , si  loquitur  ex  cathedra.  Hoc  in  casu  gravissimi 
Theologi  romano  Pontifici  infallibilitatem  attribuunt.  Ad 
hanc  autem  sententiam  probandam,  non  (ut  opinari  dide- 
tur KIQpfel  T.  1.  Prolog.  §.  71.)  illis  argumentis  utuntur, 
quibus  Ecclesiae  docentis  infallibilius  probatur.  Sed  hac 
adstructa  ut  de  fide  credenda,  ad  pontificiam  itifallibilita- 
tem  aliis  omnino  argumentis  utuntur,  — potissimum  se- 
quentibus ex  S.  Scriptura , ex  SS.  Patribus , ex  historia, 
et  ex  ratione  theologica  petitis: 

1.  Christus  Petrum  ut  Primatem,  in  successoribus 
semper  subsistentem  alloquens,  ait:  Tu  es  Petrus,  et  su- 
per hanc  Petram  aedificabo  Ecclesiam  meam,  et  portae 
inferi  non  praevalebunt  adversus  eam.  (Matth.  16,  18.) 
His  verbis  Petrus  Ecclesiae  fundamentum,  caput,  seu  Pri- 
mas constituitur,  et  Ecclesiae,  quae  aedificio  comparatur, 
indefectibilitas  promittitur.  Sed  corruente  fundamento  nec- 
esse  est,  ut  corruat  etiam  aedificium.  Sed  aedifieium  cor- 
ruere non  potest,  i.  e.  non  potest  a vera  Christi  doctrina 
deficere,  et  in  errores  prolabi ; ergo  idem  dicendum  quo- 
que est  de  fundamento.  — Eidem  Petro  Christus  Luc.  22, 
82.  dicit : Rogavi  pro  te,  Petre,  ut  non  deficiat  fides  tua, 
et  tu  aliquando  conversus  confirma  fratres  tuos.  Chri- 
stus Petrum  alloquitur  non  ut  personam  privatam,  sed  ut 
Pastorem  Ecclesiae;  ideo  ipsi  injungit,  ut  confirmet  fra- 
tres suos , quod  pertinet  ad  officium  Pastoris , et  Capitis. 
Ergo  non  pro  Petro  tantum,  sed  in  genere  pro  Primate  id 
Christus  impetravit,  ut  ejus  fides  non  deficiat oratio  enim 
Christi  semper  efficax  est  (Jo.  11,  42.).  — Denique  Chri- 

stas  Petro  dixit:  Pasce  agnos  meos,  - pasce  oves  meas 
(Jo.  21.).  Petro  ergo,  ejusque  successoribus  datum  est  mu- 
nus pascendi  i.  e.  docendi  agnos,  et  oves,  subditos,  et 
praelatos,  Ecclesiam  discentem,  et  docentem:  et  sicut  Pri- 
mas omnes  docere  debet,  sic  omnes  ipsum  audire  obligan- 
tur. Jam  vero  si  ipse  erraret,  et  falsa  proponeret,  maxi- 
mum seniper  absurdum  sequeretur.  Vel  enim  omnes  ip- 
sum audientes,  et  illius  sententiam  acceptantes  in  errorem 
inducerentur,  vel  oves  in  pastorem  insurgentes  ipsius  er- 
roneum judicium  corrigerent.  Primum  ob  Ecclesiae  inde- 
fectibilitatem  est  impossibile,  6ecundum  magnam  contradic- 
tionem involvit,  quia  tunc  non  , ut  Christus  ordinavit  Pa- 
stor gregem,  sed  grex  pastorem  pasceret. 

2.  SS.  Patres  haud  obscure  inerrantiae  donum  summo 
Ecclesiae  Primati,  et  Ecclesiae  romanae  adseribunt.  & 
Irenaeus,  postquam  affirmavit,  necesse  esse,  omnes  un- 
dique fideles  convenire  cum  romanae  Ecclesiae  fide,  addit: 
«in  qua  semper  ab  iis,  qui  sunt  undique,  conservata  est  ea, 
quae  ab  Apostolis  est  traditio.**  (1.  3.  adv.  hacr.  c.  3.).  — 
S.  Cyprianus  Ep.  55.  loquens  de  Ecclesia  romana,  quam 
Petri  cathedram,  et  ecclesiam  principalem  nominat,  unde 
unitas  sacerdotalis  exorta  est,  inter  alia  dicit:  «eos  esse 
Romanos , quorum  fides  Apostolo  praedicante  laudata  est, 
ad  quos  perfidia  non  possit  habere  accessum.**  — Origenes 
in  cap.  16.  Mattii,  ait:  «Neque  adversus  Petram,  super 
quam  Christus  aedificavit  Ecclesiam,  neque  adversus  Eccle- 
siam porlac  inferi  praevalebunt.**  — <S.  Hieronymus  1.  2. 
in  Huffiu.  ii.  12.  ait:  « Scito,  romanam  fident  apostolica  voce 
laudatam  istius  modi  praeBtigias  non  recipere;  — etiam 
si  Angelus  aliter  annuntiet,  quam  semel  praedicatum  est; 
Pauli  auctoritate  inunitam  non  posse  mutari.**  — S.  Augu- 
stinus in  Psalm.  c.  partem  Donati  ait:  «Numerate  Sacerdotes 
vel  ab  ipsa  Petri  sede , et  in  ordine  illo  Patrum  , quis  cui 

sueceBsit  videte,  ipsa  est  Petra,  quam  non  vincunt  superbae 
inferorum  portae.»  Idem  Serm.  (nunc  131)  de  verbis 
Apostoli  c.  10.  post  approbatum  a romano  Pontifice  con- 
cilium Milevitanum  ait:  »Inde  etiam  rescripta  venerunt, 
causa  finita  est , utinam  aliquando  error  finiatur.»  Et  c. 
Julianum  1.  2.  op.  imperf.  c.  103.  dicit;  „Quid  adhuc  quae- 
ris examen,  quod  jam  factum  est  apud  aposlolicant  sedem 
. . . Ergo  haeresis  ab  Episcopis  non  adhuo  examinanda, 
sed  coercenda  est  potestatibus  Christianis.»  — S.  Petrus 
Chrysologus  Epist.  ad  Eutychetem,  quae  refertur  P.  1. 
Cone.  Chalced.  dicit:  „In  omnibus  hortamur  te,  ut  his, 
quae  a B.  Papa  romanae  civitatis  scripta  sunt,  obedienter 
attendas,  quoniam  B.  Petrus,  qui  in  propria  sede  et  vivit, 
et  praesidet,  praestat  quaerentibus  fidei  veritatem.»  — S. 
Bernardus  Epist.  190.  seu  tract.  c.  Abaelard  ad  Innoc. 
11.  ait:  „Dignum  arbitror,  ibi  potissimum  resarciri  damna 
fidei,  ubi  non  possit  fides  sentire  defectum.  Haec  quidem 
hujus  praerogativa  Sedis.  Cui  enim  aliquando  dictum  est: 
Ego  pro  te  rogavi,  Petre,  ut  non  deficiat  fides  tua?  — 
Ergo,  quod  sequitur,  a Petri  successore  exigitur : et  tu  ali- 
quando conversus  confirma  fratres  tuos.»  — 

3.  Magnum  pro  romani  Pontificis  infallibiiitate  argu- 
mentum ex  ipsa  historia  desumi  potest.  — Cum  enim  in 
omnibus  saeculis  romani  Pontifices  saepissime  Constitutio- 
nes ediderint,  in  quibus  orthodoxam  doctrinam  exposue- 
runt, et  heterodoxam  damnarunt,  nihilominus  ne  uno  qui- 
dem exemplo  ostendi  potest,  quod  romanus  Pontifex  ex 
cathedra  loquens  in  fide  erraverit.  Varia  equidem  facta 
adduci  solent,  quibus  nonnulli  probare  tentant,  romanos 
Pontifices  aberrasse,  sed  haec  vel  commentitia  sunt,  ut  lap- 
sus Marcellini,  subscriptio  Liberii  arienae  formulae  ctc.,  vel 
non  spectant  ad  Primatem,  ex  cathedra  loquentem,  quod 
et  de  Honorio  dici  potest,  qui  in  suis  ad  Sergium  episto- 

lia  profitetur,  se  nolle  fidei  definitiones  edere,  licet  etiam 
aliunde  probari  queat,  ipsum  catholice  sensisse,  vel  tan- 
dem non  concernunt  dogmata  fidei,  et  morum,  uti  sunt  non- 
nulla, quae  romani  Pontifices  in  causis  Imperatorum,  et 

Principum  pronuntiarunt. 

4.  Ecclesiae  non  satis  provisum  esset,  si  romanus 
Pontifex  infallibilitnte  non  gauderet.  Concilia  enim  gene- 
ralia non  semper  celebrari  possunt,  et  ideo  fideles  essent 
fluctuantes  in  fide,  vel  etiam  unitatem  fidei  perderent,  si  non 
daretur  judex , cui  tuto  acquiescere  possent,  et  deberent. 
Certe  ergo  Christus,  qui  dilexit  Ecclesiam,  et  se  ipsum 
tradidit  pro  ea,  in  romano  Pontifice,  ad  quem  causae  fidei 
primo  deferendae  sunt,  talem  judicem  constituit,  qui  falli, 
et  fallere  non  possit.  (Cf.  Billuart.  T.  VII.  Diss.  4.  Art. 
V.  P.  — Ballerini  de  vi,  ac  ratione  Primatus  Cap.  XV.  — 
Maurus  Capellari  bcr  j£rtumpb  bed  hf.  ©tublrd  — Fr.  Xav. 
Weninger  bie  apo|Mifd)e  2!oUtnari)t  bed  ^apflcd  in  ©fau» 
6end*@ntfd)Ctbungen  — Perrone  T.  VIII.  S.  II.  Cap.  IV.) 

InfaHihilitas  romani  Pontificis,  licet  multiplici  argumento  probata, 
tamen  ad  lidei  dogmata  referri  non  potest.  • Theologi  enim, 
qur  illam  negarunt,  ut  haeretici  damnati  non  sunt.  Neque  in 
Ecclesia  lirma,  et  constans  persuasio  viguit,  romani  Pontificis 
definitiones  omnino  infallibiles,  et  irrefragabiles  esse.  Quam- 
vis enim  romani  Pontifices  haereses  exortas  damnaverint,  et 
orthodoxam  fidem  declaraverint,  tamen  non  sine  magnis  dif- 
ficultatibus, et  sumtibus  concilia  generalia  celebrata  fuerunt, 
quibus  infallibiliter,  et  irrefragabiliter  controversiae  dirimeren- 
tur, et  dogmata  definirentur.  Id  patet  ex  historia  Arianorum, 
Mcstoriunorum , Eulycliianorum  etc.  Caeterum-omnes  catholici 
Theologi,  etiam  pontificiam  infallibilituteni  negantes,  fatentur, 
definitiones  romani  Pontificis,  quia  est  summus  omnium  Pastor, 
ct  quia  ad  ipsum  confluunt  omnes  Ecclesiae,  quarum  traditio- 
nem, et  fidem  ideo  optime  nosse  potest,  summae  auctoritatis, 
et  cum  reverentia  susoipiendns  esse,  nec  nulli  licet,  ut  Gerson 
ait,  contrarium  dogmatizare. 

§•  2H. 

II.  De  conciliis  particularibus. 

Auctoritas  conciliorum  particularium  tribus  proposi- 
tionibus determinari  potest.  Concilia  enim  particularia 
per  se  infallibilia  non  sunt ; eunt  tamen  magnae  auc- 
toritatis, et  infallibilia  fiunt,  si  Ecclesiae  totius  consen- 
sus accedat. 

1.  Concilia  particuliaria  sunt  conventus  praesulum  ec- 
clesiasticorum ex  aliqua  tantum  Ecclesiae  parte  congrega- 
torum ad  negotia  ecclesiastica  pertractanda  legitime  in- 
stituti. Christus  vero  suam,  et  Spiritus  S.  assistentiam 
universali  tantum  Ecclesiae  docenti  promisit;  argumenta 
ergo  non  suppetunt,  quibus  conciliorum  particularium  in- 
fallibilitas  probetur.  Horum  decreta  Ecclesia  ut  infallibi- 
lia, et  irrefragabilia  non  habuit.  Quamvis  ideo  persaepe 
haereticorum  errores  jam  in  conciliis  particularibus  dam- 
nati, et  dogmata  catholica  stabilita  fuissent,  res  tamen  nul- 
latenus confecta  putabatur,  sed  in  conciliis  generalibus 
omnia  de  novo  examinata,  et  definita  fuerunt;  et  sic  de* 
muni  res  finita  censebatur.  Concilia  particularia  infallibi- 
lia non  esse,  apertissime  constat  ex  historia,  quae  talia 
exhibet,  in  quibus  contra  fidem  erratum  est.  Sic  errarunt 
tria  Concilia  carthaginensia  sub  Cypriano  celebrata,  in  qui- 
bus baptismus  ab  haeretico  collatus  invalidus  declaratus  est. 

2.  Licet  autem  Concilia  particularia  infallibilia  non 
sint,  nihilominus  magnae  sunt  auctoritatis,  multumque  con- 
ferunt ad  fidei  dogmata  probanda.  Nam : a)  Judicium 
Ecclesiarum  particularium  magnam  praesumtionem  verita- 
tis habet,  quia  annuntiatam  in  iis  doctrinam  perdurasse, 
censendum  est,  quae  praes  unitio  pro  numero,  et  dignitate 
Ecclesiarum  creseit.  b)  Episcopi  omnes,  et  singuli  ex  sui 
ordinatione,  et  in  vim  characteris  obtinent  speciales  aliis, 

<jui  non  sunt  Episcopi,  incommunicabiles  gratias,  tt  assi- 
stentium divinam  ad  recte  pascendum,  et  docendum  popu- 
lum cbristianum ; ergo  id,  quod  isti , qua  tales  docent , et 
decernunt,  si  aliud  manifeste  non  obstet,  probabilissime 
creditur,  et  nonnisi  temerarie  negatur,  c)  Ex  innumeris 
fere  conciliis  particularibus  per  totum  orbem  hucusque  ce- 
lebratis, paucissima  afferri  possunt,  quae  in  dogmate  ali- 
quando erraverint:  e.x  eo  autem,  quod  fere  semper  veritate 
nititur,  et  nonnisi  rarissime  fallit,  probabilissimum  duei- 
tur  veritatis  argumentum. 

3.  Juxta  consuetam  Ecclesiae  disciplinam  acta  Con- 
ciliorum particularium  primum  Romano  Pontifici,  tum  et 
aliis  Episcopis  communicantur.  Jam  vero  si  definitiones 
fidei,  in  conciliis  particularibus  editae,  a romano  Pontifice 
confirmantur,  et  a caeteris  Episcopis,  qui  concilio  non  in- 
terfuerunt, approbantur,  et  acceptantur,  istae  infallibiles 
fiunt  propter  universalis  Ecclesiae  docentis  consensum, 
qui  nunquam  aberrare  potest.  Tali  modo,  seu,  ut  dicunt, 
ex  post  facto  varia  jam  concilia  particularia  auctorita- 
tem conciliorum  oecumenicorum  obtinuerunt.  Hujusmodi 
sunt  praecipue  duo  concilia,  a tota  Ecclesia  acceptata,  ni- 
mirum Milevilanum,  et  Arausicanum  II.  — Melch.  Canus 
his  annumerat  quinque  concilia  Orientalia,  i.  e.  Ancyranum , 
Neo-Caesariense,  Antiochenum,  et  Laodicenum,  et  etiam 
Concilia  Carthaginiensia  Cypriano  posteriora.  Billuart  idem 
sentit  de  conciliis  Toletanis,  Arelat ensibus , et  Hispa- 
lensibus. 

1.  Concilia  particularia  vel  sunt  nationalia,  si  Episcopi  unius 
nationis  sub  suo  Primate  congregantur,  vel  provincialia , si 
Episcopi  suffraganei  cum  suo  Metropolita,  seu  Archiepiscopo 
conveniunt,  vel  dioecesana , si  Episcopus  suae  dioecesis  de- 
canos, parochos  etc.  colligit,  qui  autem  non  gaudent  jure  suf- 
fragii decisivi,  sed  solum  eonsilia  dare  possunt. 

2.  Verba  Christi : ubi  sunt  duo , vel  tres  congregati  in  no- 

mine  meo,  ibi  sum  in  medio  eorum  (Matth.  18,  20.)  nulla- 
tenus probant  infatlibilitatem  conciliorum  particularium,  quia 
Christus  hoc  in  loco  promittit  assistenliam  suam  non  in  do- 
cendo, sed  in  orando  , uti  patet  ex  immediate  praecedentibus 
verbis:  Si  duo  cx  vobis  consenserint  super  terram,  de 
omni  re,  quamcunque  petierint,  fiet  illis  a Patre  meo, 
qui  in  coelis  est,  ubi  enim  etc.  etc. 

S.  212. 

III.  De  consensu  SS.  Patrum,  et  Theologorum  scholasticorum. 

Veteris  Ecclesiae  consensus  cognosci  potest  ex  una- 
nimi testimonio  SS.  Patrum,  de  quorum  auctoritate,  et  usu 
jam  (§.  178.)  actum  est.  Post  aevum  SS.  Patrum  a sae- 
culo duodecimo , et  deinceps  Theologia  aliam  faciem 
obtinuit.  Cum  enim  Philosophia  Aristotelis  in  scholas  in- 
troduci coepisset,  juxta  ejusdem  regulas  logicas  etiam  doc- 
trina Religionis  in  scholis  proposita,  per  antecedentium,  et 
subsequentium  declarationem  illustrata,  conclusionibus,  et 
corollariis  ornata,  variis  argumentationibus  probata,  et 
contra  adversarioB  defensa  fuit.  Qui  hac  methodo  in  scho- 
lis usitata,  doctrinam  Religionis  scriptis  elaborarunt,  Theo- 
logi scholastici  nominantur.  Inter  hos  plurimi  fuerunt 
doctrina,  et  sanctitate  conspicui,  inter  quos  saeculo  decimo 
tertio  eminent  S.  Thomas  Aquinas,  et  S.  Bonavenlura. 
Eodem  modo  etiam  subsequentibus  saeculis  ex  variis  scho- 
lis multi  prodierunt,  rerum  theologicarum  scriptores,  sci- 
entia, eruditione,  et  pietate  conspicui.  Isti  jain  Theologi 
scholastici  contemni,  et  vilipendi  non  possunt  nisi  ab  ho- 
mine ignorante,  aut  praejudiciis,  ac  passionibus  obcaecato ; 
sed  ipsi  in  honore  habendi  Bunt,  quia  magna  emolumenta 
afferunt  ad  veritates  Religionis,  et  Revelationis  recte  cog- 
noscendas. Ut  autem  Theologorum  scholasticorum  usus 
rite  dirigatur,  Melchior  Canus  sequentes  tres  canones, 
seu  regulas  statuit,  et  praescribit. 

1.  In  contraria»  opiniones  abeuntibus  Theologis 
scholasticis  i pro  neutra  parte  plus  probatur,  quam  ratio 
evincat,  vel  auctoritas  privata  mereatur;  i.  e.  probabile  ar- 
gumentum sumi  potest;  certitudo  nulla  habetur  theologica. 
— Katio  est,  quia  si  ex  mera  auctoritate  uni  parti  tanquam 
certae,  et  indubitato  verae  assentiremus,  oppositam  necesse 
foret  apertae  falsiiatis,  et  improbabilitatis  convincere,  quod 
citra  temeritatis  notam  fieri  nequit,  quamdiu  pro  parte 
contraria  stat  ejusdem  respective  ponderis  fundamentum, 
nempe  auctoritas  aeque , vel  quasi  aeque  gravis.  — Ne- 
que etiam  si  rationes  ex  una  parte  nobis  multum  proba- 
biliores videantur,  non  ideo  aliter  sentientes  superbe  con- 
temnamus, qui  forte  majori  ingenio,  et  majori  diligentia 
omnia  examinarunt,  et  dijudicarunt. 

2.  Communi  sententia  Theologorum  in  re  gravi  theo- 

logica (liret  non  sit  de  fide)  refragari,  praesumtuosum 
est,  ita,  ut  communis  opinio  tamdiu  debeat  haberi  pro  vera, 
quousque  non  enervetur  manifestis  argumentis  contrariis. 
— Ilatio  est,  quia  intellectus  hominis  privati  facilius  er- 
rat, quam  Doctorum  consensus.  Ecclesia  ipsa  tam  in  de- 
cisionibus pontificiis,  quam  in  Conciliis  hunc  senipcr  ho- 
norem defert  communi  Theologorum  sententiae,  ut  quous- 
que talis  non  sit  evidenter  convicta  de  falsitate,  non  solum 
non  declaret  contrarium,  sed  juxta  eandem  Bcntire,  et  ope- 
rari velit  fideles.  — — Et  si  in  omni  alia  disciplina  fi- 
des habenda  est  in  arte  peritis,  et  expertis,  quidni  in 
Theologia? 

3.  Concors,  et  unanimis  omnium  Theologorum  scho- 
lasticorum de  re  fidei,  ac  morum  asseveranter,  et  constan- 
ter propugnata  sententia  tam  firmum  fundat  judicium  theo- 
logicum, ut  contradicere  in  hujuscemodi  proximum  sit  hae- 
resl.  Variis  id  rationibus  probari  potest,  a)  Quidquid 
enim  concors  Theologorum  in  materia  fidei,  et  morum  te- 

net  sententia,  id  universalis  tenet  Ecclesia : a quonam  enim 
niai  a Theologis,  aut  ab  iis,  qui  perceperunt  a Theologis, 
docentur  omnes  Christi  fideles?  — Si  ergo  omnes  Theo- 
logi errarent,  tota  Ecclesia  periculo  erroris  exponeretur: 
cum  autem  Deus  Ecclesiae  in  necessariis  non  desit,  certe 
omnes  Theologos  errare  non  sinit.  — b)  Theologi , qui 
omnia  indagare,  omnia  judicare,  de  omnibus  disputare 
consueverunt,  certe  unanimiter  non  eonsentirent,  nisi  vel 
per  irrefragabilem  auctoritatem  S.  Scripturae , vel  per  in- 
dubitatam traditionem  apostolicam,  vel  per  definitionem 
Pontificum  aut  Conciliorum  ad  ita  consentiendum  adacti 
fuissent,  c)  Apostolus  (Eplies.  4.)  docet,  quod  Deus  Ec- 
clesiae suae  dederit  non  solum  Apostolos,  Prophetas,  et 
Evangelistas,  sed  etiam  pastores,  et  doctores,  in  opus  mi- 
nisterii , et  od  servandam  unitatem  fidei : ergo  sicut  ea- 
dem Christi  Ecclesia  semper  perdurabit,  ita  ad  providen- 
tiam Christi  pertinet,  ut  semper  habeamus  pastores,  et 
doctores,  qui  proprio  ore  nos  doceant,  et  nos  confirment 
in  unitate  fidei.  Hoc  autem  alia  via,  vel  ratione  non  fit, 
quam  per  unanimes  Theologorum  doctrinas:  ergo  qui  his 
eontradicit,  divinae  providentiae,  et  Ecclesiae  stabilitati  re- 
pugnat, et  proximus  haeresi  merito  censetur,  d)  Si  omnes 
Theologi  errarent,  non  posset  tacere  Ecclesia,  quae  ne- 
que tunc  tacere  solet,  quando  pauciores  oirca  fidem  errant. 
Error  enim,  cui  non  resistitur,  approbatur,  et  veritas,  cum 
non  defenditur,  opprimitur,  — ait  Innocentius  (83.  dist. 
c.  error.)  Ex  his  ergo  apparet,  quantus  sit  Theologorum 
scholasticorum  usus  in  Theologia  dogmatica  non  solum 
ad  doctrinam  Christi  melius  intelligendam,  et  ad  argu- 
menta depromenda;  sed  praecipue  etiam  ad  consensum 
Ecclesiae  cognoscendum. 


Digitized  by  Google 


563 


* $.  213. 

IV.  De  reliquis  mediis. 

Praeter  ea , quae  modo  proposita  sunt , alia  quoque 
media  dantur  ad  consensum  Ecclesiae  extraconciliarem 
cognoscendum,  a)  In  primis  Ecclesiae  saeculis  ad  id  or- 
dinabantur lilerac  'formatae,  seu  communicaloriae , in 
quibus  Episcopi  sententiam  suam  manifestarunt,  et  quas 
ceu  fidei  tesseras  sibi  invicem  miserunt.  — b)  Quid  Epis- 
copi circa  varias  fidei  doctrinas  sentiant,  optime  etiam 
dignosci  potest  ex  libris  publica  auctoritate,  i.  e.  appro- 
bante, vel  etiam  jubente  Episcopo  editis,  uti  sunt  libri 
symbolici , rituales,  sacramentales  etc.  (Cf.  §.  179.  n.  4.) 
c)  Denique  etiam  ex  universali,  et  constanti  persuasione 
fidelium  doctrinam  quandam  ceu  fidei  dogma  profitentium, 
aut  etiam  ex  praxi  fidelium  non  solum  tolerata,  sed  etiam 
approbata,  aut  praecepta,  saepe  satis  tuto  dignosci  potest, 
qtiid  Episcopi  sentiant,  et  doceant.  Fides  enim  Ecclesiae 
discentis  omnino  a fide  Ecclesiae  docentis  dependet. 

Dc  consensu  Ecclesiae  extraconciiiari  plena  certitudo  per  romanum 
Pontificem  obtinenda  est.  Ad  ipsum  enim  ceu  ad  unitatis  Cen- 
trum omnes  Ecclesiae  confluunt,  quarum  ideo  consentientem 
fidem  nemo  melius  ipso  dignoscere  potest.  Et  sicut  roinani 
' Pontificis  est , concilia  generalia  confirmare , ita  ad  eundem 
spectat,  de  consensu  Ecclesiae  extraconciiiari  testimonium  au- 
thenticum ferre,  quod  certe  omnem  fidem  meretur,  cum  per 
ipsum  - quasi  per  suum  os  - Ecclesia  universalis  docens  lo- 
quatur. — 

Articulus  Iit . 

De  infallibilitatis  objecto. 

$•  214. 

, Momentum  doctrinae. 

Dum  de  objecto  infallibilitatis  quaeritur,  veritates  in- 
quiruntur, in  quibus  declarandis,  et  definiendis  Eoolesia 

dono  inerrantiae  gaudet.  Magni  momenti  haec  quaestio 
jure  censetur,  quia  gravia  incommoda  sequuntur,  tum  si 
infallibilitatis  objectum  nimium  extenditur,  tum  Ri  nimium 
restringitur.  — Si  enim  Ecclesiae  infallibilitas  adscribere- 
tur  in  iis,  in  quibus  hoc  privilegio  donata  non  est,  error, 
qui  ex  hac  parte  possibilis  esset,  in  maximum  Ecclesiae 
opprobrium,  et  Religionis  detrimentum  vergeret.  «Quis  enim 
non  videat,  ait  Muratorius  (de  ing.  niodcr.  i.  1.  c.  13.), 
si  in  uno,  quod  vere  ad  Ecclesiae  judicium  pertineat,  ec- 
clesiastici judices  aberrasse  deprehendantur,  necesse  quo- 
que esse,  ut  in  caeleris  omnibus  errori  obnoxiam  Eccle- 
siam confiteamur?  — sic  dum  incerta,  et  indebita  jura  S. 
Pastoribus  conceduntur,  etiam  certa,  et  debita  in  periculum 
adducuntur,  — Si  autem  infallibilitatis  objectum  nimis  re- 
stringitur, et  Ecclesiae  inerrantia  in  iis  negatur,  in  quibus 
divinitus  conceBsa  est,  injuria  fit  tum  Christo,  cujus  boni- 
tas, et  providentia  inique  limitatur,  et  obscuratur,  tum  Ec- 
clesiae, cujus  auctoritati  derogatur,  tum  fidelibus,  quibus 
ex  hac  parte  firma  fidei  certitudo  adimitur.  — Summopere 
ergo  allaborandum  est,  ut  in  hac  quaestione  inter  duo  ex- 
trema medium  teneatur. 

Circa  infallibilitatis  objectum,  olim  multis  nimia  extensio,  hodie 
nimia  restrictio  probatur.  Ast  hac  in  re  non  quid  hominibus 
placuerit,  piaceatve,  sed  quid  Christus' velit,  respiciamus:  siculi 
enim  institutio  infallibilitatis,  ita  et  extensio,  et  conditiones  a 
voluntate  Christi  pendent.  (Cf.  Dobmayr.  T.  IV.  Append. 
S.  65.  not.). 


§.  215. 

Regulae. 

Infallibilitatis  objectum  ex  principiis,  hactenus  proba- 
tis satis  certo  determinari  potest.  Ecclesia  enim,  ut  ex 
aliatis  argumentis  constat,  infallibilis  est  propter  Christi, 

et  Spiritus  S.  assistentiam.  Ergo  infallibilis  eBt  In  iis, 
in  quibus  Christi,  et  Spiritus  S.  assistentia  promissa  est: 
haec  autem  promissa  est  in  iis,  quae  revelata,  et  mandata 
sunt  a Christo  (Matth.  28,  19  etc).  Christus  enim  ple- 
nam Revelationis  lucem  attulit  mundo,  et  partim  V.  T. 
Revelationem  confirmavit,  partim  novam  proposuit,  ita,  ut 
haec  ad  salutem  omnium  hominum  promovendam  sufficiat, 
et  nulla  amplius  nova  revelatione  opus  sit.  Ut  autem  sa- 
luberrima haec  salutis  doctrina  semper  pura  inter  homines 
servetur,  Ecclesia  ut  infallibilis  ejusdem  interpres,  custos, 
et  controversiarum  circa  illam  emergentium  judex  instituta 
fuit.  — Ex  his  principiis 'duae  regulae  ad  determinandum 
infallibilitatis  objectum  deducuntur,  quarum  prior  positiva , 
posterior  negativa  dici  potest.  1.  Ecclesia  infallibilis  est 
in  declarandis,  definiendis,  et  contra  omnes  errores  custo- 
diendis, et  conservandis  iis,  quae  divinitus  revelata  Bunt. 
2.  Ecclesia  tenore  promissionum  Christi  infallibilis  dici 
non  potest  in  iis,  quae  revelata  non  sunt,  et  ad  fidei  con- 
servationem haud  requiruntur.  ^ 

Muratorius  duas  conditiones  requirit,  ut  Ecclesia  infallibiliter 
dogmata  statuere  possit,  nimirum  1.  fidelium  necessitatem,  ac 
utilitatem,  2.  fundamentum  in  Revelatione  sive  scripta,  sive 
tradita.  Cum  autem  omnia,  quae  sive  scripta,  sive  tradita  sunt, 
ad  nostram  doctrinam,  et  utilitatem  revelata  fuerunt,  et  cum 
plurima  si  non  omnibus,  saltem  multis  e.  g.  praesulibus  ec- 
clesiasticis scitu  necessaria,  caeteris  cognitu  utilia  dici  debeant : 
utique  de  prima  conditione  nunquam  dubitare  licet,  et  ideo 
remanet  solum  secunda,  quae  coincidit  cum  regulis  prius  sta- 
tutis. — Cl.  Dobmayr  sequenti  modo  infallibilitatis  objectum 
determinat.  Ait  enim:  Extensio  infallibilitatis,  seu  multitudo 
objectorum,  quibus  authentice  declarandis  Ecclesia  sufficit, 
recte  dicitur  integer  ordo  salutis,  a Christo  institutus.  — 
Nam  gloria  Dei,  et  salus  animarum  finis  est,  ob  quem  Chri- 
stus venit:  ad  hunc  autem  finem  promovendum  doctrina  reve- 
lata est  medium  proximum,  et  Ecclesiae  auctoritas  medium 

remotum  est.  Itaque  Ecclesia  omnia,  quae  ad  ordinem  sa- 
lutis ex  institutione  Christi  pertinent  infallibili  judicio  decla- 
rare, et  nullum  errorem,  ei  contrarium,  aut  dilTormem  assu- 
mere, vel  docere  potest.  — Cum  autem  Christus,  quae  ad  sa- 
lutem hominum  requiruntur,  cuncta  revelaverit,  ita  ut  nova 
Revelatione  opus  non  sit,  profecto  haec  regula  cum  prius  allatis 
convenit,  illasque  solummodo  alia  ratione  proponit.  Ideo  ipse 
Dobmayr  (I.  c.  §.  67.)  aliam  specialem  regulam  statuens  didt, 
ex  tenore  promissionis  Christi  Ecclesiae  infallibilitatem  se  ex- 
tendere ad  veritates  formaliter  revelatas.  Monet  tamen,  infal- 
libilitatem Ecclesiae,  cum  sit  privilegium  a Christo,  Principe 
optimo,  pro  bono  Ecclesiae  concessum,  latae  esse  interpre- 
tationis, uti  ex  conceptu  genuino  de  sapientia,  et  bonitate 
Christi,  et  ex  paritate  de  privilegiis  Principum  declarari  potest. 

§.  216. 

Regularum  applicatio. 

Ex  principiis,  regulisque  statutis  varia  corollaria  se- 
quuntur: 

4.  Ecclesia  infallibilis  est  in  agnoscendis  libris  divi- 
nitus inspiratis,  et  in  eorum  canone  statuendo ; nam  si 
vel  librum  divinitus  inspiratum  rejiceret,  vel  opus  mere 
humanum  ut  divinum  assumeret,  in  utroque  casu  circa  ip- 
sam Revelationem  erraret. 

2.  Ecclesia  infallibilis  est  in  intelligenda,  et  expo- 
nenda S.  Scriptura,  quae  utpoie  divinitus  inspirata  non- 
nisi Revelationem  continet. 

8.  Ecclesia  etiam  errare  non  potest  in  judicandis  ver- 
sionibus  S.  Scripturae,  ita  nimirum,  ut  authentico  judicio 
definire  possit,  nullum  circa  fidem,  et  mores  errorem  in 
illis  contineri.  — Cum  enim  Ecclesia  infallibilis  sit  in  Re- 
velatione non  solum  intelligenda,  sed  et  docenda,  ac  aliis 
tradenda,  quod  in  variis  linguis  fieri  debet,  certe  etiam 
Ecclesia  errare  nequit  in  dijudicanda,  et  approbanda  S. 

Scripturae  versione,  quae  sicut  textus  originalis  doctrinam 
revelatam  continet.  Ecclesia  enim  in  docendo  erraret,  si 
spuriam,  et  fallacem  versionem  fidelibus  ut  genuinam,  et 
veracem  proponeret.  — Exinde  apparet,  quantae  auctorita- 
tis sit  Vulgata  nostra,  quae  saltem  quoad  ea,  quae  fidem, 
moresque  spectant,  ab  Ecclesia  approbata  fuit.  — Et  sane 
necessc  est,  ut  authentico,  et  infallibili  Revelationis  inter- 
preti, pro  omnibus  Gentibns  constituto,  etiam  jus  adseri- 
batur,  authentice,  et  infallibiliter  S.  Scripturae  versiones 
dijudicandi,  et  approbandi. 

4.  Ecclesia  etiam  infallibilis  est,  dum  ex  SS.  Patrum 
8 criptis  dogmata  divinitus  tradita  eruit.  Si  enim  Ecclesia 
in  intelligenda,  et  exponenda  SS.  Patrum  doctrina  errare 
posset,  etiam  in  cognoscenda,  et  explicanda  divina  Tradi- 
tione errori  obnoxia  esset;  cum  autem  id  admitti  non  pos- 
sit, etiam  illud  impossibile  dicendum  est.  — Non  autem 
ideo  in  dijudicandis  singulis  Patribus  Ecclesia  infallibilis 
est,  sed  in  dijudicandis  omnibus  collective  sumtis,  prout 
non  singuli,  sed  omnes  collective  sumti  divinam  Traditio- 
nem constituunt.  Dum  ergo  de  consensu  Patrum  agitur, 
Ecclesia  circa  objectum  revelatum  versatur,  non  autem  dum 
de  unius  Patris  sensu  quaeritur. 

5.  Ecclesia  etiam  infallibilis  est  in  recte  intelligendis 
S.  Canonibus  conciliorum  generalium,  sive  particularium, 
a lota  Ecclesia  approbatorum.  Cum  enim  singularia  haec 
monumenta  certissimas  contineant  evangelieae  veritatis  sanc- 
tiones, necesse  est,  ut  ad  earum  sensus  inlelligendos  opem 
conferat  Deus,  ne  in  necessariis  Ecclesia  deficiat. 

6.  Cum  in  Revelatione  non  solum  veritates^jheoreli- 
cae,  sed  et  praecepta  moralia,  atque  consilia  ecangelica 
contineantur,  varia  media  salutis  indigltcntur,  jura , et  of- 
ficia ministrorum  sacrorum  etc.  determinentur,  Ecclesia 
.in  his  omnibus  declarandis,  et  definiendis  infallibilis  est. 

7.  Ecclesia  potest  symbola  fidei  conficere,  quod  saepe 
necessarium  est  fidelibus,  ut  sciant,  quid  credendum  sit, 
ct  ne  in  errorem  ab  heterodoxis  inducantur.  In  illis  autem 
conficiendis  Ecclesia  certe  aberrare  non  potest,  quia,  dum 
symbola  proponit,  nil  aliud  facit,  nisi  ut  pubjice  - pro  fide- 
lium norma  - declaret,  quid  revelatum,  et  quid  credendum 
sit:  in  declaranda  autem,  et  docenda  Revelatione  semper 
infallibilis  est.  Omni  jure  idcirco  etiam  symbolo  jam  pro- 
posito alios  quoque  fidei  articulos  addere  potest,  quia  tunc 
non  jam  nova  dogmata  procudit,  sed  solum  id  quod  Bem- 
per  implicite  creditum  est,  explicite  credendum  proponit, 
quod  jam  Baepe  ob  liaereses  enatas  necessarium  fuit.  (Cf. 
Dobmayr  I.  c.  Muratorius  de  ing.  mod.  1.  I.  cap.  13  etc.) 

§•  217. 

Quaestiones  variae  de  judicii  ecclesiastici  auctoritate. 

Circa  objectum  ecclesiasticae  infallibilitatis  variae  quae- 
stiones a Theologis  proponuntur,  et  non  uno  eodemque 
modo  ab  omnibus  solvuntur.  Hos  etiam  Kliipfcl  innuit, 
et  quasi  ex  tripode  solvit  (T.  I.  Proleg.  §.  78.  Not.  2.). 
Ait  enim:  «Quaestionibus  illis,  num  Ecclesia  sit  infallibi- 
lis in  quaestionibus  philosophicis?  an  in  factis  dogmati- 
cis ? an  in  censura  librorum  ? an  in  beatificatione,  et  cano- 
ni/.atione  Sanctorum? Respondemus  paucis,  infallibi- 

lem non  esse,  quod  res  istiusmodi  revelatae  a Deo  non 
sint,  neque  admittendae  sint  novae  revelationes,  neque  ne- 
cessariae.^— Haec  vero  generalis,  ct  sine  ulla  distinctione 
prolata  responsio  approbari  nullatenus  potest.  Sed  juxta 
principia  statuta  et  regulas  praescriptas  quaestiones  sol- 
vendae sunt.  Et  cum  in  solutione  hincinde  Theologi  dis- 
sentiant, si  quis  uni  sententiae  subscribit,  decet  tamen,  ut 
et  aliter  sentientium  rationes  expendat. 

Si  quaeritur,  an  Ecclesia  in  quaestionibus  philosophi- 
cis infallibilis  sit,  nec  ne;  cum  distinctione  respondendum 
eBt.  Si  enim  quaestio  philosophica  materiam  concernit, 
quae  iu  ipsa  revelatione  exposita  continetur,  Ecclesia  in 
illa  definienda  infallibilis  est.  Sic  c.  g.  si  quaeratur  de 
cosmogenia,  de  origine  hominum,  de  simplicitate,  et  im- 
mortalitate animae,  de  libertate  etc.,  in  his  quaestionibus 
dirimendis  Ecclesia  infallibilis  est,  quia  veritates  revelatas 
concernunt:  idem  dicendum  est  de  judicio  Ecclesiae  circa 
praecepta  morum,  seu  Ethicam  naturalem,  quae  etiam  Re- 
velationis objectum  constituit.  Aliter  sentiendum  est,  si 
agitur  de  quaestionibus,  circa  quas  nihil  in  Revelatione 
invenitur,  et  in  quibus  ideo  Ecclesiae  infall ibilitas  adseribi 
non  potest.  — Monet  tamen  Muralorius  (.1.  c.  cap.  561.) 
Ecclesiam  etiam  in  scientiis,  et  artibus,  non  pertinentibus 
ad  fidem,  jure  damnare  poBse  opiniones,  quae  S.  Literis 
evidenter  repugnant,  aut  quibus  positis  S.  Scripturae  loca 
apte,  et  commode  explicari  nequeunt.  Ratio  est,  quia  ve- 
ritas una  est,  et  ideo  nil  verum  esse  potest  in  Philosophia, 
quin  et  verum  sit  in  Theologia,  et  vicissim : a Deo  autem 
revelata  semper  vera  sunt,  ac  ideo  his  contraria  certis- 
sime falsa. 


§■  219. 

II.  Dc  factis  dogmaticis  personalibus. 

Per  facta  dogmatica  non  inlelliguutur  facta,  quae  in  S. 
Literis,  aut  in  Traditione  continentur,  quae  ergo  revelata 
sunt,  et  hac  de  causa  infallibiter  ab  Ecclesia  decerni  pos- 
sunt, sed  intclliguntur  facta,  quae  intimo  nexu  cum  dog- 
mate conjuuguntur.  Haec  facta  vel  personas,  vel  libros 

concernunt,  et  ideo  in  personalia,  et  doctrinalia  dividi 
solent.  Nexus  facti,  personam  respicientis,  cum  dogmate 
clare  elucet,  si  argumentatio  instituatur,  in  qua  dogma 
continetur  in  propositione  majori,  factum  historicum,  dog- 
mati conjunctum,  in  minori,  ex  qua  ceu  conclusio  fluit 
factum  dogmaticum:  e.  g.  Qui  negat  divinitatem  Christi, 
est  haereticus;  Arius  negavit  divinitatem  Christi,  ergo  fuit 
haereticas.  — Jn  istis  factis  dijudicandis  nonnulli  Theo- 
logi Ecclesiae  infallibilitatem  adscribcndam  esse  censue- 
run»,  duplici  ratione  ducti,  quia  nimirum  Ecclesia  pro  mu- 
nere pascendi  lupos  sine  erroris  periculo  agnoscere  debet, 
ut  ab  ipsis  gregem  custodiat,  et  quia  Ecclesia  in  conciliis 
generalibus  non  solum  dogmato  definivit,  sed  etiam  per- 
sonas, a dogmate  aberrantes  damnavit,  et  strictissime 
praecepit,  ut  omnes  huic  quoque  damnationi  assentiant.  — 
Sed  tamen  alii  Theologi,  principiis,  et  regulis  allatis  in- 
sistentes, hoc  in  judicio  Ecclesiae  infallibilitatem  non  ad- 
scribunt.  Facta  enim  praedicta  personalia  revelata  non 
sunt,  et  ideo  ad  infallibilitatis  objectum  non  spectant. 
Hujus  sententiae  est  Muratorius,  et  etiam  Billuart , qui 
(T.  VII.  Diss.  ’3.  Art.  7.  §.  1.)  dicit:  ^Quantum  ad  facta 
personalia,  et  particularia,  quae  nituntur  tantum  testimoniis 
humanis  fallibilibus,  neque  ad  regimen  totius  Ecclesiae, 
omniumque  fidelium  salutem  pertinent,  communis  sententia 
est,  Ecclesiae  judicium  posse  errare.“  Unde  S.  Thomas 
(quodl.  9.  a.  1(1.)  dicit:  „lu  aliis  vero  sententiis,  quae  ad 
facta  particularia  pertinent,  ut  cum  agitur  de  possessioni- 
bus, vel  de  criminibus,  vel  de  ejusmodi,  possibile  est  ju- 
dicium Ecclesiae  errare.“  Huc  etiam  jure  refertur  id, 
quod  Innocentius  III.  (Cap.  a nobis  de  sent.  excommnn.) 
fatetur:  Judicium  Dei  veritati,  quae  nec  fallit,  nec  falli- 

tur, semper  innititur;  judicium  autem  Ecclesiae  nonnun- 
quam  fi.  e.  in  factis  personalibus  non  revelatis)  opinionem 

sequitur,  quam  et  fallere  saepe  contingit,  et  falli.  Propter 
quod  contingit  interdum,  ut  qui  ligatus  est  coram  Deo, 
apud  Ecclesiam  sit  solutus,  et  qui  liber  est  apud  Deum, 
ecclesiastica  sit  sententia  innodatus.**  — Neque  hac  ha  re 
Ecclesiae  infallibilitas  necessaria  est,  ut  hcterodoxa  sen- 
tientes, ac  docentes  agnoscere,  .et  ab  his  gregem  suum 
praeservare  possit.  Ad  illud  enim  vires  naturales  suffici- 
unt, praecipue  cum  nonnisi  docti,  experti,  probatique  viri 
post  accuratum  examen  judicare  soleant,  et  ad  hoc  efficien- 
dum sufficit  concessa  a Christo  Ecclesiae  potestas  iegisla- 
tiva,  et  judiciaria,  cui  omnes  se  subjicere  tenentur:  hanc 
subjectionem  etiam  omni  jure  semper  Ecclesia  exegit,  dum 
in  conciliis  haereticos  damnavit. 

$.  220. 

III.  Dc  factis  dogmaticis  doctrinalibus,  seu  de  censura  librorum. 

Si  agitur,  de  factis  dogmaticis  doctrinalibus,  seu  de 
censura  librorum,  duplex  quaestio  secernenda  est.  Quaeri 
enim  potest,  an  aliqua  doclrioa,  in  libro  clare,  et  certe 
contenta  vera  sit,  nec  ne?  — et  quaeri  potest,  an  doctrina 
aliqua,  quae  jam  certo  vel  vera,  vel  falsa  est,  in  libro 
contineatur,  nec  ne.  1)  1 ti  prima  quaestione  Bolvenda  Ec- 
clesia absque  dubio  infallibilis  est,  si  judicat  de  veritate, 
aut  falsitato  propositionum  in  libro  contentarum,  et  ad 
fidem  spectantium.  Ecclesia  enim  circa  doctrinam  revela- 
tam erraret,  si  propositionem  Revelationi  consonam  dam- 
naret, aut  propositionem  Revelationi  contrariam  approbaret: 
tanto  errori  Ecclesia  nullo  modo  subjecta  esse  potest. 
Neque  infallibili  hac  in  re  EccleBiae  judicio  obBtat,  quod 
veritas  non  iisdem  verbis,  quae  in  propositione  occurrunt, 
revelata  sit,  nam  etiam  in  verbis  dijudicandis,  et  adhiben- 
dis, sine  quibus  dogmata  enuntiari  non  possunt.  Ecclesia 

eo  ipso  infallibilis  est,  quia  Christi , et  Spiritus  S.  assi- 
stentia ipsi  in  docendo  (ad  quod  rectus  verborum  usus 
requiritur)  promissa  est:  et  sane  si  Ecclesia  in  verbiB  iu- 
telligendis,  et  adhibendis  essentialiter  errare  posset,  de 
omni  infallibilitate  actum  esset.  Dubitare  ergo  non  licet 
de  Ecclesiae  infallibilitate,  dum  de  veritate,  aut  falsitate 
propositionum,  ad  fidem  spectantium,  judicium  fert.  — 

2.  Circa  secundam  quaestionem  dissentiunt  Theologi. 
Nonnulli  Ecclesiam  infallibilem  dicunt,  dum  judicat,  erro- 
nea, et  haeretica  in  libro  ipso  contineri,  et  dum  ideo  li- 
brum damnat,  ejusque  lectionem  prohibet.  Id  autem  6e- 
quentibiiB  potissimum  argumentis  probant:  a)  Christus 
Ecclesiae  suae  non  deest  in  omnibus  illis,  quae  ad  depo- 
siti conservationem,  et  publicani  fidelium  salutem  necessa- 
ria sunt.  Atqui  ad  depositi  conservationem , ct  fidelium 
Balutem  necesse  est , ut  Ecclesia  infallibili  judicio  possit 
noxia  pascua  a salubribus,  venenum  a remedio  i.  e.  libros 
heterodoxos,  et  pestiferos  ab  orthodoxis  et  utilibus  distin- 
guere. Aut  quis  fidelis  posset  se  tuto  Ecclesiae  suae  auc- 
toritati committere,  si  haec  posset  libros  haereticos  ut  or- 
thodoxos approbare,  aut  vere  Catholicos  damnare  ut  per- 
niciosos? — — Omnino  ergo  Ecclesiae  in  censura  libro- 
rum infallibilitas  adjudicanda  est,  ut  muneri  suo  pascendi, 
regendi  Ecclesiam,  et  depositum  fidei  custodiendi  satisfa- 
cere possit,  b)  Ecclesia  omni  tempore  de  libris  judicium 
tulit,  et  pro  hoc  plenam  ab  omnibus  subjectionem  exegit. 
Sic  in  Concilio  Nicaeno  I.  damnavit  Arii  Thaliam , ut— 
pote  erroribus  haeresibusque  refertam.  Damnavit  scripta 
Nestorii  in  concilio  Ephesino,  et  Chalcedonensi  eadem  de 
causa  : contra  vero  probavit  scripta  Cyrilli  adversus  eun- 
dem exarata , utpote  orthodoxa.  In  concilio  generali  V, 
damnavit  tria  capitula,  et  sic  in  omni  saeculo  libros  haereti- 
cos  damnavit,  ita  quidem  ut  ab  omnibus  assensum  pro  hac 

damnatione  exigeret,  et  illorum  lectionem  etiam  sub  ex 
communicatione  prohiberet.  Si  autem  Ecclesia  hoc  in  ju- 
dicio falli,  et  faliere  posset,  quomodo  probaretur  fidelibus 
sat  firmo  argumento,  consensum  internum  deberi  decisio- 
nibus, in  quibus  errare  posset  Ecclesia?  quomodo  pos- 
set Ecclesia  sub  poena  anathematis  ejusmodi-  obsequium 
exigere?  An  non,  ut  optime  ratiocinatur  Bellarminus, 
iniquum  esset , sub  tam  gravi  poena  obligare  fideles  ad 

assentiendum  rebus  incertis,  et  interdum  falsis? 

(Cf.  Liebermann  T.  II.  P.  II.  C.  III.  Quaest.  3.  Perrone 
T.  8.P.  I.  C.  4.  Prop.  II.)  Non  obstantibus  autem  his  ra- 
tionibus alii  cum  Muratorio  (1.  c.  cap.  20.)  asserunt,  Eccle- 
siam in  hoc  judicio  infallibilem  dici  non  posse,  quia,  quid 
hic  vel  ille  auctor  senserit,  et  scripserit,  revelatum  non 
est.  Neque  hac  ex  parte  Ecclesiae  infallibilitas  necessa- 
ria esse  videtur.  Si  enim  propositiones  libri  claris,  et 
perspicuis  terminis  concipiantur,  ad  illas  intelligendas  vi- 
res naturales  sufficiunt,  neque  speciali,  et  extraordinaria 
Christi,  et  Spiritus  S.  assistentia  opus  est.  Si  autem  pro- 
positiones ambiguis,  et  aequivocis  terminis  proferantur, 
quaestio,  quae  tunc  de  mente  auctoris  movetur>  ad  facta 
dogmatica  personalia  referenda  est.  — Ecclesia  autem 
omni  jure  talem  librum  damnare,  et  prohibere  potest  pro 
potestate  sua  legislativa,  et  judiciaria,  quam  omnes  vene- 
rari , et  cui  se  subjicere  debent.  Ideo  ipse  Muratorius 
(I.  c.)  dicit:  „ Licet  Ecclesia  hoc  in  judicio  infallibilis  non 
sit,  — nihilominus  Gdeles  libros,  quos  Ecclesia  proscrip- 
sit, et  verbis,  et  anima  exeerare  debent;  non  enim  solum 
definitionibus  Ecclesiae  credendum , sed  et  ejus  praeceptis 
obedienduin  est.“  Qui  autem  talem  obedientiam  recusant, 
merito  etiam  anathemate  feriuntur.  Gravissime  ergo  er- 
rarunt, et  peccarunt  Jansenii  fautores,  qui  licet  quinque 
propositiones  a romanis  Pontificibus  proscriptas  damna- 


Digitized  by  Google 


576 


rnnt,  tamen  fateri*  noluerunt,  has  quinque  propositiones  ili 
libro  Janscnii  vere  contineri,  licet  etiam  hoc  romani  Ponti- 
fices cum  magno  Episcoporum  consensu  et  judicaverint,  et 
declaraverint. 

$•  2511. 

IV.  De  Beatificat ione,  et  Canonizatione  servorum,  ct  servarum  Dei. 

Tum  Beatificalio,  tum  Canonizatio  est  publicum  Eccle- 
siae testimonium  de  vera  sanetitate,  et  gloria  alicujus  ho- 
minis defuncti.  Canonizatio  est  ultima  , et  dcGnitiva  sen- 
tentia de  sanctitate,  et  gloria  aiicujuB,  non  vero  beatifica- 
tio , post  quam  requiruntur  adhuc  novae  informationes,  ut 
perveniatur  ad  Canonizationem : praeterea  per  Canonizatio- 
nem  Sanctus  (vel  Sancta)  toti  Ecclesiae  colendus  propo- 
nitur; Beatificalio  autem  non  tam  est  sententia,  quam  in- 
dulgentia, seu  permissio,  ut  alicui  deferatur  cultus  religio- 
sus , non  in  tota  Ecclesia  , saltem  regulariter,  sed  in  ali- 
qua provincia,  vel  religione.  De  hoc  jam  judicio  quaeri- 
tur, an  sit  infallibile,  nec  ne?  — Circa  hanc  vero  quae- 
stionem triplex  sententia  inter  Theologos  viget. 

1.  Nonnulli  Ecclesiam  in  beatificatione,  et  praecipue 
in  canonizatione  servorum,  et  servarum  Dei  infallibilem 
esse  affirmant.  Inter  hos  Melchior  Canus  (de  loc.  theol. 
i.  5.  c.  5.  conci.  3)  dicit:  »MuItum  refert  ad  communes 
Ecclesiae  mores,  scire,  quos  debeas  Religione  colere;  quare, 
si  in  illis  erraret  Ecclesia,  in  moribus  quoque  graviter  er- 
raret, nec  differt,  diabolum  colas,  an  hominem  condem- 
natum.^ Cum  autem  id  in  maximum  Ecclesiae  opprobrium, 
in  Religionis  dedecus,  et  in  fidelium  detrimentum  cederet, 
Deus,  qui  Ecclesiae  in  necessariis  non  deest,  tantum  er- 
rorem admittere  non  potest.  — Aliud  argumentum  M.  Ca- 
* nus  desumit  ex  eo,  quia  nullo  exemplo  ostendi  potest, 
Ecclesiam  per  testimonia  humano,  quorum  plurima  hisce 

in  camis  audiantur,  deceptam  fuisse,  et  erroneum  judicium 
tulisse,  quod  reformatione  indigeret.  Id  autem  adscribit 
assistenti  in  hoc  negotio  Spiritui  S.  j, cujus,  inquit,  pecu- 
liarissimae providentiae  abunde  magnum  argumentum  est, 
quod  nunquam  infirmata  est  fides  ab  humanis  testibus  se- 
mel in  hujusmodi  judiciis  suscepta,  quod  in  casibus  ci- 
vilibus saepe  accidit.  Eandem  sententiam  propugnat  Bil- 
luart  (1.  c.  art.  8.),  qui  autem  dicit,  eam  de  fide  non  esse. 

2.  Alii,  statutis  regulis  stricte  insistentes,  Ecclesiam 
tenore  promissionum  Christi  in  beatificatione,  et  canoniza- 
tione  infallibilem  dici  non  posse,  contendunt,  quia  de  sancti- 
tate, et  gloria  hominum  defunctorum,  de  quibus  sermo  est, 
nil  revelatum  fuit.  Id  sentit  Muratorius  (1.  c.  17.)  qui  idcirco 
ad  rationes  a M.  Cano  allatas  ita  fere  respondet:  Si  con- 
tingeret ut  Sanctus  colatur,  qui  in  inferno  ardet,  error  iste 
non  esset  nisi  materialis,  qui  nec  in  Ecclesiae  opprobrium, 
nec  in  Religionis  dedecus,  nec  in  fidelium  detrimentum  ce- 
deret: n&m  cultus  talis  nihilominus  in  se  bonus  esset, 
quia  cultUB  Sanctorum  est  relativus,  et  ultimo  semper  ad 
Deum  dirigitur.  Neque  mirum  'est,  nullum  erroris  exem- 
plum in  beatificationis , et  canonizationis  causa  ostendi 
posse.  Si  enim  summa  diligentia  attendatur,  qua  in  his 
causis  proceditur,  et  quam  ipsi  etiam  Protestantes  saepe 
jam  admirati  sunt,  et  praecipue  si  consideretur,  EccleBlam 
hac  in  re  judicium  non  proferre,  nisi  de  miraculis  post 
mortem  patratis  ex  teBtimoniis  omni  exceptione  majoribus, 
certissimo  constet,  jure  concluditur,  tale  judicium  morali- 
ter  loquendo  errare  non  posse,  et  omnem  fidem  mereri. 

8.  Nonnulli  mediam  quasi  viam  ineunt , dicentes, 
quod , licet  tenore  promissionum  Christi  Ecclesiae  hac  in 
re  infallibilitas  probari  non  possit,  tamen  a divina  boni- 
tate talis  assistentia  pro  hoc  judicio  exspectanda  sit,  ut 
aberrare  omnino  non  possit.  Hujus  sententiae  est  8.  Tho- 
Dogm.  gen.  87 

mas  Aq.,  qui  eam  objecta  recensuisset,  in  qoibus  Ecclesia 
est  certe  infallibilis,  et  in  qoibus  non  eBt,  subjungit:  »Ca- 
nonizatio  Sanctorum  media  est  inter  haec  duo;  quia  tamen 
honor,  quem  Sanetis  exhibemus,  quaedam  professio  fidei 
est,  qua  Sanctorum  gloriam  credimus,  pie  credendum  est, 
quod  neque  etiam  in  his  Ecclesia  errare  possit.  (Quod 
lib.  1.  9.  art.  16.) 

Quidquid  de  Ecclesiae  infnllibililate  in  beatidcalionis,  et  canoniza- 
tionis  negotio  judicetur,  nunquam  tamen  hoc  judicium  contem- 
nere licet.  Qui  enim  negaret,  ab  Ecclesia  canonizatum  esse 
Sanctum  dicendus  foret  temerarius , quia  contradiceret  com- 
muni Ecclesiae  sensui  in  re  fundatissima,  et  cujus  oppositum 
non  habet  idoneum  fundamentum;  sed  ut  dicit  S. Augustinus 
(Epist.  118)  „insolentissimae  insaniae  est,  disputare,  nn  sit 
faciendum',  quod  tota  Ecclesia  facit“;  esset  quoque  scanda- 
losus , quia  retraheret  fideles  a cultu  Sanctorum ; esset  impius, 
quia  faceret  injuriam  tum  Ecclesiae,  tum  ipsis  Sanctis,  deni- 
que superet  liaeresin  sectariorum,  qui  vilipendunt  Canoni- 
zationes,  et  negant  cultum,  et  invocationem  Sanctorum.  (Cf. 
M.  Canum  lib.  5.  cap.  5.  Murator.  I.  c.) 

$.  222. 

- . . f ' 1 * % ' * 

V.  De  disciplina. 

Disciplina  a dogmatibus  plurimum  differt.  Dogmata 
enim,  quid  credendum  Bit,  proponunt,  disciplina  vero  tra- 
dit, quid  in  externo  Dei  cultu,  in  adminislralione  Sacra- 
mentorum etc.  faciendum  Bit.  Male  autem  sentiret,  qui  Ec- 
clesiae omnem  circa  disciplinam  infallibilitatem  denegaret. 
Aliter  enim  sentiendum  esse,  ex  dicendis  apparebit. 

1.  Aliqua  disciplinae  capita  - nunquam  immutanda  - 
Christus  ipse  praescripsit,  e.  g.  quae  ad  essentiam  sacri- 
ficii N.  L.,  ad  materiam,  et  formam  Sacramentorum  spec- 
tant; — alia  disciplinae  capita  Christus  Ecclesiae  suae  jus 
dedit  adjiciendi,  eaque  rursus  mutandi  pro  locorum,  tem- 

porum,  hominumque  indole,  quemadmodum  prudentiae,  pie- 
tatis, et  optimi  regiminis  ratio  postularet.  — Jam  ad  Ec- 
elesiam  spectat  dijudicare,  quid  circa  disciplinam  Christus 
praeceperit,  et  quid  Ecclesiae  liberum  reliquerit,  prout 
etiam  an  institutio  humano  - apostolica,  an  divino  - aposto- 
liea,  an  ad  tempus , an  perpetua  Bit , quo  in  judicio  certe 
infallibililis  est,  quia  alias  circa  ipsam  revelationem  erra- 
ret, putans  revelatum,  seu  a Christo  praecepturo,  quod  ta- 
men revelatum,  et  a Christo  praeceptum  non  est,  aut  e 
contra. 

2.  Ecclesia  pro  auctoritate  a Christo  accepta  potest 
etiam  pro  varietate  locorum,  temporum,  aliarumque  circum- 
stantiarum varia  disciplinae  capita  praescribere.  Haec  au- 
tem decreta  disciplinaria,  cum  revelata  non  sint,  stricte. lo- 
quendo ad  objectum  infallibilitatis  non  spectant.  — Sed 
tamen  Spiritum  S.  etiam  in  his  canonibus  disciplinaribus 
statuendis  non  deesBe,  gravis  ratio  probat.  Nam  Apostoli 
in  concilio  hieroBolymitano  non  solum  definitionem  fidei, 
quam  ediderunt,  sed  etiam  legem  disciplinarem,  quam  prae- 
scripserunt, Spiritui  S.  attribuerunt,  dicentes:  Visum  esi 
Spiritui  S.  et  nobis,  nihil  ultra  imponere  vobis  oneris, 
quam  haec  necessaria , ut  abstineatis  vos  ab  immolatis 
simulacrorum , et  sanguine,  et  suffocato  etc.  (Act.  15.) 
Cum  autem  hoc  concilium  sit  norma  futurorum,  itaque  con- 
cilia generalia  non  solum  definitiones  fidei,  sed  et  canones 
disciplinares  Spiritui  S.  attribuere  possunt.  Praeterea 
Ecclesia  nihil  contra  fidem,  et  mores  statuere  potest;  ergo 
etiam  disciplinam  praescribere  nequit,  quae  fidei,  moribusve 
contraria  sit.  (Liebermann  1.  c.  Quaest.  II.) 

S.  Hoc  etiam  inter  dogmata,  et  disciplinam  discrimen 
intercedit,  quod  in  dogmatibus  , quae  semper  eadem  ma- 
nent, nulla  dissensio  inter  Ecclesias  esse  possit,  sed  in 
diseiplma-pro  ratione  temporum,  et  locorum-varietas  Inter- 

dum  laudanda,  interdum  toleranda  est,  ne  majus  bonum-pax- 
perturbetur.  Id  Ecclesia  jam  saepe  exercuit,  id  SS.  Patres 
suadent,  id  ratio  saepe  postulat;  modus  enim  externi  cul- 
tus multum  a moribus,  ab  educatione  nationis,  et  ab  aliis  , 
circumstantiis  dependet.  „Neque  diverso  modo,  ait  Mura- 
torius,  se  coli  a gente  Bua  indignatur  Deus,  quando  interna 
charitas  ardens,  et  pura  fides,  et  dogmatum  concordia  ex- 
terni cultus  honestati  respondeat,  atque  is  cultus  Revela- 
tioni, ac  Traditioni  minime  repugnet.^  — Caeterum-licet 
disciplina  per  se  mutabilis  sit,  privatis  tamen  hominibus 
nefas  est  ea  abdicare,  aut  immutare,  aut  vituperare,  quae 
supremi  Ecclesiae  capitis  decreto,  aut  Episcoporum  con- 
sensu stabilita  sunt.  Ideo  impius  plerumque  censendus 
est,  qui  ecclesiasticam  disciplinam  privata  auctoritate  vio- 
lat, aut  mutat,  vituperat,  aut  contemnit.  (Muratorius  1. 
c.  cap.  15.) 

Dantur  etiam  aliae  quaestiones,  quae  circa  objectum  infallibilitatis 
moveri  solent,  quarum  solutio  in  variis  Theologis  inveniri 
potest  e.  g.  Billuart  T.  VII.  Diss.  III.  Art.  V.  et  sequent. 
Beda  Mayr  SBerty.  b.  Dtet.  Muratorius,  Dobmayr  etc. 

Caput  III. 

De  potestate  Ecclesiae. 

§.  223. 

Christus  Apostolis  non  solum  munus  docendi  imposuit, 
sed  ipsis  etiam  potestatem  leges  ferendi , hominum  actio- 
nes judicandi , et  refractarios  coercendi,  seu  puniendi 
concessit,  atque  ideo  in  ipsis  veri  nominis  imperium  fun- 
davit , quod  propter  finem  spiritualem , ad  quem  dirigitur, 
sacrum  appellandum  est,  et  quod  semper  in  Ecclesia  pfer- 
durare  debet.  Ecclesia  docens  est  ergo  ex  Christi  ordi-- 
natione  etiam  imperans.  Agendum  ergo  est  in  hoc  capite  1. 
do  imperii  sacri  institutione , 2.  de  imperii  sacri  per- 

duratioae,  3.  de  Primatu,  Petro  concesto,  4.  de  sessione 
Petri  Romae,  5.  de  Primatu  romani  Pontificis,  6.  de 
reliquis  ad  Hierarchiam  ecclesiasticam  spectantibus. 

Triplex  potestas  in  Ecclesia  probe  secernenda  est,  nimirum  po- 
testas magisterii,  potestas  ministerii  et  potestas  impe- 
rii, seu  regiminis.  De  potestate  magisterii,  qnae  ad  docen- 
dam Religionem  revelatam  ordinatur,  actum  est  in  capite  prae- 
cedenti. De  potestate  ministerii,  ad  quam  spectat  cultus  ex- 
ternus, Sacrificii  oblatio.  Sacramentorum  administratio  etc. 
quae  communiter  potestas  ordinis  dicitur,  agendum  est  in 
Dogmatica  speciali,  in  qua  de  mediis  salutis  a Christo  institu- 
tis sermo  est.  Hic  ergo  solummodo  agendum  est  de  potestate 
imperii  seu  regiminis,  quae  etiam  potestas  jurisdictionis  no- 
.. " niminari  solet. 

Articulus  /. 

De  sacri  imperii  institutione. 

S-  224. 

Bine  imperio  nullam  societatem  bene  ordinatam  con- 
sistere posse,  Philosophi  docent,  Juris  periti  probant,  et 
historia  confirmat.  Cum  autem  Christus  regnum  divinum 
morale  fundaverit,  seu  societatem  religiosam  instituerit, 
eamque  bene  ordinatam  esse  voluerit,  absque  dubio  illam 
etiam  sacro  imperio  instruxit. — Id  Protestantes  non  omni- 
mode diffitentur.  Nam  et  ipsi  habent  non  Bolum  corpus 
aliquod  pastorum  ad  annuntiandum  Evangelium,  et  admi- 
nistranda sacramenta,  sed  etiam  seniores  buos,  et  doctores, 
quibus  officium  committunt  legibus  regendi  disciplinam,  ju- 
dicia instituendi,  vel  etiam  poenas  dictandi.  Verum  in  eo- 
rum Bententia  nulla  est  ex  Christi  ordinatione  inter  Cle- 
rum,'et  plebem  distinctio;  imo  omnem  potestatem,  et  juris 
dictionem  ecclesiasticam  radicaliter  in  populo  esse  eon- 
tandunt,  eos,  qui  illam  exercent,  de  consensu  tantum,  et 

nomine  populi  agere,  et  si  ab  hoc  monere  boo  exuuntur, 
nulla  ratione  a reliqua  plebe  distingui.  — Haec  autem 
sententia  a veritate  longe  aberrat.  Nam  Christus  non  om- 
nibus, non  populo,  Bed  Apostolis  potestatem  1.)  legis! oli- 
vam., 2.  judiciariam,  et  3.  coercilivam  concessit,  in  qua 
triplici  potestate  sacrum  imperium  consistit. 

§.  225. 

I.  De  potestate  Apostolorum  legislativa. 

Christum  Apostolis  potestatem  dedisse,  leges  ferendi, 
eaquc  ordinandi,  ac  praescribendi,  quae  ad  Ecclesiae  finem 
conducunt,  ex  ipsis  S.  Litteris  probatur. 

1.  Christus  enim  Apostolis  suis  dedit  potestatem  li- 
gandi, et  solvendi,  dicens  Matth.  18,  18:  Amen  dico  vo- 
bis, quaecunque  alligaveritis  super  terram , erunt  li- 
gata et  in  coelis;  et  quaecunque  solveritis  super  ter- 
ram, erunt  soluta  et  in  coelis.  Hisce  verbis  Apostolis 
potestatem  legislativam  traditam  eBse,  probatur:  a)  ex 
obvio  verborum  sensu;  nam  ligare  significat  impedire, 
quo  minus  alius  pro  libitu  agere  possit;  ligantur  autem 
homines  in  societate  justis  legibus,  quibus  ipsorum  liber— 
' tas  coarctatur;  ligare  ergo  significat  idem,  ac  prohibere, 
seu  legem  ferre,  sicut  solvere  idem  est  ac  permittere,  seu 
legem  abrogare,  vel  relaxare;  b)  ex  modo  loquendi  Ju- 
daeis usitato , quibus  ligare,  et  solvere  idem  erat  ac  le- 
ges ferre,  et  leges  abrogare,  ut  Ligtfootius  30  locis  pa- 
rallelis ostendit:  in  ipso  talmnde  istae  voces  frequenter 
in  eodem  sensu  occurrunt ; c)  ex  locis  biblicis  parallelis  : 
Christus,  ut  ostendat,  se  divina  V.  T.  praecepta  non  abro- 
gare velle  dicit:  non  veni  solvere  legem,  aut  Prophetas, 
non  veni  solvere , sed  adimplere.  (Matth.  5,  17  Cf.  v. 
19.)  De  Pharisaeis  autem , qui  cum  maximo  rigore  non- 
nulla praecipiebant,  et  alia  interdicebant,  Christus  ait : 


Digitized  by  Googie 


583 


Alligant  onera  gravia , et  importabilia , et  imponunt  su- 
per  humeros  hominum:  (Mattii.  23,  4.)  In  eodem  sensu 
voces  istas  adhibet  Paulas,  eum  dicit:  Quae  sub  viro  est 
mulier , vivente  viro  ligata  est  legi;  si  autem  mortuus 
fuerit  vir  ejus , soluta  est  a lege  viri  (Rom.  7,  2.);  d) 
ex  contextu ; Christus  enim  in  praecedenti  versiculo  prae- 
cipit, ut  delinquens  Ecclesiae  denuntietur,  et  si  hanc  non 
audierit,  ut  Ethnicus,  et  Publicanus  habeatur ; quorum  non 
aliam  rationem  reddit,  niBi  quod  Apostolis  potestas  ligandi, 
et  solvendi  competit.  Ideo  etiam  Protestantes  moderatio- 
res non  negant,  his  verbis  Apostolis  protestatem  legisla- 
tivam  concessam  fuisse:  sic  Doederlein  (Instit.  theol.  1. 
2.  p.  2.  §.  363)  ait:  „Ligandi,  et  solvendi  poteBtas  ..  . 
e decreto  Christi  complectitur  jus,  leges  pro  arbitrio,  et 
commodo  Ecclesiarum  divina  cum  auctoritate  sanciendi." 

2.  Christus,  priusquam  in  coelum  ascenderet,  ad  Apo- 
stolos dixit:  Sicut  me  misit  Pater,  et  ego  mitto  vos  (Jo. 

20,  21.).  Christus  ergo  eadem  ratione,  eadem  auctoritate, 
et  potestate  misit  Apostolos  ad  propagandam,  et  regen- 
dam Ecclesiam,  qua  ipse  missus  fuerat  a Patre.  Christus 
autem  a Patre  potestatem  legislativam  et  habuit,  et  exer- 
cuit; saepe  enim  de  suis  praeceptiB,  et  mandatis  (Jo.  14, 

21.  Mattb.  28,  19.)  locutus  est,  et  in  specie  praecepta 
omnino  nova  de  suscipiendo  baptismo  (Jo.  8,  5.)  et  de 
sumenda  Eucharistia  tulit.  (Jo.  6,  54.)  Si  ergo  ApoBtoli 
eadem  potestate  instructi  a Christo  misBi  sunt,  qua  Chri- 
stus instructus  a Patre  missus  est,  certe  etiam  ipsis  po- 
testas legislativa  concessa  fuit.  Certe-si  quis  cum  plena 
poteBtate,  etiam  leges  ferendi,  missus  a rege  alteri  dice- 
ret: Sicut  me  misit  rex,  et  ego  mitto  te;  nemo  dubitaret, 
quod  ille  huic  etiam  legislativam  potestatem  tradere  velit. 

3.  Apostoli,  verborum  Christi  optimi  interpretes , po- 
testatem legislativam  sibi  adjudicarunt,  eamque  actu  exer- 

cuerunt.  Veram  enim  legem  non  ut  Praecones  revelatio- 
nis, sed  ut  Praesules  Ecclesiae  in  concilio  Hierosolymitano  tu- 
lerunt, fidelibus  praecipientes,  ut  se  abstineant  ab  immolatis 
simulacrorum,  a sanguine , et  suffocato  (Act.  15,  28.). 
Leges  istae  ubique  statim  inter  fideles  propagatae  sunt,  ea- 
rundemque  observantia  ab  omnibus  exacta  fuit.  Legitur  enim 
(ib.  v.  41.)  Paulus  perambulabat  Syriam , et  Ciliciam, 
confirmans  Ecclesias , praecipiens  custodire  praecepta 
Apostolorum,  et  Seniorum.  Ipse  etiam  Paulus  legem  tu- 
lit, quod  vir  aperto,  mulier  autem  velato  capite  orare  de- 
' beat,  cujus  rei  etiam  rationes  affert,  et  demum  addit:  Hoc 
autem  praecipio  etc.  (I.  Cor.  Ii,  17.)  Apostolos  veras 
leges  tulisse,  ipse  MoBhemius  contra  Btihmerum  propugna- 
vit, certissime  ergo  ipsi  a Christo  potestatem  lcgiBlativam 
acceperunt.  (Cf.  Dobmayr  Tom.  IV.  §.  141.)  - 

S-  226. 

II.  De  potestate  Apostolorum  judiciaria. 

Apostoli  a Christo  potestatem  acceperunt  non  Bo- 
lum judicandi  in  controversiis  fidei , sed  etiam  judicandi 
de  actionibus  fidelium,  et  quidem  non  solum  in  foro  interno, 
seu  in  tribunali  poenitentiae,  sed  etiam  in  foro  externo. 
Est  autem  haec  potestas  judiciaria,  quae  in  foro  externo 
exercetur,  legitima  facultas,  actioneB  subditorum  exami- 
nandi, et  de  earundem  bonitate,  vel  malitia,  merito  vel 
culpa  authenticum  judicium  ferendi.  — Hanc  quoque  pote- 
statem a Christo  Apostolis  concessam  esse,  8.  Litterae 
testantur. 

1.  Christus  enim  ait:  si  peccaverit  in  te  frater  tuus 
• . • dic  Ecclesiae,  quod  si  Ecclesiam  non  audierit,  sit 
tibi  sicut  Ethnicus , et  Publicanus  (Matth.  18,  15—47.), 
ubi  per  Ecclesiam  inteiligilur  coetus  pastorum,  non  jam 

universos  populas;  agitur  enim  de  Ecclesia,  quam  audire 
oportet;  agitur  de  Ecclesia,  quae  possit  ligare,  et  solvere* 
ut  ex  versu  sequenti  apparet;  ergo  de  Ecclesia  imperante 
agitur,  quam  soli  Praesules  ecclesiastici  constituunt,  sicut 
hunc  locum  S.  Augustinus , S ■ Chrysostomus , Theophy- 
lactus  et  alii  exposuerunt.  Refractarius  ergo,  si  fraternae 
correctiones  irritae  Bint,  denuntiandus  est  Ecclesiae  ex 
Christi  praecepto,  quod  inutile,  et  absonum  esset,  si  Eccle- 
sia illum  judicare  non  poBset.  Christus  ergo  certe  Eccle- 
Biae,  quam  tunc  Apostoli  constituerunt,  potestatem  judicia- 
riam dedit,  et  ita  dedit,  ut  omnibus  strictissimam  obliga- 
tionem imposuerit,  Be  judicio  Ecclesiae  subjiciendi,  nisi 
ut  Ethnici,  et  Publicani  haberi  velint. 

2.  Christus  ad  Apostolos,  qui  contentiones  de  primatu 
inter  se  habuerant,  paulo  ante  passionem  Buam  dixit:  Ego 
dispono  vobis , sicut  disposuit  mihi  Pater  meus  regnum, 
ut-sedeatis  super  thronos  judicantes  duodecim  tribus 
Israel.  (Luc,  22,  29  etc.)  Christus  per  regnum  sat  fre- 
quenter EccleBiam  a se  in  terris  institutam  intelligit, 
et  eandem  significationem  regnum  etiam  in  isto  loco 
habere,  ex  praecedentibus,  (v.  24  etc.)  et  ex  subsequenti- 
bus  (v.  31  etc.)  colligi  poteBt.  Per  duodecim  autem  tri- 
bus Israel  universa  credentium  multitudo  intelligitur , cu- 
jus gens  israelitica  typus  fuit.  Christus  ergo  ApoBtolos 
omnium  fidelium  judices  instituit,  et  eandem  ipsis  auctori- 
tatem concessit,  quam  ipse  a Patre  obtinuit  (Cf.  Jo.  20. 
21.)  — Multi  equidem  verba  Christi  juxta  locum  paralle- 
lum (Matth.  19,  28.)  de  promissa  Apostolis  aeterna  bea- 
titudine,  et  do  eorundem  potestate  in  die  judicii  intelligenda 
esse  putant:  sed  etiam  hoc  admisso,  jure  dici  potest,  quod 
sicut  Christus,  disponente  Patre,  potestatem  judiciariam, 
quam  in  fine  mundi  exercebit,  jam  in  terris  tenuit,  ita  et 
Apostoli,  disponente  Christo,  jam  in  terris  potestatem  ju- 

diciariam  obtinuerint,  quam  cum  Christo  solemnifer  in  die 
judicii  exercebant. 

3.  Apostoli  omnino  persuasi  fuerunt  de  tradita  Bibi 
judiciaria  potestate;  ideo  hanc  sedulo  exercuerunt.  Sic 
Petrus  judicium  tulit  de  Anania,  et  Saphira  (Act.  5.)  et 
Paulus,  cum  comperisset  turpissimum  incestum,  Corinthi 
commissum,  zelo  justitiae  plenus  scripsit:  Ego  quidem 
absens  corpore,  praesens  autem  Spiritu  jam  judicavi  ut 
praesens  eum,  qui  sic  operatus  est  etc.  (I.  Cor.  5,  3 etc.) 
quibus  in  verbis  verum  judicium  occurrit,  non  ab  omnibus, 
sed  ab  uno  Apostolo  latum.  Idem  Paulus,  dum  (I.  c.  v. 
12.)  scribit:  Quid  mihi  de  iis,  qui  foris  sunt , judicare? 
satis  clare  manifestat,  se  judicare  posse  de  iis,  qui  intus, 
i.  e.  in  Ecclesia  sunt.  — Apostoli  ergo  in  omnimoda  per- 
suasione fuerunt,  traditam  sibi  esse  a Christo  potestatem 
sicut  ligandi,  et  solvendi,  pascendi,  et  vigilandi,  ita  etiam 
judicandi. 

§.  227. 

111.  L)e  potestate  Apostolorum  coercitiva. 

Parum  prodest  potestas  legislativa , et  judiciaria,  nisi 
illi  addita  sit  potestas  coercitiva,  seu  punitiva,  quae  est 
potestas  Superioris  subditis  inobedientibus , et  refractariis 
irrogandi  poenas  ad  medelam  vel  publicam,  vel  privatam. 
Ordo  enim , et  bonum  societatis  solummodo  obtinetur  per 
accuratam  legum  observantiam,  quam  ideo,  considerata  cor- 
rupta hominum  indole,  etiam  per  poenas  promovere  opor- 
tet. Sicuti  ergo  banc  ob  causam  in  quacunque  bene  ordi- 
nata societate  cum  potestate  legislativa,  et  judiciaria  etiam 
coercitiva  conjuncta  existit,  sic  certe  Christus  Ecclesiam, 
quam  omnibus  ad  finem  ipsius  mediis  abunde  instruxit, 
nullatenus  hac  neceBsaria  potestate  destitutam  esse  voluit. 

Imo  ex  S.  Bibliis  comperimus , potestatem  coercltivam  a 
Christo  Apostolis  traditam  fuisse. 

1.  Christus  enim  ipse  modum  puniendi  refractarios 
docuit,  dum  de  peccatore  apud  Ecclesiam  denuntiato  dicit: 
Si  Ecclesiam  non  audierit , sit  tibi  sicut  Ethnicus , et 
Publicanus  (Mattii.  18,  17.),  quae  verba  ex  loci,  tem- 
porisque adjunctis,  in  quibus  prolata  fuerunt,  facile  intel- 
liguntur.  Notum  enim  eBt,  Judaeos  a consuetudine  Ethni- 
corum, quos  profanos  putabant,  et  Publicanorum,  quos 
magnos  peccatores  credebant,  abhorruisse;  tum  vero  for- 
mulam: absque  Synagoga  fieri  (I.  Esdr.  10,  8.  Jo.  9, 
22,  et  12,  24.)  apud  eos  exclusionem  a communione  civili, 
et  religiosa,  quae  per  constitutionem  Moysis  conjuncta  erat, 
significasse.  Dum  ergo  Christus  eum,  qui  Ecclesiam  non 
audit,  pro  Ethnico,  et  Publicano  habendum  esse  dicit,  eo^ 
ipso  eundem  extorrem  a societate  Ecclesiae  declarat, 

et  Ecclesiae  suae  Bimilem,  quam  Synagoga  babuit,  potestatem 
excommunicandi  tribuit;  quae  excommunicatio,  dum  publica 
auctoritate  fit,  et  cunctis  Ecclesiae  bonis,  maximo  honore 
habendis,  privat,  utique  gravissima  poena  eBt. 

2.  Paulus,  qui  parem  cum  caeteris  Apostolis  potesta- 
tem a Christo  obtinuit  (Gal.  1,  1.),  se  potestate  coercitiva 
instructum  esse,  publice  professus  est.  Nam  I.  Cor.  4,  2. 
scribit : Quid  vultis?  in  virga  veniam  ad  vos,  an  in  chari- 
tate,  et  spiritu  mansuetudinis  ? per  virgam  autem,  spiritui 
eharitatis,  et  mansuetudinis  oppositam,  rigorem,  et  poenarum 
inflictionem  intelligi,  nemo  dubitabit.  Idem  II.  Cor.  10,  6. 
de  Apostolis  dicit,  quod  sint  in  promptu  habentes  ulcisci 
omnem  inobedientiam ; et  II.  Cor.  18,  10.  ait : Ideo  haec 
absens  scribo,  ut  non  praesens  durius  agam  secundum 
potestatem , quam  dedit  mihi  Dominus:  poterat  ergo  Pau- 
lus non  solum  praedicare,  et  verbis  delinquentes  corrigere, 
sed  poterat  etiam  cum  istis  durius  agere,  i.  e.  illos  punire, 

et  quidem  secundum  potestatem,  quam  ei  non  populos,  non 
princepB,  sed  Dominus  dedit. 

3.  Paulus  potestatem  coercitivam  actu  exercuit,  ct  qui- 
dem modo  verbis  Christi  (Matth.  18,  17.)  consentaneo. 
De  flagitioso  enim  Corinthio  scribit:  Ego  quidem  absens 
corpore,  praesens  autem  spiritu  jam  judicati  ut  prae- 
sens eum,  qui  sic  operatus  est , in  nomine  D.  N.  J. 
Christi’,  congregatis  vobis,  et  meo  spiritu  tradere  hujus 
modi  Satanae  in  interitum  carnis,  ut  Spiritus  salvus  sit 
in  die  D.  N.  J.  Christi.  I.  Cor.  5,  3 etc.  Occurrit  hic 
publica,  et  solemnis  excommunicatio  in  nomine  Christi,  et 
et  auctoritate  divina  lata.  Tradi  enim  Satanae  nihil  aliud 
est,  quam  ab  Ecclesiae  societate  segregari,  et  ejusdem  bo- 
nis, precibus  fidelium,  Sacramentis  etc.  ita  privari,  ut  anima 
et  corpus  potestati  Satanae  relinquantur.  Eandem  excom- 
municationem Paulus  tulit  etiam  in  Hymenaeum,  et  Alexan- 
drum, qui  errores  fidei  oppositos  spargebant:  nam  I.  Tim. 
1,  19  etc.  commendat  fidem,  et  bonam  conscientiam,  quam 
quidam  repellentes  circa  fidem  naufragarunt , ex  qui- 
bus est  Hymenaeus,  et  Alexander,  quos  tradidi  Satanae, 
ut  discant  non  blasphemare.  — Notandum  autem  est, 
Deum , ne  potestas  Ecclesiae  undique  afflictae  vilesceret, 
eam  primis  temporibus  portentoso  interdum  effectu  susten- 
tasse , et  permisisse , ut  excommunicatione  perculsi  a Sa- 
tana vere  obsiderentur,  ac  morbis,  aliisque  aerumnis  gra- 
vissime affligerentur,  tum  ut  hi  efficacius  corrigerentur,  tum 
ut  alii  a contumaci  inobedientia,  aliisque  sceleribus  deter- 
rerentur. Ex  hac  sane  causa  factum  est,  ut  AnaniaB  et 
Saphira,  quos  Petrus  poena  dignos  pronuntiavit,  praecoci 
morte  abriperentur  (Act.  5.)  et  Elymas  magus  ad  incre- 
pationes Pauli  derepente  coccitate  feriretur.  (Act.  13,  11.) 
Quae  omnia  sat  luculenter  ostendunt,  Apostolos  divina 

auctorita  jus  babnisse,  refractarios  coercendi,  et  scelera 
vindicandi.  : 

Ecclesiae  docenti  ideo  potestas  coercitiva  denegari  non  potest, 
qnia  gladium  non  portat,  et  per  se  vim  physicam  adhibere 
nequit;  nam  poena  vel  in  irrogatione  mali,  vel  in  subtractione 
boni  consistit,  et  ideo  Ecclesia  sicut  plurima  bona  dispensare, 
sic  etiam  haec  refractariis  denegare  potest.  — Haec  autem 
poena  refractario  infligitur,  tum  ne  bonis  ecclesiasticis  abuta- 
tur, tum  ut  eorundem  jactura  perterritus  resipiscat,  tum  ut 
fideles  a scandalo  praeserventur.  Talis  ergo  poena,  ex  justis 
causis,  et  ad  optimum  finem  inflicta,  spiritui  charitatis,  et  man- 
suetudinis, in  Evangelio  commendato,  non  opponitur.  Chri- 
stus euim  ipse,  perfectissimum  charitatis,  et  mansuetudinis  ex- 
emplar, Fharisaeos,  et  Scribas,  hypocritas,  dire,  et  publice 
corripuit  (Mattb.  23.),  et  ementes,  ac  vendentes  e templo  eje- 
cit. (Luc.  19,  45.)  Dum  autem  gravium  criminum  reus  ec- 
clesiasticis bonis  privatur,  non  jam  aeger  a medicina  excludi- 
tur, quam  Ecclesia  ipsi  libentissime  exhibet,  dummodo  serio 
emendatus  ad  ipsam  humiliter  recurrat.  (Cf.  Dobmayr  1.  c. 
§.  142.)  ' • 


Articulus  II. 

De  Bacri  imperii  perdaratione. 

§.  228. 

Non  defuerant  inter  Proteatantes,  qui  admitterent,  Apo- 
stolis vere  a Christo  sacrum  imperium  collatum  fuisse,  sed 
ita,  ut  cum  ipsorum  morte  expiraret,  sicut  alia  dona  ex- 
traordinaria, primis  tantum  Ecclesiae  nascentis  temporibus 
necessaria,  cessarunt.  (Bossuet  Hist.  variat.  Ecel.  prot.  1. 
14.  §.  67.)  Id  autem  admitti  nullatenus  potest.  Nam  sa- 
crum imperium  a Christo  in  Apostolis  institutum,  semper 
in  Ecclesia  perdurare  debet,  atque  ideo  transiit  in  Aposto- 
lorum successores,  qui  sunt  Episcopi.  Esse  autem  revera 

Episcopos  legitimos  Apostolorum  in  sacro  imperio  succes- 
sores, ex  S.  Scriptura,  et  Traditione  probator. 

S-  229. 

1.  Argumenta  biblica. 

Imperium  sacrum,  seu  regendae  Ecclesiae  potestatem 
cum  Apostolorum  morte  non  interiisse,  sed  ad  eorum  suc- 
cessores, qui  sunt  Episcopi,  transiisse,  tum  ex  effatu 
Christi,  tum  ex  factis,  et  dictis  Apostolorum  elucet. 

1.  Christus  enim  Ecclesiae  suae  perpetuam  durationem 
satis  clare  pronuntiavit,  dicens:  super  petram  aedificabo 
Ecclesiam  meam,  et  portae  inferi  non  praevalebunt 
adversus  eam.  Matth.  16,  18.  Cf.  Matth.  28,  20-  Luc.  1, 
33.)  Christus  autem  absque  dubio  voluit,  ut  eadem  Ec- 
clesia, quam  in  Apostolis  fundavit,  semper  perduret.  Sed 
Ecclesiam  Christus  ita  instituit,  ut  essentialiter  in  do- 
centem, et  discentem  divideretur  (§.  187.),  et  ut  illa  Ba- 
cro  imperio  instructa  (Art.  praec.)  haec  vero  illi  subjecta 
Bit.  Ergo  ex  Christi  ordinatione  imperium  sacrum  semper 
in  Ecclesia  perdurare  debet,  nisi  adversarii  ostendant,  Chri- 
stum voluisse,  ut  Ecclesia  primitus  instituta  prorsus  aliam 
constitutionem  haberet,  quam  Ecclesia  in  finem  usque  mundi 
perduratura:  id  vero  ostendi  nullo  pacto  potest.  — Sane 
juxta  Christi  ordinationem  Ecclesia  ut  societas  perfecta,  et 
bene  ordinata  semper  perdurare  debet:  nulla  autem  socie- 
tas sine  imperio  perfecta,  et  bene  ordinata  persistere  po- 
test, et  quidem  eo  minus,  quo  major  est  ipBius  amplitudo. 
Absonum  ergo  est  dicere,  Christum  tantum  pro  Ecclesia 
naBcente,  non  vero  pro  Ecclesia  per  integrum  orbem  dila- 
tata sacrum  imperium  constituisse. 

2.  Christus  etiam  revera  Apostolis  mandatum  dedit, 
nt  potestatem,  quam  ab  ipso  acceperant,  in  alios  transfer- 
rent. Ait  enim  ad  ipsos : Sicut  me  misit  Pater , et  ego 

milto  vos  (Jo.  20,  21.).  Missus  autem  Christus  fuerat  a 
Patre,  ut  Ecclesiam  institueret,  et  potestatem  rectoriam, 
quam  visibiliter  in  terris  exercuit,  ante  ascensionem  suam 
in  Apostolos  transferret.  Apostolis  ergo,  eodem  tenore  a 
Christo  missis,  eadem  obligatio  imposita  est,  nt  ex  hac 
vita  migraturi  potestatem,  a Christo  obtentam  in  alios 
transferrent,  ne  unquam  sacrum  imperium  in  Ecclesia 
desinat. 

3.  Apostolos  jus,  et  obligationem  habuisse,  potestatem 
sibi  traditam  aliis  communicandi,  ex  eorundem  praxi  col- 
ligitur, quia  id  actu  praestiterunt.  Quia  enim  oportuit,  ut 
Judae  Episcopatum  accipiat  alter,  Christus  vero  hnne 
non  denominavit,  ipsi  Mathiam  elegerunt,  qui  annumera- 
tus est  cum  undecim  Apostolis , eadem  poteBtate,  et  auc- 
toritate donatus.  (Act.  1,  26.)  Eodem  modo,  jubente  Spi- 
ritu S.  Paulum,  et  Barnabam  per  orationem,  et  manus  im- 
positionem Apostolos  crearunt  (Act.  13,  2 etc.)  Qui  autem 
potestatem  ab  Apostolis  acceperant,  eam  iterum  aliis  com- 
municarunt; nam  Taulus  et  Barnabas  constituerunt  per 
singulas  Ecclesias  presbyteros  (seniores,  quo  nomine  Epis- 
copi intelliguntur,  sicut  docent  Hieronymus,  Chrysostomus, 
Theodoretus,  Theophylactus  et  alii).  In  specie  Paulus  Ti- 
motheum Ephesi,  et  Titum  Cretae  Episcopum  constituit.  Imo 
Apostoli  Ecclesiarum  rectoribus  a se  positis  iterum  obliga- 
tionem injunxerunt,  ut  et  ipsi  alios  rectores  statuerent.  Pau- 
lus enim  ad  Titum  scribit:  Ideo  reliqui  te  Cretae,  ut 
ea,  quae  desunt  corrigas,  et  constituas  per  civitates  pres- 
byteros, sicut  et  ego  disposui  tibi.  (Tit.  1,  5.)  Per  pres- 
byteros autem  Episcopos  intelligi,  ex  iis,  quae  v.  7.  se- 
quuntur, apparet:  Oportet  enim  Episcopum  sine  crimine 
esse.  etc.  etc. 

4.  Apostoli  autem  Episcopis  a se  constitutis  non  so- 
lum munus  docendi,  sed  etiam  poteBtatem  Ecclesiae  rec- 

toriam seu  sacrum  imperium  communicarunt.  Id  claris- 
sime elucet  ex  iis,  quae  Paulus  ad  Episcopos  locutus  est, 
qui  ex  finitimis  civitatibus  Ephesi  convenerant;  ait  enim: 
Attendite  volis,  et  universo  gregi,  in  quo  vos  Spiritus 
S.  posuit  Episcopos  regere  Ecclesiam  Dei.  (Act.  20,  28.) 
Idem  colligitur  ex  iis , quae  Paulus  ad  Timotheum , et  ad 
Titum  scribit,  quibus  sacrum  imperium  haud  obBcure  attri- 
buit. Ait  enim : Adversus  presbyterum  accusationem 
noli  recipere  nisi  sub  duobus , aut  tribus  testibus  (I.  Tim. 
5,  19.);  poterat  ergo  Timotheus,  posita  hac  conditione 
accusationem  recipere,  testes  audire,  atque  ideo  vere  pote- 
statem judiciariam  exercere;  Imo  poterat  etiam  punire, 
quod  ex  subsequentibus  verbis  patet : Peccantes  coram 
omnibus  argue,  ut  et  caeteri  timorem  habeant.  Similiter 
ad  Titum  scribit  cap.  1.  v,  9.  Episcopus  potens  sit  ex- 
hortari in  doctrina  sana , et  eos,  qui  contradicunt,  ar- 
guere , v.  10.  sunt  multi  etiam  inobedientes  . . . quos 
oportet  redargui  . . . v.  18.  increpa  illos  dure , ut  sani 
sint  in  fide:  cap.  2.  v.  15.  Haec  loquere,  et  exhortare, 
et  argue  cum  omni  imperio.  Apostoli  ergo  Episcopos 
Bon  solum  simpliciter  doctores,  sed  vere  etiam  rectores 
Ecclesiarum  esse  voluerunt. 

§.  230. 

II.  Argumenta  ex  Traditione. 

Traditionem  si  inspiciamus,  manifeste  videmus,  Epis- 
copos semper  ut  legitimos  Apostolorum  successores  ha- 
bitos, et  ideo  iisdem  s.  imperium  adjudicatum  fuisse, 
quod  etiam  Ecclesia  omni  tempore  actu  exercuit. 

1.  Episcopi , qui , teste  historia , in  omnibus  saeculis 
non  interrupta  serie  in  Ecclesiis  sibi  succedebant,  semper 
ut  legitimi  Apostolorum  successores  habiti  sunt.  Sio  S. 
Irenaeus  1.  4.  adv.  haer.  c.  26.  dicit:  „Presby teris  obe- 

obedire  oportet  hia  qui  succeBBionem  habent  ab  Apostolis, 
et  cum  Episcopatus  successione  charisma  veritatis  certum 
acceperunt.»  — Cyprianus  ait  (Ep.  42.)  « Episcopi  Apo- 
stolis successerunt,»  et  (Ep.  74.)  «eorum  dignitas  Apo- 
stolorum traditione  descendit.»  Basiliu»  (Ep.  42.)  scri- 
bit: «Episcopi,  et  Ministri  Ecclesiarum  a Deo  constituti 
sunt»  et  (Ep.  197.)  «Episcopi  in  Apostolorum  cathedra 
Bcdent.»  — In  concilio  Carihaginensi , anno  255  habito 
dicunt  Episcopi:  Apostolos,  quibus  nos. successimus,  ea- 
dem potestate  Ecclesiam  Dei  gubernantes  etc.  In  alia 
synodo  sub  Cypriano  habita  inquiunt:  Manifesta  est  D. 
N.  J.  Christi  sententia  Apostolos  suos  mittentis,  et  ip- 
sis solis  potestatem  sibi  a Patre  datam  permittentis, 
quibus  nos  successimus,  eadem  potestate  Ecclesiam  Dei 
gubernantes : quae  concilii  verba  refert  S.  Augustinus 
I.  7.  de  bapt.  e.  Don.  c.  43.  5.  Ambrosius  Comment.  ad 
I.  Cor.  9,  10.  inquit:  «Episcopus  personam  habet  ChriBti, 
vicarius  Domini  est.»  S ■ Hieronymus  Ep.  41.  ad  Marcell. 
ait : «Apud  nos  Apostolorum  locum  Episcopi  tenent , et 
Episcopi  omnes  Apostolorum  successores  sunt.»  Denique 
praecipua  citari  meretur  antiquissimus  Clemens  Rom.  qui 
in  prima  sua  ad  Corinthios  Epistola  scribit:  (cap.  44.) 
«Apostoli  acceptis  mandatis  Episcopos  constituerunt,  et 
deinceps  futurae  successionis  regulam  tradiderunt,  ut  cum 
illi  decederent,  ministerium  eorum  ac  munus  alii  viri  pro- 
bati exciperent.» 

2.  SS.  Patres  Episcopis,  seu  Ecclesiae  docenti  pote- 
statem legislativam,  judiciariam,  et  coercitivam  passim 
adjudicant.  Sic  Clemens  Rom.  ad  Corinthios  seditiosos 
scribit:  «Vos,  qui  ad  Beditionem  fundamenta  posuistis,  sub- 
jicite vos  presbyteris,  et  permittite,  vos  pro  correctione 
vestra  puniri  (c.  57.)  Ignalius  AI.  obedientiam  erga  Epis- 
copum saepe  in  suiB  epistolis  inculcat  (ad  Smyrn.  c.  8. 

Dogm.  gen.  38 

ad  Ephes.  o.  2 etc.)  Basilius  Ep.  55.  (al.  198.)  dicit: 
„EccIesiae  leges  sancte  sunt  custodiendae,  nec  offendiculum 
ponendum  est  fratribus."  Gregorius  Naz.  Orat.  9.  ut 
ostendat,  imperium  sacrum  non  ad  omnes,  neque  ad  Prin- 
cipes, sed  ad  solos  Episcopos  spectare,  ita  loquitur:  „Oves, 
pastores  non  pascite,  nec  supra  fines  vestros  assurgite: 
satis  enim  vobis  est,  si  recte  pascamini.  Judices  non  ju- 
dicate, nec  legislatoribus  leges  praescribite,  non  est  enim 
confusionis  Deus,,  sed  pacis,  et  ordinis.  Ne  quis  igitur 
caput  sit,  qui  vix  manus,  aut  pes,  aut  vilius  quoddam  aliud 
corporis  membrum  est."  Ambrosius  Ep.  21.  n.  4.  ait: 
»Nemo  abnuit,  in  causa  fidei  Episcopos  solere  de  impera- 
toribus Christianis,  non  imperatores  de  Episcopis  judicare. 
— Praecipue  SS.  Patres  potestatem  coerCitivam,  quae  vel 
maxime  per  excommunicationem  exercetur,  Episcopis,  seu 
Ecclesiae  docenti  adseribunt.  S ■ Cyprianus  Ep.  62.  ait: 
;,Tunc  quidem  (in  lege  moBaica)  gladio  occidebantur,  quando 
adhuc  et  circumcisio  carnalis  manebat  . . .>  nunc  autem 
spirituali  gladio  superbi,  et  contumaces  necantur,  dum  de 
Ecclesia  ejiciuntur.  Basilius  Ep.  288  (al.  246)  refert, 
peccatores  magnorum  reos  criminum  saepius  admonitos 
fuisse,  et  addit,  „poslea,  nisi  acquiescebant,  et  obtempe- 
rabant, excommunicatione  feriebantur,  quae  sententia  om- 
nibus nuntiabatur,  ut  scirent,  non  admittendos  eBse  ad  ul- 
lam rerum  ad  vitam  pertinentium  societatem."  Augustinus 
1.  de  unit.  Eccl.  c.  20.  inquit:  »Tunc  quisque  praeciditur 
(a  corpore  Ecclesiae),  cum  visibiliter  excommunicatur:" 
et  1.  de  ver.  Rei.  c.  6.  Alios  Ecclesia  invitat,  alios  exclu- 
dit . . . Exclusi  autem  aut  poenitendo  redeunt,  aut  in  ne- 
quitiam male  liberi  defluunt :"  et  I.  I.  c.  advers.  Leg.  et 
Proph.  in  verba  Matth.  18,  17.  dicit:  „AUigatur  homo 
amarius,  et  infelicius  Ecclesiae  clavibus,  quam  quibuslibet 
gravissimis,  et  durissimis  ferreis,  vel  adamantinis  nexibus." 

3.  Ecclesiam  in  omni  tempore  potestatem  legislativam, 
judiciariam,  et  coercitivam  exercuisse,  historia  testatur. 
Dummodo  acta  conciliorum  tum  generalium,  tum  particu- 
larium inspiciantur , fere  ubique  praeter  fidei  definitiones 
etiam  leges  disciplinares  inveniuntur,  ad  exemplum  conci- 
lii apostolici  pro  bono  Ecclesiarum  praescriptae.  Noti  sunt 
cuique  canones  poenitentiales,  in  poenam  magnorum  crimi- 
num statuti.  Omnes  autem  tum  Clerici,  tum  Laici  ad  le- 
gum ecclesiasticarum  observantiam  ita  obligabantur,  ut 
propter  earundem  transgressiones  gravissimis  poenis  sub- 
jicerentur. — Ideo  etiam  Ecclesia  semper  judicia  instituit, 
et  non  solum  dogmata  fidei  contra  haereticos  definivit,  sed 
etiam  de  personis,  aliisque  causis  ad  forum  ecclesiasticum 
pertinentibus  inquisitiones  suscepit,  accusationes  audivit, 
testes  audivit,  et  tandem  sententiam  tulit;  neque  fidelibus 
unquam  in  mentem  venit,  talia  judicia  ecclesiastica  repro- 
bare, quae  potius,  ut  plurima  monumenta  ostendunt,  pris- 
cis temporibus  in  maxima  auctoritate  habebantur.  — Quis 
demum  negabit,  in  Ecclesia  semper  morem  viguisse,  re- 
fractarios excommunicatione  feriendi?  — Teste  Eusebio 
jam  sae  culo  II.  Victor  R.  P.  Episcopis  Asiae  minoris, 
circa  celebrationem  Paschatis  dissentientibus,  minatus  est 
excommunicationem,  a qua  ferenda  ipsum  retinuit  8.  Ire- 
naeus , rogans,  „ne  yellet  ideo  (ob  rem  disciplinarem)  tot 
Ecclesias  a corpore  universae  Christi  Ecclesiae  amputare.^ 
Eandem  excommunicationem  minatus  est  S.  Basilius  (Ep. 
55.  al.  198.)  Paregorio  presbytero,  eoquod  mulierem  quan- 
dam  a domo  sua  removere  noluerit.  Teste  eodem  Doctore 
(Ep.  71.  al.  47  ) S,  Athanasius  Libyae  ducem  excom- 
municationi subjecit,  et  de  hac  sententia  lata  Episcopos 
certiores  reddidit.  Tantam  autem  poenam  solummodo  pro 
gravibus  criminibus  infligendam  esse,  ipsa  Ecclesia  cen- 
euit.  Ideo  in  concilio  Aurelianensj,  anno  549  habito,  cap- 

2.  dicitur:  Nullus  Sacerdotum  quemquam  rectae  fidei 
hominem  pro  parvis , et  levibus  causis  a communione 
suspendat,  praeter  eas  culpas,  pro  quibus  antiqui  Pa- 
tres ab  Ecclesia  arceri  jusserunt.  Excommunicatus  au- 
tem ab  omnibus  vitandus  erat:  ideo  in  concilio  Carihagi- 
nensi  IV.  anno  398  habito,  dicitur:  Qui  communicaverit, 
vel  oraverit  cum  excommunicato  sive  Clericus , siveLai- 
cus  excommunicetur,  (cap.  73.)  Haec,  et  innumera  alia 
monumenta  ostendunt,  a primis  Ecclesiae  temporibus  us- 
que ad  nos  excommunicationes  in  usu  fuisse.  Ecclesia 
ergo  s.emper  triplicem  poteBtatem  Apostolis  concessam 
exercui^  quia  semper,  ubique,  et  ab  omnibus  creditum  est, 
imperium  sacrum,  a Christo  institutum  ab  Apostolis  ad 

eorundem  successores,  i.  e.  ad  Episcopos  transiisse, 

• -«■ 

Sicut  Apostoli  immediate  a Christo,  et  independenter  a populo  sac- 
rum imperium  obtinuerunt,  ita  ut  se  Apostolos  non  ab  homi- 
nibus, neque  per  hominem , sed  per  Jesum  Christum  , et 
Deum  Patrem  (Gal.  1, 1.)  omni  jure  profiterentur,  ita  Eccle- 
sia semper  potestatem  suam  immediate  a Christo  repetiit,  ct 
independenter  a populo  exercendam  esse  credidit.  Quod  si  vero 
moveatur  quaestio,  an  Episcopi  jurisdictionis  quoque  potes- 
tatem, sicut  potestatem  ordinis,  immediate  a Christo  per  ordi- 
nationem, vel  an  proxime  a Primate,  tanquam  fonte  communi 
omnis  jurisdictionis,  accipiant,  adstipulandum  videtur  illis, 
qui  bene  distinguentes  potestatem  in  'radice  a potestatis  exer- 
citio, asserunt,  potestatem  jurisdictionis  radicalem  conferri  per 
ordinationem,  ejusdem  vero  exercitium,  etiam  quoad  ipsum 
valorem,  dependere  a Primate,  cujus  est  mittere  pastores  eisque 
assignare  gregem. 

(Thomas  Summ.  part.  2.  2.  quaest.  39.  art.  3.  — Conf. 
Thomasin  de  vet.  et  nov.  Eccl.  discipl.  part.  2. 1. 1.  cap.  45. 

• . num.  3.) 

' De  caetero,  sicut  finis  Ecclesiae  spiritualis  est,  sic 

etiam  potestas  ejus  circa  spiritualia  versatur,  et  per  se  ac  di- 
recte ad  temporalia  non  extenditur.  Christus  ipse,  cui  data  est 

omnis  potestas  in  coelo,  et  in  terra,  negotia  temporalia  declinavit, 
dicens:  Homo!  quis  me  constituit  judicem,  aut  divisorem 
super  vos?  (Luc.  12,  14)  et  coram  Pilato  professus  est: 
reynum  meum  non  est  de  hoc  mundo.  (Jo.  18,  36.)  Apos- 
toli autem  esdem  potestate  a Christo  missi  sunt,  qua  Christus 
missus  fuerat  a Patre.  (Jo.  20,  21.)  Id  autem  non  impedit, 
quo  minus  Ecclesiarum  Praesules  aliunde  potestatem  circa  tem- 
poralia acquirere,  et  justissimo  modo  exercere  possint.  — Sed 
plura  hac  de  re  pertractantur  in  jure  canonico,  cujus  praecipua 
tantum  fundamenta  in  Theologia  dogmatica  generali  exponuntur. 

Articulus  III. 

De  Primatu  Petri. 

. §.  231. 

Cum  ipsa  ratio  in  unitatem  tendat,  et  probe  cognos- 
cat, societatis  ordinem  perturbari,  et  bonum  labefactari 
debere,  si  plures  sint,  qui  aequaliter,  et  ab  invicem  inde- 
pendenter  imperium  teneant,  ideo,  sicut  in  corpore  humano 
unum  est  caput,  in  familiis  unus  rector  i.  e.  pater  familias, 
ita  plerique  cultiores  populi  in  statu  buo  civili  supremam 
potestatem  uni  tradiderunt,  quem  communiter  regem  appel- 
larunt. Idem  fere  etiam  in  Bocietatibus  religiosis  conti- 
gisse, historia  testatur.  — In  lege  mosaica  a Deo  ipso  or- 
dinatum fuit,  ut  filii  Levi  ministerio  sacro  fungerentur, 
soli  vero  filii  Aaronis.  sacerdotes  fierent,  et  ex  his  unus 
summus  Sacerdos,  seu  Pontifex  maximus  constitueretur. 
— Investigandum  ergo  Bedulo  est,  an  Christus  Apostolis 
omnibus  omnino  aequalem  potestatem  concesserit,  vel  an 
uni  ex  ipsis  potestatem  eminentiorem,  seu  Primatum  con- 
tulerit. Si  autem  revelationem  inspiciamus,  perspicuo  vi- 
demus, Christum  Petro  eminentiorem,  quam  reliquis 
Apostolis,  potestatem  dedisse,  ipsique  non  solum  honoris, 
.et  auctoritatis,  sed  etiam  jurisdictionis  Primatum  contu- 

Uste.  Haec  summi  momenti  veritas  ex  utroque  Revelatio- ' 
«is  fonte,  ex  S.  Scriptura,  et  ex  Traditione  tam  clare 
elucet,  ut  mirum  sit,  circa  veritatem  tam  certam  dissentien- 
tes inveniri  posse.  (Cf.  Stolberg  @efrf).  b.  9?el.  3.  (S>l)r. 
10.  S.  SBeifagc  Grinfeit.) 

Primatus  in  societate  est  praerogativa  uni  membo  propria,  et  aliis 
non  communis.  Triplex  secerni  potest,  nimirum  1.  primatus 
honoris , si  praeeminentiam  circa  actus  honorificos  e.  g.  ses- 
sionem, vel  praecedentiam  importat,  qualis  senioribus  in  collegiis 
tribui  solet;  2.  primatus  auctoritatis , si  quis  negotia  socie- 
tatis cum  potestate  directoria  non  praeceptoria  ordinare  potest, 
qualis  viris  vel  praeclare  meritis,  vel  majori  dexteritate  con- 
spicuis tribui  solet;  3.  primatus  jurisdictionis,  qui  in  prae- 
rogativa jurium,  et  potestatis  consistit,  et  reliquos  non  tantum 
suadendo,  sed  etiam  jubendo,  ac  puniendo  cum  obligatione 
compescere  potest.  — Petro  non  solum  honoris,  et  auctoritatis, 
sed  etiam  jurisdictionis  primatum  a Christo  traditum  fuisse,  solidis 
jam  argumentis  probandum  est. 

A.  Argumenta  biblica. 

§.  232. 

S.  Scriptura  nos  dubitari  nullatenus  sinit,  Petro  non 
solum  honoris,  sed  etiam  jurisdictionis  Primatum  vere  a 
Christo  collatum  fuisse.  Nam  1)  Petro  in  Evangeliis 
speciales  praerogativae  attribuuntur,  2)  Petrus  Ecclesiae 
fundamentum  nuncupatur , 3)  Petro  claves  regni  coelo- 
rum traduntur,  4)  Petrus  agnorum , et  ovium  pastor 
constituitur , ct  5)  Petrus  ubique  se  ut  Primatem  osten- 
dit. Haec  vero  omnia  pro  Petri  Primatu  Bolida  argumenta 
praebent. 

§.  233. 

I.  Petri  praerogativae. 

Petro  saltem  honoris  primatum  concessum  fuisse,  ap- 
paret ex  praerogativis,  quibus  prae  caeteris  Apostolis  in- 

signitus  legitur.  Contigi:  jam  fn  prima  vocatione  Petri, 
quod  cum  nullo  alio  Apostolo  factum  est.  Cum  enim  ab 
Andrea,  fratre  suo,  od  Christum  adduceretur,  nomen  ipsius 
mutatum  fuit.  Christus  enim  sic  ipsum  affatus  est : Tu  ea 
Simon,  filius  Jona,  tu  vocaberis  Ccphas,  quod  interpre- 
tatur Petrus  (Jo.  1,  42.)  Mutatio  autem  nominis,  ab  ipso 
l)co  facta,  semper  singulare  quid  indicavit,  ut  Abram  in 
Abraham,  Jacob  in  Israel  elc.  Porro  Petrus  in  catalogo 
Apostolorum  semper  primus  nominatur;  sic  Matth.  10,  2. 
ait:  Duodecim  autem  Apostolorum  nomina  sunt  haec: 
primus  Simon,  qui  dicitur  Petrus,  et  Andreas  frater 
ejus  elc.  (Cf.  Mare.  3,  15  etc.  Luc.  6,  14  etc.)  Imo  fre- 
quenter Petrus  solus  nominatur,  et  reliqui  Apostoli  in  glo- 
bo: ita  Mare.  1,  36.:  Simon,  et  qui  cum  illo  erant , Luc. 
8,  45-  Petrus,  et  qui  cum  illo  erant,  Act.  2,  14.  Stans 
Petrus  cum  undecim.  Act.  5,  29.  Petrus,  et  Apostoli 
dixerunt.  Nullatenus  autem  dici  potest,  quod  ratione  ae- 
tatis  primo  loco  Petrus  nominetur,  quia  Andreas,  frater 
ipsius  cum  alio  discipulo  prius  jam  ad  Christum  accesse- 
rat ; Jo.  1,  40.  — opus  ergo  est,  ut  alia  ratio  assignetur, 
cur  Petrus  inter'ApoBtolos  primo  loco  ponatur.  Hatio  au- 
tem peti  non  poleBt  nisi  a Christo,  qui  voluit,  ut  Petrus 
prae  caeteris  eminentiorem  locum  occupet.  — Praeterea, 
sicut  in  collegio  ad  propositas  quaestiones  dignior  respon- 
dere solet,  sic  ad  interrogationes,  quas  Christus  Apostolis 
fepit,  Petrus  respondit:  e.  g.  Jo.  6,  68  etc.  Dixit  Jesus 
ad  duodecim:  numquid  et  vos  vultis  abire i respondit 
ergo  ei  -Simon  Petrus:  ad  quem  ibimus ? verba  vitae 
aeternae  habes  : et  Matth.  16,  15 etc.  interroganti  Christo: 
vos  autem , quem  me  'esse  dicitis  ? — respondens  Simon 
Petrus  dixit : Tu  'es  Christus , filiusDei  vivi ■ — Denique 
ipse  Christus  Petrum  variis  modis  prae  caeteris  Apostolis 
distinxit.  Sic  in  Capharnaum  Christus  pro  Be,  et  pro 

Petro  tributum  Bolvit,  (Mntth.  17,  26.)  non  vero  pro  re- 
liquis, licet  etiam  adfuerint  (v.  18  etc.)  Alibi  Christus 
ascendens  navim,  quae  erat  Simonis  Luc.  5,  3.  docebat 
de  navicula  turbas:  postea  per  miraculum  effecit,  ut  magna 
piscium  multitudo  caperetur;  cum  autem  omnes,  inter  quos 
Jacobus,  et  Joannes  nominantur,  de  mirabili  captura  stu- 
perent, Christus  ad  solum  Petrum  dixit:  Noli  timere,  ex 
hoc  jam  homines  eris  capiens  (ib.  v.  10.)  Christus  sin- 
gulariter pro  Petro  oravit,  ut  ipsius  fides  non  deficiat,  ei- 
que  praecipit,  ut  aliquando  conversus  confirmet  fratres  suos 
(Luc,  22,  33.)  Christus  etiam  post  resurrectionem  suam 
prae  caeteris  Apostolis  Petro  apparuit  (Luc.  24,  34)  Haec 
si  omnia  conferantur,  clarissime  ostendunt,  Petrum  in  emi- 
nentiori  gradu  prae  reliquis  Apostolis  a Christo  constitu- 
tum fuisse.  Licet  autem  exinde,  stricte  loquendo,  tantum 
honoris  primatus  pro  Petro  probetur,  via  tamen  nobis  aperi- 
tur, ad  jurisdictiotionis  primatum  pro  ipso  evincendum. 

§.  234. 

II.  Petrus  - Ecclesiae  fundamentum. 

Cum  Petrus  coram  Apostolis  Christi  divinitatem  pro- 
fessus fuerat,  Christus  ad  eum  dixit:  Beatus  es  Simon, 
Bar  Jona,  quia  caro,  et  sanguis  non  revelavit  tibi,  sed 
Pater  meus,  qui  in  coelis  est.  Et  ego  dico  tibi,  quia 
tu  es  Petrus,  et  super  hanc  Petram  aedificabo  Ecclesiam 
meam,  et  partae  inferi  non  praevalebunt  adversus  eam- 
Mattii.  16,  18  etc.  Christus  in  his  verbis  Ecclesiam  com- 
parat aedificio,  et  hujus  fundamentum  nominat  Petrum. 
Quod  ergo  fundamentum  est  in  caementitio  aedificio,  erit 
Petrus  in  aedificio  spirituali,  nempe’ in  Ecclesia  a Christo 
instituenda.  Ast  fundamentum  illud  est,  cui  omnia  incum- 
bunt, et  quod  totum  aedificium  sustentat,  et  regit;  ergo  et 
Petrus  ille  erit  ex  Christi  institutione,  cui  omnis  in  Eccle- 

sia  potestas , omnis  legum  vis  tanquam  firmo  fundamento 
inniti  debebunt.  ' — Quod  autem  per  petram , super  quam 
Ecclesia  aedificanda  dicitur,  non  Christus,  non  Petri  fides, 
et  confessio,  sed  ipse  Petrus  intelligatur,  probatur:  a)  ex 
nativa  veriorum  Christi  significatione,  nam  in  textu  ori- 
ginali, hebraico  - syriaco,  qua  lingua  in  Judaea  tunc  vul- 
gari Christus  utebatur,  non  legitur:  Tu  es  Petrus,  et  su- 
per hanc  petram  etc.  sed  utraque  vox  in  eodem  genere, 
seu  verius  - eadem  vox  bis  occurrit,  ac  si  dicatur:  tu  es 
petra,  et  super  hanc  petram  etc.  ubi  pronomen  hanc  aper- 
tissime ostendit,  per  petram,  super  quam  Ecclesia  aedificanda 
dicitur,  eandem  petram  intelligi,  quam  allocutus  est  Chri-- 
stus;  allocutus  est  autem  ipsum  Petrum  dicens:  ego  dico 
tibi:  b)  ex  contextu ; Petrus  enim  prae  caeteris  Aposto- 
lis Christi  divinitatem  professus  fuit,  et  ideo  specialem 
prae  caeteris  renumerationem  promeruit,  quam  etiam  Chri- 
stus his  verbis  promittere  voluit.  Nulla  autem  renumera- 
tio Petro  facta  fuisset,  si  per  petram,  seu  per  Ecclesiae 
fundamentum  Christus,  vel  fides  de  Christi  divinitate,  quae 
omnibus  Christianis  inesse  debet,  iAtelligerentur.  Ex  hac 
ratione  Hugo  Grotius,  Michaelis,  et  alii  Protestantes  fassi 
sunt,  per  petram,  super  quam  aedificatur  Ecclesia  ipsum 
Petrum  iutelligendum  esse:  sic  e.  g.  Michaelis  (Introduci, 
ad  N.  T.  §.  14.)  dicit  „Quaenam  connexio  daretur  inter 
hanc  propositionem : Tu  es  Petrus,  et  sequentem : super 
hanc  Petram  aedificabo  Ecclesiam  meam,  si  Petra  illa 
non  Petrus,  sed  Christus  esset?  quaenam  remuneratio  pro 
Petro,  cui  manifeste  aliquid  remuneratorii  dicendum  erat? 
Idem  fere  esset,  ac  si  Imperator  ad  nobilem  dixisset:  tu 
es  nobilis , et  hunc  (indicando  digito  suo  alium)  faciam 
nobilem,  bonaque  nobilia  ipsi  addam,  quae  nemo  ipsi  abri- 
piet :«  _c)  ex  consensu  SS.  Patrum , qui  per  petram,  su- 
per quam  aedificatur  Ecclesia,  ipsunt  Petrum  intellexerunt. 

Sic  Cyprianus  Ep.  71.  ait : «Petrum  primum  Dominus  ele- 
git, super  quem  aedificavit  Ecclesiam  suam.“  Origenes 
Hom.  5.  in  Exod.  n.  4.  Petrum  appellat  „magnum  Eccle- 
siae fundamentum,  et  petram  solidissimam,  super  quam 
Christus  fundavit  Ecclesiam."  Hilarius  in  Mattii,  cap. 
16.  exclamat:  «0  in  nuncupatione  novi  nominis  felix  Ec- 
clesiae fundamentum , dignaque  aedificationis  illius  petra, 
quae  infernas  leges  dissolveret."  Tertullianus  1.  de 
praescript.  c.  22.  inquit:  «Latuit  aliquid  Petrum,  aedificandae 
Ecclesiae  petram  dictum?  — Gregorius  Naz.  orat,  de 
moder,  in  dlsp.  ait:  „Vides , quemadmodum  ex  Christi 
discipulis  magnis  utique  omnibus,  et  excelsis  atque  elec- 
tione dignis  hic  (Petrus)  petra  vocetur,  atque  Ecclesiae 
fundamenta  fidei  suao  credita  habeat."  — Gregorius  Nyss. 
Serm.  2.  de  P.  Steph.  dicit:  «In  Petro  Dei  Ecclesia  soli- 
datur, qui  juxta  praerogativam  sibi  a Domino  concessam 
firma,  et  solidissima  petra  est,  super  quam  Salvator  Eccle- 
siam aedificavit."  — Ambrosius  1.  4.  de  fide  c.  5,  n.  56 
testatur,  Christum  Petro  regnum  dedisse,  «quem  cum  Pe- 
tram dicit,  fundamentum  Ecclesiae  indicavit."  — Hierony- 
mus adv.  Pelag.  n.  14.  ait:  «Ut  Plato  fuit  princeps  Philo- 
sophorum, ita  Petrus  Apostolorum  fuit,  super  quem  Eccle- 
sia Domini  stabili  mole  fundata  est,  quae  nec  impetu  flu- 
minis, nec  ulla  tempestate  concutitur."  Cf.  Basilium  in 
cap.  2.  Isai.  Chrysost.  Hom.  2.  in  Ps.  50.  Cyrill.  Alex. 
1.  2.  in  Joann.  c.  12.  Epiphan.  Haer.  50.  n.  7. 

Contra  argumentum  istud  variae  difficultates  moveri  solent,  quas 
jam  solvere  oportet. 

Obj.  1.  Per  petram,  supra  quam  aedificatur  Ecclesia 
non  Petrus,  sed  Christus  intelligitur,  qui  digito  extenso  se 
ipsum  indicavit,  cum  diceret:  Super  hanc  petram  etc. 
Expresse  id  docet  Paulus,  I.  Cor.  10,  4 scribens Petra 
autem  erat  Christus.  Idem  ApoBtolus  negat,  aliud*  funda- 

mentum  admitti  -posse  praeter  Christum  ; nam  I.  Cor.  3,  11. 
ait : Fundamentum  aliud  nemo  potest  ponere,  praeter  id, 
quod  positum  est , quod  est  Christus  Jesus.  Ideo  magno 
consensu  etiam  SS.  Patres  per  petram,  super  quam  aedifi- 
catur Ecclesia,  Christum  intelligunt,  ut  Hieronymus,  Thco- 
doretus,  Beda,  et  alii.  Imo  Augustinus  omnino  negat,  per 
petram  intelligi  posse  Petrum;  nam  I.  I.  Retract.  cap.  21. 
dicit:  «Non  dictum  est  illi:  tu  es  Petra , sed:  tu  es  Petrus , 
Petra  autem  erat  Christus." 

Resp.  a)  Per  petram  in  loco  citato  non  Petrum , sed 
solum  Christum  intelligere,  est,  ut  es  probatis  constat, 
Contra  omnes  grammaticas,  et  hermeneutieas  regulas.'  Quod 
Christus  digito  extenso  se  indicaverit,  nullibi  legitur.  Ideo 
Michaelis  (i.  c.)  ait:  «Inter  Petram,  et  Petram  distinguere, 
ac  dicere,  petram  esse  Christum,  ipsumque,  dum  diceret: 
et  super  hanc  petram  ctc.  digito  extenso  se  indicasse,  est 
interpretatio,  horrendam  indicanB  ignorantiam,  et  digitus  ma- 
ximo partium  studio  laborantis  interpretis.*'  — b)  Paulus 
I.  Cor.  10,  4.  non  loquitur  de  petra,  super  quam  Christus 
Ecclesiam  aedificavit,  sed  de  petra',  ex  qua  ad  percussionem 
Moysis  in  deserto  aqua  scaturiit,  et  quam  Christi  figuram 
appellat:  ineptissime  ergo  verba  Pauli  ad  exponenda  verba 
Christi  Matth.  16.  adhibentur,  c)  Quod  Paulus  I.  Cor.  3,  11.  , 
dicit,  Catholici  nullatenus  negant:  Christus  enim  est,  et 
manet  semper  Ecclesiae  auctor,  et  summum  caput,  atque 
ideo  jure  primarium  illius  fundamentum  dicitur,  quod  nemo 
mutare  potest.  Sed  id  Petri  primatui  nullo  modo  opponitur. 
Christus  enim,  qui  est  Ecclesiae  auctor,  et  etiam  post 
ascensionem  in  coelum  manet  illius  summum  caput,  et 
fundamentum  invisibile,  voluit,  ut  adsit  etiam  caput,  et 
fundamentum  visibile,  et  hoc  Petrum  conBlituit,  ut  allatum 
argumentum  probat,  d)  Neque  aliter  Patres  intelligendi 
Bunt,  dum  petram  Christum  esse  dicunt.  Solemne  enim 

est  Patribns,  ut  in  S.  Scripturae  locis  non  .negato,  sed  ad- 
misso sensu  litterali  alium  quoque  sublimiorem,  seu  mys- 
ticum quaerant.  Ideo  iideni  Patres  modo  per  Petram  Petrum 
intelligunt , uti  loca  citata  probant,  modo  petram  Christum 
dicunt,  quia  Christum  ut  fundamentum  primarium,  et  invi- 
sibile, Petrum  vero  seu  fundamentum  secundarium,  et  vi- 
sibile venerantur,  quod  omnem  suam  firmitatem  ab  ilio 
obtinet.  Augustinus  ex  ignoratione  linguae  hebraico  - Sy- 
riacae aberravit,  dum  dicit:  non  dictum  est  ei : tu  es  petra, 
sed  tu  es  Petrus;  nam  in  textu  originali  vere  legitur:  tu 
es  Petra . Non  autem  ita  huic  interpretationi  inhaesit  S. 
Doetoi*;  ut  obviam,  et  litteralem  excluderet;  nam  Enarr.  in 
Ps.  69  scribit:  »Petrus,  qui  paulo  ante  eum  confessus  fuerat 
filium  Dei,  et  in  illa  Confessione  appellatus  erat  petra, 
super  quam  fabricaretur  Eeclesia.«  Et  in  Serm.  29  de 
Sanet,  ait:  »Solus  inter  Apostolos  meruit  audire:  Arnen 
dico  tibi;  tu  es  Petrus,  et  super  hanc  Petram  aedificabo 
Ecclesiam  meam.  Dignus  certe,  qui  aedificandis  in  domo 
Dei  populis  lapis  esset  ad  fundamentum,  columna  ad  sus- 
tentaculum, clavis  ad  regnum.^ 

Obj.  2.  Per  petram,  super  quam  aedificatur  Ecclesia, 
intelligenda  est  Petri  confessio,  seu  fides  in  Jesum  Christum 
filium  Dei  vivi ; haec  est  enim  dogma  fundamentale  Reli- 
gionis , et  Ecclesiae  Christianae.  Ideo  plerique  patres  per 
petram,  super  quam  aedificatur  Ecclesia  fidem  Petri  intelli- 
gunt, ut  Hilarius,  Gregorius  Nyss.  Ambrosius,  Chryso- 
stomus,  Cyrillus  Alex.,  Leo,  et  alii. 

Resp.  Negari  non  potest,  divinitatem  Christi  funda- 
mentale dogma  Religionis  christianae  omni  jure  appellari. 
Concedendum  pariter  est , Petrum  ob  confessionem  divini- 
tatis Christi  laudatum,  et  exaltatum  esae.  Sed  aliud  est, 
laudare  confessionem,  aut  fidem,  et  aliud  est  laudare,  et 
exaltare  credentem,  et  confitentem.  Christus  certe  indirecte 

laudavit  fidem,  et  confessionem , directe  vero  laudavit,  et 
exaltavit  Petrum  credentem , et  confilentein.  Petrum  enim 
allocutus  est,  dum  dicit  v.  17.  Beatus  es,  Simon  Bar 
Jona!  et  v.  18.  ego  dico  tibi:  etc.  quamobrem  per  petram 
non  fides,  aut  confessio  in  abstracto  intelligi  potest,  sed 
ipse  Petrus  cum  confessione,  et  ob  confessionem  intelligi 
debet.  Per  synecdochen  tamen  ipsa  fideB,  seu  confessio 
de  divinitate  Christi  petra,  seu  fundamentum  Ecclesiae  dici 
potest,  quoniam  ob  illam  fidem,  et  confessionem  Petrus 
Ecclesiae  caput,  et  fundamentum  constitutas  est.  * Sub  hoc 
respectu  SS.  Patres  per  petram  fidem,  et  confessionem  de 
divinitate  Christi  intellexerunt,  non  in  abstracto,  sed  in 
concreto,  i,  e.  in  Petro  credente,  et  confitente.  Frequenter 
SS.  Patres  hoc  loco  usi  sunt  contra  Arianos,  qui  Christi 
divinitatem  negarunt,  et  ita  argumentati  sunt:  Fides  et 
confessio  de  divinitate  Christi  ita  necessaria  est,  ut  etia'm 
Petrus  solummodo  ob  hujus  dogmatis  fides  et  confessionem 
in  fundamentum  Ecclesiae  electus  fuerit.  Nullatenus  ergo 
Primatum  his  verbis  Petro  promissum  negant,  quod  con- 
firmatur ex  locis  jam  citatis,  in  quibus  per  petram  ipsum 
Petrum  intelligunt. 

Obj.  3.  Petrus  Ecclesiae  fundamentum  ideo  a Christo 
nominatur,  quia  ipse  primus  tum  Judaeis  (Act.  2),  tum 
Gentilibus  (Act.  10)  Christum  annuntiaturus,  et  sic  pro 
aedificanda  Ecclesia  fundamenta  positurus  erat. 

Resp.  a/)  Si  in  hoc  sensu  Christus  Petrum  funda- 
mentum appellasset,  debuisset  dicere  : per  te,  i.  e.  per  tuam 
praedicationem,  per  tuos  labores,  et  non  super  te  aedifi- 
cabo Ecclesiam  meam ; in  Evangelio  autem  legitur:  super 
hanc  petram  etc.  b)  Aliud  est  fundare  EccleBiam,  illam 
instituere,  homines  illi  aggregare,  et  aliud  eBt,  Ecclesiae 
jam  fundatae,  et  institutae  perenne  fundamentum  esse.  Ec- 
clesiam fundavit,  seu  instituit  ipso  Christus,  qui  primus 

Judaeis  praedicavit,  et  ex  istis  duodecim  Apostolos,  72 
discipulos,  aliosque  sibi  conjunxit;  ad  docendas  autem 
gentes  omnes  Apostoli  mandatum  acceperunt  (Matth,  28,  19) 
quod  post  acceptum  Spiritum  S.  omnes  cum  maxima  dili- 
gentia executi  sunt:  imo  abundantius  illis  omnibus  labo- 
ravit Paulus  (1.  Cor.,  15,  10)  Ergo  ratio  sufficiens  non 
adest,  cur  PetriiB  intuitu  praedicationis  singulariter  Eccle- 
siae  fundamentum  dicatur.  Necesse  est  ergo,  ut  admittatur, 
quod  ipsa  verba  obvio  sensu  pracseferunt,  Christum  con- 
stituisse Petrum  Ecclesiae  a se  pro  omni  tempore  insti- 
tutae, et  nunquam  deficientis,  perenne  fundamentum,  i.  e. 
necesse  est,  ut  admittatur  Primatus  Petro  collatus. 

§.  235. 

MI.  Petrus  claviger  regni  coelorum. 

• Christus  Petrum  non  solum  Ecclesiae  futurum  funda- 
mentum declaravit,  sed  in  subsequentibus  verbis  alio  modo 
ipsi  supremam  in  Ecclesia  potestatem  promisit.  Ait  enim 
Matth.  16,  19.  Et  libi  dabo  claves  regni  coelorum,  et 
quodcunque  ligaveris  super  terram , erit  ligatum  et  in 
coelis , et  quodcunque  solveris  super  terram , erit  solu- 
tum et  in  coelis.  Per  regnum  caelorum  Christus  intelligit 
Ecclesiam  a se  in  terris  institutam,  quod  apparet  ex  plu- 
rimis locis  parallelis  Matth.  4,  17.  13,  24.  25,  1.  etc. 
Neque  in  isto  loco  de  coelo,  seu  de  sede  beatitudinis  sermo 
esse  potest,  quia  cum  regno  caelorum  conjungitur  potestas 
ligandi,  et  solvendi,  quae  in  sede  Beatitudinis  non  exer- 
cetur. Christus  ergo  claves  Ecclesiae  militantis  Petro  pro- 
mittit: per  istas  autem  claves  suprema  rectoria  potestas  in 
Ecclesia,  seu  primatus  jurisdictionis  intelligitur,  'quod  pro- 
batur a)  ex  more  loquendi  Judaeorum , apud  quos  pri- 
marius domus,  aut  civitatis  rector-domus,  aut  civitatis  claves 
gerere  dicebatur,  et  sicut  apud  alias  gentes  per  traditionem 

clavium  traditio  supremae  potestatis  intelligebatur.  Si  ergo 
Christus  Ecclesiae,  quam  aedificio,  seu  domni  (v.  praec.) 
comparaverat,  claves  Petro  promisit,  primariam  regendae, 
et  gubernandae  Ecclesiae  potestatem  ei  pollicitus  est : b) 
ex  locit  parallelis , in  quibus  Buprema  potestas  per  claves 
exprimitur,  uti  Isa.  22-  futura  Eliachimi  in  summum  sacer- 
dotem promotio  sic  praenuntiatur:  Dabo  claves  domus 

David  super  humeros  ejus,  et  aperiet,  et  non  erit,  qui 
claudat,  et  claudet , et  non  erit , qui  aperiat.  Eodem  modo 
in  Apocalypsi  cap.  8.  exprimitur  suprema  Christi  potestas: 
Haec  dicit  sanctus,  et  verus,  qui  habet  elavem  David, 
qui  aperit,  et  nemo  claudit,  et  claudit,  et  nemo  aperit. 

• Quis  ergo  negabit»  etiam  in  verbis  Christi  per  claves  regni 
caelorum  supremam  in  Ecclesia  potestatem  intelligeudam  esse  't 
Id  etiam  confirmari  potest  c)  ex  contextu,  ex  quo  apparet, 
Petro  remuneralionis  gratia  singulare  quid  prae  caeteris 
Apostolis  dicendum  fuisse.  Si  Christus  hic  Petro  non  sin- 
gularem potestatem  concessit  talis  sensus  prodiret:  Simon! 
quia  prae  caeteris  Apostolis  meam  confessus  es  divinitatem, 
ideo  dabo  tibi  communem  cum  reliquis  potestatem.  Cum  autem 
iste  sensus  omnino  absonus  sit,  necesse  est,  ut  fateamur, 
Petro  his  verbis  eminentiorem  potestatem  promissam  fuisse. 
Ideo  per  claves  segni  caelorum  tota  antiquitas  Primatum  in 
Ecclesia  institutura,  et  Petro  collatum  intellexit. 

Vim  hujus  argumenti  vario  modo  adversarii  enervare  tentant,  sed 
irrito  conatu. 

Obj.  1.  Per  potestatem  clavium,  cum  qua  potestas 
ligandi,  et  solvendi  conjungitur,  non  intelligitur , nisi  fa- 
cultas homines  in  Ecclesiam  recipiendi,  et  ab  illa  exclu- 
dendi, vel  potestas  declarandi  licita,  et  illicita. 

Resp.  a)  Si  Christus  Petro  solam  potestatem,  homines 
in  Ecclesiam  recipiendi,  vel  ab  illa  excludendi  dedisset, 
debuisset  dicere:  quoscunque  ligaveris  etc.  ast  non  dixit 

quoscunque,  sed  quaecunque  ligaveris  etc.  b)  per  po- 
testatem ligandi,  et  solvendi  non  solam  facultatem  docendi, 
licita,  et  illicita  declarandi,  sed  potestatem  legislativam 
intelligi,  jam  alibi  (§.  225)  probatum  est,  multoque  magis 
iste  sensus  in  verbis  Petro  dictis  admittendus  est,  quia 
potestas  ligandi,  et  solvendi  cum  potestate  clavium  con- 
jungitur, et  ex  hac  quasi  corollarium  deducitur,  c)  Christus 
alibi  omnibus  Apostolis  simul  concedit  potestatem  homines 
in  Ecclesiam  recipiendi  (IVlatlh.  28,  19),  et  ab  illa  exclu- 
dendi (Matth.  18,  17)  uti  etiam  facultatem  docendi,  licita, 
et  illicita  declarandi  CMatth.  28,  19  et  20).  Si  ergo  non 
singulare  quid  Petro  ob  confessionem  remunerando  traditum 
sit,  iterum  absonus  sensus  prodit , ' Petro  potestatem  pro-  * 
missam  esse,  quam  cum  reliquis  Apostolis  et  ipse  accep- 
turus erat. 

Obj.  2.  Si  in  locis  ex  Matth.  16  citatis  primatus 
Petro  promissus  probaretur,  haud  orta  subinde  esset  inter 
Apostolo*  contentio,  quis  eorum  videretur  esse  major  (Luc. 
22  , 24),  et  Christus  ad  compescendam  ejusmodi  conten- 
tionem respondisset,  litem  jam  diremtam  esse  ex  promis- 
sione principatus  Petro  facta.  Christus  autem  omnino  aliter 
respondit  dicens:  Reges  gentium  dominantur  eorum,  — 
vos  autem  non  sic;  sed  qui  major  est  in  vobis , fiat  sicut 
minor , et  qui  praecessor  est,  sicut  ministrator  (ib.  v. 
25  etc.)  quibus  verbis  Christus  prohibet  primatum. 

Resp.  a)  Quando  contentio  inter  Apostolos  enata  est, 
primatus  equidem  promissus,  sed  nondum  collatus  fuit; 
id  enim  post  Christi  resurrectionem  factum  esse,  sequens 
argumentum  probabit.  Contentio  ergo  enasci  potuit,  quis 
tunc  temporis  major  esset,  b)  Apostoli  ante  adventum  Spi- 
ritus S.  valde  rudes  erant,  et  multa,  quae  Christus  dixit, 
non  intellexerunt.  Mirum  ergo  non  est,  ipsos,  cum  ageretur, 
de  promiBsione  in  futurum  adimplenda,  et  sub  figurata 

locatione  facta , ejus  vim  assecutos  non-  esse : eerte  tamen 
aliquid  de  futuro  Petri  primatu  suspicati  fuerunt;  ideo  enim 
inter  illos  contentionem  exortam  esse,  dicunt  Origenea, 
Chrysostoraus,  et  Hieronymus  (in  Matth:  18).  c)  In  Christi 
vero  responsione  negatio,  aut  prohibitio  primatuB  nulla- 
tenus continetur.  Christus  enim  solummodo  interdicit  do- 
minationem more  Gcqtium  cum  fastu,  et  arrogantia  gestam, 
non  autem  dominationem,  quae  cum  humilitate,  et  charitate 
exercetur.  Imo  Christus  pro  illo,  qui  potestate  major  fu- 
turus  erat,  regulam  praescribit,  dicens  : qui  major  est  in 
vobis , fiat  sicut  minor,  et  qui  praecessor  est,  sicut  mi- 
nistrator; imo  et  se  ipsum  ceu  exemplar  proponit  dicens: 
Ego  in  medio  vestrum  sum,  sicut  qui  ministrat  (v.  27) 
Ad  quid  autem  regulam  praescripsisset  pro  primate,  si 
nullus  unquam  futurus  fuisset  1 certe  ergo  primatus  his 
verbis  non  negatur,  sed  adstruitur. 

Obj.  3.  Inepte  ex  capite  16.  Matth.  pro  Petro  pri- 
matus vindicatur,  in  quo  v.  23.  legitur,  quod  Christus  con- 
versus dixit  Petro:  Vade  post  me  Satana ! scandalum  es 
mihi  etc.  Qua  ratione  ille  potest  dici  Ecclesiae  fundamen- 
tum, Primas,  et  Rector,  qui  a Christo  vocatur  Satanas,  et 
scandalum  'i 

Resp.  a)  Catholici  ob  honorifica  non  negant  ignomi- 
niosa, eidem  Petro  in  eodem  capite  dicta;  ergo  etiam  ad- 
versarii ob  ignominiosa  nequeunt  negare  honorifica,  in  fa- 
vorem Petri  a Christo  prolata,  b)  Satanas  etymologice  non 
significat,  nisi  adversarium,  qui  se  alteri  opponit:  tale  autem 
nomen  Petrus  merebatur,  quia  cum  amoris  affectu  abreptus 
Christum  a passione  subeunda  retinere  studeret,  divinae 
providentiae  et  charitatis  consiliis  adversabatur.  Ex  eadem 
ratione  scandalum  dicitur,  quia  Christum  ab  adimplenda 
voluntate  Patris  dissuadere  tentavit.  Quomodocunquc  autem 
Petrus  hac  in  re  aberraverit,  non  ideo  negari  possunt 
Dogm.  gen.  ' 39 

praerogativae  Petro  concessae,  sed  magis  charitatem,  et 
clementiam  Christi  admirari  decet,  qui  sicut  non  venit  vo- 
care justos,  sed  peccatores,  ita  etiam  cum  in  primatem 
Ecclesiae  suae  eligere  voluit,  qui  non  solum  se  adversarium 
exhibuit  et  scandalum  posuit,  sed  nefario  modo  ter  ipsum 
negavit. 

§.  236. 

IV.  Petrus  agnorum,  et  ovium  Pastor. 

Christus  post  resurrectionem  suam  Petro  primatum 
promissum  actu  contulit.  Christus  enim  Jo.  21,  15  etc. 
ter  Petrum  interrogavit:  Simon  Joannis  diligis  me  plus 
his?  et  cum  Petrus  ter  id  aftirmaret,  Christus  ad  eum  dixit: 
Pasce  agnos  meos ....  pasce  oves  meas.  His  verbis  Petro 
primatum  collatum  fuisse,  facile  probatur.  Nam  a)  haec 
verba  ad  solum  Petrum  spectant.  Evangelista  enim  scribit: 
dicit  Simoni  Petro  Jesus,  et  Christus  ter  ipsum  designat 
nomine  proprio , et  patris : Simon  Joannis ! ac  praeterea 
interrogando  excludit  caeteros  dicens : diligis  me  plus  his? 
ideoque  ipse  Petrus  proprio , et  non  aliorum  nomine  res- 
pondit: Tu  scis  Domine!  quia  amo  te:  unde  etiam  verba 
Christi:  pasce  agnos  meos,  pasce  oves  meas,  ceu  remu- 

ncratoria  pro  maximo  amore,  soli  Petro  dicta  6unt. 

b)  Per  munus  autem  pascendi  ipsa  potestas  regendi  insig- 
natur.  Ad  pastoris  enim  officium  pertinet  non  solum  gregi 
cibum  praebere,  sed  etiam  ipsum  ducere,  reducere,  tueri, 
regere,  corrigere  etc.  Ergo  qui  in  societate  religiosa,  i.  e. 
in  Ecclesia  pastor  constituitur,  debet  non  solum  docere,  seu 
pabulum  doctrinae  praebere,  sed  etiam  gregem  per  ad- 
aequatas leges  dirigere,  a deviis  arcere,  lupos  repellere, 
aberrantes  corrigere  etc.  i.  e.  potest,  et  debet  fideles  re- 
gere. Id  coniirmatur  ex  locis  parallelis,  in  quibus  Pastor, 
pascere  etc.  idem  est  ac  Rex,  regere.  Sic  Ezeoh.  34*  2. 

Regibus  officium  suum  non  adimplentibus  acclamatur : Vae 
pastoribu s Israel,  qui  pascebant  semetipsos!  nonne  qreges 
a Pastoribus  pascuntur  ? — Davidis  in  Regem  electio  sic 
ipsi  a Deo  praenuntiatur  II.  Reg.  5.  2.  tu  pasces  populum 
meum  Israel , et  tu  eris  dux  super  Israel.  Ad  regem 
Cyrum,  cujus  potestate  Deus  usus  est  ad  consilia  sua  per- 
ficienda, dicit  omnipotens:  Pastor  meus  es,  et  omnem  vo~ 
luntatem  meam  complebis  (Is.  44,  28).  Jure  ergo  dicitur 
in  munere  pascendi  potestatem  regendi  Petro  traditam  esse, 
c)  Pascere  autem  Petrus  debet  agnos,  et  oves  i.  c.  omnes 
omnino  fideles.  Universalis  enim  Ecclesia  Christi  compa- 
ratur ovili  (Jo.  10,  16),  in  ovili  autem  non  sunt  nisi  oves, 
quae 'generant,  et  agni,  qui  generantur;  omnes  ergo  fideles 
sunt  vel  oves  Christi,  vel  agni;  per  agnos  significatur 
populus , per  oves  pastores.  Hoc  modo  jam  SS.  Patres 
verba  Christi  intellexerunt.  Egregie  iu  rem  loquitur  Eu- 
cherius  Lugdunensis  Serm.  de  Natal.  Pltri  et  Pauli : 
» Prius,  ait,  agnos,  deinde  oves  commisit  ei  (Petro),  quia 
non  solum  Pastorem,  sed  pastorum  Pastorem  eum  consti- 
tuit: pascit  igitur  Petrus  agnos,  pascit  et  oves;  pascit  filios, 
pascit  et  matres;  regit  et  subditos,  et  praelatos:  omnium 
igitur  pastor  est,  quia  praeter  agnos,  et  oves  in  Ecclesia 
nihil  est.»  Et  S.  Bernardus  1.  2.  de  consid.  c.  8.  ait: 
»cui,  non  dico  Episcoporum,  sed  etiam  Apostolorum  sic 
absolute,  et  indiscrete  totae  commissae  sunt  oves?  Si  me 
amas  Petrei  pasce  oves  meas:  quas?  Illius,  vel  illius  po- 
pulos civitatis,  aut  regni  ? — Oves  meas,  inquit.  Cui  non 
planum,  non  designasse  aliquas,  Bed  assignasse  omnes? 
nihil  excipitur,  ubi  distinguitur  nihil.»  Cf.  Origen.  in  cap. 
6.  Epist.  Roman.  Ambros  1.  10  in  Luc.  ad  cap.  24.  Leo 
M.  Serm.  3.  de  assumt.  sua.  Gregor  M.  1.  4.  Epist.  32. 
Dum  ergo  Petrus  agnorum,  et  ovium  pastor  constitutus 

est,  summam  universalem  Ecclesiam  regendi  potestatem, 
seu  primatum  jurisdictionis  a Christo  obtinuit. 

Quae  conclusioni  isti  opponi  solent , ad  sequentia  potissimum  re- 
vocantur. 

Obj.  1.  Per  oves,  quas  pascendas  Christus  Petro 
commisit,  intelliguntur  Judaei,  quia  etiam  Christus  Matth. 
15,  24.  se  ad  oves,  quae  perierunt,  domus  Israel  missum 
dicit,  quia  praeceptum  de  docendis  gentibus  omnibus  Apo- 
stolis datur,  et  quia  Paulus  Gal.  2,  8.  expresse  dicit,  sibi 
inter  gentes,  et  Petro  inter  Judaeos  apostolatum  creditum 
esse. 

Resp.  a)  Dum  Christus  se  ad  salvandos  Judaeos 
missum  dicit,  hos  appellat  oves  domus  Israel , sed  id  non 
apponit,  dum  Petro  oves  pascendas  tradit,  sed  in  genere 
dicit:  pasce  agnos  meos , pasce  oves  meas.  Christus  autem 
dicendo,  se  in  salutem  Judaeorum  missum  esse,  non  negat, 
Be  etiam  in  dhlutem  gentium  venisse,  quam  omnibus  in 
ipsum  credentibus  pollicetur  (Jo.  3,  16  etc.)  Imo  Christus 
expresse  dicit  (Jo,  10,  16),  se  praeter  Judaeos  et  alias 
oves  habere,  nimirum  gentes,  et  has  quoque  in  unum  ovile 
colligere  velle.  Si  ergo  Christus  dicit:  pasce  oves  meas , 
omnes-  ex  Judaeis,  et  ex  Gentibus  in  unum  ovile  collectas 
intelligit.  b)  Praeceptum  docendi,  seu  Evangelium  prae- 
dicandi Christus  omnibus  ApoBtolis  dedit,  inter  quos  tum 
etiam  Petrus  adfuit,  supremam  autem  omneB,  qui  edocti, 
et  baptizafi  sunt,  regendi  potestatem  soli  Petro  concessit, 
c)  Paulus  in  1.  c.  non  de  potestate  rcctoria,  sed  de  prae- 
dicatione Evangolii,  et  de  hac  nonnisi  relative  loquitur. 
Apostoli  enim,  licet  potestate ' omnes  gentes  docendi  in- 
structi, tamen  pro  majori  Christianae  fidei  progressu  orbem 
Evangelio  imbuendum  inter  se  distribuerunt.  Et  sic  Petrus 
ab  initio  praecipue  pro  Judaeis,  et  Paulus  praecipue  pro 
Gentibus  destinatus  erat.  Nihilominus  Paulus  etiam  Judaeis 

e.  g.  Beroeensibus,  Galatis  etc.  praedicavit,  et  ad  Hebraeos 
Epistolam  direxit;  et  Petrus,  licet  ab  initio  Judaeis  Evan- 
gelium  praedicasset,  tamen  non  Hierosolymis,  non  apud 
Judaeos,  sed  inter  Gentes  primo  Antiochiae,  et  dein 
Romae  sedem  suam  episcopalem  collocavit  (v.  Dobmayr. 
t.  4.  §•  149.  pag.  75.) 

Obj.  2.  Christus,  dum  Petro  dixit : Pasce  agnos  meos, 
pasce  oves  meas , non  contulit  ipsi  potestatem , sed  ad- 
monitionem dedit,  perinde  ac  si  dixisset:  Si  tu,  Simon ! 
diligis  me  plus  his , id  ostende  diligenter  curando  gregem 
meum.  Hoc  modo  S.  Chrysostomus  (Hom.  88  in  Jo.  n, 
8)  praedicta  verba  exponit. 

Resp.  Non  inepte  dicitur,  in  verbis  Christi  admoni- 
tionem Petro  factam  contineri : sed  cum  admonitione  facta 
etiam  potestas  collata  conjungenda  est;  neque  enim  Petrus 
admoneri  potuisset,  ut  pro  eximio  amore  pascat,  seu  regat, 
nisi  ob  eximium  amorem  potestatem  pascendi , et  regendi 
obtinuisset.  Ideo  S.  Chrysostomus  1.  c.  non  solum 
admonitionem  Petro  factam,  sed  est  potestatem  eidem 
eollatam  agnoscit;  ait  enim:  »Et  cur  aliis  (Apostolis)  prae- 
termissis, de  his  hunc  (Petrum)  alloquitur  ? — Eximius 
erat  inter  Apostolos,  os  discipulorum,  et  coetus  illius  caput. 
Ideo  Paulus  prae  aliis  hunc  visurus  venit.  Simul  ostendens 
ei,  oportere  deinceps  fidere,  quasi  abolita  negatione,  fratrum 
ei  praefecturam  committit  . . . Dicit  autem : si  amas  me, 
fratrum  praefecturam  suscipe.«  Et  paulo  post  docet:  Petrum 
non  throni  hujus  (Hierosolymitani)  sed  totius  orbis  doc- 
torem  a Christo  statutum  fuisse.«  (Perronc  T.  8.  n.  481) 

Obj.  3 ■ Apostoli  omnes  aequalem  cum  Petro  potesta- 
tem acceperunt.  Ad  omnes  enim  dixit:  Sicut  me  misit 
Paler,  et  ego  mitto  vos;  omneB  dicuntur  fundamentum, 
super  quod  fideles  Ecclesiam  constituentes  superaedificati 
sunt(Ga).  8,  20);  omnes  potestatem  docendi,  (Matth.  28) 

ligandi,  et  solvendi  (Matth.  18)  etc.  a Christo  obtinuerunt, 
omnes  demunt  pascere  et  possunt,  et  debent,  scribente 
Petro:  pascite  qui  in  vobis  est,  gregem  Dei  (I.  Petr.  5, 2), 
Petrus  ergo  eminentiorem  potestatem  nullatenus  accepit,  (deo 
etiam  Patre6  hincindc  dicunt,  pares  fuisse  in  potestate 
Apostolos,  et  claves  regni  caelorum  omnibus  traditas 
esse  etc. 

Resp.  a)  Quando  Christus  in  locis  citatis  omnibus 
Apostolis  Bimul  potestatem  contulit,  etiam  Petrus  adfuit, 
atque  ideo  tunc  communem  cum  reliquis  potestatem  accepit. 
Sed  Petrum  Christus  etiam  singulariter  allocutus  est : nulli 
enim  alii  Apostolorum  dixit:  Tu  es  petra  etc.  nulli  alii 
dixit:  tibi  dabo  claves  regni  caelorum , nulli  alii  dixit: 
pasce  agnos  meos,  pasce  oves  meas.  Sicut  ergo  Petrus, 
cum  Christus  generaliter  loqueretur  communem  cum  reliquis 
Apostolis  potestatem  obtinuit,  ita,  cum  singulariter  ad  ipsum 
loqueretur,  singularem  quoque  potestatem  obtinuit:  alias, 
ut  vidimus,  absonum  sensum  verba  Christi  praeseferrent. 

b)  Dum  Catholici  Petri  primatum  defendunt,  non  ideo  negant 
potestatem  aliis  Apostolis  concessam.  Omnibus  sane  Apo- 
stolis sacrum  imperium  traditum  est  (Art.  I.),  sed  ita  ut 
in  illo  exercendo  subsint  Petro,  ceu  unitatis  centro,  a 
Christo  constituto.  Ideo  jure  Apostoli  dici  possunt  fun- 
damentum, super  quod  fideles,  qui  Ecclesiam  constituunt, 
aedificati  sunt : sicut  enim  Petrus  est  fuudamentum  visibile 
primarium,  sic  reliqui  Apostoli  sunt  fundamentum  visibile 
secundarium;  ipsi  enim  cum  Petro,  et  sub  Petro  consti- 
tuunt tum  magisterium  authenticum,  tum  imperium  sacrum. 

c)  Varia  potestas  a Christo  Apostolis  concessa  fuit,  pote- 
stas docendi,  seu  Evangelia  praedicandi,  potestas  leges 
ferendi,  judicandi,  et  coercendi,  quae  dicitur  potestas  juris- 
dictionis , et  potestas  Sacramenta  administrandi,  sacrificium 
offerendi  etc.  lam-quoad  potestatem  jurisdictionis  Christus 

non  omnibus  aequalem,  sed  Petro  eminentiorem  potestatem 
dedit,  in  qua  ejus  Primatus  consistit;  sed  quoad  munus 
docendi,  et  quoad  potestatem  ordinis  omnibus  parem  (licet 
in  exercitio  non  independentem)  potestatem  dedit;  et  de  hac 
potestate  loquuntur  SS.  Patres,  dum  Apostolos  in  potestate 
aequales  dicunt;  quoad  potestatem  jurisdictionis  autem  omnes 
Petro  primatum  attribuunt,  ut  in  argumento  et  Traditione 
petito  evincetur.  (Cf.  Perrone  i.  c.  n.  460 — 468  et  n.  47l.) 

S-  237. 

V.  Petrus  primatum  exercens. 

Post  Christi  in  caelum  ascensionem  Petrus  Btatim  se  ut 
Primatem  gessit.  Nam.  Act.  1,  15.  Exurgent  Petrus  in 
medio  fratrum  electionem  novi  pro  Juda  Apostoli  juxta 
prophetarum  oracula  indixit.  — Act.  2,  14  post  adventum 
Spiritus  S.  stans  Petrus  cum  undecim  levavit  vocem  suam, 
Christum  annuntiavit,  et  credentes  baptizari  jussit.  — Act.  3. 
post  patratum  insigne  miraculum  ad  populum,  — et  Act. 
4,  8 etc.  repletus  Spiritu  S.  ad  principes  populi,  et  seniores 
gravem  sermonem  habet.  — Act.  5.  Petrus  Ananiam,  et 
Saphiram  gravissime' reprehendit,  et  punit,  quia  nefariam 
fraudem  commiserant.  — Act.  8.  Petrus  Simonem  magum, 
qui  per  pecuniam  sacram  Apostolorum  potestatem  sibi 
comparare  voluit,  judicat,  redarguit,  et  damnat.  — Act. 
9,  32,  Petrus  universos  coetus  in  Judaea,  Galilaea,  et  Sa- 
maria pertransit,  tanquani  imperator,  uti  S.  Chrysos  tomus 
Hom.  21  in  Act.  observat,  suas  copias  recensens.  Act.  10. 
Habita  visione  comperit,  etiam  Gentiles  ad  fidem  Christianam 
admittendas  esse,  et  ideo  ipse  Cornelium  cum  aliis  genti- 
libus Ecclesiae  associat.  Act.  12  dum  ab  Herode  Petrus 
in  carcere  detinetur,* (v.  5)  oratio  fiebat  sine  intermis- 
sione ab  Ecclesia  ad  Deum  pro  eo.  Act.  15.  Iu  con- 
cilio Hierosolymitano  surgens  Petrus  Bermonem  habet, 

pertractanda  proponit,  et  primus  sententiam  suam  edicit. 
— Haec  omnia  ostendunt,  Petrum  semper  ut  primatem  se 
gessisse,  et  cum  prioribus  argumentis  conjuncta  non  parum 
conferunt,  ad  eminentiorem  Petri  potestatem  confirmandam. 
<—  Imo  licet  Apostoli  antea  circa  primatum  contentiones 
habuerint,  attamen  nec  verbum  legitur,  quod  post  Spiritus 
S.  adventunf  Petrum  ob  praedictum  modum  agendi  repre- 
henderint, sed  potius  constat,  quod  eum  in  maximo  honore 
habuerint.  Sic  Paulus  Hierosolymam  venit,  ut  videret 
Petrum,  apud  quem  diebus  quindecim  mansit  (Gai.  1 , 18) 
Imo  secunda  vice  ascendit  Hierosolymam,  et  contulit  cum 
iliis  (Pefro,  et  Apostolis)  Evangelium,  quod  praedicavit  in 
Gentibus  — — ne  forte  in  vacuum  curreret,  aut  cucurris- 
set. (Gal,  2,  2)  et  inferius  addit:  Cum  cognovissent  gra- 
tiam, quae  data  est  mihi,  Jacobus , et  Cephas , et  Joannes, 
qui  videbantur  columnae  esse-,  dexteras  dederunt  mihi, 
et  Barnabae  societatis;  ut  nos  in  gentes,  ipsi  autem  in 
circumcisionem;  tantum  ut  pauperum  memores  essemus 
etc.  (v.  9 et  10)  Cephas  ergo,  seu  Petrus  cum  Jacobo,  et 
Joanne  Pauli  praedicationem  approbavit,  adjuvit,  locum  pro 
ea  determinavit,  et  mandatum  de  pauperibus  adjecit.  (Dob- 
rnayr  1.  c. 

Ex  iisdem  S.  Litteris  adversarii  talia  proferunt,  quae  primatui  ad- 
versari videntur,  atque  ideo  declaratione  indigent. 

Obj.  1.  Act.  8.  legitur,  Apostolos  misisse  Petrum  et 
Joannem  Samariam;  quae  agendi  ratio  Petrum  potius  in- 
feriorem, quam  superiorem  ostendit. 

Resp.  Petrum  cum  Joanne  missus  est  Samariam  ab 
aliis  Apostolis  non  missione  auctoritatis,  ut  inferior,  sed 
missione  consilii,  suasionis,  ac  precis,  ut  caput,  et  primas. 
Scilicet  eadbm  ratione  missus  est  Sadiariam , qua  Phinees, 
et  Principes  tribuum  missi  sunt  ab  Israclitis  (Jos.  22,  13 
etc,)  et  Antiochiae  fideles  miserunt  Paulum,  et  Barnabam 

ad  consulendos  Apostolos  (Act.  15,  2.)  Quia  nimirum 
Samaritani  in  summo  versabantur  discrimine  ob  Simonis 
magi  praestigias,  idcirco  Samariam  missi  sunt  praecipui 
inter  Apostolos  ad  detegenda  Simonis  incantamenta,  atque 
ad  impediendam  Samaritanorum  seductionem. 

Obj.  2.  In  loco  citato  Gal.  2,  9.  Jacobus  primo  loco 
ponitur,  et  Petrus  secundo;  ergo  Paulus  Petrum  Jacobo 
inferiorem,  aut  saltem  ipso  non  superiorem  judicavit. 

liesp.  a)  Paulus  non  ordinem  dignitatis,  ac  eminentiae 
tenuit,  sed  ordinem  cognitionis,  quatenus  scilicet,  cum 
Apostolus  Hierosolymarii  petiit,  invenit  omnium  primum 
Jacobum , quia  Petrus  absens  erat;  adeoque  Jacobus  prius 
cognovit  gratiam  Del , quae  data  erat  Paulo,  b)  Ostendit 
Mamachius  in  antiqujs  codicibus,  quibus  usi  sunt  Chrysost, 
Ambros.  Auguatin.  Hicron.  etc.  Petrum  primo  loco  poni. 
Idem  de  veteri  Itala  asserit  Sabathier,  et  de  versione  Ale- 
xandrina Hugo  Grotius  in  h.  1. 

Obj.  3.  Paulus  Antiochiae  Petro  in  faciem  restitit , 
quia  reprehensibilis  erat  (Gal.  2,  11.)  Ergo  Paulus  auc- 
toritatem primatus  in  Petro  non  agnovit. 

Relp.  a)  Inter  eruditos  multi  contendunt , Cepham 
reprehensum  a Paulo,  alium  fuisse  a Petro.  Sed  non  opus 
est,  ut  id  propugnetur.  Nam  b)  haec  reprehensio  Petri  nihil 
aliud  probat,  quam  quod  inferiores  subinde  possint  cum 
sancta  libertate  superiores  redarguere,  modo  id  res  postulet, 
et  debita  reverentia  conservetur.  S.  Cyprianus  ideo  Petri 
humilitatem  Inudat,  quod  a Paulo  reprehensus  non  dixerit, 
se  primatum  tenere,  et  sibi  potius  obtemperare  a novellis, 
et  posteris  oportere.  (Ep.  ad  Quintum.)  Et  S.  Augustinus 
(Ep.  82.  ad  Hieron.)  scribit:  » Petrus  quod  a Paulo  fiebat 
utiliter  libertate  charitatis,  sanctae,  ac  benignae  pietate 
humilitatis  accepit.^  — Eodem  modo  ex  eo,  quod  Petrus 
Act.  11.  accusatus  a fratribus,  quod  ingressus  sit  ad  genteB, 

cauBara  suam  defenderit,  et  Be  coram  omnibus  purgaverit, 
prout  etiam  ex  eo,  quod  I.  Petr.  5,  1.  Ecclesiae  pastores 
ceu  collegas  suos  allocutus  sit,  nil  sequitur,  nisi  quod 
Petrus  primas  juxta  praescriptam  humilitatis  normam 
gesserit. 

§.  238. 

B.  Argumentum  ex  Traditione. 

Semper,  ubique,  et  ab  omnibus  creditum  esse,  Petrum 
a Christo  eminentiorem  inter  Apostolos  potestatem , seu 
primatum  accepisse,  ex  unanimi  SS.  Patrum  consensu 
abunde  constat.  Varia  jam  ipsorum  testimonia  ad  con- 
firmanda argumenta  biblica  inserta  fuerunt,  alia  hic  loci 
proponenda  sunt.  Cyprianus  Ep.  14., ait:  «Primatus  Petro 
datur,  ut  Ecclesia  una  monstretur,*'  et  idem  repetit  1.  de  un. 
Eccl.  Tertullianus  in  Scorpiac.  c.  10.  dicit:  «Si  adhuc 
clausum  putas  caelum,  memento  claves  ejus  Dominum  Petro, 
et  per  eum  Ecclesiae  reliquias#."  Orgenes  in  divers.  Evang. 
Hom.  2.  toquens  de  Petro,  quaerit:  «quis  esset  altior 
Apostolorum  illo,  qui  est,  et  dicitur  vertex  eorum?"  — 
Hilarius  Piet,  in  Matth.  6 inquit:  «Petrus  primus  credidit, 
et  Apostolatus  est  Princeps.  — Eusebius  Caes.  Hist.  eccl. 
1.  2.  c.  14.  nominat  Petrum  «fortissimum  et  maximum  inter 
Apostolos,  et  virtutis  merito  reliquorum  omnium  principem, 
ac  patronum."  Cyrillus  Hier.  Catech.  2,  7 et  18  nun- 
cupat Petrum  «Apostolorum  summum,  et  Principem,  ac 
regni  coelestis  clavigerum."  Basilius  Proem.  de  judic. 
Dei  inquit:  «Beatus  Petrus  omnibus  discipulis  praelatus 
fuit,  cui  soli  majora  data  sunt  quam  aliis  testimonia,  qui 
praedicatus  est  beatus,  cui  claves  regni  caelorum  concre- 
ditae sunt.  — Gregorius  Naz . Petrum  appellat  «Principem 
Apostolorum"  (Carm.  de  seipso  et  adv.  Episc.)  ac  «Ec- 
clesiae Columen."  Gregorius  Nyss.  Serui.  2.  de  Steph. 

ait:  «Celebratur  Petri  memoria,  qui  Apostolorum  est  caput, 
et  una  cum  ipso  caetera  Ecclesiae  membra  glorificantur.» 
Optatus  Milev.  1.  2.  c.  Panneo,  scribit:  Cathedra  una 
est,  — ubi  sedit  omnium  Apostolorum  Caput,  Petrus  — 
in  quo  uno  cathedrae  unitas  servaretur.»  Ambrosius  In 
Luc.  1.  10.  n.  175.  ait:  «Petrum  interrogat  Dominus:  di- 
ligis me?  non  ut  disceret,  sed  ut  doceret,  quem  elevandus 
in  caelum  amoris  sui  nobis  velut  Vicarium  relinquebat,» 
et...„ ideo,  quia  solus  profitetur,  ex  omnibus  omnibus 
antefertur:»  et  in  I.  Cor.  12  scribit:  «Prior  Andreas  se- 
cutus est  Salvatorem,  sed  Primatum  non  accepit,  sed  Petrus.» 
Epiphanius  in  Ancorato  post  init,  dicit:  «Hoc  testatur 
princeps  Apostolorum  (PetruB),  quem  Dominus  constituit 
primum  Apostolorum  ....  cui  concreditum  est  ovile.»  et 
Haer.  51:  «Petrum  elegit,  ut  dux  esset  discipulorum.» 
Chrysoslomus  Hom.  88.  in  Joann.  ait:  « Christus  Petro 
fratrum  praefecturam  commisit,  ...  et  Petrus  totius  orbis 
magister,  a Christo  statutus  est:«  — Orat.  8.  adv.  Judaeos 
inquit:  «Petrus  sic  abluit  illam  negationem,  ut  etiam  primus 
Apostolorum  fuerit  factus,  eique  totus  terrarum  orbis  com- 
missus fuerit.»  Aliis  in  locis  Petrum  nominat  «Chori  aposto- 
lici  principem,  os,  ac  verticem  discipulorum,  Ecclesiae  pas- 
torem, et  caput,  columnam  Ecclesiae,  firmamentum  fidei,  con- 
fessionis fundamentum,  orbis  terrarum  piscatorem.1*  (Hom. 
de  10000  talent,  Cf.  Hom.  57  in  Matth.  Hom.  3.  in  Act.  Hom. 
57.  • in  Joan.)  Hieronymus  rationem  affert,  cur  Petrus  pri- 
matum obtinuerit,  dicens  1.  1.  c.  Jovin:  «Ideo  inter  duodecim 
unus  eligitur,  ut  capite  constituto,  schismatis  tollatur  occasio.» 
— Augustinus  1.2.  de  bapt.  ait:  „In  scripturis  sanctis  didici- 
mus Apostolum  Petrum,  in  quo  primatus  Apostolorum  excel- 
lenti ratione  praeeminet:»  — idem  ibidem  addit;  ;>quis  nescit, 
illum  Principatum  Apostolatus  Petri  cuilibet  Episcopatui 
praeferendum  esse  ? — Enarr.  in  Ps.  108.  ait : «Ideo  beatum 

Petrum  paululum  Dominus  deseruit,  ut  Ecclesiae  rectori 
futuro  ignoscendi  peccantibus  quaedam  regula  poneretur.» 
Leo  M'  Serm.  3.  de  Assumt.  sua  dicit:  »Dc  toto  mundo 
unus  Petrus  eligitur,  qui  et  universarum  gentium  vocationi, 
et  omnibus  Apostolis,  cunctisque  Ecclesiae  partibus  prae- 
ponatur, ut,  quamvis  in  populo  Dei  multi  sacerdotes  sint, 
multique  pastores,  omnes  tamen  proprie  regat  Petrus,  quos 
principaliter  regit  et  Christus.»  — Plura  similia  loca  col- 
lata  inveniuntur  apud  Mamachinm  toni  I.  et  in  opere: 
2Bad  gfau6te  non  jcfyer  bte  fatfyolifdje  — nantenflicf)  bie 

franjo|tfcf)c  ^irrfje  nom  ©ifdjofe  ju  D?om  ? — 3iug6b.  6. 
% Solluig  1812.) 

Sancti  Patres,  licet  consentiant  in  primatu  Petri  asserendo,  non 
tamen  eandem  rationem  assignant,  ob  quam  prae  caeteris 
Apostolis  Petrus  in  primatem  electus  fuit.  Nonnulli  putant, 
id  factum  fuisse  ob  ejus  confessionem  de  divinitate  Christi, 
alii  id  adseribunt  ejus  zelo,  et  dilectioni  erga  Christum,  alii 
autumant,  Petrum  caeteris  Apostolis  natu  majorem,  vel  primum 
inter  reliquos  .ad  Apostolatum  vocatum  fuisse.  Haec  autem 
solummodo  de  causa  motrice  intelligunt,  quae  Christum  impu- 
lerit, ut  Petrum  prae  caeteris  Apostolis  in  primatem  eligeret. 
Omnino  vero  consentiunt  de  ipso  primatu,  et  de  ejusdem 
causa  finali;  omnes  enim  unanimes  sunt  in  adstruenda  unitate 
Ecclesiae  veluti  motivo,  cur  Christus  ad  illum  instituendum 
permotus  sit.  (Cf.  Perrone  lom.  8.  P.  1.  Sect.  II.  Cap.  I.  ubi 
plurimae  difficultates  contra  Petri  primatum  motae  solvuntur.f 

Articulus  IV. 

De  Sessione  Petri  Romae. 

§.  239. 

Si  Petro  ab  ipso  Christo  Primatus  inter  Apostolos 
collatus  fipt,  summi  profecto  momenti  est,  ut  cognoscatur, 
in  quanam  Ecclesia  sederit,  et  mortuus  sit,  quia  ille,  qui 
ipsi  post  obitum  in  eadem  Ecclesia  suffectus  fuit,  et  non 
alius,  ejusdem  successor  dici  potest.  Hoc  autem  privilegium 

soli  Ecclesiae  romanae  attribui  potest.  Non  defuere  autem 
inter  Protestantes , qui  pro-  suo  exacerbato  in  Ecclesiam 
romanam  animo  non  solum  negarent,  Petrum  in  Cathedra 
romana  sedisse,  verum  etiam  assererent,  Petrum  nunquam 
Romae  fuisse.  Opus  ideo  est,  ut  contra  ipsos  ostendatur, 
1)  Petrum  Romae  fuisse,  2)  in  cathedra  romana  ceu 
Episcopum  sedisse,  et  3)  ceu  Episcopum  romanum  mor- 
tuum esse. 

§•  210. 

I.  Petrus  Romae  fuit. 

Petrum  Romani  venisse,  ibique  commoratum  esse,  tum 
er  ipsius  Epistola  prima,  tum  ex  mullis  aliis  testimoniis 
abunde  constat. 

1.  Primam  enim  Petri  Epistolam  Romae  scriptam  fuisse, 
ostendunt  verba,  .quae  consuetam  Ecclesiae,  ex  qua  scri- 
bitur, salutationem  exhibent.  Dicitur  enim:  Salutat  vos 
Ecclesia,  quae  esi  iri  Babylone  collecta,  et  Marcus 
filius  meus  I.  Petr.  5,  13.  Per  Babylonem  autem  urbs 
Roma  intclligitur:  id  testatur  Euseb  Hist.  eccl.  1.  2.  c.  15 
dicens:  «Porro  Marci  mentionem  fieri  ajunt  a Petro  in 
priori  epistola,  quam  Romae  scriptam  esse  contendunt. “ 
Ex  quo  prodit,  Eusebium  quoque  agnovisse  S.  Petrum  civi- 
tatem Romanam  verbi  translatione  Babylonem  appellasse. 
Eadem  fere  habet  S.  Hieronymus , qui  de  script.  eccles. 
loquens  de  Marco  ait:  «Meminit  hujus  Marci  et  Petrus  in 
Epistola  sua  prima,  nomine  Babylonis  figuraliter  Romam 
significans.^  Dicta  vero  et  urbs  Roma  Babylon  tum  ob 
summam  ejus  potentiam,  et  magnificentiam,  tum  ob  vitiorum, 
et  idololatriae  abominationem.  Nolebat  autem  Petrus, 
uti  putat  Natalis  Alex.  Romam  proprio  notoine  appellare, 
ne  cum  recenter  e carcere  hierosolymitano  elapsos  esset, 
omnibus  locus  commorationis  suae  innotesceret,  atque  ne 

causa  daretur  persecutionibus,  si  palam  fieret,  Romae  mul- 
tos Christianos  adesse.  — Non  potest  autem  nomine  Ba- 
bylonis intelligi  Babylon  Assyriorum , quia  de  Ecclesia  ibi 
tunc  temporis  fundata  nullum  vestigium  habetur,  et  Jo- 
sephus  Flavius  testatur  ].  18.  antiq.  c.  12.  omnes  Judaeos, 
qui  erant  in  Babylone  Assyriorum  tempori  Caji  vel  ex- 
pulsos, vel  occisos  esse;  neque  intelligi  potest  Babylon 
Aegyptiorum,  quae  tunc  erat  locus  obscurus,  et  a Strabone 
1.  17.  vocatur  Castellum.  Restat  ergo,  ut  per  Babylonem 
Roma  intclligatur,  quod  et  confirmatur  ex  eo,  quia  etiam 
Marcum,  Petri  comitem,  et  discipulum,  Romae  Evangelium 
suum  exarasse,  testantur  Clemens  Alex,  in  1.  Hypotip. 
Eusebius  1.  c.  Hieronymus  1.  c.  Irenaeus  1.  3.  adv.  haer. 
c.  1.  Tertullianus  c.  Marcion  1.  4.  c.  5-  Augustinus  de 
consens.  Evang.  1.  1.  c.  1.  et  alii. 

2.  Petrum  Romae  fuisse,  ibi  Evangelium  praedicasse,  et 
Ecclesiam  fundasse,  antiquissimi  scriptores  ecclesiastici 
testantur ; ut  Clemens  Rom.  Petri'  discipulus  in  prima  sua 
ad  Corinthios  epistola,  Papias  apud  Euseb.  1.  c.  Ignatius 
M ■ qui  ad  Romanos  c.  4-  scribit:  «non  praecipio  vobis, 
sicut  Petrus,  et  Paulus  vobis  praeceperunt.*'  Irenaeus  1.  3. 
adv.  haer.  c.  1.  testificans,  «Petrum  et  Paulum  Romae 
evangelicassc , et  fundasse  Ecclesiam;"  Tertullianus  de 
praescript.  c.  32  etc.  36.  de  bapt.  c.  4.  Cyprianus  Ep.  52 
ad  Antonian.  et  35  ad  Cornei.  Cajus  Presb.  rom.  Diony- 
sius Corinth.  Episc.  Origenes , quos  citat  Eusebius  1.  c.  lib. 
2 et  3.  Athanasius  in  Apologia  de  fuga  sua  ait : «Petrus 
qui  metu  Judaeorum  se  absconderat,  et  Paulus,  qui  in  sporta 
demissus  sic  evaserat,  his  auditis  verbis:  Oportet  voa  Romae 
martyrium  subire,  — profectum  non  distulere  suum,  imo 
potius  gaudentes  abierunt."  — Si  autem  Petrus  et  Paulus 
Romae  Evangelium  praedicasse  dicuntur,  non  negatur,  id 
longe  prius  praestitum  fuisse  a Petro : constat  enim  ex  ipsa 

Pauli  Epist.  ad  Rom.  1,  13.  Romae  multos  ChriBtianos 
fuisse,  antequam  Paulus  eo  veniret.  — Demum  Petrum  Ro- 
mae Simonem  Magum  vicisse,  testantur  Arnobius  1.  2. 
Hegesippus  I.  de  excid.  Hierosol.  Cyrillus  Hier.  Catech. 
6.  Hieronymus  catal.  Script.  eccl.  in  Petro , Ambrosius 
Cone,  de  basii,  haeret.  Augustinus  de  haeres,  c.  1. 

Temeraria  sententia  eorum,  qui  Petrum  unquam  Romae  fuisse  ne- 
garunt, etiam  inter  ipsos  Protestantes  adversarios  nacta  est. 
Jam  Calvinus  I.  4.  instit.  c.  6.  §.  15.  fassus  est,  negari  prop- 
ter consensum  scriptorum  non  posse,  Petrum  Romae  mortuum 
esse.  Buyo  Grotius  in  I.  Petr.  5, 13  inquit:  „Petrum  Romae 
fuisse,  nullus  Christianorum  negabit.“  Pearson  Episcopus 
Anglicanus  speciali  dissertatione  ptobavit,  Petrum  Romae  com- 
moratum esse.  „Petrum  Romae  fuisse,  ait  Baratier,  magnus 
Criticus  est  factum,  quod  tota  antiquitas  testatur:  pudet  fateri, 
aliquem*ex  Protcstantibus  illud  jn  dubium  traxisse.  Schruck 
Hist.  eccles.  p.  II.  p.  155  dicit,  „nullum  fortasse  eventum  esse 
in  veteri  historia  ita  extra  quaestionem  positum  subsidio  tes- 
timoniorum adeo  consentientium  antiquorum  doctorum  chri- 
• slianorum,  uti  istud,  '(de  Petri  in  urbem  adventu)  — (Cf. 

Stolberg  10.  23.  SU>&.  u&er  6en  Sorrang  bii  &.  *Petrud  1. 
Slbtb.  Perrone  I.  c.  n.  553.  not. 

§.  241. 

II.  Petrus  fuit  Episcopus  Romae. 

Petrum  im  rornana  Cathedra  sedisse,  seu  Romanum 
Episcopum  fuisse  ex  Catalogis  romanorum  Episcoporum , 
ex  SS.  Patrum  testimonio , et  ex  romanae  Ecclesiae,  an 
romanorum  Episcoporum  denominatione  solidissime  pro- 
batur. 

1.  Quotquot  enim  Catalogi  romanorum  Episcoporum, 
' etiam  antiquissimi  inveniuntur,  in  horum  aerie  ubique  Petrus 
primo  loco  ponitur.  Erant  autem  isti  catalogi  jam  anti- 
quitus frequentissimi  publica  auctoritate  confecti,  et  in  magoo 
honore  habiti.  Ad  ostendendam  enim  communionem  eccle- 

siasticam  nomina  Episcoporum  orthodoxorum  dyptichis 
inserebantur,  ex  quibus  nomina  Episcoporum  haereticorum, 
aut  schismaticorum  expungebantur.  Cf.  Schelstrale  Antiq. 
Ecclae.  Romae  1692  dissert.  3.  de  antiquis  rom.  Pontif. 
catalogis.) 

2.  Romanorum  Episcoporum  seriem  a Petro  incipiunt 
Irenaeus  1.  3.  adv.  hacr.  c.  3.  Cajus  Presb.  rom.  ap. 
Euseb.  1.  5.  H E,  c.  28.  Tertullianus  de  praescript.  c.  32. 
Eusebius  in  Chronico  suo  ad  annum  44.  dicit:  »Anno  se- 
cundo Claudii  Petrus  Apostolus,  cum  primum  Antiochenam 
fundassct  Ecclesiam  Romani  proficiscitur,  ubi  Evangelium 
praedicans  25  annis  ejusdem  urbis  Episcopus  perseverat." 
— Optatus  Milev.  1.  2.  c.  Parmen.  ait:  ^Cathedra  una 
est,  quae  est  prima  de  dotibus  . . . sed  et  prior  Petrus,  cui 
successit  Linus,  Lino  successit  Clemens  etc.  *et  ibid.  cap. 
2.  dicit:  «Negare  non  potes,  scire  te,  in  urbe  Roma  Petro 
primo  Cathedram  Episcopalem  esse  collatam,  in  qua  sederit, 
omnium  Apostolorum  Caput  Petrus,  unde  et  Cephas  appel- 
latus est."  Hieronymus  in  catal.  Scrjpt.  eccles.  in  Petro 
ait:  «Petrus  ..  Romam  pergit,  ibique  25  annis  Cathedram 
sacerdotalem  tenuit  usque  ad  ultimum  Neronis,  quo  anno 
Martyrio  coronatus  est."  Augustinus  Epist.  165  ad  Ge- 
nerosum scribit:  «Petro  successit  Linus,  Lino  Clemens"  etc. 
et  1.  2.  c.  Petii,  c.  51.  ait:  «Cathedra  tibi  quid  fecit  Ec- 
clesiae romanae,  in  qua  Petrus  sedit,  in  qua  hodie  Ana- 
stasius  sedet." 

3.  Ex  universali  persuasione,  Petrum  fuisse  Episcopum 
romanum , factum  eBt,  ut  romaiia  Ecclesia  jam  antiquitus 
Cathedra  Petri  diceretur;  sic  S.  Cyprianus  de  Fortunato, 
et  Felicissimo  Romam  proficiscentibus  Epist.  55.  scribit: 
« Navigare  audent  ad  Petri  cathedram,  atque  Ecclesiam 
principalem,  unde  unitas  sacerdotalis  exorta  est."  Eodem 
modo  Romani  Pontifices  Petri  successores,  Petri  Personam 

agentes  etc.  dicuntur,  eorumque  eminentior  potestas,  ut  infra 
videbimus  a Petro  petitur.  Haec  demum  omnia  confir- 
mantur ex  eo,  quod  usque  ad  saeculum  decimum  quartum 
nemo  vel  infensissimus  Kcciesiac  romanae  hostis,  ex  tot 
haereticis,  qui  ab  apostolica  sede  damnati  sunt,  nemo  ex 
tot  schismaticis,  Graecis  peaesertim,  quibus  id  commodum 
omnino  accidisset,  sibique,  atque  causae  suae  perutile,  nemo 
unquam  ex  tot  ambitiosis  praesulibus,  atque  Ecclesiae  ro- 
manae aemulis  in  dubium  vocavit,  Petrum  Ecclesiae  romanae 
Episcopum  fuisse.  (Cf.  Perronc  i.  c.  n.  553.) 

Haud  difficile  est,  difficultates  solvere,  quae  propositione  pro- 
batae opponi  solent. 

• oh'  I-  Do  Episcopatu  Petri  romano  nec  verbum 
occurrit  in  S.  Litteris.  Nihil  de  eo  commemorat  Lucas  in 
Actis  Apostolorum,  qui  tamen  plura  de  Petro  enarrat,  quae 
minoris  momenti  sunt.  Et  Paulus  in  Epistola  sua  ad  Ro- 
manos non  salutat  Petrum , quod  tamen  absque  dubio  fe- 
cisset, si  Petrus  Romanorum  Episcopus  fuisset. 

Hesp,  a)  Quae  nobis  objiciuntur,  non  sunt  nisi  argu- 
menta negativa;  haec  autem  non  infringunt  positiva,  quae 
jam  ex  testimoniis  fide  dignissimis  allata  fuerunt;  prae- 
sertim cum  etiam  sufficiens  silentii  ratio  assignari  possit, 
b)  Si  enim  Acta  Apostolorum  attente  considerentur,  facile 
cognoscitur,  Lucam  sibi  non  proposuisse,  omnia  enarrare, 
quae  Apostoli  peregerunt.  Sed  de  omnibus  Apostolis  plura 
enarrat,  quamdiu  in  Judaea  collecti  fuerunt:  postquam  autem 
per  orbem  dispersi  synt,  de  reliquis  silet,  et  solummodo 
Pauli,  cujus  individuus  comes  erat  gesta,  enarrat:  mirum 
ergo  non  est,  quod  nil  scripsit  de  iis,  quae  Romae  a Petro 
gesta  fuerunt.  — c)  Etiam  ex  omissa  Petri  salutatione  in 
Epistola  ad  Romanos  nil  inferri  potest  contra  romanum 
Petri  Episcopatum.  Potuit  enim  Paulus  scire,  Petrum,  qui 
saepe  vel  ad  praedicandum  Evangelium,  vel  ad  visitandas 

Ecclesias  intinera  instituit,  ab  urbe  absentem  esse.  Eadem 
porro  salutatio  Episcopi  in  aliis  quoque  Epistolis  Pauli 
desideratur.  Sic  in  Epistola  ad  Hebraeos  non  salutatur 
Jacobus,  Hierosolyrnae  Episcopus;  imo  nec  in  Epistola  ad 
Ephesios  salutatio  legitur  pro  Thimotheo,  charissimo  Pauli 
discipulo;  nemo  tamen  ideo  negat,  illum  Hierosolyrnae,  hunc 
Ephesi  Episcopum  fuisse.  Probabilius  salutatio  Episcopi 
vel  per  illum,  qui  Epistolam  afferebat,  nuntiabatur,  vel 
exterius  scripta  erat,  ne  interius  insertam  ipse  Episcopus 
publice  praelegere  cogeretur. 

Obj.  2 ■ Nullus  Apostolorum  pecqliarem  gessit  Epis- 
copatum, ergo  inepte  id  aseeritur  de  Petro.  Secum  enim 
pugnant  Apostoli,  et  Episcopi  munera;  Apostoli  siquidem 
munus  exigit  nulli  peculiari  loco  addictum  esse , Episcopi 
autem  certam  sedem,  et  peculiarem  gregem  exposcit. 

Resp.  Omnino  falsum  est,  nullum  Apostolorum  pecu- 
liarem gessisse  Episcopatum.  Universa  siquidem  antiquitas 
docet,  S.  Jacobum  fuisse  Episcopum  Ecclesiae  hierosoly- 
mitanae.  Quodsi  reliqui  Apostoli  certam  sibi  sedem  non 
elegerunt,  uti  sibi  Petrus  romanam  delegit,  ideo  est,  quia 
in  illis  non  extabat  peculiaris  illa  ratio,  qua  Petrus  ad 
suam  eligendam  debuit  permoveri.  Petrus  enim  praeter 
Apostolatum  omnibus  collegis  suis  communem,  habuit  Pri- 
matum in  universam  Ecclesiam,  quem  cum  alii,  dum  ipse 
in  vivis  ageret,  tradere  non  posset,  debuit  necessario  cer- 
tam eligere  sedem,  in  qua  primatus  sibi  divinitus  coilati 
relinqueret  haeredem,  cum  ex  Christi  institutione  perpetuus 
esse  deberet.  Neque  inter  Apostolatum,  et  Episcopatum 
pugna  datur,  nain  utrumque  etiam  S.  Jacobus  in  se  con- 
junxit, Sio  optiiue  potuit  Petrus  utrumque  munus  con- 
jungere, Apostoli,  et  Episcopi.  Constituta  enim  semel  Ec- 
clesia romana  potuit  episcopatum  per  vicarium  administrare, 
ac  varias  interea  excursiones  ipse  facere.  Ideo  nonnulli 

cum  Papebrochio  ex  antiquis  monumentis  ostendunt,  a B. 
Petro  adscitos  fuisse  ad  Ecclesiae  romanae  administrationem 
adjutores  Unum,  et  Clementem,  quos  ordinaverat  Episcopos, 
ut  se  absente  Romae  episcopalia  munera  obirent. 

Obj.  3.  Non  conveniunt  Patres  in  tempore  determi- 
nando, quo  Petrus  Romam  venit,  et  per  quod  ibi  Episco- 
patum gessit;  ergo  factum  est  incertum. 

Resp.  a)  Multa  facta  dantur,  quae  certissima  sunt, 
licet  tempus,  quo  contigerunt,  non  accurate  determinari 
possit:  sic  e.  g.  non  omnes  consentiunt  circa  annum  na- 
tivitatis Christi,  quam  tamen  omnes  ut  factum  certissimum 
admittunt,  b)  Communior  sententia,  auctoritati  Eusebii,  et 
Hieronymi  innixa  dicit,  Petrum  anno  secundo  Claudii  Ro- 
mam venisse,  et  per  25  (Tnnos  Episcopatum  gessisse.  Multi 
autem  putant,  ab  hac  sententia  recedendum  esse,  in  qua 
vix  chronologice  conjungi  possunt,  quae  de  Petro  leguntur, 
quem  Paulus  saepius  Hierosolymis  invenit,  qui  etiam  cou- 
cilio  hierosolymitano  interfuit,  per  7 annos  Antiochiae  sedit, 
in  Ponto,  Galatia,  Capadocia,  Asia,  et  Bytbinia  praedicavit 
etc.  Ideo  contendunt,  Petrum  serius  Romam  venisse,  et  per 
brevius  temporis  spatium  ibi  Episcopatum  gessisse.  (Cf. 
Stolberg  1.  c.)  Sed  difficultates  istae  taleB  haud  esse  vi- 
dentur, ut  a communi  sententia  recedendum  sit,  qua  ad- 
missa sic  Petri  vita  chronologice  ordinari  potest.  Petrus 
nimirum  mansit  Hierosolymis  annis  quatuor  circiter,  quo 
tempore  potuit  eum  videre  illie  Paulus  anno  a conversione 
tertio  (quae  anno  post  passionem  Christi  primo  contigit). 
Deinde  Petrus  mansit  Antiochiae  annis  septem,  non  quasi 
ibi  alligatus,  sed  eo  temporis  jntervallo  Pontum,  Galatiam 
etc.  peragrans.  Septimo  autem  anno  nondum  completo 
redit  Hieroaolymam , ubi  fames  erat,  et  Paulus  iterum  ad 
eum  venit;  eodem  anno-undecimo  a Passione  Christi,  et 
secundo  Claudii  Petrus  ab  Herode  conjectus  est  in  vincula, 

40* 


Digitized  by  Google 


628 


et  illis  mirabiliter  ereptus  Romam  perrexit.  Deinde  septimo 
sessionis  Romae  anno , Claudii  nono , hujus  Imperatoris 
edicto  pulsus  venit  Hierosolymam,  ibique  (Concilio  dc  ob- 
servantia legalium  adfuit  anno  a passione  Christi  decimo 
octavo.  Claudio  e vivis  sublato  Romam  rediit,  ibique  passus 
est  anno  decimo  quarto,  et  ultimo  Neronis,  sessionis  ro- 
manae  vigesimo  quinto.  — Tali  modo  declarari  potest,  cur 
Petrus  modo  sub  Claudio,  modo  sub  Nerone  Romam  ve- 
nisse legatur.  (Cf.  Billuart  T.  7.  Diss.  4.  Art.  2.) 

§.  242. 

III.  Petrus  Roniae  mortuus  est. 

Petrum  in  urbe  Roma,  cujus  Episcopatum  gessit,  mar- 
tyrium subiisse,  solidissimis  argumentis  probari  potest.  Nam 

1.  Certum  est  ex  praedictis,  quod  Petrus  romanam  Ec- 
clesiam fundaverit,  ejusque  Sedem  tenuerit,  et  nullibi  legitur, 
quod  post  dimissam  sedent  Antiochenam  alibi  quam  Romae 
Sedem  habuerit;  ergo  ad  obitum  usque  sedem  romanam 
tenuit.  2.  SS.  Patres  unamini  consensu  testantur,  Petrum 
Romae  mortuum  esse.  Sic  Tertullianus  Scorpiac,  c.  15  ait: 
^Orientem  fidem  Romae  primus  Nero  cruentavit;  tunc  Petrus 
ab  altero  cingitur  cum  cruci  adstringitur.«  Eusebius  1.  2.  H. 
E.  c.  24  dicit  Petrum  Romae  suffixum  cruci.  Idem  testantur 
Lactantius  1.  de  morte  persecut.  Origenes , Athanasius 
(I.  c.  §.  240  n.  2.)  Hieronymus  (1.  c.  §.  241.)  et  alii. 

3.  Jure  hic  etiam  affertur  argumentum  praescriptionis. 
Semper  enim  Ecclesia  romana  gloriata  est  de  martyrio 
Petri,  et  Pauli.  Nunquam  autem  alia  Ecclesia  hanc  gloriam 
sibi  vindicare  auqa  est,  quod  certe  contigisset,  nisi  omnino 
certe  constitisset,  Petrum,  et  Paulum  Romae  glorioso  mar- 
tyrio obiisse. 

4.  Romae  demum,  et  non  alibi  Petri,  et  Pauli  sepulchra 
ostenduntur,  ac  venerantur.  Ideo  a remotissima  antiquitate 
peregrinationes  Romam  ad  sepulchra  Apostolorum  usu 

venerunt.  De  his  jam  loquitur  Eusebius,  qui  citat  Cajum, 
et  addit  H.  E.  1.  2.  c.  25:  „Petri,  Paulique  nomine  insig- 
nita monumenta,  quae  in  urbis  Romae  coemiteriis  etiam- 
num  visuntur.^  -Et  S.  Hieronymus  in  catal.  Script,  eccles. 
in  Petro , postquam  hujus  crucifixionem  a capite  inverso 
retulit,  subdit:  »Sepullus  Romae  in  Vaticano  juxta  viam 
triumphalem  totius  urbis  veneratione  celebratur,^ 

Articulus  V. 

De  Primatu  romani  Pontificis. 

243. 

Licet  inter  Acatholicos  non  pauci,  argumentorum  pon- 
dere victi  primatum  Petro  concessum  a Christo  admittant, 
omnes  tamen  in  eo  conveniunt,  ut  negent,  primatum  a Chri- 
sto institutum  in  romanis  Pontificibus  continuo  perdurare. 
Ad  hanc  Catholicorum  doctrinam  impugnandam  Graeci, 
Protestantes,^  Russi , Anglicani  etc.  nervos  omnes  conten- 
derunt , atque  contendunt.  Ejusmodi  enim  primatu  semei 
constituto  actum  plane  de  sectis  omnibus,  et  conclamatum 
est.  Aequum  proinde  est,  ut  et  nos  vires  nostras  ad  eum 
propugnandum  omni,  qua  par  est  studio  conferamus.  Ideo 
contra  omnip  generis  adversarios  dicimus*,  sicut  Petrum, 
ita  etiam  romanum  Pontificem  omni  tempore  ex  divina 
ordinatione  primatum  non  solum  honoris,  vel  auctoritatis, 
sed  etiam  jurisdictionis  in  universam  Ecclesiam  tenere. 
Id  autem  probatur  1.  ex  iis,  quae  de  Petro  hactenus  de- 
monstrata sunt , 2.  ex  SS.  Patrum  consensu,  3.  ex  Ec- 
clesiae perpetua  persuasione,  et  praxi,  ac  demum  4.  ex 
conciliis. 

§.  244. 

I.  Fx  factis  de  Petro  probatis. 

Ex  iis , quae  in  praecedentibus  articulis  de  Ecclesiae 
potestate  et  de  primatu  ac  sessione  Petri  dicta  sunt,  sequi- 

tur  corollarium  certissimum , romano  Pontifici  primatum 
jurisdictionis  in  universam  Ecclesiam  jure  divino  compe- 
tere. Nam 

1.  Ex  Christi  ordinatione  potestas  Apostolorum  debuit 
transire  in  successores , ut  sacrum  imperium  semper  per- 
duret (Cf.  Art.  II.)  Ergo  etiam  potestas  eminentior  Petri, 
seu  primatus  ex  Christi  ordinatione  debuit  transire  in  Pe- 
tri successorem.  Sed  juxta  naturalem  successionis  legent 
in  societate  legali  ibi  successor  quaeri  debet , ubi  ante- 
cessor moriens  gradum  suum  dimisit.  Atqui  Petrus  Ro- 
mam venit,  ibique  Episcopatum  gessit , et  regendae'  ibi- 
dem Ecclesiae  immortuus  est.  (Cf.  Art.  IV.)  Ergo  qui 
Petro  mortuo  in  eadem  Cathedra,  i.  e.  in  Ecclesia  romana 
ut  Episcopus  succedit,  est  legitimus  Petri  successor,  in 
quem  eminentior  potestas  Petri,  seu  primatus  jure  divino 
transit.  (Art.  III.) 

2.  Primatus  a Christo  institutus  fuit,  u|  SS.  Patres 
passim  dicunt,  ad  unitatem  Ecclesiae  servandam.  Prima- 
tus ergo  non  constituebat  personale  Petri  privilegium,  sed 
erat  in  bonum,  ac  rectum  regimen  Ecclesiae  institutus; 
ergo  non  poterat  cum  Petro  interire,  sed  debuit  perpetuo 
in  Ecclesia  perdurare,  quia  etiam  Ecclesia  ex. Christi  or- 
dinatione perpetuo  perdurare,  et  semper  unitatem  servare 
debet.  — Imo  post  Apostolorum  tempora  multo  magis  ne- 
cessaria fuit  primatialis  potestas,  ut  unitas,  quam  Chri- 
stus in  omnibus  voluit,  conservaretur:  Apostoli  enim, 
Spiritu  S.  repleti,  in  fide  errare,  aut  diversa  evangelizarc 
non  poterant:  Episcopi  autem,  singillatim  sumti  , tanta* 
praerogativa  non  gaudent,  atque  ideo  aberrare,  et  in  devia 
declinare  possunt.  Quis  ergo  dicet,  Christum  inter  Apo- 
stolos infallibiles  Primatum  voluisse,  et  inter  eorum  suc- 
cessores fallibiles  eundem  non  voluisse?  — Certe  etiam 
pro  ipsa  Ecclesiae  amplitudine,  et  majori  inter  varias 

gentes  extensione,  Buccessu  temporis  futura,  necesse  fuit, 
ut  unitatis  centrum  statueretur. 

* 3.  Dein — Christus  Ecclesiam  suam  in  Apostolis  fun- 
davit, et  ut  ex  probatis  liquet,  ita  constituit,  ut  adesset 
inter  Ecclesiae  rectores  primatus:  Sed  Christus  hanc  ip- 
sam, et  non  aliam  Ecclesiam  voluit  perpetuo  duraturam; 
ergo  nunc  quoque  in  Ecclesia  adest  Primatus.  — Adver- 
sarii deberent  ostendere,  Christum  voluisse,  ut  Ecclesia 
in  ApoBtolis  fundata  aliam  constitutionem  haberet,  quam 
illa,  quae  in  successoribus  perdurare  debet;  tunc  solum 
admitti  posset,  inter  Apostolos  adfuisse  primatem,  et  in- 
ter successores  illum  non  adesse.  Sed  id  tum  Graeci, 
tum  ProtestantCB  eo  minus  probare  valent,  quo  magis  illi, 
se  antiquae  fidei  insistere,  et  hi',  se  verbis  S.  Scripturae 
inhaerere,  contendunt.  Omni  ergo  jure,  imo  necessario 
dicimus,  Primatum  Petri  ad  ejus  successores  transiisse, 
qui  alii  non  sunt,  nisi  Pontifices  romani. 

4.  Magni  etiam  momenti  est,  quod  licet  Petrus  sem- 
per  in  maxima  auctoritate  fuerit,  nemo  tamen  alius  se 
Petri  successorem  dixerit,  velut  talis  agnitus  fuerit,  nisi 
Episcopus  romanus,  cui  soli  tota  antiquitas  hoc  privile- 
gium adjudicavit.  Ideo  ipse  solus  jure  divino  est  totius 
Ecclesiae  Primas  (Confer  Pet.  Constant.  Epist.  rom. 
Pontif.  T.  I.  ad  ann.  440.) 

Adversarii  varia  argumentationi  nostrae  objiciunt,  ut  negent 
primatum  jure  divino  institutum. 

Obj.  1.  Paulus  ecclesiasticae  Ilierarchiae  gradus  re- 
censens I.  Cor.  12,  28,  et  Ephes.  4,  11.  nominat  Apo- 
stolos, Prophetas,  Evangelisias  etc.  sed  non  meminit 
unius  summi  .Pontificis , quem  tamen  primo  loco  ponere 
debuisset,  si  esset  institutionis  divinae. 

Resp.  a)  Inter  Apostolos , quos  Paulus  nominat, 
etiam  Petrus  continetur,  cujus  eminentior  potestas,  si  in 

istis  locis  reticetur,  tamen  non  negatur,  et  jam  in  aliis 
locis  clare  asseritur;  non  enim  omnia  in  omnibus  Scrip- 
turae locis  referuntur,  b)  Paulus  in  citaiis  locis  non  agit 
de  gradibus  ecclesiasticae  hiernrchiae  ; enumerat  enim  in 
utroque  loco  Prophetas,  Evangelistas,  quibus  in  priori  loco 
adjungit  dona  linguarum,  gratias  curationum  etc.  quae  non 
pertinent  ad  ecclesiasticam  hierarchiam:  quae  enim  ad  hanc 
spectant,  permanenter  in  Ecclesia  semper  perseverant:  sed 
agit  de  variis  charismatibus,  et  donis,  quibus  nascens 
Ecclesia  a Spiritu  S.  sub  his  initiis  ornabatur;  ideo  locus 
non  erat,  disserendi  de  primatu. 

Obj.  2.  Paulus  unitatem  Ecclesiae  repetit  ab  uno  Deo, 
uno  Christo , una  Gde , uno  baptismate  etc.  non  ab  uno 
Primate,  cujus  nec  meminit  Eph.  4,  3 etc. 

Resp.  a)  Paulus  in  loco  citato  motiva  proponit,  prop- 
ter quae  unitas  inter  fideles  servanda  sit , non  autem  de 
mediis  loquitur,  ad  unitatem  servandam  a Christo  institu- 
tis. b)  Imo  aliquo  modo  etiam  primatus  in  citato  loco 
indigitatur;  Paulus  enim  Eph.  4,  4.  dicit,  Christianos  con- 
stituere debere  unum  corpus , scilicet  visibile;  non  potest 
autem  unum  esse  corpus,  nisi  sit  in  eo  unum  caput,  quod 
caeteris  membris  profideat : c)  Si  autem  caput  istud  visi- 
bile hic  non  nominatur  , non  ideo  negatur , sed  jam  in 
aliis  Scripturae  locis  asseritur. 

§.  245. 

II.  Ex  SS.  Patrum  consensu. 

SS.  Patres  unanimi  consensu  docent;  Episcopos  ro- 
inanos  esse  legitimos  Petri  successores , et  ideo  Ecclesiae 
universalis  primatum  gerere.  Sic  Irenaeus  1.  3-  adv.  haer. 
c.  3.  de  Ecclesia  romana  ait:  »Maxima , et  antiquissima, 
et  omnibus  cognita  est,  a duobus  gloriosissimis  Apostolis 
Petro,  et  Paulo  Roma  fundata,...  Ad  hanc  Ecclesiam 

propter  potentiorem  ejus  principalitatem,  necesse  est,  om- 
nem convenire  Ecclesiam,  hoc  est,  eos,  qui  sunt  undique 
fideles.“  Cyprianus  Kpist.  45.  ait:  >, Ecclesia  romana Ec- 
clesiae radix  est,  et  mater,  et  per  communionem  cum  illa 
Ecclesiae  catholicae  unitas  comprobatur. « Tertullianus 
in  libro  de  Pudic.  cap.  1.  romanum  Episcopum  nominat^ 
Summum  Pontifiecm  , ct  Episcopum  Episcoporum^ : prae- 
dictum librum  equidem  post  lapsum  in  haercsin  Montani 
exaravit,  ac  ideo  romanum  Episcopum  reprehendit,  quod 
etiam  adulteria  absolvat,  irrisorio  modo  dicens:  „Summus 
autem  Pontifex , et  Episcopus  Episcoporum  dat  veniam 
etiam  maechis;  sed  tamen  his  verbis  testis  est  de  deno- 
minatione, romano  Episcopo  illo  tempore  dari  solita.  — 
Athanasius  Epist  ad  Felicem  Pap.  scribit  : »Ob  id  vos, 
praedecessoresque  vestros,  Apostolicos  praesules,  in  sum- 
mitatis arce  constituit,  omniumque  Ecclesiarum  curam  ha- 
bere praecipit,  ut  nobis  succurratis.“  — Basilius  in  causa 
Athanasii  ad  romanum  Episcopum  confugit ; scribit  enim 
Epist.  5'i  ad  Athanas.  : Visum  est  consentaneum,  scribere 

ad  Episcopum  romanum,  ut  videat  res  nostras,  ct  judicii 
sui  decretum  interponat.^  — Gregorius  Aaz . in  cariu.  de 
vita  sua  ait:  Fides  vetustae  (Hornae)  recta  erat  jam  anti- 
quitus, et  recta  perstat  nunc  item,  — nexu  pio,  quodeun— 
que  labens  sol  videt,  devinciens,  ut  universi  mundi  Prae- 
sidem  decet.-'  — Optatus  Milcvit.  ad  confutandos  Dona- 
tistas  ad  cathedram  romanam  provocavit,  ex  qua  requisita 
unitas  in  fide  procedit;  ideo  ait  I.  II.  c.  Parrnen.  „ Cathe- 
dra una  est,...  ubi  sedit  omnium  Apostolorum  Caput, 
Petrus,  in  quo  uno  cathedrae  unitas  servaretur,  ut  jam 
Schismaticus,  atque  peccator  esset,  qui  contra  singularem 
cathedram  alteram  collocaret.  Ergo  cathedra  una  est  . . . 
In  ea  sedit  primus  Petrus,  cui  succedit  Linus,  Lino  Cle- 
mens etc.  (et  tandem)  Damastts,  qui  hodie  noster  con- 

fralcr  est,  quocum  totus  mundus,  sicut  et  nos,  commercio 
literarunt  formatarum  communicat.#  — Ambrosius  Epist. 
11.  ad  Grat.  n.  4.  inquit:  >,\Ton  habent  Petri  haeredita- 
tem,  qui  Petri  sedem  non  habent,  quam  impia  divisione 
discerpunt.  A romana  Ecclesia  totius  orbis  romani  ca- 
pite in  omnes  venerandae  communionis  jura  dimanant.# 
(Cf.  I.  I.  de  Penit.  c.  7.  n.  33).  — Augustinus  Epist. 
33.  n.  7.  scribit:  ;>In  Ecclesia  romana  semper  apostolicae 
cathedrae  viguit  principatus.#  (Cf  Ep.  162.)  Porro  1.  2. 
c.  Faust.  c.  7.  romnnum  Episcopum  vocat  » Pastorem  to- 
tius Ecclesiae,#  et  1.  4 cont,  2 Epist.  Pelag.  c.  12  eun- 
dem nominat  «Pastorem  pastorum.»  Hieronymus  Epist. 
57  ad  Daniasum , quem  circa  fidei  quaestionem  consulit, 
scribit:  „A  pastore  praesidium  ovis  flagito.  Ego  nullum 
primum  nisi  Christum  sequens  , Beatitudini  tuae,  id  est, 
Cathedrae  Petri,  communione  consocior,  super  illam  pe- 
tram aedificatam  Ecclesiam  scio ; — cum  successore  pis- 
catoris, et  discipulo  crucis  loquor  etc.  ctc.“  Cyrillus 
Alex.  Hom.  Encom.  in  S.  Deipar.  Petrum  appellat  Apo- 
stolorum Principem  , et  caput,  et  ejus  successorem  S.  Cae- 
lestinum  nominat  „Archiepiscopuni  totius  orbis,  et  Patriar- 
cham magnae  urbis  Romae.*'  — Theodorelus  in  Epist.  ad 
.Renat,  scribit:  ,, Obsecro,  ut  sanctissimo  Archiepiscopo 
Leoni  persuadeas,  ut  opostolica  utatur  auctoritate,  jubeat- 
que  ad  vestrum  concilium  adire.  Tenet  cnint  sancta  ista 
sedes  gubernacula  regendarum  cuncti  <ybis  Ecclesiarum.** — 
Prosper  Aquit.  1.  de  ingrat.  ait:  «Sedes,  Roma!  Petri, 
quae  pastoralis  honoris  facta  caput  mundi,  quidquid  non 
possidet  armis,  Religione  tenet;#  et  1.  2.  de  vocat,  gent. 
scribit:  «Roma  per  socerdutii  principatum  amplior  facta 
est  arte  Religionis,  quam  solio  potestatis.#  — Victor  Utic. 
1.  II.  de  persec.  Vandal.  ait:  «Ecclesia  romana  est  caput 
omnium  Ecclesiarum.#  Cassiodorus  1.  11.  Epist.  2.  ad 

Joann.  Pap.  scribit:  >5Vos  speculatores  christiano  populo 
praesidetis,  vos  patris  nomine  universa  dirigitis...  Nos 
decet  custodire  aliqua,  vos  omnia  . . . sedes  illa  toto  orbe 
mirabilis.  — Isidorus  Hispal,  ad  Eugen.  Episc.  Tolelan. 
inquit:  ^Dignitas  potestatis  etsi  ad  omnes  Catholicorum 
Episcopos  est  transfusa , specialius  tamen  Romano  Epis- 
copo, singulari  quodam  privilegio,  vcluli  Capiti,  caetcris 
membris  altiori  manet  in  .aeternum.**  — Bernardus  1.  2. 
de  consid.  c.  8.  ad  Eugenium  P.  sic.  loquitur : ;,Quis  es  ? 
sacerdos  magnus,  summus  Pontifex.  Tu  princeps  Episco- 
porum, tu  haeres  Apostolorum...  dignitate  Aaron  . . . 
potestate  Petrus , unctione  Christus.  Tu  es,  cui  claves 
traditae , cui  oves  creditae  sunt.  Sunt  quidem  et  alii  coeli 
janitores,  et  gregum  pastores;  sed  tu  tanto  gloriosius, 
quanto  et  differentius  prae  caeleris  nomen  haeredilasli. 
Habent  illi  assignatos  greges,  singuli  singulos , tibi  uni- 
versi crediti,  uni  unus:  nec  modo  ovium,  sed  et  pastorum 
omnium  tu  unus  Pastor.  Unde  id  probem , quaeris  ? — 
ex  verbo  Domini  Petro  dicentis  : Pasce  agnos  meos,  pasee 
oves  meas.  (Cf.  Stolberg  1.  c.  2.  9ibtb.) 

1.  Inter  ipsos  Protestantes  eruditi  negare  nequeunt,  SS.  Pa- 
tres dignitatem  eminentiorem  Ecclesiae  romanne  attribuere; 
contendunt  autem , Pntres  praerogativam  Episcoporum  ro- 
manorum  non  ex  jure  divino  , sed  ex  jure  ecclesiastico 
repetere,  ac  si  ideo  tantum  his  major  auctoritas  ab  Ec- 
clesia concessa  fuerit,  quia  Ecclesia  romaua  a gloriosis- 
simis Apostolis  Petro,  et  Paulo  fundata  fuit,  et  quidem  in 
Urbe,  quae  primis  temporibus  magnificentia,  potestate, 
et  opulentia  omnes  alias  urbes  longe  superabat.  — Haec 
autem  adversariorum  sententia  admitti  nullatenus  potest. 
Nam  a)  probari  nequit,  ex  allatis  titulis  ab  Ecclesia  ro- 
manis  Episcopis  eminentiorem  potestatem,  scu  primatum 
traditum  fuisse;  neque  id  asserunt  SS.  Patres,  b)  Si  con- 
stitisset , nonnisi  Ecclesinm  libere  romanis  Pontificibus 
primatum  tradidisse,  potuisset  hic  i.n  aliam  Ecclesiam 

transferri,  quod  et  certe-pro  nota  Graecorum  aemulatione 
factum  fuisset,  quia  jam  tempore  Constantini  magni  glo- 
ria antiquae  Romae  decrevit,  et  magnificentia  novae  Ro- 
mae, seu  Constantinopolis  valde  aucta  fuit,  c)  SS.  Pa- 
tres docent , Petrum  immediate  a Christo  primatum  acce- 
pisse (§-  238),  romanum  vero  Episcopum  ut  legitimum 
successorem  <*etri  venerantur,  et  ideo  ratio  patet,  cur 
eminentiorem  potestatem  romano  Episcopo  adscribant; 
saltem  indirecte  illam  ab  ipsp  Christi  ordinatione  repetunt, 
licet  id  non  semper  expressis  verbis  dicant,  d)  Neque 
* enim  alias  plurima  Patrum  effata  intelligi  possunt;  e.  g. 
dum  dicunt  cum  ,,lrenaeo,“  necesse  esse,  ut  ad  hanc 
Ecclesiam  omnes  ecclesine  conveniant,  cum  Cypriano, 
per  communionem  cum  illa  Ecclesiae  catholicae  unitatem 
probari,  cum  Ambrosio,  ibi  Ecclesiam  esse,  ubi  est  Pe- 
trus 1.  e.  R.  P.  (in  Ps.  .50,  n.  30)  cum  Hieronymo,  ,, Chri- 
sti esse,  qui  adhaerent  romano  Episcopo,11  cum  Augustino 
sedem  romanam  Petram  illam  esse,  super  quam  nedifica- 
vit  Christus  Ecclesiam  suam  (in  Psalm  c.  partem  Donati), 
etc.  e)  Neque  loca  desunt,  in  quibus  romani  Pontificis 
Primatus  a Dei  institutione  repetitur;  sic  e.  g.  Augusli- 
• nus  docet,  ,, romano  Pontifici  in  Persona  Petri  a Christo 
pascendum  fuisse  traditum  universum  gregem  suum.11 
(Plura  locu  ndducit  Cl.  Perrone , qui  1.  c.  n.  583  etc.,  et 
n.  503  etc.  fusius  hujus  modi  difficultates  solvit. 

2.  Solent  etiam  ex  Patribus  loca  adduci,  quae  romani  Ponti- 
ficis primatui  adversari  videntur. 

Obj.  1.  Cyprianus  haud  obscure  petit  Stephauum, 
dum  in  conc.  Carthag.  dicit:  »Neque  enim  quisquam  no- 
strum se  Episcopum  Episcoporum  constituit.11  Imo  et  do- 
cet, Episcopos  a solo  Deo  judicandos  esse. 

Resp.  a)  Ex  Episcopis  Aricanis  nullus  poterat  se 
Episcopum  Episcoporum  constituere : et  esto  his  verbis 
sugillaret  Romanum  Pontificem,  nullius  sunt-  momenti,  quae 
tunc  in  illum  subiratus  effutiit,  b)  Quae  de  judicandis 
Episcopis  dicit,  intelligit  de  internis,  et  de  oeculta  cordis 

intentione  , quae  a nolo  Deo  judicari  potest.  G[eneratim 
haec  omnia  Cyprianus  protulit,  dum  in  errorem  fidei  con- 
trarium prolapsus  erat. 

Obj.  2.  Patres  saepius  Episcopos  omnes  - Aposto- 
lorum successores  vocant.  Imo  S.  Rasilius  Ep.  22.  ait: 
»omnium  Ecclesiarum  curam  pertinere  ad  Episcopos  omnes  “ 

Resp.  a)  Episcopos  omnes  esse  Apostolorum  suc- 
cessores, etiam  Catholici  asserunt:  sed  Petri  successor 
est  solus  romanus  Pontifex;  hic  ideo  inter  Episcopos, 
sicut  Petrus  inter  Apostolos  Primatum  tenet,  b)  Omnes 
Episcopi  cum  Primate  constituunt  Ecclesiam  docentem, 
cujus  est,  curam  habere  de  Ecclesia  dicti:  ergo  dictum 
8.  Basilii  Primatui  non  adversatur. 

Obj.  3.  S.  Hieronymus  Epist.  ad  Evagr.  scribit: 
,,Si  auctoritas  quaeritur,  Orbis  major  est  Urbe.  Quid  mihi 
.profers  unius  urbis  consuetudinem  ? Ubicunque  fuerit  Epis- 
copus sive  Romae,  sive  Constantinopoli,  sive  Alexandriae 
ctc.  ejusdem  meriti  est,  et  ejusdem  Socerdotii.“ 

Resp.  Non  loquitur  8.  Doctor  de  auctoritate  summi 
Pontificis,  sed  de  auctoritate  consuetudinis  urbis  Romae, 
quam  'dicit  esso  minorem , quam  auctoritatem  totius  Eccle- 
siae ; agit  enim  contra  consuetudinem  a Diaconis  Romae 
introductam  , qui  cum  pauci  essent,  et  thesauro  ecclesia- 
stico essent  praepositi,  se  Presbyteris  praeponebant  contra 
jus,‘  et  antiquum  totius  orbis  morem.  Quod  addit,  Epis- 
copos esse  ejusdem  meriti,  et  sacerdotii,  intelligendum  est 
dc  potestate  Ordinis,  non  de  potestate  jurisdictionis. 

Obj.  . 4 . Gregorius  M.  1.  5.  Epist.  20.  detrectavit 
nomen  Episcopi  oecumenici,  seu  universalis:  ergo  prima- 
tum sibi  non  adjudicavit. 

Resp.  Tempore  Qregorii  M.  Joannes  Jejunator,  Pa- 
triarcha C.  P.  sibi  arrogavit  nomen  Episcopi  oecumenici, 
quod  soli  totius  Ecclesiae  primati,  i.  e.  romano  Episcopo 

convenit.  Aegre  id  tulit  Grcgoritis  M.,  arrogantem  Prae- 
sulem reprehendit,  ct  ut  fastum  hujus  reprimeret,  recusato 
nomine  Episcopi  universalis,  so  appellavit  Servum  Ser- 
vorum Dei,  quale  nomen  melius  convenit  cum  praecepto 
Christi : qui  major  est  inter  vos,  fiat  sicut  minor  (Luc. 
22).  Non  ergo  Primatum  sibi  denegavit,  sed  melius,  et 
securius  expressit. 

§.  246. 

IU.  Ex  Ecclesiae  perpetua  persuasione,  et  praxi. 

In  romano  Pontifice  primatum  jurisdictionis  semper, 
et  ubique  agnitum  fuisse,  apparet  ex  plurimis , et  celeber- 
rimis factis , in  quibus  non  solum  Episcopi  occidentales, 
sed  etiam  Episcopi  orientales  (quorum  R.  P.  nec  ut  Me- 
tropolita,  nec  ut  Patriarcha  considerari  potuit)  imo  et  Pa- 
triarchae Orientis  causas  majoris  momenti  ad  romanum- 
Pontificem  detulerunt,  ut  illas  suo  judicio  decerneret.  Et 
revera -sicut  Petrus  inter  Apostolos  (§.  237),  sic  etiam 
romani  Pontifices  inter  universi  orbis  Episcopos  jura  pri— 
matialia  semper -exercuerunt.  — Sic  jam  exeunte  saeculo  /., 
cum  Corinthiis  dissidia  orta  essent,  res  delata  fuit  Ro- 
mam , ut  apparet  ex  duabus  Epistolis,  quas  Clemens  R.  P. 
rescripsit.  Quare  autem  ad  sedem  romanam  recursus  fac- 
tus est,  cum  tamen  viri  egregii,  et  apostolici  etiam  in  se- 
dibus orientalibus  invenirentur,  nisi  ex  persuasione,'  ad 
episcopum  romanum  omnium  Ecclesiarum  curam  perti- 
nere ? — Saeculo  II  celebris  est  controversia  in  Asia 
exorta  de  Paschatis  celebratione.  Ad  hanc  controversiam 
componendam  jam  S.  Polycarpus  ad  Anicetum  R.  P.  ve- 
nerat, et  postea  Polycrates  ad  Victorem  R.  P.  accessit. 
Yictor  autem  non  alia  certe  de  causa , nisi  quia  ipsi  uni- 
versalis Ecclesiae  cura  propter  Primatus  dignitatem  in- 
cumbebatin  Polycratem,  aliosque  asiaticos  Episcopos, 

contendentes,  Pascha  die  14.  Lunae  Martii  celebrandum 
esse,  comminata,  vel  forte  reipsa  lata,  excommunicatione 
animadvertit.  In  hac  vero  controversia  se  pacis  seque- 
strem interposuit  S.  Irenaeus,  Victoremque  rogavit,  ne 
propter  rem  disciplinarem  integras  Ecclesias  a communio- 
ne abscinderet, “ (ap.  Kuseb.  I.  5.  H.  E.  c.  24)  ex  qui- 
bus verbis  apparet,  S.  Irenaeum  in  romano  pontifice  pote- 
statem agnovisse,  jurisdictionem  suam  etiam  in  asiaticos 
Episcopos  exercendi.  Saeculo  III  cum  inique  'depositus 
fuisset  a Sede  Carthaginensi  Caecilianus , ipsius  causa 
statim  delata  fuit  ad  Melc/iiadem  It.  P.  qui  eum  sedi  suae 
restituit.  — Eodem  saeculo  Stephanus  R.  P.  ad  se  per- 
tinere arbitratus  est,  errorem  evellere,  qui  circa  baptismum 
ab  haereticis  collatum  in  Africa,  et  in  Asia  serpebat,  cui 
proinde  strenue  se  opposuit;  et  si  Cyprianus  cum  suis 
assecliB  Stcphano  non  obtemperavit,  culpa  non  vacavit. 
Haud  'multo  post,  St  Dionysius  Alexandrinus  ob  haeresis 
suspicionem  apud  S.  Dionysium  R.  P.  accusatus  fuit,  et 
ab  hoc  teste  S.  Athanasio  re  deligenter  perpensa  ceu  inno- 
cens, et  vere  orthodoxus  declaratus  est.  Saeculo  IV  cum 
Athanasius  Alexandrinus,  Paulus  Constantinopolotanus, 
Marcellus  Ancyranus  et  alii  catholici  Episcopi  injuste 
fuissent  ab  Arianis  exauctorati,  omnes  confugerunt  ad  Ju- 
lium R.  P.  «qui,  ut  inquit  Socrates,  ex  romanae  Ecclesiae 
praerogativa  liberioribus  literis  communitos  in  Orientem 
remisit,  singulisque  suam  Ecclesiam  restituit vel,  ut 
loquitur  Sozomenus  1.  3.  H.  E.  c.  8.  «Cum  propter  sedis 
dignitatem  cura  omnium  ad  ipsum  spectaret,  singulis  suam 
sedem  restituit.“  — Saeculo  V.  S.  Chrysoslomus  P.  C. 
cum  in  conciliabulo  sub  Theophilo,  Patriarcha  Alexandrino, 
habito  injuste  depositus  fuisset , ad  Innocentium  1.  R.  P. 
confugit,  eique  haec  memoratu  digna  verba  scripsit:  «Ob- 
secro te,  ut  scribas,  quod  haec  tam  inique  facta  non  habe- 

ant  robur,  illi  autem',  qui  inique  egerunt,  poenae  ecclesia- 
sticarum legum  subjiciantur.^  Similia  exempla  plurima  in 
omnibus  Fcclesiae  saeculis  occurrunt;  praecipue  talia  ex- 
hibet haeresum  historia,  quia  tum  haeretici  damnati , tum 
Catholici  hos  damnantes  ad  Sedem  romanam  confugerunt, 
ut  constat  ex  historia  Pelagianorum , Nestorianoroin , Eu- 
tychianorum  , Monothclilarum  etc.  Undique  elucet,  Roma- 
num Pontificem  ceu  supremum  Judicem,  seu  Primatem  ha- 
bitum fuifese,  eumque  primatialia  jura  constanter  exer- 
cuisse. (Cf.  Stolberg  1.  c.  et  Hist.  Rei,  J.  Ch.  uti  etiam 
continnatorem  Fr.  de  Kerz) 

Jus  appellandi  ad  sedem  romanam  semper  agnitum  fuisse'  in 
tota  Ecclesia,  tum  praedicta,  tum  millena  alia  exempla 
ostendunt.  Si  autem  liincinde  jus  istud  restrictum  fuit, 
id  fnctum  est,  tum  ne  ordo  violetur,  et  judicum  inferio- 
rum auctoritas  obscuretur,  tum  ue  sedes  romana  nimia 
negotiorum  mole  obruatur,  tum  ut  alit  abusus  praecavean- 
tur. Ideo,  et  in  hoc  sensu  tantum  Concilium  Milevitanum 
Presbyterorum,  Diaconorum,  et  inferiorum  Clericorum  ap- 
pellationes ad  sedem  romanam  reprobavit.  Ideo  Vumasus 
R.  P.  causam  Maximi  P.  C. , ad  se  appellantis  , recusavit 
cognoscere  absque  Orientalibus,  sed  tantum,  his  auditis, 
judicavit  , euudemque  communioni  restituit.  Ideo  etiam 
8.  Bernardus  Eugcnitim  R.  P.  rooduit,  ne  in  admittendis 
appellationibus  nimis  facilis  sit. 

8-  247- 

" IV.  Ex  Conciliis. 

Romanum  Pontificem  ut  toliua  Ecclesiae  Primatem 
creditum  fuisse,  jam  exinde  apparet , quia  semper  ipsi , et 
non  alii  legitima  potestas  adjudicata  fuit,  Concilia  oecu- 
menica  convocandi,  hisce  praesidendi,  ejusque  decreta  con- 
firmandi ; (§.  206).  Ast  praeterea  conciliorum  tum  par- 
ticularium, tum  generalium  effata  citari  possunt,  quae  lucu- 
lentissime fidem  de  romani  Pontificis  primatu  ostendunt. 


Digitized  by  Google 


641 


Sic  Concilium  Sardicensc  in  Epist.  synod.  ad  Julium 
Papam  dicit : hoc  optimum , et  valde  congruentissimum 
videbitur,  si  ad  Caput,  id  est , Petri  Apostoli  Sedem 
de  singulis  quibusque  provinciis  referant  Domini  Sa- 
cerdotes- Concilium  Constantinopolitanum  I.  statuit, 
Constantinopolitanam  Sedem  habere  primatus  hono- 
rem post  Romanum  Episcopum.  — In  concilio  Ephesino 
Act.  I.  Patres  dicunt,  se  a romano  Pontifice  coactos  fuisse, 
et  Act.  III.  Philippus  sedis  apostolicae  legatus,  nullo  re- 
clamante, dixit : Nulli  dubiutp , imo  saeculis  omnibus  no- 
tum est,  quod  B.  Petrus,  Apostolorum  Princeps,  ct  Ca- 
put, fidei  columna , et  Ecclesiae  catholicae  fundamen- 
tum a.  D.  N.-  J.  Christo  claves  regni  accepit,  solven- 
dique , ac  ligandi  peccata  potestas  ipsi  data  est,  quae  ad 
hoc  usque  tempus  et  semper  in  suis  successoribus  vivit, 
et  judicium  exercet.  — fn  concilio  Chalcedonensi  Act.  I. 
Paschasinus  Romanae  Sedis  Legatus  ait:  Beatissimi,  et 
aposlolici  viri  Papae  urbis  Romae,  quae  est  Caput  om- 
nium Ecclesiarum,  praecepta  habemus  prae  manibus  etc. 
Art.  XVI.  Patres  dixere,  omnem  quidem  Primatum,  et 
honorem  praecipuum  secundum  Canones  antiquae  Ro- 
mae Dei  amantissimo  Archiepiscopo  conservari.  Tandem 
Patres  Chalcedonenses  S.  Leonem  rogant,  ut  suo  consensu 
confirmare  dignetur,  quae  statuerunt:  Rogamus,  inquiunt 
in  relatione  Synodi  ad  eundem  L40em , et  tuis  decretis 
nostrum  honora  judicium,  et  sicut  nos  capiti  in  bonis 
adjecimus  consonantiam , sic  et  Summitas  tua  filiis, 
quod  decet,  adimpleat.  In  Concilio  generali  VI.  CP.  III 
Patres  in  Ep.  Synod.  sic  Agathonem  K.  P.  alloquuntur: 
Tibi,  ut  primae  Sedis  Antistiti  universalis  Ecclesiae, 
quid  gerendum  sit,  relinquimus,  stanti  super  firmam 
fidei  petram.  — Concilium  Florentinum  communi  Grae- 
corum, et  Latinorum  consensu  definivit,  Sanctam  aposto - 
Dogm,  gen.  41 

/icam  sedem,  et  romanum  Pontificem  successorem  esse 
B.  Petri,  principis  Apostolorum  , et  verum  Christi  Fi- 
carium, totiusque  Ecclesiae  Caput , et  omnium  Christia- 
norum Patrem,  ac  Doctorem  existere,  et  ipsi  in  B.  Pe- 
tro pascendi  regendi  et  gubernandi  universalem  Eccle- 
siam a D.  JV.  J.  Christo  plenam  potestatem  traditam 
esse,  quemadmodum  etiam  in  gestis  Oecumenicorum  Con- 
ciliorum, et  in  sacris  Canonibus  continetur.  (Cf.  Cone. 
Trident.  Sess.  14.  c.  17.) 

1.  Non  obstantibus  his  clarisbimis  Conciliorum  effatis',  quibus 
romani  Pontificis  primatus,  jure  divino  institutus  asseri- 
tur, nonnulli  tamen  iisdem  abutuntur,  ad  divinam  R.  P. 
primatus  institutionem  impugnandam.  Conantur  enim  osten- 
dere, concilia  romano  Pontifici  eminentiorem  auctoritatem, 
et  primatialem  potestatem  tribuisse;  ad  quod  probandum 
citant  inprlmis  Canonem  6.  Concilii  Nicaeni,  ubi  romano 
Pontifici  sola  potestas  in  ecclesias  suburbicarias  tribuitur, 
et  Canonem  28.  Concilii  Cbalcedonensis,  in  quo  privilegia, 
antiquae  Romae  a Patribus  propter  sedis  dignitatem  con- 
cessae, iterum  confirmantur.  — Sed  notandum  est,  dispu- 
tari de  utriusque  canonis  authentia;  nam  in  versipne  con- 
cilii Nicaeni  facta  a Dionysio  Exiguo  nulla  fit  mentio  Ec- 
clesiarum suburbicariarum,  et  canon  28.  Cone.  Chalc.  a 
Leone  M.  confirmatus  non  fuit.  — Sed  admissa  etiam 
utriusque  authentia,  haud  difficilis  est  responsio,  dummodo 
attendatur,  jam  ante  Concilium  Nicaenum  I.  ab  Ecclesia 
Patriarchns,  et  MWopolitas  institutos  fuisse,  pro  quibus 
ab  Ecclesia  determinandum  erat,  quousque  se  eorum  jura 
Petrlarchalia,  et  Metropolitana  extendant.  Cum  autem  ro- 
manus  Pontifex,  qui  ex  divina  institutione  est- totius  Ec- 
clesiae primas,  et  urbis  Romae  Episcopus,  etiam  ex  bu- 
mana  institutione  fieret  Patriarcha,  et  Melropolita,  ad  or- 
dinem servandum,  ipso  consentiente  limites  Patriarcbatus, 
et  Metropolltanatus  etiam  pro  ipso  determinati  sunt.  (Cf. 
Sirmondi  tom  4.  edit.  Paris.  1696.  Paul  Riegger  dissert. 
peculiar.) 

2.  Quaesitum  etiam  est,  an  Primatus  cum  Ecclesia  romana  sit 
inseparabiliter  conjunctus,  an  ab  illa  sejungi , et  in  alium 
locum  transferri  possit.  Sed  gravissimae  rationes  tllo- 
rum  sententiam  confirmant  , qui  dicunt,  primatum  insepn- 
rahiliter  romanae  Ecclesiae  ita  annexum  esse,  ut  in  aliam 
Ecclesiam  transferri  non  possit.  Nam : a)  primatus  des- 
cendit per  successionem  a Petro,  qui  Romae  sedit,  et 
mortuus  est;  hoc  autem  factum  Petri  est  immutabllo:  si- 
cut ergo  nullus  alius,  nisi  Episcopus  Romanus,  successor 
est  Petri , sic  etiam  nullus  alius  potest  esse  Primas,  b) 
Dein  semper,  ubique,  et  ab  omnibus  ut  fidei  dogma  habi- 
tum est,  romanum  Pontificem  esso  totius  Ecclesiae  Prima- 
tem : dogmata  autem  immutabilia  esse , omnes  Catholici 
norunt,  c)  Porro  Ecclesia  non  dedit  Romae  Primatum, 
qui  ex  divina  Institutione,  et  ex  voluntate  Petri,  vel  ex 
impulsu  divino,  vel  proprio  consilio  Romam  ut  sedem  suam 
eligentis , est  repetendus ; ergo  Ecclesia  eum  a Roma 
auferre  non  potest.  — d)  Denique  per  octodecim  saecula- 
post  multa  irrita  mollimina- Romae  viget  Primatus,  atque 
ideo  historia  testis  est,  primatum  a Roma  haud  posse 
avelli.  Si  Ecclesiae  Primates  per  aliquod  tempus  Avenione 
sederunt,  non  cessarunt,  esse  romani  Episcopi.  Quodsl 
Roma  devastaretur,  aut  ab  infidelibus  occuparetur,  nihilo 
minus  successores  Petri  continuare  possent,  sicut  perpe- 
tuo dantur  Episcopi  in  part.  intid. 

Articulus  VI. 

De  reliquis  ad  Hierarchiam  ecclesiasticam  spectantibus. 

§.  248. 

Praeter  Episcopos,  et  Primatem  dantur  in  Ecclesia 
docente  etiam  alii  inferiores  gradus , nimirum  Presbyteri, 
Diaconi  etc.  quos  nosse  oportet,  ut  de  Ecclesiae  constitu- 
tione perfecta  notio  habeatur.  Ideo  disserendum  est  1. 
de  presbyteris , 2.  de  diaconis,  ac  demum  3.  de  hierar- 
chia  Ecclesiae  in  genere. 

41  * 

$•  249. 

I.  De  Presbyteris. 


Presbyteri,  qui  etiam  simpliciter  Sacerdotes  vocait- 
tur,  sunt  Episcopis  inferiores  cx  institutione  divina  tam 
quoad  poteBtatem  Ordinis  , tum  quoad  potestatem  Juris- 
dictionis. Cum  enim  Episcopi  ordinarium  jus  habeant  Sa- 
cramenta omnia  administrandi,  presbyteri  Sacramenta  Con- 
firmationis, et  Ordinis  conferre  non  possant.  Et  cum 
Episcopo  competat  potestas  jurisdictionis  tam  in  foro  in- 
terno, qua  ligat,  vel  absolvit  a peccatis,  quam  in  foro  ex- 
terno, qua  regit  Ecclesiam,  dogmata  definit,  disciplinam 
sancit,  refractarios  coercet  etc.,  haec  per  se  non  competit 
presbytero , et  quamvis  in  sua  ordinatione  accipiat  pote- 
statem absolvendi  in  foro  interno,  usum  tamen  hujus  po- 
testatis non  habet  nisi  dependenter  ab  Episcopo , qui  eam 
denegare,  restringere,  vel  suspendere  potest,  ut  non  pos- 
sit Sacerdos  valide  illa  uti. Hanc  doctrinam  catho- 

licam jam  saeculo  IV.  negavit  Aerius,  eandemque  impug- 
narant  Wiclefitae , Waldenses , et  plcrique  saeculi  XVI. 
Novatores,  exceptis  Episcopalibus  in  Anglia.  Contra  illos 
ergo  probandum  est,  Presbyteros  esse  Episcopis  inferio- 
res, seu  quod  idem  CBt,  Episcopos  eBse  presbyteris  supe- 
riores ex  institutione  divina.  Id  autem  tum  ex  S.  Scrip- 
tura, tum  ex  Traditione  probatur. 

1.  Ex  ipsis  Evangeliis  discimus , quod  Christus  pia- 
res discipulos  habuerit,  quos  ad  praedicandum  (Luc.  10, 1.) 
et  ad  baptizandum  (Jo.  4,  2.)  misit : ex  his  autem  duo- 
decim, quos  Apostolos  nominavit,  elegit  (Luc.  6,  3.),  hos 
majori  potestate  insignivit  (Artic.  I.),  iisque  promisit  ses- 
sionem super  sedes  duodecim  ad  judicandas  duodecim  tri- 
bus Israel  (Luc.  22,  29.)  — Porro  unanimis  pene  est 
Patrum  sententia,  Episcopos  successores  esse  Apostolo- 

rum  , quemadmodum  Presbyteri  dicti  ab  iisdem  sunt  buc- 
ccssores  72.  discipulorum,  qui  in  inferiori  gradu  a Chri- 
sto constituti  sunt.  — Episcopos  superiores  esse  presby- 
teris, haud  oscure  colligitur  ex  iis,  quae  Paulus  ad  Timo- 
theum scribit.  Ipsi  enim  injungit,  ut  in  magno  honore 
habeat  presbyteros,  qui  officium  suum  rite  adimplent,  et 
ut  pro  his  curam  gerat;  ait  enim:  Qui  bene  praesunt 
presbyteri , duplici  honore  digni  habeantur,  maxime  qui 
laborant  in  verbo,  et  doctrina,  dicit  enim  Scriptura  . . . 
dignus  est  operarius  mercedesua  (I.  Tim.  5,  17- et  18.). 
Statim  autem  etiam  monitum  addit : Adversus  presbyte- 
rum accusationem  noli  recipere , nisi  sub  duobus , aut 
tribus  testibus  (ib.  v.  19.)  Hac  ergo  cautela  observata 
potuit  Timotheus  etiam  adversus  presbyterum  accusatio- 
nem recipere,  et  testes  audire,  utique  non  alia  ex  ratione, 
nisi  ut  ipsum  judicet,  et  si  reus  fuerit,  puniat,  adeoquo 
veram  jurisdictionem  exerceat.  Quis  igitur  neget , Timo- 
theum caeteris  presbyteris  superiorem  fuisse?  — Demum 
S-  Joannes  in  Apocalypsi  in  Ecclesiis  eminentioribus  unum 
nuncupat  Angelum,  ad  quem  Epistola  dirigitur.  Dubitari 
autem  haud  potest,  in  Ecclesiis  istis  jam  praeclaris  plures 
Sacerdotes  extitisse,  quod  ex  dictis  constat  de  Ecclesia 
ephesina  , quae  est  etiam  una  ex  septem  in  Apocalypsi 
commemoratis.  Cur  autem  unus  per  antonomasiam  An- 
gelus , seu  nuntius  Dei  nominatur  ? Quomodo  intelligi 
potuisset,  ad  quem  epistola  directa  sit,  si  omnes  presby- 
teri sibi  aequaleB  fuissent?  nonne  ipsa  monita,  in  Epistolis 
contenta  irrita  fuissent,  si  per  Angelum  non  unus  in  Ec- 
clesia Episcopus,  presbyteris  eminentior  intelligeretur ? — 
• 2.  Discrimen  inter  Episcopos,  et  Presbyteros  in  Ec- 
clesia semper,  et  ubique  agnitum  fuit.  Constans  haec  tra- 
ditio apparet:  a)  ex  SS,  Patribus.  Nara  Clemens  Rom. 
in  Ep.  I.  ad  Corinth,  ait : Summo  Sacerdoti  sua  munia 

tributa  sunt,  et  Sacerdotibus  locus  proprius  assignatus  est, 
et  Levltis  sua  munia  incumbunt. “ — Id,  quod  analogice  ad 
ordinem  hierarchicum  N.  T.  applicatur.  Ignatius  M.  in 
Epist.  ad  Smyrn.  c.  8.  ait : „Omnes  Episcopum  sequimini 
ut  Jesus  Christus  Patrem,  et  Presbyterium  ut  Apostolos, 
Diaconos  autem  revereamini  , ut  l)ei  mandatum.»  Jn 
Kpist.  ad  Trallianos  c.  12.  scribit : „ Decet  singulos  ve- 
strum, et  praecipue  presbyteros,  refocillare  Episcopum  in 
honorem  Patris  Jesu  Christi,  et  Apostolorum : in  Kpist.  ad 
Magnes,  c.  6.  inquit:  , -Hortor  vos,  ut  hoc  sit  vestrum  stu- 
dium, in  Dei  concordia  omnia  agere,  Episcopo  praesidente 
Dei  loco,  et  Presbyteris  loco  senatus  apostolici,  et  Diaco- 
nis, mihi  suavissimis,  quibus  commissum  est  ministerium 
J.  Christi.  Juxta  Jgnatium  ergo  Episcopus  in  Ecclesia 
praesidet  presbyteris,  sicut  Christus  in  terra  praesidet 
Apostolis.  — Clemens  Alex  1.  6.  Sirom.  ait : »In  Eccle- 
sia progressiones  sunt  Episcoporum , Presbyterorum , et 
Diaconorum,  — Tertullianus  I.  de  bapt.  c.  17.  ait:  „Dan- 
di  baptismum  jus  habet  summus  sacerdos , qui  est  Epis- 
copus, dehinc  presbyteri  et  diaconi,  non  tamen  sine  Epis- 
copi auctoritate.  Chrysostomus  hom.  11.  in  I.  Tim.  Jo- 
q uen a de  potestate  ordinis  inquit:  »Inter  Episcopos,  et 
Presbyteros  non  multum  interest;  sola  ordinatione  supe- 
riores illi  sunt.»  Idem  dicit  S-  Hieronymus , qui  Kpist. 
ad  Evangelum  scribit;  »Quid  facit,  excepta  ordinatione, 
Episcopus,  quod  non  faciat  presbyter  ? — omnes  Aposto- 
lorum successores  sunt»  (scilicet  in.  reliquis  Sacramentis 
conferendis,  quia  in  Oriente  presbyteri  etiam  ad  dandam 
Confirmationem  delegati  sunt).  Alibi  tamen  S.  Hierony- 
mus potestatem  confirmandi  solis  Episcopis  adjudicat : ait 
euim  Dial.  c.  Lucif.  „ad  cos,  qui  per  presbyteros,  et  dia- 
conos baptizati  sunt,  EpiscopuB  manum  impositurus  ex- 
currat.» Idem  8.  Doctor  Epist.  78  ad  Fabiolam  , agens 

de  mansione  sexta  Israel itarum  in  deserto  in  Elim,  expo- 
nit, nomine  12  fontium  significari  12  Apostolos,  et  per 
70  palmas  70  discipulos,  scribens : »Nec  dubium , quin  de 
duodecim  Apostolis  sermo  sit,  de  quorum  fontibus  deri- 
vatae aquae  totius  mundi  siccitatem  rigant.  Juxta  has 
aquas  septuaginta  creverunt  palmae,  quos  et  ipsos  secundi 
ordinis  Sacerdotes  intelligimus  praeceptores M — b)  Ex 
condemnatione  haeresis  Aerii  eadem  fides  Ecclesiae  pro- 
batur. Cum  enim  Agrius  insurgeret,  et  discrimen  inter 
Episcopos,  et  Presbyteros  negaret , statim  catholici  Epis- 
copi, duce  potissimum  S.  Ambrosio,  ipsius  doctrinam 
condemnarunt.  S ■ Augustinus  1.  de  haeres,  c.  53  ipsum 
haereticis  adnumeravit,  et  S.  Epiphanias,  ejusdem  haere- 
sin  recensens  ait ; «Erat  Agrius  homo  furiosus,  quia  non 
perveniebat  ad  Episcopatum,  et  dicebat:  Episcopus  non 
differta  presbytero,  — in  hoc  multos  decepit,  fugabatur 
autem  ipse  ab  Ecclesia,  c)  Er  conciliis  quoque  elucet, 
praefatum  discrimen  seraper  agnitum  fuisse.  Sic  Conci- 
lium Eliberitanum  anno  305  can.  19.  dicit : Episcopi, 
presbyteri , et  diaconi  a locis  suis  negociandi  causa  non 
discedant:  Carthaginense  IV.  anno  898  inquit  can.  22. 
Episcopi  sine  consilio  presbyterorum  Clericos  non  or- 
dinent ?e  can.  23.  Altiorem  Episcopus  inter  presbyteros 
sedem  teneat , et  can.  36.  Presbyteri , qui  per  dioeceses 
Ecclesias  regunt,  non  a quibuslibet  Episcopis,  sed  a 
suis  chrisma  petant.  Hispalense  II.  anno  619  can.  6. 
dicit:  Comperimus , presbyterum  quemdam  injuste  olim 
a Pontifice  suo  dejectum , Meo  decrevimus  - - Episco- 
pus sacerdotibus , et  ministris  solus  honorem  dare  po- 
test, auferre  soluS  non  potest.  Jure  ergo  Concilium 
Tridentinum,  antiquae  traditioni  insistens  Sess.  23.  can.  7. 
definivit : Si  quis  dixerit , Episcopos  non  esse  superio- 
res Presbyteris . . . anathema  sit. 

Adversarii  varia  congesserunt  ex  S.  Scriptura,  et  Traditione 
ad  doctrinam  catholicam  impugnandam,  quae  autem  dog- 
ma catholicum  infringere  haud  possunt. 

Obj.  1.  Vocat  ad  se  Paulus  Act.  20,  17.  presbyte- 
ros, illos  autem  v.  28  appellat  Episcopos.  Idem  I.  Tim. 
4,  14.  ordinandi  potestatem  presbyteris  adjudicat.  Prae- 
cipit Tito  1,  5.  ut  ne  temere  presbyteros  constituat , sed 
cos,  qui  sunt  sine  crimine,  addita  ratione  : oportet  enim 
Episcopum  sine  crimine  esse.  Petrus  quoque  se  nominat 
presbyterum  aliis  similem.  I.  Petr.  5,  1. 

Resp.  Ad  hanc  objectionem  varia  responsa  dari  solent : 
a)  Dion.  Petavius  dicit,  primis  Ecclesiae  temporibus, 
omnibus,  aut  saltem  plerisque  presbyteris  dignitatem  quo- 
que episcopalem  traditam  fuisse,  ut  omnia  sacramenta  ad- 
ministrari, et  praecipue  alios  iterum  ordinare  poBsent ; 
ideo  presbyteros  etiam  dictos  esse  Episcopos,  et  hincinde 
in  civitatibus  majoribus  plures  Episcopos  adfuisse , qui 
communi  consilio  Ecclesias  gubernabant,  b)  Alii  cum 
S-  Chrysostomo  (hom.  1.  in  Epist  ad  Philipp.  n.  1.)  et 
aliis  contendunt,  nomen  presbyterorum  (seniorum)  com- 
mune fuisse  tum  Episcopis,  tum  inferioris  generis  sacer- 
dotibus, non  autem  dignitatem,  et  potestatem  aequalem. 
Porro  - cum  nonnisi  presbyteri  ad  dignitatem  episcopalem 
eleventur,  per  quam  sacerdotium,  seu  presbyteratum  non 
amittunt,  sed  ejus  plenitudinem  accipiunt,  ideo  omnes  Epis- 
copi possunt  dici  presbyteri,  licet  non  omnes  presbyteri 
possint  dici  Episcopi.  Neque  hoc  iit  in  S.  Scriptura.  Nam 
Act.  20.  Paulus  non  e sola  «ivitate  Ephesina,  sed  etiam 
ex  finitimis  Ecclesiis  convocavit  Episcopos,  et  presbyteros, 
et  in  decursu  sermonis  ad  priores  (v»28.)  verba  direxit. 
Id  testatur  S.  Irenaeus  1.  3.  adV.  haer  c.  '3.  In  Mileto, 
ait,  convocatis  Episcopis,  et  presbyteris,  qui  erant  ab 
Epheso,  et  a reliquis  proximis  civitatibus,  quoniam  ipse 

festinaret  Hierosolymam,  Pententecosten  agere,  inulta  testi- 
ficans  eis«  etc.  1.  Tim.  4,  14.  non  presbytero,  sed  pres- 
byterio, i.  e.  coetui  presbyterorum  , in  quo  etiam  Episco- 
pus adest,  ordinandi  potestas  adjudicatur : imo  per  presby- 
terium coetum  Episcoporum  intelligunt  Chrysostomus, 
Theophil actus , Oecumenius , et  alii.  Titum  Paulus  mo- 
net, ut  non  temere  presbyteros  constituat,  quia  omnes,  sed 
praecipue  Episcopi  sine  crimine  esse  debent.  Petrus  no- 
minando Sacerdotium,  quod  cum  aliis  commune  habebat, 
gradum  suum  altiorem , et  potestatem  sublimiorem  non 
negavit,  sed  humilitatem  suam  ostendit. 

Obj.  2.  Paulus  Epistolam  ad  Phiiipp.  1,  1.  inscribit 
Episcopis,  et  Diaconis,  nulla  facta  presbyterorum  mentione; 
et  1.  Tim.  3.  officia  praescribit  Episcopis',  et  diaconis: 
si  distincti  fuissent  ab  episcopis  presbyteri , etiam  his  sua 
praescripsisset. 

Resp.  a)  Haec  sunt  argumenta  negativa,  quae  non 
infringunt  positiva;  b)  teste  Epiphanio  primis  tempori- 
brs  ob  ministrorum  penuriam  multis  in  locis  non  fuerunt 
ulli  presbyteri,  sed  Episcopi  solum  cum  diaconis,  c)  Quae 
Paulus  praescripsit  Episcopis , praescripsit  etiam  presby- 
teris , qui  pleraque  officia  cum  illis  communia  habebant, 
et  ideo  inutiliter  omnia  repetita  fuissent,  specialia  prae- 
cepta pro  presbyteris  proponendo,  d)  Omnis  sane  diffi- 
cultas penitus  evanescit,  si  sententia  Petavii  adoptetur. 

Obj.  3.  S.  Hieronymus  discrimen  inter  Episcopos, 
et  Presbyteros  omnino  negavit.  Ait  enim  Ep.  ad  Evangel. 
weosdem  esse  presbyteros,  quos  episcopos;  in  remedium 
schismatis  factum  esse,  ut  unus  caeteris  praeponeretur; 
Alexandriae  a Marco  Evangelista  usque  ad  Heraclam, 
presbyteros  unum  ex  se  electum,  in  excelsiori  gradu  col- 
locatum Episcopum  nominasse,  eo  modo,  quo  exercitus 
imperatorem  facit,  aut  ex  diaconis  archidiaconus  fit;  cpiB- 


Digitized  by  Google 


650 


copos  magia  consuetudine,  quam  dfspositiohis  dominicae 
veritate  presbyteria  esse  majores.**  Similia  habet  in  com- 
ment.  ad  Titum. 

Resp.  Fuerunt  nonnulli , qui  cum  Medina  putarent, 
S.  Hieronymum  consensisse  cum  Agrio.  Sed  ab  hujus 
errore  facile  vindicatur.  Nam  S.  Doctor  in  Episcopia  po- 
testatem  ordinis,  et  potestatem  jurisdictionis  distinguit. 
Quoad  potestatem  ordinis  omnino  cum  Ecclesiae  doctrina 
consentit,  uti  ex  allatis  locis  apparet,  in  quibus  episcopia 
solis  potestatem  ordinandi,  et  confirmandi  attribuit.  Etiam 
potestatem  jurisdictionis  Episcopis  non  denegat,  sed  illam 
ex  humana,  seu  ecclesiastica  institutione  repetere  videtur; 
sed  etiam  ex  hac  parte  nullatenus  haereticus  dicendus  est, 
quia  dogma  non  est,  potestatem  jurisdictionis  inesse  Epis- 
copis immediate  ex  jure  divino.  Dantur  enim  Theologi 
catholici,  qui  dicunt,  Episcopos  jurisdictionem  suam  non 
immediate  a Deo,  sed  mediate  per  romanum  Pontificem 
obtinere.  Ipsum  quoque  Concilium  Tridentinum  voluit  id 
de  fide  definire.  (Pallavicini  Hist.  Cone.  Trid.  lib.  18-  c.  14.) 
Plures  objectiones  solvit  Perrone  t.  7.  n.  102  etc. 

§.  250. 

II.  De  Diaconis. 

Presbyteris  inferiores  sunt  Diaconi,  qui  potestate  con- 
ficiendi corpus  Christi  non  gaudent,  sed  quorum  munus 
est  ministrare  ad  altare , baptizare,  et  praedicare.  Divi- 
nam esse  Diaconorum  institutionem  ex  S,  Scriptura , et 
Traditione  probator. 

1.  Apostolos  a primo  statim  Ecclesiae  ortn  Diaconos 
instituisse , legitur  Act.  6.  — Quod  autem  Diaconi  non 
mensarum  tantum  ministerium  acceperint,  sed  tanquam  veri 
Ecclesiae  ministri  divino  cultui , et  sacris  ministeriis  fue- 
rint addicti,  ex  variis  colligitur,  quae  de  ipsis  in  s.  Lit- 
teris dicuntur.  Electi  enim  fuerunt  in  Diaconos  viri  pleni 


Digitized  by  Google 


651 


Spiritu  S.  et  sapientia  (v.  3.)  et  inaugurati  ah  Apostolis 
per  manuum  impositionem , et  orationem  (v.  6.)-  quo  ritu 
generatim  etiam  superioris  ordinis  ministri  sacri  consti- 
tuti sunt  (Act.  13,  2.  ete,  Act.  14,  22.),  et  Spiritus  S. 
gratia  collata  fuit  (I.  Tim.  4.  II.  Tim.  1,  6.),  quae  autem 
ex  sola  institutione  Christi  repeti  potest.  Ideo  etiam  Dia- 
coni ab  Apostolis  electi  munera  sacra  vere  obierunt.  Nam 
Stephaniis  evangelium  praedicavit  (Act.  6,  9.),  et  Philip- 
pus Samaritanos  baptizavit  (Act.  8,  12.),  Paulus  tum 
Philipp.  1,1.  tum  I.  T.  3,  8.  Diaconos  Episcopo  conjungit. 

2.  Diaconi  in  Ecclesia  semper , et  ubique  ut  ministri 
sacri  , divinitus  instituti  considerati  fuerunt.  Praeter  loca 
($.  praec.)  citata , alia  quoque  ad  id  probandum  adduci 
possunt.  Ignalius  Ep.  ad  Trallenses  scribit:  «Oportet 
et  Diaconos  ministros  existentes  mysteriorum  Jesu  Chri- 
sti secupdum  omnem  modum  omnibus  placere;  non  enim 
ciborum,  et  potuum  sunt  ministri,  sed  Ecclesiae  Dei.“  — 
Cyprianus  Epist.  62  (al.  65.)  Diaconos  vocat  Episco- 
patus, et  Ecclesiae  ministros,  et  Epist.  68  docet,  eos  ad 
Altaris  ministerium  ab  Apostolis  assumtos  fuisse.  Similia 
his  inveniuntur  apud  Clem.  Alex.  1.  6.  Strom.  Tertullian. 
I.  de  bapt.  Origen.  lib.  2.  in  Ep.  ad  Rom.  c.  6,  Et  licet 
S.  Hieronymus ut  nonnullorum  Diaconorum  arrogantiam 
reprimeret,  ex  officio  ignobiliori  cos  nominet  «mensarum, 
et  viduarum  ministros  (Epist.  ad  Evang.),  ipsis  tamen  mi- 
nisterium sacrum  haud  denegat.  Nara  in  Epist.  ad  Heliodor. 
n.  14  ministerii  sacri  „tertium  gradum  Diaconum“  vocat, 
L.  II.  adv,  Jovin.  affirmat,  eos  partem  esse  Cleri,  in 
Epist.  ad  Evangel.  scribit,  Diaconos  esse  in  Ecclesia, 
quod  I.evilac  erant  in  Synagoga,  et  adv.  Lucif.  docet, 
jubente  Episcopo  diaconum  baptisma  conferre.  — Constat 
etiam  ex  plurimis  monumentis  antiquis,  Diaconos  semper 
ad  obeunda  s.  ministeria  adhibitos  fuisse,  sic  e.  g.  per 

ipsos  Eucharistia  ad  absentes  mittebatur  etc.  Memoratu 
dignus  est  canon  14.  Concilii  Nicaeni,  in  quo  dicitur: 
Neque  regula,  neque  consuetudo  tradidit , ut  hi  (diaconi), 
qui  offerendi  sacrificii  non  habent  facultatem , his , qui 
offerunt , corpus  Christi  porrigant.  — Sed  Diaconi  . . . 
accipiant  secundum  ordinem  post  presbyteros  ab  Epis- 
copo, vel  a presbytero  s.  Communionem.  Quodsi  non 
fuerit  in  praesenti  vel  Episcopus,  vel  presbyter,  tunc 
ipsi  proferant,  et  edant.  Kodem  modo  in  aliis  Conci- 
liis plurimis  diaconi  Episcopis , et  ministris  junguntur , et 
ipsis  ministerium  sacrum  attribuitur.  Jure  ergo  Concilium 
Tridentinum  definivit , Sess.  28.  can.  6.  Si  quis  dixerit, 
in  Ecclesia  Catholica  non  esse  Hierarchiam  divina  or- 
dinatione institutam,  quae  constat  Episcopis,  Presbyte- 
ris, et  Ministris,  anathema  sit.  Sub  ministris  autem 
comprehendit  ad  minus  Diaconos  Presbyteris  proximiores. 
De  fide  ideo  non  est,  Subdiconatum , et  Ordines  minores 
esse  institutionis  divinae.  (KlUpfel.  T.  II.  Lit.  II.'  §.  111.) 

Synodus  Quini  - sexta,  seu  Truilana  equidem  declaravit,  sep- 
tem primis  diaconis  concreditum  non  fuisse  ministerium 
sacrum.  Sed  haud  magni  ponderis  est  hujusce  synodi  auc- 
toritas nunquam  a roniana  Sede  approbata,  et  tum  in  aliis, 
tum  in  hac  quoque  re  ab  antiquiori  traditione  deflectens. 

S-  251. 

III.  De  Uierarchia  In  genere. 

Ex  his,  quas  hucusque  recensuimus  sacris  personis, 
videlicet  Episcopis  cum  eorum  Primate,  presbyteris  , et 
ministris  constare  definierunt  Tridentini  Patres  Sess.  23. 
can.  6.  Est  autem  Hierarchia,  nomen  si  spectes  , sacer 
principatus,  significafque  hoc  loco  ministerium  sacrum, 
certis  inter  se  gradibus  distinctum,  praeditumque  potestate 
a Christo  concessa,  ad  obtinendum  finem  necessaria,  ad 
quem  divinitus  est  institutum.  — Uti  vero  potestas  Eccle- 

siae  duplex  est,  una,  quae  ad  administranda  Bacra,  et  alia, 
quae  ad  regendos  fideles  ordinatur  , ita  etiam  hierarchia 
alia  est  ordini»,  et  alia  jurisdictionis.  In  utraque  varii 
gradus  dantur  vel  divinae,  vel  humanae  institutionis. 

1.  Hierarchia  ordinis  divina  ordinatione  constituta 
consistit  ex  Episcopts,  Presbyteris,  et  Diaconis.  De 
Subdiaconis  disputatur,  an  sint  divinae,  vel  humanae,  seu 
ecclesiasticae  institutionis;  hisce  inferiores  gradus  , Ordi- 
nes minores  dicti,  nimirum  Acolythi,  Exorcistae,  Lec- 
tores, et  Ostiarii  humanae  institutioni  communiter  attri- 
buuntur. 

2.  Hierarchia  jurisdictionis  divinitus  instituta  consi- 
stit ex  Primate,  et  ex  Episcopis.  Sed  ex  humana,  seu 
ecclesiastica  institutione  inter  Primatem,  et  Episcopos  gra- 
dus intermedii  dantur,  nimirum  Metropolitae , seu  Archie- 
piscopi,  quibus  Episcopi  suffraganei  subsunt,  Primates 
nationum,  quorum  auctoritas  super  omnes  tum  Archiepis- 
copos,  tum  Episcopos  ejusdem  nationis  eminet,  et  Patri- 
archae , quibus  etiam  variarum  nationum  Episeopi  subjici 
consueverunt.  (Cf.  Moehler  Symb.  §■  43.) 

In  exposito  hactenus  Ecclesiae  statu  nihil  est , quod  Prote- 
stantes  offendat.  Omnia  enim,  quae  de  Ecclesiae  pote- 
state, et  constitutione  dicta  sunt,  habent  fundamentum  in 
S.  Scriptura,  sicut  in  perpetua,  et  universali  traditione, 
et  omnia  conducunt  ad  finem  Ecclesiae  promovendum. 
Ex  omnibus  ideo  etiam  elucet  sapientia,  bonitas,  et  poten- 
tia Christi.  (Dobmayr.  t.  4.  $.  166.Cf.  Klee  t.  1.  P.  8. 1. 
2.  Art.  I.) 

Caput  IV. 

De  Ecclesiae  visibilitate,  ejusque  membris. 

§.  252. 

Momentum  doctrinae. 

Protcstontca  ducibus  Luthero,  Zvinglio,  Calvino,  aliis- 
que non  ex  alia  ratione  se  ab  Ecclesia  romano-catholica 

separarunt,  nisi  quia  contendebant , hanc  a doctrina  Chri- 
sti defecisse,  atque  factam  esse  Synagogam  satanae.  Ideo 
clamitabant,  Reformatione  opus  esse,  ex  qua  iterum  vera 
Christi  Ecclesia  prodiret.  Cum  autem  Catholici  onmi  jure 
ipsis  reponerent,  veram  Christi  Ecclesiam  nunquam  defi- 
cere posse,  quia  regni  Christi-  non  erit  finis  (Luc.  1,  83.), 
quia  portae  inferi  nunquam  praevalebunt  adversus  Eccle- 
siam (Matth.  16.),  quia  Christus  se  semper  cum  Ecclesia 
docente  futurum  esse  spopondit CMatth.  38.)  etc.  etc.,  Pro- 
testantes,  ut  vim  invicti  hujus  argumenti  effugerent,  cum 
aliam  visibilem  Christi  Ecclesiam  praeter  romano- catho- 
licam assignare  neque  possent,  neque  vellent,  statuerunt, 
dari  Ecclesiam  prorsus  invisibilem,  quam  constituant  justi 
signis  externis  non  conspicui  , sed  interna  recta  fide , et 
charitatc  animati  $ in  hac  autem  Ecclesia  invisibili , quae 
semper,  licet  non  conspicuo  modo  perdurat,  promissiones 
divinas  verificatas  fuisse,  asseruerunt.  Ad  inane  hoc  effu- 
gium adversariis  penitus  praecludendum,  ostendere  opor- 
tet, Ecclesiam  a Christo  institutam  necessario  visibilem 
C9se,  et  hanc  solam  esse  illam,  in  qua  promissiones  Chri- 
sti verificari  debent.  Ideo  de  Ecclesiae  visibilitate , et 
de  ipsius  membris  agendum  est. 

Articulus  I. 

De  Ecclesiae  visibilitate. 

§.  258. 

Ecclesiam  a Christo  ita  institutam  esse,  ut  necessario 
sit  visibilis,  et  conspicua , solidissimis  argumentis  pro- 
bari potest,  ex  genuina  Ecclesiae  notione , ex  S.  Bibliis, 
ex  constanti  Traditione , et  ex  ratione  theologica 
petitis. 

Juxta  Catholicos  Ecclesia  vera  Christi  est  coetus 
hominum  ejusdem  christianae  fidei  professione,  et  eorun- 
dem Sacramentorum  participatione  colligatus,  sub  regimine 
legitimorum  pastorum  a Christo  institutus.  — 8i  haec  de- 
finitio genuina,  vera,  recta  est,  necessario  Ecclesia  est 
visibilis,  quia  tunc  consistit  ex  hominibus,  signis  externis, 
seu  visibilibus  conjunctis ; nam  fidei  professio  auditur, 
Sacramentorum  , utpote  signorum  externorum,  participatio 
conspicitur,  et  subjectio  fieri  non  potest,  nisi  Rectores 
suos  subditos,  et  subditi  suos  Rectores  manifeste  cog- 
noscant. — Sed  tradita  definitio  Ecclesiae  genuina,  vera, 
et  recta  i.  e.  institutioni  Christi  omnino  conformis  est.  — 
Nam  Christus  non  solum  homines  visibiles  (Malth.  28.  19.) 
ad  Ecclesiam  suam  vocavit,  neque  solum  internam  fidem 
(Jo,  3,  15.  etc.)  exegit,  sed  voluit  etiam,  ac  praecepit, 
ut  omnes  triplici  externo,  ac  visibili  vinculo  inter  se  col- 
ligentur. Christus  enim  externam  praecipit  fidei  profes- 
sionem; ait  enim:  Qui  confitebitur  me  coram  hominibus , 
confitebor  et  ego  eum  coram  Patre  meo ; et  qui  eru- 
buerit me , et  meos  sermones  coram  hominibus , erubes- 
cam et  ego  cum  coram  Patre  meo , qui  in  coelis  est. 
(Matth.  10,  32.)  Ideo  etiam  Paulus  Rom.  10,  10.  scri- 
bit: corde  creditur  ad  justitiam , ore  autem  confessio 
fit  ad  salutem.  Christus  etiam  baptismum  praecepit 
(Matth.  28,  19.),  sine  quo  nemo  potest  introire  in  reg- 
num Dei  Jo.  3,  5.  imo  et  visibilem  coenam,  seu  Eucha- 
ristiam instituit,  quae  continuo  celebrari  Luc.  22,  19.  et 
de  qua  omnes  participare  debent  Jo.  6,  54.  Christus  de- 
nique Instituit  magisterium  authenticum  (Cap.  II.)  et  im- 
perium sacrum  (Cap.  III.)  cui  omnes  ita  se  subjicere 

tenentur,  ut  Bi  illud  non*  audierint,  inter  Ethnicos,  et  Pu- 
blicanos sint  recensendi.  — Tradita  ergo  Ecclesiae  defi- 
nitio genuina,  vera,  et  recta,  i.  o.  institutioni  Christi  pla- 
ne conformis  est,  et  ideo  Ecclesiae  a Christo  institutae 
visibilitas  omni  jure  adstruitur. 

Societas  cx  hominibus  consistens  necessario  visibilis  est. 
Possunt  equidem  dari  societates  occultae,  dum  earundem 
membra  se  per  externa  signa  nullo  modo  manifestant, 
quod  plerumque  fit,  si  contra  societatem  publienm,  et  po- 
tentiorem  mala  molimina  suscipiuntur.  Sed  et  hujusce 
generis  membra  saltem  inter  se  externis,  et  visibilibus 
signis  uniri  debent,  nt  veri  nominis  societatem  constituant. 
Quis  autem  dicet,  hujus  generis  societatem  instituisse 
Christum,  qui  Apostolis  dixit:  quod  dico  vobis  in  tene- 
bris, dicite  in  lumine,  et  quod  in  aure  auditis,  praedi- 
dicate  super  tecta,  et  nolite  timere  eos , qui  occidunt 
corpus,  animam  autem  non  possunt  occidere  etc.  Mituli, 
10,  87. 

§.  255. 

II.  Ex  S.  Bibliis. 

Ecclesiam  Christi  visibilem  , et  omnibus  conspicuam 
esse,  clarissime  tum  ex  vaticiniis  V.  T.,  tum  ex  effatis 
Christi,  tum  ex  dictis  S.  Pauli  elucet. 

1.  Isaias  Ecclesiam  a Messia  instituendam  praedi- 
cens ait : Erit  in  novissimis  diebus  praeparatus  mons 
domus  domini  in  vertice  montium , et  elevabitur  super 
colles , es  fluent  ad  eum  omnes  gentes  (Isa.  2,  2.)  Ec- 
clesia ergo  Messiae  comparatur  monti,  super  colles  elevato, 
atque  ideo  ita  conspicuo,  ut  omnes  illam  agnoscere,  et  in 
illam  ingredi  possint.  Ps.  18,  5.  de  Messia-  dicitur:  in 
sole  posuit  tabernaculum  suum  i.  e.  in  manifesto,  ait 
S.  Augustinus  tr.  2.  in  Ep.  Jo.  et  idem  S.  Dootor  Epist. 
106  scribit:  jjlpsa  est  Ecclesia  in  sole  posita,  hoc  est, 
in  manifestatione  omnibus  nota  usque  ad  terminos  terrae. 

2.  Christus  ipse  Ecclesiam  suam  rebus  externis,  et 
visibilibus  comparavit.  Sic  Apostolos,  quos  ad  docendum 
misit,  luci  mundi,  seu  soli,  Ecclesiam  autem,  per  ipsos 
congregandam,  civitati  supra  montem  positae,  et  hac  de 
causa  omnibus  conspicuae  aequiparavit;  ait  enim  Malth. 
5,  14.  etc.  Vos  estis  lux  mundi.  Non  potest  civitas 
abscondi  super  montem  posita.  Neque  accendunt  lucer- 
nam, et  ponunt  eam  sub  modio,  sed  super  candelabrum, 
ut  luceat  omnibus , qui  in  domo  sunt;  quibus  verbis 
Christus  perspicue  declaravit  se  ideo  Ecclesiam  per  Apo- 
stolos congregandam  visibilem  velle,  ut  omnes  illam  ag- 
noscere, et  ingredi  possint.  Ideo  S-  Augustinus  1.  2.  c. 
Crcscon.  c.  36  ait:  >,Extat  Ecclesia  cunctis  clara,  atque 
perspicua,  quippe  civitas,  quae  abscondi  non  potest  super 
montem  constituta."  — Similiter  Christus  regnum  caelo- 
rum i.  e.  Ecclesiam  suam  comparavit  agro  Matth.  13,  24. 
etc.  convivio  nuptiali,  ad  quod  publica  fit  invitatio  Matth. 
22,  2.  etc.  decem  virginibus  , lampades  accipientibus , 
Matth.  25,  1.  etc.  ergo  rebus  externis,  et  visibilibus  , cum 
quibus  societas  occulta , et  invisibilis  nonnisi  ineptissime 
comparari  posset. 

3.  Visibilitas  Ecclesiae  etiam  clarissime  proponitur 
a Paulo,  dum  Rom.  12,  4.  etc.  scribit:  Sicut  in  uno  cor- 
pore multa  membra  habemus , omnia  autem  membra  non 
eundem  actum  habent;  ita  multi  unum  corpus  sumus 
in  Christo , singuli  autem  alter  alterius  membra ■ Ita- 
que Ecclesia  non  solum  corpori  visibili  comparatur,  sed 
expresse  etiam  docetur,  in  hoc  corpore  varia  membra 
adesse,  quae  varios  actus  habent.  Haec  autem  apertissime 
Ecclesiae  invisibili  opponuntur,  in  qua  omnia  membra 
eundem  actum  i.  e.  rectam  fidem,  et  charitatem  habent.  — 
Praeterea  Paulus  inculcat  non  solum  unitatem  internam, 
quae  in  recta  fide,  et  charitate  consistit , sed  etiam  unita- 

tum  externam  , at  fideles  sicut  unam  spiritum , ita  etiam  ' 
unum  corpus  constituant,  inquit  enim  Eph.  4,  2.  etc. 
Estote  solliciti  servare  unitatem  spiritus  in  vinculo 
pacis ; unum  corpus , et  unus  Spiritus  sicut  vocati  estis 
in  una  spe  vocationis  vestrae,  unus  Dominus,  una  fides, 
unum  baptisma:  ergo  non  solum  in  unitate  fidei,  et  spi- 
ritus, sed  etiam  in  unitate  corporis,  et  baptismatis  vera 
efformatur  Ecclesia  Christi,  ad  quam  non  spectat  , qui 
unitate  corporis,  ct  baptismatis  ei  non  alligatur.  Demum 
Ecclesia  a Paulo  etiam  domui,  i.  e.  iterum  rei  visibili 
comparatur,  eademque  columna,  et  firmamentum  veritatis 
dicitur. 

Profcestantes  ex  Iisdem  S.  Bibliis,  e quibus  Ecclesiae  Visibili- 
tatem evicimus,  contrarium  eruere  teotant,  male  divina 
eloquia  exponentes.  Eadem  fere  objicere  solent  falso  my- 
sticismo  addicti,  ac  ideo  externa,  et  visibilia  spernentes. 

Obj.  J.  Christus  loquens  de  Ecclesia  sua,  inquit: 
non  venit  regnum  Dei  cum  observatione,  neque  dicent: 
ecee  hic , aut  ecce  illic.  Ecce  enim  regnum  Dei  intra 
vos  est  JLuc.  17,  21.  etc.  negatur  ergo,  Ecclesiam  visibiliter 
advenire,  et  expresse  dicitur,  regnum  Dei  in  nobis  esse 
scilicet  per  fidem,  et  charitatem. 

Resp.  a)  Ex  hac  citati  loci  expositione  magnum  ab- 
surdum sequitur.  Verba  enim  Christi  ad  Pharisaeos  di- 
recta sunt ? hisce  ergo , qui  nec  fidem  in  Christum , mec 
charitatem  habuerunt,  Christus  dixisset:  Regnum  Dei  i.  e. 
Ecclesia  mea  in  vobis  est.  b)  Ex  adjunctis  recta  hujas 
loci  interpretatio  hauritur.  Pharisaei  enim , qui  Messiam 
ut  regem  temporalem  , et  valde  magnificum  exspectabant, 
Christum  interrogarunt : quando  venit  Regnum  Deif  — r 
et  Christus  reposuit,  regnum  Dei  per  Messiam  instituen- 
dum non  advenire  cum  signis  mundanis,  non  cum  magni- 
fica pompa,  ex  qua  reges  temporales  dignosci,  et  quasi 

digito  monstrari  solent,  sed  regnum  Dei , Messlas,  actu 
jam  advenit,  et  intra  no#,. non  in  cordibus  vestris,  sed 
in  terra,  et  quidem  in  regione  vestra  est,  non  invisibili, 
sed  visibili  modo , quia  Christus  visibili  modo  adventum 
regni  annunciavit  (Malth.  4,  17.  etc.),  se  a Patre  missum 
dixit,  discipulos  collegit  etc. 

Obj.  2.  Petrus  fidelibus  scribit:  Et  ipsi  ianquam 
lapides  vivi  superaedificamini  domus  spiritualia,  sa- 
cerdotium sanctum , offerre  spirituales  hostias  i.  Petr. 
2,  5.  Ergo  Ecclesia  dicitor  domus  spiritualis  i.  e.  invi- 
sibilis, in  qua  hostiae  spirituales,  i.  e invisibiles  per 
fidem,  et  cbaritatem  offeruntur. 

Resp.  Petrus  Ecclesiam  rei  materiali , et  visibili 
comparat;  vocat  enim  illam  domum,  si  autem  hanc  spi- 
ritualem nominat,  id  non  ideo  fit,  quia  invisibilis,  sed 
quia  finis  ejus  spiritualis  est.  Ex  eadem  ratione  etiam 
conventus  Religiosorum  domus  spirituales  nominari  so- 
lent, an  ideo  invisibiles  sunt?  Spirituales  profecto  hostiae 
per  fidem,  ei  cbaritatem  in  Ecclesia  offerendae  sunt,  sed  a 
membris , quae  vjsibiliter-sieut  lepides  domui  - Ecclesiae 
uniuntur. 

Obj.  3.  Jam  iq  V,  T.  praedictum  est,  Ecclesiam 
Messiae  prorsus  spiritualem,  et  invisibilem  fore:  nam 
Jerem.  81,  Deus  dieit:  Dabo  legem  meam  in  visceribus 
eorum,  et  in  corde  eorum  scribam  eam , et  ero  eis  in 
Deum,  et  ipsi  mthi  erunt  in  populum.  Cum  vaticinio 
isto  consonant  verba  Christi  Jo.  4,  23.  Venit  hora,  et 
nunc  est,  quando  veri  adoratores  adorabunt  Patrem  in 
Spiritu,  et  veritate.  Denique  Paulus  Hebr.  12  dicit : v.  18. 
Jfon  accessistis  ad  tractabilem  montem ; v.  22.  sed  ac- 
cessistis ad  Sion  montem,  et  civitatem  Dei  viventis ; 
quibus  verbis  Ecclesia  Christi  aperte  tractabili  monti,  seu 
visibili  societati  opponitur. 

42* 

Resp.  a)  Jn  loco  citato  Jeremiae  noi»  stricte  de  Ec- 
clesia agitur,  sed  de  lege  nova  comparative  ad  veterem, 
et  significatur,  quod  lex  nova  sit,  lex  gratiae,  et  charitatis, 
seu  ipsa  gratia,  et  charitas  scripta,  et  diffusa  in  cordibus; 
lex  vetus  autem  sit  lex  timoris , multis  externis  caeremo- 
niis onusta;  ex  quo  sequitur,  non  quod  Ecclesia  sit  invi- 
sibilis, Bed  quod  plura  visibilia  contineat,  nempe  virtutes, 
et  dena  Spiritus  S.  b)  Christus  in  citatis  verbis  tum 
cultus  mosaici  abolitionem , tum  novi  cultus  excellentiam 
docet,  qui  totus  in  id  tendit,  ut  virtute  corroboremur  per 
spiritum  in  interiorem  hominem  (Eph.  3.).  Adoratio  autem 
in  spiritu,  et  veritate  externum  Dei  cultum  non  excludit 
(§.  47),  neque  Ecclesiam  reddit  invisibilem,  alias  sequere- 
tur, destruenda  esse  templa,  et  removendos  ritus  omnes, 
et  caerimonias.  — — c)  Paulus  nullatenus  negat  visi- 
bilitatem Ecclesiae,  quam  Sion  montem,  et  civitatem  nun- 
cupat. Comparationem  ergo  instituit  inter  montem , et 
montem,  Ecclesiam  raosaicam  , et  Ecclesiam  christianam, 
utramque  visibilem,  sed  quoad  modum  existendi,  internam 
naturam,  praecepta,  gratias,  ritus  ctc.  Notandum  porro 
est,  multos  cum  S.  Thoma  locum  Pauli  citatum  non  de 
Ecclesia  militante-,  sed  do  triumphante  exponere,  quia  v. 
22.  dicit;  accessistis  ad  Sion  montem , et  civitatem  Dei 
viventis,  Jerusalem  coelestem,  et  multorum  millium  An- 
gelorum frequentiam  etc. 

§.  256. 

III.  Ex  constanti  Traditione. 

Ecclesiam  Christi  semper  ut  societatem  visibilem  ha- 
bitam fuisse,  tum  es  SS.  Patribus , sum  ex  historia,  tum 
es  ipsis  adversariis  apparet 

1.  SS.  Patres  passim  Ecclesiae  visibilitatem  adstruunt. 
S.  lrenaeus  1.  5.  adv.  haer.  c.  20.  n._  1.  de  Ecclesia  di- 

clt : «Haec  est  lucerna  Christi  bajulans  lucem, ex  quo 
concludit,  per  Ecclesiam  omnes  facile  rectam  viam  videre, 
et  fidei  veritates  cognoscere  posse.  Origenes  hom.  30  in 
Matth.  ait ; «Ecclesia  plena  est  vulgorc  ab  oriente  usque 
ad  occidentem  et  1.  2.  c.  Ceis.  « Ecclesiam  visibilem  esse 
dicit Cyprianus  de  unit.  Eccl.  n.  4-  inquit : «Ecclesia 
Domini  luce  perfusa  est,  per  totum  orbem  radios  suos 
porrigit.^  &.  Clirysostomus  honi.  4.  in  Isa.  6.  ait : 
«Facilius  est  solem  extingui,  quam  Ecclesiam  deleri.« — 
S.  Hieronymus  de  Ecclesia  intelligit , et  exponit  citata 
verba  Is.  2.,  eamque  ideo  omnibus  conspicuam  esse  pro- 
bat. — S.  Augustinus  Serm.  138.  n.  3 ait:  «Christum 
non  vidimus,  hanc  (Ecclesiam)  videmus,  de  illo  credamus. 
Apostoli  e contra  illum  videbant,  de  ista  credebant  .... 
Videmus  nos  Ecclesiam,  credamus  in  Christum,  quem  non 
videmus,  et  tenentes,  quod  videmus,  perveniemus  ad  eum, 
quem  nondum  videmus.  Idem  tract.  1.  in  Epist.  Joan. 
scribit : «Nonne  ille  lapis  (Ecclesia  Christi)  crevit,  et  fac- 
tus est  mons  magnus,  et  implevit  universum  orbem  terra- 
rum ? nonne  digito  ostendimus  istum  montem  ? . . . nonne 
Christi  Ecclesia  aperta  est  ? nonne  obtinuit  omnes  gentes  t — 
Ecce  civitas,  de  qua  dictum  est : non  potest  civitas  ab- 
scondi supra  montem  posita , et : erit  in  novissimis  die- 
bus, inquit  Isaias,  praeparatus  mons  domus  domini  ma- 
nifestus, paratus  in  cacumine  montium.  Quid  tam  ma- 
nifestum, quam  mons?  — Sed  sunt  et  montes  ignoti,  quia 
in  una  terrarum  parte  positi  sunt  (haeretici,  Donatistae  etc.) 
. . . ille  autem  mons  non  sic  . . . mons  est  super  cacumi- 
na montium."  Ideo  inferius  contra  Donatistas,  qui  Eccle- 
siae visibilitatem  negarunt , ut  affirmare  possent , se  invi- 
sibili modo  ubique  dilatatos  esse,  et  jure  catholicos  dici, 
egregio  dicit:  «ln  tenebris  ambulant,  et  nesciunt,  quo  eunt, 
quia  tenebrae  excaecaverunt  oculos  eorum;  montem  (ve- 

ram  Ecclesiam)  non  vident;  non  mireris;  oculos  non  ha- 
bent: unde  oculos  non  habent?  quia  tenebrae  excaeeave- 
nmt  eos.“  — Demum  S.  Gregorius  M.  I.  31.  Mor.  n.  28 
ait:  »Quia  a bonis,  malisque  haec  vita  communiter  ducitur, 
nunc  Ecclesia  ex  utrorumque  numero  visibiliter  congre- 
gatum — 

2.  Ipsa  Ecclesiae  Christianae  historia  ejusdem  visibi— 

tatis  testis  est.  Ab  enim  Christo  usque  ad  nos  Ecclesiae 
fata,  persecutiones,  incrementa,  et  decrementa  etc.  enar- 
rantur. Anne  societatis  invisibilis , et  occultae  historia 
Bic  describi  potest? “In  omni  quoque  tempore  fide- 

les cognoverunt  suos  pastores,  et  pastores  cognoverunt 
suos  subditos,  quos  docuerunt,  quibus  Sacramenta  admini- 
strarunt, leges  promulgarunt  etc.  Haec  autem  omnia,  cum 
nonnisi  in  Ecclesia  visibili  contingere  potuerint,  perpetuam, 
ut  universalem  de  Ecclesiae  visibilitate  persuasionem 
ostendunt. 

3.  Protestantes  practice  Ecclesiis  suis  visibilitatem 
adseribunt,  quia  earundem  quoque  fata,  incrementa,  et  de- 
crementa etc.  describunt.  Tbeoretice  equidem  de  Ecclesiae 
visibilitate  inconstantissime  loquuntur,  et  nonnunquam  Ec- 
clesiae nomine  coetum  electorum  intelligunt,  qui  prorsus 
est  invisibilis ; saepe  tamen,  rei  evidentia  coacti,  Ecclesiam 
visibilem  admiserunt , quam  Ecclesiam  vocatorum  nomi- 
nant. Plura  eorum  testimonia  referunt  doctiss.  fratres 
Wallenburgici  I.  1.  de  unit.  Eccl.  c.  5,  Sic  confessio 
Saxonica  art.  12.  ait : „Non  igitur  de  Ecclesia  tanquam 
de  idea  Platonica  loquimur,  sed  Ecclesiam  monstramus, 
quae  conspici,  et  exaudiri  potest.«  — Et  nobilis  inter  Lu- 
theranos  Phil.  Melanchton  in  locis  communibus  de  Eccle- 
sia ait:  »Quotiescuuque  de  Ecclesia  cogitamus,  intueamur 
coetum  vocatorum,  qui  est  Ecclesia  visibilis,  nec  alibi  eiec- 
tos  ullos  esse  somniemus,  nisi  in  hoc  ipso  coetu  visibili.*' 

$•  257. 

IV.  Ex  ratione  theologica. 

Christus  in  mundum  venit , ut  omnes  homines  redi- 
meret, et  omnibus  salutis  aditum  aperiret.  Jo.  S,  16. 
Rom.  8,  32.  1.  Tim.  2,  4.  Ut  autem  homines  aeternam 
salutem  consequantur,  ceu  conditio  requiritur,  ut  per  bap- 
tismum Ecclesiam  ingrediantur,  et  In  ipsa  permaneant  per 
Ddem,  quae  per  charitatem  operatur  (Jo.  3,  5.,  Qal.  4,  6.) 
Idcirco  Christus  Apostolis  suis  praeceptum  dedit,  omnes 
Gentes  docendi,  et  baptizandi,  atque  sic  Ecclesiae  suae 
aggregandi  (Matth.  2$  19.).  Ex  hac  autem  Christi  ordi- 
natione necessario  sequitur  , non  invisibilem  ab  eo  insti- 
tutam esse  Ecclesiam,  sed'  visibilem , et  ita  visibilem,  ut 
insigni  quadam  claritate  splenderet,  et  omnibus  esset 
conspicua.  Alias  magnum  absurdum  sequeretur,  scilicet 
quod  homines  praeceptum  divinum  haberent,  quod  adim- 
plere non  possint,  et  quod  salutis  via  ipsis  patefacta  sit, 
quam  tamen  invenire  non  valeant.  Omnia  ergo,  quae  Del 
voluntatem  omnes  homines  salvandi,  et  quae  Dei  praecep- 
tum, veram  Christi  Ecclesiam  ingrediendi  probant,  hujus 
quoque  visibilitatem  evincunt. 

Adversarii  ex  ipso  symbolo,  quod  recitamus,  difficultatem 
contra  Ecclesiae  visibilitatem  moverunt.  Dixerunt  enim : 
id,  quod  creditur,  non  videtur;  atqui  Ecclesia  creditur, 
quia  in  symbolo  dicimus:  Credo-sanctam  Ecclesiam  ca- 
tholicam, ergo  Ecclesia  non  videtur.  — Ad  hanc  objec- 
tionem e medio  tollendam  , propositio  major  distinguenda 
est.  Concedendum  enim  omnino  est,  id,  quod  creditur, 
non  videri  ex  ea  parte , ex  qua  est  objectum  solius  fidei ; 
id  autem  non  impedit,  quominus  ex  alia  parte,  et  sub  alio 
respectu  videri  possit.  Hoc  in  omnibus  illis  rebus  occur- 
rit, in  quibus  est  aliquid  apertum  , quod  oculis  subjicitur, 
et  aliquid  occultum,  quod  fide  apprehenditur:  sic  baptisma 


Digitized  by  Google 


664 


videtur,  quatenus  est  ablutio ; quatenus  autem  est  sacra* 
mentum,  gratiam  conferens , creditur  : Apostoli  videbant 
humanitatem  Christi,  sed  divinitatem,  quam  non  videbant, 
credebant,  et  adorabant.  — Eodem  modo  Ecclesiam  ut 
coetupi  bominum,  ejusdem  fidei  professione,  eorundem 
Sacramentorum  participatione , et  subjectione  ad  legiti- 
mos pastores  conjunctorum  videmus,  et  eandem  visibilibus 
notis  insignitanv  cognoscimus,  idcirco  autem  eam  esse 
veram  Christi  Ecclesiam,  esso  in  ea  veram  fidem,  enm  re- 
gi a Spiritu  S.  etc.  credimus. 

Articulus  II. 

De  membris  Ecclesiae. 

§.  258. 

Ut  quis  Ecclesiae  membrum  constituat,  duae  conditio- 
nes requiruntur.  Requiritur  enim  1.  ut  per  baptismum 
Ecclesiam  ingrediatur,  quod  Christus  ipse  Jo.  3,  5.  aBse- 
ruit ; ideo  Act.  2,  41.  legitur:  qui  receperunt  sermonem 
ejus,  baptizali  sunt,  et  appositae  sunt  die  illa  animae 
circiter  tria  millia , i.  e.  tria  millia  hominum,  rectam 
fidem  amplectendum , per  baptismum  Ecclesiae  apposita, 
seu  istius  membra  facta  fuerunt.  Passim  hac  ex  ratione 
baptismus  a SS.  Patribus  janua  Ecclesiae  nominatur.  Re- 
quiritur autem  2.  ut  idem  in  Ecclesia  permaneat  per  ejus- 
dem fidei  professionem,  per  eorundem  Sacramentorum 
participationem,  et  per  subjectionem  ad  legitimos  pastores : 
id  enim  ex  genuina  Ecclesiae  definitione  (§.  254)  jure 
deducitur.  Omnes  ergo,  in  quibus  istae  duae  conditiones 
inveniuntur,  sunt  vera  Ecclesiae  membra:  illi  vero,  in 
quibus  aliquid  de  istis  conditionibus  deest,  membra  Ec- 
clesiao  dici  non  possunt.  — His  statutis  facile  est,  varias 
quaestiones  Bolvere,  quae  de  membris  Ecclesiae  moveri 
solent. 

§.  259. 

I.  Quinam  sunt  membra  Ecclesiae? 

Ecclesiae  membra  sunt  non  solum  justi,  sed  etiam 
peccatores , qui  per  baptismum  Ecclesiam  ingressi  rectam 
fidem  profitentur,  et  legitimis  pastoribus  subsunt.  Illi  sunt 
membra  Ecclesiae  viva,  isti  sunt  membra  Ecclesiae  mor- 
tua, illi  efficiunt  Ecclesiam  internam,  hi  cum  illis  efficiunt 
Ecclesiam  externam , seu  ut  alii  dicunt , illi  constituunt 
animam  Ecclesiae,  hi  cum  illis  constituunt  corpus  Ecclesiae. 

1.  Justos,  qui  non  solum  exterius  rectam  fidem  pro- 
fitentur, de  Sacramentis  participant,  et  legitimis  pastoribus 
subjecti  Bunt,  sed  etiam  interius  viva  fide,  et  charitate 
animantur,  esse  vera  Ecclesiae  membra,  nemo  est,  qui 
dubitat. 

2.  Peccatores  vero  membris  Ecclesice  adnumerari 
posse,  Saeculo  IV.  negarunt  Audiani , idemque  fere  Sae- 
culo III  senserant  Novationi,  et  Montanistae.  Facile" 
autem  est  probare,  etiam  peccatores  in  vera  Christi  Eccle- 
sia inveniri,  a)  Cum  enim  isti , licet  gratia  sanctificante 
destituti,  tamen  conditiones , ad  membrum  Ecclesiae  requi- 
sitas in  se  habeant,  non  est,  cur  ex  numero  membrorum 
Ecclesiae  excludantur,  b)  Christus  ipse  sat  clare  indica- 
vit, in  Ecclesia  sna  praeter  justos,  etiam  peccatores  futu- 
ros esse:  ideo  enim  Ecclesiam  suam  comparavit  (Matth. 
13,  24.)  agro , in  quo  cum  tritico  zizania  crescunt;  (ibid. 
v,  47.)  sagenae  missae  in  niare,  et  ex  omni  genere  pis- 
cium congreganti,  bunorum  aequo  , ac  malorum  ; (Matth. 
22,  11.)  convivio  nuptiali,  in  quo  comparucrat  homo,  non  1 
indutus  veste  nuptiali,  i.  e.  gratia  sanctificante  non  or- 
natus; (Matth.  25,  1.)  decem  virginibus,  ex  quibus  quin- 
que sunt  prudentes,  et  quinque  fatuae,  c)  Praeterea  Chri-  . 
stus  (Matth.  18,  17.)  praecipit,  ut  peccator  privatim  cor- 

reptas,  et  non  emendatus , denuntietur  Ecclesiae , quam  si 
non  audierit,  ab  ea  ejiciatur;  ergo  supponit  peccatores  in 
Ecclesia.  Ideo  etiam  Apostolis,  eorumque  successoribus 
potestatem  remittendi  peccata  dedit  (Jo.  20,  23)  et  Sa- 
cramentum ponitentiae  instituit,  quo  peccatores  in  Ecclesia 
resurgerent,  et  sanarentur,  d)  SS.  Fatres  quoque  docent. 
Ecclesiam  ex  justis,  et  peccatoribus  constare.  Sic  Cypria- 
nus Ep.  80.  ad  Maximum  ait:  «Si  videntur  in  Ecclesia  esse 
zizania,  non  tamen  impediri  debet  aut  fides,  aut  charitas 
nostra,  ut  quoniam  zizania  esse  in  Ecclesia  semper  cer- 
nimus , ipsi  de  Ecclesia  recedamus : nobis  tantummodo 
laborandum  est,  ut  frumentum  esse  possimus."  Chryso- 
stomus  in  Ps.  39.  dicit:  «Alioquin  nec  ex  perfectis  so- 
lum universa  constat  Dei  Ecclesia  ; sed  habet  eos  etiam, 
qui  otio,  et  socordiae  se  dedunt,  mollemque,  et  dissolu- 
tam vitam  amplectuntur,  et  libenter  serviunt  voluptatibus: 
et  quoniam  est  unum  corpus  tanquam  ex  una  persona 
haec  illa  (Ecclesia)  pronuntiat:  comprehenderunt  me  ini- 
quitates meae  etc.  v.  16.  Hieronymus  in  Dial.  c.  Lucif. 
ait:  «Arca  Noe  Ecclesiae  typus  fuit ...  ut  in  illa  omnium 
animalium  genera,  ita  et  in  hac  universarum  et  gentium, 
et  morum  homines  sunt;  ut  ibi  pardus,  et  hoedi,  et  lupus 
et  agni,  ita  et  hic  justi,  et  peccatores,  i.  e.  vasa  aurea,  et 
argentea  cum  ligneis,  et  fictilibus  commorantur."  Augu- 
stinus 1.7.  de  bapt.  c.  51.  ait:  «Nam  et  istos  (graves 
peccatores)  esse  in  domo  (nempe  in  Ecclesia)  negare  non 
possumus,  dicente  Apostolo  : in  magna  autem  domo  non 
solum  aurea  vasa  sunt,  vel  argentea,  sed  et  lignea,  et  fic- 
tilia (II.  Tim,  2,  20.).  Idem  (ract.  6.  in  Joan  inquit : 
«Nos  fatemur,  in  Ecclesia  bonos,  et  malos  esse,  sed  tan- 
quam grana , et  paleas/'  — Gregorius  M.  Hom.  38  in 
Evang.  dicit  : «In  Ecclesia  nec  mali  sine  bonis,  nec  boni 
sine  malis  esBe  possunt." 

t.  Si  Ecclesia  dicitor  Spons»  Christi,  non  habens  maculam 
aut  rugam  , id  inteiiigendum  est  vel  de  Ecclesia  militante 
quoad  fidei,  et  morum  doctrinam  , quae  corrumpi  non  po* 
tcsl , vel  potius  de  Ecclesia  triumphante,  sicut  sentit 
S.  Augustinus,  qui  I.  2.  Ketract.  c.  18  scribit:  „Ubicun- 
que  in  his  libris  commemoravi  Ecclesiam  non  habentem 
maculam,  aut  rugam,  non  sic  accipiendam  est,  ac  si  jam 
sit,  sed  quae  praeparetur,  ut  sit,  quando  apparebit  etiam 
gloriosa.“  — Et  dum  Patres  peccatores  ab  Ecclesia  sejun- 
gere videntur,  negant  solum,  ipsos  ad  Ecclesiam  internam 
spectare.  CCf.  Perrooo  Tom.  8.  n.  73.) 

2.  Wicleffitae,  et  ex  parte  etiam  Lulherani,  et  Calvininni 
dixerunt,  omnes,  et  solos  Praedestiuatos  Ecclesiam  Chri- 
sti efficere.  Id  autem  prorsus  falsum  est.  Nam  non  om- 
nes Praedestinati  semper  Ecclesiae  membra  sunt;  mutti 
enim  sunt,  aut  saltem  esse  possunt  praedestinati , qui  ad 
tempus  nec  ad  animam,  nec  ad  corpus  Ecclesiae  perti- 
nent: sic.  e.  g.  Saulus,  dum  dire  Ecclesiam  persecutus  est, 
ejus  membrum  non  fuit.  — Nec  soli  praedestinati  sunt 
Ecclesiae  membra;  nam  contingere  potest,  ut  aliqui  ad 
tempus  sint  viva  Ecclesiae  membra,  et  postea  dificiant, 
labantur,  et  reprobentur,  sicut  Judas  ex  coetn  Apostolo- 
rum defecit,  et  reprobatus  fuit. 

§•  ;h»:i*issU8’'  hWKi : 

1L  Quinam  non  sunt  membra  Ecclesiae? 

Membra  Ecclesiae  non  Bunt,  qui  eidem  se  nullo  modo 
adjunxerunt,  vel  qui  ab  eadem  iterum  recesserunt,  vel  qui 
auctoritate  legitima  ex  illa  ejecti  sunt.  Itaque  membra 
Ecclesiae  non  sunt  Infideles,  Haeretici,  Schismatici,  et 
Excommunicati. 

1.  Infideles  dicuntur  illi,  qtii  nunquam  Ecclesiam  per 
baptismum  ingresBi  sunt,  nec  chrislianam  fidem  profiten- 
tur, ncc  de  Sacramentis  participant,  nec  subsunt  legitimis 
pastoribus.  Cum  ergo  omnes  conditiones  ad  Ecclesiae 
membrum  constituendum  in  infidelibus  desint,  dubium  esse 

nequit,  ipsos  Ecclesiae  membra  non  esse.  Ideo  8.  Paulus 
I.  Cor.  5,  12.  scribit : quid  mihi  de  illis , qui  foris  sunt., 
judicare?  nempe  infideles  vocat  illos,  qui  foris  i.  e.  extra 
Ecclesiam  sunt. 

2.  Haeretici  vocantur  illi,  qui  ab  Ecclesiae  fide  rece- 
dunt, et  in  perversa  sententia,  spreta  Ecclesiae  docentis 
auctoritate,  pertinaciter  perseverant.  Hi  vocantur  haeretici 
formales,  ut  distinguantur  ab  haereticis  materialibus,  qui 
omnino  inculpabiliter  errorem  fidei  oppositum  tenent.  Hae- 
retici formales,  seu  culpabiliter,  et  pertinaciter  aberrantes 
sunt  vel  publici,  ab  Ecclesia  solemni  judicio  declarati,  aut 
visibiliter  alienae  sectae  adhaerentes,  vel  occulti , qui  visi- 
biliter ab  Ecclesia  sejuncti,  aut  expulsi  non  sunt.  Jam  — 
haereticos  materiales  esse  vera  Ecclesiae  membra  Theologi 
communiter  sentiunt.  Imo  graves  Theologi  docent,  etiam 
haereticos  formales  occultos,  sicut  peccatores,  non  quidem 
ad  animam,  sed  tamen  ad  corpus  Ecclesiae  spectare  (v. 
Liebermann  T.  II  pag.  196.  Perrone  T.  I.  n.  196)  licet 
alii  aliter  sentiant  (v.  Uilluart  T.  VII.  Diss.  III.  Art.  II. 

§.  IV.) Sed  de  haereticis  formalibus  publicis  certum 

est,  ipsos  Ecclesiae  membra  nullatenus  esse.  Nam  a)  cum 
rectam  fidem  non  profiteantur,  neque  subsint  legitimis  pa- 
storibus, duae  essentiales  conditiones  ad  membrum  Eccle- 
siae constituendum  ipsis  aperte  desunt,  b)  Id  ex  ipsa 
S.  Scriptura  non  obscure  infertur.  Nam  Christus  ipse  in 
Apocalypsi  acriter  objurgat  Angelum,  seu  Episcopum  Per- 
gami, eoquod  pateretur  in  sua  Ecclesia  quosdam  tenentes 
doctrinam  Nicolaitarum , et  idcirco  ipsi  poenitentiam  in- 
jungit (Apoc.  2,  15.).  Paulus  Gal.  1,  6.  anathema  dicit 
iis,  qui  docerent  diversam  doctrinam  ab  illa,  quam  ipse 
iis  tradiderat.  Joannes  Ii.  Ep.  ad  Electam  cum  dixisset : 
Omnis,  qui  recedit,  et  non  permanet  in  doctrina  Chri- 
sti, Deum  non  habet,  addit  v.  10  et  11  : Si  quis  venit  ad 

vos,  et  hanc  doctrinam  non  affert,  nolite  recipere  eum 
in  domum,  nec  Ave  ei  dixeritis ; qui  enim  dicit  illi  Ave, 
communicat  operibus  ejus  malignis,  c)  Patres_  haereti- 
cos a corpore  Ecclesiae  separatos  pronuntiant.  Tertullia- 
nus 1.  de  bapt.  c.  8.  ait:  «Ecclesia  in  arca  NoS,  et  Petri 
navicula  figurata  est,  a qua  velati  per  spiritualem  mortem 
separantur  haeretici  — non  credendo,  quod  Christianos 
facit,  et  rescindendo,  quod  antea  crediderunt  (de  carne 
Christi  c.  2.)  Hieronymus  in  dial  c.  Lucif.  ait : «Sicubi 
audieris  cos,  qui  dicuntur  Christi,  non  a Domino  Jesn 
Christo,  sed  a quoquam  alio  nuncupari,  ut  puta  Mardoni- 
tas  , Valentinianos,  Montenses  etc.  scito,  non  Ecclesiam 
Christi,  sed  Antichristi  esse  synagogam."  Augustinus 
I.  de  unit.  Eccl.  c.  4.  ait : «Qui  non  credunt , ChriBtum 
in  carne  venisse,  etiamsi  per  omnes  terras  inveniantur, 
per  quas  est  Ecclesia,  non  utique  sunt  in  Ecclesia,  quia 
ipsum  caput  Ecclesiae  non  tenent , quod  est  Christus  Je- 
sus.  d)  Idem  senserunt  Concilia  oecumenica.  Sic  Nicae- 
num I.  can.  8.  jubet,  impositione  manuum  recipi  Nova- 
tianos  , ad  Ecclesiam  catholicam  redire  cupientes  : An 
forte  ad  Ecclesiam  jam  pertinebant,  qui  ad  eam  redire 
cupiebant?  — Neque  alia  mens  fuit  concilii  secundi  oecu- 
menici , cum  haereticos  omnes  ea  conditione  admitti  ad 
Ecclesiam  decernit,  ut  profiteantur,  se  omnem  detestari 
haeresin , quam  sancta , catholica , et  apostolica  damnat 
Ecclesia ■ Idem  manifestum  erit,  omnes  synodos  tum  ge- 
nerales, tum  particulares  percurrenti. 

3.  Schismatici  dicuntur,  qui  penitus,  et  pertinaciter 
sese  subducunt  ab  obedienlia,  et  subjectione  erga  legiti- 
mos pastores.  Hi  quoque  ideo  desinunt  esse  Ecclesiae 
membra,  a)  Deest  enim  ipsis  ultima  conditio  , ad  mem- 
brum Ecclesiae  constituendum  requisita,  b)  Ad  Schisma- 
ticos certe  (sicut  etiam  ad  haereticos)  pertinent  verba 

Christi:  Si  Ecclesiam  non  audierit , sit  tibi  sicut  Eth- 
nicus, et  publicanus  (Malth.  18.)  c)  Patres  quoque  de 
Schismaticis,  sicut  de  haereticis  idem  judicium  ferunt. 
Cyprianus  Ep.  51  scribit:  «Frustra  sibi  blandiuntur,  qui 
pacem  cum  sacerdotibus  Dei  non  habentes  obrepunt,  et 
latenter  apud  quosdam  communicare  se  credunt;  nam 
(Ep.  G9.)  Episcopus  in  Ecclesia  est,  et  Ecclesia  in  Epis- 
copo, et  si  quis  cum  Episcopo  non  sit,  in  Ecclesia  non 
est.“  Hieronymus  in  cap.  1.  Amos  ait:  «Schismatici  se- 
parant deceptam  multitudinem  ab  Ecclesia  Dei,  et  rudes 
animas,  quae  nuper  Christi  concepere  sermonem,  abrum- 
punt, et  dividunt.“  Augustinus  I.  de  fid.  et  symb.  o.  10. 
ita  disserit:  «Haeretici  de  Deo  falsa  sentiendo,  ipsam 
fidem  violant:  Schismatici  autem  discissionibus  iniquis  a 
fraterna  cbarjtate  dissiliunt,  quamvis  ea  credant,  quae 
credimus.  Qua  propter  nec  haereticus  pertinet  ad  Eccle- 
siam, quae  diligit  Deum,  nec  Schismaticus,  quoniam  dili- 
get proximum  etc.  S.  Fulgentius  1.  de  fide  ad  Petr.  c. 
38-  ait:  «Firmissime  tene,  haereticos,  atque  Schismaticos, 
qui  extra  Ecclesiam  catholicam  praesentem  finiunt  vitam, 
in  ignem  aeternum  ituros.^  — 

4.  Excommunicati , uti  ipsa  vox  innuit,  a corpore 
Ecclesiae  abscinduntur,  seu  a communione  Ecclesiae  ex- 
cluduntur, et  ideo  membra  Ecclesiae  non  amplius  manent. 
Intelligendum  id  autem  est  de  excommunicatione,  quam 
majorem  dicunt.  Caeterum  jam  antea  probatum  est,  hanc 
poenam  infligendi  potestatem  a Christo  Apostolis  traditam 
fuisse  (§.  227.)  eamque  ad  Apostolorum  successores  tran- 
siisse  (§.  230). 

Quaestio  mota  «st,  an  Catechumeni  sint  Ecclesiae  membra, 
vel  non  : in  utramque  partem  hac  de  re  disputatum  est  in 
scholis.  Quia  Catechumeni  per  baptismum  Ecclesiam  inr 

gressl  non  sunt,  ideo  plerique  Theologi  docuerunt,  Illos 
Ecclesiae  membra  nondum  esse.  Quia  vero  Ecclesia  pro 
Catechumenis  ante  baptismum  mortuis  orasse,  et  sacri- 
ficasse legitur  e.  g.  pro  Imperatore  Valentiniano,  cum 
tamen  pro  suis  tantum  membris  orare  et  sacrificare  soleat, 
ideo  alii  Theologi  Catechumenos  ad  membra  Ecclesiae 
referendos  esse  censuerunt.  — Klupfel  T.  II.  Lib.  II.  §.115. 
Not.  1.  sequentibus  verbis  controversiam  dirimere  tentat. 
,, Arbitramur,  ait,  rem  omnem  facile  componi,  si  habeatur 
prae  oculis  distinctio  inter  Ecclesiam  visibilem,  et  invi- 
sibilem. Affirmandum  videlicet  est,  ad  Ecclesiam  invisi- 
bilem pertinere  Catechumenos , ai  sincere  credunt,  atque 
ex  animo  Christo,  ut  par  est,  adhaerent;  at  non  pertinere 
ad  Ecclesiam  visibilem,  cui  nemo  adseribitur  ceu  mem- 
brum, seu  civis,  nisi  baptizatus  etc.“  Sed  haec  responsio 
admitti  nullatenus  potest,  quia  jnxta  doctrinam  catholicam 
nemo  ad  Ecclesiam  internam,  seu  invisibilem  pertinet,  nisi 
etiam  ad  externam,  et  visibilem  pertineat.  Praeterea  ab- 
sonum est,  Catechumenos  Ecclesiae  invisibili,  non  nutem 
visibili  Ecclesiae  adnumerare,  cum  tamen  externo,  et 
visibili  modo  ingressum  in  EcclesiRm,  et  baptismum  pe- 
taot,  et  ideo  publice  circa  fidei  doctrinam  instruantur.  — 
Alio  ergo  modo  Controversia  dirimenda  est.  Dicendum 
nimirum  est,  Catechumenos,  utpote  non  baptizatos , per  se 
Ecclesiae  membra  non  esse.  Sed  tamen,  quia  baptismus 
fluminis  per  baptismum  flaminis,  seu  desiderii  suppleri  po- 
test, asserendum  est,  Catechumenos  ita  comparatos,  ut 
ardenti , sincero , et  efficaci , baptismum  suscipiendi  desi- 
derio animarentur,  eo  ipso  Ecclesiam  visibilem  ingressos, 
hujusque  membra  constitutos  fuisse.  Et  quia  Ecclesia  tale 
desiderium  in  Catechumenis , ante  baptismum  mortuis, 
praecipue  si  perspicua  illius  signa  in  vita  ediderint,  sup- 
posuit, ideo  pro  illis  oravit,  et  sacrificavit.  Hoc  in  sensu 
8.  Augustinus  I.  2.  de  Symb.  ita  Catechumenos  alloquitur: 
., Nondum  quidem  adhuc  per  baptismum  renati  estis,  sed 
per  crucis  signum  in  utero  s.  matris  Ecclesiae  jam  con- 
cepti estis.  — 

Caput  V. 

De  Notis  verae  Ecclesiae. 

§.  261. 

Momentum  doctrinae. 

Christus,  ut  ex  dictis  patet,  Ecclesiam  instituit , in 
qua  tum  magisterium  authenticum , et  infallibile , tum  im- 
perium sacrum  fundavit , ut  homines  in  illa  rectam  fidem 
tenentes,  moresque  suos  huic  conformantes  aeternam  salu- 
tem consequantur.  Maximi  idcirco  momenti  est,  ut  ho- 
mines hanc  vorant  Christi  Ecclesiam  cognoscant,  in  qua 
ex  summa  Dei  bonitate  ad  salutem  via  ipsis  patefacta 
est.  — Sed  variae  dantur  religiosae  societates,  quae  de 
nomine  verae  Christi  Ecclesiae  gloriantur.  Se  veram  esse 
Christi  Ecclesiam  dicit  Ecclesia  romano- catholica;  idem 
sibi  vindicare  student  Ecclesiae  Protestantium , Lutherana, 
Calviniana,  Anglicana  etc.  idem  sibi  attribuere  tentat  Ec- 
clesia schismatica  grneca.  — Ast- sicut  veritas  una  est, 
ita  etiam  nonnisi  unica  Ecclesia-  vera  i.  e.  institutioni 
Christi  plane  conformis  esBe  potest.  Quomodo  vero  haec 
dignosci,  et  a qualibet  falsa  secerni  potest ? id  fit  per 
characteres,  seu  per  notas,  quae  verae  Ecclesiae  ita  com- 
petunt, ut  eam  a qualibet  falsa  satis  clare,  et  certe  distin- 
guant. Dubitari  enim  non  potest,  Christum,  qui  vult,  ut 
omnes  homines  salvi  fiant,  et  ad  agnitionem  veritatis  ve- 
niant (I.  Tim.  2,  4.),  qui  ideo  in  terra  descendit  (Jo.  3.) 
et  atrocissimam  mortem  subiit,  etiam  hac  ex  parte  homi- 
nibus subvenisse,  ne  in  re  tanti  momenti  aberrent.  Imo 
«i  ipsam  Christianam  revelationem  sedulo,  et  absque  par- 
tium studio  perpendamus,  facile  invenimus,  Christum  Ec- 
clesiam veram,  a se  institutam , talibus  notis  insignivisse, 
ut  a qualibet  Ecclesia  falsa  secerni  possit.  Quamobrem 

summi  omnino  momenti  est,  ut  investigemus,  quibusnam 
notis  Christus  Ecclesiam  suam  insignitam  esse  voluerit, 
et  cuinam  Ecclesiae  istae  notae  competant.  Ideo  primo 
theoria  de  verae  Ecclesiae  notis  statuenda,  ac  dein  va- 
riis, quae  existunt , Ecclesiis  applicanda  est,  ut  sic 
unice  vera  Christi  Ecclesia  dignoscatur. 

Articulus  I. 

Theoria  de  Notis  verae  Ecclesiae. 

§.  262. 

Notae  verae  Ecclesiae,  ut  fini  suo  satisfaciant,  et  hanc 
a qualibet  falsa  secernant,  debent  esse  1.  certae  1.  e.  certo 
constare  debet,  eas  in  vera  Ecclesia  ex  ipsa  Christi  insti- 
tutione, et  ordinatione  necessario  inveniri;  2.  publicae, 
seu  visibiles,  et  conspicue  ita,  ut  ab  omnibus  cognosci 
possint;  3.  propriae  Verae  Ecclesiae  ita,  ut  saltem  col- 
lective omnes  ipsi  soli , et  non  alii  Ecclesiae  competere 
possint.  Tales  notas  in  Ecclesia  Christi  inveniri  , negant 
Remonstrantes  Limborchius,  et  Episcopius.  Lutherani,  et 
Caiviniani  jam  admittunt,  Christi  Ecclesiam  notis  aliquibus 
insignitam  esse  debere.  Duas  autem  tantummodo  assig- 
nant, nimirum  puram  verbi  divini  praedicationem,  et  legi- 
timam Sacramentorum  administrationem.  Cum  vero  in 
qualibet  Ecclesia , quae  se  Christi  esse  dicit , verbum  di- 
vinum praedicetur,  et  Sacramenta,  saltem  Baptismus,  et 
Eucharistia  administrentur,  nova  quaestio  oritur,  in  qua- 
itam  Ecclesia  praedicatio  verbi  divini  sit  pura,  et  Sacra- 
mentorum administratio  legitima.  Ad  id  autem  dijudican- 
dum aliis  notis  opus  est.  — Ideo  omni  jure  Catholici  alias 
notas  statuunt , per  quas  vera  Ecclesia  a qualibet  falsa 
secernatur.  — Equidem  etiam  inter  hos  circa  notarum  nu- 
merum non  omnes  consentiunt;  alii  enim  quindecim,  alii 
Dogra.  gea.  43 

septem  ete.  assignant : communior  tamen  Catholicorum 
sententia  quatuor  statuit  Ecclesiae  notas,  quae  sunt  Uni- 
tas, Sanctitas , Catholicitas , et  Apostolicitas.  Istae  no- 
tae verae  Christi  Ecclesiae  jam  in  symbolo  Nicaeno-Con- 
stantinopolitano  attribuuntur,  in  quo  professio  Iulei  legi- 
tur : credo  ...  in  unam,  sanctam , catholicam  , et  apo- 
stolicam  Ecclesiam.  Atque  ipsum  Christum  voluisse,  ut 
vera  ipsius  Ecclesia  hisce  notis  insignita  sit,  et  per  istas 
a qualibet  falsa  secerni  possit , ex  dicendis  apparebit. 
Id  enim  de  qualibet  nota  singiilatim  facile  probatur. 

§.  263 

* I.  De  Mota  unitatis. 

In  vera  Christi  Ecclesia  requiritur  Unitas , tum  in- 
terna quae  in  eo  consistit,  ut  omnes  ad  unam,  eandemque 
fidem  tenendam,  et  ad  mutuam  charitatem  obligentur,  tum 
externa,  quae  exigit,  ut  omnes  per* ejusdem  fidei  profes- 
sionem, per  eorundem  Sacramentorum  participationem,  et 
per  subjectionem  ad  legitimos  pastores,  ac  praecipue  ad 
unitatis  centrum  i.  e.  Primatem  in  unum  corpus  coalescant. 
Hanc  unitatem  in  vera  Christi  Ecclesia  ut  essentialem  no- 
tam requiri,  ex  verbis  Christi , ex  dictis  Apostolorum , 
ex  sententiis  SS.  Patrum , et  ex  rationibus  theologicis 
probatur. 

1.  Christus  enim  jussit  Apostolos  docere  omnes  gen- 
tes, et  quidem  docere  omnia,  quae  mandavit  Matth.  28, 
20. , ac  praedicare  Evangelium , integram  salutis  doctri- 
nam, omni  creaturae  Mare.  16,  15.,  quibus  praeceptis  sine 
discrimine,  vel  exceptione  adjungit:  qui  crediderit,  et 
baptizatus  fuerit,  salvus  erit  ; qui  vero  non  crediderit, 
condemnabitur  (v.  16.)  Ergo  unam  ab  omnibus  exigit 
fidem,  sicut  et  unam  omnibus  praecipit  charitatem.  Matth. 
22,  39.  23,  8.  Jo.  13,  34  etc.  Ad  hanc  unitatem  inter 

suos  obtinendam,  Christus  orationem  ad  Patrem  fudit,  di- 
cens : Paler  sancte , serva  eos  in  nomine  luo , quos  de- 
disti mihi,  ut  sint  unum  sicut  et  nos  (Jo.  17,  11.);  et 
paulo  post  v.  20  etc.  rogat,  ut  haec  Ecclesiae  suae  unitas 
in  fide,  et  charitate  perpetuo  duratura  sit;  ait  enim:  non 
pro  eis  rogo  tantum  , sed  et  pro  cis,  qui  credituri  sunt 
per  verbum  eorum  in  me,  ut  omnes  unum  sint,  sicut  tu 
Paler  in  me,  ei  ego  in  te,  ut  et  ipsi  in  nobis  unum 
sint.  Haec  autem  Unitas  Ecclesiae  in  Gde  , et  charitate 
juxta  mentem  Christi  exurgere  potest,  et  debet  praecipue 
ex  mutuo  Ecclesiae  docentis,  et  discentis  nexu,  quo  illa 
huio  nonnisi  vera,  et  recta  proponit,  et  haec  illi  per  fidem, 
et  subjectionem  adhaeret.  Christus  ergo  inter  suos  non 
solum  internam , sed  etiam  externam  unitatem  exposcit. 
Ideo  Ecclesiam  suam  comparavit  uni  agro  (Matth.  13,  24) 
uni  convivio  (Matth.  22.  11)  uni  domui,  eidem  petrae 
insistenti  (Matth.  16,  18)  uni  ovili : Christus  enim,  om- 
ni discrimine  inter  Judaeos,  et  Gentiles  sublato,  omnes 
in  unam  visibilem  societatem  congregare  voluit ; ait  enim 
Jo.  10,  1 — 16.  Ego  sum  Pastor  bonus  ...  et  alias  oves 
habeo,  quae  non  sunt  ex  hoc  ovili,  et  illas  oportet  me 
adducere,  et  vocem  meam  audient,  et  fiet  unum  ovile, 
et  unus  pastor.  Tanti  Christus  hanc  unitatem  fecit,  ut 
pro  illa  mortem  subire  nou  dubitaverit.  Nam  mortuus  di- 
citur, ut  filios  Dei,  qui  erant  dispersi,  congregaret  in 
unum.  Jo.  11,  52. 

2.  Apostoli , doctrinae  magistri  Bui  inhaerentes  nihil 
magis  fidelibus  inculcarunt,  quam  unitatem , et  nihil  minus 
tolerarunt,  quam  schismata,  et  dissensiones,  a)  Sic  Pau- 
lus Phil.  2,  2.  ait : Implete  gaudium  meum,  ut  idem  sa- 
piatis, eandem  charilatem  habentes , unanimes  id  ipsum 
sentientes,  nihil  per  contentionem  arbitrantes.  — Clas- 
sicus est  qjusdem  locus  Ephes.  4,  3 — 7.  Hortatur  enim 

Apostolus  fideles  (v.  1.  etc'.) , ut  digne  ambulent  vocatione, 
qua  vocati  sunt,  — solliciti  servare  unitatem  spiritus  in 
vinculo  pacis : unum  corpus , et  unus  Spiritus,  sicut  vo- 
cali estis  in  una  spe  vocationis  vestrae ■ Unus  Domi- 
nus, una  fides,  unum  baptisma,  unus  Deus , et  Pater 
omnium.  Unitatem  ergo  externam , et  internam  ex  unitate 
spei  deducit : addit  autem  unus  Dominus,  Jesus,  Religio- 
nis, et  Ecclesiae  institutor , una  fides,  quam  Christus  a 
nobis  exigit,  unum  baptisma , quo  ad  Ecclesiam  associa- 
mur, unus  Deus,  et  Pater  omnium,  qui  nos  ad  unam 
familiam  convocat;  quibus  motivis  aliud  ex  unitate  coenae 
alibi  addit,  dicens  I.  Cor.  10,  17.  Quoniam  unus  panis , 
unum  corpus  multi  sumus,  omnes,  qui  de  uno  pane 
participamus.  Itaque  Paulos  unitatem  fidelium  non  so- 
lum ex  unitate  Dei , Christi,  et  salutis,  sed  etiam  fidei, 
baptismi,  et  coenae  urget,  ac  proin  unitatem  internam,  et 
externam  asserit.  Ideo  idem  Apostolus  coetum  fidelium, 
seu  Ecclesiam  saepe  unum  corpus  nominat:  Rom.  12,  5. 
multi  unum  corpus  sumus  in  Christo.  I.  Cor.  12,  18. 
In  uno  Spiritu  omnes  nos  in  unum  corpus  baptizali 
sumus,  sive  Judaei,  sive  Gentiles,  sive  servi,  sive  liberi. 
b)  Sicut  Paulus  unitatem  commendat,  sic  dissensiones, 
et  schismata  damnat;  I.  Cor.  1,  10.  ait:  Obsecro  vos 
per  nomen  D.  N.  J.  C-,  ut  idipsum  dicatis  omnes,  et 
non  sint  in  vobis  schismata;  sitis  autem  perfecti  in 
eodem  sensu,  et  in  eadem  sententia  . . . Hoc  autem  dico, 
quod  unusquisque  vestrum  dicit:  Ego  quidem  sum  Pauli, 
ego  autem  Apollo : ego  vero  Cephae : ego  autem  Chri- 
sti. Divisus  est  Christus?  etc.  His,  aliisque  (I,  Cor. 
5,  4—7)  ostendit,  ex  divcrsisate  ministrorum  non  exur- 
gere diversitatem  Christianorum,  neque  horum  unitatem 
scindi  posse.  — Idem  acrius  reprehendit  Galatas,  qui  con- 
tra Apostolorum  doctrinam  circumcisionem  ad  salutem 

necessariam  putabant : ait  enim  Oal.  1,  6.  etc.  Miror , 
quod  sic  tam  cito  transferimini  ab  eo , qui  vos  vocavit 
in  gratiam  Christi  in  aliud  Evangelium,  quod  non  est 
aliud,  nisi  sunt  aliqui,  qui  vos  conturbant , et  volunt 
convertere  Evangelium  Christi ■ Sed  licet  nos,  aut  An- 
gelus de  coelo  evangelizel  vobis , praeterquam  quod 
evange/isavimus  vobis , anathema  sit : et  inferius  empha- 
tice  pronuntiat : Gal.  5,  4.  etc.  Ecce  ego  Paulus  dico 
vobis  , quoniam  si  circumcidamini , Christus  vobis  nihil 
proderit , — evacuati  estis  a Christo , qui  in  lege  ju- 
stificamini: a gratia  excidistis , - et  paucis  interjectis 
prosequitur:  Currebatis  bene , quis  vos  impedivit  , veri- 
tati non  obedire?  persuasip  haec  non  est  exeo,  qui  vo- 
cat vos ■ Modicum  fermentum  totam  massam  corrumpit. 
Ego  confido  in  vobis  in  Domino , quod  nihil  aliud  sa- 
pietis, qui  autem  conturbat  vos,  portabit  judicium,  qui- 
cunque est  ille.  (v.  7.  etc.)  Denique  operibus  carnis, 
maximisque  criminibus,  quae  excludunt  a regno  Dei  (v.21.) 
annumerat  etiam  (v.  19.)  dissensiones , et  sectas.  Quid 
de  dissentiente  in  fide,  seu  de  haeretico  sentiendum  sit, 
Paulus  etiam  ostendit  , scribens  ad  Titum  3,  10.  et  Hae- 
reticum hominem  post  unam , et  secundam  correptionem 
devita , sciens , quia  subversus  est,  qui  ejusmodi  est , et 
delinquit , cum  sit  proprio  judicio  condemnatus.  Idem 
fere  habetur  I.  Tim.  6,  20.  etc.  ubi  Paulus  scribit : 0 
Timothee!  depositum  custodi,  devitans  profanas  vocum 
novitates,  et  oppositiones  falsi  nominis  scientiae,  quam 
quidam  promittentes  circa  fidem  exciderunt.  Tandem 
S.  Joannes  II.  Ep.  v.  9.  ait:  Omnis,  recedit , et  non 

permanet  in  doctrina  Christi,  Deum  non  habet. 

3.  SS.  Patres,  doctrinae  Christi,  et  Apostolorum  in- 
haerentes, unitatem  ceu  necessariam  Ecclesiae  notam  tra- 
dunt. Sic  Clemens  Rom.  ut  Corinthios  dissentientes  ad 

unitatem  revocaret,  Ep.  I.  e.  46.  <|icit ; «Nobis  unus  est 
Deus,  et  unus  Christus,  et  unus  Spiritus  gratiae,  qui  effti- 
sus  est  super  nos,  et  una  vocatio  in  Christo  : cur  distra- 
himus membra  Christi  ?«  Ignatius  M.  Ep.  ad  Smyrn. 
o.  1.  docet,  «Christianos  sive  JudaeoB,  sive  Gentiles  esse 
in  uno  corpore  Ecclesiae" : et  Ep.  ad  Ephes.  c.  5.  ait : 
«Sicut  Ecclesia  Christo,  et  Christus  Patri  , ita  omnes  per 
unitatem  consentiant."  Irenaeus  per  unitatem  fidei , q»ae 
in  vera  Ecclesia  viget,  haereticos  sui  temporis  refellit, 
dicens:  «Hanc  fidem  Ecclesia,  et  quidem  in  universum 
mundum  disseminata,  diligenter  custodit,  quasi  unam  do- 
mum inhabitans,  et  similiter  credit  iis,  quasi  unam  ani- 
mam habens,  et  unum  cor,  et  fonsonanter  haec  praedicat, 
et  docet,  et  tradit,  quasi  unum  possidens  os." — Eodem 
argumento  contra  haereticos  utitur  Tertullianus  I.  de 
praescr.  c.  21.  Cyprianus  in  egregio  libro  de  unit.  Eccl. 
inter  alia  dicit : --Hanc  unitatem,  qui  non  tenet,  Dei  legem 
non  tenet,  non  tenet  Patris,  et  Filii  fidem,  et  veritatem 
non  tenet  ad  salutem."  Amhrosius  1.  3.  de  ofific.  c.  3 
dicit:  «Credimus,  Ecclesiam  esse  Congregationem,  quae 
in  unum  connexum  corpus , atque  compactum  unitate  fidei, 
et  charitatis  assurgit."  Clemens  Alex.  1.  7.  Strom.  ait : 
«in  unius  naturae  sortem  cooptata  Ecclesia,  quae  est  nna, 
quam  conantur  haereses  in  multas  abscindere."  Augu- 
stinus speciale  opus  de  Ecclesiae  unitate  exaravit,  ac  in 
illo  cap.  3.  scribit:  «Totus  Christus  caput,  et  corpus  est. 
Caput  unigenitus  Dei  filius,  et  corpus  ejus  Ecclesia,  spon- 
sus, et  sponsa,  duo  in  carne  una,  — quicunque  de  ipso 
capite  Scripturis  S.  consentiunt,  et  unitati  Ecclesiae  non 
communicant,  non  sunt  in  Ecclesia , quia  de  Christi  cor- 
pore, quod  est  Ecclesia  ab  ipsius  Christi  testificatione 
dissentiunt." 

4.  Ipsa  ratio,  per  revelationem  illustrata,  unitatem 
in  sensu  exposito  ceu  verne  Ecclesiae  notam  agnoscit, 
a)  Christus  enim,  Religionis  christianae  auctor,  nonnisi 
unum  symbolum,  unum  codicem,  unum  hierarchicon  omni- 
bus proposuit:  ergo  illa  sola  Kcclesia-vera,  seii  ad  Chri- 
sti Religionem  conservandam , et  propagandam  recte  com- 
parata est,  quae  omnibus  unum  symbolum,  unum  codicem, 
unum  hierarchicon  proponit,  seu  quae  unitatem  internam, 
et  externam  exigit.  — b)  Christus  in  Ecclesia  sua  insti- 
tuit magisterium  authenticum , et  imperium  sacrum.  Illud 
recte  exigit  fidem  quoad  ca,  quae  docet ; hoc  subjectionem 
quoad  ea,  quae  mandat ; exinde  autem  unitas  tum  interna, 
tum  externa  necessario  exurgit.  Magisterium  vero,  quod 
pro  suis  effatis  fidem  non  poscit,  eoipso  declarat,  se  au- 
thenticum non  esse:  et  imperium,  quod  subjectionem  non 
exigit,  ostendit,  se  legitima  auctoritate  carere.  — Quo  ma- 
gis ergo  Ecclesia  ab  unitate  interna , et  externa  recedit, 
eo  clarius  manifestat,  se  veram  Christi  Ecclesiam  non  esse: 
Ecclesia  autem,  quae  unitati  tum  internae,  tum  externae 
inhaeret,  certo  et  conspicuo  veritatis  charactere  insignita 
est.  — 


Unitas,  quae  tanquam  nota  verae  Ecclesiae  asseritur,  ea  con- 
cernit, quae  a Christo  circa  fidem,  et  mores,  ritus,  et  hie- 
rarcliiam  stabilita  sunt.  Id  vero  non  impedit,  quominus 
circa  alia,  quae  a Christo  statuta  non  sunt,  in  vera  Ec- 
clesia varietas , et  multiplicitas  detur.  — Egregie  disserit 
hanc  in  rem  S.  Augustinus  En.  in  Ps.  44  n.  84  scribens: 
„Sacramenta  doctrinae  in  linguis  omnibus  variis.  Aiia 
lingua  afra,  alia  syra,  alia  graeca,  alia  hebraea,  alia  illa, 
et  ilia;  faciunt  isiae  linguae  varietatem  vestis  reginae 
hujus;  quomodo  autem  omnis  varietas  vestis  in  unitate 
concordat,  sic  et  omnes  linguae  ad  unam  fidem.  In  veste 
varietas  sit,  scissdra  non  sit.  Ecce  varietatem  intellexi- 
mus de  diversitate  linguarum,  et  vestem  intelleximus -prop- 

ter  unitatem.  In  ipsa  autem  varietate  aurum  quod  est? 
ipsa  sapientia.  Quaelibet  sit  varietas  linguarum,  unum 
aurum  praedicatur,  non  diversum  aurum,  sed  varietas  de 
auro.  Eandem  quippe  sapientiam,  eandem  doctrinam,  et 
disciplinam  omnes  linguae  praedTicant;  varietas  in  linguis, 
aurum  ia  sententiis.0  — (Cf.  8.  Bernard.  Epist.  329.  n.  8.) 

$•  ‘«4. 

II.  De  Nota  sanctitatis. 

Sanctitas  verae  Christi  Ecclesiae  omnino  competere, 
debet.  Sancta  enim  est  Ecclesia  ab  ortu  suo,  et  genere, 
quia  ab  eo  originem  habet,  qui  omnis  sanctitatis  fons  est. 
Talibus  ideo  nominibus  in  S.  Bibliis  Ecclesia  insignitur, 
quae  sanctitatem  ejus  clarissime  ostendunt.  Dicitur  enim 
passini  regnum  caelorum,  corpus  Christi.  (Coi.  1,  15.cte. 
Eph.  1,  22.  etc.)  sponsa  Christi  (Eph.  5,  23.  etc.  II.  Cor. 
11,  2.)  templum  sanctum , habitaculum  Dei  (Eph.  2,  19. 
etc.)  domus  Dei  (I.  Tim.  3,  15.)  civitas  Dei  (Hebr.  12, 
21.)  Iisdem  nominibus  Ecclesia  a SS.  Patribus  frequen- 
ter insignitur,  et  jam  symbolum  apostolicun»  sanctam  Ec- 
clesiam credendam  proponit.  — Sanctitas  autem  haec,  qua- 
tenus verae  Ecclesiae  ceu  nota  inservit,  per  quam  a qua-  , 
libet  falsa  secernatur,  tria  importat:  vera  enim  Christi 
Ecclesia  illa  sola  dici,  et  esse  potest,  quae  doctrinam 
sanctam  i.  c.  ad  sanctitatem  obligantem,  et  ducentem  pro- 
ponit, quae  media  sanctitatis  exhibet,  et  membra  sancta 
in  se  continet.  In  hoc  sensu  dicitur,  veram  Ecclesiam 
sanctam  esse  debere  in  doctrina , in  mediis,  et  in  mem- 
bris, quod  facile  probatur. 

1.  Christus,  Filius  Dei,  Sanctitas  ipsa,  absque  dubio 
doctrinam  sanctam  proposuit,  i.  e.  talem  , quae  homines 
ad  summam  perfectionem  moralem,  seu  ad  maximam  sanc- 
titatem obliget  (Matth.  5.  48.),  et  ipsis  viam  ad  illam 

perveniendi  commonstret.  Vera  Ecclesia  autem  solum- 
modo illa  est,  quae  genuinam  Christi  doctrinam  tradit; 
ergo  vera  Christi  Ecclesia  ex  eo  dignoscitur,  si  doctrinam 
proponit,  quae  homines  ad  maximam  sanctitatem  tum  obli- 
gat , tum  ducit.  — Si  vero  societas  quaedam  religiosa  ea 
doctrina  instructa  non  sit,  quae  ad  sanctitatem  homines 
informet,  raultoque  magis  , si  talem  doctrinam  profiteatur, 
quae  sanctitati  adversetur , quaeque  bona  opera  minime 
promoveat,  aut  etiam  excludat,  absque  alio  indicio  evidens 
,est,  eam  hac  nota  sanctitatis  esse  destitutam,  nec  proinde 
veram  esse  Christi  Ecclesiam. 

2.  Si  Christus  homines  infirmos , et  corruptos  ad 
sanctitatem  obligavit , cum  impossibilia  non  jubeat , certe 
ipsis  etiam  media  suppeditavit,  ad  illam  perveniendi.  Id 
Christum  actu  praestitisse,  ex  variis  S.  Scripturae  locis 
patet.  De  Christo  enim  legitur:  Jo.  1,  12.  Quotquot  re- 
ceperunt eum , dedit  eis  potestatem  filios  Dei  fieri ; Eph. 
5,  25.  Christus  dilexit  Ecclesiam,  et  seipsum  tradidit 
pro  ea,  ut  illam  sanctificaret : Eph.  1,  5.  elegit  nos, — 
ut  essemus  sancti,  et  immaculati  in  conspectu  ejus  in 
charitate ; Tit.  2,  14.  Dedit  semet ipsum  pro  nobis,  ut 
nos  redimeret  ab  omni  iniquitate , et  mundaret  sibi  po- 
pulum acceplabilem , sedatorem  bonorum  operum • Iu 
vera  ergo  Ecclesia  media  sanctitatis  adesse  debent,  a Chri- 
sto instituta;  et  illa  sola  Ecclesia  vera  esse  potest,  quae 
pro  omni  hominum  infirmitate,  statu , et  conditione  suffi- 
cientia sanctitatis  media  exhibet,  et  ideo  cum  divino  suo 
fundatore  cunctis  acclamare  potest : venite  ad  me,  omnes , 
qui  laboratis , et  onerati  estis , et  ego  reficiam  vos. 
Matth.  11,  28.  . 

3 Ad  verae  Christi  Ecclesiae  characterem  nullatenus 
requiritur,  ut  omnia  illius  membra  sancta  sint.  Nam  in 
illa  etiam  peccatores  inveniri,  jam  (§.  259.)  probatum  est. 

Sed  tamen  in  illa  membra  sancta  semper  existunt.  Nam 
si  in  agro  adsunt  zizania,  adest  quoque  triticum  ; si  in 
convivio  apparet  homo,  veste  nuptiali  destitutus,  alii  hac 
veste  ornati  conspiciuntur;  in  sagena  praeter  malos  etiam 
boni  pisces  reperiuntur,  inter  decem  virgines  quinque  sunt 
prudentes.  Ipsi  ideo  Apostoli  Christianos  sanctos  appel- 
lare non  dubitaverunt,  quia  inter  ipsos,  qui  omnes  ad 
sanctitatem  vocantur,  semper  etiam  sancti  existunt;  sic 
Paulus  scribit  : Rom.  1 , 7.  Omnibus  qui  sunt  Romae, 
dilectis  Dei , vocatis  sanctis.  I.  Cor.  i,  2.  Ecclesiae  . 
Dei,  quae  est  Corinthi,  sanctificatis  in  Christo  Jesu. 
Eph.  1,  1.  Omnibus  sanctis,  qui  sunt  Ephesi.  Illa  ergo 
vera  Christi  Ecclesia  est , quae  semper  membra  sancta  in 
se  continet  Haec  autem  nota  tunc  vel  maxime  conspi- 
cua iit,  et  veritatis  sigillum  Ecclesiae  imprimit,  si  omni 
tempore  tales  homines  exhibet,  qui  non  solum  per  exer- 
citium virtutum  omnium  , et  consiliorum  etiam  evangelico- 
rum  in  summo  gradu,  seu,  uti  vocant,  heroico  eminue- 
runt, sed  etiam  per  extraordinariorum  affluentiam  charis- 
matum, praesertim  per  miracula  et  vaticinia  suae  sanctita- 
tis certum  testimonium  divinitus  acceperunt.  Imo  cum 
Deus  maxime  liberalis  fuerit  in  elargiendis  Spiritus  S. 
charismatibus,  et  in  signis,  et  prodigiis  edendis  ab  initio 
Ecclesiae,  ut  infideles  de  Religionis  christianae  veritate, 
ac  divinitate  persuadeantur,  omni  jure  infertur,  Deum  etiam 
in  Ecclesiae  progressu  nunquam  penitus  denegare  -extra- 
ordinaria charismata,  signa  , miracula  etc.  ut  dissentien- 
tes, seu  haeretici  veram  Ecclesiam  clare  cognoscant.  Ve- 
rum sane  semper  sit,  oportet,  quod  Paulus  dicit:  Divi~ 
siones  gratiarum  sunt , idem  autem  Spiritus , - - et  di- 
visiones operationum  sunt,  idem  vero  Deus,  qui  opera- 
tur omnia  in  omnibus.  Unicuique  autem  datur  mani- 
festatio Spiritus  ad  utilitatem  etc.  I.  Cor.  12,  4.‘  etc. 

S.  265. 

III.  De  Nota  catbollcitati*. 

Catholicilas  juxta  vocia  etymologiam  non  est  nisi  Uni— 
•versnlilas.  Ecclesia  vera  Christi  semper  dicta  est  catho- 
lica, ut  a qualibet  alia  falsa  secernatur.  Jam  in  symbolo 
apostolico  jubemur  credere  sanctam  Ecclesiam  catholi- 
cam. — Hoc  nomine  jam  antiquitus  Christiani  ostende- 
runt, se  legitimos  esse,  et  rectam  fidem  tenere.  Nqtum 
est  illud  Paciani,  qui  Kp.  1.  ad  Seinpron.  n.  4.  dicit: 
?> Christianus  mihi  nomen , catholicus  vero  cognomen.^ 
Ipsi  haeretici,  ut  spurias  E<clesias  suas  vindicarent,  Ec- 
clesiae catholicae  nomen  illis  attribuere  studuerunt.  Egre- 
gie in  rem  loquitur  <$.  Augustinus  de  vera  Relig.  c.  12. 
ii.  12.  ubi  ait : Tenenda  est  nobis  Christiana  religio,  et 

ejus  Ecclesiae  communicatio,  quae  catholica  est,  et  catho- 
lica nominatur,  non  solum  a suis,  verum  etiam  ab  omni- 
bus inimicis.  Velint,  nolint  enim  ipsi  haeretici,  et  schis- 
matum alumni,  quando  non  cum  suis,  sed  extraneis  lo- 
quuntur , catholicam  nihil  aliud,  quam  catholicam  vocant. 
Non  possunt  .enim  intelligi,  nisi  hoc  eam  nomine  discer- 
nant, quo  ab  universo  orbe  nuncupatur.^  — Haec  autem 
Catholicilas,  si  ut  Nota  verae  Ecclesiae  distincliva  spec- 
tetur , bifaria  sumi  potest , et  debet.  Verae  enim  Eccle- 
siae Catholicilas  competit  tum  quoad  locum,  quia  est  uni- 
versalis quoad  extensionem  , tum  quoad  tempus , quia  est 
universalis  quoad  extensionem,  i.  e.  deficere  nunquam  po- 
test. Sub  utroque  respectu  Catholicitas  optime  inservet, 
ad  veram  Ecclesiam  Christi  a qualibet  falsa  secernendam. 

§.  266 

A.  Catholicitas  quoad  locum. 

Vera  Christi  Ecclesia  catholica  debet  esse  quoad  lo- 
cum, seu  universalis  quoad  extensionem,  et  ambitum,  quem 

occupat.  Id  autem  non  ita  intelligondum  est,  ac  si  omnes 
homines  totius  orbis  terrarum  ad  illam  spectare,  et  ipsius 
membra  constituere  debeant.  Christus  enim  ipse  praedi- 
xit, praedicationem  Apostolorum  non  ab  omnibus  recipi- 
endam esse  (Matth.  10,  14.  etc.).  Paulus  dicit:  non  om- 
nes obeiiunt  Evangelio  (Rom.  10,  16—21.)  et  oportet 
et  haereses  esse  (I.  Cor.  11,  19.)  Catholicitas  quoad  lo- 
cum sic  accipienda  est,  quod  vera  Christi  Ecclesia  ita 
per  universum  orbem  terrarum  diffusa  sit,  ut  ubique  ejus 
nomen  cognoscatur,  ubique  ejus  membra  inveniantur,  et 
ejus  extensio  cujnslibet  alterius  Ecclesiae  ambitum  supe- 
ret. — Catholicitatein  hanc  esso  notam  verae  Ecclesiae 
dislinctivam  ex  S.  literis  tum  veteris , tum  novi  testa- 
menti, et  ex  traditione  probatur 

1.  Jam  in  V.  T.  praedictum  fuit,  regnum  Messiae,  . 
seu  Ecclesiam  Messiae  i.  e.  Christi  ad  omnes  gentes  ex- 
tendi debere  Ps.  2,  8.  Deus  ad  Messiam  dicit : Postula 
a me,  et  dabo  tibi  gentes  haereditatcm  tuam,  et  posses- 
sionem tuam  terminos  terrae.  Ps.  18,  4.  dicitur:  In 
omnem  terram  exivit  sonus  eorum , et  in  fines  orbis 
terrae  verba  eorum,  quae  verba  a S.  Paulo  Rom.  10,  18. 
praeconibus  Evangelii,  seu  Apostolis  applicantur.  — Ps. 
21,  29.  etc.  post  enarratas  Messiae  aerumnas,  et  persecu- 
tiones , ejusdem  exaltatio  describitur  his  verbis  : conver- 
tentur ad  Dominum  universi  fines  terrae , et  adorabunt 
in  conspectu  ejus  universae  familiae  gentium , quoniam 
Domini  est  regnum , et  ipse  dominabitur  gentium.  Ps. 
71,  8.  etc.  potentia  Messiae,  et  amplitudo  regni  ejus  gra- 
phice exprimitur : Dominabitur  a mari  usque  ad  mare, 
et  a flumine  usque  ad  terminos  orbis  terrarum , - - 
adorabunt  eum  omnes  reges  terrae * omnes  gentes  ser- 
vient ei.  Idem  praedicit  Isaias : Erit  in  novissimis  die- 
bus praeparatus  mons  domus  Domini  in  vertice  mon- 

Itum,  et  elevabitur  super  colles,  et  fluent  ad  eum  om- 
nes gentes.  2.  2 Cf.  Is.  49,  6.  Os.  1,  10.  Dan.  2,  44. 
et  7,  27.  Mich.  4,  1.  etc.  Zach.  9,  10.  F.rgo  juxta  vati- 
cinia Y.  T.  regnum  Messiae , i.  e.  Ecclesia  Christi  ad 
omnes  gentes  propagari  debuit.  Cum  autem  oracula  divi- 
na certissime  adimpleantur,  illa  sola  vera  Christi  Eccle- 
sia dici  potest,  quae  ad  omnes  gentes  propagata,  atque 
ideo  quoad  extensionem  universalis,  seu  catholica  est 

2.  Christus  doctrinam  salutis , quam  attulit , non  ad 
solos  Judaeos  restringere,  sed, ad  omnes  gentes  extendere, 
et  Ecclesiam  suam  universalem  , seu  vere  catholicam  esse 
voluit.  Ideo  Apostolis  suis  dixit : Euntes  docete  omnes 
gentes  Matth.  28,  19. — euntes  in  mundum  universum 
praedicate  Evangelium  omni  creaturae  Mare  16,  15. 
eritis  mihi  testes  in  Jerusalem,  et  in  omni  Judaea,  et 
Samaria,  et  usque  ad  ultimum  terrae  Act.  1,  8.  Cf. 
Luc.  24,  47.  Apostoli  autem  hoc  Christi  mandatum  stre- 
nue exeeuti  sunt  \ nam  illi-profedi  praedicaverunt  ubique 
Mare  16,  20.  Ideo  Paulus  dicit:  in  omnem  terram  exi- 
vit sonus  eorum , et  in  fines  orbis  terrae  verba  eorum , 
et  ad  Colossenses  1,  6.  scribit:  Evangelium  pervenit  ad 
vos,  sicut  et  in  universo  mundo  est , et  fructificat , et 
crescit,  sicut  in  vobis , ib.  v.  23.  quod  praedicatum  est 
in  universa  creatura , quae  sub  coelo  est.  Per  hanc  au- 
tem Evangelii  praedicationem  Ecclesia  Christi  talem  sta- 
tim  amplitudinem  nacta  est , ut  S-  Joannes  in  laudem  Chri- 
sti dicat:  redemisti  nos  Beo  in  sanguine  tuo  ex  omni 
tribu,  et  lingua,  et  populo , et  natione , et  fecisti  nos 
Beo  nostro  regnum.  Apoc.  5,  9.  Igitur  vera  Ecclesia 
juxta  ordinationem  Christi  ab  Apostolis  per  totum  terra- 
rum orbem  propagata  est,  et  ideo  haec  universalis,  seu 
catholica,  et  non  alia  ceu  vera  Christi  Ecclesia  haberi 
potest.  , ■ . - • 

3.  SS.  Patres  unanimi  consensu  Ecclesiae,  a Christo 
institutae  catholicitatern  attribuunt,  et  ex  hac  illius  verita- 
tem probant.  Cyprianus  Ep.  52  ait : «Una  Ecclesia  per 
totum  mundum  in  multa  membra  divisa  est.“  Cyrillus 
Hier.  Catech.  18.  inquit:  «Catholica  vocatur  Ecclesia,  et 
quia  per  universum  orbem  terrarum  est  diffusa,  et  quia 
docet  catholice:  i.  e.  universaliter,  et  absque  defectu.^  — 
Origenes  in  Rom.  1.  8.  n.  1.  dicit  : «Christiani  non  est 
una  gens,  sed  ex  omnibus  gentibus  unus  est  populus  . . . 
si  ita  dici  potest,  omnium  gentium  gens.“  — Hieronymus 
in  Matth.  24,  26.  ait:  «Nolite  exire,  nolite  credere,  quod 
filius  hominis  vel  in  deserto  gentium  sit,  vel  in  penetra- 
libus haereticorum , sed  quod  ab  oriente  in  occidentem 
fides  in  catholicis  Ecclesiis  fulgeat  — Augustinus  Serm. 
238.  n.  3.  haec  habet:  «Nemo  tibi  fabulas  vendat,  non 
latret  rabies  haereticorum  de  angulo.  Toto  orbe  terrarum 
diffusa  est  Ecclesia,  omnes  gentes  habent  ecclesiam.^  — 
Idem  in  Cantic.  Serra.  66,  n.  8.  Donatistas,  qui  dicebant, 
se  veram  Christi  Ecclesiam  constituere,  licet  in  una  tan- 
tum Africae  parte  essent,  ita  alloquitur:  «itane  lapidem  de 
monte  abscissum  sine  manibus , et  montem  factum , et 
implentem  mundum  vestris  creditis  inclusura  antris  ? Et 
ne  hic  quidem  immorandum.  Ipsa  opinio  refugit  publicari 
suo  contenta  susurrio.  Habet,  et  semper  habebit  integram 
Christus  haeredftatem  suam,  et  possessionem  suam  termi- 
nos terrae.  Se  potius  subtrahunt  huic  magnae  haercditali, 
qui  Christo  illam  conantur  detrahere.«  — Eodem  argu- 
mento contra  Donatistas  pugnavit  Optatus  Milev.  de 
Bchism.  Donat.  1.  2.  n.  1.  — Sic  etiam  S.  Padanus  re- 
darguit Novatianos  Ep.  3.  ad  Symp.  n.  4.  scribens;  «Ec- 
clesia plenum  est  corpus,  et  Bolidum,  et  toto  jam  orbe 
diffusum : sicut  civitas,  inquam,  cujus  partes  in  unum,  non 
ut  vos  estis,  Novatiani,  quaedam  insolens  portiuncula, 

tuberqne  collectum,  et  a reliquo  corpore  segregatum.^- 2’Aco- 
philactus  in  I.  Cor.  12.  Ecclesiam  feram  eam  esse  dicit 
»quac  per  totum  terrarum  orbem  dispersa  est,  cujus  cor- 
pus ex  omnibus  passim  Ecclesiis  constat. 

Ecclesiam  Christi  universalem  esse  debere , seu  catholicam 
quoad  extensionem,  tam  certum  est,  ut  etiam  Protcstantes 
id  publice  confessi  sint,  licet  hanc  catholicitatem  ceu  no- 
tam caracteristicam  verae  Ecclesiae  agnoscere  recusarim. 
(Cf.  Confess.  Helvet.  I.  c.  17.  Belgic.  c.  27.  Bohem.  Art.  fi 
etc.)  Sed  si  cerlum  est,  veram  Christi  Ecclesiam  catholi- 
cam esse,  necessario  sequitur,  eam  Ecclesiam,  quae  ratho- 
licitate  caret,  non  veram,  sed  rejiciendam  et  damnandam 
esse,  prout  in  Conf.  Helvet.  I.  c.  ob  defectum  Catholici- 
tatis  damnantur  Donatistae. 

§.  267. 

B.  Catholicitas  quoad  tempus. 

Catholiciias  quoad  tempus  in  perpetua  Ecclesiao  du- 
rdtione  consistit.  Vera  enim  Ecclesia  nunquam  deficere 
potest , sed  a Christo  usque  ad  consummationem  saeculi 
semper  perdurabit.  — Hia  ergo  sola  est  vera  Christi  Ec- 
clesia, cujus  perpetua  exislentia  manifesta  est.  Hanc  au- 
tem catholicitatem  quoad  tempus  verae  Christi  Ecclesiae 
competere,  seu  veram  Christi  Ecclesiam  nunquam  deficere 
posse,  ex  vaticinii s V.  T.,  ex  promissionibus  Christi , ex 
sententiis  SS.  Patrum,  et  ex  ratione  theologica  probatur. 

1.  Synagogam  , seu  Ecclesiam  mosaicatn  aliquando, 
adveniente  nimirum  Messia , cessaturam  esse , in  V.  T. 
praedictum  fuit.  (Cf.  P.  II.  Sect.  I.  C.  III.)  Aliter  autem 
Prophetae  de  regno  Messiae,  seu  de  Ecclesia  ab  ipso  in- 
stituenda loquuntur.  — Huic  perpetuam  durationom  attri- 
buunt. Sic  Is.  9,  6.  etc.  Messias  dicitur  Deus , fortis, 
pater  futuri  saeculi,  princeps  pacis,  et  deinde  additur: 
multiplicabitur  ejus  imperium,  et  pacis  non  erit  finis, 

super  solium  David , et  super  regnum  ejus  sedebit,  ut 
confirmet  illud,  et  corroboret  in  judicio , et  justitia 
amodo , et  usque  in  sempiternum : zelus  Domini  exerci- 
tuum faciet  hoc. Dan  2,  44.  Suscitabit  Deus  coeli 

regnum,  quod  in  aeternum  non  dissipabitur  — et  ipsum 
stabit  in  aeternum ■ Midi  4.  v.  I.  In  novissimo  dierum 
erit  mons  domus  Domitii  praeparatus  in  vertice  mon- 
tium, et  sublimis  super  colles,  et  fluent  ad  eum  po- 
puli. ...  v.  7 .et  regnabit  Dominus  super  eos  in  monte 
Sion  ex  hoc  nunc,  et  usque  in  aeternum.  Ps.  88,  35  etc. 
Detis  de  Messia  dicit:  Semel  jurari  in  Sancto  meo , si 
David  mentiar:  semen  ejus  in  aeternum  manebit,  et 
thronus  ejus  sicut  sol  in  conspectu  meo,  et  sicut  luna 
perfecta  in  aeternum,  et  testis  in  coelo  fidelis.  Cf.  Ps. 
44,  19.  etc.  Jerem.  33,  14 — 18.  Dan.  7,  27.  I.  Reg.  7, 
11—16.  Ergo  juxta  oracula  Prophetarum  spirituale  Mes- 
siae regnum , seu  Ecclesia  ab  ipso  instituenda  perpetuo 
perduraro  debet,  et  nunquam  deficere  potest.  Quae  autem 
Deus  praedixit,  certissime  verificantur.  Sermonem  autem 
esse  de  Eeclesia  visibili,  ex  duobus  vaticiniis  ultimo  loco 
citalis  clare  elucet. 

2.  Ecclesiam,  a Christo  instituendam  , perpetuo  dura- 
turam esse , jam  Angelus  Gabriel  praedixit , de  Christo 
Mariae  annuntians:  Rejjnabit  in  domo  Jacob  in  aeter- 
num, et  regni  ejus  non  erit  finis.  — Luc,  1,  33.  etc.  — 
Christus  ipse  da  Ecclesia  a se  aedificanda  dixit:  Super 
hanc  petram  aedificabo  Ecclesiam  meam,  et  portae  in- 
feri non  praevalebunt  adversus  eam : Matth,  16,  16. 
Ergo  Ecclesia  a Christo  supra  firmam  petram  aedificata 
nunquam  perire,  nunquam  deficere  potest,  sed  semper  im- 
mobilis stat,  quia  etiam  tota  inferorum  potestas  contra 
eam  praevalere  nequit.  Idem  clarissime  ex  eo  elucet,  quia 
Christus  promisit , se  cum  Ecclesia  sua  semper  futurum 

esse:  ait  enim  Matth.  28,  20.  Ecce  egd  vobiscum  tum 
omnibus  diebus  usque  ai  consummationem  saeculi.  Eodem 
modo  perpetuam  Spiritus  S.  mansionem  in  Ecclesia  Chri- 
stus pollicibus  est,  dicens:  Ego  rogabo  Patrem,  et  ali- 
um Paraclitum  dabit  vobis  , ut  maneat  vobiscum  in 
4. leternum , Spiritum  veritatis  Jo.  14,  16.  etc.  Utraque 
autem  promissio  non  verificaretur , si  Ecclesia  aliquando 
deficeret : Ecclesiae  enim  non  existenti  assistentia  praeberi 
nequit;  imo  assistentia  jam  prius  deficere  deberet,  ut  Ec- 
clesia destrui , et  finem  habere  posBit.  — Ipsi  Apostoli, 
promissionibus  Christi  nixi  de  perpetua  Ecclesiae  duratio- 
ne  non  dubitarunt.  Ideo  Paulus  I.  Cor.  1 1 , 26.  Eucha- 
ristiam donec  Christus  ad  judicandum  veniat , celebran- 
dam dicit,  et  I,  Cor.  15,  24.  finem  oeconomiae  christianae 
cum  fine  mundi  conjungit,  ac  II.  Cor.  3,  11.  perenne  evan- 
gelium  temporariae  legi  Mosis  opponit,  et  inde  praeroga- 
tivam religionis  christianae  prae  mosaica  infert.  Demum 
ut  Hebraeos  conversos  ad  constantem  fidem  excitet,  et  a 
doctrinis  variis,  et  peregrinis  abducat,  ait : Jesus  Christus , 
heri , et  hodie,  ipse  et  in  saecula.  Hebr.  i 3,  9. 

3.  SS.  Patres  unanimi  consensu  Ecclesiae  indefecti- 
bilitatem  contestantur.  Irenaeus  1.  3.  adv.  haer.  c.  24  ait: 
Vera  fides  a Spiritu  Dei  tanquam  praeclarum  depositum, 
et  commissum  Dei  donum  in  Ecclesia  ceu  in  bono  vase 
custoditur,  in  quo  nunquam  deterioratur,  neque  vas  dete- 
riorari permittit . . . nam  Spiritus  pignus  est  indefectibili- 
tatis,  et  confirmatio  fidei.“ — Origenes  Hom.  30.  in  Matth. 
inquit : »Ex  quo  constituta  est  Ecclesia  in  nomine  Christi, 
ad  consummationem  usque  perseverat, ..  et  plena  est  fulgore 
ab  oriente  usque  ad  occidentem.^  Cyprianus  Ep.  ad 
Cornei,  dicit : «Ecclesia,  quae  in  Christum  credit , et  quae 
semel  id,  quod  agnovit,  tenet,  nunquam  ab  eo  omnino 
discedit,  et  ii  sunt  Ecclesia,  qui  in  domo  Dei  permanente 
Dogm.  gen.  ■ 44 

Athanasius  Orat,  de  Christo  Deo  in  verba:  Portae  in- 
feri non  praevalebunt  adversus  eam  (.Mattii.  16.)  ita 
loquitur:  «fidelis  sermo,  et  non  vacillans  promissio;  nam 
EpcleBia  invicta  res  est,  etiamsi  infernus  ipse  .commovea- 
tur." (Cf.  eundem  in  Ps.  86,  28.)  — Ambrosius  variis  in 
locis  idem  contestatur:  «Ecclesia  tempora  sua  habet  per- 
secutionis, et  pacis;  nam  videtur  deficere,  sed  non  deficit: 
tunditur  fluctibus,  sed  non  obruitur;  caeditur,  sed  non  la- 
befactatur ; — spectat  aliorum  naufragia  , ipsa  immobilis, 
et  exors  periculi.*  (Hexaem.  1.  4.  c.  2.  et  de  Abrah.  c.  3.) 
Idem  in  Luc.  1.  7.  n.  91.  ait : Ideo  regnum  Ecclesiae  ma-' 
nebit  in  aeternum,  quia  individua  fides,  corpus  unum.»  — 
Eusebius  Caes,  affirmat,  Christum  praenuntiasse,  «Eccle- 
siam nullis  unquam  viribus  expugnandam,  ac  ne  ab  jpsa 
quidem  morte  superandam;  at  penitus  inconcussum  illius 
robur  mansurum  esse  praenuntiavit,  utpote  quae  vi  ejus 
et  potestate  sic  tanquam  immoto,  ac  nullis  omnino  machi- 
nis perrumpendo  scopulo  altis  defixa  radicibus  niteretur.» 
(Praep.  evang.  1.  1.  c.  3.)  Chrysostomus  Hom.  de  sui 
expuls.  ait : «Ecclesiam  vincere  nulla  vis  poterit ; nam 
Deus  est  cum  Ecclesia,  qui  est  omnibus  fortior:  Quomodo 
Impie  diabole  ! Ecclesiam  putas  te  dejicere  posse,  qui  tre- 
mentes parietes  dejicere  non  valuisti.»  — Hieronymus  in 
Isa.  1.  17.  c.  60.  dicit : «Ex  quo  intelligimus,  Ecclesiam 
usque  ad  finem  mundi  concuti  quidem  persecutionibus,  sed 
nequaquam  posse  subverti;  tentari , non  superari;  et  hoc 
fiet,  quia  Dominus  Deus  omnipotens,  sive  Dominus  Deus 
ejus  i.  e.  Ecclesiae  , se  facturum  esse  pollicitus  est,  cujus 
promissio  lex  naturae  CBt.»  — Augustinus  En.  in  Ps.  60. 
ait:  «Non  vincetur  Ecclesia,  non  eradicabitur,  nec  cedet 
quibuslibet  tentationibus  donec  veniat  hujus  saeculi  finiB.» 
Et  Serm.  1.  de  symb.  ad  Catech.  c.  6,  n.  15.  haec  habet: 
«Ipsa  est  Ecclesia  sancta,  Ecclesia  una,  Ecclesia  vera, 

Ecclesia  catholica,  contra  omnes  haereses  pugnans;  pug- 
nare potest,  expugnari  tamen  non  potest.  Haereses  omnes 
de  illa  exierunt,  tanquain  sarmenta  inutilia  de  vite  praecisa; 
ipsa  autem  manet  in  radice  sua,  in  charitate  sua:  portae 
inferorum  non  vincent  eam.« 

4.  Christus  in  mundum  venit,  ut  omnes  homines  om- 
nium locorum  et  temporum  aeternam  salutem  consequi 
possint;  ut  autem  hujus  participes  fiant  , veram  Ecclesiam 
ingredi  jubentur,  extra  quam,  ut  inferius  probabitur,  salus 
non  patet.  Si  autem  vera  Ecclesia  non  semper  existcret, 
homines  non  semper  divinum  praeceptum  adimplere,  nec 
semper  salutem  suam  consequi  possent.  Deus  ergo  ali- 
quando impossibilia  praeciperet,  et  alicujus  temporis  ho- 
mines salvare  non  vellet , quod  utrumque  non  minus  ab- 
surdum, quam  blasphcmum  est.  Dubitari  ergo  non  potest, 
veram  Ecclesiam  semper  existere,  ex  quo  sequitur,  illam 
veram  Ecclesiam  nullatenus  esse,  de  qua  constat,  ipsam 
non  in  omni  tempore  extitisse. 

Antiquissimi  Patres  maximi  hanc  notam  fecerant  nd  omnes 
haereticos  confundendos.  Tritum  est  dictum  Tertulliani, 
quo  aut  temporia  haereticos  refutavit  dicens:  „Herl  non 
fuistis.!*  Iisdem  armis  usus  est  Irenaeu* , qui  I.  8.  adv. 
haer.  c.  90.  n.  1.  dicit:  ,, Omnes  enim  ii  (.haeretici)  valde 
posteriores  sunt,  quam  Episcopi,  quibus  Apostoli  tradide- 
runt Ecclesias.**  — Ipsi  etiam  Protestantes  diffiteri  non 
potuerunt,  juxta  oracula  Prophetarum,  et  Christi  promis- 
siones Ecclesiam  perpetuo  perdurare  debere:  sed  haec 
omnia  ad  Ecclesiam  invisibilem  referebant.  A»t-tum  loca 
8.  Scripturae,  tum  88.  Patrum  dicta  clarissime  Eccle- 
siam visibilem  indigitant,  quae  sola  vera  Christi  Ecclesia 
dici  potest. 

§.  268. 

IV.  De  Nota  apostolicitatls. 

Christus  Ecclesiam  suam  per  Apostolos  fundavit,  in 
quibus  tum  magisterium  authenticum,  et  infallibile  (Cap.il.), 

44* 


Digitized  by  Google 


692 

tum  imperium  sacram  (Cap.  III.)  instituit,  Necesse  ergo 
omnino  est,  ut  vera  Ecclesia  apostolica  dicatur.  Fideles 
ideo  Eph.  2,  20.  dicuntur  superaedificati  super  funda- 
mentum Apostolorum,  et  Apoc.  21,  14.  ubi  Ecclesia  civi- 
tati comparatur,  dicitur : et  murus  civitatis  habens  fun- 
damenta duodecim,  et  in  ipsis  duodecim  nomina  duode- 
cim Apostolorum.  Ut  autem  Ecclesia  vere  apostolica  dici 
possit,  requiritur,  ut  omnem,  et  solam  doctrinam  Apo- 
stolorum teneat,  et  successores  Apostolorum  habeat. 

1.  Christus  enim  tum  per  se,  tum  per  Spiritum  S. 
(Jo.  16,  13.)  integram  salutis  doctrinam  Apostolis  tra- 
didit, iisdemque  praecepit , ut  docerent  omnia  , quae  ipse 
mandavit,  seu  revelavit  (Mattii.  28  ).  Hoc  Christi  prae- 
ceptum etiam  impigre  Apostoli  exeeuti  sunt,  nihil  subtra- 
hentes utilium  — omne  consilium  Dei  annuntiantes. 
(Act.  20,  20.  etc.)  Doctrina  ergo  Christi  ex  hac  solum- 
modo Apostolorum  praedicatione  repetenda  est;  nimirum 
ea  sola,  et  ea  omnia,  quae  Apostoli  docuerunt,  uti  a Chri- 
sto revelata  assumenda  sunt.  Quamobrem  illa  tantum 
dici  potest  vera  Ecclesia  Christi,  quae  omnem,  et  solam 
doctrinam  Apostolorum  tenet. 

2.  Christus  porro  etiam  imperium  sacrum  in  Ecclesia 
sua  instituit,  quod  Apostolis  ita  tradidit,  ut  inter  illos 
unus,  scilicet  Petrus,  primatum  teneret  (Cap.  III.).  Hoc 
autem  imperium*  quod  in  Ecclesia  perpetuo  adesse  debet, 
nonnisi  per  successionem  ab  Apostolis  repeti  potest.  Vera 
ergo  Ecclesia  Christi  illa  esse  non  potest,  quae  non  habet 
successores  Apostolorum,  ac  praesertim  successorem  Pe- 
tri. Caret  enim  tunc  necessaria  ad  dirigendos  fideles  po- 
testate, imo  ne  legitimam  quidem  ad  docendum  missionem 
sibi  vindicare  valet.  Hinc  factum  est,  ut  jam  antiquissimi 
Patres  per  hanc  Apostolicitatis  notam  tum  veram  Eccle- 

siam  probarent,  tum  falsas  haereticorum  Ecclesias  confu- 
tarent. Sic  S.  Irenaeus  contra  Valentinianos  etc.  1.  3. 
adv.  haer.  c.  3.  dicit;  „Nob  (Catholioi)  habemus  enume- 
rare eos,  qui  ab  Apostolis  instituti  sunt  Episcopi  in  Ec- 
clesiis, ct  successores  eorum  usque  ad  nos;»,  id  deinde  in 
specie  ostendit  de  Ecclesia  romana , ac  demum  concludit, 
per  banc  successionem  haereticos  omnes  confundi.  — Ter- 
tullianus I.  de  Praescript.  c.  32.  haereticis  acclamat  : 
„Edant  origines  Ecclesiarum  suarum,  evolvant  ordinem 
Episcoporum  suorjim  ita  per  successiones  ab  initio  decur- 
rentem , ut  primus  ille  EpiscopiiB  aliquem  ex  Apostolis, 
vel  apostolicis  viris,  qui  tamen  cum  Apostolis  persevera- 
verint, habuerit  auctoritatem , et  antecessorem.  Hoc  enim 
modo  Ecclesiae  npostolicae  census  suos  deferunt.  Sicut 
Smyrnaeorum  Ecclesia  habens  Polycarpum  a Joanne  col- 
locatum refert ; sicut  Romanorum  Clementem  a Petro  or- 
dinatum edit.  Proinde  utique  et  caeterae  exhibent,  quos 
ab  Apostolis  in  Episcopatu  institutos  apostolici  seminis 
traduces  habent.»  Hieronymus  c.  Lucif.  cap.  ult.  dicit, 
»in  illa  esse  Ecclesia  'permanendum,  quae  ab  Apostolis  fun- 
data usque  ad  diem  hunc  durat»  Auyustinus  c.  adv.  leg. 
et  Proph.  I,  n.  39.  Ecclesia  ab  Apostolorum  temporibus 
per  episcoporum  successiones  certissimas  usque  ad  no- 
stra , et  deinceps  tempora  perseverat,  et  immolat  Deo  in 
corpore  Christi  sacrificium  laudis. 

Notae,  quae  ad  veram  Ecclesiam  a falsa  secernendam  assig- 
natae sunt,  omnino  certae  sunt,  quia  ex  verbo  scripto, 
et  tradito  probatum  est,  illas  verae  Ecclesiae  competere 
debere.  Neque  dubitari  potest,  illas  publicas , seu  visibi- 
les esse  ita,  ut  omnes,  qui  velint,  illas  dignoscere  valeant ; 
nam  haud  difficile  est,  cognoscere,  quaenam  Ecclesia  uni- 
tatem internam,  et  externam  commendet,  et  tenent,  quae- 
nam prae  caeteris  sancta  praecepta,  sancta  media,  et  sancta 

membra  habeat,  quaennm  ubique  sit  diffusa,  et  existen- 
tiam  suam  nonnisi  ab  ipso  Christo,  et  Aposiolis  repetat, 
quaenam  de  Apostolorum  successoribus  jure  gloriatur  etc. 
Denique  hae  notae,  collective  sumtae,  nonnisi  uni  Eccle- 
siae propriae  esse  possunt,  quia  nonnisi  una  Ecclesia  a 
Christo  fundata,  et  ab  Apostolis  propagata  fuit.  (Kiee, 
S.  I.  P.  H.  Cap.  I.  Art.  I.  8-  1-5-  Perrone  T.  VIII.  P.  I, 
Cap.  IU.) 


Articulus  II. 

Applicatio  theoriae  traditae. 

§.  269. 

• 

Ut  vera  EccleBia  inveniatur,  varias,  quao  se  Christi 
esse  dicunt,  Ecclesias  considerare , iisque  notas  assigna- 
tas applicare  oportet.  Illa  enim  sola  pro  vera  Christi 
Ecclesia  habenda  est,  in  qua  omnes  notae  assignatae  con- 
spiciuntur conjunctae.  — Ecclesiae  autem  Christianae  prae- 
cipuae sunt:  Ecclesia  Romana  Catholica , per  quam  non 
intelligitur  sola  Ecclesia,  in  civitate*,  et  regione  romana 
inclusa,  sed  inteliiguntur  omnes  omnium  locorum  fideles, 
per  unam  fidem  , et  subjectionem  romono  Pontifici  uniti ; 
Ecclesiae  Protest antium,  sub  quo  nomine  praecipue  venit 
Ecclesia  Lutherana  seu  evangelica,  Ecclesia  Calviniana, 
seu  reformata,  et  Ecclesia  Anglicana  etc.,  ac  demum  Ec- 
clesia Graeca  Schismatica , cui  adhaeret  Ecclesia  Rus- 
sica.  Jam  si  Ecclesiis  istis,  quae  de  verae  Christi  Eccle- 
siae nomine  gloriari  solent,  praedictae  quatuor  notae  ap- 
plicentur, sole  clarius  apparebit,  solummodo  primo  loco 
nominatam  Ecclesiam  veram  Christi  Ecclesiam  esse ; id 
autem  de  caeteris  nullatenus  dici  posse.  Nam  1.  verae 
Ecclesiae  notae  omnes  competunt  Ecclesiae  romano- 
calholicae , 2,  non  vero  competunt  Ecclesiis  reliquis. 

§•  270. 

I.  Ecclesiae  Romano-Catholicae  uotae  competunt. 

De  singulis  notis , quae  veram  Ecclesiam  a falsa  se- 
cernunt, facile  est  ostendere,  ipsas  clarissime,  et  certis- 
sime competere  Ecclesiae  romano-catholicae. 

1.  In  hac  nimirum  Ecclesia  adest  Unitas  a)  interna , 
quae  in  una,  eademque  omnium  membrorum  fide  consi- 
stit. Cum  enim  omnes  Catholici  magisterium  authenticum, 
et  infallibile  agnoscere,  et  huic  in  iis,  quae  Christi  Reve- 
lationem concernunt , se  etiam  interno  assensu  subjicere 
teneantur,  dissensus  in  fidei  dogmatibus  dari  nullatenus 
potest:  nam  qui  culpabiliter,  et  pertinaciter  dissentiunt, 
doipso  inter  Ethnicos,  et  Publicanos  recensendi  pronun- 
ciantur.  Nec  obstat,  quod  etiam  catholici  Doctores  (n  plu- 
ribus inter  se  dissentiant ; ea  enim,  in  quibus  dissentiunt, 
non  sunt  dogmata  fidei,  sed  opiniones  liberae,  de  quibus 
certa  revelatio,  et  Ecclesiae  definitio  non  habetur,  b)  Ex- 
terna quoque  unitas  in  Ecclesia  catholica  sat  conspicua 
est:  nam  ubique  habetur  eadem  fidei  professio;  ubique 
administrantur  septem  — nec  plura  , noc  pauciora  Sacra- 
menta, et  omnes , quocunque  in  loco  inveniantur  , subsunt 
legitimis  pastoribus,  ac  praecipue  supremo  visibili  Eccle- 
siae capiti,  Romano  Pontifici,  ceu  Unitatis  Centro.  Qui 
hanc  subjectionem  recusant , eo  ipso  catholicae  communio- 
nis coetu  excidunt. 

2.  Ecclesia  romano-calholica  etiam  Sanctitate  gau- 
det : a)  proponit  enim  doctrinam  sanctam  i.  e.  ad  sanc- 
titatem obligantem,  atque  perducenten;  quod  dum  pronun- 
tiamus, provocamus  adversarios,  ut,  quod  evincere  hac- 
tenus non  potuerunt,  vel  unum  dogma  demonstrent,  quod 
vel  rectae  rationi,  integritati  morum,  aut  verbo  Dei  oppo- 
situm sit.  Adversarii,  qui  nonnullas  Catholicorum  doctri- 

nae  carpserunt  e.  g.  de  cultu  Imaginum,  et  Sanctorum,  de 
usu  indulgentiarum  etc.  istas  vel  non  rite  intellexerunt, 
vel  non  recte  proposuerunt,  vel  maligne  corruperunt,  ut 
saepius  conquestus  est  D.  Bossuetus , qui  ideo  per  suam 
fidei  expositionem  plurimos  in  Ecclesiae  catholicae  sinum 
reduxit.  Imo  haec  Ecclesia  non  solum  divinorum  prae- 
ceptorum observantiam  urget,  sed  etiam  consilia  evange- 
lica  laudat,  et  commendat,  ut  homines  ad  maximam  per- 
fectionem perducantur,  b)  Media  sanctitatis  in  hac  Ec- 
clesia efficacissima  suppeditantur.  Animarum  enim  pasto- 
ribus maxime  inculcatur  , et  praecipitur  praedicatio  verbi 
Dei,  institutio  catechetica,  admonitio  privata  etc.  Adsunt 
septem  Sacramenta,  maxime  efficacia,  ad  homines,  in  quo- 
cunque statu  constitutos,  ad  veram  sanctitatem  , et  aeter- 
nam felicitatem  perducendoB.  Vita  enim  spiritualis  acqui- 
ritur per  Baptismum  , roboratur  per  Confirmationem,  alitur 
per  Eucharistiam;  spiritualiter  mortuo  vita  animae  resti-  . 
tuitur  per  Poenitentiam ; cum  morte  luctans  alleviatur  per 
Extremam  Unctionem:  pro  duobus  hominum  statibus  gra- 
vissimis habetur  Ordo,  et  Matrimonium.  Praeterea  in  hac 
Ecclesia  Sacrificium  praestantissimuin  offertur,  per  quod 
homines  facillimo  ,-  et  perfectissimo  modo  Deum  digne 
adorare,  ipsi  gratias  agere,  satisfastionetn  praestare,  et  ab 
ipso  gratias  obtinere  possunt.  Accedit,  in  hac  Ecclesia  cul- 
tum divinum  cum  externa  pompa,  et  magnificentia,  et  cura 
sacris  caeremoniis  peragi,  quod  hominum  naturae,  et  in- 
doli maxime  consentaneum  est,  et  ad  excitandam  internam 
devotionem  ordinatur.  (§.  47.  Cf.  Chateaubriand,  bie 
©<f)6tttyeitnt  bfd  <5f)riftftrtl)umeg. ) c)  Tandem  Eccle- 

sia romano-catholica  semper  etiam  Sanctos  habet,  qui  per 
dona  extraordinaria,  per  singularia  Spiritus  S.  charismata, 
per  miracula  et  vaticinia  etc.  divina  sanctitatis  suae  testi- 
monia perceperunt.  Id  probant  frequentes  quovis  in  sac- 

culo  institutae  ab  Ecclesia  Beatificationes , et  Canonizatio- 
ncs,  quae  eo  majorem  fulem  merentur,  quo  rigidius  est 
examen , quod  illas  praecedit.  — Non  negamus  quidem, 
mala,  imo  et  pessima  membra  in  hac  Ecclesia  inveniri,  et 
varios  abusus  in  eam  irrepere  posse.  Id  vero  non  impe- 
dit, quominus  Ecclesia  sancta  compelletur.  Paulus  in 
Epistola  utraque  ad  Corinthios , eosdem  appellat  Sanctos 
(c.  1.),  etsi  noverit,  fuisse  in  illa  Ecclesia,  qui  minime 
sancti  fuerint,  ministerii  sacri  contemptores,  ac  incest  etc,, 
licet  abusus  reprehendere  debuisset  (I.  Cor.  11,  17.  etc.). 
Non  itaque  excusandi  sunt,  qui  praetextu  abusuum  e catho- 
lica Ecclesia  excesserunt.  Schisma  eniin  scmpcr  est  ma- 
lum : .-praecidendae  unitatis  , ait  S.  Augustinus  nulla  est 
justa  necessitas^  (I.  2.  'c.  Ep.  Parmeu.  c.  11.) 

3.  Ecclesia,  de  qua  loquimur,  est  vere  catholica,  tum 
quoad  locum,  tum  quoad  tempus,  a)  Haec  sane  ita  dif- 
fusa, et  in  toto  terrarum  orbe  propagata  est,  ut  nulla  regio 
inveniatur,  in  qua  sua  membra  non  habeat.  Quodsi  nume- 
rus spectetur,  Ecclesia  romano-catholica  multo  numerosior 
eBt , quam  omnes  reliquae  Ecclesiae , quae  se  Christianas 
dicunt,  etiam  simul  sumtae.  Catholici  enim  juxta  commu- 
niorem computationem  numerantur  180  000,000;  Protestan- 
tes  cum  innumeris  divisionibus  suis  57.000,000;  Graeci 
schismatici,  quibus  accensentur  Kussi,  et  aliae  sectae  orien- 
tales 41.000,000.  (Cf.  Perrone  1.  c.  n.  237.  iii  not.)  b) 
Ecclesia  romano-catholica  sola  est,  quae  dicere  potest,  et 
actu  dicit,  se  nunquam  defecisse,  se  semper  extitisse. 
Sicut  enim  in  Ecclesia  romana , sic  et  in  aliis  huic  unitis 
Ecclesiis  eadem  semper  fides  viguit,  quia,  historia  eccle- 
siastica teste,  nunquam  alia  regula  fidei  obtinuit,  nisi  quod 
semper,  quod  ubique,  quod  ab  omnibus  creditum  est.  Ideo 
caute  perpetuo  invigilatum  est,  ne  quid  innovetur,  nisi 
quod  traditura  fuit.  Licet  porro  adversarii  saepe  concla- 

maverint,  Ecclesiam  romanam  defecisse,  nunquam  tamen 
id  probare  potuerunt,  et  in  tempore  defectionis  assignando 
ipsi  deficiunt. 

4.  Ecclesia  romano-catholica  etiam  apostolica  est, 

a)  quia  omnem  et  solam  Apostolorum  doctrinam  tenet, 
omnem,  quia  non  solum  ea,  quae  ab  Apostolis  scripta,  sed 
etiam  ea,  quae  oretenus  tantum  praedicata  fuerunt,  ut  a 
Christo  revelata  assumit,  et  solam,  quia  nihil  de  fide  cre- 
dendum decernit,  nisi  Apostolos  id,  ut  a Christo  acceptum, 
docuisse,  vel  ex  Scriptura,  vel  ex  Traditione  constet. 

b)  Denique  in  Ecclesia  romano-catholica  adsunt  successo- 
res Apostolorum,  quibus  solis  inest  potestas  ordinandi 
ministros  ecclesiasticos,  sine  quibus  esse  vera  Ecclesia 
minime  potest ; in  eadem  est  etiam  successor  Petri  , cujus 
eminentior  potestas , seu  Primatus  non  in  alium , risi  in 
romanum  Pontificem  transire  potuit.  Huic  notae  jam  Ve- 
teres plurimum  tribuerunt,  et  ex  hac  romanae  Ecclesiae 
praerogativa  etiam  recentioribus  temporibus  nonnulli  ad 
saniora  consilia  redierunt 

Contra  ea,  quae  modo  dicta  sunt,  nihil  solidi  objici  potest. 
Adversarii  tamen  conantur  veritatem  sole  clariorem  ob- 
scurare, ot  difficultates  .movere,  quas  solvit  Cl.  Perrone 
1.  c.  n.  248  etc.  etc. 

8-  «71. 

II.  Ecclesiis  Protestantium  notae  non  competunt. 

Notae  verae  Christi  Ecclesiae  omnino  desunt  Eccle- 
siis Protestantium  i.  e.  Ecclesiae  Lutheranae,  Calviuianae, 
Anglicanae,  et  multo  magis  Socinianae,  aliisque  sectis,  ex 
Protestantismo  ortis. 

1.  Non  adest  in  his  Ecclesiis  unitas  a)  interna, 
quia  non  datur  magisterium  authenticum,  et  infallibile,  cui 
omnes  se  subjicere  debeant,  et  cui  tuto  acquiescere  possint. 
Imo  cum  pro  regula  fidei  S.  Scripturam  assumant,  per 

spiritum  privatum  exponendam,  non  potest  linitas  in  fide 
exurgere,  sed  dissensionibus  janua  aperta  est.  Ipsum  Lu- 
therum  sibi  in  doctrinis  suis  constantem  non  mansisse, 
Protestandum  Ecclesias  continuas  variationes  passas , ct 
confessiones  quoque  fidei  publicas  saepius  mutatas  fuisse, 
invicto  modo  ostendit  Bosauetus  in  Hist.  Variat.  Eccl. 
Prot.  b)  Deest  quoque  in  Ecclesiis  ProtcBtantium  unitas 
externa , tum  quia  non  ubique  eadem  professio  fidei  viget, 
tum  quia  non  unanimis  circa  Sacramentorum  numerum 
consensus  adest,  tum  quia  non  agnoscunt  Primatem,  ceu 
Centrum  unitatis,  cui  omnes  subesse  debeant.  Clamitant 
equidem  Protestantes,  se  per  mutuam  charitatem,  in  Evan- 
geiio  maxime  commendatam  in  unum  Spiritum,  et  in  unum 
corpus  coadunari.  Sjed  haec  charitas,  quae  juxta  Evange- 
1 i u in  ad  omnes  homines,  etiam  ad  Judaeos,  et  Infideles 
extenditur,  non  potest  illa  nota  dici,  quae  efficere  debet, 
ut  Ecclesia,  seu  coetus  fidelium  unum  spiritum,  et  unum  . 
corpus  constituat. 

2.  Sanctitas  Ecclesiis  Protestandum  attribui  non  po- 
test. a)  Doctrinas  enim  sanctitati  contrarias  ipsi  Prote- 
stantismi  coryphaei  proposuerunt.  Sio  Lutherus  docuit, 
sola  fide,  seu  fiducia  in  Christi  merita  hominem  pecca- 
torem justificari,  bona  opera  necessaria  non  esse,  imo 
haec  ne  a justificato  quidem  homine  perfici  posse  etc.  etc. 
Calvinus  asseruit,  homines  ferrea  necessitate  sive  ad  bona, 
sive  ad  mala  opera  impelli,  dari  absolutum  tum  praede- 
stinationis , tum  reprobationis  decretum  etc.  (Cf.  Mbhler 
Simb  lib.  1.  cap.  3.)  Protestantes  sat  communiter  etiam 
consilia  ovangelica  spernunt,  et  vilipendunt.  b)  Requisita 
quoque  ad  sanctitatem  media  desunt;  dyo  etenim  tantum 
sacramenta  habcntnr,  et  nullum  sacrificium,  quod  tamen 
etiam  barbarae  gentes  ad  cultum  divinum  necessarium 
duxerunt.  Ob  defectum  omnis  in  cultu  externo  magnifi- 

centiae,  et  sacrarum  caeremoniarum,  religiositatem,  ac  de- 
votionem internam  requisito  fulcro  destitui , ipsi  Proje- 
stantes  moderatiores  conqueruntur.  — c)  Quod  sanctitatem 
membrorum  attinet,  ipsos  Protestantismi  auctores  sanctos 
non  fuisse,  in  confesso  est  apud  omnes.  Constat  enim 
Lutherum  superbia,  et  ambitione  plenum  fuisse,  intoleran- 
tem, sibi  contradicentes  turpissimis  conficiiB,  et  sarcasmis 
obruisse,  virginitatis  voto  ligatum  matrimonium  iniisBe  etc. ; 
eodem  modo  de  Zuinglio,  de  Calvino  et  aliis  varia  flagi— 
tia  a testibus  fide  dignissimis  enarrantur.  Absit  equidem, 
ut  omnes  Protestantismo  adhaerentes  sinistre  judicemus, 
et  de  corruptis  moribus  vellicemus.  Dantur  enim , qui 
fivangelii,  et  rationis  dictamina  sequentes,  honestam  vitam 
agunt,  et  multi  in  inculpabili  errore  versantur,  atque  ideo, 
verae  Ecclesiae  uniti  per  gratiam  divinam  ad  pietatem 
fovendam  adjuvantur.  Sed  tamen  Protestantium  Ecclesiae 
. ne  unum  quidem  exhibere  possunt,  cujus  sanctitas  per  mi- 
racula , vaticinia , aut  alia  Bigna  supcrnaturalia  probata 
fuisset.  Ad  tale  quid  ostendendum,  irritos  semper  cona-  . 
tus  adhibuerunt.  (Cf.  Perrone  1.  c.  n.  242  in  not.) 

3.  Ecclesiae  Protestantium  neque  quoad  locum , neque 
quoad  tempus  catholicae,  seu  universales  dici  possunt, 
a)  Ex  dictis  enim  apparet,  omnes  Ecclesias  Protestantium, 
simul  6umtas,  cum  extensione,  et  numerositate  Ecclesiae 
romano-catholicae  comparari  non  posse.  Conati  sunt  equi- 
dem Protestantes  Ecclesiam  graeco-schismaticam  in  suas 
partes  trahere,  sed  frustra,  nam  eorum  doctrina  in  duplici 
Graecorum  concilio,  ConBtantinopolitano  , et  Hierosolymi- 
tano, anno  1672,  damnata  fuit.  Eodem  modo  Protestantes, 
gloriosis  Catholicorum  successibus  perculsi,  sub  finem 
Baeculi  decimi  septimi  tentarunt  per  missiones  gentes  in- 
fideles Ecclesiis  suis  aggregare;  ast  licet  in  hunc  finem 
plurimos  labores,  maximosque  sumtus  impenderent,  parum 

tamen  profecerunt,  eorumque  missiones  magna  ex  parte 
steriles  manserunt.  (Cf.  Perrone  t.  I.  P.  II.  Prop.  10.) 
b)  Multo  minus  Ecclesiis  Protestandum  Catholicitas  quoad 
tempus , seu  perpetua  duratio  competit.  Nam  ante  Luthe- 
rum  non  fuerunt  Lutherani,  ante  Calvinum  non  fuerunt 
Calviniani,  ante  Henricum  VIII.  non  fuit  Ecclesia,  uti  modo 
extat,  Anglicana.  Hisce  ergo  Ecclesiis  jure  dici  potest 
cum  Tertulliano  : «Heri  non  fuistis.^  Neque  de  perenni, 
et  constanti  fide  gloriari  Protestantes  possunt,  quae,  ut 
jam  dictum  est,  continuo  apud  ipsos  mutatur,  et  juxta 
ipsorum  systema  mutari  debet , imo  nostris  praecipue 
temporibus  ita  mutata  fuit,  ut  celebriores  ipsorum  Theo- 
logi, fundamentalia  Religionis  Christianae  dogmata  negan- 
tes, ad  Socinianismum , seu  Rationalismum  transirent. 

4.  Minime  Ecclesiae  Protestandum  apostolicac  dici 
possunt,  a)  Non  enim  omnem  Apostolorum  doctrinam, 
tenent,  quia  alterum  Revelationis  fontem  i.  e.  traditionem 
rejiciunt,  neque  solam  Apostolorum  doctrinam  sequuntur, 
quia  S.  Scripturam  non  juxta  authenticae  interpretationis 
lineam,  Bed  juxta  privatum  suum  spiritum , erroribus  ob- 
noxium , exponunt.  — b)  Denique  desunt  ipsis  penitus 
successores  Apostolorum,  legitima  auctoritate  missi,  et  re- 
quisita potestate  instructi.  Nam  LutheruS,  et  Calvinus  re- 
formationem aggressi  sunt  sine  missione,  et  potestate  le- 
gitima, neque  ordinaria,  quia  potestatem  romani  Pontificis, 
et  Episcoporum  eversam  voluerunt,  neque  extraordinaria, 
quia  nullis  miraculis,  vaticiniis , aut  aliis  supernaturalibus 
signis  se  ut  legatos  divinos  comprobarunt:  idem  de  Hen- 
rico  VIII.  aliisque  variarum  sectarum  auctoribus  dicen- 
dum est,  qui  cum  ipsi  legitima  missione,  et  potestate  ca- 
rerent, hanc  in  alioB  transfundere  non  poterant. 

Ecclesia  graeca  potest  duplex  discerni  — unita,  et  non  uni- 
ta, et  haec  vel  Patriarchae  Constantinopolitano  subjecta , 

nd  quam  praeter  Ecclesiam  ConstantinopolUanam- Antio- 
chena, Hierosolymitana,  et  Alexnndrina  pertinet,  vel  soci- 
ata tantum,  ut  Ituthenica,  vel  ab  eo  dissidens,  ut  sectae 
Nestorianorum,  Eutychiaoorum  etc.  Sub  nomine  Ecclesiae 
graecae  schismaticae  veutt  Ecclesia  graeca  Patriarchae 
Constanlinopolitano  vel  subjecta,  vel  sociata.  Haec  qui- 
dem quoad  doctrinae  capita  multo  magis  Ecclesiae  romano- 
catholicae  affinis  est,  quam  Ecclesiae  Protestantium , sed 
tamen  non  omnes  verae  Ecclesiae  notae  ipsi  competunt. 
Nam  a)  Unitas  externa  ipsi  deest  ob  defectum  Primatus  a 
Christo  instituti,  neque  enim  Patriarcha  Constantinopoli-  ' 
tanus , neque  sacra  Ruthenorum  synodus  se  ut  supremum 
authenticum  i.  e.  a Christo  Institutum  tribunal  comprobare 
potest,  cum  de  humana  utriusque  institutione  constet.  — 
b)  Sanctitas  quoque  huic  Ecclesiae  attribui  non  potest, 
cum  magna  ex  parte  ignorantiae,  et  ruditatis  tenebris  in- 
volvatur : et  post  lugendum  Schisma  nullum  hujus  Eccld- 
siae  membrum  ostendi  potest,  cujus  sanctitas  per  miracula, 
vaticinia,  vel  alia  supernaturalia  charismata  comprobata 
fuerit,  c)  Neque  haec  Ecclesia  catholica  est  quoad  lo- 
cum, cum  extra  orientales  p|agas,  atque  Russiam  vix  ali- 
quam extensionem  habeat , multisque  gentibus  fere  ignota 
ait.  Immerito  quoque  de  nnliqua , et  perpetua  fide  gloria- 
tur, cum  ab  hac  defecerit,  negando  processionem  Spiritus 
S.  a Filio,  quam  antiqui  Patres,  etiam  Graeci,  crediderunt, 
et' non  agnoscendo  Primatum  in  Petro,  ejusque  successo- 
ribus divinitus  institutum,  quem  Orientales  quoque  ante 
lugendum  Schisma  et  theoretice,  et  practice  agnoverunt, 
d)  Ex  eadem  ratione  apostolica  dici  nequit,  quia  non  in- 
tegrnm,  et  puram  Apostolorum  doctrinam  tenet,  et  licet 
Ecclesias  ab  Apostolis  fundatas  in  se  contineat,  tamen, 
quod  praecipuum  est,  successorem  Petri  non  habet. 

§.  273. 

Conclusio. 

Ex  dictis  patet,  verae  Ecclesiae  notas  in  Ecclesia  ro- 
mano-calholica  omnes  clarissime  inveniri,  easque  tieesae 

caetcris  coetibus  Christianorum.  Ergo  Ecclesia  romano- 
catholica  est  sola  vera  Christi  Ecclesia,  quam  omnes  am- 
plecti jubentur,  cui  omnes  integra  mente  adhaerere,  et  in 
qua  omnes  constanter  perseverare  debent , ut  ad  aeternam 
salutem  perveniant.  Oportet  ergo,  quemlibet  eosdem  sen- 
sus habere,  quoB  jam  habuit,  et  expressit  S.  Augustinus 
c.  Kpist.  Eundam,  cap.  4.  scribens  : -,Multa  sunt  alia,  quae 
in  ejus  (Ecclesiae  catholicae)  gremio  me  justissime  tenent. 
Tenet  consensio  populorum,  atque  gentium : tenet  auctori- 
tas miraculis  inchoata,  spe  nutrita,  chariiate  aucta,  vetu- 
state firmata:  tenet  ab  ipsa  sede  Petri  Apostoli,  cui  pas-. 
cendas  oves  suas  post  resurrectionem  suam  Dominus 
commendavit,  usque  ad  praesentem  Episcopatum  successio 
sacerdotum : tenet  postremo  ipsum  Catholicae  nomen.  Ita 
ergo. tot,  et  tanta  nominis  christiani  charissima  vincula  recte 
hominem  tenent  credentem  in  catholica  Ecclesia.  Apud 
vos  (haereticos)  autem,  ubi  nihil  horum  est,  quod  me  in- 
vitet , ac  teneat , sola  personat  veritatis  pollicitatio.  Si 
autem  tantummodo  promittitur,  et  non  exhibetur,  nemo  me 
movebit  ab  ea  fide,  quae  animum  meum  tot,  et  tantis  ne- 
xibus Christianae  religioni  adjungit. 

Appendix 

De  Tolerantismo  religioso. 

S-  273. 

Tolcrantismi  religiosi  notio. 

Duplex  Tolerantismus  secernitur,  civilis,  et  religio- 
sus: prior,  qui  etiam  tolerantia  politica  nominari  solet, 
non  eat  nisi  licentia,  seu  facultas  , quam  Princeps,  vel 
Respublica  alienae  religionis  asseclis  concedit,  ut  religio- 
nem suam  publice  profiteri,  et  exercere  possint.  De  hoc 
tolerantismo  civili  hic  non  est  sermo,  sed  de  religioso, 

qui  est  error  eorum , qui  putant , etiam  extra  Ecclesiam 
catholicam  in  alia  Religione,  vel  Ecclesia  aeternam  salutem 
obtineri  posse.  — Error  iste,  teste  Eusehio , jam  Saeculo 
II.  a quodam  haeretico  traditus  fuit ; et  etiam  S.  Augusti- 
nus loquitur  de  haeresi,  quae  dicit,  omnes  haereticos  recte 
ambulare.  Sed  haec  absurda , et  impia  sententia  praecipue 
a Novatoribus  lugendo  reformationis  tempore  propugnata 
fuit.  Tolerantismum  vero  varii  varie  extenderunt,  et  ideo 
triplex  distinguitur,  universalis,  particularis,  et  particu - 
larissimus  : a)  Toleranlismus  universalis  est  error  eo- 
rum, qui  dicunt , homines  in  quacunque  religione  salvari 
posse,  sive  sint  Ethnici,  sive  Mahumelani  , sive  Judaei, 
sive  Christiani,  b)  Toleranlismus  particularis  est  error 
eorum,  qui  docent,  salutis  viam  patere  iis  omnibus,  qui 
Religionem  Christianam  colunt , quamcunque  demum  Eccle- 
siam amplectantur  sive  Catholicam,  sive  Graecam,  sive 
Lutheranam,  sive  Calvinianam  ete.  Sed  etiam  iste  tole- 
rantisnius  saeculo  decimo  septimo  restrictus  fuit  a Calvi- 
nianis,  qui,  ut  damnationem  suam , quam  in  synodo  Dor- 
draci  habita  contra  Arminianos  pronuntiaverant,  vindi- 
carent, auctore  Petro  Jurio  distinctionem  inter  articulos 
fundamentales  , et  non  fundamentales  statuerunt,  et  sic 
originem  dederunt  c)  tolerantismo  particularissimo , qui 
est  error  eorum , qui  omnibus  illis  salutem  aeternam  pro- 
mittunt, qui  Religionem  Christianam  colentes  in  nullo  ar- 
ticulo fundamentali  dissentiunt:  huic  postmodum  sententiae 
etiam  aliae  Protestandum  sectae  subscripserunt.  — Ast 
huic  triplici  errori  opponitur  doctrina  catholica,  quae  dicit, 
omnes  homines  sub  dispendio  salutis  obligari,  ut  veram 
Christi  Ecclesiam  amplectantur,  extra  quam  via  salutis  non 
patet.  Ut  hujus  doctrinae  veritas  probetur,  error  illi  op- 
positus, i.  e.  Toleranlismus  refutandus  est. 

$.  274. 

Tolerantiam!  religiosi  refutatio. 

Omnes  homines  strictissime  obligari,  ut  veram  Christi 
Ecclesiam,  i.  e.  romano-catholicam  amplectantur,  extra  quam 
aeternam  salutem  consequi  non  possunt,  atque  ideo  tole- 
rantismum  neque  universalem,  neque  particularem,  neque 
particularissimum  admitti  posse,  tum  es  S.  Scriptura , 
tum  es  Traditione , tum  es  rationibus  theologicis  probatur. 

1.  In  S.  Scriptura  clarissimis  verbis  refutatur,  et 
damnatur  tolerantismus  a)  universalis : in  S.  Litteris 
enim  manifeste  traditur,  sine  fide  in  Christum  aeternam 
salutem  obtineri  non  posse.  Christus  enim,  cum  Aposto- 
lis praecepit,  ut  euntes  in  universum  mundum  praedicent 
Evangelium  omni  creaturae,  addit:  Qui  crediderit  (vobis 
Evangelium  meum  praedicantibus)  et  baptizalus  fuerit, 
salvus  erit,  qui  vero  non  fr  ediderit , condemnabitur 
(Mare.  16,  16.)  — Idem  divinus  mundi  Kederotor  loquens 
de  necessitate  baptismi  ait:  Nisi  quis  renatus  fuerit  es 
aqua,  et  Spiritus  S.,  non  potest  introire  in  regnum  Vei. 
(Jo.  3,  5.).  Et  inferius  laudans  Bummam  Patris  dilec- 
tionem, qua  filium  suum  unigenitum  pro  salute  hominum 
misit,  ait : Qui  credit  in  eum  non  judicatur ; qui  autem 
non  credit,  jam  judicatus  est,  quia  non  credit  in  nomi- 
ne unigeniti  filii  Dei.  (Jo.  8,  18.).  Eandem  veritatem 
iterum  repetit,  dicens : Qui  credit  in  Filium,  habet  vitam 
aeternam , qui  autem  incredulus  est  Filio,  non  videbit 
vitam,  sed  ira  Dei  manet  super  eum ■ (Jo.  8,  36.)  Pe- 
trus, ut  Judaeos  ad  recipiendum  Evangelium  Jcsu  Christi 
Nazareni  excitaret , ait : non  est  in  alio  aliquo  salus. 
Nec  enim  aliud  nomen  est  sub  coelo  datum  hominibus , 
in  quo  oporteat  nos  salvos  fieri.  (Act.  4,  12.).  Paulus 
II,  Thess.  1,  7.  ete,  annunciat  diem  judicii , et  adventum 
Dogm.  gen.  45 

Domini  Jesu  in  flamma  ignis  dantis  vindictam  iis,  qui 
non  noverunt  Deum,  et  qui  non  obediunt  Evangelio 
Domini  nostri  Jesu  Christi,  qui  poenas  dabunt  in  in- 
teritu aeternas. Apertissime  ergo  cum  S.  Scriptura 

pugnat  sententia  eorum,  qui  dicunt , homines  in  quacunque 
Religione  aeternam  suam  salutem  consequi  posse,  b)  Sed 
eodem  modo  per  clarissima  S.  Literarum  effata  etiam 
Tolerantismus  particularis,  et  particularissimus  destrui- 
tur. Nam  juxta  hanc  erroneam  sententiam  non  opus  esset, 
ut  omnia  credantur,  quae  revelata  sunt,  sed  sufficit,  in 
Christum  credere,  vel  saltem  in  praecipuis  dogmatibus, 
Beu  in  articulis  fundamentalibus  consentire ; circa  reliqua 
dissensio  ita  licita  dicitur,  ut  a'  salute  aeterna  neminem 
excludat.  — Sed  S.  Scriptura  omnino  contrarium  docet. 
Strictissime  enim  praecepit,  ut  omnia  credantur,  unitatem 
in  fide  gravissime  exigit , et  omnes  circa  fidem  dissensio- 
nes damnat,  uti  probatum,  est  (§.  263  n.  1 et  n.  2). 
Ergo  etiam  tolerantismus  particularis,  et  particularissimus 
S.  Scripturae  e diametro  opponitur. 

2.  Cum  S.  Scriptura  consonat  traditio.  SS.  Patres 
enim  unitatem  fidei  maxime  commendant  (§.  263  n.  3), 
ideo  haereticos  (§.  260  n.  2.)  et  schismaticos  (ib.  n.  3.) 
ab  Ecclesia,  et  a salute  alienos  pronuntiant,  et  aperte  as- 
serunt, extra  veram*  Christi  Ecclesiam  salutem  non  dari. 
Praeter  loca  jam  citata  etiam  sequentia  huc  pertinent: 
Ignatius  M.  Ep.  ad  Philad.  c.  3.  ait : >, Nolite  errare,  fra- 
tres! si  quis  schisma  conflantem  sequatur,  regnum  Dei 
non  haereditabit,  et  si  quis  in  alia  opinione  versetur,  non 
consentit  cum  passione  Christi.«  — Idem  Ep.  ad  Ephes. 
c.  16.  inquit:  «Nolite  seduci  fratres!  adulteri  regnum  Dei 
non  haered itabunt.  Si  autem  isti,  qui  hoc  juxta  carnem 
fecerunt,  morte  mulcliat,  et  condemnati  sunt,  quanto  magis 
id  ille  meretur,  qui  per  pravam  doctrinam  fidem  Dei  cor- 

rumpit,  pro  qua  Jesus  Christus  crucifixus  est.  Qui  tali 
labe  maculatus  est,  in  ignem  inextinguibilem  ibit,  uti  et 
ille,  qui  ipsi  consentit.»  — Tertullianus  1.  de  praescript. 
c.  37.  ita  heterodoxos  alloquitur : «Apostoli  — «vos  certe 
cxhaereditaverunt  sempcr,  et  abdicaverunt,  ut  extraneos, 
ut  inimicos : unde  autem  extranei,  et  inimici  Apostolis 
haeretici,  nisi  ex  diversitate  doctrinae,  quam  unusquisque 
de  suo  arbitrio  adversus  Apostolos  aut  protulit,  aut  rece- 
pit.“  Origenes  comment.  ad  Tit.  ait:  « Sicut  illi,  qui  for- 
nicaverunt,  regnum  Dei  non  possidebunt,  ita  nec  hi,  qui 
haereses  tenuerunt:"  et  Hom.  8.  in  Jos.  expresse  dicit: 

„Extra  Ecclesiam  nemo  salvatur.»  Cyprianus  1.  de  unit. 

Eccl.  inquit  : ,, Quisquis  ab  Ecclesia  segregatus  adulterae 
jungitur,  a promissis  Ecclesiae  separatur,  nec  perveniet 
ad  Christi  praemia  . . Alienus  est,  profanus  est,  hostis  est: 
habere  jam  non  potest  Deum  patrem , qui  Ecclesiam  non 
habet  matrem.  Si  potuit  evadere  quisquam , qui  extra  ar- 
cam Noe  fuerit,  et  qui  extra  Ecclesiam  fuerit,  evadit.»  — 
Hilarius  Piet,  in  Ps.  146.  n.  12.  docet : «In  sola  catho- 
lica Ecclesia,  sicut  columba  in  arca  vera  quies  invenitur, 
et  semita  ad  coelum.»  Ambrosius  in  Luc.  1.  7.  n.  95. 
scribit : „Omnes  haereticos,  et  schismaticos  a regno  Dei, 
et  ab  Ecclesia  intellige  separatos.»  «Mirum  proinde  non 
est,  ait  ad  Novalianos  (de  Poenit.  I.  2.  c.  4.  n.  27.)  si 
salutem  aliis  negatis , qui  vestram  recusatis.»  Hierony- 
mus, quem  Petrus  Jurius  suae  causae  patronum  appellat,  , 

(Ep.  14,  al.  57.  ad  Damasum  P.)  ita  scribit:  «Cathedrae 
Petri  communioni  consocior..  . Non  novi  Vitalem,  Mele- 
tiuni  respuo,  ignoro  Paulinum ; qui  tecum  non  colligit, 
spargit.  — Supra  illam  Petram  aedificatam  Ecclesiam  scio. 
Quicunque  extra  hanc  domum  agnum  comederit , profanus 
eBt.  Si  quis  in  Noe  arca  non  fuerit , peribit  regnante  di- 
luvio.» — Augustinus  1.  de  im.  bapt.  c.  16.  n.  31.  ait: 

45  * 

» Intra  istam  aream  (Ecclesiam)  boni , et  mali  esse  pos- 
sunt, extra  eam  boni  esse  non  possiint.«  — Huic  traditioni 
insistens  Concilium  Lateranense  IV  (cap.  Firmiter)  defi- 
nivit: Una  est  Fidelium  universalis  Ecclesia,  extra 
quam  nemo  salvatur. 

3.  a)  Christus  Revelationem  mundo  attulit,  ut  modum 
indigitet,  quo  homines  Deum  colere,  et  salutem  suam  ope- 
rari debeant:  quodsi  homines  hunc  modum  servare  nolint, 
partam  a Christo  salutem  consequi  non  possunt,  b)  Chri- 
stus instituit  Ecclesiam  docentem,  quam  omnes  audire, 
(Cap.  II.)  et  imperantem  , cui  omnes  obedire  (Cap.  IU.) 
tenentur.  Qui  gravissimum  hoc  Christi  praeceptum  non 
adimplent,  eodem  modo  salvari  non  possunt,  sicut  illi, 
qui  alia  gravia  Dei  praecepta  violant,  c)  Qui  sententiam 
defendit,  non  omnia  credenda  esse,  quae  revelata  sunt  a 
Christo,  in  Filium  Dei  impius,  et  blasphemus  est,  quia 
eo  ipso  adstruere  cogitur,  aliquid  a Christo  revelatum 
esso  vel  falsum,  vel  saltem  inutile  ita,  ut  idem  sit,  sive 
credatur,  sive  non  credatur,  d)  Theoriam  Protestandum 
de  articulis  fundamentalibus  , et  non  fundamentalibus  in 
Rovelalione  fundamentum  non  habere,  jam  ex  eo  apparet, 
quia  inter  ipsos  nunquam  unanimi  consensu  statutum  fuit, 
quaenam  doctrinae  pro  articulis  fundamentalibus  habendae 
sint. 

Catholicorum  doctrina,  qua  dicitur,  extra  Ecclesiam  catholi- 
cam neminem  salvari  posse,  multis  nimis  dura,  Dei  miseri- 
cordiae, et  charitatl  contraria  videtur:  ideo  etiam  jam 
nonnulli  Ecclesiam  catholicam  respuendam  esse  ccnsue- 
runt,  quia  tam  crudelem,  ac  Deo  indignam  sententiam  de- 
fendit. — Gravissime  autem  aberrant,  qui  talia  sentiunt, 
et  deblaterant.  Nam  a)  Catholici  hanc  sententiam  non 
defenderent,  nisi  revelata  esset;  Ipsam  autem  revelatam 
esse  ex  utroque  Revelationis  fonte  jam  probatam  est.  bl 
Haec  porro  sententia  Deo  indigna,  vel  ejus  attributis  con- 

trarla  nullo  modo  dici  potest.  Deus  euim  nullo  modo  fene- 
bntur  ad  lapsum  genus  humanum  redimendum  , et  si  hoc 
non  praestitisset,  a nemine  reprehendi  posset,  sed  infinite 
sanctus,  justus,  et  bonus  laudandus  esset.  Cum  nutem 
Deus  ex  Infinita  bonitate  homines  in  pecoata  lapsos  redi- 
mere decrevit,  quis  reprehendet  eum  , aut  quis  ipso  indig- 
num judicabit,  quod  pro  liberrima  sua  voluntate,  et  infinita 
sapientia  conditiones  praescripserit,  quas  homo  adimplere 
debent , ut  fructuum  Redemtionis , et  recuperatae  salutis 
particeps  reddatur?  inter  conditiones  autem  praescriptas 
hanc  praecipuam  nobis  Revelatio  nsslgnnt,  quod  homines, 
institutam  a Christo  Ecclesiam  ingrediantur  , et  illi  per- 
fecte subjiciantur.  Quid  facilius,  quid  melius,  quid  sapien- 
tius praescribi  potuisset?  omni  juro  ergo  Dens  illos  dam- 
nat, qui  talem  conditionem  adimplere  recusant.  Ipsa  sana 
ratio,  si  misericordiam,  et  charitatem  Dei  extollit,  infini- 
tam ejus  sanctitatem,  sapientiam,  et  justitiam  negare  non 
potest.  — Hominum  profecto  non  est , sapientiae  divinae 
regulas  praescribere,  vel  limites  infinitae  misericordiae, 
et  infinitae  justitiae  assignare,  cum  omnia,  quae  Deus  ens 
primum,  et  independens  decernit,  nou  aliunde  bona,  sancta, 
sapientia,  et  justa  dici  possint,  nisi  ex  eo,  quia  vult,  e) 
Denique  nota  difficultas  maxima  ex  parte  evanescit,  si 
doctrina  catholica  rite  exponitur.  Dum  enim  Ecclesia  ca- 
tholica dicit,  infideles,  qut  neo  baptizat!  sunt,  nec  fidem 
in  Christum  concipiunt , aeternam  salutem  consequi  non 
posse,  inter  illos,  qui  culpabiliter,  et  eos  qui  Inculpabiliter 
in  infidelitate  manent , distinguit.  Qui  culpabiliter  errori 
inhaerent,  dum  veritatem  agnoscere  possent,  et  deberent, 
juxta  ipsa  sanae  rationis  dictamina  jure  plectuntur.  Qui 
autem  omnino  inculpabiliter  infidelitati  suae  insistunt,  uti 
suut,  quibus  Evangelium  nunquam  praedicatum  fuit  (Rom. 
10,  11.);  hi  damnantur,  aut  puniuntur  non  propter  dis- 
sensum, seu  neglectum  Ecclesiae  ingressum,  sed  propter 
peccatum  originale,  quod  in  ipsis  non  deletur,  vel  propter 
peccata  actualia,  quae  commiserunt:  justum,  et  aequum 
autem  semper  est,  ut,  qui  peccavit,  puniatur.  Si  quis  au- 

tem  .hujusmodi  infidelis  legem  naturalem  exacte  observet, 
veritatem  amet,  et  Deum,  quem  rationis  lumine  agnoscit, 
invocet,  etiam  per  miraculum,  ut  Cornelius  Centurio,  et 
Eunuchus  Reginae  Candacis  ad  rectam  fidem  perduci  po- 
test. — S.  Thomas  Aq.  dicit,  Deum  potius  Angelum  mi- 
surum  esse  ad  .talem  infidelem  instruendum,  qunm  permis- 
surum, ut  sine  regeneratione  pereat.  Neque  Angelo  opus 
est,  cum  Deus  per  gratias  iuternns  fidem  supcrnaturatem, 
et  chnritntem  excitare  possit.  Imo  non  desunt,  qui  putam, 
infidelom,  qui  legem  naturalem  observat,  paratus  ad  om- 
nia perficienda,  quae  Deus  ab  ipso  exigit,  baptismo  flami- 
nis, seu  desiderii  purgari,  Ecclesiam  ingredi,  et  aeternam 
salutem  consequi  posse.  — Quoad  haereticos  Ecclesia  ca- 
tholica distinguit  formales,  qui  culpabiliter,  et  pertinaciter 
errorem  tenent,  et  materiales  , qui  sine  omni  culpa,  et 
pertinacia  ^n  errore  cubant. — Illi  se  ipsos  damnationi  ob- 
noxios reddunt;  hi  vero  Ecclesiae  catholicae  membra  ma- 
nent, et,  si  cacteroquin  rectam  vitam  agant,  salvantur. 
Idem  S.  Augustinus  docet,  qui  Ep.  103  ad  Dior,  ait: 
„Qui  sententiam  suam,  quamvis  falsam,  et  perversam 
nulla  pertinaci  animositate  defendunt,  praesertim,  quod 
' non  audacia  praesumtionis  suao  pepererunt,  sed  a se- 
ductis, et  iu  errorem  lapsis  parentibus  acceperunt,  quae- 
runt autem  cauta  sollicitudine  veritatem , corrigi  parati 
cum  invenerint,  nequaquam  sunt  inter  haereticos  repu- 
tandi.11 (Perrone  T.  I.  P.  II.  Prop.  11.  et  12.) 

Sectio  II. 

De  Ratione  in  relatione  ad  Religionem  revelatam 
spectata. 

§•  275. 

Ratio  homini  data  est,  ut  veritatem  inquirat,  et  cog- 
noscat, et  licet  per  labem  originalem  ipsius  vires  ininii- 

nutae,  et  debilitatae  sint,  non  tamen  extinctae  fuerunt,  sed 
homo,  ope  rationis,  potest  ad  certas  cognitiones  pervenire, 
quod  contra  Scepticos  ipsa  experientia,  et  sensus  intimus 
probant.  Multae  quoque  Religionis  naturalis  veritates  per 
rationem  satis  certo  cognosci  possunt.  Ideo  Paulus  Gen-. 
tes,  revelatione  destitutas  reprehendit , quod  lumine  ratio- 
nis usae  non  sint  ad  Deum  recte  cognoscendum,  et  glo- 
rificandum : ait  enim  Roni.  1,  20.  etc.  Invisibilia  ipsius 
(Dei)  a creatura  mundi  per  ea,  quae  facta  sunt,  intel- 
lecto conspiciuntur : sempiterna  quoque  ejus  virtus  et 
divinitas : ita,  ut  sint  inexcusabiles  , quia  cum  cogno- 
vissent Deum , non  sicut  Deum  glori f caverunt  etc.  Ne- 
gari ergo  nequit,  dari  veritates , ad  Religionem  naturalem 
spectantes , quarum  cognitionem  sufficientem , et  certam 
ratio  sibi  comparare  potest.  Quoniam  autem  homines 
etiam  ad  Religionis  naturalis  completam  cognitionem  non- 
nisi difficillime  per  solam  rationem  pertingunt,  ac  in  ea 
inquirenda  facile'  aberrant,  et  quia  dantur  veritates  ad 
Religionem  pertinentes,  scitu  necessariae,  et  rationi  imper- 
viae (P.  I.  S.  II.  Cap.  III.)  ; ideo  Deus  0 M.  hominibus 
per  Revelationem  subvenit.  Quaeritur  ergo  jam,  quid  ratio 
circa  Religionem  revelatam  praestare  possit,  ac  debeat. 
Quaestio  haec  eo  majoris  momenti  est,  quo  plures  hac 
de  re  sententiae  nostris  praecipue  temporibus  circumferun- 
tur. Ut  autem  quaestio  haec  solvatur  1.  theoria  de  usu 
rationis  in  Religionis  revelatae , ac  Theologiae  negotio 
statuenda,  2.  dein  haec  theoria  ad  varia  rationis  mu- 
nera applicanda  est , 3.  postea  relationes , quae  inter 
rationem,  et  revelationem  intercedunt,  exponendae  sunt ; 
ac  4.  demum  brevis  historia  adnectenda  est,  qua  osten- 
datur, quid  ratio 'circa  revelationem,  seu  philosophia  circa 
theologiam  actu  praestiterit. 

Articulus  I. 

Theoria  de  usu  rationis  In  Keligionis  revelatae,  et  Theo- 
logiae negotio. 

§.  276* 

Dum  quaeritur  de  usu  rationis  in  Religionis  revelatae, 
ae  Theologiae  negotio,  duae  sibi  oppositae  sententiae  vi- 
gent, quarum  utraque  a veriiate  aberrat.  — Prima  dicit, 
in  Religione  Christiana  rationi  nullum  aliud  jus,  et  offici- 
um competere^  nisi  ut  se  submittat  in  obsequium  fidei ; 
omnem  autem  Philosophiam  ut  inutilem , aut  noxiam  reji- 
ciendam esse : ad  hanc  sententiam  adducti  sunt  nonnulli 
ex  fanatismo,  seu  ex  dominandi  libidine , qua  non  tam 
pro  revelatione,  quam  pro  suis  effatis  caecam  fidem  exi- 
gebant: alii  ex  pigritia , qua  rationis  suae  vires  rite  ap- 
plicare, ac  studio  intendere  noluerunt,  et  hoc  idem  etiam 
in  aliis  vituperarunt:  alii  ex  errore,  qua  putabant,  genui- 
nam Philosophiam  esse  illam,  quae  v£l  cum  Hnmio  de 
omnibus  dubitat,  vel  cum  Voltairio  omnibus  irridet,  vel 
cum  aliis  omnia,  quae  rationem  superant,  negat.  Huic 
sententiae  adhaerentes  Supranaturalistae  dici  consueve- 
runt. Secunda  sententia  e contra  ita  rationem  ceu  reve- 
latae Religionis  judicem  statuit,  ut  omnia  per  rationem 
indaganda,  expolienda,  et  probanda  dicantur,  et  nihil  cre- 
dendum admittatur,  nisi  quod  ratio  intelligit,  et  ut  veritati 
consonum  probat  rationalibus,  seu  philosophicis  principiis 
nixa.  Hujus  sententiae  causae  sunt:  superbia  rationis , 
quae  semetipsam  libenter  in  thronum  exaltat , et  per  my- 
steria offenditur;  corruptio  voluntatis , quae  revelationis 
veritates  timet,  et  ejusdem  praecepta  genio  corrupto  accom- 
modare studet ; ao  (Undem  abusus,  qui  circa  Religionis 
exercitium  irrepserunt,  et  cum  ipsa  Religionis  essentia, 
seu  cum  Revelatione  confusi  sunt.  Hujus  sententiae  asse- 

clae  Rationalistae  dicuntur.  Istae  duae  sententiae  erro- 
neae jam  confutandae  sunt,  ut  media  via  incedere,  et  rec- 
tam sententiam  statuere  liceat.  Rationi  nimirum  jura  quae- 
dam in  revelatae  Religionis , et  Theologiae  negotio  conce- 
denda, sed  etiam  limites  praescribendi  sunt. 

$•  277. 

I.  Rationis  jura. 

Rationem  a Religionis  revelatae,  et  Theologiae  negotio 
non  penitus  excludi  pos*e,  sed  ampliorem  ipsius  usum 
admittendum  esso,  manifeste  apparet  tum  ex  natura  ho- 
minis, tum  ex  natura  rationis,  tum  ex  indole  Revela- 
tionis Christianae,'  tum  ex  auctoritate , et  ab  exemplis 
probatur. 

1.  Homo  enim  solummodo  per  rationem,  et  volunta- 
tem modo  naturae  suae  consentaneo  operatur,  seu  actus 
vere  humanos  ponit.  Religio  autem,  quae  homini  praeci- 
pitur, actus  humanos  postulat;  ergo  usus  rationis  a Reli- 
gione excludi  nequit. 

2.  Ratio,  sicut  Revelatio,  Deum  habet  auctorem.  Deus 
enim  principia,  quae  evidenter  certa  cognoscimus,  largo 
modo  revelat  nobis,  seu  potius  illa  cognoscimus  per  Deum, 
qui  ceu  prima  Veritas  lucet  nobis  (§.  34.).  Deus  autem 
sibi  contradicere  non  potest;  sana  ergo  ratio  non  potest 
opponi  revelntioni,  nec  revelatio  rationi. 

3.  Qui  falsas,  et  absonas  doctrinas  spargit,  necessario 
philosophicas  indagationes  reformidat.  Ideo  Muhammedus 
studia  philosophica  interdixit.  Ast-  omnino  aliter  Reve- 
latio christiana  comparata  est,  quae,  licet  multa  in  se  con- 
tineat, quae  rationem  superant,  nec  minimum  tamen  pro- 
ponit, quod  rationi  contrarium  sit.  Non  est  ergo,  cur  sanae 
rationis  areopagum  timeat  Imo  excellentia  hujusce  Reli- 
gionis revelatae  eo  clarius  apparet,  quo  magis  per  sanam 

Philosophiam,  et  intra  justos  terminos  consideretur.  Doc- 
trina potius  suspecta  redderetur,  omnem  circa  illam  ratio- 
nis usum  interdicendo. 

4.  Paulus  ipse  rationis  usum  in  Religionis  negotio 
adstruit , quia  Rom.  1,  20.  ipsam  supremi  Numinis  cog- 
nitionem rationi  adscribit.  Praeterea  jubemur  I.  Thess. 
5,  21.  omnia  probare,  Phil.  1,  10.  probare  potiora,  1.  Jo. 

4,  1.  probare  spiritus,  Rom.  12,  1.  rationabile  obsequium 
exhibere,  Rom.  12,  2.  probare,  quae  sit  voluntas  Dei 
bona,  et  beneplacens , et  perfecta  etc.  quae  omnia  sine 
ratione  Geri  non  possunt.  Licet  autem  nonnulli  istis  locis 
abutantur,  ut  rationem,  seu  spiritum  privatum  hominis 
inique,  et  inepte  in  thronum  exaltent,  quibuscum  consen- 
tire non  licet;  negari  tamen  non  potest,  usum  quempiam 
rationis  modestum,  et  recte  limitatum  non  permitti  solum, 
sed  etiam  commendari.  Magnae  ideo  semper  utilitatis  ha- 
bitum est  rectae  Philosophiae  studium , debito  modo  sus- 
ceptum; et  a Theologis  quoque  approbatur  satis  notum 
dictum  : Philosophia  leviter  gustata  a Deo  abducit,  penitus 
exhausta  ad  Deum  reducit." 

5.  Ideo,  si  SS.  Patrum  opera  perscrutemur,  facile 
cognoscimus,  ipsos  in  studiis  philosophicis  jejunos  non 
fuisse.  Sicut  enim  Philosophiae  sedulo  operam  navarunt, 
sic  etiam  Philosophia  usi  sunt,  ad  Theologiam  exornan- 
dam, et  contra  adversarios  defendendam.  Eminent  hac  in 
re  Justinus  M. , Clemens  Alex. , Chrysostomus , Augu- 
stinus etc.  Eodem  modo  etiam  Theologi  scholastici  Philo- 
sophiam cum  Theologia  conjunxerunt.  Aut  quis  negabit, 

5.  Thomam  Aq.,  $■  Bonaventuram , Joan ■ Duns  Scotum , 
Suarezium  etc.  magnos  Philosophos  fuisse.  Omnes  isti 
reprehendendi,  et  rejiciendi  essent,  si  non  liceret,  in  Re- 
ligionis, ac  Theologiae  negotio  ratione  uti. 

§.  278. 

I(.  Rationis  limites. 

Si  jura  rationi  conceduntur,  leiuites  quoque  ipsi  prae- 
scribere oportet.  Errant  enim , ct  gravissime  errant  Ra~ 
tionalistae,  qui  rationis  jura  nimium  amplificant,  et  dicunt, 
quod  ratio  omnia,  quae  revelata  sunt,  indagare,  omnia 
comprehendere,  omnia  c suis  principiis  evolvere,  omnia 
dijudicare  possit,  et  debeat.  In  tali  sententia  ratio  reve- 
lationi non  subjicitur , sed  hujus  judex  statuitur.  Talem 
autem  sententiam  nullo  tno.lo  admitti  posse,  apparet  ex 
doctrinae  Christianae  sublimitate , ex  SS-  Patrum  effa- 
tis, et  ex  rationis  humanae  imbecillitate- 

1.  Christus  haud  obscure  indigitavit,  se  doctrinam  ta- 
lem proponere,  quae  non  per  superbam  rationem  inqui- 
renda, sed  per  humilem  fidem  suscipienda  est.  Ait  enint 
Matth.  11,  25.  Confiteor  tibi,  Pater , Domine  coeli,  et 
terrae  , quia  abscondisti  haec  a sapientibus , et  pruden- 
tibus, et  revelasti  ea  parvulis : loquitur  hic  de  doctrinis 
a se  revelatis,  quae  illis  absconditae  manent,  qui  Philoso- 
phorum more  omnia  per  propriam  rationem  indagare,  et 
dijudicare  student,  illis  autem  prosunt,  qui  parvulorum 
more  auctoritati  fidem  praebent  etiam  in  iis,  quae  non  in- 
telligunt.  — Eodem  modo  Paulus  clare  asserit,  talia  in 
doctrina  a Christo  revelata  contineri,  quae  rationis  captum 
superant.  Ait  enim  Hebr.  11,  1.  Est  autem  fides  sper 
randarum  substantia  rerum , argumentum  non  apparen- 
tium: ergo  fides  talia  proponit,  quorum  argumenta,  seu 
rationes  intrinsecae  humano  intellectui  non  apparent.  Idem 
I.  Cor.  2,  6.  etc.  dicit : Sapientiam  vero  non  hujus  sae- 
culi , sed  loquimur  Dei  sapientiam  in  mysterio , quae 
abscondita  est,  quam  praedestinavit  Deus  ante  saecula, 
quam  nemo  principum  hujus  saeculi  cognovit:  quibus 

verbis,  ut  ex  contextu  apparet,  Paulus  causam  assignat,  * 
ex  qua  Judaei  Evangelium  non  receperunt,  et  Dominum 
gloriae  crucifixerunt,  quae  non  alia  inteiligi  potest,  nisi 
quia  humili  fide  carentes  omnia  per  superbam  rationem 
suam  indagare  voluerunt:  ideo  fidem  Christianorum  non 
ex  speculatione  rationis,  sed  ex  operatione  Spiritus  S.  re- 
petit (v.  10 — 16.).  Denique  cum  de  variis  Dei  jddiciis, 
seu  decretis,  quae  nobis  patefacta  sunt  per  Christum,  lo- 
cuIub  esset,  exclamat:  0 altitudo  divitiarum  sapientiae 
et  scientiae  Dei!  quam  incomprehensibilia  sunt  judicia 
ejus , et  investigabiles  viae  ejus!  (Rom.  11,  33.):  ergo 
judicia,  seu  decreta  Dei,  et  viae,  seu  actiones  ejus,  licet 
nobis  revelentur,  comprehendi,  et  investigari  a ratione 
humana  non  possunt.  Christi  Revelatio  igitur  talia  Conti- 
net, quae  rationis  captum  transgrediuntur:  si  vero  horum 
ratio  statuitur  judex  , idem  est , ac  si  caeco  de  coloribus, 
et  surdo  de  muBica  judicium  committatur,  quorum  uterque 
nonnisi  ex  aliorum  testimoniis  fidem  concipere  potest. 

2.  SS.  Patres  passim  testantur,  in  Religione  christiana 
talia  dogmata  inveniri,  quae  per  rationem  humanam  com- 
prehendi non  possunt,  et  ideo  humili  fide  suscipienda  sunt. 

Sic  S ■ Basilius  1.  2.  ad  Eunom.  ait  : ,,Si  cuncta  intelli- 
gentia  nostra  mensurare  voluerimus,  et  quod  mente  non 
capimus  , id  nihil  esse  putaverimus;  amittetur  profecto 
fidei,  amittetur  et  spei  remuneratio.*'  Chrysostomus  Hom. 

11.  de  incompr.  Dei  nat.  inquit:  «Quoties  Deus  aliquid 
asserit,  quod  minus  scrutari  valeas,  ex  bona  fide  recipien- 
dum est;  nam  rerum  ejusmodi  causas  pertinacius  quae- 
rere, rationes  exigere , modum  sciscitari  animi  certe  nimis 
audacis  est,  et  temerarii."  Ambrosius  1.  1.  de  Fid.  ex- 
clamat : «Aufer  argumento,  ubi  fides  quaeritur ; taceat  dia- 
lectica; piscatoribus  creditur,  non  dialecticis.*'  — Augu- 
stinus 1.  de  util.  credendi,  ubi  ex  professo  ostendit,  in 


Digitized  by  Google 


717 


iis,  quae  Revelationem  spectant,  auctoritati  credendum , et 
non  inquisitionibus  philosophicis  indulgendum  esse,  dicit  i 
»Credimus,  ct  sine  ulla  dubitatione  credimus,  quod  scire 
non  posse  confitemur.^  Idem  I.  17.  c.  Faust.  c.  3 Mani- 
chaeos, quorum  effatum  erat,  nihil  credendum,  nisi  quod 
scimus,  ita  alloquitur:  »Qui  in  Evangelio  quod  vultis, 
creditis,  quod  non  vultis,  non  creditis,  vobis  potius,  quam 
Evangelio  crediiis.«  Cyrillus  Alex.  1.  2.  c.  Julian.  scri- 
bit: «Oportet,  quae  supra  nos  sunt,  fide  venerari,  non 
ratione  inquirere.  Imbecillior  enim  mens  hominis  est, 
quam  ut  intelligentia  capere  illa  possit.«  — Gregorius  M. 
1.  6.  Moral.  c.  14.  inquit:  «Mira,  quae  ex  fide  credenda 
sunt,  perscrutanda  per  rationem  non  sunt;  quia  si  haec 
nostris  oculis  ratio  expanderet,  mira  non  essent. « 

3.  Infirmitatem  rationis  humanae  ipsi  modestiores, 
et  solidiores  Philosophi  agnoverunt,  iilamque  continua  ex- 
perientia probat.  In  naturalibus  quoque  multa  sunt,  quae 
perfecte  comprehendere,  et  explicare  non  valemus.  Scimus, 
animam  agere  in  corpus , et  corpus  in  animam  , quomodo 
autem  id  fiat,  nemo  Philosophorum  perfecte*  exposuit:  ad 
varia  phaenomena  declaranda  variae  hypothescs  statui  so- 
lent, quarum  plerumque  nulla  difficultatibus  caret.  Si  ergo 
in  naturalibus  haud  pauca  rationi  quoad  nexum  intrinse- 
cum impervia  sunt,  negari  sane  non  potest,  circa  super- 
naturalia,  quae  a Deo  nobis  revelantur,  non  omnia  a mente 
humana  perfecte  comprehendi  posse.  — Ratio  hominis  li- 
mitata , intellectus  l)ci  infinitus  est.  In  sphaera  rationis 
finitae  non  omnes  veritates  contineri  possunt,  quas  intel- 
lectus infinitas  perspicit , et  revelare  potest.  Imo  talium 
veritatum  revelationem  non  solum  possibilem  (jj.  54.), 
sed  etiam  necessariam  hominibus  esse  (§•  59.),  argu- 
menta rationalia  probant.  Maxime  ideo  abBtirdum  est, 
post  factam  a Deo  benignissimo  revelationem  iterum  ra- 

tionem  quasi  in  thronum  exaltare,  ac  ipsi  jus  adscribere, 
bmnia,  quae  revelata'  sunt,  indagandi,  dijudicandi,  com- 
prehendendi, et  e suis  principiis  evolvendi.  Ratio,  infir- 
mitatis suae  conscia,  per  quam  facillime  ubique  in  errores 
pertrahitur,  intra  limites  suos  manere,  et  etiam  in  iis, 
quae  comprehendere  nequit,  auctoritati  divitiae , quae  falli, 
et  fallere  non  potest,  penitus  se  submittere  debet.  Egre- 
gie in  rem  disserit  Salvianus  1.  4.  de  gubern.  c.  6.  , -Ra- 
tionem dicti  quaeris?  non  reddo.  Interim  Deus  hoc  dixit. 
De  hoc  locutus  est  mihi.  Verbum  illius  summa  ratio  est. 
Removeo  argumenta , removeo  disputationem.  Sola  mihi 
ad  credulitatem  sufficit  persona  dicentis.  Non  licet  mihi 
de  fide  dicti  ambigere,  non  licet  deliberare.  Quid  mihi 
quaerere,  quomodo  verum  sit,  quod  Deus  dixit,  cum  dubi- 
tare non  debeam,  quin  verum  sit,  quod  Deus  dixit.» 

t.  Sicut  Revelatio  formnlis,  et  materialis  distinguitur,  ita  a 
Theologis  catholicis  dogmata  dividuntur  in  ea,  quae  com- 
prehendi , et  in  ea , quae  non  comprehendi  possunt.  Sat 
communem  hanc  divisionem  sequentibus  verbis  proponit 
Cl.  Kliipfel  T.  1.  Proleg.  g.  95.  ,,Ex  dogmatibus  divinitus 
traditis  alia  sunt , quae  post  revelationem  ita  nobis  inno- 
tescunt, ut  non  solum  probe  perceptas  habeamus  uotiones 
subjecti,  et  praedicati,  sed  etiam  nexum  cognoscamus, 
quo  praedicatum  subjecto  cohaeret.  Contra  vero  dantur 
alia,  quae  etiam  facta  revelatione  ita  sunt  humanae  intel- 
ligentiae  impervia,  ut,  quamquam,  quid  sibi  subjectum , ct 
praedicatum  velint,  intelligamus,  quo  tamen  modo  praedi- 
catum subjecto  conveniat , nulTa  ratione  assequi  possimus. 
Ac  istius  quidem  generis  propositiones  appellantur  myste- 
ria revelata,  seu  theologica.11  — Hanc  divisionem  sug- 
gtllat  Doct.  Fr.  A,  Staudenmaier  t£I)rtfUid)e  Dogmatif, 
1.  B.  g.  10.  n.  8.)  et  dicit,  eam  neque  in  S.  Scriptura, 
neque  tu  SS.  Patribus  fundamentum  habere,  atque  postea 
addit,  in  natura,  in  Religione  naturali,  et  in  Religione 
revelata  multa  quidem  dari , quae  non  comprehenduntur. 

et  Ideo  mysteria  vocantur  , sed  hanc  ista  comprehendendi 
impotentiam  non  absolutam,  sed  temporariam  esse  , et  per 
majorem  culturae  gradum  e medio  tolli  posse : mysteria 

ergo  in  sensu  proposito  penitus  nb  ipso  negantnr. 

Talem  autem  sententiam  admittere  non  licet.  Conceden- 
dum equidem  est , terminos  subjecti,  praedicati , ct  nexus 
inter  utrumque  neque  in  8.  Bibilis , neque  in  8.  Patribus 
inveniri,  eo  modo  , quo  postmodum  ad  naturam  mysterio- 
rum declarandam  in  scholis  adhibiti  sunt.  Sed  tamen  ea- 
dem res,  eadem  veritas,  aliis  terminis  expressa,  tum  in 
8.  Literis,  tum  in  88.  Patribus  invenitur,  uti  ex  locis 
citatis  apparet.  Imo  88.  Patres  persaepe  de  variis  dog- 
matibus in  specie  ingenue  fatentur,  aratione  humana  com- 
prehendi non  posse  nexum  intrinsecum , quo  praedicatum 
subjecto  inhaeret.  Sic.  e.  g.  88.  Patres  circa  mysterium 
88.  Trinitatis  docent , secundam  Personam  procedere  a 
prima  per  generationem , et  tertiam  personam  procedere  a 
prima,  et  secunda  non  per  generationem,  sed  per  spiratio- 
nem; candide  autem  fatentur,  rationem  intrinsecam,  seu 
causam  hujus  discriminis  intelligi,  et  explicari  non  posse : 
sic  Maximino  hac  de  re  quaerenti  S.  Augustinus  1.  2.  c. 
14.  respondet:  „De  Patre  est  Filius,  de  Patre  est  Spiri- 
tus 8.,  sed  ille  genitus,  iste  procedens...  haec  scio,  sed 
distinguere  inter  illam  generationem , et 'hanc  processio- 
nem nescio,  non  valeo,  non  sufficio.  Hoc  idem  ad  eandem 
quaestionem  reposuerunt  S.  Athanasius  Ep.  ad  Serapion. 
Basilius  de  Spir.  S.  c.  18.  Gregorius  Naz.  Orat.  c.  Sa- 
beilian.  Epiphanius  et  alii.  Et  Concilium  Lateranense  IV. 
(Cap.  2.  de  error.  Abb.  Joachim)  ait:  Confitemur  cum 
Petro , quod  una  quaedam  ree  est,  incomprehensibilis 
quidem,  et  inaestimabilis,  quae  veraciter  est  Pater,  Fi- 
lius, et  Spiritus  S.  tres  simul  personae  etc.  etc.  Eodem 
modo  Patres  Incarnationem  Filii  Dei  incomprehensibilem 
dicunt.  Sic  S * Augustinus  Ep.  3.  ad  Volusiam  loquens  de 
Incarnatione  supernaturall  modo  peracta,  dicit:  ,, Demus, 
Deum  aliquid  posse,  quod  nos  fatemur  investigare  non 
posse.“  De  eadem  ait  Concilium  Toletanum  XI"  can.  1.  n.  4. 
Quodsi  ratione  colligitur,  non  erit  mirabile,  si  exem- 

pio,  non  erit  singulare.  Transfusionem  peccati  origina- 
lis comprehendi,  et  explicari  non  posse,  S.  Augustinus  fa- 
tetur, dum  Juliano  quaerenti,  quomodo  infans  peccati  reus 
constituatur,  nihil  aliud  reponit,  nisi  Revelationis  effatum; 
ait  enim  I.  2.  de  nupt>  et  Concup.  c.  28.  „Quid  quaerit 
latentem  rimam , cum  habeat  apertissimam  januam?  Per 
unum  hominem , ait  Apostolus,  per  unius  delictum  ait 
Apostolus,  per  inobedientiam  unius  hominis,  ait  Aposto- 
lus, quid  quaerit  amplius?  quid  quaerit  apertius?  quid 
quaerit  inculcatius ?;‘  — Idem  sentiunt  Patres  de  operatio- 
nibus gratiae,  de  praedestinatione,  de  Eucharistia , et  aliis 
muttis.  — Conati  sunt  equidem  Theologi  nexum  inter  sub- 
jectum et  praedicatum  , seu  rationem  intrinsecam  myste- 
riorum explicare,  et  ideo  varia  hincinde  systemata  compi- 
larunt, sed  non  ea  mente,-  ut  veritates  supranaturales  in 
ordinem  veritatum  naturalium  detruderent,  et  incompre- 
hensibilia comprehensibilia  facerent,  sed  ut  ea,  quae  per- 
fecte comprehendi  nunquAm  possunt,  saltem  aliquo  modo 
ingenio  humano  attemperentur,  et  praecipue  ut  facilius, 
et  clarius  ostenderent , in  doctrina  mysterii  revelata  nihil 
esse  contra  rationem,  licet  semper  sit,  et  maneat  supra 
rationem.  Caeterura  lugenda  experientia  testatur,  maxi- 
mos plerumque  errores,  fidei  oppositos,  ex  nimis  arroganti 
conatu  mysteria  fidei  per  subtiles  rationis  speculationes 
comprehendendi , et  explicandi  enatos  esse.  Retinenda 
ergo  est  aliata  dogmatum  divisio,  quidquid  doctissimus, 
et  celeberrimus  auctor  contra  illam  scripserit. 

2.  Usum  ergo  rationis,  cui  jura  concedenda,  sed  et  limites 
praescribendi  sunt,  sic  moderare  oportet,  ut  etiam  jura 
Dei  revelantis,  et  Ecclesiae  docentis  intacta  serventur. 
Jure  ergo  dici  potest:  Reddite,  qune  sunt  Evangelii,  Evnn- 
gelio,  quae  sunt  Ecclesiae,  Ecclesiae,  ct  quae  sunt  ratio- 
nis, rationi.  Tali  modo  inter  Revelationem,  Ecclesiam, 
et  rationem  harmonia  exsurgit,  quam  «vere  existerc  posse, 
et  debere,  jam  ex  eo  apparet,  quia  omnium  auctor  est 
Deus,  et  omnium  idem  est  finis,  nimirum  gloria  Dei,  et 
hominnra  salus.  Ut  autem  haec  harmonia  actn  stabiliatur, 
opus  est,  ut  ratio,  dum  jura  sua  exercet,  seu  id,  quod  sui 

observet. 

Articulus  II. 

Theoriae  propositae  applicatio. 

§.  W9. 

Dum  tle  usu  rationis  in  Religionis,  ac  Theologiae  ne- 
gotio quaeritur,  ut  adaequata  responsio  tletur,  non  gene- 
ralis regula  statui  potest,  sed  varia  munera  distingui  de- 
bent, circa  quae  in  materia  Religionis  ratio  versari  potest. 
Agi  enim  potest  vel  de  vera  Religione  invenienda , vel 
de  Religione  revelata  illustranda , ac  tradenda , vel  dc 
Religione  revelata  defendenda.  — Ad  hoc  triplex  mu- 
nus proposita  theoria  applicanda  est , et  in  quolibet  tum 
jura,  ct  officia,  tum  etiam  limites  rationis  assignare  oportet. 

§.  280. 

I.  In  Religione  invenienda. 

A.  Rationis  jura. 

1.  Ratio  ad  veritatem  cognoscendam  creata  est ; ideo 
homini  naturale  veritatem  cognoscendi,  errores  autem  vi- 
tandi, ac  deponendi  desiderium,  jus,  et  officium  inest.  Ex 
hoc  jure  aliud  jus  profluit,  subsidiis  ad  errorem  vitandum, 
ct  ad  veritatem  cognoscendam  aptis,  utendi.  Inutilia  autem 
essent  subsidia,  si  de  rebus  sine  praevia  consideratione 
animo  perceptis  dubitare  non  liceret.  Ideo  exoritur  jus  in 
homine,  dc  rebus  sine  praevio  examine  perceptis  prudenter 
dubitandi.  Ex  eadem  ratione  etiam  in  gravissimo  Religio- 
nis negotio  homo  potest,  et  debet,  illius  veritatem,  et  mo- 
tiva  credibilitatis  investigare.  (Cf.  Murator,  de  ingen. 
moderat,  cap.  2.) 

2.  Si  agitur  de  Religione  invenienda,  multa  a ratione 
praestanda  sunt,  quae  tanquam  praeambula  fidei  spectari 
possunt.  Rationis  enitn  est,  Dei  existentiam , dein  Reli- 
gionis, ac  Revelationis  tum  possibilitatem,  tum  uecessita- 

tem  probare,  atque  demum  characteres  assignare,  quibus 
vera  Revelatio  a falsa  secernatur.  (Perrone.  T.  9.  P.  3, 
S.  1.  C.  1.  A.  1.  Pr.  1.) 

3.  Ratio  quoque  Revelationis  characteres  variis , quae 
sc  revelatas  dicunt,  Religionibus  applicat,  et  sic  veram 
Revelationem  invenit,  i.  e.  ostendit,  Religionem  Christia- 
nam vere  a Deo  revelatam  , et  ab  omnibus  suscipiendam 
esse.  (Cf.  Perronc  1.  c.  Prop.  3.) 

4.  Ratio  demum,  jam  per  revelationem  illustrata,  ex 
notis,  quibus  Deus  Ecclesiam  a sc  institutam  insignivit, 
veram  Ecclesiam  a falsis  secernere,  seu  certo  ostendere 
potest,  solani  Ecclesiam  romano-catholicam  esse  veram 
Ecclesiam  Christi.  (Perrone  |.  c.  Prop.  4.) 

§•  281  • 

B.  Rationis  limites. 

1.  De  veritate  Religionis  christianae  dubitare,  res 
est  plena  periculi;  nam  dubius  in  Ude  infidelis  est,  ut  di- 
citur, (Cap.  I.  de  haeret.)  et  homo  pro  infirmitate  sua, 
dubia  excitans,  et  nutriens,  in  errores  facile  prolabitur. 
Ipsa  ergo  dubitatio  tum  quoad  causam.,  ex  qua  oritur,  tum 
quoad  modum,  quo  suscipitur,  inter  justos  limites  est  coarc- 
tanda.  a)  Dubitatio  enim  ex  duplici  causa  oriri  potest. 
Dubitari  nempe  de  re  aliqua  potest,  non  quasi  res  ipsa 
suspecta  sit,  sed  ut  dubitando,  examinando,  vel  disputando, 
res  clarior,  et  certior  fiat:  et  haec  dubitatio  certe  rationi 
consentanea,  et  licita  est.  Ast  dubitari  etiam  potest  ex 
superbia,  et  levitate  animi,  aut  ex  perversitate  cordis  ad 
rei  veritatem  non  examinandam,  et  cognoscendam,  sed 
obscurandam,  et  destruendam,  quod  non  raro  in  illis  con- 
tingit, qui  ob  mores  suos  corruptos  optarent,  ut  vera  non 
sit  Religio  Christiana:' talis  autem  dubitatio  rationi  con- 
traria, improba , et  rejicienda  est.  — b)  Genuinus  quoque 
in  dubitando  modus  servandus  est:  sicuti  enim  homo  se 
ab  erroribus  praemunire  potest,  et  debet,  sio  etiam  veri- 

tatcm  respuere  prohibetur,  imo  hanc  amplecti  jubetur. 
Criteria  ergo  veritatis  prudenter,  humiliter,  et  moderate 
investiganda  sunt,  et  cognitis  sat  solidis  argumentis  fides 
habenda  est.  Nefas  profecto  est,  de  certissimis  principiis, 
rebus,  aut  factis  dubitare,  quae  communi  consensu  susci- 
piuntur, et  in  quibus  non  dissentiunt,  nisi  qui  vel  mente 
stupidi,  vel  praejudiciis,  et  passionibus  obcaecati  sunt. 
Absonum  quoque  est,  mathematicam  certitudinem,  sive 
evidentiam  poscere  in  iis,  quae  ex  soia  auctoritate  cog- 
nosci possunt;  nam  ipsa  Philosophia  docet,  facta  ex  au- 
thenticis monumentis,  et  non  per  speculationes  philoso- 
phicas probanda  esse. — (Cf.  Murator,  de  ingen.  moderat. 
I.  1.  cap.  2 — 5.) 

2.  Cognitae  revelationi,  divinae  homo  rationem  suam 
penitus  submittere,  et  ea,  quae  a Ileo  revelata  sunt,  cre- 
dere debet,  non  quia  ex  rationibus  intrinsecis  ea  vera  esse 
cognoscit,  Bed  propter  Dei  revelantis  infallibilem  auctori- 
tatem. Cessat  ergo  hisce  in  veritatibus  jus  rationis  quoad 
examen  internum:  cum  enim  Deus  falli,  et  fallere  non 
possit,  ea,  quae  ab  ipso  revelantur,  vera  sunt  per  se,  et 
non  propter  rationis  assensum. 

§.  282. 

II.  In  Religione  illustranda,  et  tradenda 
A.  Rationis  jura. 

1.  Cum  varii  generis  veritates  revelatae  in  8.  Scrip- 
tura , et  Traditione  sparsim , utpote  in  diversis  occasio- 
nibus prolatae,  inveniantur,  ratio  illas,  quae  ad  specialem 
disciplinam  theologicam  spectant,  colligit , et  ita  in  ordi- 
nem redigit  , ut  una  alteri  lucem  affundat  , earum  nexjia 
appareat,  et  omnes,  quantum  fieri  potest,  sub  uno  obtutu 
collocentur.  Sic  ratio  producit  in  Theologia  tractationem 
syslcmaticam,  quae  magna  emolumenta  affert.  (§.  IT.  n.  1.) 

2,  Ratio  terminos,  quibus  doctrinae  ad  Revelationem 
spectantes  enuntiantur,  explicat,  genuinas  earundem  notio- 

nes  distinctionibus,  paritatibus,  exemplis  etc.  clariores  red- 
dit, solidis  rationibus  fulcit,  adnotationibus , et  reflexioni- 
bus philosophicis , et  historicis  ornat , et  sic  promovet 
tractationem  eruditam.  (Perrone  I.  c.  Cap.  3-  Art.  1.  Prop.  2.) 

3.  Ratio  ex  veritatibus  revelatis  conclusiones  deducit , 
et  sic  aliarum  veritatum  Iheoreticarum  cognitionem  pro- 
gignit. Et  si  conclusio  ita  est  evidens,  ut  per  oppositum 
sequeretur  simul  esse,  et  non  esse,  seu  aperta  contradic- 
tio, exurgit  inde  veritos,  seu  propositio  theologice  certa, 
et  sententia  huic  opposita  erronea  omni  jure  appellatur. 
(Cf.  Melch.  Can.  obbrev.  de  ration.  p.  173.) 

4.  Ratio  ex  veritatibus  theoreticis  usus  practicos  eruit, 
et  veritates  practicas,  seu  leges  morales  revelatas  ad  va- 
rios casus,  seu  vitae  circumstantias  , et  hominum  actiones 
applicat,  et  ita  tractationem  pragmaticam  construit. 

5.  In  iis,  quae  revelata  non  sunt,  et  ab  Ecclesia  ad 
credendum  non  proponuntur , liberum  erit  ingenio  humano 
id  sentire,  quod  post  diligens  examen  veritati  magis  con- 
sonum apparebit,  juxta  celebre  dictum  S.  Augustini  : «In 
necessariis  unitas,  in  dubiis  libertas,  in  omnibus  charitaa.«— • 

6.  In  tradenda  Religione  rationis  jus,  et  officium  est, 
ut  modum  docendi  auditorum  indoli  accommodet.  Eaedem 
enim  Religionis  veritates  non  uno  semper,  eodemque  modo 
tradi  possunt.  — Aliter  enim  Theologiae  Candidatis  in 
scholis,  aliter  pueris,  aliter  adultis  in  Catechesibus  pro- 
ponendae sunt.  Ratio  ergo  veritates  religionis  tradendi 
modum  determinare  debet,  qui  attentis  omnibus  circum- 
stantiis optimus  censetur. 

, $•  283. 

B.  Rationis  limites. 

1.  Systema  utilo  est  ad  veritates  addiscendas,  et  tra- 
dendas , non  nutem  necessarium  ad  illas  evincendas.  Ne- 
quaquam ergo  de  systemate  justo  magnificentius  sentire 
oportet,  neque  alios  ob  hujus  formae  neglectum  contemnere 

licet.  Imo  qui  systema  condit , maxime  cavere  debet , ne 
potius  veritates  suo  systemati , quam  systema  suum  veri- 
tatibus accommodare  conetur.  Non  systema  veritates  pro- 
ducit, sed  veritates  recte  propositae  rectum  systema  pro- 
gignunt. 

2.  Iu  explicatione  notionum,  et  terminorum  cavere  de- 
bet ratio , ne  a sensu  Ecclesiae , et  Theologiae  recedat : 
ideo  non  sempcr  ex  vocum  Etymologia,  ex  Philologia,  vel 
Philosophia  explicationes  terminorum  , et  notionum  peti 
possunt1,  sed  potius  attendendum  est , quo  in  sensu  voces 
a Theologis  adhibitae,  et  quomodo  ab  Ecclesia  intellectae, 
et  adhibitae  fuerint. 

3.  Humana  ratio  nunquam  potest  fidei  articulum  con- 
dere. Nihil  enim  potest  esse  de  fide  catholica  credendum, 
nisi  quod  a Deo  revelatum  est;  nam  Rom.  10,  17.  Fides 
ex  auditu , auditus  autem  per  verbum  Dei . Omnis  ergo 
consequentia,  licet  certo,  et  evidenter  deducta,  est  quidem 
sententia  theologice  certa,  non  autem  dogma,  fide  catholica 
credendum. 

$■  **4 

III.  In  Religione  defendenda 

I 

A.  Rationis  jura. 

1.  Cum  dogmata  pluribus  argumentis  probari  soleant, 
ideo  humana  ratio  in  haec  inquirere,  et  varia  colligere, 
ac  adhibere  potest.  Cum  autem  etiam  ad  certissimum 
dogma  confirmandum  inepta  argumenta  afferri  possint,  haec 
a ratione  examinari  , et  si  ad  probationem  minus  idonea 
inveniantur,  etiam  rejici  possunt. 

2.  Adversarii  praecipue  ex  falsa  Philosophia  suas 
contra  Religionem  revelatam  objectiones  petere  solent , et 
in  doctrina  fidei  repugnantias  metaphysicas,  physicas,  vel 
morales  adesse  , ostendere  conantur.  Rationis  jam  non 
solum  jus,  sed  et  officium  est,  apparentes  istas  repugnan- 

tias,  seu  antilogius  solvere,  et  ostendere,  in  doctrina  fidei 
nihil  rationi  contrarium  inveniri , sed  inter  rationem , et 
revelationem  optimam  harmoniam  adesse. 

3.  Ad  rationem  pariter  spectat,  objectiones  solvere, 
et  difficultates  removere,  quae  contra  authenliam , aut  rec- 
tum sensum  S.  Bibliorum,  scriptorum  8S.  Patrum,  et  alio- 
rum documentorum  ecclesiasticorum  ab  adversariis  ex  Cri- 
tica, vel  Philologia  etc.  proponuntur. 

§.  285. 

B.  Rationis  limites. 

1.  Meminerit  ratio,  in  probationibus  dogmatum  Chri- 
stianorum nullum  argumentum  philosophicum , sed  solant 
auctoritatem  divinam  credendi  motivum , seu  fidei  funda- 
mentum constituere.  Dogmata  ergo  ex  Revelationis  fon- 
tibus, Ecclesia  duce  comprobanda  sunt. 

2.  Quamvis  varias  a Theologis  ad  conlirmanda  dog- 
matu  allatas  rationes  ingenium  nostrum  examinare,  et  in- 
firmas, ac  ineptas  rejicere  possit,  illas  tamen  rationes 
fundamentales,  quas  ipsa  Ecclesia , quae  in  recte  inlclli- 
genda , et  exponenda  8.  Scriptura , ct  Traditione  errare 
nequit,  ad  dogmata  comprobanda  affert,  vel  quae  communi 
consensu  a SS.  Patribus,  et  Theologis  adhibentur,  negare, 
vel  rejicere  non  licet , curo  ct  ipsae  ad  fidem  pertineant. 
(Cf.  Murator.  1.  c cap.  13.) 

3.  Licet  harmonia  inter  rationem , et  revelationem  in 
multis  fidei  veritatibus  perfectissima  ostendi  possit,  iu 
multis  tamen  haec  harmonia  linitae  hominis  rationi  con- 
spicua non  est,  licet  probari  possit,  nihil  rationi  contra- 
rium adesse,  quod  gencratim  iu  mysteriis  contingit.  In- 
cassum ergo  laborat,  et  erroribus  facillime  implicatur,  qui 
omnia  Revelationis  capita  ex  ratione  evolvere,  et  explicare 
conatur. 

Articulus  III. 

Relationes  inter  rationem,  et  revelationem. 

§.  2S6. 

Ex  dictis  jam  colligi  potest,  quomodo  ratio  , et  reve- 
latio se  invicem  habeant,  seu  quaenam  inter  utramque 
mutuae  relationes  obtineant. 

1.  Ratio,  et  revelatio  sibi  nullatenus  contradicunt,  sed 
inter  utramque  harmonia  existit,  quod  probatur  a)  a prio- 
ri, quia  idem  Deus,  qui  sibi  contradicere  nequit,  utriusque 
auctor  est,  per  utramque  ad  nos  loquitur,  et  nonnisi  ad 
salutarem  veritatis  cognitionem  nos  perducere  cupit:  b) 
a posteriori  : quia  nullum  ostendi  potest  caput,  in  quo 
rafio,  et  revelatio  inter  se  pugnent.  Equidem  per  octo- 
decim saecula  Religionis  Christianae  ndversarii  plurimos 
conatus  adhibuerunt , ut  in  doctrina  a Christo  revelata , et 
ab  Ecclesia  catholica  proposita  contradictiones  invenirent, 
sed  tamen. id  probare  nullatenus  potuerunt";  nam  difficul- 
tates, quas  contra  dogmata  catholica  moverunt,  felici  sem- 
per  successu  solutae  eunt.  ' 

2.  Ratio  quodam  in  sensu  prior  est  Revelatione ; 
ratio  enim  revelationis  factae  veritatem  investigat,  et  pro- 
bat; quare,  si  rationis  usu  destituti  essemus,  nec  revela- 
tioni recipiendae , -nec  fidei  exercendae  pares  essemus.  — 
Ast  in  alio  sensu  Revelatio  ratione  prior  et  superior 
est,  quia  ratio  revelationi  se  submittere  debet,  licet  eam 
capere  non  possit. 

3.  Ratio , et  Revelatio  se  mutuo  juvant,  et  susti- 
nent. Nam  ratio  expendit  motiva  credibilitatis , ex  quibus 
Religioni  revelatae  adhaorenduin  est,  et  sic  fidem  susten- 
tat. Econtra  Revelatio  plurima,  quae  ratio  veluti  dubitan- 
ter solum,  et  obscure  cognoscit,  certo  , ct  clare  docet,  et 
sic  Revelatio  rationem  confirmat. 

4.  Objectum  Religionis  si  respiciamus , negari  non 
potest  , etiam  rationem  inultas  ad  religionem  naturalem 
spectantes  veritates  cognoscere  posse.  Sed  objectum  Reli- 
gionis revelatae  multo  majorem  extensionem  habet.  Sicuti 
enim  per  Revelationem  formalem  veritates  religionis  ratio- 
nalia clariores,  et  certiores  redduntur , ita  per  Revelatio- 
nem materialem  etiam  tales  veritates  manifestantur,  quas 
ex  suis  principiis  ratio  evolvere  non  potest. 

, 5.  Subjectum  Religionis  si  attendamus , certum  est, 

homines  multo  facilius , tutius  , et  efficacius  per  revelatio- 
nem, quam  per  rationem  ad  Religiouem  cognoscendam,  et 
exercendam  perduci.  Homines  enim  ab  infantia  assuescunt, 
auctoritati  credere,  et  pleraque  nonnisi  ex  aliorum  testi- 
moniis addiscunt : perpauci  sola  propriae  rationis  spetAi- 
latione  veritatum  cognitionem  sibi  comparant  : hominum 
ergo  indoli  nihil  magis  congruum  est,  quam  auctoritas,  et 
quidem  divina,  ac  infallibilis,  cui  se  in  gravissimo  Reli- 
gionis negotio  submittant.  Accedit,  quod  in  Religione  re- 
velata  assensus  hominum  etiam  per  gratiam  divinam  ad- 
juvetur, et  firmetur,  quia  fides  supernaturalis  est  donum 
Dei,  seu  effectus  gratiae. 

6.  Effectus  ideo  longe  uberiores , et  splendidiores 
Revelatio,  quam, ratio  in  Religionis  negotiVproducit.  Ra- 
tio enim  sibi  relicta  ad  perfectam  Religionis  cognitionem, 
et  ad  finem  nostrum  nos  perducere  nequit:  id  autem  prae- 
stat Revelatio,  quae  jam  per  formam  suam  supernaturalcm 
nos  ad  Deum  elevat,  et  cum  ipso  conjungit.  Ipsa  jam 
historia  testatur,  per  optima  quoque  Philosophorum  docu- 
menta parum  homines  emendatos,  sed  per  Religionem  a 
Christo  revelatam  mores  corruptissimos  in  sanctissimos 
mutatos  fuisse  — Ex  his  omnibus  Revelationis  praestan- 
tia clare  apparet. 

. Articulus  IV.  * 

Brevis  historia  influxus  Philosophiae  in  Theologiam. 

. §.  287 

Historiam  Religionis  Christianae  obiter  tantum  per- 
currenti facile  patebit,  in  Religionis  revelutao,  ac  Theolo- 
giae negotio  rectum  Philosophiae  usum  non  parum  pro- 
fuisse, abusum  autem  Philosophiae  maxime  nocuisse. 

1.  Rectae  Philosophiae  scopus  est,  veritatem  quaerere, 
et  inventae  tenaciter  inhaerere.  Illi  ergo  consonum  est, 
veritatem  amplecti,  undecunque  illa  cognoscatur.  — Veritas 
autem  tutissime  per  Revelationem  cognoscitur , et  per  fir- 
mam fidem  retinetur.  — Huic  principio  insistentes  viri 
doctissimi  tum  primi,  tum  medii  aevi  Christiani,  non  ut 
veritates  jam  per  Revelationem  patefactas  invenirent , sed 
ut  istas  scientifico  modo  pertractarent,  et  contra  adver- 
sarios defenderent  , Philosophiae  insudarunt.  Nimirum 
SS.  Patres  Platonica  potissimum  Philosophia  usi  sunt,  non 
ut  fidei  veritates  ex  hac  eruerent,  sed  ut  dogmata  ex  Re- 
velationis fontibus  cognita  erudito  modo  pertractarent.,  et 
ut  tum  infidelium , tum  haereticorum  , qui  ratione  sua  ad 
impugnandam,  et  corrumpendam  Religionem  christianam 
abutebantur  , errores  refutarent.  Id  prae  caeleris  praesti- 
terunt Justinus  M.,  Origenes,  Athanasius , uterque  Gre- 
gorius  Naz.  et  A 'yss,,  Chrysostomus , et  praecipue  Au- 
gustinus. — Posteriori  aevo  Philosophia  Aristotelis  ad 
exornandam  Theologiam  adhibita  fuit,  et  sic  enati  sunt 
Theologi  scholastici , qui  non  jam  fidei  veritates  ab  Ari- 
stotele desumserunt,  sed  tantum  formis  , a peripatetica 
Philosophia  praescriptis  , usi  sunt  ad  veritates  revelatas, 
caetcrasque  materias  ad  Religionem  aliquo  modo  spectan- 
tes scientifico  modo  pertractandas.  Eminuerunt  inter  istos 
jam  saeculo  decimotertio  Alexander  Halensis , S.  Tho- 
mas  Aquinas.  S.  Bonaventura,  Alterius  M.,  et  alii , qui 
in  praeclaris  scriptis  suis  egregie  doctrinas  Religionis  et 
declararunt,  et  probarunt  , et  defenderunt.  Eodcin  modo 
etiam  in  subseqncntibus  saeculis  viri  illustres  extiterunt, 
qui  rationem  neque  spernentes,  neque  negligentes,  sed 

multo  magis  revelationi  inhaerentes , Philosophia  nonnisi 
ut  famula  usi  sunt  ad  dominam  suam,  Theologiam  et  ad- 
juvandam, et  exornandam.  Hoc  inodo  Philosophia  Theo- 
logiae non  parva  servitia  praestitit. 

2.  Post  sedatos  bellorum  tumultus,  et  praecipue  post 
inventam  artem  typographiae  etiam  I.aicis  tum  tempus 
concessum  fuit,  tum  media  suppeditata  sunt,  scientiis  in- 
cumbendi, quae  prius  fero  tantum  apud  personas  eccle- 
siasticas, et  in  coenobiis  inveniebantur.  Mox  deinde  opi- 
nio invaluit,  Philosophiam  sine  Theologia  pertractandam, 
et  veritates,  etiam  ad  Religionem  spectantes  sine  respectu 
ad  Revelationem  pertractandas  esse.  Ex  absono,  et  teme- 
rario isto  conamine  factum  est,  ut  recentiores  Philosophi 
non  tam  novas  veritates  invenirent,  nec  nova  systemata 
conderent,  sed  potius  ethnicorum  errores  sub  alia  forma 
iterum  in  lucem  proferrent,  et  antiquum  Materialismum, 
Idealismum,  Scepticismum , et  Pantheismum  ad  novam 
vitam  revocarent,  a)  Malerialismo,  qui  praeter  materiam 
sensibilem  nihilagnoscit,  et  hominem  ad  meram,  ut  di- 
cunt, organisationem  revocat,  aditum  quodammodo  pate- 
fecit, quin  id  praevideret,  et  intenderet,  cel.  Baco  de  Ve- 
rulamio, qui  studium  naturae  maximo  commendavit,  istud 
omnibus  aliis  scientiis  praetulit,  et  Syllogismum  ex  orbe 
literario  eliminatum  voluit  (licet  inductionem , quae  est 
Syllogismi  genus , commendaret).  Multo  magis  Materia- 
Jismo  causam  dedit  Jo.  Loke,  dum  docuit,  animam,  quam 
tabulae  rasae  comparavit,  omnes  ideas  suas  ex  sensibus 
haurire:  hanc  theoriam  prosecuti  sunt  Condillac,  Bonnel, 
etc.  ac  ex  eadem  denique  putidum  Materialismum , seu  - 
8ensualismum  excoxit  auclbr  impii  libri  de  systemate 
naturae,  qui  ex  principio,  quod  dicit,  omnes  ideas  a seu- 
sibus  dependere,  intulit,  ipsam  animam,  quae  ideas  per- 
cipit, nonnisi  in  materia  consistere,  et  ideo  omne  ens  spi- 
rituale, ipsumque  l)eum  negavit,  b)  Alii  Philosophi,  con- 
trariam ineuntes  viam,  et  cognitiones  humanas  non  ex 
sensibus,  sed  ex  ipsa  anima  repetentes  , Idealismum  pro- 
crearunt. Huic  sane  ansam  praebuit  Cartesius , dum  in- 
natas animae  ideas  assumsit , quae  a rebus  existentibus 
ita  non  dependeant,  ut  hac  potius  dependeant  ab  iliis: 

similem  theoriam  elaborarunt  Leibnitius , et  Wolfius,  ita 
tamen  , ut  personalem  Dei  existentiatu  , et  Religionis,  ac 
Revelationis  necessitatem  non  negarent.  Kant  quoque  ab 
hac  theoria  non  abhorruit,  et  ideas  aliquas  innatas  admi- 
sit;  sed  in  philosophia  sua  critica  ipsam  rationem  crisi 
subjiciens,  dividens,  et  secans,  rationi  theoreticae  nullam 
de  Deo,  caetcrisque  rebus  transcendontnlibus  ideam  inessc 
propugnat.  Ejusdem  Philosophiae  criticae  principiis  insi- 
stens Fichte  eousque  pervenit , ut  doceret , omnes  cogni- 
tiones ita  esso  a mente  cogitante  productas , ut  omnes  res 
extra  To  Ego  catenus  tantum  existant,  quatenus  cogitan-  - 
tur.  Ad  summum  tandem  apicem  hunc  idealismum  pro- 
vexit Hegelius , in  cujus  systemate  omnis  empirica  cog- 
nitio evanescit,  omne  rcalc  objectum  exlra  mentem  cogi- 
tantem existens,  negatur,  et  Deus  ipse,  qui  verbis  admit- 
titur , nonnisi  in  mente  humana  cogitante  sui  conscius  fit. 
(Cf.  J.  Beck  Griicpclopabic  b.  tbeor.  §.  205— §.  236. 

©tuttqnrt  1814).  c)  Ex  praefatis  philosophicis  systema- 
tibus alius  quoque  error,  nonnullis  jam  ethnicis  Philoso- 
phis proprius,  nimirum  Scepticismus  iterum  in  lucem  pro- 
diit. Sic  David  Humius  , I.okii  theoriae  inhaerens,  juxta 
quam  omnes  ideae  a sensibus  petuntur,  tum  Dei  existcu- 
tiam,  tum  immortalitatem  animae , tum  omnem  Religionem 
in  dubium  vocavit,  quia  haec  omnia  per  sensus  non  per- 
cipiuntur. Eundem  Scepticismum  circa  omnia , quae  Reli- 
gionem attinent,  dilatarunt,  et  propagarunt  Bayle,  Vol- 
laire,  liousscau  etc.  — Kant  equidem  Scepticismo  Hu- 
mii , et  aliorum  se  opponere  conatus  est.  Ideo  rationem 
in  theoreticam,  in  practicam,  et  in  empiricam  divisit,  et 
in  ratione  theoretica  innatas  de  tempore , et  spatio  ideas, 
ac  certas  categorias,  seu  leges  cogitandi  assumsit,  juxta 
quas  omnia , quae  extra  hominem  contingunt , dijudicanda 
sunt,  ex  quibus  praemissis  intulit,  non  tam  cognitiones 
nostras  a rebus  existentibus , sed  has  potius  ab  iliis  de- 
pendere. Ast-cunt  id  sensui  communi,  et  naturali  intel- 
lectui repugnet,  et  totam  rerum  extra  hominem  contingen- 
tium existentiam  dubiam  reddat,  Scepticismus  ab  ipso  non 
refutatus,  sed  immutatus,  et  auctus  fuit.  — d)  Illimo  de- 
mum per  recentiorcm  Philosophiam  etiam  Pant/ieismus , 

quem  multi  jam  ex  ethnicis  Philosophis  temierant,  repro- 
ductus  est.  Hunc  Spinoza  mathematica  methodo  probare 
conatus  est.  (§.  38  ) Eunilem  errorem  alii  licet  ex  variis 
principiis  propugnarunt.  Ex  iVlaterialismo  videtur  origi- 
nem duxisse  Pantheismus  Schellingii , qui  ad  oppugnan- 
dum Idealismum,  constituendumque  Realismum  absolutum, 
systema  theoretice  invexit  Identitatis,  asseruitque  , naturam 
esse  fundamentum  existentiae  Dei,  eandemque  in  Deo  con- 
substantialem esse  spiritui,  quamvis  in  externa  tantum 
manifestatione;  ac  forma  sit  ab  illo  diversa.  — E contra 
ex  Idealismo  progreditur  Pantheismus  Hegelii , qui  ideo 
pantheismus  logicus  non  immerito  dicitur.  Deus  enim 
in  Logica  concipitur  in  se , in  aeternitate  suarum  essen- 
tiarum fundamentalium.  Ast,  cum  in  hoc  statu  consistere 
non  possit,  necesse  est , ut  sesc  evolvat  extra  se  in  mul- 
tiplicitate externa  entium  naturae;  hinc  habetur  philosophia 
naturae:  verum  neque  potest  in  hoc  statu  exterioritatis, 
ac  transitionis  subsistere,  sed  opus  est,  ut  ex  hac  multi- 
plicitate se  iterum  recipiat  in  unitatem  sui  esse  , et  Spiri- 
tus evadat;  exinde  oritur  philosophia  spiritus.  Tunc  de- 
mum Ens  absolutum  acquirit  cognitionem,  seu  conscien- 
tiam sui,  fitque  personalitas  infinita.  — Sed  haec  audivisse 
sufficit,  at  etiam  refutata  sint:  quid  enim  magis  absurdum 
cogitari  potest , quam  enti  primo  a priori  leges  praestabi- 
lire,  juxta  quas  evolvi  debeat,  et  Deum  talem  credere, 
qui  mutationibus  obnoxius,  et  ita  imperfectus  sit,  ut  in 
homine  tantum  sui  conscius  fiat  ! — Tristia  profecto  ar- 
gumenta, ad  quantam  abyssum  Philosophia  perducat,  si 

semitam  Revelationis  relinquat  ! (Cf.  Staudenmaier, 

Z)ar|Mung  unb  jfrittf  bed  jpcgcl’fd)en  ©pfiemd  n.  IV.  ©. 

Finis. 

A.  M.  D.  G. 

